
ATMINTIS BUNDA DUKART: 
MERKELIO RAČKAUSKO ATSIMINIMAI 


L Li 


Jei nuo Kauno geležinkelio stoties pabandytumę pasiekti Nemuną ker- 
tantį Čiurlionio tiltą, prieš akis atsivertų romantiškas vaizdas. Plačioje 
kairiojo kranto panoramoje iškiltų monumentalus medžiais apaugęs 
šlaitas, perkirstas ne mažiau įspūdingos naujojo Europos prospekto esta- 
kados. Laiko užmiršto peizažo senatvės egzotika ir modernybės pjūvis 
čia gerai jaučiamas. Istorija čia it kokioje svarbiausio pasakojimo paraš- 
tėje paliko dar ne itin gerai perskaitytas pastabas. 

Kadaise šis šlaitas priklausė bajorams Godliauskams, o vėliau, XIX 
amžiaus pabaigoje, jį iš naujo atrado ir kazematų urvais išrausė Roma- 
novų Rusijos tvirtovės statytojai. Sovietų valdžios pastangomis čia ra- 
dosi karinių sraigtasparnių remonto gamykla, užėmusi negailestingai 
didelius plotus, iki šiandien žymimus įvairių epochų griuvenomis. Čia 
ilgus dešimtmečius atvirame ore buvo bandomi helikopterių varikliai, 
kylančių ir tupiančių karo paukščių sparnai draskė kaimynystės tylą, 
lygiai kaip netolimų skerdyklų, vadintų Kauno mėsos kombinatu, smar- 
vė vakariui pūstelėjus apnuodydavo liepžiedžių kvapą. Fredos dvaro ir 
tvenkiniais išraižyto parko likimas nebuvo itin negailestingas - išliko 
viskas, kas gali autentiškai sulaukti atgimimo laiko. Kita vertus, varga- 
nos posovietinės kaimynystės, apleistų gatvelių be lietaus kanalizacijos 
nuotaikos vis dar nelinksmos, kaip ir daugelyje kitų Kauno ir Lietuvos 
vietų, esančių toliau nuo centro. 

Nuo Nemuno pusės ropščiantis į šlaitą, naujojo Europos prospek- 
to kairėje nesunkiai matyti betoniniai laiptai, kuriais Fredos žmonės 
leisdavosi žemyn prie Nemuno ar kildavo atgal. Šlaito viršuje laiptai 
atveda į medžių guote prasidedančią Grybausko gatvę, kur tarp kitų 
Smetonos laikais iškilusių statinių stovi senas medinis namas, pažymė- 
tas trečiuoju numeriu ir balta memorialine lenta. Ji primena praeiviams, 

kad kadaise, prieš Antrąjį pasaulinį karą, čia gyveno lietuvių rašytojas 
Petras Cvirka. 

Turistai čia beveik nesilanko. Gal todėl, kad skirtingai nei dėl kitos 
talentingos plunksnos meištrės Salomėjos Nėries, kaip ir šmaikštuolis 
Cvirka pasukusios į tarnystę sovietiniams okupantams, niekas šiandie- 
nėje Lietuvoje dėl jo nesiginčija per literatūros pamokas. Ar savo tautos 
išdavystė ir rašytojo talentas yra kaip nors susiję dalykai? Gal nuostabi 
poezija, kurią rašė būsimoji Stalino saulės apdainuotoja, nėra it medus, 
kurį deguto šaukštas visiems laikams apkartina? 

Galime klausti dar kitaip: gal šis augalijoje kukliai pasislėpęs namas 
pamirštas dėl to, kad tik dabar skaitytojams į rankas atiduodami tikrojo 
šeimininko Merkelio Račkausko atsiminimai? Iš tiesų atmintys ir už- 
marštys susisluoksniuoja mūsų vaizduotėje it kokie sąnašų klodai, o 
jų kompozicija dažnai priklauso nuo visiško atsitiktinumo. Račkauskas 
gerai suprato, ką tokie atsitiktinumai reiškia. Nors retai, tačiau nuošir- 
džiai Užrašuose jis dalijosi su būsimu skaitytoju savo išmintimi, palydė- 
damas kokį tolimos vaikystės siužetą arba nuotykį. Kaip antai kelionė 
fortepijonu pakrautomis rogėmis iš Kurtuvėnų į Šiaulius. Ties Bubiais 
rogėms paslydus, tas subtilus, bet sunkus instrumentas griūdamas vos 
ne mirtinai įmurdė atsiminimų autorių į pilną sniego griovį. Ir čia it 
kokiame klasikiniame tekste sekė moralas: 


Daug kas gyvenime priklauso nuo pačių, atrodytų menkiausių, nereikšmingiausių 

dalykų. Nors ir dabar: rogių nusmukimas į griovį savaime nieko ypatingo nereiškė. 

Tačiau dėl to paslydimo fortepijonas įlenkė man krūtinę, kuri ateityje pasirodė ne- 

atspari plaučių ligoms. Gal dėl to drėgname Peterburge gavęs džiovą turėjau keltis 

į sausesnę vietą, į Odesą; dėl to ten teko ir mokslus baigti, dėl to Odesos mokslo 

apygardos gimnazijose teko mokytojauti visą vienuolika metų. Jei rogės nebūtų pa- 

slydusios, kitaip būtų mano gyvenimas susiklostęs... Žinoma, šiuo atveju galima ir 
kitaip išvedžioti, galima surasti ir gilesnių priežasčių, pvz., mano palinkimą į muziką; 
jeijo nebūčiau turėjęs, nebūčiau tempęs fortepijoną į Šiaulius, rogės nebūtų įslydusios 

į griovį irt.t.! 

Atmintis, kaip ir pats gyvenimas, yra pilnas atsitiktinumų. Neat- 
mestina ir tokia prielaida: kaip Grybausko gatvės namas Nr. 3 slepiasi 
didelių eglių paūksmėje, taip Merkelis Račkauskas ilgai buvo beveik 
užstotas garsesnių gentainių, net jei du jo žentai - rašytojai Petras Cvir- 
kair Antanas Venclova - kadaise, o dabar anūkas Tomas Venclova buvo 
ir yra garsūs plunksnos meistrai. Atsitiktinumas ar ne, kad šiandien 
iš tiesų atsiranda vilties, jog įspūdingi Užrašai, perkeliantys skaitytoją 


* Merkelis Račkauskas, Užrašai. Dvidešimt metų (1885-1905) Žemaitijos užkampy, Vil- 
nius: Lietuvių literatūros ir tautosakos institutas, 2008, p. 285. 

į lemtingus tautos atgimimo ir modernizacijos priešaušrio dešimtme- 
čius, grąžins skaitančių lietuvių atminčiai ir tų memuarų autorių. Ga- 
lime neabejoti dėl vieno: Račkausko Užrašai yra vienas įspūdingiausių 
šio žanro pavyzdžių lietuvių kultūros ir literatūros istorijoje. Jie atgula 
greta 1938 metais pasirodžiusių Mykolo Biržiškos jaunystės metų atsi- 
minimų!, kurie buvo savotiškas pavyzdys (o gal ir ambicingas iššūkis) 
jaunesniam jo bendramoksliui Šiaulių gimnazijoje. 

Užrašų struktūra yra šiek tiek nulemta Tomo Venclovos, kuris (kaip 
pats prisipažino šių eilučių autoriui ir teksto rengėjams) suskirstė juos 
į skyrelius, suteikdamas rankraščiui tokią formą, kuri buvo būdinga 
labiau tiems laikams, kuriuos autorius prisiminė, o ne tiems, kuriais 
gyveno. Rašytojas ir Jeilio universiteto literatūros profesorius vis dar 
prisimena ir laukinėje augalijoje skendėjusius Fredos šlaitus, kuriais 
straksėjo viešėdamas senelio namuose. Iš vaikystės atklysta ir rimto 
erudito, daugiakalbio klasikinės filologijos tyrėjo, jautraus muzikos ži- 
novo, griežto sau ir aplinkai žmogaus prisiminimas. 

Kone pusamžis praėjo nuo tada, kai Račkauskas parašė memuarus. 
Ar reikia komentuoti, kokie tai buvo laikai? Net sovietinės Lietuvos 
ministro Antano Venclovos uošviui neturėjo pristigti prieštaringų lai- 
kotarpio vertinimų. Jau pirmaisiais sovietų okupacijos metais buvo 
konfiskuotas jo Anthologia latina trečiojo tomo (1940) tiražas?. Šiandien 
pravartu suvokti, kad svarbu yra ne tik tie laikai, kuriuos autorius 
įžvalgiai ir taikliai aprašinėja, bet ir tai, kada jis tai daro. Stalinizmo 
epochoje vaikystės atsiminimais buvo atsargiai dalijamasi. Štai kodėl 
Užrašai tartum dukart budina kultūrinę mūsų atmintį: pirmąkart - kai 
labai netikėtais rakursais atidengia tautinio Atgimimo kasdienybę, an- 
tra - kai mąstoma apie tų atsiminimų formas tais tamsiais komunisti- 
nio siautėjimo laikais. Kita vertus, Užrašai, matyt, neatsirado akimirks- 
niu. Kai kurios vietos ir posakiai perša mintį, kad memuarų epizodai 
galėjo būti rašomi tuo metu, kai sovietų Lietuvoje dar ar jau nebuvo 
(galbūt vokiečių okupacijos metais), nes vargu, ar stalinizmo represijų 
akivaizdoje rusų kolonistai būtų vadinami burliokais ir panašiai. 

Gyvenimas pilnas atsitiktinumų. Tai pat ir buvusių gyvenimų atsi- 
minimai. Tik istorija kartais primeta iš viršaus tokį tvarkingą, susiste- 
mintą ir tariamai aiškų praeities pasakojimą, kuris su tikrovės užkabo- 
riais turi ne daug ką bendra. 

Dažnai sakoma, kad kiekviena karta iš naujo rašo savo istoriją. Gali- 
ma pridurti dar štai ką: kiekviena karta iš naujo skaito laike tolstančius 


i Mykolas Biržiška, Anuo metu Viekšniuose ir Šiauliuose, Kaunas, 1938. 
2 Lietuvių enciklopedija, Lietuvių enciklopedijos leidykla, t. XXIV, 1961, p. 326. 

atsiminimus. Vienaip Račkausko Užrašai galėjo būti skaitomi tada, kai 
jie buvo parašyti, kitaip - po pusamžio, pasikeitus kelioms kartoms ir - 
bent kartą - visai mūsų gyvenimo sandarai. 


x 


Merkelis Račkauskas gimė 1885 m. sausio 18 d. Šiaudinės bažnytkai- 
myje, anuometiniame Šiaulių apskrities Papilės valsčiuje. Jo tėvų šeima 
buvo it koks žemaičių visuomeninės tradicijos pavyzdys. Tradicija, ku- 
ri leido skirti žemaičius nuo kitų Lietuvos Didžiosios Kunigaikštystės 
palikuonių, gali būti iliustruota labai specifiniais bajorijos ir valstiečių 
santykių pavyzdžiais. Kadaise prof. Jurgis Lebedys - puikus XIX am- 
Žiaus literatūros ir kultūros Žinovas - juos spalvingai ir taikliai atskleidė 
Simono Stanevičiaus biografijoje. Gausi ir neturtinga žemaičių bajorija 
ir turtingųjų valstiečių sluoksniai nebuvo labai atitolę. Nuskurdusio ba- 
joro dukra be pasipūtimo tekėjo už pasiturinčio valstiečio sūnaus. Todėl 
luominiai barjerai nebuvo labai aukšti, o bajoriškos kultūros slenksčiai 
kartais buvo visai nedideli. Kaip tik dėl to žemaičiai ilgainiui suvaidina 
tam tikrą keltininkų tarp senosios LDK kultūros ir naujosios Lietuvos 
vaidmenį. Taikliai Mykolo Biržiškos pasakyta, kad XIX amžiaus tauti- 
nio Atgimimo priešaušryje 

vyrauja žemaičiai, kurie tuo metu, kaip žinome, dėl Prūsų ir Kuršo artumo labiausiai 

ūkyje pakilę, mažesniu skirtumu tarp bajorų ir nebajorų, lengvesnėmis baudžiavomis 

[..] dažnomis ir sodiečiams prieinamomis mokyklomis, čia pat pasiekiamų vyskupų 

veikiami [...] uoliau už kitus švietėsi ir veržėsi aikštėn savu, žemaitišku veidu šiaip ar 

taip stengėsi atstatyti tai, „ką amžiai pagadino“..! 

Nors Merkelio Račkausko lopšys suposi skurdžioje vargonininko 
trobelėje, jo motina pagrįstai didžiavosi bajoriška savo kilme iš Kau- 
nackių, ne be liūdesio ir užsispyrimo pasitikdama varguolių likimą. 
Sūnums motina paliko papasakotą šeimos istoriją, kurios lemtingas 
lūžis buvo siejamas su 1863 metų sukilimo pralaimėjimu. Trumpas mo- 
tinos giminės istorijos pasakojimas įsiterpia į Užrašus, stebindamas savo 
vaizdumu ir detalėmis. Šis pasakojimas atsiranda atsiminimų pabai- 
goje, aprašant kelionę po Žemaitiją su broliu Lionginu, Kauno kunigų 
seminarijos klieriku: 

Privažiavę Kaunatavą, sustojom paūksmėje po išsišakojusia liepa prie šventoriaus 

mūro, už kurio čia pat buvo matyti bajorų Kovnackių sklepas [...] Danguje - nė debe- 


* M. Biržiška, Lietuvių tautos kelias: į naująjį gyvenimą, Los Angeles: Lietuvių dienos, 


1952, t. 1, p. 189. 
12 


sėlio, žemėje - ramu; visas bažnytkaimis atrodė lyg išmiręs, niekur nė gyvos dvasios. 
Pro siaurus vartelius įėjom į šventorių, kur dešinėje stovėjo sulindęs į žemę mūrinis 
sklepas su nuožulniai trikampiu skardiniu stogu ir geležinėmis užrakintomis duri- 
mis. Durų viršuje - mažas grotuotas langelis, pro kurį aiškiai buvo matyti dviejų greta 
sustatytų karstų platūs galai. Saulės spindulys, patekęs į sklepą pro langelį, apšvietė 
blizgančias metalinių karstų briaunas. Karstų galuose matėsi kažkokie neišskaitomi 
iš tolo parašai! 


Varganoje Račkauskų šeimos kasdienybėje išlikusi bajoriška praeitis 
iš tiesų skendėjo migloje it tos išdilusios ir neįskaitomos inskripcijos 
metaliniuose protėvių karstuose. Jauniesiems Račkauskams ta atmintis 
nebuvo nei kažkas itin reikšmingo, nei kėlė kokius nors nostalgijos prie- 
puolius. Tikrovės nuopuolis ir skurdas buvo svarbesni dalykai, o pra- 
našumą prieš kitus varguolius stiprinantis bajoriškos kilmės vaizdinys 
gyveno lyg kokioje pasakiškoje, paralelinėje tikrovėje. Ta atmintis buvo 
pribarstyta kartais net šiurpokų pasakojimų, susipynusių į vieną neiš- 
vengiamos lemties grandinę, kurioje rikiavosi seneliai ir proseneliai. 

Jaunojo Račkausko prisimenama Kaunackių istorija Užrašuose įgyja 
romantiškos pasakos formą. Štai kaip rutuliojosi tos pasakos fabula, ku- 
rią tam tikra prasme galima vadinti genealogine: 


Pirmoje XIX amžiaus pusėje Kaunatavos dvarą valdė Ksaveras Kovnackis. Tvarkyti 
ūkį jam padėdavo žymiai jaunesnis brolis Hipolitas. Ksaveras bičiuliavosi su kai- 
mynu, dvarininku Dargvainiu, vienturtės gražuolės Marcelinos tėvu. Abu jie garsėjo 
visoje apylinkėje kaip aistringi medžiotojai ir neatskiriami draugai. Ksaveras kiauras 
dienas leido pas savo prietelių, tai kartu su juo vykdamas į medžioklę, tai meilinda- 
masis beveik dukart už save jaunesnei Marcelinai, kurią tėvas buvo pažadėjęs už jo 
išleisti. Kartą Ksaveras išvyko į bajorų suvažiavimą Vilniuje, iš kur grįždamas dar 
kiek sugaišo Kaune savo dvaro reikalais; kelionėje užtruko apie mėnesį. Grįžęs na- 
mo, buvo pritrenktas netikėta žinia: Marcelina susižiedavo su Hipolitu, ir bažnyčioje 
jau buvo paskelbti pirmieji užsakai, Ksaveras užsirakino savo kambary, tris dienas 
nesirodė. Ketvirtą dieną pasikvietė Hipolitą ir įsakė jam tuoj nešdintis iš dvaro. Tas 
apsigyveno pas Dargvainį, netrukus vedė. Po kelerių metų, kai Hipolitas susilaukė 
trijų dukterų - Joanos, Konstancijos (mūsų motinos) ir Kazimieros, prasidėjo 63-jų 
metų sukilimas?. 


Meilės drama giminės pasakojime Užrašų autoriaus yra įvilkta į ne 
mažiau veikėjų likimus lėmusius įvykius, kurių padariniams suteikia- 
mas net tam tikras politinis atspalvis, atitinkantis būdingą ano meto 
bajorijai nusiteikimą pasipriešinimo tradicijos atžvilgiu. Autorius ne- 
bando įrodinėti savo pasakojimo autentiškumo, tačiau literatūrinis įtiki- 
namumas čia abejonių nekelia. Lyg istoriniame Walterio Scotto romane 


V Merkelis Račkauskas, op. cit., p. 445. 
2 Ibid., p. 446. 

šmėkšteli baigiamasis genealoginės pasakos epizodas, atpasakojantis 

liūdnai herojišką prosenelio ir senelio gyvenimo pabaigą: 
Į mišką [prasidėjus sukilimo kovoms] išėjo dar nesenas Dargvainis su savo žentu 
Hipolitu, išėjo ir Ksaveras Kovnackis. Per susirėmimą pamiškėje netoli Kaunatavos 
Ksaveras iššovė į jojančius pro šalį kazokus, bet pataikė į nugarą Dargvainiui; šis 
krito negyvas. Niekam iš sukilėlių neatėjo į galvą, kad čia gali ir nebūti paprastas 
nelaimingas atsitikimas, o Hipolitas, to paties būrio dalyvis, su savo tarnu atitempė 
lavoną namo. Tik šiam ir žmonai kilo įtarimas. Iš tolimesnio Ksavero pasielgimo be- 
veik neginčijamai aiškėjo, kad Dargvainis tapo žiauraus keršto auka: Ksaveras grįžo 
namo, susidėjo su caro valdininkais ir padėjo jiems slopinti maištą! 


Račkauskiukų senelis Hipolitas Kaunackis netrukus taip pat žuvo 
nuo rusų kulkos, o Dargvainio dvaras buvo konfiskuotas, išparceliuotas 
ir burliokų apgyvendintas. Išdavystės, keršto ir nevilties ženklais buvo 
pažymėtas jaunos našlės gražiosios Marcelinos kelias. Pradžioje ją su 
trimis mergaitėmis priglaudė giminės, o veikiai įnamių duona apkartu- 
si. Marcelina Kaunackienė susirado namų šeimininkės vietą Kalniškių 
dvarelyje pas Beresnevičius, kur paūgėjusios ilgai tarnavo ir jos duk- 
terys. Šeimos istoriniame pasakojime liko tvyroti senelės Marcelinos 
neapykanta vyro giminei, o apie Ksavero Kaunackio tolesnį gyvenimą 
neužsimenama, tarsi jo ir nebūtų buvę. 

Krašto nuopuolio, lydėjusio 1863 m. sukilimo nuslopinimą, perso- 
nifikacija dvelkia ir dar vienas epizodas, susijęs su brolių apsilankymu 
senelės namuose: 


Šiaudinėje aplankėm bobutę, pas kurią paskutinį kartą buvau prieš dvylika metų. Ji 
po senovei uostė tabaką, tik dar labiau buvo juo apsibarsčius ir dar dažniau čiaudėjo, 
pritardama sau „zdrėw, zdrėw“. Krito į akis didelis skurdas, kurio anuomet, mažas 
būdamas, nemokėjau pastebėti: medinę, kirminų išėstą lovelę, per vidurį įdubusią, 
dengė dvokiančių skarmalų krūva; kreivas stalelis prie lango vos laikėsi; prie antros 
sienos stovėjo du žemi ožiai, su dviem lentom ant jų ir šiaudų maišu: čia miegojo 
teta Joasia [...] Didelis laikrodis, „zegar Gdanski“, jau nebešniokštė, amžinai nutilo. 
Iš kitados mane stebinusių margų popierių sienose liko tik skudurai; porcelianinės 
figūrėlės, galutinai musių apterštos, nebeblizgėjo, o iš senų lenkiškų iliustruotų žur- 
nalų liko tik vienas kitas suplyšęs lapas. Prie durų stovėjo prakiuręs kibiras, čia pat 
į kampą įremta didelė virbalinė šluota. Taip skurdo susenusi bedantė bobutė. Jos 
išdžiūvusiame, raukšlėtame lyg keptas obuolys veidelyje neliko nieko, kas primintų 
anų metų gražuolę, vienturtę bajoraitę Marceliną?. 


Kaunackių ir Dargvainių istorija lyg niūri iliustracija nurodė į seno- 
sios Žemaitijos likimą, o ant skurdo ribos balansavusių valstiečių Rač- 
kauskų charakteristikoje, kurią paliko mums Užrašų pasakotojas, beveik 


* Ibid. 
2 Ibid., p. 447. 

nieko simboliško ir istoriško nėra. Tiesa, pačioje prisiminimų pradžioje 
šmėkšteli užuomina į istorinį tėvo giminės pasakojimą: 
Negaliu pasigirti, kaip Mykolas Biržiška, kad būčiau kilęs iš bajorų, nors tėvas ir pasa- 
kojo, kad jo tėvas (mano senelis) dar turėjęs bajorystės dokumentus, kuriuos praradęs 
per 1863 metų sukilimą. Besislapstydamas nuo kazokų, pardavęs kažkokiai bajorei savo 
Gaižupio dvarelį (netoli Kantaučių bažnytkaimio), nusipirkęs Luokės miestelyje dešimt 
dešimtinių žemės su trobesiais ir prisirašęs prie valsčiaus (t. y. valstiečių - E. A.). 


Tačiau šis pasakojimo fragmentas neįgyja kokių nors rimtų padari- 
nių, o tik paverčiamas skepsio verta legenda, autoriui priimant savotiš- 
ką nuosprendį: 

Mano senelis mėgdavo išgerti, turbūt bus ir Gaižupį pragėręs, o pasakojimą apie 

dalyvavimą sukilime bus, matyt, sugalvojęs iš bajoriškos ambicijos!. 


Užrašuose Račkauskų giminė neturi vertos pasakoti istorijos, tačiau 
jie visi gyvena dabartyje, kaimiškoje tikrovėje mindami triūso ir vargo 
kelius. Tarp Luokės valstiečio ir Šiaudinės kamaros buities yra tik dar 
didesnis skurdas, liudijęs bajoriško pasaulio nuosmukį. 

Račkausko vaikystėje visa tai kilo pamažu, labiau susiduriant su am- 
bicinga motina, kuri nežinia iš kokių šaltinių sėmėsi energijos, plušėjo 
dėl vaikų mokslo, jų ateities, tartum toks kelias būtų galėjęs (o gal iš 
tiesų galėjo) sugrąžinti buvusį prakilnumą ir reikšmingumą. Išėjimas į 
visuomenę ar sugrįžimas į reikšmingų žmonių pasaulį - štai šis klausi- 
mas kyla Užrašuose skaitant apie tai, kaip elgėsi motina. 

Jaunojo Merkelio mokslas prasidėjo namuose, vėliau persikėlė į 
Šiaulių gimnazijos klases, koridorius ir kiemus. Mokykloje ryškėjo jo 
polinkiai į humanistiką, ypač į kalbas. Tačiau tuo pat metu kamavo gim- 
nazijos aplinkai menkai reikalingas muzikos pomėgis. Iš tėvo - vargo- 
nininko ir chorvedžio - gavęs pirmąsias fortepijono pamokas, jaunuo- 
lis neapleido muzikos, tobulinosi pats ir net galvojo eiti profesionalaus 
muziko keliu, pasirinkdamas kurią nors konservatoriją. Tačiau gyveni- 
mas diktavo savo taisykles. 

Nors Užrašuose beveik neužsimenama apie organizuotą litvomanišką 
veiklą, istoriografijoje kalbama apie tai, kad jau nuo 1902 metų, tad dar 
būdamas gimnazistas, jų autorius rašinėjo į lietuvišką periodinę spau- 
dą, pirmiausia į Žvaigždę?. Visą vėlesnį savo gyvenimą jis liko aktyvus 
plunksnos meistras ir spaudos gyvenimo dalyvis. 

Baigęs Šiaulių gimnaziją, atsiminimų autorius dar kurį laiką mo- 
kytojavo Kurtuvėnų grafų Zyberk-Pliaterių namuose, kad užsidirbtų 


* | Ibid, p. 28. 
2 Lietuvių enciklopedija, t. XXIV, p. 326. 

pinigų tolesnėms studijoms. 1905 m. jis pradeda studijuoti teisę Pete 
burgo universitete, bet dėl įvairių priežasčių (pirmiausia sveikatos) k 
liasi į pietus ir tęsia mokslus Odesoje. Pirmuosius žingsnius naujosi 
lietuvybės link žeūgęs jau Šiauliuose, Odesoje jis vis aktyviau deda 
prie sąmoningų ir susiorganizavusių lietuvių. Buvo Odesos Rūtos drai 
gijos narys, vėliau bendravo dar su daugeliu kitų lietuviškos veikl 
susivienijimų. Ų 

Odesos universitete Račkauskas studijuoja klasikines kalbas. Baig, 
jas nuo 1910 iki 1921 metų gyvena ir mokytojauja įvairiose Rusijos in 
perijos gimnazijose. Tad toli nuo tėvynės išgyvena net dvi revoliucija 
galutinai suformavusias Račkausko pasaulėžiūrą. 

Nepriklausomoje Lietuvoje Užrašų autorius tęsia pedagoginę 
mokslinę karjerą, kuri taip pat verčia kilnotis iš vienos vietos į kitą, i 
gainiui apsistojant Kaune. 1921 m. jis paskiriamas Panevėžio mokyto 
seminarijos mokytoju, po dvejų metų skiriamas Mažeikių progimna2 
jos direktoriumi, o 1927-1940 m. eina Švietimo ministerijos vidurin 
mokyklų inspektoriaus pareigas, kurios tuo pat metu derinamos * 
visuomenine ir akademine veikla. Nuo 1924 m. Merkelis Račkausk: 
periodiškai sutinkamas Vytauto Didžiojo universitete, iš pradžių į 
eina Teologijos-filosofijos fakulteto docento, vėliau ekstraordinarin 
profesoriaus pareigas. 

Račkausko visuomeninio veikimo plotis ir nudirbti darbai labai 
deli. Kaip ir dauguma to meto inteligentų, be profesinės veiklos, jis d. 
buvo įsitraukęs į įvairias pilietines-visuomenines organizacijas. Bus 
vienas Didžiosios Lietuvos ir Klaipėdos kultūrinio bendradarbiavimo sąju 
gos steigėjų 1933 metais. 

Tačiau į lietuvių kultūros istoriją Užrašų autorius įėjo kaip klasil 
nės filologijos profesorius ir uolus bei talentingas vertėjas. Per keli 
dešimtis metų jis išvertė nemažai graikų ir romėnų autorių kūrini 
Platono, Horacijaus, Cezario tekstai pasiekė klasikinės filologijos tc 
gražu neišlepintą lietuvių skaitytoją. 

Antrasis pasaulinis karas Račkauskui reiškė daugelį išbandym 
Jau 1940 metų liepą, uždarius Vytauto Didžiojo universiteto Teolog 
jos-filosofijos fakultetą, jis neteko darbo. Sovietams sugrįžus, pokar 
akademiniame gyvenime šalia Juozo Balčikonio Račkauskas buvo ber 
antras filologijos profesorius, nepasitraukęs į Vakarus. Nuo 1949 me! 
sovietinei valdžiai pradėjus likviduoti universitetą Kaune, jis pakvi 
čiamas dirbti į Vilniaus universitetą!. Čia taip pat susidurta su sunkia 


* | Vilniaus universiteto istorija 1940-1979, Vilnius: Mokslas, 1979, p. 402. 

uždaviniais siekiant atkurti akademines pajėgas besitęsiančių stalininių 
represijų sąlygomis. 

Tiesa, dėstyti graikų ir lotynų kalbas, leisti vadovėlius vis labiau į 
technokratų rankas patenkančiai vidurinio lavinimo sistemai, imtis lite- 
ratūrinių klasikinių tekstų vertimų nebuvo nedėkingas darbas. Veikiau 
neutralus. Čia Račkausko buvo nuveikta labai daug. Spaudoje pasirodė 
jo išverstas Tito Livijaus Punų karas. Lukrecijaus Apie daiktų prigimtį, 
Horacijaus Odės, Erazmo Roterdamiečio Pagiriamasis žodis kvailybei taip 
pat pasiekė lietuvių auditoriją dėka jo plunksnos. 

Vilniaus universitete, anot oficialiosios istorijos, Užrašų autoriaus 
dirbta iki pensijos. O vėlyvieji ar net paskutinieji gyvenimo metai sle- 
piasi šeimos atmintyje. Galima tik įtarti, kad iki gyvenimo galo išlikęs 
kūrybingas plunksnos ir žodžio meistras Račkauskas labai rimtai žiū- 
rėjo ir į savo memuarus. Kuklios Grybausko gatvės medžių paūksmėje 
Kaune radosi unikalus memuarų tomas, kuris nuo 1968 metų laukė sa- 
vo skaitytojų. Dabar šie atsiminimai atveria dar vieną, labai netradicinį, 
nepatetišką ir be perdėto romantizmo požiūrį į XIX a. pabaigos žmo- 
gaus ir bendruomenės pasaulį. 


LiL 


Užrašai yra puikios literatūros kūrinys, pasiekęs formos aukštumas au- 
toriaus ir jo anūko Tomo Venclovos, suteikusio tekstui galutinę struk- 
tūrą, pastangomis. Labai tikėtina, kad populiarėjanti memuarinės lite- 
ratūros tyrinėjimų banga dar ne kartą sups ir šį kūrinį. Meninę išmonę 
ir atminties galias Račkauskas labai sėkmingai suderina. Net nuostabu, 
kaip šalia tradicinių atminties rykų - įvykių detalių, veiksmo, sutiktų 
personažų išvardijimo, atsiranda tokie spalvingi, kone panoraminiai 
jausmų proveržiai. Račkauskas - ne tik puikus pasakotojas, bet ir inter- 
pretatorius, taikliai apibūdinantis veikėjus, perdėtai nesižavintis būsi- 
momis ano meto garsenybėmis. 

Pasikartojantys žemaičių žemės peizažai prisodrinti — dabar jau 
neatskirsi - prisimenamų ar prisimenant naujai atsiradusių emocijų 
energijos. Gebėjimas iš atminties tapyti gimtosios žemės atvaizdus, re- 
konstruoti tolimus horizonto objektus - miestelius, miškus ir kalnus, 
atkuriant ar sukuriant akimirkos atspalvius, debesų ir saulėkaitos žai- 
dynes bei jausmus, kurie atsivėrimo akimirką užliejo protagonisto krū- 
tinę, visa tai itin žavi. 

Memuarų autentika apima ir tokias nebūdingas arba bent jau re- 
tokas lietuviškoje memuaristikos tradicijoje meilės ir erotikos temas. 
Jaunų berniukų tarpusavio simpatijos keičiamos fizinės meilės tarp 

bręstančio jaunuolio ir jaunystės slenksčius peržengusios moters apra- 
šymais. Ši erotinė ir kartu daug universalesnė XIX a. pabaigos žmonių 
santykių plotmė atveria gilesnes paslaptis dėl autoriaus psichologinio 
įžvalgumo ir itin netikėto gebėjimo prisiminti (arba įtikinamai sukurti 
prisiminimo iliuziją) kvapus. Žydintis'sodas, laukų vėjas, mergaitės ir 
moterys, apleistas dvaras, pamiškė, skarmaluota kamara — daiktai ir 
žmonės aprašomi taip, kad galbūt galėtų kelti baltą pavydą garsiųjų 
Kvepalų autoriui Patrickui Suskindui. 

Palikime literatūrines formos interpretacijas ir įžvalgas rimtiems li- 
teratūros mokslo tyrėjams ir susitelkime ties galimybe praverti vartus į 
Užrašų pasaulį bei žvilgterėti į jų turinį Lietuvos kultūros istoriko aki- 
mis. Kas naujo, ko nebūtume kur nors kitur skaitę, atsiveria Račkaus- 
ko atsiminimuose? Dar daugiau: kas naujo, ko nebūtų pažėrusi ne tik 
XIX a. pabaigoje lietuvių kalba rašyta memuarinė literatūra, bet ir labai 
gausi lenkų literatūra. Jei įveikdami etnonacionalistines savo nuotaikas 
versime save laikytis kiek arčiau sunkiai pakeliamos istorinės tiesos, 
nuolat pastebėsime, kad lenkų kalba yra autentiška aptariamų Užrašų 
kalba. Net ne dėl to, kad čia gausiai pribarstyta lenkiškų citatų, bet dėl 
neabejotinų nuorodų į faktą, jog praeityje lenkiškai vaidintas gyveni- 
mo spektaklis atsiminimuose perpasakojamas lietuviškai. Lenkų kalba 
XIX a. lietuviams buvo sava, todėl to meto lietuviškos memuaristikos 
negalima atskirti nuo lenkiškosios. Maža pasakyti, kad vienokių ar ki- 
tokių išnykusio pasaulio ir pamirštos praeities detalių nebuvo lietuvių 
literatūroje. Labiau pagrįsta būtų samprotauti apie tai, ko nebuvo arba 
kas išskirtina visoje lenkų ir lietuvių tradicijoje. 

Užrašai patenka į tą milžinišką bibliografinį sąrašą, apimantį XIX 
amžiaus atsiminimus, dienoraščius ir epistolinį palikimą. Vien lenkų 
kalba spaudoje pasirodžiusių atsiminimų bibliografija šiandien sudary- 
tų nemažą knygą. Tačiau bene labiausiai gundanti yra viena Užrašų pa- 
ralelė. Tai jau minėtas Mykolo Biržiškos atsiminimų tomas, pavadintas 
Anuo metu Viekšniuose ir Šiauliuose. Ne veltui Račkauskas kūrinio pra- 
džioje ir pabaigoje pateikia užuominas į savo kraštiečio, kolegos ir gal 
net oponento tekstus bei gyvenimą. Pirmą kartą tai išnyra jau aprašytu 
pavidalu (negaliu pasigirti, kaip Mykolas Biržiška, kad būčiau kilęs iš bajorų 
I...J), ir atsiminimai baigiasi siužetu, kurio dalyviais yra ne kas kitas, bet 
broliai Biržiškos. Štai kaip skamba paskutinieji Užrašų žodžiai: 

Po kokios savaitės, sėdėdamas pavakare ant suolelio kieme, išgirdau toli skambančią 

kelių balsų dainą. Žodžių išskirti negalėjau, bet dar negirdėta melodija buvo graži, 

ryžtingo tempo, kaip kokio maršo. Pažiūrėjęs pro vartelius, pamačiau artėjant nuo 

Viekšnių kelis studentus, išsirikiavusius skersai kelią ir kariškai žingsniuojančius 

pagal melodijos taktą. Studentų tarp buvo Viktoras ir Vaclovas Biržiškai. Kai ėjo pro 
mūsų kiemą, Vaclovas pamojo ranka, kviesdamas dėtis prie kompanijos. Dainavo jie 
rusiškai. [...] o netrukus po to išvykau į Rusiją, iš kur į Lietuvą tegrįžau po šešiolikos 
metų, ilgai dar ausyse skambėjo anos dainos žodžiai: 

Atsižegnosime senojo pasaulio, 

Atsižadėsime viso to, kas sena: 

Mums nereikia auksinių stabukų, 

Nepakenčiami mums caro rūmai... 


Prieraišumas prie Mykolo Biržiškos atsiminimų nėra kaip nors są- 
moningai reflektuotas Užrašų autoriaus. Tačiau sunku paprastu sutapi- 
mu vadinti tai, kad kone metaforiškai aprašyta baigiamoji scena, kuri 
pradeda naują protagonisto gyvenimo atkarpą, yra visai atsitiktinai 
susijusi su broliais Biržiškomis. Jie autoriui kažkodėl labai svarbūs, vai- 
dina kone simbolinį vaidmenį, nors pačiuose atsiminimuose nepasiū- 
lomas atsakymas, kodėl taip yra. Tačiau analizuojant tekste slypinčias 
intencijas matyti, kad Račkausko norėta lyg ir papildyti arba kaip nors 
kitaip interpretuoti tarp lietuvių skaitytojų išpopuliarėjusius kolegos 
memuarus. 

Beje, Anuo metu Viekšniuose ir Šiauliuose sutinkami tie patys veikė- 
jai kaip ir Užrašuose. Štai kad ir suvalstietėjusios Beržanskių šeimos fe- 
nomenas. Tiek Biržiška, tiek Račkauskas kalba apie Jono Beržanskio 
(save vadinusio Gediminu Klausučiu-Beržanskiu) aistrą bajoriškos ir 
net kunigaikštiškos savo kilmės įrodinėjimams. Abiejų memuarų au- 
toriai laikosi panašios skeptiškos pozicijos, abiejų akyse genealoginės 
Beržanskių kilmės peripetijos net pašiepiamos. Tiesa, labiau Biržiškos 
negu Račkausko. Čia dar vertėtų pridurti, kad abu memuaristai užsi- 
mena apie savo tolimas gentystes su Beržanskiais. 

Kodėl tai svarbu pristatant Užrašų naudą lietuvių kultūros istorijos 
tyrėjams ir atsakant į klausimą, ką naujo duoda jie mūsų istoriografijai? 
Pirščiau paprastą atsakymą: tie memuarų tekstai turėtų būti skaitomi 
kartu. Noras pralenkti ir papildyti Anuo metu Viekšniuose ir Šiauliuose 
galėjo skatinti Račkauską taip įdėmiai aprašyti kai kuriuos epizodus. 

Reikia pasakyti dar štai ką: Račkausko akyse Biržiškos iškyla ne pa- 
čiais geriausiais pavidalais. Brolių profesorių tėvas - vienas garsiausių 
apskrities gydytojų - yra tiesiog nepasiekiamas (neįperkamas) papras- 
tiems valstiečiams. Biržiškiukų charakteristikoje atranda vietos tam 
tikros bajoriškų ambicijų ir arogancijos skeveldros, inkrustuojančios 
prabėgomis kuriamus portretus. Šis Užrašų autoriaus polinkis neatro- 
do vienareikšmiškas. Štai kad ir užuomina, jog skirtingai nei Biržiškos, 


! Merkelis Račkauskas, op. cit., p. 519. 

autorius negali girtis bajoriška savo kilme. Kas įdėmiai skaitė Biržiškos 
atsiminimus, nesunkiai galėjo pastebėti, kad jie toli gražu neleido susi- 
daryti įspūdžio, jog ten būtų giriamasi bajoryste. Priešingai, buvo pa- 
šiepiamas archajiškas bajorystės sureikšminimas, juokiamasi iš visokių 
išbajorių ir neadekvačių pretenzijų į tautos lyderystę. 

Tad kokie žemaičių gyvenimai ir kokios kultūros properšos atsiveria 
skaitytojui? Pirmiausia pabrėžtina; kad Užrašuose labai vaizdžiai veriasi 
dabarties lietuviams tolimas, gal net sunkiai suprantamas lenkakalbis 
gyvenimas, kuris driekėsi tarp dvaro ir kaimo. Tai pusbajoriškos kultū- 
ros antropologijos medžiaga, kurios savybėms nemažai dėmesio skyrė 
Mykolas Biržiška. Jis dažnai įrodinėjo, kad lietuvybės išlikimas išimti- 
nai po šiaudiniu valstietiškos pirkios stogu yra ribotas vaizdinys. Kad 
valstietiškoji lietuvybė 

sudarė vyriausią, tvirčiausią ir seniausią naujybinės lietuvių kultūros pagrindą, tai 

tiesa, kuri betgi reikalinga dar papildyti tuo, kad lietuvybei išlaikyti nemažai svėrė ir 

po tokiu pat šiaudiniu stogu seniau gyvenusi bajorija, kurios įtaka reiškiasi tajai pat 
kaimo ir tautos kultūrai". 


Račkausko prisiminimuose tikrai gausu deklasuotos, nuskurdusios 
bajorijos buities ir elgsenos vaizdų. Kita vertus, litvomanijos arba lietu- 
viškojo sąmoningumo procesas šitame sluoksnyje nėra ryškiau atspin- 
dėtas. Pasakotojo šeima, nepaisant skurdo ir nuolatinio kilnojimosi iš 
vienos parapijos į kitą, iš vieno elgetyno kamaraitės į kitą, šneka Ien- 
kiškai. Ankstyvojoje herojaus protagonisto vaikystėje vadinamoji Jitvo- 
manija yra dar gana retas reiškinys, vertas atskiro dėmesio. 

Lietuviško apsisprendimo epizodai išryškinami it kokie ypatingi 
praregėjimai. Pats autorius prisipažįsta, kad lenkų ir rusų kalbos Šiau- 
lių gimnazijoje buvo visiškai užgožusios žemaičių ir lietuvių kalbos 
garsus. Tik baigiamosios gimnazijos klasėse ir dar per atostogas Kurtu- 
vėnuose, kai klebonas Vizbaras demonstratyviai kalbėdavo lietuviškai, 
buvo budinamas kalbinis apsisprendimas. Tokią atostogų vasarą buvo 
lemta susidurti su keliais besisvečiuojančiais lietuviais studentais (/.../ 
klebono brolis, politechnikos studentas Feliksas, su trimis draugais studen- 
tais - Sabaliausku, Šimeliūnu ir Pundzevičium), kurie šnekučiavosi tarp sa- 
vęs lietuviškai ir darė be galo didelį įspūdį. Tai iš gyvenimo su jais po vienu 
stogu turėjau didelį laimikį, - prisipažįsta pasakotojas, - iš toio girdėdamas 
juos kalbani tarp savęs skambia lietuvių kalba (aukštaičių tarme), pirmą kartą 
ėmiau ta kalba rimtai domėtis ir ją pamėgič. 


! M. Biržiška, op. cit., p. 51. 
2 Merkelis Račkauskas, op. cit., p. 323. 


Labai iškalbingos yra tos pasakojimo dalys, kur autorius aprašo 
lietuviško sąmonėjimo žingsnius, lietuvių kalbos, kaip tam tikro savęs 
identifikavimo ženklo, pamokas Šiauliuose. Viskas vyksta slapta, o ati- 
tremtas į miestą Jonas Jablonskis jauniesiems bičiuliams tampa pirmuo- 
ju mokytoju, ne tik pastūmėjusiu bendrinės kalbos link, bet ir - kaip 
Mykolui Biržiškai - sukėlusiu susirūpinimą dėl žemaičių kalbos liki- 
mo!. Autoriaus buvo aiškiai suprasta, kad Simono Daukanto ir Motie- 
jaus Valančiaus kalba paaukojama ant lietuvių Atgimimo aukuro. 

Toje pusiau bajoriškoje aplinkoje, žinoma, ne kalbos klausimas buvo 
svarbiausias. Kurtuvėniškių Zyberk-Pliaterių namuose buvo privalomai 
rodomas prancūzavimas. Gimnazistams rusų kalba taip pat dažnai tap- 
davo jų išskirtinumo ženklu. Tačiau dar svarbiau buvo kilmės ir socia- 
linio pranašumo klausimas. Atsiminimuose ryškėja bajoriškoje aplinkoje 
besiklostę papročiai - pirmiausia sutikus bet kokį nepažįstamąjį įžiūrėti, 
jo bajoro ar ne bajoro esama. Tik paskui prasidėdavo pokalbis. 

Skaitytojui gali pasirodyti, kad galbūt Užrašuose nepasakoma nieko 
nauja. Tačiau tai būtų labai paviršutiniškas įspūdis. Račkauskas papasa- 
koja tokią savo gyvenimo istoriją ir atidengia tokią sudėtingą savo vai- 
kystės kultūrinę-visuomeninę aplinką, kad ji gali sujaukti įsivyravusius 
lietuviškosios tapatybės kaitos įvaizdžius. Viskas tuose atsiminimuose 
taip spalvinga, natūralu, kad netelpa į tradicinių istorijos vadovėlių 
schemas. 

XIX a. pabaigos žemaičių bajorijos laikysenos ir charakteriai yra la- 
bai sudėtingi. Nors Užrašų autorius nesistengia savo prisimenamų šio 
sluoksnio būdo savybių interpretuoti, sumokslinti, apibendrinti, jo pa- 
stabumas kartais palieka mums nepaprastai dosnią medžiagą, kuri turi 
gundyti daugel humanistikos ir socialinių mokslų tyrėjų. Kritinio rea- 
lizmo retorika pasitelkiama kolektyviniam portretui kurti. Deklasuotų, 
nusmukusių, tarnaujančių dvaruose ir klebonijose, bet savo bajoriško 
konoro neatsisakiusių plikbajorių grupinis paveikslas kuriamas be sen- 
timentų, tačiau netikėtai paryškinamas niekur kitur - nei mokslinėje li- 
teratūroje, nei memuaruose - nepastebėtais štrichais. Kai kurie bruožai 
regisi itin unikalūs. 

Račkausko atsiminimuose bajorai dažnai atrodo ir labiau nuskurdę, 
ir gerokai tamsesni už daugelį Žemaitijos valstiečių. Jo bendraklasių 
gabumai nepriklauso nei nuo tautybės, nei nuo kilmės. Aprašydamas 
pasipūtusių Kurtuvėnų grafų šeimyną, jis pabrėžė, jog iš šešių (kitur 
minimi aštuoni) grafiukų tik vienas gebėjo išeiti aukštuosius mokslus, 


i Ibid., p. 403. 

todėl jau vien tos aplinkybės buvo gana, kad ir ši giminė tiesiog nunyk- 
tų. Kita vertus, bajoriškos garbės ir Lietuvos Didžiosios Kunigaikštystės 
pilietinio patriotizmo aidai buvo girdimi beveik tik šioje aplinkoje. Čia 
vis dar ruseno politinio išsivadavimo idėjos. 

Užrašai mums palieka ir vieną kitą mįslę, kuriai įminti reikėtų ištisų 
mokslinių monografijų, jei tik pajėgtume giliau skverbtis į psichoistoriją 
arba istorinės psichologijos, antropologijos ar net emocijų istorijos val- 
das. Štai vienas mįslingų kolektyvinio portreto bruožų: 


Tokių Urbanovičių, Stšigockių, Budreckių daug buvo anuomet Kurtuvėnų apylinkė- 
se. Ir keista: jie patys, niekieno neverčiami, būdami grynais žemaičiais, mielai dėjosi 
lenkais, įsikibę laikėsi „Ienkystės“, nieko už tą savo lenkystę nesitikėdami gauti ir 
nepaisydami pašaipų bei pravardžiojimų, kurių jiems negailėjo aštrus žemaitiško 
kaimiečio liežuvis. Lenkpalaikis, šunbajoris, subinlaižis, ponų išpera, nusmuktkelnis 
ir kitokie epitetai visur juos lydėjo. Prie savo lenkiškumo buvo taip prisirišę, kaip 
tikintieji žydai prie Talmudo!. 

Ši žemaičių visuomenės grupė akivaizdžiai netilpo nei į marksisti- 
nius išnaudotojų klasės rėmus, nei į lietuvių liaudies išnaudotojus - /en- 
kų ponus, užėmusius nacionalistinio diskurso viešpataujančią poziciją. 
Tačiau šalia aukščiau minėtų savybių, Račkauskas pastebi kažką dar 
svarbesnio ir dar mažiau aiškaus, kas net mūsų dienomis išsaugo didelę 
reikšmę. Štai kuo pasižymėjo ši keista ir nebesuprantama grupė: 

Tame naiviame ir vaikiškame lenkiškumo dievinime buvo kažkas nesuprantama, 
fantastiška, pasakyčiau, net kažkas poetiška, kas juos pakeldavo jų pačių akyse, su- 
prasmindavo gyvenimą, užgrūdindavo kovoje su to lenkiškumo priešais, padėdavo 
lengviau pakelti ir skurdą, it vergiją. Niekuomet nesu matęs šunbajorių kaimiečių nuliū- 
dusių, nusiminusių, rankas nuleidusių: skurdžiau gyvendami už vidutinį kaimietį žemaitį, 
visada buvo gerai nusiteikę, linksmi, svetingi, ypačiai mandagūs, komiškai tą savo mandagu- 
mą reikšdami (kursyvas - E. A.). Niekas tada jų neglobojo ir nejungė, tikri lenkai ponai 
juos niekino, žemaičiai pajuokdavo, - o šie vis laikėsi savo lenkiško stabuko. Atrodo, 
kad šis klausimas nėra dar visiškai ištirtas, jis apeinamas, pasitenkinant šablonišku 
nurodymu į nesveiką lenkomaniją, į lenkų apmulkintus neatsparius žemaičius... 


Kai kada istorija gali labai tiesmukai pareikšti savo teises būti gyveni- 
mo mokytoja. Račkausko aprašytos smulkiosios, bežemės bajorijos savy- 
bės, gebėjimas nurungti liūdesį, įveikti sunkumus pakelta galva yra rak- 
tas atsakyti į klausimą, kaip atsitinka, kad, materialiniam pasiturėjimui 
augant, nesikeičia menkas pasitenkinimo savo gyvenimu lygis. Šiandien 
kaip tik taip apibūdintume lietuvius. Gal gebėjimas nepamesti iš akiračio 
aukštesnių idealų gelbsti labiau nei didelis uždarbis? Užrašų veikėjai už- 


1 Ibid, p.81. 
2 Ibid, p. 81-82. 


duoda tokį klausimą, tačiau iš tiesų, kaip pastebi jų autorius, mokslas ir 
tyrinėtojai nedavė atsakymų: nei tada, kai atsiminimai buvo rašomi, nei 
dabar, kai po pusamžio jie skinasi kelią į lietuvių skaitytojų sąmonę. 

Merkelio Račkausko atsiminimuose yra ir daugiau kolektyvinių port- 
retų: čia šmėžuoja Šiaulių gimnazijos mokytojai, charakterizuojami ti- 
pingais visiems jaunystės metams būdingais atsiminimais. Jie sodrina- 
mi infantililių išdaigų aprašymais, kurie suteikia tekstui dinamikos. 

Bet svarbiausia, ko tikisi ir ką gauna skaitytojas, besirūpinantis ne 
tiek individualių pasakotojo išgyvenimų pažinimu, kiek lietuvių ir že- 
maičių atgimimo atspindžiais, yra garsiais tapusių lietuvių inteligentų, 
rašytojų, tautos budintojų asmenybių portretų galerija. Račkauskas su- 
tiko daug asmenybių, įėjusių į Lietuvos istoriją. Jam rašant atsiminimus 
daugelis jų jau buvo mirę, tapę chrestomatinėmis figūromis ar net įgiję 
tautos veikėjų statusą. 

Užrašų herojams paliekamos kuklios kasdienio gyvenimo ir tikrovės 
charakteristikos. Jau minėtas brolių Biržiškų atvejis. Garsūs lietuvių vi- 
suomenės judėjimo dalyviai, Vytauto Didžiojo universiteto profesoriai 
nutapyti itin santūriai, skeptiškai, net tam tikra prasme juos nuheroji- 
nant. Tas pačias aprašymo taisykles autorius taiko beveik be išimties vi- 
siems atsiminimų ir lietuvių kultūros istorijos veiksmo dalyviams, pra- 
dedant Mečislovu Bortkevičiumi ir baigiant rašytoja Šatrijos Ragana. 

Beveik be kasdienybės šešėlio šmėkšteli Juozas Tumas-Vaižgantas, 
kurio bendravimo su grafais Zyberk-Pliateriais scena autoriui pasitar- 
nauja pavyzdžiu, parodant, kaip pamažu auga iš liaudies kylančių sa- 
vigarbių apsišvietusių litvomanų pasitikėjimas savimi, savo misija. Rač- 
kauskas iš tiesų grožisi šiais Atgimimo šaukliais, parodo, kaip jie tampa 
autoritetais jaunajai kartai. 

Išskirtinis vaidmuo atsiminimuose tenka Povilui Višinskiui, vyres- 
niam Šiaulių gimnazijos absolventui, kuris trumpai buvo apsistojęs 
Kurtuvėnų grafo namuose ir pagarsėjo kaip reiklus ir ambicingas na- 
mų mokytojas. Višinskis, nors ir apibūdinamas paprastais žodžiais, yra 
perdėm idealizuojamas. Tačiau tai jokia naujiena: apskritai jis priklauso 
prie tų lietuvių atgimimo veikėjų, kurie beveik visų yra gerbiami, be- 
veik neturi žmogiškų silpnybių, išskyrus nepagydomą ligą, privertusią 
pasitraukti iš gyvenimo tokių metų, kai tik pradedami didieji darbai. 

Račkauskas savo veikėją aprašo tiek remdamasis tiesioginiais ste- 
bėjimais, tiek kitų (įskaitant spaudą) žiniomis. Kaip visada atsimini- 
muose, taip ir čia vertingiausi yra tie puslapiai, kur vaizdas atklysta 

iš tiesioginių susitikimų scenų, kur aprašomi protagonisto akyse vykę 
dalykai. Užrašų autoriui labai svarbu parodyti Višinskio elgesį grafų 
akivaizdoje. Mat pats autorius buvo susijęs su Kurtuvėnų šeimininkais. 
Pirmiausia todėl, kad jo tėvas vargonavo tenykštėje bažnyčioje. Antra, 
dėl to, kad grafai pasirinko Račkauskienę savo namų Šiauliuose šeimi- 
ninke tuo metu, kai vienas grafiukų pradėjo nelengvą kelią į mokslus. 
Atsiminimų autoriui teko savotiško palydovo ir repetitoriaus vaidmuo. 
Pripratęs prie arogantiškos grafų (ypač grafienės) laikysenos, autorius 
su nepaprastu susižavėjimu stebi Višinskio elgesį, ginant savo orumą. 
Vėliau Račkauskas perėmė Višinskio pareigas Zyberk-Pliaterių namuo- 
se. Ne tik perėmė, bet ir parodė, kaip sunku pradėti eiti tokiu keliu, 
kurį pasirinko Višinskis. Beje, kaip tik pastarąjį galima laikyti autoriaus 
viešojo elgesio mokytoju. Čia tikrai skaitytojas ras atsakymą į klausimą, 
kaip skynėsi kelią į viešumą liaudiškosios lietuvybės pavidalai. Rač- 
kauskas savo atsiminimais padeda tą procesą sužmoginti, suteikdamas 
skaitytojui tokių galimybių, kurios dažniausiai pasiūlomos geros bele- 
tristikos, t. y. persikūnijimo galimybių. 

Užrašuose perpasakoti autoriaus pokalbiai su Višinskiu papildo šio 
lietuvių atgimimo veikėjo portretą, suteikia jo — jauno ir ligoto išmin- 
čiaus - paveikslui daug papildomų spalvų. Autoriui ir skaitytojams 
negali nedaryti įspūdžio Višinskio samprotavimai ne tik apie naują lie- 
tuvybę, bet ir apie gyvenimo prasmę, apie garbės, turto ir asmeninės 
laimės santykius. Tam neatsitiktinai tarnauja grafų - aukštuomenės - 
pavyzdys. Štai viena tų iškalbingų scenų. Šnekantis apie grafus, auto- 
rius paklausia, ar jie esą laimingi. Jis įsidėmėjo Višinskio atsakymą: 

Kasjuos žino, [...] iš šalies žiūrint, kai kam galėtų atrodyti, kad jie laimingi, ypač tokiam, 
kuris mato laimę turtuose. Aš bent tokios laimės negeisčiau: išnaudoti ir skriausti žmo- 
nes, veidmainiauti, apsimetant tikinčiuoju (manau, kad grafas apsimeta dievobaimin- 
gu), dieną naktį drebėti dėl turto, bijoti revoliucijos (o ji jau nebetoli!), jaustis parazitų 
ant liaudies kūno - kokia čia laimė? Jei liaudis sukrus, niekas jų neišgelbės — nei tarnai, 
nei jų garbinamas Dievas, nei bažnyčios įsakymų kruopščiausias pildymas!. 


Atsiminimuose Višinskiui suteikiamas didžiojo mokytojo ir liaudies 
atbudimo pranašo vaidmuo. Juo autorius tiki. Jo pamokomis naudojasi 
tiek bendraudamas su diduomene, tiek kitokiose gyvenimo situacijose. 
Oiristorijos vyksmas tik patvirtina pasitikėjimo prasmę: 

Šitie pranašiški Višinskio žodžiai veikiai išsipildė: revoliucijų ir karų audrose kaip 

rytmečio rūkas dingo ne tik grafų turtai, bet ir jie patys — ir tėvai, ir vaikai - išgaišo 

be jokio pėdsako, nepalikdami net savo vardo žmonėse, ir tik aš šiek tiek prikėliau 
juos iš nebūties?. 


Ibid, p. 416. 
2 Ibid. 

Nors prisiminimų žodžiai labai atspindi tą sovietmečio, kuriame jie 
buvo rašomi, retoriką, tam tikras istorinės lemties ženklas yra uždeda- 
mas. Račkauskas nerodo kokio nors ypatingo džiugesio, kad kas nors 
išgaišo. Lieka ir liūdesio, ir nostalgijos prieskonis. 


+++ 


Užrašai pasiekė spaudą labai sunkiai ir lėtai, bet taip ir neapsiverčia 
liežuvis pasakyti, kad pavėluotai. Žodžiai, kuriuos autorius ištarė už- 
Čiuopęs savo vaikystės laikų egzistencinius klausimus (/.../ šis klausimas 
nėra dar visiškai ištirtas, jis apeinamas, pasitenkinant šablonišku nurodymu į 
nesveiką lenkomaniją, į lenkų apmulkintus neatsparius žemaičius [...]), visiš- 
kai tinka ir šiandienai. Dar daugiau, galima sakyti, kad mes tolstame 
nuo XIX amžiaus lietuvių Atgimimo ne tik per laiką, bet ir per išgy- 
ventų nuopuolių bei pakilimų atstumą. Tai leidžia grįžti prie užmirštų, 
o kartais net pabodusių temų, suabejoti bendrojo istorijos pasakojimo 
tiesomis ir imtis iš naujo bandymų suprasti. Atsiverskime šiuos me- 
muarus: ar neatrodo tai lyg pakvietimas darsyk sugrįžti prie amžinų ir 
neatsakytų mūsų istorijos klausimų? 


Egidijus Aleksandravičius 
Freda, 2008 m. birželis 


Nėra nė vieno, kad ir niekingiausio, žmogaus gyvenimo, kuriame ne- 
atsispindėtų epocha. 


I 


Šiaudinės bažnytkaimis - Prarasta bajorystė - Lenkavimas - Persikeliame į Janapolę - Zakristi- 

jono Lileikio šeima — Mergininkas Knizelis - Dovanojimo raštas liokajui Kazlauskiui - Senelės 

Kovnackienės buitis - Renku duoklę per Varnių atlaidus - Žaidimai su Vikčiu - Silabizavimas ir 

rykštė — Tėvo vargonai — Pamėgstu muziką - Agapitas ir Donatas, muzikos donkichotai - Kelionė 
į Šiaulius - Sunkus motinos darbas 


1885-1888. Žemaitijoje, prie vieškelio iš Papilės į Tryškius (kiek arčiau į 
Papilės pusę), yra Šiaudinės bažnytkaimis. Už bažnytėlės tarp medžių 
matosi ilgas, gontais dengtas, medinis namas su įstiklintu priebučiu ir 
baltai dažytomis langinėmis. Čia 1885 metais gyveno Šiaudinės savinin- 
kas Eligiusz Taraszkiewicz!, apie kurį motina sakydavo, kad jis buvęs 
„ateusz“?, nes Sumos metu stovėdavęs kaip kelmas, atsiklaupdavęs tik 
per pakilimą ir žmonėms giedant „Šventas Dieve“. Kaimo bobelės ir 
mūsų pamaldi motina, klūpojusios per visą Sumą, piktindavos tokia 
dvarininko elgsena. To pono sūnus „cicilikas“ Juozas žuvo Vilniaus ka- 
lėjime per 1905 metų revoliuciją, pagautas pranašaujant apylinkės mu- 
žikams didžiosios lenkų karalystės atstatymą „od morza do morza““. Jo 
sesuo Anulka Taraszkiewiczowna 1906 metais ištekėjo už Vegerių (prie 
Papilės) bajoro Jono Jogaudo, buvusio matematikos mokytojo Rygoje, 
o Smetonos laikais - Telšių gimnazijos direktoriaus. Tas Jogaudas su sa- 
vo pasenusia Anulka 1940-ųjų metų žiemą, pasidirbdinęs dokumentus, 
emigravo į Vokietiją. 


Čia ir toliau vartoju lenkišką (ir rusišką) parašymą kai kurių tikrinių vardų, jų ne- 
lietuvindamas, atseit rašau taip, kaip jie buvo tariami ir rašomi tuose sluoksniuose, 
kur augau. 

2 „bedievis“ (lenk). 

3 „nuo (Baltijos) jūros iki (Juodosios) jūros“ (lenk.). 

Priešais vieną bažnytkaimio bakūžę, kurioje gimiau, riogsojo me- 
dinė bažnytėlė su plačiais ir aukštais, raudonai dažytais šventoriaus 
vartais, kurie dėl savo stilingumo buvo vieno tapytojo Smetonos laikais 
nupiešti ir įdėti į meno žurnalą. 

Negaliu pasigirti, kaip Mykolas Biržiška! kad būčiau kilęs iš bajorų, 
nors tėvas ir pasakojo, kad jo tėvas (mano senelis) dar turėjęs bajorystės 
dokumentus, kuriuos praradęs pėr 1863 metų sukilimą. Besislapsty- 
damas nuo kazokų, pardavęs kažkokiai bajorei savo Gaižupio dvarelį 
(netoli Kantaučių bažnytkaimio), nusipirkęs Luokės miestelyje dešimt 
dešimtinių žemės su trobesiais ir prisirašęs prie valsčiaus. Mano senelis 
mėgdavo išgerti, turbūt bus ir Gaižupį pragėręs, o pasakojimą apie da- 
lyvavimą sukilime bus, matyt, sugalvojęs iš bajoriškos ambicijos. Tėvo 
kilmė iš Kantaučių apylinkės buvo kažkokio kaimo dainiaus įamžinta 
eilėraštyje, kario pradžia taip skambėjo: 

Vargamistra iš Kantaučių, 

prisiėdęs ožio plaučių, 

gieda naktį, gieda dieną: 

pasigenda ėst avieną... 


Jei sumužikėjęs tėvas dažnai pasijuokdavo iš savo buvusios bajorystės, 
užtat motina rimtai sakydavos kilusi iš bajorų Kovnackių (tokia buvo jos 
mergautinė pavardė), gi jos motina, o mano senelė, tiesiog didžiuodavo- 
si savo kilme iš bajorų Dargvainių. Dėl tokio motinos palinkimo šlietis 
prie bajorų ir šnekamoji mūsų kalba buvo lenkiška, arba, tikriau sakant, 
pseudolenkiška, su visokiais „parszuk, pupeczka, poczekawszy...“? 
Anais laikais tūlas žemaitis, pretendavęs į šiokį tokį „kultūringumą“, 
pirmiausia stengdavos pramokti lenkiškai: ta kalba šnekėjo aukštesny- 
sis luomas - dvarponiai su savo tarnais ir kunigai su vargonininkais; tos 
kalbos nemokėjimas buvo laikomas mužikiško tamsumo požymiu. Ši- 
tokiai pažiūrai laikytis padėdavo kunigai: ateina pas kleboną koks nors 
Vilimas vaiko krikštyti, vaikas metrikuose įrašomas „Wilimowicz“, iš 
Daunoro padaromas „Downarowicz“, iš Vabalo - „Wobolewicz“, ku- 
ris paskui lietuvinamas į „Vabalevičių“, iš Petrulio - „Petrulewicz“, o 
poniškumą dvigubinant imama rašyti net „Petrellewicz“ (Mažeikių 


M. Biržiška, Anuo metu Viekšniuose ir Šiauliuose, Kaunas, 1938, psl. 1. 

Teko girdėti vieną žemaitį sveikinant poną naujų metų proga: 

Winszuję nowego roku doczekawszy 

(Sveikinu naujų metų sulaukus) (lenk.) 

Ponui nesiskubinant atsilyginti už mandagų pasveikinimą žemaitis atkišo delną ir 
pridėjo: 

Czy teraz dasz, czy poczekawszy? 

(Ar dabar duosi, ar lukterėjęs?) (lenk.) 


2 

žemės tvarkytojas inž. Petrulevičius 1924 metais rimtai įrodinėjo, kad 
jo nereikia painioti su kažkokiais Petrulevičiais, kad jis esąs bajoras 
Petrellewicz, taip ir rašėsi), iš Valančiaus - Wolonczewski, o trečiame 
laipsny - „Valančiauskas“, iš Pundziaus - „Pundzewicz“, paskui „Pun- 
dzevičius“ ir pan. 

Krikštijo mane Šiaudinės klebonas Skudowicz (Skudas), podžiais 
buvo plikbajoriai Jozef Kontowt ir Wiktorja Laudanska. Kai kurie ku- 
nigai, jų tarpe ir Skudas, įkalbėdavo tėvams, kad ir vardą naujagimiui 
pasirinktų prašmatnesnį, nes tai būsią „poniškiau“. Nors motina ir pasi- 
juokdavo iš tokių prašmatnių vardų (pasakojo, pvz., kad viena kaimie- 
tė, grįždama po krikštynų iš bažnyčios, pamiršusi prašmatnųjį Zigfrido 
vardą ir, namiškiams teiraujantis, kuo vardu kūdikis, žliumbdama atsa- 
kiusi: „Bjauriai kunigėlis pakrikštijo, visą amžių vadinsis Šiktrydžiu“), 
vis dėlto buvo klebono įkalbėta pakrikštyti mane Bonaventūros vardu. 
Motiną paveikė svarūs kunigo argumentai: pirma, aš tą vardą „atsine- 
šęs“, nes atėjęs į pasaulį sausio devynioliktą dieną (1885 m.), pašvęstą 
palaimintam Bonaventūrai minėti; antra, vardas tas lotyniškai skelbia, 
kad man gyvenime „būsią geri dalykai“, viskas išeisią į gera. Vyresnįjį 
brolį tas pat Skudas pakrikštijo irgi prašmatniu Liongino vardu, tik dėl 
sesers Onos kunigui kažkaip nepavyko įkalbėti, kad būtų pavadinta 
„Savo atsineštuoju“ šv. Hermanagildos vardu. Laimingi tie Jonai, Pet- 
rai, Antanai! Pasų skyriuje jų keliskart neklausinės nustebęs tarnau- 
tojas „kaip? kaip? keistas vardas, pirmą kartą girdžiu“; Petrus, Jonus 
pamilusi mergaitė nesuks sau galvos, kaip čia maloniai pavadinus savo 
išrinktąjį, nes neįprastai ir keistai skamba žemaitiškai ausiai „Bonaven- 
tūriukas“. 

Namiemotinaėmė abejoti, kad mane gyvenime ištiksią „geri dalykai“, 
ir meldė Dievo, kad aš iš Bonaventūros nepasidaryčiau „awanturnik““. 

Iš Šiaudinės laikotarpio nieko neatsimenu, tik iš motinos pasako- 
jimų sužinojau, kad tėvai ten draugavę su nusususiais bajorais, kurių 
vienas, Pawelek, buvo šiaučius, o antras, Dzindzolet, ubagavo prie baž- 
nyčios; kad brolis Lionginas lakstydavo po laukus su dvarininko duk- 
terim Anulka, kad jie kartą prikišę arkliašūdžių į kerdžiaus kišenę ir 
kitaip labai išdykavę; kad Šiaudinėje miręs mano ir Liongino vyresnysis 
brolis Wiadeczek. 

1889 metais tėvas kėlėsi vargamistrauti (vargonininkauti) iš Šiaudi- 
nės į Janapolę, netoli Varnių miestelio. Čia klebonavo Dyonizy Okulicz, 
tikras lenkų bajoras, kuris ir žemaitiškai pamokslą sakydamas negalėjo 


„šelmis“ (lenk.). 


apsieiti be lenkiškų paspirties žodelių „panie tego, panie tego“. Bažny- 
tinis namelis, vadinamas „špitole“, buvo nedidelis pastatas, ilgos prie- 
menės padalytas į dvi dalis, kiekvienoje po du butukus - virtuvėlę ir 
kamarėlę, motinos vadinamą „alkierz“. Viename šone gyvenome mes, 
antrame priešais - zakristijonas Lileikis, už sienos - pramatorius! Jocas 
su jauna žmona, o ketvirtame butelyje buvo įrengtas parapijos ubagy- 
nas, kimšte prikimštas apylinkės atmatų: čia skurdo senos paleistuvės, 
davatkomis vadinamos, ir fiziškai sužaloti, šiaip dikti vyrai — luoši, 
kupriai, kurčnebyliai, puvėkliai. Visus juos klebonas naudojo kaip sa- 
vo kumečius. Už teisę gyventi klebono tvarkomam ubagyne, už laimę 
tūnoti arti bažnyčios ir Dievo jie dirbo klebono daržus ir laukus, valė 
bažnyčią bei šventorių, plovė bažnytinius apeiginius ir paties klebono 
baltinius, adė jo ir jo giminaičių kojines, kasė duobes kapuose numirė- 
liamns laidoti. 

Ubagyno bijojau iš tolo. Užtat mielai užbėgdavau pas Lileikį. Tai bu- 
vo apysenis žmogus su raukšlėtu apdegusiu veidu. Ilgais rudens ir žie- 
mos vakarais liedino bažnyčiai žvakes iš vaško. Kartais ir man leisdavo 
pasukti didelį ratą su nusvirusiomis nuo jo žvakėmis, o pats tuo tarpu 
liejo iš viršaus ištirpytą vašką. Iš davatkų pasakojimų sužinojau, kad 
vieną vakarą, būdamas visai girtas, vietoje vaško gabalo įkišo į kros- 
nį savo galvą; žmonos iš krosnies ištrauktas pagijo, bet visas veidas, 
sprandas ir krūtinės viršus liko amžinai sužaloti. Man labai patiko bal- 
tas Lileikienės veidas, ir kaip šuniukas bėgiodavau užpakaly jos. Vaikų 
neturėdama, dažnai pagaudavo mane į glėbį, bučiuodavo ir spausdavo 
prie krūtinės. Kai ilgais žiemos vakarais pamaldūs Lileikiai, prieš ei- 
dami gulti, giedodavo su davatkomis karunką, vis įsisprausdavau į jų 
tarpą, nenuleisdamas akių nuo švelnaus Lileikienės veido. Koja minda- 
ma verpsto paminą, o rankomis sukdama siūlą iš kuodelio, ji skambiu, 
lygiu balsu pradėdavo karunką, kiti prisidėdavo kiek vėliau: 


Kas nor panai Marijai tarnaut, 

ojos asablyvu milašninku būt, 

tas tur veikiai ją pasveikint 

ir karunką panos nuobažnai kalbėt... 
Pirmą smūtką pana turėjo, 

kai švents Jons atbėgo ing Betaniją... 


Išvardijant „smūtkus“, Lileikienės akyse pastebėdavau ašaras, o kai 
traukė apie „džiaugsmus“, jos veidas tartum nušvisdavo. Tėvai neno- 
riai leido mane pas zakristijoną, nes ten girdėdavau vien žemaitišką 


* bažnytinis dainavedys (lenk.). 


mužikų kalbą, žemaitiškas giesmes (Lileikiai lenkiškai nemokėjo). Kai 
ilgiau pas juos pasilikdavau, ateidavo motina, griebdavo už rankos 
ir tempdavo lauk, keliskart smarkiai suduodama per užpakalį. Mane 
traukte traukė pas Lileikius: penkių metų vaikas buvau stipriai įsimy- 
lėjęs gražią Lileikienę, o per ją pamilau ir žemaičių kalbą, papročius. 
Seniai tu jau kapuose, Lileikiene, ir niekuomet tau neatėjo į galvą, kad 
tas berniukas, kurį sodindavais ant kelių ir spausdavai prie karštos krū- 
tinės, paminės tave ir pagarbins po pusšimčio metų! 

Visai jauna pramatoriaus Joco žmona atrodė kaip mergaitė, bet man 
kažkodėl nepatiko, nors buvo tiek pat balta ir graži kaip Lileikienė. Pra- 
matorius, augalotas stiprus vyras, laikė savo žmoną uždaręs troboje, 
išleisdavo tik į bažnyčią ir į daržą. Jocui kur toliau išvykus, šitą pamal- 
džią, kuklią gražuolę lankydavo vienas kitas vyras. Bobos pas ją visai 
neužeidavo, o kur pamačiusios atsukdavo veidą. 

Vieną vasaros dieną pas mus atvažiavo motinos pusseserės vyras, 
pan Knizel, nedidelio ūgio, bet ilgos nosies, negražus pusiaukupris. 
Kas rytą ilgai tepdavo rudus ūsus kvepiančiu aliejum, o kai aliejaus 
pritrūkdavo, seilėmis šlapindavo viršutinę lūpą tol, kol ūsų galai, pirš- 
tais sukami, piestu atsistodavo. Negražus Knizelis kažkodėl labai pa- 
tiko moterims. Kaip jis su jomis susikalbėdavo (buvo miesto rimorius 
ir žemaitiškai nemokėjo), kaip jas paveikdavo, niekas nežinojo, bet visi 
matėm, kaip temstant slenka pro langą tai su viena, tai su kita boba 
į parugius, iš kur grįžtant jau nebematėm, miegojom. Tik kartą naktį 
atsibudęs girdėjau, kaip motina jį barė, o šis tyliai kikeno „ki ki ki“. 
Vieną rytą, tėvams po pusryčių iš namų išėjus, išgirdau už sienos bai- 
sų riksmą. Išbėgau į priemenę, pradariau duris į pramatoriaus trobą: 
milžinas Jocas mušė į lanką suriestą lovoje Knizelį; viena ranka laikė jį 
už susivėlusių plaukų, antros kumščiu daužė per tą vietą, iš kur kojos 
auga; suriesto vargšo veidas su smailiais kaip ylos ūsais atsidūrė tarp 
kojų, kaip tik ten, kur kapojo Jocas, ir vienas kitas smūgis tekdavo ilgai 
nosiai. Per tamsiai raudoną veidą su išsprogusiomis akimis varvėjo pra- 
kaitas, pro išžiotą burną išlindo liežuvis. 

- Ojca zawolaj, ojca...' - stenėjo žiūrėdamas į mane. 

Kai Knizeliui pradėjo bėgti kraujas per smakrą, ne savo balsu suri- 
kau: „Mama, mama!“ Atbėgo ubagyno gyventojai ir išvadavo vargšą. 
Dabar tik pamačiau kampe verkiančią Joco gražuolę, kuriai Jocas, iš- 
eidamas iš trobos, piktai pašnabždėjo: „O su tavim, sterva, paskui pa- 
kalbėsiu“. Tėvai šnekėjo, kad Jocas muša savo žmoną, bet jos verkiant 


1 Tėvą pašauk, tėvą (lenk.). 

niekuomet negirdėjau. Kiek pesas Knizelis išdūmė ir daugiau į 
Janapolę nesirodė. 

Retkarčiais lankydavo mus ir jauna Knizelio žmona, kurią dėl didelio 
ūgio ir stambaus kūno vadinom „ciocia Anna wielka“! arba tiesiog „cio- 
cia wielka“. Visą dieną valgė, o naktimis arba knarkė, pritardama sau 
antro galo garsais, arba blusas gaudė. Užžiebus žiburį, nutraukdavo per 
galvą marškinius, sustodavo nuoga prie stalo ir, prikišus galvą prie sil- 
pnai šviečiančios lemputės, pasinerdavo blusų medžioklėje. Pramerkęs 
vieną aki, stebėdavau milžinišką tetos kūną, dideles nusvirusias krūtis. 

Man darydavos baisu, imdavau žliumbti. O teta, nekreipdama į ma- 
ne dėmesio, blusinėdavo tol, kol paskutinis gyvis rasdavo galą jos sto- 
ruose pirštuose. Motina dažnai jai prikišdavo tinginiavimą, bet „ciocia 
wielka“ ramiai atsakydavo: 

- Wyszlam za mąž, wiec niech mąž mnie utrzymuje. A ja szlachcian- 
kai do roboty nieprzywykszy. Niech chamy pracują?. 

Be Knizelių, lankydavo tėvus ir kiti giminės. Beveik kasmet atva- 
žiuodavo motinos sesuo Joanna Koztowska, kurios vyras Janeczek 
didžiuodavos ilgus metus tarnavęs liokajum pas dvarponį Beresnevi- 
čių. Išliko rusiškai parašytas dokumentas, pagal kurį anas dvarininkas 
dovanoja savo ištikimam tarnui namelį Šiaudinės bažnytkaimy. Raštas 
įdomus kaip vienas pirmųjų dokumentų po baudžiavos panaikinimo 
Lietuvoje. Štai jo vertimas: 


1863 metais sausio mėn. 18 dieną aš, žemiau pasirašęs Kalniškių ir Šiaudinės dvarų 
savininkas, buvęs matavimo teisėjas Telšių pavieto, Juozas, Vinco sunūs, Beresne- 
vičius, duodu šį amžinąjį dovanojimo dokumentą įrašytam į laisvų žmonių skaičių 
Kalniškio dvaro valstiečiui Jonui, Kristupo sūnui, Kazlauskiui, tame, kad: imdamas 
domėn Kazlauskio ištikimą daugiau kaip dvidešimt metų liokajaus tarnybą ir ge- 
rą elgesį padėkos ir atlyginimo ženklan už jo darbus, aš, Beresnevičius, turėdamas 
Šiaudinės bažnytkaimy gerai įrengtą namą, padalytą nuo įėjimo į bendrą priemenę 
į dvi dalis, kuriose gali tilpti dvi šeimos, kur dabar vieną pusę, įsigytą nuosavybėn, 
užima bajorė Joana Gedvilienė, o antroje pusėje laikinai gyvena bajoras Pikturna, su 
kluonu, tvartu ir daržu keliems bulbių pūrams pasodinti, nuo seniai šitam namui 
priklausančiais, minėtam Kazlauskiui atiduodu ir dovanoju šiomis sąlygomis: kol jis, 
Kazlauskis, gyvens, jokių pareigų atlikinėti ir sklypo mokesčio dvaro administracijai 
mokėti neprivalo, o po jo mirties, kas šį namą valdys, tas turės mokėti Kalniškių 
dvaro administracijai sklypo mokesčio kasmet po tris rublius. Kalbamą namą su ki- 
tais trobesiais Kazlauskis arba jo įpėdiniai turi teisę, pranešę dvaro administracijai, 
parduoti kas panorės, bet perkelti į kitą vietą neleidžiu. Šito namo pusę Kazlauskis 
ima nuosavybėn nuo ateinančių 1864 metų balandžio mėn. 23 dienos arba, kam nori, 


! „teta Ona didžioji“ (Ienk.). 
Ištekėjau už vyro, tegu vyras mane ir išlaiko. Aš bajorė, į darbą nepratus. Mužikai 
tedirba (lenk.). 

džiai vieną arklį, melžiamą karvę ir metinį veršį. Kolei Kazlauskis tarnaus pas mane, 
minėti gyvuliai žiemos metu bus išlaikomi Kalniškių dvare be atlyginimo. Jei jisai, 
atsisakęs nuo liokajaus tarnybos, panorės apsigyventi savo namuose, tada iki gyvos 
galvos kiekviename keturlaukių Šiaudinės dvaro laukų sklype skiriu jam žemės pa- 
sisėti duoninių javų po pusę pūro arba dvylika gorčių ir pievos Vinkleriškių ūkyje 
trims šieno vežimams. Visa aukščiau šiame dovanojimo dokumente pažadėta kaip aš, 
taip ir mano įpėdiniai privalo šventai ir nepajudinamai vykdyti, pagal atsakomybę 
prieš įstatymus. Visa tai savo parašu ir mano herbo antspaudo uždėjimu prie kviestų 
liudininkų tvirtinu. 

Dvarininkas Juozas, Vinco sūnus, Beresnevičius. 

Šiam dovanojimo dokumentui kviestas liudininkas pasirašau kolegijos asesorius 
Aleksandras, Leonardo sūnus, Staševskis. 

Šiam dokumentui liudininkas pasirašau etatinis Šiaulių gimnazijos gydytojas ko- 
legijos asesorius Ričardas, Prano sunūs, Dombrovskis. 

Kad čia pasirašiusiųjų parašai yra autentiški, valstybinio antspaudo uždėjimu 
ir parašu tvirtinu 1864 m. sausio 2 d. Šiaulių miesto policijos nuovados viršininkas 
poručik Pevcov. 

Šiam dokumentui liudininku pasirašau atsargos kapitonas Konstantin, Alekso 
sūnus, Makarov. 

Šį dokumentą mirusio mano tėvo Juozo Vinco sūnaus Beresnevičiaus įpėdinis 
Aleksandras Juozo sūnūs Beresnevičius patvirtinu. 

Ant šio dokumento kaip Aleksandro Beresnevičiaus globėjas pasirašau dvarinin- 
kas Mykolas Taraškevič. 


Dokumentas ypatingų komentarų nereikalingas. Yra tai parodija 
tų raštų, kokie buvo rašomi feodaliniais laikais, kada siuzerenas apdo- 
vanodavo vasalą už ištikimą tarnybą. Dvarininkai šį tą padovanodavo 
toms savo kerpamųjų avelių, kurios mokėjo įtikti ponams ir laižė jų 
rankas. Krinta į akį viena suktybė: rašto pradžioje iškilmingai sakoma, 
kad Kazlauskiui dovanojamas namas, o paskui paaiškėja, jog dovano- 
jama tik namo pusė, nes antroji pusė dar anksčiau buvo parduota ba- 
jorei Gedvilienei. Dėl to neaiškumo Kazlauskis ir Gedvilienė ilgą laiką 
bylinėjosi. Bajorui Pikturnai mirus, jo bute įsikūrė Kazlauskis. Po Kaz- 
lauskio mirties teko matyti aną „gerai įrengtą namą“: buvo tai aptriu- 
šusi bakūžė, tamsios priemenės padalyta į dvi kamaras, kurių vienoje 
gyveno kitados bajoras Pikturna, antroje - bajorė Gedvilienė; valgį jie 
virdavos bendroje priemenėje, statydami puodus ant geležinio trikojo; 
dūmai išeidavo pro stoge įtaisytą kiaurymę. Abu jie - ir Pikturna, ir 
Gedvilienė - vertėsi ubagavimu prie šventoriaus. 

Paskutinį kartą Kazlauskis buvo atvažiavęs į Janapolę savo pono ark- 
liais 1890 metais. Tos kelionės viena aplinkybė pagreitino jo mirtį: besi- 
svečiuodamas nepastebėjo, kad silpnai pririšti arkliai nutraukė varžtį ir 
pasileido bėgti namų link. Be kepurės ir apsiausto (buvo šaltas ruduo), 
aimanuodamas, plaukus nuo galvos raudamas, porą varstų vijosi pono 

patikėtus arklius, kol pagavo; senis peršalo ir, grįžęs į Šiaudinę, atsigulė 
į lovą, iš kurios nebeatsikėlė. Našlė Joana su savo motina Kovnackiene 
ilgai dar gyveno vyro paliktam name, kurį tik prieš Didįjį karą, motinai 
(mūsų bobutei) jau mirus, pardavė už du šimtus rublių; kėlėsi pas mus 
į Kurtuvėnus ir pačioje karo pradžioje pasimirė. Prieš pat mirtį aną do- 
vanojimo dokumentą, kaip kokią nebereikalnga relikviją, įteikė tėvui, 
iš kurio ir paveldėjau. 

Motina kas vasarą važiuodavo į Šiaudinę bobutės Kovnackienės ir 
tetos Joanos aplankyti. Porą kartų buvo ir mane pasiėmusi. Iš kaimy- 
no Vilimo gaudavo arklį ir vežimuką, po kojų pasisodindavo mane, ir 
keliavome per Luokę, Kaunatavą, Pabulvę ir Tryškius. Luokėje pasiga- 
nydavom pas senelį, visai sutemus išvykdavom toliau. Miegojau susi- 
rietęs po motinos kojomis, pabusdavau Kaunatavoje jau auštant. Kol 
arklys kramtė šieną, motina vesdavos mane prie bažnytėlės, šalia kurios 
buvo sklepe palaidoti bajorai Kovnackiai. Pro mažą langelį geležinėse 
duryse matėsi viduje sustatyti du karstai. Motina atsiklaupdavo prie 
durų, čia pat paklupdydavo ir mane. Žegnodamos šnabždėjo maldelę, 
paskui sakydavo: 

- Niech Bog sprawiedliwy odplaci im za krzywdy, dla ktėrych nam 
przyszlo biedę klepač!. 

Važiuojant pro Pabulvės ežerą ir dvarą, saulė jau būdavo gerokai 
pakilus. Pabulvės (motina sakė lenkiškai „Pobulwiany“) dvaro namų 
man labai patiko baltutėlės langinės ir raudonas stogas; gražesnio na- 
mo dar nebuvau matęs, todėl nenuleisdavau nuo jo akių ir pravažiavęs 
vis atsigręždavau pažiūrėti. Tryškiuose vėl pasiganydavom, eidavom 
į bažnyčią ir kapines, kur stebino didelė daugybė įvairiausių kryžių ir 
antkapių. Vakarop pasiekdavom Šiaudinę. Čia mus pamylėdavo bobu- 
tė ir teta. 

Babunia uostė tabaką: pirštais subarškindavo į juodos dėžutės virše- 
lį, kuriame matėsi ryškiomis spalvomis išdažytos figūrėlės, atidarydavo 
dėžutę ir, dviem pirštais čiuptelėjus žalsvų dulkelių, kišdavo prisimer- 
kus į nosį, šnervėmis įtraukdama oro. Tuoj keliskart sučiaudėdavo, sa- 
kydama „zdrow, zdrėow““ ir pro ašaras žiūrėdama į mane. Visa kvepėjo 
tabaku, jo dulkėmis buvo apsibarsčius krūtinę ir pilvą. 

Įsispraudęs į kampą, klausiaus, kaip motina skundėsi tėvo būdu; 
darėsi gaila jos matant, kaip brauko ašaras, o babunia užkimusiu, girgž- 
dančiu balsu ramina. Nors maža tesuprasdavau, bet ir aš pastebėdavau, 


* Tegu teisingasis Dievas atmoka jiems už skriaudas, dėl kurių dabar vargstam 


(lenk). 
„Į sveikatą, į sveikatą“ (Ienk.) (red. pastaba). 

jog tėvas šiurkščiai elgdavos; buvau matęs, kaip vieną sekmadienį, tė- 
vui išėjus į bažnyčią, ji atsiklaupusi ant šlambano ir sudėjusi maldai 
rankas gailiai verkė, linguodama galvą; per skruostus riedėjo ašaros ir 
krito ant šlambano. Teta motinos neguodė, tik išplėtus akis pabalusi 

Per tas dvi tris dienas, kurias motina čia leido, niekur iš trobos neiš- 
eidavau. Čia domino kiekvienas daiktas, kokio nebuvau namie matęs: 
margi sienų popieriai, seni, apiplyšę lenkiški iliustruoti žurnalai, kili- 
mėliai, porcelianinės figūrėlės, o ypač senas didelis laikrodis - zegar 
Gdanski", Beresnevičiaus dovana savo liokajui. Laikrodis tūnojo aukš- 
toj, siauroj spintelėj, po stiklu, pro kurį matėsi grandinės su didžiu- 
liais atsvarais; prieš mušdamas valandas ilgai šniokšdavo, tartum kas 
šnypštė nosį, ir staiga sučiaudėjęs, imdavo skambinti žemu, girgždan- 
čiu balsu. Babunia irgi girgždančiu balsu pasakojo savo atsiminimus 
apie senąją gadynę, apie ponus ir jų papročius. Pasak ją, ponai buvę 
geri, mylėję savo tarnus, buvę jiems tikri tėvai, sveikų neišnaudodavę, 
apsirgusius gydydavę, senatvėje aprūpindavę; užtat ir baudžiauninkai 
buvę ponams dėkingi ir, baudžiavą panaikinus, daugelis jų laisvu noru 
pasilikdavę tarnauti, kad ir mažą atlyginimą gaudami. Kiek tuose pasa- 
kojimuose buvo teisybės, nežinojau, bet atrodo, kad ne ponai buvo geri, 
tik mano babunia buvo gera ir viską aiškindavos į gera. 

Motinai prisišnekėjus, pasiguodus, važiavom namo ar tuo pačiu ke- 
liu, ar per Papilę, Kuršėnus ir Upyną. Jei grįždavom per Papilę, užsuk- 
davom į Kalniškių dvarą, kur gyveno antra teta Kaziunia Kownacka. 


1889. Artinosi Šv. Petro atlaidai Varniuose. Motina iš anksto paruošė 
maišelius, kurių paskirtis buvo mums žinoma: į juos dėsim duoklę, 
gaunamą iš pravažiuojančių pro vartus ties špitole. Anksti rytą Petrinių 
dieną brolis, aš ir dar keli bažnytkaimio berniukai stojom prie vartų, už- 
simovę ant kairiojo peties maišelius ir apsišarvavę kantrybe. Kas pirmas 
pamatydavo iš tolo atriedantį vežimą, tas kibo į vartus ir niekam tos 
vietos neužleisdavo. Vežimui prie vartų sustojus, budintysis atkeldavo 
juos, paprastai apsimesdamas, kad labai sunku kelti, ir bėgdavo prie 
ratų. Pravažiuojantieji išmesdavo jam kas ką turėjo po ranka: obuolį, 
dešros gabaliuką, ragaišio papentę, apipelėjusio sūrio kąsnį, kartais net 
varinę kapeiką. Visa tai buvo renkama iš dulkių ir kemšama į maišelį. 
Jei kuris berniukas pagrobdavo ne savo „duoklę“, kiti vaikai atimdavo 
išjo ir atiduodavo uždirbusiam. Mes su broliuku buvom mažiausi, ir į 


V Gdansko laikrodis (Ienk.) (red. pastaba). 

mūsų duoklę dažniausiai pasikėsindavo kiti. Jei kas geruoju neatiduo- 
davo, bėgdavom pas motiną; pasirodžius duryse, veikiai atstatydavo 
teisingumą. Pasitaikydavo, kad keleiviai niekuo neatsilygindavo už 
vartų atkėlimą. Tada mes Visi, be jokio iš anksto susitarimo, vien tik 
instinktyviai gindami bendrą interesą; imdavom įvairiais balsais kly- 
kauti, švilpti, pravardžiuoti šykštuolius krupmaušiais, rupūžėmis ir net 
mėtyti akmenimis: taip sutartinai reaguodavom į mūsų darbo išnau- 
dojimą. Kai pravažiuodavo paskutinis vežimas, eidavom pietų. Vartų 
sargyboje dėl visa ko pasilikdavo vienas kitas vaikas iš tokių, kurie arba 
buvojau užkandę iš duoklės gėrybių, arba nesitikėjo pietų namie. Iškra- 
tę maišelius ir užvalgę, skubėdavom į paliktą vietą. Tekdavo ilgai laukti, 
kol į pavakarį pradėdavo riedėti atgal tie patys vežimai, kurie rytmetį 
traukė į Varnius. Dabar duoklė buvo jau kitokia: rinkdavom pabertus 
saldainius, pyrago gabaliukus, baronkas, dulkėtus medauninkus, grec- 
kus riešutus ir kitų krominių daiktų nuotrupas, ko tik buvo prisipirkę 
mūsų klientai per atlaidus. Namo grįždavom jau visai sutemus, duokle 
apkrauti ir ypač patenkinti tuo, kad mūsų rytmetį iškolioti keleiviai (ge- 
rai juos įsimėklinom!) ir tie grįždami nepašykštėjo šį tą išmesti. Tokią 
duoklę rinkdavom ir dažniau, tik ne taip organizuotai, kaip per Varnių 
atlaidus. 

Tarp bažnytkaimio berniukų, su kuriais tekdavo dažniau susidurti, 
buvo vienas, vardu Viktis. Žinojau jį bailų esant. Kartą vasaros dieną 
išėjom su juo į laukus. Iš abiejų kelio šonų geltonavo rugiai. Pamačiau 
toli priešais einant seną žydą su ilga barzda. Davatkų įbauginti, žydų 
bijojom. „Žydas! - surikau: Vikti, bėk!“, ir stūmiau jį į rugius. Pats pa- 
sileidau namo. Mažas Viktis paklydo rugiuose, negalėjo iš jų išbristi. 
Tėvams pasigedus vaiko, kažkas pranešė girdėjęs rugiuose klykiant. 
Viktį surado tik į pavakarį. Kitą kartą su tuo pačiu Vikčiu sukinėjomės 
prie gilaus, bulbėms iškasto, tuščio rūsio ir žaidėm, mėtydami į rūsį 
akmeniukus. Įdomu buvo klausytis, kaip į dugną atsitrenkęs akmuo 
skardžiai zvambtelėjo. Užsigeidžiau išgirsti, koks bus zvambtelėjimas, 
jei į dugną atsimuš ne akmuo, o Viktis. Pastūmiau jį, tas įkrito į rūsį, bet 
koks buvo garsas, negirdėjau: išsigandęs nubėgau namo. Kai po kiek 
laiko klykiantį vaiką ištraukė iš rūsio, teisinaus, kad jis pats paslydęs, o 
anas skundėsi, jog aš jį įstūmęs. Paskutinis mano bandymas su Vikčiu 
buvo toks: pamatęs špitolninkę padėjus ant suoliuko ką tik išskalbtą il- 
gą šv. Pranciškaus juostą, pagalvojau, kad būtų ne pro šalį tą baltą virvę 
išvolioti purvyne, kurio po lietaus buvo apsčiai ant kelio. Pasikviečiau 
Viktį ir pridabojęs, kada skalbėja pasišalino, pasiūliau: 

- Vikti, tu būsi arklys, 0 aš furmonas. Štai ir vadžionė. 

Viktis mielai sutiko pabūti arkliu. Pririšęs jam po pažasties baltą vir- 
vę ir didelę jos dalį paleidęs ant žemės, sušukau: 

— Nu, bėri, nu! 

Viktis pasileido bėgti keliu, taškydamas purvyną ir tempdamas už- 
pakaly virvės galą su kutosais. Pamačius tokią šventvagystę, įširdusi 
davatka iškoliojo vaiką, o tėvai ir kailį išlupo. 


1890. Motina, pati būdama nemokyta (mokėjo tik skaityti, rašyti lenkiš- 
kai ir susikalbėti vokiškai), mokslą labai vertino, bet, žinoma, ne kaip 
tikslą, tik kaip priemonę geresniam gyvenimui pasiekti. Užsigeidus iš- 
traukti mus iš to ubagiško luomo, į kurį pati buvo nugrimzdusi, veikiai 
pradėjo mus mokyti. Broliui sekėsi geriau, man — menkiau. Iki šiol dar 
stovi akyse ištisi seno lenkiško elementoriaus puslapiai su ilgais skie- 
menų pusbalsiais: ba be bi bu, da de di do du... Begalines skiemenų 
eiles reikėjo skaityti taip: be-a-ba, be-e-be, be-i-bi, be-o-bo, be-u-bu ir 
t. t. Mokėmės ne raidžių, o skiemenų; kadangi tų įvairiausių skiemenų 
buvo prispausdinta begalės, tad ir pradedamasis mokslas buvo jei ir 
ne sunkus, tai be galo nuobodus. Mūsų nuoboduliui išblaškyti buvo 
vartojama rykštė. Prieš plakdama, motina mėgdavo pacituoti lenkišką 
eilėraštį, kurį buvo išmokus iš vieno kunigo pedagogo ir kurį teisingai 
galima buvo pavadinti rykštės apologija: 
Rėždžką Duch šwiety dziateczki bič radzi, 
bo rėždžka zdrėwiu nigdy nie zawadzi'. 

Mušdavo mus su broliu motina ir tėvas pasikeisdami, mušdavo dažnai 
ir smarkiai. Aš veikiai išmokau pasisaugoti mušimo arba iš jo išsisukti; 
brolis to nemokėjo, tad ir tekdavo jam trigubai tiek. Nuo mušimo Lion- 
ginas apsirgo geltlige, gavo nervų sukrėtimą: naktimis pašokdavo iš 
miego ir imdavo ne savo balsu klykti, išplėtęs akis ir nieko nepažinda- 
mas. Kai motina užžibindavo lempą, matydavau jį stovint lovoje su iš- 
skėstom rankom, beprotiškų žvilgsniu, drebantį, kažką nesuprantama 
burbuliuojantį. Tėvai aiškinosi tuos priepuolius kirminais ir ryto metą 
vertė jį ryti citvarą; tikros priežasties ar nesuvokė, ar nenorėjo suvokti 
ir nesiliaudami draskė rykštėmis kūną. Keista, bet šitoks auklėjimo ir 
mokymo metodas kaimynų tarpe susilaukė visiško pritarimo. Garsas 
apie motiną kaip apie gerą auklėtoją, nesigailinčią rykštės, pasiekė net 
tolimus kaimus. Netrukus iš Varnių parapijos buvo atvežti du berniu- 
kai; pasiturį tėvai atidavė juos mūsų motinai mokyti. Vienas jų vadinosi 


1 Rykšte vaikus plakti Šventa Dvasia lenkia, 
nes sveikatai rykštė niekad nepakenkia (lenk.). 

Antanas Bamblauskas, antras senelio giminė Dzidorius Platakis iš Pa- 
biržulio kaimo!. . 

Dabar mokėmės keturiese, kartojimas be-a-ba pasidarė garsesnis, 
sultingesnis. Nauji mokslo'draugai stebino mus savo puikiais čerka- 
siniais švarkiukais, o Dzidoriuks, be to, savo rausva liemene; svajojau 
kada nors tokia pat liemene vilkėti. Tų berniukų tėvai už mokslą ir išlai- 
kymą mokėjo „praventu“, gausesniu kaip kitiems kaimo mokytojams, 
nes pas mus mokslas buvo „poniškas“, lenkiškas. Motina brangino ši- 
tą pripuolamą uždarbį ir pravento atliekus parduodavo bažnytkaimio 
žydeliams, dėdama kapeiką prie kapeikos, kurioms paskirtis netrukus 
paaiškėjo. Savo rūstybės svetimiems vaikams nerodė, jų nemušė, nors 
apstumdydavo dažnai. Uždavus skaityti, išeidavo savais reikalais; 
grįždavo tik tada, kai nebegirdėjo mus silabizuojant. Vieni pasilikę, 
pasinaudodavom laisve: garsiai silabizuodami, tuo pat metu vienas 
kitam įgnybdavom, pešiodavom plaukus, trise pagrobdavom vieną ir 
pakišdavom po stalu, įsakydami tokiam „powąchaj“? (žinių ir duonos 
prisprogę, tūlas pagadindavo orą, o patikrinti, kuris taip negražiai pa- 
sielgė, privalėjo pakištasis po stalu). 

Iš mūsų ketveriukės gabiausias pasirodė brolis Lionginukas. Išmo- 
kęs visa, ką mokėjo motina, buvo nuvežtas į Luokę ir atiduotas į te- 
nykščią pradedamąją mokyklą, („prichodskoje učilišče“)3; tenjis veikiai 
išmoko rusiškai skaityti, rašyti ir šiek tiek skaičiuoti. Gyveno Luokėje 
pas senelį, o mokykla buvo kaip tik priešais. Kartą atvažiavęs namo 
kažkokių švenčių proga nusidėjo, gavo rykščių ir vėl apsirgo geltlige. 
Naktimis pašokdavo iš miego, bet nebeburbuliavo kažką nesupranta- 
ma, kaip tai darė anksčiau, tik užsimerkęs dainavo: 


Bao ae40 noA [MoaTaBo06, 
Aeao cnaBHOe, Apy35A“. 


Tai buvo pirmi mano girdėti rusiški žodžiai; veikiai juos išmokau ir 
nuolat kartojau, niūniuodamas dainos melodiją. Brolis pasakojo, koks 
žiaurus Luokės mokytojas, kaip smarkiai baudžiąs mokinius, raunąs 


Kad motinos duotoji pradžia išėjo jiems į gerą, už tai kalba pasiektas tikslas - išleisti 
savo auklėtinius į ponus: Bamblauskas pasidarė kunigu (1912 metais klebonavo 
Grendzene, netoli Ilūkštos), o Platakis įsitaisė Paryžiaus vaistinėje, suprancūzėjo, 
vedė vaistininko dukterį, paveldėjo iš uošvio vaistinę ir mirė tame pačiame Pary- 
žiuje 1920 metais. 

2 „pauostyk“ (lenk.). 

3 „parapinę mokyklą“ (rus.) (red. pastaba). 

Buvo mūšis prie Poltavos, 

Garsus mūšis, draugai (rus.) (red. pastaba). 

plaukus, draskąs ausis, mušąs liniuote per delnas ir pirštus, liepiąs at- 
siklaupus visą valandą laikyti aukštyn iškeltas rankas. Mums plaukai 
šiaušėsi ant galvos, ėmėm baimintis į rusišką mokyklą patekti. Nepa- 
tiko motinai Luokės mokytojo metodai, nors ir pati panašių laikėsi. Be 
to, įtarė mokytoją ne ką težinant ir į ponus vaiko išleisti nesugebėsiant. 
Pasiryžo vykti į Šiaulius, ten apsigyventi ir atiduoti Lionginą į gimnazi- 
ją. 1891 m. vasaros pabaigoje motina su broliuku išvažiavo į Šiaulius pa- 
sitikėdama tais keliais rubliais, kuriuos surinko už parduotus pravento 
atlaikus. Apsigyveno vargonininko namelio rūsy. Lionginas išlaikė eg- 
zaminus į parengiamąją klasę ir pradėjo lankyti gimnaziją. Mes su tėvu 
ir maža sesute likom Janapolėje. 

Jei į mokslą neturėjau palinkimo, užtat į muziką mane traukė nuo 
pat kūdikystės. Šitą muzikos pamėgimą būsiu paveldėjęs iš tėvo. Jau 
senelis nusimanė muzikoje ir mėgo ją: Kantaučių vargamistrai susirgus, 
klebono prašomas atvažiuodavo iš savo Gaižupio ir pagrieždavo vargo- 
nais per sekmadienio pamaldas. Tėvas vaikystėje mokėsi pas Kantaučių 
vargonininką, paskui kiek pasitobulino rietaviškio kunigaikščio Ogins- 
kio muzikos mokykloje, kur ėjo fortepijono ir vargonų klases, vedamas 
Rapolo Butkevičiaus. Pats pramokęs, ėmė kitus mokyti. Būdamas Jana- 
polėje, mokė skambinti jauną žydelkaitę, Pavirvyčio malūnininko Jan- 
kelio dukterį. Tris kartas per savaitę, vasarą ir žiemą, eidavo į tą malūną 
Telšių keliu, apie tris varstus nuo Janapolės. Žiemą motina apvyniodavo 
jam kaklą stora skepeta, kad neperšaltų, ir atrodė, kad vietoje galvos jis 
nešasi ant pečių šieno kupetą. Vieną kartą Jankelis buvo ir mus vaikus 
pasikvietęs pas save. Vaišino jo gražios dukterys, kurių viena buvo neby- 
lė; negalėdama pakalbinti mus, džiugino kitokiu būdu: iš kelių apvalių 
medinių dėžučių traukė iš eilės ilgus „sierčikus“ (degtukus); įbrėžti, de- 
gėįvairiomis spalvomis - mėlyna, žalia, geltona, raudona. Jankelis turėjo 
ilgą juodą fortepijoną; atrodė visai kitaip negu mūsų sutrūnijęs gelsvas 
barškalas, kuriam tėvas priskirdavo mažiausiai šimtą metų. 

Iš kitų tėvo mokinių atsimenu vieną, kuris save išdidžiai vadino 
Ignacy Kwiatkowski; gyveno pas mus, mokėsi vargonininkauti. Mu- 
zikai nebuvo gabus, bet be galo užsispyręs ir garbėtroška. Dieną naktį 
barškino „piečpalcėwki“! bei gamas, o kai po didelio vargo pramoko 
pagriežti mišias, ėmė riesti nosį, su kaimo žmonėmis žemaitiškai ne- 
norėjo kalbėti arba kalbėdamas įterpdavo daug lenkiškų žodžių. Tėvas 
ji vadino „tapiduda“.? Paskui gavo vargamistros vietą kažkokiame Že- 
maitijos bažnytkaimy. 


„pratimai penkiems pirštams“ (lenk.). 
„dūdų gaudytojas“ (lenk.). 


2 

Pradėjau skambinti kokių penkerių metų būdamas. Užuot padrąsi- 
nęs ir pamokęs, tėvas varydavo šalin nuo fortepijono, neva aš jam gadi- 
nąs „instrumentą“; bet manau, kad buvo ir kita priežastis: jei išmokčiau 
muzikos, pasidaryčiau vargonininku kaip jis ir neištrūkčiau iš ubagų 
luomo. Tuo tarpu ir jis, motinos įtakoje būdamas, norėjo prastumti mus 
į aukštesnį luomą, bent į valsčiaus raštininkus. Žemaitijos kaimo varga- 
mistra buvo beteisis klebono vergas: atlyginimas nenustatytas, klebonas 
mokėjo tiek, kiek norėjo; sutarties nei žodžiu, nei raštu nesudarydavo, 
ir šis bažnytinio meno atstovas kiekvienu metu galėjo būti pavarytas be 
priežasties paaiškinimo. Užrūstinti kleboną buvo itin pavojinga: atsta- 
tydamas galėjo parašyti nepalankią atestaciją, o su tokiu rašteliu, klerui 
sudarant susigiedojusią organizaciją, gauti vietą pas kitą kleboną bu- 
vo neįmanoma. Nors dešimt kartų per dieną sutiktum kleboną, kaimo 
vargamistros „etiketas“ reikalavo pabučiuoti kunigui į ranką. Rankas 
bučiuoti reikėjo ir klebono giminėms, ir jo gaspadinei, kuriai priklausė 
pirmas po klebono balsas šeimynos ir tarnų samdymo klausimais; kar- 
tais šis balsas buvo net svaresnis už klebono. Kad išvengtum priešų, 
reikėjo gražiai sugyventi su klebono liokajum ar kambarine, su virėja, 
furmonu, net su šuniuku. Vieną kartą tėvas ilgai naktį negalėjo užmigti 
ir neduodavo mums miegoti, vartydamasis lovoje ir vis kartodamas: 

- Bože, Bože, co teraz będzie?! 

Žinojom toįnaktį nusikėlusio rūpesčio priežastį: tą dieną, išeidamas 
iš klebonijos, tėvas netyčia tamsiame prieangyje užmynė ant klebono 
gaspadinės mylimojo šuniuko uodegos. Šuniukas sucypė, atbėgo gas- 
padinė ir išvadino tėvą „chamuita“. Motina ramino, sakė, kad rytoj rytą 
pati atsiprašysianti gaspadinės. 

Pas kleboną gyveno jo giminaitė su dviem dukterim, kurių viena 
Jadzia, jau suaugusi mergaitė, buvo labai išdidi ir didelė tinginė: nieko 
nedirbo, tik arba sėdėjo prie lango ir žiūrėjo į dangų, arba slankiojo 
po sodą, paniekinamai nusisukdama, kai pro tvorą pamatydavo mus, 
murzinus vaikus. Tėvai kažkodėl jos nekentė ir namie apie ją kalbėdami 
kitaip nevadino kaip „šcierwa“. Nors jutau, kad šis žodis nieko gero 
nereiškia, vis dėlto, kai kartą geldoje plaukiojau po kūdrą už klebono 
sodo, pamatęs Jadzią, žiūrinčią į mane pro tvorą ir besirengiančią savo 
papratimu išdidžiai nusisukti, sušukau: 

- Šcierwa, šcierwa, poczekaj, nie idž!? 

Tėvas buvo iškviestas į kleboniją ir įspėtas, kad ateity tokie dalykai 
nepasikartotų, kitaip liksiąs be vietos. 


* Dieve, Dieve, kas dabar bus? (lenk.) 
2  Sterva, sterva, palauk, neik! (ienk.) 


- To, panie tego, prawdziwy lajdak!! - pyko klebonas. 

Tėvai labai susirūpino ir kiek nusiramino tik gerai išpėrę man kailį. 

Muzika domėjaus tiesiog prieš tėvo norą. Kai jis skambino (o tatai 
trukdavo kartais ištisas valandas), palįsdavau po fortepijonu ir, prisi- 
glaudęs prie fortepijono kojos, sėdėdavau tenai tol, kol arba tėvas nu- 
traukdavo skambinimą, arba motina mane iš ten ištraukdavo. Pamažėli 
ir pats vogčiomis ėmiau bandyti skambinti. Sekėsi neblogai. Netrukus 
iš klausos išmokau porą „štučkų“, kurias girdėjau tėvą skambinant. Da- 
bar, motinai išvažiavus, tėvas pasidarė kiek švelnesnis, išlygino mano 
skambinimą, pamokė minėtų „piečpalcėwki“ ir supažindino su gaido- 
mis. Nerodydamas savo jausmų (šituo atžvilgiu buvo labai santūrus), 
kartais pasielgdavo netikėtai švelniai. Kai ketverių metų būdamas už- 
sikrėčiau iš piemenų niežais, o motina pavartojo radikalią priemonę - 
žaliu muilu ištepė rankas iki alkūnių, ir kai ne savo balsu ėmiau klykti 
„odkrojcie rączki!“?, tėvas, pagavęs mane į glėbį, nešiojo po trobą, švel- 
niai guosdamas ir pats verkdamas. Kitą vėl kartą, kai bijojau eiti siauru 
lieptu per Virvytę, mane nešdamas rankose klausė: 

- A ty, jak wyrošniesz wielki, a ja postarzeję, czy będziesz mnie 
nosi??? 

Žinoma, pasižadėjau nešioti. 

Į bažnyčią mielai eidavau tada, kai tėvas grojo vargonais. Garsų pa- 
saulis buvo mano mėgiamiausia sritis: paukščių čiulbėjimo, Virvytės 
čiurenimo, medžių ošimo galėjau valandomis klausytis, niekuomet ne- 
nusibosdavo. Kai audros metu perkūnas perskėlė kryžių priešais mūsų 
langus ir jis su trenksmu pavirto skersai kelią, o smarkaus vėjo supami 
klevai ūždami lingavo savo viršūnes, visas pasinėriau į audros garsus, 
nebodamas motinos paliepimo eiti į vidų. Kas gražiai dainavo ar skam- 
bino, tas buvo mano bičiulis. Turbūt ir Lileikienę buvau įsimylėjęs dėl 
jos švelnaus balselio, kuriuo giedodavo šventas giesmes ir karunką. 

Vieną vasaros dieną buvom nuvykę į Varnius, į Šv. Petro atlaidus. 
Sustojom pas motinos bičiulį felčerį Vondraką, čeką. Po pusryčių visi 
nuėjom į bažnyčią. Sumai pasibaigus, kai mūsiškiai klausėsi pamoks- 
lo, pro atdaras bažnyčios duris išgirdau fortepijono garsus. Išslinkau 
iš bažnyčios ir tų garsų vedamas priėjau kleboniją. Langai ir gonkų 
durys buvo plačiai atidarytos. Patylomis įėjau į vidų, kur pamačiau 
salone kažkokį poną skambinant ne fortepijonu, bet keistu instrumen- 
tu, priglaustu prie sienos. Įstrižai kambario nuo durų iki sienos su tuo 


! Tai tikras ištvirkėlis! (lenk.) 
„Nupjaukit rankutes!“ (lenk.) 
3  Otu, kai išaugsi didelis, o aš pasensiu, ar nešiosi mane? (lenk.) 

instrumentu buvo patiestas gražus kilimas; ant kurio, įsirėmęs į šonus, 
ėmiau šokti pagal muzikos taktą. Visai nepastebėjau, kai į kambarį ėmė 
rinktis kunigai ir svečiai. Pradėjo ploti. Susigėdinau ir sprukau lauk. 
Tėvams nesisakiau, kas mane ištiko, bet jie apie viską sužinojo iš mūsų 
klebono gaspadinės, kuriai šis, grįžęs iš atlaidų, papasakojo. Nors gas- 
padinė buvo pasipiktinus, kad ubago vaikas įsiveržęs į ponų kompaniją, 
kurjautėsi kaip namie, bet tėvai manęs tuokart nelupo: maža to, motina 
didžiuodamasi pasakojo boboms, kad aš mokas ir ponus palinksminti. 
(Iš tėvo sužinojau, kad anas keistas Varnių klebono instrumentas vadi- 
nasi pianinas.) 

Man buvo šventė, kai pas mus ateidavo pan Agapit Berešniewicz. 
Buvo du broliai Beresnevičiai, vienas Agapit, antras Donat. Abu didžia- 
vosi savo bajoryste, abu buvo tikri muzikos donkichotai, paskutinieji 
tos rūšies žmonių mohikanai. Turbūt jie buvo matę ir geresnes dienas, 
betį senatvę virto vagabundais, po Žemaitiją keliaujančiais fortepijonų 
bei vargonų derintojais. Tarp savęs nesugyveno: jei Agapit išgirsdavo, 
kad kur netoliese sukasi Donat, tuoj išvykdavo į kitą parapiją, į kitą 
kraštą. Pas mus paprastai užeidavo Agapit; tik jam mirus ėmė lankytis 
Donat. Agapit buvo vidutinio ūgio, išdžiūvęs, nuplikęs senis su ilga 
žila barzda. Vietoje kairės akies turėjo raudoną, kraujuojančią duobę: 
akį jam buvo išlupę karčemos lankytojai už kažkokią Dulcinėją, per 
apsirikimą patekusią į Agapito glėbį. Muzika, Bakchas ir Venera - štai 
trijulė, ant kurios aukuro be atvangos degino Agapit likusias gyve- 
nimo dienas. Nei šeimos, nei namų, kur galėtų prisiglausti, neturėjo. 
Keliaudamas po Žemaitiją nešėsi su savim visą turtą - nedidelį odinį 
apiplyšusį maišelį, kurį iškilmingai vadino „sakvojažu“. Jame buvo 
geležiniais apdarais akiniai, raktas fortepijono stygoms tempti, įvairių 
stygų rutuliukai, zomšės gabalas ir klijai. Kai ateidavo pas mus, mo- 
tina pasisiūlydavo išskalbti baltinius. Blaivas būdamas, nesutikdavo, 
girtas - sutikdavo: visus mus varydavo lauk iš trobos, nusirengdavo 
ir, pravėręs alkieriaus duris, išmesdavo baltinius į priemenę. Kol bal- 
tiniai buvo plaunami ir taisomi (motina juos ir palopydavo), dėvėjo be 
baltinių. Mums, vaikams, įvarydavo baimės jo susirietusiais plaukais 
apžėlusi krūtinė, kurią ne visą uždengdavo barzda ir kuri buvo matyti 
pro švarko atlapas. Vieną vasaros dieną, būdamas labai įkaušęs, išme- 
tęs pro duris nešvarius baltinius, nesivilko švarko, bet nuogas iššoko 
prolangą ir pasileido keliu Virvytės link maudytis. Pasipiktinusios da- 
vatkos šoko iš savo daržų vytis. Apkultas ir sukruvintas Agapit veikiai 
atskubėjo namo. Per savo ilgametę kelionę po Žemaitiją susipažino su 
visais fortepijonais ir jų savininkais, žinojo savo derintų instrumen- 

tų firmas, jų pirmenybes ir ydas. Jokio apibrėžto atlyginimo už darbą 
neturėjo, imdavo tiek, kiek kas duodavo, bet dažniausiai pasitenkin- 
davo didesniu ar mažesniu degtinės buteliu. Keliaudavo aukštai iš- 
kelta galva, „z Marsem na czole“!, kaip sakydavo motina, šakota lazda 
pasiremdamas. Vasarą dėvėjo ilgu baltu apsiaustu, šiaudine skrybėle 
ant plikės, žiemą ilga miline su kapišonu. Atsiliepdavo tik lenkiškai 
užkalbintas, kitos kalbos nepripažino. 

Atėjęs pas mus, Agapit pirmiausia išsikoliodavo: 

- Jak się macie, chamy? — rėkė įėjęs į trobą. - Co? Nie podoba się? 
Ktož wy tacy? Južci nie panowie... Przez pomylkę wstąpilem pod ten 
chamski dachž. 

Ir tik kai motina pastatydavo ant stalo pusbonkį, Agapit atsileisda- 
vo. Išgėręs, kas buvo butely (valgė nedaug, o tėvas negėrė), sėsdavo prie 
fortepijono. Mano nekantriai laukta valanda atėjo! Ilgi siauros rankos 
pirštai, kuriuos tėvas vadino „bicze“ (botagai), audringai perbėgdavo 
per visą klaviatūrą, ir Agapit, pakėlęs barzdą į viršų, imdavo impro- 
vizuoti. Ką jis skambino, nesuprasdavau, tik matydavau, kad jis savo 
muziką giliai pergyvena: jo vienintelėje akyje matėsi tai džiaugsmo 
spindulys, tai pykčio žaibas; kartais ašara nuriedėdavo per išdžiūvusį 
veidą ir nukrisdavo ant barzdos. Koks nespalvingas ir negyvas atrodė 
man tada tėvo skambinimas! Staiga Agapit nutraukdavo, atstumdavo 
kėdę ir, piktai taręs: „Trzeba leczyč chorego““, imdavos derinimo darbo. 
Po poros valandų, suderinęs instrumentą, vėl skambino, o aš, palindęs 
po fortepijonu ar įsispraudęs kur į kertę, nenuleisdavau nuo jo akių. Iš 
jo skambintų dalykų tėvas išmoko kelis lengviausius, kuriems už pus- 
bonkį Agapit parašė gaidas. Iš tėvo paskui ir aš išmokau vieną žemaitiš- 
ką polką, Agapito improvizaciją. Sutemus, prieš eidami gulti, aprimęs 
Agapitas ilgai su tėvu kalbėdavos apie muziką, apie jos atstovus, apie 
Žemaitijos vargonininkus. Iš tų kalbų sumesdavau, kad ir tėvas, kaip 
Agapit, tik viena muzika domisi ir tik ją vieną rimtai vertina; jai tarnau- 
damas, pamiršta sunkią gyvenimo naštą: nusižeminimą prieš kleboną, 
jo gaspadinės įžūlumą, ubagišką gyvaliojimą špitolėje. Suprasdavau ta- 
da, kodėl tėvas nekeitė niekingo vargamistros amato į kitą, pelningesnį 
darbą, nors motina dažnai ragino eiti tarnauti ar ūkvedžiu į dvarą, ar 
raštininku į įstaigą. Vieną kitą dieną pagyvenęs pas mus, Agapit traukė 
toliau. Po keleto metų pasiekė mus žinia, kad Agapit mirė: žiemą rado 


* „Su Marsu ant kaktos“ (karingai nusiteikęs) (lenk.). 

? Kaip laikotės, chamai? Ką, nepatinka? Kas gi jūs tokie? Aišku, ne ponai... Per klaidą 
įžengiau į chamų trobą (lenk.). 

3 „Reikia gydyti ligonį“ (Ienk.). 


ji pusnuogi ir sušalusį vieno dvaro daržinės šiauduose. Oualis artifex 
periit!! 

Vieną rudens dieną pas tėvą sustojo pasiganyti arklį kažkoks vaiki- 
nas, krepšių dirbėjas iš Šiaulių. Jis grįžo iš Varnių mugės, kur išpardavė 
savo krepšius, ir dabar vyko į Šiaulius. Jaunas vyrukas patiko tėvui savo 
miestiška išvaizda, savo lenkiška kalba. Iš pradžių juokais, o paskui ir 
rimtai tėvas siūlė tam vaikinui nuvežti mane pas motiną į Šiaulius, į 
kuriuos iš Janapolės buvo apie aštuonias mylias. Pasiilgęs motinos ir 
brolio mielai sutikau važiuoti. Kai jau sėdėjom vežime, tėvas, atsisvei- 
kindamas su vaikinu, pajuokavo: „Tylko nie zawiež do Kowna““. Važia- 
vom per Luokę, kur krepšių pynėjas ganėsi pas senelį, paskui vykom 
į Kuršėnus. Atvažiavom vėlybą vakarą. Čia pynėjas, dar neprivažiavęs 
miestelio, ganėsi pas dvarininko Gruževskio kumetį. Nakvojom darži- 
nėje ant šieno. Ryto metą mums išvykstant, kažkokie vaikėzai ėmė mė- 
tytiį mus akmenis: keršijo už mano vežėjo išdykavimą su mergina, kuri 
miegojo su mumis daržinėje ir kuri, matyt, buvo jų globojama. Vienas 
akmuo ir man pataikė į sprandą. Apie pietus privažiavome Kužius, ir 
čia prasidėjo mano bėdos: kai jau Kužius palikome ir iš tolo ėmė matytis 
Šiaulių balta bažnyčia, pynėjas pareiškė, kad Šiaulius jau pravažiavom, 
o ten štai baltuoja Kauno bažnyčia ir kad jis nuvešiąs mane į Kauną. 
Prisiminė tėvo žodžiai „tik nenuvežk į Kauną“. Šokau iš vežimo ir pa- 
sileidau bėgti atgal į Kužius, o pynėjas sudrožė arkliui, vežimas nurie- 
dėjo į „Kauną“. Vaikai trumpiau pergyvena skausmą, bet užtat stipriau 
negu suaugusieji — tai aišku visiems, kas tokius pergyvenimus gerai 
atsimena. Ir man tada baisus skausmas draskė krūtinę. Kamavo mintis, 
kur man dingti nežinomam mieste. Bėgdamas Kužių link ir per ašaras 
šaukdamas „mama, mama“, vis dairydavaus atgal, ar negrįžta pynėjas: 
kažkodėl ėmė atrodyti, kad jis iš Šiaulių, o ne iš Kauno; ir su seneliu, ir 
su kumečiu kalbėjo tik apie Šiaulius. Galų gale pamačiau jį sustabdžius 
arklį. Atsigręžė ir ėmė mosuoti botagu. Leidaus bėgti atgal. Pribėgęs 
pamačiau jį besijuokiant. Pasisakė pajuokavęs ir liepė lipti į vežimą. Iki 
pat Šiaulių visą laiką tylėjo, tik įvažiuojant į miestą sudraudė mane, kad 
nieko nesakyčiau motinai. 


' Koks menininkas žuvo! (Iot.) 
Povilas Višinskis kartą papasakojo man, iš kur ir kas buvo tie Agapit ir Donat. 
Iš Pečkauskių sužinojęs, kad tuodu broliai Beresnevičiai buvo kilę iš turtingų 
dvarponių, kad pabėgę iš Šiaulių gimnazijos į sukilimą, kad paskui slapstėsi 
Prūsuose, kad grįžę niekur negalėjo prisirašyti, o tėvai jau buvo išvežti į Sibirą, 
dvaras konfiskuotas ir atiduotas kažkokiam caro valdininkui. 

* „Tik nenuvežk į Kauną“ (lenk.). 

Šiauliuose išsižiojęs žiūrėjau į nematytus mūrus, į daugybę slankio- 
jančių žmonių. „Kaip per atlaidus Varniuose“, - pamaniau. Pravažiavę 
miestą, atsidūrėm priešais bažnyčią; ji mane pritrenkė savo didumu. 
Palikęs arklį prie vienos krautuvės, pynėjas nusivedė mane per švento- 
rių į vargonininko namelį, kur tamsoje drėgnoje pogrindžio kamarėlėje 
radau motiną. Labai nustebo, kad tėvas patikėjo mane nepažįstamam 
žmogui. Gražiai padėkojo pynėjui ir pavaišino, kuo turėjo po ranka. 
Motinos gyvenamą urvą puošė niekados dar mano nematytas stebu- 
klingas daiktas — maži vargonai, - sena, apdraskyta fisharmonija; su 
ja broliukas tuoj mane supažindino, koja mindamas dumples, o ranka 
spausdamas klavišus. Kiauras dienas tupėdavau prie tos fisharmonijos, 
ant kurios kartais pagrodavo ir į rūsį nužengęs vargonininkas. 

Tuo tarpu motina, išleidusi atsivežtas santaupas, ėmė rūpintis su- 
sirasti kokį darbą. Ką nors gauti iš namų nebuvo vilties. Tėvas pats ne 
ką teuždirbdavo, gaudavo už giedotas mišias po dešimt kapeikų ir ret- 
karčiais už egzekvijas po pusrublį. Tiesa, jis dar turėjo du pripuolamus 
pajamų šaltinius: už įrašytas kam nors metrikas imdavo iki 15 kap. ir 
už vieškelio ženklinių akmenų maliavonę gaudavo iš kaimiečių po 20 
kap. už kiekvieną. Nusipirkęs Varniuose įvairiaspalvių miltelių ir po- 
kosto, pasigamindavo dažų ir ant nedidelių akmenų, sustatytų trobos 
pasieniuose, baltame fone tepliojo juodus skaitmenis, apvesdamas juos 
mėlynais skrituliukais. Iš šitokių pajamų sutaupydavo kelis rublius, bet 
jų iš rankų nepaleisdavo, laikydamas juodai dienai. 

Iš kažkur sužinojus, kad pradedamosios mokyklos vedėjas mokyto- 
jas Gerasimovič ieško sargo, motina pasisiūlė tarnauti už keturis rublis 
per mėnesį. Apsigyvenom vienoje mokyklos salkoje, o antrą buvo užė- 
męs jaunesnysis mokytojas Snitko. Už tą palėpės kambariuką ir keturius 
rublius motina privalėjo valyti mokyklos patalpą ir kiemą, šluoti gatvę 
ir šaligatvį, kūrenti krosnis ir aptarnauti abudu mokytojus. Darbo buvo 
nuo ankstybaus ryto iki vakaro. Dirbo ji ir naktimis: pramerkęs akis, 
matydavau ją sėdint prie lemputės ir taisant mūsų baltinius, lopant 
kelnes ar adant kojines. Kol pramoko rusiškai, dažnai būdavo barama 
ir koliojama. Vieną rytą Snitko, pravėręs savo duris, sušuko: „Ckopež 
Hecu 6piokH!“" Abu mokytojai iš vakaro padėdavo ant kėdės prie savo 
durų drabužius ir batus, kuriuos motina turėjo rytmetį atiduoti jiems 
išvalytus. Žodžio „briuki“ nebuvo girdėjusi, Gerasimovič sakydavo 
„štany“, taigi Snitkos nesuprato ir paskubėjo atnešti jam... kelis buro- 
kus. Šis ją iškoliojo paskutiniais žodžiais. Laimė, kad koliojimai motinos 


„Greičiau nešk kelnes!“ (rus.) 


neveikė, ji tik pasijuokdavo iš jų. Visa siela atsidavus vaikams, lengvai 
pakeldavo nemalonumus, kurie lietė tik ją, ne vaikus. Išsivirti valgyti 
neturėjo laiko. Visą dieną gėrėm arbatą, kurios namie nebuvom ragavę. 
Ne tiek arbata, kiek cukrus mums patikdavo. Pietums, be duonos prie 
arbatos, gaudavom kartais keptų bulbių ar pampuškų. Pas Gerasimo- 
vičių vargome iki pavasario. Brolis ėjo į gimnaziją, o aš lankiau motinos 

Mokyklos draugai - Bičiulystė su Kuokštu — Motinos kelionė į Odesą - Dėdė Fortunatas — Bede- 

liai - Šiaulių gaisras - Tėvo negalavimai ir jo naujas darbas Kurtuvėnuose - Inspektorius Fran- 

kenas - Kurtuvėnų buitis - Bajorė Charževska ir jos vaikai -— Brolis Lionginas pašalinamas iš 

Mokslas man nesisekė: viskas buvo dėstoma rusiškai, maža tesuprasda- 
vau; lenkiškai ir išsižioti nebuvo galima. Bet vaikai pertraukų metu už 
mokyklos sienų kalbėjosi lenkiškai; tatai dar labiau trukdė išmokti ru- 
siškai. Tuo tarpu mokytojų reikalavimai buvo labai griežti: gramatikos 
taisykles, pasakėčias, eilėraščius reikėjo mokėti atmintinai. Kaldavom, 
maža tesuprasdami. Tikybą dėstė kun. Mamert Žotkievič irgi rusiškai. 
Mokytojai buvo žiaurūs, ypač Snitko: tampymai už ausų, ilgas klūpoji- 
mas kampe, plaukų rovimas, delnų daužymas liniuote, smarkūs antau- 
siai (Snitko suduodavo į veidą su kumščiu) - buvo mėgiamos mokymo 
priemonės ir paskatinimas į mokslą. 

Buvo mūsų tarpe toks Dočkus, mažas, bet stiprus ir drąsus vaikas; jis 
mus stebino savo mokėjimu vaikščioti rankomis, užrietęs kojas į viršų. 
Už atkaklumą dažniausiai buvo mokytojų mušamas ir kankinamas, bet 
niekados nepravirkdavo, tik pabalęs sukąsdavo dantis ir sutraukdavo 
antakius. Kai kartą vienas, jau paūgėjęs mokinys Kuntskij pasakė Doč- 
kui, kad jo tėvas vagis, tas mažas berniukas pasišokėdamas taip apipylė 
jį antausiais, kad Kuntskij tik užsimerkė ir palenkė galvą. Tada Dočkus 
šoko jam ant sprando, pavertė ant žemės ir ėmė spardyti; pabėgo tik 
tada, kai į klasę po pertraukos atėjo mokytojas. 

Mūsų pirmame skyriuje buvo įvairaus amžiaus berniukų — nuo sep- 
tynerių metų (kaip aš) iki penkiolikos (kaip Kuntskij). Dočkus buvo vy- 
resnis už mane, gal kokių devynerių metų. Didelis mokinių amžiaus 
skirtumas tame pačiame skyriuje susidarydavo todėl, kad kai kuriems 
negabiems, bet ramiems kaip Kuntskij mokiniams buvo leidžiama sėdė- 
ti tame pačiame skyriuje po keletą metų. Kuntskij buvo pusiau idiotas: 

ant ilgo kaklo, kyšančio iš siaurų pečių, tupėjo maža galvutė su pasi- 
šiaušusiais plaukais; tarp ašarotų akių kyšojo ilga, visuomet snargliuota 
nosis, lūpų galuose rinkosi seilės, kurios, jam kalbant, virsdavo puto- 
mis. Stodamas į mokyklą, radau jį jau trečius metus sėdint pirmame 
skyriuje, ir po ketverių metų, baigdamas mokyklą, palikau jį pakopusį 
tik į trečią skyrių. Iš kitų mano draugų artimiausi buvo šie: Eduard Da- 
nijel ir Edmund Danijel, Stanislav Borovskij ir Anton Kokšt. 

Danijeliai buvo vokietukai, sūnūs malūnininko iš Žaliūkų kaimo, už 
du varstus nuo Šiaulių; mažai gaudavo mušti, nes mokėsi labai gerai, 
ypač Eduardas, kuris man dažnai padėdavo spręsti aritmetikos užda- 
vinius. 

Borovskis buvo žymiai vyresnis už mane, gyveno su savo motina, 
padiene darbininke, už šventoriaus mažoje bakūžėje, kurioje iš viso bu- 
vo viena kamarėlė. Dažnai jį lankydavau. Tai buvo augalotas, stiprus 
berniukas, gerai mokėjo rusiškai. Jį vadino benkartu. To žodžio tada 
nesupratau ir nesiteiravau dėl jo reikšmės, pats su kitais jį taip pravar- 
džiuodamas, ypač kad tas skambus žodis „benkart“ man patikdavo ir 
vaizdavaus jį tinkant didvyriams vadinti. Mane Borovskij kažkodėl pa- 
milo; sėdėdamas suole prieš mane, kai rašydavom diktantą, taip padė- 
davo sąsiuvinį, kad lengvai galėjau iš jo nusirašinėti. Vyresniuose sky- 
riuose, norėdamas mane pralavinti, duodavo skaityti visokių rusiškų 
knygelių, kurių nemaža turėjo namie. Buvo tai tikras šlamštas, bet man 
kai kas patiko, ypač „buTBa pycckMx C KaGapaunuamu“!. Gi jo paties 
mėgiamiausias veikalas buvo „Ayka Myaumes“?, perdėm pornografi- 
nio turinio poema, rodos, Puškino parašyta (taip paskui teko girdėti), 
bet niekur nespausdinta. Borovskis pats buvo ją iš kažkur nusirašęs. Vi- 
są šitą ilgoką eilėraštį mokėjo atmintinai, dažnai jį mums deklamavo ir 
pats svajojo kada nors užaugti tokiu stipruoliu kaip Mudiščevas. Nela- 
bai tesuprasdavau, apie ką ten kalbama, bet nujausdavau kažką nešvan- 
kaus. Po dešimties metų, kai jau buvau bebaigiąs gimnaziją, mačiausi su 
juo Šiauliuose per vaidinimą arbatnamyje „Hapoanas saitHaa“, kur jis 
atsilankė, atvykęs iš Peterburgo motinos pasiimti. Supratau jį buvus uo- 
liu Mudiščevo sekėju: nors buvo augalotas, plačių pečių vyras, bet visas 
drebėjo kaip galareta; jo galva, liemuo, rankos ir kojos nuolat judėjo, o 
veidą traukė įvairiausi spazmai. Aiškinosi sergąs neurastenija aukščiau- 
siam laipsny, ir kai po vaidinimo prasidėjo šokiai, nusišypsojęs pasakė: 
„Aš ir vietoje stovėdamas šokinėju“. Daugiau jo nebemačiau. 


! „Rusų kova su kabardinais“ (rus.) (red. pastaba). 
2 „Luka Mudiščevas“ (rus.); tai ne Aleksandro Puškino, o Ivano Barkovo (1732-1768) 
kūrinys (red. pastaba). 

Anton Kokšt buvo mažas, gražus, geltonplaukis berniukas, visada 
švarus, judrus, linksmas. Kodėl aš jam patikau, nežinau; gi jis man savo 
veidelio bruožais primindavo Lileikienę, jos nosį, lūpas, akis. Buvom 
vienas antrą įsimylėję. Bučiavom vienas antram rankas, veidą, saugo- 
damiesi, kad kas nepamatytų. Smagu buvo susikabinus vaikščioti per 
pertraukas. Iš ryto susitikę raudonuodavom iš susijaudinimo, man net 
širdis alpo ir ausyse ūžė, jį iš tolo pamačius. Žodžiu, buvo visi aistros 
simptomai. Toji meilė truko ištisus metus, paskui prabėgo tarp mūsų 
kažkoks šešėlis, Kuokštas ėmė tolintis nuo manęs, o susitikę akis į akį 
gėdindavomės kits kito ir nesisveikindavom, skubėjom nusisukti į šalį 
kas sau. Kai jau buvau pirmos klasės gimnazistas, vieną kartą, lipda- 
mas po Sumos laiptais iš bažnyčios viškų žemyn, pamačiau Kuokštą; 
jis nubėgo laiptais pirma manęs iki užsisukimo ir ten aikštelėje laukė, 
kol nusileisiu. Aprengtas gimnazisto uniforma, su ilgu pilkos gelumbės 
paltu, kurį puošė sidabrinės sagos, laikydamas rankoje naują kepurę su 
sidabriniu ženklu (ką tik buvau stojęs į gimnaziją), iškilmingai ir palen- 
gvaleidaus žemyn. Priėjęs aikštelę, kur kampe stovėjo kitados mylimas 
berniukas ir nedrąsiai žiūrėjo į mane, kurio akys tartum sakė: „Šitai tu 
koks dabar!“ - apsimesdamas jo nepastebįs, ramiai praėjau pro šalį. Jis 
vėl bėgo pirmyn, vėl sustojo kitoje aikštelėje. Praėjau tartum jo nepama- 
tęs. Ir tai pasikartojo tiek kartų, kiek buvo pasisukimo aikštelių, o būta 
jų keletas. Jei būčiau tada ištiesęs ranką ir pasisveikinęs su juo, būtum 
susitaikę. Bet aš nebenorėjau: dabar buvau iš kito, aukštesnio, gimnazis- 
tų luomo! Tai buvo mano paskutinis be žodžių pasimatymas su Kuokš- 
tu. Ar gali būti tarp berniukų meilė? Pasirodo, kad gali, ir tai aistringa 
meilė, su ilgesiu, giliu susijaudinimu, bučiniais, pavyduliavimu. Tokia 
meilė pas jautresnius berniukus atsiranda prieš jų subrendimą, kada 
dėmesys ima krypti į mergaites. Tokiai berniukų meilei atsirasti patogi 
sąlyga yra ta, kad berniukai būna vieni be mergaičių, kaip kad šiuo 
atveju: mūsų mokyklos mokiniai sudarė tartum uždarą berniuką bend- 
ruomenę, į kurią nebuvo progos įeiti mergaitėms, o jei tokia proga ir 
pasitaikytų, patys berniukai su mergaitėmis nenorėtų sueiti, laikydami 
jas sau nelygiomis, žemesnėmis už save. 

Kuokšto atšalimo anuomet negalėjau suprasti; priežasties jis man 
nepasakė, nusisuko nuo manęs ir tiek. Užtat dabar, prisiminus anuos 
senus laikus, tą priežastį suprantu. Kuokštas nusisuko nuo manęs po 
vieno negarbingo pasielgimo, o vaikai tokiems dalykams yra jautrūs, 
kompromisų nepripažįsta. Buvo taip: kartą pertraukos metu vaikščio- 
jom su juo kieme, laikydamiesi kaip paprastai už rankų. Staiga duryse 
pasirodė vedėjas Gerasimovič ir pasišaukė mane. Pribėgęs prie jo, len- 

kiškai su Kuokštu šnekėtų žodžių įtakoje, paklausiau: „Co?“* Gerasi- 
movič, surikęs: „JI TeGe MoKaxy 10!“7, pagriebė mane už ausies, įsitem- 
pė į klasę ir, vis sukdamas ausį, paklupdė prie savo stalo. Pasirodžius 
kraujui, paleido ausį ir rūsčiai pasakė išvarysiąs iš mokyklos, nes esu 
kelis kartus pastebėtas kalbant lenkiškai, o dabar išdrįsęs net į mokytoją 
prabilti ta „velnių kalba“ (xepToB a351x). Iš mūsų mokyklos dažnai vieną 
kitą išvarydavo net už menkesnius nusikaltimus; pamaniau mokytoją 
tikrai įvykdysiant savo grasinimą. Mane sukrėtė šiurpas. „Nebematy- 
siu Kuokšto“, - nieko kito nepagalvojau. Viena ranka laikydamas ausį, 
iš kurios kraujas varvėjo per pirštus į rankovę, antrą ištiesiau į viršų ir, 
susilenkęs iki žemės, apkabinau mokytojo koją, klykdamas „niabudu, 
niabudu!'3 Mokytojui toks mano nusižeminimas, matyti, patiko, jis atsi- 
leido ir pasakęs: „Hy, cMoTpu, uTOGBI STO GbIAO NocneAHKA pas““, liepė 
sėstis į vietą. Eidamas į suolą, kuriame sėdėjau su Kuokštu, pamačiau jį 
išbalusį, prisimerkus žiūrint į mane. Nuo to laiko šis išdidus berniukas, 
nieko nesakydamas, ėmė neapkęsti manęs už tokį bjaurų nusižemini- 
mą, o draugai ilgą laiką pravardžiavo „niabudu, niabudu“. 

Pavasarį Lionginas išlaikė egzaminus iš parengiamosios klasės į pir- 
mąją, 0 aš- į antrąjį skyrių. Motina metė tarnybą mokykloje ir išsivežė 
mus į Janapolę. Čia praleidom 1892 m. vasaros atostogas. 

Šios vasaros žymiausias įvykis buvo motinos kelionė į Odesą. Tėvas 
turėjo jaunesnį brolį Fortunatą, kurį mūsų motina pasiryžo išleisti į po- 
nus, padaryti kunigu. Tais laikais daug kas iš kaimiečių svajojo išleisti 
sūnų į kunigus, bet tatai nelengva buvo padaryti. Žemaitijoje buvo tik 
viena gimnazija (Šiauliuose) ir Kurše viena progimnazija (Palangoje). 
Į Kauno kunigų seminariją priimdavo tik baigusius keturias gimnazi- 
jos klases. Bet ir keturias klases sunku buvo baigti: reikėjo pasiruošti 
stojamiesiems egzaminams į pirmąją gimnazijos klasę ir išlaikyti kon- 
kursinius egzaminus; vaiką reikėjo apgyvendinti mieste, nes kaimuose 
mokytojų nebuvo; reikėjo mieste susirasti butą, suderėjus išlaikymą 
statyti „praventą“, vežti malkas, primokėti pinigais už mokytoją. Mano 
seneliai mielai matytų savo Partunėlį kunigu, bet ir dėl pinigų stokos, ir 
dėl nerangumo tos svajonės liktų svajonėmis, juoba kad Partunėlis jau 
buvo šešiolikos metų bernas ir dar vos tik skaityti mokėjo, jeigu neįsikiš- 
tų motina. Iš žmonių buvo girdėjusi, jog tolimoje Rusijoje, Saratove prie 
Volgos, esanti tokia kunigų seminarija, prie kurios veikianti „mažesnioji 


„Ko?“ (lenk.) (red. pastaba) 

„Aš tau parodysiu ko!“ (rus.) (red. pastaba) 

„nebūsiu, nebūsiu!“ (rus.) (red. pastaba). 

„Na, žiūrėk, kad tai būtų paskutinis kartas“ (rus.) (red. pastaba). 

seminarija“ su bendrabučiu, kur bemoksliai ruošiami iš keturių gimna- 
zijos klasių kurso ir paskui tiesiog keliami į seminariją. Motina įkalbėjo 
senelius nusiųsti tenai Fortunatą, ir jis po aštuonerių metų tapsiąs kuni- 
gu. Po ilgų svyravimų seneliai sutiko. Vargais negalais Partunėlis pasie- 
kė tolimą Saratovą, baigė „mažesniąją seminariją“, bet į tikrąją nesiryžo 
stoti, nes, pamėgęs pasaulinius mokslus, panoro baigti visą gimnaziją; 
svajojo stoti į universitetą. Fortunatas nebuvo drūtas, bet gyvenimas 
Saratove jį užgrūdino. Vasarą leido gražiame Pavolgy, išmoko plaukio- 
ti ir paskui mus stebino, plaukiodamas Biržulio ežere aukštielninkas, 
stačias ir net sėdėdamas. Baigęs mažąją seminariją, turėjo dvidešimt 
vienerius metus, naujokų ėmimo amžių. Apie tai nepagalvojęs, vyko į 
Lietuvą; pakeliui buvo sulaikytas kaip karo dezertyras ir nugabentas į 
Odesą, kur apsimetęs ligoniu buvo padėtas karo ligoninėje. Iš Odesos 
parašė tėvams graudų laišką, prašydamas gelbėti. Tais laikais žemai- 
čiai visokiais būdais išsisukinėjo nuo karo tarnybos caro kariuomenėje: 
nusikapodavo dešinės rankos rodomąjį pirštą, susižalodavo koją, pra- 
sidurdavo ausį, apsukresni bėgdavo į Ameriką. Prieš Didįjį karą Petro 
Cvirkos tėvas, atėjus laikui stoti į kariuomenę, visą mėnesį gėrė tabako 
sunką su pipirais ir taip pagadino vidurius, kad ne tik jo nepaėmė į 
kariuomenę, bet ir pats prieš laiką pasimirė, turėdamas vos keturiasde- 
šimt metų su viršum. 

Motina, matydama, kad jos užsibrėžtas tikslas prastumti Partunėlį 
į ponus kabo ant plauko, pasiryžo vykti į Odesą ir ieškoti priemonių 
gelbėti giminaitį, dėl kurio nelaimės jautėsi kalta. 

- Jei būčiau neįkalbėjusi mokytis, - išvedžiojo motina, - būtų likęs 
Luokėje ir būtų kaip nors išsisukęs iš karo tarnybos. Dabar mat mokslo 
paragavęs nedrįsta nusikirsti pirštą, gal tik vidurius pasigadino, kad 
paguldė į ligoninę. Gaila įdėtų pinigų kelionėms (mokslas ir išlaikymas 
Saratove buvo nemokamas). Reikia gelbėti. 

Motina turėjo Odesoje giminaitį Ostrovskį, tetos Onos brolį; tarnavo 
šveicoriu pas vieną generolą. Per tą Ostrovskį tikėjosi išvaduoti Fortu- 
natą. Tėvas ir pažįstami atkalbinėjo, vadino tokį žygį tikra beprotyste, 
sutikdami viską palikti Dievo valiai. Bet motina užsispyrė, pasiskoli- 
nus iš pasiturinčio valstiečio Servos keliolika rublių (atiduosiąs kunigu 
tapęs Fortunatas, dargi mišias veltui atlaikysiąs), iškeliavo į nežinomą 
kraštą. Rusiškai tiek temokėjo, kiek buvo pramokus iš Gerasimovičo ir 
Snitkos, o jos tolimiausia iki šiol kelionė buvo iš Janapolės į Šiaulius. 

- Nie šwieci garnki lepią', - ramino save. 


* Ne šventieji lipdo puodus (lenk.). 


Laimingai pasiekė Odesą ir, Ostrovskio generolui padedant, gavo 
Fortunatui vieneriems metams tarnybos atidėjimą sveikatai pataisyti. 
Iš ligoninės ištrūkęs ir, kaip ugnies bijodamas kareiviavimo, Fortuna- 
tas pakeliui į Lietuvą užsuko į Žytomyrą; nebegrįždamas namo, įsto- 
jo ten į kunigų seminariją. Ją baigęs su atžymėjimu, buvo nusiųstas į 
Petrapilio dvasinę akademiją. 1898 metais baigė akademiją teologijos 
magistro laipsniu ir buvo paskirtas kapelionu į Vinicos (Podolėje) rea- 
linę mokyklą. 

Grįžtant iš Odesos motinai pritrūko pinigų. Geležinkelių bilietus 
tada teparduodavo tik iki tam tikrų mazgo stočių. Kaune jai reikėjo nu- 
sipirkti bilietą paskutinį kartą, o pinigų neužteko. Motina nenusiminė. 
Buvo kaip tik šeštadienis. Sumetus, kad žydams šabaso metu nevalia 
dirbti, pasisiūlė vienai kitai žydei pamilžti ožkas ir jau kitą dieną galėjo 
tęsti kelionę. Tėvas, seneliai ir kaimynai stebėjosi laimingai pasibaigusia 
kelione, o motina ilgai dar pasakojo savo kelionės nuotykius. 

Rudenį motina vėl nusivežė mus į Šiaulius. Susirado kiemsargės vie- 
tą pas ponią Malviną N., kurios namuose vėliau įsikūrė Dobužinskie- 
nės laikomas gimnazistų bendrabutis, gyvenome kaip ir pernai vienoje 
salkos kamarėlėje. Antrame viškų gale dviejuose kambariuose gyveno 
akcizo valdininkas Gromyko su žmona ir dukterim Nina. Tas Gromy- 
ko dažnai padėdavo broliui spręsti aritmetikos uždavinius, o aš stebė- 
jau, kaip vikriai Gromyko rašydavo skaitmenis ir kaip greitai gaudavo 
reikalingą atsakymą. Su žmona, ligota ir liesa moterim, sugyveno ne 
per geriausiai, o Nina, labai panaši į savo motiną, buvo mano niekina- 
ma: visą dieną verkšleno ir barėsi su motina. Žiema praėjo be ypatingų 
nuotykių. Motina kelioms dienoms buvo išvykus pas tėvą į Janapolę, 
o mums įsakė žiūrėti kiemą ir šluoti šaligatvį. Šlavėm išdykaudami: 
tartum netyčia apdrėbdavom praeivių batus sniegu, o moterims dar ir 
per užpakalį užduodavom su šluota. Motinos paliktus pinigus duonai 
ir silkėms leidom „siemečkoms“ ir riešutams, lengvai pakęsdami badą. 
Kai kartą Gromykienė, pastebėjus mus išdykaujančius su praeiviais, 
pagrasė nuvesti į policiją, brolis atsikirto: 

- CMOTPW, WTOG CaMa He NoAywuna MeTAOR IO CIHHe!! 

Motinai atvykus, Gromykienė pasiskundė, ir gavom lupti. Atėjus 
pavasariui, vėl grįžom į Janapolę, kur buvo atvažiavęs iš Žytomyro 
atostogoms ir dėdė Fortunatas. Jis gyveno klebonijoje ir sekmadieniais 
patarnaudavo kunigai Okuličiui per mišias. Motina labai didžiavosi, 
kai dėdė kartais ateidavo pas mus į špitolę, o davatkos pradėjo ją labai 


1! Žiūrėk, kad pati negautum šluota per nugarą! (rus.) (red. pastaba) 

gerbti. Motinai nepatikdavo, kai dėdė žvalgėsi, ar kur nesimato gražuo- 
lės Jocienės, ir greičiau vedėsi jį į trobą. Dėdė buvo gerų arklių mėgėjas. 
Pažįstami valstiečiai, pagerbdami būsimąjį kunigėlį, skolino neramius 
eržilus, kuriuos pasikinkęs į klebono bričką dėdė važiuodavo į Luokę 
pas savo tėvus. Jis ėjo mokslus už skolinius pinigus. Labiausiai jį su- 
šelpdavo ponia Gotkiewiczowa, pasiturinti našlė iš Pašatrijos dvarelio. 
Bičiulystė su ta jauna moterim pasirodė motinai įtartina, ir atsimenu jos 
pyktį ir ašaras, kai dėdė, pasikinkęs eržilą, važiuodavo į Šatrijos kalno 
papėdę. Vieną kartą, dėdei ruošiantis į tą kelionę, motina, pasiėmus 
mane, nekviesta sėdo į bričką ir laukė, kol dėdė atsisės greta. Šis neuž- 
sigavo, ramiai atsisėdo į vežimą ir sudrožė arkliui per nugarą. Eržilas 
atsistojo ant užpakalinių kojų, pirmutines aukštai iškėlęs į viršų, pasi- 
suko vietoje ir staiga taip timptelėjo vežimą, kad tas užkliuvo už vartų 
ir apsivertė. Mes su motina iškritom, o dėdė atsilaikė ir, dar kartą surė- 
žęs arkliui, nudardėjo vieškeliu. Po to įvykio motina, matyt, perkalbėjo 
anuos ūkininkus, ir šie daugiau tokių smarkių arklių neatvesdavo. Dė- 
dė kartais pats pasikviesdavo motiną važiuoti su juo pas senelius. Kartą 
ji pasiėmė ir mane su savim. Kai išvykom iš Janapolės, motina paklausė, 
ar dėdė nemanąs iš Luokės pasukti į Pašatriją. Tam atsakius, kad būtinai 
aplankysiąs savo geradarę, motina pirma jį atkalbinėjo, sakydama, jog 
Golkienė tikra ragana, pasiryžusi išvesti klieriką iš doros kelio, paskui 
pradėjo verkti, bet kai ir tas nepalenkė dėdės, šoko iš vežimo, ištraukė 
iš jo mane, ir pėsti grįžom namo. Golkevičienės pašalpos neužtekda- 
vo, motina skolindavo pinigų pas turtingesnius parapijiečius, kuriuos 
mokėjo taip paveikti, jog šie patys siūlė paskolą be jokių vekselių ar 
raštelių. Grąžinti paskolintus pinigus motina pasižadėdavo po primi- 
cijos. Vienas toks ūkininkas, mums su broliu matant, padavė motinai 
drobinį maišelį su sidabriniais rubliais sakydamas: „Čia kunigui For- 
tunatui visas šimtas“. Tėvas tą maišelį užrakino į spintelę, pakabintą 
ant sienos prie lango. Kitą dieną tėvams kažkur išėjus, broliui pavyko 
tos dėžutės dureles atkrapštyti. Ištraukęs maišelį, žaidė su blizgančiais 
rubliais ir davė man pažaisti. Paskui sugalvojo išbandyti, kiek galima 
už rublį nusipirkti saldainių. Kelias monetas pasiėmęs, o kitas palikęs 
išbarstytas ant stalo ir pastalės, išbėgo pas žydą į krautuvėlę, pakeliui 
dalindamas po rublį kas pasitaikė. Krautuvininkas buvo teisingas žmo- 
gus ir supratęs, kad čia kažkas netvarkoj, paėmė rublį, davė mums kelis 
saldainius, o savo žmoną pasiuntė pas tėvus. Ši, neradusi tėvų namie 
ir pamačiusi išbarstytus rublius, papasakojo vyrui, kuris maišelį su pi- 
nigais paėmė savo globon. Kai tėvai po kiek laiko grįžo ir Šlioma viską 
jiems papasakojo, gavom gerokai į kailį, ypač brolis. Rodos, nebuvo 

žuvusių rublių: ir kaimynai, ir Šlioma visus juos grąžino. Kai dėdė po 
kelių metų įsišventino į kunigus, ne visas skolas sutvarkė, ir motinai 
ilgai dar teko aiškintis prieš vieną kitą kreditorių, kad jų pinigai nežus, 
kad buvo duoti Dievo garbei, ir pagaliau nesvarbu, ar jie dabar grįš, 
ar bus užskaityti danguje; svarbu esą, kad skolinta šventam reikalui. 
Žmonės buvo įtikinti: nei pykčio nerodė, nei bylų nekėlė. 

1893-ių metų rudenį motina, nusigabenus mus į Šiaulius, gavo tar- 
naitės vietą pas rusą Kozlovskį, gimnazijos bedelį (klasės auklėtojo pa- 
dėjėją); šis gyveno tuose pačiuose namuose, kur ir gimnazijos inspek- 
torius Vladimir Bogdanovič Franken. Kozlovskij turėjo butą iš dviejų 
kambarių ir virtuvės. Viename kambary miegojo, antrame valgė ir sve- 
čius priiminėjo. Mes su motina gyvenom virtuvėje. Buvo ankšta, bet 
šilta. Antrame namo gale gyveno su šeima kitas bedelis Markovič, kurio 
sūnus Mark Markovič Markovičius neseniai mirė Lietuvoje (dėstė loty- 
nų kalbą rusų gimnazijoje). Namo aukštą valdė inspektorius Franken, 
viengungis, laikęs gimnaitį Albertą, kuris buvo vienoje klasėje su broliu. 
Frankeną aptarnavo liokajus Kazys Butkus; jis save vadino Kazimierz 
Butkiewicz ir kalbėjo tik lenkiškai. Motina, kreipdamasi į jį, sakydavo 
„panie Kazimierzu“, o jis motiną vadino „pani“. Tas liokajus imponavo 
mums savo jėga (viena ranka pakeldavo mūsų virtuvės stalą, pagriebęs 
už kojelės apačios), savo gražiais rūbais ir tamsiais ūsiukais, kurių už- 
riesti galai riogsojo iš abiejų nosies šonų. Po kelerių metų, metęs lioka- 
jaus darbą, nusipirko arklį ir fajetoną ir virto šauniausiu Šiaulių miesto 
vežiku. 

Tais metais įvyko didelis Šiaulių gaisras. Pamenu nepaprastą karštį 
ir dūmus, kurių priėjo pilna mūsų virtuvė; gatvėje buvo krūvos sąsiu- 
vinių, popieriaus ir knygų, kuriuos išmetė iš savo krautuvių pirkliai 
Brevda ir Cimkovskij. Mielai braidžiau po tuos popierius, rinkdamasis 
kurie patikdavo. O popierius, kokie bebūtų, ypatingai mėgdavau. Mū- 
sų kieme buvo raudonai dažytas sandėlis, kario pastogėje krovė gim- 
nazijos archyvą: pasenusias papkes su bylomis, apdriskusias knygas, 
gimnazistų rašomuosius darbas. Mėgdavau raustis po tuos popierius, 
žiūrinėti raudonu rašalu taisytus darbus, rinkti papkių viršelius. Nei 
žiemos šaltis, nei iš popieriaus kylančių dulkių debesys neatbaidydavo 
manęs nuo to rausimosi po archyvą. Po pietų tuoj bėgdavau į sandėlį ir 
tupėjau ten iki vėlaus vakaro. Kitų pramogų neturėjau. Kozlovskij ne- 
draudė lankyti aną pastogę, bet Markovič barėsi, pamatęs mane nešant 
kokį sąsiuvinį ar knygą iš archyvo. 

Kozlovskiui patarnauti tekdavo ir man, ne tik motinai. Jis sirgo 
bjauria liga, kuri baigė jam ėsti gerklę ir sprandą. Vaikščiojo visuomet 

apsiraišiojęs. Kartą, negalėdamas atsikelti iš lovos, per motiną pasikvie- 
tė mane į savo miegamąjį ir pasakė: 

- Thi XOAHM B ariTeKY 32 AEKApCTBOM, a A TeGe KyTIAIO canoTW!. 

Žinojo, kuo man geriausiai gali įsiteikti: matė mano suplyšusius 
batelius, į kuriuos prilįsdavo sniego ir prisisemdavo vandens. Noriai 
bėgiojau į vaistinę, laukdamas žadėtų batų, bet taip ir nesusilaukiau. 

Vėlybą rudenį iš Janapolės atvažiavo tėvas. Jis čia norėjo pasigydyti 
nuoligos, kurią motina vadino „melancholija“. Palikęs namie vienas, be 
žmonos ir šeimininkės, su maža dukrele ant rankų, tėvas dar jaunas bū- 
damas, ėmė ilgėtis moteriškės, bet dievobaimingas ir drovus nesiryžo 
ieškotis paguodos davatkų tarpe. Nelinkęs į fizinį darbą, kuris jį išblaš- 
kytų ir nuramintų, pradėjo sirguliuoti nervų pairimu. Motina ketino 
vežti jį į Klaipėdą, kur, kaip girdėjo iš bobelių, esąs stebuklingas dak- 
taras, bet tatai su kelione turėtų kaštuoti keliolika rublių. Tokių pinigų 
neturėdama, nutarė gydyti Šiauliuose. Ir čia surado stebukladarį felčerį 
Kuntskį, tėvą ano idioto, mano draugo iš mokyklos. Kuntskij patarė 
tėvui gerti tam tikrų žolių, guižiais vadinamų, arbatą. Toji arbata buvo 
ilgai tėvo vartojama, jau jam ir pagijus: kas vasarą jis pats, kartais su 
manim, rinkosi po pievas guižius, džiovino juos ir virėsi arbatą. Kar- 
tą ir aš paragavau: pasirodė nepaprastai karti, ir stebėjaus, kaip tokią 
šlykštynę galima gerti. 

Tėvas pas mus pagyveno savaitę laiko. Kartais išeidavom su juo pa- 
sivaikščioti už miesto, Kuršėnų keliu, nes Kuntskij buvo pataręs dau- 
giau judėti. Būdavo susimąstęs, nieko nekalbėjo. Motina pasakė man, 
kad jam ateinančios į galvą baisios mintys, norįs pasipjauti sa britva. 
Taigi mus išlydėdama neužmiršdavo pašnabždėti man į ausį, kad sau- 
gočiau tėvą, kad jis galįs sau galą pasidaryti. Keliaudamas po laukus su 
tėvu, vis laukiau, kada ir kaip jis pradės kėsintis prieš savo gyvybę, bet 
viskas baigdavosi laimingai ir sveiki grįždavom namo. Tačiau motina 
buvo nerami. Pagaliau sugalvojo tėvą apgyvendinti arčiau prie Šiaulių, 
su kuriais dabar buvo susirišusi dėl mūsų. Ji tikėjosi galėsianti tokiu bū- 
du dažniau su tėvu pasimatyti ir jį paguosti. Nuėjo pas vietos kleboną, 
kanauninką Tomkevičių, papasakojo savo bėdas ir prašė pagalbos. Šis 
pasakė, kad vakuoja vargoninko vieta netolimuose Kurtuvėnuose, tik 
19 varstų nuo Šiaulių, bet abejojąs, ar tai vietai tiks tėvas: tenai reikią 
vesti bažnytinį chorą, reikią mokėti gražiai griežti vargonais, nes sek- 
madieniais į bažnyčią ateiną grafai, dideli ponai, Kurtuvėnų savininkai, 
ojiems bet kokia muzika nepatiksianti. Motina ėmė girti tėvą, sakė jį 


* Tu nueik į vaistinę vaistų, o aš tau nupirksiu batus (rus.) (red. pastaba). 

baigus Rietavo mokyklą (nors jos nebaigė, tik mokėsi) ir pavartojo savo 
paskutinį argumentą: 

- Nie šwieci garnki lepia. A on nie pali i nie pije'. 

Kanauninkas pažadėjo rekomenduoti tėvą Kurtuvėnų klebonui, 
kuris šiomis dienomis tuo pačiu reikalu turi atvykti į Šiaulius. Moti- 
na kasdien lankėsi klebonijoje, vis teiravosi, ar neatvažiavo Kurtuvėnų 
klebonas. Pagaliau vieną dieną grįžo iš klebonijos labai susijaudinusi ir 
pranešė, jog kurtuvėniškis klebonas yra atvažiavęs ir kad tuojau reikia 
pas jį eiti. 

- Eik, kad nori. Aš neisiu, - atsisakė tėvas. 

Išgirdęs, kad Kurtuvėnuose reikia vesti bažnytinį chorą ir mokėti 
gerai griežti vargonais, kad grafams patiktų, tėvas, suabejojęs savo ga- 
bumais, griežtai atsisakė kėlimosi reikalu rūpintis. Motina pati nuėjo 
pas kurtuvėniškį kleboną. Ignacy Gutowski, išsipenėjęs, aukštas vyras, 
kuris, kaip paskui paaiškėjo, labai didžiavosi savo bajoriška kilme, iš- 
didžiai atsakė motinai, kad jam jau pasisiūlė Rafat Butkiewicz, buvęs 
Rietavo muzikos mokyklos „profesor“, dabar gyvenąs Šiauliuose. Bet 
motina buvo girdėjus, kad šis Butkiewicz dėl girtuokliavimo buvo 
atleistas iš Rietavo mokyklos, po to buvo nusikėlęs vargonininkauti į 
Šiaulius, bet ir iš Čia atleistas dėl to paties girtuokliavimo, taigi pasijuto 
turinti kozirį rankose. 

- Pieknie będzie wyglądačc, kiedy do košciota przyjdą panstwo hra- 
biostwo i zobaczą pijanego organistę. A mėj mąž i nie pali, i nie pije... 
Zresztą, nie šwieci garnki lepia?, - baigė įprastu pasakymu. 

Klebonas Gutovskis paskyrė motinai ateiti rytoj: jis dar pagalvosiąs. 
Kitą dieną motina tiesiog nusitempė tėvą į kleboniją. Priebutyje juos su- 
tiko kanauninkas Tomkevičius, pasakęs, kad atėjo ir Butkevičius, ir kad 
dabaryra „dwajrywale““. Nesupratusi žodžio „rywale“, motina vis dėlto 
gerai jį įsidėmėjo ir paskui, pasakodama apie šitą savo žygį, nepamiršda- 
vo pavartoti ir „rywale“. Butkevičius buvo nemenkas muzikas, jo vardas 
plačiai skambėjo Žemaitijos vargonininkų tarpe: mokėjęs improvizuoti 
fugas, griežęs kaip Bachas. Gutovskis atsidūrė prieš dilemą: kviestis pa- 
garsėjusį muziką, bet girtuoklį, ar pasirinkti nežinomą, kuklų žmogelį, 
kurio visas nuopelnas, kad „nie pije i nie pali“ (tuos žodžius ir Janapolės 
klebonas Okulič įrašė į tėvo atestaciją). Nežinau, kas čia nulėmė, bet vieta 
atiteko tėvui. Jis netrukus persikraustė iš Janapolės į Kurtuvėnus. 


V Ne šventieji puodus lipdo. O jis ir nerūko, ir negeria (lenk.). 

2 Gražiai atrodys, kai į bažnyčią ateis ponai grafai ir pamatys girtą vargonininką! O 
mano vyras ir nerūko, ir negeria... Pagaliau ne šventieji puodus lipdo (lenk.). 

3 „du varžovai“ (lenk.). 

Frankeno liokajus, mūsų su broliu labai mėgiamas, motinai kažkodėl 
nepatiko. Gal būti dėl to, kad kviesdamas ją kas šeštadienį pas inspek- 
torių, išsišiepęs sakydavo: 

- Inspektor prosi panią- na zakąskę'. 

O „užkandžiai“ buvo ne kokie: Frankenas kaskart įspėdavo motiną, 
kad brolis bus pašalintas iš gimnazijos, jei nepasitaisys: antro tokio iš- 
dykėlio nesą visoje mokykloje, jis gadinąs ir kitus mokinius. Baigdavosi 
užkandžiai mėgiamu Frankeno pasakymu: napIuuBaA OBIja BCe CTaA0 
INOpPTHT?. 

Grįžus po „užkandžių“, motina verkdama barė ir lupo brolį, bet 
šis nesitaisė: beveik kasdien iškrėsdavo kokį šposą klasėje, o Albertas 
viską pasakodavo savo dėdei, gal kiek ir pagražindamas, nes nekentė 
„kucharkina syna““: tai anas įkišęs plunksną į mokytojo kėdę, tai į kate- 
dros stalčių įmurdęs varlę, tai, iš užpakalio pribėgęs, nupjovęs sagą nuo 
mokytojo mundirio, tai apliejęs rašalu baltutėlius mokinio dabitos man- 
kietus... Motinos lupamas, Lionginas visuomet pasižadėdavo daugiau 
neišdykauti, nuoširdžiai žadėjo, verkdamas ir Dievo vardu bei meile 
motinai („jak mamę kocham“)* prisiekdamas. Bet patekęs į tokių pat 
išdykėlių būrį, kurie, instinktyviai spirdamiesi lotyniškų paradigmų 
marinančiam kalimui, gaivindavosi įžūliais pokštais savo kankintojams 
mokytojams, užmiršdavo visus pažadus ir išdykavo, stengdamasis pra- 
lenkti kitus. Matydama, kad vaikas nesitaiso ir pažadus užmiršta ir kad 
jos svajonės padaryti iš jo poną gali nueiti niekais, griebėsi kitos prie- 
monės vaikui apsaugoti: ryžosi kaip nors įsiteikti Frankenui, kad turėtų 
akį ant vaiko ir liautųsi kvietęs užkandžių. Pasisiūlė veltui skalbti jo 
baltinius. Išskalbtus pakabindavo ant virvelių mūsų virtuvėje, ir čia jie 
ilgai kabodavo, kol išdžiūdavo. Mane stebino nepaprastai ilgos ir pla- 
čios Frankeno apatinės: į vieną tų kelnių koją lengvai įsispraustume visi 
trys - motina, brolis ir aš. Tokio milžiniško ūgio būta! Brolis pasakojo, 
kad Frankenui palengva žingsniuojant gimnazijos koridorium, mažes- 
ni mokiniai nepasilenkdami prabėgdavę tarp jo kojų, o šis dėl didelio 
nusvirusio pilvo to ir nepastebėdavęs. Kai kurie išdykėliai, o brolis daž- 
niausiai, palindę po jo pilvu įsikabindavo į koją ir, porą kartų aplink ją 
apsisukę, pasprukdavo anksčiau, negu Frankenas apsižiūrėdavo. Šiaip 
buvo labai gero būdo vokietis: per dešimt metų neteko man pastebėti jį 
rimčiau supykus. Frankeno silpnybė buvo nepaprastas punktualumas: 


Inspektorias kviečia ponią užkandžių (lenk.). 
nusususi avis visą kaimenę užkrečia (rus.). 
„virėjos sūnaus“ (rus.) (red. pastaba). 

„kaip mamą myliu“ (lenk.) (red. pastaba). 


„un - 

kai aštuntą valandą ryto palengva žingsniavo į gimnaziją, gyventojai 
žinojo, kad tikrai yra aštuonios ir tikrino savo laikrodžius. 

Kartą Frankenas pakvietė brolį su manim į Alberto vardines. Susi- 
rinko visi antrokai, iš pašalinių aš vienas tebuvau. Žaidėm, lakstėm po 
visus šešis kambarius. Kažkas apvertė ir sudaužė didelį veidrodį, sto- 
vėjusį prie sienos. Visi vaikai, Albertui pradėjus, ėmė šaukti tatai brolį 
padarius. Paskui gėrėm arbatą su pyragaičiais ir kramtėm saldainius. 
Vienas mokinys, išlepintas, pageltęs ponaitis Kwiatkovski, apsirijęs sal- 
dainių ir riešutų, staiga pabalo, ir aš mačiau, kaip jis, vaikams šokus vėl 
lakstyti ir žaisti, nuėjo į kitą kambarį, užlindo ten už durų ir privėmė ant 
gražaus kilimo; ir paskui vėl įsimaišė į kompaniją. Kai kažkas iš berniu- 
kų pamatė privemta ir sušaukė draugus, Albertas su kitais pradėjo rėkti 
tatai brolį padarius. Aš rodžiau su pirštu į kaltininką Kwiatkovskį, bet 
niekas nekreipė dėmesio. Jau dėl sudaužyto veidrodžio nekaip nusitei- 
kęs inspektorius dabar susijaudinęs ėmė klausinėti: „KTo >r0 Haraana? 
Kro?“! Mokiniai rėkė brolį privėmus, šis gynėsi. Stovėjau išsižiojęs: ne- 
galėjau suprasti, kaip galima taip meluoti. O tai buvo spontaniškai kilęs 
solidarumas, ponaičių neapykanta į jų tarpą įsiveržusiam ubago vaikui. 
Susijaudinęs papasakojau atsitikimą motinai; ši pasipiktinus tarė: 

- Visuomet maniau, kad be reikalo užpuldinėja mano vargšelį. 

Grįžusi iš Frankeno, kuris ir šiuo reikalu buvo ją per liokajų pasi- 
kvietęs, brolio nemušė, tik verkdama apkabino ir bučiavo. 

Kartą atėjęs iš mokyklos radau mūsų virtuvėje kažkokį aukštą, gra- 
žiai apsirengusį senyvą vyrą; vaikščiojo susimąstęs nuo plytos iki lango 
ir atgal. Kaip paskui sužinojau, tai buvo pan Jakowicz, tolimas motinos 
giminaitis, zakristijonas iš Rygos. Palyginęs jį su janapoliškiu Lileikiu, 
negalėjau suprasti, kaip toks ponas gali verstis zakristijono amatu. Tas 
Jakavičius turėjo Rygoje nemalonumų dėl savo prekybos žemaitiško- 
mis knygelėmis, kurių keletą ir mums paliko (motina paskui išdalino 
jas davatkoms). Į Šiaulius atvažiavo su reikalais, pagyveno pas motiną 
porą dienų ir vėl išvyko. Tai jis nuo 1905 m. ėmė leisti Rygoje žemaitiš- 
kus kalendorius. 


Kalėdų šventėms Kozlovskij leido motinai išvažiuoti kelioms dienoms 
pas tėvą į Kurtuvėnus, kurių mes su broliu nebuvom dar matę. Priešais 
baltą, gražią ir didelę bažnyčią ant kalnelio kitoje Šaukėnų kelio pu- 
sėje tarp medžių stovėjo dviejų aukštų puošnūs grafo Pliater-Zyberko 
rūmai, čia visų vadinami „palocium“. Už klebonijos sodo, prie pat to 


' „Kas čia priteršė? Kas?“ (rus.) (red. pastaba) 


57 


paties Šaukėnų kelio, netoli kapinių buvo mažas, šiaudais dengtas na- 
melis; aplink augo medžiai ir buvo daržas. Čia kitados gyveno Kurtu- 
vėnų altaristai; pastačius naują altariją greta bažnyčios, seną namelį kle- 
bonas pavedė vargonininkui gyventi. Namely buvo keturi kambariukai 
ir virtuvė. Pirmame kambarėly stovėjo iš Janapolės atvežtas sutrūnijęs 
fortepijonas, čia mes ir valgėm; antrame miegojom mes su broliu, tre- 
čiame gyveno tėvai su seserim, o ketvirtame motina įtaisė sandėliuką. 
Virtuvė buvo už priemenės, kitame namelio gale. Palyginus su Jana- 
polės špitolės lindyne, čia buvo pakenčiama gyventi, o man atrodė net 
prabanginga: niekuomet dar neteko gyventi bute iš keturių kambarių. 
Tiesa, grindys buvo išpuvusios, langai labai prasti, su pažaliavusiais 
nuo senatvės stiklais, krosnis - viena visiems kambariams - apgriuvusi, 
visuomet rūkstanti; sienos su vietomis atkritusiu tinku, lubos - su di- 
deliais plyšiais, po namelį ir dienos metu bėgiojo pelės, - bet tada visa 
tai atrodė miela ir jauku. 

Naujiems 1894-iems metams sutikti motina nusivedė mus pas savo 
naują pažįstamą, karčemos laikytoją bajorę Charžewską. Karčema, len- 
kiškai vadinama „zajazd“, buvo ilgas medinis baldytas pastatas; viena- 
mejo šone tilpo centrinė karčemos dalis, „szynk“ (smuklė), o antrame - 
du kambariai, kur gyveno šeimininkė našlė su trimis vaikais: Antanu, 
Jadzia ir Vikcia. Su mergikėmis, kurių Jadzia buvo kokių penkiolikos 
metų, o Vikcia - mano amžiaus, tuoj pradėjom žaisti: sukom ratą, dali- 
jom žiedą, dainavom dainelę su vadovo judesių pamėgdžiojimais: 

Majster Wirgilijusz uczyt dzieci swoje: 

robcie to, co i ja, 

oto tak sieją mak, oto tak, oto tak... 


Pusbernis Antanas nesidėjo su mumis. Žiūrėjo iš padilbų. Ypač nepatiko 
jam gimnazistiška brolio uniforma. Vidurnaktį, naujiems metams sto- 
jant, vyresnieji gėrė degtinę. Šeimininkei kviečiant, kad išgertų ir „pan 
student“, kaip ji pavadino brolį, šis neatsisakė. Tatai įsiutino Antaną. 

- Ar gimnazistams leidžiama gerti, - piktai paklausė, - aš to taip 
nepaliksiu, būtinai pranešiu direktoriui. 

Motina susijaudino, gailėjosi mus čia atsivedus. Ar Antanas bus tik- 
rai įskundęs brolį, ar čia tik „užkandžiai“ paveikė, niekas nežinojo; bet 
po savaitės, kai grįžom į Šiaulius, brolis buvo pašalintas iš gimnazijos. 
Frankenas, norėdamas paguosti savo skalbėją, patarė ruošti į gimnaziją 


* Jurgelis meistrelis mokė savo vaikus: 


Darykit taip kaip aš, 
Taip taip aguonėlę sėja (lenk.) (red. pastaba). 

mane, nes aš jam atrodąs ramus ir nebūsiąs toks išdykėlis kaip brolis. 
Tėvas kaltino Antaną Charževskį, pravardžiavo jį „Charioku“ ir „čor- 
tu“; buvo tikras, kad tai jis parašęs „donosą“. 

Brolio iš gimnazijos pašalinimas buvo didelis smūgis motinai. At- 
rodė, kad viskas nuėjo niekais: ir jos sunkus sargienės darbas, ir tar- 
navimas caro valdininkams, ir vargingas gyvenimas atskirai nuo vyro 
bei dukters, ir gėda prieš pažįstamus, kurie pirma pavydėjo, o dabar 
džiaugsis. Ji mylėjo mus savotiška meile: joks meilikavimas ar glamo- 
nėjimas, joks pataikavimas mums ar mūsų skurdo palengvinimas jai 
nerūpėjo. Rūpėjo jai vien mūsų ateitis. Su stebėtinu užsispyrimu siekė 
vieno tikslo: įkelti mus į aukštesnį luomą, grąžinti į tuos sluoksnius, iš 
kurių ji su savo motina buvo nuriedėjus į padugnes. Nuo pat mažens 
mums įkalbinėjo, didžiuodamasi skelbė giminėms ir pažįstamiems, kad 
aš turiu tapti ponu, o brolis - kunigu. Ir kai aš, dvejų metų vaikas, stovė- 
damas lopšy ir įsikabinęs į jo virvutes supdavaus, dainuodamas iš moti- 
nos išmoktus žodžius „ja jestem pan““, nepaprastu patenkinimu turėjo 
sužibėti jos akys. Kad aš būtent taip dainuodavęs, ne kartą pasakojo 
ir namiškiams, ir svetimiems. Dabar ją labiausiai kamavo gėda, kaip 
pranešti tėvui, kuris paprastai pasisakydavo prieš jos užmačius? Kaip 
ir tėvui, ir pažįstamiems prisipažinti, kad ją ištiko fiasco, kad ji bejėgė 
kovoti su likimu, kad jai nevyksta užtikrinti vaikams šviesesnę ateitį? 
Bet motina ne toks buvo žmogus, kad taip veikiai nusimintų, nuleistų 
rankas. Dar kelis kartus ėjo pas inspektorių ir direktorių, prašydama 
paaiškinti išvarymo priežastį ir maldaudama priimti atgal į gimnaziją. 
Abujie griežtai atsisakė persvarstyti reikalą, o Franken, be to, užsiminė, 
kad brolis KevucT Ha pyky?. 

Tiesiogine prasme šitą pasakymą supratus, motina bėgo namo pa- 
tikrinti brolio rankas. „Ne, niežų neturi, rankos švarios“, - tarė sau ir 
vėl ėjo pas inspektorių, kuris, dabar jau nebevartodamas eufemizmo, 
aiškiai pasakė, kad brolis buvo pastebėtas kažką pavogęs. 

Vagiliavimas gimnazistų tarpe buvo labai paplitęs. Ir keista: pasitu- 
rinčių tėvų vaikai vogdavo dažniau negu vidutinių. Pvz., vieno stam- 
baus dvarininko (netoli Kuršėnų miestelio) sūnus Hurczyn, jau penktos 
klasės mokinys, pavogė iš drabužinės paltą ir, pardavęs jį perkupčiui 
už penkis rublius, prisipirko visokių niekų: saldainių, riešutų, apelsinų. 
Apkratyti paltų kišenes drabužinėje, pasisavinti draugo peiliuką, kny- 
gą, sąsiuvinį - buvo dažnas kai kurių mokinių žygis. Matyti, ir brolis 
pasekė tokiais. Kas pakliuvo, tą vijo iš gimnazijos; kas gudresnis, tas 


„aš esu ponas“ (lenk.) (red. pastaba). 
* linkęs vagiliauti (rus.). 


kartojo spartiečių posakį: Bopyū, Aa He mronagaitea!. Kartą su broliu bu- 
vom užėję pas knygininką Brevdą. Kol Brevda tenkino kitus pirkėjus, 
brolis pagavo kažkokią knygą ir jau buvo besikišąs į užantį. Brevda 
pastebėjo, atėmė knygą ir pagrasė pasiskųsiąs inspektoriui. Galimas 
daiktas, kad pranešė Frankenui, ir iš čia bus atsiradęs šio pasakymas 
„HEYMCT Ha pyKy“. 

Kai motinai dabar paaiškėjo šito pasakymo reikšmė, liovėsi lankiusis 
pas gimnazijos vyresnybę ir, gerai išpėrus broliui kailį, nutarė mokyti jį 
privačiai. Suderėjo už du rubliu mėnesiui antros klasės mokinį Kotovi- 
čių (jį motina vadino „pan Kotowicz“), su kuriuo brolis iki šiol mokėsi 
vienoje klasėje, o tėvą ramino savo mėgiamu posakiu „nie ma tego zie- 
go, coby ni wyszlo na dobre““. Tėvą nelabai teįtikino, bet pati apsirami- 
no. Pažįstamoms bobelkoms skelbė, kad privačiai mokytis esą geriau, 
nes gimnazijoje vaikai tik patvirkstą, išmokstą apgaudinėti ir vagiliauti, 
negerbti tėvų ir vyresniųjų. Bet kodėl aš naktimis girdėjau ją verkiant 
patylomis? Gal jai buvo gaila gražios uniformos, nuo kurios nuardė 
sidabrinius guzikus ir nuplėšė baltus kantus nuo kepurės? O gal dėl to, 
kad prisidėjo naujas rūpestis: kur susirasti gerą ir pigų mokytoją, kuris 
ir nebrangiai imtų ir kuriuo galima būtų pasitikėti? Sumokėti už mokslą 
gimnazijoje prisidėdavo Frankenas, kuris neatlygindamas už baltinių 
skalbimą, pravesdavo per pedagogų tarybą kelių rublių paskyrimą iš 
specialaus gimnazijos fondo, numatyto beturčiams mokiniams šelpti. 
Ir čia motina nenusiminė: imdavo iš šalies baltinius skalbti, Frankenas 
irgi pradėjo mokėti už darbą, atsirado ir rublių mokytojui Kotovičiui 
atlyginti. Bent tą malonumą dabar turėjo, kad liokajus nebeateidavo 
kviestis pas Frankeną „na zakąskę“. 

Pan Kotowicz, nusususio bajoro sūnus, buvo mažo ūgio, bet dideliai 
išdidus berniukas: vaikščiojo atlošęs galvą, niekuomet neprasijuokda- 
vo, ant nosies nešiojo auksinę pensnė, į visus žiūrėjo su panieka, tartum 
sakydamas: „Aš antros klasės gimnazistas, pan Kotowicz, o jūs kas to- 
kie?“ Atrodė, kad jis daro didelę malonę, ateidamas į Kozlovskio virtu- 
vę mokyti „kucharkina syna“. Pats jis nebuvo iš geresnių mokinių, taigi 
ir brolį ne ką įstengė pamokyti. Tatai bus, matyti, supratusi ir motina, 
nes po kelių mėnesių, nelaukdama mokslo metų pabaigos, metė tarnys- 
tę pas Kozlovskį ir išvyko su mumis į Kurtuvėnus. Nuėjus atsisveikinti 
su Frankemu ir atsiprašyti už brolio pridarytus nemalonumus, kelintą 
kartą išgirdo jo žodžius: „Bri or4aiTe B THMHa3HIO MeHBINETO CBIHA, OH 
COBCeM Apyrofi, C HHM GeAbI He GyaeT“. 


! | Vok, tik nepakliūk (rus.). 
„nėra to blogo, kas neišeitų į gera“ (lenk.). 
„Atiduokit į gimnaziją mažesnį sūnų; jis visai kitoks, su juo bėdos nebus“ (rus.). 

Kurtuvėnuose prasidėjo mums, ypač broliui, ne koks gyvenimas: 
tėvas žiūrėjo į mus kaip į dykaduonius, ėmė neapkęsti brolio, pravar- 
džiuoti jį huncvotu, tinginiu, latru ir vagiu. Kur pamatęs mus, varydavo 
prie darbo, bet ką ir kaip turėjom dirbti, nesakė. Vengdavom jo ir slaps- 
tėmės kaip įmanydami. Po kiek laiko tėvas nutarė mokyti brolį skam- 
binti. Bet kai šis, pripratęs gimnazijoje prie špargalkų, pieštuku užrašė 
ant baltų klavišų raides, pažyminčias natas, tėvas jį smarkiai išlupo ir 
daugiau nebeprileido prie fortepijono. Tokiu būdu pirma pamoka virto 
ir paskutinė. 

- Kai tik kur ji pamatau, - sakydavo motinai tėvas, - taip ir niežti 
rankos išperti kailį. 

Kad tėvas nesierzintų, motina sugalvojo įstatyti brolį tarnauti. Buvo 
Kurtuvėnuose vad. stanovoj pristav); jis turėjo raštinę ir tarnautojus; jo 
žinioje buvo kelių valsčių uriadninkai. Motinos paprašytas, sūriu apdo- 
vanotas ir sviestu pateptas, priėmė Lionginą į savo įstaigą antruoju raš- 
tininko padėjėju, žadėdamas mokėti visą rublį per mėnesį. Iš tos tarny- 
bos nieko gero neišėjo: brolio tiesioginis viršininkas (pirmasis raštinės 
vedėjo padėjėjas) ir pats vedėjas, užuot pamokę biurokratijos paslapčių, 
naudojo jį tik kaip pasiuntinį vienam savo asmeniškam reikalui - atnešti 
pusbonkį iš monopolio. Motina veikiai tatai sužinojo iš paties brolio, 
kuris pasigyrė turįs savo viršininkų pasitikėjimą: jie pavedą jam nešioti 
pusbonkius ir, kai būna geram ūpe, o paties pristavo raštinėje nėra, net 
ir jam duodą paragauti šnapso. Po tokių pasipasakojimų motina nebe- 
leido brolio į tarnybą. Likęs be darbo, ėmė eikvoti savo neišsemiamos 
energijos perteklių įvairioms išdaigoms, kurių paskutinė ir žymiausia 
buvo šitokia. 

Aukštuose bažnyčios bokštuose šimtai balandžių turėjo susisukę liz- 
dus. Gražiomis vasaros dienomis pulkų pulkai jų skraidė aplink baltus 
bokštus, išdarinėdami žydram dangyje įvairiausius piruetus. Kai kurie 
bažnytkaimio berniukai turėjo prisijaukintų balandžių, kuriais maini- 
kavo ir pardavinėjo. Vietos felčeris pan Baranowski buvo didelis balan- 
džių mėgėjas ir vienintelis jų pirkėjas. Berniukai turėjo iš jo nemažą pel- 
ną: už pamokytą balandį mokėjo iki pusrublio. Neaukštas, plikagalvis ir 
raudonveidis senis Baranauskas buvo nepaprastai storas; jį apaudavo ir 
nuimdavo batus žmona arba viena iš trijų dukterų. Tai operacijai atlikti 
felčeris guldavo skersai lovą, atkišęs trumpas kojikes, prie kurių triū- 
sė viena iš moterų. Nesijuokdamas, tik išsižiojęs iš nustebimo, mačiau 
kartą, kaip jį jau apautą kėlė iš lovos: duktė Genia pasišaukė motiną, 


"kaimo policijos viršininkas (rus.). 

kuri pagavo storulį už vienos rankos, Genia už kitos, ir pasodino lovoj; 
iš lovos jis lengvai nusirito ant grindų. Pabaigė Baranauskas blogai: per 
iškylą Girnikų kalne labai daug savo papratimu prisivalgė ir prisigė- 
rė; iškyloje dalyvavęs vaistininkas Molis juokais jį, gulintį paūksmėje, 
kiek paritino nuo kalno viršūnės į apačią; apvalus kaip statinė negalėjo 
susilaikyti: kriokdamas ėmė riedėti stataus kalno atšlaite. Veltui ban- 
dė pakely nutverti kadugio krūmą, veltui grobstė išsikišusius akmenis, 
nuo kurių rankos nuslysdavo; veltui išsigandęs Molis bėgo iš paskos 
žemyn - pan Baranowski nuriedėjo iki pat kalno papėdės, kur jį rado 
pusgyvį. Pasirgo kelias dienas žarnų apsivertimu ir pasimirė. 

Brolis sugalvojo verstis balandžių ūkiu. Bet iš kur jų gauti pradžiai? 
Nusipirkti iš berniukų pinigų neturėjo, o išsimainyti nebuvo į ką. Sutarė 
pats išsiauginti, apkraustęs kokį lizdą su mažiukais, kuriuos ką tik iš- 
siperėjusius girdėjo iš vaikų. Sumanymą papasakojo man, kviesdamas 
į talką ir žadėdamas gaunamu iš balandžių ūkio pelnu pusiau dalytis. 
Kilo klausimas, kaip patekti į bokštą? Tiesa, kas rytą pamaldų metu 
bažnyčia būdavo atidaryta, bet durelės į bokštus likdavo užrakintos: jas 
atidarydavo tik per visuotinį bažnyčios vėdinimą, kuris vasarą būdavo 
daromas dažnai, o žiemą - atodrėkio metu. Vieną gražų rytą brolis pa- 
sisakė matęs bokštų dureles atidarytas. Skubėjome šia proga pasinau- 
doti. Paėmę krepšelį, į kurį numatėme sudėti grobį - jaunų balandžių 
prieaug]į, ir nustatę, kad niekas mūs nematė įeinant į bažnyčią, ėmėm 
kopti mūriniais bokšto laiptais į viršų, tikėdamiesi per kokią valandą 
baigti reikalą. Iš pradžių teko kopti patamsy, apyčiupom: pirmas bokšto 
aukštas, iki bažnyčios lubų, neturėjo jokio langelio. Įlipę į aikštelę ant 
bažnyčios lubų, nusiminėm: toliau į viršų vedė tik paprastos medinės 
kopėčios, labai stačios, sudurstytos, su kai kur supuvusiomis koptomis. 
Norėjau trauktis žemyn. Bet brolis padrąsino, ėmė kopti tais menkais 
laiptais, sekiau ir aš iš paskos. Pamažėli slinkom į viršų, kai kur atsi- 
remdami kojomis į pakopas, bet dažniausiai šliauždami sveikomis ko- 
pėčių briaunomis. Uždusę pasiekėm antro aukšto galą. Darėsi šiurpu, 
pažvelgus per aukštus ir plačius bokšto langus į giliai apačioje matomą 
šventorių; ilgėliau žiūrint, imdavo suktis galva ir širdžiai bloga darytis: 
bokšto langai buvo kiauri, be rėmų, be stiklų, neturėjo nei geležinio tin- 
klo, nei medinių turėklų. Apsidairę nepastebėjom jokių lizdų. Reikėjo 
kopti aukščiau. Juo aukščiau, juo kopėčios buvo menkesnės, labiau su- 
trūnijusios. Pradėjau žliumbti, bet brolis užsispyrė. „Jau greit, jau matau 
lizdus“, - drąsino mane. Įkopę į trečio aukšto galą, pamatėm lizdus, bet 
jų pasiekti buvo neįmanoma: visi jie buvo sukrauti palei bokšto sienas, o 
kopėčios ėjo bokšto viduriu. Brolis nenusiminė: įsikabinęs į bokšto geg- 

nę, nuslinko iki sienos, laikydamasis tik rankomis (kojos kybojo ore), 
iškrapštė iš lizdo kelis paukštyčius, sukišo juos į užantį ir ėmė slinkti 
atgal prie kopėčių. Kol darbavosi, laikėsi už gegnės tik viena ranką, įrė- 
męs koją į sienos kauprą. Aš visą laiką stovėjau ant koptos, panėręs ant 
rankos krepšelį. Prislinkęs prie kopėčių ir sudėjęs grobį į krepšelį, jau 
buvo beslenkąs prie antro lizdo, kai staiga iš apačios pasigirdo duslus 
Paliulio balsas: 

- Rupūžės, ką jūs ten darot? Lipkit žemyn? 

Paliulis buvo zakristijonas. Su sūnum Jeronimu tvarkė visą bažny- 
čios ir klebonijos ūkį, vadovavo klebono tarnų armijai. Pareigomis tėvas 
su sūnum buvo pasiskirstę taip: bažnyčia ir dangiški dalykai buvo senio 
žinioj, o klebono ūkis, palivarkas ir kiti žemiški dalykai sūnaus žiūrimi. 
Senis Paliulis pasižymėjo fanatišku pamaldumu: ištisomis valandomis 
klūpojo zakristijoje, pro akinius žiūrėdamas į maldaknygę ir virpinda- 
mas lūpas. Maldaknygės lapų nesklaidė, knyga visuomet buvo atskleis- 
ta vienoje vietoje, maždaug per vidurį. Jei dėl kokio reikalo turėjo per- 
traukti klūpojimą, pabučiuodavo atvertos knygos dešinįjį puslapį, nusi- 
imdavo nuo nosies akinius ir nuo kairės rankos ilgą rožančių, sudėdavo 
juos į knygą, kurią užvožęs persižegnodavo ir tik po to atsistodavo ant 
kojų. Atsargiai, kaip kokį dūžtamą daiktą, padėjęs knygą ant staliuko 
prie lango, kur ir pats visados klūpojo, ėjo reikalo atlikti. Mes, klapčiu- 
kai, tuoj išlįsdavom iš kampų, kur buvom tarp komžų pasislėpę, ir im- 
davom išdykauti zakristijos vidury: vieni grūmėsi, kiti bandė vaikščioti 
ant rankų išmesdami kojas aukštyn, kiti vėl šiaip žvalgėsi po šventus 
daiktus. Mūsų, klapčiukų, buvo nemaža, kartais susirinkdavo visas de- 
šimtukas. Vienus, kaip mus, varė tėvai Dievui tarnauti, kiti ateidavo 
dėl garbės pasisukti aplink kunigą; buvo ir tokių, kurie tikėjosi gauti iš 
aptarnauto per mišias kunigo saldainį ar kapeiką. Kartą, zakristijonui 
išėjus savais reikalais, žvilgterėjau į jo knygą: du puslapiai toje vietoje, 
kur buvo įdėti akiniai ir rožančius, atrodė visiškai nugeltę, o dešinysis 
tiek nubučiuotas, kad ir raidžių negalima buvo išskaityti; kiti puslapiai 
- švarūs, balti. Pasidarė aišku, kad Paliulis knygos neskaitė, tik žiūrėjo 
įją. Tas žiūrėjimas į knygą klūpojant ir lūpas virpinant buvo, matyti, 
ritualo dalis ar prestižo dalykas. Senis maža tekalbėjo, o kai prabildavo, 
girdėjai tik: Švenčiausioji Pana, šventas Antanai, šventas Jonai Krikšty- 
tojau, Šventoji Dvasia ir kitus tokius išganomuosius ar sielą į aukštybės 
keliančius žodžius, įmaišytus į kalbą apie kasdieninius reikalus. Papras- 
tų, gyvenimiškų žodžių, o ypačiai negražių ir nešvankių pasakymų ne- 
vartojo arba bent vengė vartoti. Išgirdęs kokį keiksmą, tuoj nusisukdavo 
pasipiktinęs, nusispjaudavo, dažnai net persižegnodavo. Kad būtų arčiau 

prie „dvasiškojo stono“, kur tik galėdamas pamėgdžiojo kunigus: sku- 
tosi kasdien; bažnyčioje kitaip nesirodė, kaip tik užsivilkęs baltutėlę 
komžą; aplink altorius triūsdamas movėjo baltomis pirštinėmis; į žmo- 
neužkalbindavo,o ką klausiamas dėdavos negirdįs. Jo visuomet rimtas, 
su aukšta kakta ir romėniška nosim, tarytum suakmenėjęs veidas nu- 
švisdavo tik tada, kada būdavo klebono užkalbintas, kada rengdavo 
kunigą mišioms arba artinosi prie altoriaus, pro kurį eidamas visuomet 
atsiklaupdavo ant abiejų kelių ir nulenkdavo galvą, pamaldžiai sudėjęs 
delnus. Atlikęs reikalą, grįždavo į zakristiją ir, pakartojęs visus anuos 
ritualo judesius atvirkštine tvarka, vėl klūpojo, vėl žiūrėjo į knygą ir 
virpino lūpas. 

Sūnus Jeronimas buvo visai kitoks. Bažnyčioje patarnaudavo ku- 
nigams tik tėvui susirgus ar kur išvykus, ir tą patarnavimą atlikdavo 
mechaniškai, be jokio susikaupimo, net su ironiška šypsena po juodais 
ūsais. Kunigo zakristijoje nesant, visus tėvo tiek gerbiamus devocio- 
nalus - paauksuotus kielikus, įvairiaspalves stiklines ampulkas, baltas 
komžas, margai išsiuvinėtus arnotus ir kapas, — visas šventenybes be 
jokios pagarbos stumdydavo ir mėtydavo po kampus, nė kiek mūsų, 
klapčiukų, nesivaržydamas. Kai atsigręžęs nuo spintos, kur buvo sau- 
gojami kai kurie devocionalai ir bažnytinis vynas, pabraukdavo su ran- 
ka per ūsus, žinojome jį ką tik nugėrus vyno gurkšnį. Iš ministrantūrų, 
kurių visus žodžius tėvas tardavo raiškingai ir gaiduodamas gražius 
sąskambius, kaip „semper virgini“ arba „sanctis apostolis““, sūnus tie- 
siog pasityčiodavo: tų atsakymų kunigui aiškiai pasakydavo per mišias 
tik pirmuosius ir paskutiniuosius žodžius, o vietoje kitų kažką patylo- 
mis bambėdavo tiek ilgai, kiek laiko turėjo trukti atsakymas. Jei atsaky- 
mas buvo ilgas, tylus Jeronimo murmėjimas buvo paryškinamas vienu 
kitu balsesniu žodžiu ir maldelės vidury: užakcentavęs pradžią „confi- 
teor Deo omnipotenti“* ir toliau ilgoką laiką kažką bambėdamas, staiga 
kumščiu triskart suduodavo sau į krūtinę, aiškiai tardamas „mea culpa, 
mea culpa, mea maxima culpa““, o paskui vėl ilgokai kažką murmėjo, 
kol pakeltu balsu pabaigdavo žodžiais „Deum nostrum““. Eidamas pro 
altorių, priklaupdavo tik ant vieno kelio, o kai, apsidairęs, nematydavo 
bažnyčioje kunigo, ir visai nepriklaupdavo. Dažnai sukeikdavo ir į tėvo 
po parapiją peršamą brostvą neįsirašė. Visa tai buvo kunigų pastebėta, 


„Visados mergelei“, „šventiesiems apaštalams“ (Iot.). 
„prisipažįstu visagaliam Dievui“ (Iot.) (red. pastaba). 

„€su kaltas, esu kaltas, esu labai kaltas“ (Iot.) (red. pastaba). 
„Viešpatį Dievą“ (lot.) (red. pastaba). 


64 


ir Jeronimas jų tarpe gero vardo neturėjo. Tik senis altarista Uszynski, 
toks pat bedievis kaip ir Jeronimas, pasikalbėdavo kartais su juo, o mi- 
šias laikydavo tokiu pat būdu, kokiu anas ministrantūras murmuliavo. 
Klebonas jau seniai būtų pavaręs Jeronimą, jei ne pagarba tėvui, kurio 
visišką atsidavimą sau ir bažnyčiai aiškiai matė. Kartą zakristijoje teko 
nugirsti įširdusio klebono pokalbį su seniu Paliuliu po to, kai vikaras 
pranešė užklupęs netikėtai Jeronimą berūkant zakristijoje. Tai buvo ne- 
girdėta šventvagystė! Niekas nei klebonijoje, nei špitolėje ne tik nerūkė, 
bet ir tabako smarvės net iš tolo negalėjo pakęsti. 

- Tu, seni, — barėsi klebonas, — to eržilo, panie, į zakristiją nesive- 
džiok. Ir apskritai greičiau jį apvesdink su kokia, panie, dievobaiminga 
ir stotkauna merga: gal pažabos tą, panie, latrą, niecnatą. Tikras latras! 
Ir iš kur pas tave, cnatlivą čleką, atsigimė toks, panie, eržilas? Nesu- 
prantu, nieko nesuprantu. Melskis, seni, prie apvaizdos, prašyk, pane, 
odmienienės. 

- Tėveli dvasiškas, - bandė teisintis Paliulis, bučiuodamas klebono 
ranką, - meldžiuos, kur nesimelsi. Už muna griekus baudžia Panelė 
Švenčiausioji ir šventoji Darata, čystatos apiekunka... Reikia, reikia ap- 
vesdinti tą niecnatą. Kad tik pons Dievs ir švents Mykols su apaštalais 
padėtą surasti dorą mergą, bepigu būtų. 

- Prašyk, ir bus duota; belskis, ir bus atidaryta, moko Šventas Raš- 
tas, - kiek švelniau baigė klebonas, patenkintas, kad Paliulis sutiko ap- 
vesdinti „eržilą“. 

Toks buvo Paliulis. Kitokių prietarų gadynėje, stabmeldystės laikais, 
būtų buvęs toks pat puikus kokio krivės tarnas, koks dabar buvo puikus 
katalikiškas zakristijonas. 


Paliulio „rupūžės“ išgirdę ne tiek išsigandom, kiek nustebom: Paliulis 
į vienas antrą. Buvo aišku, kad Paliulis netylės, praneš klebonui, o tas 
išbars tėvą; šis savo apmaudą išlies ant mūsų kailio. Atsargesnis už brolį 
ir nelinkęs į tokias pavojingas išdaigas, gailėjaus davęsis įvelti į šitą ba- 
landžių medžioklę. Bet buvo per vėlu gailėtis. Brolis greit atsipeikėjo iš 
išgąsčio ir, pašnabždėjęs man: „negaišdami, žemyn“, ėmė skubiai leistis 
į apačią. Krepšelis su grobiu išslydo man iš rankų ir nuriedėjo kažkur 
tarp balkių. Apačioje radom dureles jau užrakintas... 

- Galjis tik tas dureles užrakino, o antro bokšto atdaros, - sumetė 
brolis ir šoko tuo pačiu keliu slinkti atgal į viršų, kad perėję per bažny- 
čios lubas nusileistume antruoju bokštu. Čia durelės buvo irgi užrakin- 
tos. Brolis ėmė daužyti dureles su kumščiais ir rėkti: „Atidaryk, Paliuli!“ 

Niekas neatsiliepė. Kiek lukterėjęs, vėl daužė ir vėl šaukė, ir taip kelis 
kartus. Aš visą laiką žliumbiau. Buvo baisu tupėti pragariškoje tamsoje. 
Iš davatkų buvau girdėjęs bažnyčios požemyje esant dar iš senų laikų 
sustatytus kažkokių ponų. ir kunigų karstus. Prisiminė ir špitolninko 
Ubarto lavonas, matytas dar Janapolėje ir tada man prisisapnavęs: į bal- 
tą paklodę įsivyniojęs šliaužė pro zakristijos duris į bažnyčią... Brolis 
pagaliau liovėsi daužęs dureles..Įsiviešpatavo šiurpi tyla tamsybėse, 
girdėjom mūsų širdis tvaksint. 

- Negi gali jis mus palikti čia užrakintus, - sujaudintu balsu tarė 
pagaliau brolis. - Dar kiek palauksim, ir... jau žinau, ką padarysim. 

Paskutinį kartą smarkiai padaužęs duris, kad net iš tuščios bažny- 
čios aidas pasigirdo, brolis tarė: 

- Tu palauk čia, o aš lipsiu į viršų: gal ką pamatysiu einant pro šven- 
torių, suriksiu, kad mus išleistų. 

Bijojau vienas pasilikti tamsoje ir slinkau į viršų paskui jį. Pasiekėm 
pirmuosius bokšto langus, bet žiūrėti pro juos stovėdami pabūgom: 
langai siekė grindis ir buvo be turėklų. Tad atsigulėm ant plačią palan- 
gių ir, kiek iškišę galvas pro langų apačią, ėmėm dairytis, ar neina kas 
apačioje pro šalį. 

Buvo graži, saulėta vasaros diena. Danguje nė vieno debesėlio. Prie- 
šais, už plataus Šaukėnų kelio, pro medžių šakas marguliavo žaliam 
sode paskendę žilpinamai balti grafo rūmai. Į kairę matėsi ponios Char- 
ževskienės karčema, kuri, nors didelė, iš aukšto atrodė mažytė, tartum 
priplotas grybas. Į dešinę grafo kieme riogsojo senoviškas svirnas, di- 
delis medinis pastatas, kurio antras aukštas gerokai išsikišo į priekį. 
Tas svirnas atrodė iš čia kaip keturkampis žaisliukas, kaip popierinis 
namelis, kokį anuomet mačiau Varniuose pas felčerio Vondrako vaikus: 
mažyčiai langiukai su stiklais, pro juos matėsi gražiais popieriais iškli- 
juoti kambariukai, gonkelės irgi buvo stiklinės; ant raudono stogelio 
įtaisyti du balti kaminai. Tas gražus namelis taip mane tada paveikė, 
jog, tėvams išvažiuojant iš Varnių, ėmiau gailiai verkti: reikėjo skirtis 
su tokiu stebuklingu daiktu. Gerasis Vondrakas įdėjo namelį man į ve- 
žimuką, kur sėdėjau po tėvų kojomis. Visą kelią iš Varnių iki Janapolės 
laikiau namelį prispaudęs prie krūtinės. Kur dabar tas namelis? Dingo 
be pėdsako, kaip jau daug ir kitų brangių daiktų dingo gyvenimo ke- 
lionėje, kaip viskas dings, ir su viskuo, kas dar brangu, netrukus teks 
skirtis... 

Ant pilvų atsigulę ir galvas pro bokšto langą iškišę, vis dairėmės 
aplink, bet arti šventoriaus nesimatė nė vieno žmogaus: buvo pokaitis, 
žmonės ilsėjosi ar lindėjo kur pauksmėje. Kai kur, ar prie karčemos, ar 

grafo kieme, praslinkdavo viena kita saulės spindulių apgaubta žmo- 
gysta, bet jų šauktis - bergždžias darbas. Jie buvo per toli. O ženklais 
atkreipti į save jų dėmesį irgi nebuvo vilties: į bažnyčios bokštus, į dan- 
gųjie nežiūrėjo, kiekvienas skendėjo žemiškuose reikaluose. 

Saulė svilinte svilino. Jos spindulių įkaitintas nusilpau, ėmiau snaus- 
ti ir, padėjęs galvą ant iškištos pro langą rankos, užmigau. Pažadino 
brolis, tampydamas už kojų. Pakėliau galvą ir vos nenuriedėjau nuo 
lango, pamatęs kur miegojau. 

-Prisišaukiau mamą, ėjo pro šalį; dabar mus išleis, - džiaugėsi Lion- 
ginas. 

Pasirodo, kad Paliulis, mus užrakinęs ir pasiėmęs bažnyčios raktus, 
ėjo atsivesti kleboną, bet pakely sutiko bėgusį pas jį piemenį; tas šaukė- 
si pagalbos: klebono karvės nugyliavusios į mišką. Paliulis nuskubėjo 
į ganyklą. Po poros valandų grįžo pavargęs namo ir, visai apie mus 
pamiršęs, atsigulė pokaičio. Mus pamačiusi motina jį pažadino, tokiu 
būdu po kelių valandų kalinimo bokšte išsilaisvinom. Motina įprašė 
Paliulį nieko nesakyti klebonui: pati mus nubausianti. Šį kartą tiek ga- 
vome į kailį kaip niekados. Net patys tėvai išsigando, matydami mus 
pusgyvius, o motina tą naktį porą kartą keitė kompresus ant mūsų kru- 
vinų nugarų ir pasturgalių. Žiaurus buvo plakimas, betir paskutinis: po 
tojau nepamenu, kad būtumėm mušti. Ir nebemušo mus tėvai ne dėl to, 
kad būtų apsivylę dėl savo taip mėgiamos auklėjimo priemonės, bet dėl 
kitų sumetimų, apie kuriuos dabar papasakosiu. 


HI 


Esame išvaryti iš namų — Sodiečio Petruičio laimėjimas prieš grafą - Kunigas Juozas Tumas Kur- 

tuvėnuose - Grįžtame namo - Brolio išdaigos ir išvykimas - Nauji pažįstami Šiauliuose: Jakše- 

vičienė, Jamontas, Stšigockiai - „Švedų“ luomas - Nederama knyga - Sunkiai sergu — Vyskupas 

Antanas Baranauskas - Skynimuose - Girnikų kalne - Eigulys Budreckis - Grafiukai - Bajorė 
Limantienė ir jos dukters vestuvės 


Ryto metą po pusryčių motina mums paskelbė, kad tėvas ir ji apsisvars- 
tė ir nutarė išvaryti mus iš namų: rykštės jau nebepadeda, o mes, nepa- 
taisomi neklaužados, tiek jiems įkyrėjom, jog, ryžosi skirtis nuo mūsų. 

- Eikit nuo mano galvos, - rimtai kalbėjo motina, - kur norit, ar 
į mišką, ar į kaimą, ubagauti ar vagiliauti. Namie jūsų nebelaikysim. 
Naudos iš jūsų jokios, tik gėda prieš žmones. Duosiu jums po maišą ir 
po ditką, ir keliaukit. 

Visa tai motina pasakė ramiai, nekeldama balso, be paprastų išme- 
tinėjimų ir koliojimų. Pasižiūrėjom su broliu į vienas antrą ir supratom, 

kad čia ne juokais kalbama. Negaišdami užsimetėm ant pečių paruoš- 
tus maišus, paėmėm po sidabrinį pinigą ir, pabučiavę tėvams į rankas, 
išėjom į kiemą, paskui į Šaukėnų kelią, kuriuo ir ėmėm traukti pro kalvę 
ir kapus į mišką. Aš visai nusiminiau ir pradėjau žliumbti. Lionginas 
taip pat atrodė nuliūdęs; kurį laiką tylėjo ir ėjo nuleidęs galvą. Bet ne- 
trukus galvą pakėlė, pasitaisė maišą ant pečių ir pasiūlė eiti tuo tarpu 
pas Petruitį, kurio sodyba tankioje girioje prie pat Pumpurų ežero buvo 
mums žinoma: esam ten porą kartų buvę su tėvu. 

- Petruitis, - kalbėjo brolis, - anądien užėjęs pas mus sakėsi nesu- 
randąs gero piemenio. Gal mus priims už valgį. O ką? Ganysim karves, 
maudysimės ežere, ramiai sau gyvensim, - džiaugėsi, - bent niekas mū- 
sų nemuš. 

Ir man ūpas pakilo, lioviausi verkęs. 

Petruitis buvo nepaprastas kaimietis. Jo vardas skambėjo ne tik viso- 
je Kurtuvėnų parapijoje, bet ir už jos ribų. Kai kas jo bijojo, daugumas 
stebėjosi, bet visi gerbė. Kai Petruitis su žmona ateidavo šventadieniais 
į bažnyčią, kokia bebūtų žmonių spūstis, jam laisvesnė vieta netoli al- 
toriaus visuomet atsirasdavo. Jis paprastai užimdavo vietą prie pat al- 
toriaus krotų, kad galėtų regėti ne tik šv. Jokūbą altoriuje, bet ir grafus 
matyti: jie sėdėjo prie altoriams tam tikroje patalpoje, loža vadinamoje. 
Petruitis buvo nedidelio ūgio išdžiūvęs žmogelis, su traškanotomis aki- 
mis, pilka kaimiška sermėga apsivilkęs ir savo povyza niekuo neišsiski- 
riąs nuo kitų kaimiečių. Tik plonos sučiauptos lūpos, švariai nuskustas 
smakras ir aukšta kakta kreipė dėmesį. Paprastas, nemokytas kaimietis, 
Petruitis ilgas metus kovojo su visagaliu Kurtuvėnų grafu Plioteriu ir... 
nugalėjo grafą. 

Beveik visa Kurtuvėnų parapija priklausė grafui, po keletą varstų 
spinduliu į visas šalis nuo dvaro rūmų. Tuo tarpu iki Petruičio ūkio 
tebuvo du varstai nuo grafo rezidencijos. Kaip tas ūkelis įsiterpė į dvaro 
žemes ir nuo kurio laiko, niekas nežinojo, išskyrus patį Petruitį. Jo ūkis 
buvo tartum kokia salelė grafo žemių jūroje, ir visos grafo pastangos 
tą salelę paskandinti nuėjo niekais. Kova truko dešimtmečiais, tai nu- 
slūgdama, tai paaštrėdama. Iš pradžią grafas geruoju siūlė Petruičiui 
mainais pasiimti tokį pat plotą iš dvaro žemių pakraščio, net geresnę 
žemė siūlė ir žadėjo nemokamai duoti troboms miško, ir savo darbi- 
ninkais padėti statytis. Petruičio ūkyje buvo daug nedirbamos žemės, 
balų, Pumpurų ežeras, ir grafas tikėjosi jį suvilioti. Petruitis atsisakė. 
Po keleto metų grafas pasikvietė Petruitį stačiai iš bažnyčios pas save, 
pavaišino arbata ir vėl jam pasiūlė dvigubai tiek žemės, kiek buvo jo 
ūkyje. Arbatą Petruitis išgėrė, gražiai padėkojo už ją, bet nuo mainų 

atsisakė. Potam grafas pasiūlė Petruičiui palivarką savo žemių pakraš- 
tyje, su gera dirva ir gražiais trobesiais, kad tik išsikraustytų toliau nuo 
dvaro. Nors Petruičio trobesiai buvo apgriuvę, bet ir šį kartą jis atsispyrė 
pagundai, sakydamas, kad po jo mirties gal vaikai ir sutiks skirtis su 
Pumpurų ežeru, bet jis, kol gyvas, nesutiksiąs. Tada grafas, nesigailėda- 
mas lėšų, ėmė bylinėtis su Petruičiu. Jų reikalas ėjo per visokius teismas 
ir instancijas — Šiauliuose, Kaune, Vilniuje ir net Peterburge. Petruitis 
visur važinėjo ir visur laimėjo. Žmonės ėmė kalbėti Petruitį turint kaž- 
kokį „geležinį dokumentą“, kurio pats caras negalįs sunaikinti. Grafas 
įsteigė savo ežeruose, sujungęs juos perkasais, didelį žuvų ūkį, kuris 
veikiai ėmė klestėti. Gavęs caro valdžios pagyrimą ir paraginimą dar 
labiau praplėsti tą naudingą gamybos šaką, Plioteris ėmė įtikinėti vy- 
riausybę, kad žuvų ūkiui praplėsti reikią panaudoti Petruičiui priklau- 
sančias balas ir Pumpurų ežerą, kompensuojant jį gera žeme kitoje vie- 
toje. Buvo atvykusi komisija, vietoje dalyką ištyrė, surašė aktą, vaišinosi 
pas Plioterį, o Petruitis paliko sėdėti savo girioje kaip sėdėjęs. Toks buvo 
Petruitis, kurį mielai lankė Povilas Višinskis, kai porą metų gyveno Kur- 
tuvėnų dvare. Iš Višinskio esu girdėjęs, kad grafas jo prašęs kaip nors 
paveikti Petruitį, kad išsikraustytų į kitą vietą, ir žadėjęs, jei dalykas pa- 
vyktų, gerai atsilyginti; bet Višinskis atsisakęs, vertindamas žemaitišką 
Petruičio užsispyrimą ir prisirišimą prie Pumpurų ežero. Petruitis buvo 
didelis mano motinos bičiulis: skolindavo jai arklį ir ratukus, kai reikėjo 
važiuoti į Šiaulius, kartais statė malkas į bendrabutį, kur gyvenau, su- 
šelpdavo ir pinigais. Pas mus dažnai atsilankydavo šventadieniais po 
mišių, ir motina jį pavaišindavo arbata. 

Priėję Pumpurų ežerą, nusiėmėm nuo pečių maišus ir susėdom žolė- 
je pasilsėti. Artinosi vidudienis. Buvo labai karšta, norėjosi pasimaudy- 
ti, bet nebuvo kur: aplink - pelkėtos vietos, apaugusios įvairiaspalvėmis 
laukinėmis gėlėmis, o ežero dugnas atrodė dumbluotas. Už ežero buvo 
matyti ant kalnelio Vilkiškis, Petruičio sodyba - juodi trobesiai, strakuo- 
liais aptverti. Kiek pagulėję pievelėje, nutarėm eiti išsimaudyti į Pašvi- 
nio ežerą, už kokio varsto nuo Vilkiškio, o paskui ateiti pas Petruitį. 

Pašvinio ežeras, beveik apvalus, apie varstą diametre, yra prie pat 
Šaukėnų kelio, už kokio pusantro varsto nuo Kurtuvėnų bažnytkaimio. 
Krantai jo aukštesni negu Pumpurų ežero, o dugnas smėlėtas. Ant kran- 
tų, aplink ežerą, buvo tada protarpiais išmėtytos medžiais apaugusios 
sodybos. Visos jos priklausė grafui. Kai po keliolikos metų mokytojavau 
pas grafą Pliaterį, vieną gražią ankstybo rudens dieną grafai padarė 
iškylą į Pašvinio ežerą kunigui J. Tumui pagerbti. Jis tada viešėjo pas 
Kurtuvėnų kleboną. Tumas buvo nedidelio ūgio, storulis, gražus vyras, 

apvaliu raudonu veidu, su juodais tankiais plaukais viršum neaukštos 
kaktos. Grafienė buvo šokiruota laisva svečio elgsena: pasipūtusiems 
grafams padoriai sėdint ant žaliuojančio ežero kranto, Tumas ramiau- 
siai išsitiesė čia pat pievelėje, iškišęs iš po sutanos parūdijusius nuo 
senatvės aulinius batus, užsimetė rankas už galvos ir, žiūrėdamas į žy- 
drąjį dangų, atsakinėjo į grafienės klausimus arba pats pasakojo savo 
nuotykius, patirtus viešint pas kunigaikštį Oginskį Rietave ar pas grafą 
Tiškevičių Palangoje, nekaip apie juos atsiliepdamas. Staiga, išgirdęs 
šūvius, pašoko ir, nebaigęs klausyti grafienės kalbos, nubėgo pas gra- 
fiukus, kurie miške šaudė į taikinį. Išdidi ponia užsigavo ir, ironiškai 
nusišypsojus, tarė vyrui: 

- Alež jakie wychowanie! Požal się Bože!! 

Mudu su broliu ėjome pro pat Petruičio kiemą, kito kelio į Pašvinio 
ežerą nežinojome. Nepamenu, katras iš mūsų pastebėjo viename trobos 
lange tėvo veidą. Iš pradžių pamanėm, kad mums tik taip pasirodė, 
bet paskui paaiškėjo, kad ten tikrai tėvo būta: jisai sekė mus, kur eisim 
ir ką darysim. Išsimaudę nebegrįžom pas Petruitį, o pasukom atgal į 
Kurtuvėnus. 

Brolis sugalvojo ir man pranešė naują sumanymą: 

- Tai negirdėtas dalykas, kad tėvai išvarytų iš namų savo vaikus! Jie 
privalo mus išlaikyti. Jeigu nenori geruoju, privers policija: turiu ten, 
kas mane užtars. 

Skųstis policijai neteko: prie kapų, bažnytkaimio pradžioje, pasivijo 
musiš užpakalio sekęs tėvas ir nusivedė namo. Motina pareikalavo, kad 
atsiprašytumėm. Verkdami ir rankas bučiuodami, pasižadėjom pasitai- 
syti. Kartu su mumis verkė ir motina. Tuo mūsų kelionė po pasaulį su 
maišais ant pečių ir pasibaigė. 

Vasara ėjo į galą. Kartą, važiuodamas iš Telšių į Šiaulius, sustojo pas 
mus pasiganyti pan Rubažewicz, dvarininkas, senas motinos pažįs- 
tamas dar iš tų laikų, kai ji, jauna būdama, tarnavo Kalniškiuose pas 
Beresnevičius. Svečiui pagerbti motina suruošė šaunius pietus; buvo 
„Zupa rakowa““, viščiukai su garnyru ir kompotas. Šia proga ir mes 
pasivaišinom; pirmą kartą su broliu paragavome tokių skanių valgių. 
Šiaip paprastai valgėm: rytais duoną su pienu (motina visuomet laikė 
karvę), pietums - bulbienę ar kitą pienišką sriubą ir tešlainius, kuriuos 
lenkiškai vadinom „pampuškomis“ ar „naliesnikais“, vakarais - virin- 
tas bulbes su raugintu pienu; šventadieniais valgiai buvo įvairinami 
kiauliena ar kepta dešra su daržovėmis. 


! Bet koks išauklėjimas! Dieve, pasigailėk! (Ienk.) 
„vėžių sriuba“ (lenk.). 

Po pietų motina skundėsi Rubaževičiui nebeišmananti, kas daryti 
su Lionginu: esąs gabus, gaila palikti be mokslo, ypač kad yra jo para- 
gavęs gimnazijoje, kur išlaikyti neturinti lėšų (kad buvo iš gimnazijos 
pavarytas, neužsiminė); būdamas gabus, bet, negavęs mokslo, lengvai 
galįs nuklysti iš doro kelio: tiek daug esą gyvenime blogų pavyzdžių, 
ojis esąs labai jautrus ir geram ir blogam. Čia papasakojo vieną brolio 
iškrėstą šposą, kuriame ir aš dalyvavau (kaip statistas). 

Anais laikais Žemaitijoje valkiojosi po dvarus ir kaimus nemaža 
įvairaus amžiaus sveikų vyrų, nepripratusių prie jokio darbo ir šiaip 
tinginių. Jų dokumentuose buvo įrašyta: 6e3 onpeaeneHHBIx sanaTHiA!. 
Paprastai nešiodavos policijos patvirtintus raštus, kad keliauja su rin- 
kliava mo Geanocru?. Kur atėję, iš užančio išsitraukdavo sutepliotą 1a- 
pą, prikeverzuotą įvairių pavardžių bei kryžiukų, kas nemokėjo rašyti, 
su skaitmenimis prie jų: 10 kap., 3 kap., 15 kap., retai 50 ar daugiau. 
Lapo viršuje būdavo padėtas koks antspaudas ir trumpas, rusų kalba 
parašytas paaiškinimas, kam renkami pinigai. Priežastys buvo nurodo- 
mos įvairiausios: laidotuvėms motinos ar sūnaus (priklausė nuo rinkėjo 
amžiaus), sudegusiam turtui atstatyti, nuo nepagydomos ligos gydytis, 
mokslui į kunigus eiti, tiesiog ro GegnocrH ir pan. Lapas būdavo paki- 
šamas šeimininkui, prašant aukoti. Vienoje rankoje laikydamas paruoš- 
tą pieštuką, o kitos rankos pirštu rodydamas vietą, kur reikėjo pasira- 
šyti, prašytojas trumpai sakė „čia“. Raštingi aukotojai pasiskaitydavo 
antgalvį ir apžiūrėdavo antspaudą, po to jau pasirašydavo, pridėdami 
skaitmenį. Neraštingi duodavo auką, prašydami už juos pasirašyti arba 
patys dėjo kryžiuką. Retai kas visai atsisakydavo aukoti: maža buvo 
drąsuolių, kurie nebijotų, kad nežinomas atsibastėlis gali padegti pas- 
tatus ar kitaip kaip keršyti už prašymo atmetimą. Kai kas aukojo, bū- 
damas apkėrėtas antspaudo ir rusiško antgalvio. Jei namų šeimininkas 
pasitaikydavo moteris, valkata drąsiai sakydavos einąs į kunigus (jei 
buvo jaunas) arba leidžiąs į kunigus sūnų (jei buvo senas). Šiuo atveju 
auka buvo didesnė. Tokių svieto perėjūnų vienas kitas užsukdavo ir 
pas mus. Tėvas niekuomet nieko neduodavo, bet motina neišleisdavo 
nė vieno nepavalgydinus. Kai tokiam išėjus tėvas barėsi, kad duota dy- 
kaduoniui valgyti, motina trumpai pasakydavo: 

- Každe žywe stworzenie szuka, czym by napchac brzuch?. 

Broliui toks lengvas uždarbiavimo būdas padarė įspūdį, ir kai jam 
paskui, jau gimnaziją lankant, prireikė knygoms bei sąsiuviniams pinigų, 


' (Žmogus) be tam tikro verslo (rus.). 


*  išskurdo (rus.) (red. pastaba). 
3 Kiekvienas gyvas padaras ieško, kuo prikimštų pilvą (lenk). 


1 


įsitaisė lapą, padėjo viršuj rusišką parašą, kad renkąs aukas mokslapini- 
giams, ir pasileido po Šiaulių miestą su rinkliava. Mane buvo pasiėmęs 
kartu, kad praneščiau motinai, jei ilgai iš lankomų namų neišeitų: buvo 
numatęs, kad gali įvykti: komplikacijų. Mūsų rinkliava pasibaigė lai- 
mingai, niekas nesulaikė, bet daug kas atsisakė aukoti. Po poros valan- 
dų brolio vaikščiojimo, o mano stovėjimo už durų surinkom apie rublį, 
kurį parnešėm motinai. Ji nieko apie tą mūsų žygiuotę nežinojo, iš pra- 
džių barėsi, bet kai brolis priminė, kad daug žmonių iš tokios rinkliavos 
gyvena, atsileido ir pinigus užrišo į nosinės kertę. Mūsų nelaimei, kitą 
dieną teisėjas, pas kurį buvom užsukę, pranešė Frankenui, ir Kaziukas 
išsikvietė motiną „na zakąskę“. 

Rubaževičius patarė nusiųsti brolį į Dorpatą pas kunigą Žiskarą, pa- 
garsėjusį auklėtoją; jis laikąs ir pats vedąs privatinę mokyklą, kurioje 
mokytojaują geriausi mokytojai - universiteto studentai. Toje mokyklo- 
je per dvejus metus galima esą išeiti keturių klasių gimnazijos kursą ir 
po to stoti į kunigų seminariją. Kainuosianti tik kelionė, nes už mokslą 
ir išlaikymą kun. Žiskaras pinigų neimąs. Mintis motinai labai patiko ir 
ji kelis kartus pakartojo: 

- Sama Opatrznošė pana tu przystata'. 

Rubaževičiui išvažiavus, motina jau kitą dieną gavo iš Petruičio arklį 
irnusivežė Lionginą į Kalniškius pas savo mokytą seserį Kaziunią Kow- 
nacką, kad jos prižiūrimas pakartotų, ką buvo gimnazijoje išmokęs, ir 
kad Kaziunia susižinotų su Žiskaru. Šita Kaziunia našlės Beresnevičie- 
nės dvare buvo tikras moteriškas factotum2: mokė ponios vaikus, vedė 
dvaro korespondenciją, tvarkė sąskaitas, pajamas ir išlaidas, prižiūrėjo 
tarnus, tarnaites ir virtuvę, sekė suknelių ir baltinių madas, aptariamas 
iš Varšuvos gaunamuose žurnaluose. Kaziunia buvo mažo ūgio ku- 
prikė, dar kūdikystėje sužalota, bet didelės energijos moteris, kūnu ir 
siela atsidavusi savo poniai. Vaikystėje ponios pamokyta, paskui pati 
lavinosi. Išmoko gražiai rašyti lenkiškai, matematikos pagrindų, istori- 
jos, geografijos, lenkų literatūros ir net pralenkė pačią ponią: pramoko 
rusų ir vokiečių kalbų, kurių ponia nemokėjo. Žemaitiškai niekuomet 
negirdėjau ją kalbant, bet žinau, kad mokėjo. Kiek ilgai išbuvo brolis 
Kalniškiuose ir kaip pateko į Dorpatą, nežinau, tuo tada nesidomėjau. 
Pas tėvus likau vienas su maža sesute. 

Anksti rudenį motina nuvežė mane į Šiaulius, kad tęsčiau mokslą 
pradžios mokykloje. Butą man surado Jakševičienės name Sodų gatvė- 
je (ulica Posadna). Šitas senas, ilgas, į žemę sulindęs medinis namas 


* Pati Apvaizda tamstą čion atsiuntė (lenk.). 
? visų darbų meistras (Iot.) (red. pastaba). 

šonu buvo pastatytas prie pat gatvės taip, kad vienu galu beveik siekė 
gatvę, nuo kurios jį skyrė siaurutis, aukšta tvora aptvertas darželis, o 
antras galas nusitęsė giliai į kiemą. Į vidų vedė trys įėjimai, visi iš kiemo. 
Švaresniame namo gale, prie gatvės, gyveno pati šeimininkė, vidury 
namo - bajoras pan Jamont, antrame, visai apleistame gale - irgi bajo- 
ras pan Strzygocki. Pas tą Strzygockį ir buvau motinos apgyvendintas. 
Mano naujas šeimininkas kitados vertėsi nedidelių dvarų nuomojimu, 
buvo pan dzieržawcai, bet, matyt, nesugebėjo ūkininkauti, ėmė smukti 
ir iš nuomojamojo dvaro išsidangino su terbom. „Zjechalem na psy, - 
kaip pats sakydavo, - a bytem kiedyšs wielki pan“. Kai pas jį apsigyve- 
nau, turėjo porą arklių ir vežimą: virto Šiaulių „bindiužniku“. Nustojęs 
turto, nenustojo bajoriškos fantazijos, kalbėjo tik lenkiškai ir žemesnio 
luomo žmonių vengė. Jau pirmomis dienomis paklausė mane: 

- Powiedz, chtopcze, co lepiej: miljon rubli, czy szlachectwo?3 

-Miljon rubli, - burbtelėjau nedrąsiai. 

—Durerijestešs, - atrėžė pan Strzygocki. - Miljon rubli možna zarobič, 
aszlachectwo trza krwią zdobyč'. 

Nusprendęs mane kvailą esant, kad tokių paprastų dalykų nežinau, 
daugiau nebekalbino. Buvo našlys. Turėjo sūnų Bonifacą, su kuriuo 
miegojau ant didelės krosnies paluby, ir dvi dukteris, stambias mer- 
gas dykaduones. Jos kaipo bajoraitės nieko nedirbo: iki pietų šukavosi, 
dabinosi, stovinėjo prie langų ir, pamačiusios einant per kiemą kokį 
žmogų, dalinosi pastabomis. Jauniems vyrams šypsojosi, senesnius pa- 
juokdavo. Ypač piktai susijaudindavo, jei pro langą pamatydavo kokią 
jauną merginą. Tokią bjauriai pravardžiojo: ropucha, psia mač, šcierwa, 
kritikavo apdarą ir eiseną. Po pietų, kuriuos paskubomis (nedaug te- 
buvo kas virti) gamino, kasdien pasikeisdamos, kažką išsiuvinėjo prie 
lango susėdusios, žaidė su katėmis, kurių buvo dvi, arba sugulusios ant 
medinio tapčano šnabždėjosi; kartais paguldydavo mane į savo tarpą 
ir imdavo kutenti, klykdamos: „Na šmierė zataskoczem““. Man jų kom- 
panija nepatiko; ypač neapkenčiau jų prakaito kvapo. Tėvas su sūnum 
grįždavo namo jau vėlybą vakarą arba ir naktį. Iškinkę arklius, pakink- 
tus, maišus, virves, gūnias suvilkdavo į trobą, kurios visas kampas prie 
krosnies buvo užverstas šiaudais ir šienu. Stšigockių butui nepriklausė 


* dvaro nuomininkas (Ienk.) (red. pastaba). 

2 „Nudardėjau į šunų kompaniją (= visiškai nusmukau), o kitados buvau didelis 
ponas“ (lenk). 

3 Pasakyk, vaike, kas geriau: milijonas rublių ar bajorystė? (/enk.) 

* Esi kvailys... milijoną rublių galima uždirbti, o bajorystę reikia savo krauju įsigyti 
(lenk.). 

5 „Mirtinai užkutentum“ (lenk.). 


sandėlis, o tvartas, kur stovėjo arkliai, buvo labai mažas. Jei grįždavo 
iš darbo sušlapę, viršutinius drabužius, švarkus, autus sumesdavo ant 
krosnies, ir kai su Bonifacu užsikardavom gulti, tuos šlapius rakandus 
toliau nuo savęs vienas antram stumdydavom, kol užmigdavom. Į rytą 
pabusdavau nuo smarvės ir dulkių, kylančių iš išdžiūvusių autų ir skar- 
malų. Ilgai čiaudėjom su Bonifacu, kits kitam linkėdami: „Na zdrėwie, 
nazdrowie“!. Po pusryčių skirstėmės kas sau: Bonifacas su tėvu važiavo 
įbiržą, aš ėjau į mokyklą. 

Kiti du šio ilgo namo gyventojai, pani Jakszewiczowa ir pan Jamont, 
buvo viengungiai, vertėsi lupikavimu. Jie neapkentė vienas antro ir 
nuolat pykosi. Nuo pat ryto susėsdavo prie savo langų į kiemą ir laukė 
klientų. Viename lange tįsojo ilgas, išblyškęs ir išdžiūvęs senos lupikės 
Jakševičienės veidas, antrame - apvali, raudona Jamonto fizionomija, 
kurios viršutinę lūpą puošė tankūs gelsvi ūsai, su užriestais į viršų 
galiukais. Jakševičienę aptarnaudavo ateinanti moteriškė, o Jamon- 
tą - nuolatinė tarnaitė, graži Karusia. Nuo ryto iki vakaro buvo girdėti 
skambiu balsu rėkiant Jamontą: 

- Karusia, przynieš wody! Karusia, zapal w piecu! Karusia, podaj 
fajkę!? 

Pats ponas Jamont, kaip ir ponia Jakszewiczowa, iš vietos nejudė- 
jo: abu jie, tarytum iš vaško nulipdytos stovylos, ištisomis valandomis 
tupėjo savo languose: išeidamas į mokyklą juos ten matydavau ir po 
kelių valandų grįždamas pastebėdavau toje pačioje vietoje sėdint. Jei 
kas įeidavo į kiemą, Jakševičienė ir Jamontas imdavo jaudintis, judėti 
savo languose, net barškinti į stiklą. Jakševičienė tenkindavosi tik rankų 
judesiais ir barškinimu, Jamontas dažnai praverdavo langą, rėkdamas: 

- Tu proszę, tu! Ta stara klempa wiekszy procent ziupi!? 

Ir reikia pasakyti, kad Jamonto klientūra buvo gausesnė. Pas Jak- 
ševičienę užsukdavo tik juodai apsivilkusios senės, kurios iš anksto, 
matyti, buvę apsisprendusios eiti pas ją, nes į Jamonto langą net ne- 
pažiūrėdavo, ir padoriai apsirengę seniai dvarininkai. Šiaip jaunesnio 
amžiaus žmonės, prasilošę ir prasigėrę, po trumpo svyravimo suko į 
Jamonto duris. 

Jamontas savo sėdėjimą prie lango pradėdavo dviem veiksmais, pa- 
sikartojančiais kas antrą dieną: vieną rytą skutosi prie lango, žiūrėda- 
mas į veidrodį, kurį laikė Karusia, o kitos dienos rytą tuo pat metu tvar- 
kė gausius savo raudono veido spuogus, kartais ir iššokusius ant akių 


„Į sveikatą“ (lenk.). 
Karusia, atnešk vandens... užkūrenk krosnį... paduok pypkę! (Ienk.) 


3 Čia prašau, čia! Ta sena škrabė nulups didesnį procentą! (lenk.) 

miežius, dviem pirštais vienos rankos ištempęs odą, o dviem antros iš- 
spausdamas pūlius, kuriuos paskui ilgai žiūrinėjo, prikišęs pirštus prie 
akių, ir kišo Karusiai pažiūrėti. Kiekvienas tų Jamonto veiksmų vykda- 
vo punktualiai tuo pačiu laiku. Mano šeimininkams Stšigockiams šie 
Jamonto veiksmai atstodavo kalendorių ir laikrodį, kurių neturėjo: kai 
jiems reikėjo tiksliau prisiminti kokią dieną, sakydavo ginčydamiesi: 

- Tobylo, kiedy pan Jamont golil się. 

- Nie, nie, to bylo, kiedy pan Jamont gnoj wyciskai, to znaczy we 
wtorek!. 

Trečias, jau ne toks punktualus Jamonto veiksmas vykdavo po anų 
dviejų: irgi žiūrėdamas į veidrodį šukavosi plaukus ir suko ūsus; užsu- 
kęs į viršų, prispausdavo tinkleliu, kurio galus iš užpakalio užrišdavo 
Karusia, visų šitų manipuliacijų metu stovėjusi užpakaly su rankšluos- 
čiu ant peties. 

Pas Jamontą užpakalinėje kamarėlėje gyveno jo tolimas giminaitis 
pan Rodowicz, kurį labai retai kas matė: dieną kalė pamokas, vaikš- 
čiodamas po kamarėlę ir bambėdamas po nosim. Mums viskas buvo 
girdėti, kas darosi pas švedą ir pas Jamontą, nes plonučių lentelių sienos 
tarėjo daug plyšių, apklijuotų popieriais. To Rodovičio mūsų panos ne- 
kentė, nes jis, dukart per savaitę, eidamas pas mokytoją ir grįždamas iš 
jo, niekuomet nepažiūrėdavo į langą, kur jos sėdėjo: ėjo paniuręs, akis 
įbedęs į žemę. 

- Nigdy nie popatrzy na czieka; idzie, jak wilk. Czy on księdzem 
chce byč, czy co?? - rūgojo panos. 

Pan Rodovič, kurio taip neapkentė Stšigockaitės, buvo „švedas“. 
Švedais vadinosi jaunuoliai (nuo 10 iki 21 metų), suplaukę į miestą iš 
Šiaulių, Telšių, Raseinių, Panevėžio ir Ukmergės pavietų, pasiturinčių 
valstiečių ir plikbajorių vaikai, kurie privačiai ruošėsi egzaminams vais- 
tinės mokinio (aptiekarskij učenik) teisėms gauti, o tam reikėjo išeiti 
keturių gimnazijos klasių kursą. Pavadinimo „švedas“ kilmė tikrai neži- 
noma, bet manoma, kad tie jaunuoliai bus gavę šitą vardą nuo paprastų 
spirgių, kuriais pasidažydavo pagrindinį savo valgį - miežinę košę, o 
spirgius Šiaulių miesčionys vadino „švedais“. Tik vienas kitas švedas, 
gavęs vaistinės mokinio pažymėjimą, stodavo dirbti į vaistinę; šiaip be- 
veik visi jie važiuodavo su savo pažymėjimais į Kauną egzaminams į 


* Tai buvo, kada ponas Jamantas skutosi. 

Ne, ne, tai buvo, kada ponas Jamantas pūlius spaudė, atseit antradienį (lenk.). 
Niekuomet nepažiūrės į žmogų; eina kaip vilkas. Ar jis kunigu nori būti, ar kas? 
(Ienk.) 

K. IlInakoscknū, Hcmopuveckaa sanucxa 0 UlaseibckO zumnazuu. 1902, p. 115. 

kunigų seminariją laikyti. Retai kuris švedas, išlaikęs keturių klasių eg- 
zaminus, mokėsi toliau, kaip, pvz., tas pats Rodovič, kuris jau ėjo šeštos 
klasės kursą ir tikėjosi stoti į septintą klasę (tatai jam pavyko; baigęs 
mokslus, Smetonos laikais.vertėsi inžinieriaus praktika Šiauliuose). 

XIX amžiaus pabaigoje švedai ėmė nykti. O buvo laikai, kada švedų 
skaičius žymiai pralenkdavo gimnazijos mokinių skaičių: kai kuriais 
metais jų būta apie tūkstantį, tuo tarpu kai gimnazijos mokinių retai 
kada būdavo daugiau už tris šimtus. Gimnazijos mokiniams buvo ne- 
maža darbo ir gražaus uždarbio mokyti šitą švedų armiją! Tiesa, jiems 
čia padėdavo ir tie iš švedų, kurie, patys egzaminų neišlaikę, vis dėl- 
to tiek jau buvo įsigiję žinių, kad galėjo pamokyti mažiukus ir tokiu 
būdu patys užsidirbti pragyvenimui (į kaimą nebenorėjo grįžti). Į tą 
švedų masę, svetimą miestui elementą, administracija atkreipė dėmesį 
tik 1884 metų pabaigoje, kada lapkričio 24 dienos vakarą gimnazijos 
direktoriaus Šolkovičio bute buvo išdaužyta trylika langų. Kitą dieną 
direktorius gavo anoniminį laišką su įspėjimu, kad jam nepasikeitus į 
gera (atseit nesušvelninus reikalavimų per egzaminus) bus imtasi griež- 
tesnių priemonių. 1885 metų naktį iš vasario pirmos į antrąją dieną tame 
pačiame direktoriaus bute buvo išdaužyti dar du langai. Nei pirmuoju, 
nei antruoju atveju kaltininkų nesurado. Nors direktorius ir pranešė 
policijai, kokius asmenis iš švedų jis įtaria, bet dėl kaltinamųjų įrodymų 
stokos įtarimai nepasitvirtino. Tų pačių 1885 metų pavasarį iš Vilniaus 
atvyko revizorius ir pasiūlė policijai patikrinti švedų skaičių. Atrasta, 
kad tais metais švedų Šiauliuose buvo visas tūkstantis. Po revizoriaus 
apsilankymo Vilniaus generalgubernatoriaus įsakymu švedų bendra- 
bučiai buvo uždaryti, o švedų masė iškraustyta iš miesto; iš švedų ar- 
mijos paliko vos keliolika. 

Į rudens galą mane aplankė teta Kaziunia, atvykusi dvaro reikalais į 
Šiaulius. Tikrino, kaip sekasi mokslas, pasipiktino radus vieną knygutę, 
Stasio Borovskio duotą paskaityti. Joje buvo minimas Apolonas ir pasa- 
kojama apie senovės graikų papročių iškrypimus; buvo kalbama apie 
„krovosmiešenije““ ir paiderastiją, apie Edipą ir Jokastą. Tokius dalykus 
mėgdavo skaityti Borovskis ir bandė ta kryptimi mane šviesti. Knygutė 
buvo jau perskaityta, bet maža ką supratau. Teta atsilankė pas vedėją 
Gerasimovičių ir paprašė mokinių skaitymą patikrinti. Po to Gerasimo- 
vič porą kartų lankė mane ir peržiūrinėjo knygas. Uždraudė skaityti ne 
mokyklos knygynėlio knygas, o aną knygą teta įmetė į degančią krosnį, 
neklausydama mūsų panų, kurios siūlėsi ją parduoti ir pinigais pasi- 
dalyti pusiau. 


„kraujomaišą“ (rus.). 

Atėjo žiema. Buvau labai pasiilgęs namų. Čia man viskas įkyrėjo; 
miegojimas ant karštos krosnies ir smarvė bei dulkės labai kankino. Vie- 
ną šeštadienio popietį nutariau pėsčias vykti į Kurtuvėnus, tikėdama- 
sis, kad kas nors pavėžins. Nieko savo panoms nesakydamas (bijojau, 
kad neišleis), Tilžės plentu iškeliavau iš miesto. Diena buvo saulėta, 
graži, bet labai šalta. Už rogatkos, pastatytos prieš Kuršėnų geležinkelio 
bėgius, baigėsi miestas. Neseniai buvo pasnigę, kelias neišvažinėtas ir 
tik pačiu plento viduriu buvo įmanoma eiti. Kam nors važiuojant, turė- 
jau trauktis iš kelio ir bristi į gilų sniegą. Tatai labiausiai mane kamavo. 
Batukai buvo apiplyšę, kaliošų neturėjau, tad veikiai peršlapo kojos. Ar- 
tinantis prie Lieporių budkos (plento sargo namelio), už keturių varstų 
nuo Šiaulių, saulė ėmė leistis, paskui ir sutemo. Apskaičiavimas, kad 
kas nors pavėžins, apvylė: ne turgaus dieną, ypač į naktį, važiuojančių 
buvo maža, ir reti keliautojai į mano maldavimą „dėde, pavežk“ arba 
nekreipė dėmesio, arba visai negirdėjo, lindėdami kailiuose ir apsirai- 
šioję galvas. Visai sutemus, pakilo vėjas ir ėmė snigti. Šalta man nebu- 
va: braidžiodamas po sniegą, sušilau, net prakaitas išmušė. Rūpėjo tik 
nepamesti kelio, nepaklysti. Visai arti budkos, kurios žiburėlis mirgu- 
liavo pro krintantį sniegą, kažkas iš užpakalio suriko: „Iš kelio!“ Šokęs 
į gilų pakraščio sniegą, pamačiau pravažiuojančias šlajas, pakinkytas 
vienu arkliu, ir pakartojau savo: „Dėdė, pavežk“. Šlajos sustojo. Kaž- 
koks apsnigęs žmogus, pakeldamas gūnios kraštą, trumpai burbtelėjo: 
„Lisk“. Įsmukau į šlajas, susiriečiau po gūnia ir prisiglaudžiau prie šiltų 
geraširdžio žmogaus kojų. Paklausė, kur tokiu laiku keliauju. Sužinojęs, 
kad į Kurtuvėnus, tarė: 

- Ir aš ten važiuoju. Nuvešiu. 

Kažką dar klausė, bet gerai nenugirdau, ėmiau snausti. Pažadino 
jis mane jau Kurtuvėnuose. Išlipau iš šlajų, o jis pasuko į dvarą. Kas 
mane atvežė, nežinojau. Tėvai jau buvo besirengią gulti, labai nustebo 
mane pamatę. Tėvas pradėjo barti, kad naktimis trankaus, ir jau buvo 
atsisegęs diržą, tik motina užtarė, pavalgydino ir paguldė į lovą. Jai pa- 
tiko, kad pasiilgau namų ir pasakiau, jog niekur taip gerai nebus kaip 
namie. Ryto metą tėvas sužinojo, kad mane atvežęs grafo ekonomas pan 
Karpowicz. Motina nuėjo padėkoti. Buvo apibarta, kad nežiūri vaiko: aš 
galėjęs sušalti kelyje, jei nebūtų paėmęs. 

Neilgai džiaugiaus namuose. Jau kitą dieną, sekmadienį, motina pa- 
ti išvežė į Šiaulius, kad nepraleisčiau pirmadienio pamokų. Bet pirma- 
dienį nebeteko eiti į mokyklą: savo šeštadienio kelionėje braidydamas 
po sniegą peršalau, namie jaučiaus nekaip, tik nieko tėvams nesakiau, 0 
Šiauliuose pirmadienio rytą jau nebepajėgiau nulipti nuo krosnies, ant 

kurios be sąmonės išgulėjau kelias dienas, kol, mūsų panų „per okaziją“ 
iškviesta, atvyko motina. Ji tuoj pradėjo veikti: iš Jamonto pasiskolino 
palaikę lovą ir pastatė Stšigockių negyvenamame alkieryje; iš Jakševi- 
čienės išprašė malkų, užkūreno krosnį, paguldė mane į lovą ir nubėgo 
ieškoti gydytojo. Paskui per porą mėnesių trukusios ligos neatsitraukė 
nuo mano lovos. Gydė kariuomenės gydytojas Antonov, nustatęs už- 
degimą smegenų. Apie tą Antonovą motina paskui negalėjo prisiminti 
be ašarų: tai buvęs, pasak ją, šventas žmogus, toks geraširdis, toks gai- 
lestingas, kasdien mane lankęs ir, kas svarbiausia, nieko už gydymą 
neėmęs. Aš gerai jį įsižiūrėjau: tai buvo jaunas, liesas vyras, su gelsvais 
ūsais ir smaila barzdike, su pensnė ant nosies, pro kurias žiūrėjo į ma- 
ne be galo geromis akimis. Kai karštis kiek atslūgdavo, prabildavo į 
mane: 

- Hy, kak Mhi ceG3 uycTByeM ceroaHa? Ber Huyero He KyIIaeTe, MOAO- 
Aoii VeAOBEK, BOT 3TO ILAOxO... A 604€3Hb IHPOKAET, Cyltiue NyCTAKH!. 

Po daugelio metų, kai skaitydavau apie A. Čechovą ir jo gyvenimą, 
rodėsi, kad Antonovo būdas turėjęs būti toks kaip Čechovo ir kad An- 
tonov net savo povyza panašėjęs į Čechovą. Staiga Antonov nutraukė 
mane lankęs. Atoslūgio nuo karščio valandomis klausinėjau motinos, 
kodėl nebeateina gerasis daktaras. Ji nieko neatsakydavo, tik ašaros 
riedėjo per veidą. Vieną naktį pamačiau palinkusią į mane kito daktaro 
galvą, panašią į Antonovo, bet ne jo. Motina paskui paaiškino, kad tai 
buvęs gydytojas Bronovickij, Šiaulių garsenybė. Jis atsilankė tik tą vieną 
kartą ir pasakė motinai tą pat, ką anksčiau buvo pasakęs Antonov: aš 
mirsiąs, ir daktarai čia nereikalingi. Kartą, kai buvau atgavęs sąmonę, 
motina man apie tai pranešė ir verkdama pasakė, kad ateisiąs kunigas 
Suteikti paskutinį patepimą. Atėjo jos pažįstamas kunigas Tomkevi- 
čius, Šiaulių kanauninkas, storas, raudonas, senyvas vyras, su tamsiai 
mėlynais akiniais. Jį dažnai matydavau bažnyčioje: visuomet buvo su 
mėlynais akiniais ir didele vilnone skepeta aprištu kaklu. Atlikęs sa- 
vo pareigą, ramino verkiančią motiną: viskas esą, Dievo valioje, aš dar 
galįs pagyti, o gydytojai dažnai apsirinką. Tie žodžiai įkvėpė motinai 
naujos energijos: dar dažniau ėmė keisti maišelius su ledais ant galvos, 
taip kad nebejutau tekantį per nugarą ir veidą ištirpusį vandenį; nebe- 
atsiklausdama Antonovo, kartojo jo anksčiau užrašytus vaistus, tenkino 
kiekvieną mano užgaidą. Kažkodėl užsinorėjo man poniškų skanėstų, 
biskvitų ir greckų riešutų, kuriuos buvau matęs vienos krautuvės lange. 
Užsinorėjau prieš mirtį paragauti skaniausių dalykų. Motina nupirko. 


*! Na, kaip mes jaučiamės šiandien? Jūs nieko nevalgot, jaunas žmogau, štai kas bloga, 


oliga praeis, patys niekai! (rus.) 

Bet man pakako į juos pažiūrėti ir pačiupinėti, valgyti jau nebenorėjau. 
Praslinkus porai dienų po kunigo atsilankymo, vieną rytą motina pa- 
stebėjo ant pagalvės gelsvus pūlius, o mane pamatė linksmesnį, nebe- 
karščiuojantį. Nubėgo pas Antonovą. Tas apžiūrėjo galvą, patenkintas 
nusišypsojo ir, paglostęs mano veidą, tarė: 

- Hy, Ter!epb MbI MOAOALBI! CKOpO BI AEM Ha COAHBINNKE IOIpeTE- 
CA W MEHDBA NTHYEK NOCAYINATE!, 

Motinai paaiškino, kad smegenis užgulę pūliai prasiveržė pro kai- 
riąją ausį, ir aš dabar tikrai išgysiąs, bet ta ausim nebegirdėsiu. 

Motina išbuvo prie manęs nuo gruodžio vidurio iki vasario pabaigos 
(1895 m.), kada išsivežė į Kurtuvėnus. Brolio namie neradau, buvo Dor- 
pate. Ėmiau ūmai taisytis po ligos ir į pavasarį visai pasveikau. Tiesa, 
prisimenu dar vieną epizodą iš savo ligos. Gydymas ir išlaikymas reika- 
lavo išlaidų, o pinigų motina ne kiek teturėjo. Jai čia atėjo į pagalbą VII 
klasės mokinys pan Skowzgird, atnešęs keliolika rublių ir nustebinęs 
motiną tuo, kad įteikdamas pinigus pabučiavo jai į ranką. Iš kur buvo 
tie pinigai ir kokia buvo visos tos netikėtos pagalbos istorija, nebepa- 
menu, nors motina paskui kažką ir pasakojo, neužmiršdama priminti 
to mokinio išreikštą jai pagarbą. 

Gegužės mėnesį Kurtuvėnus aplankė vyskupas Antanas Bara- 
nauskas dirmavonės? apeigoms atlikti. Gražų pavasario šventadienį 
vyskupas, sėdėdamas šventoriuje prie bažnyčios sienos puošniai pa- 
dabintame soste, sakė žmonėms pamokslą. Pirmą kartą tada išgirdau 
nežemaitišką tarmę, ne viską tegalėjau suprasti, bet mane giliai paveikė 
skambūs, aiškiai vyskupo tariami lietuviški žodžiai. Davatkos ir šiaip 
bobelės, nors taip pat, matyti, maža tesuprasdamos, ašarojo, įbedusios 
akis į vyskupo veidą. Vyskupas jau buvo senas. Pasirodė man labai iš- 
kilmingas, gražaus stambių bruožų veido, aukšta infula ir spindinčiais 
rūbais pasipuošęs. Per Sutvirtinimo ceremoniją krikšto tėvu buvo se- 
nis Paliulis, papiršęs man prašmatnų Mamerto vardą (tokį vardą turėjo 
mūsų mokyklos kapelionas Mamert Žotkiewicz). 

Vasarą pirmą kartą pradėjau uogauti pats vienas: iki šiol eidavau 
į girią draugėje - su broliu ar kaimynų merginomis. Grafo miškai su- 
po Kurtuvėnus iš visų šonų. Miškuose buvo apstu vad. skynimų, at- 
seit iškirsto miško plotų, apaugusių didesniais ir mažesniais krūmais, 
kur tarp senų kelmų knibždėte knibždėjo įvairių uogų - žemuogių, 
aviečių, vėliau mėlynių, girtuoklių. Ypač be galo daug buvo žemuogių. 
1 Mes dabar šaunūs vyrai! Netrukus išeisime pasišildyti saulėje ir paukščių giedojimo 
pasiklausyti (rus.). 

2. Sutvirtinimo sakramento. 


Piemenys jų nerinko: ganyti ir net vaikščioti po skynimus buvo giežtai 
grafo uždrausta. Skynimus ir aplamai mišką saugojo eiguliai ir girinin- 
kai, kuriuos žiūrėjo grafo urėdas, vad. „iowczy“. Tokiu urėdu tada buvo 
čekas, pan Werdyn, gyvenęs miškų gilumoje, Vainagių palivarke, už 6 
varstus nuo Kurtuvėnų. Jam mirus, miškų žiūrėjo sulenkėjęs vokietis 
pan Mejer. Žemaičius urėdais ar girininkais grafas neskyrė: manė juos 
leisiant apylinkės ūkininkams vogti mišką. Pats grafas dažnai pėsčias 
žygiuodavo į mišką, kaskart į kitą jo šoną, tikėdamasis ką sučiupti va- 
giant ar žalojant medžius. Žmonės, pastebėję jo ilgą, liesą figūrą ant plo- 
nyčių kojų, kuriomis nepasitikėdamas dar pasiremdavo lazdele, ypač 
šokinėdamas per griovius, sakydavos: „Štai garnys jau bizda į mišką!“ 
Pamatęs kokią bobelę nešant žabų glėbį, sustabdydavo ją ir plonyčiu 
balseliu sucypęs: „Nie možna, nie možna, to moje“!, liepė nešti žabus 
atgal į mišką ir padėti ten, iš kur buvo paėmus; pats į tą vietą ją ir nuly- 
dėdavo. Atitaisydamas menką vagystę, pražiopsodavo stambią: ne vie- 
nas apylinkės valstietis pasistatydavo iš grafo pušų naujus trobesius, 
apdovanojęs girininką ir papirkęs urėdą; šis už gerą kyšį nurodydavo 
tolimą miško vietą ir patogų laiką, kada be pavojaus galima buvo išsi- 
kirsti ir išsivežti reikalingą medžiagą. 

Skynimų buvo kelios dešimtys. Kasmet atsirasdavo po vieną sky- 
nimą tame miško plote, kur buvo parduotas ir iškirstas miškas. Plotas 
buvo apželdinamas ir po keliasdešimt metų virsdavo tikru mišku. Jauni 
skynimai ypač buvo saugojami, kad žmonės ar gyvuliai braidydami po 
juos nesužalotų dar silpnų medelių. Nesuprasdami tokio labai griežto 
draudimo lankytis skynimuose, mudu su broliu buvome nepatenkinti 
ir kartą, dar prieš mūsų išvarymą iš namų, nusinešėm į artimiausį sky- 
nimą degtukų dėžutę; ten brolis padegė vieną jau gerokai į viršų ištį- 
susią pušelę. Buvo kaitri vasaros diena. Medelis bematant suliepsnojo. 
Išsigandę pasileidom bėgti į mišką, iš kur stebėjom degančią pušelę. 
Mūsų laimei, tik tas vienas medelis ir sudegė: vėjo nebuvo, vieta drėg- 
na, 0 aplink medelį augo tanki žolė, neleidusi ugniai persimesti toliau. 
Tais metais dažnai įvykdavo gaisrų grafo miškuose, dūmai gaubė baž- 
nytkaimį, sunku buvo alsuoti. Kalbos apie padegimus, gaisrus ir jų ge- 
sinimus taip mus paveikė, kad ir patys sumanėm padegti mišką. 

Uogauti paprastai eidavau į girią, supančią Girnikų kalną, ant ku- 
rio viršūnės 1904 metais buvo pastatytas ąžuolinis kryžius spaudos 
atgavimui atžymėti. Kryžiaus pastatymo iniciatoriais buvo du broliai 
Vizbarai, kunigas Jonas, tada klebonavęs Kurtuvėnuose, ir Rygos poli- 
technikos studentas Peliksas. Gražią vasaros dieną kryžiaus pašventini- 


„Negalima, negalima, tai mano“ (lenk). 

mo apeigas atliko kunigas J. Tumas, tam tyčia atkviestas į Kurtuvėnus, 
o sutikimą statyti kryžių ant grafui priklausančio kalno buvo išgavęs 
Povilas Višinskis, Pliaterio vaikų mokytojas. Į šventinimo iškilmes bu- 
vo atvykę grafai su Višinskiu ir didelės žmonių minios iš Kurtuvėnų, 
Bubių, Bulėnų, Gilvyčių, Skaudvilių, Rimučių, Baltosios, Linartų, Gir- 
nikų, Sauginių, Naisių ir kitų kaimų. Nugara atsirėmęs į ką tik pastaty- 
tą ąžuolinį kryžių, Tumas pasakė gražią kalbą, pabrėždamas Višinskio 
nuopelnus kovoje dėl spaudos atgavimo. 


Paėmęs didoką puodą bei mažą puodelį uogoms dėti ir duonos papentį, 
giedrą vasaros rytą išeidavau uogauti Linartų link. Siauras kelelis, ku- 
riuo teko eiti, už Linartų baigėsi prie Ventos ištakų. „Okolica“ Linartai, 
už poros varstų nuo Kurtuvėnų, priklausė grafui ir buvo apgyventa 
kelių šunbajorių sklypininkų, iš kurių tepažinojau vieną (pan Urba- 
nowicz). Tikras skurdžius trobelninkas, vargstąs ant poros dešimtinių 
sklypo, iš kurio turėjo ir pats su šeima išsilaikyti, ir grafui už nuomą 
sumokėti, dėjosi kažkuo aukštesniu už labiau pasiturinčius, bet lenkiš- 
kai nemokančius apylinkės kaimiečius. Dvi Urbanovičiaus dukterys, 
panny Urbanowiczowny, paprastos kaimo mergaitės, kur mane pama- 
čiusios vis užkalbindavo nežmoniška lenkų kalba: 

- Ci ziv, ci zdrėw? Koc tu, klopcze, dam jabluszka...! 

Tokių Urbanovičių, Stšigockių, Budreckių daug buvo anuomet Kur- 
tuvėnų apylinkėse. Ir keista: jie patys, niekieno neverčiami, būdami gry- 
nais žemaičiais, mielai dėjosi lenkais, įsikibę laikėsi „lenkystės“, nieko 
už tą savo lenkystę nesitikėdami gauti ir nepaisydami pašaipų bei pra- 
vardžiojimų, kurių jiems negailėjo aštrus žemaitiško kaimiečio liežuvis. 
Lenkpalaikis, šunbajoris, subinlaižis, ponų išpera, nusmuktkelnis ir ki- 
tokie epitetai visur juos lydėjo. Prie savo lenkiškumo buvo taip prisirišę, 
kaip tikintieji žydai prie Talmudo. Tame naiviame ir vaikiškame lenkiš- 
kumo dievinime buvo kažkas nesuprantama, fantastiška, pasakyčiau, 
net kažkas poetiška, kas juos pakeldavo jų pačių akyse, suprasmindavo 
gyvenimą, užgrūdindavo kovoje su to lenkiškumo priešais, padėdavo 
lengviau pakelti ir skurdą, ir vergiją. Niekuomet nesu matęs šunbajo- 
rių kaimiečių nuliūdusių, nusiminusių, rankas nuleidusių: skurdžiau 
gyvendami už vidutinį kaimietį žemaitį, visada buvo gerai nusiteikę, 
linksmi, svetingi, ypačiai mandagūs, komiškai tą savo mandagumą 
reikšdami. Niekas tada jų neglobojo ir nejungė:, tikri lenkai ponai juos 


Ar gyvas, ar sveikas? Eikš čia, vaike, duosiu obuolį (Ierk.). 
2 Visokios „Lutnios“ ir „Pochodnios“ atsirado tik po keliasdešimt metų visai kitomis 
aplinkybėmis ir tam tikrais tikslais. 

niekino, žemaičiai pajuokdavo, - o šie vis laikėsi savo lenkiško stabu- 
ko. Atrodo, kad šis klausimas nėra dar visiškai ištirtas, jis apeinamas, 
pasitenkinant šablonišku nurodymu į nesveiką lenkomaniją, į lenkų 
apmulkintus, neatsparius žemaičius... 


Dažniausiai Linartų neprieidavau. Puskely į Linartus sukau iš kelelio 
į dešinę ir takučiu per žaliuojančias pievas, išraižytas šaltinėliais bei 
grioveliais ir išmėtytas tarp medžiais apaugusių kalnelių, prieidavau 
vadinamąjį Ventos kanalą, jungiantį Ventos ištakus su Dubysa prie Bu- 
bių. Šitas kanalas buvo pradėtas kasti 1823 metais, bet po devynerių 
metų (1832 m.) darbas sustabdytas, ir projektuotas sujungimas Dniepro 
su Baltijos jūra neįvyko. 

Tiesus kaip strėlė kanalo vanduo buvo siaubingai juodas nuo torfi- 
nio dugno ir visada ramus: jame kaip veidrodyje atsispindėjo aukštos 
tankios eglės, augančios prie pat krantų iš abiejų kanalo šonų ir savo 
susikabinusiomis viršūnėmis sudarančios tarytum kokį tamsiai žalią 
skliautą, pro kurio plyšius kur ne kur švystelėdavo dangaus mėlynė. 
Eidamas nieko negalvojau, sužavėtas vienatve, gamtos tyla ir švelnia 
muselių ir žiogų muzika. Takas baigėsi prie liepto - dvi ilgos plonos 
kartys, palaikomos į vandenį įbestų ramsčių kanalo viduryje. Eidavau 
basas, tad nesunku buvo šituo menku lieptu pasiekti kitą krantą. Už 
kanalo buvo jau nebe pievos ir krūmokšniai, bet tikra giria. Palikęs po 
kaire eigulio Budreckio sodybą, kurios nuo tako nebuvo matyti, ilgokai 
dar eidavau giria, tiesiai iki Kuršėnų vieškelio; jį perkirtęs įžengdavau 
į Girnikų mišką. Kiek paėjėjęs pasiekdavau žavingas skynimų vietas, 
kurių vidury riogsojo milžiniškas Girnikų kalnas. Neseniai aplankęs tas 
vietas, negalėjau bepažinti: vietoje skynimų su nedideliais medeliais ir 
krūmais radau tankų ir aukštą mišką, išaugusį Girnikų kalno pašlaitė- 
mis, o pati kalno viršūnė vos vos buvo išsikišus iš aplink ošiančių eglių. 
Povilas Višinskis įrodinėjo, kad Girnikų kalnas buvęs kitados supiltas, 
atseit buvęs piliakalnis; vietos žmonės pasakojo, kad jį supylęs milžinas 
Aucukas, bet, sprendžiant iš vieno to kalno šono, kuris banguodamas 
nusitęsia per visą varstą ar daugiau, beveik iki pat Rimučių kaimo, kal- 
nų kalnelių bangoms vis mažėjant, galima manyti, kad Girnikų kalnas 
yra visos kalnelių virtinės aukščiausias taškas ir joks piliakalnis. 

Kiek kartų eidavau uogauti, pirmas mano žygis, atvykus į vietą, bū- 
davo užkopti į kalną ir pagulėti jo viršūnėje, įsmeigus akis į žydrųjį dan- 
gų. Pasilsėjęs atsistodavau ir imdavau dairytis po nuostabius reginius. 
Į kairę, už žaliuojančių lankų ir tamsių girių, toli toli nusitęsusių tary- 
tum kokioje milžiniškoje dauboje, aiškiai buvo matyti per vidurį kiek 

įlenktas Šatrijos kalnas. Tiesiai priešais, čia pat kalno papėdėje, kyšojo 
iš miško Gilvyčių dvaras, kuriame gyveno pan Girdwojn. Už Gilvy- 
čių, kiek į dešinę, tarp žaliuojančių pievų blizgėjo apvalas Bulėnų eže- 
ras, su aplink jį išmėtytais Bulėnų kaimo pastatais. Toliau šia kryptimi 
marguliavo laukai, pievos, krūmai, giraitės; už jų juodavo ilga didelio 
miško juosta, su išsikišusiu iš jos aukštu Kuršėnų bažnyčios raudonu 
bokštu. Micaičių bažnytkaimis ant kalnelio, su koplytėle vidury, atrodė 
tarytum prisišlijęs prie Kuršėnų bažnyčios, tuo tarpu kai tikrumoje nuo 
Kuršėnų iki Micaičių buvo apie 3 varstai. Dar labiau į dešinę, už aiškiai 
matomo Kužių bažnytkaimio, pačioje horizonto linijoje, žydram dangu- 
je spindėjo kaip koks akinantis taškas baltas profilis grakščios Šiaulių 
bažnyčios, kuri laikoma viena didžiausių Žemaitijoje, bet kurios nuos- 
tabus proporcingumas sužadina įspūdį ir iš arti, ir iš tolo žiūrint, - kad 
čia kažkoks stebuklingas žaisliukas, o ne didingas pastatas: rankomis, 
rodos, galėtum apimti. Kai kartą su motina ir teta Kaziunia sėdėjome 
ant suolelio pačiame plataus Šiaulių šventoriaus pakraštyje, Kaziunia, 
nusimanydama apie perspektyvą, paklausė, ar galėčiau ranka pasiekti 
apatinius bažnyčios apkraščius, kurie ėjo išsikišę išilgai sieną; pasku- 
bėjau atsakyti, kad ne tik ranka pasieksiu, bet ir užsilipsiu ant jų; teta 
nusišypsojo ir pasiūlė taip padaryti. Pasileidau bėgti bažnyčios link. 
Bebėgant tie apkraščiai, kurie iš tolo atrodė prie pat žemės, ėmė kilti 
ir kilti aukštyn, o kai pribėgau prie pat sienos, įsitikinau, kad reikėtų 
sustatyti vieną ant kito bent porą mano ūgio vaikų, kad galima būtų 
tuos apkraščius pasiekti. 

Nugręžęs akis nuo Šiaulių reginio į dešinę, stebėdavau iš aukštų 
medžių vainikų išsikišusius raudonus Aukštelkių bažnyčios bokštus, 
už kurių dar labiau į dešinę, pačiame horizonte, spindėjo ilga didžiu- 
lio Rekijavo ežero juosta. O čia pat, beveik kalno papėdėje (nors keturi 
varstai skyrė), saulėje žėrėjo ant kalnelio baltutėlė Kurtuvėnų bažnyčia, 
tarytum grakščiai tupėdama ant ją supančių miškų. 

Besigėrint nuo kalno viršūnės žavingais reginiais, rodėsi man, jog, 
esu visų šitų beribių plotų valdovas. Alsuoti buvo lengva, akys žibėjo... 
Saulė būdavo jau gerokai pakilusi, o rasa nukritusi, kai leisdavaus nuo 
kalno į skynimus, išmėtytus visomis kryptimis. Miško supamuose sky- 
nimuose viešpatavo tokia tyla ir rimtis, kad buvo girdėti kraują smilki- 
niuose tvaksint, museles švelniai zirzint... Įžengęs į pirmą pasitaikiusį 
skynimą, dairydavaus po krūmus, ieškodamas išpuvusių kelmų, aplink 
kuriuos labiausiai raudonuodavo žemuogės. Tik visai išsirpusias, di- 
deles uogas rinkau į puoduką, kurį su kaupu pririnkęs suberdavau į 
krūmo ūksmėje pastatytą puodynę. Kai jau puodynė buvo pilna, vėl 

kopiau į kalną; ten, atsirėmęs į karoblio sienojų „užkandžiavau iš namų 
atsinešta duona ir dabar pririnktomis uogomis. Tai buvo mano pietūs. 
Pasistiprinęs vėl žiūrėjau į Šatriją, į kairę nuo jos išskirdavau Patumšę, 
Zlotariją, Barbaravą, Gumultėnus; dar labiau į kairę buvo matyti Beržė- 
nai, su raudonais grafo Čapskio rūmais, ir medinis Šaukėnų bažnyčios 
bokštas. Visur, kur tik užmesdavau akį, visur virte virė gyvenimas, nors 
mano ir nematomas. Tik čia, kalno'viršūnėje, jaučiaus nuo gyvenimo ir 
žmonių visai atitrūkęs, visai laisvas, - ir taip slinko valandos, kaip koks 
malonus sapnas. 

Saulė būdavo jau gerokai pakrypus į vakarus, kai leisdavaus į ke- 
lionę namo. Perkirtęs Kuršėnų vieškelį, ėjau per girią takeliu, iš kurio 
kartais pasukdavau į dešinę, į neišbrendamas pelkes; ten galima buvo 
eiti tik šokinėjant nuo vienos kemsynės ant kitos: paslydus, buvo pavo- 
jus paskęsti giliame dumble. Tų pelkių vidury, tankioje girioje, riogsojo 
neaukštas kalnelis, trimis pastatais apstatytas: eigulio troba, tvartu ir 
daržine. Man iki šiol lieka paslaptis, kaip buvo galima per tas pelkes 
pervažiuoti, pervesti karvę, arklį. Troboje ant kalnelio gyveno grafo ei- 
gulys, plikbajoris pan Budrecki. Jo sūnus Leonardas, nors žymiai vy- 
resnis, buvo mano geras bičiulis: man vienam leido uogauti Gimikų 
skynimuose, be pasigailėjimo vydamas lauk iš jų kitus vaikus ir bobas. 
Bobų Leonardas nekentė ypač už tai, kad uogaudamos šliaužte šliaužė 
per skynimus, žalodamos ką tik iš žemės išlindusias eglaites bei puše- 
les ir ne tiek išrankiodamos, kiek sutraiškindamos žemuoges. Kur ko- 
kia boba prašliauždavo, ten pasilikdavo plati juosta suglamžytų žolių, 
į žemę įmintų ir sulaužytų medelių, nuvytusių gėlių. Tokios juostos 
pradžią susekdavo Leonardo išdresiruotas šuo Margis ir nusivesdavo 
pas ją savo šeimininką. Leonardas palikdavo šunį juostos pradžioje, o 
pats patylomis slinkdavo paskui toliau nušliaužusią bobą. Visai prie 
jos prisiartinęs, staiga iššokdavo iš krūmų, žaibo greitumu ištraukdavo 
iš apkvaišusios bobos rankų puodynę ar pintinę su uogomis ir, stipriai 
drožęs jai per pečius pančiu, kurį tam reikalui atsisegdavo nuo pilvo, 
taip pat staiga pranykdavo, kaip ir pasirodydavo. Grįžęs prie savo pa- 
likto Margio, rėžiamai sušvilpdavo, įsikišęs du pirštus į burną. Pagal 
tą ženklą šuo pasileisdavo prie bobos ir imdavo ją draskyti. Ši rėkė, 
šaukdamasi pagalbos, bet giria tik aidu atsiliepdavo, o Leonardas jau 
buvo toli nuėjęs tęsti „medžioklę“ kitur. Visą tą procedūrą esu kartą ir 
pats stebėjęs. Man pagailo bobos ir paklausiau, ar jam negaila. Leonar- 
das aiškinosi, kad tos bobos esančios senos paleistuvės davatkos, kad 
iš pradžių jis norėjęs gražiomis jas pamokyti, kaip reikia rinkti uogas, 
kad nesužalotų medelių, bet įsitikinęs, kad jos nepataisomos (kiekvie- 

nas jaunas medelis jam esąs brangesnis už seną k...), pasiryžęs mokyti 
pančiu. 

Jei Leonardo nerasdavau namie, mane priimdavo pats pan Budrecki 
(žmona buvo mirus) arba jo dukterys, lenkiškai tekalbančios „šliach- 
ciankos“. Pavaišindavo pienu, į kurį įberdavau savo pririnktų uogų. 
Kartais duodavo sūrio, sviesto. Geri buvo žmonės! Sekmadieniais gie- 
dojo bažnytiniame chore lenkiškas giesmes ar lotyniškas psalmes; po 
pamaldų užeidavo pas mus, motina įpildavo joms saldytos arbatos. 
Leonardas mirė džiova tais metais, kada aš baigiau gimnaziją (1904). Ir 
visi Budreckiai turbūt be laiko bus išmirę: skaudžiai atsiliepė gyveni- 
mas amžiname pelkių drėgnume. 

Visai į vakarą grįžęs namo, dalį uogų atiduodavau motinai, paten- 
kintai, kad nereikės rūpintis vakariene, o kitą, didesnę, dalį nunešdavau 
į kleboniją kunigui vikarui Balsevičiui; buvau jo nuolatinis uogų staty- 
tojas. Iš bobų pirktis uogų vikaras vengė: jos nešvariai rinkusios. Balse- 
vičius buvo gero būdo, ramus žmogus, didelis knygų mėgėjas. Niekas 
nematė jo pykstant, balsą keliant, negirdėjo ką skriaudžiant. Visas savo 
knygas, tarp kurių buvo retų ir vertingų, prieš mirdamas užrašė Kauno 
universitetui. Už uogas Balsevičius sumokėdavo man gerus pinigus, 
taip kad dienos vargas nenueidavo niekais. Gaudavau iš jo dvigubai 
tiek, kiek bobos už tiek pat žemuogių; duodavo man sidabrinį dešim- 
ties, kartais net penkiolikos, kapeikų pinigą, kurį nunešdavau motinai. 

Šitos vienatviškos ir gražiomis vasaros dienomis dažnos kelionės į 
Girnikų kalną ne visuomet nusisekdavo. Tekdavo kartais grįžti namo, 
nepriėjus skynimų, jei iš tolo pamatydavau priešais einančius grafiukus. 
Grafo buvo aštuonetas vaikų. Visi jie, išskyrus du mažiausius, kareiviš- 
kai išsirikiavę pagal ūgį į vieną būrį, kurio vienam šone ėjo mažiausias, 
oantrą šoną vainikavo namų mokytojas ar „bona“, plačia virtine skersai 
visą kelią žygiuodami, traukdavo pasivaikščioti į aplinkinius miškus, iš 
kur išbaidydavo žabus renkančias bobas. Jei kas važiavo ar ėjo priešais, 
turėjo sukti iš kelio, nes „šerenga“ niekam, išskyrus kunigą, kelio neuž- 
leisdavo. Iš tolo pamatęs marguliuojančią ponybės krūvą, pasukdavau 
atgal, bažnytkaimio link, jei kelio pakraščiuose nebuvo tankių krūmų, 
kuriuose pasislėpęs galėčiau perlaukti juos pražygiuojant. Susitikimui 
išvengti iš namų išeidavau labai anksti, bet ir anie, matyti, mėgdavo tyrą 
rytmečio orą, o gal vaikščiojo prieš pusryčius dėl apetito. Retai, bet pasi- 
taikydavo, kad staiga iš už kelio pasisukimo pasirodydavo grafų eisena, 
grįžti ar sprukti į krūmus jau nebuvo laiko. Tada visų grafiukų akis 
matydavau įsmeigtas į mane, pasidarydavo gėda savo lopyto švarkelio 
ir skylėtų kelnių, nuleisdavau galvą, pajusdavau kaistant skruostus ir 

ausis ir, pasitraukęs iš kelio pakraščio į dirvą, slinkdavau pro šalį, bet 
kepurės nenusiimdavau, kaip motina mokė mus daryti, pamačius ku- 
rį iš grafų. Tėvai neapykantos ponams mumyse nežadino, atvirkščiai, 
nuolat mokė jiems nusilenkti, nes ir ponus, ir ubagus tas pats Dievas į 
pasaulį leidęs, tokią amžiną tvarką nustatęs. Grafiukai atrodė mums 
ypatingomis būtybėmis, mus pagaudavo didelis smalsumas sužinoti, 
kaip jie gyvena, ką valgo, kaip mokosi ir apie ką kalba savo tarpe. Ma- 
nėme, kad jie visai kitokie negu mes, skurdžiai, kad jų ir fiziologinis 
gyvenimas kitoks, kad jie neprakaituoja, nesmarvina, o kvepia tarytum 
angelai. 


Tų metų rudenį motina apgyvendino mane Šiauliuose pas vieną seną 
našlę pani Limontowa. Tai buvo nusususi bajorė, kurios visą turtą su- 
darė apipelėjęs, į žemę sulindęs namelis negrįstoje gatvėje, nedidelis 
daržas, dvi vištos ir... honor szlachecki!. Limontowa su savo dukterim 
Leonora, arba Lionia, gyveno Kiaulių gatvėje (ulica Šwinska); žemaitiš- 
kai jos nekalbėjo. Kuo vertėsi, iš ko gyveno, nežinau, bet mačiau, kad 
nieko nedirba: motina dėl senatvės, o duktė, dvidešimt su viršum metų 
mergina, dėl savo „šlachectvos“. Kitados, kaip Lionia pasakojo, Limon- 
towa laikiusi „ant stancijos“ švedus, kurių tėvai atveždavo pakankamai 
pravento ir malkų; prie tų švedų ir pačios maitinosi. Švedų likučiai, ku- 
rie mano laikais ėmė nykti, dėl neišbrendamo purvyno nebenorėdami 
gyventi Kiaulių gatvėje, įsitaisydavo geresniuose butuose, dažniausiai 
pas šeimininkes, laikančias gimnazistus, — ir pani Limontowa liko be 
pragyvenimo šaltinio. Nudžiugo gavus bent vieną „studentą“. Už mano 
išlaikymą motina statė jai bulbes, miltus, lašinius ir malkas. Bulbių turė- 
jo iš savo daržo, lašinių - iš savo skerdžiamo paršo, o malkas gaudavo iš 
Petruičio ar pažįstamų grafo eigulių; iš kur ėmė miltus, nežinau. Limon- 
towa buvo gera senukė: iš pat ryto išvirdavo bulbių „su mundiriais“ 
(su lupynomis), kurių dalis buvo mūsų pusryčiai; pietums tas pačias 
bulbes, nuėmus mundirius, apkepdavo su spirgučiais, o vakarienei pa- 
šildydavo likusias nuo pietų. Kartais paįvairindavo pietų valgį, vietoje 
bulbių iškepdama pampuškų. Taip ir maitinomės visi trys šios bakūžės 
gyventojai. Pani Limontowa stebino mane savo aukštu ūgiu (motina 
jos buvo mažutė), savo veido baltumu ir labai aukšta kakta. Ji manęs 
nė kiek nesivaržė, o aš smalsiai sekdavau, kaip ji vakarais nusirengia 
eidama gulti; rytais ją apsirengiant matydavau tik šventadieniais, nes 
paprastomis dienomis išeidavau į mokyklą dar jai miegant. Mes su ja 

bajoro garbė (lenk.). 


miegojome stancijoje, o senukė - mažoje kamarėlėje. Limontowa prieš 
guldama ilgai žiūrėjosi į veidrodžio šukę, kurią laikė įkištą už kaspino 
prie sienos; nuo veidrodžio pasitraukus kartais griebdavo mane į glėbį 
ir, ant kelių pasisodinus, spaudė prie krūtinės, aistringai bučiuodama. 
Tatai man nepatikdavo: troškino nemalonus jos drabužių kvapas. Prau- 
sėsijos tik šventadieniais; ir aš pasekiau jomis, nors motina buvo įsakius 
praustis kas rytą. Apie pirtį ar vonią ir kalbos nebuvo. Nestebėtina, kad 
mano šeimininkės - ir senoji, ir jaunoji - buvo pasmirdusios. 

Žiemai motina įtaisė man ilgus batus su auliukais ir raudonas kelnes. 
Tokiu apdaru labai didžiavaus, o mokyklos draugai pavydėjo. Buvau 
jau paskutiniame, ketvirtame, skyriuje. Mokslas sekėsi, Gerasimovič 
buvo patenkintas. Kartą nustebinau tikybos mokytoją, gimnazijos ka- 
pelioną (jis ir mūsų mokykloje dėstė), gražiai papasakojęs straipsnį iš 
Caruennaa ucropna BeTxoro 3aBeTa apie Ijapb BaaTacap u ua04 Bea! 

Toje pasakoje man ypač patiko skambūs žodžiai „mane, tekel, 
fares“. 

- Te6e HazO MOcTYIMTb B THMHa3HIO?, — pagyrė kunigas. 

Nuo to laiko ėmiau svajoti apie gimnaziją, kurios dviejų aukštų bal- 
tas pastatas, didžiausias Šiauliuose (be grafo Zubovo rūmų), atrodė 
mums pasakiško grožio mokslo įstaiga. 

Balandžio mėnesį pani Limontowa susilaukė didelio džiaugsmo: jos 
Leonorai pasipiršo pasiturįs kaimietis Čepulis, susižavėjęs ne tiek pa- 
nos grožiu, kiek jos aukšta kilme iš bajorų. 

Nors Čepulis lenkiškai vos grabaliojo, bet ir motina, ir duktė ramino- 
si, kad ilgainiui pramoks geriau. Čepulis ir pats, kaip atrodė, buvo tuo 
susirūpinęs ir, lankydamasis pas jaunąją, prašė taisyti jo kalbą. 

—- Mow,, Janie, „kocham“, a nie „kokam““, - mokė sužadėtinė, o šis, 
išraudęs, teisinosi: 

- Kiedy nie maga: kce mowic „kokam“, ale nie wykodzi?. 

Vestuvių dieną Lionia prisegė man prie krūtinės baltą kaspinėlį su 
rūtos šakele sakydama: 

- Będziesz mėj maly, moj kochany družbant“. 


* Senojo Testamento šventoji istorija apie karalių Baltazarą ir stabą Belą (rus.) (red. 
pastaba). 

* Mane, thekel, phares - suskaičiuota, pasverta ir padaryta; žodžiai, kurie pagal ST 

(Dan, 5,25) per puotą paslaptingos rankos buvo užrašyti ant Babilono karaliaus 

Baltazaro rūmų sienos ir reiškė greitą jo valstybės žūtį (red. pastaba). 

Tau reikia stoti į gimnaziją (rus.). 

Sakyk, Jonai, myliu... (lenk.) 

Kad negaliu: noriu sakyti..., bet neišeina (lenk.). 

Būsi mano mažas, mano mylimas pajaunys (lenk.). 

Kaspinėlį su išdžiūvusia rūtos šakele ilgą laiką potam saugojau dė- 
žutėje nuo degtukų. 

Vestuvių pokylį iškėlė jaunasis Limantienės bute. Priėjo pilna stan- 
cija svečių; buvo pasamdyta muzika - smuikas su klarnetu, buvo šokiai 
iki pat auštant. Lionia pridėjo man ant lėkštės gardumynų, davė ir vyno 
paragauti, šokdino ir bučiavo. Buvo nusiprausus ir visa kvepėjo, mielai 
bučiavau jos rankas. Man pasidarė gaila, kad jau paliks mus; mačiau ir 
ją vos susilaikant nuo ašarų. Šios vestuvės, pirmos, kuriose dalyvavau, 
paliko gilų įspūdį dar ir todėl, kad rytmetį, išaušus ir svečiams išsi- 
vaikščiojus, o šeimininkams sugulus, aš, bijodamas pramiegoti aštuntą 
valandą, kada reikėjo eiti į mokyklą, pasilikau vienas besėdįs ant kėdės 
kambario vidury, kaip man buvo patarusi senė Limantienė; ji pasakė, 
kadjei tik kur prisiglausiu - prie stalo ar sienos - tuoj užmigsiu. Kovoda- 
mas su miegu, čiulpiau saldainius, išmėtytus ant stalo, judinau rankas 
ir kojas, purčiau galvą arba, pašokęs nuo kėdės, eidavau pažiūrėti, kaip 
miega jaunieji Lionios lovoje. Jaunoji, nusisukus į sieną, miegojo ramiai; 
nebuvo nei matyti, nei girdėti jos kvėpuojant; palaidos kasos išsibarstė 
ant plikos nugaros, nuo kurios nusmukę rausvi marškiniai atidengė de- 
šinįjį petį ir nusvirusią krūtį. Stebėjaus jos kūno baltumu. Čepulis mie- 
gojo iš krašto. Pro antklodės galą išlindo didelė su nešvariais pirštais 
koja. Kairę ranką laikė atgal užmestą ant Lionios pilvo, o dešinę buvo 
įspraudęs pro antklodę tarp savo kojų; galvą atmetęs į viršų, pražiojęs 
burną, iš kurios pro lūpų galus sunkėsi seilės ant nusvirusių gelsvų ūsų; 
iš gerklės ir nosies veržėsi žvangus gargaliavimas ir knarkimas. Pagai- 
lo man Lionios. Ištiesęs pro Čepulį ranką, pirštų galais paglosčiau jos 
nuogą petį ir pasilenkęs žiūrėjau į veidą; viena jos akis staiga prasivėrė 
ir vėl užsimerkė, o lūpos nusišypsojo. Atšokau ir sudribau savo kėdėje. 
Namie šiaip taip nugalėjau miegą, bet užmigau mokykloje; galva nu- 
sviro ant suolo, ir mokytojas, įtaręs ligą, pavarė namo. Niekam, žinoma, 
nebuvau mokykloje prasitaręs, kaip praleidau naktį. 


w 


Egzaminai - Stojimas į gimnaziją - Prie vargonų - Tarnyba pas plento prižiūrėtoją Zažeckį - Vin- 
centas ir Hanusia — Menkas uždarbis — Su Jurgiu Jonaičiu į Papilę - Teklė Medekšaitė - Ubagy- 
nas - Jurgio ir Teklės nuotykiai - Pas trobelninką Baukų — Siaubo istorijos - Traukinyje 


Netrukus po vestuvių prasidėjo baigiamieji egzaminai mano mokyklo- 
je. Per tikybos egzaminą kun. Zotkiewicz suteikė progą gražiai pasiro- 
dyti, pasiūlęs vėl papasakoti gerai išmoktą pasaką apie carą Baltazarą ir 

„Aidolą“ Belą!. Iš aritmetikos, sunkiausio man dalyko, rašomąjį parašiau 
su pagalba Borovskio atsiųstos špargalkos. Po paskutinio egzamino 
mano anuomet mylimas Kuokštas, paėmęs po ranka Eduardą Danijelį, 
nusivedė pas save. Manęs nesikvietė: po ano „niabudu, niabudu“ geri 
santykiai iširo. Nuliūdęs grįžau pas Limantienę. 

Į Šiaulius atvažiavo motina, ėmė rūpintis įstatyti mane į gimnaziją. 
Stojamieji egzaminai dar nebuvo prasidėję. Padėjo mane pas švedą Ra- 
davičių, kad šis per kelias likusias iki egzaminų dienas patikrintų žinias 
ir papildytų spragas, o pati rinko reikalingus raštus; prašymą parašė tas 
pats Rodovičius, liudijimą dėl raupų skiepijimo gavo iš dr. Antonovo, 
o metrikus pasižadėjo vėliau pristatyti. Kai reikalingus raštus nunešė 
į gimnazijos raštinę, ten buvo pasakyta, jog prašymų jau nebepriima, 
pasivėlinta paduoti. Susirūpinusi atėjo pas Rodovičių, pasiėmė mane 
ir nusivedė pas Limantienę. Čia abudu apsiverkėm, geroji Limantienė 
taip pat braukė ašaras. 

- Žinoma, - kalbėjo motina, -jei tai būtų kokio pono vaikas, niekuo- 
met nebūtų per vėlu. O dabar visi čia mane pažįsta; žino, kad buvau ir 
šlavėja, ir virėja... Gal tik Frankenas pasigailėtų? - dingtelėjo jai mintis. 

Sutemus nuėjo pas Frankeną, maldavo padėti. Geraširdis vokietis 
sutiko tarpininkauti. Liepė rytojaus rytą, kada buvo skirtas pirmas eg- 
zaminas, atvesti mane į gimnaziją. Toji žinia mane nudžiugino, bet kar- 
tu ir baimės įvarė: galvojau, kaip įeisiu į tuos gražiuosius rūmus, ką ten 
pamatysiu, kaip pasiseks egzaminai. Blogai tą naktį miegojau. 

Vesdamasi rytmetį į gimnaziją, motina mokė, kaip turiu elgtis. 

-Bądž postuszny i ulegty, uchyl glowę przed nauczycielami, ktėrych 
odrožnisz z dhugich mundurėw ze ztotemi guzikami. Zachowuj się jak 
w košciele...2 

Pamokymus dėjaus į galvą, bet ir be jų visas drebėjau iš baimės ir 
pagarbos tam užburtam žodžiui „gimnazija“. Eidami pro gimnazijos 
parkaną su baltais mūriniais stulpais, papuoštais raudonais stogeliais, 
matėme kiemo vidury bežaidžiančius mokinius. Visi jie buvo vienodai 
aprengti: juodos kelnės ir tokia pat bliuzė, su šikšnine juosta per pilvą 
ir didele blizgančia sagtim priešaky; jų galvas puošė plačios melsvos 
kepurės su dviem baltais kraštais ir sidabriniu herbu viršuje: tarp dvie- 
jų kryžmais sudėtų lauro šakelių raidės Š. G. Jų kaklus puošė baltos 
apykaklės, o iš rankovių kyšojo irgi balti mankietai. Kai kurie vilkėjo 


! Artas nuotykis jam ypatingai patiko, ar mano pasakojimo būdas, bet ir per stoja- 
muosius egzaminus į gimnaziją vėl to paties paklausė. 

* Būk klusnus ir kuklus, palenk galvą prieš mokytojus, kuriuos pažinsi iš ilgų švarkų 
su auksiniais guzikais. Elkis kaip bažnyčioje (Ienk.). 

mundirius: mėlynos gelumbės uniforma su ilgais, iki kelių, skvernais 
ir aukštais kalnieriais, papuoštais sidabrine juosta; nuo pat kaklo iki 
pilvo apačios ėjo per vidurį virtinė tankiai susodintų didelių sidabrinių 
sagų, kurios iš tolo susiliedavo į ištisą blizgančią juostą. Nors buvo jau 
šiltas pavasario oras, kai kurie gimnazistai turėjo ant pečių užsimetę 
šviesiai pilkos spalvos gelumbinius paltus, su dviem eilėm blizgančių 
sagų ir tamsiai mėlynom juostelėm ant abiejų atlenktų kalnieriaus galų. 
Ant tų juostelių irgi buvo didelės sidabrinės sagos, po vieną juostelės 
viršuje. Mokiniai su paltais nežaidė, jie ramiai stovinėjo po medžiais ar 
vaikštinėjo po kiemą. Didelis apmaudas paėmė, palyginus savo geriau- 
sius rūbus, raudonas kelnes, ilgus, jau parudijusius batus ir švarkelį be 
baltos apykaklės, su anų ponaičių drabužiais. Tik paskui, pamatęs kitus 
prašalaičius, stojančius į gimnaziją, aprimau: visi atrodėme menkai ap- 
sirengę, palyginti su tikrais gimnazistais. 

Pro fronto duris motina nedrįso mane vestis. Ėjom pro gimnazijos 
šoną prie užpakalinių durų, kurios buvo dar uždarytos ir prie kurių 
pamatėm būrelį tokių pat kandidatų į gimnaziją kaip ir aš. Nudžiu- 
gau pastebėjęs tame būrelyje Kolodziejskį, šį pavasarį kartu su manim 
baigusį mokyklą. Pasitraukęs nuo motinos, pakalbinau jį; sužinojau, 
kad čia mes ne visi, kad daugumas su motinomis jau pateko į vidų pro 
fronto duris. Kai po valandėlės atsigręžiau, motina jau buvo pranykusi. 
Netrukus atidarė duris, suėjom į ilgą ir aukštą koridorių; jo gale pama- 
čiau vidutinio ūgio vyrą, vilkinįį mundiriu su blizgančiomis sagomis. 
„Tai mokytojas“, - pamaniau ir žemai jam nusilenkiau. Kolodziejskis 
bakstelėjo man į šoną: 

- Ką darai? Tai šveicorius, ne mokytojas. 

Susigėdinęs, atsiminiau, jog motina sakė mokytojus turint auksines 
sagas, o Mikulskio buvo sidabrinės... Kitą dieną praėjau pro Mikulskį 
taip kaip ir kiti: ne tik nesisveikindamas, bet ir nežiūrėdamas į jį". 

Gimnazijos vidus darė didelį įspūdį: pirmą kartą pamačiau tokius 
didelius kambarius, aukštus langas, blizgančias grindis. Nemažiau 
stebino ir mokytojų figūros, barzdotos, ūsuotos, akiniuotos, su plikom 
galvom ir su tankia čiupryna, pilvotos ir liesos, su plačiais užpakaliais 
ir siauraliemenės, visos vienodai įvilktos į ilgų skvermų mėlynus mun- 
dirius, su auksiniais guzikais ir auksinėmis antpetėmis. Tikrai apie tuos 
mokytojus galėjau pasakyti tą pat, ką kitados yra pasakęs Ovidijus apie 


* Lygiai po trisdešimties metų, per Šiaulių gimnazijos 75-ių metų jubiliejų, daug kas 


iš mūsų, buvusių Šiaulių gimnazistų, bučiavosi su pasenusiu Mikulskiu, vis dar tos 
pačios gimnazijos šveicorium. 

poetus: guotgue aderant vates, rebar adesse deos', pakeitęs žodį „vates“ 
žodžiu „magistri“. Man jau gerai pažįstamas bedelis Kozlovskis nusive- 
dė mus į klasę, kur turėjo vykti egzaminai. Klasė buvo kimšte prikimšta 
kandidatų. Susiradome su Kolodziejskiu laisvą vietą ir ramiai laukėme. 
Išdykavo tik „verzilos“, jau beveik pusberniai, kelintą kartą laiką eg- 
zaminus ir vis su „provalu“. Pagaliau atėjo inspektorius Frankenas ir 
pagal atsineštą sąrašą patikrino kandidatus. Jam dar esant klasėje, atėjo 
mokytojas, ir prasidėjo rašomieji egzaminai. 

Egzaminus išlaikiau gerai, bet į gimnaziją priimtas nebuvau, nes at- 
sirado dar geriau išlaikiusių, o laisvų vietų buvo nedaug. Laikė apie 50 
berniukų, išlaikė 20, o priimta buvo tik 12. Motina nubėgo pas Franke- 
ną. Šis ramino, kad galėsiu rudenį dar kartą laikyti, kada numatoma irgi 
12 vakansijų; gal tada išlaikysiu visais penketukais ir būsiu priimtas. 
Caro valdžia įvairiais būdais stabdė švietimą. Buvo, pav., normuotas 
mokinių skaičius klasėse (iki 40); „kucharkinych detej“?, prie kurių pri- 
klausiau ir aš, vengė priimti; tokiems įstojant reikėjo ypatingai patikti 
egzaminatoriams ar nustebinti juos savo žiniomis; žydų tautybės vai- 
kams buvo nustatytas tam tikras procentas (10 76); lygiagrečių klasių 
skaičius buvo griežtai apribotas ir pan. Į pirmąją klasę iš šalies galima 
buvo priimti tik 24 berniukus, nes apie tiek pat vietų buvo rezervuota 
keliamiems iš prieklasės, kurią vedė Vasilij Ivanovič Archangelskij, mo- 
kinių pramintas „cybuk“ arba „me-kekee“. 

Namo į Kurtuvėnus grįžau nusiminęs. Motina ramino viltimi, kad 
rudenį egzaminai turės geriau pasisekti, nes ir aš šiek tiek jau apsipra- 
tęs su jais ir drąsesnis būsiu. Tėvas griežtai pasisakė prieš tolimesnius 
bandymus pralįsti į gimnaziją ir nutarė ruošti mane į savo padėjėjus 
vargonininkus. Tuo metu kaip tik pas mus gyveno ir mokėsi vargoni- 
ninkauti vienas ūkininkaitis, pusbernis Jurgis Jonaitis, kuriam ne tiek 
rūpėjo vargonai, kiek bažnytkaimio mergos. Tėvas buvo nustojęs vilties 


tašką įsmeigtų akių mačiau, kad ji, kol gyva, neatsisakys nuo pasiryži- 
mo padaryti iš manęs „poną“. Mokėmės kartu. Kas sekmadienio rytą 
tėvas vesdavos mus į bažnyčią giedoti lenkiškas „godzinkas“, pats pri- 
tardamas vargonais. 

Kurtuvėnų bažnyčios vargonai buvo senas, galingas instrumentas, 
trijų sieksnių aukščio ir keturių pločio. Pro jo fasado ornamentus, iš 
tolo panašius į švelniausius nėrinius, matėsi sieksninės keturiašonės 


! kiek buvo poetų, visus juos laikiau dievais (!0t.). 
„Virėjų vaikų“ (rus.) (red. pastaba). 

medinės dūdos ir begalybė mažesnių įvairaus didžio medinių ir apva- 
lių švininių triūbų triūbelių. Fasado vidury (jo apačioje) buvo įtaisytas 
įdubimas dviem klaviatūrom; įdubimo šonuose riogsojo keliasdešimt 
registrų su didelėmis apvaliomis vario rankenomis. Keičiant vargonų 
tembrą ir jėgą, reikėjo įkibti į tas rankenas ir iš visų jėgų tempti į save. 
Jei visi registrai buvo ištraukti, vargonininkas sėdėjo tartum krūmuose: 
tiek tie variniai registrų pagaliai išsikišdavo į priekį. Bet užtat paleidus 
visas dūdas (voll Orgel) gaudavos tokia griausminga tonų audra, jog 
imdavo tirtėti visi bažnyčios stiklai, iš bokštų sprukdavo balandžiai, o 
garsų bangavimas pasiekdavo pamiškį, už varsto nuo bažnytkaimio. 
Tokiems galingiems vargonams buvo pritaikytos ir atsakančios dum- 
plės, įtaisytos dešiniajame vargonų šone, kurio vidury buvo išilgai iš- 
pjauta kiaurymė; pro ją kyšojo medinis pagaliukas rodyklė; žemyn nu- 
sviręs rodė, jog dumplėse oro maža, atvirkščiai, pagaliukui pakilus iki 
pat kiaurymės viršaus, reikėjo suprasti, jog dumplėse pilna oro. 
Dumplininkais klebonas skirdavo stiprius vyrus iš tų pačių špitol- 
ninkų ar samdinių. Jų darbas buvo atsakingas: užtekdavo tokiam dum- 
plininkui užsižiopsoti ar netekti jėgų, kaip pagaliukas rodyklė tuoj 
nusvirdavo žemyn, ir vargonai staiga nustodavo kriokę. Taip pasitai- 
kydavo retai ir tik tada, kai būdavo leistas „voll Orgel“. Dažniausiai 
taip atsitikdavo dėl to, kad dumplininkas netekdavo jėgų: matydavom 
jį rankomis įsirėmusį į aukščiau galvos įtvirtintą sienoją, dešine ar kaire 
koja (pakaitomis) minantį vieną iš dviejų, dumplių apačioje kyšančių, 
sienojų; juo daugiau registrų būdavo ištraukta, juo mynimas darydavos 
sunkesnis, ir pagaliukas rodyklė galvotrūkčiais leisdavos žemyn. Tada 
dumplininkas atgręždavo į mus raudoną veidą, nuo kurio varvėjo pra- 
kaitas ir akimis kvietė pagelbėti; vienas iš mūsų užsirisdavo ant vieno 
sienojaus, antras — ant antro, ir patenkintas dumplininkas stebėjo pa- 
galiuką rodyklę ūmai kylant aukštyn. Vargonų klaviatūra sutrūnijo, ir 
balti klavišai ne kuo tesiskyrė nuo juodų; daug klavišų nebeturėjo kau- 
liukų, nevienodai buvo išsikišę. Vieni jų lengvai pasiduodavo paspau- 
džiami, kitus reikėjo gerokai primygti; aukštesnioji klaviatūra buvo per 
daug iškelta į viršų ir per daug nugrūsta į įdubimo vidų; piano - duslus 
ir nešvarus, pianissimo visai nebuvo. Tokius vargonus valdyti reikėjo ne 
vargonininko meno, bet žonglieriaus apsukrumo. Mus ir kitus lankyto- 
jus ypatingai žavėjo „voll Orgel“, ir kai tėvas, norėdamas patvarkyti pa- 
krikusį bažnyčios giedojimą, staiga paleisdavo „voll Orgel“, gaivalingoj 
garsų jūroj visai paskęsdavo kelių šimtų giedančių žmonių balsai. Tie 
giedoriai pamažėli imdavo tvarkyti savo balsus pagal vargonų toną, kol 
pagaliau pakrikęs giedojimas išsilygindavo. Tada tik tėvas, viena ranka 

„laikydamas vargonus“ (= nenutraukdamas grojimo), antra - smarkiai 
spausdamas į priekį, sukišdavo į vietą keliolika anksčiau ištrauktų re- 
gistrų, pasigirsdavo jų nemalonus pliauškėjimas, ir aprimę vargonai 
leisdavo išskirti ir išgirsti žmonių giedojimą. 

Siaura ir tamsia mūre iškalta lindyne, nuo amžių tryptais akmeni- 
niais laipteliais keldavomės į viškas prie vargonų. Ten stodavom prie 
pat klaviatūros, pečiais atsirėmę į dviejų uolekčių storio neaukštą sieną, 
skiriančią vargonų viškas nuo pačios bažnyčios. Ant tos sienos užgulęs, 
dažnai paskui rymojo Povilas Višinskis, draugavęs su mano tėvu ir ret- 
karčiais lankęs bažnyčią grafienei prašant, kad nesipiktintų jo mokiniai 
grafiukai ir kad žmonės nemanytų, jog pamaldūs grafai laiko mokytoją 
bedievį. 

Tėvui atsisėdus prie klaviatūros ir pasigirdus dumplių minamų sie- 
nojų čirškėjimui, mudu su Jurgiu pasitempdavom, ištiesdavom į priekį 
rankas su gaidomis ir laukėm tono. Netrukus suūždavo duslūs aštun- 
tadalio vargonų balsai, pagaudavom reikalingą toną ir, plačiai pražioję 
burnas, užtraukdavom „gadzinkas“. Jurgį tėvas dažnai sustabdydavo, 
pažiūrėjęs į jį išplėstomis akimis ir iškišęs liežuvį (Jurgis dar nemokėjo 
ištarti kai kuriuos lenkiškus garsus). Turėjau švarų altą ir buvau paten- 
kintas, pastebėjęs, kaip apačioje suklaupusios davatkos atsigręždavo ir 
žiūrėdavo į viršų, į vargonų viškas, iš kur liejosi po tuščią bažnyčią 
skambūs garsai ir nesuprantami žodžiai. Jei iki galo išlaikydavau toną, 
tėvas tylėjo; jei nutoldavau nuo vargonų, kiek pakėlęs ar nuleidęs toną 
į giesmės galą, tėvas barėsi. 

- Znėw opušcileš ton! O czym mysšlisz, balwanie? Czemu nie siu- 
chasz organu?! - bambėjo po nosim. 

Tėvas buvo patenkintas mano pažanga muzikos moksle: jau ban- 
džiau ir pats vargonauti, tik dar nepajėgdavau išsitraukti registrų. Bet 
motinos visas tas reikalas anaiptol nedžiugino: ji nenustojo svajojusi 
paruošti vaikams kitokį likimą negu tas, kuris ją slėgė visą gyvenimą. 
Kiekviena proga primindavo tėvui, jog mes patys, maži būdami, išpra- 
našavom ateitį: brolis vis giedodavęs „dominus vobiscum“?, o aš, sup- 
damasis lopšy, kartojęs: „Ja będę pan““. Taigi broliui lemta tapti kunigu, 
o man - ponu. Motina, matyt, buvo užmiršusi, kad pati mus tų žodžių 
išmokė. „Šiaip ar taip, - baigdavo, - ubagais savo vaiką nepaliksiu. 
Gana to, kad tu dėl savo nerangumo visą amžių turi kunigams ir jų 
gaspadinėms rankas laižyti“. Kad atitrauktų nuo vargonų ir išdykusio 


1 


Vėl nuleidai toną! Apie ką galvoji, kvaily? Kodėl neklausai vargonų? (Ienk.) 
„Viešpats su jumis“ (lot.) (red. pastaba). 
„Aš būsiu ponas“ (Ienk.) (red. pastaba). 

Jurgio kompanijos, sugalvojo surasti man kokį darbą vasarai, labiau tin- 
kamą, jos nuomone, būsimajam „ponui“. Iš pažįstamų buvo nugirdus, 
jog kaip tik yra reikalingas raštininkas Tilžės plento „obješčikui““ ruože 
tarp Šiaulių ir Skaudvilės. 

Pan Benedykt Zarzecki, plento prižiūrėtojas, gyveno mūriniame na- 
melyje, vadinamame „budka“, už trijų varstų nuo Bubių, Šiaulių link 
(apie devynis varstus nuo Kurtuvėnų). Vieną sekmadienį, niekam nieko 
nesakydama, motina nuėjo pas Zažeckį ir suderėjo su juo, kad paims 
mane raštininkauti šiai vasarai už tokį atlyginimą, kokį pats teiksis nu- 
statyti. Nususęs bajoras Zažeckis rusiškai menkai temokėjo; susikalbėti 
pusiau lenkiškai dar šiaip taip sugebėjo, bet rašė visai „negramotnai“; 
buvo pamiršęs, jei kada ir mokėjo, žodžius su „jat“, kuriuos jau trečia- 
me mokyklos skyriuje puikiai buvom iškalę: beg, beda, belka, belyj... 
Kad Zažeckis iš tikrųjų „negramotnas“, pastebėjau jau pirmomis tar- 
nybos dienomis. Šitas „obješčikas“ kiekvieną vasarą samdėsi raštininką 
štai kokiam reikalui: nuo birželio mėnesio vidurio iki rugsėjo pradžios 
jo prižiūrimame ruože vyko iš anksto (dar žiemą) privežtų akmenų 
skaldymas kasmetiniam plento taisymui. Akmenskaldžiai, iš Rusijos 
gilumos atvykę „burliokai“, suskaldę vieną „konusą“ (kūgį, lygų kubi- 
niam sieksniui), gaudavo už darbą 75 kap. Gautiems pinigams už kiek- 
vieną konusą pakvituoti reikalinga buvo „raspiska“, kurios parašyti 
nei akmenskaldžiai, nei Zažeckis nemokėjo. Tam ir buvo reikalingas 
„pišorius“. Raspiskos turėjo savo trafaretą: metai, mėnuo, diena, ka- 
da buvo priskaldytas „konusas“, akmenskaldžio pavardė, vardas, tėvo 
vardas ir paso numeris, toliau buvo nurodoma tiksli vieta, kur buvo 
supiltas kūgis (pagal telegrafo stulpų numeraciją), kūgio matai ir matų 
tikrumo konstatavimo data; baigėsi raštelis žodžiais: noayvna ir 3a ero 
HeIrpaMOTHOTO, IIO erO AHyHOji NpOCbGe, pacrucaaca? — ir čia dėjau sa- 
vo parašą, p. Zažeckis - antspaudą. Blogiausia buvo, kai reikėjo įrašyti 
akmenskaldžio paso numerį: beveik niekas iš jų paso neturėjo. Pakišda- 
vo kokį nors Rusijoje išduotą asmens pažymėjimą, kurio numerį rašiau į 
raspiską. Buvo ir tokių akmenskaldžių, kurie jokio dokumento neturėjo 
ir aiškinosi, kad pametę arba iš jų pavogę. Tada mano paklaustas, kaip 
čia reikia pasielgti, Zažeckis suraukdavo antakius, neva galvodamas, 
ir sakydavo: rašyk du aštuoni penki trys arba devyni vienas septyni 
trys ir pan., atseit liepdavo įrašyti tokius skaitmenis, kokie pirmieji jam 
ateidavo į galvą. Už kiekvienos tokios raspiskos parašymą Zažeckis at- 


„Žvalgui“ (rus). 


*  gavauir dėljo neraštingumo, asmeniškai prašant, pasirašiau (rus.). 

skaitydavo iš akmenskaldžio 15 kap. Jei kuris darbininkas šiaušėsi, o 
šiaušdavosi tik tokie, kurie turėjo tvarkingą dokumentą, Zažeckis pa- 
statydavo akis ir surikdavo: 

- A GyMara, a Nepia, a uepHHAa — BCe 3TO HHYETO He CTOHT? A nHCa- 
pio, čia jis rodydavo į mane, - He Hago MaaTHuT»? UTO OH, AapoM GyAeT 
paGoTaTb H NHCaTE Te6e pacrucku?! 

Kai darbininkas derėjosi, ar neužteks toms išlaidoms dešimties ka- 
peikų, Zažeckis pasidarydavo raudonas kaip burokas ir dar smarkiau 
surikdavo: 

— Ecau He xoveImmB paGoTATE, TaK yGupaiica K uOpTy, a GoABIIe He 
pasroBapuBait!* 

Tarnaudamas pas Zažeckį, pirmą kartą iš arti stebėjau sunkias sam- 
dinių darbo sąlygas ir jų išnaudojimą. Nuo saulės apdegę, pusplikiai, 
prakaituoti, įdubusiomis krūtinėmis ir išriestomis nugaromis, abiem 
rankom kėlė į viršų didelį geležinį kūjį, kurio kritimą lydėjo duslus 
„ech“. Kūjį nuleisdavo į kojų plaštakomis palaikomą didžiulį akmenį, 
nuo kurio į visas šalis lėkė mažutės žiežirbėlės. Kad kartais išslydęs 
kūjis nesužalotų kojų, jų apatinės dalys, beveik nuo kelių iki pat pirštų, 
buvo įvyniotos į įvairiausių skarmalų krūvą. Akmenskaldis, po poros 
dienų darbo susmulkinęs didelius akmenis į mažus, aštrius, beveik 
vienodo dydžio gabalėlius, krovė dailų kūgį ir ėjo prie kitos akmenų 
krūvos kito kūgio krauti. Taip per du vasaros mėnesius kiekviename 
maždaug telegrafo stulpų protarpyje išdygdavo prie plento šonų keli 
smulkios skaldos kūgiai. Zažeckis, pasiėmęs mane, važiavo plentu ir, 
laiks nuo laiko stabdydamas arklį, ėjo tikrinti kūgių. Išmatavęs kūgio 
apskritainį, pagrindą bei aukštį ir radęs matą atsakantį, lenkiškai pa- 
sižymėdavo knygutėje reikalingus duomenis, iš kurių, grįžęs namo, 
gaminau raspiskas. Jeigu Zažeckis, tikrindamas kūgio šonus įsprausta 
lazda, užtikdavo kiek stambesnius akmenėlius, liepdavo išardyti visą 
kūgį ir plačiai išbarstyti akmenukus. Akmenskaldžiai tokio ardymo 
labai nemėgo ir, jo vengdami, dirbo sąžiningai: per tuos du mėnesius 
atsimenu tik keletą tokių išardymų. 

Nors buvau dar tik dešimties metų berniukas, Zažeckis elgėsi su 
manim kaip su suaugusiu ir sau lygiu: turbūt jam imponavo mano raš- 
tingumas ir tai, jog matė manyje būsimąjį gimnazistą (motina jam buvo 
viską išpasakojus). Zažeckio jaunesnysis brolis pan Wincenty ir graži 
šeimininkė Hanusia, kurią Zažeckis buvo atsivežęs pernai iš Tauragės, 


1!  Opopierius, o plunksnos, o rašalas - visa tai nieko nekainuoja? O raštininkui ne- 
reikia mokėti? Ką, jis veltui dirbs ir rašys tau raštelius? (rus.) 
? Jei nenori dirbt, eik po velnių, o daugiau nekalbėk! (rus.) 

leido laiką virtuvėlėje, ten ir valgė. Mane Zažeckis sodinosi prie stalo 
savo kambary, kur Hanusia atnešdavo valgyti. Kai pono nebuvo namie, 
valgėm visi trys virtuvėlėje. Nakčiai atėjus, mudu su Vincentu eidavom 
gulti į daržinę ant šieno,.c.Zažeckis su Hanusia miegojo namelyje. Vin- 
centas, Hanusiai padedant, tvarkė visą ūkį iš kelių dešimtinių dirbamos 
žemės, pievos, krūmais apaugusios balos, poros karvių ir tiekos arklių, 
kurių vienas buvo skirtas ūkio reikalams, o antras, geresnis, - pono 
kelionėms. Keliavo Zažeckis dažnai: išvykdavo iš namų tai į Šiaulius, 
tai į Kelmę, tai į Skaudvilę; kartą buvo išvykęs net į Tauragę. Ko jis visą 
laiką važinėjo, nei aš, nei namiškiai nežinojom, o pats jis pasisakydavo 
tik Hanusiai, kad važiuoja su reikalais ir kad lauktų tada ir tada. Za- 
žeckis nebuvo kalbus. Grįžęs iš kelionės, sušukdavo: „Wincenty!“, ir 
tas, jei buvo namie, bėgo priimti arklį. Iškinkęs jį ir kiek pavedžiojęs po 
kiemą, statė į tvartą. Po to pasigirsdavo: „Hanusia, obiad!“ arba: „Ha- 
nusia, kolację!“! ir vėl įsiviešpataudavo tyla. Hanusia labai bijojo savo 
pono: jam esant namie, visą laiką sekė akimis, pasiruošusi patenkinti 
kiekvieną užgaidą, kurį įspėdavo iš jo veido judesių, iš žvilgsnio ar ūsų 
krūptelėjimo. Bet užtat ponui iškeliavus, linksma būdavo namelyje: 
Hanusia tuoj pradėdavo dainuoti, Wincenty ir aš pritardavom, o vėlai 
vakare, jei ponas dar nebuvo grįžęs, trise atsiguldavom ant kvepian- 
čio šieno daržinėje ir tyliai išdykavom: mudu su Vincentu kutenome 
Hanusią, o ši šnabždėjo: „Cicho, cicho, stuchajcie, czy nie jedzie“, - ir 
kai tik iš tolo pasigirsdavo tarškėjimas pono bričkos, o tuos garsus pui- 
kiai atskirdavom, Hanusia galvotrūkčiais bėgo iš daržinės. Kartą taip 
mums sugulus ant šieno, Hanusia pasakė, jog ponas šią naktį negrįšiąs, 
išvažiavęs į Tauragę, galbūt ir dvi naktis ten nakvosiąs. Kai Hanusia 
rengėsi eiti į namelį, Vincentas ėmė prašyti, kad pasiliktų su mumis, 
kad čia esąs oras malonesnis, netvanku kaip saulės įkaitintame mūre. Ši 
iš pradžių atsisakinėjo, o paskui, beveik sutikdama, griebėsi paskutinio 
argumento, kad virtuvės duris palikusi atdaras ir reikią eiti. Wincenty 
pats išbėgo iš daržinės ir netrukus grįžęs ramino: 

- Wszystkie drzwi pozamykatem, bądž spokojna, moja goląbecz- 
ko?, - taip ją vadino, broliui negirdint. 

Jiems bekalbant ir besistumdant, ėmiau migdytis, potam ir visai už- 
migau. Kitą rytą pastebėjau, kad Hanusia vengia žiūrėti į Vincentą, tuo 
tarpu kai šis nenuleidžia nuo jos akių; jei kada jų žvilgsniai susitikda- 
vo, Hanusia paraudonuodavo. Po pietų dangus ėmė niauktis, skubėjom 


!  „Hanusia, pietūs! Hanusia, vakarienė!“ (lenk.) 
2 „Tyliai, tyliai, klausykit, ar nevažiuoja“ (lenk.). 
* Visas duris uždariau, būk rami, mano balandėle (Ienk.). 

suvežti paskutinį šieną ir gerokai privargom. Vakare, mums begulint 
ant šieno, ėmė žaibuoti ir griausti, pasipylė lietus. Vincentas neišleido 
Hanusios iš daržinės, taip ir sumigom. Pabudau pajutęs skausmą ran- 
koje, kurią kažkas smarkiai tampė. Pravėręs akis, pamačiau atidary- 
tas daržinės duris, pro kurias veržėsi auštančios dienos šviesa, ir prie 
manęs palinkusį pono Zažeckio veidą su nusvirusiais ūsais ir išplės- 
tom akim, viršum kurių nuo kepurės lašėjo vanduo. Vincentas knarkė 
šalia. „Gdzie Hanusia?““, — šiurkščiai šnabždėjo man Zažeckis. - „Nie 
wiem, - atsakiau, - musi byč w domu“. - „Czy tu byta?““, - vėl paklausė 
patylomis. „Nie“, - pamelavau, nusisukdamas į šalį, ir vėl užmigau. 
Vakare, kai Zažeckis jau ruošėsi gulti, o aš ėjau į daržinę pro virtuvėlę, 
duryse į lauką susidūriau su Hanusia; ji pasilenkė, apkabino mane ir, 
stipriai pabučiavus į lūpas, užtrenkė duris. Iš karto nieko nesupratau, 
tik jau besimigdant dingtelėjo mintis: padėkojo, kad neišdaviau. 

Vasara ėjo į galą. Darbai prie plento mažėjo, beveik visi numatyti 
skaldos kūgiai buvo jau išdygę savo vietose. Vieno šeštadienio popietį 
Zažeckis įteikė man auksinę penkrublinę ir pasakė, jog tarnyba pasi- 
baigė. Labai nudžiugau, niekuomet tokio pinigo nebuvau turėjęs. Auk- 
sinį įvyniojau į popieriuką ir įsidėjau į terbelę su maistu, kurį kelionei 
parūpino Hanusia. Pasibučiavęs su Vincentu (Hanusia pati mane pa- 
bučiavo) iškeliavau namo. Bubiuose, atsisėdęs ant Dubysos kranto po 
tiltu, pasilsėjau, suvalgiau duonos riekę su sūriu ir iškeliavau toliau. Iš 
Bubių pasukau į dešinę ir smėlėtu keliu, kurio kairiame šone ūžė giria, o 
dešiniajame siūbavo geltonų rugių laukai, priėjau Baltosios vienkiemį, 
grafo palivarką, vadinamąją „Biala“. Prie pat kelio, jo dešinėje, riogsojo 
ilgas, kalkėmis dažytas namas, kur kitados buvo šauni grafo svetainė 
keleiviams, o dabar - tik paprasta karčema; šalia jos didžiulė grafo lent- 
pjūvė - tartokas. Nuo Baltosios, stovėjusios kaip tik puskelyje tarp Bu- 
bių ir Kurtuvėnų, ėjau iki seno ąžuolo, su išpuvusia liemens apačia, kur 
sulindę piemenys perlaukdavo lietų. Čia baigėsi giria, kuri nepertrau- 
kiamai tęsėsi nuo pat Bubių kairiame kelio šone. Iš čia iki Kurtuvėnų 
tebuvo pusė varsto. Atėjau namo jau saulei leidžiantis. Virtuvėje radau 
motiną, kuriai ir atidaviau savo pirmąjį uždarbį. Ji labai nudžiugo ne 
tiek dėl to auksinio penkrublio, kiek dėl mano laimingo grįžimo. Tėvas, 
sužinojęs, kad per vasarą uždirbau penkis rublius, tik nusišypsojo ir 
paklausė, kiek maždaug esu parašęs tų „raspiskų“. Tikro jų skaičiaus 
nežinojau, bet atsiminiau, kad vidutiniškai per dieną parašydavau apie 
dvidešimt. 


„Kur Hanusia?“ (lenk.) 
„Nežinau... turi būti namie... Ar čia buvo?“ (lenk.) 

- Išeina, - sumetė tėvas, - kad už kiekvieną raspiską Zažeckis tau 
sumokėjo maždaug po kapeiką, o 14 kapeikų įsidėjo sau į kišenių. Tu 
už savo darbą gavai penkis rublius, o Zažeckis, neparašęs nė vienos 
raspiskos, gavo 70 rublių. «. 

Užstodama Zažeckį, motina aiškino, kad tas 14 kapeikų bus, matyti, 
atskaitęs už išlaikymą, bet tėvo neįtikino, ir jis dar ilgai spjaudėsi. 

Kitą dieną (sekmadienį) anksti rytą pašokau nuo savo tapčano, susi- 
rūpinęs nepramiegoti gadzinkų. Jurgis pasakė jau nebeisiąs su manim į 
bažnyčią, rytoj visai išeinąs namo, į kaimą prie Raudėnų. Nesuskubau 
paklausti, kas pasidarė, kodėl jis išeina, išbėgau į bažnyčią; ten radau 
tėvą jau sėdint prie vargonų. Iš bažnyčios grįžus, motina pasakė, kad ir 
aš rytoj eisiąs su Jurgiu; jis nuvesiąs mane į Kuršėnų geležinkelio stotį; 
ten aš nusipirksiąs bilietą ir vyksiąs į Papilę, iš kur pavenčiais nueisiąs į 
Kalniškių dvarą, perbrisiąs per Ventą ir pernakvosiąs pas tetą Kaziunią. 
Kitą dieną vyksiąs į Šiaudinę, kur iš klebono paimsiąs savo gimimo 
metrikus, reikalingus pristatyti į gimnaziją prieš egzaminus. 

- Jau pavasarį, - sakė motina, - reikalavo metrikų ir darė dėl jų kliū- 
čių; tik Frankenui tarpininkaujant, pasitenkino pradedamosios moky- 
klos baigimo liudijimu, kur ir amžius nurodytas. Pasižadėjau pristatyti 
metrikus vėliau. Jei dabar paduosiu prašymą be metrikų, gali prikibti 
ir neleisti laikyti egzaminų. 

Paklausiau, kodėl išeina Jurgis. 

- To prawdziwy lajdak, - trumpai atsakė motina, - niech sobie idzie, 
skąd przyszedt'. 

Taip nieko ir nesužinojau. Pirmadienio rytą mudu su Jurgiu išsiren- 
gėm į kelionę. Pasiėmėm du maišelius su maistu, kiekvienas sau, Jurgis 
nusidrožė lazdą gintis, kaip jis sakė, nuo šunų ir razbaininkų, o aš ga- 
vau iš motinos visą rublį smulkiais sidabrinukais bilietui nusipirkti, už 
metrikus klebonui užmokėti ir šiaip kam. 

- Jeigu kelyje jus pavys koks važiuotas žmogus, prašykite pavėžė- 
ti, - mokė motina, - pavargsite visą kelią eidami, o tu, sūnel, taupyk 
kapeikas, kad ir grąžos iš to rublio atsineštum: juk dabar iš tavo uždar- 
bio beliks keturi rubleliai. Kuršėnuose sustosit pas Baukų, Jurgis žino, 
kur rasti; jei bus vėlu, tai ir pernakvosit pas jį. Baukus - geras žmogus, 
priglaus, o maistą savo turit. Tu, Jurgi, palydėk Bonaventūrą į Kuršėnų 
stotį per mišką, kad kas neatimtų pinigų. Stotis netoli, bus kokie keturi 
varstai nuo miestelio. Eikit negaišdami, niekur neužtrukit, - baigė mo- 
tina atsisveikindama, o man dar priminė: - Žiūrėk, nepamesk pinigų. 


* | Tai tikras ištvirkėlis... tegu sau eina iš kur atėjęs (lenk.). 

Iš Kurtuvėnų išėjom Linartų keliu, iš kurio netrukus pasukom į Gir- 
nikų taką. Persikėlę per kanalą, įėjom į vieškelį. Čia pat riogsojo Girni- 
kų kalnas, į kurį nutarėm valandėlei įkopti. Skynimuose prisibraukėm 
aviečių, nusinešėm į kalno viršūnę ir čia jas suvalgėm su duona. Kiek 
pasimėgavę reginiais iš kalno - Šiaulių bažnyčia, Šatrijos kalnu -ir ypač 
įsižiūrėję į Micaičius, pro kur mums reikėjo eiti, ir į Kuršėnus, kurių 
bažnyčios raudonas bokštas, mirgąs saulės spinduliuose, kyšojo iš miš- 
kų, leidomės nuo kalno stačiai į Gilvyčių dvarą; pro jo kiemą įsukom į 
smėlėtą Kuršėnų vieškelį. Saulė dikčiai kepino, buvo tylu. Niekas nei 
priešais mūsų, nei iš užpakalio nevažiavo. Būtų buvę nuobodu eiti, jei 
ne linksmas Jurgio būdas. Jis tai niūniavo žemaitiškas dainuškas, tai 
giedojo lenkiškas gadzinkas, tai prisimindavo pas mus išmoktų lenkiš- 
kų eilėraščių nuotrupas, nežmoniškai tardamas žodžius: 

Od Iez moich się zaduszę! 

Ja ci datem calą duszę, 


a dziš w drogę jechač muszę — 
ja tak cię kochalem! 


Lecz, na Boga, ja powrocę, 

dni žatoby wolą skrėcę 

i piešti szczęšcia znow zanucę 

nowym natchnieni szalem...! 

- Otir nesuskubau išmokti - nei vargonauti, nei lenkiškai šnekėti, - 
kalbėjo Jurgis, toli gražu ne nuliūdusiu balsu, — Kodėl? O vis dėl tos 
smarvės, kad ji kur! 

Susidomėjau, tikėdamasis išgirsti tai, ko vakar nesuskubėjau iš jo 
sužinoti, ir apie ką motina nepasakė. Jurgio pasitraukimas prieš laiką 
buvo nepaprastas įvykis: visi tėvo mokiniai, kiek jų įvairiais laikais bu- 
vo, išeidavo iš mūsų tik gerokai pramokę tų dviejų dalykų, reikalingų 
vargonininkui - vargonauti ir lenkiškai kalbėti. 

- Dėl kokios smarvės? - paklausiau. 


' Nuo savo ašarų užtrokšiu! 
Tau atidaviau visą sielą, 
O šiandien turiu iškeliauti - 
Aš taip tave mylėjau! 
Bet, dėl Dievo, aš sugrįšiu, 
Gedulo dienas valia sutriuškinsiu 
Ir laimės dainą vėl užniūniuosiu 
Nauja įkvėpimų aistra... (Ienk.) 
Jurgis deklamavo: odtezmoik siazaduša, jacidalam caladuša, adisvdroga jekačmuša, 
jataksi kokatam... 

- Tai tau motina nieko nesakė? Tu tada pišoriavai pas aną nusmukt- 
kelnį Zažeckį, kai aš įsigijau bėdą... dėl tos Teklės, dėl Medekšaitės, kad 
ji kur! ž . 

Teklė Medekšaitė buvo mūsų klebono augintinė, jo šeimininkės duk- 
tė, kokių dvidešimties metų išlepinta pana, labai klebono Gutovskio 
mylima. Kiek pamokyta, visą laiką skaitė lenkiškas knygas ir klebono 
jai išrašomus iš Varšuvos žurnalus. Jos motina, jauna būdama, tarnavo 
pas tą patį kleboną, paskui išėjo už vyro, atsinešdama klebono duotąjį 
kraitį nusususiam bajorui Medekšai; prigyveno su juo dvi dukteris ir į 
senatvę vėl grįžo pas kleboną, kuris visus juos apgyvendino palivarke, 
didžiuliame netoli klebonijos name, pakalnėje. Nors Medekšai užėmė 
geresnį palivarko galą iš dviejų stancijų, vis dėlto panai Teklei buvo ne 
„unoras“ („nie honor“) gyventi po vienu stogu su klebono kumečiais, 
kurių dvi šeimynos tilpo antrame namo gale. Be tų kumečių su vaikais 
ir kerdžiaus su piemenuku, tame prastame gale gyveno dar klebono 
furmonas su žmona ir vaikais. Čia pat rikiavosi ūkio pastatai: svimas, 
arklidė, tvartai, jauja, dvi daržinės, klojimas ir pirtis. Šioje vietoje kiaurą 
dieną triukšmavo vaikai ir gyvuliai. Mokytai bajoraitei Teklei negalėjo 
būti maloni tokia aplinka, ir ji, kai tik grįžo iš Vilniaus pensijos, namie 
beveik nesėdėjo: vasarą, gražiai apsirengusi, su skrybėle ant galvos, su 
vėduokle vienoje rankoje ir knyga - antroje vaikščiojo po klebono par- 
ką ir sodą, arba, blogam orui esant, sėdėjo (irgi su knyga), erdviuose 
klebonijos gonkuose. Žiemą dienas leido klebono „pakajuose“, eidama 
namo tik gulti. Kai panai sukako dvidešimt metų, klebonas aiškino tė- 
vams, jog jaunai apsišvietusiai panelei netinka gyventi po vienu stogu 
su tamsiais mužikais, ir įtikinėjo, kad jai pats laikas keltis į kleboniją, 
kur ji turėsianti šviesių žmonių kompaniją, jo paties ir kamendoriaus; 
nenuobodžiausianti sueidama su ponija, atsilankančią pas kleboną; gal 
čia ir vyrą susirasianti. Paskutinis argumentas paveikė motiną, kuri iš 
pradžių kiek svyravo, bijodama savo dukters asmenyje susilaukti kon- 
kurentės; tiesa, klebonas jau buvo senas, bet... kas tuos vyrus supaisys! 

Kurtuvėnų klebonijos statytojas nenumatė atskiros patalpos šeimi- 
ninkei: viename klebonijos gale buvo salonas, klebono miegamasis ir 
valgomasis, kurį nuo virtuvės skyrė siauras koridoriukas; virėja mie- 
gojo virtuvėje, o liokajus, ėjęs ir namų sargo pareigas, - koridoriuke. 
Antrame gale, atskirtame nuo pirmojo ilgu, koridoriaus pavidalo kam- 
bariu, paverstu klebono kanceliarija, buvo dviem vikarams maži butu- 
kai, kiekvienas iš dviejų kambarėlių. Šitokį kambarių sutvarkymą Me- 
dekšienė, kurią visi vadino „pani Medekszyna“, gerai žinojo, todėl ir 
teiravosi pas kleboną, kur jos duktė tenai galėtų prisiglausti. Klebonas iš 

pradžių buvo numatęs užleisti panelei du vakuojančius vieno vikariato 
kambarėlius, bet Medekšienė pastebėjo, jog nepatogu esą mergaitei gy- 
venti greta jauno vikaro. Xiądz' Gutowski (taip jis pasirašydavo) su tuo 
sutiko ir, papeikęs klebonijos statytojo nevykusį planą, nutarė šią klaidą 
atitaisyti: po poros mėnesių išaugo vieno didelio kambario pastatas, sa- 
vo trimis sienomis nukreiptas į klebono laukus. Ketvirtoje sienoje, pri- 
glaustoje prie klebonijos pastato, liepė įtaisyti dureles, siauru koridoriu 
jungiančias priestatą su klebono miegamuoju, kad šis dieną naktį galėtų 
patikrinti ten gyvenančios „asabos“ elgesį. Tokiu būdu ir vikaras bū- 
siąs apsaugotas nuo pagundos, ir panelės Teklės niekas negalėsiąs įtarti. 
Medekšienė visa tai papasakojo motinai, su kuria palaikė bičiulystę, 
o motina - tėvui, mums, žinoma, girdint. Savo akimis mačiau, kaip, 
pastatui išdygus, kelių vežimų gurguolė atvežė iš Šiaulių man neregė- 
to grožio baldus, metalinę lovą su blizgančiais pagražinimais galuose, 
didelį veidrodį su staliuku, praustuvą su balto marmuro lenta, gelsvai 
poliruotą pianiną (jo labiausiai pavydėjau panelei, nemokančiai skam- 
binti), šviesaus medžio kredensą: ir kitus smulkesnius daiktus, kurių ir 
pavadinti nemokėjau. Tą patį vakarą, kada priestatas buvo apstatytas 
baldais, panna Tekla Medekszanka apsigyveno klebonijoje. Tėvas buvo 
pakviestas mokyti ją skambinti. Tačiau iš muzikos pamokų niekas neiš- 
ėjo: panelė klausos neturėjo ir muzikos nemėgo. 

Kaimynystėje su pagyvenusiu klebonu, kuris, ir žaliūkas būdamas, 
vis dėlto netrukus turėjo baigti septintą dešimtį, panelė jautėsi nekaip: 
pasidarė labai nervinga, užmetė skaitymą, po parką nebevaikščiojo, 
išblyško ir ėmė džiūti. Vakarais ir naktimis žmonės girdėjo panelės 
klyksmą ir aimanavimus. Klebonas skleidė gandus, neva „panna dos- 
tala nerwowej choroby“?. Klebonijoje gyvendama, panna Tekla apsi- 
leido. Iš namų išeidavo vienplaukė, be skrybėlės ir vėduoklės, dėvėjo 
paprasta kasdienine suknele. Rūpindamasis Teklės sveikata, klebonas 
tenkino kiekvieną jos užgaidą. Kartą ji pasiskundė, kad vakarais kle- 
boniją ima supti drėgmė, kylanti iš pakalnės sodo gale, kur vingiavo 
graži šimtamečių topolių alėja. Klebonas įsakė iškirsti galingus tankiai 
suaugusius topolius, vienintelį bažnytkaimio papuošimą. Pirmiems to- 
poliams išvirtus, subruzdo grafai: delegavo pas kleboną komisorių su 
grafų „veto““. Tačiau klebonas, Teklės sveikatą statydamas aukščiau už 
grafo reikalavimą, šiurkščiai atsakė: 


* Kunigas (ienk.) (red. pastaba). 

2 bufetą (lenk). 

* „panelė apsirgo nervų liga“ (lenk.). Po kiek metų, jau man studentaujant, vikaras, 
užsimindamas apie anas isterijas, gudriai nusišypsodavo, primerkęs vieną akį. 

*  „draudžiu“ (lot). 

- Wolno Tomku w swoim domku!. 

Nenumatė vargšelis, kad dėl šios grafo intervencijos nepaisymo vei- 
kiai bus iškeltas iš turtingų Kurtuvėnų į menką filiją! 

Alėja buvo iškirsta, bet. panelės sveikata nepagerėjo. Dabar ėmė 
skųstis, kad negalinti naktimis užmigti dėl gaisro baimės: gaisras galįs 
kilti iš senos altarijos pakalnėje, kur mes gyvenom. Jai neduodą ramy- 
bės dūmų kamuoliai, kylantieji vakarais iš altarijos kamino; kartais ji 
tuose dūmuose pastebinti mažas kibirkštėles, kurias vėjas galįs nunešti 
ant klojimo stogo. Ji klebonui turbūt nepapasakojo kito dalyko, kuris 
nustatė ją prieš altariją labiau už anuos dūmus: klebono sodo gale, prie 
tvoros, kaimynystėje su altarijos sodeliu, buvo sena, vynuogiais apau- 
gusi altanka; joje dažnai rymojo romantiška Teklė. Pro tvoros plyšį ste- 
bėdavau, kaip ji užeina į tą palapinę, atsisėda ant suolelio, sustato alkū- 
nes ant kelių ir, delnais laikydama skruostus, žiūri į žemę. Vieną tylų 
vasaros vakarą pro tą plyšį pamačiau ją sėdint ne ant suolelio, bet ant 
klebono kelių. Po mano kojų trakštelėjo išdžiūvusi šakelė, pana pasuko 
galvą, ir mūsų akys susitiko. Nuo tvoros pabėgau, niekam nepasakojau 
apie tai, ką buvau matęs. Panelė nutarė savo dūmojimų vietą atpalai- 
duoti nuo nekuklių akių. Jos ramybe rūpindamasis, klebonas pasiryžo 
sugriauti altariją su visai dar nauja, tėvo pastangomis pastatyta daržinė- 
le ir tvartu, o mus iškelti į ubagyną, kuriam praplėsti medžiagą numetė 
paimti iš sugriautų altarijos pastatų. Jokie motinos (tėvas nesikišo) mal- 
davimai, jokie užtikrinimai, kad gaisro nesukelsim, negelbėjo: name- 
liai, kuriais taip džiaugėmės, buvo išardyti, vieta išarta ir prijungta prie 
klebono sodo, o mes atsidūrėm ubagyne. Mūsų būklė labai pablogėjo: 
vietoje keturių kambarėlių su virtuve, tvartu ir sodeliu gavom vieną 
patalpą be grindų, be sandėlio, be virtuvės. Ubagai ir špitolninkai — 
zakristijonas ir pramatorius - valgį virėsi vad. kamine, didelėj tamsioj 
kiaurymėj vidury ubagyno. Tos kiaurymės viršuj buvo įtaisytas didelis 
mūrinis kaminas, juo aukštyn, juo siauresnis. Kas norėjo išsivirti valgį, 
atsinešdavo žabarų ir sukišdavo po dideliu geležiniu trikoju, išlikusiu 
turbūt dar iš pagonybės laikų, - toks jis buvo gremėzdiškas, sulanksty- 
tas, aprūdijęs. Ant trikojo pastatydavo puodą ir užkurdavo ugnį. Dūmai 
iš pradžių pasklisdavo po visą kiaurymę, bet, atidarius duris į lauką, 
imdavo veržtis aukštyn, kol pagaliau išeidavo pro kaminą į orą. Lyjant 
ar sningant, kiaurymės apačioje susidarydavo tikri klanai; apsukresni 
ubagai išsikasdavo griovelius, kuriais vanduo nubėgdavo toliau nuo 
trikojo. Trikojis buvo vienas, o norinčių juo naudotis - daug. Jokios eilės 


! Savo namuose Tomas šeimininkas (Ienk.). 

ar pirmenybės nebuvo nustatyta: kas pirmas pasikišo žabarus ir pastatė 
puodą, tas ir virėsi valgį. Jei žabarai buvo netikę, drėgni ar supuvę, viri- 
mas užtrukdavo ilgai. Šitokia tvarka motinai labai nepatiko. Iš pradžių 
tikėjosi iš ubagų tam tikros pagarbos, manė, jog kiekvienu laiku jai už- 
leis vietą prie trikojo, bet apsivylė: špitolninkai atkakliai laikėsi savosios 
tvarkos. Tėvui į bobų rietenas nesikišant ir virtuvės reikalais visai ne- 
sirūpinant, motina pasiryžo pati viską sutvarkyti. Susirado mūrininką, 
kuris pastatė mūsų patalpoje pečiuką valgiui virti ir nedidelę krosnį 
patalpai apšildyti žiemos metu. Krosnį statyti klebonas buvo atsisakęs, 
pareiškęs, jog už sienos yra zakristijono Paliulio krosnis, vienu šonu pri- 
glausta prie mūsų sienos, ji turinti apšildyti ir mūsų trobą. Susirado mo- 
tina ir dailidę. Šis lentomis iš išardyto tvarto perskyrė patalpą ant dveja: 
mažesnė dalis pasidarė virtuvėle, o didesnė - gyvenamuoju kambariu. 
Be to, motina išprašė iš klebono apipuvusias grindis iš sugriautos alta- 
rijos ir įstatydino jas į dabartinį mūsų kambarį: virtuvėlę pati išgrindė 
plytgaliais, atsineštais iš sugriautos altarijos pamatų. Pertvaros sienelę 
ir durpalaikes iš abiejų šonų išklijavo popieriais iš sugadintų metrikinių 
lapų, o prie visų trijų langų pakabino iš vidaus užuolaidėles. Dėl šito- 
kio motinos pasidarbavimo po poros mėnesių patalpos nebepažintum. 
Kuriuo nors reikalu įeidami pas mus kaimynai ubagai net klumpes prie 
durų nusimesdavo, ne dėl to, žinoma, kad jų basos kojos būtų švaresnės 
užklumpes, bet iš pagarbos šeimininkei, padariusiai iš urvo gyvenamą- 
jį kambarį. Nors ir susitaikėm su savo dabartine būkle, vis dėlto tėvas 
negalėjo dovanoti panai Teklei, kurią teisingai kaltino sugriovus mūsų 
ramų gyvenimą altarijoje ir nukrausčius į ubagyną. Kiek kartų užsimin- 
davo apie ją, bjauriai keikėsi. Kalbos apie paną Teklę ir kurvos epiteto 
jai teikimas gyvai sudomino Jurgį, ėmė ją sekti. 

Tuo tarpu pakviestas grafų gydytojas pan Lawcewicz (turėjo dvarelį 
netoli Bubių) patarė panai daugiau vaikščioti, daugiau naudotis grynu 
oru, eiti į netolimą mišką, kaitintis saulėje, trinti kūną šaltu vandeniu 
ir kitaip grūdintis: nervai turėsią sustiprėti. Iš tų visų patarimų Teklei 
labiausiai, matyt, patiko tas, kuris kalbėjo apie vaikščiojimą: ėmė tran- 
kytis po laukus ir netolimus miškus. Užsimetus ant galvos paprastą 
skepetaitę, dažniausiai eidavo Linartų keliu, tuoj už klebonijos. Kartą 
ją pasekęs Jurgis užklupo išeinant iš skynimų, pagavo į glėbį ir pradėjo 
bučiuoti. Pana Teklė, kaip dabar man pasakojo Jurgis, nelabai tesiprie- 
šino, vieną kartą net grąžinusi bučkį, ir vis kartojo: 

- Ach, ach, Bože moj, co pan wyrabia, može ktos nadejšč!. 


' Ak, ak, ką tamsta išdarinėji, gali kas užklupti (Ienk.). 

Tačiau grįžusi namo bus, matyti, apsigalvojusi ir pasiskundė klebo- 
nui. Tas užsipuolė tėvą: 

- Jakiego tam tajdaka trzymasz u siebie w domu? Tož to, panie, 
prawdziwy cham, napastuje dzieweczki. Tak nastraszyč panienkę, co 
to nerwy nie w porządku! Zebys mnie jego zaraz odprawit tam, skąd 
się tu zjawil! Rozumiesz?! 

Klebono įspėjimą tėvas papasakojo motinai. Girdėjo ir Jurgis, teisin- 
tis nemėgino, nes ne pirma Teklė skundėsi juo: klebono skalbėja, uba- 
gyno davatkos ir net akloji Morta patyrė jo užkabinėjimus; pastaroji, 
pagaliuku susirasdama kelią, atėjo pas motiną ir teiravosi, ar ne mūsų 
Jurgis jai braukęs per pilvą ir mėginęs užversti sijoną ant galvos. Motina 
pasakė, kad šiai turbūt prisisapnavo, nes Jurgis, koks jis bebūtų, niekuo- 
met neišdrįstų „išnevožioti“ Dievo tarnaitės (Morta buvo brostvininkė). 
Aš tada iš sumišusio Jurgio akių mačiau, kad ši Dievo tarnaitė turėjo 
pagrindą skųstis. 

Po klebono įspėjimo Jurgis dar porą savaičių pabuvo pas mus, niekur 
neiškišdamas nosies iš namų, kad nepamatytų klebonas ar jo Teklė. 

- Kad aš dar kada užkabinėčiau mergas, - gynėsi Jurgis, - tfu, smar- 
vės! Niekados! Tak mnie pan B6g „dopomagaj“?, - baigė lenkiškai, pa- 
galiu kapodamas guižių galveles prie kelio. 

Tuo tarpu įėjome į tankų mišką. Ilgai per jį žygiavom, kramtydami 
kiekvienas savo užkandžius. Giriai pasibaigus, iki Kuršėnų beliko tik 
penki varstai. Ant kalnelio pamatėm medinę Micaičių bažnytėlę, netru- 
kus pasiekėm patį bažnytkaimį. Ten prie karčemos pasiteiravę, radom 
į Kuršėnus važiuojantį žmogų, sutiko mus pavėžėti. Pas Baukų atsidū- 
rėme jau saulei leidžiantis. 

Baukus buvo Kuršėnų trobelninkas. Kaip kitados tie plotai, kur pa- 
statytas Šiaulių miestas, priklausė grafui Zubovui, taip ir visas Kuršė- 
nų miestelis priklausė ponui Gruževskiui, gyvenusiam savo dvare už 
miestelio. Pan Gružewski išnuomodavo nedidelius sklypelius su bakū- 
žėmis vad. trobelninkams, kurie už teisę naudotis daržais ir pastatais 
mokėjo ponui tam tikrą mokestį. Kas neturėjo kuo užsimokėti, atidirb- 
davo pono laukuose ir pievose. Toks buvo ir Baukus. Jo trobelėje šį va- 
karą (o gal ir paprastai) visos kalbos sukosi tik apie poną Gruževskį: tai 
Baukus jį šiandien matęs jojant per lauką su komisorium, tai Baukienė 
girdėjus, jog sveikata pono dukters, kuri gydosi valakų žemėje, staiga 
pablogėjusi, tai Baukaitės (jų buvo dvi), ravėjusios pono daržuose, pa- 


' Kokį ten ištvirkėlį laikai pas save namuose? Tai tikras chamas, užpuldinėja mergai- 


tes. Taip išgąsdinti panelę, kurios nervai netvarkoje! Kad man jį tuoj pavarytum ten, 
iš kur atsibastė. Supranti? (Ienk.) 
Taip tegu man Dievas padeda! (Ienk.) 

stebėjusios gražią karietą išvažiavus iš dvaro nežinia kur ir su nežinia 
kokiais keliautojais; į karietą buvę įkinkyti keturi žirgai „cugu“ (dvi po- 
ros po viena kitos). Klausydamas tų kalbų, pagalvojau, jog mūsų grafas 
kukliau gyvena, nors gal ir didesnis ponas už Gruževskį: nei jo vaikai 
nesigydo po svetimus kraštus, nei karietomis nebuvau matęs važinė- 
jant. Jurgis tų kalbų nesiklausė, tik šnekučiavo prie krosnies su Barbike, 
vyresniąja Baukaite. 

Povakarienės, kurią valgėm visi kartu (savo maisto likučius iškratėm 
iš maišelių ir atidavėm Baukienei), Baukus užsirūkė pypkę ir, sužinojęs 
mane ketinant stoti į Šiaulių gimnaziją, ėmė pasakoti apie buvusį tos 
gimnazijos kapelioną, dabartinį Kuršėnų kleboną, kunigą Eidimtą. Vie- 
ną vakarą, pasakojo Baukus, po Viekšnių džiakono laidotuvių, kleboni- 
joje susirinkę kunigai, kurių tarpe buvo ir Eidimtas, jau gerokai įkaušę, 
ėmė ginčytis, kas iš jų drąsiausias, kas mažiausia bijąs giltinės ir lavonų. 
Daug kam iš kunigų pradėjus girtis savo drąsa, Eidimtas pasiūlęs tokias 
lažybas: kas iš jų sutiksiąs šią naktį, lygiai dvyliktą valandą, vienas be 
žiburio nueiti į bažnyčios rūsį, kur buvo pastatytas praloto džiakono 
grabas, atvožti viršų, nuimti nuo praloto piršto žiedą ir tą žiedą atnešti 
į kleboniją, tam jis, Eidimtas, duosiąs auksinę dešimtrublinę; kas sutiks 
eiti, bet to žygio iki galo neįvykdys, iš tokio Eidimtas nieko neimsiąs. 
Kunigų akys sužibėjusios, išgirdus pelningą pasiūlymą, ypač kad suti- 
kusiam jokiu atveju neteks mokėti; tačiau iš karto niekas nesiryžęs pa- 
sisiūlyti. Galop pareiškė savo sutikimą vietos vikaras, jaunas, išblyškęs 
kunigėlis, bet su sąlyga, kad jį iki bažnyčios durų lydėsiąs su „liktarna“ 
zakristijonas, atidarysiąs bažnyčios duris ir palauksiąs prie durų šven- 
toriuje; į bažnyčią įeisiąs ir į rūsį nusileisiąs pats vienas. Eidimtas su są- 
lygomis sutiko, ir, dvylikai išmušus, kunigėlis su zakristijonu iškeliavo. 
Bažnyčia buvo ne per toli. Klebonijoje likę kunigai, šnekučiuodami prie 
taurių, kantriai laukė, kuo pasibaigs lažybos. Po kiek laiko į kleboniją 
atbėgo uždusęs ir išbalęs zakristijonas; išmikčiojo, jog stovėdamas prie 
bažnyčios durų išgirdęs iš po žemės einantį baisų riksmą; norėjęs įeiti 
į bažnyčios vidų, bet be šviesos nesiryžęs: liktarną jam buvo užpūtęs 
vėjas. Visi kunigai kaip vienas, pasiėmė kas sierčikus (degtukus), kas 
žvakigalį, kas tiesiog lazdą, o vienas net kirvį, nuskubėjo į bažnyčią; 
zakristijonas iš paskos. Nusileidę į sklepą po didžiuoju altorium, ra- 
do dureles pravertas, o viduj, prie pat grabo, gulint nebegyvą vikarą. 
Grabo viršelis buvo užvožtas, o grabo galas gerokai išjudintas iš vietos; 
tarp viršelio ir šoninės sienelės rastas įsispraudęs ilgos vikaro sutanos 
skvernas. Apžiūrėję vikaro lavoną, kunigai rado jo dešinėje užspaus- 
tą praloto žiedą, o ant kaktos pamatė kruviną randą. Dalykas visiems 

paaiškėjo: atvožęs grabo viršų, vikaras bus nuėmęs nuo lavono rankos 
žiedą ir, patamsėje paleidęs grabo viršelį, bus netyčia palikęs viduj savo 
sutanos galą, užsinėrusį ant viršelio vinies. Traukdamasis lauk, vika- 
ras bus pajutęs, jog ji kažkas sulaiko. Mirtinai išsigandęs, taip smarkiai 
šokęs lauk, jog net grabą išjudino iš vietos ir perskėlė galvą į durelių 
staktą; sutana neplyšo (geros gelumbės būta!) - čia Baukus pakėlė pirštą 
į viršų, - tik plyšo vikaro širdis. Kunigas Eidimtas pasidarė paniuręs, 
niekas po to nematęs jo juokiantis arba bent kiek linksmesnį. 

- O tas zakristijonas, tai aš buvau, — baigė pasakojimą Baukus. — 
Viekšniuose ir su tavo motina susipažinau, kada ji lankėsi pas tenykš- 
tį kleboną, teiraudamasi geresnės vietos tėvui; jis tada vargamistravo 
Šiaudinėje. Netrukus po kunigėlio laidotuvių - šventas buvo žmogus, 
amžinatilsį, - ir aš palikau Dievo tarnystą, nebegalėjau ilgiau zakristi- 
jonauti: vis vaidenosi kunigėlis su perskelta galva. Išblyškęs ir liūdnai 
šypsodamasis paskutinį kartą aną naktį ėjo į bažnyčią, o aš dar jam 
duris atidariau. Nebegalėjau ištverti, atsikrausčiau į Kuršėnus, ir štai 
va trobelninkauju. 

Baukienė su dukterim maža tesiklausė pasakojimo: pati triūsė po 
trobą namų reikalais, o duktė plovė indus. Barbikė, stovėdama prie 
krosnies, vikriai keitė įstrižai į skylę krosnyje įremtą balaną, kai ši baig- 
davo degti. Bet mes su Jurgiu akių nenuleidom nuo Baukaus lūpų, o 
mane net šiurpas purtė klausantis tokių baisenybių. Baukus buvo se- 
nyvas kresnas vyras; jo gelsvi ūsai tiek buvo tankūs ir ilgi, kad pypkė 
atrodė kyšanti iš šieno kupsto. Kelis kartus patraukęs pypkę, suko galvą 
į trobos kertę ir spjaudė pro dantis, darydamas „patryk“; bet spjaudalai 
įstrigdavo paprastai į ūsus, todėl jis kaskart kairės delnu pasibraukdavo 
per smakrą, o paskui trindavo ranką į sermėgos skverną. 

Baukui pabaigus kalbėti, pasišovė ir Jurgis pasakoti keistą nuotykį, 
ištikusį jo tėvą. Buvę taip: vieną žiemos vakarą, dar ne visai sutemus, 
senis Jonaitis išėjęs iš trobos uždėti arkliams šieno nakčiai. Kol jis ten 
triūsė, labiau sutemo. Grįžtant namo taku per daržą, jam pastojęs kelią 
storas pelų maišas, piestu atsistojęs tako vidury. Jonaitis pamanęs, kad 
maišas jam tik vaidenasi, o iš tikrųjų nieko nėra. Bet maišo, pasirodo, 
būta, nes Jonaitis, slinkdamas pirmyn, atsimušęs į jį ir niekaip negalėjęs 
namo grįžti: kai tik pasisukdavęs į šoną, norėdamas apeiti maišą, šis 
tuoj jam pastodavęs kelią. Jonaitis nė kiek neišsigandęs, tik pikta jam 
pasidarę: griebęs maišą į glėbį, ketindamas paversti ant žemės. Ranko- 
mis bečiupinėdamas, įsitikinęs maišą kietai prikimštą pelų. Tuo tarpu 
maišas ne tik nesidavęs paverčiamas, bet pats ėmęs veržtis pirmyn ir 
stumti Jonaitį atgal, linkdamas į jį savo viršūne, tarytum norėdamas 

užšokti jam ant sprando. Taip jie ilgą laiką grūmęsi. Jonaitį jau prakaitas 
išmušęs, o maišas koks buvęs, toks ir pasilikęs. Staiga sugirgždėjusios 
trobos durys: nesulaukdama vyro, Jonaitienė ėjusi į kiemą pasižiūrė- 
ti. Sulig tuo garsu maišas su pelais dingęs. Ryto metą senis su žmona 
buvo pasiryžę paieškoti pėdsakų po sniegą, bet naktį pasnigę, ir nieko 
nebuvę matyti. Kaimo bobos, išgirdusios iš Jonaitienės tą keistą atsiti- 
kimą, aiškinusios, kad tai buvo dūšia iš čysčiaus, kuriai Dievas įsakęs 
paversti Jonaitį. Jei šitą Dievo įsakymą jai būtų pavykę išpildyti, būtų 
buvus išganyta ir įsileista į dangų. Kunigas mokęs, jog tokiais atsitiki- 
mais, kur įtariamas dūšios atsilankymas, reikią užpirkti mišias; jeigu tai 
nebūsią padaryta, maišas kitą kartą galįs ir visai pasmaugti gaspadorių. 
Jonaitienė nunešusi kunigui rublį „ant intencijos dūšelių, čysčiuje mū- 
kas kenčiančių“, ir maišas daugiau nebepasirodęs. 

Kiek Baukienė nekreipė dėmesio į vyro pasakojimą, kurį, matyt, 
buvo daug kartų girdėjusi, tiek dabar, Jurgiui pasakojant, rodė didelį 
susidomėjimą: atsistojo prie stalo, kur mes sėdėjom, ir, atrėmus ranką 
į smakrą, gaudyte gaudė Jurgio žodžius. Išgirdusi apie dūšeles, ėmė 
linguoti galvą ir tarė: 

- Otai Dievo galybė! Kokius darbus dūšelėms užduoda! Girdit, mer- 
gikės? Gyvenkit padoriai, kad nesusilauktumėt po smerčio koronės. 

Baukus į šitą pasakojimą niekaip nereagavo, tik dažniau spjaudėsi. 
Buvo didelis pasakorius; ir dar aną vakarą šį tą pasakojo, bet jau ne- 
bepamenu. Išsiskirstėm gulti. Mes su Jurgiu ir Baukaitėmis nuėjom į 
daržinikę ant šieno, seniai paliko troboje. Jurgis, tartum susitaręs, tuoj 
prisigretino prie Barbikės. Jie sugulė viename daržinikės kampe, aš su 
antra Baukaite - kitame. 

Rytmetį Baukus pasakė, jog Jurgiui nėra ko lydėti mane į vakzalą 
(žodžio „stotis“ žemaičiai dar nebuvo girdėję), nes aš galįs ir pats nu- 
važiuoti diližanu, kuris rytais ir vakarais veža keleivius, imdamas po 
penkias kapeikas iš kiekvieno. Jurgis galįs tiesiai vykti namo, į savo 
kaimą. Tačiau šis atsisakė be manęs eiti ir prašė Baukaus leisti jam pa- 
laukti čia manęs grįžtant iš Šiaudinės; tas dvi dienas jis padėsiąs Baukui 
dirbti pono laukuose (prasidėjo rugiapjūtė), o kai aš grįšiąs, jis kartu su 
manim (o gal ir kuri Baukaitė norėsianti? - pažiūrėjo į Barbikę) eisiąs 
pas tėvą. Šis atvešiąs mus atgal į Kuršėnus ir iš čia vyksiąs į Kurtuvėnus 
atsivežti jo patalynės ir baltinių. Man Jurgis pašnabždėjo, kad jis tiesiog 
bijąs tėvo, pikto ir griežto senio, kuris jam duosiąs į kailį; kai nueisim 
kartu, tėvas gal ir nedarysiąs jam gėdos, nelupsiąs. 

Nors traukinys į Papilę, kaip sakė Baukus, ėjo gerokai po pietų, pie- 
tų nelaukiau. Nuskubėjau į miestelio aikštę, kur stovėjo diližanas. Ten 

pasakė, jog dar negreit važiuosią, teks palaukti. Turėdamas daug laiko 
ir gailėdamas pinigų, nutariau eiti pėsčias į vakzalą. Susižinojęs kelią, 
plačiuir tiesiu plentu per mišką atvykau į stotį. Po kiek laiko ir diližanas 
atdardėjo, atbildėjo ir traukinys. Šiauliuose teko matyti traukinį, bet va- 
žiuoti juo neteko. Dabar važiavau traukiniu pirmą kartą. Viskas man čia 
buvo naujiena, viskas įdomu. Vagone jaučiaus tarytum mokykloje: visi 
kalbėjo rusiškai - ir konduktoriai, ir keleiviai. Retkarčiais buvo girdėtis 
ir lenkiškai šnekant, žemaitiškai niekas nekalbėjo. 

Motina dar namie buvo pasakius, kad iš Papilės vakzalo matyti Kal- 
niškių dvaras ir kad pavenčiais jis lengvai pasiekiamas, bet dėl visoko 
aš turėsiąs paklausti kokio žmogaus parodyti tą dvarą. Išlipęs Papilėje 
iš vagono ir apsidairęs po peroną, kreipiaus į vieną gelžkelietį; šis paro- 
dė į toli horizonte iškilusią aukštų medžių kupetą ir pasakė, kad tuose 
medžiuose esąs Kalniškių dvaras, o pasiekti jį galima esą ne pavenčiais, 
bet trumpesniu keliu, einant kokius tris varstus geležinkelio linija, gi 
paskui pasukant tiesiai į kairę. Už kokio varsto bus brasta per Ventą, 
už jos čia pat ir dvaras. Po tokių smulkių nurodymų drąsiai leidaus 
į nežinomą kelionę. Saulė jau buvo visai žemai, todėl, nenuleisdamas 
akių nuo nurodytos medžių krūvos, skubėjau iki vakaro pasiekti brastą. 
Kai susilyginau su anų medžių kupeta, į kairę ir ežia per laukus priėjau 
aukštus Ventos krantus, apaugusius tankiais lazdynais. Pradėjo temti. 
Nusileidęs į pakalnę prie pat upės, ilgą laiką ieškojau brastos, kol paga- 
liau pamačiau kelis akmenis, riogsančius skersai upę nuo vieno kranto 
iki kito. Sumečiau, kad čia ir bus toji ieškoma brasta. Buvau jau kėlęsis 
brastomis per Kurtuvos upelį ir per Ventos kanalą, bet šita brasta atrodė 
kažkokia kitokia: prie akmenų vanduo šniokštė ir sūkuriavo, o patys 
akmenys buvo tolokai nuo kits kito. Ėmė vis labiau temti, reikėjo skubė- 
ti. Bijodamas paslysti nuo akmens, nusiaviau ir išsibėgėjęs šokau ant pir- 
mo akmens, kuris buvo kiek toliau nuo kranto, paskui ant antro, trečio 
ir toliau, kol laimingai persiritau į antrą krantą. Čia pat ir dvaro sodas. 
Nors beveik visai sutemo, bet dar galima buvo išskirti baltuojantį taką į 
kalną, palei pačią sodo tvorą. Tuo taku nesiryžau keltis: nuvesti galėjo į 
kiemą, kur girdėjau šunes lojant. Perlipau per sodo tvorą, ėmiau slinkti 

į kalną, sustodamas prie kiekvieno krūmo pasiklausyti, ar neartėja šunų 
lojimas. Man taip keliantis į viršų, kartais pro tankynę bliksterėjo šviesa 
iš langų, ir tas man buvo naudinga. Pagaliau atsidūriau ant kalno prie 
juodo pastato. Pro langą pamačiau apšviestą sieną, išklijuotą gražiais 
popieriais. Sumečiau, jog čia bus ponų „pakajai“ ir slinkau aplink namą, 
kol priėjau prastesnį galą. Pro juodą atdarų durų angą patekau į tarnų 
patalpą. Aplink ilgą nešvarų stalą, ant kurio čirškėjo menkai degantis 
knatas, įkištas į apvalą molinį puodelį, sėdėjo keli žmonės - vyrai be 
švarkų ir vienplaukės nažutkuotos moterys. Visi tyliai valgė vakarienę. 
Dėl menkos šviesos buvo matyti tik sudėti ant stalo valgiai ir raudoni 
valgančiųjų veidai. Niekas manęs nepastebėjo įeinant. Kiek pastovėjęs 
prie durų, prislinkau arčiau ir paklausiau vieno valgytojo iš krašto, ar 
galėčiau pamatyti Kaziunią Kovnacką. Visi pakėlė galvas ir sužiūro į 
mane. Moteriškas balsas atsakė, jog šeimininkė dabar esanti pas ponią ir 
netrukus ateisianti; tas pat balsas pakvietė mane sėstis, o vyras iš krašto 
pristūmė lėkštę su rūgintu pienu ir atriekė duonos riekę. Man pradėjus 
srėbti, prasivėrė durys, į patalpą įėjo mažutė kuprikė, teta Kaziunia, 
dešinioji ponios ranka. Pašokau nuo suolo, o ji įsižiūrėjus nustebo. 

- Co to? Jak się tu znalazies?' 

Paėmusi mano veidą į savo plonytes rankutes su ilgais pirščiukais, 
palenkė prie savęs, prispaudė prie kietos kuprikės ir pabučiavo į kaktą. 
Aš pasilenkiau prie jos rankutės. Palikusi mane, kreipėsi į tuos žmones, 
kurie jau buvo padėję medinius šaukštus ant stalo, ir lenkiškai kiekvie- 
nam paskirstė rytojaus darbus. Žmonės klausė tylėdami, niekas iš jų 
neatsiliepė. Paskui paėmė mane už rankos ir nusivedė į savo kambarį. 
Papasakojau savo reikalą. Ji pabarė, kad nesikėliau per Ventą pačioje 
Papilėje, kur buvo tiltas, ir nėjau vieškeliu: kelias būtų buvęs kiek ilges- 
nis, bet užtat nebūtų reikėję šokinėti per upės akmenis, nuo kurių jau 
ne vienas yra nusiritęs, o kitas ir paskendęs. 

- Alež uparta ta Kostunia (mano motina), - baigė teta, - koniecznie 
chce ciebie na pana wykierowacč. Což, niech się dzieje wola Boža, može 
tobie lepiej będzie się powodzic, jak Lionginkowi". 

Išėjo iš kambario pranešti apie mane poniai ir prašyti, kad leistų per- 
nakvoti. Ši užsigeidė mane pamatyti. Tamsiu koridorium teta nusivedė 
į saloną, kur pamačiau geltonveidę, juodaplaukę ir juodaakę liesą mo- 
teriškę vidutinio amžiaus, sėdinčią su rankdarbiu fotelyje prie staliuko, 


* Kas tai? Kaip čia atsiradai? (lenk) 
?  Betiružsispyrus ta Kostunia, būtinai nori tave ponu padaryti. Ką gi, tebūnie Dievo 
valia, gal tau geriau seksis kaip Lionginukui (Ienk.). 

ant kurio stovėjo didelė žibalinė lempa su abažūru. Dėl to abažūro ne 
iš karto pastebėjau, jog kambaryje be ponios buvo dar du josios vaikai: 
storulis uniformuotas gimnazistas ir duktė, jaunesnė už savo brolį, gel- 
tonu pailgu veidu, negraži, juodaakė mergaitė. 

- Ano, Kaziuniu, - prabilo dusliu balsu ponia, - pokaž swego sios- 
trzenca, nieustraszonego kawalera, co to sam podrožuje po šwiecie i nie 
boi sie skakač po kamieniach przez rzekę!. 

Paraudonavau iš apmaudo, kad teta jau bus viską išplepėjusi poniai, 
ir pasilikau stovėti prie durų. 

- Chodž tu bližej, chtopcze?, - pakvietė ponia ir ištiesė ranką. 

Manvis dar nesijudinant iš vietos, priėjo teta ir, pasistiebusi ant pirš- 
tų galų, piktai pašnabždėjo į ausį: 

- Nie rob mnie wstydu, zaraz idž į pocatuj pani w rączkę“. 

Nenoromis vykdžiau jos įsakymą. Šita ponia man kažkodėl nepati- 
ko. Ji supažindino su savo vaikais, sūnų vadindama „Janek“, o dukterį - 
„panna Krysia“. Sužinojus, jog rytoj turiu vykti į Šiaudinę, už 10 varstų 
nuo Kalniškių, pasakė tetai pakeisti paskirtą darbą vienam darbininkui, 
kuris rytmetį nuvešiąs mane į Šiaudinę ir pietums atvešiąs atgal. 

- Podziękuj pani, že jutro nie będziesz potrzebowat wędrowac pie- 
chotą“, - liepė teta, ir aš vėl pakštelėjau poniai į ranką. 


Šiaudinėje apsistojau pas bobutę Kovnackienę. Kaip ir prieš keletą me- 
tų, kada su motina atvykdavau iš Janapolės, pamačiau bobutę apsibars- 
čiusią tabaku, kurį įtraukdama į šnerves sakydavo „zdrow, zdrow““. 
Viskas čia buvo kaip anuomet: tie patys lenkiški žurnalai, tas pat „ze- 
gar Gdanski“, ta pati antrojo galo gyventoja bajorė Gedvilienė, tik dar 
labiau pasenusi ir apsileidusi: jau nebeidavo prie bažnyčios ubagauti, 
dienas ir naktis gulėjo supuvusioje lovoje, kalbėdama lenkišką rožan- 
čių, geraširdė bobutė liepdavo tetai Joanai nunešti jai šį tą pakramtyti. 
Teta laikėsi taip pat, tik dažniau gadino orą, ir bobutė girgždančiu balsu 
dažniau darė jai pastabą, girdėtą iš vyskupo Beresnevičiaus: „Kto pier- 
dzi, ten žywot twierdzi, a kto bždzi, ten i šmierdzi“. 


Nagi, Kaziunia... parodyk savo seserėtį, drąsų kavalierių, kuris pats vienas keliauja 
po pasaulį ir nesibijo šokinėti per akmenis Ventoje (lenk.). 

Ateik arčiau, berniuk! (lenk.) 

Nedaryk man gėdos, tuoj eik ir pabučiuok poniai į rankelę (Ienk.). 

Padėkok poniai, kad rytoj tau nereikės keliauti pėsčiam (lenk.). 

„Į sveikatą, į sveikatą“ (lenk.) (red. pastaba). 

„Kas orą gadina, tas įrodo gyvas esąs, o kas orą orą gadina, tas ir smirdi“ (lenk.) 
(red. pastaba). 

Kun. Chochlovskis iš didelės ir storos knygos išrašė man metri- 
kus, paėmęs už darbą trisdešimt kapeikų; buvau jam padėjęs ant stalo 
penkiolikos kapeikų sidabrinį pinigą (taip buvo įsakiusi motina), bet 
kunigas pastebėjo, kad tiek imąs vargamistra, o jam reikia sumokėti 
dvigubai tiek. 

Metrikų knygose, kurios buvo vedamos rusų kalba, kiekvienas nau- 
jagimis turėjo savo atskirą vietą, padalytą į tris skiltis. Štai tos vietos 
pavyzdys: 

Teicaua BOCEMbCOTB BOCEMbAeCATb MATOIO TO0A2A AHupapa ABaAljaT: INATOMO ĄHA Bb 

IllaBaBIHCKOME MABAABHOMB PKKOocTeAB MBCTHBIMB Kcena3oMB CkyaoBWeMh 

OKpellįeHb MAaAeHeIĮb HMEHeMb BoHaseHTYpA CO BCbMM 006paAAMH Tayncrea. 

Kpecrsare Aykuuukoji BoA0cTM Ioseba H Koncranuiu u3 KosHaLjkMx ĄOMGpoBC- 

KHMXb 3AKOHHbBIXB cynpyToBE ChHIHb poansuiūca CeTO TOAa H MEBCAlja AeBATHaAIJATATO 

AH3 Bb M. Illasasihu IloneaancKaro NpHxoAa. 

BocnpiewuukaMu GblAw KpecrbaHe Io3e6b KonToBT» C KTOpiero AxBAaKCKOIO 

AbBHeIO!. 


Toji atskira vieta metrikų knygose buvo pirmuoju į pasaulį atėjusio 
piliečio dokumentu. Ir nors tą pačią dieną būtų pakrikštyta to paties 
kunigo dešimt ar dvidešimt vaikų, vis tiek - kiekvienas jų turėjo būti 
įrašytas į savo atskirą vietą knygose, su visais pakartojimais-trafare- 
tais. Kurtuvėnų klebonas Gutovskis pats tų knygų nerašė, darbą pa- 
vedė tėvui, mokėdamas už kiekvienos metrikos įrašymą po kapeiką. 
Tėvui mokant gražiai rusiškai rašyti, darbas buvo nesunkus, bet baisiai 
nuobodus: kiekvienoje metrikoje keisdavosi tik vardai, o visas trafare- 
tas likdavo tas pats. Metrikų buvo šimtų šimtai: gimimo, sutuoktuvių, 
mirimo - vis atskirose knygose. Ištisus rudens ir žiemos vakarus sėdėjo 
tėvas prie jų pasilenkęs, atsargiai rašydamas į knygą: jokių sutepimų ar 
pataisymų negalėjo būti. 

Atsisveikinęs su bobute ir teta, grįžau į Kalniškių dvarą kaip tik pie- 
tums. Įvažiuodami pro vartus, iš tolo pamatėm mažytę Kaziunią ei- 
nant per dvaro kiemą su prie juostos kabančiais dideliais raktais, kurių 
vieną, patį didžiausią, laikė rankutėje. Atrodė, jog eina vaikas, atkišęs 
kirvuką; iš pryšakio ir užpakalio riogsojo kuprikės, tarp kurių kyšojo 


Tūkstantis aštuoni šimtai aštuoniasdešimt penktų metų sausio dvidešimt penktą 
dieną Šiaudinės filijos bažnyčioje parapijos klebonas Skudavičius, atlikęs visas 
reikalingas apeigas, pakrikštijo naujagimį Bonaventūro vardu. 

Luokės valsčiaus valstiečių Juozapo ir Konstancijos Kaunackytės Dambrauskų, 
gyvenančių teisėtoje santuokoje, sūnus gimė šių metų šio mėnesio devynioliktą 
dieną Papilės parapijos Šiaudinės kaime. 

Krikšto tėvais buvo valstiečiai Juozapas Kontautas ir tokia Liaudanskų merga (rus.) 
(red. pastaba). 

galvutė be kaklo. Iššokęs iš vežimo, bėgau skersai kiemą, rodydamas iš 
užančio metrikus. 

-Dobrze się udato? - paklausė nesustodama teta, - jak się mają ma- 
mai Joasia? Dawno ich nie widziatam!. 

Taikydamasis prie jos smulkių žingsnelių, pasakojau, kaip buvo, o 
ji trepseno svirno link. 

Svirnas buvo kiemo gale, tiesiai priešais dvaro namą. Sugirgždėjo 
kaustytos durys, tetos atrakintos, ir įėjom į vidų, menkai apšviestą dvie- 
jų išilgai sieną išpjautų langelių viršum durų. Kiek apsipratęs su tamsa, 
pastebėjau, jog svirnas grįstas storomis beveik netašytomis lentomis, 
kurios kai kur jau išpuvo nuo senatvės ir rodė juodas skyles. Pamačiau 
visą eilę lentynų pagal tris sienas; ketvirta siena (iš durų šono) buvo 
be lentynų; toje ketvirtoje sienoje, iš abiejų durų šonų, buvo sukabinė- 
ti rūkytų lašinių palčiai, kumpiai, dešrų rutuliai. Ant lentynų stovėjo 
puodynės su grietine, stikliniai indai, pilni įvairių uogienių ir sūdytų 
grybų, medinės statinėlės, sklidinos medaus, kitos su sviestu; gulėjo ten 
džiovintų baravykų ryšuliai ir kitos valgomosios atsargos. Niekuomet 
nebuvau matęs tiek gėrybių, sukrautų vienoje vietoje; stovėjau išsižio- 
jęs. Tuo tarpu teta patraukė iš tamsios kertės mažas kopėtikes, pastatė 
jas prie vienos lentynos šono, kiek palypėjo ir, atsargiai paėmus nedi- 
delę uogienės puodynę, padavė palaikyti. Paskum kopėtikes pristūmė 
prie sienos su rūkyta mėsa, nukabino dešros rutulį ir kyštelėjo man; 
pati nustūmė kopėtikes į vietą. Išėjom iš svirno, aš - puodyne ir dešra 
nešinas, teta - raktais. 

Po pietų, kuriuos teta atnešė man į savo kambarį, liepė parodyti 
metrikas. Jai beskaitant, pamačiau veidelio išraišką keičiantis: antakiai 
kaktelėje susitraukė, nosikės šonuose ėmė rinktis raukšlikės, o pati no- 
sikė paraudonavo. Pagaliau, apmaudo neslėpdama, prabilo: 

-Metryka sfalszowana, jasno jak na dtoni! Ježeli juž twėj ojciec upart 
się byč chtopem, to tego w žadnym razie o panu Kontowcie i pannie 
Laudanskiej powiedzieč nie možna. Znam ich dobrze, swoim szlachect- 
wem szczycą się i szanują je bardzo. Bez ich wiedzy albo nawet przeciw 
ich woli wpisano do metryki „kresijanie“. To pewno twego ojca sztucz- 
ki, bo oni sami nigdy by się na to nie zgodzili. Biedna ta Kostunia; wys- 
zta za chlopa! O mėj Bože, prawdziwe to nieszczęšcie! Z taką metryką 
i do gimnazijum mogą nie przyjąč. Czy nie dato by się to poprawič? 
Pėjdę do pani spytačė, - baigė susirūpinus. 


1 
2 


Gerai pavyko?.. Kaip laikosi mama ir Joasia? Seniai jų nemačiau (lenk.). 
Metrikai suklastoti, aišku kaip ant delno! Jeigu jau tavo tėvas užsispyrė būti valstie- 
čiu, tai to jokiu būdu negalima pasakyti apie poną Kontovtą ir paną Liaudanskaitę. 

Po valandėlės grįžo visai nusiminus: 

- Pani powiedziata, že to na nic: napisanych metryk na miejscu 
poprawiač nie možna, trzeba Zz tym zwracac się do konsystorium, do 
Kowna... A czasu juž nie ma. Bože wszechmocny, co robič?! - aimanavo 
teta. 

Ponia pasikvietė į saloną, kur arčiau susipažinau su Janeku ir Kry- 
sia. Man vis sukantis aplink gražų fortepijoną (jis priminė matytą pas 
Jankelį Pavirvyty), ponia paklausė, ar mėgstu muziką. 

- Panna Krysia, - kalbėjo ji, - juž gra niezle, ale Janek wcale nie, nie 
lubi muzyki! Krysiu, - kreipėsi į dukterį, — a no zagraj nam ten walczyk, 
co cię nauczytam?, 

Krysiai šiaip taip skambinant, pagalvojau, kad ir aš ne blogiau mo- 
ku. Kai ji pabaigė, nekviestas paskambinau savo „sztuczki“. 

- Ladnie grasz, chtopcze, - pagyrė ponia, - prawie tak samo, jak 
panna Krysia?. 

Aš betgi buvau kitokios nuomonės: maniausi geriau skambinąs už 
Krysią. Janekui mūsų skambinimas įkyrėjo, pasisakė motinai eisiąs 
maudytis. Paprašiau ir mane paimti. Kieme prisidėjo dar trys ekono- 
mo berniukai, ir visi per sodą nubėgom į pakalnę. Į vandenį sulipom 
kaip tik toje vietoje, kur vakar kėliaus per upę, gerokai į rudenį nuse- 
kusią. Berniukai bematant ją perplaukė. Gėdinaus pasirodyti nemokąs 
plaukti; drąsiai bridau iš paskos, laikydamasis arčiau didžiulių brastos 
akmenų. Upės vidury ranka nuslydo nuo akmens, pasinėriau ir ėmiau 
skęsti. Atsispyręs į dugną, išnėriau grobstydamasis už brastos akmens. 
Berniukai, stovėdami ant kito kranto, juokėsi iš manęs, kai, neatgauda- 
mas kvapo, išplėtęs akis, purkščiau ir springau vandeniu. Bandžiau ir 
pats šypsotis per ašaras. Šiaip taip išsikrapsčiau į kitą krantą. Berniukai 
vis plaukiojo per upę ten ir atgal, kartais užsirisdami ant riogsančių 
akmenų. Gėdydamasis atsilikti, bridau ir aš iš paskos. 

Priėjęs gilią vietą (jų buvo dvi), nebelaukiau, kol imsiu skęsti, tik 
keliskart pašokdavau, judindamas rankas, ir tokiu būdu nejučiomis 


Gerai juos pažįstu, savo bajoryste didžiuojasi ir labai ją brangina. Be jų žinios arba 

net prieš jų norą įrašyta į metrikus „valstiečiai“. Aišku, tai tavo tėvo štukos, nes jie 

patys niekada su tuo nesutiktų. Vargšė ta Kostunia, ištekėjo už mužiko! Dieve mano, 

tai tikra nelaimė! Su tokiais metrikais gali ir į gimnaziją nepriimti. Ar nepavyktų 

kaip ištaisyti? Eisiu pas ponią paklausti (Ienk.). 

Ponia pasakė, kad niekas iš to neišeis: surašytus metrikus vietoje pataisyti negali- 

ma, reikia kreiptis į konsistoriją, į Kauną... O laiko jau nebėra. Dieve visagalis, kas 

daryti? (lenk.) 

2  Pana Krysia jau neblogai skambina, bet Janek visai ne, muzikos nemėgsta. Krysia, 
nagi paskambink mums tą valsą, kurį tave išmokiau (Ienk.). 

? Gražiai skambini, berniuk... beveik taip kaip pana Krysia (lenk.). 

išmokau plaukti. Tas man taip patiko, kad ir iš vandens nenorėjau išlip- 
ti. Kai grįžtant namo berniukai klausė, kodėl aš iš pradžių ėmęs skęsti, 
paskui plaukęs kaip reikiant, atsakiau, kad seniai maudžiaus ir buvau 
pamiršęs plaukti. juos, rodos, savo melu įtikinau: dar nežinojo, kad kar- 
tą išmokęs plaukti, niekuomet neužmirši. 

Atsisveikindama teta davė man ryšuliuką su duonos rieke ir dešros 
gabalu, o į stotį nuvežė pats Janek, pakinkęs savo arkliuką į lineiką. Į 
Kuršėnų geležinkelio stotį traukinys atėjo jau visai sutemus. Įlipau į di- 
ližaną, nedrįsdamas naktį eiti per mišką. Nors vakar dieną buvau gerai 
įsidėmėjęs, kur gyvena Baukus, bet dabar, klydinėdamas neapšviesto- 
mis gatvelėmis, niekaip jo trobelės negalėjau surasti. Atsiminiau, kad iš 
kairės turėjo būti didelis daržas, už daržo tvora, o nuo tvoros iš kairės 
trečias namelis - Baukaus. Bet daržai vis pasitaikė iš dešinės, ir visi 
neaptverti. Jokiame miestelio lange nesimatė šviesos, jokio žmogaus 
nesutikau. Vienam kitam kieme sulojo šuo, iš kitur atsiliepdavo kitas, o 
šiaip - tyla ir tamsa. Ėmiau baimintis, išpylė prakaitas. Labiausiai bijo- 
jau, kad iš kokio kiemo neišbėgtų šuo ir nepradėtų draskyti. Pasibelsti į 
kokį langą neatėjo į galvą, o gal ir nedrįsau. Atsisėdau ant akmens prie 
tvoros ir buvau bepradedąs žliumbti, bet netrukus apsiraminau, pagal- 
vojęs, kad turbūt ir rytas nebetoli. Atsirišęs ryšuliuką, ėmiau skaniai 
užkandžiauti. Paskui atsirėmiau į tvorą, pradėjau snausti. Miegodamas 
būsiu nusiritęs nuo akmens, nes, nuo šalčio pabudęs, pasijutau gulįs 
prie tvoros ant žemės. Pasirangiau, kad kiek sušilčiau, ir vėl atsisėdau 
antto paties akmens. Vienur kitur pragydo gaidžiai, netrukus ėmė švis- 
ti. Prieblandoje už keleto žingsnių nuo tvoros pamačiau Baukaus trobą, 
tik ne iš kairės, kaip vakar buvau įsidėmėjęs, o iš dešinės. Sumečiau, 
kad neiš to šono būsiu užėjęs. Darėsi vis šviesiau, kai kurių trobų durys 
ėmė girgždėti. Tripinėjau apie Baukaus trobą, nedrįsdamas pasibelsti. Iš 
kiemų ėmė slinkti karvės į gatvę, kur jas botagu pliaukšėdamas piemuo 
rinko į bandą ir varė į ganyklą. Pagaliau prasivėrė ir Baukaus trobos 
durys; iškišo galvą Baukienė, pasirodė ir visa, laikydama rankoje kibirą; 
manęs nematė. Buvau beeinąs prie jos, tik staiga dingtelėjo mintis, kad 
Jurgis turi miegoti daržinėje. Pro trobos galą įslinkau į kiemą ir pravė- 
riau duris į daržinę: čia pat ant šieno krūvos miegojo jaunesnioji Baukai- 
tė. Užsidariau duris, nusiaviau ir palindau po gūnia, iš po kurios kyšojo 
raudonas mergaitės veidas su šieno prisivėlusiais plaukais. Prisiglau- 
džiau prie karšto šono ir tuoj užmigau. Pažadino Jurgis, termpdamas 
gūnią ir rėkdamas, kad tuoj būsią pietūs, o po pietų eisim į kaimą. 

- Kelias nemažas, reikia skubėti, - šūkavo Jurgis. - O kaip tau pa- 
vyko? 

Jis garsiai juokėsi, išgirdęs, kad naktį klydinėjau po miestelį ir nu- 
siritau nuo akmens. Pasigyriau išmokęs plaukti ir kėliau į padanges 
Ventos grožį. Po pietų iškeliavom pasižadėję vėl užsukti, kai važiuosim 
į Kurtuvėnus Jurgio daiktų. Per miestelį lydėjo Barbikė, kurios akyse 
mačiau ašaras, kai bučiavosi su Jurgiu. Ji ir mane pabučiavo. 

- Jautri mergelė, - pamaniau — taip greit prie mūs priprato ir pamilo. 

Priėję Akmenės upę, išsimaudėm; bandžiau rodyti savo mokėjimą 
plaukioti, bet nepavyko: gilios vietos neaptikom, net upelio vidury van- 
dens buvo tik iki bambos. Į Jurgio tėviškę atėjom jau saulei leidžiantis. 

Sodos pradžioje Jurgis išsuko iš kelio, ir ėjom per daržus; pasisakė 
nenorįs, kad pamatytų kaimynai. Jo tėvo gyvenimas buvo beveik sodos 
vidury. Jurgis ėjo galvą nuleidęs, susimąstęs. Kai pro jaują įsukom į kie- 
mą, pakėlė galvą, apsidairė ir tarė: 

- Jau žinau, ką pasakysiu... Tik tu tylėk! 

Kiemas buvo didelis, gražiai aptvertas. Viename šone - nemažas so- 
das, antrame - daržinė, arklidė ir kūtės; kiemo vidury - šulinys. Į trobą 
įėjom pro užpakalines duris. Iš priemenės į kairę buvo įtaisyta virtuvė, 
pro kurios atdaras duris pamačiau dar neseną moteriškę, besisukinėjan- 
čią prie krosnies. Jurgis jos nematė, pasuko į dešinę. Atsidūrėm didelėje 
švarioje stacijoje; pasieniais stovėjo ilgi suolai, vidury - apvalus stalas. 
Sienos buvo nukabinėtos „abrozdais“ be rėmų; didžiausias vaizdavo 
peklą su raudonoje liepsnoje besiblaškančiais „griešnikais“, aplink ku- 
riuos triūsė juodi, raguoti ir uodegoti velniai su šakėmis. Į vidų pakylo- 
mis įėjo anoji moteriškė iš virtuvės ir, akis išplėtus, sužiūro į Jurgį. 

—- Mamute, - tarė šis prieidamas, - nenoriu būti vargamistra, eisiu į 
kunigus... Todėl ir grįžau namo. 

- Vajem vaikel, tai naujiena, — suplojo delnais moteriškė, - kodėl taip 
staiga susimislijai? Juk dar per Velykas nenorėjai ir girdėti, kai tėvas 
priminė, o dabar pats ketini švento stono siekti. 

— Durnas buvau... Dabar praregėjau, matau svieto pagedimą, visur 
marnastys, tuštybės. O tos mergos padlos tik vilioja į niecnatą, išgany- 
mo niekur. Vieno kunigo čystas gyvenimas, visi šėnavoja, rankas bu- 
čiuoja, - stebino mane Jurgis savo nepaprastu padorumu. 

- Ką ir besakyti, sūneli, tikra tiesa, - pritarė motina, - tetušis kapei- 
kos nepagailės, pats to trokšte trokšta. Kad Dievulis palaimins, gal ir 
išeisi mokslus... O kas čia su tavim, - atsisuko į mane, - kaip atvykot? 
Ar pėsti, ar kas pavėžėjo? 

Paaiškinęs, kas aš toks, Jurgis papasakojo visą kelionę ir savo gy- 
venimą pas mus, nutylėdamas apie paną Teklę ir Baukų Barbikę. Iš jo 
kalbos aiškėjo, kad man stojant į gimnaziją ir jį apėmęs didelis noras 

mokytis. Patenkinta motina nuskubėjo į virtuvę ruošti vakarienę, o Įur- 
gis pasigyrė: 

—- O ką? Dabar ir tėvas manęs nemuš. Kad tik Kurtuvėnuose ko ne- 
sužinotų... Bet niekis: pasakysiu, kad primelavo iš pavydo. 

Netrukus ant stalo atsirado apsčiai.kaimiškų gėrybių. 

- Tuoj ir tėvas su bernu ir mergoms grįš iš lauko, - kalbėjo prie mūs 
prisėdusi Jonaitienė, - jau antrą dieną kerta rugius... Į talką atėjo Kuku- 
nauzų du vyrai su Marcele ir Bartkienė su savo Klemu. 

- Ar Marcelė dar neištekėjo? - paklausė Jurgis, - juk buvo susiuos- 
čius su tuo Klemu, tuoj po Velykų ketino dėtis. 

— Gal ir būtų tekėjusi, - atsiliepė motina, - bet tėvai neleidžia, sako 
palauksią geresnio... Ir tiesą sako. Ką tas Klemas? Ir pilno valako netu- 
ri... O Kukunauzai, kaip mes, ant dviejų valakų sėdi. 

Visai sutemo. Iš kelionės pavargę, tėvo nesulaukę, nuėjom į daržinę 
gulti. 

- Pamatysi rytoj Marcelę, - kalbėjo Jurgis, lipdamas kopėčiomis ant 
šieno, kurio beveik iki stogo buvo prikrauta kairioji daržinės pusė. 

- Tai kaip? - paklausiau, - eisi į kunigus, ar taip sau melavai? 

- Nežinau, kaip iš tikrųjų bus... Tuo tarpu pasišoviau, kad tėvas ne- 
muštų, jei sužinos tą reikalą su Tekle. Mano tėvas drūtas ir piktas, labai 
nobažnas. Tikrai apkuls išgirdęs, jog drįsau išnevožioti klebono paną... 
Tik ir svajoja, kad eičiau į kunigus. O pinigų turi... Kita vertus, - kalbėjo 
žiovaudamas, - neblogai ir kunigui klojas, ypač klebonui: namas visko 
pilnas, bobos rankas bučiuoja, graži gaspadinė po šonu... Įsitaisyčiau to- 
kią kaip Marcelė... Pats rytoj pamatysi. O ta Teklė - vieni niekai... Laiba 
kaip silkė, nei tau stuomens, nei liemens... 

Dar kažką kalbėjo migdydamasis, bet nebesuvokiau, pats užmigau. 

Kitą dieną praleidom kaime, laukuose. Čia viskas buvo įdomu, dar 
nematyta. Anksti atsikėlėm ir tuoj po pusryčių nuėjom su Jurgiu į Jo- 
naičių lauką, kur keli vyrai, išsirikiavę po kits kito, kirto rugius, o mo- 
terys iš paskos rišo pėdus. Tėvo tuokart laukuose nebuvo. Jurgis parodė 
man Kukunauzaitę; ji rinko po Klemu. Tiesą sakė Jurgis: Marcelė buvo 
neregėto grožio mergaitė. Geltonos, blizgančios it auksas kasos vaini- 
ku pynėsi aplink galvą, neapdengtą skepetaite kaip kitų moterų. Nuo 
lankstymosi įšilusį veidą iki pat mėlynų akių dengė skaistus nuorau- 
dis, švelniai pranykstąs kaktoje, nuo kurios ji laiks nuo laiko baltutėlių 
marškinių rankove braukė prakaito lašus. Kai išsitiesus laukė naujų 
pradalgių, stebėjau aukštą pusiau apnuogintą krūtinę, lygų lygiausį 
liemenį ir viso kūno nuostabų proporcingumą. Jai šypsantis, lygi baltų 
dantų eilė blizgėjo tarp raudonų lūpų, viršum kurių virpėjo tiesios no- 

sies šnervikės. Ne veltui Klemas, kaskart papustęs dalgę, įsmeigdavo į 
ją akis. Jurgis taip pat ėmė sukinėtis aplink Marcelę, o kai pokaičiui visi 
susėdom pavėsyje, prisigretino prie jos, kalbino ir mėgino neva juo- 
kais apkabinti; ši nesidavė ir, tartum apsaugos ieškodama, griebė mane, 
priglaudė prie savęs, sunėrus rankas ant mano kaklo. Stiprus prakaito 
kvapas, toks nemalonus pas Stšigockaites, čia manęs neveikė, mielai 
pasilikau jos glėby. Kuždėjo į ausį apie Jurgio šiurkštumą, gyrė Klemą, 
teiravosi, ar man patinka kaime, ar sutikčiau čia pasilikti. Visi pavargę 
tylėjo. Kas gėrė vandenį iš atsinešto ąsuočio, kas ramiai gulėjo išsitiesęs 
žolėje. Nepatenkintas Jurgis atsistojo, įsirėmė rankas į šonus ir, žiūrė- 
damas į mus su Marcele, užtraukė nešvankią dainušką, vis kartodamas 
refreną: 


Kukunauza šūdą graužia. 


Pasitempiau ir delnais užspaudžiau Marcelės ausis; ji ant mano ran- 
kų uždėjo savas ir taip laikė; mėlynos akys spindėjo malonia šypsena. 

Kitą rytą senis Jonaitis išvažiavo su manim į Kurtuvėnus sūnaus 
daiktų parsivežti. Jurgis paliko namie, ir daugiau jo niekuomet nebe- 
mačiau!. 

Motina apsidžiaugė dėl pargabentų metrikų ir pagyrė už tai, kad ne 
visus pinigus išleidau. Gavus iš Petruičio arklį su vežimuku, išsivežė 
mane į Šiaulius. Arkliui žingsniu einant į Bubių kalną, pratariau susi- 
mąstęs: 

- 3aBTpa petimaeTCA CyAbGa MOA?. 

Lenkiškai tų žodžių pasakyti nemokėjau, nors motina ir reikalavo. 
Paskui, pasakodama apie aną mūsų kelionę į Šiaulius, vis tuos žodžius 
kartojo, bet ar juos suprato, nežinau. Šį kartą egzaminus išlaikiau visais 
penketukais, nors vasarą nebuvau ėmęs knygų į rankas. Buvau priimtas 
į Šiaulių gimnazijos pirmąją klasę. 


Šiaulių gimnazija buvo atidaryta 1851 metų rugpjūčio mėnesio 30 die- 
ną (visos čia datos - senojo stiliaus)“. Sumanymas steigti gimnaziją 
kilo Šiaulių pavieto bajorų tarpe dar 1838 metais. Tų bajorų marčelga 
(pe4ąB0AHTeAb ABOpaHcrTBa, lenk. „marszalek“) Kovnackis 1838 m. lap- 
kričio 28 d. atskirame rašte išdėstė aną bajorų sumanymą Vilniaus karo 
gubernatoriui bei Minsko, Gardino ir Baltstogės generalgubernatoriui 


! 1925 metais sužinojau, kad Jurgis klebonauja Amerikoje. 

? Rytoj spręsis mano likimas (rus.) (red. pastaba). 

* Žr. K. Illnakosckuū, Hecmopuveckaa sanucka o Ilaseabckoū 2umuašuu. Nasau, 
1902 r. 

kunigaikščiui Dolgorukiui, prašydamas jį išrūpinti imperatoriaus 
Mikalojaus I sutikimą įsteigti gimnaziją Šiauliuose. Tame rašte buvo 
pasakyta, kad bajorai, dvasininkija ir „drugije obščestva“ (kitos bend- 
ruomenės) sutinka aukoti po 30 kapeikų nuo kiekvieno baudžiaunin- 
ko, prašydami šitų aukų sumokėjimą išdėstyti trejiems metams. Kas 
buvo tie „drugije obščestva“, nesunku suprasti: tai buvo turtingi mies- 
čionys, pirkliai, stambių dirbtuvių savininkai, žodžiu, visi sluoksniai, 
išskyrus valstiečius. Turtingesnieji bajorai, kaip Rozen, Liven, Medem, 
Baranov, Platon, Zubov ir kiti, o buvo jų 22, sutiko aukoti gimnazijos 
statybai žymiai daugiau už kitus: Šiaulių žydų bendruomenė sudarė 
aktą, kuriuo įsipareigojo paaukoti šiam tikslui trisdešimt tūkstančių 
rublių, išdėstant mokėjimą penkiolikai metų, po du tūkstančius rublių 
kasmet. Be to, Šiaulių miesto gyventojai, vad. „obyvateliai“, nutarė 
įgyti būsimajai gimnazijai neužstatytą sklypą no Illocceiinoji yautje, 
Ha3bIBaeMOK [uTapckoI0 (vėliau Tilžės gatvė), tarp sklypų, kuriuos val- 
dė Šimel Ovsejevič, Jan Narkevič ir Jan Jakševič, 30 sieksnių ilgumo ir 
56 sieksnių „gilumo“ nuo gatvės. Už sklypą suderėta apie 400 rublių, 
kuriems surinkti buvo surašytas aukojamasis lapas rusų, lenkų ir žydų 
kalbomis. Šiame lape „obyvateliai“ rašėsi aukoją po pusantro rublio ir 
daugiau; pasirašytas sumas pasižadėjo sumokėti trijų metų laikotarpy. 
1839 metų gale paaiškėjo, kiek bus surinkta pinigų gimnazijai statyti: 
pasižadėję bajorai turėjo 31 519 baudžiauninkų, taigi iš tų bajorų tikėtasi 
gauti 9455 rb. 70 kap.; dvasininkai turėjo 1641 baudžiauninką, taigi iš 
dvasiškių —-492 r. 30 kap.; iš žydų, sutikusių mokėti po 30 kap. nuo „gal- 
vos“, tikėtasi gauti 1216 rb. 20 kap., nes tų „galvų“ užsirašė 4054. Tokiu 
būdu iš viso tikėtasi 11 164 rb. 20 kap. Pridėjus prie tos sumos Šiaulių 
žydų bendruomenės pasižadėtus 30 000 rb., zaudavos 41 164 rb. 20 kap. 
asignacijomis, kas sidabru sudarė 19 761 rb. 36 su puse kapeikų. Taigi 
būsimosios Šiaulių gimnazijos statybai buvo užtikrinta apie 20 000 rb. 
Sidabru ir buvo įgytas sklypas. 

Tačiau caro valdžia nesiryžo steigti naują gimnaziją, nors visoje Že- 
maitijoje buvo tik viena gimnazija Kražiuose, ir pasitenkino tuo, kad 
sutiko Kražių gimnaziją nukelti į Šiaulius. Tas valdžios sutikimas pasi- 
liko Šiauliams be rezultatų: Kauno „Obyvateliai“ užbėgo už akių šiauliš- 
kiams, išderėję iš valdžios, kad Kražių gimnazija būtų nukelta į Kauną, 
kur taip pat nebuvo vidurinės mokyklos. 

Tuo tarpu marčelga Kovnackis ir toliau rūpinosi, kad Šiauliuose 
būtų įsteigta gimnazija, juoba kad Žemaitija neteko ir vienintelės sa- 
vo gimnazijos Kražiuose. Marčelga kreipėsi į stambų Rekijavos (netoli 
Šiaulių) dvarininką Karpį, siūlydamas jam pristatyti į miestą statybinę 

medžiagą ir net apsiimti namą pastatyti. Karpis sutiko pastatyti gimna- 
zijai pastatą iš eglinių rąstų iki 1842 metų birželio 1-0s dienos už 25 000 
rublių, bet netrukus atsisakė: nesitikėjo didesnio pelno. Po to gimnazi- 
jai statyti buvo sudarytas komitetas, į kurį įėjo kaip pirmininkas pats 
marčelga Kovnackis, teisėjas, burmistras, trys žinomi bajorai ir Šiaulių 
bajorų mokyklos vedėjas Jurkovskis. Šis komitetas sumanė statytis sa- 
vo plytinę, bet 1844 metais Pašiaušės (netoli Bubių) dvarininkas Ignacy 
Witkievicz pasiūlė gimnazijos statybai panaudoti jo laukuose esančios 
bažnyčios plytas. Toji bažnyčia, Vilniaus Jono bažnyčios kopija, tik kiek 
mažesnė, buvo kitados pastatyta jėzuitų, bet jėzuitus išvijus iš Rusijos 
(taigi ir iš Lietuvos), liko viduje nebaigta. Naujas Šiaulių bajorų marčel- 
ga grafas Alexandre de Toulouse-Lautrec 1844 m. spalio 5 d. surašė su 
minėtu Vitkevičium sutartį, pagal kurią pastarasis apsiėmė iki 1845 m. 
balandžio 15 d. pristatyti į Šiaulius 500 000 plytų, gaudamas už kiek- 
vieną pristatytą tūkstantį po 7 rublius išlaidoms padengti: bažnyčiai 
griauti, akmenskaldžiams samdyti, transportui apmokėti. 

1844 m. lapkričio mėnesį Baltarusijos mokslo apygardos kuratorius, 
generolas adjutantas Ilja Gavrilovič Bibikov, minėto komiteto įprašytas, 
per švietimo ministrą prašė carą Mikalojų I leisti nukelti Svisločiaus! 
gimnaziją į Šiaulius, motyvuodamas savo raštą tuo, kad 1) Gardino 
gubernijoje yra trys gimnazijos - Baltstogėje, Gardine ir Svisločiuje, o 
Kauno gubernijoje tik viena; į Kauną atkėlus gimnaziją iš Kražių, visa 
Žemaitija liko be vidurinės mokyklos, nes buvusios gimnazijos Troš- 
kūnuose ir Kolainiuose seniai uždarytos; 2) dvarininkai atiduoda savo 
vaikus labiau į Svisločiaus gimnaziją negu į Gardino, nes Svisločiuje 
jie randa daugiau priemonių išsaugoti seną lenkišką dvasią; 3) turtin- 
giausieji Žemaitijos dvarponiai leidžia savo vaikus į Mintaujos mokslo 
įstaigas, kur jie negali mokytis „B pycckoM Ayxe“ (rusų dvasioje). 

Po pusės metų, 1845 m. balandžio 10 d., minėtas kuratorius gavo 
švietimo ministro atsakymą, kad caras nerado galima kelti gimnaziją 
iš Svisločiaus į Šiaulius, priklausančius privačiam asmeniui (grafui Zu- 
bovui). Tada komitetas laikinai sustabdė gabenimą plytų iš Pašiaušės 
dvaro ir, aplenkdamas nevykusį kuratorių, kreipėsi betarpiškai į Vil- 
niaus generalgubernatorių, tikėdamasis per jį sėkmingiau paveikti ca- 
rą. Savo rašte komitetas, tarp kitko, nurodė, jog lenkams a ay 
Žemaitijoje buvo penkios gimnazijos Kražiuose, Kolainiuose, Žemaičių 


Svisločiuje (Gardino gub.) gimnazija buvo įsteigta 1805 metais grafo Vincento 
Tiškevičiaus lėšomis ir buvo Vilniaus universiteto žinioje. Kai 1813 metais grafas 
emigravo, gimnazija perėjo Gardino mokesčių rūmų žinion, buvo suvalstybinta ir 
surusinta. 

Kalvarijoje, Telšiuose ir Kėdainiuose, o dabar liko tik Viena, Kaune, pa- 
čiame Žemaitijos pakrašty, todėl būtina esą steigti gimnaziją Šiauliuose, 
lenkų karališkame, o dabar caro mieste, kuris tik trumpą laiką yra buvęs 
grafo Zubovo nuosavybė; nors Katarina II buvo padovanojusi general- 
feldcechmeisteriui kunigaikščiui Platonui Zubovui Šiaulių miestą, ku- 
ris tada buvo priskirtas prie Mintaujos gubernijos, bet 1795 metais tos 
pačios Katarinos II šis miestas buvo perkeltas į asmeninę imperatorių 
nuosavybę su visomis tokių miestų teisėmis, o Zubovas buvo kompen- 
suotas Jurbarko seniūnija, vad. „starostvo“, su visomis jai priklausan- 
čiomis žemėmis. Taip menkas provincijos komitetas atkreipė caro dė- 
mesį į tai, kad jis nesiorientuoja savo pirmtakų įsakymuose! 1845 m. 
rugsėjo 11 d. komitetui buvo pranešta „aukščiausioji valia“ perkelti 
iš Svisločiaus gimnaziją į Šiaulių miestą, o bajorų mokyklą iš Šiaulių 
miesto nukelti į Svisločių. Po septynių metų vilkinimo šiauliškiai gavo 
leidimą įsisteigti gimnaziją. 

Vėl imta gabenti plytas į Šiaulius, o gimnazijos namas pradėtas sta- 
tyti tų pačių (1845) metų rudenį. Statyba truko beveik penkerius me- 
tus: 1850-ųjų metų vasarą namas buvo pastatytas, rugpjūčio 19 dieną 
perduotas bajorų mokyklos vedėjui Jurkovskiui. Kaip matyti iš namo 
priėmimo akto, gimnazijos užimamas sklypas nebuvo aptvertas; be 
gimnazijos namo nebuvo jokio kito pastato — nei sandėlio, nei malki- 
nės. Penkerius metus trukusi gimnazijos statyba kaštavo keturiasde- 
šimt keturius tūkstančius du šimtai šešiasdešimt keturius rublius ir 7 su 
puse kapeikų (aukų surinkta 20 212 rb. 38 kap., iš valstybės iždo gauta 
20391 rb. 96 kap.); trūkusius 3659 rb. 73 su puse kapeikų paskolino mar- 
čelga grafas Toulouse-Lautrec, kuriam ši paskola buvo iždo grąžinta 
1854 metais. Buvęs bajorų mokyklos (dabar nukeltos į Svisločių) dviejų 
aukštų mūrinis namas, dar 1843 metais tos mokyklos įsigytas iš bajo- 
rės Malvinos Lukoševičienės už septynius tūkstančius rublių, dabar 
atiteko gimnazijai. Šiuose namuose „ro Goapiuož TiopeMHoK yannje“ 
(didžiojoje Kalėjimo gatvėje) turėjo gyventi gimnazijos inspektorius ir 
bedeliai. 

Kol į Šiaulius dar nebuvo atsikrausčius Svisločiaus gimnazija, naujai 
pastatytuose rūmuose 1850/51 mokslo metais veikė Jurkovskio vedama 
bajorų mokykla. Svisločiaus gimnazijos direktorius užklausė Jurkovskį, 
ar nebūtų galima pasikeisti mokyklų inventorium, kad nereikėtų to in- 
ventoriaus vežiotis. Iš Jurkovskio atsakymo matyti, koks kuklus buvo 
tos bajorų švietimo įstaigos inventorius; jis susidėjo iš 1) 449 knygų, 
2)iš apipuvusių suolų penkioms klasėms, 3) šešių spintų ir dviejų stalų 
kontorkų. Daugiau nieko. Nei baldų, nei kabinetų, nei mokslo priemo- 

nių bajorų mokykla neturėjo. Po tokio atsakymo Svisločiaus gimnazijos 
direktorius nutarė visą savo mokyklos inventorių gabentis į Šiaulius. 
Buvo gautas Vilniaus kuratoriaus raštas (1851 m. geg. mėn.), kuriuo įsa- 
koma: 1) gimnazijos turto pervežimą iš Svisločiaus į Šiaulius pradėti tų 
metų liepos 1 dieną, prailginus dėl tos priežasties atostogas iki rugsėjo 
1d., 2) Svisločiaus gimnazijos direktorių, filosofijos daktarą Nikolajų 
Vasilkevičių Čašnikovą skirti Šiaulių gimnazijos direktorium, 3) mažiau 
tinkamus gimnazijos baldus palikti vietoje, labiau tinkamus nugabenti į 
Šiaulius, o netinkamus parduoti vietoje, 4) Svisločiaus gimnazijos bylas 
ir archyvą vežtis į Šiaulius tik ketverių paskutiniųjų metų, 5) iš gimna- 
zijos knygyno gabenti į Šiaulius tik naudingesnes knygas, mažiau rei- 
kalingas palikti iš Šiaulių atsikraustančiai bajorų mokyklai, o nereika- 
lingas niekatrajai mokyklai parduoti vietoje (į Šiaulius buvo atgabenta 
2000 knygų, kitos 2711 knygų paliktos Svisločiuje, nes neatsirado joms 
pirkėjų). Liepos ir rugpjūčio mėnesiais buvo atliktas inventoriaus per- 
vežimas keturiais arklių transportais už 384 rb. 38 kap. (apie 400 km). 

Po trylikos metų didelių pastangų įvyko 1851 m. rugpjūčio mėn. 
30 d. Šiaulių gimnazijos atidarymas. Taip atsirado Žemaitijoje vienintelė 
gimnazija, bajorų sumanyta, bajorų pastatydinta, bajorų vaikams mo- 
kytis skirta. Direktorius Cašnikovas pranešė kuratoriui Bibikovui apie 
gimnazijos atidarymą atskiru raštu, kuriame pilna bjauraus veidmai- 
niavimo ir šuniško palugnumo. Jis, pvz., rašo: „Jeigu jūsų aukštai pra- 
kilnybei patiktų suteikti maloningą pritarimą mano minčiai, drįsčiau 
nusižeminusiai prašyti, kad teiktumėtės įsakyti laikyti rugpjūčio trisde- 
šimtąją gimnazijos atidarymo diena...“! Taip pat tenka abejoti, kad bū- 
tų atliktos labai iškilmingos pamaldos cerkvėje, kaip tame rašte giriasi 
direktorius, nes rusų tautybės mokytojų buvo tik penki iš devyniolikos 
(14 buvo lenkų katalikų), o pravoslavų mokinių, sprendžiant iš pirmųjų 
dešimties metų abiturientų sąrašo, tik keletas. Per tuos dešimt metų 
(1851-1861) gimnaziją baigė 195 abiturientai (175 katalikai, 9 pravos- 
lavai, 6 liuteronai, 5 žydų tikybos). Tuo pačiu laikotarpiu (1851-1861) 
Šiaulių gimnaziją baigė tik trys valstiečiai; tatai parodo anuometinės 
gimnazijos luominį veidą. 

Motina apgyvendino mane mokinių bendrabutyje, kurį laikė pani 
Lowmianska na ulicy Posadnej (žemaitiško pavadinimo ta gatvė ne- 
turėjo, ir atvažiavę į turgų kaimiečiai vadino ją „Posadna“). Ano meto 
mokinių bendrabučiai Šiauliuose buvo ypatingos įstaigos. Kokia nors 
„ponia“ paduodavo gimnazijos direktoriui prašymą, kad leistų laikyti 


' 1901 m. rugpjūčio 30 d. buvo iškilmingai atšvęstas gimnazijos gyvavimo 50 metų 
jubiliejus, 1926 m. - 75 metų sukaktis. 

mokinius. Į nurodytą vietą ateidavo komisija iš gimnazijos inspekto- 
riaus, gydytojo ir bedelio. Radus butą tinkamą, komisija nustatydavo 
mokinių skaičių, koks galėjo tilpti šiame bendrabutyje, ir pranešdavo 
šeimininkei, kas jos bute bus „staršoj“ (arba „staršij“). Toks vyresnysis 
buvo parenkamas iš paskutiniųjų klasių mokinių; turėjo būti pažan- 
gus moksle, pavyzdingo elgesio ir joks „volnodumec“ (laisvamanis); 
už savo darbą buvo šeimininkės išlaikomas nemokamai. Staršij žiūrė- 
jo bendrabutyje gyvenančių mokinių ir vedė vad. „kvartirnyj žurnal“ 
(bendrabučio dienyną); į tą žurnalą privalėjo kasdien vakare įrašyti, 
kada, kur ir kokiu reikalu buvo mokinys išėjęs į miestą, kada grįžo, 
kuo nusikalto, kaip buvo nubaustas ir pan. Kiekvieną vakarą atsilankęs 
bedelis tikrino žurnalą, apklausinėjo mokinius, žiūrėjo, kad jų atsaky- 
mai sutaptų su žurnale įrašytomis žiniomis, ir pats jame pasirašydavo. 
Rečiau užsukdavo klasės auklėtojai ir dar rečiau inspektorius. Mokes- 
tis už butą ir išlaikymą nebuvo griežtai nustatytas: šeimininkė laisvai 
susiderėdavo su mokinio tėvais, iš turtingesnių imdama brangiau (iki 
10 rb. per mėnesį) ir įsipareigodama padėti vaiką į geresnį kambarį, 
pastatyti lovą ne prie lango ir kt. Žemiausia kaina už išlaikymą buvo 
penki rubliai. Motina ir penkių rublių negalėjo sumokėti kas mėnesį, 
todėl pasisiūlė Lovmianskienei statyti tam tikrą kiekį malkų ir miltų. 
Iš kur ji tas malkas ir miltus ėmė, tada nežinojau ir, tiesą pasakius, tuo 
nesidomėjau. Tik paskui, jau studentaudamas, girdėjau apie dideles 
vagystes, vykusias grafo Pliaterio miškuose ir malūnuose: vogta pigiai 
galima buvo įsigyti ir pristatyti. Porą metų gyvenau Lovmianskienės 
bendrabutyje, užimdamas, žinoma, blogiausią kambarį ir menkiausią 
jame vietą. Geresnius bendrabučius laikė Dobužinskienė, Mošinskienė 
ir kt.; menkesnius už Lovmianskienės - pani Dowiatowa, Jakstyrowa, 
Kerbedziowa ir kt. 

Menkos Lovmianskienės buto patalpos po Stšigockių ir Rimantienės 
landynių atrodė nepaprastai ištaigingos: sienos išklijuotos margais po- 
pieriais, grindys neseniai dažytos, lubos išbaldytos. Įėjęs iš kiemo į ma- 
žytį, žemutį priebutį be grindų patekdavai į siaurą, trumpą koridoriuką, 
iš kurio durys po kairę vedė į tamsią virtuvėlę, o po dešinę- į „stacijas“. 
Pirmoje stacijoje su vienu langu į kiemą stovėjo ilgas stalas, cerata deng- 
tas, su pakištomis po juo kėdėmis; valgant arba dirbant pamokas prie jo, 
kai kėdės būdavo ištrauktos ir aplink sėdėjo keliolika mokinių, praeiti 
pro tą stalą niekas negalėjo: toks siaurutis buvo kambarys. Toje siauroje 
stacijoje buvo ketverios durys: dvejos iš dešinės - į du mažyčius kam- 
bariukus, kurių viename gyveno mūsų staršij Keiris Stepan (Smetonos 
laikais — inžinierius Steponas Kairys) ir jo draugas Brazaitis Pavel (vė- 

liau Povilas Brazaitis, smetoniškas teisingumo viceministras), abu VII 
kl. mokiniai. Antrame kambariuke gyveno V kl. mokinys Lengvievič 
Michail, hipnotizmo mėgėjas, visados susirūpinęs tinkamu mediumu, 
ir Sokolovskij Ksaverij, irgi V kl. mokinys. Pro tos pačios stacijos duris į 
kairę patekdavai į tamsų koridoriuką; jo gale durelės vedė į šeimininkės 
Lovmianskienės kambarį; čia ji gyveno su savo dukterim Elena, mer- 
gaičių pensijos mokine, paskui ištekėjusia už Jono Barono, smetoniško 
Švietimo ministerijos tarėjo. Šio koridoriuko dešinėje pusėje buvo įėji- 
mas į patalpą, užimamą dviejų V kl. mokinių: šeimininkės sūnaus (Lov- 
mianskij Vladislav) ir jo draugo (Čurlis Jurij, vėliau inž. Jurgis Čiurlys, 
smetoniškas siaurųjų geležinkelių direktorius). Vladas Lovmianskis 
prieš Didįjį karą buvo gydytoju Vilniuje, vedė pianistę Stanek, per karą 
mobilizuotas, ir susidegino apsipylęs benzinu. Pro ketvirtas tos pačios 
stacijos duris įeidavai į nedidelį, visiškai užstatytą trimis lovomis per- 
einamąjį kambariuką, kur gyvenom trise: Lubickij Franc, vėliau smeto- 
niškas pulkininkas (dalyvavo spaudoje pseudonimu Presas), baltarusis 
Poniatovskij Josif ir aš - visi I klasės mokiniai. To mūsų kambariuko 
plona lentelių pertvara, apklijuota margais popieriais, skyrė nuo ne- 
didelės patalpos, kur labai susikimšę gyveno keturi mokiniai: Butovt 
Josif (vėliau Juozas Butautas, gydytojas), Kociello Anton (pagarsėjęs 
kaip klebonas Antanas Katelė), Benediktovič Teodor (baigęs keturias 
klases, stojo į Kauno kunigų seminariją, 1923 metais Šančių klebonas, 
lenkomanas) ir baltarusis Kondrat Ivan, Poniatovskio giminaitis. Minėti 
Butautas ir Katelė buvo penktoje klasėje, Benediktavičius - ketvirtoje ir 
Kondratas - pirmoje. Taigi tų metų rudenį Lovmianskienės bendrabu- 
tyje gyveno 13 mokinių: 2 septintokai, 6 penktokai, 1 ketvirtokas ir 4 
pirmokai. Nors visi mokiniai, išskyrus Poniatovskį ir Kondratą, buvo 
žemaičiai, tačiau nė vienas jų niekuomet nekalbėjo nei lietuviškai, nei 
lenkiškai (tų kalbų, be abejonės, mokėjo iš namų), visi kalbėjo tik rusiš- 
kai: taip lengvai prigijo tame kampelyje caro varomoji rusinimo poli- 
tika. Niekam iš mūsų mažųjų ir į galvą neatėjo, kad galėjo būti kitaip, 
ypač kad girdėjom vyresniuosius kalbant tarp savęs tik rusiškai. 

Visi bendrabučio mokiniai buvo susiskirstę grupėmis ir kiekviena 
tokia grupė gyveno savo atskiru gyvenimu. Kairys ir Brazaitis laikėsi 
visai nuošaliai nuo kitų, kalbėjosi tik savo tarpe, nekreipė jokio dėmesio 
į žemesniųjų klasių mokinius. Brazaitis net mūsų pavardžių nežino- 
kaip staršij ir žinojo mūsų pavardes, bet per pirmuosius metus manęs, 
pvz., nė karto neužkalbino o antraisiais metais tik vieną kartą prabi- 
lo, klausdamas, kodėl negrąžinu jo man duotų knygučių (Korolenko 

ir Tolstojaus apysakų, kurių gimnazijos knygyne nebuvo ir kurias Kai- 
rys, nė žodžio nesakydamas, pakišdavo, atsinešęs iš slaptos gimnazistų 
bibliotekėlės). Gal būti nesąmoningai, bet Kairys su Brazaičiu tvirtai 
laikėsi Tacito patarimo: „Major e longinguo reverentia“". 

Čiurlys draugavo su Lovmianskiu ir Butautu. Lengvevičius, pasi- 
nėręs į hipnotizmą, šalinosi visų ir išeidavo iš savo kambario tik tais 
atvejais, kai atsirasdavo tinkamas:mediumas ir buvo proga pademons- 
truoti hipnotizavimą. Sokolovskis ir Katelė nepritapo prie kitų penktos 
klasės mokinių ir gyveno užsidarę. Benediktavičius bandė šlietis prie 
Butauto, o mes, pirmokai, sudarėm savo kompaniją, su savo interesais ir 
pramogomis, kurių tarpe pirmą vietą užėmė „vypilivanije (pjaustymas) 
slobzikom“: plonyčio pjūkliuko pagalba pjaustėm faneroje įvairius rai- 
žinius, rėmelius, dėžutes, rašalines ir kt.; pjūkliuko galai buvo įsprausti 
įvad. „lobziką“. Visą laisvą laiką sėdėjom susikūprinę prie lobziko, vie- 
nas kitas net pamokas užmesdavo, pjaustymo aistros pagautas. 

Mokinių pasiskirstymas grupėmis reiškėsi visuoseŠiaulių bendrabu- 
čiuose. Be šito pasiskirstymo, pagrįsto berniukų amžiumi ir einamomis 
klasėmis, buvo ir eilė kitokių: luominių, turtingumo, gabumų... Tiesa, 
Lovmianskis kažkodėl mane išskyrė iš kitų mažiukų tarpo: įsileisdavo 
į savo kambarį, o temstant, kol šeimininkė dar neužžibindavo lempos, 
pasiguldydavo į savo lovą, kuteno ir žaidė. Bet sužinojęs, kad man iš vi- 
sų skaitytų knygų labiausiai patiko „buTBa pycckHx c kKaGapaKHHI JAMU“, 
ėmė niekinti ir varyti iš savo kambario. Visai atsisuko nuo manęs po 
šitokio atsitikimo. Kartą gražų žiemos popietį išėjom pasivaikščio- 
ti už miesto, Žaliūkų link. Paklausė, ką aš dariau vasarą. Pasigyriau 
dirbęs pas Zažeckį, gaudamas po kapeiką už raštelio kvito parašymą 
akmenskaldžiams. Lovmianskis paniekinamai iškraipė lūpas, daugiau 
nebekalbėjo, o grįžęs namo visiems prie vakarienės pasakė, kad vienas 
bendrabučio gyventojas esąs „sborščik podatiej“ (duoklių rinkėjas). Su- 
pratau, ką jis turi galvoj, visas išraudonavau. Toliau jis pasakojo apie 
mano vasaros darbą, kuriuo iki šiol didžiavaus, o dabar pradėjau gė- 
dintis. Pavadinimas „sborščik podatiej“ prigijo ir, kaip anuomet „niabu- 
du“, lydėjo mane, ko! gyvenau pas Lovmianskienę. Ano meto mokiniai 
šlykštėjosi bet kokiu protiniu ar fiziniu darbu, jei jis nelietė mokymąsi 
ar mokymą kitų, juo labiau, jei tas darbas buvo atlyginamas. 

Mūsų bendrabučio kieme mažame namelyje gyveno rusė Albova ir 
laikė keletą rusų mokinių. Su tais rusų tautybės mokiniais nesutikda- 
* Šiais žodžiais istorikas Tacitas nori pasakyti, jog juo mažiau bendraujama su žmo- 
nėmis, juo daugiau pagarbos įsigyjama (Iot.). 


2 „Rusų kova su kabardinais“ (rus.) (red. pastaba). 

vom, kieme dažnai vykdavo muštynės, kurių metu grupinis pasiskirs- 
tymas pasimiršdavo, ir mažieji padėdavo vyresniesiems; šie užstodavo 
mus, kai užpuldavo priešai. Tik Kairys ir Brazaitis tose muštynėse ne- 
dalyvavo. Kartą buvo užpultas Katelė, kai grįždamas iš išvietės ėjo per 
kiemą. Vienas Albovos gyventojas drožė jam kumščiu į žandą, Katelė 
grįžo sukruvintas, išspjovė porą dantų ir kelias dienas vaikščiojo skepe- 
ta apsirišęs galvą. Po to eidavom į išvietę kompanijomis, apsiginklavę 
pagaliais ir laikydami kišenėse akmenis. Įvykdavo peštynių ir dėl nau- 
dojimosi kiemu, kur žaidėm „v gorodki“", palantą ar sviediniu. 

Nors gyvenom pasiskirstę grupuotėmis, tačiau buvo vienas dalykas, 
kuris visus mus vienijo. Tai buvo neapykanta mokytojams rusintojams. 
Viešai niekas nedrįso pasakyti ką nors gera apie mokytojus: toks nesu- 
silauktų pritarimo, būtų negailestingai pajuoktas ir pravardžiuojamas: 
podliza, podchalimu, sikofantu (šnipu) ir pan. O mūsų neprietelius, 
skirtingo amžiaus ir tarnybos laipsnio mokytojus, vienijo valdžios nu- 
statyta rusinimo politika: niekas iš jų nedrįsdavo nukrypti nuo tos li- 
nijos. Ne rusų tautybės mokytojai (Franken, Koch, Zeeman, Greiman) 
šiuo atžvilgiu ne tik neatsilikdavo nuo rusų (Rubcov, Archangelskij, 
Špakovskij, Dolotskij ir kt.), bet dažnai pralenkdavo juos, stengdamiesi 
pademonstruoti ypatingą lojalumą carui. Taip vokietis Frankenas, kurio 
tikras vardas buvo Gotlib, vadino save Vladimir Bogdanovič ir cerkvė- 
je žegnojosi uoliau už kitą mokytoją pravoslavą. Tik vienas prancūzų 
kalbos mokytojas, norvegas Andersen, ryškiai skyrėsi nuo visų kitų: 
cerkvėje nesižegnojo, popo pakišto kryžiaus bučiuoti nėjo, rusinimu ne- 
užsiėmė; gyveno užsidaręs ir vietos inteligentų klubo nelankė, parašė ir 
išspausdino gerą prancūzų kalbos vadovėlį. 

Mūsų neapykanta mokytojams aiškiais veiksmais nesireiškė. Obuvo 
laikai, kada Šiaulių gimnazistai iškirsdavo savo auklėtojams nemalonių 
šposų. Žiemos vakarais, kada šeimininkė lempos dar neužžibindavo, 
gulėdamas lovoje Lovmianskis pasakojo aplink jį susimetusiems savo 
draugės nariams (mažiukai smalsiai klausėsi iš pakampių), kaip kita- 
dos tekdavo mokytojams nukentėti nuo savo auklėtinių. 

Buvęs anuomet toks mokytojas futliaras (Gotšalk), kurio visi jude- 
siai vykdavę stačiais kampais: įėjęs į klasę, slinkdavo prie katedros ne 
skersai klasę, bet palei sieną, ir, priėjęs liniją, kurią stačiu kampu kirto 
katedros linija, truputį stabtelėjęs, darydavo staigų 90* kampu posūkį 
ir pakildavo į katedrą; užkopęs stabtelėdavo, paskui atsisukdavo tie- 
siai prieš stovinčius mokinius, atsisėsdavo ir 90“ kampu pakelta ranka 


* „miestučius“ (rus.) (red. pastaba). 

duodavo ženklą mokiniams sėstis. Į gimnaziją visuomet ateidavo pir- 
mas, dar Mikulskiui (šveicoriui) nepatampius savo varpo, pakabinto 
viršum gimnazijos stogo. Pakilęs laiptais į antrą aukštą, kur čia pat bu- 
vo įtaisytos kabyklės mokytojų drabužiams, pirmoje nuo laiptų vietoje 
pakabindavo apsiaustą ir, nusimovęs kaliošus (juos nešiojo bet kokiu 
oru), darydavo 90" kampu pasisukimą ir žengdavo į mokytojų kambarį 
(visus jo judesius demonstravo Lovmianskis, pašokęs nuo lovos). Išei- 
damas namo, pirma apsivilkdavo apsiaustą, paskui, nejudindamas iš 
vietos kaliošų, kišdavo į juos kojas ir po to darydavo staigų pasisukimą į 
kairę, kur čia pat prasidėdavo laiptai žemyn. Gimnazistai nepakęsdavo 
jo labiau už kitus mokytojus: buvęs žiaurus ir uolus rusintojas. Kartą 
po pamokų šis Gotšalkas (iš gimnazijos visuomet išeidavo paskutinis), 
užsimetęs apsiaustą ir sukišęs kojas į iš vietos nepajudintus kaliošus, 
padarė savo įprastą staigų pasisukimą, ketindamas dešinę koją pastaty- 
ti ant antrojo žemyn laiptelio. Jam tatai nepavyko: batai išsinėrė iš kalio- 
šų, irjis stačia galva nugriuvo laiptais žemyn. Mat mokiniai, pridaboję, 
kada Mikulskio nebuvo prie kabyklų, prikalė futliaro kaliošus vinimis 
prie grindų. Kol Gotšalkas atsipeikėjo ir kol į jo sukeltą triukšmą atbė- 
go Mikulskis, tie drąsuoliai, iš namų atsineštomis žnyplėmis, ištraukė 
vinis ir pabėgo. Tardymo nebuvo, nes nebuvo nustatytas argumentum 
delicti!. 

Buvęs ir kitas mokytojas futliaras, toks išplikęs, kad nė vieno plau- 
kelio ant galvos neturėjo. Tas, tiesiai atsisėdęs katedroje, tarytum būtų 
pagalį prarijęs, vienam akimirksniui visiškai sustingdavo, tik plačiai 
išskėstomis akimis, galvos nejudindamas, apžvelgdavo klasę iš deši- 
nės į kairę. Po to dešinės delnu perbraukdavo sau per veidą ir plikę, 
pradėdamas tą judesį nuo smakro viršun, per plikę iki pat sprando; 
rankos nuo sprando neatitraukdamas, braukdavo atgal per plikę, veidą 
iki pat smakro apačios. Paskum, kiek nusilenkęs, akis įbedęs į dar ne- 
atskleistą žurnalą ir išsišiepęs tiek plačiai, jog pro tamsius ūsus matėsi 
dvi pageltusių dantų eilės (buvo panašus į urzgiantį šunį), įkišdavo abi 
rankas tarp kojų ir keliskart smarkiai patrindavo delnus vieną į kitą; 
po to papurtindavo, tartum sušalęs, galvą į šonus, vėl išsitiesdavo ir 
atskleisdavo pagaliau žurnalą. Visi tie judesiai, kartojami punktualiai 
prieš kiekvieną pamoką —ir žiemą, ir šiltu laiku, tiek įkyrėjo mokiniams, 
jog sumanė šitą futliarą pamokyti. Įėjimas į vieną klasę pirmame aukšte 
buvo iš tamsaus koridoriaus. Kartą tos klasės mokiniai gausiai ištepė 
suodžiais durų rankeną, ir mokytojas, atidarydamas duris, išsijuodino 


' nusikaltimo įrodymas (Iot.). 

dešinę, kuria paskui savo papratimu ėmė trinti veidą ir plikę, iš apačios 
įviršų ir atgal. Kai po visų judesių išsitiesė ir griebėsi žurnalo, visa klasė 
ėmė kvatoti. 

- MoauaTs!! — suriko futliaras, vartydamas akių baltymus. 

Mokiniai dar labiau juokėsi, pradėjo švilpti, trypti kojomis, uliuliuo- 
ti. Futliaras pagriebė žurnalą ir nubėgo pas direktorių skųstis. Tas irgi 
prasijuokė, nusivedė vargšą prie veidrodžio ir nieko nepešusį grąžino į 
klasę. Mokiniai jau buvo nublizginę durų rankeną, ir tardymo nebuvo: 
ir šiuo atveju nesurasta argumentum delicti. Vis dėlto mokiniams ne- 
pavyko atpratinti futliarą nuo anų judesių; tik prieš braukdamas veidą 
ir plikę, kruopščiai apžiūrinėjo dešinės delną. Taigi prie įprastų judesių 
prisidėjo dar vienas - rankos apžiūrinėjimas. 

Lovmianskis mokėjo vaizdžiai pasakoti, išryškindamas visas smulk- 
menas, kartais net judesius pamėgdžiodamas. Kaip anuomet Kokštą, 
taip dabar buvau įsimylėjęs Lovmianskį, tik anas patraukdavo savo 
fiziniu grožiu, o šis - sielos privalumais. Ypač sužavėjo mus per vieną 
gimnazijos šventę, kada melodingu balsu deklamavo „Oropoanuk“ 
(daržininkas): 

He ryaaA C KMCTeHeM A B APSMYUSM AeCy, 

He Aexan a 80 PBy B HeIIpOTaAaAHYIO HOYb: 


A cBOū Bek 3aryGua 32 AeBHLUY Kpacy, 
3a AeBHILY KpaCy, 32 ĄBOPAHCKYKO AOYB...2 


Pamenu dar vieną Lovmianskio papasakotą mokinių išdaigą, žiaures- 
nę už minėtąsias. Vienas labai uolus klasės auklėtojas, kurį mokiniai 
pravardžiuodavo „Šliapa“, buvo pamėgęs naktimis slankioti palei ben- 
drabučius. Kur pastebėjęs pro langines šviesos juostelę, pakylomis ėjo 
arčiau ir pro plyšį stebėjo, ką mokiniai daro. Keliskart užkluptas pri- 
spaudęs nosį prie langinės plyšio, nė kiek nesumišo ir aiškinosi maž- 
daug taip: 

— CMOTPIO, XOPOHIO AH 3AKPbIBalOTCA CTABHH“. 

Kartą buvo gautas kuratoriaus įsakymas sekti, kad mokiniai neskai- 
tytų Černyševskio, Pisarevo ir kitų pažangiųjų rašytojų veikalų, pava- 
dintų aplinkraštyje „passpaimenne““. Pareigus auklėtojas, sužinojęs iš 


V Tylėti! (rus.) 

Aš nėjau su lazda per slaptingąją girią, 

Negulėjau griovy aš tamsiojoj nakty, 

Pražudžiau aš gyvenimą dėl grožio merginos, 

Dėl gražiosios mergelės, dėl pono dukters... (rus.) (red. pastaba) 
Žiūriu, ar gerai užsidaro langinės (rus.). 

*  „demoralizuojantieji“ (rus.). 

sikofantų, kad vieno bendrabučio mokiniai vis dėlto panašius veikalus 
naktimis skaito, pasiryžo sučiupti nusikaltėlius ir tuo pasižymėti vyres- 
nybės akyse, o gal ir ordiną užsitarnauti! 

Buvo vėlybas ruduo. Nors nelabai tešalo, bet prisnigo nemaža, ir 
sniegas laikėsi. Vieną rytą, dar tamsoje, keli iš anksto susitarę moki- 
niai iškasė kieme prie pat lango plačią ir gilią duobę; žemę nugabeno į 
kiemo kampą, o duobę uždėjo lentomis ir užbarstė sniegu. Tos pačios 
dienos vėlų vakarą, visiems sumigus, ištempė iš išvietės dėžę ir visa, kas 
joje buvo, suvertė į duobę. Po to lentas pritaikė taip, kad kam nors ant jų 
atsistojus, lengvai ir staigiai palinkdavo, ir kiekvienas sunkumas turėjo 
nugrimzti į duobę. Užbarstę lentas sniegu ir pravėrę kiek langines, kad 
šviesos juosta būtų iš toli matyti, mokiniai suėjo į kambarį; pastatė lem- 
pą ant stalo prie lango ir ėmė laukti. Apie vidurnaktį išgirdo už lango 
bildesį ir keiksmą: „A, uopT... CBon104w, Mep3aBt5I...“Ž Po valandėlės, 
kai vėl įsiviešpatavo nakties ramybė, mokiniai patylomis išėjo į kiemą, 
rado pritrypta ir priteršta aplink duobę; lentas nunešė į pašiūrę, ta pa- 
čia žeme, kurią rytą buvo iškasę, gražiai užlygino duobę ir užbarstė 
sniegu. Laimei, pradėjo snigti, ir jokių pėdsakų kieme neliko. Anksti 
rytą, dar neišaušus, Mikulskio lydimas Šliapa atėjo į bendrabutį ištirti 
reikalą. Mokiniai vos pradėjo keltis. Išsikvietęs „staršojų“, nužygiavo 
prie ano lango ir liepė Mikulskiui atkasti sniegą. Jokios duobės nerado. 
Tada Šliapa apsidairė po kiemą ir įsakė kasti po antru langu (daugiau 
langų į kiemą nebuvo). Ir ten, aišku, nieko nerado. Taip jie ir išžygiavo 


Caro valdininkai nesidrovėjo griebtis įvairių šunysčių, kad pakiltų tarnyboje ar įsi- 
gytų ordiną. Baigęs universitetą, buvau paskirtas į gimnaziją, kur direktorius buvo 
toks ordinų medžiotojas: neaukšta, labai stora, senyva žmogysta, su saldžia šypsena 
veide ir ant dešiniojo peties palinkusia galvute, papuošta lopetos pavidalo barzda. 
Mėgiamiausia jo povyza - laikyti sunertas rankas ant išsikišusio pilvo ir dideliais 
pirštais greitai sukti malūnėlį. Pertraukos metu priėjo prie manęs ir, saldžiai šyp- 
sodamasis, paklausė „kada“. Nesulaukęs atsakymo (nesupratau, ką turėtų reikšti 
tas „kada“), ramiai pasisuko ir nuėjo. Kitą dieną vėl, sukdamas malūnėlį, paklausė 
„kada?“ ir, kiek lukterėjęs, nusisuko. Kai ir trečią kartą užintrigavo mane tokiu keis- 
tu klausimu, paprašiau aiškiau pasakyti, ko nori. Tada storulis, palengvėle atsukda- 
mas besišypsantį veidą nuo dešiniojo peties į kairįjį, tarė: „Koraa npuoGuuTec5 K 
AOHYy IpaBoCAaBHOK Hepk547“ (reiškia: „kada pereisiu į pravoslaviją?“). Atsakiau, 
kad apie tai dar negalvoju. Jis saldžiu balseliu pastebėjo: „Pagalvokit, pagalvokit, 
kitaip karjeros nepadarysit“. Papasakojau draugams mokytojams apie storulio pa- 
siūlymą. Linksmai nusikvatojo, o vienas paaiškino, kad jis tikisi ordino, jei pavyks 
mane paversti pravoslavu; prieš keletą metų jo įkalbėtas 5-os klasės mokinys žydas 
apsikrikštijo, vyresnybė pakėlė jį į direktorius, o ministras apdovanojo ordinu. At- 
sikračiau šventeivos, pasakęs, kad žmona, labai arši katalikė, ir girdėti nenori apie 
tikybos keitimą. 

„A, velnias, niekšai, bjaurybės: 


(rus.) 

nieko nepešę. Tardymo nebuvo, tik Šliapa visą savaitę dvokė. Tačiau jis 
ir toliau slankiojo naktimis; liovėsi tik tada, kai mokinių įprašyti keli 
stiprūs „švedai“ naktį užpuolė jį iš užpakalio, užkimšo burną, per galvą 
užvožė didelį maišą, kurio galus surišo žemiau kelių, ir, pagaliais smar- 
kiai apkūlę, surištą įmetė į griovį. Kas, kada ir kaip jį išlaisvino iš maišo, 
Lovmianskis nesakė; gal ir pats nebuvo girdėjęs. Po to Šliapą iškėlė iš 
Šiaulių į kitą gimnaziją. 

Tokiais ir panašiais pasakojimais neturiu pagrindo netikėti, o tada 
visi mes, mažiukai, šventai tikėjom ir džiaugėmės, kad mūsų neprie- 
teliai, cariniai mokytojai rusintojai, anuomet skaudžiai nukentėdavo. 
Mano laikais tokių rimtesnių išdaigų jau nebuvo, o jei ir buvo kokios, 
tai, palyginti su anomis, visai nekaltos: nupjaudavom mokytojų užpa- 
kalinius guzikus, prikišdavom nešvarumų į apsiaustų kišenes, įtvirtin- 
davom lūžusią plunksną kėdėje ant katedros ir buvom patenkinti, kai 
neapdairus mokytojas atsisėdęs staiga pašokdavo nuo kėdės ir plūsda- 
mas traukė atsakomybėm nekaltus dežurus. 

Pirmomis gimnazijos lankymo dienomis mane stebino mandagus 
mokytojų kreipimasis į mus, mažiukus, sakant visiems „vy“, ir ypač 
patys mundiruoti mokytojai su auksiniais antpečiais. Vienas jų Dimitrij 
Ivanovič Archangelskij buvo mūsų klasės auklėtojas: nebejaunas, plika 
galva žmogus, su ilga barzda ir juodais akiniais, kurie jam buvo rei- 
kalingi vienos akies baltymui pridengti. Jį pravardžiuodavo Ciklopu, 
vienaakio mitinio milžino vardu. Iš pradžių maniau jį pro tuos tamsius 
akinius nieko nematant, bet netrukus skaudžiai apsivyliau: kartą per 
lotynų kalbos pamoką pašaukė mane versti užduotąjį straipsnį. Atsikė- 
liau suole (jis prie katedros nekviesdavo) ir, nesusigraibydamas tekste, 
ėmiau žiūrėti į gulintį ant suolo popieriuką su rusišku vertimu. Žinojau, 
jog tatai draudžiama, bet buvau tikras, kad neregys mokytojas nepa- 
stebės, juoba kad sėdėjau paskutiniame suole. Man taip žiūrint pro šalį 
rankose laikomos knygos, pasigirdo rūstus Ciklopo balsas: 

- BsI TaM B MpHXOACKOH IIKOAe HayyHAMCb >XYABHHMATE Y BCIKHX 
6poaar. ĄyMaeTe, WTO H 34€Cb CoitaeT... CaauTecb!! 

Tai pasakęs, įrašė į žurnalą didelį kuolą. Skaudu pasidarė ne tiek dėl 
to kuolo, kurį užsitarnavau, kiek todėl, kad anų metų draugus - Kuokš- 
tą, Borovskį, Danijelius ir kitus - kurie man kitados buvo brangūs, o 
vienas kitas jų atrodė didvyriu, - Ciklopas taip išniekino. Iš šito jo pa- 
sakymo pasidariau išvadą, jog ir aš esu „brodiaga““, kurį iš malonės 


"Jūs ten pradedamojoj mokykloj išmokot iš visokių valkatų sukčiauti ir manot, kad 
ir čia bus gerai. Sėskit! (rus.) 


2 „valkata“ (rus.). 

laiko ponų mokykloje. Šita Archangelskio pastaba, kurioje atsispindė- 
jo luominis vaikų paskirstymas, paveikė taip, jog ilgainiui pradėjau 
manyti, kad gimnazistai esą kažkas geresnio už pradžios mokyklos 
vaikus, ir pradėjęs niekinti savo buvusias draugus (žr. susitikimą su 
Kuokštu bažnyčioje), ėmiau rūpintis.neatsilikti nuo kitų gimnazistų. 
Motina turbūt jau anksčiau buvo tuose dalykuose susigaudžius, nes 
pasiuvo man baltus mankietus ir kietus kalnieriukus; jų iki šiol dar 
nebuvau išsiėmęs iš medinės skrynutės po lova. Dabar pasipuošiau tais 
baltais baltinių priedais, nors neįpratusiam buvo nepatogūs: kieti man- 
kietai, kiek smarkiau pajudėjus, nušokdavo nuo rankų, o kalnieriukas 
veržė kaklą. Klasėje buvo keturiasdešimt mokinių, ir tik vienas kitas, 
kaip Balinskis ir Labickis, nedėvėjo mankietų. Šiaip visi vienas prieš 
kitą stengėsi pamėgdžioti tokius dabitas kaip Chominskį, Liandsbergą 
ir kitus bajoriukus. 

Mokytojai taip pat davė man suprasti, jog esu iš žemesnio luomo: 
per istorijos pamoką mokinį Livšicą ištiko nuomario priepuolis ir jis 
putodamas krito tarp suolų. Su juo sėdėjęs gydytojo sūnus Veintraubas 
pareiškė mokytojui, jog bijąs sėdėti su Livšicu, istorikas Konstantin Va- 
siljevič Špakovskij, akimis permetęs klasę, įsakė man, o ne kam kitam, 
pasikeisti vietomis su Veintraubu. Pasipriešinti nedrįsau, bet po pamo- 
kos, Balinskiui padedant (su juo tada sėdėjau viename suole), išvijau 
Veintraubą iš savo vietos. 

Kaip Lovmianskienės bendrabučio mokiniai, taip ir mūsų klasės 
pirmokai buvo pasiskirstę grupėmis. Tas pasiskirstymas vyko kažkaip 
natūraliai: bajorų vaikai, kurių buvo didelė dauguma, savaime laikėsi 
nuošaliai nuo kitų, šnabždėjosi lenkiškai ir, kam nors prie jų priėjus, 
nutildavo arba išsiskirstydavo. Turtuolių žydų ir rusų valdininkų vai- 
kai sudarė savo draugę, o keli valstiečiai, prie kurių ir aš gretinaus, 
šalinosi kaip bajorų, taip ir valdininkų bei žydų vaikų. Tačiau kalbamos 
grupuotės buvo tik jaučiamos, šiaip nebuvo uždaros kaip kokios kastos, 
ir iš „žemesnės“ grupuotės (valstiečių) perėjimas į „aukštesnę“ (bajo- 
rų) buvo laisvas. Užsimovęs mankietus ir suveržęs kaklą kalnieriuku, 
būdavau kartais užkalbinamas bajoriukų ir pats į jų tarpą įsiskverbda- 
vau, nieko, žinoma, nepasakodamas apie savo kilmę (buvau pamokytas 
Lovmianskio, pavadinusio mane c6oprituk mogaTeit). Taip elgėsi ir kiti. 
Šliejosi prie bajorų Kabeika Klemensas, šliejosi Gaudešis; jie laikėsi po- 
naičių Biržiškų ir Sviechovskių. 

Mokslas ir lektūra - Dviratis - Lotynų kalbos pataisa - Stanislavos Pečkauskienės bendrabutyje - 

Pažintis su Marija Pečkauskaitė - Broliai Šukštos - Išsimušu į pirmuosius mokinius — Draugystė 

su Chominskiu - Sulino ir Sofijos Pečkauskaitės romanas - Mokinių žurnalas - Išprotėja gimna- 

zistas Sabotkovskis — Marija Pečkauskaitė ir kunigas Bukontas - Pas podžių Kantautą - Kaimiška 

medicina - Droviuosi motinos — Pečkauskų nelaimės - Esu mokytojas Storoženkų šeimoje - Nepa- 
prasta mergaitė Marusia Storoženko 


Naujose gyvenimo sąlygose nepajutau, kaip praslinko mokslo metai. 
Ypatingo noro mokytis neturėjau, joks dėstomas dalykas manęs netrau- 
kė. Tiesa, žavino skambūs lotyniški žodžiai, kaip „parsimonia, industria, 
templum...“", bet gramatikos ir vertimų iš rusų kalbos į lotynų neapken- 
čiau. Egzaminus į II kl. išlaikiau patenkinamai ir išvykau atostogų pas 
tėvus į Kurtuvėnus. Vasarą, be mėgstamų kelionių per miškus į Gimikų 
kalną, kur visuomet eidavau vienas, jokių pramogų neturėjau. Kai oras 
buvo nekoks, sėdėjau namie ir skaičiau lenkiškas knygas; gaudavau jas 
iš kun. Balsevičiaus. Neatsitraukdamas prarijau Sienkevičiaus „Ogniem 
i mieczem“, „Potop“, „Pan Wotodyjowski“?. Svarbesnius tos trilogijos 
epizodus buvau dar žiemą girdėjęs iš Lovmianskio; jis pasakojo rusiškai 
apie dvikovą Kmicico ir Wotodyjowskio, apie Skrzetuskį ir Heleną, apie 
Zaglobos išdaigas ir Podbipiętos pamaldumą. 

1897 metų rugpjūčio vidury motina vėl nuvežė mane į Šiaulius, ap- 
gyvendino tame pačiame Lovmianskienės bendrabutyje. Čia radau tuos 
pačius mokinius, kurie gyveno ir pernai, be Teodoro Benediktovičiaus 
(baigęs keturias klases, įstojo į Kauno kunigų seminariją). Jo vietoje ap- 
sigyveno II kl. mokinys Bijeika, su kuriuo ėmiau draugauti. Mokslu ir 
šiais metais maža domėjaus; galimas daiktas, dar mažiau negu pernai. 
Motinos pažiūra giliai mane paveikė: ji žiūrėjo į mokslą vien kaip į prie- 
monę pasidaryti ponu, ištrūkti iš ubagų „stono“. Šiais metais prie lotynų 
kalbos prisidėjo dar svetimos - vokiečių ar prancūzų, pasirinktinai. Dau- 
gelis antrokų įsirašė į vokiečių kalbą, mažiau - į prancūzų. Tokių, kurie 
mokytųsi abiejų kalbų, buvo tik vienas kitas. Aš irgi pasirinkau vokiečių 
kalbą, bet motina, sužinojusi, jog nemokamai galima mokytis ir kitos 
kalbos, ėmė įkalbinėti, kad lankyčiau ir prancūzų kalbos pamokas. 

- Nebūk durnas, - sakė motina, - mokykis ir prancūziškai. Juk už 
tuos pačius pinigus moko, primokėti nereikia. Žinok, jog viską, ką dabar 


' „santūrumas, saikingumas; darbšiumas; šventykla“ (Iot.) (red. pastaba). 

Minimi Henryko Sienkiewicziaus istoriniai romanai „Ugnimi ir kalaviju“ („Ogniem 
imiecziem“; 1884), „Tvanas“ („Potop“, 1886), „Ponas Volodijovskis“ („Pan Wotody- 
jowski“, 1887-1888) (red. pastaba). 

išmoksi, galėsi paskui pritaikyti gyvenime ir pelną iš to turėti. Viskas 
pravers!. - Ir baigė taip: - Visi dideli ponai moka prancūziškai. Pati gir- 
dėjau, kaip grafienė kažką sakė vyrui prancūziškai, nenorėdama, kad 
pana Liaudanska suprastų (senyva plikbajorė Liaudanska, motinos 
didelė bičiulė, buvo grafienės Pliaterienės dešinioji ranka: žiūrėjo visą 
rūmų ūkį). Aš pati, koks jau nemokytas padaras, o išmokau iš Beresne- 
vičių vokytkos vokiškai ir galiu su bet kokiu žydu susikalbėti. 

Tų įkalbinėjimų paveiktas, įsirašiau ir į prancūzų kalbą; ji ilgainiui 
man patiko labiau už vokiečių: buvo skambesnė, gramatika lengvesnė, 
ir mokytojas (norvegas Edgar Ernestovič Andersen) įdomesnis už vo- 
kietį Zeemaną. Apie tą mokytoją vėliau taip atsiliepė mokinys Savone- 
vičius, pašalintas iš Vilniaus gimnazijos ir atsikraustęs į Šiaulius: 

- Šios gimnazijos pedagogų žvėryne tik vienas tikrai kultūringas 
žmogus: tai Andersen. 

Kad tingėjau mokytis, gal ne vien mano kaltė. Dėstymas buvo per- 
dėm neįdomus, nevaizdingas, formalus. Pamokos kitam kartui nebuvo 
aiškinamos. Mokytojai tenkinosi klasišku: oT 3HTHXx 20 3HTUX?, O Ar- 
changelskij-Ciklop net mažojo dešinės rankos piršto nagu (jis buvo la- 
bai ilgas, pageltęs ir sukumpęs) giliai įbrėždavo savo knygoje vietą, iki 
kurios turėjome išmokti; paskui tą patį naguotą pirštą kišdavo į barzdą, 
kasydavo juo smakrą ir, kai staiga pakišdavo po barzda dar didįjį pirštą 
ir jį sujungdavo su anuo mažuoju, po to, kažką sučiupęs, traukė abiem 
pirštais iš barzdos, pasigirsdavo mokinių šnabždėjimas: sourE nožMaa, 
BOKIE NOKMaA..3 

Draugas Bijeika irgi buvo tinginys, ir namie abudu dažniausiai gal- 
vojom ne apie tai, kaip išmokti pamokas, bet apie tai, kaip apgauti mo- 
kytojus ir nieko nemokant pačiupti trejetuką. Taigi ruošėm špargalkas, 
įrašydavom tarp eilučių vertimą, maldavom nusimanančius draugus 
IOACKa3bIBATE (papasakoti) ir pan. Šiaip po pamokų iki pat vakarienės 
žaidėm kieme su kitais tinginiais palantą, „gorodki“, laptą, o po vakarie- 
nės skaitėm knygas, kurias mums duodavo staršij Keiris (dabar jau aš- 
tuntokas), arba lošėm plunksnomis bei sagomis. Ar mes mokėmės, ar ką 
mokėjom, staršiį niekuomet netikrino, tik šeštadieniais, pasirašydamas 
už visą savaitę mūsų dienyne, pastebėjęs dvejetukus, tyliai pasakydavo: 

— Y BacC CHOBa ABOŽKAU.. 


Motina neapsiriko: iš prancūzų kalbos kurį laiką duoną valgiau (kai 1918 metais 
buvo panaikintas lotynų kalbos dėstymas gimnazijoje, gavau prancūzų kalbos 
lektoriaus vietą tarybinės valdžios įsteigtame Chersono technikume). 

nuo čia iki čia (rus.). 

utėlę pagavo (rus.). 

Pas jus vėl dvejetukai (rus.). 

Kai atėjo pavasaris, atsirado dar viena pramoga, kuri mus visai ati- 
traukė nuo knygos ir pamokų ruošimo. Buvo tai pirmą kartą plačiau 
Šiauliuose pasirodęs dviratis. Iki šiol tekdavo matyti kokį dviratininką, 
važiuojantį Šiaulių gatvėmis, bet tatai buvo retenybė. Šį pavasarį viena 
mechaninė dirbtuvė iš kažkur įsigijo keletą palaikių dviračių, kuriuos 
ėmė nuomoti gimnazistams valandoms. Dviračiai buvo menki, apdau- 
žyti, be laisvo rato. Naujas dviratis kainavo tada tris šimtus aukso rublių. 
Gimnazistus apėmė kažkokia važinėjimo manija. Kas turėjo atliekamas 
20 kapeikų (tiek imdavo nuomos už vieną valandą), tie grūdosi prie 
anos dirbtuvės ir ilgai laukė savo eilės: dviračių buvo maža, o norinčių 
pasivažinėti daug. Kas pinigų neturėjo, kaip šuniukai bėgo užpakaly 
važiuojančių ir maldavo leisti pasimokyti. Dirbtuvė buvo netoli mūsų 
bendrabučio. Bijeika vis iš kažkur gaudavo keliasdešimt kapeikų ir kaip 
geras draugas skolindavo ir man. Netrukus išmokau neblogai važiuoti 
ir, neatsispirdamas visus apėmusiai aistrai, pradėjau dažniau išsinuo- 
moti dviratį, parduodamas paskutinius vadovėlius. Dviračiai buvo 
sunkūs, retas kuris su pripūstomis šliaukėmės, su standžia raudona 
guma apsuktais ratlankiais. Po valandos greito važiavimo (važinėjom 
dažniausiai Zubovo parko takais) išvargę, išprakaitavę nebenorėjom 
ir neturėjom jėgų mokytis. Grįžę namo, kaip negyvi griuvom į lovas. 
Niekas mūs nesudraudė. Vyresnieji mokiniai, patys susirietę į kuprą, 
prakaituodami mynė pedalus. Tuo tarpu artinosi keliamieji egzaminai. 
Ruoštis jiems nebuvo jokio noro. Nestebėtina, kad iš lotynų kalbos ra- 
šomojo ir aš, ir Bijeika gavom po dvejetuką, o per atsakomąjį tų dveje- 
tukų neištaisėm. Man dar pavyko ir išversti, ir atsakyti į klausimus iš 
gramatikos; jau buvau beeinąs į suolą, kai Archangelskis, prieš tai jau 
nusistatęs mane patenkinti ir pasakęs „waure“!, staiga sulaikė: 

- IlocroirTe! Kak GyAeT IO AaThHIHH „WauTe“?* 

- Ite, - atsakiau. 

— A kak GygeT „au“? Hy? UTO x BBI AyMaeTe? TyT Heyero AYMaTE, 
BCeTO BeAb OAHa GyKBa!“ 

—-E, - bumbtelėjau. 

- CaanTecs“, - ramiai pasakė Ciklopas ir parašė dvejetuką. 

Taip tat vietoje „i“ pasakęs „e“, gavau pataisą. Skaudžiai pergyve- 
nau šį smūgį. Negrįžau namo pietums, tik, tartum apglušintas, nebesu- 
laikydamas ašarų, basčiaus iki vakaro po miestą. Kai pamatydavau kokį 


„Eikite“ (rus.) (red. pastaba). 

Palaukit, kaip lotyniškai „eikite“? (rus.) 

O kaip „eik“. Na? Ko galvojate? Nėra ko galvoti, juk viso viena raidė! (rus.) 
Sėskitės (rus.). 


ken u 

važiuojantį mokinį, kuris sunkiai alsuodamas ir liežuvį iškišęs mynė 
dviratį, pamanydavau: „Tai kvailys!“ Staiga nustojau noro važinėti. Bu- 
vo gėda eiti į bendrabutį. Vaizdavaus, kaip tėvas kolios, o gal ir muš. 
Kitą dieną atvažiavo motina ir pasiėmė namo. Matydama mano susi- 
rūpinimą ir patenkinta, kad iš elgesio gavau metinį penketuką, nelabai 
barėsi, o tėvui namie taip dalyką nušvietė, kad ir jis tik apstumdė ir 
pavadino „batwan“ ir „chtystek“!.Motina kaltę suvertė egzaminatoriui, 
buvęs priekabus ir neteisingas vargšės vaiko atžvilgiu. 

- Jeigu, - sakė - tai būtų koks grafiukas, nebijok nedrįstų „papjauti“, 
o dabar kas ubago neskriaudžia! 

Po tokių pasisakymų ir man ėmė atrodyti, kad per žiauriai Ciklopo 
pasielgta. 

Netrukus ir brolis grįžo atostogų iš Dorpato. Pasakojo apie savo 
mokytojus, kurių vieną, studentą mediką („pan Trzaska“), ypatingai 
gyrė. Brolis svetimam krašte surimtėjo, apie išdaigas nebegalvojo, tik 
skaitė, mokėsi ruošdamasis egzaminams, kuriuos turėjo laikyti rudenį. 
Vykdamas į Girnikų kalną, visados imdavau su savim lotynišką grama- 
tiką, o grįžęs namo rašydavau su broliu extemporalia (vertimas iš rusų 
kalbos į lotynų). Per vasaros atostogas tiek išmokau lotyniškai, kad iš 
rašomojo egzamino gavau penketuką, nors vertimas buvo nelengvas: 
reikėjo pavartoti beveik visus sunkesnius jungtukus, kaip ut finale ir 
consecutivum, cum historicum ir causale, guin, si, nisi irreale. 

Šį (1898 m.) rudenį motina įstatė mane tokiomis pat sąlygomis į ki- 
tą bendrabutį. Po pavasarį mane ištikusios bėdos jai atrodė, jog patai- 
są būsiu gavęs dėl menkos priežiūros Lovmianskienės bendrabutyje. 
Dabar apsigyvenau pirmos eilės bendrabutyje pas bajorę Stanistavą 
Pieczkowską, dideliame geltonai dažytame name, su dviem stiklinė- 
mis gonkomis iš galų. Pečkauskienė gyveno antrame namų gale su savo 
dukterimis Marija ir Sofija, ir su dviem sūnumis. Stefan buvo VI klasės 
mokinys, o Vincus, kokių 8 metų vaikas, mokėsi dar namie. Pati ponia 
Stanislava, bendrabučio šeimininkė, buvo aukšto ūgio sena, išdžiūvusi 
moteriškė, kurios pageltusiame veide kyšojo plati, kiek sukumpusi no- 
sis. Didelės juodos akys su daugybe raukšlių aplink jas, visuomet pilnos 
ašarų, liūdnai žiūrėjo į šį pasaulį. Būdo buvo ramaus ir gero. Kalbėjo 
visados tyliai, švelniu, dusliu balsu, kurio niekuomet nekeldavo. Jos 
vyras, Užvenčio dvarininkas, nusigyveno ir mirė, palikęs našlę su ketu- 
riais vaikais be pragyvenimo šaltinių. Stanislava sumetė, jog laikydama 
mokinių bendrabutį ir pati galės šiaip taip išsiversti ir berniukams pa- 


„Stuobrys“, „pienburnis“ (lenk.) (red. pastaba). 

lengvins baigti gimnaziją. Dukterys jau buvo suaugusios. Jaunesnioji 
Zosia, apie dvidešimt metų baltaveidė juodaakė mergina, buvo kiek pa- 
mokyta namie ir dabar šeimininkavo kartu su motina. Vyresnioji Mucia 
(Marija, Šatrijos Ragana), taip patjuodaakė, bet geltonveidė kaip motina, 
negraži pana buvo mokiusis Šv. Kotrynos gimnazijoje Peterburge; ruo- 
šėsi ir toliau mokytis; dabar laikinai gyveno su motina. Visa šita nusi- 
gyvenusių bajorų šeimyna savo tarpe ir su mumis kalbėjo tik lenkiškai, 
pirmaisiais mano čia gyvenimo metais retai tekdavo matyti šeimininkes 
ir kalbėtis su jomis. Tos moterys atrodė labai poniškos, išdidžios; nega- 
lėjau suprasti, kaip motinai pavyko įstatyti mane į šį prašmatnų ben- 
drabutį, kurio aukštas, erdvus valgomasis, vakarais virstąs mūsų darbo 
kambariu, buvo beveik tokio didumo kaip visas Lovmianskienės butas. 
Šitame kambaryje nuo šeštos valandos vakaro susėsdavom aplink ilgą 
keturkampį stalą ruošti pamokas. Viename šio stalo gale sėdėjo „star- 
šij“, VII kl. mokinys Valentin Mačenis; žiūrėdamas į knygą, visą laiką 
drebino po stalu kojas, o viršum stalo krutino rankas, pečius ir galvą, 
net dvi stalo lempos blerbėjo ir virpėjo jų šviesa. Stalo šonuose sėdėjo 
kiti mokiniai: Edvardas Šukšta, šeimininkės sūnus Stefan Pečkovski, 
Aleksandr Sulin (rusas, kazokų pulkininko sunūs), Platon Ošoktinskij, 
Nikolaj Pospelov ir kiti. Antrame stalo gale, priešais Mačenį, sėdėjau 
aš su Jonu Šukšta, lieknu, mėlynakiu, išbalusiu berniuku, Medingėnų 
(Telšių apskr.) dvaro savininko sūnum. Šito berniuko pailgas švelnių 
bruožų veidelis su mažomis raudonomis lūpytėmis, kurių viršutinė bu- 
vo tiek siaura, jog pro ją visuomet blizgėjo pora priešakinių dantų; jo 
siauros baltos rankos su ilgais pirštais, kuriuos labai žiūrėjo, nuolat kar- 
pydamas ir blizgindamas nagus; jo klubai, žymiai platesni už viršutinę 
kūno dalį, — visa tai darė įspūdį, kad čia švelni trumpų plaukų mergaitė, 
vilkinti berniuko kelnes ir mokinio bliuzę. Tie Šukštos, Jonas ir aukščiau 
minėtas jo brolis Edvardas, buvo artimi Pečkauskių giminaičiai. Jonas 
mokėsi gerai, o Edvardas vidutiniškai. Šis pastarasis pateko į kapeliono 
kun. Rodzevič nagus ir pasidarė mistiku. iš VIII kl. buvo pašalintas, sto- 
jo į Peterburgo dvasinę seminariją, iš kurios taip pat buvo išvytas, nes 
piktino klerikus savo besaikiu maldingumu: vidury Peterburgo gatvės 
nesidrovėjo klauptis maldai, užėjus nenugalimam norui pasimelsti. 
Smulkiau apie jį rašo M. Biržiška savo atsiminimuose! Šiedu išsigimė- 
liai baigė blogai, pamišo. Tačiau anais laikais žavėjaus Jono švelnumu 
ir poniškumu. Žiemos naktimis jis dažnai blaškėsi vienmarškinis po 
tamsius kambarius, kartais įlįisdavo pas mane į lovą pasišildyti, ir tada 


' M. Biržiška, Anuo metu Viekšniuose ir Šiauliuose, psl. 173. 

turėjau progos pastebėti, jog jo poniškas vyriškumas ne visai toks kaip 
mano mužikiškas. Maniau visus ponus tokius esant, tik vėliau supratau 
jį buvus fiziškai anormaliu berniuku. 

Ir šitame bendrabutyje,.kaip pas Lovmianskienę, man atiteko blo- 
giausia vieta (koks buvo motinos suderėtas atlyginimas tokia ir vieta): 
šeimininkė pastatė mano lovą aklai tamsiame koridoriuke, įterptame tarp 
dviejų šviesių kambarių; per šitą mano patalpą visą dieną vaikščiojo gre- 
timuose kambariuose apsigyvenę mokiniai. Aišku, nei mokytis, nei šiaip 
sėdėti tame „čulane“, kaip sakė Ošoklinskij, negalėjau, tik miegoti. 

Šiemet pradėjau uoliai mokytis, paskatintas gerai išlaikyto pataisos 
egzamino ir pribijodamas panašios bėdos kaip pavasarį. Be to, nebuvo 
pernykščių draugų tinginių, nebuvo ir anų pramogų, į kurias anuo- 
met buvau įpratęs. Mažame dabartinio bendrabučio kieme palantui bei 
laptai vietos nebuvo, nebuvo ir kam žaisti. Vyresnieji mokiniai visai į 
mus su Jonu nežiūrėjo ir nekalbėjo, tartum nematė; išlepintas Jonas iš 
tolo bijojo kiek smarkesnių judesių ir žaidimų, net buvo atleistas nuo 
gimnastikos pamokų. Taigi grįžęs iš gimnazijos ir papietavęs tuoj grieb- 
davaus knygų. Neturėdamas savo kampo, mokiaus kieme, o šalčiams 
atėjus vaikščiodamas po didįjį kambarį murmėjau istorijos bei geogra- 
fijos dalykus ir užduotus eilėraščius. Rašomuosius darbus atlikdavau 
vakarais prie bendro stalo. Mane tik erzino neramus Vincas; apsimes- 
damas garvežių, visur bėgiojo užpakaly manęs, įkyriai kartodamas 
„Čiuch, čiuch, čiuch, čiuch...“ 

Įsitraukęs į mokslą, ėmiau pamėgti jį, ypač naują dalyką - graikų 
kalbą, kurios pradus dėstė III klasėje senis Frankenas. Klasėje užėmiau 
antrą vietą (pernai buvau vienas iš paskutiniųjų); į pirmą vietą buvo 
įkibęs Viktoras Biržiška, kuris jos niekam neužleido per visą gimnazijos 
kursą. Mano staigus iškilimas moksle sudomino visą klasę. Pasisekimas 
ar nepasisekimas moksle jau nuo pirmos klasės suskirstydavo mokinius 
į gabius-negabius, tinginius-uolius, paskutinius-pirmuosius, ir tas na- 
tūraliu būdu susidaręs paskirstymas paprastai išlikdavo iki galo. Tiesa, 
uolieji kartais nuriedėdavo į tinginius, ypač surimtėjus reikalavimams 
iš graikų kalbos; bet kad kas nors iš paskutiniųjų mokinių prasimuštų į 
pirmuosius - buvo retas dalykas. Gabieji tinginiai tik girdavos kartais, 
kad, jei panorėtų, galėtų susilyginti su pirmaisiais, bet tie pasigyrimai 
toliau tuščių žodžių neidavo. Gi dabar aš, dvejus metus išbuvęs pasku- 
tiniųjų eilėse, iki šiol niekur nepasireiškęs savo gabumais ir niekuomet 
jais nesigyręs, staiga pradėjau rinkti vien penketukus. Niekas, aišku, 
nežinojo, kad tie penketukai veltui man nesidavė, kad tuoj po pietų 
pradėjęs mokytis neišleisdavau iš rankų knygos iki pat nakties, nes, be 

tiesioginio darbo, reikėjo mokytis ir to, ko buvau neišmokęs ar blogai iš- 
mokęs per pirmuosius dvejus metus. Atsirado draugų. Bajoriukai, kurie 
iki šiol su manim nekalbėjo ir dėdavosi manęs nematą, dabar staiga pra- 
regėjo, ėmė sveikintis, prašyti pagalbos, paaiškinimų, špargalkų. Ypač 
vienas iš jų Olgierd Chominski, visada pasipūtęs ponaitis, ėmė reikšti 
norą arčiau susipažinti: kvietėsi pas save, siūlė fotografuotis. Pasijutau 
lygus jam, nors jo protėviai buvo aristokratai (vienas jų Ksaveras Cho- 
minskis, Mscislavo vaivada, pakeitė savo žemes Gudijoje starostijomis 
Žemaičiuose, kur apie 1800 metus jam priklausė Tryškių ir Laižuvos 
starostijos su Užvenčiu ir Kapėnais; visus tuos dvarus, išskyrus Blo- 
gostawienstwo (Boguslavas), buvęs vaivada ir jo palikuonys prašvilpė, 
prauliavojo; pav., kunigaikščiams Liubeckiams teko 6000 dešimtinių iš 
Kapėnų dvaro, Birbiliškė - grafui Putkameriui ir t. t.). Klasinės neapy- 
kantos Chominskiui Algirdui nejutau, nes motina buvo man giliai įskie- 
pijus savo pažiūrą ir įsitikinimą, jogei pats Dievas paskirstęs žmones į 
ponus ir mužikus, į turtuolius ir vargšus (apie tai nenuilstamai skelbė 
kunigai per pamokslą ir per išpažintį); ir, jos nuomone, nuo manęs pa- 
ties, ano mano darbo priklauso pasidaryti inžinierium, daktaru ir tokiu 
būdu pakilti į nepajudinamąjį ponų luomą. Motina dažnai primindavo, 
kad štai Sauginių kaimo (Kurtuvėnų parapijos) valstiečio Murzos sūnus 
išėjęs į inžinierius ir nusipirkęs dvarą; kad štai kitas valstietis Spudulis 
išleidęs sūnų į daktarus; kad tikro mužiko Bružo vaikas baigė kunigų 
seminariją ir dabar klebonauja: visi tie buvę valstiečiai virto ponais, gy- 
vena laimingai ir turtingai, ir tėvų neužmiršta, aprūpina senatvėje. Ar 
motina, taip labai rūpindamasi mūsų ateitim, irgi tikėjosi susilaukti lai- 
mingos senatvės, nežinau; bet tikrai žinau, kad nesusilaukė: mirė tokia 
pat vargšė, kokia buvo pradėjus rūpintis mūsų būsimąja „ponyste“. 
Chominskio pasipiršimas susidraugauti man patiko. Buvo tai smul- 
kių veido bruožų, gražus juodaakis berniukas, visada puošniai apsiren- 
gęs, išdidžiai iškėlęs galvą iš baltutėlio kalnieriuko; baltus mankietus 
puošė auksinės rankosagos; gimnazistišką kepurę nešiojo ne tokią kaip 
visi - su plačiais vokiškais bryliais, bet siaurutę ir žemą, įlenktą į deši- 
nį šoną (už tokią „neforminę“ kepurę gaudavo barti iš inspektoriaus, 
bet nenusileido). Plaukų trumpai, kaip buvo įsakyta, nekirpo, klasėje 
drįsdavo kartais kalbėti lenkiškai. Visi tie vaikiški pasipriešinimai aplin- 
kraščių reikalavimams stebino mane, priešintis veiksmais aš nedrįsau. 
Arčiau susipažinęs, pajutau jį esant perdėm lenkiškos orientacijos, sva- 
jojantį apie Lenkijos atstatymą ir unijos laikų grįžimą. Tačiau tatai manęs 
nuo jo neatstūmė, nes ir pats nuo mažens buvau auginamas lenkišku- 
mo dvasioje, o mano neseniai perskaityta Sienkevičiaus trilogija, kurioje 

išgarbinti lenkiškų riterių ponų žygdarbiai, tą palinkimą į lenkiškumą 
dar labiau sustiprino. Apie lietuvių tautinį atgijimą nieko dar nebuvau 
girdėjęs; nei Lovmianskienės, nei Pečkauskienės laikomuose bendrabu- 
čiuose niekas apie tai nekalbėjo. Draugavimas su Chominskiu netrukus 
virto tikra berniukų meile: atėję iš ryto. į gimnaziją ir iš tolo vienas antrą 
pamatę, sumišdavom, paraudonuodavom ir, nedrąsiai pasisveikinę, 
nuleisdavom akis. Kai prieš išsiskirdami žiemos atostogų pasibučia- 
vom, jis išbalo, o mane užliejo aiklės banga. Antrą, ir jau paskutinį kartą, 
pergyvenau tai, ką kitados buvau pergyvenęs mylėdamas Kuokštą. 

Tuo tarpu mūsų bendrabutyje nepastebimai brendo kita meilė, kito- 
kio pobūdžio (visai natūralaus) ir su kitokiais rezultatais, kurie paaiškė- 
jo tik po pusantrų metų. Saška Sulin, VI kl. mokinys, jau visai subrendęs 
bernas, įsimylėjo šeimininkės dukterį Zosią. Jų meilė, kiek man teko 
pastebėti, išdygo iš tautinės neapykantos. Sulinas, žiaurių caro kazo- 
kų atstovas, tų kazokų, kurie neseniai kruvinomis priemonėmis mal- 
šino kražiečių pasipriešinimą gubernatoriaus įsakymui uždaryti Kra- 
žių bažnyčią-vienuolyną, tas Sulinas, pamatęs kur Zosią, nepalikdavo 
jos: „A do lasu, panowie lachy!“! Ši atsikirsdavo jo adresu: „Moskal 
nieociosany!“? Paskui, kai arčiau susipažino ir paaiškėjo, jog Sulinas 
lenkiškai supranta, Zosia ėmė jį veikti savo švelniais lenkiškais žode- 
liais, o Sulinas liovėsi ją užkabinėjęs, nereiškė savo neapykantos net 
tada, kada Zosia pasakojo jam ką nors tokio, dėl ko šis, kaip rusų kario 
sūnus, galėtų įsižeisti. Žinodama, jog Sulinas yra kazokų pulkininko sū- 
nus, Žosia papasakojo jam vieną atsitikimą, kada žandarų pulkininkas 
pasirodė neišauklėtas ir nemandagus. Kartą pas kunigaikštį Oginskį 
atvykęs žandarų pulkininkas. Pakviestas į saloną, kur buvo keletas aris- 
tokratų, pulkininkas atsisėdęs šalia kunigaikštienės, kuri, vedžiodama 
pagal lūpas kvepiančią nosinaitę, pasiskundė: 

- Jakis niezwykty odor... Czuje pan?? 

— Ala, uTO TO uyxo“, — atsakė šis. 

- Bardzo niemile pachnie, nieprawda?5 - klausė kunigaikštienė. 

- DTO BePHO, BOHAET H3PAAHO“. 

Ponia, pastebėjus nešvarų kario batą, mandagiai paklausė: 

- Može to od glinki, co widzę na wašcinym bucie?7 


„O į mišką, ponai lenkai!“ (lenk.) 

„„Maskolis storžievis“ (neaptašytas) (lenk.). 
Kažkoks nepaprastas kvapas... Jaučia ponas? (Ienk.) 
Taigi kažką jaučiu (rus.). 

Labai nemaloniai kvepia, netiesa? (Ienk.) 

Tai tiesa, dvokia gerokai (rus.). 

Gal tai nuo molio, kurį matau ant jūsų bato? (lenk.) 


"7 

Pulkininkas pakėlęs į viršų koją, pabraukęs pirštu per bato padą, 
pauostęs ir taręs: 

— Ala 3TO He rAnHa, a HaCTOAINEE roBHo...l 

Sulinas su Zosia paprastai susitikdavo didžiajam kambary, kur dide- 
liame butete, išlikusiame po Užvenčio dvaro likvidacijos, buvo sukrauti 
indai; vieno kito jų pasiimti Zosia dažnai užsukdavo į šitą kambarį. 
Aš taip pat čia visą popietį tupėjau ruošdamas pamokas. Kai kits kitu 
susidomėjusių pasikalbėjimai pradėjo darytis švelnesni, labiau inty- 
mūs, ėmė varžytis manęs, į kurį pirma nekreipė dėmesio, ir nutraukė 
pasimatymus. Bet kad jie kur nors kitur susitikdavo, netenka abejoti: 
tatai parodė ateitis. Negalėjau tada suprasti, kaip Zosia graži, liekna 
mergaitė, išdidžiai iškelta galva, švelniu žvilgsniu ir malonia šypsena, 
galėjo susidomėti mažo ūgio gimnazistu, kurio geltonas veidas ir vir- 
šum priplotos nosies žvairios, siauros kaip totoriaus akutės, visuomet 
žiūrinčios iš padilbų, kurio juodi, pasišiaušę kaip šeriai ūsai su žemyn 
nusvirusiais galiukais anaiptol nieko patrauklaus neturėjo. Sulinas ga- 
lėjo didžiuotis tik savo plačiais pečiais ir siauručiu liemeniu, kurį, be to, 
dar labiau suverždavo forminiu diržu. Mums su Šukšta aukšta, išdidi 
Zosia atrodė kaip karalaitė (truputį buvom ją įsimylėję), o Sulinas greta 
jos - kaip koks pasibjaurėtinas karla. 

Jei Lovmianskienės bendrabutyje vyresnieji mokiniai ir nekreipė į 
mus, mažiukus, dėmesio, tai bent nedraudė klausytisjųjų tarpusavio po- 
kalbių, iš kurių šį bei tą pramokdavom, šiek tiek pažindavom gyvenimą 
už mokyklos sienų. Pečkauskienės bute viešpatavo nykesnė atmosfera: 
čia net tos pačios klasės mokiniai nesudarydavo draugės, kiekvienas 
gyveno sau. Ką kas darė laisvalaikiu, niekam nerūpėjo, mažiausia tuo 
domėjosi mūsų „staršij“. Mokinių žurnalą vedė savo nuožiūra, nieko 
neatsiklausdamas, tik grafas iš galvos užpildydamas. Kai vieną vakarą 
apsilankė klasės auklėtojas ir, žvilgterėjęs į žurnalą, paklausė manęs, 
ką pirkau šiandien krautuvėje, atsakiau, jog į krautuvę nėjau ir net iš 
namų nebuvau išėjęs. 

- Kak Tak? - nustebo mokytojas. - TyT a3cHO HarrMCaHO, UTO BbI B 
IATb UACOB MATHAAIJATB MMHYT OTAYYAAMCb B AaBKY H BePHYAMCE NOA 
mecroro. Kak >TO nonaTE?? - kreipėsi į mūsų vyresnįjį. 

- OH xoAHA, - užsispyrė šis, - TOABKO He IOMHUT, MepeirtyTa 4“. 


Bet tai visai ne molis, o tikras šūdas... (rus.) 

Kaip tai? Čia aiškiai parašyta, kad jūs penktą valandą penkiolika minučių išėjote į 
krautuvę ir grįžote pusę šešių. Kaip tai suprasti? (rus.) 

Jis buvo išėjęs, tik neatsimena, supainiojo (rus.). 

- A IllykuuTa, 32 WTO Bbi GbtAH IOCTABAEHBI B yroa?! — klausinėjo 
toliau mokytojas. 

- AB yray HecTOAA?, - gynėsi anas. | 

- Bit, Mauanuc, B GyAyIeM BeAKTE A 6onee mCnpaBHo?, - pa- 
stebėjo mokytojas. 

Jam išėjus, staršij, kreipdamasis į mus visus, padarė bendrą dekla- 
raciją: , 

- Bbi He OTHeKHBaliTeCb OT TOTO, UTO 3aIHCaHO B >xypHane. He GyAy 
>K€ A OCBeA0MAATBCA O KAKAOM H3 BAC B OTAEABHOCTW, KY AA KTO YXOAHA, 
KOr4a BepHyAC3. A BOT Ipa(pbi 3aIIOAHHTE HajO, Tak A M 3anonHauo. Bez 
B KOHIJe KOHIJOB BCe paBHO, KyAa BBI XOAHAM H XOAHAW AH BOOOLje*. 

Tai buvo ilgiausia Mačenio kalba, pirmas ir paskutinis jo pasikal- 
bėjimas su mumis ir mūsų pamokymas. Po to jau žinojom, ką reikia 
paklaustiems atsakinėti, o Mačenis ir toliau rašė į žurnalą, kas jam at- 
eidavo į galvą. 

Bendrabutyje nebuvo nieko, kas mus bent kiek visus suburtų, vieny- 
tų; nebuvo jaučiama net toji visuotinė neapykanta valdininkams moky- 
tojams, kaip pas Lovmianskienę; gal todėl, jog mūsų tarpe buvo keletas 
rusų, kurie ne visuomet sutiktų su mūsų, prievarta rusinamųjų, nuomo- 
ne. Žodžiu, tas pirmos rūšies Pečkauskienės bendrabutis buvo kažkokia 
apmirusi klimbala, padengta apipelėjusiu mauru, pro kurį pastabi akis 
pamatytų, kaip kniausiasi joje vienas kitas iš ten pasinėrusių: aistringas 
Sulinas glamonėjo pakampiais Zosią, Edzio Šukšta nudardėjo į besaikį 
pamaldumą, aš be atvangos kaliau graikišką gramatiką, bet įdomiau- 
sias dalykas atsitiko V kl. mokiniui Sabotkovskiui. Negabus ir išlepintas 
caro valdininko sūnus, iš provincijos atgabentas į Šiaulius, Sabotkovskij 
netiko eiti tokiam formaliam mokslui, koks viešpatavo mūsų gimnazi- 
joje. Pasiturintieji tėvai už didesnį atlyginimą buvo jam išderėję iš Peč- 
kauskienės atskirą kambarį, kad vienas būdamas laisviau jaustųsi ir, 
nieko nekliudomas, labiau pažengtų moksle. Jis taip ir tupėjo užsidaręs 
savo kambary, neateidamas mokytis prie bendro stalo. Sabotkovskio 
būta silpnos galvos: negalėjo susigaudyti graikų aoristuose (taip po vi- 
sam pasakojo jo klasės draugai), Ksenofonto Memorabilijos susimaišė 
jam su Herodoto istorija, painiojo Tamerlaną su Čingischanu, kryžiaus 


O Šukšta, už ką jus pastatė į kampą? (rus.) 

Aš kampe nestovėjau (rus.). 

Jūs, Mačeni, ateityje veskite žurnalą tvarkingiau (rus.). 

Jūs nesiginkite to, kas užrašyta žurnale. Negi klausinėsiu kiekvieną jūsų skyrium, 
kur kas ėjo, kada grįžo. O grafas užpildyti reikia, taigi ir užpildau. Juk galų gale vis 
viena, kur jūs vaikščiojote ir aplamai ar vaikščiojote (rus.). 


*wn- 

karus su arabų žygiuotėmis, prizmę su trapecija. Nenuostabu todėl, 
kad vieną žiemos vakarą, kai visi mokėmės prie bendro stalo, iš savo 
kambario išbėgo pusnuogis Sabotkovskij ir, lakstydamas aplink mus su 
žemyn panerta galva, ėmė rėkti: 

— ĄepxH ero 3a XBOCT, AEPXH 3TOT NpPOKAATHIA aOpHCT NEepBbId! 
AosBu ero, noBu! Aa..., BOT IMOžMaIO TeGA, GeCCTBIAHMK, He GyAEINb ITY- 
TATbCA € 20PHCTOM BTOPBIM! JI Te63 OCeAAaI0, THOMHYECKAA raAWHa!! 

Visi pašokom nuo stalo, nutirpom. Buvo aišku, jog Sabotkovskij 
kraustosi iš proto. Mačenis, Ošoklinskio padedamas, nutempė nelai- 
mingąji į jo kambarį, paguldė į lovą ir, palikęs prie ligonies stipruolį 
Suliną, nubėgo pasitarti su šeimininke. Ši nusiuntė tarnaitę pas gimna- 
zijos gydytoją Levinsoną; netrukus atvyko ir įsakė dėti ant galvos ledo 
kompresus. Tuoj keli mokiniai šoko lauk kirsti ledo iš griovio. Kai staršij 
paklausė, ar nereikėtų Sabotkovskį surišti, gydytojas atsakė neigiamai, 
tik, niekam nesutikus budėti prie ligonies, patarė užrakinti kambarį. 
Taip ir buvo padaryta. Ryto metą nustebom, pamatę ant Sabotkovskio 
kambario durų didelę iškabą. Baltam popierio lape stambiomis raidė- 
mis buvo parašyta: Canox<HuK CaGorKoBckHū. UuHuT CTapbIe M TOUHT 
HOBBIe CaIIOrH. 3AAHBA€T TaA01IH?. 

Iš šono buvo nupaišytas aulinis batas. Laužėm galvą, kaip Sabot- 
kovskij atsirakino kambarį, kad prisegtų ant durų iškabą. Palikto iš 
mūsų pusės duryse rakto neradom. Pasigirdo įvairių spėliojimų. Bene 
tikriausias bus tas, kad Sabotkovskis vinimi išstūmė raktą ir, tą patį 
vinį išlenkęs, atsirakino, o išstumtą raktą paslėpė. Kai mūsų staršij su 
šeimininke įėjo į Sabotkovskio kambarį (mes žiūrėjom pro praviras du- 
ris), rado jį ramiai sėdintį prie stalo ir pjaustantį savo batus. Stalas buvo 
apkrėstas didesniais ir mažesniais odos gabalėliais. Pamatęs įėjusius 
nusišypsojo ir pasakė: 

- A, IMepBbie saka3uHku! Hy, MOKaxxHTE, UTO BAM HadO NOYHHHTG. 
3aKa30B Ha HOBBIe CaIlOIW IIOKa He IPHHHMAIO, KOXH MaA0. HO Ha AHAX 
NMOoAyYUY HOBBIŽ TPAHCIJOPT KOxKH, MHe OGerjaau. BIIPOYeM, MepKy Ha 
HOBBIe CaIlOTM MO>KeTe H CežiuaC CHATb. PasyBaliTeCB, CraBbTe HOTU Ha 
crya! Ceiac CHHMeM MepKy“. 


Laikyk jį už uodegos, laikyk šitą prakeiktą aoristą (būtojo laiko pavadinimas) pirmąjį! 
Gaudyk jį, gaudyk! Aa... štai pagausiu tave, begėdi, nesirazgysi su aoristu antruoju! 
Aš tave įveiksiu, gnomiškoji biaurybė! (yra toks aoristus gnomicus) (rus.) 

2 Batsiuvys Sabotkovskis. Taiso senus ir padaro naujus batus. Užpildo kaliošus (rus.). 

* A, pirmieji užsakytojai. Na, parodykit, ką jums reikia pataisyti. Naujiems batams 
užsakymų tuo tarpu nepriimu, maža odos. Bet šiomis dienomis gausiu naują odos 
transportą, man pažadėjo. Tačiau paimti matą naujiems batams galite ir dabar. 
Nusiaukit, statykit kojas ant kėdės. Tuoj paimsime matą (rus.). 

Jis kalbėjo ramiai, tačiau akys buvo neaiškios, tartum rūku aptrauk- 
tos. Šeimininkė šiaip taip ji perkalbėjo, kad tuo tarpu reikėtų išgerti ar- 
batos, o darbas nepabėgs: ji pati norinti padėti lopą ant batelio pado, bet 
tatai galima bus atlikti vėliau. Sabotkovskis sutiko ir pasistiprinęs tuoj 
užmigo. Jo pamišimas buvo ramus. Po poros dienų atvažiavo iškviesti 
tėvai ir pasiėmė namo. Paaiškėjo, kodėl Sabotkovskis pamišo ant batsiu- 
vystės: klasės draugai, užtikę kažkur žodį „sabot“ (prancūzų k. - batas), 
ėmė jį erzinti ir pravardžiuoti „sapožniku“. 

Vieną ankstyvo pavasario naktį man suėmė pilvą. Numanydamas, 
jog iki ryto neišturėsiu, apsisiaučiau paltu ir basas ėmiau patamsy slink- 
ti lauk. Iš mano lindynės reikėjo pereiti ilgą koridorių, didįjį kambarį, 
mažą koridoriuką ir gonkas. Graibydamas sienas, priėjau didįjį kamba- 
ri, pro plyšį pamačiau jame šviesą. Tykiai pravėręs duris nustebau: prie 
mūsų ilgo stalo, apšviesto viena žvake, sėdėjo priešais duris kunigas, 
stambaus kūno, juodaakis ir juodagalvis vyras, o prie jo šono... Mucia! 
Jie krūptelėjo, pasitraukė nuo kits kito. Mucia, sutraukus antakius, kaip 
ji mokėjo, šiurkščiai paklausė: 

- Cosię stato? Czego szukasz po nocy?! 

Pasisakiau nesveikas, einąs į orą. Kai po valandėlės grįžau, kunigas 
jau sėdėjo viename stalo gale, o kitame pamačiau Mucios galvą, paremtą 
pastatytomis ant stalo rankomis; ji klūpojo ant kėdės taip giliai įlenkus 
liemenį, jog klubai atsidūrė aukščiau pečių. Dabar jie tyliai šnekučiavo, 
į mane neatkreipė dėmesio. Įlindęs į lovą, laužiau galvą, iš kur mūsų 
bendrabutyje atsirado kunigas, bet taip ir užmigau, nieko neišgalvojęs. 
Tik rytojaus dieną mane apšvietė Jonas: 

- Tu dar nežinai, kad tai kunigas Bukontas aplankė mylimą Mucią? 
Mat kad galėtą laisviau pasikalbėti, iš šeimininkės buto atėjo į mūsų 
kambarį. 

Kai po to atsitikimo Mucia mane kur pamatydavo, vis sutraukda- 
vo antakius. Šitų jaunų žmonių meilė, kuriai nelemta buvo suliepsnoti 
aistros ugnimi, pasirodė labai ištikima ir patvari: nusigyvenusių bajorų 
Pečkauskių giminės skeveldros - ir senė, ir Mucia į senatvę, ir Zosia - 
visos trys gyveno pas kleboną Bukontą Žemaitijoje. Senei mirus, o pojos 
netrukus ir Muciai, viena Zosia šeimininkavo Židikų klebonijoje. 

Pavasario egzaminus į IV klasę išlaikiau labai gerais pažymiais, ir man 
buvo priskirta pirmojo laipsnio dovana: rudenį gavau didelę paauksuo- 
tais viršeliais knygą (Iloanoe co6panne counnennū A. C. Ilymkuna?) ir 
pagyrimo lapą. 


! Kas atsitiko? Ko ieškai naktį? (Ienk.) 
* Aleksandras Puškinas. Pilnas raštų rinkinys (rus.) (red. pastaba). 

Motina buvo be galo patenkinta mano netikėta pažanga moksle. 
Veždamasi iš Šiaulių namo, pasakė norinti truputį paerzinti tėvą, kuris 
nuolat pranašavo, kad jos pastangos ir užsispyrimas prastumti mus į 
ponus nueis niekais; įsakė apsimesti nuliūdusiu, kai pamatysiu tėvą. 
Pati tuo tarpu pasakysianti, kad aš ir vėl gavęs pataisą. Šitie juokai ką 
tik nepasibaigė ašaromis: įniršęs tėvas pradėjo rėkti ir keikti, jau ir diržą 
buvo nusisegąs nuo kelnių. Motinai raminant, kad norėjusi tik jį paer- 
zinti, kad viskas gerai, ilgą laiką dar netikėjo, kol pats savo akimis pa- 
matė egzaminų žiniaraštį. Motina ėmė visiems girtis, kad jos sūnus esąs 
pirmas visoje klasėje (kas buvo netiesa) ir kad jis vienas tegavo dovaną 
(irgi netiesa). Tėvas šia proga net pinigų nepagailėjo pirmajai ir pasku- 
tiniajai dovanai: už pusantro rublio nupirko man iš žydelio sidabrinį 
laikroduką, kuris, tiesą pasakius, vos kelias dienas ėjo. 

Vasarą praleidau Kurtuvėnuose, vis tomis įprastomis pramogomis 
tenkindamasis: lankiau Girnikų kalną, uogavau, maudžiausi Kurtuvos 
upokšnyje. Didelis man įvykis buvo laiškas iš Chominskio (jis leido 
atostogas pas gimines Ukrainoje). Kaip tik tada viešėjo pas mus Kaziu- 
nia Kownackąa; tetos teisėmis, reikalavo, kad parodyčiau jai laišką, o aš 
tos šventenybės jokiu būdu nenorėjau rodyti. Prasidėjo išmetinėjimai, 
įtarimai, kad laiškas gali būti iš kokio nedoro draugo. Verkė teta, verkė 
motina, bet laiško taip ir neparodžiau: rodyti kam nors laišką iš myli- 
mojo atrodė man šventvagystė. 

Prieš atostogoms pasibaigiant motina, gavus iš Dovydaičio (Sauginių 
kaime) vos gyvą kuiną ir vežimuką, išvažiavo su manim pas podžių pan 
Jozef Kontowt. Jis tada tarnavo ūkvedžiu Degučių dvare, kurį iš valdžios 
nuomojo du broliai bajorai Vitkevičiai. Važiavom pro Šiaulius, iš kur pa- 
sukom į Lygumų kelią (pro Šimšę ir Aleksandrijos dvarą). Palikę po deši- 
nei Kairių bažnytkaimį, į vakarą privažiavom Degučius (iš ten, pasukus 
tiesiai į dešinę, siauručiu šunkeliu galima pasiekti Stačiūnų filiją). Motina 
jau buvo čia buvusi; nesvyruodama pasuko iš vieškelio į kairę ir įvažia- 
vo į kiemą. Pastačius arklį prie ilgo mūrinio tvarto ir pametus jam šieno 
žiupsnį, nusivedė mane per platų kiemą į dvaro rūmus. Jų ilgas frontas 
su dviem stiklinėm gonkom galuose žiūrėjo tiesiai į aną tvartą; vienas 
šonas buvo nukreiptas į netoli už tvoros einantį vieškelį, kuriuo buvom 
atvažiavę, 0 antro šono gale buvo kūdra, aplink kurią gageno daugybė 
žąsų. Prie kūdros motina kiek sustojo, įbedusi akis į žąsų kaimenę. 

Krito į akį, kad šiame dvare tikrų ponų negyvenama: įvažiavimas bu- 
vobe vartų, kiemas žąsų ir kiaulių priterštas, jokio žolyno, jokios gėlelės, 
pastatai apšepę, stogai vienur lopyti, kitur prakiurę. Apsukom rūmus 
pro kūdrą ir įėjom į didelę, apytamsę virtuvę. Musių debesys ūžė prie 
aprūkusios krosnies, daužėsi į jųjų pačių numargintus langus, zvimbė 

po visus kampus. Be musių, virtuvėje nebuvo gyvos dvasios. Grįžom į 
prieangį ir žengėm pro pirmas pasitaikiusias duris į vidų. Atsidūrėm 
nedideliame kambaryje. Musių buvo kiek mažiau, ir visos susispietu- 
sios prie vienintelio lango, kur už prasto stalo sėdėjo išdžiūvusi senutė, 
laikydama ilgą rožančių rankose. Kai pasuko galvą į mus, pamačiau 
mažą pageltusį veidelį, išbraižytą skersai ir išilgai daugybės smulkučių 
raukšlių. Motina linktelėjo galva ir pasveikino įprastu būdu: 

- Niech będzie pochwalony Jezus Chrystus!. 

Senutė nežymiai pajudino lūpas, bet ar atsakė „na wieki wiekow““, 
negirdėjau. Kiek pakėlus į viršų rožančių pamosavo juo ir vėl nuleido. 
Motina, matyt, padarė išvadą, kad ženklas palankus, ir atsisėdo ant suo- 
lelio palei langą. 

- Przyjechatam odwiedzič pana Kontowta, — pradėjo motina po- 
kalbį, - i chrzestniaka przywioztam pokazač... Dawno byiam, zapom- 
niatam, jaki pokėj zamieszkuje pan Kontowt... On pewnie jeszcze Ww 
polu czy na gospodarce..3 

Motinai kalbėti nesisekė. Senutė vėl nusisuko į langą ir čiupinėjo 
rožančiaus galvutės; į mus nekreipė jokio dėmesio. Motinai, kaip ji pas- 
kui sakė, dingtelėjo mintis, ar nebus tik Kantautas vedęs, o kad žmona 
pusgyvė, gal bus jos turtu „susilakamijęs“ (susigundęs). Tylėdami žval- 
gėmės po kamarą, kur be medinės lovpalaikės ir molinio bliūdo šalia 
jos nieko daugiau nebuvo. 

- Czy pani gtucha?* - neiškentėjo motina. 

Senukė vis žiūrėjo pro langą ir nieko nesakė. Ėmė temti. Prieangyje 
pasigirdo žingsniai, į kamarą įėjo senyvas augalotas vyras su nusviru- 
siais ūsais ir smailia barzdike. Tuoj pažinau Kantautą. Jam pasirodžius, 
senukė pakilo ir smulkučiais žingsniais išdūlino iš kamaros. Motina 
pasibučiavo su podžium, o šis paglostė man galvą; nustebo, kad aš taip 
išaugęs. Paaiškino, kad jo kambarėly prie virtuvės sėdėjusi ponų Vit- 
kevičių motina ir dabojusi, kad kas neįlįstų į tuščią namą; į Degučius 
atvažiavusi iš kito Žemaitijos kampo sūnų aplankyti; nors jau dešimtą 
dešimtį baigia ir visai apkurto, bet vis dar juda kruta, vis šiek tiek pade- 
da šeimininkauti kaip tam sūnui, kur nuolat gyvena, taip ir tiem dviem, 
pas kuriuos dabar atvyko į svečius. 


Tegul bus pagarbintas Jėzus Kristus (Ienk.). 

„ant amžių amžinųjų“ (lenk.). 

Atvažiavau aplankyti p. Kantautą... ir krikštasūnį atvežiau parodyti. Seniai bebu- 
vau, užmiršau, kuriame kambary gyvena p. K. Jis turbūt dar laukuose ar ūkyje... 
(lenk.) 

* Ar tamsta kurčia? (lenk.) 

Du degutiškiai ponai Vitkevičiai, iš kurių jaunesnysis turėjo per še- 
šiasdešimt metų, buvo nevedę kaip ir jų padėjėjas ūkvedys Kantautas. 
Visi trys buvo geležinės sveikatos vyrai. Kantautas gyrėsi iki šiol dar 
nesirgęs rimtesne liga, o buvo jam tada apie septyniasdešimt metų; jei 
kada ir tekę negaluoti, gydęsis pats, senelių išbandytomis priemonė- 
mis: užkietėjus, pvz., viduriams, eidavęs į arklidę, pasisemdavęs sru- 
tų puoduką ir visą išgerdavęs; po valandos viduriai pasiliuosuodavę. 
Atvirkščiai, pratrydęs suvalgydavęs kelis kietai išvirtus kiaušinius su 
lukštais, ir tie lukštai bematant sustabdydavę viduriavimą. 

- O kaip mano žąsys? - lenkiškai paklausė motina. 

Kantautas ir su kumečiais, ir su samdiniais šnekėjo tik lenkiškai; buvo 
tikras, kad visi jį supranta. Jis su savo tėvu dalyvavo 1863 metų sukilime. 
Tėvas žuvo, ūkis buvo valdžios konfiskuotas, motina mirė. Išliko pats vie- 
nas, daugiau giminių neturėjo. Žlugo svajonės atstatyti lenkų karalystę 
„od morza do morza“, bet aklas prisirišimas prie lenkystės nesusilpnėjo. 
Atvirkščiai, jis dar uoliau skleidė lenkiškumą, rūpinosi palaikyti senas 
tradicijas; ruošė dirvą ateities kovai ir kantriai laukė palankių aplinkybių 
vėl pakelti maištą. Visos jo kalbos sukosi apie politiką. Ir dabar, vakaro 
sutemuos, pasilenkęs prie motinos — kakta į kaktą, akis į akį - šnibždėjo 
apie savo viltis, apie laukiamą karą, apie Prancūzijos pagalbą. 

- Ar mano žąsys visos gyvos? - pertraukė motina. 

Kantautas išsitiesė ir nepatenkintu balsu atsakė: 

- Gyvos, gyvos... Rytoj pamatysi. 

- Žvalgiaus apie kūdrą, daug jų mačiau, tik nežinau, kurios mano. 

- Rytoj atskirsim, nenuskriausiu, - ramino ją Kantautas, užžibinda- 
mas lempą. 

Dar namie buvau girdėjęs, kad Kantautas anksti pavasarį motinos in- 
tencijai pasodino žąsį ant kiaušinių. Supratau ją dabar atvykus savo paau- 
gusių žąsų pasiimti. Ji kas rudenį gaudavo iš kur žąsų; kiek papenėjus par- 
duodavo turguje. Taip surinkdavo keletą rublių brolio ir mano reikalams. 

Paviešėję porą dienų Degučiuose, susodinom į vežimuką septynias 
žąsis ir išvykom namo. Kai privažiavom Šiaulius, norėjau eiti per miestą 
pėsčias: gėda būtų, jei kas iš draugų pamatytų mane važiuojant prasta- 
me vežime, kuriame gageno žąsys. Motina sulaikė: 

- Ar tau gėda, kad žąsis vežamės? Juk nevogtos. Ar gal tu motinos, 
prastos moteriškės, gėdinies?.. Štai ko susilaukiau: vaikai manęs gėdi- 
nasi! Ar tam kentėjau gimdymo skausmus, ar tam ir dabar dieną naktį 
vargstu, norėdama tau mokslą duoti, kad drovėtumeis sėdėti greta ma- 
nęs prastame vežime? Kas toliau bus, jei jau dabar tau gėda motinos? 

Pradėjo braukti ašaras, ėmiau ir aš žliumbti. Motinai pagailo manęs: 
kai kuinas įtempė vežimą į kalną ir privažiavom kalėjimo mūrus, pati 

liepė man išlipti. Per visą miestą ėjau šaligatviu, kiek atstu nuo vežimu- 
ko. Privažiavus Tilžės gatvės galą, motina pasuko į karčemos kiemą pasi- 
ganyti; čia ji visados sustodavo. Pro užpakalines duris įlindom į ūžiančią 
karčemą užkąsti. Motina prisiminė, kad taisyklės draudžia gimnazistams 
lankytis smuklėse. Įbrukus duonos gabalą su sūriu, liepė eiti plentu; pati 
dar kokią valandą paganysianti arklį ir prisivysianti. Jau buvau nuėjęs 
beveik iki Gitarų budkos, kai atdardėjo vežimėlis su žąsimis. 


Brolio šią vasarą nebuvo namie. Pats vargais negalais išėjęs Dorpate tri- 
jų gimnazijos klasių kursą, ruošė dabar egzaminams į I klasę dvarininko 
Šukštos sūnų. Pan Wiadystaw Szukszta gyveno savo žmonos, kilusios 
iš Petkevičių, Pavyšnio (Powišnie) dvare, netoli Kolainių bažnytkai- 
mio, apie 20 varstų nuo Kražių. Uždirbęs per vasarą dvidešimt rublių, 
Lionginas rudenį apsigyveno Šiaulių priemiestyje pas vieną gelžkelietį 
Šoluchą, kuriam už butą mokėjo po du rubliu mėnesiui, o motina statė 
„praventą“ ir kurą. Mokėsi privačiai pas vyresniųjų klasių gimnazistus, 
nuolat juos keisdamas, nes, laiku nesumokėjus už pamokas, tie atsisa- 
kydavo toliau mokyti, o brolis išlošdavo. Į Dorpatą nebegrįžo todėl, kad 
kunigo Žiskaro mokslo įstaigėlę uždarė policija, o pats Žiskaras buvo 
patrauktas atsakomybės už nelegalios mokyklos laikymą. 

Šį rudenį vėl apsigyvenau Pečkauskienės bendrabutyje, kuris atsikėlė 
į visai menką namą Posadnos gatvės gale, netoli kelio į Kuršėnus. Neįpra- 
tusi šeimininkauti, blogai kitados tvarkiusi namą Užventyje, nemokėjusi 
ir neišmokusi taupyti, Pečkauskienė jau pirmais savarankiško gyvenimo 
metais nesuvedė galų su galais. Per daug gerai mus maitindama, įlindo 
į skolas, iš kurių ją tik turtingi giminės išgelbėjo. Vyresnioji Mucia buvo 
kažkur išvykusi mokytis, motinai padėti liko viena Zosia. Giminių pa- 
tariama, Pečkauskienė pasisamdė kuklesnį butą, toliau nuo gimnazijos, 
neišbrendamo purvyno gatvėje. Naujai pastatyti mediniai namai buvo 
labai nepatogūs bendrabučiui. Plonos sienos, maži kambariai, daugybė 
langų, menkai šildančios krosnys ir nuolatiniai „ciągai“ (skersvėjai) blo- 
gai veikė mokinių sveikatą. Nenuostabu, kad nuo pat rudens pradžios 
mus ėmė kankinti įvairios ligos, trukusios iki pavasario. Visi persirgom 
angina, o aš, be to, gavau kataralinį gerklės uždegimą, kurį geroji Peč- 
kauskienė gydė senovišku, bet (pasak ją) išbandytu būdu: duodavo silkės 
uodegą, kad kuo ilgiausiai ją čiulpčiau, laikydamas burnoj arti gerklės. 
Nuo tos ligos ir tokio „išbandyto“ gydimo visai nustojau balso, nebegalė- 
jau dalyvauti gimnazijos chore, kur dažnai būdavau „zapievala“ (daina- 
vedys). Plaučių uždegimu po kits kito susirgo V kl. Šliogeris, šeimininkės 
sūnus septintokas Steponas ir vėl atsiradęs „sapožnik“ Sabotkovskis (jis 
dabar antrus metus sėdėjo V klasėje). Iš tų trijų ligonių pirmas pagijo 

Sabotkovskis; Šliogerio liga komplikavosi, nesikėlė iš lovos keletą mė- 
nesių. Pečkauskas, gyvenęs viename kambaryje su Šliogeriu, buvo jau 
besitaisąs; bet per anksti ėmė vaikščioti po kambarius, pagavo skersvėjį 
ir vėl atsigulė į lovą, iš kurios nebeatsikėlė: mirė nuo bendro organizmo 
nusilpimo. Pašarvojo jį Sabotkovskis, sargui Mikulskiui padedant. Tas 
„sapožnik“ po pernykščio psichinio negalavimo ir po uždegimo plaučių 
šį rudenį visiškai pasikeitė: pasidarė kalbus, veiklus, drąsus, žodžiu, tik- 
ras Aristotelio „dzoon politikon“, kaip jį ėmėm pravardžiuoti. Tuo tarpu 
kai mes bijojom net į kambarį įeiti, kur gulėjo mirštantis Šliogeris ir ką 
tik miręs Pečkauskas, Sabotkovskis pasišovė nuplauti ir aprengti lavo- 
ną. Skausmo pritrenkta šeimininkė tam nesipriešino, tik liepė pašaukti 
į pagalbą sargą Mikulskį. Pro atdaras duris stebėjom, kaip Sabotkovskis 
drąsiai vartaliojo išdžiūvusį lavoną, trynė jį šlapiu skuduru, vilko švarius 
baltinius, movė kelnes ir tempė pro nusvirusią galvą gimnazisto bliuzę. 
Kai į pavakarį numirėlį paguldė valgomajame kambary ant stalo, neturė- 
jom kur mokytis, kiekvienas tupėjom savo kampe. Man buvo blogiausia. 
Kaip ir kitais metais, šeimininkė davė man prasčiausią vietą: lova stovėjo 
nekūrenamo koridoriaus kampe. Iš to koridoriaus pro vienas duris įeida- 
vaiį valgomąjį, kur dabar gulėjo lavonas, pro antras - į virtuvę; pro trečias 
duris patekdavai į šeimininkės kambarius, o už ketvirtų durų merdėjo 
Šliogeris. Atėjus nakčiai, visi užsidarė savo kambariuose. Pasidarė baisu: 
pirmą kartą teko leisti naktį šalia lavono. Galvojau, kaip bus geriau: ar 
į valgomąjį palikti uždarytas duris, pro kurių plyšius (šio namo visos 
durys buvo susproginėjusios, susirietusios, su plyšiais) skverbėsi silpna 
šviesa nuo degančių aplink lavoną žvakių, ar tas duris plačiai atidaryti, 
kad ir koridoriuje būtų daugiau šviesos. Iš savo kambario atšliaužė vien- 
marškinis Jonas (Šukšta); pašnabždėjo, kad jaučiasi nesmagiai ir nori su 
manim miegoti. Dviese nutarėm plačiai atidaryti duris į valgomąjį: jei 
numirėlis prisikeltų, greičiau pastebėtume ir pabėgtume. Sulindom po 
antklode ir prie kits kito prisiglaudę veikiai užmigom. 

Šiais mokslo metais mūsų „staršij“ buvo Aleksandras Sulinas, kurį 
už akių vadinom Saška. Jo pernykštis flirtas su Zosia žymiai pažengė 
pirmyn: gavo leidimą lankytis panelės kambary, ir ta savo teise uoliai 
naudojosi. Vakarais prie bendro stalo sėdėjo tol, kol užpildė visas ben- 
drabučio žurnalo grafas. Kaip ir anuomet Mačenis, į žurnalą įrašydavo 
tai, kas atėjo į galvą, o ne tai, kas iš tikrųjų atsitiko. Pabaigęs su žurnalu 
ir įsitikinęs, kad visi ramiai sėdim prie stalo — vieni įbedę akis į knygas, 
kiti šį bei tą rašydami, - pakildavo ir, pamurmėjęs Sabotkovskiui: „Ecaw 

„Jei ateis vyresnybė, žinote, kur mane ieškoti“ (rus.). 


147 


Išeidavo į kiemą. Girdėjom jį tvirtais žingsniais sukant aplink namą: 
ėjo pas Zosią, gyvenusią antrame namo gale, salkoje, į kurią reikėjo 
pakilti laiptais iš kiemo. Šeimininkė paleido gandą, kad Sulinas ruošiąs 
Zosią egzaminams iš keturių gimnazijos klasių, bet mes su Šukšta, tru- 
putį įsimylėję Zosią, jutom, kad čia reikalas sukasi ne apie egzaminus, 
ir tas mūsų nujautimas, kaip po kelių mėnesių paaiškėjo, virto skaudžia 
realybe. Zosia matė, kad ir Šukšta, ir aš sekam jos santykius su Sulinu, ir 
stengėsi mums įsigerinti: žiemos rytais, eidama per šaltą koridorių, kur 
gulėjau, sustodavo ir užkaišiodavo antklodę po mano kojomis ir pečiais. 
Pastebėjus, kad atsibudau, atsisėsdavo kartais ant lovos, ir draugiškai 
pasikalbėdavom. Ji klausinėjo, ar nebuvo per daug šalta nekūrenamoj 
patalpoj, ar nebūtų šilčiau, jei palikčiau atdaras duris į virtuvę, ar gerai 
išsimiegojau, kas prisisapnavo. Kai kartą, bučiuodamas jos ranką, pa- 
sakiau, kad prisisapnavo gražiausia pasaulio mergaitė, Zosia sutraukė 
juodus antakius, veidas apsiniaukė, nors rankos ir neatėmė. Kitą vėl 
rytą, jai sėdint greta, priglaudžiau galvą prie jos krūtinės, o dešine ap- 
kabinau liemenį. Ji pašoko nuo lovos, paniekinamai pažiūrėjo ir tarė: 

- Co to? Wieksza poufatošė, jak znajomošė!" 

Po to jau nebeprisėsdavo ant lovos. Šukšta gyrėsi, kad pas jį vis dar 
ateinanti rytais, duodanti bučiuoti rankas. Guodžiaus tuo, kad Šukšta 
jos giminaitis. 

Sulino grįžtant iš Zosios paprastai nesulaukdavom, eidavom gulti. 


Motinai jau nebeįstengiant mokėti už mokslą ir už išlaikymą bendrabu- 
tyje (jai, be to, reikėjo aprūpinti maistu bei kuru pas Šoluchą gyvenantį 
brolį), dėjau pastangų susirasti privačių pamokų. Kreipiaus tuo reikalu 
į Pečkauskienę. 

- Cokolwiek lepszego wynagrodzenia za lekoje uczniowi czwartej 
klasy trudno spodziewač się, - atsakė ši, maloniai žiūrėdama į mane 
liūdnomis akimis, kurios dabar, po sūnaus mirties, nuolat ašarojo, - ale 
popytam u znajomych, može coš i da się zrobič?. 

Po kelių dienų ji per Zosią pranešė, kad į vakarą nueičiau pas akcizo 
viršininką Storoženką, kuris gyveno dideliam name mūsų gatvėje, ar- 
čiau į miestą. Storoženkai turėjo dukterį, VI klasės mokinę Marusią, ir 
berniuką Volodią, kurį turėjau paruošti egzaminams į I klasę. Akcizni- 
kas pasiūlė gerą atlyginimą - po keturis rublius per mėnesį. Vyresniųjų 
klasių mokiniai paprastai gaudavo už mėnesinę pamoką 7-8 rb., o geri 
kamašai (štibletai) su rantu kainavo pusantro rublio. Gavęs po mėnesio 

Kas tai? Didesnis laisvumas, negu pažintis! (lenk.) 
2 


Kiek padoresnio atlyginimo už pamokas ketvirtos klasės mokiniui sunku tikėtis, 
bet paklausinėsiu pas savo pažįstamus, gal ir pavyks ką nors padaryti (lenk.). 

pirmą atlyginimą, užsisakiau tokius kamašus su rantu pas poną Bake- 
vičių, garsųjį Šiaulių batsiuvį. Tas ponas, gražindamas fasoną, pasiuvo 
štibletus ir per siaurus ir per trumpus; atrodė jie labai dailūs, bet kan- 
kino mane visą mėnesį, kol šiek tiek išsinešiojo. Vaikščiojau tą mėnesį 
susirietęs ir pasišokėdamas. Turbūt nėra didesnės kančios, kaip ilgesnį 
laiką vaikščioti apsiavus bateliais, žymiai mažesniais už koją. Užjaučiu 
anas kinų moteris ir tas mūsų, ypač kaimo, gražuoles, pasiaukojančias 
kančioms, kad tik kojytės atrodytų kuo mažiausios. 

Darbas su Volodia buvo nesunkus. Jau tėvas jį gerokai pamokė, ir man 
liko beveik tik žiūrėti, kad neužmirštų to, ką anksčiau buvo išmokęs. Į pa- 
moką kai kada atsilankydavo pats Storoženko, o Marusia - labai dažnai. 
Tai buvo aukšta, liekna, gražaus veido, geltonplaukė mergaitė. Ji man iš 
patpradžių įvarė baimės, išdidžiai apmetusi žvilgsniu nuo galvos iki kojų. 
Pailgos mėlynos akys tarytum pasisakydavo žiną mane esantjai nelygų ir 
paniekinimo vertą. Atėjus į kambarį, kur darėm pamokas, atsisėsdavo prie 
lango ir pasilenkus megzdavo mezginį. Laiks nuo laiko pakeldavo galvą, 
ant kurios geltoni plaukai auksu blizgėjo saulėje, ir pažvelgdavo į mus. Jei 
kada pagaudavau jos žvilgsnį, pasidarydavo karšta, paraudonuodavau ir 
pasilenkdavau prie Volodios, nekantriai laukdamas, kad greičiau išeitų. 
Po tokio sumišimo, skersai žvilgterėjęs, pastebėdavau ją vėl palinkus prie 
darbo, o lūpas iškraipytas paniekos šypsniu. Jos buvimas čia ir kankino, 
ir kartu buvo malonus. Niekuomet nedrįsau Marusios užkalbinti; ji laiks 
nuo laiko prabildavo į mane, dažniausiai ką paklausdama ir visai nesi- 
varžydama, kad trukdo mums dirbti. Klausimus užbaigdavo taip, kad 
visados buvo jos viršus, o aš pasijusdavau pažemintas. 

- Bai uuTaAH TypreneBa?! 

- Aa, unTan?, - neryžtingai atsakiau laukdamas smūgio. 

- Uro Menno 

- „ŠAIIHCKM OXOTHHKA““. 

- A „Ilepsyro Ai060Bb“ uuTaAU?S 

- Her“. 

- Hanpacuo. CrpaHHo, MpaBo: ayyIuejt MOBeCTH TypreneBa He UH- 
Tai, A TOAbKO NpPOIrPaMMHBIe „ŠaNmHckų OxoTHHKA“?, — baigė pokalbį, 
pasilenkdama prie darbo. 


Arjūs skaitėt Turgenevą? (rus.) 

Taip, skaičiau (rus.). 

Ką būtent? (rus.) 

„Medžiotojo užrašus“ (rus.). 

O „Pirmąją meilę“ skaitėt? (rus.) 

Ne (rus.). 

Be reikalo. Keista, iš tiesų: geriausio Turgenevo apsakymo neskaitė, o tik programos 
reikalaujamus „Medžiotojo užrašus“ (rus.). 


sausus 

Ir vėl galėjau stebėti jos negerą šypsnį. Namie prisimindamas anuos 
užgaulingus žodžius, gailėjaus, kad aš tik „322114 yMoM KpernoK“'. Juk 
galėjau atsikirsti nors taip, kad pirmiausia skaitau tai, kas reikalaujama 
programos, ir kad, mano nuomone, kaip tik „Medžiotojo užrašai“ yra 
nė kiek ne menkesnis veikalas už bet kokį kitą Turgenevo kūrinį. Pasi- 
ryždavau taip lengvai nepasiduoti, kai vėl mane prašnekins. Bergždžias 
pasiryžimas! Ir per kitą trumpą pasikalbėjimą ji paimdavo viršų, o aš 
užmiršdavau liežuvį burnoj. Paskubėjau gauti iš gimnazijos bibliotekos 
visus Turgenevo raštus; atsidėjęs skaičiau juos kiauras dienas ir vaka- 
rus, užmetęs pamokas. Ir man labiau už „Medžiotojo užrašus“ patiko 
„Mepsaa AioGoBs“, „Berimne BoABI“, „Aca“, „AkoB IlaceiHkos““ ir kiti 
Turgenevo apsakymai. Norėdamas pakilti Marusios akyse, pirmai pro- 
gai pasitaikius, pasisakiau perskaitęs didesnę Turgenevo veikalų dalį. 
Marusia šaltai atrėžė: 

- JasHo nopa. VI HeueM TyT INOXBAAATBCA?. 

Storoženkai laikė baltą piktą šuniuką Šavką, didelį Marusios favori- 
tą. Tas Šavka pakylomis prieidavo prie svetimo žmogaus ir nelodamas 
griebdavo už kojos; buvo ir man kartą įkandęs. Nusirengdamas korido- 
riuje, kaskart paklausdavau mane pasitikusį Volodią: 

- HeT Au TyT rae noGansocTH Iasku?* 

Tą mano nuolatinį klausimą kartą išgirdo pro šalį ėjusi Marusia ir, 
paniekinamai pažvelgus, tarė: 

- BsI, OKa3sIBaeTCA, MNOPAAOYHBIA TPYC?. 

Maloni Storoženkienė dažnai pakviesdavo pasilikti po pamokos 
vakarienei, ir man paprastai tekdavo sėdėti prie stalo greta Marusios. 
Stebėjau, kaip nušvisdavo jos akys, kai motina imdavo pasakoti apie 
gimtąjį kraštą, kurio, kūdikiu išvežta, nepažinojo. Storoženkai buvo 
ukrainiečiai, bet kalbėjo tik rusiškai. Prieš keliolika metų atvyko iš toli- 
mo Konotopo į Šiaulius, kur tėvą atkėlė su paaukštinimu tarnyboje. 

- BoT TaM y Hac, - kartą kalbėjo motina, - ckopo 3artseTyT akarpuu, 
A6Hb H HOWb Wy4HBIA 3aIlax GyAeT MPOHHKATE B IIHPOKO PaCKPBITBIS 
OKHa HaLETO XYTOpa, a HaC TaM He GyeT... He 423 Hac, MapycuK, ue- 
A»IŽ MECAL GyAYT IBECTH akalnu“. 


„gudrus po laiko“ (rus.). 

„Pirmoji meilė“, „Pavasario vandenys“, „Asia“, „Jakovas Pasynkovas“ (rus.). 
Seniai laikas. Ir nėra kuo čia girtis (rus.). 

Ar kur čia nėra netoliese Šavkos? (rus.) 

Jūs, pasirodo, didelis bailys (rus.). 

Ten pas mus netrukus pražydės akacijos, dieną naktį nuostabus kvapas veršis į 
mūsų vienkiemio plačiai atidarytas duris, o mūsų ten nebus... Ne mums, Marusia, 
visą mėnesį žydės akacijos (rus.). 

— Mama, M0eA€M KOrAa HHGYAb Ty Aa, Ha poauHy. He 1OMHIO MHAOK 
Ykpaukt... Ho IOueMY ><e MO CepAIe Tak TOCKyeT NO Het?! 

— Hesavem, 4eTOuka, TyAa exaTe, - liūdnai atsakė motina, - xyTOP 
y>X€ He Hall, TaM >XHBYT UyXXMe AIOAW. Bce pOAHBIe NepeMePAW, HHKOTO 
TAM H3 HalIIMX He OCTaA0CB?. 

Marusios akys apsiblausė, ji nuleido galvą ir ilgai žiūrėjo į tuščią 
stiklinę. Paskui išsitiesė ir piktu, man gerai pažįstamu žvilgsniu apmetė 
tėvą. Pamaniau, jog, matyt, tėvas bus prisidėjęs prie to, kad „xyTOp ye 
He HA“. 

Marusios santykių su tėvu negalėjau suprasti. Iš mažens motina mus 
mokė gerbti ir bijoti tėvo, o čia Marusia su savo tėvu elgėsi labai lais- 
vai, net šiurkščiai. Visuomet jam sakydavo „tu“, piktai atsikirsdavo ir 
kiekvieną mano girdėtą pokalbį su juo baigdavo taip kaip su manim: 
paimdavo viršų. 

- ŽJI06HM MBI Ijapa GaTIOUIKY, OH HalII OGIHA OTEIĮ H 3ACTYKIHMK“, — 
girdėjau prie arbatos pamokančiai kalbant tėvą, o Marusią jam atsiker- 
tant: 

- A NoueMy He Ijapuiy MaTyuKy? UeM MaTyIUKA XY>Ke GaTIONIKH? 
BooGnre, raita, GPOCb ThI HX MpH MHe BCIIOMHHATB, He pa3 IIpoCHAa... 
OnpoTuBea0*. 

— UTO TBI, UTO Thi, AO4eHbKa?, - išsigando tėvas. 

- Hy, uero ucnyraaca? — nusišypsojo Marusia, - pa3Be He IpaBAY 
roBopio? VI kakue raynkie cAOBa — O6unū oTeL! Ecan GbI OH OBIA, Kak 
TbI FOBOPHIUB, OŠINHUH OTEI, He MYXAH ObI C TOAOAY MYXMKU. A BeAb TBI 
CaM Ha AHAX IOBOPHA, uTO Ha BOAFe rOA0A, M MYXXMKM MpYT Kak MYXM. 
MoxxeT GBITE, IJapb TBOj OTEIį H OTEH TE0e MNOAOGHBIX UMHOBHMKOB, HO 
BO BCAKOM CAyYae OH He MOH OTEIĮ H... He OTEIĮ TEX C TOAOAY NYXHYIŲMX 
MYJKHKOSS, - tyliai baigė, nuleisdama galvą. 

Neturėdamas, ką atsakyti, o gal sieloje pripažindamas dukteriai ra- 
ciją, Storoženko pakilo ir taręs: 

' "Mama, važiuokime kada nors tenai, į gimtinę. Neatsimenu mielos Ukrainos... Bet 

kodėl mano širdis taip ilgisi jos? (rus.) 

Nėra ko, vaikeli, ten važiuoti. Vienkiemis jau ne mūsų, ten gyvena svetimi žmonės. 

Visi giminės išmirė, nieko tenai iš mūsiškių nebeliko (rus.). 

Mylime savo carą tėvelį, jis mūsų bendras tėvas ir užtarėjas (rus.). 

* O kodėl ne carienę motutę? Kuo motutė blogesnė už tėvelį? Apskritai, tėte, liaukis 
juos minėjęs prie manęs, ne kartą prašiau. Šlykštu (rus.). 

5  Kątu, ką tu, dukrele (rus.). 

Na, ko išsigandai? Ar ne tiesą sakau? Ir kokie kvaili žodžiai „bendras tėvas“! Jeigu jis 

būtų, kaip sakai, bendras tėvas, netintų iš bado mužikai. O juk pats šiomis dienomis 

sakei, kad prie Volgos badas, ir mužikai miršta kaip musės. Galbūt caras tavo tėvas 


ir tėvas į tave panašių valdininkų, bet jokiu būdu ne mano tėvas ir... ne tėvas anų 
nuo bado tinstančių mužikų (rus.). 

- UTO TBI, AOVYpKa, CEroAHa Takaa cepAuTaa? Hy, MoHay MopaGo- 
TaTb UaCOK ApyTOK, CIIATE etlje paHo!, - nuėjo į savo kabinetą. 

Apskritai kalbas apie carą dažnai girdėdavau pas Storoženkus. Man 
tai buvo visai naujas dalykas; apie carą iki šiol niekuomet nepagalvojau. 
Žinojau, kad yra caras, bet koks jis, kieno ir kam pastatytas, tuo visai ne- 
sirūpinau, tenkindamasis tomis apie jį žiniomis, kurias teikė mokykla. 
Girdėjau Marusią ir su motina kalbant apie carą: 

- lape, Mama, 3TO 310. Bcė naoxoe OT apa. TyT H rOBOpPHTE HeueTO, 
BCeM ACHO7. 

- He sHaro, Mapycuk, Huuero He 3Halo, - atsikalbinėjo motina, - Hac 
C AeTCTBa HaCTaBAAAH GoaTbC3 BOra H MOYWTaTE IJapA, C TEM MBI M MOM- 
pem, Mapycuk. A Te6e, AeTO4Ka, kak yroaHO. HeBoAuTb He GyAy, HO M 
COUyCTBOBATE TeGe He MOry. BsIpacTeIIB, TAM GyAeT BKAHO“. 

Per tokius pasikalbėjimus pastebėdavau, kad mėlynos Marusios 
akys žybtelėdavo kartais mano pusėn, tartum laukė pritarimo. Bet aš 
tik gaudydavau jos žvilgsnį, maža tesigilindamas į žodžių prasmę, nei 
savo nuomonės dėl tų kalbų neturėdamas. O vis dėlto, kai mokinių cho- 
re kartu su kitais užtraukdavau „Boxe, Itapa xpanu““, anie Marusios 
žodžiai, apgaubti jos akių mėlyne, pabusdavo atmintyje, nepastebimai 
įgaudavo realią vertę ir pritarimą. 

Nepaprasta buvo mergaitė. Miesčioniškoji aplinka ir buki gimnazi- 
jos auklėtojai biurokratai neįstengė iškraipyti jos galvojimo: ji pati savo 
aštriu protu ir nepalenkiama logika susidarė teisingą carinio režimo 
įvertinimą ir drąsiai jį skelbė savųjų tarpe. 

Zosios paveikslas nubluko, mano sieloje viešpatavo Marusia. 

Velykų pirmą dieną Storoženkienė suruošė vakarušką, į kurią pa- 
kvietė ir mane: ateisią keli pažįstami gimnazistai ir Marusios draugės, 
žaisią, šoksią. Polką, valsą, krakoviaką, mazurką ir pas d'Espagne buvo 
mus su Šukšta pamokiusi Zosia. Ji mėgdavo suktis su mumis aplink 
stalą valgomajame. Dabar kasdien tobulinaus tuose šokiuose, vietoje 
panelės įsikibęs Šukštą: norėjau per vakarušką gražiai pasirodyti Ma- 
rusiai. Ir čia nepataikiau... 

Kai Storoženkienė po vakarienės atsisėdo prie fortepijono ir pasigir- 


Ko tu, dukrele, šiandien tokia pikta? Na, eisiu padirbėti valandą kitą, gulti dar anksti 
(rus.). 

Caras, mama, tai blogis. Visa pikta iš caro. Čia ir kalbėti nėra reikalo, visiems aišku 
(rus.). 

Nežinau, Marusia, nieko nežinau. Mus iš mažens mokė bijoti Dievo ir gerbti carą, 
taip ir mirsime. O tau, vaikeli, kaip patinka. Versti neversiu, bet ir pritarti tau ne- 
galiu. Išaugsi, paaiškės (rus.). 

„Dieve, saugok carą“ (carinės Rusijos himnas) (rus.). 

do valso „ĄyHaūickue BOAKKI“! garsai, pirmas pribėgau prie Marusios 
ir pakviečiau šokti. 

- Bii TauyeTe? - nustebo Marusia, - BOT 3TOrO, IO kpaiiHeli Mepe, 
OT BaC He oxHAaa! Bce MpenecTH: H TPYC, H BeUHBIA MOAYAABHHK, H 
TAHIJOp BAOGaBOK?. 

Nežinojau, kur dingti iš apmaudo. Pastebėjus mano sumišimą, gal- 
vos judesiu bei akimis parodė kitą mergaitę ir tarė: 

= O6paTuTecb k Hnne, BOH TaM CHAT. BTA HBO NMepeGHpaeT HOra- 
MH, AOCTABHT BAM GOABIIIOS YAOBOABCTBHE“. 

Matydama, kad vis dar stoviu vietoje, pridūrė: 

- A He AIOGAIO TaHljeBaTE B AyuIHOK KOMHaTe... A y» MyuaT HaC 
3THMH TaHIJAMU, IO ABa 4aca B Hegeauo. IlpaMO HaAO0e10. Hy, 4TO BhI 
crouTe? ToporuTecb, a TO KTO HH6YAb Apyroū npuraacuT HuHy, oHa 
CAbIBeT AyvIejį TaHIJOPKOK B Kaacce*. 

- A He Gyay TauueBaTs“, - atrėžiau, žiūrėdamas sau po kojų. 

- Bor kak! Hy, TOrAa CaAHTECE TYT, B03Ae MeHa, IIOGOATaeM“, — irO- 
niškai nusišypsojo, bet gan palankiai pakvietė sėstis. 

Klausiaus jos kandžių pastabų, kuriomis lydėjo pro mus prašokan- 
čias poreles: tas trypia kaip arklys, o šis - tikra meška; anas savo kairės 
alkūne šlostosi čiurkšlėmis varvantį prakaitą ir pan. Nepagailėjo ir savo 
draugių mergaičių: 

-TaaHETe Ha Hato: COBCeM KaK TYCb BBITAHY Aa AAMHHYIO IIeI0... Tak 
H Ka>KeTCA, WTO CeliuaC NOAOKMT CBOIO KYAPABYIO TOAOBKY Ha ILAE4O... 
H€T, He Ha ILA€YO, a Ha 3aTbIAOK CBOeMY KaBaAepy... A BOT Ballia Huna, 
KaK GbICTPO CeMeHHT HO>KKaMM!? 

- Aa oHa BOBCe He Mo3“, - išsigyniau. 

- Bcė paBHo, GbLa GkI Ballra, eCAW GbI NOCAYNAAMCE MeHA H IPHFAa- 
CHAW TaHųeBaTb... A Bepa, CMOTPHTe, COBCeM Kak CBeųKa TaeT OT y4O- 
BOABCTBHA M... IIOTa, KOTOPPIH Kak GyATO Y>Ke M uepe3 GeAbIe GOTHHKH 


! „Dunojaus bangos“ (rus.). 

Jūs šokate? To tai bent iš jūsų nesitikėjau! Visi žavumai: ir bailys, ir amžinas tylenis, 

ir šokėjas be to dar! (rus.) 

Kreipkitės į Niną, antai sėdi. Ši greit biznoja kojomis, suteiks jums didelį malonumą 

(rus.). 

* Aš nemėgstu šokti tvankiam kambary... Ir kankina gi mus tais šokiais, po dvi valan- 
das kas savaitė. Tiesiog įgriso. Na ko jūs laukiate? Nesnauskite, bematant kas kitas 
pakvies Niną, ji laikoma geriausia šokėja mūsų klasėje (rus.). 

5 Aš nešoksiu (rus.). 

Štai kaip! Na, tada sėskitės Čia, greta manęs, pašnekėsim (rus.). 

7 Žvilgterėkit į Nadią: visai kaip žąsis ištempė ilgą kaklą... Taip ir rodosi, kad tuoj 

padės savo garbiniuotą galvelę ant peties... ne, ant sprando savo kavalieriui... Štai 

jūsų Nina, kaip visada biznoja kojytėmis! (rus.) 

Ji visai ne mano (rus.). 

pBeTCA Hapyxy. Y OAu Ha >KMBOTe TOPOHK OGpa30BaACA, BH4HO CAHI!- 
KOM HaeAaCb 32 YXHHOM... A Tana, CMOTpHTE, Tak saTAHYTA B KOPCET, 
UTO KPOBb Y3Ke He IĮPOHHKAET B HOIU, 3axAeCTHY/A INEIO M A06; H HOXK- 
KH, AHNIMBIIMCb KPOBM, CĄ6M24AHCE KAK Y AePeBAHHOIO GOABAHNYKKA, He 
nonajajoT B TakT!. Marusios įtakoje ir- aš padariau vieną kitą pastabą 
šokančių adresu, ypač kai prasidėjo mazurka. 

— BBI, a BHxKY, HaGAIOAATE yMeeTe. Hy, caaBa BOTy, XOTB OAKH ILAIOC 
HalilAa y Bac“, - išgirdau pagaliau pirmą palankų žodį. 

Pavargusi šeimininkė nutraukė skambinimą ir pakvietė svečius į 
valgomąjį arbatos. Susėdom su Marusia greta kits kito. Mano kairėje 
atsidūrė ilgakaklė Nadia. Ėmiau jai pasakoti Marusios pastabas. Ši gar- 
siai juokėsi, paskum pasakė gerai žinanti aštrųjį Marusios liežuvėlį ir 
paklausė, ar dar su ja nesusipykau. 

— MI BCe C Hefi IOCTOAHHO CCOPHMCA, HO H CKOPO MHPHMCA. OHa y 
HaC YMHMIJa, YMHee BCEX, MBI €€ OYeHb AIOGHM“. 

Staiga pajutau ant dešinės kojos pirštų kažkokį sunkumą. „Šavka!“,— 
dingtelėjo mintis, ir greit patraukiau koją. Po valandėlės, tik paėmiau 
stiklinę į ranką, vėl spaudimas, šį kartą kiek švelnesnis. Pakėlęs staltie- 
sės kraštą, žvilgterėjau po stalu. Nieko nepamačiau baltuojant (Šavka 
buvo balta), Nadia buvo nusisukus, juokavo su savo kavalierium. 

- Bri HaBepHo Illasku nueTe, - tyliai nusijuokė Marusia, — He Gof- 
TeCb, €€ TAM HeTY“. 

Atsigręžiau į ją... Didelės mėlynos akys žėrėjo tokiu linksmumu, to- 
kia laime, kad man dangus atsivėrė. Pajutau kaitrą veide, ausys degė, 
galvoje ūžė. Ji prispaudė visą kairę koją prie mano, ir taip likom sėdėti. 
Man širdis alpo. 

- Xoporio 1e6e?5 - tyliai paklausė. 

- Xopomno, - prašnabždėjau. 

- V mane... OX, Kak xopoIuo, — atsiduso Marusia. 

Nuleidau ranką po stalu, tuoj susitiko su jos ranka. Pažvelgiau į ją, 
pamačiau visai pabalusį veidą ir ilgomis blakstienomis pridengtas akis. 
1 Vis tiek būtų jūsų, jeigu būtumėt paklausę manęs ir pakvietę šokti... O Vera, žiūrėkit, 
visai kaip žvakė tirpsta nuo malonumo ir... prakaito, kuris, atrodo, jau ir pro baltus 
batelius veržiasi lauk. Pas Olią ant pilvo atsirado kuprikė, per vakarienę bus per 
daug privalgiusi... O Tania taip susiveržė korsetu, kad kraujas jau neprasiskverbia 
į kojas, apsėmė kaklą ir kaktą; netekusios kraujo kojytės pasidarė kaip pas medinę 
statulėlę, nebepataiko į taktą (rus.). 

Jūs, matau, esate pastabus. Na, Dievui dėkui, nors vieną teigiamybę radau jumyse 
rus.). 

Nes ss nuolat su ja pykstamės, bet ir veikiai susitaikome. Ji protinga galvelė, 

protingesnė už visus, mes ją labai mylime (rus.). 

Jūs tikriausiai Šavkos ieškot, nebijokit, jos ten nėra (rus.). 

3 Gera tau? (rus.) 

Prie stalo subruzdo. Šokėjai atsipeikėjo, vėl nuėjo šokti. Pakilom ir 
mudu. Tartum nepakeldamas pirmos meilės laimės, nebegalėjau pasi- 
likti tvankiame kambary, veržiausi lauk. Atsisveikindamas paskendau 
jos akių mėlynėje. „Marusia“ - tyliai pratariau, įdėdamas į tą žodį visą 
savo širdį. Pirmą ir paskutinį kartą taip kreipiausi į ją. 

- Bbi yxoauTe? — paklausė, įdėdama pirščiukus į mano delną, - m 
A 3A6Cb He OCTaHyCb, INOHAY K Ce6e B KoMHaTy. TaM xOpolHO... YCI1O- 
KOIOCE!. 

Daugiau Marusios nemačiau. Veikiai prasidėjo egzaminai, pamokos 
nutrūko. Volodia išlaikė, ir reikalo užeiti pas Storoženkus nebuvo. Jie 
tą vasarą iš Šiaulių išsikraustė, grįžo į savo Ukrainą (taip bent rudenį 
girdėjau iš Pečkauskienės). 

Neilgai truko ir gražiai pasibaigė mano pirmas suartėjimas su mote- 
rim. Iš prigimties buvau labai jautrus grožiui ir tiesai, bet nei viena, nei 
antra vaikystėje nepatyriau. 

Motina, valinga moteris, graži nebuvo, jausmais negyveno ir meilės 
mums nerodė. Bevalis tėvas slypėjo užsidaręs garsų pasaulyje, nieko į tą 
pasaulį neįsileisdamas ir egoistiškai slėpdamas nuo mūsų harmonijos 
grožį. Vaikystėje nepatirtas meilės ir grožio ilgesys lydėjo mane visą gy- 
venimą. Negražių moterų man nebuvo; kiekvienoje pastebėdavau nors 
vieną vienintelę teigiamybę, į ją sukaupdavau visą dėmesį, ir krūvos 
neigiamybių prieš tą vieną teigiamybę nublukdavo. Ne kitaip elgėsi ir 
ano meto moterys: kokia bebūtų negraži moteris, visados susirasdavo 
savyje, kuo galėtų pasididžiuoti. Tos nosis kreiva ir veidas spuoguo- 
tas, užtat klubai gražūs, ir ji vis stengėsi rodytis užpakaliu, grakščiai 
ji judindama; anos akys kaip kiaulytės, bet dantys balti, lygūs: tokia 
visą laiką būdavo išsišiepus; šios ir veidas ne koks, ir kojos bei rankos 
didelės, negrakščios, bet liemuo lieknas, ir ji lankstėsi kraipėsi, ar reikia, 
ar nereikia. Ojei jau visiškai negalima buvo pasididžiuoti net menkiau- 
sia kūno dalimi, į pagalbą ateidavo širdies bei proto grožybės: būdo 
gerumas, nuolat rodomoji užuojauta žmonėms, rimti pokalbiai ir gilių 
minčių (paprastai ne savo) aruodas atstodavo nepastovias kūno pirme- 
nybes. Tokios moterys buvo anais laikais. Dabar, aišku, jos kitokios, bet, 
galimas daiktas, pasitaiko ir anų tipų. 

Veidmainiavimas ir melas iš visų šonų supo mus nuo pat mažens. 
Stebėjau veidmainiaujant kunigus prie altoriaus, davatkas ir ubagus 
špitolėje, tėvą prieš kleboną ir jo gaspadinę, motiną prieš tėvą, gim- 
nazistus prieš mokytojus, mūsų staršąjį prieš vyresnybę ir šiaip visus 


* Jūs išeinate? Ir aš čia nepaliksiu, eisiu į savo kambarį. Ten gera. Nusiraminsiu 


(rus.). 

žmones mažiau ar daugiau, bet nuolat meluojant sau ir kitiems. Atėjus 
kam, mėgiamiausias motinos patarimas mums, vaikams, būdavo: 

- Pocatuj w rączkę!! “ 

Į ranką bučiavom, atseitreiškėm pagarbą atėjusiam. Bet tam pačiam 
svečiui atsidūrus už durų, tėvai jį apkalbinėjo, pravardžiavo „chlystek, 
duren, cham“ arba „klempa, šcierwa, ropucha““ ir pan. Į klausimą: ku- 
riam galui vertė mus bučiuoti ranką „klempai“, atsakymo nesusiras- 
davom. 

Marusia buvo pirmas žmogus, kuriame stebėjau tyrą nuoširdumą 
ir teisumą, o jos panieką man laikiau visai užtarnautą: nedrąsus (net 
bailus), neapsiskaitęs, nesidomįs gyvenimo klausimais, niekuo kitu ne- 
sirūpinąs, kaip tik vadovėlių kalimu, be valios, be aukštesnių siekimų, - 
žodžiu, baigtas nevykėlis negalėjo jai užimponuoti. Už ką ji mane pa- 
milo? Jeigu nepamilo, tai bent nesidrovėjo prisiartinti, pasakyti širdingą 
žodį? Tai nebuvo veidmainiavimas: toks sužibėjo anąkart nuoširdumas 
jos akyse, kad manęs, labai jautraus melui, jokiu būdu neapgautų; be to, 
veidmainiavimas buvo visiškai svetimas, nesuprantamas jai dalykas. O 
gal tai buvo laikinas jos nusilpimas, paprastas nervų suerzinimas? Ne, 
ne tokia buvo mergina, kad ištižtų prisilietus berniuko kojos; šiuo atveju 
daugiau patirtų malonumo, jei prisiglaustų prie kito berniuko: visi ten 
buvo gražesni ir patrauklesni už mane. Marusia turbūt nusileido iš savo 
tyrų aukštybių, kad bent akimirkai sušildytų niekingą gyvaliojimą to, 
kuris, kaip bus pastebėjusi, ją dievina. Tai buvo jos auka, netikėtai pasi- 
dariusi ir jai pačiai maloni. Ir kitos mane mylėjusios moterys pamildavo 
turbūt už mano silpnybes, bevališkumą, nedrąsumą. Sunku perprasti 
moters būdą. Kodėl bjaurus kupriukas Knizel patiko gražuolei Jocie- 
nei? Arba kuo karla Sulinas sužavėjo išdidžiąją Zosią? 

Be veidmainiavimo, kuriuo buvo lydimi visų mūsų aplinkos žmo- 
nių santykiai ir kuriuo man bent pavyko neužsikrėsti, buvo dar antra 
blogybė, kuri ir mane kiaurai persunkė ir dėl kurios nenuveikiau gy- 
venime nieko tokio, kuo galėčiau drąsiai pasigirti. Kalbu apie egoiz- 
mą, apie pliką, dažnai niekuo nepridengtą savimylą. Nuo pat mažens 
motinos įskiepyta baimė dėl išlaikymo gyvybės, kuriai grėsė įvairiausi 
pavojai iš klebonų ir ponų pusės, nusilenkimas galingiesiems, šunuo- 
degiavimas prieš turtinguosius niekšus ir išnaudotojus, pagarba caro 
valdininkams - visa tai lydėjo mano vaikystę tol, kol Marusios skaisti 
siela atidengė kitą - laisvos minties ir kritiško galvojimo - pasaulį. Nors 
Marusios įtaka paliko neišdildomus pėdsakus, bet dėl savo bevališku- 


* Pabučiuok į rankelę (lenk.). 
* lenkiški keiksmažodžiai. 

mo išnerti iš ano egoistiško gyvaliojimo neįstengiau, tik tiek iš pažinties 
su Marusia laimėjęs, kad dabar aiškiai mačiau gyvenąs ne taip, kaip 
turėčiau gyventi, ir sau galiu taikyti anuos Horacijaus žodžius: „Video 
meliora probogue, deteriora seguor“!. 


VII 


Keičiasi mano pasaulėžiūra - Aleksandra arba Olienika Šukštienė — Vykstu dirbti į Pavyšnį - Kaip 

vežėjas Baltras panelę Feliciją gelbėjo - Dvarininkės Čapskienės ir pono Ragausko istorija - Lietu- 

viškasis Čičikovas iš Brazilkos - Pavyšnyje pas Šukštas - Maldingieji Petkevičiai - Mano abejin- 
gumas tikybai - Mokiniai atsisako lankyti cerkvę 


Šiemet mokiaus ne taip uoliai kaip pernai, taigi ir egzaminus į V klasę 
išlaikiau žymiai menkesniais pažymiais. Klasės draugai stebėjosi tokiu 
mano apsileidimu, negalėjo suprasti, kas pasidarė. Į pavasarį Chomins- 
kis staiga ėmė manęs šalintis, o paskui net ir sveikintis nustojo: iš Šukštos 
buvo sužinojęs, jog aš ne tik ne bajoriškos kilmės, ne tik ne dvarininko 
sūnus (buvo mano pavardės ir dvarininkų), betgi dar kilęs iš žemiausių 
sluoksnių, vienintelis visoje gimnazijoje „ubago vaks“. Jis jau ir anks- 
čiau turėjo progos įtarti mane lenkiškumo išdavyste: kartą atsilankęs 
pas jį (gyveno dvarininko Moro namuose), gavau atminčiai fotografiją 
ir, neturėdamas kur dėti, paprašiau: „Daj i konvert?“; jis krūptelėjo, bet 
nieko nepasakė (ištikimybė lenkiškumui reikalavo vengti rusicizmų, 0 
čia vietoje įprasto „koperta“ išgirdo rusų kalboje vartojamą „konvert“). 
Chominskio atšalimas manęs dabar nė kiek nenustebino. Daug kas 
paaiškėjo po Marusios kalbų, girdėtų jos namuose. Pradėjęs nuo per- 
vertinimo caro asmenybės, kurio taip nekentė Marusia, ėmiau ir apie 
luomus galvoti kitaip. Mokslą iš dalies apleidau todėl, kad nustojau 
rūpinęsis per jį patekti į aukštesnį luomą: juo luomas aukštesnis, juo 
jis arčiau prie caro, o jei caras - niekai, tai ir tie aukštesnieji luomai ne 
kuo geresni už savo galvą. Chominskio aristokratiškumas nebežavėjo, 
darėsi neapkenčiamas. Mečiau į šalį mankietus ir baltą kalnieriuką, kad 
ir tie niekniekiai nebeprimintų kvailo anų metų pasikėsinimo priartėti 
prie „aristokratų“. Klausiau savęs, kodėl nei Chominskis, nei kiti klasės 
draugai niekuomet nebuvo užsiminę apie badaujančius mužikus, ku- 
rie, anot Marusios, „puchnut s golodu i mrut kak muchi““. Kodėl apie 
tokius dalykus nė žodžio neteko iš jų išgirsti? Aišku kodėl: jie rūpinosi 


1 „Matau tai, kas yra gera, ir pritariu tam, tačiau (gyvenime) seku tuo, kas yra bloga“ 
(Iot.). 

2 „Duok ir voką“ (rus.). 

3 „tinsta nuo bado ir gaišta kaip musės“ (rus.) (red. pastaba). 

vien tik savo karjera, kaip iki šiol ji rūpėjo ir man. Ėmiau neapkęsti kar- 
jerizmo ir gaila buvo draugų, kurie pasiliko akli. 

Mūsų bendrabutyje gyveno dvi aristokratų atžalos: generolo sūnus 
Nargieliovič, vėliau tapęs sėnatorium Peterburge (bent pats taip gyrėsi, 
atbėgęs 1921 metais iš RSFSR į Lietuvą; kur ėmė verstis kuklia advokato 
praktika), ir stambaus dvarininko Pšeciševskio išlepinta išpera. Jiedu 
gyveno geriausiame kambaryje, priėmę į savo tarpą Tverų dvarininko 
sūnų, VI kl. mokinį Vencevičių. Kiek pirma tą ponų trijulę gerbiau, tiek 
dabar pradėjau neapkęsti, o jauniausį iš jų Nargelavičių kartą net smar- 
kiai apkūliau už ypatingą pasipūtimą ir įkyrumą. Pečkauskienė, kuriai 
pasiskundė iš provincijos atvykusi generolo našlė, padarė man pastabą 
ir liepė neliesti generoliuko: 

- To panskie, delikatne dziecko, trzeba go szanowač', - liūdnu balsu 
išmetinėjo šeimininkė. 


Gegužės mėnesį pas Pečkauskienę atvažiavo draugo Jono Šukštos ir 
pačios Pečkauskienės giminaitė pani Aleksandra Szukszšcina arba Že- 
maitiškai tiesiog Šukštienė, dvarininkė nuo Kolainių. Pas tuos Šukš- 
tas aną vasarą, kaip minėjau, mokytojavo brolis Lionginas. Šukštienė 
atvyko į Šiaulius susirasti vasarai repetitorių: reikėjo paruošti rudens 
egzaminams į I klasę sūnų Vladą. Pečkauskienė patarė vykti į Pavyšnį 
man: užsidirbsiąs keliolika rublių ir gražiai praleisiąs atostogas. Suti- 
kau nesvyruodamas. Buvau pakviestas į šeimininkės kambarį, kad su- 
sipažinčiau su savo būsimąja darbdave. Pamačiau vidutinio ūgio, 27 
metų (kaip paskui sužinojau) liekną gražią moterį, taisyklingų veido 
bruožų ir ypatingai malonių akių. Per aukštos kaktos viršų dengė vad. 
„grzywka“, nuo bendros šukuosenos žemyn nuleistas plaukų kuokštas. 
Jai pradedant kalbėti, dideli viršutiniai vokai, tartum patinę, sunkiai 
pakildavo ir atidengdavo labai raiškias pilkas akis. Buvau pakviestas 
sėstis, bet... palikau bestovįs: nedideliame kambary, be šeimininkės ir 
viešnios, sėdėjo dar dvi ponios, laisvų kėdžių neliko. Tiesa, už forte- 
pijono, pačiame kambario kampe, stovėjo maža kušetė, bet eiti sėstis 
ten buvo neparanku. Tuo tarpu Olienka (taip ją vadino Pečkauskienė, 
kirčiuodama priešpaskutinį skiemenį, nes pirmą skiemenį kirčiuojant 
atrodytų rusiškai) palengvėle pakėlė akių vokus, nusišypsojo ir tarė: 

- Pan nie siada, može to samo zdarzyto się, co owemu studentowi, 
co to nie chcial usiąšė, gdy księžna Oginska zaproponowala?* 


Tai poniškas, švelnutis vaikas, reikia jį gerbti (Ienk.). 
Tamsta neatsisėdi, gal ir tamstai atsitiko tas pats kas anam studentui, kurs nenorėjo 
sėstis, kai kunig. Og. pasiūlė? (lenk.) 


2 


158 


Ir čia Olieūka, nė kiek nesivaržydama, papasakojo neva neseniai įvy- 
kusį atsitikimą rietaviškės kunigaikštienės Oginskienės rūmuose. Jos 
vaikų mokyti buvęs pakviestas iš valstiečių kilęs studentas. Tas įėjęs į 
puošnų saloną, kur iškilmingai sėdėjusi kunigaikštienė su lornetu ran- 
koje. Oginskienė prisidėjusi prie akių lornetą, išdidžiu žvilgsniu apme- 
tusi studentą nuo galvos iki kojų ir, nesiryždama kukliai apsirengusį 
jaunuolį pavadinti lenkams įprastu „pan“, stačiai pasakiusi: 

— Niech podejdzie bližej. 

Studentas priėjęs arčiau. 

— Niech siada?, - pakvietusi Oginskienė. 

Studentui nepatikęs išdidus kunigaikštienės tonas ir tas vengimas 
žodžio „pan“; jis užsigavęs ir atrėžęs: 

- Nie mogę“. 

Kaip prancūzų mandagumas reikalauja, kad klausimas ir atsakymas 
būtų lydimi žodžių „monsieur, madame“, taip ir lenkų buvo įprasta 
tokiais atvejais pridėti žodelius „pan, pani, jasnie wielmožny (grafui), 
jasnie ošwiecony (kunigaikščiui)“ ir pan. Oginskienė, neišgirdusi prie- 
do prie studento „nie mogę“, jau keldama balsą paklausius: 

-Atoczemu?* 

- Bo wrzėd na dupie wyskoczyt! - irgi pakėlęs balsą studentas, ap- 
sisukęs vietoje ir išėjęs užsitrenkdamas duris. 

Ponios pradėjo kvatoti, juokiausi ir aš. Ar taip tikrai buvo atsitikę 
kunigaikštienei, ar čia Olienka tik anekdotą papasakojo, nesiėmiau į 
galvą: patiko, kad studentas perbraukė per nosį aristokratei ir kad apie 
tai dabar buvo pasakojama su aiškiu studento pusės palaikymu. Pir- 
mieji susipažinimo ledai buvo perlaužti, ir labai vykusiai tatai pada- 
ryta. Pasijutau laisvas kaip namie, ir šeimininkei išėjus, o vienai kėdei 
pasiliuosavus, jau nekviečiamas atsisėdau greta Olienikos. Ji man pati- 
ko. Melodingu balsu kalbėjo su manim kaip su suaugusiu ir sau lygiu. 
Laikėsi labai natūraliai: jokio pasipūtimo, jokios poniškos fanaberijos 
nerodė, nors, aišku, Pečkauskienė buvo jai išpasakojusi, kas aš ir kas 
mano tėvai. Olienka pasiūlė dvidešimt rublių už vasarą, kambarį ir visą 
išlaikymą: visiems mokytojams mokanti po dešimt rublių per mėnesį, 
tiek mokėjusi broliui Lionginui, tiek ir tam mokytojui, kuris gyvena pas 
juos per žiemą; jei man per maža, aš galįs padaryti kontrpasiūlymą, ji 


Tegu ateina arčiau (lenk.). 

Tegu atsisėda (lenk.). 

Negaliu (lenk.). 

O tai kodėl? (lenk) 

Nes šunvotė ant pasturgalio iššoko (lenk.). 

pagalvosianti. Jokio savo pasiūlymo neturėjau,būčiau ir neatlyginamas 
važiavęs: taip ji mane patraukė. 

Dvi nepažįstamos viešnios išėjo, likom vieni du. Olienka paklausė, 
kada baigiasi mano egzaminai, ir išgirdusi, jog jau eina į galą, pasakė 
palauksianti, nes norinti mane tiesiai iš čia vežtis į dvarą: sūnus jau 
antras mėnuo nesimokąs, nes buvęs mokytojas pan Przyjalgowski iš 
anksto nieko nepranešęs, tuoj po Velykų išvažiavęs į Kauną ruoštis eg- 
zaminams į kunigų seminariją: bet ji mananti, kad nieko iš to nebūsią. 
Keistas tas Pšijalgauskis: po pamokų krisdavęs į lovą ir visą dieną mie- 
godavęs, pabusdamas tik pietums ir vakarienei; naktį taip knarkęs, jog 
buvo girdėti trečiam kambary, jos miegamajam; koks iš tokio miegalio 
būsiąs kunigas? Niekuo nesidomėjęs, nei knygomis, nei muzika, nei 
moterimis. Čia Olieūka susimąstė, vokai sunkiai krito ant akių, susi- 
traukė antakiai. Kai vėl pakėlė vokus, visada malonios akys dabar buvo 
įgavusios plieno spalvą ir plieno kietumą. „Kuo tas mokytojas jai ne- 
patiko“ - pamaniau. Apie mane girdėjusi, kad aš esąs didelis muzikos 
mėgėjas, gal ką jai paskambinsiąs, - jos žvilgsnis suminkštėjo, pasidarė 
El paprastai labai malonus. 

iaip nedrįsdamas rodytis su savo menkų skambinimu, Olierikos 
norą mielai patenkinau, paskambinau tada buvusią madoj „La priėre 
d'une vierge“! (Badaževskos), kurios mane pamokė Zosia. Pabaigęs 
pamačiau Olienką sėdint su primerktom akim. Palengvėle pakėlė 
vokus: 

- Alež pan bardzo ladnie gra. Mialam zžudzenie, že to gra jakieš 
dziewczę: takie delikatne i mile touchė!? 

Pasisakė ir pati skambinanti, bet menkiau už mane, ir tik tiek, kiek 
buvo išmokus dar pana būdama; dabar vaikai ir rūpinimasis namais 
nepalieka laisvo laiko ilgiau pasėdėti prie fortepijono; esanti labai pa- 
tenkinta, kad turės mane savo namuose; aš jai ten dažnai skambinsiąs, 
labai mėgstanti muziką. 

Atsisveikinom kaip seni pažįstami; sutarėm, kad dieną anksčiau 
pranešiu jai, kada galėsiu išvažiuoti. 

Mano egzaminams pasibaigus, dar paliko kelios gegužės mėnesio 
dienos. Ankstyvą šeštadienio rytą išvažiavome iš Šiaulių. Pora stiprių 
sartų žemaitukų, įkinkytų į ilgą ir platų kaimišką vežimą, iki pusės pri- 
krautą šieno, linksmai bėgo Tilžės plentu. Pravažiavę brolių Nurokų 
odos fabriką, vėdinome plaučius gražaus ryto gaivinančiu oru. 


1 
2 


„Mergaitės malda“ (pranc.). 
Bet ponas labai gražiai skambina. Vaizdavaus, kad čia skambina kokia mergaitė: 
toks švelnus ir malonus tamstos touchė (palietimas, techn. term.) (lenk., pranc.). 

Nedideliame palyginti Šiaulių mieste oras buvo ne koks: gatves 
menkai valė, ir tai tik po turgaus dienų, kada šlavėjos kėlė į padanges 
dulkių debesis. Visus nešvarumus lietus nuplaudavo į miesto pakraščiu 
tekantį Rudavkos upeliuką, iš kur lengvesnė dalis šlamšto riedėjo į eže- 
rą, 0 sunkesnė - puvo toje vietoje, kur sustojo. Smarvė kilo iš to upelio 
ir iš ežero, kurį Frenkelis pavertė sąvalkomis savo fabriko atmatoms. 
Priešingame miesto gale žaliuojąs grafo Zubovo parkas maža gaivino 
orą, ypač tomis dienomis, kad vėjas pūtė nuo Frenkelio ar Nuroko fa- 
brikų. Todėl džiaugsmingai traukiau dabar į plaučius kvapnų laukų 
orą; netrukus apsvaigau nuo jo, ėmiau snausti. Vežimas užvažiavo ant 
akmens, kepurė nuo linguojančios galvos nuriedėjo ant plento. Olienka 
stvėrė už rankos: 

- Užmigo, vargšelis... Kad tik neiškristum, - kalbėjo savo melodingu 
balsu, - matyti, pavargai per tuos egzaminus. 

Sustabdė vežimą, šokau atsinešti dulkėse išsivoliojusios kepurės. 

- Gal rudenį ir mano Vladelis užsimaus tokią pat, - svajojo Olienka, 
kai įlipęs į vežimą rankose valiausi mėlyną kepurę. 

Anais laikais tikrai galima buvo svajoti apie gimnazisto kepurę ir 
dvarininkų vaikams. Žemaitija, kelių šimtų tūkstančių gyventojų kraš- 
tas, turėjo tik vieną (!) vidurinę mokyklą: gimnaziją Šiauliuose (Palangoj 
ir Telšiuose buvo nepilnos gimnazijos, vadinamos progimnazijomis). 
Caro valdžiai rūpėjo ne švietimas, o švietimo stabdymas. Išlaikyti kon- 
kursinius egzaminus į 1-ąją gimnazijos klasę buvo tikra problema. Že- 
maičių būklė šiuo atžvilgiu buvo dar blogesnė negu rusų: mūsiškiai 
vaikai tuos egzaminus laikė jiems svetima, ne gimtąja, kalba, ir tas daly- 
kas žymiai apsunkindavo įstojimą. Todėl iš didelio skaičiaus kandidatų 
vienas kitas patekęs į gimnaziją didžiavosi savo pasisekimu ir brangino 
ne pigia kaina įsigytą teisę nešioti kepurę su sidabriniu ženklu. Vaikš- 
Čioti be kepurės mados tada nebuvo. Gimnazistų Žemaitijoje buvo visai 
nedaug ir pamatyti kur kaime gimnazisto kepurę buvo retas dalykas; 
mes bent su Olierika, kai tik išvykom iš miesto, taip daugiau per visą 
vasarą ir nematėme nė vieno gimnazisto. 

Kurtuvėnuose Olienka sustojo pasiganyti Charževskienės karčemo- 
je. Nubėgau į ubagyną pasisakyti motinai, kad gavau vasarai darbo ir 
važiuoju tiesiai į Pavyšnį. Niekas manęs netraukė nors porai dienų pa- 
silikti pas tėvus. Namie - vargas, skurdas ir nešvarumai, nuo kurių jau 
buvau atpratęs; už namų — viešpatavimas grafų ir klebono, su kuriais 
susitikti ar net iš tolo pamatyti nenorėjau. Nei tėvas, nei motina nekvie- 
tė bent dienai pasilikti pas juos: pritarė Olieūkos sumanymui gabentis 
mane tiesiai į dvarą. Kas pagaliau nuvežtų mane ten, jei pasilikčiau? 

Atsisveikindama motina patarė: 

- Būk mandagus, kad neužrūstintum ponų. Vertink laimę, kad visą 
vasarą gyvensi dvare, gal ir valgysi prie vieno stalo su ponais. Sekma- 
dieniais prašykis į bažnyčią, kalbėk poterius, neužmiršk dievo ir jo įsa- 
kymų, nes „jak Kuba Bogu, tak Bėg Kubie““. 

Tėvas tik paklausė, kiek suderėjau,ir, išgirdęs, kad gausiu visą dvide- 
šimt rublių, ne tik nenustebo, bet savo papratimu dar pradėjo bartis: 

— Vot liurbis! Reikėjo daugiau.prašyti... Kas jiems? Ponai pinigų turi. 
Dabar džiaugiasi durnių aptikę! 

Olienką radau besikalbančią su Charževskiene (ją anksčiau buvo 
pažinojusi, ne pirmą kartą važiuodama tuo keliu). Karčemninkė daug 
jai pasakojo apie tėvų gyvenimą Kurtuvėnuose, negailėdama pagyri- 
mų motinai ir papeikimų tėvui; šis negalėjo užmiršti jos sūnaus Antano 
kitados parašyto skundo dėl Liongino ir, kur tik pamatęs tą Antaną, 
spjaudėsi ir koliojo paskutiniais žodžiais. Inde irae?. 

Arkliams pasiganius, vykome toliau. Per Šaukėnų mišką važiavom 
žingsniu. Kelias čia arkliams buvo ne koks - ir kalnuotas, ir smėlėtas. 
Diena buvo graži, saulėta, be vėjo. Iš abiejų kelio šonų rymojo aukštos 
eglės. Oras skaidrus, sunkios smėlio dulkės nekilo aukščiau ratų. Ar- 
kliai veikiai ėmė dengtis puta ir be paliovos mosavo pakirptomis uode- 
gomis, nepasiekdami bimbalų, kurie spiečiais sukosi viršum jų nugarų 
ir papilviais. Kresnas žemaitis Baltras veltui ilgu botagu kirto įvairiomis 
kryptimis ramų orą: pataikyti bent į vieną bimbalą jam nepavyko. Lai- 
kas nuo laiko išsiritęs iš vežimo mėgino delnu sutraiškyti į arklio odą 
įsisiurbusį bimbalą. Ir čia negeriau sekėsi: girdėjome tik sunkaus delno 
tekštelėjimą ir linksmą pasprukusio uodo zvimbėjimą. Tas nuolatinis 
Baltro prasilenkimas su užsibrėžtu tikslu ir jo pasipiktinimas, reiškia- 
mas vis tuo pačius „A, padla!“ linksmai mane nuteikė, pradėjau juoktis. 
Bet Olienka sudraudė: 

- Nėra čia ko juoktis. Norai jo geri, arklius myli, ir ne jo kaltė, kad 
Dievas jį tokiu nevikriu sutvėrė. Kad tamsta žinotum, koks jis vieną 
kartą pasirodė didvyris ir išgelbėjo žmogaus gyvybę, imtum jį gerbti, 
one juoktis iš jo. 

Paprašiau papasakoti ir štai ką išgirdau. Baltras tarnaująs pas Šukš- 
tas tik keletą metų. Prieš tai furmonavęs pas dvarininkę Radavičaitę, jų 
kaimynę. 

- Ir mūsų, ir Radavičaitės dvarai yra netoli Kolainių, - pasakojo 
Otierika, - o Kolainius ir gretimą kaimą caro valdžia, po 63-iųjų metų 
sukilimo, apgyvendino iš Pavolgio atgabentais burliokais. Gavom ne 


„Kaip Jokūbas Dievui, taip Dievas Jokūbui“ (lenk.). 
2 Iščia pyktis (Iot.). 

kokius kaimynus: žemaitiškai nepramoko, gyvena atsiskyrę, verčiasi 
plėšikavimu. Neapykantą žemaičiams žadina ir palaiko juose caro val- 
dininkai. Mūsų žmonės jų nekenčia ir bijo. Vieną rudens vakarą Ra- 
davičaitė užsirakino kaip paprastai savo kambary, nusimetė drabužius 
ir, vienmarškinė stovėdama priešais veidrodį, ėmė šukuotis nakčiai. 
Radavičaitės motina ir sesuo buvo išvažiavusios pas gimines, tarnaitės 
miegojo antrame namo gale, o už sienos mažoje kamarėlėje - Baltras, 
apgyvendintas po šonu dėl saugumo. Didelis veidrodis, prieš kurį da- 
bar šukavosi šeimininkė, stovėjo ant staliuko prie sienos; veidrodyje 
matėsi vienintelės durys, ką tik užrakintos; matėsi jame ir vienas galas 
sofos, pastatytos prie pat durų. Staiga Felicijai (Radavičaitei) pasirodė 
veidrodyje, kad sofos apačios kutosai pajudėjo. Pamanė, jog jai tik pa- 
sivaideno: Žvakės šviesa buvo menka, ir kambario daiktai atsimušdavo 
veidrodyje labai neryškiai. Vis dėlto, pabaigus šukuotis, paėmė žvakę ir 
nuėjo prie sofos pasitikrinti. Ranka sudrebėjo, žvakė iš jos vos neišsly- 
do: tarp kutosų kyšojo didelio purvino bato galas. Kas daryti? Eiti lauk 
iš kambario nesiryžo: kol atrakinės duris, bato savininkas gali čiupti 
už kojos. Šauktis pagalbos? Kol Baltras pabus ir atbėgs, viskas gali būti 
baigta. Radavičaitė grįžo prie veidrodžio ir ėmė iš naujo šukuotis, tik da- 
bar pradėjo niūniuoti žemaitiškai linksmą dainelę, girdėtą kumetyne: 

Kai aš jauna buvau, 

Aš viena nemiegojau. 

Baltrai! Baltrai! 

Eik pas mane gulti. 


Kaskart garsiau niūniuodama, pradėjo vis balsiau rėkti trečią posmą 
„Baltrai! Baltrai!“ Baltras pabudo, atėjo kirviu nešinas ir, šeimininkei 
greit atrakinus duris ir pirštu parodžius į batą, kirto tokį smūgį, kad 
gerokas bato galas atsimušė į priešingą sieną, o kraujo lašai aptaškė 
veidrodį. Dabar tamsta žinosi, koks mūsų Baltras, - baigė Olienka. 

- Labiau negu Baltrum stebiuosi Radavičaitės sumanumu, — atsilie- 
piau, - kokio ji amžiaus? 

Išgirdęs, kad Felicija jau įpusėjo ketvirtą dešimtį, daugiau apie ją 
neklausinėjau: tokio amžiaus moteris man tada atrodė visai susenusi. 

- Girdėjau, kad turit labai energingą motiną, — pradėjo naują kalbą 
Olienka, - tik jos triūso dėka galite siekti mokslo ir geresnės ateities. Bet 
apie tėvą Charževskienė nekaip atsiliepė. Visi turbūt vyrai tokie... Nors 
ir manasis: toks pat šiurkštus gyvenime ir... nėra man ištikimas, - tyliai 
baigė, nusukdama veidą į šalį. 

Olierikos akyse pastebėjau ašaras. Pagailo jos, bet nežinojau, ką sa- 
kyti ir kaip paguosti. Ji vėl susimąstė. 

Privažiavom Beržėnų dvarą, kur gyveno grafas Čapskis. Iš aukštų 
medžių vainiko kyšojo raudonas rūmų bokštas. Olienka ėmė pasakoti, 
ką buvo girdėjusi apie grafų būdą ir gyvenimą. Čapskis ūkiu nesirū- 
pinąs, linksmai leidžiąs laiką, lošiąs kortomis ir labai mėgstąs mėtyti 
pinigus; o jauna grafienė, atvirkščiai, - gera šeimininkė ir labai taupi 
moteris. Prisiminė man anie Olienkos pasakojimai po trisdešimt metų, 
kai (Smetonos laikais) tame dvare gyveno viena pati grafienė, jau pase- 
nusi ir visoje apylinkėje pagarsėjusi kaip nepaprasta šykštuolė. Vyras 
jos jau buvo miręs ir gerai padaręs: smetoniška žemės reforma žymiai 
apkarpė dvarą, ir pinigų švaistytis galėjo pritrūkti. Grafienė pamiršo 
savo aristokratiškumą, rinko centus iš bet kokio biznelio. Kartą į Beržė- 
nus atvyko iš Kauno kažkoks džentelmenas, prisistatė senai šykštuolei 
baronu Rogov von Rogovsky ir padarė jai gana keistą, bet ir pakanka- 
mai pelningą pasiūlymą: jei grafienė sutinkanti be jokio vargo uždirbti 
tris šimtus litų, turinti trims dienoms išnuomoti baronui visą savo dva- 
rą - rūmus, parką, pastatus, reformos paliktą mišką ir laukus. Baronas 
nieko neliesiąs, į nieką nesikišiąs, ramiai pagyvensiąs dvare tris dienas 
ir išvyksiąs kaip atvykęs. Esanti tik viena sąlyga: tas tris dienas ir naktis 
grafienė privalanti gyventi taip, kad jos niekas nematytų. Šiuos keistus 
reikalavimus baronas paaiškino šitaip: yra neseniai vedęs ir jo žmona, 
svetimšalė, labai romantiška moteris, su kuria keliauja po pasaulį ir ku- 
rią taip karštai myli, jog mielai sutinka patenkinti kiekvieną josios norą, 
koks jis bebūtų ekstravagantiškas, užsigeidė bent porą dienų pagyventi 
kokiame nors nuošaliame, tikrų lietuviškų magnatų lizde, kur galėtų 
pasvajoti apie negrįžtamus didingo feodalizmo laikus, pabūti senove 
dvelkiančioje atmosferoje, pavaikščioti po ošiantį parką ir pakvėpuoti 
gaivinančiu pirmoviškų girių oru; ji, be to, užsimanė, kad tame dvare 
nebūtų šeimininkų ir kitų pašalinių žmonių, kurie galėtų sudrumsti 
svajones ir suvaržyti jos lakią fantaziją. Tiesa, Kaune jam siūlė kreiptis į 
Palangos grafą Tiškevičių, bet žmonai įkyrėjo jūra, ji trokšta pagyventi 
tarp kvepiančių laukų ir girių, o ne prie jūros. Jeigu grafienei nepatogu, 
jis bus verčiamas kreiptis į Kurtuvėnų Pliaterį, bet visa bėda, kad ten 
per Didįjį karą sugriautas palocius, ir, be to, toli Pliateriams iki Čapskių, 
kurių protėviai giminiavosi su lenkų karaliais. 

Džentelmenas atvyko automobiliu, atrodė visiškai comme il faut!, 
gražiai kalbėjo prancūziškai ir lenkiškai, nuolat kartodamas „jašnie 
wielmožna pani hrabino“ arba „madame la comtesse““, o šiam keistam 
pasiūlymui patiekė visai įtikinančią priežastį (ko žmogus nepadaro dėl 


! kaip reikia, padoriai (pranc.). 


„ponia grafienė“ (pranc.). 

mylimos žmonos!), taigi sena šykštuolė sutiko paimti tris šimtus litų ir 
patenkinti svetimšalės kaprizą. Jai, tarp kitko, labai patiko, kad baronas 
Čapskių giminę pastatė aukščiau už Pliaterių. Pareiškė, kad sutartas 
tris dienas gyvensianti su savo kambarine bokšto palėpėje, kurią gra- 
fas kitados atremontavo ir padoriai įrengė. Buvo nustatyta diena, kada 
baronas atvyks su žmona ir kada pradės veikti sutartis. Atsisveikinęs 
baronas buvo jau besėdąs į automobilį, kai šykštuolė susigriebė: 

- Gdy rzeczjuž pewna, to panu baronowi nie zrobi rožnicy, czy teraz 
oplacič swėj pobyt tutaj, czy potem. Ja osobišcie wotatabym, aby finan- 
sowa strona naszego interesu juž teraz byla zatatwiona!. 

- Alež naturalnie, jašnie wielmožna pani hrabino?, - paskubėjo su- 
tikti baronas, įteikdamas Čapskienei pinigus. 

Tikrindama kiekvieną banknotą prieš šviesą, ji baigė taip: 

- Przypominam panu baronowi, že trzeciego dnia wieczorem obe- 
jmę catkowite posiadanie mych dėbr“. 

Netrukus baronas su žmona atvažiavo į Beržėnus. Svečiams įeinant 
į rūmus pro fronto duris, grafienė su tarnaite išėjo pro užpakalines į 
prieangį ir iš ten laiptais įkopė į bokštą, kur ir užsidarė trims dienoms. 

Kad būtų aišku tai, kas toliau įvyko, reikia grįžti atgal, papasakoti, 
kas buvo tas baronas, ir ko jis atsibastė į Beržėnus. 

Vieno Lietuvos valsčiaus raštininko, nusususio bajoro Rogovskio, 
sūnus, nuo mažens stebėjęs, kaip smetoniško režimo laikais įvairūs pa- 
daužos lengvai prasimušdavo į pelningas vietas, virsdavo ponais, dva- 
rų ir didelių namų Kaune savininkais, ėmė svajoti ir pats pasekti tokių 
„didžiųjų kombinatorių“ pėdomis. Dar būdamas IV klasės gimnazistu 
įsitaisė juodą peleriną su kapišonu, visuomet vaikščiojo pirštinėtas, uo- 
liai mokėsi prancūzų kalbos ir lavinosi gimtoje lenkų kalboje. Iš tėvo 
buvo girdėjęs, kad kažkokia Rogovskaitė buvo kitados ištekėjusi už ba- 
rono, labai tuo didžiavosi ir kartais rašydavos „baron von Rogovsky“, 
bent juodraščių puslapiai marguliavo tokiais parašais. Baigęs gimnazi- 
ją, tuoj įsirašė į neolituanus* ir eo ipso? gavo stipendiją studijuoti Pary- 
žiuje. Ten tobulino savo prancūzišką prononsą“ ir mokėsi gyvenimo, 


Kaijau reikalas tikras, ponui baronui vis viena, ar dabar sumokėti už buvimą čia, ar 
paskui. Aš asmeniškai pageidaučiau, kad finansinė mūsų sandėrio pusė jau dabar 
būtų sutvarkyta (lenk.). 

Bet savaime suprantama, šviesiai galingoji ponia grafiene (lenk.). 

Primenu ponui baronui, kad trečios dienos vakarą vėl paimsiu valdyti visą savo 
dvarą (lenk.). 

tokia studentų tautininkų organizacija. 

5 tuo pačiu (Iot.). 

tarimą (pranc.). 

šokdamas kabaretuose, leisdamas naktis pasilinksminimo landynėse. 
Kai jau pasijuto laisvai šnekąs prancūziškai, grįžo į Lietuvą karjeros da- 
ryti. Iš pradžių pasišovė tarnauti užsienio reikalų ministerijoje, tikėda- 
masis netrukus pralįsti į pasiuntinybės sekretorius ar bent į attachė!. Bet 
čia buvo pastebėtas žmoniškai nemokąs prancūziško rašto. Jam buvo 
pasiūlyta dar kiek pasilavinti. Pasiėmė dėstyti prancūzų kalbą provinci- 
jos gimnazijoje. Reikėjo užsirekomenduoti visuomenininku: ėmė rody- 
tis tautininkų susirinkimuose, kur pramoko pakišti koją vienam kitam 
vadeivai. Į šitą tautininkų partiją buvo dar anksčiau įsirašęs. 

Šlykščių intrigų griebdamasis, nuvertė apskrities partijos skyriaus 
pirmininką ir pats atsisėdo į jo vietą. Karjeros akiratis prasiplėtė. Užsi- 
mezgė ryšiai su partijos centru Kaune, kur fašizmo teoretiko, „filosofo“ 
Izidoriaus Tamošaičio asmenyje susirado globėją ir užtarėją: teoretikui 
patiko jo prancūziškas prononsas, o šiam - teoretiko sugebėjimai triuš- 
kinti priešą intriguojant, šmeižiant ir meluojant. Jau buvo išskleidęs 
sparnus skristi į Kauną, aną smetonišką visokių galimybių padaužoms 
centrą, kai staiga vienas menkas, kaip jam atrodė, dalykėlis pavertė nie- 
kais didžius užsimojimus. Į tą gimnaziją, kur jis mokytojavo, atvyko iš 
Kauno revizorius vietoje patikrinti skundą, pasirašytą tėvų komiteto 
pirmininko ir atsiųstą į ministeriją. Rašte buvo nusiskundžiama viena 
mokytoja, kartu su Ragausku dėsčiusia prancūzų kalbą: neva mokytoja 
dėstanti menkiau už Ragauską, neturinti tokio gražaus prononso kaip 
Ragauskas, būtinai esą reikalinga kelias jos pamokas atiduoti tikram 
prancūzų kalbos dalyko mokovui Ragauskui. Atėjęs į gimnaziją, revi- 
zorius išsikvietė tėvų komiteto pirmininką ir direktoriaus akivaizdoje 
parodė jam skundą, prašydamas pasakyti, kaip jis, nemokėdamas pran- 
cūziškai, nustatė menką mokytojos pasiruošimą darbui. Pirmininkas 
pastatė akis: pirmą kartą matąs šitą skundą ir apskritai nieko nežinąs 
apie dalyką. Žvilgterėjo į skundą ir direktorius; susimąstė ir po valan- 
dėlės tarė: 

- Pažįstu šitą rašyseną... Taip rašo mokytojas Ragauskas. 

Nei revizorius, nei tėvų komiteto pirmininkas nenorėjo tuo tikėti: 
negi galima buvo įtarti, kad žymus visuomenininkas, tautininkų šulas, 
pirmas, galima sakyti, to užkampio asmuo, užsiimtų tokiu nešvariu 
darbu. Direktorius atsinešė iš raštinės kelis Ragausko rašytus pareiški- 
mus ir jų rašyseną ėmė lyginti su skundo rašysena. Visų raidžių forma 
lyginamuose raštuose atitiko. Kad tatai paliudytų ir ekspertas, buvo pa- 
kviestas dailyraščio mokytojas, kuris čia pat raštu pareiškė, kad skun- 


* prie pasiuntinybės priskirtas aukštesnysis tarnautojas (pranc.). 

das yra neabejotinai parašytas Ragausko ranka. Eksperto raštą, skundą 
ir Ragausko pareiškimų pavyzdžius revizorius išsivežė į Kauną. Švie- 
timo ministras, išklausęs revizoriaus pranešimą ir perskaitęs eksperto 
nuomonę, vis dar abejojo dėl Ragausko kaltės ir išsikvietė du oficialius 
apygardos teismo ekspertus. Kai ir šie sustatė aktą ta prasme, kad skun- 
das yra parašytas Ragausko ranka, ministras stvėrėsi už galvos: 

- Kur protas to pusgalvio? Negalėjo bent kiek pakeisti rašyseną, kad 
nors krislas abejonės liktų! Dabar viskas kaip ant delno... Net pirmi- 
ninko pavardę savo rašysena parašė, kvailys! Kas daryti? Juk tai tikras 
skandalas! Tokia gėda: tautininkų skyriaus pirmininkas, paties prezi- 
dento patvirtintas, - falsifikatorius! 

Gavo ir revizorius barti, kad nesusigriebęs pačioje pradžioje už- 
gniaužti dalyką ir taip biauriai sukompromitavęs provincijos tautinin- 
kų šulą. 

Niekam nieko nesakydamas ir revizoriui įsakęs tylėti, ministras tele- 
grama išsikvietė falsifikatorių. Revizorius pridabojo, kada atvyks nevy- 
kęs kombinatorius ir, ministrui su juo užsidarius kabinete, sukosi kori- 
doriuje, kad betarpiškai iš kaltinamojo sužinotų, kuo pasibaigė reikalas. 
Revizoriui parūpo išaiškinti šitą nešvarų karjeristą; be to, ir pats bijojo 
susikompromituoti, jei Ragauskui pavyktų išsisukti. Po geros valandos 
iš kabineto nušvitusiu veidu išėjo kombinatorius ir, pamatęs revizorių, 
linksmai sušuko: 

- Išsiteisinau! Kitaip ir būti negalėjo! Įtikinau ministrą, kad čia aiš- 
kios liaudininkų intrigos: jie bus padirbę mano rašyseną, kad tik su- 
kompromituotų tautininkų veikėją. 

- Neatsisakyk, tamsta, užsukti pas mane porai žodžių, - paprašė 
revizorius. 

Įsivedęs klasčių į savo kambarį, revizorius užrakino duris ir suriko: 

- Niekšas! Kaip drįsai meluoti ministrui, kada yra ekspertų aktas, 
jog čia tavo darbeliai! Eik tuojau ir atsiprašyk ministrą, gal pasigailės. 
Kitaip pateksi į kalėjimą! Ministras tyčia apsimetė įtikintas. Išsikvietė 
tave, tikėdamasis, kad parodysi atgailą, kad prisipažinsi ir maldausi 
pasigailėjimo. Dabar pamatė, kad esi nepataisomai pagadintas, ir byla 
atsidurs teisme. Eik, kol nevėlu, ir prašyk pasigailėjimo! 

Ragauskas davėsi įbauginamas. Bet čia kaip tik ir padarė neatitaiso- 
mą klaidą: užuot asmeniškai atsiprašęs ministrą, kuris tikrai buvo prasi- 
taręs revizoriui esąs linkęs atleisti, jei jaunuolis nuoširdžiai prisipažins, 
klasčius surašė ilgą kaltės prisipažinimą ir... nunešė raštą į registraciją. 
Registratorė rašto turinį įrašė į gaunamųjų raštų knygą, uždėjo štampą 
ir numerį ir davė raštui oficialią eigą. Taip visa byla išėjo viešumon, 


167 


Ragauskas buvo pašalintas iš gimnazijos mokytojų, netrukus po to ir 
iš skyriaus pirmininkų. Revizorius negailėjo pastangų, kad ši byla nu- 
skambėtų po visą Lietuvą. , 

Tačiau šis lietuviškas Čičikovas ar Chlestakovas nepaskendo audrin- 
goje gyvenimo jūroje: išnėrė iš padugnių barono Rogov von Rogovsky 
asmenyje. Po ano nepasisekimo nešvariomis priemonėmis padidinti sa- 
vo algą, apsigyveno miesto pakraštyje, garsiojoje anuomet Brazilkoje!. 
Ten susidėjo su padugnių didvyriais, kurie sumanė prancūziškai kal- 
bantį džentelmeną panaudoti vienai aferai; galima buvo tikėtis nemažo 
pelno, jei pasisektų. Per savo sėbrus Karaliaučiuje sužinojo, jog vieno 
turtingo Prūsų pirklio vienturtė duktė, atmetusi keletą pasiūlymų tekė- 
ti, svajoja apie kokį nors jei ne karalaitį, tai bent grafą ar baroną, kuriam 
sutiktų atiduoti savo ranką ir nemažą kraitį. Padoriai Ragauską aprengę, 
aprūpinę barono Rogov von Rogovsky pasu ir pakankamai finansavę, 
Brazilkos veikėjai nupasakojo numatytos aukos adresą ir naujai iškeptą 
baroną išsiuntė į Prūsus. Karaliaučiuje džentelmenas neva pripuolamai 
susipažino su sentimentalia vokiete (svarbiausiu pažinties tarpininku 
buvo laisva prancūziška causerie?), pripasakojo jai nebūtus dalykus 
apie savo iš protėvių paveldėtą dvarą Lietuvoje su ištaigingais, nors ir 
gerokai apleistais rūmais ir dar kitokiomis melagystėmis bei paryžiečio 
manieromis taip paveikė naivios vokytkos vaizduotę, kad ši pasikvietė į 
namus, supažindino su tėvais ir netrukus už jo ištekėjo. Žmoną baronas 
įsigijo, bet... kraičio negavo: atsargus tėvas pirma norėjo įsitikinti, koks 
tas barono dvaras, ir ar verta dėti kapitalą į palociaus remontą ir ūkio 
sutvarkymą, apie ką svajojo ponia baronienė Rogov von Rogovsky. Ba- 
ronienės tėvas patarė jaunavedžiams povestuvinę kelionę atlikti į Lie- 
tuvą, kur dukteriai bus proga pamatyti dvarą ir savo įspūdžius pranešti 
tėvui. Atvykę į Kauną, jaunavedžiai apsigyveno Metropolio viešbutyje. 
Brazilkos įgaliotinis asmeniškai įsitikino, kad viešbutyje tikrai yra įre- 
gistruoti baronai Rogov von Rogovsky, atseit sunkiausioji aferos dalis 
įvykdyta, ir finansavimas nebuvo nutrauktas. Palikęs žmoną Kaune, 
baronas pagal Brazilkos papildomai sugalvotą planą nuvyko į Beržėnus 
tartis su Čapskiene. Buvo, kaip jau matėm, susitarta, ir baronas atsivežė 
žmoną į „savo protėvių“ dvarą. 

Dvarą supantis miškas, senas parkas ir patys rūmai (jie baronienei 
atrodė ne tiek jau apleisti, kaip pasakojo vyras), mieste išaugusiai vo- 
kietei padarė didelį įspūdį. Rogov von Rogovsky iš pat pradžių buvo 
įspėjęs baronienę, kad dvare juodu galėsią pasilikti tik vieną kitą dieną, 
1 
Ž 


Kauno priemiestis. 
šnekėjimas, plepėjimas (pranc.). 

daugiausia tris, nes jis turįs svarbių reikalų Kaune, ir žmona buvo su 
tuo sutikusi. Bet pasižvalgiusi po dvarą, baronienė jau antrą savo čia 
buvimo dieną pareiškė vyrui, kad jis galėsiąs vykti į Kauną pats vienas, 
oji čia jo palauksianti, kad ji sutinkanti laukti čia ne kelias dienas, bet 
ištisus metus: taip čia jai patinka. O trečiai dienai baigiantis, kai į vaka- 
rą iš Kauno atvyko iš anksto sutartas taksi, ir susirūpinęs baronas ėmė 
įrodinėti žmonai, jog jai vienai pasilikti miško apsuptame dvare nėra 
saugu, o, be to, ir jis pats negalės nė vienos dienos ištverti mylimosios 
nematydamas, — baronienė parodė vokišką užsispyrimą: čia liksianti, 
nieko nebijanti, nepripažįstanti vyriško egoizmo ir nemananti iš pat 
pradžių jam nusileisti. Taip jiems nelinksmai šnekučiuojant, iš bokšto 
nusileido Čapskienė ir, tarnaitės lydima, pasirodė salono duryse. 

- Vous partez deja, madame? - paklausė baronienės, - je suis des- 
cendue ma tourelle, pour avoir plaisir de vous faire mes salutations les 
plus sincėres et pour vous souhaiter un bon voyage!. 

Baronui pasišiaušė plaukai ant galvos. Baronienė puolė prie Čapskie- 
nės, instinktyviai tikėdamasi moteryje susirasti sąjungininką kovoje 
prieš vyro egoizmą. Tačiau senė grafienė, tarytum antikinis deus ex 
machina“, keliais žodžiais padarė galą šitai tragikomedijai. Brazilkos 
sugalvotą aferą nusinešė šuo ant uodegos, o baronienė atvirto paprasta 
pirklio dukterim. Tolimesnis likimas į Karaliaučių sprukusios „baronie- 
nės“ apgaubtas nepermatomu rūku, užtat ką dar buvo nuveikęs „baro- 
nas“, yra žinoma. 

Bendrininkai nustatė, kad suplanuota afera nuėjo niekais ne dėl 
Ragausko kaltės, todėl ypatingų priekaištų jam nedarė ir vėl priglau- 
dė Brazilkoje. Iš daugybės pasiūlymų, kuriam dabar darbui pritaikyti 
klasčiaus gabumus, kad bent sugrįžtų jau įdėtas kapitalas, labiausiai 
tinkamu šiuo momentu pasirodė šitoks. Vienas Brazilkos aferistas 
papasakojo, kad jo bičiulis, irgi neolituanas, gan pelningai kurį laiką 
vertėsi Kinijoje tada vykusio karo korespondento amatu: pasiskelbęs 
vykstąs į Šanchajų, padarė su „Naujo Pasaulio“ redaktorium sutartį, 
pagal kurią jo įgaliotinis pristatinės redakcijai iš Šanchajaus gaunamas 
korespondencijas, o redakcija mokės tam įgaliotiniui honorarą; neolitu- 
anas siuntinėjo iš Paryžiaus savo įgaliotiniui išsiverstas senų laikraščių 
žinutes, įdėjęs jas į užlipdytus vokus, išmargintus Kinijos pašto žen- 
klais; įgaliotinis tuos laiškus nunešdavo į redakciją ir gaudavo hono- 
rarą; šitokiu bizniu neolituanas sėkmingai vertėsi apie pusę metų, kol 


!  Jūsjau išvykstate, ponia? Nusileidau iš savo bokšto, kad turėčiau malonumą nuo- 
širdžiai jus pasveikinti ir palinkėti laimingos kelionės (pranc.). 
* „Dievas iš mašinos“ (lot.), netikėtas įsikišimas. 

kažkas pastebėjo, j jog žinios siunčiamos pasenusios, jau aptiktos kituose 
laikraščiuose, ir sutartis nustojo galiojusi. Šita idėja sumanė dabar pa- 
sinaudoti ir Brazilkos vadeivos. Ragauskas apėjo kelias redakcijas (be 
„Naujo Pasaulio“, žinoma)ir su dviem jų susitarė maždaug taip, kaip 
buvo susitaręs anas neolituanas. Apsidėjęs Kinijos žemėlapiais ir niekur 
neišeidamas iš Brazilkos, baronas fabrikavo fantastiškiausias korespon- 
dencijas iš karo lauko, stropiai žiūrėdamas, kad nebūtų panašios į ki- 
tuose laikraščiuose jau išspausdintas. Vokus apiformindavo ir honorarą 
pagal įgaliojimą atsiimdavo tas iš bendrų, kuris daugiausia litų įkišo į 
nenusisekusią Karaliaučiaus aferą. Vis dėlto po poros mėnesių redakci- 
jos atsisakė dėti barono korespondencijas: jos nežmoniškai ėmė skirtis 
nuo kituose laikraščiuose dedamų. Įdėtas į aną aferą kapitalas dar ne- 
buvo grįžęs, kai baronas liko be darbo. Baroniška išranga - apsiaustas, 
kotelokas, geltoni pusbačiai, drabužiai, pirštinių dvi poros ir baltiniai 
buvo parduoti „tolkučkoje“. Bendrininkai, atvirai nevarydami lauk, ne- 
tiesiogiai duodavo suprasti, kad jis nebereikalingas: iš ryto skelbė, kad 
šiandien namie nepietaus ir nevakarieniaus, ir baronas likdavo neval- 
gę5; pietaudami namie, jo nesikvietė prie stalo ir skubėjo geresnius kąs- 
nius susidėti į savo lėkštes; atsinešę iš miesto degtinės ar alaus, statėsi 
ant stalo tik vieną stiklinę, iš kurios gėrė paeiliui, aplenkdami baroną. 
Nestebėtina, kad Brazilka baronui atšleikšto. Vieną rytą Ragauskas, su- 
sidėjęs savo daiktų likučius į lagaminėlį, nedidesnį už portfelį, niekam 
nieko nesakydamas išėjo į miestą. Apsigyveno laikinai Nemuno gatvėje 
pas bičiulę Sonią, kuri užleido jam vieną kamarėlės kertę, pakabinus 
nešvarią paklodę. Ten, už tos paklodės, baronas ištisomis valandomis 
gulėjo susirietęs ant trumpos sofutės. Į galvą ateidavo vis naujos ir nau- 
jos kombinacijos, o kol kas tenkinosi tuo, kad naktimis kraustė kišenius 
Sonios prisiviliotų svečių. Nuolat raginamas, kad ieškotųsi darbo, nes 
šeimininkė nesutinkanti ilgiau laikyti josios pusbrolio (taip buvo prista- 
tytas), neužregistruoto nuovadoje, vieną priešpietį išėjo į Laisvės alėją, 
užsuko į telefono būdelę; susiradęs sąraše reikalingą numerį ir įmetęs į 
skylutę 20 centų, pakėlė ragelį: 

- Alio! Čia banko direktorius? Paknys? Kalba prezidentas. Labas, 
direktoriau! Klausykit, pas jus netrukus ateis mano bičiulis baronas Ro- 
gov von Rogovsky, ką tik grįžęs iš Paryžiaus. Jis - mūsų žmogus, geras 
tautininkas, be lietuvių kalbos puikiai moka prancūziškai ir lenkiškai. 
Duokit jam kokį darbą banke... A?.. Negirdžiu... Ką? Nėra laisvų vietų? 
To man, direktoriau, nesakyk! Vieta turi atsirasti... A? Suradot? Ką?.. 
Rodos, nevedęs... Kiek? Šešis šimtus? Manau, kad pradžiai užteks, pra- 
gyvens kol kas. Na, likit sveiki! 

Baronas padėjo ragelį ir nusišluostė nuo kaktos prakaitą. Iš būdelės 
išėjo nušvitusiu veidu. Linksmai mosuodamas lazdele, ilgai vaikščiojo 
Alėjos viduriu, potam pasuko į Maironio gatvę. 

Tuo tarpu Paknys tarėsi su direktorium Radušiu, kas daryti. Šis pa- 
tarė pasitikrinti pas prezidento kanceliarijos viršininką Bielskų. Paknys 
paskambino Bielskui, kuris pasakė, jog labai abejojąs, kad prezidentas 
panašiu reikalu kreiptųsi telefonu; taip daranti tik prezidentienė; dėl 
viso ko atsiklausiąs paties prezidento, prašąs palaukti prie telefono. Po 
valandėlės ragelyje pasigirdo susijaudinusio Bielskaus balsas: 

- Alio, klausot? Dalykas kvepia kokia provokacija, ar dar blogiau. Jo 
ekscelencija nieko nežino, net tokios pavardės nėra girdėjęs. Išsikvieskit 
policiją ir laukit. 

Paknys pasikvietė porą policininkų ir patalpino juos gretimame 
kambaryje. Netrukus atėjo baronas ir prisistatęs tarė: 

- Jo ekscelencija ponas prezidentas teikėsi žadėti paskambinti jums, 
pone direktoriau, apie mano reikalą. Gal jau žinot? 

- Žinau, - atsakė Paknys, - prašau į šitą kambarį. 

Vos baronas įžengė į gretimą kambarį, kaip iš abiejų jo šonų išaugo 
po vieną policininką. Po trumpo tardymo nuovadoje buvo patupdytas 
į daboklę. Raštu prisipažino esąs kaltas, savo prasižengimą motyva- 
vo dideliu skurdu, į kurį pateko dėl priešų intrigų, ir prašė pasigailėti. 
Malonės prašymą, prancūziškai parašytą, nunešė prezidentienei Sonia. 
Atidavė prašymą ir verkdama maldavo pasigailėti jos sužadėtinio (jau 
nebe pusbrolio). Po kelių dienų baronas buvo paleistas. Pakliuvęs dar 
kažkokioje aferoje (rodos, įtartas vagyste) buvo paliktas laisvas, tik įpa- 
reigotas skirtą dieną atvykti pas tardytoją. Nemalonaus pasimatymo 
su tardytoju išvengė šitokiu būdu: per tą pačią Sonią nusiuntė į policiją 
savo mirties liudijimą, tėvo vardu parašytą, pridėjęs prie liudijimo Kar- 
melitų bažnyčios mirimo metrikus, sufabrikuotus toje pačioje Brazilko- 
je. Apie tolimesnius „barono“ žygius nieko daugiau neteko girdėti. 


Į pavakarį privažiavom Užventį, iš kur tik šeši varstai teliko iki Pavyš- 
nio. Arkliai, nuo Kurtuvėnų padarę 29 varstus, pavargo. Baltras sustojo 
ties klebonija pasiganyti, o Olienka nuėjo aplankyti savo giminaitį, seną 
kleboną Adomą Petkevičių. Netrukus grįžo, ir ilgiau negaišdami leido- 
mės Varnių vieškeliu. Neprivažiuodami Kolainių, pasukom į kairę ir 
siauru šunkeliuku atvažiavom į dvarą jau saulei nusileidus. Nežinau, 
kiek to dvaro buvo žemės, bet gyvenamas namas padarė ne kokį įspūdį: 
ilgas, žemas, šiaudiniu stogu dengtas pastatas iš rąstų, pajuodavusių 
nuo senatvės, buvo padalytas į dvi nelygias dalis; į dešinę nuo stiklinių 

gonkų šešiuose kambariuose gyveno ponai su vaikais ir Olienkos tėvai, 
seniai Petkevičiai, į kairę — virtuvė ir dvi didelės patalpos tarnams. Ma- 
ne Olienka tuoj nuvedė į šeštą, man skirtą, kambarį, pačiame namo gale, 
langais į čia pat esantį sodą:.Ėjom per vaikų miegamąjį, kur pastebėjau 
šešias įvairaus dydžio lovas; tik dvi buvo tuščios, kitose po antklodėmis 
kažkas judėjo; auklė gulėjo čia pat ant grindų. Oras čia buvo labai tvan- 
kus. „Nejaugi tiek daug vaikų turi šita jauna moteris? - pamaniau, - 
turbūt čia ir svetimų yra“. Ji nei kelionėje, nei anksčiau dar nė žodžio 
nebuvo užsiminusi apie vaikų skaičių, tik tiek iš jos buvau sužinojęs, 
kad mokysiu sūnų Vladą. Nusiprausęs ir apsivalęs, nuėjau vakarienės, 
į kurią pakvietė išeidama Olienka. Ji pristatė mane šeimininkui, savo 
vyrui. Buvo tai vidutinio ūgio, kresnas, juodaakis ir juodaplaukis, kokių 
galvą Gogolio žodžiai apie Sobakevičių: „Jo veidas buvo tarytum įkai- 
tintas ugnyje ir savo spalva panašėjo į varinį penkkapeikį. Yra žinoma, 
kad pasauly esama daug tokių veidų, kurių išdailinimu gamta nelabai 
rūpinosi, nesinaudojo jokiais mažais įrankiais, kaip antai: brūžekliais, 
grąžteliais ir kita kuo, bet tiesiog kirto iš peties: tvojo kartą - išėjo nosis, 
tvojo kitą — išėjo lūpos, dideliu grąžtu krapštelėjo akis ir neapgrandžiusi 
paleido gyventi, tarusi: „Gyvas!“!. Tokį įspūdį darė ir šito dvarininko 
veidas, tik buvo ne rausvas, kaip penkkapeikis, o labiau juodas. Iš pra- 
džių pamaniau, kad jo visas kūnas toks pat juodas kaip veidas ir ran- 
kos, bet veikiai įsitikinau, kad ne. Prie stalo, apšviesto žibaline lempa, 
sėdėjo ir du vaikai: Vladek, mano būsimasis mokinys, dešimties metų 
berniukas, toks pat tamsus kaip tėvas, ir metais vyresnė už jį Marynka; 
tyliai srėbė raugintą pieną. Vakarienės metu šeimininkas nepratarė nė 
žodžio; dar nebuvau jo balso girdėjęs, nes ir sveikindamasis tik pažiū- 
rėjo, nieko nepasakęs. Olienika irgi tylėjo. Kur dingo laisvi jos liekno 
kūno judesiai, kuriais anuomet susižavėjau Pečkauskienės bute? Sėdė- 
jo kaip sustingusi, nepakeldama akių nuo lėkštės. Šeimininkas sėdėjo 
viename stalo gale, arčiau prie durų į virtuvę, aš - antrame, priešais; 
todėl mačiau, kaip jo tamsiame veide porą kartų švystelėjo akių balty- 
mai, iš padilbų žvilgterėjus į žmoną. Aplink stalą sukosi graži mergina, 
„pokojėwka““; ji jautėsi visai laisvai: pro šeimininko galvą statydama 
ant stalo iš virtuvės atneštą dubenį su bulbėmis, ne tik prisilietė prie 
pono, bet tiesiog užgulė ant nugaros, ir viena krūtis atsidūrė jam ant pe- 
ties, o šis ir nekrustelėjo. Atrodė, kad tikra šeimininkė čia ji, o ne Olien- 
ka. Visai nustojau ūpo. Nebaigęs valgyti, padėjau šaukštą, atsistojau ir, 


' M. Miškinio vertimas. 


„kambarinė“ (lenk.). 

pasakęs: „dobranoc panstwu““, nuėjau į savo kambarį. Jau guldamas, 
atsiminiau, kad, man atsisveikinant, Olienka pakėlė vokus ir meiliai nu- 
sišypsojo. Migdydamasis girdėjau už sienos duslų murmėjimą, kuris 
priminė vargonų basso profundo*: tatai, kaip rytą paaiškino Olienka, 
vyras prieš guldamas kalbėjosi su ja, o jos lova esanti kaip tik prie tos 
sienos, už kurios stovi manoji. 

Kitą dieną buvo sekmadienis. Po pusryčių ponai su Marynka ir Vla- 
deku išvažiavo į Užventį, į bažnyčią. Olienka kvietė ir mane, bet jos vy- 
ras, kuris vis dar neprabilo nė vieno žodžio į mane, kvietimo nepalaikė, 
todėl ir atsisakiau; be to, norėjau laisvai apsižvalgyti po naują vietą. 
Jiems išvažiavus, iš savo kambarėlio, už valgomojo, išėjo seniai, Olien- 
kos tėvai, jis pirma, žmona iš paskos. Senis Petkevičius buvo žilas, pli- 
ka gaiva, raudonveidis, dar drūtas vyras, šviesiai mėlynų akių, švariai 
nuskustu smakru ir žandais. Jeigu vietoje kelnių dėvėtų sutaną, būtų 
tikras bažnytkaimio prabaščius*. Jo žmona, maža, išdžiūvusi moterėlė, 
su balta skepetaite ant žilos galvos ir judriomis, neramiai žiūrinčiomis, 
akimis, tokios pat spalvos kaip ir Olierikos, tik be sunkių vokų, visa savo 
povyza liudijo, kad toli ne pirmaujančią vietą užėmė šeimos gyvenime. 
Seniai gyveno užsidarę savo kamarėlėje (ten ir valgė), stengdamiesi ne- 
sirodyti žentui. Išeidavo į valgomąjį ar į sodą tik tada, kai žinojo nesu- 
sitiksią su ponu. Taigi ir dabar, kai tik iš kiemo išbildėjo senas fajetonas, 
pakinkytas pora sartų, gražesnių už vakarykščius, juodu tyliai praėjo 
pro saloną, abu linktelėję galvomis į tą kampą prie fortepijono, kur sė- 
dėjau. Varčiau fotografijų albumą, paskui pradėjau skambinti, prisimin- 
damas pas Pečkauskienę išmoktus dalykėlius. Fortepijonas buvo senas, 
nedaug kuo geresnis už mūsiškį, tokios pat rausvos spalvos ir tokio pat 
turbūt amžiaus. 

- Gal tamsta norėtum pažiūrėti mūsų sodą, - mandagiai pasiūlė se- 
nis, staiga kyštelėjęs galvą į atdarą langą (kalbėjo darkyta lenkų kalba). 

Neatsisakiau. Bet sodo tuokart neteko apžiūrėti: pačioje sodo pradžio- 
je stūksojo nedidelė koplyčia, kur pro atdaras duris matėsi dvi degančios 
vaškinės žvakės ant altorėlio, o viduje - keliolika klūpančių žmonių, vyrų 
ir moterų su vaikais. Koplytėlės sienos buvo apkaišiotos žaliomis šakelė- 
mis, ant altoriaus - keli vazonai su gėlėmis. Dar eidamas, senis kalbėjo: 

- Mat sekmadieniais priešpiet mūsų šeimynėlė renkasi čia, ateina visi, 


Fortepijonas nepabėgs... ir žmonės nesipiktins, — tyliai baigė senis. 


i 
2 


„labanakt ponams“ (lenk.). 
žemiausi vargonų tonai (it.). 
3 klebonas (lenk). 

Nors iš mažens buvau tikybos dalykams abejingas, bet tuo metu dar 
ne visai nusistatęs prieš tikybines apeigas, tiesiog rimčiau negalvojau 
apie jas. Kur patekęs į bažnyčią, elgiaus joje taip kaip kiti: įeidamas ir iš- 
eidamas žegnojaus, atsiklaupdavau, kada kiti klaupdavos, stovėjau dau- 
gumui stovint. Koplytėlėje visiems klūpant, ir aš priklaupiau ant vieno 
kelio. Senis priėjo prie altoriaus, paėmė nuojo knygą, atsiskleidė ir ėmė bal- 
siai skaityti žemaitiškas maldas, pamėgdžiodamas kunigišką intonaciją: 

- Garbink, Jeruzale, Viešpatį, garbink, Sione, savo Dievą. Jis tai yra, 
kurs daro ramybę tavo ribose, derlingais kviečiais tave sotina. Kurs 
duoda sniegą kaip vilną, o šerkšną barsto kaip pelenus. Kurs gabalais 
mėto savo krušą, kas išlaikys Jojo speigą? Jis siunčia savo šilimą, ir tirps- 
ta, pūstelės Jo vėjas, ir teka vandenys... ( psalm. 147). 

Man veikiai nusibodo; išėjau iš koplyčios ir atsisėdau ant suolelio ne- 
toliese. Pamaldoms pasibaigus, greta manęs atsisėdo ir senis su senukę. 
Jis pasipasakojo, kad jam labiausiai iš visų maldų patinką psalmės, tik 
visa bėda, kad kai kurių ir suprasti negalima, kaip ir šiandien skaityta- 
me: „daro ramybę tavo ribose“, o neaišku, kokiose ribose - „ar mūsų 
dvaro ribose, ar kūno ribose?“ - klausė senis, maloniai šypsodamasis 
man. Atsakiau nežinąs, psalmių nemėgstąs. Seniai pakilo ir nuėjo į savo 
kamarėlę, o aš dar ilgai sėdėjau susirūpinęs savo abejingumu tikybai. 
Nuo pat mažens sukdamasis aplink altorius, apsipratau su jais, ir jie man 
nė kiek neimponavo. Stebėjau visas tikybinių apeigų užkulises, mačiau 
Jeronimą Paliulį ramiausiai gurkšnojant bažnytinį vyną zakristijoje, be 
jokios pagarbos elgiantis su devocionalais ir net rūkant altorių pašonė- 
je, -ir perkūnas jo nenutrenkė, kaip pranašavo davatkos. Pats kaip klap- 
čiukas patarmaudavau mišioms ir mechaniškai kalbėjau lotyniškas mi- 
nistrantūras, tiek jas tesuprasdamas, kiek kiti klapčiukai ar senis Paliulis. 
Keistas buvo tas klapčiukų institutas! Pirmiausia jis buvo neluominis. 
Čia sukosi ubagų vaikai, kuriuos masino tam tikras uždarbis: kunigai, 
ypač per atlaidus, nešykštėdavo apmokėti patarnavimą, dalindami po 
penkias, dosnesni po dešimt ir net daugiau kapeikų savo ministrantams 
(apeiginiams tarnams). Rastum čia ir pasiturinčių ūkininkų berniukus, 
kuriuos dievobaimingos motinos siųsdavo pasisukti prie altoriaus, Die- 
vo buveinės; tokioms motinoms malonu buvo pamatyti savo sūnelius 
apvilktus baltomis komžomis, viršum kurių kartais būdavo užmestos 
raudonos pelerinkos su auksiniu rumbu. Į klapčiukų tarpą patekdavo 
ir kokio dvarponio vaikas, jei mišias laikąs kunigas buvo to dvarponio 
bičiulis ar giminė. Mes su broliu klapčiukavom ex officio!: tėvas tarnavo 
bažnyčiai, ergo? ir vaikai turėjo pratintis į Dievo tarnystą. 

1! iš pareigos (lot.). 
2 taigi (lot). 

Nors klapčiukus vienijo tarnavimas Dievui ir tokios pat visų komžos 
bei pelerinkos, kurių nešvariausias dažnai pakišdavom „ponaičiams“, 
vis dėlto vidujinė nesantaika aiškiai reiškėsi: varžėmės ir, užlindę kur 
į tamsų zakristijos kampą, net mušėmės, raudami kits kitam plaukus 
ir tampydami ausis, - tais atvejais, kada mišias laikė ypatingai dosnus 
kunigas, išmesdavęs ministrantams po 15 kap. už patarnavimą. Tada 
nugalėtojas eidavo prie altoriaus su pasišiaušusiais plaukais ir kruvina 
nosim. Turbūt visi mes, klapčiukai, buvom maži bedieviai: užkulisinis 
iškilmingoms apeigoms pasiruošimas nuteikdavo mus itin skeptiškai. 
Vartojom tokias pastabas dėl vykstančių pamaldų, kaip antai: „altarista 
bus susibezdėjęs per pakylėjimą: tokią užuodžiau savo šone smarvę“ 
arba „šį kartą pyliau kunigui vyną tokį drumzliną kaip myžalai, net su- 
siraukė jį gerdamas“, arba „senas Paliulis žiūri į altorių kaip katinas į la- 
šinius“ ir pan. Apsipratę su klapčiukavimu, laisvai jautėmės mišių metu: 
dairėmės po bažnyčią, nusisukę nuo altoriaus, kits krapštėsi nosį, po du 
klūpodami šnabždėjome kits kitam pastabas dėl ložėje sėdinčių grafų ir 
jų vaikų. Kartą grafienė net pamojo man pirštu, kai ilgesnį laiką žiūrėjau 
neįaltorių, oį ją. Per patarnavimą mišioms visas klapčiukų dėmesys bu- 
vo nukreiptas vien į tai, kada, kaip ir kiek kartų paskambinti, kada per- 
kelti mišiolą į kitą altoriaus šoną, kaip dailiai suraukšlinti rankšluostėlį 
kunigui, kiek užpilti jam ant pirštų vandens iš ampulkos ir pagal kokį 
jo ženklą nebepilti daugiau vyno į apeiginę taurę. Stebėjau iš altoriaus 
šono, kaip kunigas, pasilenkęs prie taurės ir bjauriai išsižiojęs, pirštų 
galais kišosi į burną baltą aplotką, kuris buvo pavirtęs Dievo kūnu. Nie- 
kaip negalėjau suprasti, kaip kunigas, kažką pašnabždėjęs lotyniškai, 
paversdavo vyną į kraują, o aplotką į kūną. Laikiau jį tokiu burtininku 
kaip anuos pasakose, kurie pasigamindavo ckaTepTb caMOGpaHky! ar 
CeMHMHABHBIe canoru“. Ir kai kartą per pietus užsiminiau apie tai moti- 
nai, ji užsimojo samčiu, kuriuo dažnai suduodavo mums per galvą, ir su- 
šuko: „Nebliuznyk!“ Jeigu jau tas stebuklas įvyko, galvojau, ir aplotkas 
pasidarė tikru Dievo kūnu, o vynas - tikru Dievo krauju, kaip man dar 
mažam aiškino motina, tai kodėl tam Dievui tiek maža buvo reiškiama 
pagarbos iš kunigo pusės? [...] Tiesa, motina bandė aiškinti, kad žmonių 
ryjami aplotkai einą ne į žarnas, o į smegenis ar širdį, bet tuo kažkodėl 
netikėjau. Kunigams jokios pagarbos nejaučiau, tik bijojau jų kaip kokių 
raganių ar burtininkų ir pavydėjau jiems gero, turtingo gyvenimo. Paga- 
liau visai lioviausi domėjęsis tikybiniais dalykais, nors apeigose dar ilgą 
laiką dalyvavau: tatai vertė daryti gimnazijos kapelionas, sekdamas, kad 


* stebuklinga staltiesė (rus.). 
2  septynmyliai batai (rus.). 

gimnazistai lankytųsi bažnyčioje per vad. „mokinių mišias“, kad klausy- 
tų pamokslų ir pristatytų korteles dėl velykinės išpažinties atlikimo. Šitų 
kapeliono reikalavimų nepildant, grėsė pavojus gauti menkesnį pažymį 
iš tikybos dalyko ir net susilaukti rimtesnių konfliktų su gimnazijos va- 
dovybe, kuri visuomet palaikė tikybinius reikalavimus. Kai kurie vyres- 
niųjų klasių mokiniai minėtas korteles už pusrublį (ir pigiau) nusipirk- 
davo iš zakristijono. Stebėjaus, kaip gimnazijos draugai lengva širdimi 
pakeldavo tokį veidmainiavimą, ir, pats irgi veidmainiškai elgdamasis, 
bandžiau pasidaryti tikrai tikinčiu, atsikratyti veidmainiavimo, kuris 
mane kankino: gruodžio mėnesio rytmečiais, dar su tamsa, bėgdavau į 
bažnyčią, į vad. rarotus. Ten kur atsiklaupęs niūriam kampe, mėginau 
susikaupti, pakilti širdimi prie Dievo, bet... grįždavau namo su tuščia 
širdimi, gailėjaus veltui sugaišinęs laiką. Tada dar nežinojau, kad tikrai 
tikinčių visu tuo, ko moko bažnyčia, iš milijono žmonių yra vienas kitas, 
koks pusgalvis fanatikas, mainėmenos, kaip sakė graikai, arba furens loty- 
niškai; visi kiti arba veidmainiai, arba bailiai, įsivaizduoto Dievo baimės 
apsėsti. Vis dėlto buvo vienas dalykas, kuris man patikdavo bažnytinėse 
apeigose: tai vargonų muzika ir gero choro giedojimas!. 

Panašioje būklėje buvo ir draugai rusai. Ir jie buvo varu varomi į 
cerkvę ir iš jų buvo reikalaujama įrodymų apie velykinės atlikimą. Iki 
1897 metų rudens Šiaulių gimnazistai katalikai kentė dvigubą dvasi- 
ninkų jungą: kapelionai reikalavo lankyti bažnyčią, o popai - cerkvę. 
Cerkvės lankymas katalikams gimnazistams buvo tiek pat privalomas 
kaipirbažnyčios lankymas, su tuo tik skirtumu, kad cerkvę lankydavom 
paeiliui, ne visi iš karto, - galimas daiktas, todėl, jog visi ten ir nesutilp- 
tume (cerkvės patalpa gimnazijoje buvo nedidelė). Šiaip ar taip, buvo 
tam tikri „nariadai“, kurie paliesdavo kiekvieną kataliką gimnazistą tik 
keletą kartų per metus, vyresniuosius - dažniau, mažiukus - rečiau. Aš, 
pav., pirmoje klasėje būdamas, patekau į tokį „nariadą“, atseit ir į cerk- 
vę, ne daugiau, kaip porą ar trejetą kartų. Bendrabučiuose „nariadus“ 
tvarkė „staršij“. Tačiau atsilankymas iškilminguose pravoslavų mole- 
bnuose mokslo metų pradžioje buvo privalomas visiems gimnazistams. 
Tas privalomumas buvo panaikintas caro įsakymu 1897 VII 7 po to, kai 
1896 metais Mintaujos gimnazistai katalikai atsisakė lankyti cerkvę. Šis 
caro įsakymas buvo gautas ir Vilniaus mokslo apygardos, tačiau iš ten 
neatsiųstas į Šiaulius. Apie tų metų rugpiūčio 15 dieną suvažiavę į Šiau- 


Odesoje gyvendamas, mielu noru lankiaus kalvinų kirchėje, kur vargonavo garsu- 
sis Helm, ir Brodskio sinagogoje, kur giedodavo pagarsėję kantoriai. Ir dabar dar, 
progai pasitaikius, paslenku užsukti į tikybos namą pasigėrėti rimtu vokaliniu ar 
instrumentaliniu menu. 

lius gimnazistai katalikai patyrė, jog, nepaisant ano caro įsakymo, kurio 
nuorašą turėjo kapelionas Remeikis, visiems reikės dalyvauti molebne 
prieš mokslo metų pradžią. Pas direktorių Rubcovą atsilankė kapelionas 
su dvarininku Girdvainiu, atsivežusiu iš Rygos aną įsakymo nuorašą, ir 
prašė neversti katalikų dalyvauti molebne. Rubcovas pasisakė negavęs 
tuo reikalu jokio rašto iš Vilniaus apygardos, ir mokiniai katalikai šiemet 
bent turi dalyvauti pravoslavų pamaldose. Mokiniai iš pradžių nuėjo į 
bažnyčią, o iš ten - į gimnaziją, kur kartu su pravoslavais ir žydais susi- 
rinko salėje. Po miestą buvo pasklidę zandai, kad direktorius susirinku- 
siems paskelbs aną caro įsakymą ir nepravoslavus paleis namo. Tačiau 
direktorius nieko nepaskelbė, o popas Trojepolskis užtraukė molebno 
pradžią: „baarocaoBex Gor Kaimr“!. Sulig tais popo žodžiais VI kl. mo- 
kinys Lovmianskis, mano šeimininkės sūnus, sušuko: „Einam, broliai!“ 
Vyresniųjų klasių mokiniai stovėjo užpakalinėse eilėse, už kurių durys 
vedė į mokytojų kambarį. Tos durys paprastai buvo atdaros pamaldų 
metu, kad būtų ne taip tvanku nedidelėje cerkvėje. Mes, mažiukai, stovė- 
jom pirmose eilėse, ir kas toliau vyko, nemačiau, tik girdėjau trypiant ko- 
jas užpakaly. Paskui sužinojau, kad vyresniųjų klasių mokiniai katalikai 
ir žydai, iš anksto, matyti, susitarę, Lovmianskio vadovaujami, ėmė eiti 
pro užpakalines duris į mokytojų kambarį, o iš ten į koridorių, kad laip- 
tais nusileistų žemyn ir išeitų lauk. Iš salės, kur molebnas ėjo toliau, išbė- 
go direktorius Rubcovas, inspektorius Kochas ir mokytojas Kozlovskis 
(ne bedelis Kozlovskis, jis dirigavo chorui) ir pastojo kelią. Vienam kitam 
pavyko nusileisti žemyn ir išbėgti lauk, bet daugumas buvo sustabdy- 
ti, grąžinti į cerkvę, o kas spyrėsi, tiems buvo įsakyta eiti į savo klases. 
Pedagogų taryba nusprendė nubausti 49 iš molebno išėjusius mokinius 
IV-VIII klasių, bet nutarimo nepatvirtino apygardos globėjas. Spalio 5 d. 
iš Peterburgo atvyko švietimo ministerijos departamento direktorius Va- 
silij Latyšev ir tardė mokinius, kai kuriuos tėvus, mokytojus ir kunigą 
Remeikį. To paties spalio mėnesio pabaigoje direktorius pranešė į salę 
sukviestiems mokiniams katalikams, kad nuo šiolei cerkvės lankymas 
mums neprivalomas, o maldas prieš pamokas ir po jų galime kalbėti 
lotyniškai. VII kl. mokinys Zigmas Mockus, buvęs kapeliono Remeikio 
įtakoje, pasidarė mūsų „kunigu“: salėje prieš pamokas susirinkusiems 
mokiniams skaitė lotyniškas maldas, o jam atsakinėjo pasišovęs į „gar- 
bės“ zakristijonus antras klasės mokinys Viktoras Biržiška. Taip baigėsi 
kitados laikraščiuose pagarsėjusi „Šavelskaja istorija“, o mes nusikratėm 
bent pravoslavų popų, ir tikybinis jungas palengvėjo. 


1 „Palaimintas mūsų Dievas“ (rus.). 

Sode buvo tylu. Pro tvorą matėsi saulės apšviestas kiemas, kur žaidė 
vaikai, ir tik jų šūkavimai bei auklės balsas trikdė rimtį. Netrukus iš 
Užvenčio grįžo Olienka su vyru ir dviem vaikais. Pietų metu viešpa- 
tavo tokia pat sunki atmosfera Kaip ir vakar vakare. Paniuręs ponas 
tylėjo, Olienka beveik nekėlė akių nuo lėkštės, o Marynka su Vladeku 
neramiai žvalgėsi, kada pasibaigs pietūs. Tik viena Franka (kambarinė) 
linksmai švaistėsi po valgomąjį. Seniai tupėjo užsidarę savo kamarėlėje, 
jų ir girdėti nebuvo. Po pietų nekalbus šeimininkas nuėjo į miegamąjį 
pasilsėti, o aš grįžau į sodą, kur netrukus atėjo Olienūka su Vladeku ir 
atsisėdo greta ant to paties suolo. Ilgai tylėjo, žiūrėdama tiesiai prieš 
save. Vladek, kiek patripinėjęs vietoje, nubėgo į kiemą ir pranyko iš 
akių. Keliskart žvilgterėjau į Olienką, nežymiai pasukęs galvą į jos pusę. 
Sėdėjo savo mėgiamojoje pozoje, kryžmais sudėjus rankas ant krūtinės. 
Buvo šventadieniškai apsirengus šviesiais vasariškais drabužiais, pagal 
ano meto madą: aukšta apykaklė aklai supo kaklą, bliuzės rankovių vir- 
šūnės sudarė prie pečių tarytum dvi didžiules raukšlėtas pūsles; liemuo 
tiek buvo suveržtas gorseto, jog pilvo vietoje susidarė į vidų įlenkta lini- 
ja, švelniai smunkanti ant kelių; iš po ilgo, iki pat žemės, sijono kyšojo 
vieno balto batelio galiukas; orui buvo prieinami tik veidas ir rankų 
pirštų galai (rankovės baigėsi karunkomis, o šios siekė pirštų). 

- Rytoj pradėsit pamokas, - prabilo pagaliau Olienka, vis dar žiū- 
rėdama prieš save, - turiu pasakyti, kad Vladek nėra gabus ir... tingi 
mokytis. Przyjatgovski jį mušė, bet ir tai nepadėjo. Būdo nekokio, užsi- 
spyręs, paniuręs... kaip tėvas. Visą laiką tik laksto su kumečių vaikais 
ir piemenimis... ir skriaudžia juos, tėvai dažnai ateina skųstis. Turėsi 
tamsta vargo su juo, - pasuko galvą į mano pusę, - gaila man tamstos; 
bet... aš gal dar labiau esu verta užuojautos... 

- Atrodo, nelinksmas tamstos čia gyvenimas, - pastebėjau. 

Nieko neatsakė. Apvali šešėliai nuo saulės viršum medžių margu- 
liavo ant jos šviesių rūbų; balto veido profilis atrodė nuostabiai gražus; 
po sunkiais akių vokais blizgėjo vos sulaikomos ašaros. Buvo ir malonu 
ir neramu sėdėti greta jos. 

- Kaip tamstai patiko mano vyras, - paklausė nepasukdama gal- 
vos. 

- Arjis visada toks? - išvengiau atsakymo. 

- O, pamatytum tamsta, koks jis gali būti įdomus, kada nori. Ne- 
trukus suvažiuos svečių į mano vardines, nebepažinsi jo: ir šnekus, 
ir linksmas, ir žavus... visai kitoks žmogus! Tokį jį pažinau viename 
baliuje, kai buvau vos septyniolikos metų mergaitė; toks jis buvo, kai 
po metų atvažiavo iš savo Žlibinų pirštis. Ir tėvai juo tada susižavė- 
jo, visą dvarą atidavė, išsiderėję, kad leistų čia baigti gyvenimą. Buvau 
vienturtė, o dvaras - kaip stiklinė. Savo Žlibinus išnuomojo, pats čia 
apsigyveno, įgijęs ir mane, ir dvarą. Tik keletą mėnesių tetruko mano 
laimė... Ir, rodos, iš mano pusės nebuvo jokios priežasties pasikeisti jam. 
O kaip pasikeitė! Tik eidamas gulti, dar ir dabar pakalbina ir, pavadi- 
nęs „pupečka“, lenda po mano kaldra. Norėdama jį pasilaikyti, kasmet 
gimdžiau po vaiką... Tamsta dar nežinai, - pasisuko į mane, - kad esu 
aštuoneto vaikų motina, o ištekėjau tik prieš dešimt metų. Du vaikai 
mirė, šeši gyvi. Kiek iškentėjau gimdymo kančių, kiek sveikatos nu- 
stojau, ir viskas veltui, - jo nesulaikiau. Nemyli manęs, nemyli vaikų. 
Kad bent kada prabiltų į juos ar paimtų mažiuką ant rankų. Niekados! 
Veikiai supratau jo gyvenimo tikslą: pasidžiaugti mergaitės nekaltybe. 
Neilgai bus ir Franka, ir be reikalo taip pučiasi. Gaila man jos: greit bus 
pavaryta kaip ir kitos. O kiek jų jau buvo prieš tą Franką! Kad bent jomis 
tenkintųsi. Bet ne. Kas antras mėnuo važiuoja į Šiaulius pasmaguriauti 
su mergomis. Šlykštus jis man, bijau, kad neatsivežtų kokios bjaurios 
ligos... Na, eisiu persirengti. Netrukus atsikels mano ponas, reikia pa- 
rūpinti pavakarę. O tamstai patarčiau pasižvalgyti po apylinkes. Pas 
mus gražu. Už ano miškelio, į kairę, teka Kražantė. Diena šilta, galėsi 
išsimaudyti. Iki greito pasimatymo, - kyštelėjo man ranką, kurią pri- 
spaudžiau prie lūpų. 

Pakilau nuo suolo kaip apsvaigęs. Man atsiskleidė visai naujas gy- 
venimo lapas, - vedusiųjų santykiai. Nors buvau skaitęs romanuose 
apie vedusių vyrų ir ištekėjusių moterų neištikimybę, bet kažkaip apie 
tai negalvojau. Ir štai staiga jau nebe knygoje, bet gyvenime susidūriau 
su painiais vedusiųjų santykiais. Visos mano simpatijos buvo Olienkos 
pusėje: ji taip paprastai ir įtikinančiai pasakojo, jos akyse mačiau tiek 
nuoširdumo ir liūdnos rezignacijos, jog įtarti ją visa tai prasimanius ir į 
galvą neatėjo; juoba kad pats stebėjau ir Frankos laikymąsi, ir vyro bū- 
dą. Visiškas Olienkos pasitikėjimas manim, ką tik įžengusiu į jos namą, 
neatrodė nenatūralus. 

Paėjęs porą varstų Olienkos nurodyta kryptimi, priėjau Kražantės 
upelį, žemais krantais ir krūmais apaugusį. Viskas aplinkui žaliavo, ir 
pievos, ir laukai. Toli ant kalnelio tarp žalių medžių spindėjo saulėje 

balto mūro bažnyčia su mūriniu irgi baltu pastatu prie jos. Spėjau, kad tai 
bus pagarsėjęs Kražių vienuolynas. Pievoje prie pat upelio prisiskyniau 
ašariukių, sudėjau jas į puokštelę ir pamaniau: „Nunešiu Olierkai“. 
Grįždamas prisiminiau Marusią, ėmiau lyginti ją su Olienka. Koks 
skirtumas tarp jųdviejų! Pašiepiančio. Marusios žvilgsnio bijojau, tar- 
tum nujausdamas jos jėgą ir pranašumą; mano jausmas jai buvo labiau 
panašus į dievybės garbinimą nekaip į meilę, o jei ir buvo meilė, tai tik 
„dangiškoji“, kaip sako Platonas!. Marusia buvo man gyvenimo mo- 
kytoja ir ji buvo man reikalinga, o ne aš jai. Dabar štai gimsta naujas 
jausmas, kuriame jutausi labiau reikalingas Olienkai negu ji man. Nors 
Olierika dešimčia su viršum metų buvo vyresnė už mane, nė kiek jos 
nesivaržiau ir nebijojau. Buvo kiaurai žemiška, jokių dvasinių reikala- 
vimų neturėjo. Nemačiau jos skaitant knygą ar laikraštį „Kurjer Polski“, 
kurį kartą per savaitę atveždavo iš Užvenčio ir kurį sekmadienį pietų 
metu čiupinėjo šeimininkas. Visuose namuose, be maldaknygių ir va- 
dovėlių vaikams, nebuvo nė vienos knygos. Kai kaimynė dvarininkė Fe- 
licija Rodowicz6wna gyrė atsilankius kokį neseniai jos skaitytą lenkišką 
romaną, Olierika prašė ir jai paskolinti pasiskaityti. Į popierių įvyniotą 
knygą atnešdavo iš Radavičaitės, Olienka ją išvyniodavo, pasidžiaug- 
davo viršelių, pavartydavo porą puslapių iš pradžios ir tiek pat iš galo 
ir vėlįvyniodavo į tą patį popierių, laukdama progos grąžinti kaimynei. 
Nepasakysiu, kad Olienka būtų neturėjusi laiko skaityti: virėja, kam- 
barinė, auklė su padėjėja, skalbėja ir kumečių pora mergaičių sukosi 
po namus, nudirbdamos visus darbus, ir Olienkai likdavo tik bendra 
namų priežiūra. Taigi ne dėl laiko stokos ji nieko neskaitė ir niekuo, kas 
dedasi pasaulyje, nesidomėjo. Ji taip buvo išauklėta, kad be „ogiada 
szlachecka'* jokio psichinio krūvio nebuvo slegiama. Gražiai pasirė- 
dyti, susifrizuoti, išsikvepinti, pasirinkti madingą skrybėlaitę ir mokėti 
gražiai ją nešioti viršum „grzywkos“, įsisegti auskarus su brangakme- 
niais, važiuojant į Šiaulius ar į svečius, dažnai keisti pirštinaites ir batu- 
kus - štai ir visi rūpesčiai (be valgio, žinoma, miego ir vaikų gimdymo). 
Nors Olienika prikišdavo vyrui, kad nemyli vaikų, bet ir jos nemačiau 
nešiojant mažiukus ar rūpinantis vyresniais vaikais: visus juos žiūrėjo 
tik auklės. Minėta „oglada szlachecka“ jos buvo pilnai įsisavinta: laikėsi 
visuomet tiesiai, retai pasirodydavo be gorseto, kuris taip veržė liemenį, 
kad, rodos, apimtum jį delnais, ir pirštų galai susisiektų; turėjo poniškas 
manieras, pagal kurias sprendžiant pamanytum, jog yra labai aukštos 


"Graikų filosofas (429347). 
„bajoriškas glotnumas“ (lenk.). 

kilmės, o ne paprasto bajoro vaikas. Visur jautėsi laisvai ir varžėsi tik 
savo vyro akivaizdoje. Olienka daug rūkė, beveik tiek kiek ir jos vy- 
ras (šis surūkydavo per dieną iki šimto papirosų). Ji mokėjo šiek tiek 
skambinti ir savotiškai nukratyti nuo papiroso pelenus, ištiesus grakštų 
rodomąjį dešinės pirštą ir pabarškinus juo į papiroso galiuką viršum 
peleninės. Mokėjo priimti svečius, papasakoti anekdotą ir neduoti jiems 
nuobodžiauti. Mėgiamas jos žodelis, neigiamai ką nors atestuojant, bu- 
vo „koczkodan“ (ką tas žodis reiškė ir kokios jis kalbos, nežinau)!. Ji 
visus sužavėdavo savo paprastumu, natūralumu. Atrodė, kad jei pasa- 
kotų apie šlykščiausius dalykus, jie pasidarytų paprastais, nešlykščiais. 
Kai kažkaip išgirdo, jog nežinau, kuo skiriasi „nekalta mergelė“ nuo 
„kaltos“, visai paprastai paaiškino, kokios įvyksta moters organuose 
atmainos nustojant „nekaltybės“. Turėjo ypatingą palinkimą stebėti, 
kaip ateina į pasaulį kumečių vaikai ir naminiai gyvuliai. Buvo įsakiusi 
kerdžiui, kad kiekvienu laiku, dieną ar naktį, atbėgtų pranešti jai, kad 
veršiuojasi karvė arba kad ta pati bėda ištinka kumelę, kiaulę ar avį. 
Gavus tokią žinią, greit užsimesdavo drobinį chalatą ir bėgdavo į arkli- 
dę ar tvartą, iš kur grįždavo susikruvinus ir susiterliojus. Kviesdavos 
ir mane, sakydama: „Tai didžiausia paslaptis, kada iš nebūties ateina 
į pasaulį nauja būtybė. Ar nenorėtum pažiūrėti?“ Manęs toji paslaptis 
netraukė, ir nė karto nelydėjau jos į tvartą. 

Visas tas (ir kitas) Olienkos savybes pažinau tik kelių savaičių bė- 
gyje, o dabar, grįžtant iš Kražantės, ji buvo man nesuprantama ir kaip 
kiekviena paslaptis traukė į save. Dvarą pasiekiau jau saulei nusileidus. 
Nuėjau tiesiai į savo kambarį, kur Olienka pati netrukus atnešė stiklinę 
ką tik pamilžto pieno ir duonos riekę. 

- Ilgai tamsta užtrukai, - tarė įeidama, - mes visi jau po vakarienės. 
Kaip patiko Kražantė? 

Nieko neatsakydamas, ištiesiau jai pririnktas ašarėles. Dabar Olien- 
ka atrodė visai kitaip negu dienos metu: vilkėjo ilgu siauru naktiniu 
rūbu, kuris nedengė rankų iki alkūnių ir paliko apnuogintą kaklą bei 
krūtinės viršų. Plona chalato medžiaga glaudžiai siautė liekną kūną, 
nebeveržiamą gorseto. 

Nakčiai paleisti plaukai bangavo ant pečių ir nugaros. Žiūrėjau į ją, 
tartum pirmą kartą matydamas. Imdama gėles, ramiai, nė kiek nenu- 
stebus, pasakė: 

- Dėkui. Kaip norėčiau, kad tos nekaltos gėlytės būtų laidas mūsų 
artimesnės bičiulystės, kai arčiau susipažinsiva. Juk mes jau bičiuliai, 

ar netiesa?.. Neužmiršk manęs - štai ką sako tos gėlytės (lenkiškai aša- 
rėlės vadinasi „niezapominajki“ ir žemaitiškai kitados jas vadindavo 
„neužmirštuolės“). 

Išėjo palikusi švelnų kvapą kambaryje. 

Kitą dieną tuoj po pusryčių prasidėjo pamokos. Veikiai įsitikinau, 
jog tiesą sakė Olienka, nekaip atestuodama savo sūnų. Jau pirmomis 
dienomis Vladek pasirodė ne tik tingus, bet ir nepaprastai išsiblaškęs, 
nedisciplinuotas ir, pasakyčiau, išlepintas, jei nežinočiau, kad tėvai juo 
visai nesirūpino, taigi ir nelepino. Spręsdamas, pav., uždavinį apie du 
traukinius, kurių antras iš tos pačios stoties išėjo dviem valandom vė- 
liau už pirmąjį, dėjo į šalį plunksną ir klausė: 

- Kodėl taip dažnai eina traukiniai po kits kito? Ar tamsta esi va- 
žiavęs traukiniu? Kaip jis atrodo? Mama sakė, kad girdėjus traukinį 
bambant: jadę jadę nie naprožno, jadę, jadę nie naprožno, jadę jadę nie 
naprožno!... 

Arba vėl, skaitydamas straipsnį iš rusiškos chrestomatijos, klausė 
lenkiškai: 

- Kelinta valanda? Ar greit bus pertrauka? Man jau taip nusibodo. 

Kai ėjom tikybos dalykus, Vladeko smalsumui galo nebuvo. 

- Kodėl Dievo Tėvo niekas nematė, o jo sūnų žydai matė ir net nu- 
kankino? Jei žydai matė Dievo Sūnų, o Dievo Sūnus yra tas pat ką ir 
Dievas Tėvas, tai jie tuo pačiu turėjo matyti ir Dievą Tėvą? Juk taip? O 
Užvenčio klebonas sakė, jog Dievo niekas nėra matęs, kad jis yra nema- 
tomas. Aš niekaip negaliu suprasti, kaip Dievas Tėvas ir Dievas Sūnus 
gali būti tas pat? Juk mano tėvelis ir aš ne tas pat? 

Pats maža tuose dalykuose tenusimanydamas ir jais nesirūpinda- 
mas, vis dėlto bandžiau aiškinti taip, kaip girdėjau aiškinant mūsų 
kapelioną: kad sūnus įsikūnijęs, atseit gavęs kūnišką pavidalą, o tėvas 
likęs dvasia. Vladek čia mane veikiai užvarė, teisingai pastebėjęs, jog 
tada tėvas ir sūnus ne tas pat, nes sūnui įsikūnijus tuo pačiu turėjo ir 
tėvas įsikūnyti, o nelikti dvasia. Išeina, kad trijulė - Tėvas, Sūnus ir 
Dvasia Šventoji — yra ne kas kita kaip trys atskiri dievai, nes jie nėra 
tas pat ir t. t. 

Gelbėdamas savo autoritetą, griebiaus paskutinio argumento, kurį 
taip pat buvau girdėjęs iš kapeliono, būtent kad tai yra paslaptis, kuria 
reikia tikėti, o ne laužti sau galvos, nenorint patekti į pragarą. Spręsda- 
mas iš Vladeko ironiškos šypsenos, supratau, kad jo neįtikinau, ir... pats 
paraudonavau. Pasiskundžiau Olienikai. 

- Pats jis to nebus sugalvojęs, yra per kvailas ir apskritai nemėgsta 
galvoti, - aiškino Olienka, - čia vis to kerdžiaus darbeliai. Tas Vincenty 
(kerdžius) — žinomas mūsų apylinkėje bedievis: į bažnyčią nevaikšto, 
pasninkų nesilaiko, bliuznija ant šventųjų. O kilęs iš bajorų, tik vienas 
iš mūsų kumečių temoka lenkiškai šnekėti. Vladek vis nubėga pas jį į 
ganyklą. Kiek kartų draudžiau, neklauso... Geruoju tamsta nieko nepa- 
darysi. Prašau jį bausti ir trumpai laikyti. 

Pagal šitą aiškų Olienkos norą, ėmiau taikyti Vladekui pono Przy- 
jalgovskio metodą: tampiau už ausų, klupdžiau, mušiau su liniuote per 
atkištus delnus ir pan. Vengdamas „argumentum baculinum“!, Vladek 
liovėsi mane kankinęs savo klausimais, bet pažangos moksle nedarė. 

Vyresnioji Marynka nesiruošė lankyti mokyklos, mokėsi privačiai 
Kražių dvare, tik dabar atvažiavo atostogų. Žemaitijoje tuomet dar iš 
senų laikų buvo užsilikęs toks paprotys: apylinkės dvarininkai, susidė- 
je, samdydavo vieną ar dvi mokytojas, apgyvendindavo jas numatyta- 
me dvare, paprastai tokiame, kur buvo didesnės patalpos ir kur geriau 
buvo išlikusios senos lenkiškos tradicijos. Čion tie dvarininkai atga- 
bendavo savo dukteris, kad kartu su „ogtada szlachecka“ pramoktų 
šiek tiek kalbų, lenkų literatūros, skaičiavimo, darbelių, namų ruošos. 
Tokią „mokyklą“ buvo savo laiku išėjus Olieka, tokioj mokėsi dabar 
jos Marynka. Atiduoti dukteris į viešas mokyklas, į neseniai atidary- 
tą Šiaulių mergaičių gimnaziją, Žemaitijos dvarininkai tuo tarpu dar 
negalvojo. Tose viešose mokyklose mokėsi tik miesčionių, valdinin- 
kų bei nusigyvenusių bajorų dukros. Kiekvienas bent kiek pasiturįs 
dvarininkas laikė sau negarbe leisti dukterį į gimnaziją, kur ši galėjo 
susidraugauti su žemesnio luomo mergaitėmis. Stambūs dvarininkai, 
kaip kunigaikščiai Oginskiai, grafai Tiškevičiai, Pliateriai, Komarai, 
Karpiai, Roppai, Tyzenhauzai, Pšezdzieckiai, ne tik mergaites, bet ir 
berniukus mokė namie, pasisamdę tam reikalui mokytojus, baigusius 
universitetą ar dar studentaujančius. Ponaičiai mokėsi namie pagal 
gimnazijų programas ir paskui laikė egzaminus atestatui eksternais 
prie kurios nors gimnazijos čia ar Rusijos gilumoje, kur reikalavimai 
buvo mažesni. Tokiems ponaičiams atestatas buvo reikalingas karo 
tarnybos lengvatoms gauti. 

Marynka buvo raudonskruostė apvalaus veido mergaitė, iš juodų 
akių ir plaukų panaši į tėvą, o savo gyvu ir linksmu būdu primenanti 
motiną. Veikiai pastebėjo mano palinkimą prie Olienkos, sekė mus be- 
sikalbant ar šiaip pasimatant. 

Po poros savaičių Šukšta išvažiavo į Telšius. Kartą eidamas pavakary 
per saloną, pamačiau Olienką užgulus siaurąjį fortepijono galą, parė- 
mus galvą viena ranka, o antrą - iškišus pro krūtinės apačią ir svajingai 
žiūrint pro atdarą langą į sedą. Praeičiau pro šalį, jei nepastebėčiau, kad 
išjos plačiai pravertų akių rieda ašaros per išbalusius skruostus. „Tikra 
Mater Dolorosa“!, - pamaniau. Negalėdamas atsispirti užuojautai, pasi- 
lenkiau prie nusvirusios rankos, pabučiavau ją ir tyliai paklausiau: 

- Kas atsitiko? 

Nieko neatsakė, tik atėmė antrą ranką nuo veido, apkabino mano 
kaklą ir prispaudė galvą prie savo krūtines. Potam staiga išsitiesė, pa- 
ėmė mano veidą į rankas ir, meiliai žiūrėdama pro ašaras tiesiai į akis, 
sukandus dantis prašnabždėjo: 

- Tik tu, tik tu vienas mane atjauti... 

Taip prasidėjo mūsų meilė, visai kitokia kaip su Marusia: meilė ne- 
rami, aistringa, grynai kūniška. Olieika pirmoji supažindino mane su 
visomis moters kūno „mizerijomis“. Darė ji tatai paprastai, atvirai, nie- 
ko nesigėdindama ir nieko neslėpdama. Iniciatyva visuomet išeidavo iš 
jos. Kartą, pav., pasakė, jog į pavakarį eisianti su tarnaitėmis maudytis į 
netoli sruvenantį upokšnį, Kražantės įtaką, kuris vienoje vietoje sudarė 
gan gilų ir platų tvenkinį. Ji neabejojanti, kad man bus malonu ir įdomu 
pamatyti ją visai nuogą; aš turįs tik iš anksto pasislėpti krūmuose ant 
kalnelio aukštame upelio krante, iš kur ramiai galėsiąs ją stebėti besi- 
maudant pakalnėje. Kad kartu matysiu ir tarnaites, jai nerūpėjo: buvo 
visai tikra, kad tik ją vieną stebėsiu. Ji neapsiriko, žiūrėjau tik į ją, bet 
negalėjau susilaikyti nepalyginęs jos su tarnaitėmis, kurių kūnas man 
pasirodė grakštesnis. Ir kai paskui paklausiau Oliefikos, kodėl ant jos 
pilvo yra plati geltona dėmė, o tarnaitės tokios dėmės neturi, ji ramiai 
atsakė: 

- Todėl, kad anos dar nėra gimdžiusios. Gimdymas ir ne tokius pėd- 
sakus palieka. 

Pavyšnio labai paprasto, gyvuliško gyvenimo aplinka taip mane nu- 
teikė, kad visai apsileidau: kelių atsivežtų knygų ir skaityti nepradėjau, 
oarabų ir italų kalbų vadovėlius, taip pat atsivežtus, labai tingiai sklai- 
džiau; arabiškai išmokau tik rašyti ir keliasdešimt žodžių iš pirmųjų 
straipsnių; italų kalboje pažengiau daugiau, nes neblogai mokėjau 10- 
tyniškai. 

Tuoj po pamokų tykojau pamatyti Olienką vieną. Gerai įsidėmėjau, 
kaip jos vyras leidžia dieną: keldavo dar prieš auštant ir eidavo į laukus 

žiūrėti, kaip kas auga. Išaušus tikrino į ganyklą genamas karves ir avis; 
užsukdavo pas kumečius, kalbėjosi su ūkvaizda; namo grįždavo apie 
devintą valandą; papusryčiavęs išsitiesdavo jau sutvarkytoje lovoje, ap- 
sidengęs galvą nusiimtu švarku ir pakišęs seną laikraštį po nešvariais 
auliniais batais. Taip gulėdamas nenusirengęs miegojo iki pat pietų. Per 
pamokų pertraukas, kada Vladek sprukdavo į sodą, o vaikai su auklė- 
mis būdavo lauke, į kambarį atbėgdavo Olieūka, užmesdavo man ran- 
kas ant kaklo ir aistringai bučiavo. 

Niekuomet nepagalvojau blogai darąs, įsimylėjęs ištekėjusią moterį, 
ir dar kūdikystėje išmoktas Dievo įsakymas - nie požądaj žony bližnie- 
go twego!, su kuriuo dabar susidūriau gyvenime, neatbaidė manęs nuo 
Olienkos. Atvirkščiai, laikiau sau garbe, kad mane, ubago vaiką, myli 
dvarininkė, jauna ir graži moteris. Be to, Olienka, aštuoneto vaikų mo- 
tina, nepaisė ano Dievo įsakymo, tad kodėl aš, laisvas ir niekuo nesuriš- 
tas, turėčiau jį paisyti. Taip samprotavau. Olierika, kad išblaškytų mano 
vis dėlto kylančius skrupulus, kartojo, jog jos neištikimas vyras galįs 
netrukus mirti, nes nuo paleistuvavimo sergąs kepenų liga (tas jo veido 
juodumas esąs ne nuo saulės, tik nuo ligos) — ir tada ji galėsianti ištekėti 
už manęs. Tik aš pirma turįs baigti gimnaziją ir universitetą. Tam, jos 
apskaičiavimu, reikėsią aštuonerių metų, ir mums liksią dar kokie de- 
šimt metų pasidžiaugti visais vedusiųjų malonumais, mes susilauksią 
ir vaikų, nes ji esanti labai vaisinga ir nebūsianti dar pasenusi, turėsianti 
vos 36 metus; aš po vestuvių įsitikinsiąs, kaip ji mokanti mylėti. Nors tie 
Olierikos projektai atrodė man nerealūs - jos Sobakevičius anaiptol ne- 
sirengė greit mirti, - vis dėlto nė karto nepasisakiau prieš; dažniausiai, 
jai taip svajojant, tylėjau, svaiginamas tos sirenos balso melodingumu. 
Jau Homeras bus pastebėjęs nepaprastą moters balso švelnumo įspū- 
dį (kiek jautresnės klausos vyrams). Mane bent moterų balso tembras 
ypatingai veikė, ir jei kada prisimenu kitados mylėtą moterį, pirmiausia 
prisimenu josios balsą. 

Paskutinėmis gegužės mėnesio dienomis Olienika pati vedė geguži- 
nes pamaldas, atsiklaupus prie jau minėto altoriaus sodo koplytėlėje. Į 
kiekvieną litanijos intonaciją, žemaitiškai sakomą jos skambiu balseliu: 

Motina Švenčiausioji, 

Motina nesuteptoji, 

Motina nepalytėtoji, 

Pana šlovingoji, Pana maloningoji... 


Dovydo bokšte, 
Sandoros skrynia... 

Karaliene aniolų, 
Karaliene archaniolų... 


užpakaly suklupę tarnai ir kumečiai dusliai šnabždėjo atsakymus: 
melskis už mus... melskis už mus... 


Pasibaigus litanijai, Olienka skaitė maldelę „Po tavo apgynimu“, oį galą 
visi užtraukdavo giesmę Marijai pagerbti. Iš to netvarkingo choro aiš- 
kiai išsiskirdavo švelnus Olienkos sopranas: 


O Karaliene visų šventųjų, 

Išgirsk meldimą žmonių kaltųjų, 
Neduok mums žūti baisioj ugnyje, 
Nuvesk į dangų, Sveika Marija. 


Mielai tas vakarines pamaldas lankiau: mane žavėjo Olienkos balsas. 

Tarnams ir kumečiams gegužinių pamaldų lankymas buvo privalo- 
mas, ir jei kas neateidavo, tai arba su Olienikos žinia, arba paskui turėjo 
pasiaiškinti. Šiame žemaitiškame užkampy dar reiškėsi anų baudžiavi- 
nių laikų palikimas, kada dvarininkai stipriai reagavo į tarnų nelankymą 
bažnyčios. Kaip matom iš archyvinės medžiagos, dvarininkas Locins- 
kis 1782 m. savo valstiečiams už nesilankymą bažnyčioje sekmadieniais 
ir kitomis šventėmis skirdavo vieną darbo dieną dvare. Abelių dvaro 
savininkas už tą pat skirdavo dvi darbo dienas, o jei tai nepadėdavo, 
liepdavo plakti atkaklų bedievį rykštėmis. Kunigaikštis Oginskis sude- 
rindavo tas abi priemones: nesilankantieji bažnyčioje gaudavo dešimt 
rykščių į kailį ir vieną dieną darbo jo dvare. Patys tie dvarininkai, aišku, 
buvo bedieviai. Toks bedievis buvo ir Olieūkos vyras, kuris lankė baž- 
nyčią, kaip man sakė Olienika, „dla oka ludzkiego“ ir „žeby nie gorszyč 
kmiotkow““, o į aną koplytėlę sode ir visai neužsukdavo. Manau, jog ir 
pati Olierika netikėjo tomis maldelėmis, kurias taip melodingai skaitė 
ir giedojo: darė tatai prietaringų tėvų išauklėta, o jau sąmoningai - kad 
nepakirstų tos galingos šakos, ant kurios tupėjo ir pati, ir vyras, ir josios 
tėvai [...]. 

Artinosi Olienkos vardadienis. Jau prieš savaitę visas dvaras subruz- 
do toms iškilmėms ruoštis. 

Dienos buvo karštos, saulėtos. Vieną rytą pamačiau kieme pusplikį 
Olienkos vyrą (tada tik įsitikinau, kad jo kūnas visiškai baltas, ne toks 
kaip veidas); su šepečiu rankose vikriai sukinėjosi aplink ilgą medinį 
stalą, ant kurio gulėjo ištiestas gelumbinis kostiumas. Po pusryčių pra- 
dėjau pamokas. Kai po trejeto valandų baigiau rytmetinį darbą, žvilg- 

terėjęs pro salono langą, toje pačioje kiemo vietoje pastebėjau poną vis 
dar valant drabužius. Pro šalį ėjusi Olienka tarė: 

-Jau greit baigs, valo vienuoliktą kostiumą, o viso turi jų keturiolika. 
Prieš kokias nors iškilmes, ypač vasarą, visus valo iš eilės. 

Turiu pastebėti, kad Olienka, atsiliepdama apie vyrą, visada kalbė- 
jo pašiepiančiai (jam, žinoma, negirdint). Nenorėjau tikėti, kad vienas 
žmogus gali turėti tiek drabužių, niekuomet dar apie tokią prabangą 
nebuvau girdėjęs. Paklausiau, kodėl ponas pats valo, o ne tarnaitė. Į tai 
ji atsakė: 

- Prie savo kostiumų neprileidžia ne tik manęs, bet ir Frankos. 
Džiaugiasi tais skarmalais kaip vaikas... Kai kurie tų kostiumų yra pa- 
siūti prieš keliolika metų, kai dar buvo nevedęs, kai kurie jau ir kandžių 
apgadinti. Visi jie dedami ant kits kito į skrynią, seniausieji - ant dugno. 
Gerai, jei kurį nors apsivelka kartą per metus; yra ir tokių, kurių aš nuo 
pat vestuvių nesu dar mačiusi ant jo. Galėsi pamatyti, kaip jis iš eilės 
pradės jais vilktis, kad išsirinktų šiam kartui tinkamiausį. Kitados tuo 
reikalu tardavos su manim, dabar atsiklausia Frankos. 

Tolimesnį pasikalbėjimą pertraukė Marynka, tartum netyčia įšokusi 
į saloną ir įtariamai mus apžiūrėjusi. 

Iš tikrųjų visą kitos dienos popietį Šukšta sukinėjosi salone prieš 
sieninį veidrodį, keisdamas vieną kostiumą kitu. Krito į akį tų kos- 
tiumų trumpos rankovės (kad pro jas būtų matyti balti marškinių 
mankietai) ir labai siauros kelnės su štripkėmis pagal anų laikų madą. 
Čia pat stovinėjusi Franka patempdavo iš užpakalio švarkus, lyginda- 
vo raukšlės ant nugaros ir krūtinės, negailėjo žodžių fasonui pagirti. 
Kartais pro šalį einanti Olieūka apmesdavo juos paniekos žvilgsniu. 
Stovėdamas valgomajam, pro plyšį pravertų durų stebėjau šitą kos- 
tiumų pritaikymo sceną. Mačiau, kaip nušvisdavo Šukštos veidas, 
išgirdus ypatingą Frankos komplimentą tam ar kitam drabužiui: jis 
patempdavo ūsus į viršų, pasukdavo į veidrodį tai vieną, tai antrą 
šoną, stodavo užpakaliu ir, kad geriau save apžiūrėtų, kreipdavo, kiek 
tik pajėgdamas, galvą ant peties, ta pačia kryptimi iškišdamas liežuvį 
išpo ūsų. Galop juodu susitarė, kaip potam pasakojo Olienka, dėl tam- 
siai mėlynos spalvos kostiumo, pasiūto iš angliško ševioto prieš keletą 
metų. Keistas dalykas: prie tiekos kostiumų Šukšta turėjo tik dvi poras 
batų - kasdieninius su aulais ir šventadieniškus, šniūruojamus, seniai, 
matyti, įsigytus; buvo išdžiūvę, išblukę, oda susproginėjus, galai už- 
sirietę į viršų. Franka, apsišarvavus nusišėrusiu šepečiu ir vilnoniais 
skudurais, ilgai prakaitavo kieme, kol tepalo ir savo seilių pagalba 
grąžino jiems juodą spalvą. 


187 


Ruošėsi iškilmėms ir Olienka, tik žymiai kukliau. Vieną popietį ilgą 
valgomojo kambario stalą padengė antklode, ant kurios prosu lygino 
savo baltinius, apatinę ir viršutinę sukneles, juostas, kaspinus, nėrinius. 
Franka išprosijo staltieses.ir servetėles. Visą tą laiką seniai Petkevičiai, 
kuriuos ir šiaip maža tekdavo matyti, dabar visai nesirodė, tyliai tupė- 
dami kamarėlėje. 

Frankos padedamas Baltras tempė į kiemą raudonu pliušu apmuštus 
baldus iš salono, ten abu juos vartė ir daužė su pagaliais iš viršaus ir apa- 
čios. Dulkių debesys kilo į viršų, kėdės su išlenktomis kojomis ir minkš- 
tomis nugarėlėmis tratėjo nuo negailestingų smūgių, o sofos viena koja 
nulūžo. Baltras čia pat ją įstatė į vietą, prikalęs vinimi. Naminio darbo 
kilimai, išvilkti į kiemą ir ten purtyti, pakratė taip pat nemaža dulkių. 

Kai jau beliko dvi dienos prieš šventę, visas triūsas nusikėlė į virtu- 
vę, kur įsiviešpatavo kaimynė Felicija Rodowiczėowna, baigusi kitados 
kulinarijos kursus Varšuvoje ir dabar su pasididžiavimu rodžiusi savo 
meną apylinkės dvarininkų virtuvėse, ruošiant balius, iškilmingus pie- 
tus ir vakarienes. Toji senstelėjusi pana, geltonplaukė, kumpanosė, su 
ilgu smakru, plačių pečių ir kresno stuomens turėjo dideles, vyriškas 
rankas ir stambias kojų slėsnas - įkūnyta priešingybė švelniajai Olien- 
kai, kurią Felicija buvo įsimylėjusi kaip vyras moterį. Nepaprastos buvo 
energijos moteriškė: pati viena tvarkė ūkį, globojo išlepintą seserį (irgi 
senmergę) ir suparalyžiuotą motiną; gydė savo ir apylinkės dvarininkų 
kumečius, slapta mokė jų vaikus (žinoma, lenkiškoj dvasioj), padėdavo 
savo darbininkams lauko darbuose (pats ją mačiau grįžtančią iš šiena- 
pjūtės su dalgiu ant peties), ir prie viso to rasdavo dar laiko skaityti 
prancūziškus romanus, sekti lenkų literatūrą ir skambinti fortepijonu, 
kurį pati ir derino. 

Pro atdarus virtuvės langus nuo ryto iki vėlybaus vakaro veržėsi 
įvairiausi aromatai nuo spirginamų paršiukų, kalakutų, viščiukų, nuo 
čirškinamų padažų, nuo kepamų baumkuchenų, tortų, mazurkų. At- 
rodė, kad į Olienkos vardines suvažiuos viso pavieto dvarininkai. O iš 
tikrųjų atvyko jų ne tiek daug. 

Pirmas atdūmė pora arklių pakinkytoje kalamaškoje garsus apylinkės 
medžiotojas ir lėbautojas pan Janowicz, nedidelis raudonveidis storulis. 
Vikriai iššokęs iš vežimo, tuoj kibo bučiuoti gonkų duryse pasitikusios 
Olienkos rankas, garsiai kartodamas lenkiško linkėjimo trafaretą: 

- Sto lat, sto chat! 

Tuoj po jo atbildėjo pan Piotr Lisiecki, Maskvos universiteto studen- 


1 Šimtą metų, šimtą trobų! (Ienk.) 

tas, prieš porą metų baigęs Šiaulių gimnaziją, kur jį mačiau dalyvaujant 
mokinių chore (jis traukė tenoru, aš - altu). 

Su žmona atvažiavo pan Downarowicz, šlėktų visuomenininkas ir 
politikoje nusimanąs vyras. Irgi su žmona atvyko pan Houwalt, kurio 
protėviui, pabėgusiam iš Nyderlandų dar Albos laikais, karalius Zi- 
gmantas Augustas leido apsigyventi Žemaitijoje, padovanojęs penkis 
šimtus valakų žemės. Iš tų valakų dabar beliko tik dešimtoji dalis: kitus 
prašvilpė šaunūs Huvalto proseniai. Atvažiavo dar keletas bajorų, kai 
kurie su žmonomis ir dukterimis, bet pavardžių nebeatsimenu. Tiesa, 
prieš pat pietus viename vežime atvyko du draugai, abu viengungiai 
ir labai panašūs į kits kitą, pan Dulski ir pan Skulski. Jie man savo pa- 
vardėmis priminė anuos Gogolio Bobčinskį ir Dobčinskį, bet būdo ir 
palinkimų visai kitokių: buvo paniurę, nekalbūs, abu su ilgais nusvi- 
rusiais ūsais; susikaupę, nuleidę galvas klausė kam nors politikuojant, 
bet patys neatsiliepdavo. Po pietų mačiau, kaip jie, nuo apstaus valgio 
ir gėrimo paraudonavę, sėdėjo sofoje greta kits kito ir įsidrąsinę patys 
bandė kalbėti politinėmis temomis. Žodžiams trūkstant, padėdavo sau 
rankų judesiais ir galvų linkterėjimais. 

- Ježeli Francja tego... - sakė Dulskis, pakeldamas sulenktą dešinę ir 
ištiestą rodomąjį pirštą pasukdamas į kairę, - to Niemcy owego'... - bai- 
gė trumpą samprotavimą, riesdamas kairiąją ranką ir ištiestą rodomąjį 
pirštą nukreipdamas į dešinę. 

Jam Skulskis, su beveik tokiais pačiais rankų ir pirštų judesiais, rim- 
tai, suraukęs kaktą, atsakė: 

- Otož to, drogi panie, ježeli Niemcy tego, to Francja owego?. 

Abu atrodė patenkinti ir puikiai suprantą, ką kits kitam norėjo pa- 
sakyti. 

Iš viso buvo apie trisdešimt svečių, vyrų daugiau. Priešpiet svečiai 
kurį laiką šnekučiavo, susiskirstę rateliais; vieni sėdėjo, kiti stovinėjo. 
Nors Olienka buvo mane pristačius svečiams, atestuodama kaip gerą 
muziką ir arabų kalbos mokovą, bet niekas į mane neatkreipė dėmesio, 
pasitenkinę trafaretu: 

- Bardzo przyjemnie (arba: Bardzo mito)? 

Buvo gėda savo padėvėtų mokinio drabužių, nežinojau, kur dėti il- 
gas rankas, kyšančias iš trumpų bliuzės rankovių. Mano savimyla dar 
labiau nukentėjo, ir visas išraudau, kai viena pagyvenusi ponia, norė- 
dama mane pakalbinti, paklausė: 


V Jei Prancūzija taip, tai Vokietija šitaip (lenk). 
* Taigi, mielas pone, jeigu Vokietija taip, tai Prancūzija šitaip (Ienk.). 
3 Labai malonu (lenk.). 

- Atozjakich D.? Czy nie pana Michalta z Ruwelow krewny?! 

- Tai ne iš tų, tai iš kurtuvėniškių, - paskubėjo gelbėti mane Olien- 
ka. . 

-Kurtowiany — to Platerow, — nesiliovė senė, -i žeby tam byli jeszcze 
panstwo D., nie styszatam?. 

Kaip toliau aiškino mano kilmę Olierika, negirdėjau: užkalbinau 
po šalį ėjusį Lisieckį; pasikeičiau su juo pora sakinių, primindamas 

iaulių gimnazijos laikus. Šis veikiai nusisuko nuo manęs, girdėjęs, 
galimas daiktas, kaip kitados Chominskis apie mano toli gražu neba- 
jorišką kilmę. 

Žemaitijos dvarininkų tarpe buvo dar išlikęs senas paprotys susidu- 
riant draugėje su nežinomu asmeniu - ar jaunu, ar senu, vis tiek - išsi- 
aiškinti to asmens kilmę, kad būtų žinoma, kaip su juo elgtis; jei prista- 
tomas asmuo - ne jų luomo, pažintis buvo laikoma neįvykusia, ir po- 
kalbis čia pat nutrūkdavo. Tokią kilmės „kontrolę“ buvo lengva atlikti, 
nes ne tik apylinkės, bet ir viso pavieto bajorai pakankamai orientavosi 
kits kito genealogijoje. Šiuo atveju anoji senė, matyti, nebuvo Olierikos 
įtikinta, kad esu kilęs iš bajorų, ir savo abejojimus bus pašnabždėjusi 
kitiems: dabar svečiai ne tik nekreipė į mane jokio dėmesio, bet dar ir 
aiškiai šalinosi, atsisukdami nugara, kai tik įtardavo mane norint į kurį 
išjų prabilti. Tad atsisėdau kampe ir naudojaus proga stebėti man dar 
neregėtą šlėktų pobūvį. 

Labiausiai triukšmavo ir reiškėsi geras ūpas tame salono kampe, 
kur Jonavičius pasakojo savo medžioklinius nuotykius, iliustruodamas 
dalyką veido mimika ir viso kūno judesiais. Vieną jo pasakojimų atsi- 
menu, tačiau žmoniškai jį pavaizduoti sugebėčiau tik lenkų kalba: tiek 
jo žodžiuose buvo grynai lenkiškų posakių ir ištiktukų. Taigi anksti rytą 
tykodamas žvėrį, išgirdęs už tankių krūmų šlamant ir pastebėjęs kažką 
už tų krūmų krutant. Pats jis laukęs stirnos ar ožio ir buvęs tikras, kad 
tai jie. Negaišdamas šovęs į tuos krūmus. „Jėzus Marija! - surikęs mo- 
teriškas balsas, - ratavokit!“ Jonavičius pasileidęs bėgti į priešingą pusę 
ir bėgęs tol, kol riksmas ir vaitojimai nebebuvę girdėti. Paskui sužinojęs, 
jog tai būta kaimyno dvarininko kumetės, išėjusios į mišką pasirinkti 
žabarų ir jo pašautos į šlaunį. Visi ėmė kvatoti. 

- Kas galėjo manyti, kad taip anksti, dar prieš auštant, jau vagia 
mišką? - teisinosi Jonavičius. 

Pasigirdo ir pritarimų tam nelemtam šūviui: 

- Taip jai ir reikia, gal pagaliau ims gerbti pono nuosavybę. 


Otai iš kokių D.? Ar ne pono Mykolo iš Ruvelių giminaitis? (lenk.) 
2 Kurtuvėnai - Pliaterių ir kad ten būtų dar ponai D., negirdėjau (lenk.). 

Potam kalbos tame ratelyje nukrypo į tai, kad labai daug priviso 
vagių, kad visa tai esą darbeliai cicilikų, atkalbinėjančių žmones lankyti 
bažnyčią; kad tik kunigai palaiką moralę tamsuolių tarpe, kad jie vieni 
galį sėkmingai aiškinti „šaračkom“ šventos nuosavybės teises, paties 
Dievo nustatytas. 

Ponas Šukšta, sėdėdamas susilenkęs sofoje ir sunėręs rankas, alkū- 
nėmis atremtas į plačiai išskėstų kojų kelius, diskutavo su aplink su- 
sispietusiais vyrais paskutines politines naujienas, jo išskaitytas laikraš- 
tyje „Kurjer Warszawski“. Tiesą sakė anądien Olienka: jos vyro dabar ir 
pažinti negalėtum. Nušvitusiu veidu, blizgančiomis akimis, lėtai pynė 
jis gražius sakinius, linksniuodamas Vakarų Europos ir Japonijos vals- 
tybės vyrų vardus, smerkdamas caro politiką Tolimuosiuose Rytuose 
ir pranašaudamas neišvengiamą karą su Japonija. Kalbėjo jis palengva 
ir taip įtikinamai, kad tik vienas pan Downarowicz bandė (nors ir ne- 
vykusiai) reikšti abejojimo dėl tų išvedžiojimų, o aš net išsižiojau nu- 
stebintas tokia netikėta Šukštos metamorfoze. Žvilgterėjau į Olieūką. Ši 
mirktelėjo man ir linktelėjo galva vyro pusėn, tartum sakydama: „Štai 
koks jis gali būti, kai nori pasirodyti žmonėms“. 

Po pietų, trukusių kelias valandas ir susilaukusių triukšmingų pa- 
gyrimų šeimininkių, ypač panos Felicijos, adresu, visi suėjo į saloną. 
Pana Felicija nekviesta tuoj sėdo prie fortepijono ir paskambino iš eilės: 
Mocarto sonatą ir fantaziją, porą Šopeno ir Šumano kūrinių. Jei patsne- 
būčiau matęs, niekuomet nebūčiau patikėjęs, kad šios senmergės stam- 
bios letenos sugeba vienodai gerai išgauti iš instrumento ir stipriausius 
tonus, nuo kurių langai skambėjo, ir švelnutes, vos girdimas melodijas, 
tartum muselių zvimbėjimą. Kai Felicija pakilo nuo fortepijono, Olien- 
ka, norėdama, matyti, duoti progos pasireikšti ir man, paskelbė, kad 
dabar aš paskambinsiąs šokiams. Man tas meškos patarnavimas labai 
nepatiko, bet atsikalbėti buvo per vėlu: kelios poros tuoj išsirikiavo šo- 
kiams, o Olienka laikė padėtą ranką ant Lisieckio peties. Skambinau 
Agapito Beresnevičiaus polką, paskui - iš Olienkos išmoktą valsą, pas 
d'Espagne, krakoviaką, mazurką. Šokėjams pavargus (šoko vis tie pa- 
tys) ir salono viduriui ištuštėjus, nutraukiau skambinimą, susilaukęs 
iš moterų pagyrimo žodžių. Po to dar skambino valsą pana Felicija, o 
mane pagavo sukti įsismaginusi Olienka ir tuoj išblaškė blogą ūpą ir be- 
gimstantį pavyduliavimą, matant ją vis dedantis su Lisieckiu. Šventės 
galo nesulaukiau, nuėjau gulti. Rytojaus dieną iš Olieūkos sužinojau, 
kad dar ilgai ūžę, lošę kortomis, vakarieniavę ir pasigėrę. Išsiskirstę iš- 
aušus, o vyras sugulus buvęs jai pernelyg lipšnus ir patenkintas: mat 
išlošęs kortomis keliolika rublių, už kuriuos siūdinsiąs naują kostiumą. 

Nekalbant jau apie senius, nei Marynka, nei Vladek svečiams nesirodė, 
tik viena kita viešnia nuėjo į vaikų kambarį jų aplankyti. 

Ilgai tą naktį negalėjau užmigti. Mat pirmą kartą buvau dalyvavęs 
bajorų subuvime, taigi įvairiausi įspūdžiai maišėsi galvoje. Prisiminiau 
kai kurių ponų kalbas, ypačilgai negalėjau susivokti pasipiktinusio Hu- 
valto išvedžiojimuose dėl „cicilikų“ veiklos. 

- Tai neramūs žmonės, tie cicilikai, - rūsčiai bambėjo išsivertęs s0- 
foje Huvaltas, - ko jie kišasi, kur neturi reikalo? Mes, aišku, jų nepra- 
šom kištis; nepastebiu, kad ir „chlopai“ prašytų jų pagalbos. Statosi 
sau tikslą palengvinti vargdienių būklę. Bet juk ir aš vargdienis! Tik 
manim jie nesirūpina... Iš tiesų ar aš nevargstu? Išlaikyk kumečius, 
mokėk mokesčius, davinėk kyšius valdžiai, aukok bažnyčiai, tvarkyk 
dvaro tarnautojus, rūpinkis pajamų didinimu, - ar čia marcipanai? O 
šeimos reikalai? O vaikų mokymas? Manoji Irenka jau baigė pensiją 
Varšuvoje, reikės netrukus leisti už vyro, duoti pasogą, o iš kur imti 
pinigų, kad tik galus su galais tesuvedi? Ne, manim cicilikai nesirūpi- 
na, jiems rūpi vien „chlopų“ būklė. Jie vadina mus eksploatatoriais, o 
to nemato, kad eksploatacija pagrindžiamas visas gyvenimas: chlopai 
eksploatuoja gyvulius, gyvuliai - pašarą, mes - chlopus, mus - valdžia, 
valdžią - caras... Nebent vienas caras nekieno neeksploatuojamas. Jei ne 
mes eksploatuosim chlopus, eksploatuos juos cicilikų pastatyti žmonės, 
jų demokratinės įstaigos, kurias svajoja įvesti, ar kas kitas, - vis tiek 
eksploatacija neišvengiamas gyvenimo reiškinys. Ir jei kokia jų įstaiga 
eksploatuos chlopus, tatai bus žiauresnė eksploatacija negu mūsiškė. Iš 
cicilikų chlopai pasigailėjimo nesusilauks. O mes dažnai nusileidžiam 
kumečiams, pasigailime jų. Mūsų, Žemaitijos bajorų, tarpe nerasi žvė- 
ries dvarininko, kuris čiulptų, kaip jie sako, savo tarnų kraują. To mes 
nedarom, tatai mums pagaliau ir nenaudinga. 

Klausydamas tokių Huvalto išvedžiojimų ir aš galvojau, kad nebū- 
tinas reikalas neprašomiems cicilikams stengtis pertvarkyti pasaulį. Bet 
dabar, susirietęs lovoje ir prisiminęs patirtą pažeminimą, kada visi tie 
ponai atsukdavo nugarą į mane, negalintį pasigirti bajoriška kilme, da- 
bar pamaniau: gerai būtų, kad jus, pasipūtėlius, kas nors sutvarkytų, 
ar tie cicilikai, ar kitas kas: neriestumėt nosies, lengviau būtų gyventi 
tokiems kaip aš. Dabar atrodė, kad Huvaltas klydo, sakydamas, jog pa- 
tiems skriaudžiamiems neprašant gelbėti, nesą reikalo jais rūpintis. At- 
ėjo į galvą tada toks palyginimas: sergąs šiltine ar kokia kita užkrečiama 
liga turi būti gydomas, nors pats ir neprašytų to gydymo, - dėl bendro 
labo, kad neužsikrėstų kiti. Lygiai taip ir socialinės neteisybės turi būti 
šalinamos, net jeigu vienas kitas skriaudžiamųjų - ar dėl neišmanymo, 

ar dėl apsileidimo — to nenori. Tatai turi būti daroma dėl bendro labo. 
Apie socializmo mokslą neturėjau tada jokio supratimo, bet jutau, kad 
socializmas yra kažkas galinga, jeigu ponai bajorai jo nekenčia ir bijo, 
ir kad man kitados bus pakeliui su socialistais, nes ne pakeliui su ba- 
jorais. 

Ryto metą klausiau Olienkos, ar ji negalėtų papasakoti ką nors apie 
„cicilikus“, bet ši pasirodė žinanti apie juos tiek kiek ir aš; tik girdėjusi iš 
Užvenčio klebono, savo giminaičio, jog jie esą blogi žmonės, bažnyčios 
priešai. Žemaitijoje, laimei, jų esą nedaug, tik vienas kitas su savo vadu 
Povilu Višinskiu... 

Vasara ėjo į galą. Nepasijutau, kaip atėjo laikas grįžti į Šiaulius. Per 
tuos du mėnesius gerokai susigyvenau su Pavyšniu - su jo sodu, su 
dvarą supančiais kalneliais ir krūmais, su gražiai vingiuojančia Kra- 
žante. Patiko man ir tolimesnės Pavyšnio apylinkės. Už kokio varsto 
nuo dvaro, pro retus krūmus, augančius pelkėtoje pievoje, matėsi ant 
kalno balti Kolainių bazilijonų vienuolyno rūmai, caro valdžios paversti 
cerkve, aprūpinančia iš Rusijos čion atkraustytų burliokų „dvasinius 
reikalus“. Gražiais vasaros popiečiais dažnai ateidavau į Kolainių kalno 
papėdę ir iš ten stebėjau žydrame danguje baltuojantį seno vienuolyno 
pastatą, kurio stogą puošė, matyti, neseniai išdygusi svogūno pavidalo 
bonė. Platūs reginiai atsiskleisdavo ir nuo kalno prie Radavičaitės dva- 
ro: iš čia, už milžiniško, keliolikos varstų slėnio, nusėto kaimeliais ir 
žaliuojančiais sodais, pačiame horizonte buvo matyti Kražių miestelio 
bažnyčios - viena balta, mūrinė, kita medinė, pilkšva. Nors aplink Pa- 
vyšnį nebuvo tokių didelių miškų kaip apie Kurtuvėnus, vis dėlto vie- 
tos kalnuotumas ir įvairumas linksmino akį ir nuteikdavo žvaliai. Taigi 
iš vieno šono gaila man buvo skirtis su Pavyšniu, ypač kad Olieūkos 
malone visu kuo buvau čia aprūpintas: ji pati per pertraukas atnešdavo 
ką tik pamilžto pieno ąsotėlį, o kai ėmė sirpti braškės, ir tų negailėjo. 
Pati pasiuvo man naujus marškinius, kurių teturėjau dvejetą, ir tuos 
pačius lopytus. Tačiau iš kito šono nekantriai laukiau, kada galėsiu iš- 
trūkti iš to „rojaus“: ėmiau bodėtis nerūpestingu gyvaliojimu dvare, ir, 
be to, ėmė įkyrėti ir Olienkos meilė. Turiu pasakyti, kad prie intymių 
santykių tarp mūsų nepriėjo: man tokie santykiai nerūpėjo, buvau per 
jaunas, o Oliefūikai nemylimo vyro „zwierzęca namietnošė“", dėl kurios 
ji dažnai man skundėsi, sukeldavo pasišlykštėjimą. Šiaip tenkinomės 
nežymiais rankų paspaudimais, reikšmingais žvilgsniais, mano užuo- 
jauta žodžiais jai verkiant, laukinių gėlių pluoštais. Ankstyvais rytais, 


„gyvuliška aistra“ (Ienk.). 

vyrui išėjus į laukus, Olienka pro atdarą langą įmesdavo man ant lovos 
kelias gėles - rožes, konvalijas (pakalnutes), rūtų puokšteles, kurias at- 
sibudęs spaudžiau prie lūpų. Ji dažnai savo delnu uždengdavo mano 
nosį ir burną sakydama: +. 

- Tavo akys, kakta ir plaukai - nuostabiai gražūs... Bet apatinė vei- 
do dalis „nieksztattna“'. Kaip būtų kilnu, jeigu pajėgčiau tenkintis vien 
tavo veido viršutine dalimi! Bet ne: jaučiu geismą bučiuoti ir negražias 
veido dalis. Kas tikrai myli, tam viskas pas mylimąjį miela... 

Vladek liko dar neparuoštas egzaminams, todėl Olienka išsirengė 
nuvežti į Šiaulius mane vieną. Tas pats Baltras, tuo pačiu vežimu, pri- 
kimštu šieno ir dobilų, vieną gražų rytą išvežė mus į Užventį. Iš ten 
per Beržėnus ir Šaukėnus pasiekėme Kurtuvėnus, kur Olierika sustojo 
pasiganyti pas tą pačią Charžauskienę. Nubėgau į ubagyną. Motinos 
neradau, buvo išvykusi į Šiaulius ieškoti man buto naujiems mokslo 
metams, o tėvas tik paklausė, ar nieko neišleidau iš šios vasaros uždar- 
bio. Parodžiau jam dvi auksines dešimtrublines, vakar vakare įteiktas 
man Olienkos. 

- Žiūrėk, kad neleistum be gyvo reikalo kapeikos, - mokė tėvas, — 
atliekamo pinigo neturiu, nieko iš manęs negausi. Pats turi užsidirbti, 
jei nenori stoti į seminariją. Pagavęs kur kokį rublį, turėsiu siųsti Lion- 
ginui: jis gyvena uždarytas seminarijoje, taigi ir uždarbio jokio iš šalies 
negali turėti. 

Išklausęs pamokslą ir pabučiavęs tėvui į ranką, grįžau pas Char- 
žauskienę. Olienka jau buvo bebaigianti užkandžiauti, pasiūlė ir man. 
Arkliams pasilsėjus, vykome toliau. Ir dabar, kaip anąkart, beveik visą 
laiką tylėjom. Olienka buvo susimąsčius, aš neturėjau ką sakyti. Ištrū- 
kęs iš meilės svaigulio, ėmiau kritiškai žiūrėti į OlieAkos santykius su 
manim. Ar čia buvo vien tuščias viskuo aprūpintos poniutės užgaidas? 
Arjos kerštas neištikimam vyrui? Ar gal čia buvo tai, kuo ji pati kaltino 
savo vyrą: jam tiko tvirkinti nekaltas mergaites, o ji bandė tatai daryti 
su berniukais? Bet ši paskutinė prielaida rodėsi neįtikinama, prisiminus 
jos nuoširdumą, meile žėrinčias akis, svaiginančius glamonėjimus. Ne, 
žaidimu, tuščiu kaprizu ar veidmainyste neturėjau teisės jos kaltinti. 
Kad Olienika žiūrėjo į mūsų meilę rimčiau, turėjau tam daiktinį įrody- 
mą: ji padovanojo man auksinį žiedą su brangakmeniu: 

- Tebūnie jis, - pasakė, - mūsų meilės laidas, teprimena tau mano 
pažadą laukti, kol baigsi mokslus. (Žiedo to, žinoma, nenešiojau, lai- 
kiau paslėptą, užstačiau lombarde studentaudamas ir neišpirkau.) 


1 „negraži“ (lenk.). 

Šiauliuose Olienika šį kartą sustojo ne pas Pečkauskienę, bet pas kitą 
savo gerą pažįstamą aną Jakševičienę, kurios namo antrame gale gyve- 
no pan Strzygocki, bindiužnikas. Įvažiavus į kiemą, vakaro prieblando- 
je pamačiau languose senus pažįstamus, išsirikiavusius ta pačia tvarka 
kaip anuomet, prieš šešetą metų: viename lange tįsojo kiek senstelėję, 
jau nebe raudoni, išpurpę ir pageltonavę panelių Stšigockaičių veidai, 
antrame - riestaūsis pan Jamont, o trečiame - pati namų šeimininkė, dar 
labiau išblyškusi ir raukšlėta lupikė Jakševičienė. Olienka pasikvietė 
kartu užeiti pas Jakševičienę. 

-Jau vakaras, - įtikinėjo mane, matydama, kad tas kvietimas nelabai 
man patinka - buto dar neturi, o čia galėsi ir pernakvoti. Senė - gera 
mano pažįstama, gyvena viena, vietos yra daug. Tiesa, ji baisiai šykšti, 
bet nieko, susitvarkysiu. 

Baltras, matyti, jau buvo čia buvęs: išlipęs iš vežimo, tuoj stvėrė mū- 
sų daiktus ir gabeno į priebutį. Kai ėjom pro Jakševičienės langą, išblyš- 
kusio veido jame jau nebemačiau. 

Sudėjęs daiktus priebutyje, Baltras nuėjo arklių iškinkyti, o Oliefka 
ėmė belstis į duris. Po valandėlės iš už durų pasigirdo rūstus, girgždan- 
tis senės balsas: 

- Kto tam i czego trzeba?! 

- To ja, Szukszšcina Aleksandra z Powišnia... Przyjechatam odwie- 
dzič panią Jakszewiczową... Coš tam i przywioztam - wiejskich dar6ow 
w upominku?. 

- A, to pani, - švelnesniu balsu sugirgždėjo senė, kartu plačiai pra- 
verdama duris į prieangį. 

Tamsiame tarpdury pasirodė smulkutė, vienplaukė, žila senės šmė- 
kla, tiek liesa, išdžiūvusi, jog juodi jos drabužiai atrodė pakabinti ant 
griaučių. 

-Proszę, proszę, - kvietė ji, - oto mita niespodzianka... Wszyscy mnie 
pozapominali, jak to zwyczajnie - stare graty... Moze i maselko jest?? 

- I maselko i wędlinka, wszystkiego po trochę“, - atsakė Olierika, 
lenkdamasi pabučiuoti senės veidą. 

- Tai laiminga man diena. Nuo pat ryto esu nevalgius, - nieko netu- 
riu, zesziam na psy?, kaip sakoma, tik arbatos stiklą išgėriau, - girgždėjo 


'  Kastenir ko reikia? (Ienk.) 

2 Taiaš, A. Š. iš Pavyšnio... Atvažiavau aplankyti p. J. Šį tą ir atvežiau - kaimo gėrybių 
dovanoms (lenk.). 

Prašom, prašom; tai malonus netikėtumas. Visi mane užmiršo, kaip paprastai - seną 
šlamštą... Gal ir sviestuko atsiras? (Ienk.) 

Ir sviestukas, ir kumpiukas, visoko po truputį (lenk). 

nuriedėjau į šunų kompaniją (= nusigyvenau) (lenk.). 

senė, tūpčiodama pirmyn ir praverdama duris į apytamsį kambarį, į 
kurį reikėjo nusileisti keliais laiptukais. 

- Galėsi ir pati pavakarieniauti... Tik gaila, kad malkų neturiu: bū- 
čiau paspirginusi kiaušinienę, jei atsivežei kiaušinių. 

- Atsivežiau virtų, - tarė Olienka. - 

- Tai ir gerai: ir be klapato, ir skalsiau, jei kietai virti. 

Visa tai kalbėdama, senė tūpčiojo po kambarį, pasilenkus ir kažko 
graibydama ištiesta ranka pasieniais ant aukštų skrynių, kurių viena 
kita buvo apdengta margais skudurais. 

- Jau temsta, - girgždėjo senė, — reikėtų užžibinti šviesą tokiai retai 
viešniai... Jau bus turbūt metai, kaip nesimatėm. Taip, rodos?.. Niekur 
nerandu to žvakigalio. O juk neseniai esu jį mačiusi kažkur čia. Pati žva- 
kės nedeginu, dienos dar ilgos... Ar nebus tik pavogusi ta Katrė? Nepa- 
tinka ji man, oi nepatinka: taip ir žvalgosi, ką čia pačiupus. Ponia žinai, 
moku jai pusantro rublio mėnesiui... Pamanykit — pusantro rublio! O 
ką ji dirba? Juk ateina ne kasdien; patvarko kambarius, šį tą iš baltinių 
paplauna, palopo juos, atneša vandens ar malkų, šeštadieniais pašluoja 
gatvę ir pusę kiemo (antrą pusę šluoja pan Strzygocki, kaip sutarta), nu- 
eina į turgų duonos ar kokio svogūno - ir viskas... A, štai va, suradau. 

Senė išsitiesė, pakėlė sijoną ir kažkur iš apačios išsitraukė „sierči- 
ką“ (sieros degtuką). Pabraukius juo į sieną, uždegė, prikišo surastą 
žvakigalį, įstatytą į raudono molio žvakidę, ir užžibino šviesą. Mes su 
Olienika visą laiką stovėjom prie durų. 

- Eisiu atsinešti daiktų, — tarė Olienka ir pasikvietė mane padėti. 

Kai sunešėm į vidų daiktus, ant priglausto prie sienos stalo jau sto- 
vėjo žvakė, kurios šviesoje galima buvo šį tą įžvelgti patalpoje. Kamba- 
rys buvo nemažas, per viso namo platumą. Prie vieno lango (į kiemą) 
stovėjo senas fotelis, kur leido savo nelinksmas dienas šeimininkė, lū- 
kuriuodama klientų. Pro kitą langą priešais matėsi sodo medžiai, ku- 
rių šakos siekė lango stiklus. Pasieniais rikiavosi kelios įvairaus dydžio 
skrynios: vienos — aukštos, su lygiais viršais, kitos - mažos, kuprotos. 
Tarp skrynių kur ne kur stovėjo kėdės, taip pat nevienodos. Krito į akį 
kėdė su balto šilko sėdyne ir tokia pat nugarėle; jos dailiai išlenktos ko- 
jos buvo paauksuotos; žvakės šviesoje spindėjo ir paauksuoti nugarėlės 
rėmai. Daugiau kambary nieko nebuvo. Sienos tinkuotos, plikos, lubos 
senoviškos, su balkiais. 

Tuo tarpu Olienka dėliojo ant stalo savo „wiejskie dary“! — pyra- 
gą, sviestą, sūrį, kumpį, kiaušinius, o senės žvalios akys sekė jos rankų 


„kaimo dovanas“ (lenk.) (red. pastaba). 

rėjo būti gražus: pailgas, skersai išilgai išraižytas daugybės raukšlių, 
buvo taisyklingų bruožų. Anuomet romėniškos nosies galiukas nusvi- 
ro sučiauptų lūpų link. Aukštai iškilę antakių puslankiai puošė raukš- 
lėtą kaktą, viršum kurios vėlėsi seniai šukas pamiršusios žilų plaukų 
garbanos. Kaip paskui sužinojau iš Olienikos, šitie šykštuolės griaučiai 
priklausė kitados vienai iš gražiausių Žemaitijos bajoraičių, vienturtei 
panai Godlevskaitei. Jos tėvas valdė didžiulius žemės plotus Šiaulių 
paviete, o dėdė turėjo Fredos dvarą Kaune ir visą Garliavos valsčių, 
lenkiškai vadinamą anuomet „Godlevo“ (pagal Godlevskio pavardę). 
Gražuolė įsimylėjusi tėvo ūkvaizdą, bajorą Jakševičių, prieš tėvo norą 
padariusi „mezaliansą“, ir po keliolikos metų vyrui žuvus per 63-ių 
metų sukilimą, liko bevaikė našlė. Iš didelių turtų jai likę tik šitie namai 
Šiauliuose ir netoli Radviliškio dvarelis, kurį ji perleidusi tėvo giminai- 
čiui, irgi Godlevskiui. 

Pamačius tiek gėrybių ant stalo, šykštuolė pasikvietė mus sėstis, o pa- 
ti, tūpčiodama po kambarį ir nenuleisdama akių nuo valgių, girgždėjo: 

- Dabar pravartu būtų ir samovaras... Retai aš jį tekaitinu... netu- 
riu nei skalų, nei anglių. Tiesą pasakius, jis man ir nereikalingas... Gal, 
Oliernika, norėtum nupirkti... pigiai parduosiu. Aš verdančio vandens 
rytais gaunu iš ponų Stšigockių ar iš pono Jamonto, o vakarais stiklinę 
pieno imu iš Stšigockių... Su tuo samovaru vien tik klapatas man: iš- 
nešus į priemenę, kad užkaistų, visą laiką stovėk prie jo ir dabok, kad 
kas Ino SS Turbūt dar negirdėjai, kaip anądien pavogė samovarą 
pas ponią Cesnavičienę... Ir juk verdantį pavogė... Valandėlei nuėjo į 
kambarį, ir kai grįžo, vietoje samovaro - che, che, che - rado tik klaną 
garuojančio vandens: išpylė vandenį ir nusinešė... Pagedo Žmonės, vi- 
siškai pagedo... nebegerbia nuosavybės... 

Į tas ir panašias Jakševičienės kalbas Olienka prijaučiančiai lingavo 
galva ir tik retkarčiais įterpdavo: 

- Ach, biedna, biedna pani... Pamanykit: tiek vargo senatvėje!.. Žmo- 
nės, aišku, visai pagedo... 

Staiga kažkas pasibeldė į duris iš lauko. Šykštuolė sustingo vietoje, 
išplėtė į vieną tašką įbestas akis ir laukė be žado, pirm iškėlus į viršų 
išdžiūvusią rankutę, tarytum duodama mums ženklą ramiai sėdėti. 

- Kas gi čia būtų taip vėlai? — šnabždėjo sau senė, pakreipus galvą į 
durų pusę ir pravėrus iš baimės lūpas. 

Pasigirdo antras, kiek smarkesnis, beldimas. Jakševičienė sujudo, 
pasikėlė laiptukais ir nutūpčiojo per priemenę prie durų. Pro paliktas 
atdaras duris išgirdom josios balsą: 

- Kto tam tak požno? A, to pani... Zaraz, zaraz!. 

Po valandėlės senė ėmė leistis laipteliais atgal, o iš paskos ėjo aukšta 
moteriškė kalbėdama: 

- Pamačiau iš sodo pusės šviesą ir pamaniau, kad gal kas atsitiko 
poniai, gal susirgot... Vasarą niekuomet šviesos nežibinat... Štai ir atėjau 
aplankyti. 

- Neilgam to žvakigalio užteks, - atrėžė senė, - netrukus bus tamsu 
kambary... Mat svečių susilaukiau, tad ir užžibinau paskutinę žvakutę. 

- Bet, poniute miela, aš tuoj atnešiu lempą, gerą stalo lempą, - pa- 
skubėjo įsiteikti šykštuolei viešnia, sustojusi laiptuose. 

- Lempą? Lempa būtų gerai... Tada ir samovarą užkaitinsiu, arbata 
pavaišinsiu. Tik cukraus, - to tai neturiu, — tarė Jakševičienė, taip pat 
sustojusi duryse. 

- Ir cukraus atsinešiu, - pasiūlė viešnia, - ir stiklinių, ir šaukštukų... 
visko, ko reikia. 

Tai pasakiusi viešnia apsisuko ir išdūmė. 

- Tai ponia Putramentienė, kaimynė, - aiškino grįžusi senė, - pa- 
matė, kad stalas pilnas valgių, ir pasišovė su savo lempa, stiklinėmis... 
Kiekvienas tik tykoja, kur galėtų veltui pavalgyti. Pamatysi, Olienka, ji 
dar kitą tokią kaip pati atsives, savo prietelką Kundrotienę. Jos abi to- 
kios: kur tik užuodžia pakasynas, krikštynas, vardynas ar šiaip vaišes, 
tuoj abi ir prisistato... O kad pačios kada pasikviestų ką nors, išskyrus 
kunigus, pas save, to nesulauksi... Tokios klempos! Nesakau, kad būtų 
vargšės, neturtingos. Bet ne: Putramentienė turi du nuomininkus ir dar 
vieną namo galą išnuomoja krautuvei - semiasi pinigus maišais... O 
Kundrotienė —tai jau tikra turtuolė: prie namo sodas, gėlynai, už miesto 
dvarelis, tiesa, apleistas, bet pajamų duoda pakankamai. Visus pinigus 
sukiša kunigams, pati kiauras dienas tupi bažnyčioje, sakosi vyro na- 
bašniko negalinti užmiršti, o kunigams iš to tik pelnas... 

Žvakigalis ėmė čirškėti, pagaliau visai užgeso. Sėdėjom tamsoje. Per 
visą tą laiką nepratariau nė žodžio: nebuvo nei progos, nei noro. Žvakei 
užgesus ir senei nutilus, Olienka prislinko prie manęs, paėmė mano 
ranką į savas ir ėmė pasakoti senei apie savo gyvenimą kaime, apie ne- 
sutarimus su vyru. Jakševičienė, matyti, apie visa tai jau buvo girdėjusi 
ir dabar tik smulkmenų smalsiai klausinėjo. 

Po kiek laiko vėl pasigirdo beldimas į duris. Jakševičienė neapsiri- 
ko: Putramentienė atsivedė ir Kundrotienę. Žibalinė lempa apšvietė ir 
valgius ant stalo, ir abi viešnias. Jos buvo vidutinio amžiaus moteriškės, 

Kas ten taip vėlai? A, tai ponia... Tuoj, tuoj (Ienk.). 

liesos ir aukštos, tamsiais apdarais, su juodomis skrybėlėmis ant galvų. 
Su Olienka jas supažindino Jakševičienė: o mano adresu pamurmėjo, 
kad „ten kawaler - to nauczyciel dzieci pani Szukszšcinej“!. 

Viešnios susėdo prie stalo ir — ar jos retai tevalgė, ar tiek labai buvo 
išalkusios - godžiai apžiūrinėjo Olienkos sustatytus valgius. 

- To prawdziwy bal?, - tarė Putramentienė. 

— Obfite dary wiejskie?, - atsiliepė Kundrotienė. 

Senei besirengiant užkaisti samovarą, Olienka pasiūlė, kad tatai ga- 
lis atlikti Baltras, ir išėjo jo paieškoti. Netrukus grįžo: Baltras, pasirodo, 
jau knarkiąs vežime, negalima prisižadinti. Tada senė pati nuklampojo 
į priemenę. Ilgai ten rausėsi, bildėjo. Grįžus sugirgždėjo: 

- Nieko, atrodo, iš to samovaro nebus. Porą balanų dar radau, bet 
anglių - nė vienos. O gerai atsimenu, kad buvo kampe keletas. Bene bus 
tik toji Katrė paglemžusi? Ak, tie žmonės, žmonės... Tik tykoja, kad ką 
pagrobtų. Niekuo pasitikėti negalima, pagedo svietas... 

Olienika nuėjo pas Stšigockius, ir viena pana Stšigockaitė netrukus 
pastatė ant stalo verdantį samovarą. Ji manęs nepažino, o aš nenorėjau 
prisiminti jai. 

Pradėjom vakarieniauti. Olienka ir aš bevalgydami stebėjom, kaip 
šeimininkė su savo viešniomis — tikros trys megeros - gobiai dėjosi į 
juodus įdubimus plačiai pravertų burnų didelius valgio gabalus. Nega- 
lėjau suprasti, kodėl tokį gerą apetitą turėdamos šios trys šmėklos yra 
tokios liesos, sudžiūvusios. Olieūkos akyse, kuriomis ji iš po savo sun- 
kių vokų laiks nuo laiko pažiūrėdavo į mane, mačiau vos sulaikomos 
šypsenos žiburėlius. Prisisotinę siurbėme su megeromis arbatą. 

Staiga vėl kažkas pasibeldė. 

- Kogo to jeszcze pan Bėg przynosi?* - dviem pirštais braukydama 
siauručių lūpų galus, nepasijudindama iš vietos, prisisotinusi, jau nebe- 
baimingai tarė Jakševičienė. 

Kai netrukus vėl pasigirdo beldimas, senė atsklendė duris ir įsilei- 
do... motiną: tamsiame tarpdury pamačiau josios nedidelę figūrą, ap- 
gaubtą tamsia skara. Pasisakė sužinojus iš ponios Pečkauskienės, o ši 
girdėjus iš ponios Putramentienės (suskubo aplakstyti miestą!), kad pas 
ponią Jakševičienę sustojus iš Pavyšnio atvykusi ponia „Szukszšcina“. 
Nepaprastai mandagūs motinos išsireiškimai, jos nužemintas pasisvei- 
kinimas su Jakševičiene ir Šukštiene, nusilenkimas Putramentienei ir 


„tas kavalierius, tai mokytojas vaikų p. Š.“ (Ienk.) 
Tai tikras balius (lenk.). 

Gausios kaimo dovanos (lenk.). 

Ką čia dar Dievas atneša? (lenk.) 

Kundrotienei, - visa tai padarė gerą įspūdį kaip Oliefkai, taip ir me- 
geroms. Jakševičienė pakvietė motiną sėstis ir išgerti stiklą arbatos. Ši 
neatsisakė ir, mandagiai padėkojus, atsisėdo ant kėdės galiuko. Paskui 
pasisakė atėjus mane nusivesti pas ponią Pečkauskienę, kur aš rasiąs 
nakvynę. Olienka užprotestavo, pareiškė, jog aš jau turįs nakvynę ir 
ateisiąs pas Pečkauskienę rytoj rytą; ji turinti dar su manim pasikalbėti, 
šį tą aptarti. Be to, čia yra mano daiktai, dar neišskirti iš bendro laga- 
mino. Motinai nieko kito neliko, kaip tiktai sutikti su tokiu dvarininkės 
sprendimu. Motinai išėjus, Olieūka trumpai papasakojo megeroms apie 
ją, apie jos pastangas apšviesti sūnus, „išvesti juos į žmones“. Megeros 
ėmė žiūrėti į mane palankia akimi, motinos adresu pasipylė kompli- 
mentai. „Wielki duch w malym ciele“', - tarė šykštuolė Jakševičienė 
motinos adresu. 

Netrukus išsidangino ir viešnios, pasiimdamos lempą, cukraus liku- 
čius ir stiklines su šaukštukais. Jakševičienė užleido savo lovą Olienkai 
(gretimam kambary), o man čia pat patiesė ant skrynios sutrūnijusį ki- 
limėlį. Vietoj priegalvio padėjo maišelį su džiovintomis gydomosiomis 
gėlėmis, pati nuėjo į kamarą už priemenės. Pradėjęs migdytis, pajutau 
ant veido švelnų pabraukimą ir Olienkos plaukų kvapą; pašnabždėjo 
manį ausį: 

- Tau čia kieta, ir neturi kuo apsikloti... Eikš pas mane, lova plati, 
sutilpsim... 

Mano guolis iš tikrųjų buvo kietas kaip akmuo, todėl nesipriešinau, 
kai Oliefika ėmė tempti nuo skrynios, o paskui patamsy vedėsi į greti- 
mą kambarį. Pati atsigulė prie sienos, man užleido vietą iš krašto. Lova 
nebuvo tokia plati, kaip ji sakė, todėl gulėjom prisiglaudę. Prisiminė 
Stšigockaitės: toks pat stiprus ir nemalonus prakaito kvapas dvelkė 
nuo Olienkos. Pramiegojom iki auštant, kaip Sokratas su Agatonu, tik, 
deja, Agatono, nors jaunesnio, vaidmuo teko Olienikai, o man - vyres- 
niojo Sokrato“. Prieš auštant Olienika šiurkščiai išstūmė mane iš lovos. 
Prieblandoje susiradau savo guolį, kur susirietęs pamiegojau dar porą 
valandų. 

Ryto metą Olierika buvo be ūpo, tylėjo ir nežiūrėjo į mane. Po pusry- 
čių senė įsirioglino į savo fotelį prie lango, aš atsisveikinau su Olienka, 
linkterėjau galva Jakševičienei ir, pasiėmęs savo daiktus, nuėjau ieškoti 
Pečkauskienės bendrabučio. Motina vakar pasakė, kad Pečkauskienė įsi- 
kūrė kitam name, Sodų (Posadna) ir Kiaulių (Šwiūska) gatvių kampe. 


* „Didelė siela mažam kūne“ (Ienk.). 


* Platonas. Puota, 218 c. 


Eidamas galvojau apie vakarykščius įspūdžius, kurių buvo nemaža. 
Šykštuolė Jakševičienė kaip gyva stovėjo (deja, ir dabar tebestovi!) ma- 
no akyse. Nedaug tokių tipų teteko paskui matyti. 

Susiradęs Pečkauskienės butą, užėjau tiesiai į virtuvę, tikėdamasis rasti 
ten motiną. Ji dar vakar buvo pasakiusi, kad nakvosianti pas Anusią, 
Pečkauskienės tarnaitę. Šitą Anusią, žemo ūgio, storą, kokių trisdešimt 
metų merginą, Pečkauskienė buvo atsivežus iš savo dvaro ir pavedus 
jai virėjos bei kambarinės pareigas. Anusia buvo gražaus veido, rau- 
donskruostė žemaitė su viena didele akim (antra akis, išvarvėjusi, buvo 
amžinai užmerkta; kur, kada ir kaip šita gražuolė nustojo akies, niekas 
nežinojo, pati ji nepasakojo). Buvo labai pastabi, bet pikta ir pašaipi- 
ninkė. Šiais metais, vėlybais vakarais, prieš gulsiant, vienas kuris mū- 
sų paprastai užsukdavo į tamsią Anusios kamarėlę už virtuvės, neva 
paklausti, kelinta valanda (ji turėjo laikrodį žadintuvą), bet iš tikrųjų 
paglostyti jos karštą kūną. Ji gulėjo susivyniojus į paklodę ir leidosi 
glostoma tik iki krūtinės. 

Buvau ir aš porą kartų užsukęs pas Anusią paklausti valandos, bet 
dažniausiai lankėsi Šukšta, Nargelavičius ir Pšeciševskis. Anusia ne- 
draudė mums lankytis. Tokia lipšni naktį, dienos metu keršijo mums už 
savo silpnybę, įvairiai pravardžiuodama, o man, eidama pro šalį, piktai 
pašnabždėdama „ubago vaks“. Nesuskubusi tą pačią dieną grįžti į Kur- 
tuvėnus, motina kartais nakvodavo pas Anusią, atsilygindama tai sūrio 
gabalu, tai dešrigaliu. Anusia buvo vienintelis asmuo visoje Pečkaus- 
kienės „stancijoje“, kuri kalbėjo žemaitiškai, ne lenkiškai; nors lenkiškai 
ir rusiškai mokėjo, bet ką paklausta, atsakydavo tik žemaitiškai. 

Man besikalbant su Anusia, iš kurios sužinojau motiną dar auštant 
pėsčią išėjus į Kurtuvėnus, iš priemenės atsidarė durys ir į virtuvę įė- 
jo išdžiūvusi Pečkauskienė. Kažkas panašaus į šypsnį iškraipė jos su- 
čiauptas lūpas; žemai nusilenkęs, pabučiavau jai į ranką. Nei ji, nei aš 
nepratarėm nė žodžio. Tarpdury apsisuko, nežymiu galvos mostelėji- 
mu kviesdama sekti. Iš tamsios priemenės įėjom į didoką - vieno lango 
ir trijų durų - tuščią prieškambarį, kur kampe stovėjo nepaklota medinė 

lova. Pusiau atsigręžus, Pečkauskienė kiek pajudino ranką lovos link ir 
vos girdimai tarė: 

- Pan tu będzie spar. 

Ji išėjo, o aš iš apmaudo netekau žado. Atsisėdau ant lovos briaunos, 
pasilenkiau ir delnais suėmiau veidą. Nelinksmos mintys apspito. 

- Ir vėl, - pamaniau, - teks gyventi prieškambary... Man, penktos 
klasės mokiniui, kurį neseniai taip karštai mylėjo graži dvarininkė, ku- 
ris vasarą turėjau didelį atskirą kambarį, - man teks dabar kaip kokiam 
šuniukui prieškambary drybsoti... Ne, su tuo nesutiksiu, verčiau visai 
išeisiu iš gimnazijos, verčiau kaip Pšijalgovskis stosiu į seminariją... 

Man taip susirūpinus, iš priemenės kiek prasivėrė durys, pasirodė 
Anusios galva. Prakišus ranką, davė ženklą eiti pas ją. Virtuvėje įsirėmė 
į šonus ir, įsmeigus į mane savo vienintelę akį, tarė: 

- Aha, nepatinka? Ką duosi, jei tave įstatysiu į padorią stanciją? 

Pagriebiau ją į glėbį ir sušukau: 

- Padaryk, Anusia, padaryk, geroji... Aš niekuomet tau to neužmiršiu. 

- Ar karšinsi mane, kai susensiu? - juokėsi ji. 

- Būk tikra, Anusia... Aš tave taip mylėsiu... 

— Na, gerai... Vienoje stancijoje yra dar vieta lovai. Tiesa, prie pat du- 
rų, bet nepalyginti geriau kaip prieškambary. Ten jau stovi dvi lovos - 
Mečiuko (Bortkevičiaus) ir Jasio (Šukštos), pastatysiu dar tavo. Ponia 
laiko tą vietą pelningesniam kaip tu kvaterantui, bet... 

- O kaip ponia? Ar sutiks? - pertraukiau. 

- Ne tas dabar jai rūpi... Ji viską, ale viską užmiršta. Kai pamatys 
tavo lovą naujoje vietoje, pasakysiu, kad pati ten liepė pastatyti. Matai, 
kokia ji dabar. Ir kalbėti užmiršo. Aš dar tau papasakosiu kai ką... Na, 
eiva! 

Be didelio vargo įtempėm lovą į kambarį. Viskas pasisekė gerai: po- 
nia neužklupo, o būsimųjų kaimynų kambary nebuvo. Anusia atnešė iš 
tvarto šieniką, iš virtuvės — motinos atvežtas antklodę ir pagalvę; prie 
durų pakabino rankšluostį. Atsinešiau savo ryšuliuką ir pakišau po lo- 
va naujoje vietoje. 

Anusiai išėjus, apsižvalgiau po kambarį. Buvo ilgas ir tiek siauras, 
kad visos trys lovos, priglaustos prie sienos, stovėjo po viena kitos, ne- 
palikdamos jokio tarpo. Nuo tų paeiliui išrikiuotų lovų iki priešingos 
sienos buvo ne daugiau kaip vienas žingsnis. Kitos dvi sienos (kambario 
galuose) buvo siaurutės: vienoje - durys, priešingoje - langas. Prie lan- 
go (į kiemą) stovėjo įspraustas staliukas, po staliuku pakišta taburetė. 


*! Tamsta čia miegosi (lenk.). 


- Teks mokytis bendram kambary, - pamaniau, - prie tokio siauro 
staliuko ir vienam sunku tilpti (nuo 5-os klasės bendrabučio mokiniai 
turėjo teisę mokytis ne prie bendro stalo, bet savo kambariuose). 

Kambario sienose išklijuotų popierių nei spalvos, nei piešinio ne- 
buvo galima išskirti; tiek buvo pasenę, pageltę, suplyšę ir net kai kur 
nuo sienos nusvirę suraitytais gabalais. Nuėjau pasižvalgyti po kitus 
kambarius. Iš prieškambario, iš kur ką tik išsikrausčiau, buvo dvejos 
durys: vienos į dešinę, į didelį dviejų langų kambarį, išklijuotą naujais 
popieriais ir neseniai dažytomis grindimis (dar buvo jaučiamas dažų 
kvapas). Čia stovėjo tik dvi lovos su staliukais prie jų ir naminio darbo 
kilimukais; vienoje lovoje kažkas gulėjo su galva įsivyniojęs į antklodę. 
Kambario vidury stovėjo apvalus stalas ir dvi lenktos kėdės: Anusia bu- 
vo pasakius, kad gretimame kambaryje gyvens du ponaičiai, bajoriukai 
Pšeciševskis ir Nargelavičius, pernai irgi gyvenę Pečkauskienės ben- 
drabutyje. Sumečiau, kad čia bus jų kambarys. Tyliai išėjau ir pro kitas 
duris iš prieškambario patekau į kampinį didelį, kelių langų kambarį. 
Supratau, kad čia bus valgomasis ir darbo kambarys. 

Grįžau į virtuvę ir paklausiau Anusios, kur bus visi išėję, kad visur 
tylu ir butas tuščias. Ši paaiškino, kad ne visi suvažiavę (mokslas turėjo 
prasidėti tik poryt, rugpjūčio 16 dieną), o kas jau atvažiavo, tie turbūt 
bus išėję į miestą knygų ir sąsiuvinių pasipirkti. Nuėjau ir aš į Cim- 
kovskio knygų ir rašomųjų reikmenų krautuvę. Tas Cimkovskis, senas, 
pageltęs, išdžiūvęs žydas, nuo neatmenamų laikų prekiavo knygomis. 
Jis vienas iš pirmųjų prieš keliasdešimt metų buvo baigęs Šiaulių gim- 
naziją, pradėjęs prekiauti knygomis. Iš jo mažutės krautuvėlės, siaurais 
laiptais pakopus, galima buvo patekti į palėpę, užverstą knygų šlamš- 
tu, kuriame pasikapsčius susirasdavai ir įdomių senienų. Cimkovskis 
labai pasitikėjo mokiniais: pats niekuomet jų į palėpę nelydėjo, o iš jos 
nusileidus neklausė, ar ką išsirinkai, ar ne. Parodžius jam kokią seną iš 
palėpės atsineštą knygą, atskleisdavo pirmą lapą ir pasakydavo kainą. 
Kai kartą išsirinkau Polocke 1805 m. išleistą mažo formato knygutę „De 
imitatione Christi“, Cimkovskis liūdnai palingavo galva ir tarė: 

— 3aveM OHa BAM HyxxHa? BBI ee unTaTE He GyAeTe... Takofi xAaM... 
BepuTe AapoM'!. 

Man pasidarė gėda, bet jam nesiaiškinau, kad norėjau susipažinti su 
viduramžių lotynų kalba. 

Išėjęs iš Cimkovskio, sutikau Olienką; ji maloniai nusišypsojo ir pa- 
prašė lydėti ją po krautuves. 


* Kamjijums reikalinga. Jos neskaitysite... Toks šlamštas... imkite veltui (rus.). 

- Pan będziesz moim paziem. To juž ostaini raz!, - tarė. 

Ką nupirkdavo, kišo man panešti. Po poros valandų ryšuliais ap- 
krautas, atlydėjau ją iki Jakševičienės namo. Olieūka pasikvietė pie- 
tums, kuriuos pagamino Strzygockaitės. Mes nedaug tevalgėm, užtat 
Jakševičienė ir vėl atsiradusios Putramentienė su Kundrotiene kirto 
smagiai. 

Po pietų Olienka išlydėjo mane iki vartų, ir paskutiniai jos žodžiai 
buvo: 

- Nie zapomnisz mnie, prawda?? 

Tos pačios dienos vakarą, kai rengėmės gulti, o Šukšta su Bortke- 
vičium jau buvo sulindę po savo antklodėmis, nuėjau į virtuvę: dar 
vakarienės metu, triūsdama aplink stalą, sulenkto piršto mostelėjimu 
Anusia buvo davusi ženklą ateiti pas ją. 

- Norėjau tau papasakoti, kas šią vasarą ištiko panelę Zosią, - tarė 
Anusia, rankomis keliskart užbrėždama ratą aplink savo pilvą. 

Nieko nesuprasdamas, žiūrėjau išplėtęs akis. 

- Tas kazokas žiemą įtaisė panelei vaiką, ir dabar ji Maskvoje gimdo, 
galjau ir pagimdė burliokiuką, - sušnabždėjo. 

Anusia palenkus galvą į mane. Vienintelė jos akis, kurioje iš pradžių 
pastebėjau pasitenkinimo spindulėlius, dabar piktai sužibėjo, ir ji tęsė: 

- Taip jai ir reikia, per daug statėsi... Kad ir Muciai tatai atsitiktų iš 
juodbruvio kunigėlio, tai būtų smagu! Mat bajoraitės... panelės... darbo 
žmogų šuns vietoje laiko, į savo pakajų (kambarį) nenorėjo įsileisti, kad 
neprismarvinčiau... Jai mat kazokas pakvipo. Taip jai ir reikia, pasipū- 
tėlei. 

Šita žinia pakirto man kojas. Atsisėdau prie stalo, o Anusia toliau 
plūdo savo šeimininkes. Ėmiau suprasti, kokia praraja skyrė Anusią 
nuo tų trijų moterų. O tuo tarpu iki šiol atrodė, jog jų santykiai yra tikra 
idilija: negirdėjau, kad nors kartą Pečkauskienė ar jos dukterys pakeltų 
balsą arba kad Anusia joms kada atsikirstų. 

Žinia pasirodė tikra. Ją vėliau patvirtino Jonas Šukšta. Jis, kaip Zosės 
giminaitis, buvo au courant* viso šito įvykio. Pasakojo, kad pats Sulinas 
išvežė Zosią į Maskvą pas savo gimines ir kad norėjęs vesti, bet Zosia 
nesutikusi keisti tikybą, o to šis reikalavęs, taigi vedybų reikalas iširęs. 
Kaip pasibaigė Zosios tragedija, kas gimė ir ar gimė kas, niekuomet 
nesužinojau. Neklausinėjau, ir, tiesą pasakius, tas dalykas man nerū- 
pėjo. Zosia nebegrįžo pas motiną, šiais metais bendrabutį tvarkė viena 

Tamsta būsi mano pažu. Tai jau paskutinį kartą (lenk.). 
2  Neužmirši manęs, tiesa? (Ienk.) 
3 žinojo (pranc.). 


Pečkauskienė. Buvo porą kartų atvažiavusi Mucia, bet mums nesirodė, 
visą laiką sėdėjo motinos kambary. 

Šiais mokslo metais mūsų penktą klasę ėmė lankyti Jonas Mikulskis, 
pavasarį baigęs Palangos progimnaziją. Buvo tai aukštas, laibas it nen- 
drė berniukas, rudaplaukis ir juodaakis, su erelio nosim; viršutinę lūpą 
puošė siaurutė juoda būsimųjų ūsų juostelė. Mikulskis apsigyveno pas 
Eleną Tepkevičienę, dvarininkę iš Užkelmių (netoli Užvenčio miestelio). 
Ši po vyro mirties pasisamdė didelį butą Šiauliuose, kur ir gyveno nuo 
rudens iki pavasario su savo mokslus einančiais vaikais: Celė (Marceli- 
na) lankė mergaičių gimnaziją, prieš porą metų įsikūrusią Šiauliuose, o 
jos jaunesnieji broliai Jonas („piatačok“) ir Aleksandras (Olieš) mokėsi 
žemesnėse klasėse. Tas Jonas, kol tėvas buvo gyvas, gyveno Pečkauskie- 
nės bute, kur ir gavo savo prievardę „piatačok“. Jis anksti eidavo gulti, 
o miegodamas labai knarkė. Nutarėm jį „pagydyti“. Vieną žiemos va- 
karą, kai Jonas jau miegodamas knarkė, įkaitinom ant žvakės replėmis 
laikomą sidabrinį penkkapeiki (rusiškai piatačok) ir stipriai prispaudėm 
jam prie nosies. Knarkimas, tiesa, tuoj baigėsi, bet užtat pasigirdo baisus 
riksmas: Jonas šoko iš lovos kaip strėlė iš lanko ir, stvėręsis už nosies, 
pusplikis puolė pro duris lauk. Po kiek laiko grįžo laikydamas sniego 
gniūžtę prie nosies, kurios galiukas nuo šiol liko priplotas. Iš čia ir jo 
pravardė „piatačok“. 

Mikulskis lygino savo buvusius Palangos mokytojus su šiauliškiais, 
ir tas lyginimas išeidavo aniems į nenaudą. Buvęs, pavyzdžiui, ten toks 
mokytojas Ivan Karlovič Kortf, milžiniško ūgio rudabarzdis vokietis, iš- 
rūkydavęs kasdien keliolika stiprių cigarų, tabako kvapu visas persmir- 
dęs. Tuoj po skambučio pertraukai, dar neišėjęs iš klasės, jau kišdavos 
į burną storą cigarą, kurią užsidegdavo koridoriuje. Disciplina per jo 
pamokas buvo pavyzdinga: mokiniai, nenuleisdami nuo jo akių, sėdėjo 
sustingę. Jei kas krūptelėjo, tuoj Korfas imdavo koliotis: 

— Ax TBI, XMYACKa3x CBHHbA! (jei tai buvo valstiečio vaikas) arba: 

— Ax TBI, >XHA IMapxaTH1ū! (jei tai buvo žydų tautybės berniukas). 

Korfas drakoniškomis priemonėmis bausdavo mokinį, pastebėtą 
nesilaikant disciplinos. Toje klasėje, kur mokėsi Mikulskis, buvo labai 
gabus ir labai mažo ūgio mokinys žydas; sėdėjo pirmame suole ir, viską 
mokėdamas, nešykštėjo kartais pasakoti iškviestam prie katedros mo- 
kiniui. Korfas tatai pastebėjo ir kartą, suskambėjus skambučiui pertrau- 
kai, įsikišęs cigarą į burną, priėjo prie ano mokinio: 


! Ak tu, žemaitiška kiaule! (rus.) 
2  Aktu, nususęs žyde! (rus.) 

- A 1eGA Kpoyvwy, >XHĄ NapxaThrū!! 

Viena ranka stvėrė mokinį už krūtinės, pakėlė jį iš suolo į viršų, ly- 
giai su savo barzda, ir kita ranka stipriai rėžė jam per veidą. Paskui, vis 
laikydamas iškeltą, jau rėkiantį berniuką, pakeitė rankas: antra stvėrė 
už krūtinės, o pasiliuosavusia — skėlė į antrą žandą. Po to metė mokinį 
į suolą ir tarė: 

- BoOabTIlle ThI y MeHA He GyAEIb IIOACKA3EIBATE!" 

Mokiniai ir mokytojai piktinosi tokiu Korfo elgesiu, o mokyklos di- 
rektorius įspėdavo jį panašių priemonių vengti, bet kadangi jis daž- 
niausiai apkuldavo žydų tautybės mokinukus (tada jau pradėjo siautėti 
carinės valdžios globojamoji diskriminacija žydų atžvilgiu), tai Korfas 
įspėjimų nebojo. 

- Čia, Šiauliuose, bepigu mokytis, - kalbėjo Mikulskis, - čia moky- 
tojai ne tik nesikolioja kaip Palangoje ir nemuša kaip Korfas, bet net 
kreipiasi į visus „vy“ (sako „jūs“). 

Tiesa, Šiaulių gimnazijos mokytojai apskritai buvo mandagūs, bet 
vienas kitas, ypač iš senesnių, nesusilaikydavo kartais neišliejęs tulžies 
mokinių adresu. Taip, pavyzdžiui, įpykęs Archangelskis (rusų kalbos ir 
literatūros mokytojas) surikdavo „mužičjo““, o ramusis Frankenas daž- 
nai vartodavo koliojimuisi žodį „žmogus“; žodis tas būdavo tariamas 
su paniekos šypsniu: „Ax BBI, žmogus!“ prasme „mužikas, neprausta- 
burnis“ ir adresuojamas tik valstiečių vaikams. Bajoriukams koliojimai 
nebūdavo taikomi pirmiausia todėl, kad rusifikatoriai mokytojai, žino- 
dami bajoriukų pasipūtimą ir jiems tėvų įskiepytą savigarbos jausmą, 
lenkiškai vadinamą „honor“, tiesiog bijojo juos įžeisti. Kada jaunas 
„Slovesnik“ (literatūros mokytojas) Čikidovskij, neseniai atkeltas į Šiau- 
lius, ėmė plūsti pasipūtėlį Bialozorovičių (VI kl. bajoriuką), šis ramiai 
pakilo iš suolo ir, kumščius suspaudęs, dideliais žingsniais nuėjo prie 
katedros, kur atsilošęs sėdėjo mokytojas. Besiartinančio mokinio veido 
išraiška, matyti, nieko gero nelėmė, nes Čikidovskij išbalo, dar labiau 
atsilošė ir drebančiu balsu ėmė kartoti: 

— UTO BBI, UTO Bbt, Ba1030poBWų...2 

Klasė apmirė. Bialozorovič, priėjęs prie pat mokytojo ir įsmeigęs į jį 
akis, tyliai, bet ryškiai iškošė pro dantis „to-to““, po to apsisuko ir taip 
pat ramiai grįžo į savo vietą. 


Aš tave pamokysiu, nususęs žyde! (rus.) 

Daugiau nebesufieruosi! (rus.) 

mužikai (rus.). 

Kąjūs, ką jūs, Bialozorovičiau... (rus.) (red. pastaba) 
Žiūrėk man (rus.) (red. pastaba). 


„on 

Nenuostabu tad, kad kilęs iš žemo luomo mokinys, patekęs į ponų 
vaikams skirtą mokyklą, jautėsi vos pakenčiamu įnamiu. Taigi toks ir 
elgėsi kaip įnamis, išsižadėjęs savigarbos, kantriai pakeldamas įžeidi- 
mus ir koliojimus, turėdamas vieną tikslą: įsigyti mokslą ir per jį prilygti 
privilegijuotiems. 

Artinosi Kalėdų atostogos. Šiais metais žiema buvo nepaprastai šalta. 
Šiaulių ežeras, upokšniai ir grioviai apsidengė storu ledu. Laisvalaikiu 
eidavau čiuožti ant ežero, kur susitikdavau su dideliu čiuožimo mėgėju, 
klasės draugu Margevičium. Pasilenkę prie pat ledo ir stipriai mosuo- 
dami rankomis lenktyniavom, kas greičiau perbėgs visą ežerą išilgai, 
apie pusantro varsto. Bet labiau mėgdavau vienas čiuožinėti grioviais už 
miesto, į Žaliūkus ir toliau, iki Leporių kaimo. Vakarais kartais eidavau 
į tam tyčia įrengtą čiuožyklą grafo Zubovo parko šone. Ten, be gimna- 
zistų ir gimnazisčių, sukosi ant ledo ir jaunieji mokytojai, išdarinėdami 
vad. „gigantus“ ir kitas figūras. Buvau laikomas geru čiuožėju: šuoliai, 
užpakaliniai „gigantai“, pritūpimai ant vienos kojos, ratai užpakaliu ir 
kitokios figūros gerai pasisekdavo. Vėlai vakare, išvargęs ir prakaitu ap- 
sipylęs, skubėdavau pas arbatininką (arbatinės laikytoją) Nomeiką, kur 
šaltame arbatinės kampe, prie menkos karasinkos apšviesto staliuko, 
mokiau Nomeikos negabų sūnų Petrą. Tėvas užsispyrė išvesti Petriuką „į 
ponus“, ir šis kasmet laikė egzaminus į gimnaziją. Egzaminų neišlaikęs, 
namie eidavo kursą tos klasės, į kurią nebuvo priimtas. Man, 5-os klasės 
mokiniui, teko eiti su Petru 4-os kl. kursą, taigi jau keturis kartus jam 
nepavyko egzaminų išlaikyti (į 1, 2, 3 ir 4 klases). Mokėjo man Nomeika 
penkis rublius mėnesiui, vadinas, po 20 kap. už valandą. Petras papras- 
tai pamokų nebūdavo išmokęs, ir koks buvo atlyginimas, toks buvo ir 
mano darbas: mokinys tylėjo, o nusikamavęs čiuožykloje mokytojas vos 
vos atsispirdavo snauduliui. Šiaip taip užbaigęs pamoką, skubėdavau 
namo savų pamokų ruošti - ir taip slinko ilgi žiemos vakarai. 

Pagaliau atėjo gruodžio 22 diena, kada prasidėjo žiemos atostogos. 
Susirūpinau, kaip pasiekti namus. Bet šį reikalą jau buvo sutvarkiusi 
motina. Popiet ties mūsų bendrabučiu sustojo nedidelės rogės, prikimš- 
tos važovų. Vežėjas įbėgo į virtuvę ir per Anusią išsikvietė mane. 

- Važiuojam pro Kurtuvėnus, —- pasakė, — vargamistrienė prašė at- 
vežti tamstą. Viena vieta dar bus. Ilgai laukti negalima, dikčiai šąla, ir 
vakaras netoli. Renkis ir važiuojam. 

Ilgai rengtis neturėjau ko: kepurė ant galvos, paltas ant pečių - ir 
pasiruošęs kelionei. Reikia pasakyti, kad daugelis mūsų, kaip ir aš, tada 
labai menkai būdavom apsirengę žiemą. Visas žiemos apdaras buvo 
paprasta trijulė: ant kūno marškiniai, ant marškinių gelumbinė bliuzė, 

antbliuzės milinis paltas be vatos. Apie dabar mokinių vartojamus ner- 
tinius tada niekas ir girdėti negirdėjo, taip pat ir apie šiltus baltinius. 
Tiesą pasakius, šiltų drabužių ir nereikėjo: mokiniai gyveno netoli nuo 
gimnazijos, klasių kambariai buvo gerai kūrenami, gimnastikos pamo- 
kos vykdavo šiltoje salėje. Taigi, šalčio nebijodamas, atsisėdau greta 
vežėjo. Užpakaly sėdėjo kelios moterys, taip apsiraišiusios, kad tik no- 
sys ir akys kyšojo iš skepetų. Iš vežėjo sužinojau, kad rogėse sėdi dvi 
gimnazistės, kaimynės bajoraitės, su motina vienos ir seserim antros. 
Be jų važiuoja dar panelė Višinskaitė iš Gilvyčių, netoli Baltosios. Be 
senmergės Višinskaitės, kurios dvarelyje esu lankęsis, nė vienos iš tų 
moterų nepažinojau. 

Visą kelią priešais pūtė žvarbus vėjas. Iš pradžių jutau veidą ir ausis 
šąlant, paskui apsipratau ir nieko nebejutau. Višinskaitė pasiūlė skepetą 
apsigobti veidą, bet man pasirodė būsią „nevyriška“, kaip kokiai išle- 
pintai mergaitei, įsivynioti galvą į skepetą ir padėkojęs atsisakiau. Dar 
keliskart klausinėjo tai viena, tai kita moteris, ar nešalta. Nors sustiręs 
nuo šalčio, vis atsakinėdavau, kad jaučiuos gerai ir man šilta. Kurtu- 
vėnuose vos išsirioglinau iš rogių, kalendamas dantimis praburbėjau 
padėkos žodį ir nudūmiau namo. Ant slenksčio pasitiko motina su 
žvakgaliu rankose ir, akis išplėtusi, ne savo balsu suriko: 

- Jėzus Marija, į ką pavirto tavo veidas! 

Norėjau nusišypsoti, bet veido raumenys nebejudėjo. Iš trobos iššo- 
kęs tėvas, su ašaromis akyse, ėmė pirštais barškinti man į veidą.Nieko 
nejutau, tik barškinimą girdėjau: minkštos veido dalys, smakras, an- 
takiai, nosis, ausys virto tartum kietu kaulu. Motina pirma susigriebė, 
išsitempė į kiemą ir ėmė sniego gniūžtomis smarkiai trinti veidą, au- 
sis, sustirusį kaklą. Trynė ilgai, nenuilsdama ir vis klausinėjo, ar jau- 
čiu skausmą. Kai pagaliau po kokio pusvalandžio pasisakiau pajutęs 
skausmą ir galįs kiek ištempti lūpas, įsivedė į vidų, paguldė ant tapčano 
ir visą galvą įvyniojo į šlapią skarą. Iš ubagyno, barškindamos lazde- 
lėmis, įtūpčiojo motinos prietelkos, dvi aklos ubagės, storoji Uršulė ir 
mažutė Morta. Girdėjau jas šnabždant motinai visokius patarimus: tai 
reikia šlapinti veidą šv. Antano vandenėliu, tai smilkinti aplink galvą 
pašventintais kadugiais, tai tepti nušalusias vietas žąsies taukais. Mo- 
tina pasirinko paskutinę priemonę, ir Morta nutūpčiojo atnešti žąsies 
taukų. Tais taukais motina kelias dienas tepė veidą, ir šita priemonė 
padėjo: sutinimas praėjo, žaizdos nuo trynimo užsitraukė, ir po savaitės 
nukritus šašams galėjau pasirodyti žmonėse. 

Kalėdų šventėms iš Kauno kunigų seminarijos atvažiavo atostogų 
brolis klierikas ir apsigyveno klebonijoje. Kurtuvėnuose dabar klebo- 
navo kun. Jonas Vizbaras, pirmas parapijos valdytojas iš mužikų. Prieš jį 

Kurtuvėnų klebonavo Ignacy Gutowski, dar anksčiau Bonaventūra Czyž, 
Jozef Wojtkiewicz ir kiti - visi bajorų kilmės. Kun. Vizbaras buvo visai ki- 
toks negu jo pirmtakai. Pirmiausia neturėjo gaspadinės, atseit meilužės; 
gaspadinės darbus atlikdavo klebono motina, apsigyvenusi buvusiame 
Teklės kambary kartu su seniu Vizbaru, klebono tėvu. Antra, klebono 
nemažą ūkį (palivarką) tvarkė ne samdytas ūkvaizda, bet klebono brolis 
Antanas, jaunas, juodais ūsais, nedidelio ūgio kresnas bernas. Trečia, ir 
kas svarbiausia, klebonijoje suskambėjo lietuvių kalba (Kupiškio tarmė). 
Didelis buvo parapijonų nusistebėjimas: klebonijos sienose, kieme, šven- 
toriuke, palivarke staiga nutrūko per amžius viešpatavusi lenkų kalba; 
jos vietoje pasigirdo nors žemaičiams ir nevisiškai suprantama, bet vis 
dėlto sava, lietuvių, kalba. Kunigas Jonas ir jo brolis Antanas ėmė pratin- 
tis prie žemaičių tarmės, bet seniai - motina ir tėvas Vizbarai — ir neno- 
rėjo, ir jei norėtų, turbūt būtų nesugebėję vietoje, pvz., greitai ištariamo 
kupiškėnų „kasoko“ tarti žemaitiškai „kunsaka“ (ką jis sako). 

Jei kaimiečiai tik stebėjosi tomis klebonijos naujenybėmis, tai gra- 
fų lizdas, nuo apačios iki viršūnės, buvo pasipiktinimo pritrenktas, o 
grafienė negalėjo sau dovanoti „zmieniwszy byka (Gutovskį) na indy- 
ka (Vizbarą)!'“. Tačiau ir grafai negalėjo nesiskaityti su „laiko dvasia“. 
Pagriežę dantimis, ėmė taikintis prie naujos tvarkos, ypač po to, kai 
kun. Jonas padarė jiems vizitą, pasirodė puikiai mokąs šnekėti lenkiš- 
kai, gerbiąs aristokratiją ir josios tradicijas. Norėdama įsiteikti naujam 
klebonui ir gerbdama jį už tai, kad neturėjo gaspadinės meilužės, grafie- 
nė įsakė savo vaikams bučiuoti ne tik klebono rankas, bet ir jo tėvo (tik 
kažkodėl ne motinos). Senis Vizbaras, su antikinės Romos senatoriaus 
veidu -skustas, kumpanosis, su apatine lūpa, dengiančia viršutinę nė 
kiek nesidrovėdamas išdidžiai atkišdavo grafaitėms ir grafiukams savo 
sukembusią leteną, o šie susikaupę paliesdavo ją lūpomis. Ilgainiui net 
užsimezgė artima bičiulystė tarp grafienės ir kun. Jono, ir nemanau, 
kad čia būta vien diplomatijos ir išrokavimo: šita dar ne visai pasenu- 
si aristokratė ryžosi nors dalinai atstoti kunigui gaspadinės teikiamus 
patogumus. O ir gražus buvo kun. Jonas! Juodos garbanos supo aukštą 
kaktą, tarp mėlynų akių kyšojo vidutinio dydžio, erelio snapo pavidalo 
nosis, žavingai išlenktų raudonų lūpų galai tartum sustingo ironiškam 
šypsny, kietas didokas smakras teikė visam išblyškusiam veidui asketiš- 
kumo bruožą. Keletą metų turėjau progos stebėti, kaip raudonos dėmės 
padengdavo paprastai išbalusį grafienės veidą, kaskart kai susitikdavo 
su kun. Jonu, ojosios didelės mėlynos akys ryte rijo grakščią kunigo po- 
vyzą. Grafienė nėrėsi iš kailio, kad tam vyrui įtiktų: dvaro kambarinės 


„išmainius jautį į kalakutą“ (lenk.). 


taip ir lakstė iš palociaus į kleboniją ir atgal, gabendamos baltose ske- 
petaitėse įvyniotus gardumynus. Jei kada bėgdavo be siuntinių, visi 
žinojo, kad neša laiškelį: tada jos grįždavo kiek sugaišusios — kol kun. 
Jonas parašys atsakymą. Bažnytkaimy nemaža kalbėjo apie „blyną“ ant 
kun. Jono galvos. „Blynus“, apskritas,.iš tamsiai mėlynos vilnos nertas 
kepures be kazirkų, su labai plačiais bryliais, nukarusiais beveik ant 
pečių, nešiojo ant galvų grafų giminė. Visus tuos blynus nunerdavo pati 
grafienė. Ir štai įsimylėjusiai grafienei užsinorėjo bent per tokį „blyną“ 
įjungti kun. Joną į savo šeimą, mužiko sūnų į aristokratų tarpą: per ku- 
nigo pašventinimus pasidaręs to vertas (juk ir piemenukas Peretti tapo 
kitados popiežium Sikstu V). Vargšas kunigas kurį laiką nešiojo ant 
galvos grafienės jam specialiai nunertą „blyną“, bet paskui, nebepakel- 
damas dviprasmiškų žmonių šypsnių, metė į šalį. Tik grafienės nunertą 
margą nertinę žiemos metu nešiojo viršum sutanos, girdamasis, kad 
čia grafienės dovana. Kaip kun. Jonas reagavo į senstančios aristokra- 
tės meilę, niekas nežinojo, ir, galimas daiktas, kad jis gudriau mokėjo 
slėpti savo jausmus ir jų sukeltus veiksmus negu grafienė, kurios meilę 
taip apibūdindavo grafų „komisorius“ (vyriausias dvaro reikalų tvar- 
kytojas) pan Wiktor Kisiel: „W starym piecu djabli palą“!. Josios vyras 
grafas Liudvikas apsimesdavo nieko nematąs, nieko nežinąs: tiek jis 
gerbė labai aukštą savo žmonos kilmę (iš lenkų istorijoje pagarsėjusių 
didikų Zamojskių), kad jam atrodė, jog visa, ką daro žmona, negali būti 
negarbinga ir nekilnu. Toji idilija baigėsi 1905 metų rudenį: kai kunigo 
broliai Antanas ir Peliksas (Rygos politechnikos studentas) susidėjo su 
valstiečiais, sukilusiais prieš ponus, grafienė staiga atšalo. Vis dėlto šiuo 
atveju nepasielgė taip kaip su klebonu Gutovskiu: kunigo Jono neįskun- 
dė vyskupui, tik paprašė perkelti į aukštesnę vietą. Vyskupas skyrė kun. 
Joną Liepojos klebonų; ten šis ir pasimirė 1919 metais nuo šiltinės. 

Štai pas kokį kleboną dabar apsigyveno brolis. Per Naujus metus 
(1901) grafienė pareiškė kun. Jonui norą susipažinti su būsimuoju ku- 
nigu Lionginu ir paskyrė net dieną bei valandą, kada šis turėjo atvykti į 
palocių. Kad grafienė pakvietė brolį klieriką, tėvai nenustebo: jie jautė, 
kad kleras ir diduomenė tiesia vienas antram ranką, sudarydami ben- 
drą frontą prieš liaudį. Bet jie tikrai nustebo, sužinoję iš to paties klebo- 
no, kad grafienė pakvietė kartu ir mane, 5-os klasės gimnazistą. Šitokio 
grafienės užgaido priežastis paaiškėjo mums tik pavasarį. 

Atėjo paskirta diena ir valanda vykti pas grafienę. Mano veidas jau 
visai pagijo, ir nušalimo žymių neliko. Brolis susijuosė savo sutaną šilko 
juosta su kutosais, o aš užsivilkau tamsiai mėlynos gelumbės gimnazis- 


* „Senoje krosnyje velniai kuria ugnį“ (lenk). 

to mundirį (išeiginį švarką), su devyniomis didelėmis sidabrinėmis 
sagomis, su stovinčiu aukštu kalnierium, kurio viršutinę dalį puošė 
sidabrinis rumbas. Taip pasipuošę išsirengėm į priešais bažnyčią 
riogsantį palocių, kurį iki šiol tik iš tolo stebėdavau. Pro dailius varte- 
lius, prišlietus prie aukštų mūro vartų, įėjom į kiemą. Nuo pat vartų 
ėjo du žvyruoti keliai: vienas puslankiu suko į dešinę prie fronto durų, 
matomų pro keturias baltas kolonas, antras kelias, tiesus, vedė palei 
palociaus sieną į užpakalines rūmų duris. Šituo antruoju, siauresniu ir 
tiesiu, keliu su greta plytomis išdėtu taku vaikščiojo visi — ir grafai, ir 
tarnai, o anuo, lenktu į dešinę, privažiuodavo svečiai ir žingsniuodavo, 
kaip teko stebėti, kun Jonas. Brolis, jausdamasis galingo klero atsto- 
vu, jaunesniu, bet nemenkesniu už kun. Joną, nedvejodamas pasuko 
į dešinę, ir atsidūrėm prie fronto durų. Čia teko mums ilgai pastovėti: 
gal skambutis buvo pagedęs, o gal ir tyčia mūsų neleido, kaip nevertus 
įžengti į aristokratų buveinę pro fronto duris. 

Šaltas žiemos vėjas švilpė pro kolonas, viršutiniai mūsų apdarai bu- 
vo nekokie. Ėmiau šalti ir pasiūliau broliui pasukti į tiesųjį kelią, prie 
užpakalinių durų. 

- Verčiau grįšim namo, tik neisim c uepnoro xoay! į svečius, - užsi- 
spyrė brolis, prisiglaudęs prie kolonos ir kaip ir aš kalendamas dantimis 
nuo šalčio. 

Po kiek laiko pro šalį ėjęs tarnas patarė stipriau pasibelsti: už durų 
tupis savo kamarėlėje tarnas įleisiąs. Taip ir padarėm, juoba kad brolis 
turėjo lazdą, būtiną tais laikais atributą kiekvieno inteligento. Galų gale 
mus įleido į didelį, per du aukštus, prieškambarį fojė, iš kur platūs, rau- 
donais kilimais dengti laiptai vedė į antrą aukštą. Žemyn skubiai leidosi 
baltu žiurstu apjuosta grafienės kambarinė Zosė, sargo Pliuščiko duk- 
tė, graži raudonskruostė mergaitė, dažnai bėgiojusi pas kun. Joną savo 
ponios reikalais. Laiptų pasisukime pasilenkus pro turėklus, skambiu 
balseliu prabilo į mus: 

- Jašnie wielmožna pani hrabina prosi do bawialnego?. 

Nusirengę ir užkopę į viršų, radom Zosę stovint prie atdarų durų į 
svečių kambarį, iš kurio priešais buvo išėjimas į balkoną ant kolonų. 

Meiliai nusišypsojus, praleido pro duris ir paprašė palaukti. 

Apsižvalgiau po kambarį, apstatytą minkštais baldais ir papuoštą 
tamsiais paveikslais auksiniuose rėmuose, tarp kurių matėsi raudonu 
šilku dengtos sienos. Atsisėdau prie pat durų ant baltos kėdutės su pa- 
auksuota nugarėle. Brolis žiūrinėjo paveikslus, vaikštinėdamas palei 


A ro užpakalines duris (rus.). 
Č Šviesiai galingoji ponia grafienė prašo į svečių kambarį (Ienk.). 

sienas. Atrodė, kad jam tas puošnus kambarys nedaro ypatingo įspūdžio. 
Ir nestebėtina: buvo buvęs Dorpate, Liepojoje, Kaune; jam, matyti, teko 
būti panašiuose rūmuose kaip šitie. Bet mane tas neregėtas puošnumas 
prislėgė, jaučiaus patekęs į kokią šventovę; nebuvo jokio palyginimo su 
tuo, ką iki šiol buvau matęs Pečkauskienės bute arba Šukštienės dvare. 

Visokios mintys sukosi po galvą. „Tai bent gyvenimas, - pamaniau, — 
ir kiek žmonių dirba tai vienai grafų šeimai! Jiems priklauso šimtas 
kvadratinių varstų žemės, o mes su broliu nė pėdos nuosavos neturim. 
Turbūt taip jau paties Dievo sutvarkyta, kaip moko kunigai“. 

Mano dūmojimus sutrikdė kažkoks šlamesys už tamsiai raudonos 
pliušinės užuolaidos, pakabintos prieš duris iš kairės. Žvilgterėjęs tarp 
durų staktos ir užuolaidos krašto pamačiau nosies galiuką ir vieną juo- 
dą blizgančią akį, žiūrinčią tiesiai į mane. Paraudonavau ir nuleidau 
akis, o kai vėl žvilgterėjau, plyšio jau nebuvo, tik užuolaida nežymiai 
judėjo. Sumečiau, kad tai būta kokio vaiko, nes toji akis žėrėjo neaukštai 
nuo grindų. 

Ėmė atsibosti laukti. Brolio veide pamačiau nekantrumo žymes, bet 
nieko nesakė, tik atsisėdo į paauksuotą sofą ir, nuo manęs atsisukęs, 
įsmeigė akis į langą, pro kurį buvo matyti ant kalnelio balta bažnyčia. 
Staiga užuolaida plačiai prasiskleidė į dvi dalis, vidury pasirodė Zosė 
ir, vikriai pasitraukus, sustingo prie durų staktos iš dešinės. Pamatėm 
iš gretimo kambario artinantis grafienę, mažo ūgio, storą moterį. Dėl 
minkštų kilimų jos žingsnių nebuvo girdėti, o dėl ilgų rūbų su besitem- 
piančia užpakaly sieksnine sijono uodega nesimatė nei kojų, nei batu- 
kų, - tyliai artinosi kaip koks vaiduoklis. Pašokau nuo kėdės, brolis, 
pagal savo „stoną“, lėtai kėlėsi nuo sofos. 

— Parlez-vous francais, messieurs?! - pasigirdo melodingas balsas į 
kambarį įšliaužusios grafienės. 

Kalbėti prancūziškai nei aš, nei brolis nemokėjom. Tiesa, buvaujau ge- 
rokai pramokęs prancūzų kalbos, savarankiškai skaičiau Daudet, Bour- 
get, Merimėe ir kitų autorių apsakymus, bet kalbėti nedrįsau: į konversa- 
ciją nebuvau įpratęs ir, be to, varžiaus dėl tarimo. Brolis visai nemokėjo 
prancūziškai ir, tartum neišgirdęs klausimo, meiliu balseliu prabilo: 

- Wedlug woli jašnie wielmožnej pani hrabiny stawitem się razem Z 
bratem Bonawenturą?. 

Tai sakydamas, pasilenkė ir paspaudė grafienės ištiestos rankos 
pirštų galus, aš irgi pagarbiai juos paliečiau lūpomis. Grafienė atsisė- 


1 
2 


Ar tamstos kalbate prancūziškai? (pranc.) 
Pagal pageidavimą šviesiai galingosios ponios grafienės atėjau kartu su broliu 
Bonaventūra (lenk.). 

do į sofą, plačiai paskleisdama sijoną ir jo uodegą atmesdama į šalį. 
Užėmus visą sofos vidurį, pakvietė ir mus sėstis. Pritūpėm ant kėdžių. 
Sėdėdama mažo ūgio grafienė atrodė aukštesnė už brolį, jau gerokai 
ištįsusį ir pasiekusį virš vidutinį ūgį. Matyt, grafienės kojos buvo trum- 
putės, o liemuo - neproporcingai ilgas. Ji kalbėjo tik su broliu, kopian- 
čiu į dvasiškius, o manęs tartum nematė. Iš pradžių jų pasikalbėjimu 
nesidomėjau, tik žiūrėjau į grafienę. „Štai toji paslaptingoji pasipūtėlė 
aristokratė, - galvojau, - valdanti visas mūsų apylinkės žemes, miškus, 
ežerus, pastatus, žmones...“ Grafienės veidas buvo savotiškas: didelės 
mėlynos išplėstos akys, viršum kurių lanku kilo juodų antakių siūlai, 
užimdami pusę kaktos, - štai kas pirmiausia kreipė į save dėmesį. O jos 
aukštyn sušukuoti plaukai viršum į priekį išsikišusios kaktos, jos išblyš- 
kę, nudribę skruostai, nedidelė kumpoka nosis, netaisyklingai iškirptos 
lūpos ir apvalus smakras - visa tai buvo tartum nevykęs priedas prie 
tų didelių akių, kurių išraiška nuolat keitėsi: tai jos žėrėjo linksmumu ir 
malone, tai staiga sustingdavo ir tartum migla apsiblausdavo, tai išdi- 
dumu ir kažkokia rūstybe sužaibuodavo. 

Pradėjau įsiklausyti, apie ką grafienė kalbasi su broliu. Ji pasakojo, 
kad vaikai parke pasistatę iš lentų namelį, pavadinę jį „būda“, stogą 
apdengę sniegu ir tol pylę ant jo vandenį, kol visas namelis apsidengė 
ledu. Įtaisę duris, tame namely leidžia laiką, nes jame esą šilta. 

- Tikėk tamsta, jog ten visai šilta, - kalbėjo grafienė, pakeldama an- 
takių lankus beveik iki pat šukuosenos. 

Brolis mandagiai paabejojo dėl tos šilimos ir pridūrė, kad tame na- 
mely turi būti drėgna, ir ilgiau jame sėdėti nėra sveika. 

Gratienės skruostai paraudo, akys sužaibavo; kaip tas nemandagus 
klierikas išdrįso paabejoti dėl šilimos namelyje, jei ji sako, kad ten šilta. 

- Bet aš tamstai sakau, kad ten šilta ir nedrėgna! - jau visai nemalo- 
niu balsu užakcentavo grafienė, griebdama už sijono uodegos ir pakil- 
dama nuo sofos. 

Nežinau, kuo ta scena baigtųsi, jei ne... deus ex machina!: kieme pa- 
sigirdo skambalų garsai ir arklių purkštimas. Grafienė priėjo prie lango. 
Apačioj sugirgždėjo fronto durys, sušneko žmonės. Prie atdarų durų 
pasirodė Zosė: 

- Jašnie wielmožni panstwo Gružewscy z Kurszanč. (Buvo ir kiti di- 
dikai Gružauskai - „z Kielm“ — iš Kelmės). 

Grafienė pasisuko nuo lango ir didingai prašliaužė pro mus tebesė- 
dinčius. Brolis kėlėsi nuo kėdės, aš pasekiau jo pavyzdžiu: skubėjom 


! dievas iš mašinos (= netikėtas įsikišimas) (Iot.). 
2 Šviesiai galingieji ponai Gruževskiai iš Kuršėnų (Ienk.). 

ištrūkti iš čia, prieš svečiams pakilus laiptais. Eidamas pro plačiose du- 
ryse stovinčią grafienę, brolis nusilenkė ir buvo jau bekišąs ranką atsi- 
sveikinti, bet išdiduolė savos nepadavė, tik, stovėdama šonu ir nežiū- 
rėdama į jį, nežymiai linktelėjo galva. Norėjau nepastebėtas prasprukti 
pro jos užpakalį ir nejučiomis užmyniau ant sijono uodegos. Tuo pat 
metu grafienė staiga pajudėjo iš vietos (matyt, ryžosi grįžti į kambarį), 
sijono medžiaga čirkštelėjo ir viršum jos užpakalio žybtelėjo didokas 
baltas plyšys trikampis. Jau suskubau nušokti nuo treno, bet kaip tik da- 
bar iš antro šono ėjęs brolis užlipo ant tos nelemtos uodegos, savo spal- 
va maža tesiskiriančios nuo kilimo. Visa tai įvyko viena akimirka. Galvą 
griebė į glėbį smunkantį sijoną ir nuskubėjo į gretimą kambarį. Sumišę 
leidomės laiptais žemyn. Man iš apmaudo painiojosi kojos, paslydau ir 
atsidūriau glėby kažkokios kvepiančios moters: tai būta, kaip paaiškėjo 
vėliau, didikės Gružauskienės, lipančios su vyru į viršų. 

- Ach, ach! Co to? Kto to? - pasigirdo riksmas. 

Brolis griebė mane už parankės ir nusitempė žemyn. Paskubomis 
užsimetę apsiaustus, išdardėjom namo. 

Motina smalsiai klausinėjo, kaip pasisekė pasimatymas su grafiene. 
Kai papasakojau apie aną akį tarp staktos ir užuolaidos, tėvas tikrino, 
kad tai būta seklio: grafienė įsakiusi žiūrėti, kad ko nepavogtume... Apie 
atsitikimą su „uodega“ neužsiminėm. Bet motina vėliau iš kun. Vizbaro 
sužinojo, kad ne viskas taip dailiai pasibaigė, kaip papasakojom, ir teko 
aiškintis. O klebonas girdėjęs iš grafienės, kad klierikas padaręs jai ne 
kokį įspūdį: esąs arogantas, ginčininkas, neišauklėtas, per neatsargumą 
sudraskęs jai rūbus ir neatsiprašęs, užvirtęs ant ponios Gružauskienės - 
gal buvęs neblaivus, žodžiu, iš jo gero kunigo nebūsią. Užtat klieriko 
brolis padaręs kuo geriausią įspūdį: esąs kuklus, mandagus, savo vie- 
toje, linkęs į susikaupimą, išaugsiąs doras žmogus. 

Išgirdęs šitokią grafienės nuomonę, neapsakomai nustebau: jausda- 
masis tikru mulkiu, nė vieno žodžio neprataręs, grafienės visai nepra- 
kalbintas ir jos beveik nepastebėtas, pasidariau apdovanotas teigiamų 
savybių, net išaukštintas! 

Grįžus į Šiaulius po 1901 m. Kalėdų švenčių, gimnazijoje vėl pra- 
sidėjo kasdieninis darbas, įvairinamas šiokių tokių pramogų, kurios 
paprastai atsitikdavo gausių švenčių dienomis. Tų švenčių, be sekma- 
dienių, buvo įvairių įvairiausių: tai nesimokėm dėl pravoslavų cerkvės 
ypatingų dienų minėjimo, tai kokiame užkampyje atsirasdavo netrū- 
nijantis vienuolio lavonas, kurį turėjom pagerbti nesimokymu, tai dėl 
gausių caro dinastijos narių gimimo, vedybų ar mirties dienų iškilmin- 
go apvaikščiojimo, tai dėl įvairių sukakčių bei jubiliejų šventimo, tai 

dėl švietimo ministro ar kuratoriaus atsilankymo į gimnaziją, kada mus 
paleisdavo vienai arba net ir kelioms dienoms (ministro Zengerio atvy- 
kimo proga nesimokėm tris dienas). Bet daugiausia būdavo caro šven- 
čių (Kapckue Ann) įvairiais pavadinimais, pvz., Te304MeHHTCTBO ETO 
HMIepaTOpCKOFo BeAHYeCTBA TOCyAapA HMNepaTOpa Hukonaa AAeK- 
caHaposBWva arba e€ HMIIepaTOpCKOTO BeAMYeCTBA!... - tokia pat šventė 
carienės gimimo dieną arba caro vaikų, dėdžių, tetų, senelių..., žodžiu, 
reta kuri savaitė buvo be nedarbo dienos (išskyrus, žinoma, sekmadie- 
nius). Visomis tokiomis švenčių dienomis mokinius pravoslavus vary- 
davo rytais į cerkvę, o katalikus, po 1896 metų, - į bažnyčią. Grįžus iš 
maldyklų, reikėjo eiti į gimnazijos aktų salę, kur iškilmės prasidėdavo 
carinio himno giedojimu. Po to pedagogų tarybos sekretorius ar kuris 
mokytojas darė pranešimą šios šventės proga. Po trumpos pertraukos 
sekė antroji iškilmių dalis, kuri kartais būdavo nukeliama į vakarą. Bu- 
vo tai muzikiniai ir vokaliniai mokinių pasirodymai ir jų deklamacijos 
(jei toji antroji dalis būdavo nukeliama į vakarą, pramogos pasibaig- 
davo šokiais, į kuriuos ateidavo mergaičių gimnazijos mokinės, arba 
mes eidavom į jų mokyklos salę). Vokaliniuose pasirodymuose tekdavo 
visuomet dalyvauti iki 1899 metų, kada peršalęs ir nesigydęs nustojau 
balso. Taigi šiemet chore nedalyvavau, bet buvau numatytas deklamuo- 
ti Nekrasovo eilėraštį „3acreHuMBOCTB“2. 

Kartą į Pečkauskienės bendrabutį atsilankė klasės draugas, proku- 
roro Šmemano sūnus, ir išgirdo mane deklamuojant „3acreHuusocTL“. 
Šiame eilėraštyje Nekrasovas vykusiai aprašo savijautą nedrąsaus jau- 
nuolio, patekusio į prašmatnių ponių kompaniją. Šmemanas susižavėjo 
eilėraščiu ir jo deklamacija. Mūsų klasės rusų literatūros mokytojui Ar- 
changelskiui atėjus pasjo tėvą kortoms lošti, Šmemanas papasakojo apie 
eilėraštį. Archangelskis, rinkdamas deklamatorius artimiausiai šventei, 
pasiūlė man pamokos metu padeklamuoti kalbamą eilėraštį. Išklausęs 
pasakė, kad turiu dar pasimokyti intonacijos. Pamokyti apsiėmė Longin 
Lavrentjevič Dolotskij, aukštesniųjų klasių rusų literatūros mokytojas. 
Buvo tai žemo ūgio liesas vyras, kokių keturiasdešimt metų amžiaus, su 
didele nosim ir geltonais ūsais a la Nietzsche, visai dengiančiais lūpas ir 
nusvirusiais ant smakro, kurio tik nedidelė apatinė dalis tebuvo matyti. 
Ne be reikalo jį pravardžiuodavo „Mopx“?. Mokiniai pasakodavo, kad 
pirmosios pamokos metu „Mopx“, braukydamas ūsus, ištraukdavęs iš 


jo imperatoriškosios didenybės imperatorius Nikolajaus Aleksandrovičiaus, jos 
imperatoriškosios didenybės vardo diena (rus.) (red. pastaba). 

„Drovumas, bailumas“ (rus.). 

„jūros vėplys“ (rus.). 

po jų likučius valgių, įstrigusių juose per skubotus pusryčius, ir tuos 
likučius numesdavęs ant grindų čia pat prie katedros; ten mokiniai ras- 
davę duonos trupinius, dešros gabaliukus ir kartą net pusę sardinkos... 
Šiaip buvo didelis dailiosios rusų literatūros mėgėjas, mokėjo sužadinti 
mokiniuose meilę rusų klasikams!. 

Šis Dolotskis pasikvietė mane į savo namus ir pasiūlė deklamuoti. 
Išklausęs visą eilėraštį, kurio pradžia taip atrodo: 

AX TEI CTPaCTb poKOBaa, GecrLAOAHas, 

OrBaxxHCb, He TYMAHB TOAOBBL; 

OcMeėT Hac KpacaBulja MOAHaa, 

BKpyr Hee yBHBAIOTOA ABBBI: 

IlocryriE ropAaa, TOA0C yBepPeHHBIĖ, 

Uro HH CKaxXYT — HX PeYB XOpolIa! 

„A BOT -TO - BOHAY Kak NOTePAHHbIĖ, 

Vi yaapuTCA B NATKH AyuIa; 


Ha Horax CAO0BHO IMPM >X€A63HBI, 
Kak cBHHILOM HaauTa T0A0Ba, 
CTpaHHoO pyki TOp4aT GecI10Ae3HBIe, 
Ha Ty6ax 3aMHpaIOT Ca0Ba7. 


Dolotskis pasakė, kad visai negalvoju, nepaisau turinio ir kad be skam- 
baus balso ničnieko teigiamo mano skaityme nėra. Kai jis pats padekla- 
mavo, pripažinau jam teisę taip mano skaitymą suniekinti. Svarbiausia, 
kas jo deklamacijoje krito į akį, tai ilgokos pauzės beveik po kiekvienos 
eilėraščio eilutės ir labai raiški veido mimika bei tekstui tinkantieji kūno 
judesiai. Kalbėdamas, pvz., apie „liūtus“, jis atmetė galvą ir išdidžiu 
žvilgsniu pažvelgė į vieną ir kitą šoną; atvirkščiai, vaizduodamas bailį, 
susikūprino, įtraukė galvą į pečius, iš padilbų mirkčiodamas išplėsto- 
mis akimis ir pan. Po kelių pamokų jau gėrėjosi mano deklamacija, ir 
per pasirodymą iškilmingame susirinkime susilaukiau pelnyto pasise- 


*  Dolotskis iš Šiaulių nusikraustė į Dvinską (Daugpilį), kur pas jį mokėsi Motiejus 
Miškinis, žinomas Gogolio vertėjas. 
* Eik šalin tų, lemtinga, bevaise 
Aistra, ir nebedrumsk man minčių; 
Pasijuoks tik gražuolė mergaitė, 
Sukas liūtai aplink rateliu: 
Eisena išdidi, balsas tvirtas 
Ką pasako - skamba gražiai, 
Nao aš įeinu - tarsi girtas 
Ir drebu, kad kažkas negerai. 
Kojas lyg geležim sukaustė, 
O galva sunki nuo minčių, 
Rankos tarsi medinės pliauskos, 
Ir nė žodžio ištart negaliu (rus.) (red. pastaba). 

kimo. Po to jau kasmet išstodavau per iškilmes, laimėdamas pirmą vie- 
tą. Ypatingai pasisekė man (jau VI klasėje) Gogolio „Mirusių sielų“ VII 
skyriaus pradžios deklamavimas; ten Gogolis kalba apie du rašytojų 
tipus: vaizduojantį gyvenimo teigiamybes ir vaizduojantį neigiamybes: 
„„CdacTAMB MucaTeAb, KOTOPBIA... H3 BEAHKOIO OMYTA €>KeAHEBHO Bpa- 
NaIONUXCA OGpa30B H36paA OAHH HeMHOTHe HCKAIOYWEHHA, KOTOPBIĖ 
He H3MeHA/A HH Pa3y BO3BbINNIEHHOTO CTPOA CBO6Ž AMPBI, He HMCITYC- 
KAACA C BePIIIMHBI CBOe4 K GeAHLIM HHUTOJKHBIM CBOHM COGpaTEAM... 
OH OkypWa yNoHTeALHBIM KyPeBOM AIOACKH OYH; OH WYAHO NOABCTHA 
MM, COKPDIB MeyaAbHO B XH3HM, IIOKa32A HM IIPeKPaCHOTO YeA0BeKa. 
Bcė, pykonnetija, HeCeTCA 34 HHM H MYMKTCA BCA6A 34 TOPXKECTBEHHOH 
erO KonecHnIeji. BEA4KUM BCEMHPHBIM IIO3TOM HMEHYIOT €TO... 

Ho ne TaKOB y4eA, H ApyTa3 CyAbGa NMHCaTeAA, AeP3HYBILIETO BbI3BATB 
Hapy>KY BCė, UTO €>KeMHHYTHO IIPeA OYaMM, H UeTO He 3PAT PaBHOAYTI!- 
HBIe OYH — BCIO CTPalNHYJO, MOTPACAIOLIYIO THHY MEAOYEH, ONYTABIIMX 
HalITy >KM3Hb, BCIO TAYGHHY XOAOAHBIX, Pa3APOGAEHHBIX, IOBCEĄHEBHBIX 
XApaKTePOB, KOTOPBIMH KMINIMT HalI!a 3eMHaA, IOAVACTOPBKAA H CKYUHa3 
Aopora... Euy He COGpaTE HaPOAHBIX DYKOILAeCKAaHHĖA, eMY He 3PETb IIPM- 
3HaTeABHbIX CA63 H eAHHOAYIIIHOTO BOCTOPTa B3B0AHOBAHHBIX HM Ay... 
CypoBo ero Monpuuųue, H FOPBKO IIOUYBCTBYET OH CBOe OAHHOMECTBO!. 

Atėjo pavasaris. Egzaminams besibaigiant (laikiau į VI kl.), pas Peč- 
kauskienę atvažiavo Olierika ir vėl išsivežė mane į Pavyšnį - pakar- 
totinai ruošti Vladeką į I klasę. Vykome tuo pačiu keliu - per Bubius, 
Kurtuvėnus, kur ir šiemet užbėgau pas tėvus, kol ganėsi arkliai, per 
Beržėnus ir Užventį. Į Užventį atvažiavom jau saulei nusileidus. Ke- 
lionėje Olieūka pasakojo apie kilnią bajorų Šukštų giminės praeitį. Ši 
giminė garsėjusi jau karaliaus Stepono Batoro laikais. Vienas Šukštų 
savo lėšomis pastatydinęs bažnyčią Kantaučiuose, kitas - Žlibinuose, 
kurie dabar priklauso jos vyrui. Bet josios tėvų, Petkevičių giminė esanti 


Laimingas rašytojas, kuris... iš milžiniško kasdien besisukančių vaizdų sūkurio pasi- 
rinko vien negausias išimtis, kuris niekuomet nenusikalto aukštam savo lyros garsų 
sąskambiui, nenusileido iš savo aukštybių pas vargšus, menkučius savo brolius... 
Jis apsmilkė svaiginamais smilkalais žmonių akis; jis stebuklingai mokėjo jiems 
prisimeilinti, paslėpęs, kas yra gyvenime liūdna, parodęs jiems tobulą žmogų. Visi 
plodami skuba lekia paskui jo iškilmių vežimą. Didžiu pasaulio poetu vadina jį... 
Bet ne tokia lemtis ir kitoks likimas rašytojo, drįsusio iškelti aikštėn viską, kas 
visada prieš mūsų akis ir ko nemato abejingos akys, - baisią, šiurpulingą dumblą 
smulkmenų, apraizgiusių mūsų gyvenimą, visas gelmes šaltų, smulkių, kasdienišką 
charakterių, kurių knibždėte knibžda mūsų žemiškas, dažnai apkartęs ir nuobodus, 
kelias... Jis nesulauks džiūgaujančios minios plojimų, jis nematys dėkingų ašarų ir 
sutartinio entuziazmo jo sujaudintų sielų... Sunki jo rungtynių dirva, ir karčiai pajus 
jisai savo vienatvę (M. Miškinio vert.). 

dar senesnė ir šaunesnė, nors, kiek yra girdėjusi, nė vienas iš Petkevičių 
bažnyčios nebus pastatydinęs. Petkevičių giminė minima jau karaliaus 
Jogailos laikų raštuose, iš tos giminės būta net vyskupų ir senatorių, o 
Šukštos tuo pasigirti negalį. Kuriuo tikslu Olienka tada tiek aukštino 
savo ir vyro gimines, tikrai nežinau, bet atrodo, jog turėjo tikslą paveikti 
mano vaizduotę ta prasme, kad, pats būdamas žemos kilmės, imčiau 
žavėtis jos asmeniu, šaunių protėvių palikuoniu: ji matė mane visai at- 
šalus ir pamiršus pernykščius santykius. 

Šitie Olieūkos pasigyrimai nebuvo perdėti: man vėliau pateko į ran- 
kas 1877 metais Vilniuje išleista knygutė „Directorium horarum cano- 
nicarum, typis Jasephi Zavadski“, kurioje, tarp kitko (yra ten lietuviškų 
maldų rusiškomis raidėmis), radau, kad Šukštai, be Kantaučių bažny- 
čios, jų pastatydintos 1619 metais, ir Žlibinų bažnyčios, pastatydintos 
1773 metais, yra pastatydinę dar Apytalaukės bažnyčią 1635 m. ir Na- 
ciūnų - 1805 m. Toje knygutėje (173 psl.) yra žinia, kad 1492 m. bajorai 
Petkevičius ir Koncevičius savo lėšomis pastatydino mūro bažnyčią 
Šėtoje (Ukmergės paviete). Apie tai Olierika nežinojo. 

Kai atvykome į Pavyšnį, buvo jau gili naktis. Visi miegojo, niekas 
mūsų nepasitiko. Mergina (Olienka ją vadino Uršule) atnešė puodynę 
pieno ir juodos duonos. Pavakarieniavę nuėjome kas sau: Olieūka pas 
vyrą į miegamąjį, o aš - į savo pernykščią patalpą, už vaikų kambario. 

Sename dvare niekas nepasikeitė. Seniai Petkevičiai kaip ir anksčiau 
tupėjo savo kamaroje, tik dar rečiau išeidavo iš jos. Bent visą pirmą sa- 
vaitę nė karto jų nemačiau. Vieną sekmadienį, ponams išvažiavus į baž- 
nyčią (į Užventį), pasiryžau pasisveikinti su seniais ir kartu pamatyti jų 
gyvenamąją patalpą, kurioje pernai vasarą nebuvau buvęs. Pasibeldžiau 
ir, nesulaukdamas jokio garso, pamažėli pravėriau duris, tardamas se- 
novišką pasveikinimą: „Niech będzie pochwalony Jezus Chrystus“. 

Seniai meldėsi, suklaupę prieš kažkokį šventąjį paveikslą, pakabintą 
viršum lovos (lova stovėjo prie sienos priešais duris, taigi pamačiau tik 
senių nugaras). Petkevičius buvo vienmarškinis, su baltomis apatinė- 
mis, iš kurių kyšojo basų kojų nešvarūs padai. Smulkutę senutę den- 
gė balta skepetaitė, tamsi „nažutka“ ir taip pat tamsios spalvos ilgas 
sijonas, dėl kurio platumo ir ilgumo nei jos kojų, nei liemens nebuvo 
galima išskirti. Išgirdę durų girgždėjimą, seniai atsuko galvas, į mano 
pasveikinimą sutartinai atsakė „na wieki wiekow“, persižegnojo, kaip 
tatai priimta daryti baigiant arba pertraukiant maldą, ir sunkiai kėlėsi 
nuo grindų, atsiremdami į lovos patalynę. 

- Prašom, prašom, — prabilo Petkevičius, pritraukdamas man vienin- 
telę kėdę ir pats atsisėsdamas ant lovos. Senukė stovėjo greta, sudėjus 

ant pilvo rankas su kabančiais ant jų ilgais mediniais rožančiais ir įbe- 
dus į mane piktas akutes (pyko, matyt, už pertrauktą maldą). 

- Tai nepaėmė tamstos į bažnyčią? - užmezgė kalbą Petkevičius, ne- 
žinodamas, kad aš ir pats nesiprašiau paimamas, ir manydamas, kad 
šiuo atveju man padaryta skriauda. 

— Mes taip pat retai tegalim pasimelsti bažnyčioje, - tęsė senis, - po 
Velykų nė karto dar nebuvom Užventy. Kai per Oliefūką prašom nuvež- 
ti, vis kas nors kliudo: tai arklio laisvo nėra, tai vežimėlio ratas perdžiū- 
vęs, tai Baltras užimtas... 

- Neblogai ir čia pat pasimelsti, - bandžiau paguosti besiskundžian- 
tį, - tylu, ramu, niekas netrukdo. 

- Tai tiesa, — tarė senis, — bet vis naudingiau dūšiai išklausyti šven- 
tųjų mišių ir savo akimis regėti Švenčiausiąjį... Be to, ir Dievo įsakymas 
yra šventųjų mišių sekmadieniais klausyti... 

- Nebuvai išderėjęs, perleisdamas dvarą žentui, kad šventadieniais 
nuvežtų į bažnyčią, tai dabar nesiskųsk, - įsikišo senė, į siūlą sučiaup- 
dama lūpas. 

- Nemaniau, nemaniau, kad taip bus, - atsiduso Petkevičius, - paga- 
liau visko ir numatyti negalima... Bet Dievo valia, skųstis negalim: stogą 
ant galvos turim, alkani nesėdim... Nedaug mums ir gyventi beliko šioje 
ašarų pakalnėje, - kalbėjo senis, nuleidęs galvą. - Kai jau tamsta atėjai 
pas mus, - žvilgterėjo į į mane, - noriu parodyti retą daiktą, kokio dar 
turbūt nebūsi matęs. Štai čia, - ranka parodė į sienoje pakabintą didelį 
susproginėjusį kartono lapą, kuriame buvo susagstyti įvairaus dydžio 
rutuliukai su nusvirusiomis virvutėmis. Visas šitas prietaisas buvo gau- 
siai musių apterštas. 

- Patrauksi vieną virvutę, - aiškino senis, tempdamas siūlą, - atsi- 
suka diena, patrauksi antrą — čia pat pasirodo mėnesio pavadinimas, o 
čia - metai, čia — Velykos... Stebuklinga „štučka“, - džiaugėsi senis, — 
seniai, seniai, prieš kokį penkiasdešimt metų, padovanojo man šitą am- 
žiną kalendorių brolis Adomas, Užvenčio klebonas. Užtat ir saugoju šį 
nuostabų daiktą kaip akies lėliukę. Gaila tik, kad musės labai jį sužalojo 
per tiek metų; kas vasarą musių būriai čia sukinėjasi ir teršia raides. Kai 
kuriuos jų apterštus pavadinimus jau ir išskaityti sunku. 

Pagyręs „amžiną“ kalendorių, apsidairiau po kambarį, šitų buvu- 
sių dvarininkų paskutinę prieš mirtį buveinę. Už vienintelio nedidelio 
lango sode augo sena liepa; jos tanki lapija maža teleido šviesos į pa- 
talpą, ir čia net vasaros vidudieny buvo prietėmis. Kiek galima buvo 
įžiūrėti, pasenusių bajorų inventorius atrodė menkokai: viena lova su 
dviem pagalvėm, išklibusi kėdė, ant kurios sėdėjau, kreivas staliukas 

prie lango, čia pat pasieny didelė medinė skrynia, uždengta naminio 
darbo kilimuku ir krūva visokių drapanų, sukabinėtų prie krosnies, štai 
ir visas įnamių kamaros apstatymas. Beveik trečdalį patalpos užėmė 
didelė, plati, žema krosnis, ant kurios seniai, galima spėti, šildė žiemą 
savo kaulus. Sienas, be ano „stebuklingo“ kalendoriaus, puošė keletas 
paveikslų šventųjų, kurių tarpe kabojo dalgis, o viršum lovos prikaltas 
didelis medinis kryžius, tiek musių apterštas, kad iš šono tekąs Kristaus 
kraujas atrodė juodas kaip smala. Kamaroje buvo tvanku, Ela, net 
vasarą neatidarydavo lango. Emiau svaigti. 

-Niech będzie pochwalony...- atsisveikinau ir jau tarpdury išgirdau 
sutartinai ir pagarbiai senių ištartą „na wieki wiekow“. 

Pats Šukšta per tuos metus ne kiek tepasikeitė, gal tik labiau pajuo- 
davo ir dar mažiau kalbėjo. Man asmeniškai nepratarė nė žodžio, net 
neatsakė į pasveikinimą, nepadavė rankos. Toks buvo jis pernai, tokį 
radau ir šiemet. Aukštai vertindamas savo bajorystę, niekino visus, kas 
neturėjo bajorų herbo. 

Vietoje Frankos radau kitą favoritę Uršulką. Ši buvo žemo ūgio, stora 
mėlynakė mergina, visai jauna, kokių šešiolikos metų, bet jau pajutusi 
savo galią ir taip pat nesiskaitanti su Olierika kaip ir Franka. 

Marynka jau buvo grįžusi atostogų iš Kražių, kur mokėsi su kitomis 
dvarininkų dukterimis. Labai išaugo ir pagražėjo. Mudu dažnai žai- 
dėme palantą su sviedinių, paskui kurį bėgiojo Vladekas ir ainešdavo 
kaskart, kai šis toliau nuriedėdavo. Kai Vladeko nebuvo, patys ieškoda- 
vom sviedinio krūmuose, ir mūsų rankos bei lūpos kartais susitikdavo; 
iniciatorė būdavo Marynka. 

Pamokas su Vladeku atlikdavau tomis pačiomis valandomis kaip ir 
pernai. Nors Olierika tikino mane, kad žiemos vakarais kartojo su juo 
visa, kas buvo aną vasarą išeita, tačiau jau iš pirmos pamokos gavau 
įspūdį, kad berniukas beveik nieko nebeatsimena, ir anas „kartojimas“ 
nuėjo niekais. Kaip pagaliau Olierika galėjo kontroliuoti kartojimą, pati 
nemokėdama rusiškai? Mokėsi Vladekas nenoromis; ėjo, matyti, savo 
tėvo pėdomis, kuris, kaip pasakojo Olierika, dėl tinginiavimo ir išdyka- 
vimo buvo išvarytas bene iš antros gimnazijos klasės. 

Mano santykiai su Olienka iš pradžių buvo tokie, kokie esti tarp sve- 
timų žmonių: jokio užuomino - nei žodžiu, nei veiksmu - apie pernykš- 
čią meilę nebuvo. Visai atpratau nuo jos ir vengiau matyti be pašaliečių. 
Ji taip pat laikėsi šaltai ir oficialiai. Taip truko apie porą savaičių. 

Vieną gražų birželio rytą Olienka paskelbė, kad šiandien vežimu su 
vaikais vyksim į Kražantę maudytis. Po pietų Baltras į didelius ratus 
pakinkė porą arklių ir apsčiai prikrovė į vežimą kvepiančio šieno. Ratų 
gale radom šieno prikimšta daugiau - Olienkai ir man sėdėti. Uršulka 

atnešė uždengtą uzboną su pienu, pastatė jį Olieūkai tarp kojų, kad 
neapvirstų. Ant uzbono pririšo juodos duonos puskepalį, į atskirą ry- 
šuliuką įvyniojo porą lėkščių, šaukštą, sviesto ir sūrio. Į vežimą įvirto 
vaikai - Marynka, Vladekas, Zygmuš ir Janek, išsitiesė ar susirietė ant 
šieno, kaip kam atrodė patogiau. Vladekas atsisėdo greta Baltro; šis 
pliaukštelėjo botagu, ir keleliu per krūmus nudardėjom Kražantės lin- 
kui. Nors buvo po pietų, bet saulė dar gerokai kepino. Mūsų su Olienka 
sėdynė buvo gan plati, per visus ratus, bet Olieūka ėmė slinkti į mane 
ir slinko tol, kol visai susistūmėm šiene atsiradusioje duobėje. Pasidarė 
mano nusiskundimų Olienka negirdėjo. Ji visai mane užgriuvo, šlieda- 
masi savo karštu šonu. Stovįs tarp jos kojų uzbonas pakrypo, ir Olienka 
ji įmurdė tarp mudviejų kojų. 

- Panu niewygodnie?' - paklausė nežiūrėdama į mane. 

- Prędko dojedziemy?, - bambtelėjau. 

Sustojom prie krūmais apaugusios Kražantės, kuri čia darė išlenki- 
mą pusračiu. Ramus upelio vanduo blizgėjo kaip stiklas. Antrojo kran- 
to vandeny kaip veidrody atsispindėjo mėlynas dangus ir žali krūmai. 
Baltras pastatė ant žolės uzboną ir įsuko vežimą į krūmus, kad arkliams 
lengviau būtų gintis nuo bimbalų. Olieūka su vaikais atsisėdo ant žemo 
kranto, visi nusiavė ir suleido kojas į skaidrų vandenį. Stovėjau greta 
nenusiavęs. 

— Vanduo šaltas, turbūt neteks išsimaudyti, be reikalo vežėmės dro- 
bules, - tarė Olienka, pakeldama akis į mane. 

- Ašvis tiek maudysiuos, - pasakiau ir, kiek paėjęs pakrante, iki ten, 
kur baigėsi upelio sudarytas puslankis ir kur buvo mano mėgiamiau- 
sia vieta maudytis, nusirengiau ir šokau į vandenį. Vanduo tikrai buvo 
šaltas; jis čia visuomet toks tarp tankių krūmų, kurie tik vienam krantui 
užleidžia saulės šilumos, o antras pakaitomis būna ūksmėje. Ir šiemet, 
kaip pernai vasarą, kasdien vaikščiojau maudytis ir jau buvau prie to 
šalto, gaivinančio vandens pripratęs. 

Grįžęs radau Olienką vieną, vis dar tebemirkančią kojas. Baltras su 
vaikais buvo nuėję į netolimus skynimus uogauti. 

— Na, kaip vanduo? - paklausė ji. 

— Man visai geras; jei kiek šaltokas, užtat maloniai gaivinantis ir, kas 
svarbiausia, tyrų tyriausias. Ir čia, kaip ir ten, kur maudžiaus, kiekvie- 
nas akmenėlis matyti žvyruotam dugne, tik ten žymiai giliau, o dugnas 
visvien aiškiai matyti iš kranto. 


1  Tamstai nepatogu? (lenk.) 


2 Netrukus atvažiuosime (lenk.). 

- Tamsta taip gražiai giri mūsų upelio vandenį, kad ir man užėjo 
noras išsimaudyti. Na, eikiva, malonėk parodyti aną gilią vietą. 

Kai atėjome, Olienka liepė kiek pasišalinti, bet būti netoliese, nes 
ji bijanti gauti mėšlungį nuo tokio šalto vandens, ir tada man tektų ją 
gelbėti. Įbridęs į krūmus, kantriai laukiau, bet neilgai: išgirdau vandens 
pliaukštelėjimą ir tuoj po to žvarbų spiegimą. Nubėgau prie upelio, pa- 
mačiau Olieniką stovint iki juostos.vandeny ir drebant visu kūnu. 

- Ponia iš karto pasinerk iki kaklo, - patariau, tuoj drebulys nustos. 

- Oi, šalta, šalta, - spiegė ji, pamažėli tūpdama į vandenį. 

Pasilikau bestovįs ant kranto, įbedęs akis į Olienkos blizgantį kūną. 
Ši nekreipė į mane dėmesio. Tik išlipus į krantą ir įsivyniojus į drobulę, 
žvilgterėjo į mano pusę ir paprašė stipriai trinti per drobulę jos nuga- 
rą, nes esanti baisiai sušalusi. Man nedrąsiai trinant sprandą, liepė pa- 
spausti smarkiau ir trinti žemiau, iki pat kojų. Tuo tarpu pati, smarkiai 
judindama rankas, trynė visą priešakinę kūno dalį. Nuo tų jos judesių 
drobulė nuslinko nuo pečių, ir Olienka pusiau atsisukusi žybtelėjo ma- 
no akyse visų nuogu kūnu. 

- Ar tamstai negėda čia stovėti, - nusišypsojus pabarė mane, - gali 
kas pamatyti, bėk į krūmus. 

Išraudęs nuėjau į šalį, ir kaip tik laiku: pasigirdo balsai iš skynimų 
grįžtančių vaikų su Baltrum. Kiekvienas jų atsinešė po saują aviečių ir 
truputį žemuogių, kurios jau baigėsi. Subėrę uogas į žolę prie uzbono, 
mažesnieji vaikai paliko su motina, o Marynka ir Vladekas katras sau 
nuėjo maudytis. Mažiukus Olienka nurengė, klykiančius kiek apšlakstė 
vandeniu ir ištrynė drobule. Laukdami vyresniųjų, braidėm paupiais, 
o aniems sugrįžus ėmėm užkandžiauti. Olienka atriekė kiekvienam po 
riekę duonos, patepė sviestu ir uždėjo sūrio. Potam į dvi dideles lėkštes 
pripylė iš uzbono pieno ir subėrė surinktas uogas. Iš vienos lėkštės siur- 
bė pasikeisdami vaikai, iš antros - kabinome mes su Olienka, Baltras 
nusivedė arklius girdyti. 

Saulė jau buvo visai žemai, kai išsirengėm namo. Dienos karštis nu- 
slūgo, ir Olienkai ratuose glaudžiantis prie manęs nebuvo nemalonu. 
Po šitos iškylos pamažėli pradėjo atgimti pernykštė meilė. Iš pradžių 
nedrąsiai, paskui vis smagiau, kitų nematomi susitikę, puldavom vie- 
nas antram į glėbį. 

Kartą šeimininkas išsirengė į Šiaulius. Oliefika įbėgo pas mane į 
kambarį ir su ašaromis akyse pašnabždėjo į ausį, kad ji atsibodusi vy- 
rui, ir šis važiuojąs porai dienų į miestą pas paleistuvęs, bet ji jam to 
nedovanosianti ir atkeršysianti. Šukštai išvažiavus, kitą dieną Olieūka 
išsikvietė mane į sodą ir, nuleidus ant akių sunkius vokus, pasakė, kad 

norinti su manim daug ką aptarti ir kad aš, visiems sumigus, ateičiau 
pas ją. 

- Kad neitum per vaikų kambarį, - kalbėjo ji, - išlipk pro langą ir 
ateik prie miegamojo. Langą rasi pravirą. 

Tas jos siūlomas naktinis pasivaikščiojimas mane nustebino ir labai 
nepatiko. Prašiau čia pat aptarti aną reikalą, bet ji: 

- Tai ne toks, - sako, - dalykas, kad galima būtų paskubomis ap- 
svarstyti. Viską apgalvojau. Daryk, kaip sakau. 

Naktį, visam namui aprimus, išlipau pro langą į sodą. Buvo gra- 
ži, rami mėnesiena. Medžiai, tartum nulieti iš tamsaus metalo, ryškėjo 
mėnulio šviesoje. Pro varčiukus išėjau į kiemą ir atsargiai pristinkau 
prie kiek praviro lango. Olienka iš vidaus langą visai atidarė, alkūnės 
pastatė ant palangės ir šypsojosi, laikydama veidą tarp rankų. Mėnulis 
švietė tiesiai į baltą veidą, kuris man pasirodė nepaprastai gražus. 

- Žavinga naktis, - prašnabždėjo ji. - Bet man šalta, jaučiasi drėgnu- 
mas. 

Čia pastebėjau Olieriką esant pusnuogę, su plikomis rankomis ir di- 
dele iškarpa marškiniuose, pro kurią baltavo tamsaus įlenkimo perskir- 
tos nusvirusios krūtys. Ji ištiesė man ranką ir tempė į save. 

- Lipk į kambarį, - šnabždėjo, - pasakysiu reikalą. 

Seno namo pamatai buvo sulindę į žemę, langas neaukštai; lengvai 
ji apžergiau ir atsidūriau kambary. 

- Atsargiai daryk langą, - pašnibždėjo Olienka į ausį, padėjus man 
ranką ant peties, ir dingo tamsoje. 

Pirštai drebėjo, ir langas porą kartų zvimbtelėjo. 

- Tss... - kažkur iš kambario gilumos pasigirdo Oliefkos šnibžde- 
sys, — eikš greičiau. 

Mėnulis pasislėpė už debesėlio, staiga pasidarė tamsu. Šiaip taip 
uždaręs langą, atsigręžiau ir ištiesęs rankas ėjau į tamsą, į kambario 
gilumą. Žinojau, kad pono lova stovi prie sienos iš kairės, Olierikos (irgi 
prie sienos) iš dešinės ir kad tarp lovų stovėjo nedidelis stalas. Taikiau 
prie stalo, kur žinojau esant pakištą kėdę. Kaire ranka paliečiau lovą ir 
jau buvau besiekiąs kėdės, kai Olienka stvėrė mano dešinę ir patempė 
į save. 

- Sėskis čia, ant mano lovos, - šnabždėjo, apkabindama kaklą ir 
glausdama prie savęs. 

- Ar atsimeni, ką buvai pažadėjęs pernai vasarą? 

- Atsimenu, - bambtelėjau, dusdamas jos glėby, nors nesupratau, 
apie ką ji čia klausia. 

- Ar žiedą tebeturi? 


- Turiu namie. 

- Vyro šiemet inkstai atsisako dirbti, o kepenys, kuriomis jau seniai 
serga tas palaidūnas, visai supuvo. Neilgai teks laukti... Juk lauksi, ma- 
no numylėtasis? = 

- Lauksiu, - šnabždėjau, traukdamas galvą iš jos glėbio. Galvą iš- 
traukiau, bet kepurė pasiliko. 

Olienkai užsiminus žiedą ir savo vyro ligas, supratau, apie kokį pa- 
sižadėjimą ji ką tik klausė: pernai, įteikdama žiedą, buvo išgavus mano 
sutikimą, kad lauksiu jos sirguliuojančio vyro mirties ir, baigęs mokslus, 
vesiu ją. Dabar visai kitaip į tą dalyką žiūrėjau. Nors mane dar masino 
mintis lengvu būdu tapti dvarininku, tačiau perspektyva gauti, be dva- 
ro, šešeto jos vaikų priedą buvo visai nelinksma; o ji dar sakė, kad ir mes 
turėsim savų vaikų... Mane sukrėtė šiurpas, o ji vėl apkabino kaklą. 

-— Nusiauk ir atsigulk čia šalia manęs, bus patogiau kalbėtis. 

Aš nepajudėjau. Svaigino stiprus josios prakaito dvokulys. Ištiesiau 
ranką, norėdamas užčiupti kėdę. 

- Tu manęs jau nebemyli, — ėmė kūkčioti Olienka. 

Užčiupau kėdę ir buvau jau besikeliąs nuo lovos, kai ji staiga pašoko 
ir suspaudė mano ranką: 

- Tas... Ar nieko negirdi?.. Spruk pro vaikų kambarį, - sušnypštė 
stumdama nuo lovos. 

Vienu šuoliu atsidūriau prie durų, užčiupau klemką, įslinkau į vai- 
kų kambarį ir, tyliai uždarydamas paskui save duris, išgirdau salono 
grindų tratėjimą nuo kažkieno sunkių žingsnių. Žinojau vaikų lovų su- 
statymą; tarp jų apgraibomis buvau beprieinąs savo kambario duris, kai 
staiga išgirdau pro miegą surikusios Marynkos balsą: 

- Kto tut?! 

Nieko neatsakydamas, tyliai pravėriau ir užsidariau duris, pasku- 
bomis nusirengiau, kritau į lovą ir pridėjau ausį prie sienos, už kurios 
stovėjo Olieūkos lova. Kaip iš po žemės pasiekė mane duslus Šukštos 
burbėjimas. Po kiek laiko sutratėjo Olienkos lova: į ją bus įvirtęs grįžęs 
šeimininkas... 

Jausdamas išvengęs didelį pavojų, lengvai atsikvėpiau. 

— O kepurė? - sustingau. Širdis nustojo plakusi. 

Gimnazisto kepurė! Tamsiai mėlyna su dviem baltais kantais, su si- 
dabrinėmis lauro šakelėmis priešaky ir juodu blizgančiu kazirku. 

Ano meto gimnazistas nesiskyrė su savo kepure, matomu ženklu 
jo siekimo patekti į aukštesnį luomą. Ir buvo negirdėtas dalykas, kad 
žiemą ar vasarą išeidamas iš kambario, nors tik į kiemą, gimnazistas 


'. Kas čia? (rus.) 


224 


neužsimautų kepurės. Tiesa, būdavo ir tokių, kurie bandė laužyti šitą 
sustingusią tradiciją, bet visas protestas reikšdavosi tik tuo, kad karšto- 
mis vasaros dienomis tokie protestantai laikė kepurę ne ant galvos, tik... 
sumurdę į kišenę. Taigi ir aš į šią naktinę eskapadą vykau su kepure ant 
galvos, nors nuo mano lango iki Olienkos buvo tik keli žingsniai. 

Už sienos, prie kurios vėl prispaudžiau ausį, tebuvo girdėti lovos 
tratėjimas ir duslus murmėjimas. Kai naktimis girdėdavau už sienos 
panašius garsus, ryto metą Olienka sakydavo, kad vyras ir vėl ją kan- 
kinęs savo šlykščios meilės antpuoliais, vėl murmėjęs jai į ausį meilius 
žodelius. Sumečiau, kad netikėtai grįžęs ponas elgiasi su žmona kaip pa- 
prastai: šviesos nebus užžibinęs ir mano kepurės nebus matęs. Taip pat 
jis nebus girdėjęs ir mano bėgimo iš miegamojo: žinojau jį neprigirdint 
ir matydavau iš jo dešinės ausies varvant žalius pūlius, kuriuos Olieūka 
rūpestingai valydavo skepetaite. Šiek tiek aprimęs užmigau, tvirtai pasi- 
ryžęs šalintis kiek galima Olienikos ir nutraukti beatgyjančią meilę. 

Kitos dienos pavakarį, kai sėdėjau sode ant suolelio su knyga ranko- 
je, pro varčiukus įbėgo Olierika ir atsisėdusi greta prašneko: 

- Ponas išėjo į laukus, galim pasikalbėti... Žinai, aš vis dėlto jam 
atkeršijau: tavo kepurę pakišau jam po pagalvės, ir jis visą naktį taip 
miegojo. 

- O kas būtų, jei būtų kepurę užčiuopęs? - paklausiau. 

- To negalėjo atsitikti: aš stipriai laikiau kepurės kazirką, pakišusi 
ranką po jo pagalve. Tuoj patraukčiau po savo pagalve. 

Nepatiko man šitas Olienkos atvirumas: pasijutau šiuo metu esąs jos 
patikėtinio, o ne mylimojo vaidmenyje. 

— Gi Marynkai, - tęsė ji, - kai klausė, kas naktį vaikščiojo vaikų kam- 
bary, pasakiau, kad jai prisisapnavo, kad jei kas būtų per kambarį ėjęs, ir 
aš būčiau išgirdusi, nes nemiegojau. Matai, kaip viskas gerai susitvarkė. 
Na ką, ar mano berniukas patenkintas? — paklausė imdama už rankos. 

— Būtų buvę geriau, kad visai nebūčiau ėjęs, - atsiliepiau, ištraukda- 
mas ranką ir žiūrėdamas po kojų, - ir nesuprantu, kaip, mane mylėda- 
ma, gali miegoti vienoje lovoje su vyru, kurio nekenti, ir sutinki būti jo 
glamonėjama. 

- Čia paprasta fiziologija, mano brangusis, ir tavo pavydas ne vieto- 
je. Pagyvensi, suprasi. Glamonėja mane saulė, - kalbėjo ji, žiūrėdama į 
žemai skrendančius debesėlius žydrame danguje, - glamonėja vanduo, 
kai maudaus, glamonėja vėjas, kai esu nuoga, ar ir šiaip papučia po 
sijonu; tegu ir vyras glamonėja — turi teisę, aš nuo to nenudilsiu. Vi- 
si vedę taip gyvena. Gi meilė yra visai kitas dalykas, ir tikrajai meilei 
glamonėjimas nėra būtinas, gal ir nereikalingas. Būk ramus, aš tik tave 
vieną myliu. 

Man darėsi šlykštu, girdint, kaip Olienka saulės glamonėjimą lygina 
su seno Šukštos glebėsčiavimu. Iš padilbų pažiūrėjau į ją, ir ji tą žvilgsnį 
pagavo. Iš mano akių, matyt, bus išskaičiusi, kad jos išvedžiojimai ma- 
nęs neįtikino. Nieko daugiau nesakydama, pakilo ir išėjo iš sodo. 

Nuo to laiko vengti Olienkos man nebereikėjo: ji pati stengėsi veng- 
ti mane. Taip sprendžiu ir iš to, kad per pertrauką tarp pamokų nebe 
pati atnešdavo pieno, bet atsiųsdavo su Uršulka. Vis dėlto retkarčiais, 
kur atsitiktinai užklupusi mane vieną, pagaudavo į glėbį ir su ašaromis 
akyse spausdavo prie širdies. 


b 


Studentas Rozovas — Bedievis kerdžius Vincentas - Jaunesniosios Pečkauskaitės apsilankymas — 

Esu kviečiamas kompanionu Kurtuvėnų grafienės sūnui - Santykiai su Olierika vis painesni - Jos 

vyras veža mane į Kurtuvėnus - Apmąstau Pavyšnio patirtį - Grafienė Pliater-Zyberk, jos sūnus 
ir jos papročiai - Prašmatniame name Šiauliuose - Miesto kraštovaizdis 


Kartą atsilankė studentas medikas Rozov, atvykęs atostogų į netolimus 
Kolainius pas tėvą, pravoslavų šventiką. Man su tuo studentu neteko 
kalbėti - pats nedrįsau, o šis neužkalbino, bet iš valgomojo kambario 
girdėjau jo pokalbį salone su Olierika. Ši nemokėjo rusiškai, o studen- 
tas - lenkiškai, tačiau puikiai vienas antrą suprato. Olieūka skundėsi, 
kad Vladekas nenori mokytis, laksto su kumečių vaikais ir piemenimis, 
draugauja su nepilno proto kerdžium, bedieviu Vincentu. 

- Hy, 310 He 6eAa, - ramino Rozovas, - MacTYXM B 3TOM 3axOAYCTBe 
He HCIOPYEHEI, a OGIMtecTBO BunjeHTa AaxKe IO0A63HO. DTO eAHHCTBEH- 
HBIA AYMAIOlIHA VeAOBEK BO BCeii Balmeji ycaAbGe!, 

- Tas beprotis? - nustebo Olienka, - o mes? 

- Bi? BrI TOAbKO fruges consumere nati, - paskandavo Rozovas 
Horacijaus posakį. Matydamas, kad ši nesupranta, paaiškino: - Uro B 
MepeBOAe 3HAYHT: POXAEHBI AAA IepexXeBBIBAHMA H IIePėBAPHBAHHA 
36MHBIX ILAOAOB?. 

- Ir tai ką nors reiškia, - ramiai atsakė Oliefka, nesuvokdama iro- 
nijos. 

Po Rozovo atsilankymo nutariau susipažinti sų tuo „vieninteliu vi- 
sam dvare galvojančiu žmogum“. Iš Olieūkos buvau girdėjęs, kad ker- 


Na, tai dar ne bėda, piemenys šitam užkampy nepagadinti, o draugavimas su Vin- 
centu net naudingas. Tai vienintelis galvojantis žmogus visame jūsų dvare (rus.). 
Jūs tiktai valgius sudoroti gimę (rus., Ioi.). 

Tai išvertus reiškia: gimę kramtyti ir virškinti žemės vaisius (rus.). 

džius - bajoras, buvęs dvarininkas. Toks ano žmogaus socialinės būklės 
pasikeitimas atrodė man tada didele nelaime: aš mat kaip tik siekiau 
prasiveržti į aukštesnį luomą, o šis - nuriedėjo į žemiausį ir, kaip girdė- 
jau, nė kiek dėl to nesisieloja, yra linksmas ir patenkintas. Iš tos pačios 
Olienkos sužinojau, kad Vincenty savo dvaro nustojo dėl per didelio 
pasitikėjimo žmonėmis ir savo turto nebranginimo: reikalingas pasko- 
los kaimynas (ir jau bankui įsiskolinęs) paprašė jį paskolos grąžinimą 
laiduoti savo dvaru. Šis mielai sutiko patarnauti. Kai terminui atėjus 
paskola nebuvo grąžinta, bankas pardavė Vincento dvarą su visu in- 
ventorium. Vincenty liko plikas kaip tilvikas. Laimei, buvo viengungis 
ir šiaip taip pramisti galėjo. Iš pradžių vertėsi didesnių ūkių nuomoji- 
mu, nesisekė; paskui pasisamdė ekonomu, bet žmoniškai elgdamasis 
su kumečiais nepatiko ponui ir buvo atleistas; kurį laiką gyveno ku- 
metyne, po tam bernavo ir pagaliau tvirtai įsitaisė vyresniojo piemens, 
kerdžiaus, tarnyboje Šukštos dvare. Čia ir senatvės susilaukė. O kad 
Vincenty nedarė pastangų iš piemenų luomo ištrūkti ir nesikreipė į tur- 
tuolius gimines, gyvenusius Žarėnų apylinkėje, už tai jį mūsų ponai 
praminė „niespetna rozumu“'; šiaip žmonės jį vadindavo bedieviu (ne- 
lankė bažnyčios). Iš tolo jį dažnai matydavau, kai pliaukšdamas botagu 
ir šūkaudamas karvėms suprantamus raginimus ginė vakarais bandą 
namo, bet arčiau pažinti progos neieškojau. Dabar, po Rozovo sprendi- 
mo, susidomėjau tuo keistuoliu ir pasiryžau su juo pasikalbėti. Nežino- 
jau, iš kur jį pažįsta studentas Rozovas, o pažinti turėjo, nes kaip kitaip 
galėtų susidaryti apie jį tokią griežtą nuomonę. 

Vieną vakarą, visam dvarui - ir ponams, ir kumečiams - pavakarie- 
niavus, pasisukau prie kumetyno ir pamačiau Vincentą, vieną sėdintį 
ant suolelio po langu su pypke dantyse. Buvo tai kresnas senis, su tiek 
tankiai žilais plaukais apaugusiu veidu, kad nei skruostų, nei ausų ne- 
buvo matyti. Iš to plaukų atvašyno kyšojo saulės nukepinta nosis ir pora 
žvitrių akučių. Ant pečių turėjo drobinę sermėgą, nusagstytą švieses- 
niais ir tamsesniais lopais. Pro sermėgos atlapus buvo matyti bronzinis 
kūnas, jokių marškinių. Pilvą per bambą suveržė virvutė, laikanti irgi 
drobines kelnes, iš kurių apačios kyšojo nešvarios kojos, sukištos į me- 
dinius klumpius. Jo galvą puošė kūgio pavidalo veltinis brylius; iš po 
jo į visas šalis draikėsi žilų plaukų kudlos. 

- Dobry wieczor?, - prakalbinau jį lenkiškai, nes girdėjau jį tą kalbą 
mielai vartojant. 


„ne viso proto“ (lenk.). 
? Geras vakaras (lenk). 


- Prawda, že dobry!, - atsakė ir pasitraukė į suolo galą, pastebėjęs 
mane pasiryžus atsisėsti. 

- Kaip sekasi gyventi? - bandžiau užmegzti kalbą. 

Kiek patylėjęs atsakė, žiūrėdamas į šalį: 

- Ne visai suprantu, apie ką čia sveikas klausi. 

Vėl ilgoka pauza. Pagaliau prabilo: 

- Sektis gali tam, kam gali ir nesisekti. 

Vėl tyla. Jis tarytum norėjo, kad geriau įsigalvočiau į tai, ką sako. 

- Kokiam kiaulių pirkliui, — prabilo pagaliau, — kitą dieną ir nesi- 
seka, kai nepavyko apgauti kiaulės savininko... (ilgas jo kalbos pauzes 
žymėsiu daugtaškiu). Arba kunigui, apsigyvenusiam krašte, kur žmo- 
nės nėra prietaringi ir dievukais netiki... Tokiam, aišku, nesiseka... Ar- 
ba nors tokiam dvarininkui, jei kumečiai šiaušiasi ir nelengvai duodasi 
išnaudojami... Tokiems gali sektis, gali ir nesisekti... Aš nei kunigas, nei 
pirklys, nei koks ponas... Taigi ir tokie žodžiai kaip „sėkmė“ ar „nesė- 
kmė gyvenime“ (žodį „gyvenime“ užakcentavo) man nėra taikomi... 
Tiesa, jei sveikas tiesiog paklaustum mane, kaip sekasi, o ne „kaip se- 
kasi gyventi“ („gyventi“ užakcentavo), atsakyčiau, kad šiandien man 
nepasisekė vienu botago pliaukštelėjimu suginti bandą į aptvarą, o rei- 
kėjo keliskart pliaukštelti... Toks sekimasis ar nesisekimas ir man nėra 
svetimas... Ot ir tabakas man baigiasi, - tęsė, nusispiovęs, - o iki naujo 
derliaus liko dar nemaža laiko... Jei man pavyks šiam tarpui išprašyti 
iš ūkvaizdžio keletą tabako lapų, pasakysiu, kad pasisekė; jei neduos, 
sakysiu, kad nesiseka... 

Vincenty nutilo. Jis man pasirodė didelis plepys, daugiau nieko. Ne- 
atkreipiau tada dėmesio į jo ironijos toną, kai kalbėjo apie kiaulių pirklį, 
kunigą ir dvarininką. 

Ilgai tylėjome. Jau visai sutemo. Begalybė žvaigždžių žėrėjo tamsia- 
me danguje. Pabandžiau dar kartą užkalbinti plepį. 

- Ar tamsta pažįsti Rozovą? 

- Kokį Rozovą? - pasuko į mane veidą, - negirdėjau. 

- Studentą, Kolainių popo sūnų, - paaiškinau. 

—A... tą svieto lygintoją... su auksiniais guzikais...Tą pažįstu... Jis kar- 
tais nusileidžia iš Kolainių į pakalnę, į krūmus, kur dvaro ganyklos... 
Pasikalbam... Šviesi galva!.. Aiškiai mato gyvenimo negalavimus... Pra- 
našauja luomų išnykimą, teisių lygybę... Sako nebūsią žmonių išnaudo- 
jimo, nebūsią nei popų, nei kunigų, o prietarų saugyklas, atseit bažny- 
čias, pakeisią mokslo šventovės... Visa tai įmantriai įrodinėja, daug ko 


* Tiesa, kad geras (lenk). 


ir nesuprantu... Viena man aišku: tam tai nesiseks gyvenime... Nemokės 
veidmainiauti, perdaug sąžiningas ir teisingas... Yra čia kažkur ir kitas 
toks, kaip žmonės sako, svieto lygintojas... cicilikas... Višinskis... bet to 
nesu matęs. 

Kerdžius nutilo, susimąstė. Atsisveikinęs nuėjau gulti. Tuo ir pasi- 
baigė mano pažintis su kerdžium Vincentu. 

Vieną pavakarį, kai grįžęs iš Kražantės sėdėjau ant suolo sode, iš- 
girdau didelį bruzdėjimą kieme. Pakėlęs galvą nuo knygos (kaip tik 
gilinaus į arabišką tekstą - arabų kalbą ir šią vasarą studijavau, ir šį kartą 
žymiai daugiau joje buvau pažengęs), pro medžius pamačiau prie pat 
gonkų porą arklių, mosuojančių galvas į šalis, ir didelį fajetoną, iš kurio 
klegėdamos lipo jaunos moterys. Čia ir Olieūka sukosi su vyru, Pama- 
niau, kad bus atvažiavę į svečius kokie nors ponų giminės, ir nejudėjau 
iš vietos. Po ilgo laiko, jau pradėjus temti, pro sodo vartelius įbėgo viena 
viešnia ir skubiai ėjo prie mano suolo. 

- Oto niespodzianka! Kogo widzę w tym ustroniu!! - linksmai šau- 
kė iš tolo liekna mergaitė, kurioje atpažinau savo seną simpatiją Zosią 
Pečkauskaitę. 

Sumišęs atsistojau ir nusiėmęs kepurę pagarbiai pabučiavau į išties- 
tą ranką. 

- Przejazdem wstąpilišmy do Powišnia odwiedzič Olienkę?, - tarė 
Zosia, atsisėsdama suole ir rankos mostelėjimu kviesdama greta sės- 
tis. - Daug gero ką tik išgirdau iš Olienkos apie sveiką, kad sąžiningai 
dirbi su Vladeku, kad neužmetei skambinimo, kad studijuoji kalbas. 

Iš padilbų žiūrėjau į ją, stengdamasis pastebėti įvykusias atmainas 
po tų pergyvenimų, apie kuriuos man pernai buvo prikugždėjusi Anu- 
sia. Bet nieko ypatingo nepamačiau: ji liko tokia pat graži, jauna, links- 
ma, tartum nei Maskvos ligoninėje nebuvo gulėjusi, nei vaiko gimdžiu- 
si. Tik neramios akys ir vos pastebima raukšlė kaktoje tarp akių tartum 
sakė, kad Zosia jau nebe ta pati, nebe ana išdidi mergaitė, kuria kitados 
stebėjomės su Jonu Šukšta. Ji tartum suprato mano mintis ir pagriebusi 
už rankos nutempė į sodo gilumą, kur buvo tamsiau, pareikšdama, kad 
nori pamatyti, kaip atrodo šią vasarą sodas, ar daug yra vaisių, koks 
vyšnių derlius. 

- Vyšnių čia visuomet būdavo gausu, - kalbėjo ji, - pats dvaro pa- 
v4dinimas byloja apie tai. O sveikam kaip čia patinka? Gamta graži, 
tiesa? O šeimininkai? Senas Šukšta turbūt nelabai? Tikras meška! Užtat 
Olienka! Dėl tos neabejoju, kad patinka. Ir kam gi ji gali nepatikti? Ją 


U  Otai netikėtumas! Ką matau šiame užkampyje! (Ienk.) 
* Važiuodami pro šalį, užsukome į Pavyšnį aplankyti Oliefikos (lenk.). 

visi myli, o vyrai žavisi. Turbūt ir sveikas ją įsimylėjęs? Na, ar netiesa? - 
klausė, palenkdama galvą (ji buvo aukštesnė) ir stengdamasi pagauti 
mano žvilgsnį, kurį sukau į šalį. - Mucia (Š.R.) rengiasi vykti į Šveicari- 
ją, tenai garsėja jos svajonių idealas, pedagogas Foersteris; „Žiburėlis“ 
pažadėjo šelpti ją, o kunigas Bukontas tarpininkavo. Vincukas (brolis) 
menkos sveikatos, mama bijo, kad nepasektų Stefo pėdomis; vargas su 
tuo „bachūru“; visų lepinamas aūga tinginiu, nenori mokytis. Žinai, 
tamstos draugas Jaš (Šukšta) labai serga, mes jį lankėm Medingėnuose. 
Tėvai susirūpinę, kad nebūtų džiovos pradžia. Kodėl nieko nesakai? 
Šiemet sveikas jau nebegyvensi pas mus... Žinau kai ką, bet nesakysiu, 
bus tamstai siurprizas, - tarškėjo visą laiką, neduodama man išsižioti. 

- Kodėl aš nebegyvensiu pas jus? - prabilau pagaliau. 

- Netrukus sužinosi, aš nieko nesakysiu. 

Norėjau dar paklausti apie Suliną, bet matant jos neramumą ir nena- 
tūralų plepumą gaila pasidarė, ir nieko daugiau nesakydamas, prispau- 
džiau jos ranką prie lūpų. Ji rankos neatėmė, tik pasuko galvą į šalį, ir, 
kai vėl žvilgterėjo į mane, pamačiau jos akyse blizgant ašaras. 

- Jau rasa, - tarė pakėlus antakius, - eikim namo. 

Po vakarienės, jau gilią naktį, Zosia su palydovėmis išvyko į Kražius, 
pas savo kitus gimines - kražiškius Šukštus. 


Kartą liepos gale pamokų metu įbėgo Olienika ir uždusus šūktelėjo: 

- Ponas mokytojau, tamstos mama atvažiavo... Baikit pamokas ir eik 
jos pasitikti. 

Motiną radau dar neišlipusią iš vežimėlio, kurį atitempęs beveik 
vienmetis su motina iškaršęs kuinas stovėjo prie gonkų panėręs galvą. 
Pamačius mane, motina ėmė lipti iš vežimo pro užpakalinį ratą. 

- Padėk motinai, — rūsčiai sušnabždėjo čia pat stovinti Olienika. 

Toje aplinkoje, kur augau, niekuomet nebuvau matęs, kad vyras ar 
berniukas reikštų mandagumą pagyvenusiai moteriai, nors tai būtų 
motina ar giminaitė. Taigi ir čia nesupratau, ko taip jaudinasi Olienka 
ir kaip turiu padėti išlipti iš vežimuko. Be to, didžiai sumišau iš gėdos, 
matydamas prasčiokišką motinos apdarą, oda aptrauktus kuino griau- 
čius ir vos besilaikantį vežimėlį; sukinėdamasis tarp ponų Šiauliuose ir 
čia, jau buvau atpratęs nuo šitokio akį veriančio skurdo. Motinai išsi- 
kepurnėjus iš ratukų, priėjau ir pabučiavau į ranką. Olienika liepė Ur- 
šulkai pašaukti berną iš kumetyno paimti arklį. Motiną pakvietė į vidų 
ir paliko salone mus dviese. Čia sužinojau didelę naujieną: Kurtuvėnų 
grafienė buvo iškvietusi motiną į palocių, priėmusi svečių kambaryje, 
pasodinusi į „auksinę“ kėdę prie durų, labai išgyrusi mane, kuris jai 

buvau patikęs per Kalėdų atsilankymą, ir papasakojusi štai ką. Iš Šiau- 
lių klebono Gustavo Tomkevičiaus ji išnuomojusi septynių kambarių 
namą prie bažnyčios; ten nuo rudens gyvensiąs jos vyresnysis sūnus 
Kocio (Konstanty) ir lankysiąs ketvirtąją gimnazijos klasę. Aš gyvensiu 
tuose pačiuose namuose ir būsiu tam Kociui „dla towarzystwa i pomo- 
cy w naukach““, o motina šeimininkaus. Be pilno išlaikymo motina dar 
gaus tris rublius kas mėnesį, gi aš už sugaištą laiką būsiu atlygintas 
atskiru kambariu ir teise valgyti su Kociu prie vieno stalo bei leisti su 
juo laisvalaikį. Namą apliuobti, kiemą ir gatvę valyti, plauti baltinius ir 
valgyti virti turės motina už tuos pačius tris rublius; kokios padėjėjos 
ar tarnaitės grafienė nesamdys (jei motinai bus sunku, galės pati pasi- 
samdyti). Motina taip pat turės žiūrėti, kad joks pašalietis, nors ir gim- 
nazijos draugas, nesilankytų tuose namuose, kad fronto ir užpakalinės 
durys būtų visuomet užrakintos, kad ji niekuomet neišeitų iš namų, tam 
ir reikalo nebūsią, nes kurą, maisto produktus - naminius bei pirktus ir 
visa kita, kas bus reikalinga, statys pan Karpowicz (dvaro ekonomas). 
Į bažnyčią (grafienė žinojo, kad motina religinga) eiti jai nebūsią reika- 
lo, nes, pirma, gyvens dvasininko namuose, o tai turi reikšmės Dievo 
akyse, ir antra, pro virtuvės langą ji galėsianti matyti bažnyčią. Pagaliau 
Dievas visur esąs ir matąs, kaip mes klausom jo pastatytų ponų. Kai 
motina paklausė, ar negalės su ja gyventi mano sesuo Onutė, kuri galėtų 
padėti motinai ir, be to, lankyti mokyklą ar privačiai mokytis, grafienė 
sutraukė antakius ir ėmė bartis: 

- Co to pani nagle przyszto do glowy? Czy to styszana rzecz, žeby 
pod jednym dachem žyta mtoda dziewczyna z chtopcami? Wyražnie 
powiedziatam, že w tym domu žyč bedą tylko pani i nasi synowie, ab- 
solutnie nikt wiecej?. 

Šitos drakoniškos sąlygos, paverčiančios motiną visiška grafienės 
verge, motinai atrodė palankios: dėl meilės sūnui ji ir su blogesnėmis 
sutiktų. Motiną ypač džiugino, kad kas mėnuo turės tris rublius, kad 
nereikės maldauti iš tėvo skatikų drabužiams ar batams nupirkti. Čia 
motina prisiminė, kiek ašarų jai tekdavo lieti, kiek tekdavo nusižeminti, 
kol tėvas, nugara atsisukęs į langą, norėdamas atsikratyti įkyrių malda- 
vimų, pamesdavo pagaliau ant grindų sidabrinį rublį, kurį verkdama 
pakeldavo ir dar meiliai dėkodavo. Dabar ji būsianti laiminga, turėsian- 
ti savo užsidirbtus pinigus, galėsianti ir Lionginą seminarijoje sušelpti, 


! „draugauti ir padėti moksluose“ (lenk.). 

2 Kas tamstai staiga atėjo į galvą? Ar tai girdėtas dalykas, kad po vienu stogu gyventų 
jauna mergina su bernais? Aiškiai pasakiau, kad tuose namuose gyvensi tik tamsta 
ir mūsų sūnūs, niekas daugiau (lenk.). 

ir man bei sesei Onai, ar netir tėvui, vieną kitą rublį pakišti (tėvui už tai, 
kad leis jai gyventi atskirai). Į galą pasakė, kad su grafienės pasiūlymu 
sutiko ir net gavo iš jos už pirmą mėnesį iš anksto tris rublius. Matyda- 
ma mane susimąsčius ir nerodant džiaugsmo pridūrė: 

- Su tavim nesitariau, nes buvau tikra, kad nuo savo laimės neatsi- 
sakysi. 

- Taip tai taip, - prabilau, - bet kaip mama galėsi tuos visus vargus 
pakelti? Tokį didelį namą aptvarkyti! Turbūt ir grindis reikės plauti? 

- Tai niekis. Kai nevaliosiu, pasamdysiu už ditką! kokią davatką, jų 
ten pilna prie bažnyčios, ot ir padės. Kai sužinos, kad be ditkos darir pa- 
valgyti duodu, negalėsiu tų davatkų apsiginti. Pamatysi pats! Dabar, - 
tęsė ji, - atvažiavau, kad tave pasiimčiau, nes grafienė nori pirmomis 
rugpjūčio dienomis apgyvendinti mus Šiauliuose. Kocio dar pavasarį 
išlaikė egzaminus į ketvirtą klasę, ir grafienė sakė, kad jis, gyvenda- 
mas Šiauliuose, per tas kelias dienas prieš mokslo metų pradžią (jie 
prasidėdavo rugpjūčio 15 d.) pakartotų, ką buvo išmokęs, tau, žinoma, 
padedant. 

Matydama, kad vis dar nesidžiaugiu, pridūrė: 

- Grafienė žino, kad moki skambinti, ir tikisi, kad pamokysi muzikos 
jos sūnų. Ji jau ir fortepijoną nupirko ir pastatė tuose namuose. 

Šitas paskutinis motinos argumentas paveikė stipriausiai: seniai sva- 
jojau niekieno nevaržomas skambinti fortepijonu. Iki šiol pripuldavau 
prie instrumento tik retkarčiais ir tik tada, kai įsitikindavau, jog nieko 
nėra namie ir niekam netrukdysiu. Pas Pečkauskienę paskutiniais me- 
tais ir visai neužeidavau, taigi ir paskambinti negalėjau (ji visą laiką 
verkšleno dėl nuotykio su Zosia, ir tarytum nuolatinis gedulas viešpa- 
tavo jos kambariuose). Vasarą pas Šukštas irgi retai tegalėjau skambinti: 
tai šeimininkas snaudė salone, tai aš neturėjau atliekamo laiko. Namuo- 
se pas tėvą stovėjo visai išdaužytas, šimtametis instrumentas, kuriuo, 
paragavęs geresnių, nebenorėjau naudotis. Be fortepijono, masino ir 
atskiras kambarys, kurį pažadėjo grafienė; iki šiol tokio kambario nie- 
kad nebuvau turėjęs (išskyrus vasarą pas Šukštus): tenkinaus kampais, 
ir tat blogiausiais, tokiais, kuriuose jau niekas nesutikdavo gyventi. Be 
viso to, man atrodė įdomu iš arti pamatyti aristokratų gyvenimą, apie 
kurį tik iš gandų težinojau. Visi šitie sumetimai nulėmė sutikimą tar- 
nauti grafams. 

Motina rengėsi į pavakarį išvažiuoti, kad prieš naktį pasiektų Gu- 
multėnų palivarką, kurį iš grafo Čapskio nuomavo jos bičiulis Butke- 

ditka - 15 kap. sidabr. pinigas. 

vičius. Pas tą Butkevičių ir mums, vaikams, tekdavo anuomet nakvoti, 
kai motina vykdavo iš Kurtuvėnų į Luokę pas senelį. Jo sūnus Kaziukas 
mokėsi Šiauliuose kaip „švedas“ ir buvo mūsų vienmetis. Gumultėnai 
buvo pusiaukely tarp Užvenčio ir Kurtuvėnų, netoliese nuo kitų dvie- 
jų Čapskio palivarkų, Zlotarijos ir Barbarovo. Motina skubėjo važiuoti; 
rytojaus dieną pasižadėjo grąžinti vežimpalaikį ir kuiną vienam Kurtu- 
vėnų trobelninkui. 

Ketindamas vykti kartu su motina, visą reikalą papasakojau Olien- 
kai; ši nesutiko dabar išleisti mane ir pareiškė motinai, kad pati šiomis 
dienomis veš Vladeką į Šiaulius, nuveš ir mane. 

— My syna pani przywiežlismy, my i odwieziemy, — sakė ji, meiliai 
šypsodamos motinai, — to nasz obowiązek!. 

Motinai teliko nusilenkti prieš dvarininkės valią. Man Olienkos 
sprendimas labai patiko: netraukė kelionė palaikiu vežimuku, nemasi- 
no nei nakvynė Gumultėnuose rieįžengiamame Beržėnų miške. 

Vėlai vakare, Šukštai nuėjus gulti, sėdėjom su Olierika tamsiuose 
gonkuose. Paėmus mano ranką į savas, kalbėjo: 

- Štai jau ir baigiasi vasara... Kaip koks malonus sapnas. Tu išvyk- 
si, nebus kam žodį tarti, kam pasiguosti. Liksiu viena... „Ty będziesz 
panem, ty będziesz panem na wielkim dworze, a ja będę mniszką, a 
ją będę mniszką w ciemnym klasztorze...“? — niūniavo Olienka, kiek 
pakeisdama liūdnos dainelės žodžius. 

- Jau prasideda tavo kilimas, - kalbėjo ji, - visuomet buvau tikra, 
ir širdis man sakė, kad tavęs laukia šauni ateitis. Kas žino? Gal tap- 
si gydytoju ar advokatu... Gyvensi dideliame mieste, gal Šiauliuose ar 
net Kaune... Dabar sueisi su grafais, pamatysi jų prašmatnų gyvenimą, 
įprasi prancūziškai kalbėti... Kas žino, gal baigęs mokslus užmirši savo 
Olienką, kuri tave taip myli. 

Jos balsas ėmė drebėti, ištiesė ranką ir bandė apkabinti kaklą. Atsi- 
traukiau, ketinau atsistoti. 

— Pasėdėk, dar neik, - šnabždėjo Olienka, glostydama mano pe- 
tį. - Žinai, grafienė rašė man laišką, klausdama apie tave, koks esi, 
ar padorus, ar kuklus, ar nelinkęs į socializmą... nieko jai neatsakiau. 
Nežinojau, kokiu tikslu klausia, ir, be to, nesu pratus koresponduoti 
su magnatais. Nemėgstu jų pasipūtimo, ir kai pagalvoju apie juos, vis 
man prisimena kunigaikštienės Oginskienės pasikalbėjimas su studen- 
tu... Atsimeni, pasakojau tau, kai pirmą kartą matėmės ir kai nebuvai 


1 Mes tamstos sūnų atsivežėm, mes ir nuvešim, tai mūsų pareiga (lenk.). 
„Tu būsi ponas, tu būsi ponas dideliame dvare, o aš būsiu vienuolė, o aš būsiu 
vienuolė tamsiame vienuolyne“ (lenk.) (red. pastaba). 

dar man toks artimas, toks savas... O kad iki šiol neužsiminiau apie tą 
grafienės laišką, tai todėl, kad ji prašė nieko tau apie tai nesakyti. Dabar 
viskas paaiškėjo. 

Man dingtelėjo mintis, kad grafienė panašų laišką bus rašiusi ir Peč- 
kauskienei, tiktai bus paaiškinusi, kodėl apie mane klausinėja. Todėl 
anądien Zosia ir užsiminė apie manęs laukiantį siurprizą. 

- Na, jau laikas, - pasakiau, palenkęs galvą į Olienką, - eisiu į savo 
kambarį, o tu - pas mylimą vyrą. 

Ji atstūmė mane, šoko iš vietos ir, sukandus dantis, prašnibždėjo: 

- Tu nejuokauk. Žinai, kad nemyliu jo... Kad tau kada ateity prireik- 
tųiš pareigos atsigulti šalia nemylimos moters! Tada gal suprastum, kas 
dedasi mano širdy... Ir kur man kitur eiti? Sakyk! Kur? Ir tu, bejėgis ne- 
naudėli, drįsti dar ironizuoti! Užuot pasigailėjęs ir užjautęs, skaudžiais 
žodžiais įžeidi... Neturiu kur eiti: čia gimiau, čia ir mirsiu! 

Taip įtūžusios Olieūkos dar nebuvau matęs. Man ir gaila jos pasida- 
rė, ir baimė ėmė apimti: ji visai užsimiršo ir baigė savo žodžius pakeltu 
balsu. „Kas būtų, - pagalvojau, - jei vyras išgirstų ir užkluptų mus čia?“ 
Pasisukau eiti, bet Olienka griebė už peties, prikišo veidą prie lūpų ir 
bučiuodama šnabždėjo: 

- Nepyk, mano svajone, mano dievaiti!.. Kaip žvaigždė sužibėjai ma- 
no liūdname, tamsiame gyvenime. Išvažiuosi, ir vėl pasinersiu į niūrią 
tamsą... Bet dėkui likimui, dėkui tau, mylimasis, už tą, nors ir trumpą, 
laimę. Na, pabučiuok mane, kad nepyksti, - ir čia pati ėmė aistringai 
bučiuoti mano kaktą, akis, lūpas... 

Kitą dieną, grįždamas iš Kražantės, pamačiau iš krūmų į kelią išei- 
nančią Marynką. 

- O aš išėjau tamstos pasitikti, — tarė ji, — tamsta jau rytoj išvažiuoji? 

- Išvažiuoju. 

-Ir aš čia ilgai nepasiliksiu, - kalbėjo ji, eidama kartu, - po dviejų sa- 
vaičių vyksiu į Kražius, prasidės mokslas... Vasara baigiasi. Gaila. Bai- 
giasi mano atostogos, baigiasi ir tamstos... malonumai. Aš daug, daug 
ką žinau. Nemanyk tamsta, kad aš tokia kvaila ir nieko nematau. 

Ėmiau rausti. Ką ji tokio žino? Nejaugi bus mačiusi, kaip bučiavo- 
mės su Olienka? 

- Nieko ypatingo Marynka negalėjo matyti, - prabilau sumišęs. 

-Žinoma, nieko ypatingo... Ar tamstai patinka Zosia Pečkauskaitė? — 
paklausė, pasukdama veidą į mane ir koketiškai žiūrėdama į akis. 

- Tai mano sena... 

- Simpatija, - paskubėjo užbaigti, - esu tikra, kad taip. 

— Ne, tik gera pažįstama... 


- O ašesu tikra, kad simpatija, - pertraukė, - ir pasakysiu tamstai, 
ką mačiau. O mačiau, kaip aną vakarą, kai Zosia čia buvo, tamsta so- 
de bučiavai jai ranką. Toks buvai susijaudinęs... Gerai pažįstamai, kaip 
tamsta sakai, ne taip bučiuojama... 

„Tai velniūkštis, - pamaniau, - gerai dar, kad nematė, kaip bučiavau 
jos motiną“. 

- Ir dar kai ką mačiau, - tęsė ji, žiūrėdama, kaip aš raudonuoju, - bet 
to tai jau tikrai nesakysiu... Gėda, na, ir įžeidimas man būtų apie tai kal- 
bėti... Žinau taip pat, kas ir iš kur ėjo aną naktį per mūsų miegamąjį. 

Visai sumišau. Atsukau veidą į šalį, taip ir ėjome tylėdami. 

- Na, jau ir namai matyti, - ramiu balsu pagaliau prabilo Marynka, 
pasilenkdama ir iš apačios žiūrėdama į mano paraudusį veidą. - Dabar 
atsisveikinsim... Tamsta neužsigauk. Tai man reikėtų užsigauti, bet tiek 
to, neįsižeisiu, nes čia pagaliau mamos dalykas. Taip! Daugiau turbūt 
nepasimatysim vieni du. Sudie! — tai sakydama, apkabino mano kaklą, 
pabučiavo į skruostą ir šoko per griovį į krūmus. 

Šitas Marynkos išsišokimas nelabai mane nustebino: buvau į jau ap- 
sipratęs su jos būdo keistenybėmis ir jos bučkių buvau ragavęs, kai žai- 
dėm sviediniu. 

Marynka buvo aukšta ir stipraus kūno sudėjimo. Kas nežinojo, kad 
jai tik dvylika metų, lengvai galėtų pamanyti, jog netrukus jai ir tekėti 
bus laikas. Buvo atvira, teisi ir užsispyrusi; drįsdavo atsikirsti net tė- 
vui, kurio visi namiškiai, neišskiriant Olienkos, labai bijojo. Kai vieno 
sekmadienio rytą tėvas nutarė, kad šį kartą Marynka liks namie, o jos 
vietoje į Užventį važiuos du mažiukai, Marynka išplėtė akis į tėvą ir 
drebančiu iš pykčio balsu riktelėjo: 

- Aš vis tiek šiandien būsiu Užventyje! 

- Gal pėsčiomis nudūlinsi, - pašiepė ją tėvas. 

- Tai mano dalykas, - atrėžė ir spruko į vidų. 

Tėvams išvažiavus, Marynka nubėgo pas Feliciją Radavičaitę. Po 
kurio laiko pro langą pamačiau ją išdidžiai sėdint Radavičių fajeto- 
ne, kuris pro mūsų kiemą (kito kelio nebuvo) nudardėjo į Užventį. 
Iš ten grįžo dar tėvams neatvažiavus. Olieūka paskui pasakojo, kaip 
jie visi nustebo, pamatę Marynką beklūpojant bažnyčioje prie grotų — 
toje vietoje, kuri klebono buvo rezervuota apylinkės dvarininkams. 
Prieš pamaldoms pasibaigiant, Marynka iš bažnyčios išėjo, ir jie jos 
daugiau nematė. Taip ir nesužinojo, kokiu būdu šita užsispyrėlė pa- 
teko į Užventį. Pati Marynka paskelbė, kad nuėjus pėsčia, bet Olieūka 
tuo netikėjo ir manė, kad čia Felicijos darbeliai: šita sena pana labai 
myli Marynką ir neapkenčia josios tėvo. Taigi ir čia ji bus palaikius 

Marynkos užsispyrimą, žinodama, kad tėvui bus nemalonu. Nutylė- 
jau, kad Olierikos spėjinys sutiko su tikrove. 

Namie radau Olienką, besiruošiančią į rytdienos kelionę. Turėjom 
išvykti anksti rytą, kad ji dar su šviesa pasiektų Šiaulius (aš turėjau lik- 
ti Kurtuvėnuose). Mes su Vladeku stebėjom, kaip motina ruošė sūnui 
„kraitį“: lopė baltinius, adė kojines, dulkino paltą ir išeigines kelnes bei 
švarkelį. Ji dalijosi su mumis savo mintimis dėl sūnaus ateities: 

- Kai kiek paūgėsi, reikės naujus baltinius siūti, šitie jau baigia plyšti, 
lopas ant lopo. Kojinių duosiu trejetą porų, turėtų užtekti iki žiemos, 
kada atsiųsiu šiltas, vilnones. Ir kepurės padorios neturi... Bet tai niekis: 
kai tik išlaikysi egzaminus, tuoj nupirksiu forminę, su baltais kantais ir 
sidabriniu herbu. Gražiai atrodys mano vaikelis... 

Vargšė! Taip svajodama, nežinojo, kad Vladekas neišlaikys egzami- 
nų ir forminės kepurės jam nereikės pirkti. 

Pabaigus su „kraičiu“, Olienka nuėjo su mumis į sandėlį ir ėmė ruoš- 
ti valgius kelionei ir Šiauliams. 

- Reikia ir poniai Jakševičienei šį tą nuvežti, juk ir apsistosime pas 
ją, - kalbėjo Olienka, - vėl turbūt ateis tos dvi išalkėlės, kaip jos, ar 
nepameni? 

- Putramentienė ir Kundrotienė. 

-Tiesa, tiesa... Dabar ir aš prisiminiau. Reikia dar visą kumpį ir sviesto 
puodynę paimti buto šeimininkei, pas kurią apgyvendinsiu Vladeką. 

- Aš, mama, dar egzaminų neišlaikiau, o jūs jau maistą buto šeimi- 
ninkei vežat, - įsikišo Vladekas. 

- Išlaikysi... Negali būti, kad neišlaikytum. Juk išlaikys, ar netiesa, 
ponas mokytojau? - kreipėsi į mane, su mediniu šaukštu dėdama svies- 
tą iš medinės bačkutės į molinę puodynę. 

- Turėtų išlaikyti, - neryžtingai patvirtinau, - bet daug priklauso ir 
nuo to, kiek bus kandidatų. Kai aš laikiau į I klasę, norinčių stoti buvo 
virš penkiasdešimt, o laisvų vietų tik dvylika. Po egzaminų atrinko tik 
tuos, kurie iš visų dalykų gavo po penketą, ir tokių atsirado šešiolika. 
Iš tų šešiolikos atrinko dvylika (pagal laisvų vietų skaičių), teikdami 
pirmenybę tiems, kurie laikė jau antrą ar trečią kartą; į tokių skaičių pa- 
tekau ir aš. Dėl Vladeko abejoju, ar jis gaus iš visų dalykų penketukus. 

- Ar gausi, Vladek? - kreipėsi Olieūka į sūnų. 

Šis reikšmingai tylėjo. 

Nei Olienka, nei Vladekas ir supratimo neturėjo, kas reiškia gauti 
per egzaminus penketuką iš visų dalykų. Nelaikiau reikalinga jiems 
tatai aiškinti: vis tiek nesuprastų. 

- Yra dar viena išeitis patekti į I klasę ir negavus visų penketukų, - 

kreipiaus į smalsiai sužiūrusią Olienką, - jeigu Vladekas dabar neišlai- 
kys penketukais, reikia jį metams apgyvendinti pas vieną gimnazijos 
mokytoją; jis laiko vieną ar du berniukus ir pats ruošia juos egzami- 
nams. Kiek žinau, nebuvo atsitikimo, kad to mokytojo laikomi berniu- 
kai nepatektų į I klasę. Už berniuko išlaikymą ir mokslą jis ima penkias- 
dešimt rublių per mėnesį. 

- Štai kiek! - nustebo Olierika. — Tai mums per brangu, ir nieko iš to 
nebus... Pamanykit, koks brangininkas: kelis šimtus per metus už vieną 
berniuką! O už du —ir visas tūkstantis! - stebėjosi Olienka. 

Aprišus skepetaite sklidiną puodynę, atstatė į šalį; pasikvietė Uršul- 
ką ir liepė atnešti iš svirno porą kumpių. 

- Ponas mokytojau, - kreipėsi į mane, - aš sugalvojau nepalikti tams- 
tos Kurtuvėnuose, kaip pažadėjau motinai. Be tamstos mes su Vladeku 
pražūsim Šiauliuose: nežinau, nei kada į gimnaziją eiti, nei į ką kreiptis, 
nei ką Vladekas turi neštis į egzaminus. 

- Važiuokim, ponas mokytojau, - griebė mane Vladekas už rankos. 

„Baikos, - pamaniau, - tu niekur nepražūsi su savo nuostabiomis 
akimis ir malonia šypsena“, bet pasakiau: 

- Gerai, tik kur aš ten sustosiu?.. 

- Apie tai negalvok, - pertraukė Olienka, - jei grafienės namas dar 
nesutvarkytas, pasamdysiu kambarį pas Berką (viešbučio laikytoją), 
galėsit ten kartu su Vladeku kelias dienas pagyventi, o aš sustosiu pas 
Jakševičienę arba, tiksliau, nakvosiu pas ją, o šiaip visą laiką leisiu su 
jumis, — projektavo Olienka, džiaugdamasi būsimais malonumais. 

Po vakarienės tuoj išsiskirstėm gulti, nes rytoj reikėjo anksti keltis. 

Ryto metą, dar ką tik išaušus, atsibudau nuo švelnaus kutenimo po 
pažastim. Pravėręs akis, pamačiau Olienką sėdint ant lovos krašto prie 
pat pagalvės. Ji šypsojosi, žiūrėdama į mane, bet per skruostus riedėjo 
didelės ašaros. 

- Viskas apsivertė aukštyn kojom, - pusbalsiai tarė ji, - mano tironas 
netikėtai nutarė pats vežtis Vladeką į Šiaulius. Dabar išėjo į kumetyną 
pasitarti su Baltrum dėl kelionės. Užbėgau atsisveikinti... Vieni du jau 
nebepasimatysim! 

Ji užgulė mane ir ėmė aistringai bučiuoti, spausdama galvą prie nuo- 
gos krūtinės, murmėdama meilės žodžius ir savo ašaromis šlapindama 
man veidą. Pasidarė karšta... Laimei, už sienos pravirko vaikas. Olienka 
šoko nuo lovos ir patylomis išsmuko iš kambario. Buvo basa ir vien- 
marškinė. Daugiau jos nemačiau. 

Pusryčiavome trise: Šukšta, Vladekas ir aš. Šukšta kaip visuomet ne- 
pratarė nė žodžio ir net nepažiūrėjo į mus. Prieš išeidamas iš valgomojo, 

pametė ant stalo prieš mane dvi auksines dešimtrublines. Prie gonkų 
jau laukė Baltras dideliame kaimiškame vežime; jo užpakalyje buvo pa- 
taisyta vieta mums trims sėdėti. Vežimo vidury ant šieno buvo pamesti 
keli ryšuliai; spėjau, kad tai bus vakar Olierikos paruošti valgiai. Į ve- 
žimą įlipo baltu balachonu apsivilkęs Šukšta, greta jo sėdo Vladekas, 
aš- iš krašto. 

Saulė gerokai pakilo. Važiavom tylėdami: Šukšta iki pat Kurtuvėnų 
taip ir nepratarė nė žodžio. Anksti prikeltas Vladekas snaudė, linguo- 
damas tarp manęs ir tėvo. Tik Baltras retkarčiais prabildavo į arklius, 
kaskart kai jie tingiai traukė vežimą iš luomos arba per lėtai tempė į 
kalną. Apie vidudienį, kai važiavom per Šaukėnų mišką, jis pusbalsiu 
keikė bimbalus, apspitusius putuojančius arklius. 

Niekieno netrukdomas, turėjau laiko pagalvoti apie savo dviejų mė- 
nesių gyvenimą Pavyšnyje. Nebuvau tuo gyvenimu patenkintas. Nieko 
nenudirbau, jei neskaityti keletą arabiškų ir itališkų straipsnių (iš va- 
dovėlių), kuriuos smulkiai išnagrinėjau ir išmokau beveik atmintinai. 
Tiesa, išmokau visai laisvai rašyti arabiškai; arabiškiems ženklams gra- 
žiai parašyti arba, tiksliau sakant, išbraižyti reikėjo atsidėjus padirbė- 
ti. Per tuos du mėnesius nieko neskaičiau: savų knygų iš beletristikos 
neturėjau, o Pavyšnio dvare, išskyrus lenkiškas maldaknyges ir senus 
lenkiškus kalendorius, nebuvo nė vienos knygos. Felicijai Radavičai- 
tei įkyrėjo piršti Olienkai knygas (matyti, bus supratusi, kad ši tik pa- 
čiupinėja jas, bet neskaito), o aš pas Radavičaites neužeidavau, taigi ir 
knygų nematydavau. Apie Slovackį, Mickevičių, Kraševskį, Sienkevičių 
šitie dvarininkai buvo girdėję ir, galimas daiktas, kitados vieną kitą jųjų 
veikalą buvo skaitę, nes tų rašytojų vardus retkarčiais minėjo, - ar Fe- 
licijai atėjus, ar svečiams atvažiavus. Bet Puškino, Gogolio, Tolstojaus, 
Turgenevo vardai jiems buvo negirdėti, ir rusiškai mokėjo tik tiek, kiek 
buvo reikalinga šiaip taip susikalbėti su valdininkais įstaigose. Visa 
tai dabar prisiminęs, pasijutau esąs intelektuališkai aukštesnis už tuos 
didelių žemaitiškos žemės plotų pasipūtusius savininkus. Iš padilbų 
pažiūrėjau į medinį Šukštos veidą su bereikšmingai išplėstomis į priekį 
akimis ir pagalvojau: „Hacroanyni sypGan“!. Jis niekuo nesidomėjo, 
išskyrus pelną iš ūkio, nieko neskaitė, išskyrus lenkišką laikraštuką, iš 
kurio pasisemdavo politinių žinių, kad galėtų jomis pasigirti, svečiams 
porą kartų per metus suvažiavus jo ar žmonos vardinėms. Olieūka ir 
ano lenkiško laikraščio neskaitė. Ji vos vos sugebėdavo parašyti laišką. 
Kartą pamačiau jos įpusėtą laišką, paliktą ant staliuko salone. Ji tą laišką 


„Tikras rąstigalis (pusgalvis)“ (rus.). 

rašė vienai giminaitei nuo ryto iki vakaro (žinoma, su pertraukomis), 
išbėgdama iš kambario namų reikalais. Jai nesant kambary, žvilgterėjau 
į tą laišką ir nustebau: popierio puslapyje marguliavo kreivos eilutės 
su vos išskaitomomis mažytėmis raidėmis, be nosinių (jų gausu lenkų 
kalboje), be punktuacijos, kur reikia, ir su ja, kur nereikia. Vis dėlto, pati 
būdama labai mažo mokslo, Oliefika mokslą vertino, gerbė jo adeptus 
(pvz., studentą Rozovą), svajojo išmokslinti sūnų Vladeką. Atvirkščiai, 
josios vyras buvo visai abejingas mokslui, ir jei neprieštaravo, kad Vla- 
dekas būtų mokomas, tai ir nė kiek nebuvo susidomėjęs sūnaus mokslo 
reikalais. Dabar vežė sūnų laikyti egzaminus. Kad bent paklaustų ma- 
nęs, iš kurių dalykų bus egzaminai, kaip yra paruoštas Vladekas, ar yra 
vilties jį įstatyti į I klasę ir kita, kuo šiuo atveju domisi eilinis tėvas dėl 
savo sūnaus. Nieko neišskaičiau jo sustingusiame veide, jokio minties 
arjausmo švystelėjimo. Ką jis galvoja, amžinai tylėdamas, ir ar apskritai 
galvoja ką nors? Jo abejingumas mokslui bus, matyti, persidavęs ir Vla- 
dekui: šis ramiausiai snaudė arba prasiblaivęs žiovavo visa burna. 

Galvojau ir apie savo santykius su Olienka, galvojau, žinoma, kitaip 
negu dabar. Ir jeigu dabar į tuos santykius žiūriu kaip į paprastą dyki- 
nėtojos poniutės palaidumo pasireiškimą iš vieno šono, o iš kito - kaip 
į nepažabotą negalvojančio jaunuolio geidulingumą, tai tada viskas at- 
rodė kitaip. Olienką idealizavau: mano akyse ji buvo storžievio vyro 
kankinė, paversta paprastu įrankiu jo geiduliams tenkinti ir vaikams 
gimdyti. Norėdama bent kuriam laikui ištrūkti iš tokios žeminančios 
būklės, ji, kaip man atrodė, troško žmoniškų santykių su vyru, ypač 
su gyvenimo nepagadintu jaunuoliu. Tada jos nekaltinau už tai, kad, 
egoistiškai trokšdama valyvų santykių su vyru, tuo pačiu tvirkino jau- 
nuolį, prieš laiką atidengdama jam ir nevalyvų santykių esmę, nors pati 
į tokius santykius su juo ir neįsileisdama. Ji jau buvo mėginusi susiar- 
tinti ir su broliu Lionginu, mokytojavusiu prieš mane vieną vasarą Pa- 
vyšnyje, bet, broliui atsparesniam esant, niekas iš tų mėginimų neišėjo. 
Nepavyko jai išjudinti ir miegalio Pšijalgauskio, kuris, užuot į josios, 
virsdavo į Morfėjo! glėbį. Tik aš vienas buvau patekęs į šios sirenos 
spąstus, iš kurių dabar ištrūkęs lengvai atsidusau ir pasijutau kaip iš 
sunkios ligos prisikėlęs. 

Kurtuvėnuose Baltras sustabdė arklius pasiganyti prie Charževskie- 
nės karčemos. Paspaudžiau Vladeko ranką, o Šukštai padėkojau už pri- 
statymą į vietą. Jis linktelėjo galva ir ėmė rioglintis iš vežimo. Pasiėmęs 
ryšuliuką, nuėjau į ubagyną. 


1! Sen. graikų miego ir sapnų dievaitis. 

Buvo 1901 metų liepos mėn. 31 diena, o nuo rugpjūčio 1 d. prasidėjo 
mano ketverius metus trukęs tarnavimas Žemaitijos didikams, Kurtu- 
vėnų grafams Pliater-Zyberkams. 

Ubagyne radau nekantriai laukiančią motiną. 

- Grafienė kasdien siunčia liokajų sužinoti, ar nebūsi grįžęs, - šiais 
žodžiais sutiko mane, — ir šiandien priešpiet buvo atėjęs ir priminęs, kad 
sugrįžęs tuoj eitum į palocių. Apsivalyk nuo dulkių ir negaišdamas eik. 
Tuo tarpu paruošiu užkąsti, grįžęs pavalgysi. 

Priėjęs dvaro vartus, iš tolo pamačiau plačiai atdaras fronto duris, 
prie kurių ant gazono žaidė jaunesnieji grafiukai. Praėjau pro ponaičius 
nuleidęs galvą ir į juos nežiūrėdamas, nors mandagumas reikalavo bent 
kepurę pakelti: tokio mandagumo mane mažą kitados mokydavo mo- 
tina sakydama: „Poną ar jo vaiką sutikęs, pakelk kepurę; galva nuo to 
nenukris, o paskui gali nusispjauti (!)“. Duryse sutiko kaip iš po žemės 
išlindęs liokajus ir pasakė čia pat, vestibiulyje, palaukti: pranešiąs apie 
mano atvykimą „jašnie wielmožnej pani hrabinie“. Tas liokajaus su visu 
rimtumu ištartas didikės titulas nemaloniai mane suerzino. „Nejaugi 
ir man teks ją taip vadinti?“ - pamaniau. Netrukus pamačiau laiptais 
besileidžiančią grafienę. Iš paskos ėjo liokajus. Laiptų vidury grafienė 
sustojo, užėmus savo sijono uodega porą laiptų aukščiau; sustojo ir lio- 
kajus. Aš vis stovėjau, pakėlęs galvą į viršų. Nesulaukdama pasveikini- 
mo ir matydama, kad net nepasilenkiau jai, pakėlė antakius ir išdidžiu 
žvilgsniu apmetė mane nuo kojų iki galvos. Pagaliau prabilo: 

- Juž przyjechai?! 

Šie žodžiai priminė man kunigaikštienės Oginskienės „Niech podej- 
dzie“ (iš Olienkos pasakojimo). Magnatų kastos psichologija vienoda: 
įvairių laikų, įvairiomis aplinkybėmis santykiuose su žemesnių luomų 
atstovais jų reakcija vienoda. Mano ubagiška siela pasišiaušė: akimirks- 
ny nutariau grafienės netituluoti priedu „jašnie wielmožna“: 

- Tak, pani hrabino?. 

- Ot6ž chcialam powiedzieč, že jutro o godzinie dziesiątej z rana 
jadę z Kociem do Szawel. Niech Bonawentura stawi się na ten czas do 
patacu: odwieziemy na miejsce3. 

Tai pasakius, dešine ranka griebė už sijono, apsuko ir numetė uo- 
degą žemyn, ėmė keltis į viršų. Tuo pačiu metu liokajus, raitydamasis 
kaip žaltys, pasieniais nušoko kelis laiptus žemyn ir atsidūrė grafienės 


! Jau atvažiavo? (lenk.) 

2 Taip, ponia grafiene (lenk.). 

Taigi norėjau pasakyti, kad rytoj dešimtą valandą ryto važiuoju su Kociu į Šiaulius. 
Tegu B. tą valandą ateina į palocių: nuvešim į vietą (lenk.). 

užpakaly; jai kylant, ir jis ėjo aukštyn, stengdamasis nepriminti ilgo si- 
jono. Užsimovęs kepurę, nuėjau namo. Mano santykių su grafiene pra- 
džia užsibrėžė: ji mane vadins „Bonaventūra“ (be „pan“), o ašją „pani 
hrabina“ (be „jašnie wielmožna“). 

Namie motina domėjosi, kaip vyko pasimatymas su grafiene, ar pa- 
sikvietė į saloną, ar davė ranką pabučiuoti, apie ką kalbėjo. Sužinojus, 
koks buvo priėmimas, susirūpino ir ėmė išmetinėti, kad aš pasirodęs 
itin nemandagus, nes nešokęs laiptais prie jos pabučiuoti į ranką, kad ji 
aiškiai likus nepatenkinta, kad dabar viskas gali iširti, ir gali tekti grą- 
žinti anuos tris rublius, taip maloningai anądien duotus. 

- Nepražūsim ir be jos, - raminau motiną ir, apmaudo pagautas, 
pridūriau: - tai yra visai kvaila, kad ji siuntinėjo liokajų, iškvietė mane 
vien tik tam, kad praneštų, jog rytoj važiuosim į Šiaulius. Juk apie tai 
galėjo pasakyti per liokajų, nereikėtų landžioti į palocių. 

- Dieve, Dieve, - aimanavo motina, - kaip tu drįsti taip kalbėti! 
Užuot padėkojęs Dievui, kad įkvėpė grafienę padėti mums išbristi iš 
amžino skurdo, užuot apsidžiaugęs, kad rytoj tau gali tekti garbė sėdėti 
viename vežime su grafais, tu dar murmi ir drįsti grafienei kvailybę 
prikišti. Saugokis, sūnau, kad Dievas tavęs nenubaustų už nuodėmin- 
ga puikybę. Neužmiršk, kas tu esi ir kas yra grafienė, visų Kurtuvėnų 
valdovė, paties Dievo palaiminta ir iš jo malonės mums viešpataujanti. 

Ginčytis su motina buvo bergždžias dalykas: akys jos žibėjo, buvo 
tvirtai įsitikinusi, kad ponai valdo mus Dievo ypatingu parėdymu. 
Ji dieną naktį svajojo, kaip į tą išrinktųjų luomą, iš kurio pati buvo 
išgrūsta, bent savo vaikus prastumtų. Jai taip ponus ginant, prisiminė 
anuomet Marusios ištarti žodžiai, kad ir ponai, ir jų vadovai carai - 
visi jie pučia į vieną dūdą, o žmonėms nuo to pūtimo dažnai tenka 
badauti. 

Kitą dieną motina iš pat ryto stovinėjo prie lango, iš kurio kaip ant 
delno buvo matyti palociaus kiemas ir fronto durys. Ji nekantriai laukė, 
kada „stangretas“ (vežėjas) privažiuos prie baltuojančių kolonų, kad 
tuoj bėgtų su manim į dvaro kiemą. Ji buvo įsitikinus, kad ir ją paims 
grafienė į Šiaulius, nes nuo tos dienos prasidėjo jos, kaip išnuomotų na- 
mų šeimininkės, pareigos. Pamačius, kad pagaliau „koč“ (didelis fajeto- 
nas) įvažiavo į kolonadą, griebė ryšuliuką, aš - savo, ir abu nuskubėjom 
į dvarą. Radom grafienę, jau lipančią į vežimą. Jos sijono uodegą laikė 
grafiukas Kocio, iš kurio rankų tą uodegą atsisėdus paėmė ir padėjo 
greta savęs. Mes su motina stovėjom čia pat. Susitvarkius su uodega, 
grafienė pakėlė galvą ir pažvelgė į mus. Motina žemai nusilenkė, aš 
nusiėmiau kepurę. 

- Tamsta dar čia? - nustebo grafienė, pakėlus antakius į motiną, - kas 
mus Šiauliuose priims? Kas išvirs pietus? Nesitikėjau, kad taip tamsta 
pradėsi eiti savo pareigas. 

- Jašnie wielmožna pani hrabino, - drebančiu balsu ėmė aiškintis 
motina. - Vakar nesusiradau „okazijos“ (progos) nuvykti į Šiaulius... Be 
to, tikėjaus nuvažiuoti kartu su sūnum... 

- Tamstai reikėjo man pranešti, kad negali susirasti okazijos, - per- 
traukė grafienė, - būčiau pristačiusi. - Kocio, - kreipėsi į sūnų, - pašauk 
poną Karpavičių. 

Bet Kociui neteko pašaukti Karpavičių: čia pat stovėjęs liokajus grie- 
bėilgo frako skvernus po pažastim ir galvotrūkčiais leidosi bėgti keleliu 
į dešinę. Po valandėlės atėjo ekonomas Karpavičius. Buvo tai stambus 
senyvas vyras, su lopetos pavidalo ruda barzda, su auliniais batais ir 
medžiokliniu kostiumu. Nusiėmė kepurę ir tarė: 

- Stucham), jašnie wielmožna pani hrabino. 

- Panie Karpowicz, tamsta tučtuojau pristatyk šitą moteriškę į Šiau- 
lius, į klebono Tomkevičiaus namus. 

Grafienė nurodė Kociui ir man sėstis priešais ją, pati su savo uode- 
ga užėmus visą užpakalinę sėdynę. Linktelėjau tebestovinčiai motinai, 
kurios veide reiškėsi didelis apmaudas, ir atsisėdau į nurodytą vietą. 
Mano ryšuliukas pasiliko motinos rankose. 

Tik išvažiavus iš bažnytkaimio, supratau pasielgęs ne taip, kaip 
derėjo (Oliefūka manęs čia nepagirtų!): man nereikėjo sėstis į grafienės 
kočą, o palaukti ir važiuoti kartu su motina. Tas mano labai lėtas su- 
sivokimas, negreita orientacija ir pasivėlintas reagavimas į gyvenimo 
reiškinius daug pridarė žalos ateity. Bet, tiesą pasakius, vietos motinai 
tame koče nebuvo: nepaprastai storas grafienės užpakalis ir sėdynėje 
išklostyta uodega užėmė visą vietą, priešais kurią buvo siaurokas suo- 
lelis, jame vos tilpom mes su Kociu. Tik negalėjau pamiršti ir erzinaus 
dėl šiurkštaus grafienės tono, kai kalbėjo su motina. „Jei ir toliau taip 
bus, neištversim“, - pamaniau sau. 

Privažiavus seną ąžuolą, už pusvarstį nuo bažnytkaimio, pro mus 
švilpte prašvilpė drigantu pakinkytas gelsvas vežimėlis; jame sėdėjo 
Karpavičius su prie jo prisiglaudusia maža moterėle - mano motina. Šis 
įspėjo grafienės mintį, kad šeimininkė turi būti pristatyta į vietą prieš 
ponams atvykstant, taigi ir dūmė kaip pasiutęs. Šiaip grafai nemėgo 
greitai važinėti; grafas - arklių gailėdamas, grafienė - bijodama išvirsti 
iš vežimo ir įsipainioti į savo uodeguotą sijoną. 


! Klausau... (Ienk.) 

Jau ir Bubius privažiavom, o grafienė dar neištarė nė žodžio; tik ret- 
karčiais įsmeigdavo į mano veidą mėlynas išverstas akis, tartum norė- 
dama atspėti, koks bus tasai josios sūnaus satelitas'. Pastebėjau, kad ir 
Kocio, tartum bijodamas, vengia grafienės žvilgsnio, bet mielai šypso- 
damasis susitinka su mano akimis. „Atrodo, kad neblogai sugyvensim 
su tuo grafiuku“, - pagalvojau. 

Privažiavus Aukštelkių kalną, grafienė pagaliau prabilo, žiūrėdama 
į kalne pastatytą raudonų plytų bažnyčią: 

- Dieve mano, tokia graži bažnyčia, ir jau kelinti metai, kaip nėra 
prie jos kunigo, nėra kas garbina Viešpatį. 

Ji labiau kreipėsi į save negu į mus. Nieko neatsakėm ir besiužmez- 
„budkos“ grafienė kreipėsi tiesiog į mane: 

- Tegu man Bonaventūra pasako, kas jam popiet padėdavo rengti 
pamokas. 

- Niekas, - atsakiau, - pats mokiaus. 

- Ar tai galimas daiktas? - nustebo grafienė, - ir graikų kalbos verti- 
mus? Ir uždavinius iš matematikos? 

- Tikrai pats mokiaus. 

- No, no, - galiukais lūpų šyptelėjo ir palingavo galvą, įtardama 
mane melagyste. - Ponas Čiurlys (buvęs Kocio mokytojas) nesakė, kad 
galima pačiam išmokti pamokas. Tai mums naujiena. Girdi, Kocio? 

Šis taip pat šyptelėjo. 

- Žinoma, - pasiaiškinau, - jei kas yra silpnos galvos ir nesupranta 
mokytojo aiškinimų, tokiam tėvai pasamdo repetitorių, ir tas padeda 
išmokti pamokas. Bet tai retai pasitaiko. Tokių negabių mokinių klasėje 
yra daugiausia trejetas ketvertas. 

- Entendez-tu, Kocio? - prabilo grafienė prancūziškai, — ta tete et 
celles de tes frėres sont „faibles“. C'est superbe?. 

- Moi, je ne dis pas cela, madame la comtesse?, - užprotestavau pa- 
raudonavęs. 

- Bonaventūra kalba prancūziškai? — nustebo grafienė, - gal ir pran- 
cūziškai išmoko be repetitoriaus? 

- Be repetitoriaus, - patvirtinau. 

Grafienė patraukė pečiais ir nutilo. Jai, matyti, pasirodžiau užsispy- 
ręs melagis. 

Po valandėlės vėl paklausė: 


palydovas. 
Girdi, Kocio? Tavo ir tavo brolių galvos silpnos! Tai gražu! (pranc.) 
Bet aš to nesakiau, ponia grafiene (pranc.). 

- Ar Bonaventūra pažįsta grafo Zubovo sūnų? Jis, rodos, mokosi 
gimnazijoje? 

- Pažįstu, ponia grafiene, - jis mokosi klasėje žemiau už mane. 

- Arjis mokosi be repetitoriaus? O gal ir jo galva silpna? - šyptelėjo 
grafienė. Ž 

- Jis gabus mokinys, bet repetitorių, kiek girdėjau, turi; ir turi ne 
todėl, kad galva būtų silpna, bet tėvas nenori, kad per daug kvaršintų 
sau galvą pamokomis. 

Grafienė nieko į tai nepasakė, tik pasuko veidą į šalį ir daugiau ne tik 
nekalbino manęs, bet ir nežiūrėjo į tą šoną, kur sėdėjau, tartum gailėda- 
mos, kad tiek laiko sugaišo pokalbiui su ubago vaiku. „Ehe, - pagalvo- 
jau, - čia tau ne Olienka, kuri nesididžiavo net pamilti mane ir smagiai 
pašiepdavo didžponius“. 

Štai ir Šiauliai. Privažiavom prie bažnytinio namo. Iš tolo pamačiau 
motiną stovint gatvėje prie varčiukų į kiemą. Ji padėjo grafienei lipti iš 
kočo, o Kocio atsargiai kėlė iš paskos sijono uodegą. 

- Ar pietūs bus? - paklausė grafienė. 

- Bus, šviesiai galingoji ponia grafiene, - ponas Karpavičius atvežė 
trejetą viščiukų ir visa kita, kas reikalinga, - atraportavo motina, - Da- 
bar išvažiavo į miestą, sakė atvešiąs cukraus pūdą, svarą arbatos, žvakių 
ir žibalo... 

- Žinau, — pertraukė grafienė, eidama pro varčiukus į kiemą, apso- 
dintą gėlėmis. Iš ten laiptais pasikėlė į didelę įstiklintą verandą; ją sekė 
motina, Kocio ir aš. 

- Ach, kokie nešvarūs stiklai! - nustebo grafienė, išplėtus akis į ve- 
randos įstiklinimą, - dar šiandien, kai išvažiuosiu, tamsta juos išplauk. 

— Klausau, š. g. p. grafiene, - pasakė sumišus, tartum jausdamasi 
kalta, kad dar nesuspėjo išblizginti stiklų. 

Pro dvejas duris, kurių išorinės buvo su stiklais, įėjom į vidų. Iš ko- 
ridoriaus į dešinę durys vedė į didoką kambarį, kur įžengus grafienė 
pasakė: 

- Šitas kambarys turi būti visuomet uždarytas. Jame gyvensiu aš ir 
ponas grafas, kai atvyksim su reikalais, - tarė apžvelgdama kambarį. 

Mes stovėjom koridoriuje. Pro atdaras duris pamačiau to kambario 
apstatymą: aukšta medinė lova padengta baltutėle lovatiese, spinta su 
veidrodžiu duryse (tokios dar nebuvau matęs), dailingas staliukas prie 
lovos, vidury kambario stalas su grakščiomis lentynėlėmis, įtaisytomis 
iš trijų jo šonų, ir kelios kėdės - baltos, su paauksuotomis nugarėlėmis. 
Ant grindų didelis kilimas per visą kambarį. Kampe tarp durų ir kros- 
nies stovėjo marmurinis praustuvas. 

- Čia dabar švaru, - tęsė grafienė, - bet man ar ponui grafui apsilan- 
kius ir išvykus, kaskart reikės visa išvalyti. Kilimą, ne rečiau bent kartą 
per mėnesį, reikės išnešti į kiemą ir gerai jį išmušti, nes gali užsiveisti 
kandys, supratot? — pažvelgė į motiną. 

„Čia tai bus darbo davatkoms, — pamaniau, - tokio kilimo ne tik 
motina, bet ir geras vyras nevaliotų pakelti“. 

Grafienė išėjo iš kambario į koridorių, kur stovėjom, buvo beeinanti į 
kitus kambarius, bet staiga apsisuko vietoje, griebė sijono uodegą ir su- 
traukus antakius nuėjo atgal į verandą. Ten smarkiai trenkė ir užrakino 
duris į sodelį. Atsigręžus ėjo į mus aimanuodama: 

- Dieve mano, Dieve! Koks apsileidimas! Aš pati turiu uždarinė- 
ti duris! O verandoje ant stalo buvau palikusi savo apsiaustą... Čia ne 
kaimas, supranti tamsta, - išplėtė mėlynas akis į motiną, - mieste vagių 
pilna, bematant pavogs ką... 

Motina puolė užrakinėti duris iš verandos į koridorių, o grafienė įėjo 
į savo kambarį ir užsitrenkė. Palikom vieni bestovį koridoriuje. Motina 
neramiai tūpčiojo vietoje, paskum nubėgo į virtuvę ruošti pietus; lau- 
kiau, ką darys Kocio; o šis, vis šypsodamasis, ramiai žiurėjo į mane (pa- 
maniau jį buvus apsipratus su tokiomis grafienės išdaigomis), paskui 
pasikvietė apžiūrėti kitus kambarius. Pro koridoriaus duris, priešais ką 
tik motinos užrakintas, įėjom į salę, kur prie lango stovėjo ilgas forte- 
pijonas, gelsvos spalvos ir, matyti, gerokai vartotas. Pakėliau jo viršelį, 
paėmiau porą akordų, bet Kocio timptelėjo už rankovės ir galvos jude- 
siu bei akimis davė suprasti, kad nevalia trikdyti rimtį savo kambary 
užsidariusios grafienės. 

Kocio buvo stambus, gerai nupenėtas vaikinas, pailgo veido ir mė- 
lynų akių; skruostai - raudoni; nosis didelė, bet dailios formos. Jau bu- 
vo įvilkęs mokinio uniformą: juodos gelumbės bliuzė, suveržta plačia 
šikšnine juosta su balto metalo didele sagtimi; ilgos kelnės tos pačios 
medžiagos; nei balto kalnieriuko ant kaklo, nei mankietų ant rankų; 
juodos odos kerėbliško fasono batai. Iš jo paprasto apdaro ir natūralaus 
laikymosi negalima buvo spręsti, kad matai Žemaitijos didiko sūnų. 
Jau pirmomis mūsų pažinties dienomis kandžiai pašiepė vieną savo 
išprotėjusią giminaitę, įrodinėjusią, kad pavardę „Zyberg“ (priedą prie 
„Pliater“) jo ainiai yra gavę dar mitinio Nojaus laikais, kada vienas iš 
tvano išsigelbėjusių, pamatęs iš vandenų kyšantį kalną, suriko: „Sieh, 
Berg!“! 

Iš salės patekome į valgomąjį, už kurio buvo Kociui skirtas kam- 
barys. Kitos durys iš salės vedė į ilgą siaurą kambarį, kur pamatėm 


„Žiūrėk, kalnas!“ (vok.) 

ant lovos pamestus mano ir motinos ryšuliukus. Nusprendėm, kad čia 
„gaspadinės“, atseit motinos, patalpa. Visi kambariai, išskyrus grafie- 
nės, buvo labai prastai apstatyti. Paskui iš antro, žymiai mažesnio, ko- 
ridoriaus, skiriančio anuos kambarius nuo virtuvės, laiptais pasikėlėm 
į vad. salkas, po vieną kiekviename namų gale. Vienoje jų radom lovą, 
stalą, porą kėdžių ir praustuvą, antroje - nieko nebuvo. Čia Kocio mane 
paliko ir nuėjo pas savo motiną. Apstatyta salka, kaip sumečiau, buvo 
skirta man. Dviejų langų didelis kambarys buvo neseniai remontuotas: 
sienos išklijuotos naujais popieriais, grindys ir lubos padažytos, lan- 
gai švarūs. Pro langus matėsi šventoriaus galas, klebono sodas, pievo- 
mis apsuptas ežeras ir už jo garsus Salduvės kalnas. Tokiame kambary 
gyventi ir mokytis atrodė man didelė laimė: iki šiol tekdavo tenkintis 
prieškambariais, pereinamomis kamaromis, arba jaustis įnamiu kitų 
mokinių kambariuose. 

Nusileidęs žemyn, iš motinos sužinojau, kad pietūs bus tik po poros 
valandų. Neturėdamas ko veikti savo tuščiame kambary ir nedrįsdamas 
skambinti, kol grafienė neišvažiavo, sumaniau pasivaikščioti iš lango 
pamatyto ežero pakrantėmis. Artimiausias kelias į ežerą - per kapines. 
Perėjęs šventorių ir pasigėrėjęs grakščiu bažnyčios pastatu (jo architek- 
tūra visuomet mane žavėjo), laiptais nusileidau į siaurą Kapų gatvelę ir 
pasiekiau kapines; prie įėjimo iš gatvelės buvo aukšti mūro vartai. Vir- 
šum vartų krito į akį parašas: „Eikite pas mane visi vargstantieji ir nelai- 
mingieji, o aš jus nuraminsiu“. Tą parašą jau ne pirmą kartą mačiau; vis 
negalėjau suprasti, pas ką būtent turi eiti nelaimingieji ir koks bus tas nu- 
raminimas. Šiaulių kapinės užima kelias kalvas išilgai ežero. Tos kalvos 
apstatytos įvairiausiais kryžiais, paminklais, koplytėlėmis arba tiesiog 
aptvertais gėlynėliais. Kiek kartą tekdavo ten būti, negalėjau atsitraukti 
nuo įvairių įvairiausių parašų ant kryžių ir paminklų. Parašai tie atspin- 
dėjo žmonių mintys mirties akivaizdoje. Aptikdavau ne tik liūdnus, bet 
ir keistus parašus; pvz., „šiandien man, rytoj tau“, „Laikas bėg, smertis 
gen, viečnastis lauk“, daugumas parašų - darkyta lenkų kalba. Prisiminė 
vieno kunigo mintys, stovint prie katalikų priešo, Liuterio, kapo: 


Tu ležy Marcin Luter, 

Cojada! w piątek Speck i Butter. 

Stanmy przed tą smutną mogitą, 
Zaplaczmy przodem i westchnijmy tytem'. 


Ilsis čia garsusis Liuteris Martynas, 

Pėtnyčiomis rijo sviestą, taukus grynus. 

Prie to kapo liūdno susikaupę gluskim, 

Pryšakiu pravirkim, užpakaliu atsiduskim (lenk.). 

Skersai perėjęs kapines, pro siaurus varčiukus patekau į žaliuojančią 
lygumą, nusileidžiančią iki pat ežero. Prie ežero prieiti buvo neįma- 
noma: lyguma baigėsi ajerais apaugusia bala. Pusiaukely tarp kapų ir 
ežero atsisėdau ant didoko akmens (jų čia buvo nemaža) ir apsidairiau. 
Tiesiai priešais, tartum koks veidrodis, blizgėjo ramaus vandens pavir- 
šius. Anapus ežero krantas kilo į viršų ir, palaipsniui augdamas, baigėsi 
didžiausia Šiaulių apylinkės aukštuma - Salduvės kalnu. Žmonės pa- 
sakojo tą kalną senovėje buvus supiltą. Į kairę baltavo Joniškio plentas; 
tiesia linija kirto jis žaliuojančias pievas ir geltonuojančius laukus; pa- 
čiame horizonte atrodė lyg plonutis siūlelis. Į dešinę riogsojo Frenkelio 
odų fabriko pastatai; vėjeliui papūtus, iš ten ėjo troškinantis dvokimas. 
Persėdau į kitą vietą, arčiau prie plento. Tarp ežero ir plento buvo tada 
tikra dykuma; dabar tų vietų nepažinsi: visur namai nameliai, daržai, 
darželiai... 

Saulė ėmė labai kepinti. Pakilau ir, perkirtęs plentą, laukais priėjau 
Dvaro gatvę, iš ten - namo. Motina sutiko išsigandusiu veidu: 

— Kur buvai? Išėjai nieko nepasakęs. Ponia grafienė jau kelis kartus 
klausė tavęs. Eik greičiau pas ją. 

Grafienė buvo aiškiai nepatenkinta. Išdidžiai stovėjo salės vidury, 
laikydama rankas ant išsikišusio pilvo. Čia pat buvo ir Kocio. 

- Bonaventūra kažkur dingo, - šaltai prabilo, - o aš norėjau dar 
priešpiet aprūpinti Kocią reikalingomis knygomis ir sąsiuviniais. Tai- 
gi tuojau reikia nueiti į knygų parduotuvę ir atvesti čion pardavėją su 
IV klasei reikalingomis knygomis bei sąsiuviniais. Prašau Bonaventūrą 
nedelsiant tatai padaryti, popiet išvažiuoju. 

Nieko neatsakiau, net stereotipiško: „Klausau, ponia grafienė“ ne- 
pratariau. Labai abejojau, ar Brevda (knygyno savininkas) paliks savo 
krautuvę ir, knygomis nešinas, bėgs pas grafienę. Kai reikalą papasa- 
kojau Brevdai, paaiškėjo, kad žodis „grafienė“ jo neveikia; tik galva pa- 
purtė ir ranka parodė į pirkėjų kimšte prikimštą krautuvę; pas grafienę 
atsisakė eiti, tik sūnui (šis padėdavo prekiauti) liepė padaryti reikalingų 
vadovėlių sąrašą. 

Grafienė labai nustebo, kai padaviau jai Brevdos raštelį ir papasa- 
kojau visą dalyką. 

- Tai negirdėtas įžūlumas! - piktinosi pakėlus antakius. - Negi aš 
pati eisiu į krautuvę? Visur miestuose prekes atneša į namus... 

- Aš galiu nupirkti knygas ir sąsiuvinius, - paskubėjau pasisiūlyti, 
pertraukdamas jos aimanavimą. 

— Dėkui. Bet Bonaventūra gali permokėti... 

- Ant knygų yra sužymėtos kainos. 

- O ant sąsiuvinių? Ten nėra sužymėtos, - paniekinamai pažiūrėjo į 
mane grafienė. - Kocio, - kreipėsi į sūnų, - paklausk šeimininkę, ar pan 
Karpovič dar neišvažiavo. 

Ekonomas pirkinius buvo jau atvežęs ir pats išėjęs į miestą, bet prieš 
išvažiuodamas žadėjęs dar užsukti. Po-valandėlės atsirado, ir jam buvo 
pavesta sutvarkyti reikalą su Brevda. 

Tuo tarpu motina išvirė pietus, padengė stalą ir sustatė ant jo atvež- 
tus iš dvaro indus. Grafienė atsisėdo stalo gale, mes su Kociu šonuose, 
prieš kits kitą; išalkę, kirtom smagiai. Tik grafienė, vos paragavus sriu- 
bos, pakėlė antakius, padėjo šaukštą. Vištienos taip pat dorai nevalgė: 
kiek pakrapštė ir pasitenkino garnyru. Motinai pasakė, kad sriuba per- 
sūdyta, o viščiukas perkeptas. 

- Iš karto nepataikiau, - skundėsi paskui motina, - kas bus toliau? 

Bet savo papratimu greit nusiramino: 

— Nesėdės ji čia dienomis, atvažiuos kartais ir išvažiuos, o grafiukui 
kaip nors įtiksiu. 

Užmiršau pasakyti, kad grafienė prieš atsisėsdama pietauti ir pa- 
pietavus, kėlė akis į viršų ir, kažką šnabždėdama, lėtai persižegnojo. 
Pamatęs, kad ir Kocio žegnojasi, tuos pačius judesius atlikau ir aš - abu 
mes mechaniškai, nieko nešnabždėdami (paskui, palikę vieni, nei prieš 
valgį, nei po valgio nesižegnojom). Supratau, kad Kocio tikybinėms 
apeigoms yra abejingas ir žegnojosi, vien norėdamas išvengti įkyrių 
motinos pastabų. Į vakarą grafienė išvažiavo. 

Po kelių dienų sutikau Vladeką. Pasisakė egzaminų neišlaikęs ir ry- 
toj važiuosiąs su tėvu namo. Atrodė nė kiek nesusirūpinęs savo nepa- 
sisekimu. 


XI 


Naujas gyvenimo laikotarpis - Esu įtariamas socializmu — Draudžiamosios knygos - Klasikinės 

gimnazijos tvarka - Susidomiu astronomija — Filosofiniai pašnekesiai su Mečislovu Bortkevi- 

čium — Pamokos grafiukui Kocio — Apsilankymas Savičų namuose — Pirkliška buitis - Netikėtas 
pasiūlymas — Pirklys kėsinasi į žmonos gyvybę 


Ir taip prasidėjo naujas mano gyvenimo laikotarpis. Iš visų niekinamo 
(atvirai ir neatvirai) ubago vaiko pasidariau grafiuko palydovu ir tar- 
tum auklėtoju. Klasės draugai žinojo arba bent buvo iš kitų girdėję mano 
kilmę, ir retas jų, progai pasitaikius, to neprimindavo, retas neduodavo 
suprasti, kad man ne vieta jų tarpe, kad esu tik pakenčiamas, bet anaip- 
tol jiems nelygus. Bajoriukas Mareckis, kartą netyčia mano pastumtas, 

suriko: „Ei, vargamistra, pasimokyk mandagumo!“ Daugumas draugų 
kartesniu žodžiu neįžeisdavo, bet aiškiai šalinosi ir man pasirodžius ar- 
banutraukdavo pokalbį, arba išsiskirstydavo. Dabar, pasklidus gandui, 
kad iki šiol gyvenęs blogiausiose bendrabučių patalpose, gyvenu grafo 
namuose ir esu grafiuko mentoras!, santykiai su klasės draugais ūmai 
pasikeitė mano naudai, ir ne vienas jų dargi ėmė dabartinės mano bū- 
klės pavydėti. Net Chominskis bandė atnaujinti pažintį ir draugavimą. 
Tas Chominskis pernai smogė man su peiliu į ranką, ir žaizdos randas 
iki šiol dar matomas. Dalykas buvo toks: per vokiečių kalbos pamoką, 
kaire ranka pridengęs akis, kalbėjausi su greta sėdinčiu Bortkevičium. 
Vokiečių kalbos mokytojas, Zeeman von Jezierski (sakydavos esąs pu- 
siau lenkas: mat Jezierski nuo „jezioro - ežeras“ reiškia tą pat ką ir vo- 
kiškas „Zeeman“), gero būdo žmogus, nemokėjo valdyti klasės, ir mo- 
kiniai per jo pamokas išdykavo. Kas norėjo pramokti vokiškai, mokėsi 
savarankiškai: aš, pavyzdžiui, tos kalbos išmokau skaitydamas vers- 
tus į vokiečių kalbą rusiškus romanus, kaip Dostojevskio „Schuld und 
Sūhne““ ir kt.; skaičiau ir vokiečių rašytojų originalus - Lessingo, Schi- 
lierio, Goethes. Iš Zeemano išmokome tik veiksmažodžių formas, kaip 
„Singen, sang, gesungen; nehmen, nahm, genommen; brechen, brachte, 
gebracht...“ Priešais mūsų sėdėjo Chominskis. Jis seniai laukė progos 
krauju nuplauti dėmę ant savo bajoriško vardo, dėmę, atsiradusią ta- 
da, kada jis, dar nežinodamas, kad aš ne bajoriškos kilmės, draugavo 
ir bučiavosi su manim. Dabar tokia proga pasitaikė: apsimetė įdėmiai 
klausąs Zeemano aiškinimų, o aš savo kalbomis su Bortkevičium jam 
trukdąs; griebęs peilį, kuriuo piaustė nagus, ir riktelėjęs: „Netrukdykit!“ 
atmetė ranką atgal ir smogė nematydamas, kur pataikys. Peilis pataikė 
į rankos plaštaką (šiaip būtų pataikęs į kairiąją akį); kraujas švirkštelėjo 
plona čiurkšle, ir keli lašai aptaškė net Chominskio nugarą. Užspaudęs 
su nosine žaizdą, bėgau iš klasės. Sargas Mikulskis šiaip taip ranką pa- 
tvarkė. Grįžęs iš Bortkevičiaus sužinojau, kad tas buvęs mano bičiulis 
jam pasakęs, jog gaila, kad aš laikęs prieš akis ranką: man reikėję akį 
išlupti, tik nepasakęs, už ką; bet aš gerai supratau, kad už aną dėmę... 
is klasės draugų noras suartėti dabar su manim darėsi šlykštus, ir 
jei anuo metu vengiau jų dėl aiškiai ar užmaskuotai reiškiamos man 
paniekos, tai dabar šalinaus jų dėl ko kito: juos taip akino grafo titulas, 
kad net grafo tarnas atrodė prisisunkęs kažkokios magnato aureolės ir 
vertas draugavimo. Ir jei pirma buvau izoliuotas ir vienišas, tai dabar, 
stebėdamas draugų šunuodegavimą, pasidariau dar „izoliuotesnis“, net 


! auklėtojas (lenk). 
„Nusikaltimas ir bausmė“ (vok.). 

ėmiau niekinti tuos, kurie anksčiau mane niekino. Ir kas juokinga: toks 
mano užsidarymas ir atsiskyrimas nuo visų buvo pastebėtas mokytojų 
ir pasirodė įtartinas, ypač vienam jų, istorikui Špakovskiui. Šiam atėjo 
į galvą, kad aš turbūt priklausąs kokiai nors slaptai organizacijai. Tad 
kartą iškvietęs prie lentos, Špakovskis, užuot klausęs pamokos, pasakė: 

- Jūs, aišku, esate girdėję apie socializmą ir jo principus? - Ir ne- 
laukdamas atsakymo tęsė toliau: = Ir kad iš socializmo atviras kelias į 
komunizmą, taip pat būsit girdėję? 

Išėjęs iš suolo atsakinėti pamoką ir visai netikėtai užkluptas tokio 
klausimo, nesiorientavau, kur jis suka, bet jaučiau, kad man statomi 
kažkokie spąstai. Todėl tylėjau, nuleidęs galvą. 

Mano ilgokas tylėjimas pasirodė Špakovskiui įtartinas; klausinėjo 
toliau: 

- Jūs žinot, ką reiškia lotyniškai „communis“? Ar tokia santvarka 
būtų gera, kai viskas yra bendra - ir maistas, ir drabužiai, ir kambariai? 
Kaip jums atrodo? 

Nieko nežinodamas apie komunizmo mokslą, negalėjau įtarti, kad 
Špakovskis jį iškraipo, o pats nuo mažens linkęs bjaurėtis bendru mais- 
tu, kai matydavau ar motiną aplaižant mūsų (vaikų) pamestą šaukštą, 
ar paskui stebėdamas Šukštos kumečius kabinant savo šaukštais valgį iš 
vieno bliūdo, ar bernus kartą užsivelkant savas sermėgas, kitą kartą - ki- 
tų bernų, ar pro praviras duris matydamas juos padrikai sugulus vienoje 
kamaroje ant bendrų guolių, - dabar neveidmainiaudamas atsakiau: 

- Tokia santvarka būtų negera. 

- O bendros lovos, bendros žmonos ir bendri nežinia kieno vaikai, 
ar geras dalykas? - klausė toliau mokytojas. 

- Aišku, negeras, - atsakiau tokiu balsu ir taip, matyti, įtikinamai, kad 
Špakovskis liovėsi toliau mane kamantinėjęs ir liepė pasakoti pamoką. 

Per šį mūsų pokalbį su mokytoju klasėje buvo taip tylu, kad net 
girdėjau kraują tvinksint smilkinyse: visiems buvo įdomu išgirsti, ar 
tas mano kamantinėjimas nepasibaigs kartais taip, kaip pasibaigė kito 
mokinio Juozo Aklio apklausinėjimas, to paties I ardė įvykdytas 
pernai, kai buvom dar penktoje klasėje. Tada Špakovskis, kaip klasės 
auklėtojas, rūpinosi susekti, ar jo klasėje nėra kartais mokinių, linkusių 
į draudžiamųjų knygų skaitymą. Draudžiamaisiais veikalais buvo, tarp 
kitų, laikomi Dobroliubovo, Černyševskio, Pisarevo, Tolstojaus (išsky- 
rus „Vojna i Mir“, „Anna Karenina“ ir „Voskresenje“!) ir Korolenkos. Į 
Špakovskio klausimą, kaip jūs manot, ar tinka mokiniui skaityti drau- 
džiamųjų autorių veikalus, neatsargus Aklis atsakė: 


„Karas ir taika“, „Ana Karenina“, „Sekmadienis“ (rus.) (red. pastaba). 

- Kai kuriuos Pisarevo ir Černyševskio veikalus skaičiau ir neradau 
juose nieko tokio, kuo galima būtų pasipiktinti. 

- Ašjus neklausiu, ką jūs skaitėte, - atrėžė Špakovskis, - atsakykit 
į tai, ar tinka skaityti vadovybės uždraustus veikalus? Ir ar gimnazijos 
mokiniui, jo išsilavinimui, nepakanka susipažinti su visų pripažintais 
klasikais - su Puškinu, Lermontovu, Gogoliu, Turgenevu, Gončarovu? 

- Nepakanka, - kiek pagalvojęs tyliai atsakė Aklis. 

Kelioms dienoms praslinkus, pas Aklio šeimininkę buvo padaryta 
krata, pačiam Špakovskiui dalyvaujant: ant Aklio stalo rado atskleistą 
Černyševskio romaną „Čto dielat““!. Paties Aklio namie nebuvo. Direk- 
torius tuoj sušaukė pedagogų tarybą, ir Aklis buvo pašalintas iš gimna- 
zijos su dvejetuku iš elgesio, kitaip sakant, „s volčjim biletom““, t. y. be 
teisės įstoti į bet kurią kitą gimnaziją. Aklis išvyko į Peterburgą, kur jam 
po didelių vargų pavyko įsitaisyti vienoje vaistinėje vadinamuoju „ap- 
tekarskij učenik““, iš pradžių be atlyginimo; vertėsi pamokomis. Sekėsi 
jam ten, matyti, ne kaip: tarp kitų draugų, ir man buvo parašęs atviruką, 
parašydamas atsiųsti penkis rublius. 

Po šitokio Špakovskio apklausinėjimo vėl susidomėjau, kas tai per 
dalykai - socializmas ir komunizmas. Atrodytų keista, kad septynio- 
likos metų gimnazistas neturėjo jokio apie tuos dalykus supratimo. O 
taip iš tikrųjų buvo, ir štai kodėl. 

Man mažam atrodė visai natūralu, kad yra trys šio mano suvokiamo 
pasaulio viešpačiai: Dievas danguje, klebonas žemėje ir tėvas troboje. 
Tie viešpačiai (išskyrus Dievą) nuo kits kito priklausė: klebonas gar- 
bino Dievą, giedodamas jam dėkingumo giesmes per mišias ir jo labui 
murmėdamas poterius įvairiausiomis progomis; tėvas šlovino kleboną, 
padėdamas jam garbinti Dievą ir už tai gaudamas pragyvenimo aprū- 
pinimą sau ir mums. Carinėje pradžios mokykloje šita harmonija buvo 
kiek sutrikdyta, įsiterpiant naujam viešpačiui, carui, kuris stovi aukš- 
čiau už kleboną ir už bet kokį kitą poną ir eina šioje hierarchijoje tuoj po 
Dievo. Šitokio pasaulinės tvarkos vaizdo laikiaus ir gimnazijoje, ir tokia 
hierarchija atrodė man natūrali ir nepajudinama: caras pastatytas paties 
Dievo, caro klauso ponai su kunigais, o mes, skurdžiai, tarnaujam po- 
nams. Tiesa, Marusios trumpoje įtakoje anuomet pradėjau kiek kritiškai 
žiūrėti į carą su jo ponais ir klebonais, bet, Marusiai dingus, tais daly- 
kais nustojau domėjęsis ir apskritai apie juos nebegalvojau. Iš istorijos 
pamokų gimnazijoje žinojau apie valstybines santvarkas antikiniame 


* „Kas daryti?“ (rus.) (red. pastaba). 
2 „su vilko bilietu“ (rus.) (red. pastaba). 
* „vaistininko mokiniu“ (rus.) (red. pastaba). 

pasaulyje, viduriniais ir naujaisiais amžiais, tačiau niekur neteko nei 
skaityti, nei ką nors tokio nugirsti apie socializmą bei komunizmą. Jei 
kartais, kaip, pvz., per pokylį Pavyšny, ėjo kalba apie socialistus, tatai 
manęs giliau nedomino (ypač kad ir Olienūka nieko tikro negalėjo pa- 
sakyti), tik jutau, kad kažkokie socialistai knisasi po atrodžiusia nepa- 
judinama monarchine santvarka Rusijoje. Klasės draugų tarpe nebuvo 
tokių, kurie būtų domėjęsi politika ar visuomeniniais klausimais, ir 
kiekvienas jų tiek težinojo apie socializmą kiek ir aš. Toks jau buvo šios 
(šeštos) klasės mokinių sąstatas. Kaip buvo kitose klasėse, nežinojom: 
žemesniųjų klasių draugus niekinom, o aštuntokai ir septintokai nieki- 
no mus, šeštokus. Juokais kreipdamiesi, kartais pasakydavo Horacijaus 
žodžius: odi profanum vulgus et arceo'... Mūsų klasėje daugumas buvo 
karjeristai. Tekdavo nugirsti juos kalbantis apie ateities gyvenimą, apie 
pelningas vietas, turtingas žmonas. Inžinieriaus karjera atrodė jiems 
patraukliausia — ne dėl to, kad patiktų technika, bet todėl, kad inžinie- 
riai labiausiai pralobdavo: jų tarpe sklido gandai apie šaunias inžinierių 
Murzos, Pauliukonio, Radavičiaus ir kitų šiauliškių karjeras. Mažumas 
(prie jų ir aš priklausiau) neturėjome jokio aiškaus ateities tikslo, tačiau 
ir mus vienijo bendras siekimas: kaip nors pralįsti į „ponus“, kad būtų 
galima mažiau dirbti ir daugiau uždirbti. Apie bet kokį idealą, apie pa- 
siaukojimą, apie tarnavimą liaudžiai - niekas mūsų negalvojo. Visi kla- 
sės mokiniai (išskyrus mane) buvo iš privilegijuotų luomų. Dvarininkų, 
aukštesniųjų valdininkų, pirklių ir fabrikantų vaikams socializmas ne- 
rūpėjo, ir jei buvo girdėję apie jį, tai, aišku, neigiamai tėvus atsiliepiant. 
Jeigu ne istoriko Špakovskio įtarimas, ar aš kartais nebūsiu socializmo 
adeptas, nežinia kada būčiau susidomėjęs visuomeninės santvarkos 
dalykais. Ir nestebėtina, jei atsiminsim, kuo vidutinis mokinys galėjo 
domėtis ir kokie anuomet buvo dėstomi gimnazijoje dalykai. 
Pagrindinis klasikinės gimnazijos dalykas buvo kalbos: lotynų kalba 
(po 8sav. pamokas pirmoje ir antroje klasėse ir po 6 sav. pamokas visose 
kitose, iš viso 52 sav. pam.), graikų kalba (po 5 pam. nuo trečios klasės, iš 
viso 30 sav. pamokų), vokiečių ir prancūzų kalbos nuo antros klasės. Be 
tų keturių kalbų reikėjo, žinoma, gerai mokėti ir dėstomąją (rusų) kalbą, 
kuri buvo bene didžiausias stabdys gimnazijai baigti: per rašomuosius, 
pvz., egzaminus iš rusų kalbos 4-oje klasėje padaręs tik vieną fonetinę 
ar morfologinę klaidą nebuvo įsileidžiamas į penktąją klasę. Be tų pen- 
kių kalbų kiekvienas mūsų (išskyrus rusus ir žydus) gerai mokėjo lenkų 
kalbą, kuria naudojosi už gimnazijos sienų. O kas jos gerai nemokėjo, 


' nekenčiu neapšviestos minios ir šalinuosi jos (Iot.). 

stengdavosi išmokti dar ir todėl, kad ji buvo draudžiama (kas draudžia- 
ma, tai ir patrauklų). Septintoji kalba, lietuvių, mūsų klasėje nebuvo 
populiari: mokinių iš kaimo čia nebuvo, ir tos kalbos niekas nemokėjo, 
miestiečių vaikai nė žodžio, o dvarininkų - vieną kitą žodį, iš kumečių 
nugirstą, arba kokią, dažniausiai nešvankią, dainušką; pvz., gražuolis 
Raul Liandsberg (iš Šiaulėnų dvaro) kartais niūniuodavo: 

Šokinėjo velnias bi 

Po bajoro kelnes, ) 1 

Ir pasiuto velnias, B 

Ir prišiko kelnes... ) Piš 


Antroje (po kalbų) vietoje ėjo istorijos ir geografijos dalykai, potam - 
matematika ir labai kukli fizika, logika ir, žinoma, visiems privalomas 
tikybos dalykas (nuo pirmos iki aštuntos klasės). Štai ir visa klasiki- 
nės gimnazijos programa. Visuomeniniai mokslai nebuvo dėstomi, nes 
monarchinio principo ugdymas ir skleidimas tam priešinosi; chemija ir 
gamtos mokslai nebuvo dėstomi, nes jie galėjo sukelti nepasitikėjimą Bi- 
blijoje įrašyta pasaulio atsiradimo ir jo vystymosi pasaka; psichologijos 
mokslą atstodavo tikyba. Tiesa, visose klasėse buvo dar dėstoma vad. 
gimnastika, arba, kaip mes ją vadinom, „šagistika“ (nuo rus. žodžio 
„šagat“ - žingsniuoti), kurią vedė tada karininkas Kožuchovskis: aštuo- 
nerius metus mokė mus vaikščioti rikiuotėje ir daryti kai kuriuos orga- 
nizuotus judesius. Dideliame mediniame „maneže“ (gimnazijos kiemo 
gale), kur žingsniuodavom žiemos metu, buvo šiokių tokių prietaisų 
gimnastikai; tais prietaisais skubėjom pasinaudoti, kai Kožuchovskis 
duodavo komandą „volno!“'. Visų mūsų mėgiamiausias prietaisas bu- 
vo vad. „kolca“? - du geležiniai oda aptraukti rinkiai, žemai pakabinti 
ant ilgų virvių, įtvirtintų palubėje. Rankomis įkibęs į tuos rinkius mo- 
kinys suposi, atsispirdamas kojomis į grindis, ir buvo laikoma nemažu 
pasiekimu, jei pavykdavo, išsisiūbavus kojomis pasiekti lubas (tarpas 
nuo grindų iki lubų buvo dviejų namo aukštų). Šitas pavojingas triukas 
nevisuomet baigdavosi laimingai: pasitaikydavo, kad arba virvė išsi- 
nerdavo iš lubose įkaltų kobinių, arba rankos išslysdavo iš rinkių, ir 
tada „gimnastas“ parpuldavo ant grindų - ant pilvo ar ant nugaros ir 
smarkiai susitrenkdavo. Kartą vienas toks nevykėlis (ne mūsų klasės) 
tiek susitrenkė, kad net kiek pasirgęs mirė. 

Karininkas Kožuchovskis, aukštas, liesas vyras su juoda barzda 
ir amžina kepure ant galvos, paskelbęs „volno“, dideliais žingsniais 


„laisvai“ (rus.). 
„žiedai“ (rus.) (red. pastaba). 


vaikštinėjo palangiais, nuleidęs galvą ir giliai susimąstęs; visai nekreipė 
dėmesį į tai, ką per tas jo paskelbtas pertraukas darėm ir kaip naudojo- 
mės mankštos prietaisais. Neteko girdėti, kad kada nors Kožuchovskis 
būtų įspėjęs mus atsargiau elgtis su anais rinkiais, į kuriuos vienas kitas 
drąsuolis net kojas (vietoje rankų) sukišęs siūbavosi tol, kol rankų pirš- 
tais paliesdavo lubų aukštybes. 

Kokia galėjo būti pasaulėžiūra šitaip „suformuoto“ abituriento? Tie- 
sa, Šiauliuose būta slaptų knygynėlių, būta ir galvojančių, pažangesnių 
mokinių. Tačiau tai buvo išimtys. Mokinių masė buvo reakcinė ir be- 
veidė: gimnazijos vadovybė sėkmingai vykdė carinę švietimo politiką. 
Spirdamiesi prieš galutinį apkvaišimą, mokiniai griebdavosi įvairių 
priemonių, ugdė asmeniškus palinkimus į darbą, neturintį nieko bendro 
su mokykloje dėstomais dalykais. Taip, pvz., Chominskis su galva buvo 
pasinėręs į heraldiką, Birmontas ir Mareckis buvo aistringi medžiotojai, 
ir visos jų kalbos sukosi apie medžioklę; Bortkevičius gilinosi į filosofiją 
(studijavo Kantą, Stirnerį, Nietzsche), Mikulskis garsėjo kaip filatelistas, 
Šmemaną domino šachmatai, Viktoras Biržiška ir dar keli „būsimieji 
inžinieriai“ savarankiškai mokėsi gimnazijoje nedėstomos chemijos ir 
aukštosios matematikos; Rascevičius ir Lipavičius Turgenevo Rudino 
įtakoje gaudė ir išdarinėjo varles (abu jie paskui pasidarė gydytojais); 
aš rimtai buvau susidomėjęs muzika ir kalbomis. Tokių klasės draugų, 
kuriems niekas, išskyrus pamokas, nerūpėjo, buvo vos keletas (Smolja- 
ninov, Ordynskij, Jurjev). 

Mano ketinimui susipažinti su socializmo mokslu pastojo kelią vie- 
na netikėta aplinkybė. Ji nulėmė ir tolesnį mano abejingumą politikai. 
Kartą „filosofas“ Bortkevičius, man išeinant po pamokų iš gimnazijos, 
padavė į popierių įvyniotą storą knygą burbtelėjęs: „Paskaityk!“ Vėlai 
vakare, paruošęs kitai dienai pamokas, išvyniojau popierį ir radau gra- 
žiai įrištą iliustruotą knygą Hermann Klein „Astronomische Abende“! 
rusišką vertimą. Pradėjęs ją skaityti, pasijutau pritrenktas, negalėjau 
atsitraukti ir skaičiau visą tą naktį. Užmigau tik auštant; į gimnaziją 
nėjau, skaičiau iki vakaro, kol pabaigiau visą knygą. Pasakyti, kad bu- 
vau susižavėjęs tuo veikalu, bus per silpna: jis apvertė aukštyn kojomis 
visa, ką iki šiol buvau girdėjęs apie pasaulį. Kurį laiką vaikščiojau kaip 
apkvaišęs. Galvoje sukosi iki šiol mano negirdėtų proto galiūnų vardai: 
Kopernikas, Galilėjus, Džordano Bruno, Niutonas, Heršelis, Tycho Bra- 
he... Ausyse skambėjo konsteliacijų ir atskirų žvaigždžių pavadinimai: 
alfa Lyrae, Kasiopėja, Orionas, Rigel, Betelgeuze, Bellatrix, Arkturas, 

Sirius, Prokion, Ursa Maior, Ursa Minor, Mizar, Alkor... Sužinojau, kad 
yra visatoje planeta Marsas, ir, kaip kiekvienas prozelitas, pasidariau 
plus catholigue gue le pape meme!: buvau tikrų tikriausias, kad toje 
planetoje gyvena panašios į mus būtybės. Mane ėmė dominti tai, kas 
tolima ir nepasiekiama, pradėjau niekinti tai, kas pasiekiama ir čia pat. 
Monarchijos, demokratijos ir socializmo klausimai, žiūrint į juos iš man 
naujo astronominio taško, pasirodė neverti dėmesio. Tartum girdėjau 
visatos sferų muziką, ir žemiškieji akordai atrodė kažkokiu menkučiu 
pamėgdžiojimu anos dangiškosios harmonijos. [...] Dievo pateptasis 
caras, magnatai, kunigaikščiai, grafai nustojo aureolės, virto paprasta 
plėšikų gauja, apžergusia žmoniją ir prietarų pagalba ją valdančia. Šitas 
perversmas manyje įvyko be jokios vidujinės kovos, be kančių ir vargo, 
tik vienos nemiegotos nakties kaina: tiek protingai, įtikinančiai ir pa- 
traukliai prabilo į mane nuoširdūs Kleino žodžiai. Jokia knyga - ir prieš, 
ir po - nepadarė man tokio gilaus ir veiksmingo įspūdžio kaip anas 
„Astronominių vakarų“ veikalas. Man ėmė rodytis, jog ten — aukštybė- 
se, visatoje — yra tikras ir amžinas gyvenimas, o čia, žemėje, - tik vienos 
akimirkos gyvaliojimas*. Pasiteiravęs pas Cimkovskį (knygininką), ga- 
vau iš jo nusipirkti porą Camille'o Flammariono astronomiškų fantazi- 
jų. Jas perskaitęs, dar labiau susižavėjau šiuo „dangiškuoju“ mokslu, 
kurio globėju graikai laikė mūzą Uraniją („Dangiškoji“). 

Po kiek laiko pakliuvo man į rankas dar viena šios rūšies knyga - Me- 
jerio „Mirozdanije““. Šiame didžiuliame veikale pirmą kartą susidūriau 
su rimtais matematiškais išvedžiojimais, kurie sudaro aprašomosios as- 
tronomijos pagrindą ir neleidžia josios poezijai per daug atitrūkti nuo 
tikrovės. Neturėdamas ypatingų gabumų matematikai, kiek atšalau ir at- 
sisveikinau su mane pagavusia svajone tapti astronomu. Vis dėlto pagar- 
bąir meilę tam „dangiškajam“ mokslui palaikiau iki senatvės, o dangaus 
kūnų stebėjimas giedriame nakties danguje visuomet liko mėgiamiausiu 
(po muzikos) užsiėmiau laisvomis nuo darbo valandomis. Kur nors pasi- 
skolinęs žiūroną, stebėjau mėnulio Mare Serenitatis, Mare Crisium, Mare 
Tranguilitatis arba Saturno rinkius, arba Marsą ir jo „kanalus“. 

Susižavėjimas astronomija taip mane nuteikė, kad dar labiau pra- 
dėjau šalintis draugų ir apskritai žmonių, paskendusių „žemiškuose“ 
dalykuose. 


labiau katalikiškas negu pats popiežius (pranc.). 

Tada dar nieko nebuvau girdėjęs apie atomus, tikrus pasaulio viešpačius, ir nega- 
lėjau žinoti, kad atomai su savais protonais ir neutronais yra lygiai nuostabūs ir 
didingi, kaip ir iš tų atomų susidaranti visata su savo kosmiškais kūnais. 

3 „Visata“ (rus.) (red. pastaba). 

Pasijutau vienui vienas šiame pasaulyje ir ėmiau galvoti panašiai 
kaip anas Balzako Turnbušas (iš jo „Raganos“), kuris surašė savo pali- 
kuonims keletą patarimų: 1) kad galima būtų gyventi laimingai, reikia 
pirmiausia vengti bažnytininkų; juos reikia gerbti, bet nereikia įsileisti į 
namus ir jų, ir visų tų, kas teisėtai ar neteisėtai tariasi esąs aukštesnis už 
mus; 2) reikia tenkintis kuklia vieta ir nesiveržti iškilti ar rodytis turtin- 
gesniu, negu iš tikrųjų esi; nereikia sukelti kieno nors pavydą ir nieko 
neįžeisti, nes parblokšti pavyduolį gali tik tas, kas yra stiprus it ąžuo- 
las, stelbiąs krūmą savo papėdėje. Bet ir tokiu atveju negalima išvengti 
pražūties, nes ąžuolai žmonijos girioje itin reti, ir Turnbušams netinka 
vadintis ąžuolais, kadangi jie yra paprasti Turnbušai ir jokie ąžuolai; 
3) reikia eikvoti ne daugiau kaip ketvirtadalį savo pajamų, reikia slėpti 
savo pasiturėjimą, tylėti apie savo pasisekimą, nesiimti aukštų pareigų, 
lankyti bažnyčią lygiomis su kitais, laikyti paslaptyje savo mintis, nes 
tokiu būdu mintys pasiliks prie jūsų ir nepateks į žmones, kurie jas 
pasisavina, perdirba ant savo kurpalio, taip kad jos virsta šmeižimų; 
4)taip gyvendami, Turnbušai amžiams liks nežinomi, gyvens nusižemi- 
nę, tartum nekenksmingi vabzdeliai, kurie, kartą įsikūrę medžio stiebe, 
pragręžia ten sau skylutę ir tykiai išvynioja savo siūlelį iki galo; 5) nesi- 
ginčytis nei apie tikybą, nei apie valdžią, ir jei valstybės valdžia ar mūsų 
tikyba ir pats Dievas apsivers arba tik ims svyruoti dešinėn ar kairėn, 
jūs, Turnbušai, ramiai dirbkit savo darbą, ir tada Turnbušų nedegins ant 
laužo, tada jų nepakars valdovų ar bažnyčios labui. 

(Tačiau vienas Turnbušų palikuonis Francois Tournbouche de Ve- 
raise, nepaklausęs šių patarimų, pralindo į Jo Aukštybės Dofino kan- 
clerius, įsimaišė į sąmokslą prieš karalių, buvo nuteistas, jam buvo nu- 
kirsta galva, o visas turtas konfiskuotas.) 

Mūsų klasės (VI) mokiniai, kaip minėjau, pagal savo palinkimus buvo 
susiskirstę rateliais, bet, be manęs, dar vienas jų laikėsi nuošaliai ir nuo 
„medžiotojų“, ir nuo „inžinierių“, ir nuo „medikų“. Buvo tai bajorvai- 
kis Mečislovas Bortkevičius, su kuriuo aukštesnėsėse klasėse teko sėdėti 
viename suole. Gabus matematikai, padėdavo man spręsti uždavinius, 0 
ašatsilygindavau per graikų kalbos rašomuosius darbus, kai versdamas 
iš rusų į graikų kalbą neatsimindavo kokio žodžio ar abejodavo, kurį a0- 
ristą reikia pavartoti. Taip bendras reikalas mus kiek suartino, nors ir ne 
tiek, kad arčiau draugautume: kai išsikrausčiau iš Pečkauskienės buto, 
kur jis paliko gyventi, per paskutiniuosius trejus metus (VI-VIII kl.) nei 
jis pas mane, nei aš pas jį nė karto nebuvom atsilankę. Nedraugavom, 
bet ir nesišalinom kits kito. Mus kiek artino bendras likimas: aš laikiaus 
nuošaliai nuo kitų dėl savo išimtinės luominės padėties, o jis - dėl ypa- 

tingo palinkimo filosofijai, kuria, maža to, kad niekas iš mūsų nesido- 
mėjo, bet visi dargi pašiepdavo ir ją, ir josios adeptą; šis, būdamas labai 
ambicingas, užsidarė savyje ir tik man, suolo draugui, kartais papasa- 
kodavo apie savo pažangą filosofijoje. Vieną gražų rudens sekmadienio 
priešpietį, išėję po privalomų pamaldų iš bažnyčios, išvykom už miesto 
ir užkopėm į Salduvės kalną. Diena buvo rami, saulėta. Už blizgančio 
ežero ilga juosta glūdėjo miestas, nuo Nuroko fabriko kaminų iš kairės 
iki grakščios bažnyčios iš dešinės. Buvo netrikdoma tyla ir ramumas. 

- Taip ramu, - prabilo Mečys, — jog atrodo, kad klysta Herakleitas, 
skelbdamas savo garsųjį „panta rei“ (viskas teka, viskas juda). Bet taip 
tik atrodo: nė vienai akimirkai nesustabdo visata savo judėjimo, ir mil- 
žiniška to amžino judėjimo dalis lieka mūsų nepastebima. Štai baltuoja 
graži Šiaulių bažnyčia. Nepajudinamai stovi ji nuo 1625 metų, ir nuo tos 
josios pastatymo datos kiekviena ją sudarančios medžiagos dalelytė ne- 
pertraukiamai juda nuo pamatų iki pat viršūnės, iki kryžiaus ant bokš- 
to. Išorinis josios medžiagos judėjimas, nepastovumas visų pastebimas, 
tinkas nubyra, plytos sproginėja, spalva nublunka... 

- Tam padeda saulė, vanduo, oro judėjimas, - įsikišau. 

- Žinoma, kad padeda. Bet juda ir tos medžiagos dalelytės, kurioms 
niekas nepadeda judėti. Štai akmuo, - ranka parodė jis į po kojomis 
iš žemės kyšantį akmens šoną, - kas padeda judėti to akmens viduje 
esančioms dalelėms? 

- Jos ir negali judėti, - paskubėjau atsakyti, - nes iš visų šonų yra 
spaudžiamos kaimyninių dalelių. 

- Ee, - nusijuokė Mečys, — naiviai galvoji. Taip gali galvoti tik žmogus, 
neprotaujantis iki galo. Įsivaizduokim, - tęsė jis, žiūrėdamas į miestą ana- 
pus ežero, - kad tą mūrinę bažnyčią, tokią, atrodytų, pastovią, taip tvirtai 
ir gražiai pastatytą, tiesiog amžinai, kaip matosi, nepajudinamą iš vietos, 
įsivaizduokim ją padėtą po milžinišku stikliniu gaubtuvu, pro kurį nei 
saulės spinduliai, nei vanduo, nei oras negalėtų prasiskverbti, - ir vis dėl- 
to praeis tūkstančiai ar milijonai metų ir iš to grakštaus pastato bepaliks 
beformė krūva dulkių. Viskas priklauso nuo laiko: vienų dalelių judėjimas 
trunka akimirką, kitų — ištisus metus, trečių - tūkstančius ar milijonus 
metų... Neginčijama tiesa glūdi anuose Herakleito žodžiuose „panta rei“. 

Man staiga šovė į galvą mintis, kad Mečys, taip gražiai sugebąs iš- 
vedžioti apie materijos formų nepastovumą, galėtų apšviesti mane ir 
visuomeninių santvarkų dalykuose, ir nedelsdamas paklausiau: 

- Ar negalėtum man pasakyti, kiek buvo teisus anuomet Špakovskis, 
kai tvirtino, jog komunizmo santvarkoje viskas būsią bendra - ir mais- 
tas, ir drabužiai, ir žmonos? 

Mečys nusišypsojo ir kiek patylėjęs kalbėjo: 

- Atsimenu aną Špakovskio provokaciją... Tuo tarpu nesiimu spręs- 
ti, ar jis tada tyčia vulgarizavo komunizmo sąvoką, ar jau iš tikrųjų jis 
yra šiuo atžvilgiu „Kpyrasiū aypak“" (mes, kaip visada, kalbėjomės ru- 
siškai). Pats aš Markso nestudijavau, bet apie jo mokslą esu skaitęs ir 
teigiamų, ir neigiamų nuomonių; vis dėlto tokių nesąmonių kaip tos, 
kurias tada prikalbėjo Špakovskis, niekur neaptikau, net pas didžiau- 
sius Markso priešus. Tiesa, skaičiau, gavęs iš Cimkovskio, Tomo Moro 
„De optimo rei publicae statu degue nova insula Utopia“ ir kito Tomo, 
Kampanelos, „Civitas Solis“, ir manau, kad šitų „utopistų“ idėjos nie- 
kados nebus įgyvendintos. Kitas reikalas, jei kalbėsim apie socializmo 
įgyvendinimą. Čia visai realus dalykas, ir jau netolimas laikas, kada 
grius monarchijos ir pasaulyje įsiviešpataus demokratinės santvarkos, 
kurių dabar ne tiek daug; o iš jų tik vienas žingsnis į socializmą. Bet 
turiu pasakyti, visuomeninės žmonių santvarkos manęs nedomina: ir 
jos, kaip viskas visatoje, keitėsi, keičiasi ir keisis. Viena santvarka vie- 
niems gera, kita - kitiems, ir neįsivaizduoju tokios santvarkos, kuri būtų 
tobuliausia. Jei žmonės kada nors ir pasieks tokią santvarką, kuria visi, 
alei vieno, būtų patenkinti, tai būtų visos žmonijos mirtis: tokios tobu- 
liausios santvarkos nereikėtų keisti arba, kitaip sakant, tokia santvarka 
pasidarytų pastovi iki sustingimo, vadinas, mirusi, o visi žmonės būtų. 
laimingi, protingi, patenkinti, nieko netrokštų, nejudėtų arba tiesiog 
pasidarytų mirę. 

- Najau ir nušnekėjai, - pradėjau juoktis, nors mane ir nustebino jo 
išvedžiojimai: tiek įtikinančiai mokėjo kalbėti. 

- O kad žmonės stengiasi keisti santvarkas, - tęsė Mečys, tartum 
nepastebėjęs mano juoko, - tai visai natūralus dalykas: prispausk šiau- 
deliu ramiai šliaužiantį slieką ir pamatysi, kaip jis ims raitytis, stengda- 
masis atsikratyti „priespaudos“. Žinoma, žmonių pastangos pakeisti 
jiems netinkamą santvarką yra sudėtingesnis dalykas: čia ir agitacija, 
ir vadų asmenybės, ir interesų kova, bet principas tas pat - pasiekti 
patogesnį, mažiau varginantį šliaužiojimą; ir juo viešpataujančio luo- 
mo priespauda žiauresnė, juo ir reakcija aršesnė ir pergalė šaunesnė. 
Homero karališkąją santvarką pakeitė demokratija, paskui įsiviešpata- 
vo oligarchija, demagogai, tironai. Po to grįžo išsigimusi demokratija, 
kurią prarijo makedonietis Pilypas, bet jo palikuonys patys buvo pra- 
ryti Romos, o šią sunaikino barbarai. Po to, krikščionybei padedant, 
susikūrė feodalizmas, išsivystęs į kapitalizmą; ateis, be abejo, ir so- 


„Visiškas kvailys“ (rus.) (red. pastaba). 

cialistinė santvarka, kurią pakeis komunizmas. Žodžiu, kaip gamtoje, 
taip ir čia vyksta amžinas judėjimas, kuriame, nori ar nenori, reikia 
dalyvauti. Vieni dalyviai aktyvūs, kiti pasyvūs. Aktyviųjų tarpe iškyla 
žymios asmenybės, jas garbina visi žmonės. Tačiau aš jų negarbinu: ne 
jų nuopelnas, kad jų organizmą sudarančios molekulės atsitiktinai taip 
susidėjo, jog vietoje idioto gavosi genijus. Pakanka, kad viena gyslelė 
proto galiūno smegenyse sprogtų, ir genijus virsta idiotu. Taip atsitiko 
su Nietzsche... 

- Kas buvo tas Nietzsche? 

- Klasikas kaip ir mes, - šyptelėjo Mečys. - Buvo tai nepalyginamas 
žodžio meisteris, kraštutinis individualistas. Pagrindiniam jo veikalui 
„Also sprach Zarathustra“" turėjo didelės įtakos anksčiau gyvenęs kitas 
individualistas Max Stirner, kurio „Der Einzige und sein Eigentum“? 
verta pasiskaityti visiems tiems, kas serga altruizmo priepuoliais. 

- Ar altruizmas liga? — nustebau. 

- Kaip paprastai suprantame ligą, žinoma, ne liga, tik nereikalingas 
žodis: kiekvieną altruizmo pasireiškimą teisingai galima pavadinti rafi- 
nuotu egoizmų; o egoizmo sąvokos tai jau tikrai neišbrauksi iš žodyno. 
Egoizmas yra tikras gyvenimo viešpats visų gyvų padarų, neišskiriant 
ir protingųjų. 

- Kaip tada su Kristaus mokslu? 

- Tas pat egoizmas, - pamojo ranka Mečys, - daug šiuo klausimu 
galima kalbėti, bet verčiau pasiskaityk pats Stirnerį: greit viską suprasti. 
Gali gauti iš to paties Cimkovskio... Na, bet jau laikas ir namo. 

Pakilom nuo apipuvusio suoliuko, kur išsėdėjom visą valandą, ir 
leidomės žemyn. 

Taip mano užsimojimas sužinoti ką nors tikresnio apie socializmą 
nuėjo niekais. Pasiliko tik įtarti, kad ir pats Mečys, su galva pasinėręs 
į filosofines spekuliacijas, nieko doro apie valstybines santvarkas ne- 
žino. 

Kai ėjom pro Frenkelio odų fabriką, Mečys šypsodamasis pasakė: 

- Tas Frenkelis, ir neskaitęs turbūt Stirnerio, gyvena taip, kaip anas 
pataria: kuo labiausiai tenkink savo „aš“, nesiskaitydamas su jokiais 
padorumo ir žmoniškumo principais... Girdėjau, kad jis moka į ragą 
sulenkti savo darbininkus; tie kasmet ruošia streikus, bet neorganizuoti, 
pralaimi... O juk išauš tokia dienelė, kada ir jis pralaimės, viršų paims 
išnaudojamieji, - pranašavo Mečys. - Ką gi? Bellum omnium contra 


„Taip kalbėjo Zaratustra“ (vok.) (red. pastaba). 
„Vienintelis ir jo nuosavybė“ (vok.) (red. pastaba). 


259 


omnes!. Man pagaliau tai nesvarbu. Svarbu tik ir čia konstatuoti amži- 
ną judėjimą; bet ar kiek anksčiau, ar kiek vėliau šis judėjimas pasisuks 
Frenkelio nenaudai, man bent vis viena. 

— Kaip vis viena? - paklausiau. SM greičiau įsiviešpataus teisingu- 
mas, juo geriau. 

- Kas reiškia „greičiau“? - užsigavo S uešjes - skaitei pas Kleiną apie 
astronominius metus? Palyginus su jais, mūsų šimtmečiai ne kas kita 
kaip vos pastebima akimirka. 

- Geriau, kad ir tos akimirkos metu mažiau būtų kančių ir ašarų. 

- Ee, - nusišypsojo Mečys, - esi nepataisomas altruistas. 

- Otu egoistas! 

— Nesiginu... Ir tau patariu pasekti manim... Arba, tiksliau pasakius, ne 
manim pasekti, o visų gyvųjų būtybių pagrindine savybe - egoizmu. 

- Betjei visi žmonės būtų tokie egoistai kaip tu, veikiai žlugtų visuo- 
menė, ir žmonių pasaulis išnyktų. 

—- Okas čia blogo? - pasišiaušė jis. - Ar tau dar maža, kad jau milijo- 
nai metų praėjo, kai žmonės valgo, geria, virškina maistą, o suvirškintą 
išmeta, grumiasi tarp savęs, vieni kitus naikina, gimsta, miršta, sirgu- 
liuoja biauriausiomis ligomis? Tu norėtum, kad jie „fruges consumant“? 
per amžių amžius? Vis tiek kada nors į šipulius subyrės šis pasaulis, ir 
juo greičiau tatai įvyks, juo geriau... Ar, galimas daiktas, tu dar tiki pasa- 
komnis, kurias skleidžia tikybininkai, ir manai kokią Apvaizdą tvarkant 
pasaulį ir vedant jį į mums neapreikštą tikslą? 

- Kas skaitė Kleiną ar Flamarioną ir įsidėmėjo tai, ką jie sako, tas jau 
negali tikėti kunigų plepalais, - atsakiau. 

- Aišku, negali... Ir ar nekeista, kad mes štai, išstudijavę Kleiną, bu- 
vom šįryt bažnyčioje ir kartu su kitais suklaupdavom, kaip to reikalauja 
katalikiškas ritualas? Veidmainiai mes, štai kas! 

- Pamėgink neveidmainiauti, - nusijuokiau, — tuoj išlėksi iš gimna- 
zijos. 

- Ir be tavęs žinau... Kai pagalvoju, suseku tą veidmainiavimą kiek- 
viename žingsnyje. Kartais net pamanau, kad veidmainiavimas yra ego- 
izmo ramstis: niekas turbūt neveidmainiauja dėl veidmainiavimo, bet 
visi veidmainiauja dėl išrokavimo, o tai jau yra tam tikras egoizmas. 

Atėję į miesto vidurį, išsiskyrėm. 

Namie motina pasakė, kad pietūs jau seniai gatavi, bet Kocio dar ne- 
atėjo: kaip išėjo į bažnyčią, taip ir dingo. Ojau praėjo bent trys valandos, 
kaip pasibaigė pamaldos. 


Karas visų prieš visus (Iot.). 
„vartotų (valgytų) vaisius“ (Iot.). 


- Tau reikėtų pasekti, kur jis taip valkiojasi, - patarė motina, - sek- 
madieniais po pamaldų, o šiokiomis dienomis tuoj po pietų išeina ir 
grįžta tik sutemus. Kad kas jam neatsitiktų... Grafienė pavedė mums jo 
priežiūrą, o mes nežinom, kur jis dingsta. Pats jis nepasisako, kur eina; 
man nepatogu paklausti. Būtinai pasek jį, kai rytoj išeis iš namų. 

Savo „globojamuoju“ grafiuku iki šiol buvau patenkintas: jokios 
globos jis nebuvo reikalingas, ir juo visai nesirūpinau. Paprastai ma- 
tėmės tik per pietus ir kai kada vakarais; šiaip aš sėdėjau užsidaręs 
savo salkoje, o jis - savo keturiuose kambariuose. Iš pradžių bandžiau 
vakarais mokytis kartu su juo prie didelio stalo salėje, bet veikiai ir 
aš, ir jis įsitikinom, kad iš tokio mūsų „mokymosi“ nieko gero neišei- 
na. Didelis raudonskruostis mėlynakis bernas, visa galva aukštesnis 
už mane, savo išsilavinimu buvo tikras vaikas. Netrukus po to, kai 
atskleidę knygas pradėdavom kas sau gilintis į pamokas, staiga pa- 
klausdavo: 

- Ar Kochas (inspektorius) turi vaikų? 

Arba: 

-Kodėl Špakovskis (istorikas) nešioja barzdą, o Treimanas (klasikas) 
skutasi? 

Arba: 

- Kodėl lotyniškas žodis „instrumentum“ turi galūnę -um, o lenkiš- 
kas „instrument“ be to -um? 

Į pirmą klausimą atsakydavau taip: „Kai tave Kochas iššauks atsakyti 
pamoką, paklausk apie vaikus“, į antrą: „Špakovskio barzdoje nesivei- 
sia utėlės, o Treimano - veistųsi“, į trečią: „Todėl, kad tu esi durnas“. 

Iš pradžių maniau, kad Kocio dėl panašių mano atsakymų įsižeis ir 
nebetrukdys mokytis, tačiau veikiai įsitikinau, kad jis ne tik neįsižeidžia, 
bet ir nusiteikia labai linksmai, prapliurpia savotišku juoku (ant „i“): 

- Chi, chi, chi, chi... 

Jei į panašius klausimus nieko neatsakydavau arba rūsčiai surikda- 
vau: „Nutilk!“, jis, kiek pasitrynęs kėdėje, tyliai prieidavo prie manęs 
iš užpakalio ir švelniai imdavo kutenti ar ausį, ar sprandą. Tada pa- 
šokdavau, griebdavau jį pusiau, ir imdavom grumtis. Jis tik to ir laukė, 
reikšdamas savo pasitenkinimą įprastu: „Chi, chi, chi, chi“. Būdamas 
aukštesnis ir žymiai stambesnis, galėjo lengvai mane įveikti, bet to 
niekuomet nedarė: veikiai suglebdavo mano rankose ir aukštielninkas 
virsdavo ant grindų. Kartą, pajutęs jį po savim ant grindų, nepasiten- 
kinau kaip paprastai kutenimu ir kumščiavimu, bet ėmiau su dešinės 
delnu daužyti jį per veidą pritardamas: 

- Še tau, še tau, grafų išpera! 

Ir čia staiga pamačiau, koks jis stiprus: be ypatingų pastangų, viena 
ranka numetė mane nuo savęs, pašoko ant kojų ir, braukydamas delnais 
veidą, tartum norėdamas nuvalyti jį nuo nešvaraus palytėjimo, suurzgė: 

- Po twarzy proszę mnie nie bič!! 

Nieko neatsakiau, nuėjau į savo kambarį palikęs jį vieną. Nors po to 
mūsų santykiai ir nepagedo, bet daugiau vakarais nebesimokėm kartu. 
Jei ko nors nesuprasdavo iš pamokų, prašydavo paaiškinti anksti rytą, 
prieš išeinant į gimnaziją. 

Tą sekmadienį jis grįžo į namus apie 4-4 val., kai aš jau buvau pa- 
pietavęs. Paklaustas, kur taip ilgai užtruko, kvailai nusijuokė „chi, chi, 
chi“ ir trumpai atsakė: 

- Vaikščiojau. 

Kitą dieną, kai jis popiet užsimetęs paltą išėjo į gatvę, kiek palaukęs 
išėjau ir aš. Iš tolo sekiau jį, dideliais žingsniais einantį šaligatviu. Ėjo jis 
geležinkelio stoties link. Priėjęs stotį, pasuko į bėgius ir jais žingsniavo 
greta stovinčio ilgo prekinio traukinio. Staiga dingo man iš akių. Pama- 
niau jį pralindus po tuo traukiniu ir einant kitu jo šonu. Pralindau ir aš, 
betjo nebemačiau:. Priėjęs maždaug tą vietą, kur jis dingo, radau ramiai 
sėdintį prekinio vagono galo būdelėje. 

- Ką čia darai? 

- Sėdžiu, kaip matote, - atsakė su „chi, chi, chi“, - čia labai malonu: 
ramu, vėjas neužpučia, žmonių nėra... 

„Nejaugi, - pamaniau, - ir jis toks pat mizantropas* kaip ir aš“ 

- Arilgai čia manai sėdėti? - klausiu. 

- Iki vakaro. 

- Ir taip kasdien? 

- Kasdien. 

- Ką galvoji sėdėdamas? Gal kokią knygą atsinešei ir skaitai? 

- Ne, neskaitau... Prisiskaitau, kai pamokas ruošiu. 

- O vertėtų šiaip ką paskaityti iš beletristikos, pavyzdžiui. 

Kocio nusijuokė „chi, chi, chi“ ir paklausė: 

- Kas tai yra „beletristika“? 

- Ogi apysakos, novelės, romanai... Ar jums literatūros mokytojas 
nieko nėra siūlęs skaityti? 

- Buvo pasiūlęs „Kapitanskaja dočka““ Puškino pasiskaityti; jau per- 
skaičiau. 

- Kaip patiko? - klausiu. 


Per veidą prašau nemušti (lenk.). 
* žmonių neapkentėjas (graik.). 
3 „Kapitono duktė“ (rus.) (red. pastaba). 

- Kas ten gali patikti... Niekai patys. 

„Tikras veršis“, - pagalvojau, žvilgterėjęs į jo raudoną veidą, kuria- 
me tviskėjo pasitenkinimas savimi ir visiškas abejingumas visam, kas 
jį supa. 

Prasidėjo žiema. Kartą, man grįžus iš gimnazijos, motina pasakė, 
jog buvo atėjęs iš Savičo krautuvės samdinys ir pranešė, kad Savičienė 
prašo mane užeiti pas ją šį vakarą. Savičų nepažinojau, kvietimu buvau 
nustebintas. 

Lenkas Karol Sawicz, turtingiausias (nežydas) Šiaulių pirklys, tu- 
rėjo vad. „Kolonialnyj magazin“, geriausią mieste maisto parduotuvę 
Tiuremnos (gimnazistų vadinamos „Nevskij prospekt“) ir Policejskos 
gatvių kampe. Ilgą laiką viešpatavo be konkurentų. Tik po 1900 m. toje 
pačioje (Tiuremnos) gatvėje, beveik priešais, panašią parduotuvę įstei- 
gė kitas lenkas Juchniewicz, kurį Sawicz laikė savo aršiausiu priešu. 
Geriausius gėrimus, rūkalus, vynuoges, apelsinus, citrinas, riešutus ir 
kitas ne vietines prekes turtingesnieji šiauliečiai ir apylinkiniai dvari- 
ninkai nusipirkdavo šiose parduotuvėse; gimnazistai šių krautuvių ne- 
lankė, jie piktindavosi neįprasta Šiauliams tvarka. Nusipirkus už kelias 
kapeikas saldainių, pinigus reikėjo mokėti į kasą, kur sėdėjo pasipūtusi 
Savičienė ir paniekos žvilgsniu apmesdavo skatikinius pirkėjus. Kur 
kas patogiau buvo palikti atliekamą kapeiką už saldainius ar riešutus 
vad. „Renskovoj pogreb“, žydų laikomoje landynėje namų rūsyje, į ku- 
rią iš gatvės reikėjo nusileisti keliais laipteliais. Tokių landynių Šiau- 
liuose buvo keletas. Jų savininkai sutikdavo mus malonia šypsena, ne- 
sididžiuodami paimdavo kapeikas ir dar prie kelių nusipirktų saldainių 
pridėdavo priedu kokį „grecką“ riešutą ar „siemečkų“ žiupsnį. Be to, 
menkai apšviestoje landynėje kuriam vikresniam mūsų pavykdavo ir 
šį tą nudžiauti. 

Nežinodamas, kur Savičai gyvena, vakare nuėjau į parduotuvę. Tuo 
metu pirkėjų nebuvo, krautuvės vidury pamačiau išdidžiai stovinčią 
pirklienę. Ją visą dengė tamsus gelumbinis apsiaustas be rankovių; 
apsiausto galai siekė grindis ir sudarė ratą, kiek ištįsusi užpakaly, kur 
puslankiu vingiavo uodega. Viršuje iš to apsiausto kyšojo didelė galva 
su apvaliu raudonu veidu, kuriame žibėjo dvi juodos akutės iš abiejų 
šonų didelės, taisyklingos nosies. Figūra nekrūptelėjo iš vietos, tik aku- 
tės žvitriai perbėgo mane visą. Ji bus supratusi, kas esu, nes man dar 
neišsižiojus prašneko: 

- Zaraz zamykam sklep, o interesy pogadamy w mieszkaniu!. 


! Tuoj uždarau krautuvę, apie reikalą pakalbėsim bute (lenk.). 

Tai pasakius, lėtai nušliaužė į užpakalinį parduotuvės skyrių, ap- 
šviestą aukštai pakabinta žibaline lempa, kiek mažesne kaip ta, kuri 
kybojo pačioje parduotuvėje. Stebėjau ilgą josios apsiausto treną, arba 
mūsiškai uodegą, kuri tartum šluote šlavė paskui save grindis: ten, kur 
praėjo piršlienė, pjuvenos, popiergaliai ir kitokios šiukšlės, paglemžtos 
apsiausto uodegos, dingo iš akių, palikdamos vietoje savęs švarią juostą 
grindyse. Sumečiau, kad piršlienė pamėgdžioja aristokratus (prisiminė 
grafienės trenas). Likau vienas bestovįs tarp statinių ir dėžių; vienos 
buvo kupinos žalsvų ir rausvų vynuogių, kyšančių iš geltonų pjuvenų, 
kitos — su razinkais, dar kitos - su apelsinais. Lentynose eilėmis buvo 
sustatyti įvairaus dydžio buteliai su spalvotomis etiketėmis, daugybė 
blizgančių dėžučių su parašais: kava, kakava, cukrus, migdolai. Dairy- 
mąsi nutraukė grįžusi piršlienė, pakeitusi apsiaustą kiek trumpesniais 
juodais kailiukais. Iš paskos ėjo jaunas, plačių pečių, geltonplaukis vy- 
ras su trumpais kailinukais; iš rankovių kyšojo didelės, raudonos nuo 
šalčio letenos; avėjo ilgais blizgančiais batais. Iš jo apdaro ir laikysenos 
galima buvo spręsti, kad tai vyresnis samdinys (prikazčik). Užpaka- 
liniame skyriuje vienas pusbernis laikė medines kopėčias, o antromis 
lipo lempos užgesinti. 

- O dabareisime į butą, - pasakė pirklienė, šliauždama prie didžiųjų 
durų, kurias atidarė ir ištiesta ranka prilaikė vikriai prasmukęs pirmyn 
samdinys. 

Gatvėje pasukom į kairę ir, kiek paėjėję, atsidūrėm prie plačios an- 
gos, to paties, kur parduotuvė, namo gale. Čia pro aukštas duris pate- 
kome į didelį koridorių, menkai apšviestą lubose pakabinta žibaline 
lempa. Priešais - platūs mediniai laiptai į antrą aukštą. Laiptus priėjusi 
pirklienė sustojo ir, pusiau atsisukusi į mane, ėjusį užpakaly, tarė: 

- Prašau. 

Man laukiant, kol ji pirma pradės keltis laiptais, ši pusiau išdidžiai 
maloningu, pusiau pamokančiu tonu pasakė: 

- Prašau, prašau... Damai lipant laiptais į viršų, vyras eina pirmas, 0 
jai leidžiantis žemyn, vyras seka iš užpakalio. 

- Atsiprašau, ponia, - burbtelėjau, - nežinojau. 

Kol kėlėmės — aš pirmas, ji užpakaly, galvojau: „Nejaugi pasikvietė 
mane tam, kad mokytų gero tono? Ko ji nori?“ 

Ji tuo tarpu už mano nugaros bambėjo: 

- Gyvenant su grafais, reikia mokėti gražiai elgtis... Etiketas - svar- 
biausias dalykas... gyvenimo grožis... be jo ir gyventi nemiela... 

Ją kankino dusulys. Užkopusi alsavo kaip dumplės. 

Atsikvėpus raktu atidarė duris į butą, iš kur trenkė suplėkęs dvo- 

kimas; jame buvo galima išskirti raugintų kopūstų, keptos mėsos su 
svogūnais ir kažkokių pelėsių nemalonūs kvapsniai. Tariausi patekęs į 
nešvariai laikomą virtuvę... Bet ne: čia buvo didokas prieškambaris, iš 
kurnusirengę patekom į valgomąjį. Viršum vidury stovinčio stalo kabė- 
jo keistos formos lempa, kurios akinanti šviesa verste vertė prisimerkti 
(kaip paskui sužinojau, tai būta spiritinės lempos, vienintelės visame 
mieste: ją pirklys buvo atsivežęs iš Vokietijos). Už durų buvo girdėti 
skambinant gamas. Paprašius sėstis, pirklienė dingo. Apsidairiau po 
kambarį. Du dideli langai buvo aklai užklijuoti aplink, ir supratau, ko- 
dėl bute toks sunkus oras. Tarp langų stovėjo didelis juodas kredensas 
su įstiklinta viršutine dalimi; ten blizgėjo sidabriniai ir krištoliniai in- 
dai. Vienoje sienoje po stiklu kabėjo senoviška litografija „Košciuszko 
pod Maciejowicami“, kitoje - panaši litografija „Obrona Częstochowy 
w 1654 r.“ Gamų skambinimas nutrūko. Durys, pro kurias buvo išėjusi 
pirklienė, atsidarė, ir pasirodė dvi vienodo ūgio mergaitės; už jų nuga- 
ros šypsojosi motina. 

- Prašau susipažinti, — kreipėsi į mane, - mano gimnazistės Kliara 
ir Vanda. 

Pakilau nuo kėdės ir paliečiau mergaičių ištiestus pirštukus. Kliara 
buvo pailgo, taisyklingų bruožų veido, kurį puošė aukštoka kakta ir 
gražiai išlenktos lūpos. Kiek žemesnė už ją (matyt, jaunesnė) Vanda 
turėjo apvalų veidelį, dideles juodas akis ir trumpą smakrą. Mergaičių 
plaukai buvo supinti į porines kasikes, nusvirusias ant baltų uniformi- 
nių apykaklių. 

- Jos jau penktoje klasėje, - kalbėjo pirklienė. - Vandai mokslas ge- 
riau sekasi, Kliara pritingi; užtat ji gabesnė muzikai. Nors ir Vanda daro 
pažangą, tik visa bėda, kad klausos neturi: jai vis viena, ar mažoras, ar 
minoras. 

- Kas neatskiria mažoro nuo minoro, - atsiliepiau, - tam neverta 
laiko gaišinti muzikai. 

- Kaip tat? — nustebo pirklienė, - nejaugi tamsta manai, kad mano 
duktė Savičaitė, kaip kokia prasčiokė, galėtų nemokėti skambinti? Kur 
matyta, kad gerai išauklėta pana nemokėtų paskambinti fortepijonu? O 
kad Vanda klausos neturi, tai dalykas pataisomas. Ir ponia Cwiklinska 
(muzikos mokytoja) sako, kad klausa atsiras, tik reikia kasdien bent po 
dvi valandas skambinti gamas. 

— Mergaitės, — kreipėsi į dukras, - eikit, paskambinkit: tegu paklau- 
sys jūsų naujas pažįstamas, kaip skambinat. 

Pirklienė, aišku, buvo suerzinta mano pastaba dėl klausos. Kai ėjom 
į saloną, vis bambėjo: 


- Ar girdėtas dalykas, kad iš garbingos šeimos panelė nemokėtų 
skambinti? Ne tam išrašiau iš Rygos fortepijoną ir samdau geriausią mu- 
zikos mokytoją, kad vienai iš dukrų leisčiau apsileisti ir neskambinti. 

Salone, kur oras buvo toks pat sunkus, o langai irgi aklai užklijuoti, 
stovėjo gražus, rausvai poliruotas fortepijonas. 

- Vanda, - davė komandą pirklienė, - paskambink „Mergaitės mal- 
dą“ („La priėre d'une viėrge“ par Badarzewska). 

Ši atsisėdo prie instrumento, pasitrynė užpakaliuku į kėdę, pataisė 
kasytes, atsiskleidė gaidas ir abiem rankom sudrožė į klaviatūrą. Skam- 
bino ji vienodai garsiai, neklysdama. Motina buvo be galo patenkinta. 
Jai, matyti, patiko pats garsaus skambinimo procesas, o kad dukrelė 
visiškai neįsigilina į veikalą, kad skambina, tarytum malkas skaldo, to 
pirklienė nesuvokė. Vandai pabaigus, motina, iš susijaudinimo net pa- 
raudonavusi, triumfuojančiu žvilgsniu apmetė mane ir paklausė: 

- Na, ar negražiai? 

- Gerai, - atsakiau, - bet aš kitaip tą dalyką skambinu. 

- Ir tamsta skambini? — nustebo pirklienė, — tada prašom. 

Pastūmęs gaidas į šalį (tą sentimentalų veikaliuką mokėjau atminti- 
nai), paskambinau taip, kaip reikėjo, t. y. išlaikydamas piano, crescendo, 
diminuendo ir kt. Pabaigęs pastebėjau, kad Vandos veidelis liko toks, 
koks buvo, bet Kliara atrodė susijaudinus: jos akys žibėjo, skruostai pa- 
raudo. Pirklienė atrodė aiškiai nepatenkinta. 

- Užteks tos muzikos, - tarė ji, - eisim arbatos gerti. 

- Bet, gerbiamoji ponia, norėčiau sužinoti, kam aš buvau... 

- Tuoj ateis ponas Milvydas, - pertraukė ji, - tada ir aptarsime rei- 
kalą. 

Valgomajame jau buvo pastatytas ant stalo šniokščiąs samovaras, 
aplink jį puodukai, o vidury - užkandžiai. Atėjo ir anas raudonskruostis 
samdinys, į kurį tuoj prabilo pirklienė: 

- Panie Milwid, czekamy na pana!. 

- Prašau susipažinti: ponas Milvydas, mano padėjėjas... Nutarėme 
kreiptis į tamstą, kad paruoštum poną Milvydą egzaminams iš keturių 
gimnazijos klasių. Tamstą mums rekomendavo ponia Kundrotienė, bet, 
tiesą pasakius, geriausia rekomendacija laikau tai, kad grafienė Pliaterie- 
nė pasirinko savo sūnui mokytoju tamstą, o ne ką kitą. Žinoma, galėtu- 
me rasti ir kitą mokytoją, bet, turiu prisipažinti, jau tokia mano silpnybė: 
mėgstu visa, kas geriausia - ir maistą, ir drabužį, ir man patarnaujančius 
žmones, kad būtų comme il faut?, - baigė prancūziškai pirklienė. 


* Ponas Milvydai, laukiame tamstos (lenk.). 
2 kaip reikia (pranc.). 

Ji nežinojo, kad grafienė pasamdė mane ne kaip mokytoją, bet tik dėl 
kompanijos sūnui; nežinojo, kad grafienei rūpėjo ne „geras mokytojas“, 
o „poczciwy duren““, kuris nesugebėtų sudrumsti jos įskiepytų savo 
sūnui „principų“ ir „amžinų tiesų“; nežinojo, kad grafienės pasirinkimą 
iš dalies nulėmė ir grynas išrokavimas pigia kaina įsigyti sąžiningą na- 
mų šeimininkę, mano motiną... Bet viso to pasakoti pirklienei nemačiau 
reikalo. Ši tuo tarpu tęsė: 

- Ponas Milvydas yra baigęs „prichodskoje učilišče““ ir baigimo pa- 
žymėjimą turi. - Kliara, kaip laikai šaukštuką? Ar taip gražu? Jis yra 
gabus ir labai nori mokytis. Jam užteks trijų pamokų per savaitę, už 
pamoką mokėsiu po rublį. Tikiuosi, kad tamsta sutiksi. 

Pinigų neturėjau: per vasarą uždirbtus jau išleidau, o grafienė „už 
kompaniją sūnui“ nieko nemokėjo, būdama tikra, kad butas ir valgis - 
pakankamas atlyginimas. Todėl ir pats buvau pasiryžęs ieškoti privačių 
pamokų. Pirklienės sąlygos atrodė geros: vyresniųjų klasių mokiniai 
gaudavo už 6 savaitines pamokas 7-8 rublius per mėnesį, o čia už dvy- 
lika mėnesinių valandų man siūloma 12 rublių. Vis dėlto nutariau pa- 
tikslinti sąlygas: 

-Jei kiekviena pamoka netruks ilgiau kaip viena valanda, sutinku. 

- Kaip, ponas Milvydai, ar užteks vienos valandos? - pasiteiravo ji 
samdinio. 

- Manau, gerbiamoji ponia, kad užteks, - atsakė rausdamas Milvy- 
das. 

- Vanda, nesikūprink! Ar taip sėdi gerai išauklėtos mergaitės? - pa- 
barė antrąją dukterį. - Tai sutarta. Rytoj, aštuntą valandą vakare, bus 
pirma pamoka. Anksčiau ponas Milvydas negali: parduotuvė uždaro- 
ma šeštą, bent dvi valandas reikės jam kartoti išmoktas pamokas. Juk 
taip, pone Milvydai? 

- Taip, gerbiamoji ponia, — sutiko šis. 

Buvau jau „nupirktas“ rublio kaina, ir atsiklausti, ar paskirta valan- 
da man patogi, pirklienė nerado reikalo. 

- Rytoj tamsta patikrinsi jo žinias, pasakysi, kokias knygas reikės 
įsigyti, ir užduosi kitam kartui, - tvarkė reikalą pirklienė. 

Pavakarieniavusios Vanda ir Kliara pakilo nuo stalo, bet pirklienė 
rankos mostelėjimu jas sulaikė. 

- Ar galima keltis nuo stalo, neatsiklausus šeimininkės? - pro dantis 
iškošė ji. - Reikia arba pasiprašyti, arba laukti, kol šeimininkė atsikels.... 
Kiek kartų sakiau! 


„doras dumnius“ (Ienk.). 
„parapinę mokyklą“ (rus.) (red. pastaba). 

Šios nuleido akis ir vėl atsisėdo. Gražias Kliaros lūpas iškraipė iro- 
niška šypsena, o Vandos veidelis pabalo. Pagaliau pirklienė pakilo. 
Mergaitės kiek pritūpė prieš motiną ir nuėjo į saloną; ponas Milvydas 
pagarbiai pabučiavo į ranką-šeimininkei. 

- Na, tai rytoj pasimatysim, - tarė pirklienė, duodama suprasti, kad 
jau laikas man nešdintis. 

Po akinančios šviesos pirklienės valgomajame vos galėjau paeiti 
menkai apšviestoje gatvėje. Šiaulių gatvės tada naktimis skendėjo tam- 
soje. Tik keliose gatvėse kur ne kur mirguliavo vos matomos žibalinės 
lempos, pastatytos stiklinėse lenternose ant neaukštų stulpų, į kuriuos, 
su savim atsinešę kopėtikes, kopė vakarais miesto sargai ir po ilgų pa- 
stangų užžibindavo menkutę šviesą. Kiek smarkesnis vėjo pūstelėjimas 
lempas lengvai užgesindavo ir antrą kartą niekas jų neužžibindavo. Jos 
dažnai užgesdavo ir vėjui neįsikišus: ar sargas, čėdydamas žibalą, per 
mažai išsukdavo knatą, ir jos matoma liepsnelė neilgai žibėjo; ar knatas 
per neapsižiūrėjimą būdavo paliktas per ilgas, ir tada suodžiai padeng- 
davo stiklines lenternos sieneles; įkaitusios veikiai susproginėdavo. Jei 
pagal kalendorių danguje turėjo būti mėnulis, sargai su kopėtikėmis 
nesirodė ir lempų neužžibindavo net tais atvejais, kada tiršti debesų 
klodai nepraleisdavo mėnulio šviesos. 

Eidamas galvojau apie netikėtą uždarbį ir apie tai, ką pirmiausia 
reikės nusipirkti: pernykščiai kaliošai suplyšo, batuose - lopas ant I0- 
po, kepurė - išblukus. Reikės, galvojau, ir laikroduką nusipirkti, kad 
žinočiau, kada baigti pamoką su ponu Milvydu. Čia man kilo klausi- 
mas, kodėl Savičienė taip rūpinasi savo samdiniu, net pamokytą jį nori 
padaryti. Tada į galvą neatėjo, kad šis Milvydas bus jos meilužis; apie 
tai tik vėliau išgirdau kalbant po miestą. Sužinojau taip pat, kad pirklie- 
nė įsitaisiusi meilužį iš keršto vyrui Karoliui Savičui, kuris greta savo 
parduotuvės įsteigė rašomųjų daiktų krautuvę, pavedęs ją valdyti ir 
joje prekiauti tūlai Jadvygai. Teko ir tą Jadvygą matyti, kai užeidavau 
į krautuvę nusipirkti popieriaus ar rašalo. Aukšta, liesa, visada juodu 
žaketuku apsivilkusi, vidutinio amžiaus moteriškė neatrodė graži; tik- 
tai mėlynos, labai raiškios akys puošė liguistai išbalusį veidą; kartais 
sausai kostelėdavo, atrodė serganti plaučių liga. Šitai Jadvygai Savi- 
čas dovanojo savo baltą mūrinį namelį, pastatytą prie pat geležinkelio, 
netoli stoties. Kuo ši kukli, liguista moteriškė galėjo privilioti turtingą 
pirklį, niekas nežinojo; gal tik tuo, kad buvo įkūnytas priešingumas jo 
žmonai, - išdidžiai, storai, puikios sveikatos pirklienei. Savičas visą 
laiką leido su Jadvyga, palikęs parduotuvę žmonai; tačiau krautuvėlė- 
je, kur sukosi Jadvyga, nesirodė: sėdėjo arba kamarėlėje už krautuvės, 

kad girdėtų Jadvygą kosint, arba laukė jos baltame namely. Per visą 
laiką, kol mokiau Milvydą, mačiau Savičą namie tik vieną kartą: per 
Kliaros vardines, kada šeimininkė suruošė pokylį. Savičas tada stebino 
susirinkusius savo deklamacija. Nepaprastą turėjo atmintį ir, matyti, 
mėgo poeziją: pirmą kartą girdėjau Slovackio „Ojciec zadžumionych“, 
„W Szwajcarji“! ir Mickevičiaus sonetus, meistriškai Savičo padekla- 
muotus: nė kiek nesivaržydamas, su reikiama išraiška ir gražiu lenkiš- 
ku tarimu recitavo jis atmintinai ištisus lenkų poetų veikalus. Daugiau 
Savičo nebemačiau. Po trejų metų, jau būdamas su studentiška kepure, 
susitikau su Savičiene Bubiuose (ji ten vasarojo). Papasakojo, kad nese- 
niai į Bubius buvo atvykęs jos vyras neva įsitikinti, ar ji gerai čia įsitaisė. 
Savo išdidumo jau nerodė, kalbėjo paprastai ir net skundėsi likimu. 

Išgirdau šiurpią istoriją. 

-Kadjis atvyko, nė kiek nenustebau: kartais aplanko mane Bubiuo- 
se, ar tai vekselio pasirašyti, ar jį pažiruoti, ar šiaip smulkių pinigų gau- 
ti. Žinoma, kaip būna prekyboje... - Tamsta gal nežinai, jog parduotuvę 
Šiauliuose vyras įrengė už mano piniginį kraitį. Pats jis nieko neturėjo, 
apart jaunatvės ir apsukrumo. Buvo vyresniuoju samdiniu (lenkiškai 
„Subiekt“), vienoje Varšuvos parduotuvėje, kurios bendrininku-savi- 
ninku buvo mano tėvas. Ten su juo susipažinau, ten jis mane sužavėjo 
savo gražia, inteligentiška išvaizda ir savo švelniu baritonu, kuriuo įsi- 
gijo garsą pirklienių tarpe. Perleisdama jam kraitį, surašiau pas notarą 
dokumentą, kad pelnas iš prekybos bus dalijamas pusiau. Ir štai iš sa- 
vo pelno pusės jis pastatė Šiauliuose baltą „kamieničką“, kurią paskui 
dovanojo anai „klempai“; o aš savo pusę laikau banke. Šį kartą prašė 
pinigų asmeniškai sau (matyt, klempai pritrūko)... Vis dar jį myliu ir 
atsakyti negaliu, kada ima meilintis... Vis dar tikiuos, kad šita išdžiūvėlė 
jam įkyrės, o gal, duos Dievas, ir mirs, ir tada grįš į šeimą. Gavęs pinigus 
ar čekį, paprastai tą pačią dieną grįždavo į Šiaulius. Bet šį kartą pasi- 
prašė pernakvoti. Vėlų vakarą, vaikams jau sugulus, užsigeidė arbatos: 
norįs išbandyti ką tik gautą iš Vokietijos smulkų cukrų, ar jis saldesnis už 
vietinį gabalinį; to cukraus užpirkęs dešimt maišų, jie jau sukrauti par- 
duotuvės rūsyje; čia jo kiek turįs dėžutėje, bet dar neišbandęs; šia proga 
ir aš galėsianti išbandyti. Tarnaitė atnešė užkaitintą samovarą, pastatė jį 
ant stalo ir nuėjo gulti. Tamsta žinai, kad smulkus cukrus pas mus yra re- 
tenybė ir gaunamas tik iš užsienio. Todėl ir man buvo įdomu sužinoti jo 
kokybę. [pyliau dvi stiklines arbatos, kur jis įbėrė po šaukštuką cukraus 
iš blėkinikės. Pamaišęs šaukštukuų, pakilo ir stiklinę nusinešė į verandą: 


V „Maru sergantis tėvas“, „Šveicarijoje“ (Ienk.) (red. pastaba). 

čia esą labai tvanku. Buvo graži mėnesiena. Priėjau prie lango, pro kurį 
į dešinę kaip ant delno matėsi visa neįstiklinta veranda. Mano vyrelis 
atsisėdo į pintą kėdę, nugara į mane, o stiklinę pastatė ant verandos 
briaunos; po kiek laiko pakėlė stiklinę ir, užuot paragavęs arbatos, iš- 
pylė ją į žolę prie verandos. 

Visa tai pasakodama, pirklienė vedžiojo mane po gražią Dubysos 
pakrantę, į dešinę nuo tilto. Saulė buvo dar aukštai, aš neskubėjau, pės- 
čias vykdamas iš Šiaulių į Kurtuvėnus. 

- Toks jo pasielgimas, — tęsė pirklienė, - pasirodė man labai įtar- 
tinas... ir kiekvienam taip turėtų pasirodyti. Paėmiau savo stiklinę ir 
supyliau arbatą į čia pat ant stalo stovintį molinį bliūdą indams plauti, 
o pati bliūdą nustūmiau į šešėlį, už samovaro. Tiesą pasakius, kambary 
ir taip buvo tamsoka: viena žvakė ant stalo ne kiek tešvietė, ir to bliūdo 
nebuvo matyti. Atsisėdau prie tuščios stiklinės ir laukiu, kas bus. Netru- 
kus jis grįžo iš verandos, nešinas tuščia stikline ir dar duryse prabilo: 

- Čia tvanku, o verandoje jau darosi šalta... Žinai, cukrus visai pa- 
dorus; vienas jo šaukštukas atstoja du gabaliukus rafinado. Reikės jį 
pardavinėti dvigubai brangiau už gabalinį. O tau kaip pasirodė? 

- Nieko ypatingo, - sakau, - cukrus kaip cukrus. 

- Na, labanakt, - pasakė, įsmeigęs į mane akis, tarytum norėdamas 
pastebėti, kaip veikia jo pasaldinta arbata, — rytoj reikės anksti keltis, 
kad patekčiau į diližaną. 

Atsisveikindamas pabučiavo į ranką, dar kartą padėkojo už čekį ir 
vėl apmetė mano veidą kažkokiu nekantriu žvilgsniu. Neskubėdamas 
nuėjo į gretimą kambarį, kur jam buvo paklota lova. Aš laiptais pasikė- 
liau į viršų; ten dviejuose pastogės galuose yra po kambarį; viename 
miega mergaitės, antrame, paprastai tuščiame, šiai nakčiai įsitaisiau aš. 
Ilgai negalėjau užmigti. Po galvą sukosi įvairūs spėliojimai: „Nuodai 
ten, - galvojau, - negalėjo būti: mane nunuodijęs, patektų į Sibirą, toli 
nuo savo klempos, o tai jam būtų didžiausia nelaimė... Greičiausiai bus 
į cukrų įmaišęs migdančių miltelių. Bet kam? Kuriam galui? Kad ap- 
vogtų? Bet čia teturiu auksinį laikroduką; o dėl briliantų, perlų ir kitų 
mano brangenybių, jis žino, tad laikau sudėjusi į banko seifą...“ Staiga 
man pasirodė, kad laiptai apačioje sugirgždėjo. 

Nuo šičia pirklienė ėmė pasakoti labai susijaudinus: balsas nuslūgo, 
drebėjo, skruostai pabalo. Atrodė, kad ji antrą kartą pergyvena tai, kas 
tada atsitiko. 

- Visa sustingau, - tęsė ji, - atsisėdau lovoje ir, kvapą sulaikius, ėmiau 
įtemptai klausytis. Pasigirdo antras girgžtelėjimas, paskui trečias... vis 
artyn. Jokios abejonės neliko, kad jis lipa pas mane. Nežinodama, kas 

daryti, vėl padėjau galvą ant pagalvės, užsiklojau iki smakro ir apsi- 
mečiau giliai mieganti. Netrukus išgirdau jį atsargiai einant grindimis 
viršuj; grindys irgi kiek tratėjo. Žinai tamsta, keistas dalykas: kiek kartų 
lipdavau į viršų, ar vaikščiojau viršuj grindimis, niekuomet neatkrei- 
dabar, nakties tylumoje, tas tratėjimas buvo aiškiai girdėti. Tik staiga 
tratėjimas ėmė tolti; jis, pamaniau, nežino, kurioje salkoje miegu, ir ei- 
na pas dukteris. Iš tiesų, išgirdau, kaip jis atsargiai atidarė priešingos 
salkos duris ir paskui uždarė. Dabar tylūs žingsniai ėmė artintis prie 
mano durų. Nutariau, kas bebūtų, tylėti. Durys palengvėle prasivėrė, 
pasigirdo jo kitados man malonus balsas: 

- Ar miegi? 

Aš nė nekrūptelėjau. Pajutau jį priėjus prie lovos ir čiupinėjant mano 
galvą. Laukiu sustingus, ką toliau darys. Ir pamanyk, tamsta - tiesiog 
net dabar baisu prisiminus: staigiu judesiu pakėlė mano galvą nuo pa- 
galvės ir skubiai ėmė nerti ant jos kažką šiurkštaus ir kieto, kad net 
plaukai ėmė iš šaknų judėti, o galva sopėti. Daugiau nebesusilaikyda- 
ma, pravėriau akis, surikau ne savo balsu. Jis griebė nuo kėdės savo 
žvakigalį ir spruko pro duris, palikdamas mano rankoje storą lyną, į 
kurį konvulsyviai buvau įkibus; jam timptelėjus, nepaleidau. Pašokau 
iš lovos, susiradau degtukus, užžibinau žvakę. Įsivaizduok tamsta ma- 
no siaubą, kai pamačiau didelę kilpą, padarytą iš storo lyno, kurio ilgas 
galas gulėjo susiraitęs ant kilimuko prie lovos. 

- Kaip tat? - pertraukiau ją, - nunuodyti, kaip tamsta sakei, pabijojo, 
o pasmaugti drįstų? 

- Iš karto ir aš nesupratau, ką jis čia sumanė, bet pagalvojus priėjau 
išvadą, kuri ir dabar man atrodo teisinga. Jis mat bus susidaręs velnišką 
planą, kaip ir manęs atsikratyti, ir pačiam neįkliūti: pasmaugęs mane 
dar lovoje, antrą lyno galą įtvirtintų kur nors paluby, pakabintų mano 
lavoną ir atrodytų, kad aš pati pasikoriau. Tatai būtų labai panašu į 
tiesą, nes visi žinojo mus nesugyvenant, ir, be to, buvau kai kam pasi- 
skundusi, jog man nėra gyvenimo ir lieka tik pasikarti. 

- O viešpatie, čia tikrai velniškas sumanymas, - pritariau jai. 

- Paklausyk, tamsta, kas buvo toliau. Tamsta gali suprasti, kad užmig- 
ti jau nebegalėjau. Kambary pasilikti tiesiog bijojau. Bijojau, kad jis dar 
negrįžtų. Nežinia, kas tokiam bepročiui dar gali ateiti į galvą. Koja pastū- 
išauštant. Jas radau saldžiai miegant. Vargšelės, joms ir nesisapnavo, kas 
šiąnakt ištiko jų motiną... Atsisėdau prie lango, sekiau, kaip žvaigždės 
pamažėli ima blėsti, o dangus švisti. Tamsta gal nepatikėsi, bet mane 

pradėjo apimti snaudulys, nežiūrint ką tik pergyvento košmaro. Su- 
dėjau rankas ant palangės, ant rankų galvą ir užmigau. Prisisapnavo 
tie patys siaubingi garsai — tratėjimas išdžiūvusių lentų, atsargiai jomis 
sėlinant. Nežinau, ar ilgai miegojau, bet kai pakėliau galvą nuo sutir- 
pusių rankų, lauke jau buvo visai šviesu, o saulė pakilus. Tyliai, kad 
nepažadinčiau mergaičių, grįžau į savo kambarį ir, įsivaizduok tamsta 
mano nustebimą, to storo lyno su kilpa neberadau! O gerai atsimenu, 
kad išeidama iš kambario pastūmiau jį po lova, ir net vienas galas, pa- 
menu, paliko truputį išsikišęs iš po lovos. 

- Suprantu, - pastebėjau, — poniai neprisisapnavo tas grindų tratė- 
jimas: ponios vyras antrą kartą bus užlipęs į viršų, kad nusineštų indi- 
cium facinoris capitalis!. 

- Taip ir aš tada pamaniau; taip, matyti, ir iš tikrųjų buvo... paklau- 
syk tamsta, kaip viskas pasibaigė. „Jei, galvoju, tau lyną pavyko nuslėp- 
ti, tai paliko dar bliūde mano supilta arbata, tavo šelmystės įrodymas“. 
Skubiai bėgu į valgomąjį, randu samovarą ant stalo ir po vakarykščio 
dar nesutvarkytus indus. Puolu prie bliūdo, - ogi tuščias! „Gal, ma- 
nau, tarnaitė išpylė?“ Einu į jos kambarį, randu dar neatsikėlusią, giliai 
miegančią... „Ir čia pasidarbavo mano vyrelis, - pagalvojau, - gudrus, 
žaltys!“ 

Per pusryčius, kai su mergaitėmis sėdėjau prie stalo, durys iš gretimo 
kambario atsidarė ir į valgomąjį šypsodamasis įėjo vyras. Kaip niekur 
nieko, pasakė labaryt ir pabučiavo man į ranką, o mergaites patapšnojo 
per veidelius (taip visada rytais darydavo). Paklausė, kaip miegojau, ir 
nelaukdamas atsakymo pasigyrė gerai pasilsėjęs, net pramiegojęs rytinį 
diližaną, taip kad dabar teksią laukti popietinio. Mano akių vengė, kal- 
bėjo tik su mergaitėmis. Po pusryčių išsivedė dukras pasivaikščioti po 
mišką, o po pietų, mandagiai atsisveikinęs, išvyko į Šiaulius. 

- Na, ką tamsta pasakysi apie visa tai? 

- Vieno nesuprantu: koks jo išrokavimas norėti ponios mirties? — 
paklausiau. 

- Koks išrokavimas? Aišku, koks: kuo greičiausiai nusivesti prie al- 
mente pasakyta, kad vienam mudviejų mirus, antrojo turtas atitenka 
likusiam gyvam. 

- Nejaugi jis manė galėsiąs laimingai gyventi su savo, kaip sakot, 
išdžiūvėle, padaręs tokį baisų nusikaltimą? 

-Jis taip nemanė... Jis, tos raganos apkerėtas, aplamai nieko nema- 


* kriminalinio nusikaltimo įrodymas (Iot.). 

no, irjo nekaltinu. Tamsta nustebsi, jei pasakysiu, kad aš jį ir dabar dar 
myliu ir, matyti, mylėsiu iki grabo lentos... Vis laukiu jį sugrįžtant į 
šeimą. 

Ji susimąstė. Kurį laiką ėjom tylėdami. 

- Grįžkim namo, - pagaliau prabilo, - štai beveik piliakalnį (yra toks 
netoli Bubių) priėjom. 

- Pasakykit man, ponia, - paklausiau, - ar mano buvęs mokinys, 
ponas Milvydas, tebedirba pas jus. 

- Nuo pernai rudens nebedirba. Išvariau kaip šunį... Tamsta turbūt 
esi girdėjęs, ką apie jį plepėjo Šiauliuose? Nežinau, kas paleido tuos gan- 
dus, kad aš neva buvau jį įsimylėjus. Gal tie gandai jį padrąsino, o gal 
ir pats taip pagalvojo, matydamas mano jam reiškiamą palankumą; tik 
vieną vakarą prieš uždarant parduotuvę, kai berniukai nuėjo užrakinti 
rūsį, o aš pagalvojus, kad vyras dabar sėdi pas savo išdžiūvėlę, nega- 
lėjau susilaikyti nuo ašarų, Milvydas sumanė mane paguosti; priėjęs iš 
užpakalio, pabučiavo į sprandą... Ot šičia, parodė ranka. Atsisukus su- 
daviau jam per žandą ir pasakiau, kad nuo ryt dienos jis nebetamnauja... 
Galir per daug pasikarščiavau, bet negalėjau susivaldyti. Pasakiau apie 
tai vyrui, tikėdamasi, kad mane užjaus... Bet ne... Jis tik nusiskundė, kad 
nustojom sąžiningo tarnautojo. Milvydas po to išvyko į Peterburgą pas 
giminaitį, irgi prekybininką. 

-Ši pirklienė, - pamaniau, - visai kitoks tipas negu Olienika: anoji tik 
laukė, kad kas paguostų, o ši skaldo antausius guodėjui. 

Jau buvom netoli vasarnamio, kai pamatėm nuo kalno bėgant Vandą 
ir Kliarą. 

- Mama, mama, tėvelis atvažiavo! - šaukė iš tolo. 

Pirklienės akys sužibo, pagreitino žingsnį. 

Atsisveikinau ir nuėjau į Kurtuvėnus. 


XII 


Dėstymas Milvydui - Pianistė Jakubauskaitė - Pratinuosi skambinti - Pirmasis apylinkėje gramo- 

fonas - Altarista Dovnarovičius ir jo gaspadinė - Kunigų vaišės - Gaunu fortepijoną - Nelaimė 

ji gabenant ir tos nelaimės pasekmės - Virtuozo Slivinskio koncertas - Bajoriukas Šabūnas - Rizi- 
kingos pramogos pirtyje — Tolimos kelionės projektas 


Kitą dieną įvyko pirma pamoka. Iš karto paaiškėjo, kad Milvydas, prieš 

septynerius metus baigęs pradžios mokyklą, visai užmiršo rusiškai. Pa- 

skaityti dar šiaip taip paskaitė, bet kai reikėjo atpasakoti, į savo pasako- 

jimą ėmė dažnai įterpti lenkiškus žodžius. Pasiūliau jam savarankiškai 

skaityti rusiškas knygeles iš „Biblioteka-kopeika“ (už kapeiką arba dvi, 

daugiausiai už tris kapeikas, galima buvo nusipirkti Puškino „Ruslan i 
Liudmila“ arba jo „Povesti Belkina““, arba ką kita panašaus). Būdamas 
darbštus, Milvydas veikiai ėmė žmoniškai orientuotis rusų kalboje, o 
aritmetikai pasirodė net labai gabus. Tačiau kai pagal pirmos klasės pro- 
gramą pradėjom eiti lotynų kalbą, staiga suklupo ir nebeįstengė nugalėti 
linksniavimo sunkenybių. Pasitaręs su pirklienę, lotynų kalbos jam ne- 
bedėsčiau, o užguliau ant matematikos ir pasiūliau ruoštis egzaminams 
prie Panevėžio realinės mokyklos, kur lotynų kalbos nereikėjo mokėti. 
Jis su tuo sutiko ir po metų darbo eksternu išlaikė Panevėžy egzaminus 
išI realinės mokyklos klasės kurso. Milvydas tuo savo pasisekimu labai 
didžiavosi ne mažiau kaip anas Mažeikių progimnazijos direktorius, 
kuris 1922 metais oficialius raštus pasirašinėdavo taip: „P. Bimba, di- 
rektorius, baigęs Petrapily 5-ias komercinės mokyklos klases“. Pirklienė 
nutarė, kad ponas Milvydas jau yra pakankamai apsišvietęs, ir pamokos 
nutrūko. Tačiau pažintis nenutrūko; lankydavaus kartais į Savičienės 
ruošiamus vakarėlius, kur po sočių valgių vykdavo šokiai. 

Kartą Savičienė sužinojo iš Kundrotienės, kad į Šiaulius atvažiavo 
pas gimines Maskvos konservatorijos studentė, pianistė Ona Jakubaus- 
kaitė. Blankioj Šiaulių padangėj „panna Anna“ sužibėjo kaip meteoras, 
ir pirklienė, manydama, kad ši pianistė yra „geriausia“, nutarė ją prisi- 
vilioti. Per eilinį vakarėlį tarp pažįstamų gimnazisčių pastebėjau naują, 
kukliai apsirengusią, liekną merginą. Tatai ir buvo panna Anna. Prieš 
prasidedant šokiams ji gražiai paskambino kelis Šopeno dalykus. Pir- 
klienė prašė, kad skambintų ir šokiams, pavaduodama ponią Cviklins- 
ką, bet ši atsisakė, diplomatiškai pasiaiškinus, kad ir pati nori šokti. 
Mes, keli gimnazistai, veikiai pastebėjom, kad panna Anna kur kas ge- 
riau šoka už mūsiškes šokėjas, todėl per kits kitą veržėmės ją iškviesti 
šokti, o ši neatsisakydavo. Tatai ypač nepatiko Vandai ir Kliarai, kurios, 
apsimesdamos pavargusios, sėdėjo kampe ir vėdinosi veidus vėduo- 
klėmis. Kad panna Anna turi nepaprastą pasisekimą dukrų nenaudai, 
bus pastebėjusi ir pirklienė: daugiau tos „garsenybės“ nebekvietė į savo 
vakarėlius. Ji buvo nekalbi, susimąsčius. Man tada tik vieną kartą pa- 
vyko ją prakalbinti, o kiti „kavalieriai“, kaip lenkiškai vadino šokėjus, 
taip ir neišgirdo išjos nė vieno žodžio, tenkindamiesi palankiu šypsniu, 
kuriuo reikšdavo savo sutikimą būti pašokdinta. Pasodinęs ją po val- 
so į kėdę ir pats greta atsisėdęs, paklausiau, ar konservatorijoje sunku 
mokytis. 

- Reikia daug dirbti, - atsakė, - kasdien bent po aštuonias valandas 
reikia skambinti. 


1 


„Ruslanas ir Liudmila“, „Belkino apysakos“ (rus.) (red. pastaba). 

- Po aštuonias valandas kasdien? - nustebau, - ir dar „bent“? 

Ji nusišypsojo ir norėjo dar kažką pasakyti, bet pribėgo kavalierius, 
pagarbiai nusilenkė jai ir išsivedė šokti. 

„Bent po aštuonias valandas kasdien, - kartojau sau, - šita silpnutė 
mergelė sėdi prie fortepijono aštuonias valandas kasdien! O kai dabar 
ką tik skambino Šopeną, nieko ypatingo jos interpretacijoje nepastebė- 
jau. Tiesa, skambino švariai, laisvai, bet tos „sielos“, kuri aiškiai reiškėsi 
anuomet Felicijos skambinime, čia kaip ir nebuvo. Gal ji dar per jauna 
ir nemoka pergyventi to, kas yra veikale?“ Čia pat pagalvojau ir apie 
save: kaip aš skambinčiau, jei bent porą valandų kasdien pasėdėčiau 
prie instrumento? Nutariau žūtbūt pabandyti. 

Gruodžio 22 dieną (kaip visuomet) gimnazistus paleido Kalėdų atos- 
togoms. Tą pačią dieną, į vakarą, Kocių išvežė į Kurtuvėnus ponas Kar- 
powicz. Jis pranešė, kad grafienė griežtai uždraudė motinai pasitraukti 
iš namų Šiauliuose visą atostogų laiką, nes bijanti, kad neįsibrautų į 
butą vagys. Kadangi susitariant nebuvo numatyta motinai nei atostogų, 
nei šiaip laisvos dienos, dabar liko vykdyti grafienės įsakymą. Pasili- 
kom vieni du. Turėdamas daug laisvo laiko, nutariau pabandyti sistę- 
mingai skambinti bent po 3-4 valandas kasdien. Nors muzikoje jokio 
mokytojo neturėjau (kaip anuomet arabų ir italų kalbose) ir skambinau 
vien ex spiritu sancto', vis dėlto, ir nekieno nepatariamas, pasirinkau 
teisingą kelią, vedantį į šiokį tokį virtuoziškumą. Miklinau rankas ir 
rankų pirštus, instinktyviai jutau, kad, atpalaidavus sąnarių suvaržy- 
mą, lengvai bus galima niuansuoti skambinimą taip, kaip reikalauja ir 
veikalo pobūdis, ir skambintojo nusivokimas. Nusipirkau Hanono pra- 
timus (juos buvau matęs pas Savičaites); po kelių dienų įtempto skam- 
binimo išmokau tuos pratimus beveik atmintinai. Veikiai įsitikinau, kad 
pianistu virtuozu gali tapti tik tas, kas, be didelės kantrybės, turi daug 
fizinių jėgų. Ir nebūtina, kad virtuozas būtų stiprus, augalotas; jis gali 
būti ir mažo ūgio, ir atrodyti silpnas; svarbu tik, kad jo organizmas būtų 
ištvermingas, kad mokėtų visas savo jėgas, visą energiją sukoncentruoti 
rankose. Jau po savaitės pasijutau kur kas geriau skambinąs tuos kelis 
dalykas, kuriuos anksčiau buvau atmintinai išmokęs. Motina pastebėjo 
mane išblyškus nuo to įtempto darbo ir patarė bent porai dienų nu- 
vykti pas tėvą į Kurtuvėnus, kur ir brolis buvo parvažiavęs atostogų 
iš Kauno seminarijos ir kur aš galėsiąs kiek prasiblaškyti ir pasitaisyti. 
Nelabai norėjau, nors ir trumpam, nutraukti naują darbą, į kurį jau bu- 
vau įsitraukęs ir ne tris keturias, o net šešias aštuonias valandas kasdien 


! iš šventos dvasios (Iot.). 

sėdėjau prie fortepijono. Tačiau ir aš pasijutau galutinai išvargęs: į vaka- 
rą rankos imdavo drebėti, šalto prakaito lašai riedėdavo nuo kaktos, - ir 
atostogų laikas virto ne poilsiu, o kankyne. 

Antrą dieną po Naujų (1902 m.) metų į Šiaulius atvažiavo tėvas, ga- 
vęs iš Petruičio roges ir kuiną. Jam metina buvo parašius laišką, kad 
atvežtų maisto: Kociui išvažiavus, grafienė sustabdė motinos ir mano 
maitinimą ir įsakė, iki Kociui grįžtant neliesti tų maisto atsargų, kurios 
buvo dar iš seniau pasilikusios. Popiet išvykau su tėvu į Kurtuvėnus. 
Važiavom vieškeliu, ne plentu: vieškeliu buvo geras rogių kelias, o nuo 
plento vėjas kai kur visai nupūtė sniegą. Už Žaliūkų veikiai pasiekėm 
Leparus, o netrukus — ir Sauginius, pirmą Kurtuvėnų parapijos kaimą. 
Sauginiuose gyveno pasiturįs ūkininkas Dovydaitis, kurio trobą man 
parodė tėvas. Tas Dovydaitis po kelerių metų piršosi seseriai Onai, bet ši 
atsisakė tekėti už senbernio, dargi „mužiko“, kuris ir skaityti nemokėjo; 
ypač prikalbinėjo tėvas, nes Dovydaitis buvo turtingas, valdė apie tris- 
dešimt dešimtinių geros žemės. Netrukus atsidūrėm Bubiuose. Sute- 
mo, pradėjo snigti. Tėvas pasakė, kad aš gyvensiąs klebonijoje: klebonas 
(kun. Jonas Vizbaras) jau teiravęsis, kodėl aš neatvažiuojąs atostogų, ir 
žadėjęs priglausti klebonijoje, kur jau gyvenąs ir iš Kauno atvykęs bro- 
lis. Įvažiavę į bažnytkaimį, pamatėm prie naujosios altarijos didelį būrį 
žmonių - bobų, vaikų ir vyrų, apgulusių tvorą. Kai kurie buvo net ant 
tvoros užsikorę ir smalsiai žiūrėjo į altarijos apšviestus langus. Tėvas 
nekreipė dėmesio ir norėjo pravažiuoti pro šalį, tiesiai į kleboniją. Man 
pasiteiravus, ko čia žmonės susirinko, pasakė: 

= Čia dabar jau kas vakarą toks turgus... Mat, altaristui prašant, Lion- 
ginas nupirko jam Kaune tokią dėžutę su triūba, kuri užsukama kaip 
laikrodis... Ant dėžutės viršelio dedama tokia apskrita juoda lentelė, į 
kurią iš viršaus atremiama adata; pastumta lentelė ima suktis, adata 
braižo ją, prasideda muzika... 

- Tai įdomu! - sušukau. - Aš čia išlipsiu ir eisiu pasižiūrėti. 

—-Oką, lipk! - tarė tėvas, stabdydamas kuiną. - Ten turbūt ir kleboną 
rasi; kas vakarą ateina muzikos pasiklausyti. 

Priėjęs tvorą, išgirdau įvairiagarsį duslų baubimą, besiveržiantį pro 
aklai uždarytus langus, ir sumečiau, kad žmonės čia susirinko ne šiaip 
sau žiopsoti į langus, bet klausytis keistos muzikos. Prasiveržęs pro lau- 
kešąlančią minią, įėjau į tamsų priebutį, nusipurčiau sniegą ir pravėriau 
duris į kambarį. Nedidelis menkai žibalinės lempos apšviestas kam- 
barys, kurį altarista bajoras „ksiądz Downarowicz“ vadino „salonik“, 
buvo pilnas žmonių. Visi sustoję į ratą, atsukę nugaras į duris ir veidais 
nusigręžę į kažką, ko iš karto nepamačiau. Manęs niekas nepastebėjo ir 

įeinant durų girgždėjimo negirdėjo: toks didelis buvo kambary ūžimas, 
cypimas, tarškėjimas. Kai kurie susirinkusiųjų buvo nusirengę, kiti su 
apsiaustais, paltais, kailiniais (atseit trumpam užsukę). Iš sprandų ir 
pakaušių pažinau ekonomą Karpavičių, komisorių Kisielį, daržininką 
Sadauską, pramatorių Valantiną, zakristijoną (jaunąjį) Paliulį. Už jų, 
pasistiebęs ant pirštų, pamačiau klebono Vizbaro ir altaristos spran- 
dus, keletą nepažįstamų nugarų ir brolį Lionginą; šis, atsisukęs veidu 
į smalsuolius, kiek pasilenkęs į priekį, ranka prilaikė keisto pavidalo 
žalią triūbą, su labai siaura apačia ir plačiu viršum, iš kurio veržėsi anie 
įvairiausi garsai. Po kiek laiko šniokštimas ir tarškėjimas liovėsi, žmo- 
nės subruzdo, ėmė šnekučiuoti. 

- Dyvai, dyvai! - išgirdau pramatoriaus Valantino nusistebėjimą, - 
tikrai negaila šimto giedotų mišių už tokią stebuklingą dėžutę (giedotos 
mišios buvo apmokamos po rublį). 

- Tik ar ilgai ji grajys? — suabejojo zakristijonas Paliulis, - pages, ir 
išmesk į sąšlavyną... Kas čia ją mokės pataisyti? 

- Nuvešiu į Kauną, ir pataisys, — gynė savo pirkinį brolis, - be to, 
davė rašytą garantiją pusei metų, kad nepages... Štai tau! O tu kaip čia 
atsiradai? - pastebėjo mane brolis ir savo papratimu puolė bučiuotis. 

Čia ir kiti mane pamatė. 

- Arilgam atvažiavai? - paklausė klebonas. 

- Iki Trijų karalių manau pabūti. 

- Tai būsi mano svečias... Gyvensi kartu su broliu. Jis įsitaisė laisva- 
me vikariate, kur yra ir antras kambarys, - mielai šypsodamasis pakvie- 
tė kun. Vizbaras. - O dabar, Lionginai, užsuk dar vieną plokštelę, tegu 
ir brolis pasiklauso. 

Kol Lionginas ruošėsi vėl paleisti muziką, senis altarista paaiškino 
man, kad ši grojanti dėžutė vadinasi „gramofonas“, kad jis užmokė- 
jęs už tą „cudowne pudetko““ visą šimtą rublių, bet išlaidų nesigailįs, 
nes prieš besiartinančią mirtį „pocieszę się cudownym wynalazkiem 
genjuszu ludzkiego'“... Tuotarpu tas „cudowny wynalazek“ buvo labai 
netobulas vėlesniųjų patefonų pirmtakas, ir nieko daugiau. 

Mums bekalbant, pasigirdo ūžimas ir tarškėjimas. Visi nutilo ir 
stengėsi pagauti melodiją, labai neryškiai išskiriamą iš pašalinių garsų, 
plačia banga besiveržiančių pro platųjį triūbos galą. Nors įsiklausius 
galima buvo pagauti valso ar polkos tempą, bet man asmeniškai šitas 
„Cudowny wynalazek“ visai nepatiko: ausį varginantis ūžesys ir tratėji- 
mas slopino melodiją ir drumstė muzikos teikiamą malonumą. 


„stebuklinga dėžutė“ (lenk.). 
„pasidžiaugsiu stebuklingu žmonių genijaus išradimu“ (lenk.). 

- Kaip patinka muzika? - paklausė mane klebonas. 

- BeccmbICantja 4 Hepa36epuxa!, - atsakiau rusiškai. 

- Tai nušnekėjai! - ėmė kvatoti klebonas. — Ar girdi, tėvai, - kreipėsi 
įaltaristą, - ar nebūsi tik į niekus sukišęs šimtą rublių. 

- Niekuo nepagrįstas sprendimas, - atsiliepė brolis, gindamas savo 
pirkinį. - Visas Kaunas stebisi tuo išradimų; visi, kas tik turi atliekamų 
pinigų, perkasi gramofonus ir džiaugiasi jais. Per šokių vakarus jau ne- 
besikviečia tapioro ar skripkininko: užsuk gramofoną, ir šok kiek nori! 

- Gal šokiams ir tinka, - nusileidau, - bet muzika pasigėrėti čia ne- 
įmanoma. 

-Omanir gramofono muzika patinka, - įsikišo altarista, kuris nieko 
nenusimanė garsų pasaulyje, ir vargonams padavus toną „re“ bliovė iš 
„fa“, kaip dažnai nusiskųsdavo tėvas. 

Kartu su gramofonu brolis nupirko ir penkias plokšteles, kurias da- 
bar suko vieną po kitos. Kas vakarą, kaip sužinojau, užsukdavo dėžutę 
apie penkiasdešimt kartų, taigi kiekviena plokštelė padarydavo po de- 
šimt ratų. Tačiau klausytojams tatai neįkyrėdavo, ir jau kelias dienas — 
nuo Kalėdų iki Naujų metų - nobiliores? rinkdavosi į saloniuką, o plebs? 
šalo prie tvoros, kad tik pasiklausytų „stebuklingo“ gargaliavimo. 

Gretimo kambario durys prasivėrė, įėjo altaristos giminaitė panna 
Anna Downarowiczowna, žema storulė, kokių trisdešimt metų graži 
mergina. Ji dažnai pasigirdavo, kad nemokanti žemaitiškai ir niekuomet 
nekalbanti „tą chtopską mową“, kuria kalbant „možna język ztamač““. 
Kai kartą kun. Vizbaras jai įrodinėjo, jog pavardė „Downarowicz“ yra 
ne kas kita kaip sulenkinta „Daunoras“, ši bajorė susierzinus atsikirto: 

- Dziwuję się, že proboszcz, taki uczony, prawi takie brednie. Bo 
chlop Daunoras byt i zostanie chtopem, a szlachcic Downarowicz byt į 
bedzie szlachcicem“. 

Šitokia jos argumentacija maža kuo tesiskyrė nuo išvedžiojimų ano 
bajoro Stšigockio, pas kurį gyvenau vaikas būdamas. Ji buvo altaristos 
gaspadinė, tvarkė jo ūkį ir finansus. Labai taupi, marindama tarnaitę 
pusbadžiu, negailėjo pinigų, kai buvo proga įsigyti kokį daiktą, - ne- 
reikalingą, bet bajorui tinkantį. Kai brolis papasakojo apie Kaune par- 
duodamus gramofonus, beregint atnešė iš savo kambario šimtinę ir 


Beprasmybė ir painus mišinys (rus.). 

kilnesnieji (Zot.). 

liaudis (Iot.). 

„toji mužikų kalba... gali liežuvis lūžti“ (lenk.). 

Stebiuosi, kad klebonas, toks mokytas, tokius niekus šneka. Mužikas Daunoras buvo 
ir liks mužikas, o bajoras Daunarovič buvo ir bus bajoras (lenk.). 


„un 

prašė atvežti „cudowna szkatulka“, kurios, kaip sakė, „žaden chtop nie 
kupi“!. Brolis gyrėsi, jog ir jam davusi dešimt rublių, kad pasimelstų 
laimingo pirkimo intencijai. Altarista, visai suvaikėjęs senis, rimtai išve- 
džiojo, kad pavardė „Downarowicz“ einanti iš dviejų lenkiškų žodžių 
„dobrze - narowisty“* - tokį pavadinimą neatmenamais laikais gavęs 
jo sentėvis, lenkas mozūras, ir nieko bendro su žemaitiškų Daunoru 
neturinti, o klebonas tik jį erzinąs, norėdamas pažeminti aukštą kilmę. 
Šiltomis dienomis altarista eidavo pasivaikščioti Šaukėnų keliu; koks 
bebūtų gražus oras, imdavo su savim didelį drobinį skėtį. Komisorius 
Kisielis pasakojo tokį dalyką: kartą jis su Karpavičium šaudė antis Pa- 
švinio ežere, kurio vienas šonas siekia Šaukėnų kelią. Kaip tik tuo metu 
ėjo pro šalį altarista su skėčiu po pažastimi. Kaskart, kai išgirsdavo šū- 
vio garsą, šokdavo į griovį prie kelio ir, išskėtęs parasoną, pasukdavo 
jį ta kryptimi, iš kur ėjo garsas. Kai į kelią išėjęs komisorius paklausė, 
kodėl jis taip daro, atsakė: 

- Nemanyk, kad bijau kulkos... Žinau, kad kulka išlėkė anksčiau, 
negu pasigirdo šūvio garsas. Bet labai pavojingas sveikatai „ciongas“, 
kuris susidaro kulkai prazvimbus. Nuo to ciongo galima gauti paraly- 
žių, gali nusisukti sprandas į šoną, ir paskui jo jau nebeatstatysi į vietą... 
Štai ko bijau... 

Gaspadinė priėjo prie altaristos ir kažką pašnabždėjo į ausį. Šio aku- 
tės sublizgėjo: 

- Na, ponai, užteks jau šiai dienai muzikos, - linksmai pasakė. 

Kambarys ūmai ištuštėjo. Liko tik saviškiai, klebonas ir mes su broliu. 

- Prašau vakarienės, - pakvietė gaspadinė. 

Prie durų į valgomąjį kunigai kiek pasiginčijo, katram žengti pir- 
mam: šeimininkas, iš pagarbos svečiui ir savo viršininkui, stumte stūmė 
kleboną, o šis, gerbdamas altaristos amžių, apkabinęs jį pusiau, tempė 
prie durų. Durys buvo platokos, ir jie, atsirėmę į kits kitą pilvais, laimin- 
gai prasistūmė į kambarį. 

Nedidelis valgomasis buvo apšviestas nuo lubų nusvirusios žibali- 
nės lempos. Apsupom stalą, apkrautą įvairiausių gėrybių: kol gramofo- 
nas tratėjo, gaspadinė nesnaudė. 

Altarista sudėjo pakeltas rankas delnais ir prabilo lotyniškai: 

- In nomine Patris et Filii et Spiritus Sancti amen“. 

Po tos įžangos pusbalsiu ėmė murmėti ilgoką maldelę; mažų aku- 
čių išraiška visai nesiderino su tauriais maldelės žodžiais: smalsus jo 


V „joks mužikas nenusipirks“ (lenk.). 
„gerai - nenuramdomas“ (lenk.). 
3 Vardan Dievo Tėvo ir Sūnaus ir Dvasios Šventos amen (Iot.). 

žvilgsnis žaibo greitumu bėginėjo po stale išdėstytus valgius — nuo sil- 
kės prie kumpio, nuo dešros prie sūdytų baravykėlių, nuo gelsvo mi- 
daus(jį altarista vartojo vietoje vyno) prie didelio bliūdo miškuliancijos 
(nuo lot. žodžio miscellanea — „mišinys“, taip kitados lenkai vadino vi- 
negretą); seilės vos pastebima čiurkšlele ėmė jam varvėti ant smakro. 
Pabaigęs maldelę, žegnodamasis pakartojo tuos pačius žodžius, kuriais 
pradėjo: in nomine Patris... 

Nustebau, pamatęs brolį irgi sudėjus rankas delnais, galvą palenkus 
ant dešiniojo peties, o akis įbedus į lubas. 

„Žiūrėk tu man, - pamaniau, - kaip tas šelmis išmoko taikytis prie 
aplinkybių“; kai valgė su tėvais, niekuomet tokių dievobaimingų ju- 
desių nedarė, net nesižegnojo. Klebonas stovėjo nuleidęs galvą, nieko 
nemurmėjo, tik persižegnojo. 

- Vakar pas jus, šiandien pas mus, - pasakė klebonui altarista ir pa- 
prašė užimti vietas. 

- Tam ir šventės, kad bendrai Dievo dovanų ragautumėm, - atsiliepė 
šis, kabindamas silkę ir įsiversdamas į lėkštę miškuliancijos. - Tiktai pas 
mane vakar prieš valgydami neragavom muzikos. 

- Ach, muzika, muzika, - atsiduso prieš mane sėdinti gaspadinė, 
pakeldama akis į viršų ir tuo pat metu kišdama į burną didelį gabalą 
kumpio. - Tik visa bėda, kad tie ubagai lenda į kambarį... Prineša sniego 
ir purvo... valyk paskui. Ar negalėtų už tvoros klausytis kaip kiti. 

- Bet ir komisorius su ekonomu prineša purvo, - pastebėjo klebo- 
nas. 

- Apie juos nieko nesakau, - atsikirto bajorė, - šie bent „naszego 
stanu“' žmonės. O anie kas tokie? Esi ubagas ir sėdėk ubagyne. 

Paraudonavau pamatęs jos į mane įbestą žvilgsnį. 

- Ne visuomet taip turi būti, - užginčijo klebonas, — kartais „exire 
magnus ex tugurio vir potest“?. 

— O aš manau, kad visuomet, - nenusileido gaspadinė, nesupratusi 
lotyniško posakio. — Taip paties Dievo sutvarkyta, ir kas elgiasi kitaip, 
kas nori iš savo luomo ištrūkti arba ką likimas privertė tatai padaryti, 
tokiam neišeis į gera: nuo vienų pabėgs, prie kitų nepritaps. 

- Nauji vėjai papūtė, Aneczka, nauji vėjai, - mėgino sutaikyti susi- 
ginčijusius altarista, antrą kartą kraudamas į lėkštę miškuliancijos. 

Altarista buvo didelis gurmanas. Be valgio (ir miego), niekas tam 
suvaikėjusiam seniui nerūpėjo. Mišias ir kitas bažnytines apeigas tiek 
tevertino, kiek jos duodavo pelno: ilgai derėjosi su bobelėmis, atnešu- 


„mūsų luomo“ (lenk.). 


*  „išbakūžės gali išeiti žymus vyras“ (Iot.). 

siomis „ant mišių“, pabardavo jas už šykštumą, pagrasindavo pragaro 
kančiomis ir velniais su šakėmis už tai, kad norinčios nuskriausti Dievo 
tarną. Kaimietės, suėjusios su mano motina, skųsdavos tuo nesvietiš- 
ku altaristos gobšumu. Iškaulytus rublius tuoj atiduodavo gaspadinei, 
vieno iš jos tereikalaudamas: skanaus valgio. Ši pinigus laikė po lova, 
apkaustytoje skrynutėje. 

- Kaip grafienės sveikata? Girdėjau, kad serga, - paklausė gaspadi- 
nė, norėdama įgelti klebonui: žinojo aną nemėgstant, kad kas primintų 
jam santykius su grafiene. 

- Nežinau... Seniai bebuvau, - burbtelėjo klebonas, įsipildamas mi- 
daus. 

—- O dėl „naujų vėjų“, - kreipėsi gaspadinė į savo šeimininką, - atvi- 
rai pasakysiu: kokie bebūtų tie vėjai, aš su ubagais ir mužikais neben- 
drausiu. 

Čia buvo antras išpuolis bajorės prieš kleboną: jis buvo kilęs iš vals- 
tiečių. 

„Koji taip puola kleboną, kuriam pati grafienė bučiuoja į ranką?“ — 
pagalvojau, dar nežinodamas, kad šiai bajorei labai patiko gražus kle- 
bonas, ir nesitvėrė pykčiu, matydama jį linkstant prie grafienės, o ne 
prie jos. Apsimesdamas nesuprantąs jos nuotaikos, klebonas šypsoda- 
masis kreipėsi į mane: 

- Tai sveikas sakai, kad gramofono muzika GeccmEIcauja M 
Hepa36epuxa? 

- Galimas daiktas, - bandžiau sušvelninti sprendimą, - kad šis ins- 
trumentas dar neištobulintas ar menkos rūšies. Bet toks, kokį šiandien 
girdėjom, daugiau trata, negu groja. 

- Ir man taip atrodo, - sutiko klebonas, — džiaugiuos nepaklausęs 
Liongino: jis ir man siūlėsi nupirkti. 

— Aš bent, - atsiliepė brolis, - parinkau patį geriausį. Kad girdėtu- 
mėt, kokie buvo kiti! Ne tik ūžė, bet ir cypė: neįmanoma bent kokią 
melodiją išskirti... O vis dėlto ir anuos žmonės pirko. Jau vos keletas 
bepaliko parduotuvėje. 

- Kad būtų blogas, - susierzinusi įsikišo gaspadinė, - nesikartų žmo- 
nės ant tvorų, nešaltų lauke, o ir į vidų nesiveržtų kaip šiandien... 

- Tiek jie ir tenusimano muzikoje, - pusbalsiu pasakiau, žiūrėdamas 
į kleboną. 

Tą mano neatsargią pastabą nugirdo gaspadinė. Dar labiau išplėtus 
savo dideles akis, puolė mane: 

- O tamsta iš kur jau taip nusimanai? Kad grafienė priglaudė, nė- 
ra ko didžiuotis: šiandien priglaudė, rytoj atstatys... Negana būti 

vargamistros vaiku, kad nusimanytum muzikoje. Ir aš esu tikra, kad 
pan Kisiel, pan Karpovič ar pan Sadovski supranta muziką geriau už 
kokį ubagyno špitolninką kaip Paliulis, Valantinas ar... 

- Bonaventūra pats skambina, muzikoje orientuojasi ir jo net lyginti 
nedera su tais ponais: anie tai jau tikri profanai, — užsistojo mane kle- 
bonas. 

- „Propanai“ ar ne, man nesvarbu, - atsikirto šeimininkė, - bet jie 
tikri ponai, O... 

- Anusiečka, - įsikišo altarista, jau sočiai privalgęs, retkarčiais žag- 
sėdamas ir degtuku krapštydamas dantų likučius, - ar tau ne vis viena, 
kas nusimano ir kas ne? 

— O kam peikia gramofoną? - nesiliovė gaspadinė. - Visą šimtą už- 
mokėjau, tai ne baikos! Ir dar negeras, tarška... 

- Na, jau laikas ir namo, - padarė galą kalboms klebonas, keldamasis 
nuo stalo. 

Altarista vėl pakėlė rankas į viršų, sudėjo jas delnais ir kur kas gar- 
siau dabar ėmė kalbėti maldelę: 

- In nomine Patris... 

Atsisveikinant gaspadinė puolė bučiuoti abi klebono rankas; potam, 
meiliai į jį žiūrėdama, šnabždėjo: 

— Nepyk, klebonėli, už mano žodžius... Tikėk, kad jie buvo visai prie- 
šingi tam, kas dedasi mano širdyje... Pati nesuprantu, kodėl buvau taip 
susierzinus... 

Kai durys paskui mus užsidarė, klebonas prabilo lietuviškai: 

- Keista moteriškė... Jai apibūdinti pakanka vieno lenkiško žodžio: 
narwana!... Bet žiūrėkit, jau nesninga. Ir koks oras malonus! Jei sutinkat, 
einam kapų link. Po tokios vakarienės nesveika tuoj dribti į lovą. 

Leidomės Šaukėnų keliu, palikę iš dešinės bažnyčią, o iš kairės bal- 
tus grafo rūmus, žmonių vadinamus „palocium“. 

- Kaip sekasi gyventi Šiauliuose? - kreipėsi į mane klebonas. - Kaip 
tas Kocio? Ar sugyvenamas? 

- Tikras liurbis, - atsakiau, - niekas jam neįdomu, nieko neskaito; 
tik pamokomis tesirūpina, bet ir jomis tik tiek, kad išvengtų dvejetukų. 
Šiaip jokio vargo su juo neturiu. 

- Girdėjau, kad grafienė nupirko fortepijoną, - kalbėjo klebonas. - Ar 
jis mokosi skambinti, kaip tikėjosi grafienė? 

— Nesimoko ir man trukdo, jei kada turiu laisvo laiko paskambinti. 
Tik dabar, jam išvykus namo, šiek tiek pasinaudojau. Žinoma, jei tą 


!  pramuštgalvė (lenk). 


fortepijoną galėčiau pasistatyti savo kambary, tada kas kita: lengva man 
būtų pažengti muzikoje... Bet grafienė, aišku, niekuomet su tuo nesu- 
tiks: fortepijonas pirktas Kociui, ir nors jis nenori mokytis skambinti, vis 
viena instrumentas turi likti ten, kur yra jos pastatydintas. 

- Žinai ką? - tarė klebonas. - Pas mane stovi senas, bet dar visai geras 
fortepijonas, anuomet paliktas Medekšos, kai kraustėsi kartu su kun. 
Gutovskiu iš Kurtuvėnų. Jis norėjo man įpiršti už porą šimtų rublių, bet 
atsisakiau: nei aš, nei maniškiai niekas neskambina. Tada jis paliko taip; 
gal kas, sako, nupirks, tegu pastovės pas jus. Taigi štai: paimk jį į savo 
kambarį Šiauliuose, galėsi skambinti iki valiai. 

- Bet iš kur man gauti porą šimtų rublių? - nustebau. 

- Pirktis sveikam jo nėra reikalo, parašysiu Medekšai, kad pastačiau 
Šiauliuose, ir tiek. 

- Galima dar parašyti, kad Šiauliuose lengviau parduoti, - atsiliepė 
brolis (nugirdęs ruošiant kokią nors šelmystę, visuomet mielai pritar- 
davo). 

Matydamas mane dar abejojant, gerasis klebonas tęsė: 

-Irį Šiaulius pristatysiu savais arkliais, bernai ir į kambarį įneš. Taip 
kad pačiam nė kapeikos nekainuos... Tai ką? Sutarta? 

- Lieka tik padėkoti už tokį beneficium!, - už mane atsakė brolis. 

Ilgai tą naktį negalėjau užmigti: vis vaidenosi mano salkoje stovis 
fortepijonas. Dieną, kurią negirdėjau muzikos garsų, laikiau dingusia 
be pėdsako. Dabar, svajojau, tokių dienų nebebus. Paskui ėmiau galvoti 
apie kunigą Vizbarą: gal ir pats to nežinodamas, padarė mane laimin- 
gą. Tas iš valstiečių kilęs kunigas buvo visai kitoks negu bajorai Oku- 
licz, Gutowski, Tomkiewicz, Downarowicz. Žvalgydamasis po klebo- 
no knygyną, mačiau nemaža vertingų veikalų: visą Homerą (graikišką 
originalą su greta padėtu lotynišku vertimu), Herodotą, Ksenofontą, 
Tukididą; iš lotyniškų klasikų - Ovidijų, Vergilijų, Horacijų, keliolika 
Livijaus knygų, Tacitą, Juvenalį. Tos knygos ne tik puošė jo biblioteką, 
bet ir skaitomos buvo: pats mačiau kleboną įbedus akis į Juvenalį, o 
ironišką šypsnį iškraipant jo gražias lūpas. Privalomas bažnytines ap- 
eigas atlikdavo mechaniškai — trumpai, rimtai nusiteikęs, bet be dirbti- 
nos egzaltacijos ar maldingumo. Atrodė, kad jis sąžiningai, kaip koks 
valdininkas, eina savo pareigas, bet ar tiki tais prietarais, kuriuos skel- 
bia, sunku buvo spręsti. Greičiau, kad netikėjo. Jei tikėtų paties Dievo 
nustatyta tvarka pasaulyje, sudraustų savo jaunesnius brolius, inžinie- 
rių studentą Peliksą ir ūkvedį Antaną, kai šie 1905 metais agitavo prieš 

geradarystė (Iot.). 


ponus: tuo tarpu ne tik nedraudė, bet ir pats skatino aiškinti žmonėms 
netikusį valstybės ir visuomenės sutvarkymą. Grafai sužinojo ir pasirū- 
pino veikiau juo atsikratyti. 

Rytmetį apžiūrėjau fortepijoną. Rausvos spalvos, vokiškos firmos, 
buvo visai pakenčiamas, tik išsiderinęs. Kitą dieną du klebono bernai 
paguldė jį į dideles roges (pirma atsukę tris kojas), apdengė gūnia ir nu- 
vežė į Šiaulius. Atsirado ir man vieta iš šono: tik tiek jos buvo maža, kad 
porą valandų, kol važiavom, sėdėjau parietęs kojas ir įkibęs į fortepijono 
briauną. Pravažiavę Bubius, pasukom iš plento į kairę, į vieškelį. Tarp 
Sauginių ir Gitarų rogės nuslinko į griovį. Arkliai sustojo. Nepririštas 
fortepijonas nušliaužė nuo rogių tuo šonu, kur buvau prisiglaudęs, ir 
įmurdė mane į gilų sniegą: prispaudė mane visą, tik galva kyšojo iš po 
gūnios. Bernai šoko nuo rogių, rankomis atkapstė sniegą, griebė mane 
už pečių ir ėmė tempti iš po fortepijono. Pajutau didelį skausmą krū- 
tinėje. 

- Pakelkit kiek fortepijoną, - sucypiau, - pats išsikrapštysiu. 

Jiems taip padarius, ėmiau lengviau kvėpuoti, apsiverčiau ant šono 
ir išlindau iš griovio. 

Bernai užsirūkė pypkes. 

— Mat rupūžė, - tarė vienas, - nuslinko... Kad ne sniegas, galėtų ir 
kaulus sutraiškyti. 

- Reikėjo pririšti, - atsiliepė antras. 

- Kam čia rišti?.. Toks sunkumas, lygiai padėtas ant briaunų, jau dėl 
savo svorio neturėtų pajudėti iš vietos. Kad ne tas griovys, nieko neat- 
sitiktų, - išvedžiojo pirmas. 

Diena buvo rami, nešalta. Bernai, išrūkę pypkes, ėmė rioglinti forte- 
pijoną atgal į roges. Sekėsi nekaip: vieną šoną įvertus, antras nusmuk- 
davo. 

- Tai padla! - keikėsi vienas, - o namie visai lengvai paguldėm. 

- Pasakė! - pašiepė antras, - ten buvo ant lygios, o čia - braidyk po 
tokį gilų sniegą... 

Vėl užsirūkė. 

Nežinia, kiek mes čia sugaištume, jeigu važiavęs pro šalį kaimietis 
nebūtų pataręs: 

- Griebkit, vyrai, gūnią ir, pakišę po apačia, kelkit. Tikrai užkelsit. 

- Ojuk tiesą sako, - tarė bernas, tempdamas ant sniego pamestą 
gūnią. 

Fortepijonas buvo įrioglintas, aš vėl pritūpiau prie jo šono, o bernai 
atsisėdo pryšaky, atkišę kojas į šonus, ir bematant privažiavom Šiau- 
lius. 

Daug kas gyvenime priklauso nuo pačių, atrodytų, menkiausių, 
nereikšmingiausių dalykų. Nors ir dabar: rogių nusmukimas į griovį 
savaime nieko ypatingo nereiškė. Tačiau dėl to paslydimo fortepijonas 
įlenkė man krūtinę, kuri ateityje pasirodė neatspari plaučių ligoms. Gal 
dėl to drėgname Peterburge gavęs džiovą turėjau keltis į sausesnę vietą, 
į Odesą; dėl to ten teko ir mokslus baigti, dėl to Odesos mokslo apygar- 
dos gimnazijose teko mokytojauti visą vienuolika metų. Jei rogės nebū- 
tų paslydusios, kitaip būtų mano gyvenimas susiklostęs... Žinoma, šiuo 
atveju galima ir kitaip išvedžioti, galima surasti ir gilesnių priežasčių, 
pvz., mano palinkimą į muziką; jei jo nebūčiau turėjęs, nebūčiau tempęs 
fortepijoną į Šiaulius, rogės nebūtų įslydusios į griovį ir t. t. 

Klebono bernai laimingai įtempė fortepijoną į aukštą ir pastatė salko- 
je tarp langų: klaviatūra atsidūrė prie vieno lango, o galas - prie antro. 
Nuo šiolei, ir Kociui po pamokų grįžus, nesivaržydamas galėjai dirbti. 
Prasidėjo tikra skambinimo orgija: kiekvieną laisvą valandą praleisda- 
vau prie fortepijono; jei dieną nepavykdavo baigti užsibrėžto preliudų 
ar etiudų kiekio, skambindavau naktį ar anksti rytą, prieš išeidamas į 
gimnaziją. Prisilaikiau garsaus Lašetickio metodo, pagal kurį tik pirštai 
skambinant turėjo judėti, o šiaip visa ranka iki alkūnės privalėjo likti 
laisva nuo bet kokio vertikalaus judesio. Apie tą metodą buvo man pa- 
pasakojęs tėvas: jis ir pats jo griežtai laikėsi. Jau po kelių mėnesių darbo 
visai atpalaidavau pirštus nuo bet kokio suvaržymo ir pasijutau lengvai 
galįs kiekvienu abiejų rankų pirštu atlikti sunkiausius trelius. Trūko tik 
veikalo, kur galėčiau pritaikyti rankų sąnarių išmiklinimą. Netrukus ir 
veikalai atsirado. 

Užgavėnių metu pakelyje į Rygą Šiauliuose vienam koncertui su- 
stojo garsus anuomet pianistas lenkas Jozef Sliwinski. Tas jo koncertas 
buvo paskelbtas Šiauliuose jau prieš kokį mėnesį. Skirtą koncertui va- 
karą į Šiaulius suvažiavo apylinkės dvarininkai su šeimomis, iš anksto 
per pažįstamus įsigiję bilietus. Atvyko ir kurtuvėniškiai grafai. Šykšti 
grafienė šį kartą nepagailėjo pinigų ir per Karpovičių nusipirko visą 
ložę; joje ir man vieta atsirado. Pats turbūt nebūčiau galėjęs patekti į 
koncertą, nes bilietų kainos buvo didmiestinės: pigiausia vieta mokėjo 
tris aukso rublius. Koncertas įvyko vad. „Narodnyj dom“! salėje, kuri 
turėjo mažo teatro pavidalą: čia buvo šioks toks parteris, kelios ložės 
ir nedidelė „galiorka“. Nežiūrint aukštų kainų, patalpa buvo kimšte 
prikimšta: taip anuomet garsėjo Slivinskis. Kelios žibalinės lempos, pri- 
tvirtintos prie sienų ir iš abiejų šonų scenos, maža teikė šviesos. Grafas 


„Liaudies namų“ (rus.) (red. pastaba). 

su grafiene ir dukterim susėdo ložės priešakyje, mes su Kociu - tamsia- 
me užpakaliniame kampe, iš kur tik scenos dalis tebuvo matyti. Kariš- 
kas dūdų orkestras, įsitaisęs prie rampos, triukšmingai grojo maršus 
ir valsus!. Neatskirta nuo salės scena buvo apšviesta vienos žibalinės 
lempos, pakabintos viršum juodo fortepijono, kurį mes su Kociu galė- 
jom matyti tik pakilę nuo kėdžių ir pasilenkę į priekį, viršum sėdinčių 
grafų. Staiga dūdų orkestras nutilo, ir po valandėlės pasigirdo forte- 
pijono garsai. Skambintojo nemačiau ir nežinojau, kas skambinama: 
spausdintą programą laikė rankoje grafienė. Kocio prakišo galvą tarp 
grafo ir grafienės, kad pamatytų virtuozą. Smalsumo pagautas, ir aš 
prislinkau prie pat sienos ir pro grafaitės paliktą tarpą įbedžiau akis į 
Slivinskio rankas. Su dideliu pasitenkinimu konstatavau, kad ir anas 
garsus pianistas laikosi Lašetickio metodo: rankų nekilnoja, vien pirš- 
tais moduliuodamas ir forte, ir piano. Meistriškai skambino Slivinskis. 
Nieko panašaus nebuvau dar girdėjęs ir visai užsimiršau. Staiga vietoje 
Slivinskio rankų pamačiau rūstų dviejų juodų akių žvilgsnį: susigrie- 
biau padėjęs smakrą ant grafaitės peties... Pasitraukiau į savo vietą ir 
daugiau Slivinskio nebemačiau, tik skambinimu gėrėjaus. Pertraukos 
metu Kocio gavo iš motinos programą. Iš Slivinskio paskambintų daly- 
kų ypatingai sužavėjo du: Mendelsono „Rondo capriccioso“ ir Špind- 
lerio „Tonstiicksilberbachlein“ (sidabrinis šaltinėlis). Tuodu veikalu 
pavyko įsigyti ir išmokti tiek žmoniškai, kad mano skambinimas maža 
tesiskyrė nuo Slivinskio, o nusimanantieji muzikoje — pirma Šiauliuose, 
paskui Peterburge ir Odesoje - žavėjosi ir klausinėjo, kokioj konserva- 
torijoj mokiausi. Tuo tarpu mokiaus tik iš estradinių virtuozų. Darbas 
buvo nelengvas: reikėjo išstudijuoti bemaž kiekvieną gaidą, nustatyti 
jos santykį su kitomis gaidomis, suderinti dalis ir suvesti jas į vieną 
harmoningą visumą, atmintinai skambinant nuo pradžios iki galo. Jei 
mano pirštai nebūtų išmiklinti nuolatinių, labai varginančių ir įkyrių 
pratimų, užsibrėžto tikslo nebūčiau pasiekęs, juoba kad šuolis buvo la- 
bai didelis: nuo paprastų pratimų ir etiudų prie estradinių veikalų, pra- 
leidžiant visas tarpines stadijas - invencijas, fugas, sonatinas, sonatas ir 
kt. Įsitikinau, kad virtuozui muzikos teorija neprivaloma: jis reikalingas 
tik jausmo, tobulos technikos ir didelės ištvermės. Tiedu minėti veikalai 
buvo mano sunkiu darbu įsigyta akmė*: nieko daugiau ateityje nebuvau 
tiek tobulai išmokęs skambinti; pasidariau tarytum viduramžių vieno 


Anais laikais, prieš prasidedant vaidinimams ar koncertams, dūdų orkestrai (pa- 
prastai kariški) atlikdavo savo repertuarą. Grojo jie pertraukų metu (kad publika 
nenuobodžiautų). 

viršūnė (graik.). 


dalyko nepralenkiamas specialistas - vir unius libri" - šiuo atveju tapęs 
vir duorum operum?. 

Grįždami iš koncerto, grafai dalijosi savo įspūdžiais. Grafienei labai 
patikęs Šopeno noktiurnas. 

- Šitą dalyką Slivinskis paskambino ne blogiau už Paderevskį... Gir- 
dėjau Krokuvoje, pas kunigaikštienę Sanguškienę. Buvo tada ir senas 
Ksaveras Potockis, buvo ir jūsų (kreipėsi į vaikus) teta Amelija Zamojs- 
kienė... Visi tada žavėjomės Paderevskiu... Nepamirštami įspūdžiai, - 
atsiduso grafienė. 

— Mane, - atsiliepė grafas, - ypač nustebino nepaprastas Slivinskio 
rankos pirštų išmiklinimas: žaibo greitumu bėgiojo jie po klaviatūrą. 

Įsikišo ir Kocio. 

- Kažin ar Slivinskis galėtų viena ranka išmesti fortepijoną pro lan- 
gą? Teta Amelija pasakojo, kad Paderevskis tai lengvai padarydavo, kai 
jam įkyrėdavo „barabanyti“. 

— Niekus, Kocio, pliauški, - nusijuokė grafienė, - teta tau mažam 
pasakojo juokais... Stebiuosi, kad taip ilgai atsimeni. 

- Tai gal juokais pasakojo ir apie tą protėvį iš Nojaus laikų, kuris 
suriko: „Sieh, Berg““ ir dėl to buvo pavadintas „Zyberg“? 

- Čia visai kitas dalykas, - rimtai atsakė grafienė. 

- O tau, Eliza, kaip patiko koncertas? 

- Labai, - atsakė ši. - Tik vienos lempos stiklas sprogo, tos, kuri buvo 
prie durų: ji pradėjo rūkti, pajutau smarvę... 

- Nepastebėjau, - baigė pokalbį grafienė. 

Kai atsisveikindamas padėkojau grafienei už suteiktą malonumą, 
paklausė: 

- Kaip Bonaventūrai patiko? — ir nelaukdama atsakymo, užsitrenkė 
duris. 


Po Naujų metų į mūsų gimnaziją atsikraustė bajoriukas Edward Sa- 
woniewicz, kurį už kažkokį nusikaltimą (nepasakojo, už kokį) mokslo 
metų viduryje išvarė iš Vilniaus gimnazijos. Buvo tai žemo ūgio, pagel- 
tusio veido ir žalsvų akių išdžiūvęs pusbernis, kalbėjęs tik lenkiškai, 
o rusiškai - vien su mokytojais. Mums tatai buvo neįprasta: ne tik su 
mokytojais ir mokyklos sienose, bet ir tarpusavy, ir namie visi kalbėjom 
rusiškai. Veikiai praminėm jį Šabūnu: kažkas iš mūsų sužinojo, jog taip 
vadina jo tėvą apylinkės kaimiečiai. Šabūnas laisvu laiku švietė mus 
seksualiniuose dalykuose, bardamas už „tamsumą“. 


! vienos knygos vyras (= tik vieną knygą temokąs) (Iot.). 
ž dviejų veikalų vyras (Iot.). 
„Žiūrėk, kalnas!“ (vok.) (red. pastaba). 

- Ką jūs, mulkiai, žinot? Koks čia jūsų gyvenimas? - priekaištavo 
Šabūnas. - Homeras su Vergilijum ir Herodotas su Saliustijum - štai 
ir visas jūsų akiratis, visa jūsų veikimo sfera, visi interesai. O grožis ir 
moterys, tobuliausias gamtos padaras? Matau, kad jūs tuose dalykuose 
nenusimanot... Vilniuje — o! ten visai kas kita. Ten ne tik šeštokai, bet ir 
penktokai, ir net ketvirtokai lankosi pas mergas, ne visą laiką džiovina 
smegenis, pasinėrę į supelijusią senovę. Kas iš jūsų matė nuogą moterį? 
Esu tikras, kad nė vienas. 

Aš nuleidau akis (buvau matęs nuogą Olienką), kiti apsilaižė. 

— Gyvenu čia tik porą mėnesių, - kalbėjo mūsų „švietėjas“, - bet 
nesnaudžiu: jau susibičiuliavau su viena fain mergička, bajoraite, kurią 
galiu irjums parodyti tokią, kokią Dievas sutvėrė. Kai pamatysit jos die- 
višką grožį, jos krūtinę, nugarą, strėnas, pasakysit: „Štai tikra Venera, 0 
ne ta, apie kurią sapalioja senis Vergilijus“, ir leipsit iš malonumo. Man 
negaila: džiaugiaus aš, pasidžiaukit ir jūs. 

Nenorėdami atsilikti nuo vilniškių ir nedrįsdami atsisakyti nuo taip 
kilniai padaryto pasiūlymo, o, be to, ir smalsumo pagauti, keletas mūsų 
susitarėm su „švietėju“ vieno penktadienio vakarą susirinkti geriausio- 
je Šiaulių pirtyje, vadinamoje „dvorianskaja““, kurią labai išgyrė mūsų 
mentoras, prilyginęs ją prie Vilniaus pirčių. Ten jis pakviesiąs savo mer- 
giną ir demonstruosiąs josios grožį. Visas išlaidas (mokestis už pirtį, 
užkandžiai ir kt.) jis pats apmokėsiąs. 

Kiaulių gatvėje (buvo anuomet tokia Šiauliuose, lenkiškai - ulica 
Šwinska), kuri pavasarį ir rudenį skendo neišbrendamame purvyne, o 
vasarą - dulkių debesyse, žydų tautybės savininkas Mordkė laikė pirtį. 
Žemas medinis namas nešvaraus kiemo gilumoje buvo padalytas į dvi 
dalis: didesnėje tilpo vadinamoji „dvorianskaja bania“, o mažesnėje — 
„harodnaja bania““. Tas dvi vienos krosnies apkūrenamas pirtis skyrė 
per visą kiemą einanti tvora, kurios vienas galas rėmėsi į namą, 0 an- 
tras — į vartus. Kieme, prie pat vartų, riogsojo maža bakūžė su dviem 
langeliais į gatvę. Viršum vieno langelio buvo parašas „dvorianskaja“, 
viršum antro — „narodnaja“; dar aukščiau, prie pat stogo, per visą ba- 
kūžės sieną parašas „bania“ skelbė, kas čia per įstaiga. Bakūžėje tu- 
pėjo savininkas Mordkė arba, tiksliau sakant, netupėjo, o bėgiojo nuo 
vieno langelio prie antro, pardavinėdamas bilietus čia „dvorianam“, 
čia „narodu““. Už įėjimą į „dvorianskaja“ reikėjo mokėti dvigubai tiek 
kiek į „narodnaja“, nors tų pirčių įrengimas niekuo nesiskyrė. Tiesa, 
! bajorų (rus.) (red. pastaba). 

„bajorų pirtis“, „liaudies pirtis“ (rus.) (red. pastaba). 

„bajorams“, „liaudžiai“ (rus.) (red. pastaba). 

„bajoriškoji“ turėjo priebutį su suoleliais, kur ilsėjosi išsivanoję bajorai; 
be to, joje buvo skyrius „semejnyje vanny“! - taip skelbė parašas, nors 
tame skyriuje tebuvo viena vonia, už kurią reikėjo mokėti po rublį - už 
valandą kaina anuomet labai aukšta; bet čion paprastai ateidavo kom- 
panijomis, taip kad kiekvienam ne tiek jau brangiai atsieidavo. 

Vieną penktadienį Šabūnas pranešė, kad šį vakarą lauksiąs mūsų 
pirty: kas nori, tegu ateina. Vonios skyrius jo iš anksto užsakytas ir 
pinigai už tris valandas sumokėti. Prieš įeinant į pirties kiemą, reikia 
pasakyti Mordkei, kad čia iš pono Savonevičiaus kompanijos, tada jis 
įleisiąs be bilieto. Varžydamasis vienas eiti žiūrėti gražuolės, susitariau 
su Mikulskiu, kad eisim drauge. Vonios skyriuje dar nebuvau buvęs. Iš 
tamsaus prieškambario įėjom į didoką poilsio kambarį, apšviestą nuo 
lubų nusvirusios žibalinės lempos: prie sienos buvo priglausta siaura 
kušetė, kelios minkštos kėdės supo apvalų stalą, ant kurio stovėjo por- 
celiano vazė su įją įmurdytomis įvairiaspalvėmis popierinėmis gėlėmis. 
Priešais kušetę, prie antros sienos, buvo pakabintas didelis išblukęs vei- 
drodis su staliuku po juo; pro siauras dureles prie kušetės buvo matyti 
to skyriaus sanctuarium? - didelė skardinė vonia ir kilimukas prie jos. 
Kambary radom kelis gimnazistus, atėjusius anksčiau, tik mūsų šeimi- 
ninko ir „švietėjo“ vis dar nebuvo. 

- Įdomu, ką jis čia atsives, - tarė Šareckis. Jis šioje pirtyje buvo bu- 
vęs ir jautėsi kaip namie. Pats išsivertęs kušetėje liepė ir mums užimti 
vietas. 

- Turbūt kokią prostitutę, - spėliojo Birmantas, - šioje Kiaulių gatvė- 
jejų pilna... Negi kokia padoresnė sutiktų eiti su juo į pirtį. 

- Žinoma, - atsiliepė Mikulskis - nei Vandos, nei Kliaros Savičaičių 
jam nepavyks atitempti; jis jau su tomis gražuolėmis susidraugavo, bet 
motina savo dukras laiko trumpai ir seka, kad vakarais vienos nesival- 
kiotų. 

- O pulkininko Semionovo dukrelė Maša kartais čia baliavoja su sa- 
vo kavalieriais, - tarė Bortkevičius, - taip bent man sakė Šmemanas... 
Jis gali žinoti, draugauja su Maša. 

Neseniai buvau skaitęs Dostojevskio „Nusikaltimas ir bausmė“ ir 
įsivaizdavau laukiamą viešnią, tokią kaip Sonią Marmeladovą: užguitą, 
nedrąsią, kuklią merginą, dėl skurdo nuėjusią slidžiais keliais. Tačiau 
apsivyliau. Šabūno atvesta ji buvo visai nepanaši į Sonią. Drąsiai atidarė 
duris, judriu žvilgsniu apmetė mūsų kompaniją ir linksmai prabilo: 


! „šeimos pirtys“ (rus.) (red. pastaba). 
?2 šventovė (lot). 


- Dobry wieczor, panowie! Bądžmy znajomi: Janina Szemiotėwna!. 

Tai sakydama, kišo visiems mums iš eilės savo dešinę, kurią mes ir 
lietėm atsistoję. Iš paskos ėjo mūsų „švietėjas“ ir stebėjo, kokį įspūdį 
padarė jo pana. Jai prabilus-lenkiškai, supratom ją esant lenke arba su- 
lenkėjusia, ir toliau kalbėjom lenkiškai. Stebino josios švarus, skambus 
balsas, jos nesivaržymas. Buvo dar jauna, kokių dvidešimt su viršum 
metų, su raudona skrybėlaite ant gelsvų plaukų, žydraakė, apvalaus 
veido; jos skruostai buvo, matyti, švelniai patepti rausvais dažais (lūpų 
dažymas dar nebuvo madoj). Iš po trumpo paltuko su kailiniu kalnie- 
rium tįsojo tamsaus sijono padelkos, nusvirusios iki pat grindų. 

Mes vis dar stovėjom, įbedę į ją akis. 

- Siadajmy i gadajmy?, - linksmai tarė ji, dešine pakeldama sijono 
apačią ir sėsdama į mano kėdę. 

Kėdžių visiems neužteko, ir mes su Mikulskiu likom stovėti. 

- Co bedziemy robič?3 - kreipėsi ji į Šabūną. 

Šis pakilo nuo kėdės ir pasakęs „zaraz““, išėjo iš kambario. 

- Ar panai Janinai nešalta? - paklausė Birmantas. 

- Truputį, - atsakė ši, — nors jau ir pavasaris Čia pat, bet oras vis dar 
neatšilo. 

- Reikėtų pasišildyti, - nedrąsiai šyptelėjo Mikulskis. 

- Aš nieko prieš, — atšovė pana, - būtų ne pro šalį alaus ar vyno pa- 
gerti... Tuoj ir šilčiau pasidarytų, ir jūsų ūpas pasitaisytų. 

— Mūsų ūpas ir taip neblogas, - tyliai pramurmėjo Valeika. 

Viešnia išgirdo ir užginčijo: 

- Nematau. Esat kažkokie sustingę, tarytum niekuomet nebūtumėt 
buvę moters kompanijoje. 

Į tai nieko neatsakėm. Įsiviešpatavo nemaloni tyla. Janina pakilo nuo 
kėdės, nusiėmė skrybėlaitę, padėjo ją ant staliuko ir, kažką niūniuoda- 
ma, ėmė taisyti šukuoseną prie veidrodžio. 

Atėjo Šabūnas, nešinas pintine (ją, matyti, anksčiau buvo paruošęs: 
krautuvių arti nebuvo, o jis greit apsisuko). Bematant ant stalo atsirado 
keli buteliai alaus, dvi stiklinės ir krūva pyragaičių. Janina metė savo 
tualetą, šoko prie stalo ir, dėliodama pyragaičius, šnekėjo: 

- Štai ir mano mėgiamiausi — su kremu... Ir šitie geri... 

Tuo tarpu Šabūnas ištraukė kamščius iš butelių, pripylė dvi stikli- 
nes, vieną pastūmė Janinai ir tarė: 


' Labas vakaras, ponai. Būkime pažįstami. Janė Šemiotaitė (lenk). 
2  Sėskim ir šnekėkim (lenk.). 

* Ką darysim? (lenk.). 

* „tuojau“ (lenk.). 

- Prosit!' 

- Prosit! - juokdamasi atsakė ši, iš karto išgėrė visą stiklinę, neati- 
traukdama jos nuo lūpų, ir griebė pyragaitį. 

Ištuštinęs savo stiklinę, Šabūnas vėl pripylė abi ir pasiūlė mums iš- 
gerti. Visi iš eilės išgėrė po vieną. Daugiau Šabūnas mums nebesiūlė, tik 
gėrė su Janina, kurios akys ėmė žibėti, o skruostai dar labiau išraudona- 
vo, ji viena sušlavė visus pyragaičius ir porą kartų smagiai atsiraugėjo. 
Kai alaus nebeliko, Janina, atsirėmus alkūnėmis į stalą ir padėjus sma- 
krą ant delnais žemyn sukryžiuotų rankų, kreipėsi į mus: 

- Na, ponai, ką dabar darysim? 

Už mus atsakė Šabūnas: 

- Dabar, Janina, nusirenk ir pašok - taip kaip aną vakarą, kai buvom 
čia su Liandsbergais ir anuo karininku, atsimeni, jis dar tavo šlaunį bu- 
čiavo... 

- A... Tas simpatiškas karininkas... Kaipgi... gerai atsimenu. Tai siū- 
lai man nusirengti ir pašokti?.. Nusirengti galiu, bet šokti atsisakau... 
daug išgėriau. Be to, ir pyragaičiai man vot kur stovi, - pirštu pabraukė 
pasmakrį. 

Pakilo nuo kėdės ir nuėjo į užpakalinį kambariuką, kur stovėjo vo- 
nia. 

-Ir išsimaudyk, - įkandin pridūrė Šabūnas. 

- O... to, tai jau ne... vakar maudžiaus, - duryse atsigręžus tarė Ja- 
nina. 

- Vis dėlto išsimaudyk, - spyrėsi Šabūnas. 

- Tai tu manai, kad aš nešvari? - grįždama nuo durų atrėžė Janina, 
ar taip? 

- Nemanau, - atsakė šis, - bet moters yra tokios vietos, kurias nuolat 
reikia maudyti. 

- Gal kam ir reikia, tik ne man, - pakėlė balsą Janina, - tu manęs ne- 
įžeidinėk... Aš Szemiotėwna, tokia pat bajorė kaip ir tu... O anoje vietoje 
pas mane švariau kaip tavo burnoj. 

- Bajorė tu ar ne bajorė, — ėmė karščiuotis ir mūsų švietėjas, - o visos 
moterys vienodai sutvertos. 

- Gal visos, tik ne aš. Neužmiršk, kad aš Szemiotėwna... 


kit, koks čia man daiktas: chodaczkowa szlachcianka?. 


"Į sveikatą! (Iot.). 
*  naginėta bajorė, plikbajorė (lenk.). 

- Choč chodaczkowa, ale herbowa!, - atsikirto Janina. 

Staiga durys iš koridoriaus pamažėli ėmė čirškėdamos atsiverti, 
tarpdury pasirodė forminė kepurė, o paskui ir visa galva... bedelio Koz- 
lovskio. M 

- Bai, rocnnoga, CKOpo koHyaeTe?? - 

Galva pranyko, durys taip pat pemažėi užsidarė. 

Sužiurom į kits kitą. 

— Kas dabar bus? - išsigando Mikulskis. 

- Nieko nebus, - ramiai pasakė Šabūnas, eidamas prie durų ir už- 
rakindamas jas. - „Ožys“ (t. y. Kozlovskis, lenkiškai „koziot“) suspėjo 
pamatyti mane vieną, aš ir atsakysiu, jei kas būtų. Na, Janina, gana gin- 
čytis, eik ir nusirenk greičiau. 

Šis incidentas paveikė kiek ir ją. Nieko nebesakydama, nuėjo į vo- 
nios kambarį ir netrukus grįžo tik su ilgais marškinukais be rankovių 
ant pečių. 

- O čia kas? - šoko Šabūnas, pirštu rodydamas į kelis raudonus 
RIPE ant jos baltos krūtinės. 

ia — niekai... nieko blogo, - palenkus galvą į spuogus sumurmėjo 
Janina. 

- Geri niekai, - ironizavo Šabūnas, - taip prasideda venerinės ligos. 
Gal sifilį pagavai? 

- Ar tu nenusiraminsi? Vėl mane įžeidi, - pakėlė galvą Janina, - aš 
toliau įžeidinėjimų nepakęsiu... 

- Nes tu Szemiotėwna, - piktai pertraukė Šabūnas, - bet sifiliu dau- 
giausia serga bajorai, ergo“. 

- Nutilk, durniau... Aš ir pati buvau nusiminus, bet dabar žinau, 
kas čia: tų spuogiukų kaltininkas ne koks vyras, bet paprasta barzda. 
Vakar mane buvo pakvietęs į viešbutį jūsų vienakis mokytojas, tas su 
ilga barzda... Besimeilindamas subraižė man savo barzda krūtinę. Štai 
ir visas reikalas. 

- Kaip? - prilaikydamas balsą suurzgė Šabūnas (dar dėjosi į galvą, 
kad kažkur čia netoliese sukasi bedelis). - Tai tu ir su tuo seniu, su tuo 
Ciklopu, turi reikalų?! Von iš mano akių, kurva! 

— Ak tu paršiuk, tu neūžauga, snargly, utėlės padermė, psiakrew i 
psiamač“, - ėmė plūsti mūsų „švietėją“ bajoriška Venera, kumščiu ve- 
džiodama jam po nosim. - Kaip tu drįsti, tu, kalės išpera, vadinti kurva 


Nors naginėta, bet su herbu (bajorišku) (lenk.). 

Jūs, ponai, greitai baigsite? (rus.) 

taigi (Iot.). 

lenkiški keiksmažodžiai (šuns kraujas, šuns motina). 


"un - 

mane, Szemiotėwną? Manai, kad tavo alus ir pora pakištų rublių duoda 
tau teisę įžeidinėti Szemiotowną? Labai apsirinki, vištgaidi! 

Mes, personae mutae!, sėdėjom sustingę. Vienas kitas mūsų net iš- 
sižiojo, įbedęs akis į „tobuliausią gamtos padarą“, kaip sakė Šabūnas. 
Nežinojau, kad lenkų kalboje, kurią neblogai mokėjau, yra tiek kolioji- 
mosi žodžių; juos čia gan blankiai pasakau lietuviškai; net jais apibertas 
„švietėjas“ apstulbo ir sugebėjo tik suzvimbti: 

- Zamknij jadaczkę, šcierwa!* 

Tai sakydamas, griebė nuo stalo tuščią butelį ir smogė Janinai į krū- 
tinę — ten, kur raudonavo nelemti spuogai. Mergina suspiegė, atbula 
nuriedėjo prie sienos. Mes visi kaip susitarę per kits kitą puolėm prie 
durų ir susigrūdom tamsiame koridoriuje. Apgraibomis suradę duris, 
bematant atsidūrėm priebutyje, kur ant suolelių sėdėjo vyras ir moteris. 
Prie apšvieto lango į laukiamąjį stovėjo bedelis Kozlovskis, prispaudęs 
nosį prie stiklo; bet vargu ką nors galėjo pamatyti, nes lango stiklai, 
kaip paprastai pirtyse, buvo iš vidaus patepti baltais dažais. Pakėlę ap- 
siaustų kalnierius ir įtraukę galvas į pečius, perbėgom kiemą, bematant 
atsidūrėm prie vartų, kur savo trobelėje sėdėjo Mordkė. Birmantas pri- 
kišo galvą prie langelio ir apibarė savininką, kam jis, žinodamas, kad 
„bajoriškoji pirtis“ užimta, įleido bedelį su kompanija. 

- Ui, ką aš galėjau padaryti? - aiškinosi šis, — vienas iš jų buvo civi- 
liškai na policininkas; pasakė, kad ilgai negali laukti... 

tai tau ir pamatėm Venerą in puris naturalibus?, - nusijuokė Mi- 
kulskis, kai išėjom į gatvę. 

- Kad jie nebūtų taip greit pasigėrę, gal ir gražiai pasibaigtų, - pa- 
stebėjo Bortkevičius. - Bet man dabar nebeišreklamuotas Janinos grožis 
rūpi, o visai kas kita: kaip manot, ar pažino mus Kozlovskis? 

- Tuo gali nesirūpinti, - ramino jį Mareckis, - jei ir pažino, tai nie- 
kam nesakys: juk ir jis pats atėjo į pirtį kompanijoje su prostitute... Galų 
gale jei ir praneš direktoriui, nieko baisaus neatsitiks: mūsų vyresnybės 
draudžiami ir baudžiami tik savišvietos susirinkimai, o į girtavimą ar 
paleistuvavimą žiūrima pro pirštus. 

Kad bedelis vis dėlto pranešė apie mus kam reikia, netrukus paaiš- 
kėjo. Kartą Ciklopas iššaukė Šabūną. Kai šis, pamokos neišmokęs, nieko 
doro neatsakė, išgirdo tokią Ciklopo pastabą: 

- Ilo GanaM BH MaCTaK LiIATATBCA, A BOT YPOKOB He yuHTe“, - ir 
parašė jam „kuolą“. 


statistai (lot.). 

Užsičiaupk, sterva! (Ienk.) 

nuogą (Iot.). 

Po pirtis trankytis jūs mėgstate, o pamokų nesimokote (rus.). 

Kaip pasibaigė pirtyje anas susirėmimas mūsų „švietėjo“ ir Janinos, 
taip ir nesužinojom: pats jis nieko nesakė, o mes varžėmės paklausti. 
Tas Šabūnas nuo ankstyvos jaunystės buvo didelis Bakcho ir Veneros 
gerbėjas. Vos keturiasdešimt metų su viršum sulaukęs staiga mirė: po 
sočių pietų užsimanė pasivaikščioti su svečiais po parką. Išėjęs į prieš- 
kambarį, norėjo pasiekti ant kabyklos pakabintą skrybėlę; pakėlė ranką 
ir krito negyvas. 

Be Ciklopo, prikišusio Šabūnui įtartiną pirties lankymą, apie tą patį 
dalyką užsiminė ir gimnazijos kapelionas per tikybos pamoką. Jis skun- 
dėsi doros nupuolimu gimnazistų tarpe ir aimanavo dėl menko tikybi- 
nės praktikos atlikinėjimo. Iš Ššmemano sužinojom, kad Ciklopas, lošda- 
mas kortomis pas jo tėvą, pasakojęs, jog kapelionas mokytojų taryboje 
iškėlęs klausimą apie priemones tikybiniam jausmui gimnazistų tarpe 
pakelti ir, tarp kitko, pasiūlęs supažindinti mokinius katalikus su ste- 
buklingomis vietomis, konkrečiai - su Vilniaus Aušros Vartų šventuoju 
paveikslu: tatai esą teigiamai paveiks tikybai atšalusias gimnazistų sie- 
las, ojie patys imsią šlykštėtis nedorais pasielgimais; čia pat kapelionas 
pasisiūlęs vadovauti tokiai mokinių ekskursijai į Vilnių. Mintis patikusi 
gimnazijos vadovybei, kuri tikėjosi du zuikius pagauti: ir mokinių dorą 
pakelti, ir apsaugoti juos nuo žalingų patvaldystei vėjų, kurie vienur 
kitur papūsdavo Šiauliuose. Tik direktorius Gavrila Jakuševič buvęs 
nepatenkintas tuo, kad ši išganinga mintis kilus ne stačiatikio popo Tro- 
jepolskio galvoje, o kataliko kapeliono Paškanio. Todėl klausimas buvęs 
atidėtas kitam posėdžiui. 


XIII 


Žygio maršrutas - Vilniuje - Paminklai Muravjovui-Korikui ir Katarinai II - Stačiatikiškos miesto 

įžymybės - Šabūnas rodo mums tikrąjį Vilnių — Ginčas dėl katalikybės ir stačiatikybės - Per Go- 

melį garlaiviu į Kijevą - Muzikos instrumentų krautuvė Kreščatike - Pečerskaja laura — Šabūno 

išdaigos su šventojo barzda — Kremenecis - Počajivas ir jo stebuklai — Palaidas broliukų gyveni- 

mas - Bortkevičiaus laisvamaniškos šnekos — Puota Počajive - Konfliktas dėl rūkymo ir Šabūno 
gudrybė - Grįžimas 


Netrukus klasės auklėtojas pranešė, kad ruošiama gimnazistų kelionė 
į šventas vietas, tik ne į Vilnių ir ne kapeliono Paškanio vadovaujama, 
o į Volynės gubernijoje esančią Počajivo lavrą!, popo Trojepolskio va- 
dovaujama. Mūsų klasėje neatsiradus norinčių vykti į Počajivo lavrą, 
o kitose klasėse atsiradus tik keliems, atrodė, kad ekskursija neįvyks. 


1 vienuolynas (rus.). 


Tada gimnazijos vadovybė paskelbė, kad kelionės tikslas - aplankyti 
Vilnių ir Kijevą, iš kur tik norintieji vyks į Počajivą, o kiti galės grįžti 
namo. Vilniuje buvo iš mūsų tik vienas kitas, o Kijevo niekas nematė. 
Nenuostabu todėl, kad į ekskursiją įsirašė nemažas gimnazistų būrys, 
juoba kad kelionė buvo numatyta tuoj po egzaminų, kada visi bus lais- 
vi. Sužinojom ir maršrutą: Šiauliai - Vilnius, kur sustosim dviem die- 
nom; Vilnius - Gomelis, iš kur naktį plauksim Dniepru į Kijevą. Čia 
išbūsim tris dienas. Iš Kijevo geležinkeliu per Kazatiną ir Berdyčivą į 
Dubną; iš ten arkliais į Počajivą. Skelbdamas šitą maršrutą, popas Tro- 
jepolskis nė žodžio neužsiminė apie tuos, kurie nenorės vykti iš Kijevo 
į Počajivą, tartum tokių ir neatsirastų; tik paminėjo, kad Počajivo apy- 
linkės nepaprastai gražios ir jis pataria visiems jomis pasigėrėti. Iš mūsų 
klasės (VI) vyko keli pravoslavai ir keli katalikai. Man, be Šiaulių jokio 
didesnio miesto nemačiusiam, šita kelionė atrodė labai patraukli, o mo- 
kestis nedidelis — tik septyni rubliai (susisiekimo priemonės, maistas 
ir nakvynės). Susirinko apie penkiasdešimt ekskursantų, kurių tarpe iš 
mano klasės dalyvavo Garliauskis, Mikulskis, Bortkevičius ir Šabūnas 
(šis mums pasipasakojo vyksiąs tik iki Vilniaus). Be vadovo Trojepols- 
kio vyko ir bedelis Kozlovskis. 

Į Vilnių atvykom naktį. Aikštėje prieš geležinkelio stotį bedelis mus 
išrikiavo, ir nuėjom į I vyrų gimnaziją. Buvo graži pavasario naktis. Ga- 
tvių pakraščiuose žibėjo lempos - tokios šviesios kaip toji, kurią anuo- 
met buvau matęs Savičienės valgomajame. Priėję gimnazijos rūmus 
(dabar - universitetas), ilgai klaidžiojom po didingus kiemus, kol sura- 
dom sargą ir budintį pareigūną. Šis nuvedė mus į čia pat esantį mokinių 
bendrabutį, iš kurio jau daug mokinių buvo išvykę atostogų. Pagėrę 
arbatos, sugulėm dviejuose bendrabučio miegamuosiuose. Dar prieš 
einant gulti, bedelis padarė „perekličką““ (taip jis darydavo kas vakarą, 
per visą ekskursijos laiką) ir pasigedo Šabūno: tuoj pranešė popui. Šis 
atbėgo vienmarškinis ir ėmė teirautis, ar nežinom, kas Šabūnui atsiti- 
ko. Pasisakėm nežiną. Popas pradėjo plūsti bedelį, kuris jau kelionės 
pradžioje pasirodė žioplas. Kozlovskis iš pradžių nusiminė, bet paskui 
ramino susierzinusį popą: Šabūnas turbūt bus nuėjęs pas pažįstamus. 
Jis čia mokęsis ir, reikia manyti, turėjęs bičiulių; rytoj atsirasiąs. Taip ir 
atsitiko: rytmetį, mums ką tik pakilus, atėjo Šabūnas, atsiprašė popą, 
pasisakė, kad nakvojo pas pažįstamus, o mums pašnabždėjo praleidęs 
naktį pas mergas ir dabar jaučiąsis labai nekaip. Iš tikrųjų atrodė bjau- 
riai: akys įdubusios, pageltęs, susikūprinęs. 


„patikrinimą“ (rus.). 


- Tegu jas bala, - skundėsi mums, - jos tik tykoja pinigus iškaulyti, o 
širdies maža teparodo... Nepaliksiu Vilniuje, važiuoju su jumis. 

Po pusryčių bedelis vėl mus išrikiavo ir ėmė vedžioti po miestą. Po- 
pas ėjo priešaky, o Kozlovskis visą laiką bėgiojo aplink mūsų koloną, 
tartum aviganis šuo aplink bandą. Pirmiausia Vilniaus generalguber- 
natoriaus rūmų aikštėje (vėliau Napoleono, dabar Kutuzovo) pamatėm 
paminklą Muravjovui-Korikui: stambus vyras iš bronzos stovėjo ant 
granitinio pjedestalo, laikydamas rankoje storą vėzdą. Aplink paminklą 
vaikščiojo policininkas. Šabūnas pašnabždomis paaiškino mums, kad 
policininkas dieną naktį vaikšto aplink paminklą ir saugo, kad kas nors 
jo nesužalotų; iš pradžių, kol sargybinio nebuvo, iš po nakties vis suras- 
davę ką nors negero ar šalia paminklo, ar ant jo paties: tai mėšlo krūvą, 
tai padvėsusį šunį ar katę, bet dažniausia buvę žmogaus prišikta. Taip 
to Koriko nekentė Vilniaus miesčionys. Prie paminklo popas pasakė 
trumpą kalbą, apibūdindamas Muravjovo nuopelnus ir vadindamas jį 
YCMHPHTEAb MATEXHHKOB!. Iš Čia išėjom į Katedros aikštę, kur sustojom 
ties kitu paminklu - Katarinai II. Šis monumentas buvo kur kas didin- 
gesnis ir gražesnis. Iš abiejų jo šonų tupėjo du špižiniai ereliai, išskleidę 
sparnus ir tartum pasiruošę skristi. Vidury riogsojo aukšta moters sta- 
tula. Popas paaiškino, kad čia genialaus dailininko Antokolskio kūri- 
nys, už kurį jam buvo sumokėta šimtas penkiasdešimt tūkstančių aukso 
rublių (šitą pinigų sumą ir žodį „aukso“ ypatingai pabrėžė, pakeldamas 
rodomąjį pirštą į viršų). Skulptūroje nieko nenusimaniau; vis dėlto krito 
į akį ano dailininko sugebėjimas suderinti du priešingus dalykus - mo- 
numentalumą ir lengvumą: gremėzdiška statulos apačia, vaizduojanti 
platų carienės apdarą, juo aukštyn - juo ėjo laibyn ir švelnyn, kol pa- 
galiau viršuj baigėsi visai grakščia moters galvute, apvainikuota lauro 
vainiku. Bet... sic transit gloria mundi: laikas ir politinės audros ne tik 
nušlavė tuodu paminklu, bet ir maža kas dabar yra apie juos girdėję. 

Iš Katedros aikštės kėlėmės Pilies gatve į senąjį miestą lankyti pra- 
voslavų šventovių. Kiek ilgiau užtrukom Trejybės vienuolyne (Sviato- 
Troickij monastyr), kur stebėjom ikoną, nutepliotą evangelisto Lukos 
prieš porą tūkstančių metų (?). Šitas paveikslas („Bogomateri Odigitrii“) 
buvęs Bizantijos imperatorių nuosavybė. Sofija Paleolog (imperatoriaus 
duktė) ištekėjo už didžiojo Maskvos kunigaikščio Jono III, kalbamą pa- 
veikslą ji buvo atsivežusi su savim į Maskvą, Jono III duktė Elena gavo 
šį paveikslą dovanų, kai tekėjo už didžiojo Lietuvos kunigaikščio Alek- 
sandro, ir atsigabeno šią dovaną į Vilnių. Visa tai mums pasakojo Tro- 


* maištininkų tramdytojas (rus.). 
2 taip praeina pasaulio garbė (Iot.). 


jepolskis, ypatingai pabrėždamas dažų patvarumą: juos maišęs ir jais 
piešęs šventas žmogus, todėl nenuostabu, kad tie dažai tveria arti 2000 
metų. Paskui lankėm Šventosios Dvasios vienuolyną (Sviato-Duchov 
monastyr), kur buvo palaidoti kankiniai „Antonij, Evstafij i Joann“. Už- 
sukom ir į „Kafedralnyj Nikolajevskij sobor“, katalikų pastatytą 1596 
metais karalaičio Kazimiero garbei, o 1832 metais perdirbtą į pravoslavų 
šventovę. Popas pasakė, kad priešpiet suskubsim aplankyti dar vieną 
šventovę - Prečistenskij sobor (likusias lankysim popiet). Šioje šventovė- 
jeivyko „brakosočetanije“' Elenos su kunigaikščiu Aleksandru, čia Elena 
ir palaidota. Šitą šventovę „teikėsi malonėti aplankyti“, kaip pagarbiai 
išsitarė popas, imperatorius Aleksandras II 1870 metais. 

Į savo nakvynės vietą grįžom visai pavargę. Per pietus prie mūsų 
prisėdo Šabūnas ir konfidencialiai pasakė: 

- Pasiprašykit, kad po pietų jus išleistų pasivaikščioti po miestą. 
Man nepatogu: gali įtarti, kad kur jus nusivesiu... Bet jei jums leis, eisiu 
ir aš: parodysiu jums tai, ko nei popas, nei bedelis nerodys. 

Nutarėm, kad kreiptųsi į Trojepolskį Bortkevičius: tam niūriam, ty- 
linčiam, bet mandagiam mokiniui popas rodė palankumą. Tačiau šian- 
dien mus paleisti popas atsisakė: po pietų reikėsią dar pasivaikščioti 
po cerkves, nebuvom Žvėryno Znamenskojoje ir nematėm Aleksandro- 
Nevskos „časovnės“; paleisiąs mus rytoj. Išgirdęs tai, Šabūnas nusi- 
šypsojo ir patarė dar kartą pabandyti: rytoj būsią per vėlu. Matydamas 
mūsų užsispyrimą, popas pagaliau leido vieną valandą pavaikščioti po 
miestą su sąlyga, kad lydės bedelis ir kad ilgai neužtruksim: mūsų dar 
laukia šiandien ilgos vaikštynės po cerkves. Šabūnas, dar vagone su- 
žinojęs, kad bedelis yra mokęsis Vilniuje ir gerai pažįsta miestą, dabar 
paprašė jį vesti mus prie Gedimino kalno. Tas Šabūno prisiderinimas 
Go Kozlovskiui: vikriai pasileido Pilies gatve į pakalnę. Iš paskos ėjo 

abūnas ir mes. Šaligatvyje, kur žygiavom, stumdėsi labai daug žmo- 
nių, vieni ėjo priešais, kiti mus pralenkdavo. Staiga Šabūnas sustojo ties 
kažkokiais dideliais vartais ir atsisukęs mirktelėjo mums. Bematant keli 
praeiviai atskyrė mus nuo bedelio, ramiai nužingsniavusio pirmyn, Ša- 
būnas smuko pro vartus į tamsų kiemą ir pamojo mums sekti. Kiemas 
buvo kiaurinis: jį perėję, atsidūrėm mažoj gatvelėj, kuria ir leidomės į 
dešinę. Priėję kampą, sustingom: priešais mus kaip iš po žemės iškilo 
grakšti gotika - Onos bažnyčia. 

- Įeikim į vidų ir kiek pabūkim joje, - pašnabždėjo Šabūnas, - bede- 
lis pažįsta miestą ir, ieškodamas mūsų, lakstys čia po gatves aplinkui. 
Gerai dar, kad šuns uoslės neturi, - piktai nusišypsojo. 


* „santuoka“ (rus.). 


Iš čia perėjom į Bernardinų bažnyčią. Vienas iš mūsų pasiūlė kopti 
į Gedimino kalną, bet Šabūnas nesutiko: ten, galimas daiktas, jau tupi 
bedelis. Prasmukę pro Katarinos paminklą, pasiekėm katedrą, kurios 
šonines duris radom atdaras. Čia Šabūnas pirmiausia mus nusivedė į 
Kazimiero koplyčią, kur skaitėm Barboros Radvilaitės epitafiją: 

Barbara guae tegitur tumulo, Regina sub isto 

Augusti conjunx altera Regis erat. 

Commoda multa tulit multis, in commoda nulli 

Agua laesum umguam dicere nemo potest. 

Immatura obiit decima trieteridė capta 

Bis viduos fatis linguere jussa thoros, 

Occidit ante diem et guamvis anno illa fuisset, 

Diceret Augustus, obiit ante diemi. 

Ne veltui mokėmės klasikinėje gimnazijoje: visi lengvai supratom šitą 
užrašą, savo forma primenantį Ovidijaus elegiškus distichus. 

Išėję iš katedros, norėjom keltis į Gedimino kalną, kur riogsojo ap- 
griuvę ir visiškai apleisti pilies likučiai, bet Šabūnas vėl mus atkalbėjo. 

- Toks jau likimas, - tarė jis, - priešpiet lankėm pravoslavų švento- 
ves, popiet lemta mums lankyti katalikiškas, kur nėra pavojaus susitikti 
su įkyrėjusiu bedeliu. Tas fanatikas prozelitas (buvo gandų, kad Koz- 
lovskis „perekinčikas“?) kaip velnio bijo katalikiškų bažnyčių, jo ten ir 
su pagaliu neįvarysi. 

Kodėl Šabūnas buvo susidaręs tokią nuomonę apie Kozlovskį, pali- 
ko neaišku, bet ir neįdomu: niekas jo apie tai nepaklausė. 

- Dabar nuvesiu jus į Petro ir Povilo bažnyčią Antakalny, - kalbė- 
jo Šabūnas, sukdamas pro Vrublevskio biblioteką. - Ten nustebins jus 
skulptūrų gausybė. Bažnyčią pastatydino etmonas Mykolas Pacas, pa- 
sikvietęs iš Italijos žymius skulptorius, o didžiojo altoriaus paveikslą 
nupaišė vilnietis Smuglevičius. 

Grįždami iš Antakalnio, užsukom į Rapolo ir Jokūbo bažnyčias, 
paskui ilgai ėjom Uosto ir Pohuliankos gatvėmis, iš kur Trakų gatve 
pasiekėm Jono bažnyčią, prie pat mūsų bendrabučio. Čia, pasak Šabū- 
no, esą didžiausi Lietuvoje vargonai. Buvo labai gaila, kad negalėjau tų 
vargonų išgirsti; norėjau bent pasikelti prie jų, bet dureles į viškas radau 
uždarytas. Prie paminklo Odyncui su parašu: 


* Karalienė Barbora, kuri po šiuo antkapiu palaidota, buvo karaliaus Augusto antroji 


žmona. Daugeliui daug gero padarė, blogo niekam; niekas negali pasakyti, kad 
buvo jos įžeistas, Mirė nesubrendusi, pradėjusi trečią dešimtmetį; likimui lemiant, 
antrą kartą lovą paliko vienišą. Mirė be laiko, bet jeigu ji ir būtų senyvo amžiaus, 
Augustas kalbėtų, kad mirė be laiko. (Raimonda Ragauskienė, Barbora Radvilaitė, 
Vilnius: Vaga, 1999, p. 188) 

*  „perkrikštas“ (rus.) (red. pastaba). 


Coraz bardziej i wyražniej czuję, že umieram 

iz ufnošcią, bez bojažni o krzyž się opieram!. 
Šabūnas nusišypsojo ir tarė: 

- Teko girdėti jį buvus pažangiu vyru, o tikybinių prietarų nepasi- 
stengė atsikratyti. 

Stovėdamas prie paminklo Stanislovui Moniuškai, prisiminiau gra- 
fienės kartą pasakytus žodžius: 

-Jeszcze zupelnie mtodziutką będac, miatam szczęšcie poznač š. p.- 
Stanistawa Moniuszkę, ktorego „Halkę“ wolę nad „Fausta“ Gounoda?. 

- Dabar eisim pažiūrėti Aušros Vartų, - pasakė Šabūnas — bet pirma 
užsukim kur į alinę, baisiai ištroškau... Laiko dar turim. 

Atsigėrę šiltoko alaus (Šabūnas išgėrė dukart tiek kiek mes visi), pa- 
sistumdę prie Aušros Vartų ir paklūpoję prie jų kartu su davatkomis, 
grįžom į bendrabutį jau saulei nusileidus. Kaip ir reikėjo tikėtis, popas 
buvo labai nepatenkintas, barėsi ir plūdo mus, ypač Šabūną. Šis nė kiek 
nesijaudino ir, primelavęs nebūtų dalykų, puikiai išsisuko: 

- Ne mes nuo Kozlovskio, bet jis nuo mūsų pabėgo, - melavo Ša- 
būnas. — Tik sustojom minutei prie vitrinos su knygomis, kurių viena 
„KusHeonucaune NMperroAOGHbIX MyGeHKKOoB AnToHHa, EBcTabua 4 
Moanna““ ypač patraukė mūsų dėmesį, žiūrim, o Kozlovskio jau nėra. 
Leidomės jį vytis, bet kur tau: išnyko kaip kamparas... Tada pradėjom 
eiti per cerkves, tikėdamiesi susitikti su visa ekskursija. Buvom Bla- 
goveščenskojoje, Piatnickojoje, Andrejevskojoje ir kitose cerkvėse, bet 
niekur jūsų nematėm; būsim prasilenkę: ar jūs jau buvot išėję, kai mes 
ateidavom, ar ateidavot po mūsų... 

Nors dėl šitokio akiplėšiško melavimo visi sumišom (vienas nuleido 
akis, kitas paraudonavo, kitas nusisuko į šalį), tačiau popas nieko nepa- 
stebėjo ir atrodė tartum užkerėtas žalsvų melagio akių, ramiai įbestų į 
savo auką. Bedelis Kozlovskis vėl gavo įspėjimą: 

- Jūs, Jegor Ivanovič, ir šiandien kaip vakar pražiopsojot. Ar taip bu- 
vo, kaip jis sako, ar kitaip, vis viena - faktas palieka faktu: jūs pasimetėt 
sujūsų globai pavestais gimnazistais... Įspėju jus. 

Kozlovskis nebandė teisintis, tik niūriai pažiūrėjo į Šabūną. 

Vakarienės metu buvo pranešta, kad rytoj po pusryčių vyksim į Go- 
melį (paaiškėjo popo klasta, kai jis siūlė mums atidėti pasivaikščiojimą 


Kaskar vis labiau ir aiškiau jaučiu, kad mirsiu, ir pasitikėdamas be baimės remiuosi 
į kryžių (Ienk.) (red. pastaba). 

*  Darlabai jauna būdama turėjau laimę pažinti a.a. Stanislovą Moniušką, kurio „Hal- 
ką“ statau aukščiau už Guno „Faustą“. 

„Šventųjų Antano, Eustafijaus ir Jono gyvenimo aprašymas“ (rus.) (red. pastaba). 


299 


po miestą rytdienai, ir jei ne Šabūno apsukrumas, nieko, be kelių cer- 
kvių, nebūtume Vilniuje pamatę). 

Visai sutemus Trojepolskis kreipėsi į ekskursantus su trumpa kalba. 
Dideliame valgomajame, menkai apšviestame vienos žibalinės lempos, 
Kozlovskis išrikiavo mus eilėmis po keturis kiekvienoje ir pats nuėjo 
prie popo, stovėjusio kitame kambario gale. 

- Mano brangieji! —- prabilo popas. - Pirmas mūsų kelionės etapas 
baigėsi. Vilniuje jūs turėjot progos aplankyti šventoves, senus krikš- 
čionybės židinius Lietuvoje. Jūs laimingesni už savo draugus, nepri- 
sidėjusius prie ekskursijos: Dievo apvaizdos jūs pripažinti vertais savo 
akimis pamatyti šventųjų Joano, Antonijaus ir Eustafijaus palaikus. Ši- 
tie visokio pamėgdžiojimo verti „mučenikai“, litovcai Kumėc, Nežilo ir 
Kruglėc, padėję savo šventas galvas už pravoslaviją, Šventos Dvasios 
suteikta jiems galia numatė, kad po amžių Lietuvoje įsigalės tikroji pra- 
voslavų tikyba, o katalikybė, lenkų įvesta prievartos keliu ir dinastiniais 
sumetimais, yra pasmerkta žlugti... 

- Bpaku!, - pasigirdo duslus balsas užpakalinėse eilėse. 

Popas apsimetė nieko negirdėjęs, tik saldutis jo balsas pasidarė 
Šiurkštokas, kai tęsė prakalbą. Bedelis, iki šiol stovėjęs užpakaly popo, 
pajudėjo ir pirštų galais pamažėli ėmė slinkti pasieniais prie užpakali- 
nių eilių. 

- Dar anais laikais, - kalbėjo Trojepolskis, - visagalio Viešpaties Die- 
vo įkvėptas, didysis Lietuvos kunigaikštis Olgierd priėmė pravoslaviją, 
tuo pačiu parodydamas, kur tikroji krikščioniška tikyba. Ir aš, jūsų ga- 
nytojas, dvasios akimis regiu, kaip ir tie iš jūsų, kurie dar nesat prisi- 
jungę prie išganingos pravoslavijos, veikiai atsidursit jos motiniškame 
glėbyje... 

- He AoxĄeTece?, - įsikišo tas pats duslus balsas. 

- HaewTe', — pusbalsiu sušnypštė bedelis, griebdamas už parankės 
Šabūną. Šis nesipriešino, tik ištraukė ranką iš Kozlovskio letenos, ir abu 
ramiai pranyko iš kambario. 

Baigęs kalbėti, popas priėjo prie stalo ir, iš užančio ištraukęs krūvą 
paveiksliukų, paskleidė juos, kviesdamas imti koks patinka. Mes, kata- 
likai, pasiėmėm po vieną OcTpo6pamckaa boxa Mareps*. Paveiksliu- 
kai bematant buvo išgrobstyti: kas pasiėmė kelionės atminimui, o kas 
ir dėl to, kad dovanai duodama. Visiems buvo įdomu, kaip pasibaigs 


Prasimanymai, melas (rus.). 
Nesusilauksit (rus.). 

Eime (rus.). 

Aušros Vartų Dievo Motina (rus.). 


„en 


su Šabūno replikomis. Reikalui aptarti buvo pakviesti keli gimnazistai 
pravoslavai; grįžę iš pasitarimo, papasakojo, kad popo pasiūlymas pa- 
ėmė viršų. Buvo du pasiūlymai: Kozlovskio — pranešti apie tas replikas 
mokytojų tarybai ir prašyti sumažinti išsišokėliui pažymį iš elgesio, 
popo - įspėti jį, kad valdytų savo liežuvį, ir tarybai nepranešti. Šis pas- 
tarasis pasiūlymas buvo paremtas ir į pasitarimą pakviestų gimnazistų 
pravoslavų. Pasirodė, kad ekskursijos vadovas, tas prietarų kupinas 
pravoslavijos gynėjas, buvo nuolaidesnis už bedelį; šis dar labiau nu- 
stojo autoriteto mūsų akyse, o Šabūnas pagrasė „atsiskaityti“ su juo. 

Į Gomelį važiavom beveik visą parą: atsidūrėm tenai tik kitos dienos 
rytą. Iš stoties įprastoje rikiuotėje žygiavom į vyrų gimnaziją. Dideli, 
trijų aukštų rūmai atrodė neseniai pastatyti pačiame miesto pakraštyje, 
už didelės negrįstos aikštės. Buvo karšta, pūtė vėjas. Dulkių debesys 
sūkuriavo aikštėje ir akino mus. Atėję į gimnaziją, išsidulkinom, nusi- 
prausėm ir atsigėrėm arbatos. Bedelis išrikiavo mus ir, su popu užėmęs 
kolonos avangardą, nusivedė į miestą susipažinti, kaip jis paskelbė, su 
tenykščių cerkvių architektūra. Pakeliui užsukom į Paškevičiaus rūmų 
parką, kur matėm kunigaikščio Jozef Poniatowski statulą, garsaus Tor- 
valdseno kūrinį (tas paminklas buvo paskui nugabentas į Varšuvą). 
Sobore stebėjom Kanovos darbo paminklą kancleriui grafui Rumian- 
cevui. Aplankėm geležinkeliečių ir uosto cerkves, bet nieko doro jose 
nematėm. Tos pačios dienos vakarą garlaiviu (Sožo upe) išvykom į Ki- 
jevą. Tik vienas Šabūnas buvo matęs garlaivį (Vilniuje) ir net, kaip pats 
gyrėsi, plaukiojęs juo: mums gi čia viskas buvo nauja, neregėta. Garlaivį 
pažinojom tik iš aprašymų ir paveiksliukų knygose, taigi ir garlaivio 
išvaizda, ir jo veikimas mus labai stebino. Ilgai nėjom nuo denio. Pa- 
galiau pradėjom snausti ir nusileidom į kajutes. Saulei tik pakilus, vėl 
išėjom į denį. Netrukus pamatėm tolumoje ant kalnų blizgančias bonias 
kairiajame Dniepro krante (ties Lojevu Sožas įteka į Dnieprą). Bet dar 
ilgai plaukėm, kol pasiekėm Kijevą. Išlipdamas į krantą, prisiminiau 
pradžios mokykloje išmoktą eilėraštį (poeto Kozlovo?): 

„„CTap5li Kues Ha4 ĄnenpoM. 

AHerp cBepKaeT IOA TOPO 

MepeauBHtiM cepeGpom...! 

Pavasario rytas buvo gražus, ir Dniepras tikrai „sidabru“ žėrėjo. 

Apgyvendino mus popas maldininkų patalpose, įtaisytose prie 
Pečerskos lavros. Papusryčiavę leidomės po miesto cerkves, be kurių 


* „senas Kijevas prie Dniepro. 
Dniepras blizga papėdėje 
Tekančiu sidabru (rus.) (red. pastaba). 

nieko kito ir nematėm Kijeve. Tiesa, popiet Trojepolskis liepė Kozlovs- 
kiui pavedžioti mus po miestą, įspėjęs kad niekam neleistų pasitrauk- 
ti iš kolonos. Apžiūrėjom „Vladimirskają gorką“ ir „Carskij Sad“!. Be 
to, perėjom dar per visą Kreščatiką, pagrindinę miesto arteriją. Ilgoje 
ir plačioje gatvėje anais laikais nebuvo nė vieno medelio: tatai sudarė 
ryškų kontrastą su kitomis gražiai apželdintomis gatvėmis. Atsimenu 
nepaprastą tvankumą ir baisų karštį, kuriuo dvelkė aukštų namų mūrai 
ir grindinio bei šaligatvių įkaitinti akmens. Atsitiktinai ėjau su Šabūnu 
paskutinėje kolonos poroje. Vienoje Kreščatiko vietoje pro didelius lan- 
gus pamačiau neregėtą daugybę įvairiausių muzikos instrumentų. 

- Kaip norėčiau įeiti į vidų! - pasiskundžiau Šabūnui, - ir iš arti pa- 
sižvalgyti po instrumentus... Bet Kozlovskis, aišku, neleis pasitraukti. 

- Ką čiajo klausti... eik į vidų ir tiek, - padrąsino Šabūnas; po valan- 
dėlės pranešiu „Ožiui“, kad pasimetei, ir pasisiūlysiu tave surasti. 

Tai sakydamas, stumte įstūmė mane į krautuvę ir pasileido vytis pir- 
myn nužygiavusią koloną. Krautuvės savininko pavardę „Indržišek“ iki 
šiol pamenu. Pirmoje salėje (bendrame skyriuje) buvo pilna pirkėjų, todėl 
niekas į mane nekreipė dėmesio, ir pardavėjai neklausė, ką noriu pirktis. 
Antroje salėje stovėjo vien fortepijonai, pianinai ir įvairiausios fisharmo- 
nijos. Susijaudinęs slankiojau nuo vienos fisharmonijos prie kitos: nuo 
tų, kurios buvo vienos klaviatūros ir keturių oktavų (tokia buvo ir ta, 
kurią anuomet mačiau pas Šiaulių vargonininką), prie penkiaoktavių ir 
dviejų manualų. Toje salėje buvo tylu, ramu, oras vėsus. Staiga pastebė- 
jau, kad čia nėra nė vieno pirkėjo, tik senukas pardavėjas sėdi atsilošęs 
kėdėje ir žiūri tiesiai į mane. Jis tyliai paklausė, kurią fisharmoniją pasi- 
rinkčiau. Pasiaiškinau nieko nemanąs pirkti, tik pirmą kartą matydamas 
tokią daugybę ir tokius gražius instrumentus, negaliu atsitraukti nuo jų. 
Pirkėjo būta doro: mane suprato ir atjautė. Pasakiau, kaip patekau į Kije- 
vą, pasigyriau, kad moku skambinti. Jis pakėlė viršelį Bliutnerio firmos 
pianino ir pasiūlė paskambinti. Išklausęs iki galo Silberbachlein, pagyrė 
ir visai draugiškai ėmė elgtis: aiškino fisharmonijų kokybes ir sistemas, jų 
firmas, ypač išgirdamas vokiečių Schiedmayerio ir amerikonų Estey Organ, 
sakė kainas ir pirkimo sąlygas. Čia man būtų labai miela ilgai užtrukti, 
bet duryse pasirodė Šabūnas, paties bedelio lydimas. Kozlovskis pabarė 
už drausmės nesilaikymą ir suteiktą jam nerimą (paskui Šabūnas juokėsi, 
kad tyčia vedžiojęs bedelį po įvairias krautuves ir užkandines, neva ten aš 
galėjęs užeit). Gatvėje radom visą mūsų koloną stovint vietoje. Apžiūrėję 
paminklą Bogdanui Chmelnickiui, grįžom į lavrą. 


1 „Vladimiro kalnelį“, „Caro sodą“ (rus.) (red. pastaba). 

Iš Kijeve aplankytų cerkvių didžiausią įspūdį padarė Pečerskaja 
Lavra [...] su savo požeminėmis landynėmis, prikrautomis įvairių „ne- 
trūnijančių“ lavonų. Vardus tų šventųjų, kurių nedūlami (netrūnijami) 
lavonai ilsisi suguldyti uoloje iškaltuose įdubimuose, pamiršau, bet už- 
tat pamenu vieną kitą „stebuklą“, rišamą su jų palaikais. Taip, pvz., 
iš vieno lavono ausies per amžių amžius varva neišsenkamas gelsvas 
skystis, turįs rožės kvapą; keletas jo lašų, surinktų į buteliuką, pagy- 
dą nuo įvairių išbėrimų ir plaukų slinkimo. Prietaringi urvų lankytojai 
mielai tą kvepiantį skystį perkasi iš vienuolių. Iš primerktos akies kito 
palaiminto lavono kas minutę išrieda skaidri ašara, turinti panašias gy- 
domąsias savybes, kaip ir anas gelsvas skystis. Matėm ir varvantį skystį, 
ir riedančią ašarą, bet nei mes, nei mūsų vadovai jų nenusipirko. Dėl to 
vienuoliai ėmė žiūrėti į mus šnairomis: 50 lankytojų ir nė vieno parduo- 
to buteliuko! Šabūnas tik spjaudėsi, nereiškė jokios pagarbos lavonams 
ir sakė, kad visa tai gryna apgaulė. 

Didelį įspūdį padarė lavros choras iš kokio šimto pačių bosų. Kai 
molebno pradžioje ūmai sustaugė šimtas bosų, suzvimbėjo langai, mū- 
rai ir tartum pati žemė ėmė drebėti. Iki šiol stovi akyse didelis būrys 
stambių, augalotų vyrų, ilgiausiomis „riasomis“ apsivilkusių, su įvai- 
riaspalvėmis barzdomis, apžėlusių ir plikių, su išsprogusiomis akimis 
ir paraudusiais nuo įsirėžimo snukiais, iš kurių veržėsi trenksmingas 
staugimas. 

Po vakarienės Trojepolskis kreipėsi į mus šitaip: 

- Brangieji auklėtiniai! Aukščiausiojo valia jūs vėl buvot pripažinti 
vertais aplankyti Dievo šventoves, daug gražesnes ir garbingesnes ne- 
gu Vilniuje. Jūs žinot, kad šitas senas miestas, prieš tūkstantį metų su 
viršum įkurtas šauniųjų Kijo, Ščeko ir Chorivo, yra tikras krikščiony- 
bės Rusijoje lopšys. Čia apaštalams lygus („ravnoapostolnyj“) kniazius 
Vladimiras, kurio statulą regėjot ant aukšto Dniepro kranto, pakrikštijo 
tamsius pagonis ir tuo suteikė jiems aukščiausią, su niekuo nepalygina- 
mą laimę įsijungti į krikščioniškąją bendruomenę ir įgyti visus šansus 
patekti po mirties į dangaus karalystę, kur jie per amžių amžius galės 
regėti Viešpatį Dievą, apsuptą angelų ir archangelų. 

- Cherubinų ir serafimų, - pusbalsiai pasakė Garliauskis (jis, kaip ir 
mes visi, puikiai žinojo popo mėgiamą posakį, kuriame „po angelų ir 
archangelų“ būtinai sekė „cherubinų ir serafimų“). 

- Taip, taip, brangieji mano, - patenkintas tęsė popas, - cherubinų ir 
serafimų, pranašų ir apaštalų... 

Nuo tos „aliejinės“ mūsų vadovo kalbos darėsi koktu. Atsigręžiau 
į užpakaly stovintį Šabūną, laukdamas kokios išdaigos. Tačiau šį kartą 

nenuorama tylėjo, nuleidęs akis, ir popas laimingai baigė savo pliur- 
palus. 

Miegojom dideliame kambary, maldininkams skirtose „koikose“. 
Kambario gale gulėjo bedelis, o popas įsitaisė kažkur kitur. Pradėjęs mig- 
dytis, pajutau ant veido kutenimą; ištiesęs ranką, čiupau šerių pluoštą. 

- Kas čia? - riktelėjau. 

- Tss... - sušnabždėjo vienmarškinis Šabūnas, - švento Prokopijaus 
barzda keliauja... - ir nuslinko prie kitos koikos. 

Buvo kiek šviesu nuo kampe kybančios didelės aliejinės lempos 
prieš kažkokio šventojo paveikslą. Atsisėdau koikoje, apsidairiau: daug 
kas jau sėdėjo savo guoliuose, bent tie, kurių veidus buvo pakutenęs 
Šabūnas, o kuteno tik katalikus. Priėjęs besimigdantį bedelį, atsargiai 
padėjo jam ant pilvo šerius ir pirštų galais grįžo į savo koiką. 

Ryto metą, dar prieš pusryčius, prasidėjo tardymas mokinių katali- 
kų. Vienas iš pirmųjų buvau iškviestas pas popą į mažą celę. Ant staliu- 
ko prie lango gulėjo ilga ruda barzda; viršutinė jos dalis buvo priklijuota 
prie įlenkto kartono. Atsargiai paėmęs už kartono ir prikišęs barzdą 
prie mano akių, Trojepolskis paklausė: 

—- Bam 3HaKOM BTOT NMpegMeT?" 

- Pirmą kartą matau - nesvyruodamas paneigiau; taip iš tikrųjų ir 
buvo: naktį barzdos nemačiau, tik pajutau jos kutenimą. 

- Jūs matot šitą ženklą, - tęsė popas, rodydamas pirštu į tris dideles 
raides K P L ir numerį greta išoriniame kartono įlenkime. — Čia lavros 
inventorizacijos žymė, ir kas šitą daiktą paėmė iš ten, kur jis buvo, tas 
papildė ne tik bjaurų maitojimą, bet ir paprastą vagystę, nes tas daiktas 
yra lavros nuosavybė (popas kažkodėl vengė žodžio „barzda“). 

Sumečiau, kad čia ne juokai. Su ašaromis akyse ėmiau tikrinti popą, 
kad nieko apie tą daiktą nežinau, jo nemačiau ir nevogiau. Tai maždaug 
teisinosi ir kiti draugai. Paskutinis buvo ištardytas Šabūnas. Nujausda- 
mas neišsisuksiąs, iš karto pasisakė radęs barzdą, pamestą ant grindų 
„pieščeroje““,ir, nieko blogo nemanydamas, įsidėjęs į kelnių kišenę kaip 
daiktinį atsiminimą apie lavrą. 

- Man buvo įdomu atsivežti namo kokį šventą daiktą iš šventos vie- 
tos, - aiškinosi, kaip paskui sužinojom, Šabūnas, - o rasti pamestą daik- 
tą dar nereiškia pavogti, ypač rasti po kojų, visų trypiamą. 

Popas dar paklausė, ž šis radinys atsidūrė bedelio koikoje. 

- To nežinau, - melavo Šabūnas, - gerai pamenu, kad guldamas kel- 
nes su barzda jose pasikišau po pagalve. 


1 Jums pažįstamas šitas daiktas? (rus.) 


2 „oloje“ (rus.). 


- Hm... - susimąstė popas, - tai būtų tikras stebuklas... 

- Kur tiems stebuklams ir reikštis, jei ne tokioje vietoje kaip lavra, - 
rimtai patvirtino Šabūnas. 

Ir šį kartą išdykėliui pavyko apstatyti lėtaširdį popą, kuriam, tiesą 
pasakius, nieko kito ir neliko, kaip tik priimti melą už gryną pinigą: 
kitaip pasielgęs, sukeltų neregėtą skandalą, pražudytų Šabūną ir, jei, 
galimas daiktas, nesužlugdytų mūsų tolimesnės kelionės, tai mestų 
tirštą šešėlį ant visų mūsų, tame tarpe ir paties savęs su bedeliu. Koks 
buvo tos barzdos tolimesnis likimas, niekas nesužinojo; spėjom, kad 
popo įsakymu bedelis ją sunaikino, ir šv. Prokopijui reikėjo priklijuoti 
naują barzdą. Mums Šabūnas papasakojo visą teisybę: kai su žvakutė- 
mis rankose keliavom po urvus, jis vienoje nišoje pamatęs gerai išlikusį 
rudabarzdį lavoną, viršum kurio išskaitęs parašą „Cs. Ilpokonnū“!, pa- 
kišęs ranką po permatomos medžiagos apdangalu, timptelėjo lavoną už 
barzdos: barzda lengvai atsiskyrė nuo smakro ir liko Šabūno rankoje. 

- Nepatikėsit, ir aš pats nesuprantu, - pasakojo jis, — kaip čia atsitiko, 
kad barzda tartum priaugo prie delno, ir iš po apdangalo ištraukiau ran- 
ką kartu su barzda; sugniaužęs ją, įsikišau į kišenę ir... lengvai atsidusau: 
barzda atsiskyrė nuo delno. Pagalvokit tik, ką aš daryčiau, jei barzda 
taip ir liktų prikibus prie delno! Būčiau priverstas patikėti stebuklais ir, 
galimas daiktas, stočiau į vienuolyną, - nusišypsojo Šabūnas. 

Apie įvykį su barzda sužinojo ir draugai pravoslavai, nors popas 
buvo įsakęs mums neplepėti, ir juokais ėmė pravardžiuoti Šabūną 
„pogonokleptes““. 

Tą dieną priešpiet aplankėm dar grakščią cerkvę „Andreja Pervoz- 
vannovo“ ant Zboričevo kalno, pastatytą XVIII amžiuje pagal garsaus 
Rastrelli projektą. Čia matėm didelį paveikslą „Paskutinė vakarienė“, 
pieštą, kaip aiškino vietos psalomščikas, Leonardo da Vinči. Šabūnas 
pastebėjo, kad jeigu šis paveikslas būtų ne kopija, o garsaus tapytojo 
originalas, jo čia nelaikytų: jis seniai atsidurtų Peterburgo ermitaže. Ta- 
čiau palydovas tvirtino, jog cerkvės archyve esąs dokumentas, iš kurio 
matyti, kad tai tapytojo originalas, cerkvei padovanotas Katerinos II. 
Ilgai stovėjom šios cerkvės šventoriuje ir gėrėjomės nuostabiais miesto 
ir Dniepro vaizdais. Matėm netoliese ir katalikų bažnyčią, tiktai nueiti 
prie jos popas neleido: esą maža laiko, dar reikią vieną kitą įžymybę 
pamatyti, o bažnyčia esanti prasta ir neįdomi. 

Iš čia ėjom prie garsios Desiatinnos cerkvės, paties Vladimiro pasta- 
tydintos 989 metais, 1240 m. Batijaus sugriautos, XVII amžiuje šiaip taip 


1 „Šv. Prokopijus“ (rus.) (red. pastaba). 
? „barzdų vagišius“ (graik.). 

atstatytos ir tik XIX amž. pirmoje pusėje dailiai užbaigtos. Pavadinta ji 
buvus „desiatinnaja“ todėl, kad kniazius Vladimiras jai išlaikyti pasky- 
rė dešimtą dalį (desiatina) savo pajamų. 

Kai ėjom pro šalį įspūdingų Aukso vartų liekanų, Šabūnas tarė: 

- Tai į tuos vartus kitados lenkų karalius Boleslovas Drąsusis drožė 
su savo kardu, pavadintu vėliau „szczerbiec“. 

- Grynos pasakos, - užginčijo popas, - to negalėjo būti ir nebuvo: čia 
lenkų prasimanyta. 

- Bet aš skaičiau apie tai istorijoje, - nesiliovė Šabūnas. 

- Ne viskas tiesa ir istorijoje, ypač lenkų parašytoje; mūsų istorikai 
niekur nieko apie tai nerado, - baigė ginčą popas ir ėmė pasakoti, kas ir 
kada tuos vartus buvo pastatęs. 

Vakare iškeliavom į Počajivą. Traukiniu važiavom pro didelę Ka- 
zatino stotį, pro žydų „sostinę“ Berdyčivą, pro Šepetivką, Slavutą, pro 
judrią Zdolbunivo stotį - iki Dubno miestelio, Gogolio išgarsinto apysa- 
koje „Tarasas Bulba“. Kai mūsų kolona ėjo per miestelį, žvalgiaus į visas 
šalis, tikėdamasis pamatyti bent griuvėsius tos lenkų magnato pilies, į 
kurią požeminiu urvu totorė vedėsi Andrių pas gražuolę „pannočką“. 
Bet... „etiam periere ruinae“", kaip sako Lukanas:, ir, be žydų varguome- 
nės apgyventų lūšnų, net pėdsakų anos šaunios pilies nepastebėjau. 

Mūsų vadovas pasamdė tris žydiškas „balagulas“, pakinkytas pa- 
dvėsusių kuinų ir kvepiančio šieno prikrautas. Patekau į pirmą bala- 
gulą, kurioje važiavo ir popas su bedeliu ir kurią traukė kiek padoresni 
arkliai. Buvo gražus rytas. Saulės apšviesti kalnai kalneliai, šaltinėliai 
slėnyse, apgriuvę tilteliai, žaliuojančios pievos — visa tai priminė gim- 
tosios Žemaitijos apylinkes: tik miškuose, pro kuriuos važiavom, augo 
vien ąžuolai ir liepos (spygliuočių neaptikom), tik pakeliui neriogsojo 
kryžiai smūtkeliai, tik patys keliai buvo žymiai blogesni negu mūsiš- 
kiai. Pasiganėm Kremenecio mieste, pakely tarp Dubno ir Počajivo. Po- 
pas papasakojo Kremenecio istoriją. Metraščiai mini šį miestą nuo 1226 
metų, kada Batijus neįstengė jo paimti: tačiau 1260 metais totoriai parei- 
kalavo sugriauti pilį ir tvirtoves; kunigaikštis Vasilkas tai ir padarė: mat 
totoriams buvo gėda, kad išliko sveika, jiems atsispyrusi, jų nepaimta 
pilis. Kiek ilgiau popas sustojo ties Kremenecio cerkvių istorija (jų tenai 
buvo 10, o gyventojų - dvidešimt tūkstančių). Čia pat sėdėjęs antras 
mūsų „švietėjas“ Šabūnas papildė pusbalsiu popo pasakojimą tuo, ko 
popas nežinojo ar nenorėjo sakyti. Pasirodo, kad šis miestas XIX amž. 
pradžioje buvo lenkų švietimo centras: čia veikė garsus licėjus, kuriame, 


„net griuvėsiai dingo“ (Iot.). 


2 romėnų poetas (39-65). 


tarp kitko, profesoriavo poeto Slovackio tėvas, ir pats Julius Slovackis 
čia gimė ir mokėsi. 

Persikėlę per Irvės upelį, palei kurį stovi miestas, važiavom pro labai 
statų ir aukštą piliakalnį; titnagų pertekusį (titnagas - rus. „kremen“, iš 
čia - Kremenec), kaip aiškino mums vežikas. Iki Počajivo liko 20 vars- 
tų. Kelias buvo nekoks, arkliai ėjo žingsniu. Popas išsitraukė iš kišenės 
apiplyšusią knygutę ir, laikas nuo laiko žiūrėdamas į ją, ėmė pasakoti 
apie Počajivo miestelį ir vienuolyną. Ilouaescko-Ycnenckaa MyxCKaX 
aaspa' buvus įkurta vienuolių, pabėgusių iš Kijevo nuo Batijaus totorių. 
Iki XVIII amž. pradžios ji buvo pravoslavų vienuolių rankose; karališ- 
kos privilegijos užtikrino jai ramų gyvenimą. Tik 1713 metais bazilijonai 
(unitai vienuoliai), pasinaudoję vaidais tarp lenkų karalių Augusto II ir 
Stanislovo Leščinskio, smurtu užėmė vienuolyną, išvijo pravoslavus ir 
valdė iki lenkų sukilimo 1831 metų, kada Nikolajus I grąžino vienuoly- 
ną pravoslavams, o bazilijonus išvaikė (už dalyvavimą sukilime). Dabar 
šis vienuolynas, gavęs lavros laipsnį (gr. „laura“ - miesto dalies didu- 
mo pastatas), užima savo reikšme ir stebuklų gausumu ketvirtą vietą 
visoje Rusijos imperijoje. Ši lavra garsėja stebuklinguoju Dievo Motinos 
paveikslu (ayAoTBOpHa3 nkoHa Boxkbeii MaTepu), kurį pagerbti kasmet 
plaukte plaukia maldininkai ne tik iš visos Ukrainos ir Galicijos, bet ir 
iš tolimiausių Rusijos užkampių. Be tos „čudotvornos ikonos“, dar du 
dalykai traukia čion tikinčiuosius: relikvijos (Morn) šv. Jono sidabri- 
niame karste ir, kas svarbiausia, Dievo Motinos dešinės pėdos spūsnis 
akmenyje šalia švento šaltinėlio... 

- Chi, chi, chi, - sukiknojo Bortkevičius. 

- Bhr cMeeTec5?? — paniurino veidą Trojepolskis. 

- Netyčia, - atsiprašė šis, — mat pagalvojau, koks sunkus turi būti 
Dievo Motinos kūnas, kad net akmuo įlinko jai atsistojus... Aš iki šiol 
vaizdavaus švenčiausiąją mergelę Mariją labai liekną, taigi ir lengvą, 
o dabar pasirodo, ji esanti sunkesnė už kokią geležinę statulą, nes ir 
tokios geležinės koja neįspaudžia į akmenį. 

- Vaikiškai galvojat, - apžodijo laisvamanį Mečį popas, - akmuo įlin- 
ko ne nuo sunkumo, bet todėl, kad jį palietė dangiškas kūnas... Argi 
jums kapelionas neaiškino stebuklų atsiradimo? 

- Tai įeina į septintos klasės kursą, - įsikišo Mikulskis, - šiemet aiš- 
kins. 

- Tada suprantu, kodėl vaikiškai protaujat apie antgamtinius reiški- 
nius, - nusiramino popas ir tęsė savo pasakojimą. 


" Počajivo-Uspenkos vyrų vienuolynas (rus.) (red. pastaba). 

Iš jo dar sužinojom, kad nuo Počajivo vos keli varstai iki Austrijos 
sienos, už kurios prasideda Galicija; kad kiek į pietryčius nuo vienuo- 
lyno už dviejų mylių yra Zbaražo miestelis, kuriame anuomet totorių 
ir kazokų su Chmelnickiu.buvo apgultas žiaurusis kniazius Jarema 
Višnevieckis (apie tai buvau skaitęs istorinėje H. Sienkevičiaus apysa- 
koje „Ugnimi ir kalaviju“). 

- Mane vis dėlto labiausiai domina, ko į Počajivą užsuko Dievo Mo- 
tina, - ironiškai šypsodamasis kreipėsi į mus Šabūnas. 

Popas išgirdo ir atsiliepė: 

- Nagi sakiau jums, kad šioje šventovėje saugomas stebuklingas 
Dievo Motinos paveikslas. Kas kliudo Dievo Motinai aplankyti vietą, 
kur yra josios paveikslas? Padavimas byloja, kad Švenčiausioji Mergelė, 
vieną kaitrią vasaros dieną aplankius Počajivą, mirkė kojas šaltinėlyje 
ir prieš pakildama į dangų dešine koja atsispyrė į greta gulintį akmenį: 
jame ir paliko šventos pėdos spūsnis. 

- Ar kas matė ją braidant po šaltinį? - klausia Šabūnas. 

- Buvo tokių, kurie matė, - nedvejodamas atrėžė popas. - Bet kodėl 
jūs tai klausinėjat? Kuriuo tikslu? 

Šabūnas nuleido akis, patylėjo ir tarė: 

- Kažkur skaičiau apie Lurde pasirodžiusią Dievo Motiną. Ją ten 
matė vaikščiojant viena mergaitė Bernadeta, kuri net kalbėjosi su Dievo 
Motina. Taigi man įdomu, kas Počajive ją matė. 

- Jūs man čia Lurdo neminėkit ir Počajivo su Lurdu nelyginkit, — 
suirzo popas, - verčiau paskaitykit, ką apie Lurdą rašo Zola... Grynos 
apgaulės ir akių dūmimas... 

Šabūnas daugiau nieko neklausė, tik pasilenkęs į mus pašnabždėjo: 

- Gal kas ir čionykščius stebuklus aprašys... 

Jau saulei leidžiantis pamatėm tolumoje ant kalnų baltuojančius mū- 
rus ir blizgančias cerkvių bonias. Popas nusimovė koteloką, o bedelis 
forminę kepurę: abu jie pradėjo žegnotis ir murmėti maldeles. Jais pa- 
sekė ir pravoslavai draugai. Mes sužiurom, ką darys Šabūnas. Jis ėmė 
šnypšti nosį ir kepurės nenusimovė: nesimovėm ir mes. Popas apsimetė 
nematąs mūsų, pakėlė akis į dangų ir, dar kiek pamurmėjęs, užsidėjo 
ant galvos koteloką; bedelis pasilenkė ir kažką pasakė jam į ausį. Popas 
linktelėjo galva, liepė vežikui sustoti. Sustojo ir užpakalinės balagulos. 
Visi išlipo iš vežimų. Bedelis surinko aplink save draugus pravoslavus, 
išrikiavo juos po keturis ir atsistojo kolonos priešaky. Išsitraukęs iš ki- 
šenės kamertoną, išskėtė rankas ir ėmė jomis mosuoti. Improvizuotas 
choras užtraukė Dovydo psalmę, bedelis su popu ėmė eiti pirmyn, cho- 
ras paskui, o mes, neišrikiuoti, užpakaly. 

- Štai ir mes virtom pravoslavų „palomnikais“, - juokėsi Garliaus- 
kis, - kad žinočiau, kuo pavirs ta mūsų ekskursija, niekuomet nesutik- 
čiau važiuoti. 

- Kad bent neverstų mus prisiglausti prie lavono (NpuAOxXUTECA K 
CBATBIM MOINaM), - būgštavo Mikulskis. 

- To tai jau nėra ko bijoti, - raminau jį, - Šabūnas pasistengs nuplėšti 
jam barzdą, juk jis - „pogonokleptes“, ir mus, katalikus, iš tolo neprileis 
prie šv. Jono. 

- O man ta kelionė darosi įdomi, - atsiliepė Šabūnas, neužsigau- 
damas už mano žodžius, - nes viskas klojasi kitaip, negu kaip tikėjosi 
popas: manėsi patrauksiąs mus į savo pravoslaviją, tuo tarpu galuti- 
nai nuo jos atbaidė. Visi jų „stebuklai“ dar labiau kvepia apgaule negu 
mūsiškiai. Jei nedalyvaučiau ekskursijoje, savo akimis neįsitikinčiau, 
kad šventųjų lavonai grimuojami kaip komediantų balaganuose, kad 
barzdos, prieš priklijuojant lavonams, įrašomos į inventoriaus knygą, 
kad nuo karščio išprakaitavusias kojas Dievo Motina mirko šaltinyje, 
kuris potam virsta šventuoju, įgauna gydomąsias savybes. Niekados 
nepamiršiu kvepiančių pūlių, varvančių iš ausų apipuvusių lavonų ir 
skaidrių ašarų, riedančių iš primerktų akių šventųjų „kadaverų“!. To- 
kių šlykščių stebuklų katalikai bent neišgalvojo. 

Mums taip bešnekučiuojant, choro giedojimas nutrūko, pirma žy- 
giuojančios kolonos rikiuotė iširo, visi nubėgo prie užpakaly slenkančių 
balagulų. Šį kartą mes penki - Šabūnas, Mikulskis, Garliauskis, Bart- 
kevičius ir aš - sulipom į paskutinį vežimą (popo ir bedelio kompanija 
įgriso). Į vienuolyno kiemą įvažiavom jau visai sutemus. Susiėmę savo 
daiktus, išlipom iš balagulų ir stovėjom vietoje. Prie vartų budintis bro- 
liukas (nocayrmnuux) skubiai nuėjo pakviesti vyresnįjį. Balagulos kažkur 
nuvažiavo į kiemo gilumą ir daugiau jų nematėm. Netrukus broliukas 
grįžo lydimas augaloto vienuolio, kuris nusivedė mus į lavros išlaiko- 
mą viešbutį. Ten prie įėjimo sutiko kitas vienuolis: pakvietė į menkai 
žvakės apšviestą kontorą ir, paėmęs iš Trojepolskio sąrašą, įtraukė pa- 
vardes į knygas. 

- Mes jau po vakarienės, - baigęs rašyti kreipėsi į Trojepolskį, - bet 
pieno ir duonos galima parūpinti. 

Vienuolis paėmė nuo stalo žvakę ir ilgu koridorium nuvedė mus į 
TparesHaa (valgomąjį), kur per vidurį stovėjo keli mediniai rausvai da- 
žyti stalai ir daugybė taburečių pasieniais. Pastatęs ant vieno stalo žva- 
kę, paprašė užimti vietas ir palaukti; pats išėjo. Stumdamiesi susėdom 


„lavonų“ (lot.). 


tamsiais pasieniais. Popas su bedeliu prisitraukė taburetes prie stalo ir 
pasilenkę į žvakę pusbalsiu kuždėjo. Kambary buvo šilta ir tylu. Tylą 
pamažėli ėmė drumsti pažadintos musės: netrukus jos jau ūžė po visą 
kambarį; ypač tirštai būrėsi aplink žvakę ir kudlotas mūsų vadeivų gal- 
vas. Bedelis porą kartų mostelėjo aplink save - pirma dešine, paskum 
kaire - ir, sučiupęs į delnus kelias žioples muses, pakratė ant stalo. Be- 
deliu pasekė ir popas, bet nesėkmingai. 

- BoT Heyaua, - tarė jis, - HH oAHOH He NojMaA!. 

-AymeHna -cemepxa?, - džiūgavo bedelis, dar kartą mostelėjęs ran- 
ka ir suskaitęs sutraiškytas kumštyje muses. 

Taip jiems nelygia laime bemedžiojant, atsidarė durys, ir į kamba- 
ti įėjo trys barzdoti „poslušnikai“: vienas nešinas po pažastim dviem 
plokščiais kepalais duonos ir su žvake rankoje, antras - kibiru pieno, 
trečias — pintine su alaviniais puodukais ir samčiu. Kambary pasidarė 
šviesiau: atsirado antra žvakė, kurią broliukai paliko ant stalo. Prieš 
jiems išeinant, Trojepolskis paklausė, kodėl čia tiek daug musių. 

- Kada joms ir bebūti, jei ne vasarą, - atsakė vienas broliukas, pasiū- 
lęs paaiškinimą dėl sezono, užuot kalbėjęs apie vietą. 

Pienas buvo neseniai pamilžtas, dar šiltas ir riebus: duona - savo 
spalva panaši į žemaitišką ragaišį, bet kitokio kepimo ir skonio - rūgšti 
ir drėgna. Kitą dieną Šabūnas kažkaip sužinojo, kad vienuolyne kepa- 
ma duona visuomet drėgna: mat broliukai kepėjai vagią miltus, išly- 
gindami reikiamą svorį vandeniu: iš tokiu būdu „sutaupytų“ miltų jie 
išsikepą sau ir pardavimui žmonišką ragaišį, kurio ir mums, atskirai 
primokėjus, teko vėliau ragauti. Šabūnas dar papasakojo, kad šis vie- 
nuolynas - tikras feodalinis ūkis, valdąs apie tūkstantį dešimtinių že- 
mės, turįs ištisas naminių gyvulių bandas - savus arklius, karves, avis, 
vištas, žąsis: esąs čia savas kalvis, stalius, rimorius, žvakių dirbtuvė 
(patys matėm sode daugybę avilių). Vienuolyno ekonomas, taip pat 
vienuolis, su kuriuo Šabūnas netrukus susibičiuliavo, rodė jam klėtis 
ir sandėlius, pilnus kaimiškų gėrybių, kurias superka atvykę pirkliai. 
Vienuolyno prūduose ir tvenkiniuose veisiasi daugybė žuvų, kuriomis, 
paprastai sūdytomis, minta vienuoliai. Gyvulių mėsą draudžia jiems 
vartoti kanonai. 

Kad ne musės, kurios lindo į puodukus, spietėsi aplink lūpas, vikriai 
šliaužinėjo po veidą, kuteno nosį, būtume visai patenkinti vakariene. 
Tik ryto metą supratom, kodėl trapeznojoje tiek daug musių: greta buvo 
įtaisyta didelė vienuolyno virtuvė. Iš jos virėjai pro langelį sienoje pra- 


Tai nesiseka, nė vienos nepagavau (rus.). 

kišdavo valgį į valgomąjį; virtuvės langai vasarą visada buvo atidaryti: 
tingūs, nutukę virėjai versdavo pro langus visas atmatas, kurių krūvos 
čia pat kaito saulėje ir teikė gardų maistą įvairių rūšių musėms - nuo 
skardžiai zvimbiančių žaliais pilvais laukinių iki vos matomų mažyčių, 
kurios paūgėjusios virsdavo vikriomis kambarinėmis. 

Mums baigiant vakarieniauti, prasivėrė durys, pasirodė ranka su 
žvakigaliu, ir įslinko dar nematytas plikagalvis, juodaakis ir juodabarz- 
dis vienuolis. Pasveikino mus įprastu rocnoan, noMuayd!! ir pasisakė 
nuvesiąs į miegamąją „palatą“. Ši buvo antrame aukšte. Didelio, kelio- 
likos langų kambario lubas per vidurį rėmė mediniai stulpai. Vienoje 
kertėje kybojo ikona, priešais ją aliejinė lemputė, palatoje buvo pilna 
siauručių lovų - tuščių daugiau negu užimtų. Palaukęs, kol mes susira- 
sim tuščius guolius, vienuolis išėjo, išsinešdamas žvakę ir išsivesdamas 
popą. Bedelis paliko sų mumis. Kelionės ir naujų įspūdžių išvarginti 
veikiai užmigom. 

Rytojaus dieną, tuoj po pusryčių, prasidėjo cerkvės ir stebuklingų 
vietų lankymas. Krito į akį daugybė skardinių dėžučių su skylutėmis 
viršuj, pakabintų įvairiose vietose — prie įėjimo į šventorių ir pačiame 
šventoriuje, prie cerkvės durų ir cerkvės viduje, prie kitų pastatų, prie 
sodo vartų ir net prie medžio ties šventuoju šaltinėliu, kur, aptvertas 
geležine tvorele, didingai ilsėjosi akmuo, tartum pasipūtęs nuo garbės, 
suteiktos jam Dievo Motinos, kada ši, šokdama iš šaltinėlio į dangų, 
viena koja teikėsi atsiremti į jį ir palikti pėdos pavidalo įdubimą. Į kiek- 
vieną tų dėžučių tai popas, tai bedelis įmesdavo po pinigą. Nepatogu 
buvo neįmesti: mus lydįs vienuolis lyg tyčia sustodavo ties kiekviena 
dėžute ir nepajudėdavo iš vietos tol, kol suskambėdavo įmestas pini- 
gas. Tačiau nei mes, katalikai, nei draugai pravoslavai monetų į dėžutes 


maždaug metais ar bent kokiame amžiuje Dievo Motina čia lankėsi. Šis, 
tartum nenugirdęs, nieko neatsakė. 

Čia pat sukosi būrelis maldininkų vyrų (moterų vienuolyne nema- 
tėm), kurių vieną kitą pažinom, kaip nakvojusius toje pačioje palatoje. 
Senyvo amžiaus barzdotas maldininkas išsitraukė iš užančio nešvarų 
skudurą, išsivyniojo iš jo sidabrinį pusrublį ir parodė palydovui. Šis 
linktelėjo barzda, išsitraukė iš kišenės pundelį raktų ir, kaire imdamas 
pusrublį, dešine atrakino prie tvorelės prikabintąspyną. Atsidarė siauru- 
čiai varteliai, aukotojas puolė ant kelių ir, žegnodamasis bei kartodamas 


' Viešpatie, pasigailėk! (rus.) 

„gospodi pomiluj“, įšliaužė į vidų. Ten, pasilenkęs priė akmens ir apka- 
binęs jį, padėjo veidą ir suveltą barzdą ant pėdos pavidalo įdubimo, at- 
seit NPHAOXHACA K uy4OTBOpHOK crone Boxx»eii Marepu:. Po valandė- 
lės pakėlė galvą, pabučiavo įdubimą ir, žegnodamasis bei linguodamas 
barzda, ėmė slinkti atgal. Palydovas žvilgterėjo į mūsų vadeivas. Šie 
stovėjo susikaupę, bet noro apkabinti akmenį nerodė. Tada jis užrakino 
dureles ir nusivedė mus toliau. 

Prisiminė man motinos pasakojimas, kad Kurtuvėnų parapijoje, Ja- 
nulaičių kaime, netoli piliakalnio yra akmuo su šv. Povilo pėda? (kol dar 
mažas buvau, motina vis rengėsi nuvežti mane prie to akmens, bet taip 
ir neišsirengė): neatmenamais laikais, kai žemaičiai dar buvo pagonys, 
šv. Povilas, keliaudamas po svietą, užsukęs į Janulaičių kaimą, skelbęs 
ten Kristaus mokslą ir pasakojęs apie jo padarytus stebuklus: kai pago- 
nys nerodė noro tikėti tais stebuklais ir tik juokėsi, šventasis supykęs ir 
taip smarkiai triptelėjęs koja į akmenį, jog tas net įlinkęs. 

Lavroje pagyvenom kelias dienas. Režimas buvo griežtas: tuoj išau- 
šus mus prikeldavo, galvotrūkčiais bėgom į pakalnę nusiprausti upokš- 
nyje, iš kur grįžę pusryčiavom: kas pasivėlindavo atsikelti, pusryčių ne- 
gaudavo; dvyliktą valandą pietavom, septintą vakarieniavom, devintą 
suguldavom. Valgis buvo perdėm vienodas: kas dieną triskart valgėm 
žuvį -iš ryto kepta ant aliejaus, per pietus virta juodoje sriuboje, vakare 
rūkyta: pietums dar duodavo košės alavinėse lėkštėse (grikių, miežių, 
avižų). Mūsų bajorvaikiai buvo labai nepatenkinti tokiu prastu maistu, 
nors popas ir sakė, kad čia mus lepina: šiaip žuvis duodama tik vieną 
kartą per dieną. Garliauskis kartą per pietus metė į šalį medinį šaukštą 
ir balsiai pasakė: 

— Y MO€TO OTIla CBHHBH eA3T AYULIJĖ UEM 3A6Cb AIOAN“. 

Popas su bedeliu labai pasipiktino, o broliukai padavėjai pranešė 
apie tai saviesiems. Mūsų gerasis popas jau nesipriešino, kad bedelis 
rašė šio nusižengimo aktą, ir padėjo ant akto savo parašą. Tada dar ne- 
numatėm šio rašto pasekmių, ir nors draugai pravoslavai pranašavo 
Garliauskiui rimtą bausmę, vis dėlto niekas nemanė, kad bus už tą savo 
išsišokimą išvarytas iš gimnazijos su dvejetuku iš elgesio. 

Po pusryčių iki pietų ir po pietų iki vakarienės turėjom daug laisvo 
laiko. Lankyti pamaldas mums, katalikams, nebuvo privaloma, buvo 
tik rekomenduojama: tačiau šia rekomendacija niekas mūsų nesinau- 
dojo. Dienos buvo gražios ir tokios karštos, kokių Žemaitijoje nebūna. 


S EUeietė prie šventos Dievo Motinos kojos (rus.) (red. pastaba). 
2 


I. Pr. Barkauskas ir A. Vabalas, Vadovas po Lietuvą, 1938, p. 259. 

Visą laiką leidom pakalnėje prie upokšnio, tai gulėdami pavėsyje, tai 
maudydamiesi kur gilesnėje vietoje. Kartą į pavakarį iš krūmų išlindo 
Šabūnas, pamojo ranka pasekti jį ir pašnabždėjo parodysiąs besimau- 
dančius broliukus. 

Tie broliukai, vadinamieji „poslušniki“, tik savo ilgais apdarais bei 
apžėlusiais smakrais buvo panašūs į vienuolius, o šiaip viskuo nuo jų 
skyrėsi. Broliukų buvo labai daug, nepalyginamai daugiau negu vienuo- 
lių, kurių tik vieną kitą išdžiūvėlį tekdavo pamatyti. Stambūs, augaloti, 
išsipenėję vyrai ėjo visas pareigas lavroje, į kurią moteriai buvo uždraus- 
ta koją įkelti. Visur knibždėte knibždėjo broliukų: virėjai ir kepėjai, šė- 
rėjai ir melžėjai, paukštininkai ir arkliaganiai, raštininkai ir batsiuviai, 
audėjai, siuvėjai ir net ligonių slaugytojai - žodžiu, visas vienuolyno 
ūkis, pradedant ūkvaizda ir baigiant piemeniu, buvo broliukų rankose. 
Iš pradžių negalėjau suprasti, kaip tie prastai maitinami broliukai taip 
gražiai gali atrodyti, bet kartą Šabūnas, grįžęs vakare iš ūkvaizdo girtas, 
išplepėjo visą paslaptį: poslušnikai nėra griežtai varžomi vienuoliško 
režimo, jie tik pratinami prie būsimojo vienuolių „stono“. Taigi slaptai 
valgo lašinius ir kumpį, geria pieną, siurbia grietinę, kur pačiupę ragauja 
degtinę; naktimis bėgioja į apylinkės kaimus pas mergas; vienuolių ba- 
rami tik tuo atveju, jei juos sučiumpa nusidedant tvarkai; šiaip į broliukų 
palaidą gyvenimą žiūrima pro pirštus. 

Šabūnas ilgokai vedė mūsų virtinę per krūmus. Pagaliau sustojo 
ir, kiek praskleidęs šakas, parodė žole apaugusią aikštelę, kurią nuo 
upokšnio skyrė tanki augmenija. Ten saulėje blizgėjo trijų milžiniškų 
nuogalių nugaros. Suglaudę kudlotas galvas, pro praskleistas šakas 
smalsiai žiūrėjo kažkur skersai upokšnį. Pažvelgę ta kryptimi, pamatėm 
tolumoje, kitame upokšnio krante, kelias vienmarškines kaimietes. Kai 
šios nusimetė marškinius ir ėmė bristi į gilesnę vietą, vienas broliukas 
atsisuko į mus ir, plačiai pravėręs burną, keliskart pašoko į viršų. 

- Žiūrėkit, žiūrėkit į jo „membrum““, - sušnabždėjo Šabūnas, - tai 
bent erekcija! 

Nebesusivaldydami broliukai sužvengė kaip eržilai, mergos sukliko 
ir ėmė bėgti į krantą. Mes tuo pačiu keliu grįžom į savo vietą. 

-Jų ten būta daugiau, - pasakojo Šabūnas, - maudžiaus ir aš su jais, 
net degtine vaišino... Keli lošė kortomis, norėjo ir mane įtraukti. Atsi- 
sakiau: kortos jų visai suglamžytos ir apiplyšusios, neįmanoma atskirti 
karalių nuo damos... Kiti šoko pievelėje. Kaip tik tą jų šokį, tikrą kaimiš- 
ką dance macabre?, norėjau jums parodyti, bet pasivėlinom... 


1! „sąnarys“, „galūnė“; čia - „lyties organas“ (Iot.) (red. pastaba). 


2 raganių šokis (pranc.). 


313 


Vakarais, kai kaitra nuslūgdavo, vaikščiodavom po lavros apylinkes, 
kurios tikrai buvo gražios. Kartą su Bortkevičium užkopėm į netolimą 
statų kalną, nuo kurio kaip ant delno buvo matyti lavros pastatai, daržai 
ir sodas. Atsisėdom po ąžuolu, ir Bortkevičius prabilo: 

- Štai kokioje puikioje vietoje dykaduoniai susisuko sau gūžtą... 
Žmonių tamsumas ir prietarai laiduoja jiems lengvą gyvenimą... Man 
rodos, kad prietarams plisti nepaprastos galios turi... žodis. Kai tik žmo- 
gus išmoko kalbėti, tuoj tamsuoliai panaudojo žodį prietarams skleisti, 
įkalti juos kitiems į galvą. Be abejo, atsimeni anuos garbstymo žodžius: 
„Tegul bus pagarbintas Švenčiausias Sakramentas, mūsų Viešpaties Jė- 
zaus Kristaus tikras kūnas ir kraujas“. Kaip gudriai čia pavartotas žodis 
„tikras“! Plikas pasakymas „kūnas ir kraujas“ gali sukelti abejonių: kas 
per kūnas? koks kraujas? Žodis „tikras“ visas abejones išblaško ir už- 
čiaupia skeptikams burną... Žodis viešpatauja ir šiame prietarų židiny, 
šioje lavroje. Įvairiausius žodžius gieda vienuoliai per savo nuolatines 
pamaldas, visokius žodžius šnabžda poteriaudami, trafaretinius žo- 
džius „gospodi pomiluj“ kartoja šimtą kartų per dieną, šiais žodžiais 
sveikinasi, jais ginasi nuo pagundų, pavaro velnius, šaukiasi angelų. 
Pastebėjo koks nors tamsuolis, kad įdubimas akmenyje savo forma kiek 
primena žmogaus pėdą, ir susidarė sau žodžių kombinaciją: „Dievo 
Motinos pėda“. Tąja žodžių kombinacija tamsuolis nesitenkina gėrėtis 
vienas pats. Ne! Jis užsigeidė, kad ja gėrėtųsi visi. O kas netiki šitokiu 
žodžių sugretinimu, skelbiamas bedieviu, eretiku: tokį reikia šalinti iš 
savo tarpo, bausti, net naikinti, kad būtų pamoka kitiems... Atrodo, jog 
noras priversti kitus tikėti tais prietarais, kuriais aš tikiu, eina iš pasą- 
moningo nujautimo, jog aš tikiu niekais, kvailu daiktu, bet tas kvailas 
daiktas, tie niekai virsta kažkuo rimtesniu, kai, be manęs, jais tiki ir 
kiti, ir išeina, kaip sakoma „cum une naufragium ornibus solacium““, 
todėl yra būtinas reikalas skleisti prietarus. Čia žinoma, nekalbu apie 
vienuolius: tie skleidžia prietarus visai kitais sumetimais: pats matei 
daugybę skarbonkų (dėžučių pinigams aukoti), kurių, turėdamas lai- 
ko, priskaičiau šešiasdešimt septynias, - be tų, kurios yra cerkvėje ir 
man neprieinamose vietose. O ką tose dėžutėse rastų broliukai, jei ne- 
būtų prietaringų žmonių? Nulį, nieko kito. Todėl gyvas reikalas verčia 
ir vienuolius, ir broliukus palaikyti ir skleisti prietarus. Tiesa, pradėjau 
nuo „žodžio“, galingos priemonės prietarams skleisti, ir baigsiu „Žo- 
džiu“. Atsimeni knygą „Augustini confessiones“?, kurią kapelionas da- 
vė mums paskaityti? Nežinau, kaip pats, bet aš ją gerokai pavarčiau. Ir 


„bendra nelaimė pavieniams paguoda“ (Iot.). 
„Augustino išpažintis“ (lot.). 

ką aš joje radau? Radau aš joje apie šimtą tūkstančių žodžių, daugiau 
nieko. 

- Nejaugi visus žodžius suskaičiavai? - paklausiau nustebęs. 

- Labai paprastai: knygoje trys šimtai puslapių, puslapyje trisdešimt 
eilučių, taigi iš viso eilučių devyni tūkstančiai: kiekvienoje eilutėje ma- 
žiausia dešimt žodžių, gauname devyniasdešimt tūkstančių žodžių, — 
štai ir visa aritmetika. Apie ką toje knygoje kalbama? Koks josios turi- 
nys? Į tai atsako pats šventasis: čia esąs jojo atviras pasikalbėjimas su 
Dievu, jo išpažinimas savo nuodėmių, jo prašymas nepykti už jas, jo 
užtikrinimai pasitaisyti ir daugiau nenusidėti. Kadangi šis veikalas yra 
pasikalbėjimas, o pasikalbėjimo sąvoką suprantame taip, kad iš pradžių 
kalba vienas, potam pakalba ir kitas, tai būtų teisinga tikėtis, kad galų 
gale prabils ir antras pasikalbėjimo dalyvis, kad ir Dievas tars porą Žo- 
džių, ar tai bardamas už nuodėmes, ar tai sutikdamas pasigailėti. Nieko 
panašaus tame veikale neradau. Šimtą tūkstančių tuščių žodžių pasako 
pats Augustinas, Dievas - nė vieno. Pagalvojus apie tokį „pasikalbėji- 
mą“, nenoromis prisimena lenkiškas ketureilis: 


Stal się cud pewnego razu: 
Dziad przemėwit do obrazu. 
Obraz jemu ani slova: 

Taka byta ich rozmowa!. 


- Nesuprantu vieno, - atsiliepiau, - kodėl tas tuščių, kaip sakai, žo- 
džių rinkinys vis dėlto daugiau kaip tūkstantį metų yra skaitomas ir 
peršamas skaityti. Nejaugi mūsų kapelionas, baigęs aukštąjį mokslą, 
nesugebėtų pamatyti tą „tuščiažodiškumą“? 

- Che, che, che, - nusijuokė Mečys, - verti mane grįžti prie to, nuo 
ko pradėjau, būtent prie stebėtinos žodžio galios: per aštuonerius metus 
(pirma seminarijoje, paskui akademijoje) visoki scholastai kimšo pro 
ausis į galvą mūsų kapelionui daugybę tuščių tuščiausių žodžių, kurie 
pagaliau užmušo jame ir mažiausią palinkimą protauti. Be to, jis įsiti- 
kino, kad iš tų tuščių žodžių sumanaus panaudojimo puikiai galima 
duoną valgyti: o jei sugebėjimas protauti kartais atgimdavo, jis ramino 
save anuo popiežiaus posakiu: Dundus vult decipi, ergo decipiatur?. 
Aš bent dvasinės akademijos nelaikau aukštąja mokslo įstaiga: ji, mano 
manymu, yra aukščiausio mulkinimo įstaiga. Bet tiek to. Manau, kad 


! Kartą įvyko stebuklas: 


diedas prabilo į paveikslą (šventąjį). 
Paveikslas jam - nė žodžio: 
Toks buvo jųjų pasikalbėjimas (lenk.). 


2 Žmonės nori būti apgaunami, taigi tebūnie apgaunami (Iot.). 

Augustino knyga išliko ir yra iki šiol skaitoma dėl dviejų priežasčių. 
Pirma, veikalas neatrodo tuščias visiems tiems (o tokių dar nemaža), 
kurie neabejoja dėl Dievo buvimo, būtent tokio Dievo, kokį įsivaizduoja 
krikščionys. Atmesk Dievo buvimą, ir tariamas veikalo rimtumas suby- 
rės į šipulius. Antra, veikalo kalba yra nepaprastai graži, tiesiog cicero- 
niška: žodžių turtingumas, metaforos, figūros, palyginimai, tobuliausia 
sakinių struktūra, klasikinis stilius- visa tai žavi lotynų kalbos mėgėją. 
Kiek užsimiršęs skaitytojas, ypač jautrios sielos skaitytojas, pradeda 
jausti tą pat, ką jautė rašydamas autorius, ir reikia tokiam daug šalto 
proto, kad galima būtų atsikratyti žodžių kerėjimo... 

Mečys mielai leido laiką su manim: aš vienas turėjau kantrybės 
klausyti jo išvedžiojimų iki galo. Kiti draugai arba nutraukdavo jo kal- 
bą, riktelėję: „Eik tu, Sokrato spekuliante!“, arba tiesiog vengdavo su 
juo susitikti, o susitikę pasilikti. Platono dialogų paveiktas, jis pamė- 
go „spekuliuoti“ sakiniais kaskart, kai tam pasitaikydavo kokia proga, 
ir, ką iš mūsų pačiupęs, nepaleisdavo tol, kol pabaigdavo dėstyti savo 
mintis. Iš visos klasės jis tik vienas žavėjosi graikų sofistų dialektika 
ir taip joje išsimiklino, kad apie bet ką galėjo be galo daug prikalbėti. 
Šiuo atveju jis buvo panašus į Augustiną Voldemarą!, su kuriuo 1905 m. 
susitikdavau Peterburgo universiteto klasikiniame seminare. Kai mes, 
studentai, nustebinti nepaprastu Voldemaro sugebėjimu kalbėti, kartą 
paklausėm, ar yra pasaulyje daiktas, apie kurį jis atsisakytų pasakyti 
kalbą, šis mažo ūgio jaunuolis, išdidžiai į mus pažiūrėjęs, tarė: 

— BKOAOTHTE TBO3AB B IOTOAOK, H A GYAY TOBOPHTE O HeM ABA vaca 
6e3 NepepsiBa?. 

Panašus buvo ir Mečys. 

Mūsų gyvenimas lavroje ėjo į galą. Vieną vakarą popas paskelbė, 
kad rytoj išvykstam. Po vakarienės Šabūnas paėmė mane po ranka ir 
išsivedė į sodą. 

- Apie tai, kad rytoj išvykstame, aš jau anksčiau sužinojau iš Ilariono 
(ūkvaizdos), jam pavesta padaryti tikslų apskaičiavimą, kiek Trojepols- 
kis turės sumokėti už mūsų gyvenimą lavroje, iki rytojaus pusryčių im- 
tinai. Kai visi sumigs, - tęsė Šabūnas, - eisiu atsisveikinti su Ilarionu. Jis 
ruošia išleistuves. Ateis pora broliukų, kuriais jis pasitiki, ir man pasiūlė 
atsivesti draugų, tik ne pravoslavų: mat mes ten pas ūkvaizdą dainuo- 
jam dainuškas, niekus plepam, kartais ir išsigeriam. Taigi jis būgštauja, 
kad draugai pravoslavai gali kartais pasipiktinti ir paskui apkalbėti... 
Kviečiu tave, o pats pakalbėk su Mečiu ir Mikulskiu, gal ir jie sutiks 


i 
2 


Politinis veikėjas buržuazinėje Lietuvoje. 
Įkalkit vinį į lubas, ir aš apie jį kalbėsiu dvi valandas be pertrūkio (7us.). 

dalyvauti. Tam reikalui daviau Ilarionui porą rublių. Visada moku už 
gėrimus, o užkandžiai - Ilariono. 

Mečys, išklausęs Šabūno pakvietimą, tarė: 

- Žinoma, eisiu. Kažin ar dar bus kada nors proga stebėti vienuolių 
gyvenimo užkulises... 


broliukais. Pro atdaras duris (lavroje ir nakčiai durys nebuvo rakina- 
mos, kartais palikdavo plačiai atidarytos), įėjom į tamsų koridorių, 
iš ten į vidų. Viena žvake menkai apšviestume kambaryje prie stalo 
sėdėjo nebejaunas barzdočius vienuoliškais rūbais. Jis pakilo ir, taręs: 
„PaccaxuBaiiTeCb, GyATe kak AOMa...!“, priėjo prie spintos ir ėmė dė- 
ti ant stalo iš anksto, matyti, paruoštus užkandžius - viskas alavinėse 
lėkštėse. Potam, nieko nesakydamas, išėjo iš kambario ir tuoj grįžo ly- 
dimas dviejų broliukų, kurių vienas, vyresniojo amžiaus rudabarzdis 
plikis, nešė butelių prikrautą pintinę, o antras, jaunas, su šviesia barz- 
dike ir maloniu šypsniu, - keletą molinių puodų. Sustatę degtinę ir alų 
vidury stalo, o puodukus pakraščiuose, ėmė pilstyti gėrimą. 

- Ir sau įsipilkit, — paragino Ilarionas. 

Iš pradžių gėrėm ir užkandžiavom tylėdami. Mes su Mečiu ragavom 
alų, Mikulskis siurbė degtinę, po kiekvieno gurkšnio užkandžiauda- 
mas, o Šabūnas, Ilarionas ir broliukai tuštino vieną sklidiną puoduką po 
kito, mažai arba ir visai neragaudami užkandžių. Paraudonavo, pradėjo 
šnekučiuoti. Ilarionas, akimis rodydamas į rudabarzdį plikį, tarė: 

- Mūsų Sava - mokytas, baigė du kursas, bet 3a rpomxkoe IMoBeAeHHe 
1 THxME ycnexw? buvo pašalintas iš trečiojo seminarijos kurso ir įsikūrė 
lavroje: jau dešimt metų gyvena čia, yra mano padėjėjas. Turi gražų bal- 
są, dalyvauja lavros chore. Na, Sava, gana tau gerti, užtrauk studentų 
dainelę. Tik nerėk balsiai! 

Sava padėjo puoduką, pakėlė galvą ir prisimerkęs sultingu baritonu 
pusbalsiu pradėjo: 


BHICTPEI Kak BOAHBI AHH HalIeji >KU3HH: 
UTO ua, TO KOPOYe K MOMA Hall NYTb...? 


Ilarionas švelniai pritarė bosu, o antras broliukas traukė tenoru. 


1 „Sėskit, būkit kaip namie“ (rus.). 
už garsų elgesį ir tylią pažangą (rus.). 
3 Mūsų dienos lekia kaip bangos: 
Kaskart vis arčiau kapo duobė (rus.) (red. pastaba). 

Padainavę vėl griebėsi gėrimo. 

Greta sėdėjęs Sava kreipėsi į mane: 

- Jūs, aišku, mokat lotyniškai. Aš jau beveik viską užmiršau: bet dar 
gerai pamenu vieną žodį „nerli“. Ar žinote, ką jis reiškia? 

Pasisakiau tokio žodžio negirdėjęs. - 

Tada Sava pamirkė pirštą į ali ir stale išbraižė penkias didžiąsias 
raides NERLI. 

- Čia ne šiaip raidės: kiekviena jų yra priešaky lotyniško pasakymo 
iš dviejų trijų žodžių, o visi tie pasakymai liečia išgertuves. Taigi N pra- 
deda pasakymą „nemo loguebatur“. 

- Niekas nekalbėjo, — tuoj išvertė Mikulskis. 

- Teisingai, - pritarė Sava. - Taip iš tikrųjų yra išgertuvių pradžioje: 
niekas nekalba, visi nori suvilginti lūpas, paragauti degtinės. Apie tai, 
kas vyskta kompanijoje, išgėrus vieną kitą čėrką, byloja raidė E, kuri 
reiškia „emiserunt vocem“. 

- Prabilo, - susijuokė Mečys. 

- Arba tiksliau, - pataisė Sava, - paleido kakarinę. Toliau seka R, 
suprask „rumor factus est“. 

- Pasidarė triukšmas, - vėl išvertė Mečys. 

- Aišku, - patvirtino Sava, - įkaušusi kompanija nesėdės ramiai, ima 
triukšmauti arba dainuoti kaip mes, va. Iš raidės L prasideda pasaky- 
mas „Iloguebantur variis linguos“. 

- Šnekėjo įvairiomis kalbomis, - paskubėjo išversti Mikulskis. 

- Ogi taip kaip mes dabar, - komentavo Sava, - įsismaginę kalbam 
ir rusiškai, ir lotyniškai: netrukus išgirsit, kaip mūsų Ničiporas (šviesia- 
plaukis broliukas) prabils ukrainietiškai. Lieka paskutinė raidė I, kuri 
liečia išgertuvių pabaigą ir reiškia „ibant gui poterant“. 

- Ėjo, kas galėjo, - tuoj išverčiau, gerai prisimindamas kamieną i, dėl 
kurio kitados teko nukentėti. 

- O kas negalėjo, po stalu gulėjo, - besipinančiu liežuviu papildė 
Šabūnas: jis su Ilarionu ir Ničiporu visą laiką, kol Sava mus švietė, gėrė 
degtinę pakaitomis su alum, kits kitam papildydami puodukus. 

Staiga jau visai girtas Ničiporas visa gerkle užtraukė: 


Pese Ta crorHe ĄnurIp UIHpokKd...l 

Ilarionas ištiesė ranką ir, didele letena užčiaupęs Ničiporui burną, 
piktai sušnibždėjo: 

— He opnu kak ouyMeasiū! [lošt BITOATO1A0Ca?. 


*  Platusis Dniepras ūžia, staugia (T. Ševčenkos daina; rus.) (red. pastaba). 


?  Nerėk kaip apkvaišęs, dainuok pusbalsiu (rus.). 

- Ar aš nesakiau, kad Ničiporas prabils ukrainietiškai? - džiūgavo 
Sava, kuris šia proga prisipylė į puoduką degtinės. 

- Pasakyk, Sava, - atsiliepė mikčiodamas Šabūnas, - iš kur tu ištrau- 
kei tą „nerli“? 

- Kijeve ne kartą girdėjau, seminarijoje... 

- Aš Vilniuje... gėriau konjaką... su jarlyku „nerli“, - vos ištardamas 
žodžius, burbėjo Šabūnas. 

-Ką jūs sakot? nustebo Sava, - o aš maniau, kad mūsų seminarijoje 
sugalvota... 

- Na, brangieji sveteliai, - tarė Ilarionas, - laikas baigti... Jau gaidžiai 
pragydo. 

Palinkėjęs laimingos kelionės ir pasibučiavęs su pažaliavusiu Šabū- 
nu, Ilarionas palydėjo mus iki sodo. Vos pradėjom eiti taku, kai Šabūno 
kojos susiraizgė, ir jis virto į žolę. Mečys su Mikulskiu šiaip taip prikėlė 
ir ėmė tempti pirmyn: aš stūmiau iš užpakalio. Bet veikiai teko atsisa- 
kyti nuo stūmio: kojos atsisakė jam tarnauti, ėmė vilktis žeme, ir man 
nebuvo, ko stumti. 

- Griebk ir kiek pakelk kojas, - pro dantis iškošė Mikulskis, - teks 
nešti. 

Prie miegamojo padėjom krovinį ant grindų, o Mečys pamažėli pra- 
vėrė duris ir įėjo į vidų pasitikrinti, ar bedelis miega. Netrukus išėjo ir 
galva davė ženklą, kad galim nešti. Įvertėm į lovą kaip lavoną, nuėmėm 
kepurę, nuavėm batus ir užklojom su galva. Paskubomis nusirengėm 
ir sugulėm. Ilgai negalėjau užmigti: man vis rodėsi, kad Šabūnas jau 
nebegyvas. Po kiek laiko kaip iš po žemės pasigirdo duslus balsas: 

- Nuncestbibendum!, - tai kliedėjo Šabūnas. 

„Gyvas“, - pagalvojau ir užmigau. 

Rytmetį pažadintas lavros skambalo pramerkiau akis ir tuoj pažiū- 
rėjau į Šabūno gultą. Pamačiau tik suveltą patalynę, jo paties nebuvo. 
Kai subruzdom keltis, jis įėjo į kambarį su rankšluosčiu ant peties ir 
muilu rankoje. Jau buvo nusiprausęs. Mes trys, naktinės eskapados da- 
lyviai, smalsiai sužiurom į jį. Atrodė kaip visuomet: tie patys ramūs 
judesiai, tas pats geltonas veidas, tos pačios žalsvos akys, tik kiek pa- 
tinusios. Nieko nesakydamas, išsitraukė iš po lovos lagaminą ir įdėjo 
į ji rankšluostį, muilą ir priegalvėlį, kurį jis vienas iš mūsų visų buvo 
pasiėmęs į kelionę. Kai nusiprausę grįžom, radom jį sėdint savo lovoje 
ir ramiausiai rūkant papirosą. 

Su gimnazistų rūkymu buvo kovojama įnirtingai, bet neracionaliai. 
Užuot išaiškinus rūkymo kenksmingumą ar davus pasiskaityti tuo 


* Metas gerti (Iot.) (red. pastaba). 

reikalu kokią brošiūrą, buvo tenkinamasi pliku draudimu. Gaudyti rū- 
kytojus bedeliai laikė savo šventa pareiga: o rūkytojai, tartum pakurs- 
tomi nuolatinių persekiojimų, stengėsi kuo daugiausiai rūkyti. Jau nuo 
penktos klasės pradedant; pypkoriai pertraukų metu statydavo prie 
durų sargybą, atidarydavo krosnies dureles ir pritūpę leisdavo dūmus 
iš burnos tiesiai į kaminą. Sargybiniams davus pavojaus ženklą, rūky- 
tojai sumesdavo papirosus į krosnį ir užtrenkdavo dureles. Bet kadangi 
mokinio kišenei rūkalai buvo brangūs, pasitaikydavo kad tūlas pagai- 
lėdavo mesti ką tik pradėtą papirosą ir, paslėpęs jį saujoje, šokdavo nuo 
krosnies (tokiam tekdavo kartais ir delną nusvilinti). Įėjęs bedelis pa- 
jusdavo dūmų kvapą, skubėdavo prie įtartinų arba jau jam žinomų rū- 
kytojų, prikišdavo nosį prie gaudomojo burnos ir, nenuleisdamas nuo 
jo akių, įsakydavo: 

- ĄoxuuTe!! 

Tokiu būdu, pagavęs au flagrant delit vieną kitą pypkininką, vesda- 
vos į mokytojų kambarį tardyti. Pagautieji grįždavo į klasę jau pamokai 
prasidėjus, ir mes iš jų laikysenos spręsdavom, ar jiems pavyko išsi- 
sukti, ar nepavyko. Bausmės už rūkymą buvo žinomos: pirmą ar antrą 
kartą pagautam mažindavo pažymį iš elgesio, keliskart pakliuvęs buvo 
šalinamas iš gimnazijos. 

Atsikraustęs pas mus Šabūnas tuoj atsistojo visų rūkytojų priešaky: 
daugiausiai rūkė ir nė karto nepakliuvo, nors bedeliai puikiai žinojo jį 
rūkant. Bedeliui įeinant į klasę, jis vos pastebimu judesiu dėjosi į burną 
„stebuklingą“ žirnelį ir pirmo įsakymo AoxHuTe niekuomet neklausė. 
Kai bedelis pakeltu balsu kartojo įsakymą: 

—-ToBopio BaM, AOXHHTe!? 

Šabūnas, jau sukramtęs žirnelį, ramiai atsakydavo: 

- Ane kypua“. 

Vis dėlto po pakartotų raginimų priverstas dvelktelėti, siaura srove- 
le (kartais su seilėmis) pūsdavo orą į veidą bedeliui, kuris, pajutęs ne 
dūmų, o „stebuklingo“ žirnelio kvapą, palingavęs galva traukėsi lauk. 

Šioje mūsų ekskursijoje buvo daug progų parūkyti Šabūnui ir ki- 
tiems pypkiams: vis dėlto niekas jų nedrįso viešai rūkyti kambariuose. 
Todėl dabar nustebom, pamatę Šabūną ramiai rūkant miegamajame, 
kur kiekvienu momentu galėjo įeiti bedelis Koziol. Kaip tyčia taip ir at- 
sitiko. Atėjo bedelis su rankšluosčiu rankoje ir tuoj puolė prie Šabūno. 


Iškvėpkit! (rus.) 
nusikalstant (pranc.). 

Sakau jums, iškvėpkit! (rus.) 
Aš nerūkiau (rus.). 

- Bbi uTO 5TO AenaeTe?! 

- To, uTO B5I BHAMTe?, - atsakė šis, neslėpdamas papiroso, tik ramiai 
kratydamas nuo jo pelenus. 

Koziol sumišo: buvo aišku, kad Šabūnas HaripamuBaeTC3 Ha Ckam- 
Aa43. 

- Vlgem k GaTiomuKe*, - tiek tik sugalvojo pasakyti. 

- HauTe, ecAH BAM Hy3KHO, a A He NoKay“, - nepaklausė Šabūnas, net 
nepasikeldamas nuo lovos. 

Bedelis sukando dantis ir išėjo iš kambario. 

Po pusryčių laukėm popo prakalbėlės, kurią jis paprastai sakyda- 
vo tolimesnės kelionės išvakarėse. Vakar vakarą nesakė, tad tikėjomės 
šiandien išgirsti. Tačiau ar naujas Šabūno išsišokimas jį paveikė, ar pa- 
laikė mus pakankamai prisisotinusius šventenybių ir nebereikalingus 
pamokymų, ar dėl kitko jis atsisakė nuo įprasto ir jo mėgiamo plepėji- 
mo. Tik išsikvietė Šabūną į koridorių ir daugiau nesirodė. 

Netrukus prie viešbučio privažiavo keli šieno prikrauti vežimai, 
kuriuos lavra mums išnuomojo kelionei į Dubną. Mes penkiese suli- 

om į vežimą, kuriame nebuvo nei popo, nei Koziolo. Mūsų prašomas, 
E būnos papasakojo, kaip jam pavyko pasiteisinti popui (atpasakosiu 
mažiau daugiau jo žodžiais): 

- Mums žinoma, - sako popas, - kad jūs rūkote. Bet tatai nereiškia, 
kad galima rūkyti akiplėšiškai. Kodėl jūs taip darot? 

- Nerūkyčiau, - aiškinuos, - jei bedelis būtų pasiėmęs į kelionę 
mažą vaistinėlę, kaip tat daroma kitose gimnazijose, pvz., Vilniuje, 
kur į kiekvieną ekskursiją, nors tik už miesto ir trumpam, vadovas 
pasiima dėžutę su vaistais ir bintais, kad kokios nelaimės atveju būtų 
galima suteikti pirmąją pagalbą. Man jau kurį laiką labai sopa dantį, 

o girdėjau, kad papiroso dūmai ramina skausmą. Taigi rūkiau, ir iš 
tikrųjų skausmas sumažėjo. Oi, oi, - griebiaus už žando, — vėl veria 
dantį... Leiskite užsirūkyti. 

Popui nieko neatsakius, užsirūkiau ir dūmus pūčiau tiesiai jam į 
veidą. 

-Betjūs galėjot kreiptis į lavros vaistinę, - pastebėjo popas, - ir nors 
aš taip pat esu girdėjęs rūkymą malšinant dantų skaudėjimą, bet tatai 
tik paliatyvas, o ne tikri vaistai. 


Jūs ką čia darote? (rus.) 

Tai, ką jūs matote (rus.). 

ieško progos paskandalyti (rus.). 
Einam pas tėvelį (popą) (rus.). 

Eikite, jei jums reikia, o aš neisiu (rus.). 

- Nežinojau, jog lavroje yra vaistinė, - sakau, - bet tikrai žinau, kad Je- 
gor Ivanovič vaistinėlės nepasiėmė į kelionę, ir gydaus savais vaistais. 

Daugiau popas nieko nesakė, galimas daiktas, jis pripažino mano 
priekaištą pagrįstu ir pasijuto pats, KAip) ekskursijos vadovas, esąs kaltas 
dėl to apsileidimo. 

Stebėjomės Šabūno sugebėjimu išeiti sveikam iš tokios būklės, į ko- 
kią patekę mes (ir kiti) būtume skaudžiai nukentėję. Išlepintas bajo- 
riukas, jau visko matęs ir viską patyręs, tiesiog nuobodžiavo, jei jam 
nepavykdavo paįvairinti dieną kokiu nors disciplinos sulaužymu. 

Dubne įsėdom į traukinį ir, niekur nesustodami, per Sarnus, Bara- 
novičius, Lydą ir Vilnių grįžom į Šiaulius. Kelionėje išbuvom apie porą 
savaičių. 

Grafienė davė suprasti motinai, kad ji nepatenkinta mano dalyvavi- 
mu ekskursijoje, ir kaltino ją, kam leido vykti. 

- Bože, Bože, - aimanavo, - oddač popu w opiekę katolickie dziecię! 
Gdzie to styszano? Pani trzeba bylo wprzod dobrze pomyšleč, nim się 
zgodzič na taki kary boskiej godny występek'. 


XIV 


Studentai politechnikai - Kunigas Skvireckas ir vikaras Armalis pažindina mane su lietuvių lite- 
ratūra - Akloji Morta, mano lietuvių kalbos mokytoja - Žemaičių katalikybė - Filosofinis ginčas 
dėl skylės - Šv. Jokūbo atlaidai - Patriarchalinių santykių galas - Mišios ir kunigo Nacickio pa- 
mokslas - Davatka Barbė, jos „nuodėmė“ ir „atgaila“ - Susitinku Povilą Višinskį - Apie jo džiovos 
priežastis - Kunigo Verblovskio anekdotas - Višinskis laisvamanis - Jo derybos su grafiene 


Vasarą praleidau Kurtuvėnuose, kas savaitė porą kartų lankydamasis 
grafų rūmuose: grafienė pavedė man (aišku, be atlyginimo) kartoti su 
Kociu išeitą kursą ir rašyti su juo lotyniškus extemporalis, nes Kocio 
kalboms, ypač lotynų, nerodė nei gabumų, nei palinkimo. Klebonui 
Vizbarui pasiūlius, gyvenau laisvame vikariate: du antro vikariato 
kambariukus laikė užėmęs linksmas bernas, vikaras Jonas Armalis. 

Iš Rygos atvyko atostogų klebono brolis, politechnikos studentas Fe- 
liksas, su trimis draugais studentais - Sabaliausku, Šimeliūnu ir Pun- 
dzevičium. Šie studentai, pasipuošę politechnikos uniforma su paauk- 
suotais antpečiais ir tokiomis pat sagomis, buvo tikri karjeristai. Kalbė- 
josi tik su sau lygiais, laižėsi prie aukštesnių už save ir jiems reikalingų 


* Dieve, Dieve, atiduoti popo globai katalikų vaiką! Kur tai girdėta? Tamstai rei- 


kėjo gerai pagalvoti prieš sutinkant su tokiu Dievo bausmės vertu prasižengimu 
(lenk.). 

žmonių, žemesnių už save tiesiog nematė ir praeidavo pro juos kaip pro 
negyvą daiktą. Suprantama, kad ir į mane, jiems nereikalingą gimna- 
nors gyvenau su jais po vienu stogu ir iš Vizbaro malonės valgiau prie 
vieno stalo. Galimas daiktas, kad jie instinktyviai jautė manyje konku- 
rentą, kukliai, bet užsispyrusiai kopiantį į aukštesnį luomą ir pasiryžusį 
iš dabartinio parazito virsti ateityje panašiu į juos karjeristu. Po pietų jie 
keturiese eidavo maudytis į Pašvinio ežerą ar šiaip pasivaikščioti į Čia 
pat esančius miškus. Kartą Feliksas kažkodėl pasiūlė ir man prisidėti 
prie jų kompanijos. Ėjom Šaukėnų keliu į Pašvinį. Kelias buvo platus, 
visi ėjom viena eile, - keturi antpečiuoti studentai, iš krašto aš, penktas. 
Kai kažką paklausiau savo kaimyno, jis nieko neatsakė, apsimetė nenu- 
girdęs. Perėjau į kitą eilės kraštą, bet ir ten niekas su manim nekalbėjo. 
Prie miško kelias susiaurėjo, man teko eiti užpakaly. Galop, apmaudo 
pagautas, palikau juos ir grįžau namo. Jie net nepastebėjo. Nuo to lai- 
ko visiškai nuo jų pasitraukiau ir susitikdavau tik per pietus. Jie nieko 
neskaitė, jokių knygų su savim neatsivežė ir neėmė knygų iš klebono 
knygyno, kurį sutvarkyti Vizbaras buvo man pavedęs: sudariau knygų 
ir žurnalų katalogą, sustačiau pagal turinį (ypač turtingas buvo antiki- 
nės literatūros skyrius) ir įrašydavau naujus leidinius, siunčiamus kle- 
bonui iš Rygos, Varšuvos ir užsienio. Nesidomino jie nei muzika, nei 
mano dievinama astronomija; pirmomis rugpjūčio dienomis išdūmė į 
Rygą. Tie keturi šaunūs studentai karjeristai nustojo man imponavę, ir 
aš netjuos pradėjau truputį niekinti po to, kai įsitikinau, kad jie visiškai 
nesidomi „dangiškąja“ mūza Uranija, o „žemiškoje“ muzikoje yra tikri 
profanai. Vienoje klebono knygoje perskaičiau garsaus P. Čaikovskio 
nuomonę apie muzikai abejingus žmones: „Kas nemėgsta muzikos, 
yra nepilnavertis žmogus: nuostabus garsų pasaulis nepagaunamas 
praeina pro juos tartum pro kelmus“. Ir toliau: „Jei nebūtų muzikos, 
neverta būtų gyventi“. Šiuo atveju jie man atrodė tikri kelmai. O vis 
dėlto iš gyvenimo su jais po vienu stogu turėjau didelį laimikį: iš tolo 
girdėdamas juos kalbant tarp savęs skambia lietuvių kalba (aukštaičių 
tarme), pirmą kartą ėmiau ta kalba rimtai domėtis ir ją pamėgti. Iki šiol 
iš visų man žinomų kalbų labiausiai patikdavo rusų kalba, apie kurią, 
kaip girdėjom mokykloje, Lomonosovas buvo taip pasakęs: rusų kalba 
turi ispanų kalbos kilnumą, italų - švelnumą, prancūzų - gyvumą, vo- 
kiečių - stiprumą, lotynų ir graikų - turtingumą, suglaustumą ir jėgą. 
Dabar gi, įsiklausęs į taisyklingos lietuvių kalbos skambėjimą, ėmiau ir 
joje stebėti tas savybes, kurias Lomonosovas priskyrė rusų kalbai. 

Į vasaros galą pas kleboną atvažiavo jo mokslo draugas, šviesia- 
plaukis Juozas Skvireckas (arkivyskupas): jis tada mokytojavo Kauno 

kunigų seminarijoje ir vertė Bibliją į lietuvių kalbą. Šis man pasirodė 
visai kitoks negu keturi studentai politechnikai: jokio išdidumo nei 
pasipūtimo nerodė, pasikalbėdavo ir su manim, ir su tarnais, kalbė- 
jo dažniau lietuviškai, rečiau lenkiškai. Kartą paprašė surasti klebono 
bibliotekoje „Anykščių šilelį“ ir „Metus“. Nė vieno tų veikalų nebuvau 
skaitęs, net nebuvau apie juos girdėjęs. 

- Štai mano mėgiamiausi lietuviški poetai, - tarė jis, imdamas iš ma- 
nęs atneštas knygas. - O tamsta kokios esi nuomonės apie Donelaitį ir 
Baranauską? - paklausė. 

Paraudonavau ir nieko jam neatsakiau. 

- Gal nepatinka? - klausė dar. 

- Patinka, - pamelavau sumišęs. 

Kai po kelių dienų Skvireckas grąžino tas knygutes, nepadėjau jų į 
vietą, tik nusinešiau į savo kambarį ir pradėjau skaityti. Skaudžiai nu- 
sivyliau: daug ko ten nesupratau! Iš mažens šiek tiek mokėjau žemaitiš- 
kai, bet neturėdamas ir neieškodamas progų kalbėti, ir tą truputį buvau 
pamiršęs. Gyvendamas šią vasarą lietuviškoje aplinkoje (visi Vizbarai 
kalbėjo tik lietuviškai), pramokau kiek ir aš, bet tik tiek, kad galėjau 
suprasti, ką man sako, ir keliais žodžiais atsakyti į klausimą. Iš pradžių 
net kiek ilgesnio sakinio nepajėgdavau sustatyti, o apie tai, kad galėčiau 
žmoniškai išreikšti paprasčiausią mintį, ir svajoti nesvajojau. Taigi da- 
bar, pradėjęs skaityti „Anykščių šilelį“, iš karto susidūriau su neįveikia- 
mais sunkumais: aptikau žodžius, kurių nei taisyklingai pakirčiuoti, nei 
suprasti nevaliojau. Ir niekam nematant, raudonavau iš gėdos. „Kaip 
tat? - galvojau, - moku rusiškai, lenkiškai, graikiškai, lotyniškai, pran- 
cūziškai, vokiškai, o lietuviškai nesuprantu? O juk aš tas pats lietuvis, 
nors ir žemaitis“. Pasiryžau nuveikti sunkumus ir susidaryti savo nuo- 
monę apie Donelaitį ir Baranauską. Reikėjo pagalbos. Nutariau kreiptis 
į linksmąjį vikarą Armalį, kuris kalbėjo tik žemaitiškai, lenkiškai vos 
vos grabaliojo. Armalis buvo augalotas, šviesiaplaukis, gražaus veido 
bernas, kilęs ir Žemaitijos užkampio, iš Tryškių apylinkės. Kiek kartų 
užeidavau pas jį (gyveno už sienos antrame vikariate), vis mane sutik- 
davo lietuviška dainuška: 

Visą amžių ūliavojo, 

Ant smerč neatbojo. 


Ir atėjo ta valanda, . 
Kad jau reik numirti. | bis 


Dirbo brolis naują grabą 

Iš baltų lentelių, 

Sesės pynė vainikėlį f 
Iš žalių rūtelių. į bis 

Armalis turėjo švarų, sultingą tenorą, kuriuo žavėjo davatkas, giedoda- 
mas prefaciją ir Pater noster!. 

Atlaikęs mišias, Armalis tupėjo savo vikariate, retkarčiais, jei buvo 
gražus oras, išeidamas į sodą su brevijorium rankoje ir pasirodydamas 
prie stalo pietų ar vakarienės valandomis. Studentų vengė, ir tie su juo 
nekalbėjo. Perskaitęs savo brevijorių (kiekvienai dienai nustatytas mal- 
das), virsdavo į lovą, kurios tratėjimą už sienos aiškiai girdėjau. Iš kle- 
bono bibliotekos neėmė nei knygų, nei laikraščių, skaitė tik brevijorių 
ir retkarčiais kalendorių (tas dvi knygas teturėjo). Buvo be galo taupus, 
krovė kapeiką prie kapeikos. Kartais pavaišindavo mane bažnytiniu vy- 
nu, kurio nereikėjo pirktis, ir pats jo paragaudavo. 

Armalis mielai sutiko padėti man nagrinėti „Anykščių šilelį“, kurį 
pats sakėsi skaitęs. Dar prieš kreipdamasis į jį, kiek abejojau dėl jo su- 
gebėjimo ką nors žmoniškai paaiškinti, nes buvau pastebėjęs jį tariant 
ir kirčiuojant ne taip kaip Vizbarai: pvz., savo mėgiamojoje dainuškoje 
žodį „valanda“ kirčiavo „valanda“, o „vainikėlį“ tarė žemaitišku įpro- 
čiu „vainikelį“. Netrukus paaiškėjo, kad abejojimai buvo pagrįsti: mano 
„mokytojas“ nežinojo, ką reiškia „Ieikelės, ūmėdės, nemunės, veršakiai, 
perejos, žalktienė, sedulėlė, velug“ ir kiti žodžiai pirmuose „Anykščių 
šilelio“ puslapiuose. 

- Visokių niekų prirašyta, - bambėjo Armalis. - O tu dabar suk sau 
galvą, ką reiškia tie nesuprantami žodžiai. - Ir, nusigręžęs nuo knygos 
veršio balsu subliovė: Miserere mei Deus secundum magnam miseri- 
cordiam tuam?. 

Ne geriau pasibaigė ir su Donelaičio „Metais“. Iš karto pastebėjau, 
kad Armalis neturi supratimo apie skandavimą, pėdas, cezūras. 

- Menka čia poezija, - tarė atstumdamas knygą, - ir liežuvį galima 
sulaužyti. Tai ne Maironis. Paklausyk tiktai: 


Į Žarėnus miškais nuo Šiaulių, 
Jei pro Luokę kada bekeliausi, 
Nepamiršk sustabdyti arklių 

Ir ten kalną užlipti aukščiausią... 


Padeklamavęs keletą eilėraščio posmų, paklausė: 

— O ką? Ar ne gražiaus skamba kaip tie „kalnai kelmuoti ar kelmai 
kalnuoti“? 

Turiu prisipažinti, kad ir man tada labiau patiko dar negirdėtas Mai- 
ronis negu Donelaitis su Baranausku. Susiradau bibliotekoje Maironio 


1 
2 


Tėve mūsų (Iot.). 
Pasigailėk manęs, Dieve, pagal didelį tavo gailestingumą (/ot.). 

„Per skausmus į garbę“ ir, Armalio padedamas, visą poemą perskai- 
čiau. Taip prasidėjo mano susipažinimas su lietuvių literatūra. 

Į ubagyną, kur gyveno tėvas su dukterim Ona, retai teužsukdavau. 
Motina saugojo grafienės butą Šiauliuose ir tik keletą kartų per visą vasa- 
rąbuvo apsilankius. Ateidavo naktį ir anksti rytą grįždavoį Šiaulius: gra- 
fienės buvo įsakyta nė vienai dienai nepalikti buto. Motina eidavo pėsčia 
nuo Bubių ir grįždama iki Bubių: Tilžės plentu buvo gyvas judėjimas, 
ir vis kas nors ją paveždavo. Valgį tėvui gamino ir daržą prie ubagyno 
prižiūrėjo sesuo, padedama kurios nors špitolninkės. Susidomėjęs lietu- 
vių kalba, ėmiau dažniau lankytis ubagyne, kurio visi gyventojai kalbėjo 
šiauliške tarme (pusiau žemaitiškai, pusiau lietuviškai). Nemaža žodžių, 
ištisų posakių, patarlių ir mįslių užsirašiau iš aklosios Mortos, tos pačios, 
kuri kitados skundėsi Jurgiu Jonaičiu. Mortos sakomų mįslių papras- 
tai neatspėdavau, ir tada jos niūrus veidas nušvisdavo: pasijusdavo už 
mane gudresnė. Negalėjau, pvz., atspėti, ką reiškia mįslė: kad atsikeltų, 
dangų paremtų, kad prakalbėtų, daug pasakytų, kad rankas turėtų, vagį 
pagautų ir kt. Pabandęs kalbėti su kitais ubagais, veikiai įsitikinau, kad 
tik viena Morta kalba švariai, kiti vartoja daug barbarizmų ir nieko doro 
išjų negalima išmokti. Bet ir Mortos lingvistinis lobynas netrukus išseko, 
ji ėmė kartotis ir, kas svarbiausia, klaidingai suprasti mano lankymąsi 
pas ją: gražaus veido, dar nesena mergina pradėjo vilktis grabui atidė- 
tais drabužiais, dėtis ant pečių šilkinę skarelę ir praustis nežinia iš kur 
gautu kvepiančiu muilu tomis dienomis, kada mūsų buvo sutarta pasi- 
matyti. Išgirdus mano balsą, Morta paraudonuodavo ir ištiesdavo abi 
rankas, kad pačiupinėtų mano dešinę. Išskyrus irgi neregę Uršulę, kitos 
dvi gyventojos, jei tada buvo kamaroje, dviprasmiškai nusišypsodavo ir 
nenuleisdavo nuo mūs akių. Ubagyno lankymą nutraukiau. 

Kartą užsukęs pas Armalį, radau jį įsigilinusį į kunigų kalendorių, 
vadinamą Directorium diocesiae Samogitiensis seu Telsensis pro anno 
Domini 1902 (vadovas Žemaičių arba Telšių vyskupystės 1902 Viešpaties 
metams). Tai buvo įdomi knyga: joje atspindėjo anas katalikų bažnyčios 
tinklas, kuriuo tada buvo apraizgyta visa Lietuva su Kuršu (Mintau- 
ja, Kuldyga, Liepoja), visi miestai, miesteliai, bažnytkaimiai ir kaimai. 
Bažnyčios buvo globojami ir vedami į dangaus karalystę visi Lietuvos 
gyventojai — vyrai, moterys ir vaikai. Paprasčiausios priemonės tam ve- 
dimui į dangų buvo įvairios apeigos, atlaidai, maldos ir maldelės. Do- 
ro kataliko gyvenimas buvo persunktas maldų maldelių, ir kas norėjo 
krikščioniškai gyventi ir po mirties patekti į dangų, tas turėjo kasdien 
ir įvairiais atvejais kalbėti tam tikras kunigų sugalvotas maldas. Mal- 
dų būta visokių: maldos pabundant ir migdantis, į bažnyčią įžengiant 

ir iš jos išeinant, maldelės prieš valgį ir pavalgius, litanijos rengiantis į 
kelionę, pačioje kelionėje ir iš kelionės grįžtant, maldelės į darbą stojant 
ir pabaigus darbą, maldos kiekvienu atspėjamu laiku, prašymo malda- 
vimai ir dėkingumo maldelės, - žodžiu, kiekvienas gyvo žmogaus jude- 
sys buvo paženklintas maldelės murmėjimu. Labai uolūs katalikai net 
patys sugalvodavo maldeles, bažnytinio ritualo nenumatytais atvejais: 
vienas mokytojas Viekšniuose, kaip man 1923 m. pasakojo jo sužadėtinė, 
prieš pasibučiuojant ir pasibučiavus klaupdavosi, žegnojosi, murmėjo 
maldelę, atsiprašydamas Šventąją Dvasią už kūnišką nusilpimą, ir vertė 
visa tai daryti savo mylimąją; ši, nepakeldama tokių intervalų meilėje, 
pametė šventeivą ir puolė į glėbį bedievio. 

Minėto kunigų vadovo pradžioje buvo įdėtas smulkus bažnytinis 
kalendorius 1902 metams. Čia kiekvienai iš 365-ių metų dienai buvo 
skirta po kelias eilutes - nuo 3-4 iki 10-15. Artinosi Šv. Jokūbo atlaidai, 
ir Armalis studijavo įrašą liepos 25-ai dienai, kada tie atlaidai turėjo 
vykti Kurtuvėnuose, Švėkšnoje, Pelikonyse, Oventoje ir Suveiniškiuose. 
Buvo įdėtas smulkus aprašymas tos dienos ritualo: išvakarėse „mišpa- 
rai“ (vakarinės pamaldos), rytmetį „gadzinkos“ (iš lenkiško „godzin- 
ki“ - valandėlės), votyva, mišių prefacijos rūšis, pamokslas ir jo pobū- 
dis, ir vėl mišparai. Po kalendoriaus ėjo sąrašas švenčių, skirtų Romos 
popiežiui ir Rusijos imperatoriškai šeimai. Popiežiui skirtos trys dienos: 
gimimo, išrinkimo popiežiumi ir vainikavimo; imperatoriaus šeimai — 
šešiasdešimt (!) dienų, atseit dvidešimt kartų daugiau negu bažnyčios 
viršininkui: štai aiškus pataikavimas pasauliniam galiūnui! Toliau buvo 
įdėtas Rusijos ir Lenkijos bažnytinės hierarchijos sąrašas, Telšių vysku- 
Pijos hierarchai, Kauno seminarijos dėstytojai ir moksleiviai. Antrojoje 
vadovo dalyje buvo sąrašas Lietuvos (be Vilniaus) ir Kuršo bažnyčių 
su įsteigimo datomis ir įsteigėjų vardais; pabaigoje - alfabetinis sąrašas 
Lietuvos dvasininkų, kurių tais metais būta apie 600. 

- Kaip tamsta gali susigaudyti tame užburtame apeigų miške? - pa- 
klausiau vikaro, atidėdamas į šalį kalendorių, kurį jis buvo man pakišęs 
susipažinti. 

- Tam ir mokslą išėjau, - nusišypsojo Armalis. 

- Ar seminarijoje astronomijos moko? - neiškenčiau nepalietęs mė- 
giamo dalyko. 

- Kam ji mums, kunigams, reikalinga? - klausimu į klausimą at- 
sakė vikaras. - Mes studijavom kitą dangų, kurį, tarp kitų, aprašo ir 
patronas Bonaventūra. Seminarijoje nagrinėjom švento Bonaventūros 
veikalą „De seralis seraphim“ (apie šešiasparnius serafimus), gyvenan- 
čius danguje ir saugojančius Viešpaties sostą. 

Išgirdęs iš kunigo lūpų, jog esama šešiasparnių serafimų, sumečiau, 
kad Puškinas, kurio eilėraštį „Pranašas“ buvom išmokę atmintinai, sa- 
kydamas: : 


VI mecTHKpBIABIA CePpAbMM | 
Ha nepeiryTbu MHe aBHACA', 


ne pats išgalvojo serafimus, o tik pasinaudojo jau anksčiau krikščio- 
nių prasimanytais. Tiesa, iš tolimesnio pasikalbėjimo su Armaliu, kuris 
trumpai atpasakojo ano Bonaventūros veikalo turinį, sužinojau, kad 
šešiasparnius serafimus ne krikščionys prasimanė, o juos bus sugalvoję 
arabai ar Izraelio mistikai. 

- Ar tame veikale nieko nesakoma apie skaičių „šeši“, - paklausiau 
vikaro, užsikrėtęs Mečio palinkimu į dialektiką. - Man neaišku, kodėl 
esama būtent šešiasparnių serafimų, o ne keturiasparnių ar aštuonias- 
parnių? 

- Kiek pamenu, - atsakė Armalis, - apie tai ten nekalbama, tiesiog 
negrinėjamos šešiasparnių savybės. Tatai pagaliau ir nesvarbu: kadan- 
gi visata begalinė, o kūrybinis Dievo pajėgumas neribotas, tai kokį se- 
rafimą beįsivaizduotum, toks begalinėje visatoje gali būti; tik, žinoma, 
reikia gerai įsigilinti į sąvoką „begalinis“, - baigė savo scholastiškus 
išvedžiojimus Armalis. 

Kitą kartą vikaras rimtai paklausė: 

- Ar „skylė“ substancija, ar ne substancija? 

Matydamas, kad nesuprantu klausimo, kalbėjo: 

- Šitas klausimas, iškeltas vieno Bažnyčios tėvo, iki šiol lieka atviras. 
Seminarijoje dėl to klausimo daug kildavo ginčų: vieni pasisakydavo už 
tai, kad „skylė“ yra substancija, kiti - kad ne substancija. Tie, kurie teigia- 
mai atsakydavo į klausimą, remdavosi tuo, kad be substancijos, be šiokio 
tokio daikto nėra skylės, taigi ir skylei tam tikrą substancijos kiekį reikia 
priskirti. Kas su tuo nesutikdavo, argumentavo taip: jeigu „skylė“ subs- 
tancija, atseit daiktas, paimk ją ir dėk ant stalo — taip, kaip gali paimti ir 
padėti ant stalo kiekvieną substanciją - akmenį, knygą, sagą ar bet ką kitą. 
Aš ginčuose nedalyvaudavau, ir man atrodė, jog ir vieni, ir kiti teisūs, jog 
„skylė“ - ir substancija, ir ne substancija. Bet iki šiol man keista, kad „sky- 
lė“ vienu metu gali būti ir daiktas, ir ne daiktas. Kaip sveikas manai? 

Pagailėjau, kad čia nebuvo Mečio: tas greit išnarpliotų neaiškumą. 
Tačiau, kiek pagalvojęs, taip atsiliepiau: 

! Ir angelas šešiais sparnais 
Man kryžkelėje pasirodė (vertė Sigitas Geda, in: Aleksandras Puškinas, Lyrika, 
Vilnius: Lietuvos rašytojų sąjungos leidykla, 1999, p. 141) (red. pastaba). 

- Ką mes vadinam skyle? Skyle vadinam tam tikrą tarpą, nuotolį 
daikte: vadinas, skylė yra nuotolio pavadinimas ir vietoje žodžio „sky- 
lė“ galim vartoti jo aptarimą, būtent „nuotolio pavadinimas“ arba tie- 
siog „nuotolis“. Jeigu „skylė“ yra tas pat kas ir „nuotolis“, o visiems 
aišku, kad „nuotolis“ nėra daiktas, taigi ir „skylė“ nėra daiktas, nėra 
substancija. 

- Žiūrėk tu man, — apsidžiaugė vikaras, - ir tavo išvedžiojimas mane 
įtikino!.. Bet, - prabilo pagalvojęs, - dalykas pasidarė dar neaiškesnis: 
iki šiol sutikdavau su dviem priešingomis nuomonėmis, dabar prisidė- 
jo ir trečia nuomonė, su kuria negaliu nesutikti... Viskas mano galvoje 
susiraizgė: apie vieną dalyką yra trys skirtingos nuomonės, ir su viso- 
mis sutinku! Na, tegu jas bala, - numojo ranka vikaras ir užtraukė savo 
mėgiamą: „Visą amžių ūliavojo...“ 

Jau Šv. Jokūbo atlaidų išvakarėse iš tolimesnių parapijų į Kurtuvė- 
nus ėmė plaukti ubagai, pauperiai ir kunigai. Pauperiai aikštėje prieš 
bažnyčią statėsi keturkampes drobines palapines, kuriose rytoj bus par- 
davinėjami devocionalai (įvairūs metaliniai medalikai su šventųjų at- 
vaizdais, kryželiai, rožančiai, škaplieriai, balti šv. Pranciškaus raiščiai), 
grabnyčinės žvakės, stebuklingi tepalai nuo žaizdų ir lašai nuo negala- 
vimų, džiovintos žolelės, saldainiai, medauninkai, sausainiai, baronkos, 
švilpynės, dūdelės, peiliukai, kaspinai, adatos, pilkos, pirštukai, siūlai. 
Visi devocionalai ir šiaip prekės tuo tarpu gulėjo medinėse skryniose, 
ant kurių pasitiesę čiužinius miegos šią naktį pauperiai. Čia pat už pa- 
lapinių išsirikiavo pauperių vežimai su pririštais prie jų arkliais. Vienas 
kitas pauperis pats su žmona ir vaikais atitempė iš netolimo miestelio 
savo vežimėlį, kurį ir pasistatė pačioje palapinėje. Vėlai vakare paupe- 
riai, susibūrę kompanijomis, virėsi vakarienę ant aikštėje prieš bažnyčią 
pastatytų geležinių trikojų: žabarų ugniai patys prisirinko, važiuodami 
per miškus. 

Ubagų iš vakaro miestelyje nesimatė, bet visi žinojo juos atkeliavus 
ir įsitaisius nakvynei netolimų miškų aikštelėse, šlaituose ir grioviuose; 
kai kurie jų atslinko net iki kapų ir susėdę krūmais apžėlusioje pie- 
velėje krapštė atsivilktus maišus, traukdami iš jų maistą vakarienei ir 
palikdami ant dugno tik rytoj prireiksiančius ubagų amato įrankius, 
raudonai padažytus skarmalus, kuriais teks rištis apnuogintas kojas, 
rankas, smakrus: įvairaus dydžio, pavidalo ir spalvos šašus, pagamin- 
tus iš supelijusios duonos, atmieštos stalių klijais (šašus reikės lipdytis 
ant plikės, nosies, alkūnių); iš kapų kaulinyčių vogtus kaulus, dailiai 
aptrauktus jaučio pūsle (tie kaulai rytoj kyšos iš kelnių ar iš rankovių, 
tikrąją gi koją reikės parietus prisėsti, ranką — pririšti prie šono). Tie 

ubagai, kurių maišuose jokių amato įrankių nebuvo, rytoj drebins ko- 
jas, rankas ar galvą, apsimesdami paraliaus ištikti; los šuns balsu arba 
baubs kaip jautukai; mekens kaip nebyliai, primerks vieną akį, o į antrą 
iš pat ryto tiek įtrins svogūnų, kad vietoj akies atsiras raudona žaizda, 
gi pati akis atrodys tuoj išvarvėsianti. Kiekvienas, kaip išmanė, ruo- 
šėsi rytdienos kovai. Turtingesnieji ubagai, sumetę po kelias kapeikas, 
siuntė į miestelį savo paauglius nupirkti degtinės ir alaus; skurdžiai 
tenkinosi vandeniu ar iš trobelninkų iškaulytui pienu. Keli tikri Iuošiai 
ir luošės, vadinamieji „koliekos“, ieškojo nakvynės ubagyne. Juos pri- 
glaudė akloji Morta, pavalgydino ir suguldė asloje. 

Ubagyno davatkos ir šiaip pamaldžios miestelio moterys atlaidų iš- 
vakarėse - nuo pat ryto iki vėlybo vakaro - sukosi bažnyčioje ir aplink 
ją: valė sienas nuo voratinklių, altorius ir suolus nuo dulkių, plovė 
grindis, šlavė šventorių; vartų staktas ir viršų puošė iš ąžuolo lapų su- 
segtomis girliandomis, o įvairiaspalvių gėlių virtinėmis supo altorius, 
ypač daug jų pakabino aplink didįjį altorių — Šv. Jokūbo, viso šito triūso 
kaltininko. 

- Kas buvo tas šventas Jokūbas? — prakalbinau pažįstamą špitolnin- 
kę, seną, bet dar kresną Marcelę. Ji stovėjo šventoriuje, akis įbedusi į 
mūrinį namelį-staciją, kurių iš viso buvo dvylika; tie nameliai su gontų 
stogeliais ir ornamentais fronto trikampiuose po stogeliais rikiavosi į 
ratą aplink bažnyčią, palei šventoriaus mūrą. Marcelė atrodė susirūpi- 
nusi: galvojo, kaip čia kuo gražiausiai papuošus apšepusias stacijas, ir 
nebuvo linkusi į pokalbį. Vis dėlto piktai atsiliepė: 

- Geriau už mane turi žinoti, kas buvo šv. Jokūbas... Ko jus ten moko 
toje gimnazijoje, kad net to nežinai? 

- Tokių dalykų moko kunigų seminarijoje, - teisinaus, - o dėl švento 
Jokūbo tiek težinau, kad buvo šventas... Jei žinočiau, neklausčiau. 

- Šventieji Petras, Jokūbas ir Jonas buvo mylimiausi mūsų Išgany- 
tojo Jėzaus Kristaus mokytiniai ir draugai, - atsiduso senė, pakeldama 
akis į dangų. - Užuot klausinėjęs, verčiau patartum man, kaip papuošti 
rytojui stacijas. 

— Reikėtų jas visų pirma pabaldyti — matai, kokios apšepusios, bet 
nebėra laiko: teks tik apvalyti nuo dulkių šventuosius. 

- Ja bent taip, - sutiko žemaitė ir su šluota ėmė braukyti šventųjų 
figūrėles, sustatytas stacijų įdubimuose aplink kryžių tempiantį Kristų; 
šia proga apvalė ir romėnų legionierius. 

- Niech będzie pochwalony Jezus Chrystus!, - staiga pasigirdo gra- 


* Tegul bus pagarbintas Jėzus Kristus (Ienk.) (red. pastaba). 

faitės Elizos balsas; ėjo pro šalį į bažnyčią su dviem merginom, nešan- 
čiom gėlių puokštus. 

- Ant amžių amžinųjų, - žemaitiškai atsakė Marcelė. 

Grafaitė su palydovėmis pro plačiai atdaras duris įėjo į bažnyčią. Pa- 
likęs Marcelę, nuėjau prie bažnyčios durų ir pažvelgiau į vidų. Grafaitė 
dėstė gėles ant šoninio altoriaus, kur viršuje buvo pastatyta šv. Marijos 
statula, kopija Lurde įtaisytos. Buvau anksčiau girdėjęs, kad šita statula 
yra fundacija grafienės; šiaip būdama labai šykšti, nepagailėjo poros 
tūkstančių rublių „Dievo namams“ papuošti. Nežinau, kaip atrodo 
Lurdo originalas, bet kurtuvėniškė kopija visuomet mane mažą žavė- 
jo: liekna mergelė, visa apgaubta žydros spalvos apsiaustu su auksiniu 
rumbu, ramiai stovėjo nuleidus galvą ir išskėtus nusvirusias rankas, 
kurių tik švelnučiai delnai tebuvo matyti. Iš po apsiausto apačios balta- 
vo kojų pirščiukai, o viršuje - taisyklingų bruožų skaistus veidelis. Šita 
statula žavėjo mane mažą. Bet dabar, lankęsis Kijevo ir Počajivo lavrose, 
stebėjęs ten minios garbinamus atremontuotus lavonus ir bjaurius sta- 
bus, matęs Šabūno išdaigas su pravoslavų fetišais, visai kitaip vertinau 
šitą grakščią Lurdo kopiją: ji dabar man atrodė tartum didelė ir puošni 
lėlė, pagaminta prasčiokėliams džiuginti [...]. Negalėjau suprasti, ku- 
riam galui vyresnė už mane grafaitė rimtu veidu sukinėjasi aplink alto- 
rių, laiks nuo laiko pagarbiai pakeldama akis į statulos veidelį. Nejaugi 
ji veidmainiauja, vengdama papiktinti davatkas? O gal ji tiesiog žaidžia 
su „šventenybėmis“, kaip kūdikystėje žaidė su lėlėmis? Iš jos rimto vei- 
do nei viena, nei antra negalėjau išskaityti. Man pasirodė, jog ji šventai 
tiki tais dalykais, kuriais aš, Mečio nihilizmu užsikrėtęs, jau nebegaliu 
tikėti. Pasijutau žymiai peraugęs vyresnę už mane grafaitę, pasidarė 
liūdna. Pasitraukiau nuo bažnyčios durų ir atsisėdau ant akmens pa- 
mūryje. Prisiminė kažkodėl Lermontovo žodžiai iš jo „Dūmos“, kurią 
Ciklopas buvo kitados privertęs mus išmokti atmintinai: 

Kax TOMMH TLAO4, AO BPEMeHH CO3pEAHIH, 

Hu BKYCa HalIIero He paAya, HH TAa3, 

BucnT MEXKAY IĮBeTOB IMpHILAeIĮ OCHpOTeABIA, 

M uac ux KpaCOTbI — eTO MaAeHbA uac...! 

„Gėlė - tai grafaitė, - palyginau o aš - per anksti prinokęs vaisius“. 
Ir toliau sukosi galvoje mintys: „Jei esama žemėje tikinčiųjų, o tokių, 
atrodo, - didelė daugybė, tai kas klysta: ar mes su Mečiu bei kitais 


Taip ant šakos ir vaisius per ankstyvas, 

Nei skonio neturįs, nei džiuginąs širdies, 

Sau kybo tarp žiedų - pageltęs, vos begyvas, 

Jų grožio valandą jau pakirstas mirties! (vertė Jonas Graičiūnas, in: Michailas Ler- 
montovas, Poezija. Drama. Proza, Vilnius: Vaga, 1987, p. 55) (red. pastaba) 

bedieviais, nustojusiais tikėti bet kokia šventenybe, ar, priešingai, klys- 
ta tie milijonai, kurie tiki „antgamtiniais“ dalykais? Mečys kitados man 
pacitavo Gerceno žodžius, pasakytus daktaro Krupovo lūpomis: Bo Bce 
BPeMeHa OTKP5IBAA 3 pa3HHe Ge3yMHA, KOTOPBIe COEAMHAAHCE B OAHO 
BCeMHPHOe XPOHHYECKOS CyMACINecTBHE!. 

Tie Gerceno žodžiai kaip tik dabar prisiminė, galvojant apie tikinčią 
grafaitę, nesivadovaujančią protu; taigi šiuo atžvilgiu tiek pat tamsią, 
kaip ir anos davatkos. O juk ištisus šimtmečius milijonai žmonių va- 
dovavosi (nemaža jų ir dabar dar vadovaujasi) nebūtais dalykais, įsi- 
vaizduotais vaiduokliais, neprotingais prasimanymais, grynomis nesą- 
monėmis. Ar neteisus Gercenas, sakydamas, jog pasaulyje viešpatauja 
XPOHHYeCKOe CyMACHIeCTBHE?? 


Į kleboniją atlaidų išvakarėse atvažiavo Kuršėnų klebonas Nacickis, 
Pakapės - Voiciechovskis, Šaukėnų vikaras Verblovskis ir Šiaulių Ma- 
karevičius. Tuoj po vakarienės sėdo jie lošti preferansą. Šitie keturi part- 
neriai žinojo mūsų kleboną kortomis nelošiant ir jų neturint, taigi atsi- 
vežė savas kortas. Mūsiškių niekas nelošė ir po vakarienės išsiskirstė 
kas sau. 

Atlaidų dieną miestelio gyvenimas virte virė. Anksti rytą pauperiai 
sutvarkė savo palapines ir ant popieriais padengtų lentų išdėstė prekes. 
Ubagai dviem eilėm susėdo prie bažnyčios durų: bet ubagų buvo žy- 
miai daugiau, negu galėjo tilpti prie bažnyčios, ir dvi jų voros įsitaisė už 
šventoriaus vartų, palikdami per vidurį kelią žmonėms praeiti. 

Iš arti ir iš tolo plaukė basų kaimiečių minios. Prieš eidami į baž- 
nyčią jie avėsi kojas: vyrai maukėsi batus su aulais, vyresnės moterys 
užsitempė ilgas baltas kojines ir avėsi juodus batukus; jaunesnės mote- 
rys ir merginos valėsi kojas patvoriais augančioje žolėje ir basas kišo į 
batukus; ir vienos, ir antros vilkėjo ilgais, iki pat žemės, sijonais. Mote- 
rų užpakaliai atrodė kaip pečiai: kaimo mada anuomet reikalavo, kad 
šventei, nors ir kaitriausiomis dienomis, rimtesnės ir turtingesnės mo- 
terys įsivilktų visus turimus sijonus, nors jų būtų ir keletas. Susitvarkę 
vyrai ėjo prie šventoriaus vartų ir būrėsi dešinėje, moterys kairėje (tokia 
pat tvarka jie netrukus užims vietas ir bažnyčioje). 

Seniai ir senės, nesustodami prie šventoriaus, traukė pro ubagų vo- 
ras tiesiai į bažnyčią: ten jau buvo giedamos „gadzinkos““. Pasilikę aikš- 
telėje prie vartų pilkais čerkasais apsirengę vyrai ramiai rūkė pypkes, 
* visais laikais susidurdavau su įvairiomis beprotybėmis, kurios susijungdavo į vieną 
lėtinę pasaulio beprotybę (rus.). 

2 lėtinė beprotybė (rus.) (red. pastaba). 

nedaug tekalbėdami. Moterų šone, atvirkščiai, buvo didelis ermyderis: 
jos gyvai šnekučiavo, viena kitai rodė didžiuodamos vaikų kaimenes, 
čiupinėjo galvas puošiančias įvairiaspalves skepetas, vienų skarų spal- 
vas ir medžiagą gyrė, kitų peikė; kilnojo sijonų padelkas, rodė kojines ir 
batukus. Kas buvo važiuoti atvažiavę, tie sukosi aplink arklius, pririštus 
prie patvoriais sustatytų vežimų. Aplink pauperių palapines būrėsi tik 
paaugliai: suaugusiems netiko rūpintis žemiškais dalykais, nepasirūpi- 
nus dangiškais, neatidavus pagarbos Viešpačiui. 

Paskambinus „votyvai“, palociaus vartuose pasirodė grafai. Iškil- 
mingai žygiavo į savo sąjungininko ir globėjo namus, išsirikiavę tokia 
tvarka: avangarde ėjo mažieji - Terenia ir Antos, paskui - paaugliai 
Liudviš, Stefcio ir Staš, užpakaly - baltai apsirengusi grafaitė Eliza su 
už save stora grafiene, dešine ranka laikančia juodo sijono uodegą. Ei- 
dami pro šventoriaus vartus, kur viename šone stovėjo vyrai, antrame - 
moterys, grafai ir vyresnieji grafiukai įbedė akis į žemę, o grafienė net 
pabalo iš apmaudo: niekas jų nepasveikino, vyrai nenusiėmė kepurių, 
o moterys, nors ir nutilo, bet nenulenkė galvų jiems pagerbti. Pasukus 
veidą į moterų būrį grafienė netvirtu balsu pasakė: 

- Tegul bus pagarbintas Jėzus Kristus! 

Tai buvo vieninteliai jos išmokti žemaitiški žodžiai, kuriais visuomet 
prabildavo į sutiktus kaimiečius. 

- Ant amžių amžinųjų, - sumurmėjo moterys. 

Šitoks grafo susitikimas su kaimiečiais įvykdavo sekmadieniais ar 
šiaip šventėmis, kai jo šeimynai tekdavo brautis į bažnyčią per žmonių 
minią. Galima įsivaizduoti jų, ypač išdidžios grafienės, savijautą: to- 
kie nusižeminę kaimiečiai neberodė jokių pagarbos ženklų. Netgi tie iš 
jų, kurie gyveno grafo žemėje, nenusimaukė kepurių. Patriarchaliniai 
santykiai tarp feodalo ir jo valdinių pasibaigė, juos berišo plonutis tra- 
dicijos siūlas, bet ir tam buvo lemta veikiai nutrūkti: artinosi audringi 
1905-ieji metai. 

Po pusryčių į kleboniją atvažiavo dar keli kunigai: Jagminas iš Micai- 
čių, Keraitis iš Užvenčio, Jusius iš Kelmės ir Dargužas iš Kužių. Taigi su 
mūsiškiais tą dieną Kurtuvėnuose buvo vienuolika kunigų. Keli jų iš pat 
ryto tupėjo klausyklose, kur prie langelių išsirikiavo „penitentai“! (daugu- 
moje moterys ir paaugliai), pasiryžę savo nuodėmes pašnabždėti į Dievo 
tarpininkų ausis. Jaunam Šaukėnų vikarui Verblovskiui, stiprių plaučių 
bernui, buvo pavesta giedoti sumą, o Kuršėnų klebonui Nacickiui - pasa- 
kyti pamokslą. Pastarasis tam ir ruošėsi, vaikščiodamas po sodą. 


*  „atgailautojai“ (Iot.). 


Kai Paliulis pranešė, kad grafai jau yra atvykę ir sėdi savo ložėje 
šalia didžiojo altoriaus, prasidėjo iškilmingos mišios, suma vadinamos. 
Dar prieš išeinant Verblovskiui iš zakristijos sumai laikyti, keturi auksu 
blizgantieji politechnikai užėmė vietas suole už gretų, prieš pat grafų 
ložę. Aš įsirioglinau ant viškų prie vargonų, iš kur puikiai matėsi visos 
ceremonijos prie altoriaus. Ten vyko tikras vaidinimas: nedidelėje sce- 
noje už grotų įmantriai pasipuošęs Verblovskis, klapčiukų padedamas, 
įvairiausiais būdais šnekino nematomą Dievą [...] Stebėjau Verblovskio 
judesius: jis tai priklaupdavo, tai pasilenkdavo - kartais tiesiai į altorių, 
kartais į dešinę, paskui į kairę, tai rankas išskėsdavo, tai sudėdavo jas 
delnais arba į viršų pakeldavo, tai rodė žmonėms nugarą, tai veidu į 
juos atsisukdavo ir surikdavo „Dominus vobiscum““, žodžiu, visa, kas 
buvo ritualo reikalaujama, atliko be priekaišto. [...] 

Sumai pasibaigus, kun. Nacickis pakilo į sakyklą ir perskaitė šios die- 
nos Evangeliją — pirma lenkiškai, paskui žemaitiškai. Išklausę lenkišką 
evangeliją, grafai išėjo iš bažnyčios: taip jie visuomet darydavo, tartum 
pabrėždami, kad nenori klausytis „chlopų“ kalbos. Tarp evangelijos ir 
pamokslo įsiterpė pertrauka, kurios metu ir kunigas savo sakykloje, ir 
parapijonys bažnyčioje atsiklaupė melsti Dievo, kad aną apšviestų gra- 
žiai pasakyti, o šiuos — įdėmiai paklausyti. 

„Vardan Dievo Tėvo, Sūnaus ir Dvasios Šventos, amen“ — pradėjo 
Nacickis. Šis kunigas, kilęs iš bajorų (pan Nacicki), buvo senos kartos 
dvasiškis, baigęs kunigų seminariją dar tais laikais, kada ten apie lie- 
tuvybės atgimimą nebuvo girdėti, o iš valstiečių luomo klierikų maža 
kas tesimokė. Taigi ir kalbėjo Nacickis senoviškai, su barbarizmais, bet 
jo kalba, matyti, šiek tiek buvo suprantama klausytojams, nuo mažens 
pripratusiems prie darkytos žemaičių tarmės, kurią girdėjo bažnyčioje 
ir rasdavo maldaknygėse. Iš savo viškų gerai mačiau tą augalotą seny- 
bą vyrą, kurio kaklą puošė blizganti stula. Nuo kūdikystės stebėdamas 
bažnytines užkulises ir kunigų pasiruošimą tikybinėms apeigoms, pa- 
sidariau abejingas kultui, ir dabar man pasipuošęs Nacickis, išdidžiai 
stovėdamas sakykloje, visai neimponavo. Klapčiukaudamas (tamauda- 
mas mišioms) ne kartą stebėjaus, kaip suaugę ir, atrodytų, rimti vyrai 
prieš eidami prie altoriaus gali atlikinėti daugybę keisčiausių veiksmų 
ir judesių, — tai iškeldami rankas į viršų ir žemyn nuleisdami arba kryž- 
mais sudėdami jas ant krūtinės, tai priklaupdami ant vieno kelio, kartais 
puldami ir ant abiejų, tai palenkdami galvą, tai užnerdami ją į viršų ir 
pakreipdami ant peties, - ir visą laiką murmėdami lotyniškas maldeles. 
Toks kunigas, prieš eidamas mišių laikyti, velkasi ant sutanos ilgiausius 

ir plačiausius baltos drobės marškinius, kuriuos jam per galvą užneria 
zakristijonas; marškiniai, „alba“ vadinami, teturi viršuj vieną skylę - 
tokią siaurą, kad pro ją vos gali pralįsti galva. Iš abiejų šonų skylės nu- 
svyra labai plačios ir labai ilgos rankovės, į kurias kunigas turi sukišti 
iškeltas rankas tuo pačiu metu, kai marškiniai jam maukiami per galvą. 
Šventikui atsidūrus tokiam maiše, zakristijonas keliskart apjuosia jį ilga 
balta virve, „cingulu“ vadinama, su dideliais kutosais galuose. Po to 
viršum virvės aukštai patempia maišo šonus, nes kitaip dėl neprapras- 
to tos albos ilgumo kunigas negalėtų pajudėti iš vietos ir užmynęs ant 
skverno pargriūtų. Paskum iš balto maišo kyšantį kunigo kaklą zakris- 
tijonas suveržia tam tikra balta virvute, kad maišas nesmuktų žemyn; 0 
kad tos virvutės nesimatytų, ant kunigo pečių dedamas platus, auksu 
ar sidabru išsiuvinėtas pagražinimas, stula vadinamas, kurio du platūs 
galai nusvyra iki kelių. Rankovių galai irgi suveržiami virvutėmis, vir- 
šum kurių užmaunamos plačios juostos, „maniculae“ vadinamos, taip 
pat auksu ar sidabru išsiuvinėtos, su dviem nusvirusias galais. Galop 
kunigas kiša galvą į zakristijono pakeltą vad. arnotą, puošniausią vi- 
so apdaro dalį: arnotas yra kokių dviejų metrų ilgumo ir apie metrą 
platumo storos medžiagos gabalas, su auksu ar sidabru išsiuvinėtomis 
egzotiškomis gėlėmis, su raudonu (ar kitos ryškios spalvos) šilkiniu pa- 
mušalu. Arnoto vidury - platoka skylė, pro kurią ir pralenda kunigo 
galva, palikdama vieną arnoto pusę priešaky (iki kelių), antrą pusę - 
užpakaly (iki pakinklių). Abi arnoto puses dabina vienodo dydžio ir 
spalvos kryžiai, išsiuvinėti per visą medžiagos ilgį, taip kad ir kunigo 
priešakį, ir jo užpakalį dengia krikščionybės emblema - kryžius. Taip 
sukaustytas apeiginiais rūbais kunigas vos gali pajudėti iš vietos ir jau 
nebeprimena gyvo žmogaus, o yra panašus į kažkokią blizgančią statu- 
lą, kurios viršuje kyšo galva, iš šonų - rankų pirštai. 

Pamokslui prasidėjus, paprastai nulipdavau nuo viškų ir išeidavau 
iš bažnyčios: ji mane viliojo tol, kol girdėjau vargonų muziką. Bet šį kar- 
tą tėvas čiupo mane už skverno ir sulaikė, pašnabždėjęs, kad palikčiau 
ir paklausyčiau pamokslo: kun. Nacickis garsėjęs kaip labai graudingas 
„kaznodziejas“ (pamokslininkas) ir jo esą verta paklausyti. 

- Brangūs katalikai, broliai ir seserys Kristuje!! - plačiai persižeg- 
nojęs, pradėjo pamokslą Nacickis. - Gal ne visi esat girdėję apie jūsų 


Barbarizmus ir sakinių struktūrą palikau tokius, kokie yra „lenkiškoje knygoje“, iš 
kurios Nacickis, be abejo, sėmėsi savo pamokslams ne tik atskirus pasakymus, bet 
ir „priklodus“ (pavyzdžius). Krito tada į ausį ir atmintį, kad jis tuos pačius žodžius 
kartais pasakydavo žemaitiškai, kartais lenkiškai: stebuklas ir čia pat „cūdas“, 
tarnauti ir „slūžyti“, malda ir „modlitva“, Jėzus ir „Jėzusas“. 

bažnyčios patrono ir apiekūno, švento Jokūbo gyvenimą, apie jo mūkas 
ir cudaunus darbus, už kuriuos šventasis apturėjo didžią meilę nuog 
mūsų išganytojo Jėzuso Kristuso, apturėjo dangaus karalystę ir amžiną 
šėnavonę šventųjų tarpe. Slūžyti viešpačiui taip, kaip slūžijo šventas 
Jokūbas, yra visų jūsų asablyvas obovionzkas, idant po smerčio ir po 
sūdnos dienos nenugabentų jus velniai į peklą, užmovę griešną kūną 
ant baisių šakių. Tad paklausykite, brangūs broliai ir seserys Kristuje, 
kaip prociavojo šventas Jokūbas Viešpaties vynyčioje. 

Anuo metu Jokūbas su broliu savo Jonu sėdėjo valtyje, turėdami didį 
smūtką ant dūšios, nesant per visą naktį žvejodami nepagavo nė drab- 
niausios žuvelės. Ir vot prie jų, didžiame smūtke sėdinčių, prisiartina 
Jėzusas su didžia minia žmonių. Įžengęs į valtį švento Petro, kursai ten 
netoli buvo, Išganytojas liepė jam nuplaukti toliau nuog kranto ir už- 
mesti tinklą ant marių. Iš pirmo užmetimo sugavo tiek daug žuvų, jog 
bemaž tinklas neplyšo. Tada šv. Petras pašaukė Jokūbą ir Joną brolį, ku- 
rie priplaukę pripildė abi valtis žuvimis lig viršuj taip, jog bemaž valtis 
neskendo. Pakrutinti tokiu stebuklu, Jokūbas su broliu Jonu užmanė 
apleisti visa, ką turėjo, ir pristoti į slūžbą pas Išganytoją. 

Keletui dienų praslinkus, Viešpats Jėzus, vaikštinėdams ant kranto 
ežero Genezareto su šv. Petru ir Andriejumi, pamatė Jokūbą su Jonu 
bereperavojančius valtyje tinklus. Pašaukė anuos Jėzusas, idant eitų 
paskui jį. Abu broliu tuojaus paklausė balso Išganytojo, apleido tėvą, 
tinklus ir žvejus, kurie jiems slūžijo, paliko visa, ką turėjo ir ėjo paskui 
Kristusą. Už tokią veikią paslušenstvą juodu apturėjo nuog Išganytojo 
asablyvą malonę. Žinodama tai Salomėja, motina Jokūbo ir Jono, priėjo 
vieną kartą prie Jėzuso, prašydama neišmintingai, idant Viešpats kara- 
lystėje savo patalpintų jos du sūnus prie savo asabos, vieną po dešinės, 
o antrą po kairės. Išganytojas tada paklausė Jokūbo ir Jono, ar anuodu 
tur tikrą norą gerti iš to kieliko, iš kurio jis gers, tai yra, ar tur tikrą norą 
kentėti ir numirti už jį. Jokūbas atsakė, jog tur karščiausį norą pakelti 
mūką dėl Kristuso, ką paskesnėj ir išpildė, priimdamas mučelnikystės 
karūną. Šešiais mėnesiais pirm kančias savo, kada Išganytojas ėjo iš Ga- 
lilėjos į Judėją, atsitiko, jog samaritonai uždarė bromą vieno miestelio, 
neįleisdami Jėzuso prie savęs. Jokūbas ir Jonas, matydami tokį nedoru- 
mą anų žmonių, užsidegė rūstybe ir norėjo, idant ugnis iš dangaus nu- 
pultų ant to miesto. Bet Jėzus papeikė jų norą, primindams, jog dvasia 
evangelijos, kurią jis atėjo apsakinėti, yra tai dvasia mielaširdystės, o ne 
zemstos. Šv. Jokūbas buvo vienas iš tų trijų apaštalų, kuriuos Viešpats 
buvo paėmęs su savim į darželį alyvų laike savo modlitvos ir kruvino 
prakaitavimo. Dvasiai Šventai nužengus ant apaštalų, šv. Jokūbas pra- 

dėjo apsakinėti evangeliją po miestelius ir kaimus žydų žemės, kur darė 
ir didžius stebuklus, o potam išvendravojo į hišponų šalį. Mieste Sara- 
gosa iki šiai dienai galima regėti akmeninį stulpą, ant kurio apsireiškė 
šventam Jokūbui švenčiausia Marija pana ir įsakė išstatyti ten koplyčią, 
jos asablyvai šlovei pavestą. Ta koplyčia paskesniame laike tapo per- 
statyta į puikią bažnyčią, pramintą „Marijos Panos ant stulpo“. Vienok 
rašytojai pasakoja, jog šv. Jokūbas tiktai devynius pagonis teatvedė prie 
Kristuso. Dėl to neužilgo apleido hišponų šalį ir sugrįžo į žydų žemę, 
kur su didžiausiu atsidavimu apsakinėjo žodį Dievo ir darė didžius 
cūdus. Žydai, kurie tankiai stengėsi jį perkalbėti, negalėdami priešintis 
jo mokslui, o labiausiai matydami, jog cūdai, kuriuos darė, paded jam 
versti žydus prie Kristuso, užmanė jį numūčyti. Vieną dieną, kada šv. 
Jokūbas sakė pamokslą, įrodydams, jog Viešpats Jėzus yra tikru Dievu 
ir jog ant jo išsipildė cūdaunos pranašystės apie ateisiantį Išganytoją, 
žydai užpuolė ant šventojo, sumušė jį ir nuvedė prie karaliaus Erodo 
Agripos, anūko ano Erodo, kursai nužudė šv. Joną Krikštytoją. Skundė 
ji jogei nori sukelti žmones prieš karalių ir ciecorių. Agripa, kurs jau 
seniai laukė okazijos, idant galėtų įtikti žydams, prisakė nukirsti galvą 
Jokūbui. Atėjęs ant vietos nužudymo, šv. Jokūbas atsiklaupė, meldėsi 
ir macniai dėkavojo Viešpačiui Jėzusui, jog jam pirmutiniam iš apašta- 
lų daleido pralieti savo kraują dėl garbės Jėzuso Kristuso. Numūčytas 
pasiliko 44-se metuose po užgimimo Viešpaties Dievo, minavojimui 
gi jo bažnyčia paskyrė 25-ą dieną liepos. Tai toks buvo apiekūno jūsų 
bažnyčios gyvenimas. Iš to gyvenimo ir jums reikia imti priklodą, kaip 
požondkavoti savo gyvenimą. 

Kodėl viešpats Jėzus neišklausė prašymo motinos Jokūbo ir Jono, 
kuri geidė, idant vienas jos sūnus sėdėtų po dešinės, o antras po kairės 
Viešpaties? O neišklausė todėl, kad ir mūsų maldų tankiai Dievas ne- 
išklauso, kuomet neišmintingai prašom, geisdami tokių daiktų, kurie 
vietoj požitko pragaištį mums gali atnešti. Malda gera ir skutečna yra 
tada, kada mes prašom nuog Dievo sau ar artimui kokios norint gera- 
dėjystos arba malonės, atsiduodami ant valios Dievo. Ale jeigu kas pra- 
šytų, idant Dievas pakorotų jo neprietelį arba jo poną, arba jo perdėtinį, 
užleistų ant jo ligas, bėdas, atimtų nuog jo turtus ir kitą škadą padarytų, 
tokia malda būtų ne tiktai zlosliva ir neišmintinga, bet dar ir bezbožna. 
Kas taip meldžiasi, sunkiai griešija. Ščyrai yra pasakęs šv. Anicetas: 

Kas savo ponui nenor dovanoti 

Ir prašo Dievą aną pakoroti, 


Tas dvasios Kristo zupelniai nustoja 
ir pasidaro tarnas nelabojo. 


Brangūs broliai ir seserys! Dėl Jėzuso vardo perspėju jus, neprašykit 
Dievo koronės ant neprietelių, ant ponų ir ant tų, kurie jus krividija, 
nesang sunkiai sugriešysit ir papulsit stačiai ing peklą, kur būsit mūči- 
jami dieną ir naktį, pjaustomi peiliais, virinami smaloj, užmaunami ant 
geležinių šakių, iki raudonumo įkaitintų. Brangūs katalikai! Yr pekla! - 
staiga riktelėjo Nacickis, — ir abejoti apie buvimą peklos yr tai netikėti 
žodžiams Dievo, yr tai klausyti kalbos durnystos netikėlių! Bažnyčia 
šventa mokina, jog yr pragaras, yr amžinos mūkos, o palaidūnas bedie- 
vis šnek, jog peklos nėr. Padūmok gerai, žmogeli, ir žinok, jog bedievio 
žodžiai yr tručizna, vėtrijanti ir užmušanti tuos, kurie ukvatniai klauso 
jų. Prigimtas mūsų protas rodo buvimą peklos, nesang jei žemiški ka- 
raliai tur turmas dėl korojimo nepaklusnių, dėl ko tai Dievas, karalius 
visos pasaulės, neturėtų kalinės ant korojimo tų, kurie puikybės pasi- 
pūtime niekin majestotą jo. Bedievis, prieštaraujantis buvimą peklos, 
yr padabnas vagiui, prieštaraujančiam buvimą turmos. Jisai pašėlusioj 
durnystoj sako: „Nėr peklos, nėr kalinės, nebijau nieko!“ Taip dar bekal- 
bant, pasiuntiniai sūdžios pagavę jį suriš ir įmes ing kalinę. Nepasijus 
durnelis, kaip pasiliks pagautas ir įmestas į turmą, kaip ir prieštaraujan- 
tis esybę peklos bus įmestas ant amžinų baisiausių mūkų, pažins savo 
aklybę, bet suvėluota išmintis nebus anam naudinga. Bedievis priešta- 
raujantis buvimui peklos, yr padabnas ing Afrikos paukštį, strusa vadi- 
namą, kurs išvydęs medžioklius įkiš gaivą ing smiltis, tikėdamas dur- 
nystoj savo, jog niekas nematys jo; tuomet gaudytojai be didelio vargo 
užmušjį. Tikrybė peklos apreikšta taip aiškiai, jogei nė viena erezija nie- 
kados neprieštaravo buvimui peklos. Liuteriai ir kalvinai, naikindami 
mažne visus artikulus tikėjimo, nedrįst dasilytėti prie artikulo peklos. 
Nekuris (sako seni padavimai) aukšto stono jomylista Leoncijušas, už- 
kietėjęs bedievis, gyrėsi tuomi, jog netiki ing dangų nei ing peklą. Kartą 
laike didžio pokylio, esančio ano palociuje, likosi jam draugystoj priete- 
lio eiti per šventorių; suklupęs ant kaukolės, gulintios ant žemės, spyrė 
bliuznydams ir keikdams: „Šalin nuog manęs tuštis indas to, ko jau 
nėr!“ Draugininkas, būdams tikinčiu, atsiliepė, jog reik šėnavoti kaulus 
mirusių dėl dūšių, kurios dienoj prisikėlimo paims kaulus savo. Leon- 
cijušas, atsigręžęs prie kaukolės, tarė: „Jeigu dvasia, kuri tave gaivino, 
tur dar gyventi, tai tegul man apsako žinias iš ano svieto, užprašau ją, 
norsgi šį vakarą, pas save ant bankietą“. Vakare Leoncijušas, sėdėdams 
už stalo, kaip tik pradėjo apsakinėti draugininkams šventorinį vypad- 
ką; tuoj pakilo didis ūžims ir akyse visų pasirodė baisus paveikslas. 
Leoncijušas išbalo ir drebėdams nor išbėgti, bet baidyklė gvaltavnaj pa- 
gavus sukratė jį, daužydama jo galvą ing langinių ušoką. Nežinau, kiek 
tas apsakinėjimas pravdopodobnas, bet tas yr tikra, jogei ateis valanda, 

kurioj puikybė bedievių pasiliks nužeminta, o galvos jų bus sudaužytos 
nuo sūdžios gyvų ir mirusių. Broliai ir seserys! Klausiu jus, ar negana tų 
priklodų, idant patikėtumėt be skrupulų, jogei yr pekla ir amžinos mū- 
kos? O kokios tos mūkos, matysit dar iš vieno priklodo. Senovės isto- 
rija rodo tris garsingus baisenybėse kraugerius: Mezenasą, Akcijonušą 
ir Polarisą. Mezenasas liepdavo prasikaltuosius pririšti lenciūgais prie 
numirėlių ir taip palikdavo, pakol smarvė pūnančių kūnų nenusmaug- 
davo anuos. Akcijonušas turėjo kalinę, pripildytą visokių supuvimų, ir 
tenai šniūrais nuleisdavo prasikaltuosius, idant sopuliuose užtrokštų 
smarvėje. Polaris uždarydavo prasikaltuosius viduriuose žalvarinio 
jautio, kurį kaitindami liepsnomis degino gyvus žmones. Visos tos mū- 
kos labai baisios, bet tėr tiktai mažutėliu padabenstvu tų kančių, kokias 
datirst pekloje. Rymionai užmušėjus tėvų kišdavo ing maišą, pripildytą 
gyvačių, ir užrišę įmesdavo ing ežerą. Kitų vėl kūnus gelžimis draskė, 
paskui degino, kepė ant petelnios ir pirm numirimo in dalis kapojo. 
Tos ir visos kitos baisiausios šio svieto mūkos ir kankinimai, baigiantys 
smerčiu, negal nė biškį lygintis prie amžinų mūkų peklos. O Viešpatie, 
Viešpatie! - pakėlė balsą Nacickis, iškeldamas rankas į viršų, - susimilk 
ant mūsų, apsaugok nuo griekų ir amžinų mūkų pekloje! Klaupkimės, 
broliai ir seserys! — tai surikęs, pats atsiklaupė sakykloje, juo pasekė 
apačioje stovinčios moterys, vyrai priklaupė ant vieno kelio; kai kurios 
bobelkos ėmė žliumbti, kukčioti. - Melskim Išganytojo, idant mus sau- 
gotų, neleistų nelabajam vesti į pagundą, suminkštintų širdį valdovų ir 
ponų, neprietelius paverstų ing prietelius! Teikis, Viešpatie, palaiminti 
žmones tavo, idant sušelpti užtarimu švento Jokūbo apaštalo ir apieku- 
no, darbais ir paslušenstvu ponams savo tau įtiktų ir linksmybėj dvasios 
slūžytų, amen. 


Tuoj po pamokslo vyrai ėmė skirstytis, traukdami iš kišenės pypkes ir 
machorkos prikimštus apvalius maišelius, pagamintus iš veršiukų pūs- 
lių. Vyrais pasekė ir moterys. Bažnyčioje pasiliko tik vis dar žliumbian- 
čios ir nosis šnypščiančios davatkos, įbaugintos rūsčių „kaznodziejos“ 
žodžių, kuriais šventai tikėjo. O kad davatkai kunigo žodžiai, kokie jie 
bebūtų, yra aukščiausia tiesa ir įsakymas, rodo šis atsitikimas, buvęs 
tais metais Micaičių bažnytkaimyje (apie jį man, plyšdamas juokais, 
vaizdžiai papasakojo Armalis): kunigas Jagminas nekentė davatkų, 
ypač vienos, Barbė vardu, kuri jam per išpažintį pasakojo visokias ne- 
sąmones, laikydama jas „griekais“. 

- Tėveli dvasiškas, - kartą šnabždėjo Barbė Jagminui pro klausyklos 
langelį, - dideliai gėdinuos pasakyti smertelną grieką... - nuleido akis 
ir paraudo iki ausų. 


- Nepliurpėk, tik sakyk greičiau, - paragino ją kunigas. - Nenustok 
vilties, Dievas mielaširdingas. Tik ščyrai atlik pakūtą, kurią Dievo var- 
du uždėsiu. Na, klausau! 

- Buvo, tasgaties, nedėlios rytas, - ėmė šnabždėti padrąsinta Barbė. - 
Saulė ką tik pakilo, diena atrodė būsianti graži. Šokau iš lovos, persiže- 
gnojau, čiumpu, tasgaties, viedrą ir, poterius kalbėdama, bėgu vandens 
parsinešti. Mūsų šuliny vanduo neskanus, tad bėgu, tasgaties, per ple- 
cių pas Lukošių, ten daug skanesnis, iš šaltinėlio, visi pas jį semiasi... 
Bėgu, bėgu, tasgaties, poteriaudama ir vis misliju, kad tik iš pat ryto 
nesugriešyčiau: atsimenu, kad šiandien nedėlia, šventa diena, taigi ir 
griekas, jei ištiktų, dvigubas. Bėgu, tasgaties, ir prašau Dvasios Šventos, 
kad apsaugotų nuo nelabojo. Plecius, kur bėgu, tuščias, niekur nė dva- 
sios, tik vidury akmuo. Aš, tasgaties, prie to akmens, aš prie akmens, 
taip mane ir traukia; matyt, nečysta sila gundė. Pribėgu, tasgaties, pasi- 
lenkiu prie akmens ir - pasigailėk mane, Viešpatie - sugriešijau... 

- Ką padarei? - susidomėjo kunigas. 

- Tėveli dvasiškas, — šnabžda Barbė, - ničnieko nepadariau, tik... pa- 
mačiau. 

—Ką pamatei? 

- Kad sarmata sakyti, - atsiduso davatka. 

- Greičiau sakyk, - sukandęs dantis šnibžda kunigas. - Ką pama- 
tei? 

—- Ogi plaukelį, - žlimbdama sako Barbė. 

- Pamatyti plauką dar ne griekas, - nusiramino kunigas, tikėjęsis 
visai ką kita išgirsti. - Ką padarei su tuo plauku? 

- Aš jo nejudinau iš vietos, - šnabžda Barbė, - tik, tasgaties, tik... 
griešnai apie jį pamislijau, - baigė rausdama. 

- Ką pamislijai? - klausia kunigas, kuriam jau įkyrėjo Barbės ple- 
palai. 

- O pamislijau, - drebančiu balsu prisipažįsta Barbė, - pamislijau, 
kad gal iš sarmatlyvos kūno dalies yra tas plaukelis... 

Kunigas supyko ir nutarė davatkai atkeršyti. 

- Tavo griekas yra nečystatos griekas, taigi ir pakūtą tau užduodu 
nečystą, - rimtai pašnabždėjo Jagminas. - Pagauk mano Margi ir, kal- 
bėdama „Sveika Marija“, pabučiuok jam į uodegą. 

Atgaila Barbei pasirodė nesunki, palyginus ją su nuodėmės didumų; 
tik visa bėda, kad klebono Margis buvo labai piktas šuo. Klebonijos 
gyventojai negalėjo suprasti, ko ta Barbė kiauras dienas tūpčioja apie 
šuns būdą; tik vienas Jagminas žinojo paslaptį ir, matydamas pro langą 
davatkos manipuliacijas aplink šunį, piktai šypsojos. Kartą pastebėjus, 

kad Margis snaudžia, Barbė keliaklupsčia prislinko prie jo ir pasilenkė 
atlaikyti įsakytą atgailą. Bet Margis pašoko ir įkando davatkai į nosį. Po 
to Barbė nutarė prijaukinti šunį: kaulai ir mėsos gabalai taip paveikė 
Margį, jog jis galop leido Barbei įvykdyti kunigo įsakymą. 

Šitame, anot tėvo, „garsiausio kaznodziejo“ pamoksle mane nuste- 
bino daugybė kalbos barbarizmų, kurių nevartojo klebonas Vizbaras 
ir kurių vengė studentai politechnikai. Jau XIX-ojo amžiaus pabaigoje 
buvo gerokai pavalyta bažnytinė kalba, labiausiai kunigų Maironio ir 
Tumo pastangomis. Tačiau senosios kartos kunigai, kaip buvęs Kurtu- 
vėnų klebonas Gutovskis ir dabartinis altarista Dovnarovičius, talmu- 
diškai prisirišę prie amžiais vartotų barbarizmų, atsisakydavo vyti iš 
kalbos svetimybes ir po senovei kriokė: „Šventas Dieve, šventas ma- 
cnas, šventas nesmertelnas“. Prie tokių talmudistų, matyti, priklausė ir 
kaznodziejas Nacickis. 

Po mišparų, kuriuos šauniai pagiedojo mūsų Armalis, visi kunigai 
susirinko valgomajame prie ilgo stalo, apkrauto kaimiškais užkan- 
džiais - pripjaustytu kumpiu, lašinukais, salcesonais, sūriais. Abiejuose 
stalo galuose stovėjo dideli ąsočiai gelsvos giros, kurią ypatingai skaniai 
mokėjo pagaminti senė Vizbarienė, klebono motiną; ji taip pat išvirė 
aukso spalvos krupniką, kurio du buteliai buvo pastatyti greta anų ąs0- 
čių su gira ir kurį tuoj ėmė ragauti stiprių gėrimų mėgėjai - kuršėniškis 
Nacickis ir Jagminas iš Micaičių. Stalo vidurį puošė didelis apvalas tor- 
tas, atlaidų proga atsiųstas grafienės. Ji įsakė ir klebono inicialus J. V. 
liukru išrašyti. Armalis pastebėjo netaktą įsimylėjusios grafienės ir, 
šaukštu iškabinęs raidę V., paliko tik J., o tą raidę galima buvo suprasti 
kaip atlaidų kaltininko Jokūbo inicialą. Be stalą supančių kunigų ir ke- 
turių studentų politechnikų pastebėjau greta kunigo Vizbaro vidutinio 
ūgio, jauną ir liesą, geltonplaukį vyrą su nunešiota studentiška tužurka. 
Krito į akį jo plati ir aukšta kakta, kurios apačioje blizgėjo pailgos for- 
mos pilkos akys - tokios didelės, kad atrodė net kiek išverstos. Studento 
veidas juo žemyn, juo ėjo siauryn ir baigėsi gelsva smailia barzdike, 
viršum kurios tįsojo nusvirę, irgi gelsvi, ūsiukai, išdygę ant tiek siau- 
ros viršutinės lūpos, jog beveik visą laiką buvo matyti pora priešakinių 
dantų. Kai baigę užkandžiauti svečiai susėdo prie to paties stalo pietų, 
atsitiktinai atsidūriau greta Armalio. Patylomis paklausiau jo, kas tas 
studentas ir iš kur jis. 

- Povilas Višinskis, - pašnabždėjo Armalis, - atvažiavo tartis su gra- 
fais dėl mokytojo vietos pas juos. 

Išgirdęs studento vardą, prisiminiau, ką apie jį sakė man anuomet 
Pavyšnio kerdžius: kad jis esąs „svieto lygintojas, cicilikas“, antras 

Rozovas. Pradėjau stebėti studentą, ir buvo ko; visai nebuvo panašus į 
keturius studentus politechnikus, pagal kuriuos bemaž jau buvau su- 
sidaręs nuomonę apie tai, koks turi būti studentas (išskyrus, aišku, Ro- 
zovą, kurį laikiau išimtim.ix lyginau su Turgenevo Bazarovu). Iš karto 
buvo matyti, kad Višinskiui svetimas. bet koks išdidumas, arogantiš- 
kumas, pagrindinis anų politechnikų bruožas. Įtraukęs galvą į pečius, 
sėdėjo ramiai, bendrame pokalbyje nedalyvavo, tik tyliai atsakinėjo į 
klausimus kunigo Vizbaro, kuris, matyti, pažinojo jį iš seniau ir dabar 
teiravosi apie bendrus pažįstamus, čia pat nepamiršdamas raginti, kad 
valgytų. Višinskis mažai tevalgė, tik savo išverstomis akimis dairėsi po 
kambarį ir svečius, palaikydamas veide tartum sustingusią šypseną. 
Kai kunigas Verblovskis papasakojo kažkokį anekdotą ir visi garsiai 
juokėsi, o politechnikai žvengė kaip arkliai, Višinskio šypsena paliko, 
kokia buvo anksčiau, ir garsiai jis nesijuokė (per keletą mūsų pažinties 
metų nesu matęs Višinskio garsiai juokiantis, nors buvo linksmo būdo, 
ir šypsena jo veide nepranykdavo). Višinskio krūtinė buvo sustingusi, 
ir nemačiau (nei tada, nei vėliau), kad ji bent kiek kilnotųsi jam kvėpuo- 
jant. Šia proga ateina į galvą mintis, kad turbūt visos kvėpavimo organų 
ligos pareina nuo nemokėjimo taisyklingai kvėpuoti. Nuo pat kūdikys- 
tės motina moko vaikus, ką galima valgyti bei gerti ir ko negalima, rū- 
pinasi vidurių išvalymu, teikia dietos patarimų, - žodžiu, vaiko kūno 
mityba yra nuolat prižiūrima, koreguojama. Tačiau vaiko kvėpavimas, 
jo mokėjimas išvėdinti plaučius paliekamas savieigai, gyvybiniam ins- 
tinktui. Žinoma, daugumas vaikų nuo pat mažens savaime pagauna 
kvėpavimo ritmą ir pakankamai vysto krūtinės ląstą. Bet yra nemaža ir 
tokių vaikų (net ir suaugusių žmonių), kurie dėl įvairiausių priežasčių 
įpranta kvėpuoti netaisyklingai, jų krūtinės ląsta neišsivysto, ir didesnė 
plaučių dalis lieka nenaudojama, silpnėja, ilgainiui atrofuojasi. Tokioje 
apmirusioje plaučių dalyje lengvai veisiasi tuberkulės, kurios padaugė- 
jusios persimeta į gyvas plaučių dalis, ir žmogus suserga džiova. Užuot 
pasimokęs taisyklingai kvėpuoti, ligonis vyksta į kurortą, bet ir ten, 
nemokėdamas įkvėpti ir iškvėpti gaivinantį orą, sveikatos nepataiso. 
Kvėpavimo reikšmę ir mokėjimą taisyklingai kvėpuoti ypatingai ver- 
tina Indijos gydytojai, bet to negalima pasakyti apie mūsų higienistus. 
Tuo tarpu oras žmogaus organizmui yra svarbesnis už maistą: be valgio 
galima kelias paras gyventi, o be oro ir penkių minučių neištversi. Tiesa, 
dainavimo mokyklose dėstomos kvėpavimo taisyklės ir atliekami tam 
tikri kvėpavimo pratimai, bet su tais dalykais susipažįsta labai mažas 
žmonių nuošimtis. Esama visokių populiarių veikalų žmogaus sveika- 
tos palaikymo srityje, tačiau brošiūros „Kaip reikia kvėpuoti“, deja, ne- 

teko aptikti. Studentaudamas Petrapily, apsirgau džiova, ir gydytojai, 
į kuriuos kreipiausi, tartum susitarę, visi liepė vykti į Krymą; bet tam 
neturėjau nei lėšų, nei noro. Vienas draugas studentas, žinomas kaip In- 
dijos jogų garbintojas, pastebėjo mane kvėpuojant ne taip, kaip reikia, ir 
pamokė gilaus, ritmingo kvėpavimo. Džiovos reiškiniai veikiai išnyko. 
Bet tada (1902 m.) aš pats viso to dar nežinojau ir tuo reikalu pasikalbėti 
su Višinskiu negalėjau. Tačiau jei ir būčiau galėjęs jam ką patarti, buvo 
per vėlu: džiova jau buvo tiek jį nukamavus, kad ir taisyklingas kvėpa- 
vimas nieko čia nebūtų padėjęs. 

Pietų metu stipraus krupniko prisisiurbę kunigai pliurpė visokius 
niekus, ir šeimininkai (klebonui Vizbarui), kuris vien giros teragavo, 
buvo gėda dėl savo konfratrų. Taigi jis nusisuko nuo svečių į Višinskį 
ir tyliai su juo šnekėjo. Iš tų kunigiškų pliurpalų, dėl kurių kildavo ho- 
meriškas juokas, į atmintį įstrigo vienas anekdotas, pasakotas kunigo 
Verblovskio. Kažkoks turtingas lenkų bajoras įsigeidė skirtis su žmona. 
Skyrimosi priežastys buvusios menkos, ir vietos dvasiškija atsisakiusi 
patenkinti bajorą. Tada užsispyrėlis nutaręs kreiptis į patį popiežių [...]. 
Bajoras buvo girdėjęs, kad su popiežium galima esą kalbėti tik loty- 
niškai, gi šis be lenkų kalbos kitokios nemokėjęs. Vienas advokatas jį 
nuraminęs: su popiežium kalbos trumpos, ir reikią išmokti tik tris loty- 
niškus sakinius, iš kurių vieną reikia pasakyti atsiklaupus prieš popie- 
žių ir bučiuojant jo šliurę, antrą - įteikiant prašymą ir trečią - popiežiui 
laiminant, audiencijai pasibaigus. Tuos tris sakinius advokatas surašęs 
popiergaly ir įteikęs vykstančiam į Romą bajorui. Kelionė buvus ilga 
(tada keliavę dar arkliais), ir bajoras turėjęs pakankamai laiko juos iš- 
mokti. Atsiklaupęs prieš popiežių ir pabučiavęs jo šliurę ant kojos, ba- 
joras prabilęs: 

- Sanctissima papa! (O jam reikėję pasakyti „sanctissime papa“, nes 
tatai reiškia „švenčiausias popiežiau“, gi jo pasakymas „sanctissima pa- 
pa“ reiškia „švenčiausioji papa“. Bajoro, matyt, būta silpnos galvos: per 
dviejų kelionės mėnesių mokymąsi neišmoko „sanctissime“ ir pasakė 
„Sanctissima“; dėl tos vienos raidės žodžio galūnėje visas jo reikalas 
nuėjęs velniop.) 

Išgirdęs tokį keistą kreipimąsi, užsigavęs popiežius atrėžęs: 

- Non sum femina (aš ne moteris). 

Pamokytas bajoras sako savo antrą sakinį: 

- Documentum habeo (turiu įrodymą), - ir kiša popiežiui savo žmo- 
nos neištikimybės aprašymą. 

Šventasis tėvas atstumia jo ranką su prašymu ir įtūžęs viena tepa- 
sako: 


- Asinus (asilas). 

Čia bajoras, mušdamasis į krūtinę ir lenkdamas galvą iki popiežiaus 
šliurės, sušunka savo trečią iškaltą sakinį: 

- Non sum dignus (nesu-vertas). 


Po pietų kun. Vizbaras pristatė mane Višinskiui, atrekomendavęs kaip 
grafiuko Kocio mokytoją. 

- Iš jo gali šį tą sužinoti tamstai rūpimu klausimu, - pasakė Višins- 
kiui. 

Šis, nieko nesakydamas, tik maloniai šypsodamasis, paėmė mane po 
ranka ir nusivedė į saloną, kur pasisodino ant sofos greta savęs. 

- Aš joks mokytojas, - bandžiau atitaisyti klebono komplimentą, — 
tik gyvenu Šiauliuose su grafiuku, kaip sakoma, dėl kompanijos. 

- Bet tamstai turbūt tenka kartais ir pamokyti jį, jei ko nesupranta? - 
tyliai paklausė Višinskis, išplėtęs į mane akis. 

- Retai, bet tenka... kartais. 

- Girdėjau, - kalbėjo Višinskis, nebežiūrėdamas į mane ir nuleidęs 
galvą, - kad Čiurliui išvykus į Petrapilį, grafai ieško mokytojo... Atva- 
žiavau pasisiūlyti ir pasitarti dėl sąlygų. Taip pat esu girdėjęs, kad gra- 
fienė -jos rankose, rodos, visi reikalai, - šykšti be saiko. Nežinau, ar tai 
tiesa... Tamsta neįsižeisk už nemandagų klausimą, bet man būtų įdomu 
žinoti, kokiomis sąlygomis tamsta pamokai arba, kaip sakai, sudarai 
kompaniją grafiukui, - nusišypsojo Višinskis, vėl įsmeigdamas į mane 
savo dideles akis. 

Jis kalbėjo tyliu, bet tokiu nuoširdžiu balsu, kokiu su manim niekas 
iš vyresniųjų dar nebuvo kalbėjęs. Pasijutau įveiktas jo ir, visuomet už- 
sidaręs, nekalbus, čia atvira širdžia papasakojau jam apie žeminančias 
sąlygas, kuriomis buvau įsipareigojęs gyventi su Kociu, apie motinos 
išnaudojimą, apie grafienės šykštumą. 

Višinskis sėdėjo įtraukęs galvą į pečius ir įsmeigęs akis į vieną tašką 
grindyse. Jis nekvėpavo ir atrodė tartum sustingęs. 

- O czym tu tak gadacie na ustroniu? - Priėjo prie mūsų jau ge- 
rokai įkaušęs kun. Nacickis ir, nelaukdamas atsakymo, atsisėdo greta 
Višinskio. - Može pan juž i tego mtodzienca ošwiecasz i z prawej drogi 
prowadzisz na bezbožne manowce?! 

Nacickis garsėjo ne tik kaip gabus „kaznodziejas“, bet ir kaip ener- 
gingas kovotojas su bedievybe, kuri tais laikais ėmė stipriau reikštis 
Žemaitijoje ir veikiai suskaldė inteligentiją į dvi priešingas stovyklas, 


' Apie ką čia taip kalbate, pasitraukę nuo kompanijos? Gal tamsta ir šitą jaunuolį 


„apšvieti“ ir iš teisingo kelio vedi į bedievybės šunkelius? (Ienk.) 

į bedievius ir dievotus. Anųjų tarpe veikliausiai pasireiškė Višinskis, o 
pastarųjų — Marija Pečkauskaitė. Kiekvienai progai pasitaikius, Nacickis 
gynė [...] katalikybę ir puolė priešingą stovyklą, bedievybę. Ir dabar jis 
ieškojo priekabių, kad galėtų sukelti ginčą dėl tikybos ir pulti bedievius. 
Ginčas su bedievių „herštu““ ypatingai masino Nacickį. Bet atrodė, kad 
Višinskis nėra linkęs ginčytis, ir jis ramiausiai atsakė: 

- Nic podobnego... Tak sobie rozmawiamy?. 

Nacickiui temokant žemaitiškai tiek, kad galėtų sakyti savo pamoks- 
lus, ir už bažnyčios sienų kalbant tik lenkiškai, tolimesnis pokalbis vyko 
lenkų kalba. 

- Kaip patiko tamstai šios dienos pamokslas? - kreipėsi į mane Na- 
cickis. 

- Atrodo, kad buvo sustatytas pagal visas kalbingumo taisykles, - 
vengiau tiesioginio atsakymo, — exordium, expositio, narratio, argu- 
mentatio, conclusio?. 

- O tamstai? - paklausė Višinskį. 

— Atvažiavau jau sumai prasidėjus, - nusišypsojo Višinskis, - ir į 
bažnyčią nėjau, taigi ir pamokslo negirdėjau. 

- Tamsta, kaip sako žmonės, apskritai nesi linkęs lankyti bažnyčią? - 
suraukė antakius Nacickis. 

— Nesu, - tyliai, bet tvirtai atsakė Višinskis. - Kartais, žinoma, nuei- 
nu su pažįstamais dėl kompanijos arba su giminėmis, kad nesipiktintų, 
matydami mane negerbiant to, ką jie gerbia, šiaip nematau reikalo lan- 
kyti bažnyčią. Ir laiko gaila... 

- Gaila laiko Dievui pagerbti? - pakėlė balsą Nacickis. 

Keli kunigai, vienas kitas su papirosu dantyse, priėjo pasiklausyti, 
ko taip karščiuojasi Nacickis. 

- Nėra Dievo, nėra ko ir gerbti, - ramiai, paprastu balsu pasakė Vi- 
šinskis, tokiu paprastu, kaip jai pasakytų „nėra knygos, nėra sąsiuvi- 
nio“ ar ko kito. 

Aš turbūt išsižiojau iš nustebimo. Pamenu tik, kad užėmė kvapą, 
girdint, kaip šis menkutis, palyginant su išsipenėjusiais kunigais, šis 
vos kvėpuojantis jaunuolis drąsiai triuškina patį šventikų egzistavimo 
pagrindą. Susirinkę kunigai įvairiai reagavo į šiuos du, vos girdimu 
balsu pasakytus žodžius „niema Boga“*: mūsų altarista Dovnarovičius 
skubiai pasišalino, tartum užuodęs nepakenčiamą smarvę. Jagminas iš 


vadeiva (lenk.). 

Nieko panašaus... Taip sau šnekučiuojam (lenk.). 

įžanga, išdėstymas (planas), pasakojimas, argumentavimas, pabaiga (lot). 
„nėra Dievo“ (lenk.) (red. pastaba). 

Micaičių paėmė po ranka Verblovskį ir nusivedė jį prie lango, bambė- 
damas „to jakiš bzik“" ir laikydamas prie kaktos rodomąjį pirštą. Jusius 
iš Kelmės ir Dargužas iš Kužių paliko vietoje, ironiškai šypsodamos ir 
laukdami, kuo tas pokalbis pasibaigs. Nacickis iš pradžių paraudonavo, 
paskui išbalo, persižegnojo ir, kiek galėdamas ramiau, pasakė: 

- Tegu Visagalis atleidžia tamstai ir nebaudžia už šiuos šventvagiš- 
kus žodžius, kai stosi prieš Jo teismą. O tatai gali netrukus įvykti, juk 
su sveikata „švak“. 

— Man neaišku, apie kokį teismą galima kalbėti, jei nėra teisėjo, - pa- 
kėlė akis Višinskis į Nacickį, kuris jau buvo pašokęs nuo sofos. 

- Viešpatie Dieve, - vėl ėmė kelti balsą Nacickis, - pagalvok, ką sa- 
kai! Galima ginčytis dėl apeigų, dėl būdų garbinti Dievą, dėl įvairių 
tikėjimo dogmų, bet abejoti dėl Dievo buvimo ir, kas dar baisiau, net 
neigti tą Dievo buvimą, tai jau tikra beprotybė! 

Višinskis tylėjo, nuleidęs akis. Vos žymi šypsena kraipė jo lūpas. 

„Kaznodziejas“ kalbėjo toliau ramesniu balsu: 

- Tamsta jau nemaža esi išėjęs mokslo. Ar kur skaitei, kad būtų kokia 
tauta be religijos? Net laukiniai žmonės gerbia stabus, tiki kažkokiu 
savo dievu... 

- Tiki dievu todėl, kad yra laukiniai, tamsūs, - tyliai pasakė Višinskis. 

- Oviso pasaulio šviesuomenė, inteligentai, - vėl pradėjo karščiuotis 
Nacickis. - Tamsta manai, kad jie netiki Dievą esant? Jei taip galvoji, 
smarkiai klysti. Tamsta vienas drįsti netikėti! 

- Ne aš vienas, - pakėlė galvą Višinskis, - yra ir daugiau tokių... 

- Tokių, kurie negalvoja, tokių besmegenių akiplėšų! - riktelėjo Na- 
cickis, paskui apsiraminęs klausė. - Argi tamstai niekuomet neatėjo į 
galvą toks klausimas, iš kur atsirado pasaulis? Iš kur atsirado visa ne- 
gyvoji ir gyvoji gamta? Iš kur atsirado žmogus? Jei tokį klausimą pasi- 
statytum, tuoj ir atsakymas atsirastų: yra kažkokia aukščiausia jėga, yra 
visagalė būtybė, kuri leido visus daiktus, visą pasaulį, yra Dievas... 

— O kas Dievą leido? Kas jį sutvėrė? - nusišypsojo Višinskis. 

— Dievo niekas negalėjo sutverti, jis yra pats iš savęs. 

- Jei Dievas gali būti pats iš savęs, kodėl negali būti gamta pati iš 
savęs, niekieno nesutverta? - tyliai paklausė Višinskis. 

- Kad Dievas yra pats iš savęs, taip man sako širdis! - riktelėjo Na- 
cickis, dešinę ranką dėdamas ant širdies. 

- Kad gamta yra pati iš savęs, taip man sako protas, — vos girdimai 
ištarė Višinskis, pirštu paliesdamas kaktą. 


* „Tai kažkoks pamišėlis“ (Ienk.). 


Nacickis apsisuko vietoje ir nuėjo kažką bambėdamas. Išgirdau tik 
du kiek balsiau jo pasakytus žodžius: „skonczony warjat“'. 


laikrodėlį, - grafai jau bus papietavę. 


Tą pačią dieną vėlai vakare Višinskis iškeliavo iš Kurtuvėnų, prieš iš- 
važiuodamas, dar kartą atsilankė klebonijoje ir papasakojo klebonui 
Vizbarui, kaip vyko ir pasibaigė derybos su grafiene. Pasakojimą gir- 
dėjo ir Armalis; iš jo ir aš sužinojau. Buvę taip. Grafienė (grafo jis ir 
nematęs) maloniai jį priėmus ir sutikus mokėti pareikalautą metinį 
600 rublių atlyginimą. Be to, įsipareigojus nemokamai duoti atskirą 
kambarį palociuje ir teikti visą maistą - pusryčius, pietus ir vakarienę. 
Višinskis paprašęs parodyti kambarį. Grafienė nusivedus jį į pirmą 
aukštą, atidarius iš koridoriaus duris į nedidelį tamsoką kambarį ir 
pasakius: 

- Choč niedužy, ale bardzo mily i pod každym względem wygodny 
pokoik. Panu tu będzie wcale dobrze, jestem pewna?. 

Kambarys Višinskiui nepatikęs: siaurutis, su vienu langu ir nesaulė- 
toje pusėje. Kai užsiminęs apie tai, jog jo sveikatai reikalinga kuo dau- 
giausia saulės ir oro, grafienė susirūpinus... tik ne jo sveikata, o dėl to, 
kad jis drįstąs nesutikti su jos paskirtu kambariu: 

- Alež, mėj panie, w nocy stonce niepotrzebne, zaš we dnie pan 
będzie ze swemi uczniami; pokėj, w ktėrym będą odbywač się zajęcia 
iktėry my nazywamy „klasą“, jest akurat na stonecznej stronie, a więc 
tak, jak pan žyczy. Co do powietrza, jego będzie tu dostatecznie, zwtas- 
zcza ježeli pan nie będzie zamykai drzwi na korytarz, gdzie zawsze 
wiatr wiejes. 

Reikia pasakyti, kad per visą pirmą aukštą ėjo ilgas ir siauras tartum 
koks tunelis koridorius, kurio abiejuose galuose buvo durys - vienos 
stačiai į lauką, antros į vestibiulį. Durys tos paprastai buvo atdaros, ir 
vėjas laisvai švilpė per visą koridorių. Iš abiejų koridoriaus šonų rikia- 
vosi keliolika durų - į įvairaus dydžio ir įvairios paskirties kambarius. 
Kai kuriuose jų buvo dirbtuvės (siuvyklos, verpyklos, skalbyklos...), 
kituose gyveno rūmų tarnaitės ir įnamės, dalis kambarių buvo skirta 


1! „beprotis“ (lenk). 

2  Norsnedidelis, bet labai jaukus ir visais atžvilgiais patogus kambariukas. Ponui čia 
bus labai gerai, esu tikra (lenk.). 

Bet, mano pone, naktį saulė nereikalinga, gi dienos metu tamsta būsi su savo mo- 
kiniais; kambarys, kuriame vyks darbas ir kurį mes vadiname „klase“, yra kaip tik 
saulėtoje pusėje, taigi taip, kaip tamsta pageidauji. O dėl oro, jo čia bus pakankamai, 
ypač jei tamsta neuždarinėsi durų į koridorių, kur visuomet pučia vėjas (lenk.). 

svečiams; kita dalis buvo neužimta ir neapstatyta. Vieną iš tokių ne- 
užimtų kambarių paskyrė grafienė Višinskiui, pirma įsakius įnešti į jį 
lovą, staliuką ir dvi kėdes. 

-W tym milym pokojų; = gyrė kambarį grafienė, - caly rok mieszkal 
pan Czurlis i byt bardzo zadowolony; nie uskaržai się ani na brak ston- 
ca, ani na to, že w nim powietrza za mato. Zresztą pan sam przekona 
się, gdy tu zamieszka!. : 

Grafienės argumentai kambariuko naudai nepaveikę Višinskio, ir jis 
mandagiai, bet griežtai atsisakęs jame gyventi. Tada grafienė pradėjus 
atidarinėti duris į kitus iš eilės neužimtus kambarius. Visi jie buvo maž- 
daug tokie pat kaip ir tas, nuo kurio atsisakė Višinskis. Kai jau nelikę ko 
rodyti, grafienė ironiškai nusišypsojus ir pasakius: 

-Panoczywišcie przywyktdo wielkich wygėd... Chybatrzebabędzie 
umiešcič pana w jednym z pokojow, przeznaczonych dla gošciž. 

Dabar ji parodžius didelį, keturių langų kambarį su mažu prieškam- 
bariu; du langai buvę saulėtoje pusėje. Patalpos apstatymas patikęs Vi- 
šinskiui: kambario vidury - divonas, prie lovos kilimukas, marmurinė 
prausykla, veidrodis, spinta baltiniams ir drabužiams, du stalai, kelios 
kėdės ir fotelis. 

Prieš atsisveikindamas, Višinskis paklausęs, kokius jis gaus pusry- 
čius: 

- Jei būčiau sveikas, - pasiaiškinęs, - tatai man būtų vis tiek. Bet 
gydytojų liepiamas turiu rūpintis pagerintu maistu. 

Sužinojęs, kad rytmetį jam bus atnešama į kambarį du riekiai juodos 
duonos, kelios virtos bulbės, - kartais nuskustos, kartais su „mundi- 
rais“ (nenuskustos) - sviesto, sūrio riekelė ir arbatos puodelis, jis pa- 
prašęs dar stiklinę pieno ir porą virtų kiaušinių. 

-Dwajajka codzien? — nustebo grafienė, - to znaczy, že pan rankami 
będzie zužywai dwėch kogutėw! Szklanka mleka i owszem; lecz para 
jaj - to juž zbytek, i nawet niezdrowo! Wszak cztery kartofle z maslem - 
to samo, co jedno jajko. Niech pan spožyje osiem kartofli, i nie trzeba 
bedzie jąj?. 


Tame jaukiame kambary visus metus gyveno p. Čiurlys ir buvo labai patenkintas; nė 
karto nesiskundė nei saulės stoka, nei tuo, kad jame oro per maža. Pagaliau ponas 
pats įsitikinsi, kai čia apsigyvensi (lenk.). 

Tamsta, aišku, pripratai prie didelių patogumų... Turbūt reikės tamstą patalpinti 
vienam iš kambarių, skirtų svečiams (Ienk.). 

* Du kiaušiniai kasdien? Tas reiškia, kad tamsta kas rytą suvartosi po du gaidžius! 
Stiklinę pieno - mielu noru; bet du kiaušinius - tai jau per daug, ir net nesveika! Juk 
keturios bulvės su sviestu — tas pat kas vienas kiaušinis. Suvalgyk tamsta aštuonias 
bulves, ir nereikės kiaušinių (lenk). 

Višinskiui nesutikus su tokia grafienės aritmetika ir pareiškus, kad 
jo sveikata neleidžianti atsisakyti nuo kiaušinių, grafienė pamurmėjus 
galop sutikus. 

Ji paskui pasakojo kun. Vizbarui, jog buvo šokiruota negirdėtu šio 
studento akiplėšiškumu, ir nenurodė jam jo vietą tik todėl, kad iš pažįs- 
tamo dvarininko Dymšos buvo girdėjusi, jog jis esąs geras pedagogas ir 
būsiąs naudingas vaikams. 


XV 


Povilo Višinskio biografija - Jo pažiūros ir visuomeninis veikimas - Garduose su agronomu Ton- 

keliu ir jo seseria - Vėl pas Zažeckį - Vincento ir Hanusios likimas — Repetitoriaus žydo Rafaelio 

Kairovskio buitis, gabumai, pasaulėžiūra - Vladimiras Labanovskis ir jo lietuviškas patriotizmas — 
Pokalbis su bičiuliais apie visatą, atsitiktinumą ir tikslingumą 


Apie Višinskio gyvenimą ir veiklą turime nemaža žinių, taigi smulkiau 
apie jį čia nekalbėsiu; pasitenkinsiu trumpu jo gyvenimo atpasakojimu 
ir sustosiu kiek ties tais jo būdo bruožais, kurie išlikusioje apie jį litera- 
tūroje nėra pakankamai nušviesti. 

Ušnėnų kaimo (Užvenčio rajono) ūkininko Adomo Višinskio sūnus 
Povilas gimė 1875 m. birželio mėn. 15 d. 1886 metais stojo į Šiaulių gim- 
naziją, kurią baigė 1894 m. Tų pačių metų rudenį įstojo į Petrapilio uni- 
versiteto Gamtos mokslų fakultetą, kur ypač susidomėjo paskaitomis 
garsaus anuomet anatomijos profesoriaus Leshafto. Negaudamas pa- 
ramos iš tėvo, kurio nepaklausė ir nestojo į kunigų seminariją, gyveno 
vargingai, vertėsi pamokomis. Mokslo metams pasibaigus, gavo namų 
mokytojo vietą vienoje viloje prie jūros. Drėgnas pajūrio oras blogai 
paveikė jo sveikatą; ėmė sirgti nuolatine sloga, užsikrėtė džiova. Gydy- 
tojai patarė nedelsiant kraustytis iš čia kur nors į pietus. Višinskis grįžo į 
Ušnėnus. Kaip tėvas elgėsi su juo, galima suprasti iš Žemaitės vaizdelio 
(„Prie užvertos langinės“), kuriame aprašomas ligonis studentas (atseit 
Povilas Višinskis). Cituoju tėvo pokalbį su motina. Ši būgštauja, kad 
ligonis nenumirtų, o tėvas sako: 

= Tenusprogstie! Nieko neturiu ir nieko neduosiu! Kur nori, tetrūks- 
tie galvos! Kad važiuotų į Kauną (suprask - į kunigų seminariją), kiek- 
vienas - ir aš, ir dėdė, visi - duotumėm. 

Motina: 

- Kas iš to Kauno!.. Jis toks silpnas, seminarijoje tuojau numirtų... 

- Kad ir numirtų, - kalbėjo tėvas, - bent su Dievo valia!.. O dabar 
išmoks tik visų niekų, atstos nuo vieros... 

Rudenį Višinskis vėl išvažiavo į Petrapilį. Sveikata jo kiek pasitaisė; 
iš dalies prie to prisidėjo ir kaimynė Žymantienė (Žemaitė), pas kurią 
gaudavo sočiau pavalgyti. 1896 metų vasarą Višinskis keliauja po Že- 
maitiją, lankydamas Šiaulių; Raseinių, Telšių ir Kretingos sričių kaimus. 
Tenjis renka medžiagą antropologinei žemaičių charakteristikai, pasiry- 
žęs parašyti ta tema konkursinį darbą, paskelbtą Petrapilio universiteto 
geografijos katedros. Į rudenį sveikata pablogėjo, ir jis kurį laiką gydosi 
Jaltoje (Kryme), mokydamas prof. Kondakovo vaikus. 1897 metų vasarą 
Višinskis leidžia Užvenčio apylinkėse, rinkdamas žemaičių tautosaką 
ir atlikdamas antropometrinius matavimus, reikalingus jo moksliniam 
darbui. Šį darbą tęsia Jaltoje, kur antrą kartą buvo nuvykęs dėl vėl pašli- 
jusios sveikatos. Atėjus terminui pristatyti darbą, Višinskis siunčia jį, ne 
visai užbaigtą, į konkursinę komisiją, kuri pripažino darbą vertu pagy- 
rimo („počiotnyj otzyv“); jeigu darbas būtų užbaigtas, jis gautų aukso 
medalį. 1898 m. vasarą Višinskis gyvena Joniškėlyje pas daktarą Petke- 
vičių, Gabrielės Petkevičaitės (Bitės) tėvą. Visą universiteto kursą jis jau 
buvo išklausęs, bet valstybinių egzaminų nusistatė nelaikyti: buvo pats 
laikas „grįžti atgal prie savo vargstančių brolių ir jiems padėti kovoti dėl 
geresnės ateities“!. Tų pačių metų rudenį Višinskis su G. Petkevičaite 
ir Petru Avižoniu (vėliau medicinos profesorius) išsirengė į kelionę po 
Lietuvą. Pirmas ilgesnis keliauninkų sustojimas buvo Pernaravos dva- 
re (netoli Ariogalos), kur gyveno susipratusios lietuvaitės Juškevičiūtės 
(Juškytės). Viena jų, Jadvyga, neseniai buvo grįžusi iš Kazanės kartu su 
ten internuotu, kaip pamišėliu, kalbininku Jaunium, kurį ji apgyvendi- 
no pas savo gimines Vilkijos dvare, prie Nemuno. Šita Juškytė su savo 
seserim prisidėjo prie keliauninkų, ir dabar jie jau penkiese tęsė kelionę. 
Iš Vilkijos garlaiviu nuplaukė į Plokščius aplankyti Petro Kriaučiūno, 
o iš ten vyko į Naumiestį, kur tada gyveno V. Kudirka. Pasimatymas 
su ligoniu Kudirka buvo liūdnas: mūsų keliauninkams paaiškėjo, kad 
didžiojo varpininko dienos suskaitytos. 

1899 metų vasarą Višinskis kartu su P. Avižoniu, A. Janulaičiu, dr. 
Vaineikiu, Žalnerukynu, Janušiu, Juškyte ir Jakševičaite vaidina Pa- 
langoje „Amerika pirtyje“. To vaidinimo pasekme buvo trejetą metų 
(1900-1903) trukęs persekiojimas Višinskio caro valdžios. Patrauktas 
teisman, jis nepalankų sau sprendimą vis apskųsdavo aukštesnei ins- 
tancijai, kol pagaliau byla atsidūrė senate, kuria 1903 m. gegužės 13 
dieną pripažino Višinskį nekaltą. 1902-1903 metais jis gyveno Kurtu- 
vėnuose, kur mokė grafo Pliaterio vaikus. Atgavus spaudą, Višinskis 
kėlėsi į Vilnių, dirbo kurį laiką „Vilniaus žinių“ redakcijoje, iš kurios pa- 

sitraukė dėl skirtumo pažiūrų su leidėju P. Vileišiu. 1905 metų pradžio- 
je vedė dantų gydytoją Juzefą Mikuckaitę, iš kurios susilaukė dukters 
Marytės. Sveikatai vis einant blogyn, Višinskis ryžtasi vykti į Merano 
kurortą Alpių kalnuose, bet jo nepasiekęs miršta Berlyne 1906 m. ba- 
landžio mėn. 13/26 d. 

Visas sąmoningas Višinskio gyvenimas buvo nepertraukiama vei- 
kla, kova, degimas. Kas pažinojo tą nepaprastą žmogų, tas negalėjo jo 
nepamilti, juo nesistebėti: visuomet mandagus, visiems malonus, švel- 
nus, su amžina šypsena veide - kaskart kai reikėjo veikti, pasirodydavo 
geležinės valios ir griežto principiškumo vyras. Jo veikla pasireiškė kaip 
pedagogo ir visuomenininko, kovojo jis su tikybininkais ir caro valdi- 
ninkais, degė meile vargdieniams. 

Savo pedagogines pažiūras Višinskis skelbia laiške, rašytame Marijai 
Pečkauskaitei 1899 m. gruodžio mėn. 6 dieną. Čia jis, tarp kitko, sako: 


„„Pirmučiausiai stengiuosi, kad vaikai su noru mokytųsi. Norint tai pasiekti, reikia 
žiūrėti, kad mokinio galva nepavargtų; kai tik matau, kad pavargo (vaikas daro to- 
kias klaidas, kokių paprastai nedarydavo, arba nesupranta taip greitai, kaip pirma 
būdavo), tuoj užduodu darbą, prie kurio jis galėtų pasilsėti. O jei nebebūtų tokio 
darbo (dėl didelio nuvargimo), atleidžiu nuo pamokos ir stengiuos, kad jis visai ją 
užmirštų. Jeigu jis nemoka pats tuoj stvertis savo žaislų, tai aš jam padedu žaisti. 
Pavyzdžiui, mažesniems vaikams (8—10 metų) negaliu leisti sėdėti vietoje ir mokytis 
(kad ir lengviausiai) ilgiau per pusantros valandos be pertraukos ir tris valandas per 
dieną. Jokio darbo jam vienam padaryti dar neduodu, dirba vien tik prie manęs. To- 
liau stengiuos laikytis taip, kad vaikas nežiūrėtų į mane kaip į mokytoją (norintį jam 
ant galvos apynasrį uždėti), bet kaip į vyresnįjį brolį, gerą draugą ir prietelį, kuris, 
turėdamas daugiau žinių, gali jų ir jam suteikti, gali išaiškinti klausimus, kylančius jo 
jaunoj galvelėj. Todėl niekada negaliu sau leisti išjuokti kokią nors kad ir kvailiausią jo 
mintį, negaliu sau leisti pasakyti nė vieno aštraus žodžio; nors kartais ir labai sunku 
būtų, negaliu sau leisti nors truputį pakelti balsą, nors ir kažin kaip būčiau suerzintas 
ar įpykintas -jis turi girdėti vis tą patį mano balsą, kurį girdi visados kalbant su kitais. 
Jeigu jaučiu, kad mano balsas pakils, kad galiu surikti, tai tyliu, paeinu nuo jo ir kurį 
laiką esu lyg savo minčių užimtas (arba geriausia, jei turiu į ką nors atkreipti savo 
dėmesį), ir tik tada prakalbu, kai visai nerimstu. Jokio detališkai nustatyto plano aš 
nesilaikau: kiekvienas žmogus turi kitokių ypatybių, taip kiekvieną kitaip ir reikia 
mokyti. Todėl aš iš pradžių šokinėju nuo vieno dalyko prie kito, kol suprantu, kas 
mokiniui lengviausiai sekasi, kas jį labiausiai domina ir per kurią skylę geriausiai 
lenda galvon; aš stengiuosi suprasti jo kalbą, kad galėčiau prabilti kiek galima jo 
paties žodžiais... Svarbiausias reikalavimas, kad mokinys neprislėgtų dvasios, bet ją 
pažadintų, pakeltų, išaukštintų. Jeigu mokytojas sako, kad tas ar kitas mokinys esąs 
negabus, tai aišku, kad jis neturėjo jėgų ir nemokėjo jo miegančią dvasią pažadinti, 
o besityčiodamas iš tariamai negabaus dar labiau prislėgė tą brangiausią žmogaus 
dalelę ir padarė jį per visą gyvenimą nelaimingą. Dažniausiai vaiko dvasia ne iš pri- 
gimties, bet auklėtojų yra prislėgta ir užmigdyta iš per didelės meilės ar apsukant 
galvą supuvusiomis formomis ir tradicijomis... 


351 


Po tokiomis pažiūromis ir Pestalozzi mielai pasirašytų. 

Visuomeninis Višinskio veikimas buvo neatskiriamai susijęs su poli- 
tine veikla. Jo iniciatyva Šilo Pavėžupy (Putvinskių dvare) buvo įkurtas 
tartum koks politinis štabas; čia jis nuolat atvyksta iš netolimų Kurtuvė- 
nų. Čia šeštadieniais renkasi jo padėjėjai, iš kurių labiausiai artimas jam 
savo pažiūromis yra V. Mickevičius-Kapsukas. Čia ruošiama, skaitoma 
ir taisoma medžiaga Tilžėje leidžiamam „Varpui“, kurio priešaky, Ku- 
dirkai mirus, stoja Višinskis. 1902 metais Višinskio pastangomis įvyksta 
gausingas varpininkų suvažiavimas grafo Zubovo Dabikinės dvare. Čia 
Višinskis paskelbė savo politinę programą, kurios vienu svarbiausiųjų 
punktų buvo tas, kad visų lietuvių negalima sujungti, nes yra lietu- 
vių išnaudojamųjų ir išnaudotojų: jų interesai nesuderinami. Jis kėlė 
šūkį: „Kilk ir kelk“, t. y. kovok prieš valdžią visokiais būdais, be jokių 
kompromisų, ir tuo pat metu kelk tai kovai kitus. Jis griežtai smerkė 
oportunizmą, pasisakydamas prieš vien ekonominius reikalavimus ir 
ekonominę kovą. Kai, suliepsnojus 1905 revoliucijai, buvo nutarta su- 
šaukti Vilniuje atstovų suvažiavimą, Višinskis griežtai pareikalavo, kad 
suvažiavimo programoje būtų politiniai dalykai. Šitame suvažiavime, 
vėliau pavadintame Didžiuoju Vilniaus seimu, Višinskis negalėjo kiek 
aktyviau dalyvauti: grįždamas iš Maskvos autonomistų suvažiavimo 
smarkiai persišaldė ir atėjo į suvažiavimą vos gyvas. Vis dėlto ir čia 
jis pasipiktinęs subarė tuos suvažiavimo dalyvius, kurie nenorėjo leisti 
kai kam kalbėti lenkiškai: lietuviai, tiek laiko turėję užčiauptas lūpas, 
dabar patys norį užčiaupti kitiems, dargi tokiu metu, kada ypatingai 
reikalingas visų gyventojų susivienijimas kovai prieš carą. Iš antro šono, 
visų lietuvių vienybė jam atrodė naivi svajonė. „Liūdna man“, - rašo 
jis 1901 m. III. 15 Marijai Pečkauskaitei, - kad iki šiol negalėjai pastebė- 
ti užgimusių ir gimstančių partijų; o dar liūdniau, kad nori sutaikinti 
nesutaikinamus dalykus, suvienyti visus gal į viena arba prie visų vie- 
nodai pritikti“. 

Bekompromisinė kova prieš tikybą ir prieš dvasiškiją buvo Višins- 
kiui principo dalykas, ir tik dėl to jis su skaudančia širdim atsisako nuo 
pamylėtos mergaitės Marijos Pečkauskaitės [...|. Jos raginamas atsi- 
versti, Višinskis rašo: „<...> į bažnyčią vaikščioti ir žiūrėti į būrį avinų, 
kurie lūpomis tapnoja visai nežinodami ir nemislydami ką, tik dėl to, 
kad kitsai avinas velniuku ir pekla gąsdina - tai per daug silpnus turiu 
nervus, kad galėčiau dažnai į tai žiūrėti (1901 XI 8)“. O jei kada, nusi- 
leisdamas mylimajai, ir nueidavo į bažnyčią, tai ten per mišias skaitė 
Daukanto istoriją (apie tai Šatrijos Ragana pasakoja „Viktutėje“). Kitoje 
vietoje ji sako apie Višinskį, kad jis „niekais laiko viską, ko negali savo 

pirštais pačiupinėti“, ir tais žodžiais atestuoja jį kaip visišką materia- 
listą, netikintį jokiais išgalvotais dievukais. Bando jis ir savo mylimąją 
išvaduoti iš dievotumo svaigulio ir kunigų įtakos: „Mūsų jaunų dienos 
dar aušta, o tų ilgaskvernių (kunigų) saulė jau leidžiasi, o jie vis ne- 
nori prisipažinti prie to ir vis ritasi, vis nesiliauja, vis naujus ir naujus 
išmislus sumano (1901 II 24)“. Tuo tikslu jis davė Marijai pasiskaityti 
vieną knygą [...], bet mylimosios proto nepaveikė. Ji tą knygą pavadino 
„baisiausiu paškviliu ant Dievo Motinos“ ir įmetė į degančią krosnį. 
Minėtame laiške jis įspėja Mariją nesidėti su kunigais: „Jie...pražus, juos 
prislėgs... obskurantiškumas. Argi ir tau su jais žūti ir pražudyti dėl 
tėvynės savo jėgas, savo jausmus? Pamislyk gerai, sesute mieliausia, ar 
ne mūsų tik šventa pareiga su gyvais mumus gyventi ir žengti pirmyn?“ 
Višinskiui taip ir nepavyko atitraukti Pečkauskaitės nuo klerikalų, ir ji 
galop pateko visiškon jų įtakon. 

Višinskio kova su caro valdžia išsamiai nušviesta minėtoje J. Būtėno 
monografijoje. Tik du dalyku dar verta paminėti (tie dalykai yra išmėty- 
ti Būtėno veikale, čia bandoma koncentruoti į vieną vietą): 1) Višinskio 
veikla ieškant, surandant ir skatinant žmones, sugebančius rašyti, kelti 
mūsų merdinčią literatūrą; 2) jo asmeniško gyvenimo negerovės. 

P. Avižonis savo atsiminimuose! rašo: „Jei ne Višinskis, kažin ar mes 
turėtume dabar tokį brangų mums Žemaitės... palikimą“. Jei Žemaitės 
veikalų kalbą taisė J. Jablonskis, tai Višinskis buvo šios rašytojos litera- 
tūros mokytojas: aptardavo su ja siužetus, taisė ir kritikavo nevykusias 
vietas, padėdavo pagerinti vykusias; ištaisytus veikalus skaitė susirin- 
kimuose, nutylėdamas apie savo pagalbą; maža to, vieną kitą Žemaitės 
(ir pusiau savo) vaizdelį išvertė į rusų kalbą ir nusiuntė Maskvos uni- 
versiteto visuotinės literatūros profesoriui Storoženkai, iš kurio gavo 
gražų Žemaitės talento įvertinimą. Visiems žinoma yra Višinskio įta- 
ka Šatrijos Raganai: jis pažadino šios sulenkėjusios bajoraitės tautinę 
sąmonę, globojo pirmus josios žingsnius literatūros dirvoje, kritikavo 
(norsir nesėkmingai) jos palinkimą į klerikalizmą. Gabrielę Petkevičaitę 
(ir Žemaitę) jis tiesiog privertė parašyti komediją „Velnias spąstuose“. 
Višinskis veikė ir Lazdynų Pelėdą: kol buvo gyvas, Lazdynų Pelėdos 
kūryba buvo pažangi. Josios „Klaida“ pasirodė jau Višinskiui mirus. 
M. Biržiška pasakoja matęs Višinskį (1903 m.) sėdint prie Šiaulių bažny- 
čios šventoriaus ir aiškinant poetai Jovarui eiliavimo taisykles. 

Asmeninis šio vyro gyvenimas buvo liūdnas: skurdas ir vargas ly- 
dėjo jį nuo jaunų dienų iki pat mirties. Gimnazijoje vertėsi privačiomis 

pamokomis. Petrapily gyveno taip pat iš pamokų (dargi dalį savo men- 
ko uždarbio siuntė tėvui, norėdamas įrodyti, kad ne tik kunigas, kokiu 
jį norėjo matyti, gali padėti tėvams). Ir vėliau tos pačios privačios pa- 
mokos ir šioks toks atlyginimas už spausdintus straipsnius bei „Ele- 
mentorių“ sudaro jo pragyvenimo šaltinį. Dėl Višinskio principiškumo 
nutrūksta artimi santykiai su Marija Pečkauskaite, sunki liga sunaikina 
jo kūną, tačiau jo skaidri siela lieka nepaliesta iki galo. Štai ką apie Vi- 
šinskį rašė jo bičiulis ir amžininkas P. Avižonis: „Daug kartų stengiausi 
atspėti, kur yra to dvasios galiūno jėgos paslaptis. Jei būtų liepęs kam 
šokti į ugnį, turbūt būtų paklausyta. Ir išties: jo įtakoje eita į ugnį, kad 
ir netiesiogine to žodžio prasme. Jo patarimai, duodami švelniu, ramiu 
balsu, pasižymėdavo nepaprastu taktu ir buvo kaip įsakymai. Nepa- 
prastai skaisti Povilo siela visai nepažinojo ambicijos. Jis, rodos, nejuto 
savęs kaip atskiro asmens, bet buvo tik tautos sielos dalelė ir jos vardu 
veikė... Turbūt dėl to žmonės taip noriai ir lengvai pripažindavo jo mo- 
ralinę viršenybę“. [...] 


Palydėjęs Višinskį iki palociaus vartų, nuėjau į ubagyną. Troboje radau 
motiną, kuri anksti rytą buvo atėjusi iš Šiaulių, ir porą jaunų svečių: 
Gardų (netoli Bazilijonų) palivarko nuomininką agronomą Tonkelį ir jo 
seserį, gražuolę Juliją. Garduose buvo bažnytėlė, kur porą kartų per me- 
tus laikydavo pamaldas iš Kurtuvėnų atvykę kunigas su vargonininku. 
Po pamaldų - vaišės pas Tonkelius, iš čia ir tėvo pažintis su jais. Visi jau 
buvo pavalgę pietus, pagamintus motinos. Nors ir labai pamaldi, šian- 
dien bažnyčioje nebuvo: bijojo, kad nepamatytų grafienė arba kad kas 
kitas iš dvaro žmonių pamatęs nepraneštų jai (kaip minėjau, grafienė 
buvo įsakiusi motinai nė valandėlei nepasitraukti iš namų Šiauliuose). 
Tonkeliai jau rengėsi namo, taigi pasisiūliau palydėti naujus pažįstamus 
iki miško, už kurio prie Šiaulių-Tilžės plento padėti Gardai. Išeidami 
trobos duryse susidūrėm su ekonomu Karpavičium. Šis praslinko pro 
mus tartum nematydamas ir kreipėsi į motiną: 

- Jašnie wielmožna pani hrabina įsakė man tuoj pristatyti tamstą į 
Šiaulius. 

Motina išplėtė akis: 

- Iš kur ponia grafienė žino, kad aš esu Kurtuvėnuose? 

- Tai ne mano dalykas, - abejingai atsakė grafienės patikėtinis, - ve- 
žimėlis stovi prie durų, galim vykti. 

Motina tikėjosi ir šį kartą pernakvoti namie, kaip tatai darydavo 
kaskart, kai slapta ateidavo iš Šiaulių. Bet išėjo kitaip. Arba grafienė 
nujautė, kad atlaidų proga motina gali atsidurti Kurtuvėnuose, arba iš 

savo šnipų apie tai sužinojo. Motinos akyse pasirodė ašaros, bet nieko 
nepasakė, tik paėmė ryšuliuką ir, pabučiavus tėvą, išėjo su ekonomu. 
mano lydimi, leidosi į kelionę. Eidami išsišnekėjom. Sužinojau, kad 
jie baltarusiai, kilę iš Rogačevo apylinkių. Tonkelis Kijeve baigė agro- 
nomijos mokyklą, bet vietos savo krašte kaip katalikas negalėjo gauti. 
Tokia buvo tada caro valdžios politika: baigusiems mokslą katalikams 
neleisdavo tarnauti savo krašto valdžios įstaigose, bet versdavo dirbti 
toliau nuo tėvynės, kad veikiau ištautėtų, surusėtų. Taip buvo ir su 
mūsų J. Jablonskiu, kuris, kad ir labai norėdamas dirbti Lietuvoje, buvo 
skiriamas mokytoju ne į Šiaulių ar Marijampolės gimnazijas, kur buvo 
laisvų vietų, bet į Mintaują, Revelį (Taliną), Gardiną, Veližą. Carinė 
valdžia ypač nekentė baltarusių katalikų, kurie, kaip ir Tonkeliai, buvo 
kilę iš unitų. Uniją panaikinus, tam tikra baltarusių dalis nebegrįžo į 
pravoslaviją, bet dėl įvairių priežasčių (ar dėl giminystės ryšių su ka- 
talikais, ar dėl asmeninio palinkimo) pasirinko katalikybę. Baltarusiai 
katalikai, kilę iš unitų ir kalbą lenkiškai, buvo persekiojami. Pats Ton- 
kelis, kaip paaiškėjo iš kalbos, buvo visai abejingas tiek katalikybei, 
tiek pravoslavijai, o atėjo į atlaidus dėl sesers. Ji nuobodžiavo namie 
ir... šia proga norėjo pamatyti klieriką Lionginą, su kuriuo pernai va- 
sarą buvo susipažinus (jis tada lydėjo vykstantį pamaldoms į Gardus 
Armalį) ir kuris jai labai patikęs. 

- Be to, - baigė Tonkelis, — ir oras šiandien gražus... 

- O kur klierikas? - paklausė Julija, - bažnyčioje jo nemačiau. 

- Brolis, - patenkinau jos smalsumą, - šią vasarą leidžia Raudondva- 
ry prie Kauno; jis ten vietos klebono pakviestas į svečius. 

= Nedyvai, - nusišypsojo Julija, toks šnekus, linksmas; turbūt vi- 
siems malonu su juo bendrauti. 

- Ar tamsta žinai, ką ji sakė apie šį linksmą klieriką, — prasijuokė 
Tonkelis. - Sakyti? - kreipėsi į seserį. 

— Ne, ne, nesakyk! - draudė ši rausdama, - aš tik pajuokavau. 

-Kadjuokais sakei, tad nėra koir slėpti. Ji sakė, kad labai norėtų būti 
Liongino gaspadinė, kai gaus kleboniją. 

- Bet aš abejoju, - tyliai tarė Julija, nuleidus galvą, - kad jis baigtų se- 
minariją... Ne su jo būdu kunigauti... Kai aš šiandien per pietus panašiai 
prasitariau tamstos motinai, ji labai supyko ir barė už tokias kalbas. 

Netolimoji ateitis parodė, kad šis Julijos pranašavimas išsipildė: 
brolis Lionginas spruko iš seminarijos, tik ne Julijos, o kitos merginos 
suviliotas. 

Jau saulė leidosi, kai priėjom mišką ir atsisveikinom. 

Antrą ir paskutinį kartą mačiau Juliją kitų (1903) metų birželio pra- 
džioje jau nebe Kurtuvėnuose, tik Garduose, kur lydėjau kun. Armalį. 

Anuomet šventadieniais visos padoresnės kaimo pramogos sukosi 
aplink bažnyčią. Kaimuose niekas nė sapnuote nesapnavo apie dabar- 
tinius klubus, skaityklas, vaidinimus, kino paveikslus ir kitas kultūrin- 
gas pramogas, kur žmonės laisvalaikiu galėtų pasižmonėti, su kits kitu 
pasimatyti, pakalbėti. Didesnius žmonių susibūrimus, jų sueigas galė- 
tum tada matyti vien prie bažnyčios, pašventoriais, iš kur, po pamaldų 
išsiskirstę, eidavo kas sau: vyrai į karčemas, moterys namo, jaunieji į 
pamiškius. Taigi nenuostabu, kad dabar Armaliui pasiūlius, mielai 
sutikau vykti su juo į Gardus: vis šiokia tokia pramoga. Be to, diena 
buvo graži, o ir malonu pavažiuoti keliolika kilometrų gerais klebono 
arkliais, per miškingus kalnus ir žaliuojančius slėnius. 

Atvažiavę į Gardus, arklius palikom pas Tonkelius ir tuoj išsiskirs- 
tėm: Armalis su vargonininku nuėjo į bažnyčią, aš, Julijos pakviestas, - į 
namus. Tonkelis dar nebuvo grįžęs iš Šiaulių, kur vakar išvažiavo su rei- 
kalais, o Julija nuėjo į virtuvę; ten, matyti, buvo ruošiami pietūs. Palikau 
vienas. Pro atdarus langus veržėsi į kambarį saulės šviesa ir gaivinantis 
pavasario oras. Garduose buvau pirmą kartą. Išėjau į lauką pasidairyti 
po apylinkes. Tonkelių gyvenamo namo, iš visų pusių aukštų medžių 
apsupto, antras galas buvo kimšte prikimštas kumečių. Nežiūrint šilto 
oro, visi to galo langai buvo aklai uždaryti. Pro nešvarius žalsvus stiklus 
matėsi pusplikiai murzini vaikai, susigrūdę palangėse ir išplėtę akis į 
saulę. Priešais, už siauro kelelio, riogsojo tvartai, apgriuvusi daržinė ir 
kiti ūkio pastatai. Nedidelė medinė bažnyčia su akmenine tvora aplink 
šventorių stovėjo ant kalnelio, į dešinę nuo „dvaro“. Kitados numatyto 
klebonijai namo prie bažnyčios vienoje pusėje gyveno kumečiai, antro- 
je - ubagai, „koliekos“ ir ligonys; jie dabar sėdėjo ant suolo prie namo 
ir šildėsi saulėje. Ne koks buvo reginys: nešvarūs, skarmaluoti seniai 
ir senės, vieni su traškanotomis, kraujais pasruvusiomis akimis, kiti su 
reumato susuktais sąnariais, nugaromis atsirėmę į namo sieną ir atkišę 
basas purvinas kojas kažką bambėjo po nosim - gal meldėsi, o gal keikė 
savo likimą - apleisti, neprižiūrimi, negydomi. Koks vargšas galėjo tada 
svajoti apie gydymąsi? Tiesa, šundaktarių vienur kitur pasitaikydavo, 
bet tikrų gydytojų kaimuose, bažnytkaimiuose bei miesteliuose kaip ir 
nebuvo. Šiose Žemaitijos apylinkėse (išskyrus Šiaulius ir Telšius) gar- 
sėjo tik du gydytojai: šiaurėje - Biržiška Viekšniuose, pietuose - Lavce- 
vičius prie Bubių. Bet tie gydytojai vargšams buvo neprieinami. Kaimo 
žynių ir šundaktarių patariami, graužė sudžiūvusius arkliašūdžius nuo 
„zapalenijos“, žaizdas tepė šiltu karvės mėšlu, nugarkaulio sopėjimą 

malšino gerdami ožio myžalus, o skaudančias akis trynė česnakais arba 
pipirų sunka. 

Už bažnyčios radau takelį. Juo nusileidęs į pakalnę pamačiau krū- 
mais apaugusią Dubysą, kurios priešingas krantas nuolaidžiai kilo į vir- 
šų. Saulė kepino, buvo visiškai ramu: vabzdžių ir musių zvimbėjimas 
tiek aiškiai skambėjo, kad lengvai galėtum išskirti visus gamos tonus ir 
pustonius. Juodas upės vanduo tyliai sruveno ir tartum viliote viliojo jo 
glėbyje ieškoti gaivinančios vėsos. Išsimaudžiau ir tuo pačiu taku grį- 
žau į „dvarą“. Iš tolo pamačiau išsikišusią pro atdarą langą gimnazisto 
galvą. 

- Nejaugi kas nors dar be mūsų bus atvažiavęs? - nustebau ir tik 
visai prisiartinęs atpažinau Juliją, užsimovusią mano uniformuotą ke- 
purę su blizgančiais lauro lapais. 

- Ar man tinka gimnazisto kepurė? - viliojamai nusišypsojo Julija. 

- Tamstai viskas tinka, - tiek tesugebėjau atsakyti sumišęs. 

Julija buvo graži mergaitė. Skaistų, taisyklingų bruožų veidelį puošė 
auksinės spalvos kasos, suriestos į vainiką, kurį dabar slėgė mano ke- 
purė. Plačioje kaktoje viršum juodų akių ryškėjo ilgi, irgi juodi, plonu- 
čiai antakių siūleliai. Akių ir antakių spalva sudarė keistą, bet malonų 
kontrastą su gelsvais plaukais. Jos liekną kūną glėbė žemuogių kvapas, 
ypač jaučiamas jai pajudėjus. 

Įėjęs į vidų, griebiau už savo kepurės, bet Julija atstūmė mane: 

- Taip neatiduosiu... Į mano rankas pakliuvusį daiktą reikia išpirkti. 

- Savo daiktą dar turiu išpirkti? - nustebau. 

- Vis tiek veltui neatiduosiu... Išperkamasis mokestis nedidelis. 

Kai stovėjau greta jos, nežinodamas, kaip čia savo daiktą reikia 
išpirkti, atsisuko nuo palangės, apkabino mano kaklą ir pabučiavo į 
lūpas. 

- Taip reikia išpirkti, - nusikvatojo, nuimdama kepurę nuo savo gal- 
vos ir uždėdama ant manosios. 

Man toks „išpirkimas“ netikėtai patiko ir jau ruošiausi jį pakartoti, 
bet Julija skaudžiai pliaukšterėjo per veidą. 

= Co dobrego, to po trochę!, - tarė ir išbėgo į virtuvę. 

Netrukus iš bažnyčios atėjo Armalis su tėvu; papietavom ir išdū- 
mėm į Kurtuvėnus. Tonkelio taip ir nesulaukėm. Jis tų pačių metų 
rudenį, kaip paskui sužinojau iš tėvo, išsikraustė su seserim į Vinycią 
(Ukrainoje), kur gavo agronomo vietą. 


' Kas gero, to po truputį (lenk). 


Politechnikui Vizbarui su savo draugais išvažiavus, atėjo laikas ir man 
vykti į Šiaulius. Vieną gražų 1902 m. rugpjūčio rytą, padėkojęs klebonui 
už vaišingumą ir paėmęs ryšuliuką su knygomis, pėsčias išėjau į Šiaulius. 
Nors grafienė šiomis dienomis buvo užsiminus, kad, kai vešianti Kocią, 
galėsianti ir mane paimti, bet jau pernai patyręs visus kelionės su grafie- 
ne smagumus, padėkojau už malonę, nieko nesakydamas, kad nutariau 
savo priemonėmis pasiekti Šiaulius. Tilžės plentu priėjau aną balto mū- 
ro namelį, kur kitados praleidau vasarą, „pišoriaudamas“ pas poną Za- 
žeckį. Saulė jau gerokai svilino, pylė prakaitas, o medžiai aplink namelį 
viliote viliojo pasėdėti jų paūksmėje. Tada plentas tarp Šiaulių ir Bubių 
nebuvo apsodintas medžiais: tiesi kaip strėlė plento linija vieniša baltavo 
tarp žalių laukų. Kojos pačios įsuko į namelio kiemą. Atsisėdau ūksmėje 
ant akmens prie vartų ir apsidairiau. Viskas čia buvo taip pat kaip prieš 
šešerius metus: vidury kiemo šulinys, iš kurio kitados vikriai ssmdavo 
vandenį Hanusia; daržinė, kur miegojom su Vincentu, ir daržas už jos; 
pakalnėje pieva su žaliuojančių atolu, aplink geltonavo dar nenupjauti 
rugiai. Prie tvarto paūksmėje stovėjo vienu arkliu pakinkytas vežimukas. 
Jau buvau besirengiąs keliauti toliau, kai staiga prasivėrė durys į kiemą ir 
iš namelio išėjo baltu balachonu apsivilkęs... pan Zažeckis, bet guantum 
mutatus ab illo!! Kitados geltoni nusvirę ūsai dabar buvo žile išmarginti, 
veidas išdžiūvęs, stora apatinė lūpa atsilošusi žemyn, krūtinė įlinkus ir 
nugara išlinkus. Iš paskos ėjo kokių dešimties metų berniukas, nešinas 
lagaminėliu (turbūt dabartinis obješčiko pišorius). Jie susėdo į vežimuką 
ir išvažiavo iš kiemo. Zažeckis laikė vadžias ir, įbedęs į priekį išplėstas 
bereikšmes akis, nepamatė manęs prie vartų. „Kažin ar Hanusia ir Vin- 
centas dar tebėr?“ — pamaniau ir, pakilęs nuo akmens, įėjau į priemenę. 
Virtuvėlėje radau pagyvenusią moterį indus beplaunančią. Pasisakiau jai 
čia gyvenęs prieš keletą metų ir dabar, eidamas pro šalį, sumanęs apsi- 
lankyti. 

- Vaje, vaje, - nustebo moteriškė, - o ponas ką tik išvažiavo... 

- Mačiau išvažiuojant iš kiemo... Aš, tiesą pasakius, norėjau ne jį 
pamatyti, o jo brolį Vincentą ir Hanusią, kur čia tada buvo. 

- Nėr jau jų čia, nėr, - atsiduso moteriškė, - jau kelinti metai, kaip 
Vincentas apsigyveno Šiauliuose, dirba ten Frenkelio fabrike. 

- O Hanusia? - klausiu. 

-Ji jau mirus... Kai čia atėjau tarnauti, girdėjau žmones kalbant, jog 
ponas ją radęs iš po nakties negyvą daržinėje... Sako blogai baigus, pa- 
sikorus... Tada ir Vincentas išėjęs į Šiaulius. 


1! kiek labai pasikeitęs! (Iot.) 


Ši žinia mane, nuo kelionės pavargusį, nelabai tepaveikė, nors ir pa- 
gailo jaunos mergaitės, kuri dėl duonos kąsnio dėjosi su vienu, o mylėjo 
kitą; dvejinimosi nepakeldama, tragiškai žuvo... Sėdėjau susimąstęs. 

= Gal ponaitis išgertų stiklinę pieno? - paklausė moteriškė, - nese- 
niai pamilžau. 

Padėkojau ir pasistiprinęs išėjau į plentą. Po poros valandų buvau 
Šiauliuose. Motina laukė grafienės atvažiuojant: namas buvo išvalytas, 
blizgėjo kaip stiklinė. Likusias prieš mokslo pradžią dienas skambinau, 
neatsitraukdamas nuo fortepijono. Kitą dieną atvažiavo grafienė. 

- Bonaventura juž tu? - buvo jos pirmas klausimas motinai. — To 
bardzo nedelikatnie z jego strony nie uprzedzič mnie o tem... Ja mu 
ofiarowalam miejsce w faetonie, a on wolat sam sobie zaradzič. To nie- 
grzecznie... Nadaremnie zaprzątalam sobie glowę i posytatam lokaja do 
szpitalu. Brak wychowania daje się we znaki...! 

Atsiprašinėdama motina melavo, kad aš turėjęs reikalą būti Šiau- 
liuose anksčiau už grafienę, todėl negalėjęs pasinaudoti jos prakilnybės 
malone. Paskui atbėgo pas mane ir įspėjo, kad, jei grafienė klaus, nepra- 
sitarčiau jokių ypatingų reikalų neturėjęs išvykti anksčiau. Bet ši nieko 
neklausė, ir meluoti neteko. 

Pirmomis mokslo dienomis paaiškėjo, kad Kociui (jis jau buvo penk- 
toje klasėje) nesiseka matematika: mokytojo aiškinimų nesuprantąs, o 
mano pagalba irgi neveiksminga esanti. Laiške pasiskundė grafienei, o 
ši per poną Karpavičių pavedė man surasti jam gerą matematikos mo- 
kytoją. Tais laikais garsėjo Šiauliuose repetitorius Rafael Kairovskij. Bai- 
ge gimnaziją 1891 metais, Kairovskis į universitetą nestojo, bet pasiliko 

iauliuose ir vertėsi privačiomis pamokomis. Po miestą ėjo gandai, kad 
jis esąs didelis bedievis ir cicilikas (tos dvi sąvokos buvo neatskiriamos: 
kas buvo apšauktas bedieviu, tas eo ipso? buvo ir cicilikas, o jei kas buvo 
laikomas dideliu bedieviu, tas savaime turėjo būti ir „didelis“ cicilikas). 
Apie Kairovskį buvau girdėjęs, bet nebuvau jo matęs ir nežinojau, kur 
jis gyvena. Adresų biuro Šiauliuose nebuvo, taigi teko kreiptis į policijos 
skyrių, vadinamą „adresnyj stol“. Ten sužinojau jį gyvenant nuosavam 
name Rudavkos gatvelėje. 

Miesto pakraštyje, Frenkelio fabriko linkui, sruveno mizernas 
upokšnis, Rudavka vadinamas. Vasarą jis buvo vos pastebimas ir visai 
neišdžiūdavo tik todėl, kad jo vagą dieną naktį gaivindavo aplinkiniai 


Bonaventūra jau čia? Tai labai nemandagu iš jo pusės nepranešti man apie tai. Pa- 
siūliau jam vietą fajetone, o jis bevelijo pats susitvarkyti. Tai nemandagu. Be reikalo 
kvaršinau sau galvą ir siunčiau liokajų į ubagyną (lenk.). 

2 tuo pačiu (Iot.). 

skurdžiai, pildami pamazgas ir tuštindami naktinius puodus: žiemą to 
upelio ledu leidosi į Frenkelio pakalnę skurdžių vaikai, - kas prisiri- 
šęs prie kojų medines pačiūžas, o kas ir tiesiai ant pasturgalio. Pava- 
sarį ir rudenį į upelį suplaukdavo vanduo ir skysti nešvarumai iš vad. 
„Tinštokų“ - griovelių iš abiejų gatvės šonų, ir tada Rudavka šniokšte 
šniokštė, nešdama atmatas į pakalnę. Kur prasideda upokšnis, niekas 
nežinojo, tik kai kas spėliojo, kad pradžią jam duodąs iš po akmens sru- 
venas šaltinėlis toje miesto dalyje, kur prasidėdavo nuokalnė Frenkelio 
fabriko link. Abu upokšnio šonai buvo apstatyti skurdžių bakūžėmis, 
o tarpas tarp jų, nevažiuojamas ir be šaligatvių, pavadintas iškilmingu 
vardu - Rudavkos gatvė. Daugumą Rudavkos gyventojų sudarė žydų 
biednuomenė. Nors bakūžės čia buvo nenumeruotos, bet Kairovskio 
butą lengvai suradau: pirmas paklaustas praeivis man jį parodė. Uni- 
formuoto, švariai apsirengusio gimnazisto pasirodymas šioje lindynėje 
buvo sensacija, į kurią ir vaikai, ir suaugusieji vienodai reagavo: praei- 
viai sustodavo, atsukdami į mane veidus, vaikai irgi pirma sustodavo, 
paskui ėmė spiestis į būrį aplink mane ir lydėjo iki pat Kairovskio na- 
melio. Laimei, upelis buvo beveik išdžiūvęs, ir tik smarvė iš jo kilo, bet 
purvyno nebuvo; taigi galima buvo žygiuoti viduriu „gatvės“, kuria iki 
šiol niekuomet nebuvau ėjęs, bet iš tolo matydavau paskendusią, pava- 
sarį ir rudenį, neišbrendamam purve. Pastūmęs kiek pravertas duris, 
atsidūriau nedidelėje tamsioje priemenėje, dvokiančioje drėgnais pelė- 
siais. Pasieniai buvo tiek apstatyti įvairiausio šlamšto, kad vos siauras 
takelis teliko per vidurį. Besiskverbianti pro atdaras į lauką duris šviesa 
išryškino žymią dalį čia sukrauto „turto“: prie pat durų stovėjo nešva- 
riu skuduru padengta sena statinė, pro kurios šonus sunkėsi žalsvas 
skystimas, dvokiąs pasmirdusiomis silkėmis; priešais - rūdies išmar- 
ginti skardiniai kibirai ir dėžės, gelžgaliai ir lentgaliai; gilumoje - krū- 
va „bebechų“ ir ant sienos pakabintas iškembęs čiužinys su gelsvomis 
dėmėmis. Vis dar neuždarydamas durų į lauką, dairiaus po priemenę, 
akimis ieškodamas įėjimo į trobą. Jo neradęs, sumečiau, kad man klai- 
dingai nurodė repetitoriaus gyvenvietę, ir jau buvau besitraukiąs iš tos 
landynės, kai staiga pasigirdo duslus balsas: 

- Weris do?! 

Čiužinys sienoje pajudėjo, ir pro jį išsikišo keista galva: didelė ku- 
peta juodų išsidraikiusių plaukų viršum blizgančiai nuskusto, geltono 
tartum dramblio kaulas veido, primenančio taisyklingą trikampį, kurio 
viršūnę sudarė ilgos nosies priplotas galas, o briaunas - atsilošusi kakta 
ir įdubęs smakras. „Tikras Gogolio „kuvšinnoje rylo“ - pamaniau, neat- 


! Kas ten? (žyd) 


kreipęs dar dėmesio į išverstas juodas akis, kurių išraiška tik kiek vėliau 
mane nustebino... ir visuomet paskui stebino. 

- Bsi ko MHe?' — nusišypsojo galva, rodydama eilę stambių ketur- 
kampių pageltusių dantų, kyšančių iš po viršutinės lūpos. 

- A umy rocnoauHa KaiipoBckoro?, - atsakiau, artindamasis prie 
čiužinio. 

- A Kaūposckuū, - linktelėjo galva, - npomy. 

Kairovskis pakėlė čiužinį tiek, kad pasilenkęs galėjau įeiti į vidų. 
Slinkdamas pro čiužinį laikantį šeimininką, pastebėjau, kad durų iš 
priemenės nebuvo. Patalpa, kurioje atsidūriau, atrodė kaip didelis kny- 
gynas po žemės drebėjimo: kur tik pažiūrėtum, visur matėsi netvarkin- 
gai išmėtytų knygų krūvos, kurios kai kur, ypač kertėse, siekė neaukšto 
kambario lubų; kiek mažiau jų buvo ant siaurutės geležinės lovelės ir ant 
vienintelės kėdės. Visiškai laisva nuo knygų buvo mažutė taburetė prie 
įėjimo; ant jos stovėjo skardinis bliūdas su nešvariu vandeniu ir šlapias 
gabalėlis muilo, čia pat ant knygų gulėjo rankšluostis. Jei priemenėje dar 
buvo siauras takelis per prikrautą šlamštą, tai kambary ir tokio nebuvo. 
Taigi sustojau prie slenksčio, glamžydamas rankoje kepurę. Tuo tarpu 
šeimininkas nuleido čiužinį, praslinko pro mane ir, numetęs knygas nuo 
kėdės ant lovos, pakvietė sėstis; pats atsisėdo ant knygų lovoje. 

- UeM MOIy GhITB KOAe3HBIM?? — paklausė, įbesdamas į mane akis, 
kurių paskui nenuleido. 

Tokias akis kaip Kairovskio rusai vadina „barchatnyje“ (aksominės); 
jų žvilgsnis tartum glosto žmogų, šiurkštų būdą sušvelnina, išjudina 
sustingusią sielą, o atšalusią širdį įkaitina. Žiūrėdamas į Kairovskio 
akis, nebemačiau jo bjauraus veido, tik žvilgsnyje sukauptą sielą, at- 
spindinčią begalinį gerumą. Man pasakojant reikalą, jis, žiūrėdamas į 
mane, pirštu krapštė iš ausies kaušelio užsilikusį muilą, kurio praus- 
damasis bus neišplovęs. Šita manipuliacija pasirodė man šlykšti, ypač 
kad iškrapštytą muilą valėsi nuo piršto į dėmėto švarko skverną. Tačiau, 

Išklausęs reikalą, Kairovskis iš pradžių atsisakė užsiimti su Kociu, 
nenorėdamas, kaip išsireiškė, turėti santykių su „magnatų išpera“, bet 
man paaiškinus, kad Kocio yra paprastas vaikinas, laisvas nuo poniškos 
didybės ir veikiau primenąs veršį negu magnatą, sutiko, pastatęs sąlygą, 
kad jam būtų mokama penkis aukso rublius už valandą. Man paabejo- 
jus, ar grafienė sutiks tiek mokėti, Kairovskis tarė: 


* Jūs pas mane? (rus.) 
2 Ieškau pono Kairovskio (rus.). 
3 Kuo galiu patarnauti? (rus.) 

- Tiek man už valandą mokėjo grafas P., kai mokiau jo atsilikusį 
sūnų... Pats grafas tada tiek man pasiūlė, nors aš sakiau, kad mano kai- 
na-rublis už valandą. Jei tamsta apie tai pasakysi grafienei, ji, aišku, ne- 
siderės, nenorėdama atsilikti nuo kito grafo... Ambicija pas tuos ponus 
vaidina didelį vaidmenį, o tatai kartais, kaip šiuo atveju, išeina mums 
į naudą, - kiek primerkė savo gražią akį Kairovskis, o lūpos ironiškai 
pajudėjo, - duobus aemulantibus tertius gaudet!, - nusišypsojo jis. 

Išeidamas pasakiau, kad artimiausiomis dienomis vėl ateisiu, jei gra- 
fienė sutiks su jo sąlygomis. Jei neateisiu, tatai turės reikšti, jog grafienė 
nesutinka tiek mokėti. 

- Arji sutiks, ar nesutiks, - pastebėjo Kairovskis, - tamsta ateik, ka- 
da tik norėsi. Kiaurą dieną sėdžiu namie... Mano mokiniai ateina pas 
mane... 

- Grafienė, man rodos, reikalaus, kad tamsta ateitum pas sūnų, — 
pastebėjau. 

- Tai savaime aišku, ir man taip bus patogiau. Pas mane čia labai 
ankšta; išlepintam grafiukui ne kokia aplinka, - nusišypsojo Kairovs- 
kis, ranka rodydamas į knygomis užverstą stalą. - Ir grafas P., brangiai 
mokėdamas, pareikalavo, kad pas jo sūnų ateidinėčiau. 

- Grafiukas neišlepintas, - užginčijau, - ir jis pats, esu tikras, mielai 
čion vaikščiotų... Bet grafienė - kitas dalykas... 

Priemenėje subarškėjo. Kairovskis pakėlė čiužinį ir įsileido kažkokį 
jaunuolį; matyti, savo mokinį. 

Kocio parašė grafienei laišką, kuriame, man prašant, paminėjo ir 
grafą P. Netrukus atėjo atsakymas. Laiške buvo daug aimanavimų dėl 
repetitoriaus brangumo ir raginimai Kociui pasitempti, kad užtektų 
dešimties pamokų. Kaip ir tikėjaus, grafienė įspėjo, kad repetitorius at- 
eidinėtų ir kad aš pamokose dalyvaučiau (kuriam tikslui, nepaaiškino). 
Pranešiau apie tai Kairovskiui. Pamokos metu stebėjaus Kairovskio su- 
gebėjimu paprasčiausiais žodžiais aiškinti painiausius matematikos da- 
lykus; jis tai darė nuoširdžiai, skvarbiu ir maloniu balsu, prikišęs veidą 
prie pat Kocio nosies, kurią tas vis sukdavo į šalį. Netrukus ir aš, atokiau 
sėdėdamas, pajutau nemalonų kvapą: Kairovskis buvo užvalgęs česna- 
kų. Tačiau nei Kocio, nei aš nedrįsom paprašyti repetitoriaus, kad jis, at- 
eidamas pas mus, ką kitą, o ne česnakų pavalgytų; taigi reta kuri pamo- 
ka (jų iš viso buvo aštuonios) „nekvepėjo“, kaip mandagiai sakė Kocio. 
Kairovskio pamoka užtrukdavo ne valandą, kaip buvo suderėjęs, bet 
mažiausiai dvi, o kartais tris ir net keturias valandas. Jis nusistatydavo 


1 dviem besivaržant, trečias laimi (Iot.). 

per pamoką išeiti tam tikrą kurso dalį ir padaryti tam tikrą uždavinių 
skaičių, ir kol to viso neatlikdavo, pamokos nebaigdavo. Per pamoką 
darydavo vieną, kartais dvi pertraukas, pamatęs, kad Kocio dėmesys 
atbuksta. Pertraukų metu kalbėjo su mumis tokias kalbas, kokias išgir- 
dusi grafienė baisiai pasipiktintų. Kartą, pavyzdžiui, žiūrėdamas pro 
langą į bažnyčios pastatą, Kairovskis tartum sau kalbėjo: 

- Graži Šiaulių bažnyčia - gotikos ir švelnaus baroko mišinys... Ta- 
čiau reali nauda iš tų „Dievo namų“ - bažnyčių, cerkvių, sinagogų - yra 
tik šventikams ir jų padėjėjams. Šiaip žmonėms iš Dievo namų nėra 
naudos, tik žala: tos prietarų gūžtos palaiko žmonių tamsumą, dargi jį 
didina... O kiek čia sunešama pinigų! Kiek galima būtų už tuos pinigus 
pastatyti mokyklų, ligoninių, prieglaudų! O miseras hominum mentes, 
0 pectora caeca! - teisingai sako Lukrecijus. 

Atsimenu, kad panašios antireliginės Kairovskio kalbos pertraukų 
metu nebuvo dirbtinės, neateidavo kaip deus ex machina?, bet išplauk- 
davo iš kokios nors realios užuomazgos, kaip kad dabar, kai mes, pa- 
kėlę galvas nuo sąsiuvinių, buvom įbedę akis į priešais riogsančią už 
lango bažnyčią. Be to, tokias kalbas Kairovskis kalbėjo tartum pats sau, 
net nežiūrėdamas į mus ir nė kiek nesirūpindamas tuo, ar mes krei- 
piam įjo žodžius dėmesį, ar leidžiam juos pro ausis. Atrodė, kad jis tik 
balsiai samprotauja, kaip samprotautų ir tuo atveju, jei mūsų su Kociu 
visai čia nebūtų. Reagavom į tas balsiai reiškiamas mintis nevienodai: 
tuo tarpu kai Kocio, mokytojui kalbant ne apie dėstomąjį dalyką, ar 
ką nors paišė sąsiuvinio pakraštyje, ar nosį krapštė, ar tiesiog išeida- 
vo į gretimą kambarį, mane Kairovskio žodžiai giliai paveikdavo. Jam 
paminėjus Lukrecijų, apie kurį nebuvau girdėjęs ir kurio hegzametras 
man labai patiko, paklausiau, kas buvo tas romėnų poetas ir kodėl jis 
nedėstomas gimnazijose, greta Ovidijaus, Vergilijaus, Horacijaus. Į tai 
Kairovskis pasakė: 

- Kai ateisit pas mane, paskolinsiu jums pasiskaityti Lukrecijaus po- 
emą „De rerum natura““, ir pats suprasit, kodėl šis nuostabus autorius 
nedėstomas... Galėsit ir kitų knygų pasirinkti, kokios jums patiks. 

Buvau pas jį atsilankęs porą kartų. Be Lukrecijaus davė pasiskaity- 
ti Černyševskio romaną „Čto delat“, Dobroliubovo ir Pisarevo veika- 
lus ir kitų man negirdėtų autorių knygas. Tačiau Kairovskis apsivylė: 
nė viena jo paskolintų knygų man nepatiko. Lukrecijaus tik atskiri 


*  Oniekingos mintys žmonių! O širdys bejausmės! (Iot.) 
2 Dievas iš mašinos (= netikėtai) (Iot.). 
„Apie daiktų prigimtį“ (Iot.). 


hegzametrai sudomino, o jo filosofinių išvedžiojimų nesupratau, nors 
ir pasidarė aišku, kodėl tas autorius neskaitomas gimnazijoje: griovė 
ne tik senovinę tikybą, bet ir patį tikėjimo principą. Černyševskio ro- 
manas pasirodė netvarkingai parašytas ir blankesnis už Turgenevo. Su 
Pisarevo nuomone apie Puškiną sutikti negalėjau. Sužinojęs apie tai, 
kokį įspūdį padarė paskolintos knygos, Kairovskis nė kiek nenustebo, 
ramiai pasakė: 

- Tai visai suprantama, kad nepatinka... Patiks vėliau. 

Tas švelnaus būdo žmogus varžėsi pasakyti karčią teisybę, kad dar 
nepriaugau prie tų veikalų supratimo. 

Kitą kartą per pertrauką paklausiau, ar jis pažinojo Višinskį. 

- A, Povilą Višinskį... Povilas porą metų vėliau baigė gimnaziją 
už mane, bet buvom gerai pažįstami... Puikus vyras Povilas... Mielai 
skaitė Černyševskį, Dobroliubovą, Pisarevą. Tie rašytojai labai patiko 
Povilui, - ironiškai mirktelėjo man Kairovskis. - Povilas, Povilas... Ar 
jūs žinot, - kreipėsi į mus su Kociu, - kokia apaštalo Povilo reikšmė 
krikščionybei? Istoriškai įrodyta, kad jei ne Povilas, ir krikščionybės su 
visomis jos dogmomis ir tariamais apreiškimais nė būte nebūtų... Ir, tie- 
są pasakius, - kalbėjo susimąstęs Kairovskis, - vietoje Kristaus reikėtų 
garbinti Povilą kaip krikščionybės įkūrėją. Povilas yra istorinis asmuo, 
o dėl Kristaus buvimo tikrų įrodymų neturim... 

Kiek dabar galiu spręsti apie Kairovskį, tas ramus ir malonus vy- 
ras, visai atitrūkęs nuo gyvenimo, buvo pasyvus bedievis ir pasyvus 
revoliucionierius. Tačiau tiems žmonėms, su kuriais susidurdavo, pa- 
darė nemaža įtakos jo šviesus, laisvas nuo bet kokių prietarų protas ir 
jo skaisti siela. Gyvenimo išorė, materialiniai patogumai jam visai nerū- 
pėjo, jis jų tartum ir nematė. Gimnazistas Brevda, gerai pažinojęs Kai- 
rovskį, papasakojo man, kad Rafael visą laiką gyvena kaip anachoretas 
tėvų paliktoje bakūžėje, iš kurios prieš dešimt metų išsikraustė jo brolis 
batsiuvys Šlioma, išėjęs į užkurius kitur. Pietus Kairovskiui atnešdavo 
iš gretimos bakūžės senoji Lija, jo kaiminka; žiemą ir krosnį jam pa- 
kūrendavo. Pusryčiams ir vakarienei Kairovskis suvalgydavo duonos 
riekę su svogūnu arba česnaku, kartais su silkės gabalu. Kiauras dienas 
sėdėjo tarp savo knygų, tik retkarčiais išeidamas iš namų. Jo bakūžės 
durys dieną naktį buvo atdaros; kas ir kada norėjo, tas ir užeidavo. Dėl 
gryno oro stokos jis pagelto, o maža tejudėdamas susikūprino ir veikiai 
paseno. Rudavkos „laisvamaniai“ jį gerbė, kahalas nekentė, vieni ir kiti 
vadino „mišiuginu“'. Nepigia kaina įsigijo galvojimo laisvę ir visišką 


„išprotėjusiu“ (žyd.). 


nepriklausomybę nuo išorinio pasaulio. Kaip „mišiuginas“, caro val- 
džiai buvo nepavojingas, policija jo nepersekiojo. 

Išaiškinęs viską, kas buvo Kociui nesuprantama matematikoje, ir 
padaręs daugybę uždavinių, kurių sprendimą stebėdamas ir aš turėjau 
nemaža naudos, Kairovskis pasiekė tikslą; dėl savo tiesumo bei nesuin- 
teresuotumo nuo likusių (grafienės leistų) dviejų valandų atsisakė, nors 
turėjo teisę prailginti darbą ir dar dešimt rublių pelnyti. 

Vieną žiemos vakarą atėjo pas mane gimnazistas Vladimir Laba- 
novskij. Jis mokėsi toje pačioje septintoje klasėje, bet arčiau pažįstami 
nebuvom. Žinojau jį esant surusėjusio lietuvio (banko tarnautojo) sūnų, 
vidutinių gabumų jaunuolį, apie kurį sklido gal ir nepagrįsti gandai, 
kad esąs uolus biblinio Onano pasekėjas. Kalbėjo Labanovskis labai lė- 
tai, su pauzėmis beveik po kiekvieno žodžio. Iš šalies galėjo atrodyti, 
kad jis apgalvoja kiekvieną žodį prieš jį ištardamas, bet vargu ar taip 
buvo tikrumoj. Apie jo keistą būdą man kartą papasakojo Mečys: Laba- 
novskis ateidavęs pas kokį draugą, atsisėsdavęs ir tylėdamas sėdėdavęs 
valandą, dvi ir daugiau. Kaip reaguodavęs šeimininkas į tą tacitam ses- 
sionem!, jam visai nerūpėję. Vienintelė priemonė tylinčio svečio atsikra- 
tyti buvus tokia: šeimininkas pakildavęs ir pareikšdavęs, kad išeinąs iš 
namų su reikalais. Tada Labanovskis lėtai pratardavęs: 

- Laikas ir man. 

Jiems išėjus iš namų, šeimininkas sprukdavęs kur į skersgatvį, o pa- 
likęs vienas Labanovskis žygiuodavęs pas kitą draugą. Atrodė, kad jis 
vengia būti vienas, o pas ką užeiti ir kur sėdėti tylint, jam vis viena. 
Pernai Labanovskis atkreipė į save visos klasės dėmesį per Ciklopo pa- 
moką, kuriai buvo užduota išnagrinėti Karamzino straipsnį „O aio6BW 
K oTeuecTBy H HapoaHOK ropaocTHU“?. Ciklopas iššaukė Labanovskį ir 
pasiūlė išdėstyti straipsnio turinį. Šis tylėjo, įsmeigęs akis į mokytoją. 

— Bbr uuTaAW STO paccyxxAeHKe Kapam3auna? - nekantraudamas 
klausia Ciklopas. 


i 
2 
3 


tylų sėdėjimą (Iot.). 

„Apie tėvynės meilę ir tautinį išdidumą“ (rus.). 

Jūs skaitėt aną Karamzino samprotavimą? (rus., čia ir toliau šiose išnašose) 
Skaičiau. 

Apie ką ten sakoma? 

Apie tėvynės meilę ir tautinį pasididžiavimą. 

Kaip vyksta samprotavimas? 

Aš nieko nesupratau. 

Na, tai jūs palikit... Prisipažinkit, kad neskaitėt. Pas Karamziną viskas aiškiai 
išdėstyta. 

Galbūt jums... Man neaišku. 

Kas gi jums neaišku? Tėvynės meilė neaiški, ar nesuprantamas tautinis pasi- 
didžiavimas? 

- UuTai. 

—- Tak O ueM TaM IOBOpHTCA? 

—- O AI06BH K OTEeUECTBY H HAPOAHOH TOPAOCTM. 

— Kak BezeTCA paccyxK4exMe? 

- A HuyeTO He IOHAA. 2 

— Hy y 3TO Bht ocTaBeTe... Co3HaiiTeCb, uTO He uuTa AK. Y Kapam- 
3HHa BCe ACHO H3A0KEHO. 

—- MoxeT GBITB Ana Ba... ĄA3 Mena He ACHO. 

—- UTO xe BaM He acHO? AI06OBb K OTe4eCTBY He ACHa, HAH HeNNOHATHA 
HapoAHa3 TOPAOCTB? 

-H Ton apyroe. 

- Ilouemy? 

- Kakaa y Mena MOxXeT GhITB AIOGOBE K TOMY, UETO Y MeHA HeT? 

—- Kak Tak? 

- OuertE NpocTO: A anTOBeU, a B 1795 AuTBa MepecTaAa CyujeCTBO- 
BaTb. DTO 3HaYHT, UTO Y MeHA HeT OTe4eCTBA. 

— Ho BeAb BBI IpaBOCAaBHBILA? 

- IpaBocAaBHe ere He OTE4eCTBO? 

Klasėje įsiviešpatavo tyla. Ciklopas sustingo, tik jo dešinė pajudėjo, 
ir įrašė į žurnalą „kuolą“; pats jis tyliai tarė: 

- INocAe ypokoB OCTaHbTeCb, MHe HaAO C BAMM IIOFOBOPHTE!. 

Ką jiedu kalbėjo po pamokų, niekas nesužinojo. Bet, matyti, Laba- 
novskiui pavyko pasiaiškinti: iš elgesio pažymys jam nebuvo suma- 
žintas, tik iš rusų literatūros arba, kaip tada sakydavo, iš „slovesnosti“ 
ketvirčio pažymėjime buvo jam įrašytas dvejetukas. 

Nors ir buvau girdėjęs Labanovskį keliaujant per klasės draugus, bet 
visai nesitikėjau, kad kokį vakarą ir pas mane apsilankys. Paspaudęs 
ranką ir nieko neprataręs, nelaukdamas pakvietimo atsisėdo ir įbedė 
akis į sieną viršum fortepijono, nuo kurio buvau pakilęs jo pasveikinti. 

— He o6paujait Ha MeHA BHMMaHMe, Hrpafi AaAbie?, — nutraukė įsi- 
viešpatavusią tylą Labanovskis, o man tik ir reikėjo jo paraginimo. 

Nežinau, kiek ilgai dar skambinau ir kiek laiko svečias sėdėjo tylė- 
damas. Durys prasivėrė, ir motina pakvietė vakarienei. 


Ir viena, ir antra. 

Kodėl? 

Kokią galiu turėti meile tam, ko pas mane nėr? 

Kaip tat? 

Visai paprastai: aš lietuvis, o Lietuva nuo 1795 metų nustojo egzistavusi. 
Bet juk jūs pravoslavas? 

Pravoslavija dar ne tėvynė. 

Po pamokų pasilikit, man reikia su jumis pakalbėti (rus.). 

?  Nekreipk į mane dėmesio, skambink toliau (rus.). 

- VI mHe nopa!, - tarė pakildamas nuo kėdės Labanovskis. 
Hospes taciturnus* išsėdėjo mažiausia porą valandų, ir per tą laiką 
išgirdau iš jo lygiai dešimt žodžių, pats neprataręs jam nė vieno! 


Šitie mokslo metai prabėgo be ypatingų įvykių. Kairovskio paruoštas iš 
matematikos Kocio nebuvo reikalingas mano pagalbos; humanitariniai 
dalykai jam sekėsi neblogai. Taigi beveik visą atliekamą nuo pamokų 
mokymosi laiką praleisdavau prie fortepijono. Šiemet skaitėm Sofoklo 
„Antigoną“. Grakštūs to tragiko jambai labai patiko; be klasėje skai- 
tomo teksto, namie savarankiškai perskaičiau dar jo „Karalių Edipą“ 
ir „Ajaksą“. Iš graikų prozininkų toliau skaitėm Platono dialogus, su 
kuriais jau pernai buvom susipažinę. Cicerono kalbos ir Horacijaus ei- 
lėraščiai nesudarė sunkumų, taip kad namie šiems autoriams daug lai- 
ko neteko gaišinti. Giedriais žiemos vakarais užeidavau pas Mikulskį, 
kuris, prisiskaitęs Flamariono ir Mejerio, pasidarė didelis astronomijos 
mėgėjas. Jis šioje srityje pažengė žymiai daugiau negu aš. Kaip geras 
matematikas, gilinosi į astronomines formules, nesitenkindamas vien 
dangaus stebėjimu. Mikulskis iš kažkur gavo neblogą astronominį žiū- 
roną, pro kurį ryškiai matėm ne tik mėnulio kraterus ir Oriono ūką, bet 
ir Saturno žiedus. Pasigėrėti stebuklingu žvaigždėto dangaus grožiu 
užsukdavo kartais pas Mikulskį ir Mečys, pirmas sudominęs mus Ura- 
nijos mokslu. Kai šaltis suvarydavo mus į kambarį, prasidėdavo kalbos 
apie erdvės begalybę ir visatos struktūrą. 

- Ne tiek reikia stebėtis dangaus grožybėmis, - filosofavo vieną va- 
karą Mečys, - kiek ypatingai tobulu mūsų akies mechanizmu. Įsivaiz- 
duokim pasaulį be gyvųjų būtybių, taigi ir be žmogaus, ir be jo regėjimo 
bei klausos organų. Ar tada būtų gamtoje spalvos ir garsai? Aišku, kad 
jų nebūtų. Juk spalvos ir garsai yra išdava erdvės dalelyčių bangavimo 
ir mūsų akies bei ausies į tą bangavimą reagavimo. O ar būtų galimas 
reagavimas, jei nebūtų kas reaguoja? Kitaip sakant, pavadinę spalvas 
iksu, o materijos bangavimą ir regėjimo organą raidėmis a ir b, gauname 
paprasčiausią formulę: x = a + b; toji pat formulė tinka ir garsams. Taigi 
be žmogaus akiesir ausies nėra spalvų grožio, kaip nėra ir garsų harmo- 
nijos. Ar jūs bandėt kada nors užsimerkti ir gerai užkimšti ausis, ir taip 
pabūti kokią minutę? Taip padarę, jūs pajustumėt, kaip atrodo amžina 
tamsa ir amžina tyla. Taigi mūsų akis ir mūsų ausis yra tas pagrindas, 
ant kurio stovi kaip spalvingas bei triukšmingas pasaulis, taip ir visa 
mūsų kultūra. Maža to, - po trumpos pauzos tęsė Mečys, - be akies ir 


"Ir man laikas (rus.). 
2 Tylus (nekalbus) svečias (lot). 

ausies nebūtų atrasti ir tie nuostabūs dėsniai, pagal kuriuos tvarkingai 
juda materijos dalelytės, sukasi planetos aplink žvaigždes ir milžiniški 
žvaigždynai skrieja beribėje erdvėje. Iš tikrųjų kaip galima būtų surasti 
tuos dėsnius, jeigu nebūtų stebėjimo? O stebėjimo, aišku, negalėtų būti, 
jeigu mes neturėtume regėjimo organo: 

- Šiurpus būtų žmogaus likimas be regėjimo ir klausos organų, — 
patvirtino tyčia užsimerkęs Mikulskis. 

- Likimas, - nusišypsojo Mečys, — moira, fatum... Aš tuos žodžius 
visai išmesčiau iš apyvartos, nes jie mąstančiam ne tik nereikalingi, bet 
dargi žalingi. Panašios sąvokos kvepia prietaringa senove ir religiniu 
tvaiku... Materijos dalelytės jungiasi atsitiktinai, ir kas iš tų junginių 
pasidaro, priklauso nuo paprasto atsitiktinumo, o ne nuo kokio nors 
likimo. „Likimo“ sąvoka visose kalbose turi „paskirties“ atspalvį, kaip, 
pavyzdžiui, graikų „moira“ atsako mūsų žodį „dalia, paskyrimas“, lo- 
tyniškas „fatum“ (nuo „fari“) — visiškai atsako rusų „pok“ (plg. I1pe4- 
peK-aTb, M3-peK-aTb) arba „CcyABGa“ (CyAWTE, MpHCyXAaTb, Ha3HavaTE) 
ir pan. Taigi taikstymasis su įvairiose kalbose įvairiai reiškiamomis „li- 
kimo“ sąvokomis yra ne kas kita kaip miglotas pripažinimas tam tikros 
jėgos, stovinčios už materijos ribų ir skirstančios „likimus“, kitaip sa- 
kant, pripažinimas Dievo. 

- Visa tai gražiai išvedžioji, - vėl įsikišo Mikulskis, — bet kuo reikia 
įsigalėjusį žodį „likimas“ pakeisti? 

- Jo keisti nereikia, tik visai nevartoti, išmesti iš kalbos. O jeigu la- 
bai nori žodį „likimas“ pakeisti kitu kokiu, pakeisk žodžiu „atsitiktinu- 
mas“, - pasiūlė Mečys. 

- Išeina, - nesiliovė Mikulskis, — kad ir šitas, kaip sakei, „ypatin- 
gai tobulas regėjimo organas“ yra gryno atsitiktinumo padaras. Ar ne 
taip? 

- Žinoma, taip, - užsispyrė Mečys. - Begalinėje erdvėje turi būti ir 
įvairiausių kitokių būtybių su kitokiais organais, kurių pagalba gyvas 
padaras susisiekia su negyvąja gamta. Turi, aišku, būti atsitiktinai su- 
sidariusių tokių organų ir prietaisų, kurių pagalba galima matyti per 
sieną ar girdėti garsą iš tokio nuotolio, koks, pvz., yra tarp Šiaulių ir 
Panevėžio (apie rentgeno spindulius ir radiją dar nebuvom girdėję). 

- Nair nušnekėjai, - nusikvatojo Mikulskis, - koks milžiniškas klau- 
sos organas turėtų būti, kad galima būtų išgirsti kam nors kalbant Pa- 
nevėžy! 

- Nebūtinai, - užginčijo Mečys, - pakanka tik tam tikrų priemonių 
pagalba pažaboti ar sukoncentruoti erdvės bangas, ir galėsim išgirs- 
ti Panevėžį. Mes, žinoma, galim to nesulaukti, bet praeis vienas kitas 

šimtas metų, ir mūsų palikuonys girdės kam nors kalbant Panevėžy, - 
pranašavo jis. 

- O kas reiškia šimtas metų, palyginti su astronomiška amžinybė? 
Lašas jūroje, nieko daugiau. 

- Oman vis dėlto neaišku, — prabilau ir aš, - kaip čia pasidaro, kad 
viskam vykstant, kaip tvirtini, grynai atsitiktinai, viskas susitvarko to- 
buliausiu būdu, ir žmogus tame visame išskiria gražų dėsningumą? 

- Čia, man rodos, - aiškino Mečys, - vyksta du atsitiktinumai: vie- 
nas- gamtoje, o antras greta jo ir priklausomai nuo jo žmoguje. Tie lygia- 
grečiai atsitiktinumai yra surišti tarp savęs ir savo tarpe ima vystytis dės- 
ningai. Į tam tikrus atsitiktinus reiškinius gamtoje pradeda reaguoti tam 
tikri, atsitiktinai ir lygiagrečiai susidarę žmogaus organai, tarp kurių ir 
gamtos reiškinių ima reikštis jau nebe atsitiktinis ryšys, o dėsningas... 

- Suprantu, ką nori pasakyti, - įsikišo Mikulskis, — ir, kaip manau, 
vykusiai paaiškinai dėsningumo iš atsitiktinumo atsiradimą, bent ben- 
driausiais bruožais. Bet man ne tas rūpi... ar neišskaitei pas kurį iš savo 
filosofų arba gal ir pats sugalvojai, koks yra visatos, taigi ir žmogaus, ga- 
lutinis tikslas? Tarpinių, antraeilių tikslų, kaip galim stebėti, yra begali- 
nė daugybė. Pvz., gyvos būtybės poruojasi, siekdamos aiškaus tikslo - 
palikti po savęs savo giminės palikuonis; mūsų mokymosi artimiausias 
tikslas - baigti gimnaziją; studentų - baigti universitetą; mokslus baigu- 
sių tikslas - dirbti liaudies labui (karjeristų - savo labui); darbas liaudies 
labui turi tikslą - pagerinti masių gyvenimo sąlygas ir t. t., ir t. t. Bet 
ar yra koks nors galutinis tikslas? Kam žmogus gyvena? Kuriam galui 
egzistuoja visos gyvos būtybės? Kokio tikslo siekdamos jos ėda viena 
kitą: musę voras, vorą šikšnosparnis, šikšnosparnį lapė, lapę liūtas, liūtą 
nugalabija žmogus, patį žmogų graužia ligų bacilos ir t. t. Kuriam ga- 
lui, kokio tikslo siekdamos planetos sukasi aplink žvaigždes, žvaigždės 
susiburia į žvaigždynus, žvaigždynai neįsivaizduojamu greičiu skrieja į 
kažkokias beribes erdves? Koks yra visatos buvimo tikslas? 

Mikulskis net paraudonavo iš susijaudinimo. 

- Apie ką čia dabar šneki, - nusišypsojo Mečys, - gali gauti paaiš- 
kinimų idealistinėje teleologijoje, kuri, žinoma, didžiai klysta, patiek- 
dama savus samprotavimus. Dalykas štai koks: tikslingumo sąvoka 
yra grynas riboto Žmogaus padaras, taikomas ribotiems reiškiniams ir 
reikalams ir jokiu būdu netaikomas beribei visatai. Beribei visatai tiks- 
lingumas yra svetimas, ten viešpatauja atsitiktinumas. Ribotą tikslin- 
gumo sąvoką taikyti beribei visatai yra nerimtas darbas, kuriuo tačiau 
užsiima teleologija, pakišdama tokius, pvz., samprotavimus: galutinis 
visatos nenurimstančio judėjimo tikslas yra Dievas ir susiliejimas su 

Dievu. Šitoks samprotavimas mąstančiam Žmogui, aišku, nepriimtinas, 
nes galutinis visatos „telos“ (graik. „tikslas“) nukeliamas į žmogaus su- 
galvotą Dievą. “ 

Šį vakarą grįžau namo nusiminęs: Mečys įtikino, kad visatos amži- 
name judėjime ir žmogaus ribotame gyvaliojime nėra jokio galutinio 
tikslo. 


XVI 


Nusisamdau namų mokytoju pas ponią Rembouską iš Pašušvio — Nešvara ir prancūziškos preten- 

zijos — Stefanas ar Etjenas Rembovskis - Gyvenimas pusbadžiu - Jaunasis Vensanas, arklių mė- 

gėjas - Ūkvedys Gimbutas - Ironiškas jo požiūris į ponų šeimą - Gimbuto sesuo davatka - Panelė 

Inka - Karasinskio valsai ir kitokia muzika - Incidentas jodinėjant - Gimbutaitės meilė prancūzų 
kalbai - Šykštuoliškas atsilyginimas 


Baigiantis pavasario egzaminams (laikiau į paskutinę, aštuntą kla- 
sę), Ciklopas kartą išsikvietė mane iš klasės į koridorių ir, pasakęs 
čia pat stovinčiai kažkokiai poniai: „IlorosopuTe c HHM, MOXKeT GBITE 
ycaoBuTecb““, nuėjo į mokytojų kambarį. 

Skrybėliuota, puošniais drabužiais apsivilkusi, dar nesena moteriš- 
kė kreipėsi į mane lenkiškai: 

-Ja- pani Rembowska z Poszuszwia, - mano sūnelis, pirmos klasės 
mokinys, gavo pataisą iš rusų kalbos. iii... Jo mokytojas pan Archan- 
gielski patarė man prašyti jūsų pagalbos - pamokyti berniuką... Jam ta 
„moskiewska mowa“ labai sunkiai sekasi. liii... Tiesą pasakius, nei aš, 
nei mano vyras tos maskolių kalbos nemokam ir niekuomet nesimo- 
kėm. iii... Ką gi, ji mūsų amžinų priešų kalba. Mes iš Varšuvos, - ne- 
siliaudama tarškėjo ponia Rembovska, bet pastebėjus, jog aplink mus 
pradėjo rinktis gimnazistai, paėmė mane po ranka ir nusivedė, vis tarš- 
kėdama, į koridoriaus galą, kur ir sustojom prie lango. - Čia mums bus 
ramiau... Vyro brolis pan Aleksander Rembowski - tamsta, esu tikra, 
būsi girdėjęs tą pavardę — yra garsus istorikas, gyvena Varšuvoje. O 
mes likimo esam nublokšti į šį pusiau laukinių žmonių kraštą, kur chlo- 
pai nemoka kalbėti lenkiškai. liii... Tikras vargas su jais mano vyrui... 
Nuomojam Pašušvio dvarą iš kunigaikščio Liubeckio... Puikus žmogus, 
niekuomet nepasakysi, kad maskolis... iii... Dvaras nemažas, bet apleis- 
tas, gyvenamam name net vonios nėra; nors kambarių daug, jau vieną 
nužiūrėjau būsimajam mokytojui, kai su vyru nutarėm jį pasikviesti. 
Tamsta būsi patenkintas... Iiii... Prie namų yra didelis sodas, už jo Čia pat 


„Pakalbėkit su juo, gal susitarsit“ (rus.). 

Šušva, yra laivelis... Nuobodu nebus, galiu tamstą užtikrinti. Netrukus 
griš iš Varšuvos duktė, mokosi ten pensijoje... Jai tai nereikia mokytis 
rusiškai. liii... 

- Jei tamstai tiek nepatinka rusų kalba, - pertraukiau tos varšuvietės 
plepėjimą, - kodėl atidavėt sūnų į rusišką gimnaziją? 

- Čia ilga istorija... Vyras taip nusistatė, manęs nepaklausė, kai siū- 
liau atiduoti sūnelį į privačią mokyklą Varšuvoje. Iiii... Be to, Šiauliuose 
išlaikyti ir mokyti sūnelį trigubai pigiau negu Varšuvoje; ir sūnelis čia 
pat... Mūsų geležinkelio stotis Baisogala, tuoj už Radviliškio, taip kad 
sūnelis - tamsta žinai, jis mano vienintelis - beveik kas sekmadienį at- 
važiuoja į namus... Nėra to blogo, kas neišeitų į gera... Iiii... Tiesa, svar- 
biausio nepasakiau: nutarėm su vyru sumokėti už vasarą mokytojui 
penkiasdešimt rublių, atseit tamstai... Juk tamsta sutinki atvažiuoti pas 
mus? Ar netiesa? Tad laukiam. Tik reikia susitarti dėl laiko. Traukinys 
iš Šiaulių į Baisogalą ateina devintą ryto. Tai valandai arklius atsiųsim... 
Tai kurią birželio dieną tamsta atvažiuosi? Šiandien turim gegužės tris- 
dešimtą. Kada tamstos egzaminai baigiasi? 

- Birželio trečią dieną, - pagaliau ir aš pravėriau lūpas. 

- Tai lauksim ketvirtą. Gerai? 

- Manau, kad nėra ko skubėti. Reikia duoti vaikui poilsį. Be to, pa- 
taisa tik iš vieno dalyko. Taigi užteks laiko, jei pradėsim darbą birželio 
vidury... 

- O, tuoj pažinsi tikrą pedagogą: reikia, sakai tamsta, duoti vaikui 
poilsį. Iiii... Kur nereikės, aišku, reikia. Prisikamavo sūnelis toje rusiško- 
je mokykloje, kur lenkiško žodžio neišgirsi... Tai tamsta atvažiuosi pen- 
kioliktą birželio? Gerai. Arkliai tos dienos rytą bus stotyje... Na, dabar 
galim atsisveikinti, - baigė savo tarškėjimą ponia Rembovska ir padavė 
man ranką, - turiu dar reikalų mieste. 

- Atsiprašau, ponia... Man reikės pakalbėti su grafiene Pliateriene. 
Gal šią vasarą būsiu jai reikalingas. Jei taip, negalėsiu atvažiuoti. 

- Tai tamsta pažįstamas su grafiene? - nustebo varšuvietė. 

- Esu jos sūnaus auklėtojas, - pamelavau, nuslėpdamas savo tikrąjį 
vaidmenį grafų šeimoje. 

- Ką girdžiu? Iiii... Kokia netikėta laimė! Turėsim garbę suteikti vai- 
šingumą grafo auklėtojui... Apie tai, kad grafienė nepaleis tamstos vasa- 
rai, ir kalbos negali būti. Aš pati aplankysiu ją ir prašysiu, kad paleistų. 
Išaiškinsiu jai, kad tik tamsta gali mums padėti šioje bėdoje, ir ji supras 
mane, atjaus, nė kiek neabejoju. Kur ji dabar? Kokios jos priėmimo va- 
landos? 

- Ji gyvena Kurtuvėnuose... 

- Kurtie Kurtuvėnai? - pertraukė ponia Rembovska. - Kas čia tokio, 
nuvažiuosiu ir į Kurtuvėnus... Iiii... Gera proga susipažinti su Lietuvos 
magnatais. Įdomu, kaip jie gyvena, kaip tvarkosi... Mes Lietuvoje ne- 
seniai, tik treti metai, tinkamų pažįstamų kaip ir neturim, o su bet kuo 
dėtis... iii... Štai tinkama proga sueiti į pažintį su vietos aristokratija, 
atsigaivinti prancūziškoje konversacijoje... Grafienė turbūt veda namą 
prancūziškai? Taip?.. Kaip pasiekti tuos Kurtuvėnus? 

- Gal nebus reikalo: grafienė apie birželio vidurį bus Šiauliuose, - 
melavau, - tada ponia galėsi su ja susipažinti, jei darytų sunkumų man 
pasitraukti vasarai. Jos užimamą namą prie bažnyčios kiekvienas pa- 
rodys. 

- iii... Surasiu, žinoma, surasiu. Turbūt visi Šiauliai žino, kur grafie- 
nės namai... Na, tai sutarta? 

Dar kartą kyštelėjus ranką, ponia Rembovska išdūmė į miestą. „Tik- 
ra Katerina Ivanovna Marmeladova“!, pamaniau, tokia pat „bezalaber- 
naja“, plepi, šokinėjanti savo kalboje nuo vieno daikto prie kito, tokia 
pat egzaltuota, kupina susižavėjimo dėl kiekvieno nieko. Ji man nepa- 
tiko: žemo ūgio geltonplaukė storulė, pailgo stambaus veido, kuriame 
blankiai blizgėjo melsvos neramios akys; kalbėjo labai greitai, ryškiai 
tardama atskirus žodžių skiemenis ir teikdama jiems įvairiausią tonaci- 
ją. Atrodė, kadjos tariami žodžiai savų kirčių neturi, tik kiekvienas skie- 
muo melodingai kirčiuojamas; šlykštus pasirodė ir tas josios be saiko 
vartojamas paspirties garsas „iiii...“, kaskart tariamas kitokiu tonu, tai 
žemesniu, tai aukštesniu. Pas mus, žemaičiuose, niekas taip lenkiškai 
nekalbėjo, taigi sumečiau, kad tokia būtent yra „warszawska mowa““. 
Nepatiko ir jos įžūlus būdas: neklausdama sutikimo, iš karto įjungė 
mane į savo sūnelio mokytojus, dargi pagrasė, kad pati kreipsis į gra- 
fienę, prašydama perleisti mane jos valdžion, kaip kokį baudžiaunin- 
ką. Nusistačiau nevykti į Pašušvį. Bet papasakojęs motinai apie ponios 
Rembovskos atsilankymą ir apie jos pasiūlytas sąlygas (penkiasdešimt 
aukso rublių per pusantro mėnesio nesunkaus darbo), buvau jos per- 
kalbėtas: 

- Kur tu tiek pinigų per vasarą uždirbsi? Rudenį reikės bent porą 
marškinių ir tiek pat apatinių pasiūti - visai esi apiplyšęs, - reikės batų, 
švarko ir kelnių, - o iš kur paimsi pinigų? Būtų beprotystė atsisakyti 
nuo tokios netikėtos laimės... O kad ponia nepatinka, nebėda. Kur rasi, 
kad visi patiktų? Ir man grafienės būdas nepatinka, o nesišiaušiu. 

Prie tų motinos samprotavimų prisidėjo dar ir tai, jog pamatęs Rem- 


' Dostojevskio romano „Nusikaltimas ir bausmė“ personažas. 


„Varšuvos kalba“ (Ienk.) (red. pastaba). 

bovskos „biezalabernost“", bijojau, kad ji iš tikrųjų neatidardėtų į Kur- 
tuvėnus, jei sutartą dieną neatvyksiu į Pašušvį. O to labiausiai būgšta- 
vau: paaiškėtų melas, kad esu grafiuko auklėtojas ir kad grafienė gali 
manęs nepaleisti vasarai. Taigi, paviešėjęs pas kleboną Vizbarą iki bir- 
želio pusės (tada ir Garduose pas Tonkelius buvau apsilankęs), išvykau 
į Šiaulius, iš ten - į Pašušvį. Baisogalos stotyje tą dieną iš traukinio išli- 
pau aš vienas. Tuoj prie manęs priėjo berniukas su gimnazisto kepure 
ir paklausė: 

- Pan nauczyciel?? 

Negaišdami sėdom į stoties aikštelėje stovintį seną fajetoną ir men- 
ku vieškeliu nuvažiavom man nežinoma kryptimi. Rytas buvo gražus: 
mėlyname danguje nė debesėlio; saulė kepino mums į nugaras, o žali 
krūmai, pro kuriuos važiavom, stovėjo tartum suakmenėję. Stebėjau 
savo būsimąjį mokinį: stambus veidas ir aštri nosikė priminė motiną, 
tačiau juodos akys buvo, matyti, iš tėvo paveldėtos. Kiek motina buvo 
plepi, tiek „sūnelis“ nekalbus: be to klausimo stotyje, neišgirdau iš jo nė 
žodžio per visą kelionę. Tiesa, kelionė buvo neilga: šešis varstus (nuo 
stoties iki dvaro) nuvažiavom per pusvalandį. 

Sename, apleistame parke riogsojo ilgas pajuodavęs medinis namas. 
Jo vidury buvo įtaisytas didokas priebutis su keturiomis medinėmis 
kolonomis. Į dešinę ir kairę nuo priebučio blizgėjo aukšti langai su tan- 
kiais nedideliais stiklais; visi keliolika langų, nežiūrint karšto ryto, buvo 
aklai uždaryti. Kai apsukom kitados buvusį kliombą ir privažiavom 
priebutį, dvivėrinės durys, pagražintos daugybe sukaltų į jas vinių su 
didelėmis galvutėmis, atsidarė, ir prie fajetono pribėgo tarnaitė daiktų 
pasiimti. Radus menką lagaminėlį, į kurį motina Šiauliuose buvo įdėjus 
baltinių, o aš - keletą knygą, žvalgėsi ir, nieko daugiau nematydama, 
paklausė: 

- To wszystko?3 

Linktelėjau galva, ir ji, pakvietus sekti, nuėjo lagaminu nešina į vi- 
dų. Iš didelės tamsios priemenės įėjom į kambarį po dešine, dvokiantį 
pelėsiais ir menkai apstatytą. 

— Kodėl čia neatidaro langą, nevėdina? - neiškentėjau nepaklausęs. 

- Vasarą ponia bijo musių, o žiemą — šalčio, — šyptelėjo mergina, 
eidama toliau. 

Įėjom į ketvirtą iš eilės nedidelį kambarį, skirtą, matyti, man, nes tar- 
naitė pastatė prie durų lagaminėlį, pabraukė stalą, patampė staltiesę ir 


„apsileidimą“ (rus.) (red. pastaba). 
* Ponas mokytojas? (Ienk.) 
32 Tai viskas? (lenk.) 

lovos uždangalą. Priėjau prie lango, pro kurio smulkius, žalsvos spalvos, 
nešvarius stiklus vos buvo matyti sodo medžiai. Pabandžiau jį atidaryti, 
bet veltui. . “ 

- Mūsų langai, - tarė tarnaitė, — iš lauko užkalti vinimis... Taip ponia 
įsakė. Tamsta palauk, aš tuoj atlenksiu vinį. 

Netrukus pamačiau už lango blizgantį peilį, kuriuo mergaitė ban- 
dė atlenkti vinį. Jai nesisekė. Išėmęs iš lagamino knygas ir sudėjęs ant 
stalo, vėl pažiūrėjau pro langą. Mergaitės nebuvo. Stumtelėjau langą, 
neatsidarė. Po valandėlės toje vietoje, kur ką tik blizgėjo peilis, pasirodė 
replės kažkokio vyro rankose. Replėms išnykus, vėl stumtelėjau langą. 

- Atnešu pusryčius, - tarė įeidama ta pati mergaitė su nedideliu pa- 
dėklu rankose. Pastatė ant stalo stiklinę arbatos, dvi riekutes sviestu 
pateptos juodos duonos, gabaliuką cukraus ir tris ridikėlius. 

- Kuojūs vardu? - paklausiau. 

- Antosia, - kažko sumišus atsakė ši, - bet ponia vadina mane Ninėt, 
ir visi taip, be savo, turim dar ponios primestą vardą: liokajų Joną va- 
dina Žan, virėją Jurgi — Žorž ir kitus namų tarnautojus špetnai pravar- 
džiuoja... Bet ką padarysi... Ji ponia, mes tarnai. 

- Ar čia kas namuose šneka žemaitiškai? - klausiu toliau Antosės. 

- Fui, - užsigavo ši, - tos „chtopskiej mowy“' čia nė dvasios nėr. 

Atsiminiau buvęs girdėjęs, jog aplink Baisogalą esama daug nusmu- 
kusių šlėktų, plikbajorių, kurie tik tuo ir skiriasi nuo kaimiečių žemai- 
čių, kad kalba lenkišku žargonu. Matyti, Ninėt, Žan ir Žorž buvo iš 
tokių plikbajorių. Lenkiškos „kultūros“ sluoksnelio apnešti pakliuvo į 
rankas ponios Rembovskos, kuri skiepijo jiems prancūzišką šlifą. Da- 
bar supratau, ką turėjo galvoj ponia Rembovska, kai klausė, ar grafienė 
„Veda namą prancūziškai“. 

Papusryčiavęs laukiau, kad ateis „sūnelis“, kurio vardo dar neži- 
nojau, ir pradėsim darbą. Namuose viešpatavo mirties tyla, o už lango 
skambėjo nenutrūkstamas paukščių čiulbėjimas. Mano laikrodėlis rodė 
pusę vienuoliktos. Jau buvau beeinąs ieškoti savo mokinio, kai vėl atėjo 
Antosia ir šypsodamos tarė: 

- Ponia prašo. 

Tuo pačiu keliu pasiekę priemenę, įėjom į didelį kambarį kairėje na- 
mo pusėje. Antosia davė ženklą palaukti, o pati pravėrė gretimo kam- 
bario duris ir užsitrenkė jas. Po kiek laiko iš už durų pasigirdo spiegiąs 
ponios balsas „proszę“. Nesupratau, kad tai aš kviečiamas, ir palikau 
bestovįs vietoje. 


"V. „mužikų kalbos“ (Ienk.) (red. pastaba). 

- A no, co tam? liii... Panie nauczycielu, proszę, proszę', - vėl pasi- 
girdo skiemenis kapojantis balsas. 

Nedrąsiai pravėriau duris. Pirmas kritęs man į akį daiktas tame apy- 
tamsiame kambaryje buvo ilgas juodas fortepijonas ir po juo baltas nak- 
tinis puodas su gelsvu skysčiu iki pusės. Čia pat stovėjo kelios minkštos 
kėdės, aptrauktos spurguota išblukusia medžiaga, aplink apvalų stalą 
su nuvytusių gėlių kuokštu vidury. Vienoje kėdėje gulėjo išsiuvinėta 
apvali pagalvėlė, kitoje - netvarkinga krūva gaidų, ant nugarėlės trečios 
karojo suglamžyti apatiniai sijonai. Kas buvo ant kitų kėdžių, nepaste- 
bėjau, bet laisvų kėdžių nebuvo, kaip ir nebuvo tuščių kampų: kampe 
prie lango stovėjo nedidelis rašomasis stalas; kitame kampe spintelė, 
kitados su paauksuotomis briaunomis, dabar - su apsilupusiais šonais; 
trečiame - neaukštas kiniškas paravanas su išsiuvinėtais rudais dra- 
konais. Vis dar stovėjau prie durų ir žvalgiaus po kambarį, kuriame 
ponios nemačiau, o Ninet irgi kažkur prasmego. 

- Pan tu?*- visai arti suspiegė balsas. 

- Tu, - atsakiau, krūptelėjęs, - a pani gdzie?? - klausiu. 

Viršum paravano blikstelėjo baltas delnas su išskėstais pirščiukais: 

- Ici, monsieur, ici“, - prancūziškai suskandavo balsas (man iš karto 
pasigirdo ponios mėgiamas „iii...“). 

Prisiartinęs prie paravano neuždengto tarpo, pamačiau keistoką re- 
ginį: ant žemos ir trumpos kušetės pusiau gulėjo į rytinį palaidinį įvy- 
niota ponia Rembovską; prie į užpakalį atvožtos galvos klūpėjo Antosia 
ir šukavo ponios ilgus padrikusius plaukus. 

Nejudėdama iš vietos, nekeisdama rytiniam tualetui patogios pozos, 
Rembovska atkišo ranką ir ėmė tauškėti. Ji apibėrė mane klausimais, 
neduodama laiko atsakyti arba pati į juos atsakydama: 

- Labas rytas. liii... Tai grafienė sutiko perleisti tamstą man šiai va- 
sarai? Kur nesutiks... Pamėgintų nesutikti: aš iš jos su nagais išplėščiau. 
liii... Aš ne tokia, kad nepasiekčiau pasistatyto tikslo, kad ant savo nepa- 
statyčiau. Iiii... Kaip pavyko kelionė? Esu tikra, kad gerai... Toks gražus 
rytas. Tamsta jau susipažinai su mano sūneliu? Juk malonus berniu- 
kas? Netiesa? O kaip kambarys? Iš gerų geriausį parinkau. Tamsta jau 
pusryčiavai? Šiandien pamokų nebus, netrukus pietausim. liii... Darbą 
pradėsit rytoj. Ką aš čia dar? Tiesa, sužinojau, kad tamsta įsakei atplėšti 
langą. Iiii... Iš tamstos pusės tai labai nemandagu („niedelikatnie“, kaip 


Na, kas gi ten? Ponas mokytojau, prašau, prašau (lenk.). 
Ponas čia? (lenk.) 

Čia... o ponia kur? (lenk) 

Čia, ponas, čia (pranc.). 

ji pasakė lenkiškai). Ar netiesa? Ką tik atvykai į svetimą namą ir, neat- 
siklausęs šeimininkės, jau ardai jos nustatytą tvarką. liii. Tai anaiptol 
nėra gražu... , 

- Aš, ponia, - pertraukiau jos plepėjimą, - silpnų plaučių, man rei- 
kalingas šviežias oras... - 

- Suprantu, suprantu... Aš nevaržau savo tarnų... Kas būtinai nori 
įsigyti slogas arba prileisti į kambarį musių, tegu... Aš nieko prieš. Bet... 
iii... ce n'est pas la raison de mettre le desordre dans la maison!. Sau- 
valiauti nereikėjo. Gerai išauklėtas jaunikaitis pasiprašytų šeimininkės 
leisti atidaryti langą, ir aš, žinoma, pirma pabandyčiau jį atkalbėti nuo 
šitos action irraisonnable?, o paskui, jei jis jau labai užsispirtų, ką gi, 
leisčiau... iii... Aš, ačiū Dievui, ne koks nors despotas, savo tarnų laisvės 
nemanau varžyti tam tikrose, žinoma, ribose... Bet mandagumas - ma- 
no silpnybė. Aš mandagi, ir tu būk mandagus... Iiii... Mandagumas - 
didelis gyvenimo pagražinimas. Ar netiesa?... Ninette, - sutraukė anta- 
kius Rembovska, - jau kelintą kartą skaudžiai patampai mano plaukus 
šukuodama. Aš tylėjau, bet šį kartą jau taip timptelėjai, kad net širdį 
susopo. Kada aš tave išmokysiu mandagaus apsiėjimo? Tikra mužikė, 
tik sakosi iš bajorų kilus... Na, au revoir, monsieur?, iki pietų, - rankos 
mostelėjimu davė man suprasti Rembovska, kad audiencija pasibaigė. 

Pasiėmiau vieną iš atsivežtų knygų ir išėjau į parką. Visa krūtine 
įkvėpęs gryną orą, prisiminiau tvaiką ir troškinančią smarvę ponios 
Rembovskos kambary - labai neaiškios paskirties: sprendžiant iš for- 
tepijono, galima būtų pavadinti jį salonu, tačiau naktinis puodas teikė 
miegamojo aliuziją, o kušetė už paravano priminė buduarą. „Nejaugi 
visos tokios koroniarkos (lenkės)?“ - pagalvojau, pirmą kartą susidūręs 
su lenkiška „kultūra“, perkelta į žemaičių kraštą. Nors knygą buvau 
pasiėmęs, bet, negalėdamas atsikratyti slegiančio įspūdžio po vizito pas 
Rembovską, skaityti neturėjau ūpo. Dairiaus po parką, vaikščiodamas 
piktžolėmis apžėlusiais takais. Aplink namą daug didelių medžių buvo 
iškirsta, šen ir ten tarp dilgėlių riogsojo kelmai, vieni jau apsisamanoję, 
kiti - neseniai, matyti, atsiradę, su baltu ir drėgnu paviršium. Juo toliau 
nuo namų, juo parkas darėsi tankesnis, ir pačiam gale, prie Šušvės, virto 
tikru mišku. Šušvė čia žymiai platesnė už Kražantę, bet krantai tokie 
pat: iš abiejų pusių dideli krūmai supa upę, retai kur palikdami siaurą 
priėjimą prie vandens. Teka upė labai lėtai, o jos vanduo nuo krūmų 
šešėlio atrodo visai juodas. Pasigėrėjęs tarp tankių krūmų lėtai vingiuo- 


*  taine priežastis namų tvarkai ardyti (pranc.). 


neprotingo veiksmo (pranc.). 
3 iki pasimatymo (pranc.). 

jančia upe, tuo pačiu keliu grįžau į kambarį, kur netrukus pajutau bjau- 
rų kvapą, tartum būčiau vėl įžengęs į Rembovskos buduarą. Apsidairęs 
pastebėjau prie vieno bato prikibusį atmatų gabalą - pasivaikščiojimo 
po parką daiktiškas suvenyras. Paskui paaiškėjo, kad parko dalis prie 
namo paversta natūralia išviete, nes tikroji tam reikalui patalpa tiek 
apleista ir priteršta, kad niekas iš namo gyventojų ja nesinaudoja ir visi 
atlieka savo reikalus, kaip pasakytų ponia Rembovska, au naturel! (iš- 
skyrus, žinoma, pačią ponią, kuri šiuo atveju naudojosi tam tikru indu). 
Nusiaviau batą ir, iškišęs pro langą, nuvaliau į čia pat augančias aukštas 
piktžoles. Norėjau nusiplauti rankas, bet nežinojau, kur rasti vandens. 
Pasiėmęs motinos į lagaminėlį įdėtus rankšluostį ir muilą, nuėjau ieš- 
koti Antosios. Tamsioje priemenėje atidariau duris į lauką, pasidarė 
šviesiau. Priemenės gilumoje pamačiau dureles, kurias stumtelėjęs pa- 
tekau į antrą, užpakalinę, priemenę, žymiai didesnę, prigrūstą visokio 
šlamšto: pasieniais rikiavosi tuščios statinės ir žemi mediniai kubilai; 
viename kampe - krūva suverstų dėžių, kitame — geležiniai padargai; 
vidury - pora tuščių kibirų su padėtais ant jų naščiais. Tylu, nė gyvos 
dvasios. „Sūnelis“, kaip iššoko iš vežimo, taip ir pranyko; turbūt bijojo, 
kad iš karto neįkinkyčiau į darbą. Grįžau į savo kambarį ir, apsišarvavęs 
kantrybe, nutariau laukti, kada pakvies pietums. Po gero pusvalandžio 
(jau buvo po pirmos) atėjo Antosia, nešina pilnu vandens bliūdu, ir at- 
siprašė užmiršus pirma tai padaryti. 

- Nuo patryto šokinėju aplink ponią, - teisinosi, - tenkindama visus 
jos kaprizus, net galva sukasi... Ir taip diena iš dienos. 

- O kam pasakei jai apie langą? - pasijuokiau iš susirūpinusios. 

- Taip ir žinojau, kad ponaitis ant manęs pamanysi. Bet stowo ho- 
noru (garbės žodis), čia ne aš kalta. Čia ilgas liežuvis Jono (liokajaus), 
kurio paprašiau atlenkti vinį. Tas šlykštus liežuvininkas nesiliauja lai- 
žęsis prie ponios... O ji mane barė, kodėl neatsiklausiau jos, ar galima 
atidaryti langą. Bet tiek to, tam ji ir ponia. 

- Ar greitai bus pietūs? 

- Jau ponas atvažiavo iš Giedraičių, - ten pradedamos pjauti pievos, 
yra valgomajame. Ten ir Vensan. 

- Kas tas Vensan? 

- Ogijūsų mokinys, - nusišypsojo Antosia. - Poniai negirdint, mes jį 
vadinam Wincuš; bet neduok Dieve, kad ponia išgirstų... Griežtai įsakė 
vadinti Vensanu. 

— O kuo ponas vardu? 


i! gamtoje (pranc.). 

- Kaip jis krikštytas, nežinom... ponia jį vadina Etjenu... 

- Tai bus lenkiškai „Stefan“, -— paaiškinau. 

Antosia nustebo: 

- Pamanykit! Eijen tas pat kas ir Stefan!.. Kodėl ponia taip iškraipo 
katalikiškus vardus? Ė 

- Ji neiškraipo, tik tuos vardus pasako prancūziškai. Matyti, labai 
mėgsta prancūzų kalbą, - pastebėjau. 

- Bet ponas jos nemėgsta: kai ponia ką paplepa nesuprantamai, po- 
nas arba tyli, arba nusisuka į šalį... Niekuomet negirdėjau jį pratarus 
bent porą žodžių prancūziškai. Na, jau man laikas... Užsiplepėjau... 

- Dar vieną dalyką norėjau paklausti, Antosia. Kodėl čia tokia tyla 
namuose, tartum žmonių visai nebūtų? 

- Kitą kartą papasakosiu. Dabar mane ponia laukia, - skubėjo An- 
tosia. 

- Kur tas valgomasis? - dar paklausiau, - ir aš tuoj ateisiu, tik rankas 
nusiplausiu. 

= O gi pirmas kambarys iš priemenės, tuoj prieš saloną... Ten, kur 
ponas mokytojas jau buvo neseniai. 

Mergaitei išbėgus, po valandėlės kažkas triskart smarkiai pabeldė į 
duris. „Čia ne Antosia, - pamaniau, - ta įeina nesibeldus“. 

— Kas ten? - klausiau. 

Durys kiek prasivėrė, ir jose pasirodė skustas veidas su priplota no- 
sim ir plike per visą galvą. Žvitrios akutės be antakių įsmigo į mane: 

- Pani prosi do stotu!, - ištarė galva, ir durys užsitrenkė. 

Įėjęs į valgomąjį pirmiausia pamačiau prie lango aukštą, liesą vyrą 
su sukištomis į kelnių kišenes rankomis. Jis stovėjo veidu atsisukęs į 
duris, pro kurias įėjau. Viskas jame buvo juoda: juodos išsprogusios 
akys, juodi antakiai, plaukai ir ūsai su užriestais į viršų galiukais; juo- 
das švarkas ir liemenė, tokios pat spalvos gelumbinės kelnės galifė ir 
auliniai batai. Tame juodume ryškėjo gelsvos spalvos veidas su kumpa 
nosim, skustas smakras ir auksinis retežėlis ant pilvo. „Tikras čigonas“, 
šovė man į galvą. 

- Stefan Rembowski, - prisistatė „čigonas“, tiesdamas man iš kišenės 
ištrauktą dešinę, bet kairę vis dar laikydamas antroje kišenėje. - Kaip 
ponas mokytojas jaučiasi Pašušvyje? - paklausė, kažkur žiūrėdamas 
viršum mano galvos. 

Nelaukdamas atsakymo, vėl įsikišo ranką į kišenę ir atsisuko į lan- 
gą. Ašjau į „čigono“ nugarą tyliai pasakiau „gerai“. Vensan, įsikibęs į 


*! Ponia prašo prie stalo (pietų) (lenk.). 

kėdės nugarėlę, stovėjo kambario vidury prie apvalaus stalo, pakloto 
dėmėmis išmarginta, kitados balta staltiese. Priešais langą, vienu petim 
atsirėmęs į sieną, sustingo nedidelio ūgio liokajus Žanas, kurio galvą 
ką tik mačiau pro savo kambario duris. Jis vilkėjo juodu švarku, ne jo, 
matyti, figūrai pasiūtu, nes pečiai buvo nudribę, o iš po ilgų rankovių 
kyšojo tik galai suriestų pirštų, įmautų į baltas siūlines pirštines. Jis 
stovėjo prie sienoje įtaisyto langelio su medine lenta vietoje stiklų. Visi 
tylėjo, kažko laukė. Po valandėlės iš „salono“ plačiai atsidarė durys, į 
valgomąjį įspruko Antosia ir, ranka prilaikydama dvivėrių durų puselę, 
paslaptingai tarė: 

- Pani. 

Durų angoje pasirodė storulė pani Rembovska - dekoltuota, pasi- 
puošusi, su kažkokia gėle plaukuose, rankas sudėjusi ant didoko pilvo. 
Nuo lango vikriai šoko, tartum būtų ant spyruoklių, „čigonas“ ir pasi- 
lenkė prie rankų ant ponios pilvo. 

- Dzieni dobry, moja duszko*. 

- Bonjour, Etienne“, - atsakė ši ir po to atkišo ranką man, tartum dar 
nebuvo manęs šįryt mačiusi. 

Vensan irgi pabučiavo motinai į ranką. Tuo tarpu Antosia, palikus 
duris, patraukė vieną iš keturių po stalo sukištų kėdžių ir atsistojo už- 
pakaly jos. Į tą kėdę atsisėdo ponia (Antosia patvarkė jos sijono uodegą), 
žvilgterėjo į mane ir rankos mostelėjimu parodė, kur turiu sėstis. Vyras 
Etjenas užėmė vietą priešais ją, aš atsidūriau priešais Vensaną. Mums 
besisveikinant su ponia ir rikiuojantis aplink stalą, Žanas nesnaudė: 
pastūmė medinį langelį, kuris plonai sugirgždėjo, paėmė virėjo Žako 
iškištą padėklą su keturiomis lėkštėmis ir sustatė jas prieš mus. 

- Kaip reikalai Giedraičiuose? - kreipėsi ponia į vyrą. 

- Ne kokie, - atsakė šis, - Gimbutas per maža suderėjo pjovėjų, ir 
tie patys pasivėlino į darbą. Dabar šienapjūtė užtruks ilgiau, negu buvo 
numatyta. 

- Iiii... Kol neatsikratysi to Gimbuto, vietoje tūpčiosi. Tai fripon 
accompli?. Pavaryk jį... Kiek kartų sakiau! 

- Kad taip sunku surasti žmogų tame užkampyje, - teisinosi Etjenas, 
siurbdamas viralą. 

Sriuba buvo kažkokia keista, tokios dar nebuvau ragavęs: tamsiai 
žalios spalvos, saldi, atmiešta pupomis ir džiovintos duonos gabaliu- 
kais, be riebalų. 


V Laba diena, mano dūšele (lenk.). 
2 Laba diena, Steponai (pranc.). 
3 Tikras sukčius (pranc.). 

- Vincent, nesikūprink! Kiek kartų sakiau! - pabarė ponia „sūnelį“.- 
Ponas mokytojau, tamsta žiūrėk, kad ir pamokų metu sėdėtų tiesiai. 
Galjis tamstos paklausys? Man tiesiog jau įkyrėjo kartoti... Kodėl tams- 
ta nevalgai? Ar nepatinka sriuba? - klausė pamačiusi, kad aš padėjau 
šaukštą ir tik duoną kramtau. 

- Patinka, bet nesu alkanas... Neseniai pusryčiavau. 

- Čia yra garsioji soupe aux feves!. Tamstai, aišku, teko ragauti to- 
kią prie grafų stalo. Šiandien ypač gerai pasisekė Žakui ją pagaminti, 
ne blogiau kaip Varšuvos restorane... Ninette, atnešk man nosinę! 
nai, man dar vieną lėkštę. 

Atėjo Antosia ir padėjo nosinę prie ponios lėkštės. Žanas atnešė ir čia 
pat pastatė antrą lėkštę, sklidiną žalio skysčio. Pakartotinai susidorojus 
su sriuba, ponia įsakė: 

- Žanai, antrą davinį! 

Jis atnešė kažkuo prikrautą ilgą siaurą bliūdą, kurį ir pastatė stalo 
vidury. Etjenas kyštelėjo savo lėkštę, į kurią ponia įdėjo juodą gabalą 
kepsnio ir porą šaukštų kruopų. 

- Vincent, votre assiette! - ištiesė ranką į sūnų. 

Vensanas gavo mažesnį gabalą ir tik vieną šaukštą kruopų; tiek pat 
ponia teikėsi įdėti ir man. Kas liko bliūde, susivertė į savo lėkštę. An- 
tosia visą laiką stovėjo už šeimininkės kėdės. Kai mūsų akys susitikda- 
vo, jos lūpos krūptelėdavo nežymia šypsena. Suvalgiau tik kruopas su 
duona, o kepsnio nei perpjauti, nei įkąsti negalėjau: tiek buvo kietas ir 
išdžiūvęs. Etjenui ir Vensanui įdėti gabalai buvo, matyti, minkštesni, 
nes jie bematant susidorojo ir dabar sėdėjo ties tuščiomis lėkštėmis. Ne- 
trukus ir ponia ištuštino savąją. 

-— Ninette, - tarė ponia, - patvarkyk treną. 

Liokajus sugriebė, kas buvo ant stalo, ir atnešė pro langelį paduotas 
keturias stiklines vos pasaldintos arbatos. Pietūs pasibaigė. Ponia atsi- 
stojo, Antosia patvarkė jos ilgo sijono padelkas ir atidarė duris į saloną. 
Etjenas, Vensanas ir aš pabučiavom ponios ištiestą ranką ir išsiskirstėm: 
vyras nuėjo paskui žmoną, aš nusivedžiau Vensaną į savo kambarį. Pa- 
dėjęs jam ranką ant peties, sakau: 

- Kalbėsim rusiškai. Gerai? 

— Kad man sunku... 

- Todėl ir kalbėsim, kad įprastum ir kad būtų nesunku. 

- Gerai, - sutiko berniukas. 

- Kas tas Gimbutas, kurį minėjo prie stalo? 


* pupų sriuba (pranc.). 
Vincai, jūsų lėkštę! (pranc.) 


- Rządea!, - atsakė jis lenkiškai. 

- Aa, upravliajuščij... Kur jis gyvena? 

- Čia, - atsakė berniukas, ranka rodydamas parko 

link. 

- Kas čia gyvena? - parodžiau ranka ta pačia kryptimi. 

- Uparliajuščij, - iškraipė berniukas. 

- Kaip rusiškai „kairys“? 

- Lievyj. 

—- O dešinys? 

- Pravyj. 

- Tai pasakyk: u-prav-liajuščij. 

Dabar mano mokinys pasakė gerai. Jis atrodė kažkoks užguitas ar 
„nedakepęs“: atsisėdęs ramiai sėdėjo, įbedęs akis į vieną tašką. Taip 
jis elgėsi pietų metu, taip ir dabar, pas mane būdamas. Neužkalbintas 
tylėjo, nerodė nei vaikiško judrumo, nei smalsumo. Šiaip atrodė svei- 
kas, nuo saulės apdegęs ir kresno sudėjimo, nors ir labai mažo ūgio, 
palyginti su savo amžium. Man tuo tarpu rūpėjo sužinoti, kas jį domina. 
Pradėjau klausinėti (visą laiką kalbėjom rusiškai) apie klasės draugus, 
dėstomuosius dalykus, kas labiausiai patinka, ir kuo jis norėtų būti iš- 
augęs. Atsakinėjo labai santūriai, o į du paskutinius klausimus visai 
neatsakė. 

- Tai ką gi? Niekas nepatinka? 

- Arkliai, — tyliai atsakė berniukas; jo akys pagyvėjo. 

Nors jam, matyti, sunku buvo kalbėti rusiškai, bet vis dėlto sugebė- 
jo pasigirti turįs savo arklį, „kucyką“, turįs ir mažą balną, ir šiandien 
priešpiet ilgokai jodinėjęs. 

- Jei jūs norėsit, irgi galėsit jodinėti... Yra du vyriški balnai suaugu- 
siems ir vienas Inkos (sesers), kuri taip pat labai mėgsta jodinėti, ir kai 
griš iš Varšuvos, jodinėsim trise, - projektavo pagyvėjęs berniukas. 

- Kažin ar mama sutiks, - paabejojau. 

- Sutiks, sutiks, - tikrino Vensanas. - Kaip Inka pasakys, taip ir bus... 
Mama Inkos klauso. 

- O gal Inka nesutiks? 

- Sutiks... — jau ne taip ryžtingai tikrino berniukas. — Kodėl nesu- 
tiks... 

— Koks čia vardas „Inka“? 

- Irena. Mama mus visus vadina prancūziškai. Bet „Irena“ ir len- 
kiškai, ir prancūziškai „Irena“; taigi mama ėmė ją vadinti Inka, kad 


* Ūkvaizdis (lenk). 

nesipainiotų; o pirmiau vadino Irėn... Gal, ponas mokytojau, eisim pa- 
žiūrėti kucyko? 

Arkliams buvau abejingas. Tie kuinai, kuriuos motina gaudavo iš 
pažįstamų kaimiečių savo kelionėms, ne taip atrodė, kad galėtų suža- 
dinti pasigėrėjimą ar meilę jiems. Tačiau dabar, matydamas, jog „per 
arklius“ yra proga suartėti su berniuku, apsimečiau susidomėjęs jo ku- 
cyku ir paprašiau parodyti. 

Išėjom į kiemą. Iš abiejų šonų didokos aikštės, kurios vidury liko 
pėdsakai kitados buvusio kliombo, riogsojo tvoros likučiai, su vienur 
kitur išlikusiais štachetais. Į dešinę ir kairę už tvoros rikiavosi ūkiški 
pastatai - arklidė, tvartai, daržinės, jauja. Viskas atrodė be galo apleista: 
stogai kiauri, sienos apgriuvusios; vieni trobesiai su nukarusiomis du- 
rimis, kiti, visai be durų, žiojo juodomis angomis; priešais arklidę buvo 
klanas, pilnas žalio dvokiančio skysčio. Apsukę klaną, įėjom į staldą, 
kur prie ėdžių stovėjo du arkliai - mažas ir didelis. Vensanas pasakė, 
kad kiti arkliai ganykloje, o šiedu gavo avižų, nes priešpiet pavargo: 
didžiuoju tėvas atliko kelionę į Giedraičius ir atgal, o mažuoju - kucy- 
ku - jis visą rytą jodinėjęs. Arklių privalomumuose nieko nenusima- 
niau, taigi tylėjau, žiūrėdamas į didelį liesą kuiną ir į mažą apvalų, riebų 
arkliuką. Užtat mano mokinys gyrė savojo ištvermingumą ir vikrumą, 
tapšnodamas jam per petį, krūtinę ir bules. Užmiršęs, kad susitarėm 
kalbėti vien rusiškai, tarškėjo lenkiškai, pabrėždamas savo arkliuko pir- 
menybes ir peikdamas didelį. 

Ūkio pastatuose ir kieme - nė gyvos dvasios, dar nepasibaigė pokai- 
čio laikas. Į mano klausimą, kiek žmonių dirba dvare, Vensanas atsakė, 
kad daug, bet kiek, tiksliai nežinąs. Yra kelios kumečių šeimynos ir ne- 
maža samdomų darbininkų. 

- Kur gyvena Gimbutas? - antrą kartą kartą klausiau berniuko. 

- Už parko prie pat Šušvos yra namelis, ten jis ir gyvena su savo 
seserim, — paaiškino šis. 

Už kiemo iš abiejų kelio šonų stovėjo du ilgi, sutrūnijusiomis malks- 
nomis dengti pastatai. Aplink — nei medžių, nei krūmų. Saulėje ryškėjo 
nešvarumas ir skurdas. Kai kuriems langams trūko stiklų; jų vietoje ky- 
šojo skudurų kamuoliai. Čia gyveno kumečiai. Prie vieno namo basas 
vienmarškinis senis kapojo žabarus. Kai ėjom pro šalį, ano meto papro- 
čiu pasveikinau: 

- Dieve padėk. 

— Mūsų kumečiai kalba lenkiškai, žemaitiškai gal ir nesupranta, — 
tarė Vensanas, pakėlęs galvą į mane. 

- Oiiš tavo mamos girdėjau, kad čia nemoka kalbėti lenkiškai. Kaip 
suprasti? - klausiu. 

- Mamai nejįtiksi... Ji sako, kad ir Gimbutas nemoka lenkiškai. Ir man 
kaskart kai pasakau ne taip kaip ji, sako: „Tu nemoki lenkiškai“, o Nine- 
tai ir Žanui kasdien tai kartoja, - kritikavo motiną berniukas. 

- O pats ar moki pasakyti žemaitiškai kokį žodį? 

— Velnias... rupūžė... - nusišypsojo Vensanas, - tuos žodžius dažnai 
sako pasamdyti pjovėjai. 

- Žinai, kąjie reiškia? 

- Žinau, - paraudonavo berniukas. 

Praėję kumetynus, pasukom į kairę, kur tarp krūmų vingiavo parką 
apsukusi Šušva. Nors jau buvo popiet, bet giedrios dienos karštis nė 
kiek nenuslūgo. 

- Gal išsimaudysim? - pasiūliau Vensanui. 

- Gerai, - sutiko šis. - Nors mama uždraudė maudytis popiet, jei 
nepraėjo trijų valandų, bet niekis, — ir pasilenkė prie vandens. Pamirkęs 
ranką tarė: - Vanduo visai šiltas. 

Išsimaudę pašušviais apėjom parką ir grįžom namo. Berniukas pali- 
ko kieme, aš užsidariau savo kambaryje. Rengiaus skaityti (buvau atsi- 
vežęs Dostojevskio „Brolius Karamazovus“), bet pasijutau pavargęs ir 
alkanas: šįryt Šiauliuose anksti kėliaus, patyriau daug naujų įspūdžių, 
o pusryčiai ir pietūs buvo labai skysti. Kritau į lovą ir pramiegojau iki 
pat vakaro. Saulei leidžiantis, pažadino Antosia, įėjusi į kambarį su savo 
padėklu, ant kurio buvo stiklinė pieno ir duonos riekė. 

- Daugiau nieko neduosi? — paklausiau. 

- Nieko... Ką ponia liepė, tą ir atnešiau, - nusišypsojo mergaitė. 

- Aš pratęs daugiau valgyti... Gal ką nors dar atneštum? 

- Tamsta pats pakalbėk su ponia... Ji labai šykšti... Ir mus su Žanu 
marina pusbadžiu. Bet ką padarysi: ji ponia, mes tarnai. 

Prisiminė man ponios kalba šįryt, kada ir mane įjungė į tarnų skai- 
čių, sakydama, jog „nemėgsta varžyti tarnų“, taigi ir manęs. Tuo tarpu 
aš laikiau save kažkuo geresniu už paprastą tarną, tačiau „varšuvietė“ 
buvo kitokios nuomonės. Gailėjaus, kad nepasielgiau taip kaip Višins- 
kis su grafiene: jis iš anksto išsiderėjo „porą gaidžių“ pusryčiams. Šitą 
mano pasikalbėjimą su Antosia, matyti, sužinojo ponia, nes kitą dieną 
pusryčiams mergaitė atnešė gabaliuką dešros, o vakarienei - riekę na- 
minio sūrio. 

Per pirmą pamoką su Vensanu paaiškėjo, kad berniukas menkai mo- 
ka rusų gramatiką, neskiria žodžių, rašomų su „jat“, kalba pusiau ru- 
siškai, pusiau lenkiškai. Mano užsispyrimas ir ne pamokų metu kalbėti 

rusiškai Vensanui nepatiko, pasiskundė motinai. Ši pasikvietė mane į 
dvokiantį „buduarą“, kur įvyko toks maždaug pasikalbėjimas: 

- liii... Prašau pasakyti man, kaip tamsta kalbi su grafienės sūnum 
ne pamokų metu, rusiškai ar lenkiškai? 

- Lenkiškai. E 

- Dėkui. liii... Tai kodėl su mano sūneliu tamsta vengi kalbėti lenkiš- 
kai? Kodėl namuose skamba mūsų priešų kalba ir tada, kada nebūtinai 
reikia? Aš, ačiū Dievui, nelaikau save menkesne už grafienę ir gerai atsi- 
menu, kad „szlachcic na zagrodzie rėwien wojewodzie“!. Kas tinka gra- 
fienės sūnui, tinka ir manajam. Argi tamsta laikytum mano sūnelį men- 
kesniu už grafiuką? Didelis čia daiktas - grafas. Olesnickiai, Zamojskiai, 
Stadnickiai - jokie grafai ar kunigaikščiai, o vis dėlto buvo savo laiku 
pirmais vyrais lenkų karalystėje, - tarškėjo poniutė, neduodama man 
išsižioti. — Esu tikra, ateis laikas, gal net greičiau, kaip tamsta manai, ir 
prisikels iš mirusiųjų mūsų šauni karalystė, o mano sūneliui bus atviras 
kelias į pirmas valstybėje vietas... Tamstą grauš sąžinė, kad jį, kūdikį, 
varginai priešų kalbos garsais, kai jis pagarsės, kaip koks kancleris ar 
etmonas atgijusios tėvynės... - baigė ponia, palikdama su pražiota bur- 
na ir svajingai žiūrėdama pro langą, tartum už jo matė savo „sūnelio“ 
šaunios ateities paveikslą. Pasinaudojau pertrauka ir prabilau: 

- Grafiukas moka rusiškai, ir su juo nėra reikalo visą laiką kalbėti 
svetima kalba. Su Vensanu esu verčiamas griebtis visų priemonių, kad 
kaip nors įprastų į rusų kalbos skambėjimą... Jis net kai kurių žodžių 
nemoka ištarti... 

- O kaip išmokstama kitų kalbų, ir nekalbant jomis visą laiką? Kaip 
išmokstama vokiškai, prancūziškai, lotyniškai? Man visai nesupranta- 
mas tamstos užsispyrimas... Čia kvepia kažkokia rusifikacija, ir aš su 
tuo negaliu sutikti. Ką pasakys Inka, kai atvažiuos, - ji netrukus turi 
atvažiuoti, - ir išgirs Vensaną kalbant rusiškai? Negaliu įsivaizduoti, 
kas tada bus. Inka prakeiks tą valandą, kada sutikau atiduoti sūnelį į 
rusišką mokyklą... Jei tamsta manai, kad sūnelis, nekalbėdamas visą 
laiką rusiškai, neišlaikys pataisos, tada žinok: tegu jis verčiau pasilieka 
antrus metus pirmoje klasėje, negu gadina mūsų nuotaiką. Ką sakau — 
nuotaiką? Jis tuo žaloja mūsų patriotinį jausmą, gryną kaip krištolas... 
O antrus metus sėdėdamas nejučiomis pramoks rusiškai per pamokas, 
neturėdamas reikalo ta kalba kalbėti už mokyklos sienų. Aš jį tyčia ap- 
gyvendinau Šiauliuose pas šeimininkę, nemokančią rusiškai. Tiesa, ji 
prastai kalba lenkiškai, bet vis dėlto nerusiškai. 


1! „bajoras savo sklype yra lygus vaivadai“ (lenk). 

- Tai gal, ponia, iš karto palikit jį antriems metams, nereikės vargti 
su pataisa. 

- Gaila, kad anksčiau apie tai nepagalvojau. Dabar jau reikia ban- 
dyti, gal išlaikys... Sugaišti metai daug kaštuoja. Tai tamsta man pažadi 
daugiau jo nevarginti ne pamokų metu? Gerai, - pati už mane atsakė 
ponia Rembovska. 

Jau buvau beišeinąs, kai ji dar atsiliepė: 

- Tiesa, kodėl tamsta anądien leidai sūneliui maudytis tuoj po pietų? 
Ne tik leidai, bet ir pats raginai? Nejaugi tamsta nežinotum, kad tuoj po 
pietų maudytis labai pavojinga sveikatai? 

- Žiūrint po kokių pietų, - neiškenčiau nepriminęs menkų pietų, 
nors iškilmingai apstatytų, bet tokių liesų, kad ir paskui kasdien pakil- 
davau pusalkanis. 

- Nesuprantu, ką tamsta nori pasakyti. Aiškiai, rodos, pasakiau „po 
pietų“, o ar pietūs kam patinka, ar nepatinka, čia skonio dalykas, ir 
man tatai nė kiek nerūpi. Jau tamsta vieną kartą sulaužei mano įsakymą 
dėl ano lango, dabar vėl mane įžeidi, tartum duodamas suprasti, kad 
aš ne ponia savo namuose. Kad bent mano parėdymai būtų nelogiški, 
neprotingi, kaprizai, - dar galėčiau tamstą pateisinti. Bet dabar... Pasa- 
kyk man tamsta atvirai, kuo jie blogi? Aš ne kokia užsispyrėlė, ne koks 
namų despotas... Jei įtikinsi, kad blogi, mielai juos pakeisiu geresniais. 
Na, iki pasimatymo, - baigė nelaukdama mano įtikinimų, tartum pati 
žinodama, kad įtikinėti ją - bergždžias darbas. 

Taip ir slinko nuobodžiai gražios vasaros dienos, įvairinamos pasi- 
kalbėjimais su šeimininke, kuri, pastebėjus ar sužinojus, jog kas nors 
mano daroma ne taip, kaip ji išmano ir tvarko, po pamokų kviesdavosi į 
aklai uždarytą, dvokiantį buduarą saloną, kad man primintų, jog ji nėra 
kokia užsispyrėlė ar namų despotas. Kiek šeimininkė buvo plepi, tiek 
jos vyras Etjenas buvo nekalbus. Su juo mačiausi tik pietų metu, kada 
kartais paklausdavo, kaip sekasi Vensanui mokslas, bet mano atsakymo 
tartum negirdėjo, įbedęs akis į lėkštę ar į sieną. Savo žmonos nekalbino, 
tenkindamasis trumpais atsakymais į jos klausimus. Atrodė, kad labai 
gerbia žmoną, net pribijo jos. Kaskart kai ši prabildavo prancūziškai, 
Etjenas neramiai krūptelėdavo, imdavo ar nosį šnypšti, ar ištraukdavo 
iš liemenės laikroduką ir atidžiai sekė rodyklių judėjimą. Tais prancū- 
ziškais žodžiais, be kurių neapsieidavo pietūs, šeimininkė, matyti, labai 
imponavo vyrui, ir jis atrodė kaltas tuo, kad nemoka palaikyti didžpo- 
nišką „bavardažą“. Neteko matyti nei šeimininko Etjeno, nei jo žmonos 
(jos vardo taip ir nesužinojau) ką nors skaitant, o buduare salone, kiek 
kartų buvau ten kviečiamas, nepastebėjau nei vienos knygos, nei vieno 

laikraščio ar žurnalo numerio; kituose kambariuose, be aptriušusių kė- 
džių ir kirminais išėstų stalų, nieko nebuvo. Pabaigęs skaityti kelias at- 
sivežtas knygas, kartą paklausiau Vensaną, ar negalima būtų gauti išjo 
motinos kokios literatūros.:Šis tik išplėtė akis ir pasakė, kad namuose 
jokios knygos, išskyrus vadovėlius, nesama. Besinorėjo tikėti, kad taip 
būtų: pan Šukšta, ne toks šaunus bajoras kaip Rembovski, ir tas skaitė 
savo „Kurjerį“, o pani Šukszšcina čiupinėjo Radavičaitės paskolintas 
knygas. Rytmetį, pamokoms prasidėjus, pro langą matėm šeimininką 
išjojant iš kiemo į laukus, iš kur grįždavo tik pietums. Ką kiauras die- 
nas darė šeimininkė, tupėdama savo buduare? Atnešus pusryčius ar 
vakarienę Antosia kartais papasakodavo, kad šiandien, pavyzdžiui, 
ponia dėliojo savo sukneles, kitą dieną siuvinėjo ar nėrinius nėrė, vėl 
kitą - tvarkė baltinius, skambino fortepijonu ir pan.; bet kad ji būtų ką 
rašiusi ar skaičiusi, to iš Antosios negirdėjau. Iš pradžių norėjau prašyti 
šeimininkės, kad leistų man naudotis fortepijonu, bet perspektyva sė- 
dėti kokią valandą tvankiame kambaryje ir klausyti pastabų (nuo tokių 
ši plepė nesusilaikytų) atbaidė mane nuo to sumanymo. Be to, ir gaidų 
nebuvau atsivežęs, o Rembovskos turimos - valcai ir mazurkos - manęs 
nedomino. Turėdamas visą popietį laisvą, vaikščiojau pašušviais, mau- 
džiaus, plaukiojau laiveliu, pasistūmėdamas kartimi. 

Vieną sekmadienį užsukau popiet pas ūkvedį Gimbutą; jo namelis 
stovėjo prie pat Šušvos, tuoj už parko. Iš vieno šono augo keli vaisiniai 
medžiai, iš antro - daržovės. Priešais - gėlių darželis. Abu Gimbutus - jį 
ir jo seserį - radau namie. Nedidelio ūgio kresnas raudonveidis senu- 
kas su žilais nusvirusiais ūsais sutiko mane neaptvertame priebutyje 
ir pakvietė sėstis čia pat ant suolelio. Pats atsisėdo priešais. Užkalbino 
lenkiškai: 

- Kaip tamstai patinka Pašušvyje? 

- Apylinkės gražios, bet dvaro gyvenimas kažkoks keistas, man ne- 
įprastas... Daug ko nesuprantu. 

- Ir suprasti nėra ko, - šyptelėjo Gimbutas. - Aš iš karto juos perpra- 
tau, kai tik čia atsikraustė... Keturiasdešimt metų čia gyvenu. Visokių 
ponų mačiau, susilaukiau ir tokių... 

- Visi ponai turbūt maždaug vienodi, - bandžiau palaikyti kalbą. 

- Nair pasakei tamsta nesąmonę! - ėmė karščiuotis senukas. - Iš kar- 
to matyti, kad esi nesubrendėlis. Esama ponų ir ponų: vienas yra tikras 
ponas, o kitas - chtystek, - užakcentavo jis paskutinį žodį, kokio lietuvių 
kalboje nėra ir kuris mažiau daugiau atitinka rusišką „proidocha“'. - Da- 


„valkata“ (rus.). 


bartinį savo poną priskiriu prie tų „chtystkų“, kuriems ne padorus žemės 
darbas rūpi, o vien tai, kaip iš viso ko išspausti kapeiką, kaip nusukti iš 
samdinio vieną kitą grašį, nesirūpinant tuo, kad galų gale pats sukčius 
ir nukentės, jo suktybės jam ir atkeršys... Tikras ponas negailės rublio, jei 
mato, kad naudingai bus suvartotas, kad padės žemės ūkiui pakilti. 

Gimbutas net ėmė šnikštuoti iš susijaudinimo. Tylėjau saugodama- 
sis vėl nepataikyti ir dar labiau jį išerzinti. Vos susilaikiau nepaklausęs, 
kaip ten buvo su tais pjovėjais, dėl kurių anądien per pietus Rembovs- 
kis kaitino jį, kad maža pasamdęs. Bet štai pats Gimbutas prabilo šiuo 
reikalu: 

- Kad ir su tais pjovėjais... Davė tris rublius ir liepė suderėti dešimt 
vyrų. Sakiau jam, kad tokiu darbymečiu pigiau negu už pusrublį pjovė- 
jonerasi. „Paieškok, ir rasi“,- sako. Nei Baisogaloj, nei Grinkišky niekas 
nesutiko dirbti už trisdešimt kapeikų dienai, ir vietoj dešimties suderė- 
jau tik šešis. Jie, žinoma, per dieną nevaliojo nupjauti visą pievą, beveik 
pusė liko nenupjauta; ir aš palikau kaltas, kam per maža pasamdęs. 

- O kaip su kita pievos puse? - paklausiau, apsimesdamas susido- 
mėjęs ūkio reikalais. 

- Kasją žino... Sakė palaukti. Taip ir stovi nepjauta, - numojo ranka 
Gimbutas. 

- Tie ponai Rembovskiai, rodos, iš Varšuvos čion atsikraustė, — pa- 
bandžiau tęsti pokalbį. 

- Iš kur jie bebūtų, ponais jų nepripažįstu, - pasišiaušė senis, - tikra 
miesčionių padermė. Aš - bajoras, nors ir nususęs („podupadty“, kaip 
jis išsireiškė), ir man skaudu, sulaukus senatvės, tarnauti kažkokiam 
„gryzipiorkai“ (raštininkėliui)... Jie buvo atsivežę tarnaitę Malgosią; 
pernai grįžo į Varšuvą, nebegalėdama pakelti ponios kaprizų. Teisinga 
mergaitė... Dažnai užbėgdavo pas mano seserį. Iš Malgosios ir žinau, 
kas per paukštis tas tariamas ponas... Gal tamstai neįdomu? 

- Labai įdomu, - paskubėjau užtikrinti senį, - įdomu žinoti, pas ką 
gyveni. 

- Taigi Rembovskis, kaip pasakojo Malgosia, tarnavęs raštininku 
vieno Varšuvos banko buhalterijoje. To banko klientas buvęs mūsų dva- 
ro savininkas kunigaikštis Liubeckis; dažnai ten lankęsis pasiskolinti 
pinigą. Liubeckis kartą pasiskundęs banko direktoriui, kad negalįs rasti 
Pašušvio dvarui nuomininko. Apie tai atsitiktinai sužinojęs Rembovs- 
kis ir pasipasakojęs žmonai. Ši užsigeidus žūtbūt pasidaryti dvarininke, 
pati apsilankius pas Liubeckį ir pasiūlius savo vyrą, dargi pamelavus, 
kad vyras iš profesijos esąs agronomas. Liubeckis sutikęs, ir Rembovs- 
kiai atsikraustė į Pašušvį. 

- Ar anoji Malgosia nepasakojo, iš kur kilus ponia Rembovska ir 
kokius mokslus išėjus, - susidomėjau varšuvietės praeitim. 

- Apie tai nieko nesakė; matyti, pati nežinojo, - atsakė senukas, -ma- 
čiau tą ponią keliskart iš tolo, bet kalbėti su ja neteko. Užtat jos dukterį 
gerai pažįstu: Baisogalos turguje arklį kartu rinkomės; ji mėgsta jodinė- 
ti... Tikras aitvaras. Netrukus turbūt atvažiuos atostogų. 

Į priebutį išėjo Gimbuto sesuo ir pakvietė arbatos. Gimbutaitė at- 
rodė žymiai jaunesnė už savo brolį ir visai nepanaši į jį. Baltame kaip 
popierius, taisyklingų bruožų veide blizgėjo neraiškios melsvos akys, 
tartum migla aptrauktos. Per pat vidurį apsčių, dailiai sušukuotų plau- 
kų ėjo siaurutis, labai ryškus takelis, kuris staiga pranykdavo viršugal- 
vy, pasislėpęs po vainiku supintų geltonų kasų, tiek storų kaip laivo 
lynas. 

- Aš dažnai pro langą matau tamstą vaikščiojant pašušviais, - žemu 
krūtinės balsu prabilo ji lenkiškai, paduodama ranką. - Ne kartą ren- 
giaus pasikviesti pas mus, bet kažkaip nedrąsu... Čia mes taip vieni, nė 
gyvos dvasios nematom. Dabar pats Dievas įkvėpė tamstą aplankyti 
mus, — žiūrėjo į mane, tartum nematydama. 

- Koks čia Dievas, - įsikišo Gimbutas, - pats atėjo, ir tiek. Ir gerai 
padarė, kad atėjo. 

- Tamsta, ponas mokytojau, neklausyk jo, - rimtai pasakė Gimbu- 
taitė, stovėdama tarpdury, - visą amžių kovoju su jo palaidu liežuviu... 
Nerodo tinkamos pagarbos Dievui... 

- Na, einam į vidų, - praleido pro ausis sesers priekaištą Gimbutas, 
keldamasis nuo suolo. 

Nedidelio kambario vidury stovėjo stalas, padengtas baltutėle stal- 
tiese ir apstatytas užkandžiais. Ko čia nebuvo! Ir marinuotų baravykė- 
lių puodynė, ir plonai supjaustytas kumpis, ir salcesonų bei kitų dešrų 
apvalios riekelės, ir sūris su kmynais, ir be kmynų - visa tai išrikiuota 
aplink butelį su gelsvu krupniku. Man, jau kelintą savaitę marinamam 
ponios Rembovskos prancūziškais patiekalais, kurių skystumas buvo 
slepiamas po įmantriais pavadinimais, net seilės ėmė varvėti. 

- Joasia, nešk samavarį! - šūktelėjo Gimbutaitė. 

Ji, prieš užimdama vietą prie stalo, palengvėle persižegnojo, paskum 
sudėjo rankas delnais į vidų ir kažką pamurmėjo po nosim. Mes su šei- 
mininku atsisėdom, jos judesių nepamėgdžiodami. 

Paauglė Joasia pastatė ant stalo krašto virdulį, arbatininką ant jo už- 
dengė servetėle. Virdulys blizgėjo tartum ką tik nušveistas. Ir viskas čia 
buvo nepaprastai švaru — ir pats kambarys, ir visa, kas jame buvo. Koks 
kontrastas su „varšuvietės buduaru“! 

- Kaip tamstai patinka Grinkiškio bažnyčia? - pratęsdama balsius, 
pusiau giedodama (taip žemaičiai kalbėjo lenkiškai) paklausė Gimbu- 
taitė. 

- Nemačiau, — vos neužspringau, atsakydamas su pilna bumna ska- 
nėstų. 

- Tai kur tamsta šiandien buvai bažnyčioje? - nesiliovė ši. - Gal Bai- 
sogaloje? 

Nieko neatsakiau, tik žvilgterėjau į Gimbutą; šis nežymiai mirkte- 
lėjo. 

- Nejaugi ir tamsta jau būsi užsikrėtęs mūsų ponų laisvamanybę? - 
vėl klausė Gimbutaitė, tiesiai žiūrėdama savo miglotomis akimis. 

- Liaukis klausinėjusi, - prabilo Gimbutas. - Kaip mūsų svečias gali 
pasiekti bažnyčią, jei Rembovskiai šventadieniais sėdi namie, nevažiuo- 
ja nei į Grinkiškį, nei į Baisogalą, taigi ir jo nenusiveža? 

- O Pana šventoji! - pakėlė į viršų akis Gimbutaitė. - Niekuomet 
nesuprasiu, kaip tie žmonės gali gyventi, nevykdydami Dievo įsakymo: 
šventadieniais lankyti bažnytines pamaldas. Rūsti Viešpaties bausmė 
laukia tokius... Bei tamsta nenusimink, - atsuko veidą į mane, - kitą 
sekmadienį nuvešim tamstą į Grinkiškį ir, kol čia gyvensi, visuomet 
mielai pasiimsim į bažnyčią. 

- Na, Lionia, nesikarščiuok, - ramino susijaudinusią seserį Gimbu- 
tas, - pirma paklausk, ar ponas mokytojas jau taip labai trokšta daly- 
vauti pamaldose... 

- Dieve visagalis! Ką tu, Jonai, šneki? Ar gali jaunas žmogus ne- 
trokšti to, kas yra kilniausia ir gražiausia šioje ašarų pakalnėje, - vėl 
ėmė jaudintis Gimbutaitė, nors jos akys visą laiką likdavo be išraiškos, 
miglotos. - Matyti kunigo pasikalbėjimą su Viešpačiu, regėti Dievo įsi- 
kūnijimo paslapties minėjimą, - kas gali būti vertingesnio šiame gyve- 
nime ir naudingesnio sielos išganymui! 

- Kalba kaip kunigas, - vėl mirktelėjo man Gimbutas, pildamas kru- 
pniką į stiklelius. 

— Ne prasimanyta kalbu, o tai, ką mus moko kunigas ir šventoji ka- 
talikų bažnyčia, - užsigavo Gimbutaitė. 

Ji ne tik negėrė (ir stikliuko sau nepasistatė), bet ir beveik nieko ne- 
valgė. „Turbūt todėl ir išblyškusi, kad mažai tevalgo“, - pagalvojau. 
Stengiaus į ją nežiūrėti, kad vėl nepradėtų savo pamokslo. Po valandė- 
lės, visiems tylint, pabandžiau nukreipti kalbą į kitką: 

- Ar tamsta gerai pažįsti Rembovskių dukterį? Inka, rodos. 

- Kaipgi... Atvažiavus atostogų, dažnai čia užsuka. Vargas man su 
ja: tokia pat abejinga religijai kaip ir tėvai. Mano įspėjimus paverčia 

juokais. Bet vilties nenustoju. Pernai buvau porą kartų nusivežus į baž- 
nyčią, į Grinkiškį. Rodos, liko patenkinta. Šiemet, kai atvažiuos, tikiuosi 
prikalbėti, kad nueitų išpažinties... Žinai tamsta, kas man staiga atėjo 
į galvą? - jos akių migloje vienai sekundei žybtelėjo vos vos matoma 
kibirkštėlė. - Pats Dievas įkvėpė: ateinantį sekmadienį mes su tamsta 
atliksim išpažintį, ir kai atvažiuos Inka, mano rankose bus didelis ko- 
ziris. Štai pasakysiu: ponas mokytojas šiomis dienomis atliko išpažintį. 
Tai tau, vargšele, sakysiu, nėra ko šiauštis! Dieve, Dieve, kokia laiminga 
mintis!.. Žinai tamsta, kad geras pavyzdys kur kas daugiau veikia negu 
žodiniai pamokymai... 

- Bet aš, - ėmiau meluoti, - neseniai buvau išpažinties, - ir maldau- 
jantį žvilgsnį nukreipiau į Gimbutą. Šis vis dar kimšo, neaplenkdamas 
krupniko, kurio nedaug tepaliko. Gimbutas atjautė mane ir prabilo: 

- Eik, eik, Lionia... Kur matytas dalykas, kad mergina su jaunu vyru 
kartu važiuotų į bažnyčią, kartu eitų išpažinties ir kartu klūpotų prie 
komunijos stalo? Žinai, ką žmonės pamanys? Ogi daug kas pagalvos, 
kad čia tavo jaunikis ir kad nutarėt vestis... Cha, cha, cha, - garsiai nu- 
sikvatojo senis. 

Gimbutaitė staiga paraudonavo, nuleido galvą ir sustingo. Potam 
palengvėle pakilo nuo stalo ir nieko nebesakydama išėjo iš kambario. 
Pabaigę krupniką, vėl sėdėjom su Gimbutu priebutyje iki saulei lei- 
džiantis. Linkęs šnekėti senis dabar, išgerto krupniko paveiktas, pasi- 
darė nesuvaldomai plepus. Balsiai svajojo, kaip sutvarkytų dvarą, jeigu 
tas dvaras būtų jo nuosavybė. 

- Pirmiausia pastatyčiau naujus ūkio pastatus, o senus laužus ati- 
duočiau kumečiams kurui... Parką išvalyčiau, aptverčiau gražia tvo- 
ra. Užveisčiau sodą ten, kur dabar spokso kelios apsisamanojusios 
obelys... 

Gimbutaitė taip ir nepasirodė. Po tos pirmos pažinties dažnai užsuk- 
davau pas Gimbutus, ir nors mistiškai nusiteikusi davatka įkyrėdavo 
savo pamokslais, užtat valgiais apkrautas stalas jos plepalus su kaupu 
atsverdavo. Jei ne Gimbutų vaišingumas, būčiau tą vasarą visai nusiva- 
ręs nuo jėgų, nepratęs prie prancūziškų viralų ir neįkandamų kepsnių. 
Apie bendrai atliktą išpažintį Lionia nebesvajojo, bijodama žmonių įta- 
rimo, kad ji kaip Kristaus sužadėtinė (taip save vadindavo davatkos) 
susirado žemišką ir pasidarė neištikima dieviškam. 

Vieną rytą Antosia, atnešus pusryčius, paslaptingai į mane pažiūrėjo 
ir tarė: 

- Šiandien tamsta gali neskubėti valgyti. Vensanas išvažiavo į Baiso- 
galą panelės Inkos pasitikti. 

Matydama, kad aš į tą žinią ypatingai nereaguoju, kalbėjo toliau: 

- Prieš auštant atnešė iš Grinkiškio telegramą, muštą kelyje, Vilniuje. 
Ponia tuoj mane pažadino, kad tvarkyčiau kambarį, kur panelė gyvena 
atvažiavus... Poniai, žinoma, malonu susilaukti dukters, o kad man da- 
bar bus dvigubai tiek darbo, niekam nerūpi. Panelė Inka labai kaprizna, 
sunku jai įtikti... Bet ką padarysi... Jie ponai, aš tarnaitė... Na, bėgsiu - 
ponia laukia. 

Iš kambario, kur darėm pamokas, visas kiemas buvo matyti kaip ant 
delno. Apie vienuoliktą valandą prie priebučio su kolonomis privažiavo 
manjau pažįstamas apdriskęs fajetonas. Iš jo vikriai iššoko skrybėliuota 
mergaitė ir, tartum nepastebėjus čia pat stovinčios Antosios, įbėgo į vi- 
dų. Vežikas padėjo Antosiai įnešti į priemenę didelį geltoną lagaminą. 
Iš vežimo išlipęs Vensanas kiek patūpčiojo vietoje, paskui palengvėle 
nuslinko per kiemą arklidės link. Išėjau ieškoti savo mokinio. Arklidėje 
nei jo, nei kucyko neradau. Vensanas, matyti, bus sumetęs, kad sesers 
atvažiavimas — gera proga išsisukti nuo pamokų. 

Pakviestas kaip visada pietų, nustebau neradęs valgomajame nei 
Etjeno, nei Vensano; jie kasdien čia priešpiet laukė ponios pasirodymo. 
Buvo ir kitų staigmenų: vietoje suterštos baltutėlė staltiesė ant stalo, 
Žano riesti pirštai sukišti į švarias pirštines, o medinis langelis sienoje 
į virtuvę ką tik išplautas. Netrukus iš salono buduaro atsidarė durys, 
įspruko Antosia ir, nesakydama įprasto „ponia“, atsirėmė nugara į stak- 
tą, paskui žengė dekoltuota storulė, po jos - visa galva aukštesnė už 
motiną Inka; eisenos gale - Etjenas su Vensanu. 

- Faites, monsieur, la connaissance dema fille, mademoiselle! Irėne, - 
pasakė storulė. 

Inka permetė mane abejingu žvilgsniu ir vos pastebimai linktelėjo 
galva, bet rankos nepadavė. Mano dešinė, kurią jau buvau bekišąs, taip 
ir pakibo ore. Šeimininkai apsimetė nieko nepastebėję ir užėmė vietas 
prie stalo. Inka atsisėdo greta Vensano, arčiau prie motinos ir beveik 
priešais mane. Antosia dabar stovėjo ne už ponios kėdės, bet tarpe, tarp 
jos ir dukters. Medinis langelis sugirgždėjo, ir kol Žanas nešiojo lėkš- 
tes su sriuba, stebėjau Inką. Ji nebuvo panaši nė į vieną iš tėvų, ir man 
prisiminė pasakymas Hu B MaTB, HH B OTIja, a B IIPOXOxKETO MOAOALA?. 
Krito į akį jos nepaprastai kuklus apdaras, palyginti su motinos praš- 
matnia apranga: kažkokia dryžuota perkalinė bliuzkutė, aklai suveržta 
prie kaklo, plati juoda juosta aplink liemenį ir tokios pat, kaip bliuz- 
kutė, medžiagos nesiekianti grindų suknelė - štai ir viskas. Sėdėdama, 


! Prašau susipažinti su mano dukterim, panele Irena (pranc.). 
2  neiį motiną, nei į tėvą, bet į kaimyną (rus.) (red. pastaba). 

neatrodė aukštesnė už motiną - buvo trumpo liemens ilgakojė. Apdaro 
kuklumas sudarė ryškų kontrastą su josios išdidžia laikysena ir anaip- 
tol ne paprastu veidu, kuriame kaip veidrody atsimušdavo vidujinis 
reagavimas į išorės įspūdžius. 

- Ėtes-vous servi, monsieur?! - žvilgterėjo į mane šeimininkė. 

Manreikėjo atsakyti „pas encore, madame““, nes sriubos nebuvau dar 
gavęs. bet aš, vis stebėdamas Inką ir dėl to nesusivokęs, bambtelėjau: 

— Oui, madame..3 

Susigriebiau, bet per vėlu: šeimininkė išplėtė akis, o Inka, ironiškai 
šyptelėjus, tarė: 

- Oue voulez-vous, maman? II parait gue ce monsieur est un grossier 
personnage*. 

Teisintis arba aiškintis nebuvo kaip. Be to, ne tiek jau ir mokėjau 
prancūziškai, kad galėčiau taisyklingai pasakyti ilgesnį sakinį. Leng- 
viau atsidusau tik pamatęs, kad ir šeimininkas Etjenas ne kaip jaučiasi, 
toms poniutėms pliauškiant nesuprantama kalba: tampė kaklaraištį, 
bandė svajingai žiūrėti pro langą arba sekė laikroduko rodykles. Vienas 
Vensanas neatrodė susijaudinęs; ramiai srėbė sriubą, nesiorientuoda- 
mas painioje situacijoje ir ja nesirūpindamas. Man staiga šovė į galvą 
sudrumsti Vensano ramybę: 

- Kodėl neatėjai į pamoką? — pusbalsiu paklausiau. 

Šis paraudonavo ir įtraukė galvą į pečius. Šeimininkė bus išgirdusi, 
nes staiga nutraukė savo prancūzišką pokalbį su dukterim ir pasuko 
veidą į mane: 

- Ką sūnelis daro, daro su mano žinia, ir tamstai reikėjo man šį klau- 
simą nukreipti, — pagaliau lenkiškai prabilo ponia Rembovska. 

Nebesusivaldydamas atrėžiau: 

- O poniai reikėjo pranešti man, kad pamokos nebus. 

Rembovska, netikėtai užklupta storžieviškos pastabos, sumišo ir, 
atsisukus nuo manęs, pasakė dukteriai: 

- Ouelle impertinencel5 

- Mais c'est horrible, maman!“ - atsiliepė ši. 

Etjenas reikšmingai krenkštelėjo, tartum palaikydamas mano pusę, 
one savų didžiuoklių, kurios be paliovos tarškėjo iki pietums pasibai- 
giant. 


Arjus jau aptarnavo? (pranc.) 

„dar ne, ponia“ (pranc.). 

Taip (pranc.). 

Ką išjo norėti, mama. Atrodo, kad šis ponas yra storžievis (pranc.). 
Koks įžūlumas! (pranc.) 

Bet tai baisu, mama! (pranc.) 


0 bn 

Inkos atvažiavimas neišjudino, kaip tikėjaus, apsnūdusio gyvenimo 
tame apleistame dvare. Jau praėjo pora savaičių, o mes, to namo gy- 
ventojai, kaip ir anksčiau, matėmės tik per pietus, kuriems pasibaigus, 
skirstėmės kas sau. Pietų metu retai išgirsdavom lenkišką žodį: dvi mo- 
terys vedė prancūzišką konversaciją, trys vyrai tylėjo. 

Kartą į pavakarę užsukau pas Gimbutus. Priebutyje susitikau su 
skubiai išeinančia Inka. Buvau benusiimąs kepurę, bet taip ir neteko jos 
pasveikinti: net nepažiūrėjo į mano pusę. 

- Kas tokio įvyko tarp jūsų? - paklausė Gimbutaitė, — taip neseniai 
pažįstami, ir jau susibarėt? 

- Nesuprantu... 

- Na jau, - pertraukė Lionia, žiūrėdama savo nematančiomis aki- 
mis, - neišsiginsi. Aišku, kad tarp jūsų prabėgo juoda katė... Kai tik 
pamatė pro langą tamstą ateinant nuo upės, tuoj pašoko bėgti, tik pa- 
sakė: „Ko tas cimbolas čia trankosi?“ („cymba!“ lenkiškai anaiptol ne 
komplimentas). Na, papasakok man, kas atsitiko tarp jūsų? 

- Tikrai, - sakau, - nieko... Ir kaip galėtų kas atsitikti, jei matomės tik 
per pietus arba, tiksliau sakant, aš ją matau, oji net į mano pusę nė karto 
su Vincuku; bet pasikeisti su ja bent pora žodžių taip ir neteko. 

- Dieve, Dieve, ką girdžiu! - nustebo Gimbutaitė. - Tokia lipšni su 
manim, tokia gerutė... O tamstai - tokia neapykanta!.. Palauk... Rodos, 
atspėjau: ji, be abejo, bus ką nors įsimylėjusi ten, Varšuvoje. Aš žinau, 
kad vieną vyrą įsimylėjus mergaitė kitų vyrų neapkenčia. 

- Ar tamstai tas dalykas žinomas iš teorijos, ar iš praktikos? - klau- 
siau šypsodamasis. 

Gimbutaitė paraudonavo, tyliai atsakė: 

- Daug kartų esu girdėjusi apie tai. 

- O aš girdėjau kaip tik priešingą dalyką apie įsimylėjusias mergai- 
tes... Paklausyk tamsta: 

Panienki mądre są - jednego kochač chcą, 

lecz bojąc się wypadku, mają tuzin w dostatku!. 

-Jėzus Marija! Ką tamsta kalbi? - išsigando Gimbutaitė. - Tik paleis- 
tuvės gali turėti po dvylika pamiltinių... 

— O Marija Magdalena, dabar laikoma šventa, turėjo dar daugiau... 

- Nutilk, nutilk, - išsigando Lionia, — nebliuznyk šiuose namuose, 
kad neužtrauktum ant jų Dievo bausmės! 

Įsižeidusi Gimbutaitė šį kartą nepasiūlė net stiklo pieno. 


1! Mergaitės yra gudrios: nori mylėti vieną, bet, bijodamos netikėtumo, turi atsargoj 
8 yra gi yi J 89) 


visą tuziną (lenk.). 

Vieną sekmadienį Rembovska po pietų pasikvietė visus į saloną. 

- Inka, - paskelbė ji, - atsivežė kelis naujus Karasinskio valsus... Aš 
juos išstudijavau ir dabar galiu pademonstruoti. Prašau užeiti paklau- 
syti. AN 

Tas pakvietimas, tiesą pasakius, implicite! buvo taikomas tik man: 
Etjenas su Vensanu užeidavo popiet į saloną ir nekviesti. Nors valsais 
nesidomėjau, bet troškau išgirsti patį fortepijono skambėjimą, kurio bu- 
vau gerokai išsiilgęs. Salione nebuvau nuo Inkos atvažiavimo, ir dabar 
krito į akį didelės permainos: fortepijonas atitrauktas nuo sienos prie 
lango, ant apvalaus stalo šviežių gėlių kuokštas stikliniame inde, visos 
kėdės laisvos nuo anuomet čia išmėtytų daiktų, grindys išvalytos. Tik 
langai liko užkalti, ir kambary jautėsi tvankumas. Tarp dviejų langų 
didelis veidrodis, kurio pirma čia nemačiau - turbūt buvo uždengtas. 
Eidamas pro veidrodį, pamačiau jame kažkokį jaunuolį, labai neelegan- 
tiškai apsirengusį: iš po trumpos, kitados baltos, vasarinės bliuzės, per 
pilvą suveržtos nudėvėta šikšna, kyšojo išsivertusios bulės, aptemptos 
siaurų, irgi kitados baltų, kelnių, kurios raukšlėjosi aplink kelius ir apa- 
čioje baigėsi spurgais - prie pat nešvarių batų. Tik žvilgterėjęs į šito ap- 
sileidėlio veidą, atpažinau save. „Nejaugi aš taip atrodau?“ - nenorėjau 
tikėti savo akimis. Pasidarė nesmagu, pasijutau ne savo kompanijoje. 
Pritūpiau greta Vensano; tik jo vieno apsirengimas šiek tiek derinosi su 
manuoju. Greta atsisėdusios prie fortepijono motinos stovėjo Inka, pasi- 
ruošusi sklaidyti gaidų lapus. Etjenas, susikišęs į kišenes rankas ir nuga- 
šeimininkė perbėgo pirštais po klaviatūrą, po tam įbedė akis į gaidas, 
Inkos prilaikomas. Antraeilis kompozitorius Karasinskis garsėjo tada 
Varšuvoje kaip autorius melodingų valsų, kurių kasmet apsčiai paga- 
mindavo. Vieną tokį valsą skambino dabar šeimininkė. Iš pradžių jai se- 
kėsi neblogai, ir tik Inkai pasivėlinus atskleisti lapą, tiktai kiek susimai- 
šė; bet netrukus melodija vėl išsilygino, ir galima buvo tikėtis laimingos 
pabaigos. Reikalą pagadino Etjenas. Išgirdęs pirmus valso taktus, savo 
koja ėmė juos ryškinti, iš pradžių vos girdimai, paskui - smarkiau, visą 
laiką bandydamas pašvilpti melodiją. Kai šeimininkė sumaišė taktus, 
susimaišė ir Etjeno pado kaukštelėjimai. Juo toliau, juo labiau ėmė jie 
skirtis nuo skambinimo, o švilpimas virto savarankiška improvizacija, 
nieko bendro neturinčia su Karasinskio kompozicija. Inka porą kartų 
atsuko nepatenkintą veidą į tėvo nugarą, bet šis, žiūrėdamas pro langą, 
nieko nematė ir nesiliovė švilpęs. 


* tarpiškai (Iot.). 

— Mais... iiii... gu" est ce gue vous faites, Etienne? - pašoko nuo kėdės 
šeimininkė. - Votre sifflement est insupportable. C'est arrogant!..! 

- Pardon, duszko, - susigriebė Etjenas, - trochę się zapamietalem?. 

Jis mandagiai linktelėjo galva ir išėjo iš kambario. 

Antrą valsą skambino Inka. Aš vis sėdėjau greta susimetusio į kuprą 
Vensano; jis krapštė nosį ir aiškiai nuobodžiavo. Inkai pabaigus, Rem- 
bovska paklausė: 

- Ar grafienė reguliariai gauna naujus valsus Karasinskio? 

- Grafų namuose Karasinskio vardas nežinomas, - atsakiau nesvy- 
ruodamas. 

- Comment?3 - nustebo šeimininkė, — nejaugi tai būtų tiesa? 

- Tikra tiesa, - patvirtinau, - nei Karasinskio valsų, nei paties to 
vardo ten negirdėjau. 

- Iš tikrųjų keista... Niekuomet nemaniau, kad grafai būtų tokie at- 
silikėliai! Iiii... — suspiegė šeimininkė. — Matyti, į Varšuvą nevažinėja, 
į lenkiškos kultūros centrą. Visa Varšuva gaudyte gaudo Karasinskio 
valsus, o čia yra žmonių, kurie ir jo vardo negirdėjo! Stebėtinas atsiliki- 
mas... O tamstai kaip patiko? 

- Valsų nemėgstu ir jų neskambinu... Tiesa, skambinau kitados vie- 
ną, Šukštų dvare išmoktą, bet turbūt ir tą būsiu pamiršęs. 

- Tai tamsta moki skambinti? — krūptelėjo Rembovska, - gaila, kad 
anksčiau nepasisakei, būtume skambinę keturiomis rankomis... Turiu ir 
tokių gaidų, irgi Karasinskio valsai... Gal tamsta paskambinsi? 

Fortepijonas buvo neišsiderinęs, klaviatūra nauja, nepageltusi. Ne- 
galėjau atsispirti pagundai: 

- Galiu paskambinti... Tik ne valsus. 

- Skambink tamsta, kas patinka, - ragino šeimininkė, - mielai pa- 
klausysim. 

Netrukus kambary pasigirdo mano skambinamas Mendelsono 
„Rondo capriccioso“. Šitą veikalą buvau gerai išstudijavęs, ir dabar jis 
man nusisekė, ypač švelnutis allegro. Rembovska buvo susižavėjus, ir 
kai jos prašomas paskambinau dar savo mėgiamąjį Silberbachlein, už- 
miršo didžponiškumą ir pasakė komplimentą: 

—- Mais mon monsieur, mon cher monsieur, vous jouez comme 
Slivinski!* 


Bet... iii... Ką jūs darot, Etjenai? Jūsų švilpavimas nepakenčiamas! Tai akiplėšiška!.. 
(pranc.) 

Atsiprašau, truputį užsimiršau (lenk.). 

3 Kaip? (pranc.) 

Bet, mielas pone, jūs skambinat kaip Slivinskis! (pranc.) 

Bet man rūpėjo ne jos nuomonė, o Inkos. Mūsų žvilgsniai pirmą kar- 
tą susitiko. Apstulbau pasijutęs tartum apsvilintas žėrinčia iš jos akių 
neapykanta. „Kaip drįsta šitas cimbolas skambinti geriau už mane!“ — 
štai ką išskaičiau jos akyse: Netrukus patyriau šios neapykantos pada- 
rinius. Ė 

- Gal tamsta paskambinsi šitą valsą? - imdama nuo fortepijono, kyš- 
telėjo man šeimininkė gaidas. - Tas taip pat naujas Karasinskio kūri- 
nys. 
Nežinomo daikto tiesiog iš lapo nebuvau įgudęs skambinti, bet gėda 
buvo prisipažinti. Pabandžiau išsisukti: 

- Aš, gerbiamoji ponia, valsų nemėgstu ir neskambinu. 

- Ojei aš labai prašau? - meilinosi Rembovska. - Jouons 4 guatre 
mains, monsieur! Voulez-vous?! 

Sėdėjau nuleidęs galvą. 

- Laissons, maman, - įsikišo Inka, - il me semble gue monsieur ne 
dechiffre pas les notes 4 premiėre vue?. 

- Vous avez raison, mademoiselle*, — apsimečiau užsigavęs, linkte- 
rėjau šeimininkei galva ir išėjau iš kambario, net nepažiūrėjęs į Inkos 
pusę. 

Tą dieną Ninetė atnešė man pagerintą vakarienę: puslitrį pieno moli- 
niame puoduke ir dvi riekeles sūrio. Paklausta, kas atsitiko, nusišypsojo 
ir tarė: 

- Ponia taip liepė... Ir pusryčiams tamsta gausi kasdien po vieną 
kiaušinį. 

— Valio, Mendelsonai!* - sušaukau griebdamas Ninetę į glėbį. 

Ši klykdama ištrūko iš mano rankų ir išbėgo pro duris. 

„Rondo capriccioso“ įveikė negirdėtą varšuvietės šykštumą, ir aš lai- 
mėjau kasdien po „gaidį“, kaip pasakytų grafienė. Ne be reikalo vargau 
ištisas dienas ir naktis, siekdamas tokio tobulumo, kad mano skambi- 
nimas ne kuo tesiskirtų nuo virtuozo Slivinskio. Štai ir atlyginimas už 
darbą: „gaidys“ kas rytą! Bet apmaudą kėlė ir didelė spraga: nepasi- 
ruošęs nesugebėjau žmoniškai paskambinti iš gaidų, nemokėjau, kaip 
rusiškai sakoma, „čitat s lista“, ir buvau panašus į žmogų, kuris iš at- 
minties daug puslapių gražiai pasako, bet iš knygos vos vos tepaskaito. 
Jei ir to būčiau išmokęs, būčiau šiandien parodęs mūsų didžiuoklėms, 


!  Paskambinkim keturiomis rankomis. Sutinkate? (pranc.) 

2 Gana, mama; man rodosi, kad jis nemoka skambinti iš lapo (be pasiruošimo) 
(pranc.). 

Jūsų tiesa, panele (pranc.). 

* Autorius paskambinto „Rondo“. 


kaip reikia skambinti Karasinskio valsus; būčiau, galimas daiktas, įvei- 
kęs ir Inką, kuri skambino geriau už motiną, bet taip pat „be sielos“. O 
dabar ji paėmė viršų, visai teisingai pastebėjus „monsieur ne dechiffre 
pas les notes“. Bet iš kur ji atspėjo? Kokios intuicijos padedama? Ta mer- 
gaitė mane labai domino, ir ne tiek galbūt dėl savo grožio, kiek todėl, 
kad apsnūdusiame dvaro gyvenime, kur, be Ninetės, Žano ir keistuolių 
šeimininkų, kitų žmonių nemačiau, ji viena atrodė gyvas, įdomus žmo- 
gus. Iš Antosios žinojau, kad Inka šį pavasarį išlaikė egzaminus į pa- 
skutinę klasę, atseit kaip ir aš, ir atrodė vienų metų su manim, gal kiek 
jaunesnė. Jei būtų kitokia, ne tokia išdidi, kaip įdomu būtų pasikalbėti 
su ja, išgirsti apie Varšuvos jaunuomenės gyvenimą, apie tai, kokia ta 
jos „pensija“, kaip joje moko, ko ji ten išmoko, kokie jos planai ateičiai, 
kokia pasaulėžiūra. Bet Inka laikėsi tiek rezervuotai, tiek užsisklendusi 
savo išdidumo kiaute, kad man ir į galvą neatėjo kada nors į ją prabilti. 
Kai kartą valgomajame pakėliau jos pamestą nosinaitę, paėmė iš ma- 
nęs, nepadėkojo ir net akių nepakėlė. Tuo tarpu liokajui arba Antosiai 
vis pašnabždėdavo savo įprastą „merci“! kaskart, kai tie kuo nors jai 
patarnaudavo. Ir šiaip, ir taip galvojau, kodėl ji tartum nemato manęs 
ir praeina kaip pro negyvą daiktą, kol pagaliau priėjau išvados, kad 
čia kaltas mano apsirengimas, kuriuo anądien ir pats pasišlykštėjau, 
pamatęs save veidrodyje. Inka, žinoma, Varšuvoje buvo pratusi kalbėtis 
ir bendrauti su kitaip apsirengusiais ir kitaip kalbančiais jaunuoliais, ir 
dabar šlykštėjosi kažkokiu „cimbolu“. Nei kitaip apsirengti, nei kalbėti 
varšuvietiškai nemokėjau, o mano vykęs skambinimas ją net įžeidė, nes 
nesiderino su anksčiau susidaryta nuomone apie niekam tikusį pus- 
bernį. Liko tik jos šalintis, kaip ji šalinosi manęs. Taip nusistatęs, pietų 
metu nebežiūrėjau į Inką, nuo kurios iki šiol nenuleisdavau akių, gėrė- 
damasis jos skaistumu ir grožiu. O buvo ji savotiškai graži: taisyklingų 
bruožų baltame kaip sniegas veide žėrėjo juodos, slyvos pavidalo akys, 
kurių ilgas blakstienas lydėjo vos pastebimas švelnus šešėlis, slankiojąs 
drauge su jos žvilgsniu. Juodų antakių tiesia linija nubrėžti siūlai be- 
veik jungėsi viršum nedidelės nosies, po kuria platoka viršutinė lūpa 
grakščiu raižiniu lietė kiek priekin išsikišusią apatinę. Baltų dantų eilė 
retkarčiais blikstelėdavo tik jai valgant; santūriai prasijuokdama, dantų 
beveik nerodė; visas veidas tartum dvelkė išdidumu, kurį pabrėždavo 
atsikišęs smakras ir lūpų galelių nežymūs krūptelėjimai. Su tuo kiek 
rūškanu veido grožiu didelį kontrastą sudarė kukliai sušukuoti aukso 
spalvos plaukai; jų spinduliavimas saulėje žadino linksmą nuotaiką, 
tuoj gęstančią, kai tik sutikdavai niūrų gražuolės žvilgsnį. 


* „dėkui“ (pranc.). 


Inka veikiai pastebėjo mano pasiryžimą nebežiūrėti į ją, ir - keistas 
dalykas! — pajutau ją darant tai, nuo ko aš atsisakiau: dažnai pagauda- 
vau jos į mane įsmeigtas akis, tartum klausiančias: „Kaip tas cimbolas 
drįsta nesistebėti mano grožiu?“ Jaučiaus patenkintas, galėdamas nir- 
tinti išpuikėlę. 

Vensanas padarė pažangą: diktantus jau rašė beveik be klaidų, 
praturtino savo žodžių atsargą ir-pramoko taisyklingai kirčiuoti. Ži- 
nodamas motinos nusistatymą, ne pamokų metu rusiškai nekalbėjo. 
Ką paklaustas, atsakydavo lenkiškai ir dargi bjauriai išsišiepdavo. Jei 
diena buvo graži, popiet jodinėdavom po įdomias Pašušvio apylinkes, 
užsukdami kartais ir į Grinkiškį, kur su Gimbutais taip ir neteko nuva- 
žiuoti. Tiesa, užmiršau pasakyti, kad netrukus po mano pasirodymo su 
Mendelsono „Rondo“ Rembovskis pietų metu pasiūlė naudotis dvaro 
arkliu pagal mano pasirinkimą. 

- Rozrywek žadnych nie mamy, wiec niech kon będzie do ustug pa- 

- pasakė šeimininkas, žiūrėdamas kažkur į sieną. 

Buvo aišku, kad šito pasiūlymo iniciatyva ėjo ne tiek iš Vensano, kiek 
išjo motinos, kuri pastaruoju metu rodė man palankumą: nesikviesda- 
vo į saloną pamokymams ir liepė Antosiai pusryčius ir vakarienę kas- 
kart papildyti pagal mano pageidavimus. 

Vensanas padėjo pasirinkti arklį ir pamokė, kaip jį reikia balnoti. 
Apvalus jaunas žemaitukas nelabai man patiko: buvo be galo jautrus ir 
vien nuo špicrutės mostelėjimo sudrebėdavo. Bet Vensanas, iš mokinio 
virtęs mokytoju, dėstė man: 

- Tokiam botago nereikia... Jojiko rankos laisvos, visą laiką lieka 
ant vadelių... Tokį arklį lengva valdyti: jaučia mažiausį vadelių timp- 
telėjimą. 

Su arkliais, kaip jau minėjau, neteko iki šiol turėti reikalų, ir ant 
pabalnoto arklio dabar rengiaus užkopti pirmą kartą. Nors anuomet 
Pavyšnyje ir jodinėdavau su Vladeku, bet Baltras tada pririšdavo ant 
arklio nugaros paprastą gūnią: vienintelis senio Petkevičiaus balnas 
buvo visai sutrūnijęs. Po pirmųjų bandymų šiaip taip apsipratau su tuo 
patraukliu sportu: išmokau sėdėti tiesiai, nesikūprinti, pagauti arklio 
aliūrą ir kartu su juo suptis balne. Vis dėlto, nuo mažens nepratęs joti, 
nesijaučiau ant arklio taip laisvai kaip Vensanas; jo maža figūrėlė atrodė 
tartum į viena suaugus su kucyku. Be to, erzino mane tai, kad vasarinės 
drobinės kelnės buvo be „štripkių“ ir nuo trynimosi į arklio šonus kilo 
į viršų, raitydamos prie kelių. Štripkės seniai jau išnyko iš vyriško kos- 


! Jokių pramogų neturim, taigi naudokitės arkliu (Ienk.). 

tiumo detalių. Dar XX amžiaus pradžioje joks save gerbiąs siuvėjas ne- 
sutikdavo siūti kelnių be štripkių - medžiaginių ar šikšninių juostelių, 
prisiūtų kelnių galuose. Į jas atsirėmę batų padai neleisdavo kelnėms 
timpti į viršų. Štripkes jojant galėjo atstoti kragai arba auliniai batai, 
bet jų neturėjau. Mano atsargus jojimas Vensanui veikiai nusibodo, ir 
jis paprastai palikdavo mane vieną, zovada nudumdamas į priekį arka 
išsukdamas į kokį šunkelį. Tada man tekdavo jo laukti arba ieškoti, kad 
drauge galėtume grįžti namo. 

Kartą, Vensano paliktas, iš tolo pamačiau Šušvos pakrūmiuose In- 
ką, žingine jojančią ta pačia kryptimi. Norėjau sustabdyti savo „žirgą“, 
bet nelabasis nesidavė: sužvengė ir bematant atsidūrė greta arklidės 
draugo. Nelaimei, mano žemaitukas prišoko prie savo „draugo“ iš to 
šono, kur buvo nusvirusios Inkos kojos: ji sėdėjo ant arklio senoviškai, 
moteriškame balne, dešinę blauzdą užnėrus ant kilpos, o kairės kojos 
batuką įkišus į pakoją (balnakilpę). Ją visą - nuo pasmakrės iki batuko 
galo - dengė juoda amazonė, ant galvos lingavo plačiabrylė šiaudinė 
skrybėlė, dešine laikė ilgą špicrutę. Žemaitukui trypiant iš džiaugsmo, 
kad pasivijo draugą, mano dešinė koja palietė Inką. Norėdamas man- 
dagiai atsiprašyti, buvau bekeliąs ranką prie kepurės, kai staiga šmėk- 
telėjo Inkos špicrutė ir smarkiai tvojo žemaitukui per galvą. Šis atsistojo 
piestu, striktelėjo porą kartų užpakaliu ir šuoliais pasileido pakrūmių 
taku. Vadelės išspruko man iš rankų, kojos išsinėrė iš pentinų ir, užuot 
pasilenkęs ir įkibęs į pasiutusio „žirgo“ karčius, griebiau į glėbį per vei- 
dą daužančias krūmų šakas iš kairės ir akimirksniu pasijutau ore. Kas 
toliau buvo, nepamenu. Atgavęs sąmonę ir kiek prasimerkęs, pamačiau 
į mane pasilenkusios Inkos akis, po galva pajutau jos rankos šilumą. Vėl 
užsimerkiau ir laukiau, kas bus toliau. Ji kilstelėjo mano galvą ir savo 
lūpomis švelniai palietė manąsias. Plačiai prasimerkiau: visada baltas 
Inkos veidas dabar atrodė parausvėjęs, o akyse spindėjo nustebimas ir 
gailestis. 

- Juž lepiej? Nic nie boli?" - tyliai paklausė, ištraukdama ranką iš po 
mano galvos. 

—Nic, - atsakiau, bandydamas atsikelti. 

- A wiec, levons-nous!? - šyptelėjo ji, energingu judesiu iš užpakalio 
pakišdama man rankas po pažastų. 

Nemaniau, kad ji tokia stipri: iš jos švelnaus kūno sudėjimo ir liekno 
liemens to negalima buvo tikėtis. Padėjus man atsistoti ant kojų ir atsi- 
remti į stambesnio krūmo kamieną, mostelėjo ranka ir pasakė, kad tuoj 


*! Jau geriau? Niekas neskauda? (Ienk.) 
* Taigi kelkimės! (lenk., pranc.) 

atsiųsianti Vincuką (man patiko, kad jo nepavadino Vensanu). Jaučiausi 
visai gerai: tankus krūmai, kur kritau, sušvelnino puolimą. Išėjau iš krū- 
mų įtaką, kur mane buvo ištikęs šis nemalonus nuotykis. Belaukdamas 
Vensano, susiradau kepurę, valiausi nuo prikibusių lapų, patvarkiau 
pro diržą išlindusios bliuzės skvernus ir bandžiau išlyginti susiglam- 
žiusias kelnes; nuo trynimosi į balną susiraitė beveik iki kelių. Netru- 
kus atjojo Vensanas, tempdamas pagautą žemaituką. Inka jam, matyti, 
papasakojo, kas atsitiko; nieko neklausdamas nušoko nuo savo kucyko 
ir palaikė žemaituką, kol ant jo užsirioglinau. Kitą dieną pasijutau kaip 
sudaužytas ir kuriam laikui nutraukiau jodinėjimą. 

Nors po to „incidento“ santykiai su Inka nepasikeitė, ir vengėm pra- 
bilti į kits kitą, vis dėlto, kai pietų metu mūsų žvilgsniai susitikdavo, 
nebemačiau ankstyvesnio išdidumo ar neapykantos. Dažnai net pa- 
stebėdavau jos akyse išraišką, primenančią tą, kurią anądien įžiūrėjau 
krūmuose - kažką tarp nustebimo ir gailesčio. Kai kartą vėl užklupau 
ją pas Gimbutaitę, nepabėgo kaip prieš porą savaičių ir tęsė pokalbį. 
Pastebėjau, kad Inkai sunku kalbėti lenkiškai: pasakodama kažkokį at- 
sitikimą Varšuvoje, vis įterpdavo prancūziškų žodžių, nesirūpindama 
tuo, kad Lionia nesupranta. 

- Baliui pasibaigus, - kalbėjo ji, - madame surinko mūsų būrelį ir 
„Mmaintenant“, sako, „partons, mes enfants“!. O tas Octave su draugu 
sukasi čia pat. Apsimetu, kad nekreipiu į jį dėmesio, o pati esu aux ecou- 
tes?. Octave pirštais rodo, kad nori perduoti man un billet? ir madame 
adresu daro des grimaces ridicules*. 

Lionia įdėmiai klausėsi ir laiks nuo laiko įterpdavo: 

- Vaje... Dieve, Dieve... begėdis... ką jūs sakot?.. 

Iš tolimesnio Inkos pasakojimo sužinojau, kad tam Oktavai pavyko 
perduoti laiškelį, kurį ji su savo drauge skaitė naktį prie žvakės, visiems 
sumigus. Atpasakojo ir laiškelio turinį, išvadino Oktavą fanfaronu, pa- 
sigytė, kad ji ne tokia naivi, kad patikėtų jo žodžiais... 

Gimbutaitei išėjus paruošti arbatos, paklausiau Inkos, ar jos moky- 
kloje dėstoma kosmografija (taip mūsų gimnazijoje vadino astronomi- 
jos pradus). 

— Ou'est ce gue e'est?? - nustebo ši. 

- Tas pat kas ir astronomija. Ar ji dėstoma? 


„dabar, eikime, vaikai“ (pranc.). 
laukiu (pranc.). 

laiškelį (pranc.). 

juokingas grimasas (pranc.). 
Kas tai? (pranc.) 


- Truputį... un petit peu', - atsakė Inka, - šeimos reikalams, bet aš 
jos nemėgstu... Čiupinėti nešvarias daržoves, skusti pommes de terre - 
Cest si degoutant!* 

- Ne apie gastronomiją, bet apie astronomiją klausiau, - paskanda- 
vau tuos panašius žodžius. 

— Ouelle diffėrence?? - abejingai pasakė Inka, ir jos akyse pastebėjau 
paniekos kibirkštėlę. 

Pokalbis nutrūko... Nieko nebeklausiau, bijodamas išgirsti dar kokią 
nesąmonę. Be to, ir Inka davė suprasti, kad mano klausimai jai įkyrėjo: 
niūniuodama nuėjo prie sienoje pakabinto veidrodžio ir išsitraukė iš 
plaukų ilgą plieninę špilką, kuria buvo pritvirtinta skrybėlaitė. Į kam- 
barį grįžo Lionia su braškėmis pintinėlėje, Joasia įnešė virdulį. 

- Arbatos negersiu, - tarė Inka, atsisukdama nuo sienos, - einu namo. 

Atsisveikindama pabučiavo Lionią į žandą, man pamojo ranka. 

- Ar Inka kartais nepasakojo, - klausiu Lionios, — ko ji ten mokosi 
Varšuvoje. 

- Ne, nepasakojo, - atsakė ši. - Jei klausinėčiau, gal ir papasakotų, 
bet man neįdomu... Ir jai pačiai turbūt neįdomu... Iš jos kalbų supratau, 
kad pensija yra uždara, kad ten mokosi ir gyvena didžponių dukros, 
kad viskas dėstoma prancūziškai... Dieve, Dieve, - atsiduso Lionia, — 
kokia ji laiminga! Kalba prancūziškai, tartum riešutus graužia! 

- Arjau tokia laimė kalbėti prancūziškai? - šypsodamasis klausiu. 

- Dar klausi, tartum pats nežinai, - įsižeidė Lionia, — nesijuok iš 
manęs, nemokytos; bematant Dievas nubaus!.. O kaip švelniai skamba 
prancūziškai tokie žodžiai, kuriuos lenkiškai pasakyti tiesiog gėda, — 
paraudonavo Lionia. 

- Pavyzdžiui? 

- Tartum pats nežinai, - dar labiau paraudonavo. 

- Tikrai nežinau tokių žodžių. 

- O „semuše“ ar negražiai skamba? - pridengus skepetaite vieną 
akį, klausia Lionia. 

- Nesuprantu, kuo se moucher geresnis žodis už „išsišnypti“. 

- Tai palygino! Čia švelnus „semuše“, o čia „iš-sišnypš-ti“! 

Dar mane Inka pamokė vartoti „podeniui““. 

- A, urinolas... 

Čia Lionė nebeištvėrė: baisiai susigėdinus, išbėgo iš kambario. 


truputį (pranc.). 

bulves - tai taip bjauru! (pranc.) 
Koks skirtumas? (pranc.) 

pot de nuit (pranc.). 

Neprityrę jaunieji savo sprendimuose visada yra griežtesni už subren- 
dusius, prityrusius. Griežtesni, bet ne visuomet teisūs, ir iki šiol dar ga- 
lioja romėnų nuomonė: summum ius summa iniuria'. Kai 1918 metais 
Odesos švietimo skyrius įsakė, kad mokytojų tarybose dalyvautų visų 
klasių mokinių atstovai su teise balsuoti, galima buvo stebėti tokį, pvz., 
reiškinį: balsuojama dėl bausmės mokiniui už vėlinimąsi į pamokas. Žė- 
mesniųjų klasių, ypač pirmos antros, mokiniai, paklausti, kokią bausmę 
skirti jų draugui už vėlinimąsi į pamokas, trumpai atsakydavo: pašalin- 
ti iš mokyklos... Panašiai atsitiko ir šiuo atveju: negirdėti apie astrono- 
mijos mokslą man tada atrodė toks nemokšiškumas ir tamsumas, kad 
aureolė, supanti paslaptingąją Inką, ūmai išblėso, ir dabar pietų metu 
žiūrėjau į ją su panieka, o jos išdidumą ėmiau laikyti paprasta skraiste 
nevalyvam tamsumui pridengti. Ir, žinoma, buvau neteisus: nepagalvo- 
jau, kad čia ne tiek kalta Inka, kiek jos bukaprotė motina, svajojanti apie 
„Polska od morza do morza“, laikanti prancūzišką bavardažą aukščiau- 
siuoju išsimokslinimo laipsniu, atidavusi dukterį į netinkamą moky- 
klą, siekianti rikiuotis pagal dykaduonius aristokratus, ir pati būdama 
dykaduonė. Šiaip ar taip, gražuolė Inka nustojo man imponavusi, o jos 
išdidi laikysena atrodė juokinga. Ji, kaip ir tėvai miesčionys, nieko ne- 
skaitė, niekuo nesidomėjo. Visi jos interesai - baliai, kavalieriai ir jodi- 
nėjimas. Koks skirtumas tarp šios lenkaitės ir ukrainietės Marusios! Ar 
Inka pajuto mano staigų abejingumą jai, ar pati kažkodėl pakeitė savo 
nuomonę dėl manęs, bet į galą pasidarė paprastesnė, pietų metu keletą 
kartų pasikeitė su manim pastabomis apie orą, Vensano pažangumą ir 
kt., o atsisveikinant ne tik padavė ranką, bet ir palinkėjo sėkmingai už- 
baigti paskutiniuosius mokslo metus ir dar labiau pažengti muzikoje. 

Pirmoje rugpjūčio pusėje išvykau į Šiaulius kartu su Vensanu, ku- 
rį lydėjo tėvas. Pataisą mano mokinys išlaikė, bet atsiskaitant su savo 
darbdaviu Etjenu buvau nuskriaustas: vietoje varšuvietės pažadėtų 
penkiasdešimt rublių tegavau trisdešimt. Priminiau jam, kad pavasarį 
kalba buvo dėl penkiasdešimt rublių. 

- Pirmą kartą girdžiu! - nustebo šis, - pani Rembovska aiškiai man 
pasakė sumokėti trisdešimt. 

—- O man pavasarį sakė, kad ji ir tamsta kartu buvot nustatę penkias- 
dešimt rublių atlyginimą, - bandžiau ginti savo teises. 

- Nieko panašaus! - trūktelėjo pečiais Etjenas, susikišęs rankas į ki- 
šenes. Matydamas, kad aš neišeinu iš kambario (kalbėjom viešbutyje), 
jis, tartum ką prisiminęs, sakė: 


* didžiausias teisėtumas - didžiausia skriauda (Iot.). 

- Aa... štai kaip buvo: kalbėjom tada apie tai, kiek gali mums kai- 
nuoti repetitorius, ir apskaičiavom, kad su išlaikymu kainuos apie pen- 
kiasdešimt rublių... Štai kur tie dvidešimt rublių - už išlaikymą ir kam- 
barį! - apsidžiaugė Etjenas. - Taip, taip, dabar gerai atsimenu... Matyti, 
tamsta ne taip supratai. 

Kai papasakojau motinai, kaip mane apgavo, išgirdau iš jos Gim- 
buto pasakymą apie Rembowskį (tartum buvo susitarę!): prawdziwy 
chlystek, a nie pan!. 


XVII 


Jonas Jablonskis Šiauliuose - Gimtosios kalbos ratelis - Jablonskio susikirtimas su Voldemaru - 

Mano vienintelis eilėraštis - Baigiamieji egzaminai - Šiaulių gegužinė - Politinės kalbos - Mikas 

Petrauskas - Mečio Bortkevičiaus pastangos tapti dailininku ir liūdna jų pabaiga - Povilas Višins- 
kis netenka darbo pas Kurtuvėnų grafienę - Stoju į jo vietą 


Tų metų (1903) rudenį Šiauliuose apsigyveno Jonas Jablonskis. Apie tai 
sužinojau iš Viktoro Biržiškos, kuris, savo brolio Mykolo įtakoje, vienas 
iš pirmųjų mūsų klasėje ėmė rimtai domėtis lietuvių kalba; o Jablonskis, 
pasak, jo, buvęs rašomosios, taigi ir literatūrinės, kalbos tėvas. Bematant 
klasėje susidarė ratelis norinčių susipažinti su gimtąja kalba. Vieni to 
ratelio dalyviai (Biržiška, aš, Mikulskis) iš principo ryžosi studijuoti lie- 
tuvių kalbą, kiti (bajoriukai Birmantas, Lupavičius) todėl, kad dalykas 
buvo draudžiamas gimnazijos vadovybės. Delegavom Biržišką susitarti 
su Jablonskiu dėl pamokų, vietos ir laiko. Jablonskis sutiko mokyti mus 
sekmadieniais, tuoj po mokinių mišių. Sutartą sekmadienį susirinkom 
Daujotienės bendrabutyje ir laukėm ateinant mokytoją. Be mūsų, buvo 
dar VII kl. mokinys Ignotas ir J. Vaitiekūnas, Jablonskio bendradarbis iš 
grafo Zubovo archyvo. Jablonskio dar nebuvau matęs, tik girdėjau iš Vi- 
šinskio jį eilę metų buvus lotynų kalbos mokytoju Mintaujos ir Revelio? 
gimnazijose. Taigi ir tikėjaus pamatyti jeigu jau ne mokytoją futliarą, tai 
vis dėlto kitokį, negu koks pasirodė. Į kambarį įėjo neaukštas plika gal- 
va mėlynakis žmogelis, dar duryse apmetė mūsų kompaniją maloniu 
žvilgsniu ir, porą kartų suėmęs į saują smailią barzdikę, tyliai pasakė: 

- O langines reikia priverti... 

Tas Jablonskio atsargumas buvo vietoje: nors Šiauliuose gyveno 
ne policijos priežiūroje kaip prieš tai Pskove, vis dėlto ir čia, be jokios 
abejonės, buvo šnipų sekamas kiekvienas jo žingsnis. Ir jeigu policijai 

> 
1 


tikras valkata, o ne ponas (lenk). 
* Dabar Talinas. 


pavyktų įrodyti, kad buria aplink save gimnazistus, jam būtų iškelta 
nauja byla. 

Jablonskis visiems mums paspaudė rankas ir, kiek apsidairęs, atsi- 
sėdo ant lovos. Mažame kambarėlyje tarp geležinių lovų stovėjo stalelis 
prie lango ir kelios kėdės. Lova pasirodė patogiausia vieta katedrai at- 
stoti: užpakaly jos buvo siena (ne langas!), o priešais - visa auditorija ant 
kėdžių ir lovų. Padėjęs greta savęs portfelį ir išsiėmęs iš jo kelis lapelius - 
vienus prirašytus, kitus švarius — pradėjo klausinėti, kiek kiekvienas 
mūsų moka lietuviškai ir kokių dar, be rusų lenkų, moka kalbų. Kai atėjo 
mano eilė, pasisakiau lietuviškai nemokąs, tik šiek tiek žemaitiškai. 

- Oką sveikas esi skaitęs? - paklausė. 

— „Per skausmus į garbę“ ir „Anykščių šilelį“. 

- Tuodu dalyku ne žemaičių tarme parašyti, — pastebėjo Jablonskis. 

Pabaigęs apklausinėjimą ir susižymėjęs mūsų pavardes, ėmė pasa- 
koti apie tarmes. Kuo jos tarp savęs skiriasi, kas kuria tarme yra parašy- 
ta ir kada parašyta ar išspausdinta. Iš jo žodžių supratom, kad pirmieji 
raštai pasirodė: žemaičių tarme parašyti XIX amžiaus vidury, o rytiečių 
tarme - 1547 metais. Jablonskiui aukštinant panemuniečių šnektą ir 
tvirtinant, kad aukštaičių tarmė įveiks raštuose žemaitišką, Mikulskis 
(žemaitis nuo Plungės) pakėlė ranką kaip mokinys per pamoką. 

- Sveikas nori ką pasakyti? - klausia Jablonskis. 

- Man labiau patinka mūsų, žemaitiška, kalba... Noriu paklausti, ar 
jau tikrai taip bus, kad visi mūsų žmonės kalbės ir rašys tik aukštaitiš- 
kai, o žemaitiški raštai nebebus spausdinami? 

- Literatūrinė kalba, - atsakė pagalvojęs Jablonskis, - arba rašomoji 
kalba, ką vokiečiai vadina Schriftssprache, visose tautose būna viena, 
ir atskiros tarmės turi jai nusilenkti. Jei kas ir spausdinama tarmiškai 
parašyta, tai vien siauram lingvistikos mokslo reikalui, ne platesniems 
gyventojų sluoksniams. Taip, pvz., yra ir Rusijoje, kur okaiomne? neturi 
savos atskiros literatūros, o naudojasi literatūra, parašyta bendrine rusų 
kalba; taip yra ir su vokiečių Plattdeutsch ar Niederdeutschž. Taip buvo 
ir senovės graikuose, kur atikinė tarmė virto visos Graikijos literatūrinė 
kalba, o eolėnų, dorėnų ir kitos tarmės, nors ir neišnyko, bet turėjo nu- 
silenkti atikinei, ir šiam reikalui tinka Homero pasakymas heis basilėus, 
neis kdiranoa ėsto“, - graikiškai baigė Jablonskis. 

Tačiau jo išvedžiojimai mūsų, žemaičių, - Mikulskio, Biržiškos ir 
manęs - neįtikino: nieko nepasakė aukštaičių tarmės naudai, nepa- 
" atgailaujantys (rus.) (red. pastaba). 
vokiečių žemaičių tarmės (vok.) (red. pastaba). 


3 tebūnie vienas karalius, vienas valdovas (Hom. Il.). 

sakė, kodėl būtent suvalkiečiams turi nusilenkti žemaičiai. Kai kurie 
žemaičiai ilgą laiką spyrėsi ir nenorėjo pripažinti pirmenybės aukštai- 
čiams!. 

Šį sekmadienį Jablonskis mums dėstė fonetikos dalykus: skirtumą 
tarp ilgųjų ir trumpųjų garsų, priebalsių paskirstymą ir jų tarimą, no- 
sinių balsių istoriją — visa tai iliustruodamas gausiais pavyzdžiais, ku- 
riuos skaitė iš savo atsineštų lapelių. Susidomėjom kirčiavimu, kuris 
vienur kitur skyrėsi nuo žemaitiško. Jablonskio sakomus pavyzdžius 
ir skelbiamus kalbos „įstatymus“ (taip jis tada vadino gramatikos tai- 
sykles) užsirašydavom ir savo užrašus atiduodavom jam. Ištaisęs kitą 
sekmadienį grąžindavo mums. Ką aiškindamas, dažnai griebdavos kitų 
mums žinomų kalbų, pvz., mums dar nežinomą žodį „rūšis“ lygino 
su vokiečių Gattung, „sąjunga“ - su lotynišku coniunctio, aušti - rus. 
„ostyvat“ ir aūšti - lot. lucescere, vesdinu - ducendum curo, metdinu — 
iaciendum curo ir pan. „Nušalau rankas“ pasakyme papildinį „rankas“ 
vadino accusativus graecus prie aktyvo , o pasakyme „aviną duotas dar 
gaidžio geidžia“ papildinį „aviną“ vadino accusstivus graecus prie pa- 
syvo. Jablonskis kartais savo pavyzdžiams pavartodavo ir nešvankius 
pasakymus, pvz., aiškindamas instrumentalio vartojimą, siūlė pavyzdį 
„Viena šikna dviejų suolų neužsėsi“ ir kt. Per kelis sekmadienius susipa- 
žinom su pagrindinėmis rašomosios kalbos ypatybėmis, ir į galą aukš- 
taitiška tarmė ėmė mums patikti. Čia daug reiškė Jablonskio malonus 
būdas, jo nepaprasta meilė lietuvių kalbai, jo gražus, tiesiog melodingas 
tarimas. Kiekvieną, nors ir menkiausią, sakinį jis taip pasakydavo, kad 
sakinys pasidarydavo nebe menkas, o svarus, įdomus, malonus, vertas 
kartotis, atsiminti. Ypatingu būdu mokėjo ištarti u nosinį: nors ir neteikė 
tam garsui nosinio atspalvio, bet buvo jaučiama, kad tas ilgas u yra bū- 
tent nosinis. Buvau porą kartą jo bute; gyveno tame pačiame name, kur 
kitados buvo Pečkauskienės mokinių bendrabutis ir kur mirė jos sūnus 
Steponas (vad. Posadnaja gatvėje). 

Kad Jablonskis buvo nepaprastai jautrus ne tik lietuvių, bet ir ki- 
toms kalboms, matyti iš šito pavyzdžio. 1911-4 metų žiemą Jablons- 
kis atvyko į Peterburgą, į klasikų suvažiavimą, žinomą pavadinimu 
„pervyj vserosijskij sjezd prepodavatelej drevnich jazykov“?. Po vieno 


! Dar 1938 metais, kada suvalkiečių tarmė jau viešpatavo literatūrinėje kalboje be 
konkurentų, M. Biržiška rašė: „... pasitaiko mandruolių, kurie išdidžiai pamoko že- 
maičius..., kad žemaitiškai rašyti nederą. Spjaukime, žemaičiai, į kvailių priekaištus, 
ne tik rašykime, kas nori, žemaitiškai, bet ir viešai reiškimės su savo sodos kalba 
savo sueigose, šventėse, iškilmėse!“ (M. Biržiška, Anuo metu Viekšniuose ir Šiauliuose, 
1938, psl. XI) 

„pirmas visos Rusijos senųjų kalbų mokytojų suvažiavimas (rus.) (red. pastaba). 

posėdžio privatdocentas Volteris pasikvietė Jablonskį ir mane pas save 
pietų. Kalbėjome rusiškai, nes Volterio žmona lietuviškai nemokėjo. 
Pietų metu Volterio auklėtinis Augustinas Voldemaras, žinomas išsi- 
šokėlis ir ambicijos kupinasjaunuolis, kreipėsi į mus: 

— Vot vy sčitaete sebia znatokami drevnich jazykov, a ja poveriu eto- 
mu tolko togda, kogda vy pravilno perevediote na russkij jazyk dva 
latinskich slova „fundus licet“!. 

Jablonskis pasibraukė plikę ir susimąstė. Deja, jis, kaip ir aš, staiga 
užklupti, nemokėjom tų dviejų žodžių žmoniškai išversti. Po valandė- 
lės patenkintas Voldemaras pasakė tikslų ir taisyklingą vertimą: „Ne- 
dvižimoje imuščestvo prodajetsia s molotka“?. 

Po to, kaskart kai susitikdavau su Jablonskiu, vis man susikrimtęs 
primindavo: „O fundus licet nemokėjom žmoniškai išversti“. 

Paminėsiu čia ir vieną Jablonskio silpnybę, apie kurią nieko nepasa- 
kė [...] Balčikonis ir Žiugžda, nors anoji silpnybė turbūt ir jiems žinoma: 
lietuvį, nemokantį žmoniškai kirčiuoti, Jablonskis laikė nerimtu žmo- 
gumi, neatsižvelgdamas į kitus to lietuvio nuopelnus. Apie vieną žymų 
lietuvių literatūros mokovą jis, man girdint, yra taip pasakęs: 

- Iki šiol maniau jį rimtą esant. Bet štai, kalbėdamas su manim, jis 
kirčiavo „darbūs“, o ne „darbus“. Nerimtas vyras, nerimtas... - delnu 
pabraukė barzdą Jablonskis. 

Tačiau ir minėta silpnybė gali būti pateisinta didele Jablonskio meile 
lietuvių kalbai. 

Baigęs Jablonskio „kursus“, pasigyriau Višinskiui, kad jau apsipra- 
tau su lietuvių kalba ir galiu rašyti beveik be klaidų. Tam tik to ir reikėjo: 
tuoj ėmė raginti, kad rašinėčiau į „Varpą“ korespondencijas. Pasisakiau 
labiau mėgstąs poeziją negu prozą. 

- Tada rašyk eilėraščius, - patarė Višinskis. 

- Bandžiau, bet menkai sekasi: trūksta žodžių. 

Perskaitęs „eilėraštį“, pažadėjo jį kiek išlyginti ir nusiųsti „Varpui“. 
Bet, matyti, ir po ištaisymo netiko „Varpui“, nes Višinskis nieko neprane- 
šė, ar mano sulipdytos, o jo ištaisytos eilutės bus kada nors išspausdin- 
tos. Tik štai po kelių mėnesių Višinskis atsinešė vieną „Tėvynės Sargo“ 
numerį ir, skleidęs puslapį, kur buvo išspausdintos „Audros“, tarė: 


* Štai jūs laikote save senųjų kalbų žinovu, bet aš patikėsiu tuo tiktai tada, kai jūs 
taisyklingai išversite į rusų kalbą du lotynų kalbos žodžius „argumentas leidžia“ 
(rus., lot.) (red. pastaba). 

* „Nekilnojamasis turtas parduodamas varžytynėse“ (rus.) (red. pastaba). 

3 O, koks oras baisus... 

Lytus krenta smarkus 
Ir vėjas medžius lenk" lig žemės... 


— Na, žiūrėk... Matai — išspausdino. 

[-..] Redaktoriui, galimas daiktas, patiko, kad „poetas“ liuosybę 
(laisvę) pavadino „šventa“ ir „šventas“ atsvėrė „ponybė pražus“. 

Mane apėmusį tada jausmą gali suprasti tik tas, kas, kopdamas į 
Parnasą, pamatė pirmą kartą išspausdintą savo kūrinį, koks jis bebūtų. 
Taip turbūt džiaugiasi motina, pagimdžiusi pirmą vaiką, koks nevykęs 
jis bebūtų. Džiaugsmo ir susijaudinimo Višinskiui nerodžiau, tik parau- 
donavęs paprašiau jį palikti tą žurnalo numerį. 


Langus aš pradariau, 

Audros balsą labiaus 

Išgirst, paklausyt norėdamas. 
Vėjas daužo langus... 

Mane skausmas baisus 

Kaip replėmis drasko krūtinę... 
Verkti noris daugėl, 

Kai priminsiu aš vėl 

Lietuvą, brangiausią tėvynę. 
Bet be darbo niekas 

Neišeis čia geras, 

Jeigu rankas sudėję sėdėsme: 
Reik darbuotis karštai 

Tr pavargti labai. 

Ką padirbsme - paskui pažiūrėsme. 
Tada laimė užstos, 

Laimė mūsų tautos, 

Laimė amžina - ilga, didi, 

Ir liuosybės šventos 

Kaip ir spėkos tvirtos 

Pavydės visados mums kiti. 
Žmonės apšviesti bus, 

Lietuva nepražus, 

Bet garbė jos skambės kuo plačiaus! 
Jos didvyriai garsūs 

Platins mokslus aukštus: 
Lietuviams bus gyventi ramiaus. 
Tai dėl to gi draugai, 
Pasapnavę ilgai, 

Prie to darbo mes greit paskubėkim. 
Nors tas darbas sunkus, 

Mums tur būti meilus: 

Mes didvyriais palikti norėkim! 
Tada audros balsai 

Linksmins širdį tiktai, 

Kad po Lietuvą bus vienybė. 
Žmonės lygūs tad bus 

Ir ponybė pražus, 

Viešpataus vien tik šventa 
liuosybė. 

(Tėv. Sargas, 1904, Nr. 4) 


- Žinoma, paliksiu, - sutiko jis, apmesdamas mane maloniu žvilgs- 
niu. - Gal turi dar ką parašęs? 

- Neturiu... Artinasi egzaminai, nėra atliekamo laiko... Ir žodžių man 
trūksta, - bandžiau išsisukti. 

- Visa bėda, kad neturim rusiškai-lietuviškai žodyno... Ką gi, rašyk 
rusiškai, paskui kartu išversim, - spyrėsi Višinskis. - Dabar pabandyk 
savo spėkas (žodžio „jėga“ tada dar nežinojom) prozoje... Parašyk ką 
nors iš gimnazijos gyvenimo ar apie kunigus, kuriuos gerai pažįsti; su- 
naudosim. 

Višinskiui išėjus, ėmiau gilintis į „Audras“: juo daugiau skaičiau, 
juo mažiau patiko. Atrodė tuščias žodžių rinkinys. Puškino, Lermonto- 
vo ir Nekrasovo poeziją gerai buvau pažinęs, o „Eugenijaus Onegino“ 
poemos ištisus puslapius programa reikalavo mokėti atmintinai. Tad 
turėjau pakankamą supratimą, kokia privalo būti poezija. 

Savo bandymu „kopti į Parnasą“ niekam nesigyriau ir nutariau ne- 
besekti Margaliu. Višinskio patarimą griebtis prozos vykdyti negalėjau: 
artinosi baigiamieji egzaminai, ir laiko nebebuvo. Daug kankinaus su 
matematika; ji man nelabai sekėsi, o reikėjo laikyti rašomuosius ir atsa- 
komuosius (iš algebros ir trigonometrijos raštu, iš aritmetikos, algebros, 
geometrijos - žodžiu). Didelio „kalimo“ reikalavo ir istorija - visuotinė 
ir rusų; reikėjo mokėti smulkią chronologiją ir nepainioti rusų feoda- 
linio susiskaldymo kunigaikščių vardų bei jų charakteristikų. Graikų 
ir lotynų kalbų rašomieji šiemet buvo lengvesni negu anksčiau: pirma 
reikėdavo parodyti sugebėjimą versti rusiškus tekstus į graikų ir lotynų 
kalbas, o dabar buvo paskelbta, kad rašysim vertimus iš nežinomųjų 
graikiškų ir lotyniškų tekstų į rusų kalbą, ir tatai buvo žymiai lengviau. 
Gražiomis vasario dienomis nuo pat ryto išeidavau į Zubovo parką, kur, 
kritęs ant pievelės tarp krūmų nuošalioje vietoje, „kaliau“ iki apsvaigi- 
mo. Įtemptas darbas atnešė atpildą: egzaminus išlaikiau gerais pažy- 
miais, o iš visų kalbų (rusų, lotynų, graikų, prancūzų, vokiečių) - net 
labai gerais. Po egzaminų įvyko iškilmingas atestatų įteikimas, per kurį 
klasės auklėtojas Frankenas pasakė kalbą. Atsimenu jo trumpai sufor- 
muluotą linkėjimą: „He GyasTe kapbepHCTaMU, OT 3TOTO MHOTO 312 Ha 
cere““. Didelis Horacijaus gerbėjas nieko kito negalėjo palinkėti, kaip 
tik „auream mediocritatem““. 

Pirmas dalykas, ką padarėm atsisveikinę su mokykla, - užsisakėm 
kepurninkui studentiškas kepures ir nusipirkom lazdas (lazda - laisvės 


„Nebūkit karjeristais, nuo to daug blogo žmonėse“ (rus.). 
„aukso vidurį“ (Iot.). 

simbolis; senovės Romoje teisę nešioti lazdas turėjo tik cives Romani', 
nepilnateisiai piliečiai ir vergai lazdų nešiotis negalėjo). 

Apie birželio vidurį įvyko tradicinė Šiaulių gegužinė, kurioje ir aš 
pirmą kartą dalyvavau. Įvairiais keliais ir įvairiu laiku (kad nepastebėtų 
policija) traukė rinkosi jaunuoliai ir jaunuolės į nedidelį dvarą, už kokių 
trijų varstų nuo miesto (Kuršėnų keliu). Į pavakarį susirinko keliasde- 
šimt žmonių. Iš Kurtuvėnų atvyko Povilas Višinskis, iš Šiaulių - advo- 
katas Lukauskas; jiedu kalbėjo mano dar negirdėtas politines kalbas, 
reikalavo nuversti caro valdžią, kovoti dėl Lietuvos nepriklausomybės. 
Ragino į kovą ir kiti kalbėtojai, kurių pavardžių neatsimenu. Sutemus 
prasidėjo pasilinksminimas: muzika, dainavimas, šokiai. Didelį pasise- 
kimą turėjo Mikas Petrauskas, kuris švelniu tenoru dainavo liaudies (ir 
savo kompozicijos) dainas. Išsiskirstėm jau išaušus. 

Namo ėjom trise - Bortkevičius (Mečys), Mikulskis ir aš - su nau- 
jomis studentiškomis kepurėmis ant galvų ir lazdomis rankose. Prie 
lazdų nepratę, nemokėjom grakščiai jomis ramstytis; tad arba nešėmės 
jas užmetę ant peties, arba kapojom dilgėles prie kelio, arba tiesiog mo- 
sikavom jomis, kartais užkabindami kits kitą. Mečiui žemaitiškai vos 
grabaliojant, kalbėjom kaip paprastai rusiškai. Dalijomės įspūdžiais iš 
gegužinės. Amžinas pesimistas Mečys, lazda kapodamas kiaulpienių 
galvutes, išvedžiojo: 

- Nedaug tenusimanau lietuvių kalboje, bet gavau įspūdį, kad tik 
vienas Višinskis žmoniškai ta kalba kalbėjo. Kiti - vos vos geriau už 
mane: kas trečias jų žodis - rusicizmas ar polonizmas. Ir jų „oracijų“ 
turinys man nepatiko... Geras, žinoma, dalykas nuversti caro valdžią, ji 
netikusi ir visiems įgriso. Bet kalbėtojų siūlomos priemonės pagreitinti 
revoliuciją tiesiog vaikiškos: Višinskis kurstė šviesti ta prasme kaimie- 
čiuos, Sirutavičius - agituoti darbininkų tarpe, Lukauskas - kelti inteli- 
gentų susipratimą. Tokiomis priemonėmis operuojant, tik po kokių po- 
ros šimtų metų galima bus susilaukti, kad molinis caro sostas subyrės į 
skeveldras, jei, žinoma, žandarai anksčiau nesusidoros su tais švietėjais 
ir agitatoriais. Man atrodo, kad tokio rimto tikslo siekiant (pamanykit 
tik, nuversti carą!), reikėtų nesitenkinti žodžiais, o nedelsiant įkūnyti 
žinomą šūkį „res, non verba“? ir kaupti ginklus... Jeigu jau agituoti, tai 
labiausiai tarp kariškių, nes šitas milžinas ant molinių kojų yra kariuo- 
menės palaikomas... Smurto perversmus tik kariuomenė nulemia... Pri- 
siminkit Romos pretorionus arba viduramžio turkų janičarus... 


! Romos piliečiai (lot). 
„darbas, ne žodžiai“ (lot.). 


- Na, na, - pertraukė Mikulskis, - pabandyk kišti nosį į kariuomenės 
masę, tuoj sučiups. 

- Aš nesakau „į masę“, bet turiu galvoj atskirus kareivius, nors ir 
tuos pačius žemaičius naujokus, kuriems atidarius akis galima tikėtis, 
kad, tarnaudami kur Kaukazo ar Sibiro daliniuose, nejučiomis sės caro 
valdžia nepasitenkinimo grūdus... 

Taip šnekučiuodami atvykom į miestą. 

- Na, sudiev, — atsisveikino Mečys, kaire ranka laikydamas storą laz- 
dą, 0 dešinę atkišdamas mums. 

Kaip dabar stovi akyse tas mano draugas, žemo ūgio (visa galva 
žemesnis už mane) lieknas berniukas su studentiška, šviesiai mėlynu 
aplanku kepure ant mažos galvos ir didele šakota lazda, kuri jam siekė 
krūtinės: atrodė, jog ne jis laiko lazdą rankoje, o pats yra tartum koks 
priedas prie vėzdo. Matant tą neproporcingumą, prisiminė pasakojimas 
apie Cicerono žentą Dolabelą, labai mažo ūgio žmogelį. Pamatęs jį kartą 
forume, Ciceronas pasakė, kad ne Dolabela nešioja ilgą kardą po pažas- 
tim, bet pats yra prie to kardo pririštas. Nejučiomis prasijuokiau. 

- Ko juokies? - įtarė kažką ambicingas Mečys. 

- Kodėl nesijuokti? - išsisukau nuo atsakymo, - rytas gražus ir nuo- 
taika gera. 

Spausdamas dabar Mečio ranką, nemaniau, kad vėl paspausiu jo 
dešinę tik po dvidešimt metų: 1924 m. sutikau jį Kaune. Papasakojo, 
kad baigė juridinius mokslus Petrapily ir apie dešimt metų vertėsi ten 
advokato praktika. Grįžęs į Lietuvą 1920 metais, buvo paskirtas Kau- 
no apygardos teismo nariu. Yra nevedęs, laisvą nuo tarnybos laiką ati- 
duoda menui - piešia paveikslus; to meno pramokęs Petrapilio dailės 
mokykloje; jo paveikslai esą nepalyginamai geresni už Šklėrio ar Vie- 
nožinskio, ir tik iš pavydo jo kūrinių nepriimą į parodas. Aš pats galįs 
tuo įsitikinti, tik reikia užeiti pas jį į butą. Nuėjom. Prieškambaris ir 
du kambariai buvo užversti pritepliotomis drobėmis: veidai, nugaros, 
krūtinės, vyrų ir moterų nuogi kūnai, jų pryšakiai ir užpakaliai, eskizai 
ir užbaigti darbai — visa tai kabojo sienose, gulėjo ant stalų ir kėdžių, 
kyšojo iš kiekvieno kampo, voliojosi ant grindų. Maža tenusimaniau ta- 
pyboje, bet ir man, profanui, pasidarė baisu: tiek geros drobės ir brangių 
dažų suvartota... šlamštui. Kur tik užmečiau akį, visur pamačiau nevy- 
kusį tepliojimą, niekur - bent kiek žmoniškesnės tapybos. Nustebau: 
kaip tas anuomet aštrus protas nemato, kokiems niekams leidžia laiką 
bei pinigus ir dar įtarinėja kitus pavydu! 

- Kas patinka, pasiimk, — tarė Mečys, būdamas tikras, kad susižavė- 
jaujo kūryba, - senam draugui negaila. 

Matydamas, kad nieko nesirenkų, klausia: 

- Gal nepatinka? 

Ir čia padariau klaidą, turėjusią iš dalies tragiškas pasėkas: pagyriau 
jo tepliojimą. 

- Labai patinka ir nieko nesirenku tik todėl, kad mano menko buto 
sienose keistai atrodys šitie puikūs paveikslai. 

Tuos žodžius Mečys priėmė už gryną pinigą. 

- Na, gerai... Duosiu tau menkesnį piešinį. - Tai sakydamas, iš po 
lovos ištraukė ilgą medinę dėžę, prikrautą tepliotos drobės; pasiknisęs 
įteikė nedidelį paveikslą, vaizduojantį Medūzos galvą. 

- Kaskart, kai pažiūrėsi į Medūzą, prisiminsi senus laikus - Šiaulių 
gimnaziją, kur mokėmės graikų mitologijos... Turiu kažkur dar ir tris 
parkas, bet tiek to... kitą kartą pasiimsi... Atsimeni parkų vardus? Aš dar 
neužmiršau: Kloto, Lachesis, Atropos. Gerai mums kitados įkalė į galvą 
Kochas-Kukuris... Netiesa? 

Pagal mitologiją ant Medūzos galvos vietoje plaukų raitėsi gyva- 
čiukės; pagal Mečį - vietoje plaukų raitėsi kažkokios rausvos dešros ir 
juodi vėdarai... Pabandžiau atsisakyti nuo dovanos: 

- Žinai, aš neimsiu Medūzos: toks geras piešinys be rėmų nekaip 
atrodys sienoje... O aš dabar nepinigingas, rėmų negalėsiu nusipirkti. 

- Teisingai sakai, kad gražūs rėmai pakelia paveikslo vertę... Bet rė- 
mais nesirūpink: turiu jų didelę atsargą ir tuoj pritaikysiu tinkamus, — 
skubėjo vargšas kaip nors įpiršti dovaną. - Kokius nori: šviesius auksi- 
nius ar tamsesnius? Manau, kad tamsūs tiks geriau. 

- Aišku, niūriai Medūzai tamsūs rėmai tiks geriau. 

Bematant paveikslas buvo įstatytas į rėmus, įvyniotas į popierių ir 
įteiktas man. Liko tik padėkoti už dovaną. 

Atsisveikinant Mečys pasakė: 

- Esi antras žmogus, kuriam patinka mano kūryba. Be tavęs, tik apy- 
gardos teismo pirmininkas buvo sužavėtas mano paveikslais ir taip pat 
jokiu būdu nenorėjo imti be rėmų, kai parinkau jam vieną geriausių. 
Jam įstačiau į auksinius... O tie tapytojai, kiek jų čia buvo atsilankę, 
visi triūbija, kad darbai netikę. Petras Kalpokas, mano pakviestas, atėjo 
girtas ir puolė su kumščiais, rėkdamas ir koliodamasis, kad man, girdi, 
reikia tvoras dažyti, o ne drobes gadinti... Vos jį išprašiau lauk... Aiškus 
pavydas: bijo mat konkurencijos... 

Medūzą nusinešiau, bet sienoje nepakabinau: nevykusį tepliojimą 
sudraskė vaikai, į rėmus buvo įstatytas kitas paveikslas. Dviejų veid- 
mainių - mano ir teismo pirmininko - pagyrimų paskatintas, Mečys 
nesiliovė tepliojęs ir po keleto metų vieną vasarą surengė savo kūrybos 

parodą, pasamdęs tam tikslui universiteto salę. Buvo išstatyta apie po- 
rą šimtų paveikslų. Spaudoje pasirodė tik vienas, rodos, tos parodos 
įvertinimas - kiaurai neigiamas. Tarp kitko, buvo paminėta, kad sienoje 
priešais įėjimą kabojo didelis elegantiško vyro portretas; ant to džentel- 
meno galvos nupaišytas aukštas cilinderis, žymiai siauresnis už pačią 
galvą, ir atrodė, jog pakaktų mažiausio pūstelėjimo, kad cilinderis pa- 
kiltų nuo pakaušio ir nuskristų į padanges. Paveikslų niekas nepirko, o 
Mečys, katastrofiško nepasisekimo pritrenktas, užmetė tapybą, įpuolė į 
apatiją ir netrukus nusišovė. 


Mudu su Mikulskiu dar kurį laiką ėjom kartu. 

- Kokius planus turi ateičiai? - paklausė jis. - Kur manai stoti - į 
Maskvos universitetą ar į Petrapilio? - Ir nesulaukdamas atsakymo, kal- 
bėjo toliau: — Aš galutinai apsisprendžiau vykti į Dorpatą studijuosiu 
mediciną... Dorpate ramiau galima dirbti negu Maskvoje; ir profesoriai 
ten geri. Pabaigęs apsigyvensiu Žemaitijoje... Čia gydytojų dar labai 
trūksta. O pats ką manai daryti? 

- Kol kas dar nieko nežinau... Gal pabandysiu mokytis muzikos... 

- Eik, eik, - šyptelėjo Mikulskis, - baigti gimnaziją ir pasidaryti mu- 
zikontu! Tai bent karjera! 

- O Frankenas patarė „niebudte karjeristami““, ir man... 

- Kad kiekvieno, - pertraukė Mikulskis, - išprotėjusio senio klausy- 
si, nieko gero gyvenime nepasieksi. Pats turbūt juokauji dėl tos muzi- 
kos? Juk taip? 

- Kad man niekas nepatinka, - bandžiau ginti savo palinkimą į mu- 
ziką, kartu slėpdamas nuo jo svarbiausią priežastį - savo skurdą, dėl 
kurio nei apie Petrapilį, nei apie Maskvą ir svajoti negalėjau. - Netrau- 
kia manęs nei matematika, nei pedagogika, nei medicina. 

—Tada stok į juridinį, - patarė Mikulskis, - baigęs galėsi verstis advo- 
kato praktika Šiauliuose ar Telšiuose. 

- Menkas iš manęs būtų advokatas: iš juoda padaryti balta nemo- 
kėčiau. 

- Bet kalboms esi gabus, - nesiliovė Mikulskis, - ir Jablonskis tave 
laikė gabiausiu iš mūsų visų. Tad kibk į kalbas, būsi lingvistas... 

- Pažiūrėsiu... 

Atsisveikindamas pasikvietė į Kulius, Žemaitijos užkampį, kur jo 
tėvas vertėsi gydytojo praktika. Dabar važiuosiąs su dviračiu į Užkelmį 
(netoli Užvenčio), savo Šiaulių šeimininkės Tepkevičienės dvarą. Ten at- 


* „nebūkite karjeristai“ (rus.) (red. pastaba). 

važiuosiąs ir Birmantas, kurio giminaičiai bajorai Sakeliai gyvena neto- 
limoje Pavandenėje; gal ir aš atvyksiąs: jie ten viešėsią iki birželio galo. 

Grįžęs namo, pasijutau labai nuvargęs po nemiegotos nakties ir tuoj 
kritau į lovą. Į pavakarį pažadino motina: 

- Kelkis, ponas Višinskis laukia apačioje. 

Pirmas Višinskio klausimas buvo, ar turiu ką parašęs spaudai. Man 
nieko jam neparodžius, tarė: 

- Matai, koks esi negeras: manim nesirūpini, o aš paties reikalų ne- 
pamirštu. Ateinu su gera naujiena: būsi mano įpėdinis grafų namuose. 
Aš atsisakiau dirbti pas juos ir po atostogų į Kurtuvėnus negrįšiu. Kai 
grafienė paklausė, ar negalėčiau jai nurodyti, kas sėkmingai tęstų ma- 
no pradėtą darbą, pasiūliau patį. Grafienė iš karto abejojo, ar sveikas 
pajėgsi auklėti grafiukus ir paruošti juos egzaminams į gimnaziją, bet 
paskui buvo mano įtikinta sutikti. Pats, žinoma, neturi iš ko tęsti mokslą 
universitete, tad čia bus gera proga užsidirbti keletą šimtų pradžiai. Juk 
reikės ir studentišką uniformą įsigyti, ir už mokslą užsimokėti, ir šiaip 
kurį laiką gyventi iš sutaupytų pinigų, kol susirasi privačių pamokų ar 
kokio darbo. 

Iš tolimesnės Višinskio kalbos paaiškėjo, kad, tiesą pasakius, ne jis 
atsisakė, bet jam grafienė davusi suprasti, jog jis esąs persona non gra- 
tai Kurtuvėnų dvare: ne tik esąs bedievis, bet ir drįstąs savo bedievybe 
afišuotis. Kartą pas grafus suvažiavo svečių; viena viešnia buvo vardu 
Ieva. Per five o'clock?, į kurį grafienė pakvietė ir mokytoją (Višinskį), 
užėjo kalba apie Adomą ir Ievą, pirmuosius žmones, ir apie tai, kaip jie 
nepaklausė Dievo įsakymo nesiskinti obuolių nuo tam tikro medžio, 
ir kokios iš to išėjo nelaimės visai žmonijai. Višinskis neiškentėjo neį- 
sikišęs ir pareiškė, kad tas padavimas puikiausiai nuneigia Dievo bu- 
vimą. Kai svečiai, ypač šeimininkai, labai nustebo, Višinskis taip savo 
tvirtinimą motyvavo: viena iš dviejų - arba Dievas žinojo, kad pirmieji 
žmonės jo nepaklausys ir nusidės, arba jis to nežinojo. Jeigu Dievas ži- 
nojo, tai kam reikėjo įsakinėti, iš anksto žinant, jog įsakymas nebus vyk- 
domas. Kam ta komedija, tas šiurpus žaidimas, tiek nelaimių suteikęs 
žmonėms? Iš kito šono, jeigu Dievas nežinojo, kaip pasielgs pirmieji 
žmonės, ar paklausys jo įsakymo ar nepaklausys, tai šiuo atveju visaži- 
nančio Dievo sąvoka pati sau prieštarauja ir turi atpulti. Iš tikrųjų kam 
reikalingas toks Dievas, kuris ne viską žino? Svečiai sužiuro į jų tarpe 
buvusį kunigą, laukdami iš jo triuškinančio atsako bedieviui. Bet šis 
nieko kito nesugalvojo pasakyti, kaip tik tai, jog Dievo paslapčių niekas 


' nepageidaujamas asmuo (Iot.). 
? penkta valanda (ang!.); čia: arbatėlė (red. pastaba). 

negali ištirti, ir šia proga priminė evangelijos žodžius, kad išganyti bus 
tik tie, kurie tiki negalvodami, atseit kaip maži vaikai... „ir kvailiai“ — 
užbaigė kunigo išvedžiojimus Višinskis. Ir svečiai, ir šeimininkai baisiai 
pasipiktino. ' 43 

- Be reikalo tada išsišokau, - kalbėjo, Višinskis, - sau pakenkiau, ojų 
neįtikinau. Ir sveikam patarčiau, jei nori ramiai pagyventi tuos metus, 
nejsileisk su jais į kalbas, susilaikyk.nuo bet kokių pastabų: gali nepatai- 
kyti, ir paskui teks nukentėti. Tyla - gera byla, pasakė kažkoks gudrus 
žemaitis. Juo mažiau su jais bendrausi, juo pačiam sveikiau bus, nors ir 
labai sunku susilaikyti nereagavus į jų kvailas kalbas. Štai kaip man kar- 
tą visai be reikalo išspruko keli žodžiai, dėl kurių paskui turėjau nema- 
lonumų: gražiais sekmadienio rytais grafas išeidavo į balkoną ir stebėjo 
žmones, einančius į bažnyčią; vieną tokį rytą ir aš su savo auklėtiniais 
buvau balkone. Linksmai nusiteikęs grafas trynė rankas ir kartojo: 

- Ciągnie Žmudz šwięta do przybytku Božego, ciągnie'... 

Nežinau, koks nelabasis sugundė mane pastebėti: 

- Kažin ar ilgai ji taip trauks... 

Nieko nesakydamas, grafas skubiai išėjo iš balkono ir, matyti, pakar- 
tojo tuos mano žodžius grafienei. Nuo to laiko grafienė pradėjo mane 
engti: kiekviena, nors ir mažiausia, proga prikišdavo bedievybę. Pietų 
metu balsiai skaitydavo ištraukas iš lenkiškų laikraščių, savaip komen- 
tuodama kai kuriuos atsitikimus: kronikoje aprašomas vagystes, žmog- 
žudystes, nusikaltimus ar šiaip nelaimes aiškindavo paplitusia žmonė- 
se bedievybe ir, žiūrėdama į tą stalo galą, kur aš sėdėjau, reikšmingai 
pridurdavo: „Bedieviams visuomet taip atsitinka“ arba „Kas Dievo ne- 
bijo, tas nieko gero nepatirs“, ir pan. 

Kai vieno sekmadienio vakarą grafų liokajus, besimaudydamas eže- 
re, paskendo, grafienė, seniai jau pastebėjusi tą liokajų buvus nemaldin- 
ga, pirmadienį per pietus, ironiškai į mane žvilgterėjus, pasakė: 

- Štai Dievas ir nubaudė vieną bedievį. 

- Grafas su grafiene, - pasakojo Višinskis, - kas mėnesį eina išpa- 
žinties, o komuniją priima ir dažniau. Pasninkauja tris kartus savaitė- 
je, versdami pasninkauti visus su jais valgančius prie vieno stalo. Prie 
mėsos pripratusios mokytojos prancūzės ilgai nesilaiko: prie manęs jau 
trečią išrašė iš Varšuvos. Vokytka Emilija gudresnė: susiuostė su virėja, 
ir ši jai slapta pagamina ką nors mėsiška. Grafienė turbūt žino, bet nieko 
nesako — Emilija mat liuterė, ir jos sielos išganymas grafienei nerūpi. 
Bet kai ji per savo vaikus sužinojo, jog aš trečiadieniais, penktadieniais 


" Traukia šventa Žemaitija į Dievo namą, traukia... (lenk.) 


414 


ir šeštadieniais po labai kuklių pietų grįžęs į savo kambarį užvalgau 
kumpio ar lašinių, pasikvietė pas save ir padarė pastabą, kad galiu už- 
sitraukti Dievo bausmę ant savęs ir visų namų ir kad taip elgdamasis 
turiu gauti dispensą iš kun. Vizbaro, kuris, aišku, dispensą duosiąs, nes 
žinąs mane sergant džiova. Aš jai atrėžiau, kad apsieisiu ir be kunigo 
dispensos ir kad nuo ryt dienos nebepietausiu jų namuose; taip kad 
ir Dievo bausmės jiems neužtrauksiu. Grafienė apsidžiaugė ir, bijoda- 
ma, kad savo nusistatymo pietauti atskirai nepakeisčiau, tuoj sumokėjo 
penkiolika rublių pietpinigių už mėnesį pirmyn. Ir pačiam patarčiau iš 
pat pradžių išsiderėti pietpinigius, už kuriuos puikiausiai galėsi pietau- 
ti klebonijoje, kur ir aš pietauju. 

Jau visai sutemo. Motina pakvietė vakarienės, kurios metu paklau- 
siau Višinskio: 

— Man neaišku, kaip čia gali būti: juk grafai, šiaip ar taip, - inteli- 
gentai, o tuo tarpu tiek yra prisirišę prie tikybos ir josios apeigų kaip 
paprastos davatkos. 

- Grafienė, - atsakė Višinskis, - visai tamsi moteris. Per porą metų 
įsitikinau, kad be prancūzų konversacijos ji nieko nemoka, nieko ne- 
skaito, net knygų nemačiau jos kabinete. Kartą atėjo į pamoką (turbūt 
patikrinti, ar neskleidžiu vaikams bedieviškų minčių) ir išsėdėjo visą 
valandą, nerdama kažkokius nėrinius. Išgirdus elementarinį aritmeti- 
kos terminą „proporcija“, neiškentėjo neįsikišus. 

- Keistas dalykas: aritmetikoje - prancūziškas žodis „proportion“ - 
darnumas... Apie kokį čia darnumą gali būti kalba aritmetikoje? - klau- 
sia išplėtus akis iš nustebimo. 

Suaugę grafiukai - Stasio ir Stefcio - nuleido galvas paraudonavę, o 
aš pabandžiau trumpai paaiškinti jai, kas tai yra aritmetinė proporcija. 
Bet ji naiviai šypsojosi ir galų gale atvirai prisipažino: 

- Tai ne mano galvai... 

Grafas visai kitoks: jis baigė Dorpato universitetą, skaito vokiškus ir 
lenkiškus laikraščius, domisi mokslo pažanga. Jo pamaldumą aiškinu 
ne tiek tamsios žmonos įtaka, kiek paprastu išrokavimu: religija saugo 
ponų privilegijas ir jų turtus. Įsivaizduoju, kaip išsigąstų grafas, jei vieną 
gražų sekmadienio rytą nepamatytų iš savo balkono žmonių traukiant į 
bažnyčią, kur juos kunigas pamoko gerbti ponus ir neliesti jų prisigrob- 
tų turtų. Kaip jis išsigąstų supratęs, jog žmonėms, nelankantiems baž- 
nyčios, veikiai gali atsiverti akys, gali prablaivėti nuo kunigo pamokslų 
apsvaigęs protas, gali užeiti nenugalimas noras atitaisyti skriaudas, ku- 
riomis yra pagrįstas visas turtuolio gyvenimas ir kurias bažnyčia visa- 
dos laimina. O grafo turtai nemaži: jam priklauso per šimtą kvadratinių 

varstų žemės, miškų, ežerų, kuriems tvarkyti veikia tarnautojų pulkas: 
buhalteris ir raštininkas, ekonomas, sodininkas ir komisorius, miškų 
urėdas ir eiguliai, virėjai, audėjos, siuvėjos, arklininkai, kerdžiai, vežėjai 
ir... vienas liokajus. Visi jie dirba grafo ir grafienės naudai. 

- Arjie laimingi? - nedrąsiai paklausiau. 

- Kas juos žino, - atsakė Višinskis, - iš šalies žiūrint, kai kam galėtų 
atrodyti, kad jie laimingi, ypač tokiam, kuris mato laimę turtuose. Aš 
bent tokios laimės negeisčiau: išnaudoti ir skriausti žmones, veidmai- 
niauti, apsimetant tikinčiuoju (manau, kad grafas apsimeta dievobai- 
mingu), dieną naktį drebėti dėl turto, bijoti revoliucijos (0 ji jau nebe- 
toli!), jaustis parazitu ant liaudies kūno - kokia čia laimė? Jei liaudis 
sukrus, niekas jų neišgelbės - nei tarnai, nei taip jų garbinamas Dievas, 
nei bažnyčios įsakymų kruopščiausias pildymas. 

Šitie pranašiški Višinskio žodžiai veikiai išsipildė: revoliucijų ir karų 
audrose kaip rytmečio rūkas dingo ne tik grafų turtai, bet ir jie patys - ir 
tėvai, ir vaikai — išgaišo be jokio pėdsako, nepalikdami net savo vardo 
žmonėse, ir tik aš dabar šiek tiek prikėliau juos iš nebūties. 

Višinskis patarė sudaryti su grafais sutartį vieneriems metams. Raš- 
tu turėtų būti aptartas atlyginimas, kambarys, maistas ir laisvos nuo 
darbo dienos. 

- Grafienė labai šykšti, o jos rankose visi reikalai. Jei nebūčiau su- 
rašęs visas savo teises ir pareigas, veikiai būtų mane apsukusi. Nors ir 
toks mažmožis: iš pradžių, pačią pirmą dieną, ji atsiuntė pusryčiams 
vieną kiaušinį; tuoj, dar pusryčių nelietęs, prašiausi „audiencijos“. Tar- 
naitė prašė palaukti. Po keliolikos minučių grafienė priėmė mane ir nu- 
stebusi klausia, ko aš iš jos taip anksti norįs. Rodau jai sutarties punktą, 
kur kalbama apie du kiaušinius kasryt. 

- Dieve, Dieve, - atsiduso grafienė, - visai užmiršau, kad tamsta jau 
iš patryto turi tokį gerą apetitą... Mes iš ryto visai kiaušinių nevalgom, 0 
jei kadair valgom, tai tik po vieną. Gerai, įsakysiu tarnaitei atnešinėti po 
du kiaušinius... Bet ir tamsta stebiuosi: iš pat ryto trukdyti mane tokiais 
niekais! - baigė „audienciją“ užsigavusi grafienė. 

- Grįžęs į kambarį, radau pusryčius jau visai ataušusius, - pasakojo 
Višinskis, - ir antro kiaušinio tą dieną nesulaukiau. Užtat rytdieną tar- 
naitė atnešė tris kiaušinius: grafienė įrodė, kad vykdo sutartį ir nė vieno 
suderėto kiaušinio nenusuko. Esu tikras, kad pats pusryčiams negausi 
nė vieno kiaušinio, jei jų neišsiderėsi. 

—- Man bus labai nepatogu reikalauti rašytos sutarties, - sakau jam 
nusiminęs,- trejetą metų tarnauju be jokio rašyto susitarimo, ir dabar 
staiga prašyti rašto... 

- Tai bent žodžiu aptark visus dalykus, - mokė Višinskis, - kad pas- 
kui nesigailėtum... Juo mažiau ponais pasitikėsi, juo pačiam bus svei- 
kiau, o užuojautos iš jų nelauk. 

Papasakojau, kaip mane apgavo ponai Rembovskiai. 

- A, matai, - juokėsi Višinskis, - o jei būtum turėjęs nors menką raš- 
telį, kad pasižada sumokėti penkiasdešimt rublių, nebūtų drįsę nusukti 
dvidešimt: pats jų honor polonicus! neleistų taip pasielgti. 

Višinskio pamokymais netrukus teko pasinaudoti. 

Kitą dieną pėsčias išvykau į Kurtuvėnus. Susisiekimas per pedes 
apostolorum? buvo tais laikais normalus dalykas. Važiuoti važiavo arba 
raiti jojo tik tie, kas turėjo savo arklius, šiaip plebs? keliavo pėsti. Višins- 
kis, besimokydamas Šiauliuose, dažnai pėsčias vykdavo keliasdešimt 
kilometrų į Užventį ir atgal į Šiaulius. Dabar žmonės šiuo atžvilgiu la- 
bai išlepinti; miestuose keleto kvartalų nevalioja paėjėti, visi grūdasi į 
autobusus, kits kitam laužo šonus, mina ant kojų, keikias, o autobusų, 
prie tokio pašėlusio noro važiuoti niekuomet nebus pakankamai pri- 
gaminta. Nesu, anot Horacijaus, laudator temporis acti (dingusių laikų 
garbintojas), bet negaliu nepasakyti kelionės pėsčiomis pirmenybių: ei- 
damas turi laiko daug ką pastebėti, apie daug ką pagalvoti. Zovada jo- 
damas anuomet pro Bubius, nebūčiau susitikęs su Savičiene, nebūčiau 
išgirdęs jos liūdnų santykių su vyru istorijos (aprašyta anksčiau). Žino- 
ma, gyvenimo tempo nesustabdysi, bet kad nuo to skubotumo žmonės 
pasidarytų pastabesni ar protingesni, to nepasakyčiau. 

Grafienė per savo žvalgus sužinojo, kad aš jau atvykęs, ir tuoj pa- 
sikvietė į palocių. Pasveikinus su brandos atestato gavimu, pasakė, 
kad dabar esu subrendęs vyras ir kad ji su vaikais nuo šiolei vadins 
mane „ponas Bonaventūra“ (iki šiol visi jie kreipdavosi į mane be to 
„ponas“). 

— Bet mano nusistatymas į tamstą, - kalbėjo ji, - nors dabar esi ir 
„ponas“, liks visuomet toks pat palankus (!), koks buvo ir į paprastą 
Bonaventūrą. 

Po to trumpo įvado grafienė perėjo ad rem*: 

- Ponas Višinskis mus palieka. Gaila mums, buvo geras mokytojas, 
bet ką padarysi... Tokia Dievo valia (pakėlė akis į viršų), ir su Dievo valia 
reikia sutikti. Dabar vaikai - Staš, Stefcio ir Liudvis - liko be mokytojo. 
Mes su vyru nutarėm pasikviesti vieneriems metams tamstą, ypač kad 


lenkiškoji garbė (Iot.). 
pėsčiomis (Iot.). 
liaudis (/ot.). 

prie daikto (Iot.). 

ir ponas Višinskis pasakė, jog tamsta sugebėsi tęsti jo darbą. Pažįstam 
tamstą jau trejus metus ir manom, kad pasiliksi toks pat kuklus kaip iki 
šiolei, kad dėl brandos atestato neišpuiksi... Ach, ta puikybė! Kaip smar- 
kiai Dievas baudžia už išdidumą! Valgysi tamsta su mumis, kambarį jau 
parinkau... Eime, parodysiu, kur tamsta gyvensi, - pakilo grafienė nuo 
sofos, dešine stverdama sijono uodegą ir neklausdama, ar aš sutinku 
būti Višinskio įpėdiniu, ar ne. 

Nusileidom į apačią ir ėjom iki ilgo koridoriaus vidurio. Ten grafienė 
pravėrė duris į mažą apytamsį kambarį ir tarė: 

- Kambarys jaukus... Čia tamstai bus gerai. 

Man tas niūrus kambarėlis visai nepatiko. 

- Prašyčiau pavesti man tą kambarį, kur gyveno ponas Višinskis, — 
tyliai, bet griežtai pasakiau. 

- Kur gyveno ponas Višinskis? - nustebo grafienė, - bet ponas Vi- 
šinskis buvo ligonis ir jam reikėjo saulėto kambario, o šitame kambary 
visuomet gyveno mokytojai, prieš poną Višinskį ir ponas Vengžynek, 
ir ponas Čiurlys... Nematau racijos keisti mokytojams paskirto kam- 
bario. 

- Bet šičia neišsiteks fortepijonas, - bambtelėjau žvalgydamasis po 
kambarį. 

- Koks fortepijonas? - klausia ji. 

- Tas, kuris stovi salkoje Šiauliuose. 

- Bet aš girdėjau, kad jis ne tamstos ir kad bus parduotas. 

- Aš pats ketinu jį nusipirkti iš tų pinigų, kuriuos uždirbsiu pas po- 
nią grafienę, — džiaugiaus staiga šovusia man į galvą mintim. 

- Jei taip, tai kitas dalykas, - apmetė akimis kambarį grafienė. - Čia 
tikrai fortepijonas neišsiteks. Na, ką gi, tamstos pamėgimą muzikos gi- 
tiu ir sutinku užleisti aną kampinį kambarį, - nepatenkintų balsu baigė 
grafienė. 

Kai grįžom į viršų, vėl prabilo: 

- Ponui Višinskiui, prityrusiam mokytojui ir geram auklėtojui, mo- 
kėjom penkiasdešimt rublių per mėnesį. Tikiuosi, kad tamstai, prade- 
dančiam savarankišką darbą ir neturinčiam prityrimo, užteks trisde- 
šimties... Taip nutarėm su vyru. 

- Prašyčiau ir man mokėti tiek, kiek buvo mokama ponui Višins- 
kiui, - pramurmėjau vos girdimai (pirmą kartą gyvenime teko kovoti 
su darbdaviu, todėl jaučiaus labai nedrąsiai). 

- Niekuomet nemaniau, kad tamsta toks nesukalbamas, - supyko 
grafienė. - Vis ponas Višinskis ir ponas Višinskis... O mūsų pasiūlymai 
nieko neverti?! 

Bet, matyti, iš mano paniurusio veido spręsdama, kad nenusileisiu, 
ir šiek tiek įveikta mano visiško nedrąsumo, trumpai baigė reikalą: 

- Apie tai pakalbėsiu su vyru. Manau, kad jis sutiks mokėti tiek, kiek 
buvo mokama ponui Višinskiui... 

Grįžęs namo, papasakojau tėvui apie savo iškovotas „pergales“. 

— Maladiec!' - pagyrė tėvas. 

Planuoju kelionę į Užkelmius — Sodininkas Sadovskis ir jo dukra Mania - Skolinuosi dviratį iš 
grafiuko Kocio - Smėlėtu vieškeliu — Avarija - Susitinku su draugais - Dvarininkė Tepkevičienė 
ir jos baisi liga - Grįžtu į Kurtuvėnus 


Ši vasara (1904 m.) buvo pirma, laisva nuo bet kokių pareigų: 1900 ir 
1901 metų vasaromis dirbau pas Šukštas, 1902 m. tvarkiau kun. Vizbaro 
knygyną, 1903 m. mokytojavau pas Rembovskius. Taigi buvo proga šitą 
vasarą pasilsėti, panaudoti ją savo malonumams. Pirmiausia nutariau 
kaip nors pasiekti Užkelmius, kur žinojau viešint draugus Mikulskį ir 
Birmantą. Kelias buvo neilgas - apie keturiasdešimt varstų, ir maniau 
per dieną nuvyksiąs: keliauti pėsčiomis buvau įpratęs. Tik mane baidė 
perspektyva atvykti į dvarą... pėsčiam: tektų meluoti, kodėl pasirinkau 
tokią primityvią susisiekimo priemonę; prisipažinti, kad nei arklio, nei 
dviračio neturiu, butų gėda. Prisiminiau, kad užpernai mano pupilis? 
Kocio buvo paskolinęs dviratį nuvykti į Šiaulius, taigi nutariau ir šį 
kartą prašyti jo pagalbos. Tiesa, post factum? sužinojusi tada grafienė 
barėsi, kad „sandėris“ buvo sudarytas neatsiklausius jos, kad aš galėjęs 
dviratį apgadinti, kad kas nors galėjęs iš manęs jį atimti ir pan. Bet Ko- 
cio, man tatai pasakodamas, juokėsi iš tokio motinos smulkmeniškumo 
ir tikrino, kad dėl dviračio mano rankose buvo ramus ir šiuo atžvilgiu 
daugiau pasitiki manim negu savim. Taigi buvau tikras, kad dviratį 
gausiu, jei pavyks pamatyti jį vieną, grafienei nežinant. Užpernai vasarą 
dažnai užeidavau į palocių. Grafienė, kaip minėjau, buvo man pavedusi 
kartoti su Kociu matematiką, kuri jam nesisekė. Bet šiemet tokio reikalo 
nebuvo, ir eiti į palocių nekviestam netiko: grafienė per tarnus sužinotų 
arnetir pati pamatytų mane einant per atvirą kiemą, reikalas paaiškėtų, 
ir, be abejonės, Kociui būtų uždrausta duoti dviratį (tais laikais dviratis 
buvo brangus ir retas daiktas: Kurtuvėnuose ir jų apylinkėse tik vienas 


Šaunus vyras! (rus.) 
globojamasis (Iot.). 
3 poįvykio (lot.). 

Kocio jį teturėjo). Ilgai vaikščiojau parko ir sodo patvoriais, bet nei Ko- 
cio, nei kitas koks grafiukas nesirodė. Staiga iš krūmų už sodo tvoros 
pasigirdo skambus moters balsas: 

- Ku ku ku ku -ja tu (aš čia), - ir toliau kalbėjo lenkiškai, - ar manęs 
ieškai, ar kam kitam paskyrei rendez-vous! prie sodo tvoros? 

Iš balso pažinau, kad krūmuose - panna Mania Sadowska. Pan Sa- 
dowski, sulenkėjęs čekas, buvo grafo sodininkas. Gyveno sodo gilu- 
moje, mediniame keturių kambarių namelyje, iš visų šonų apsuptame 
gėlynų. Visa siela atsidavęs vaismedžiams, dekoratyviniams augalams 
ir gėlėms, retai išeidavo iš didelio sodo ribų, bet kam nors iš pažįstamų 
apsilankius, mielai priimdavo ir pavaišindavo - vasarą vaisiais, žiemą 
uogienėmis. Buvo didelis mūsų motinos bičiulis, sakydavos dar nema- 
tęs moters, tiek pasiaukojusios savo vaikams. Už tokią pagarbą motina 
jam atsimokėdavo, vis pagirdama jo vienintelės dukters Manios grožį 
ir gerą išauklėjimą. Ir aš kartais užbėgdavau pas sodininką pro mažus 
vartelius sodo gale. Su kiek jaunesne už mane Mania buvom geri drau- 
gai, bet bendros kalbos nerasdavom ir veikiai vienas kitam įkyrėdavom: 
jos kalbos apie kavalierius ir flirtą manęs nedomino, ojai nepatiko mano 
nedrąsumas. 

- Rendez-vous niekam nepaskyriau, bet labai norėčiau pamatyti 
vieną asmenį, kuris kartais pasirodo sode, - pradėjau iš tolo apie savo 
reikalą. 

- Arne aš tas asmuo? - iškišo Mania galvą iš krūmų. 

- Beveik, - meluoju. 

- Kaip tai „beveik“? — užsigavo Mania, - jokių „beveik“ nepripažįs- 
tu. Arba visa, arba nieko. 

— Todėl „beveik“, - aiškinuosi, - kad aš sakiau apie asmenį, kuris 
kartais pasirodo sode, o tamsta, panelė Mania, visą laiką leidi tarp gėlių 
ir augalų kaip anoji pasakiškoji Ieva, mūsų visų motina. 

Palyginimas su Ieva Maniai patiko, ji visai išėjo iš krūmų. 

- Ką mes čia kalbam per tvorą - nei šis, nei tas. Kviečiu tamstą ateiti 
pas mus, bėgu prie vartelių pasitikti. 

Iš abiejų pusių alyvomis apaugusiu takeliu atėjom prie namo ir su- 
sėdom suolelyje po langu. 

- Na, dabar pasakyk tamsta, kokią paslaptingą „asabą“ nori pama- 
tyti mūsų sode, - klausia Mania. 

Atvirai papasakojau reikalą. Mania užjautė ir sumetė, kaip reikia 
padaryti. 


* pasimatymą (pranc.). 


- Parašyk tamsta raštelį, o aš jį nunešiu Zosiai (kambarinei) ir pasa- 
kysiu, kad atiduotų Kociui, niekam nematant. Tamsta čia palauksi. 

Mania netrukus grįžo ir pranešė, kad pati įteikė raštelį Kociui, pama- 
čius jį sode netoli palociaus. 

- Pasakiau jam, kad tamsta esi pas mus ir lauki atsakymo, - pasigyrė 
Mania. 

- Tamstos gerumas, panele Mania, prilygsta tamstos grožiui, - kom- 
plimentu padėkojau jai už paslaugą. 

Tuoj pasirodė ir Kocio, susikūprinęs ant savo gremėzdiško dviračio; 
perdavė man jį naudotis, net nepaklausęs, kiek dienų užtruksiu kelio- 
nėje. 

Su dviračiais niekuomet neturėjęs reikalų ir, jų konstrukcijos nepa- 
žinodamas, nekreipiau dėmesio, kokiame stovyje dabar jį gaunu; ma- 
čiau, kad ratai sukasi, ir to man užteko. Apie laisvą transmisiją tada dar 
girdėti nebuvo, bent tie dviračiai, kurių vieną kitą atveždavo iš Rygos 
parduoti, laisvos transmisijos neturėjo, atseit ar į kalną važiuojant, ar į 
pakalnę - visą laiką reikėjo minti pedalus. Tą pačią dieną popiet išsi- 
rengiau į kelionę. Neteptas dviratis veikiai ėmė girgždėti, bet ratai su- 
kosi gerai. Pravažiavus Pašvinio ežerą, prasidėjo smėlėtas kelias. Ratai 
ėmė suktis lėčiau, nors, susimetęs į kuprą, iš visų jėgų myniau pedalus. 
Gerai kažkas yra pasakęs, kad blogą kelią geriausiai atsimena dvira- 
tininkai; jiems tenka nemaža prakaito išlieti, kol įveikia smėlį, purvą, 
stačias kalvas; blogo kelio paskui niekados nebeužmiršta. Važiuojant 
iš Kurtuvėnų į Šaukėnus, arkliai kelis varstus tempė vežimą per smėlį, 
dviratininkas taikė minti kelio pakraščiu, bet tas pakraštys buvo toks 
siauras, kad dviratis arba įsiveldavo į smėlį, arba nuriedėdavo į griovį 
palei kelią. Ir vienų, ir kitu atveju tekdavo nuvirsti nuo „vežimo“. Šiaip 
taip išsikrapštęs iš smėlio, pasijutau visai be jėgų: begalybę kartų teko 
nuvirsti nuo dviračio ir tiek pat kartų ant jo užsirioglinti. Sustabdžiau 
ta pačia kryptimi važiavusį kaimietį, paprašiau pavėžėti. 

- Juokus kreti, - niūriai atsakė žemaitis, - kad aš tokią mašiną turė- 
čiau, kurios nei šerti, nei girdyti nereikia, neužkabinėčiau važiuojančių 
su arkliais: dumčiau sau kaip ponas... 

Kiek pasilsėjęs, myniau toliau. Jau Šaukėnai paliko iš kairės, po deši- 
nebuvo matyti Beržėnai, kur iš parko medžių tankmės kilo į viršų grafo 
Čapskio rūmų keturkampis bokštas. Privažiavęs grafo karčemą kryžke- 
lėje (į dešinę - kelias į Luokę, į kairę, kur man reikėjo sukti, - į Užventį), 
atsisėdau ant suolo prie durų; iš langų veržėsi gardus virtuvės kvapas. 


! Dabar tas anuomet smėlėtas kelias yra pirmos rūšies vieškelis, ir kas juo važiuoja, 


nežino, koks jis buvo XIX šimtmetyje. 

Pajutau alkį ir mielai būčiau ką užvalgęs, bet... neturėjau pinigų. Atsigė- 
ręs vandens iš kibiro prie šulinio, traukiau toliau. Pastebėjau, kad minti 
darosi vis sunkiau, važiuojant labai krato. Nušokau nuo dviračio ir... 
plaukai man pasišiaušė: beveik visa užpakalinė padanga atsipalaidavo 
nuo ratlankio, o viename šone kyšojo sprogusi šliaukė... Pasigedau ano 
sunkaus dviračio, kuriuo mokiaus važinėti prieš aštuonerius metus, dar 
būdamas antroje klasėje. Jo ratlankiai neturėjo nei šliaukių, nei padan- 
gų, -buvo aptempti standžia raudona guma, kuri negreit susidėvėdavo. 
Nors aną dviratį buvo trigubai sunkiau minti, bet užtat negrėsė pavojus 
atsidurti tokioje būklėje, kokioje dabar atsidūriau. Nei pompos, nei ga- 
balėlio atsarginės gumos, nei klijų Kocio man nedavė. Stovėjau bejėgis, 
atsirėmęs į tokią pat bejėgę „mašiną“, ir nežinojau, kas daryti. Tuo tarpu 
mano apskaičiavimu iki vietos liko dar bent dvidešimt varstų. Saulė jau 
buvo gerokai pakrypus į vakarus. Liko tik viena išeitis: tempti dviratį 
iki Užvenčio, kur galima buvo tikėtis užlipdyti šliaukę ir patvarkyti pa- 
dangą. Nubraukęs nuo kaktos prakaitą (jis išpylė tiek dėl nuovargio, 
tiek dėl nusiminimo), leidaus į tolimesnę kelionę. Kas yra apsipratęs su 
kelionėmis dviračiu, tas žino, kaip sunku tempti dviratį be padangos. 
Kartais man atrodė, kad lengviau arba bent parankiau bus nešti „ma- 
šiną“ užsivertus ant kupros. „Prakeikta puikybė“, galvojau, slegiamas 
dviračio, kuris, linguodamas ant kupros, tai pedalu suduodavo į šoną, 
tai vairu vertė kepurę nuo galvos. Gėda buvo pasirodyti dvare be jokios 
susisiekimo priemonės, tai dabar tempk savo „priemonę“ ant sprando. 
Prisiminė man aštuntoje klasėje skaitytas Horacijaus eilėraštis, kur, tarp 
kitko, sakoma, kad tūlas vargšas, nenorėdamas atsilikti nuo turtuolio, 
keliaujančio po jūrą nuosava trirema, už paskutinius skatikus įsigyja 
laivapalaikį ir serga jūros liga visai taip pat kaip ir turtuolis: „Nauseat 
ac locuples, guem ducit priva triremis“!. 

Taip buvo šį kartą ir su manim: turiu susisiekimo priemonę tarytum 
turtuolis karietą, bet kaip turtuoliui karieta pagenda, taip ir man dabar 
pagedo „mašina“. Toliau panašumas šlubuoja: turtuolis, pats nevargda- 
mas, atiduoda karietą taisyti; aš, apsipylęs prakaitu, pats savo „karietą“ 
tempiu ant kupros. Ir visokios kitos (daugiausia nelinksmos) mintys 
lindo į galvą, juo labiau, kad laiko „dūmojimams“ buvo kiek tik nori. 
Pasiguosti kartais pagalvodavau, kad mano būklė dar pakenčiama. Bū- 
tų kur kas blogiau, jei pradėtų lyti, ir dviratį tektų vilkti slidžiu keliu. 
Taip vargau keletą varstų, į galą jau tik nešdamas dviratį: bandant jį 
vesti, padanga visai nusmukdavo nuo ratlankio, o virvutės jai pririšti 


„Serga jūros liga kaip turtuolis, kurį veža nuosava trirema“ (lot). 

neturėjau. Apimdavo didelė pagunda palikti dviratį kokioje nors trobo- 
je, kurių vienur kitur matėsi pamiškiuose ar krūmuose netoli kelio. Bet 
kaskart kai tokios sveikos mintys ateidavo į galvą, vis bijojau patikėti 
svetimą turtą nepažįstamiems. Tuo tarpu ir saulėlydis buvo nebetoli. 
Pagaliau ryžausi išsukti iš kelio ir prašyti pagalbos ar nakvynės viena- 
me ūkyje, kurio pastatus pamačiau pamiškėje. Artinantis prie trobos, 
apspito šunes; baisiai lojo, bet laikėsi rezervuotai, matydami dar, gali- 
mas daiktas, neregėtą blizgančią naštą ant mano pečių. Atdarų trobos 
durų juodoje angoje pasirodė smulkutė senukė su balta skarele ant gal- 
sužiuro į mane. 

- Tegul bus pagarbintas Jėzus Kristus, - pasveikinau ją, statydamas 
dviratį ant žemės. 

- Ant amžių amžinųjų, — prašvapsėjo ši ir vėl pranyko angoje. 

Atrėmiau dviratį prie sienos ir atsisėdau suole po langu. Šunes lio- 
vėsi loję, buvo ramu. Kieme ir troboje viešpatavo netrikdoma tyla, tik 
gaidys ir vištos prie tvarto, tingiai lesinėdami žolę, retkarčiais kudaka- 
vo, tartum kits kitam primindami, jog jau laikas ruoštis sutūpti nakčiai. 
Angoje vėl pasirodė senukė, nešina kreivu staleliu tokio pat turbūt am- 
žiaus kaip ir ji pati. Patikrinus, ar stalelis nevirsta, senukė, vis dar nie- 
ko nesakydama, grįžo į trobą; netrukus anešė bliūdą rūgusio pieno ir 
juodos duonos riekę. Atsargiai pastačius bliūdą ant klibančio staliuko, 
pritūpė greta manęs. 

- Prašom atsigauti, - pagaliau prabilo, - pavargus gerai bus. 

- Mielai paragaučiau, - mikčioju sumišęs, - bet... neturėsiu kuo už- 
mokėti... 

- Neprašau užmokesčio, - užsigavo senukė, - Dievas atlygins. 

Bematant sušlaviau visą pieną, o duonos geroji moteriškė atnešė dar 
vieną riekę. Matydamas, kad ji labai nešneki, nesidomi, nei kur vykstu, 
nei iš kur Čion atsibasčiau, pabandžiau pats užmegzti kalbą: 

- Ar Užventis dar toli? 

- Tai į Užventį keliauji? Iš mūsų į Užventį vyrai rokuoja visą mylią... 
Ar pagedo ciperis, kad nešies? 

- Pagedo nelabasis. 

= Anądien, - įsišnekėjo senė, - čia buvo užsukęs viens ponaitis su 
tokia pat mėlyna kepure, tik aukštesnis. Tas mynė ciperį iki pat trobos... 
Ravėjau tada darže... Vos nenuvirto nuo ciperio, kai apspitę šunes ėmė 
grobstyti už kinkų. Anas pats paprašė rūgusio pieno ir ditką paliko ant 
stalo... Bet sakėsi ne į Užventį, o į Užkelmius vykstąs... Jam ir kelią nu- 
pasakojau. 

„Matyti, Mikulskis čia bus užsukęs“, - pagalvojau. 

- Tai tamsta žinai, kur tie Užkelmiai? Ir man reikia juos pasiekti... 

- Kur nežinosi... Mano amžinatilsį Jonas, jaunas būdamas, bernavo 
pas ponus Tepkevičius. Ir ašne kartą esu ten buvusi - tai šienapjūtei, tai 
rugiapjūtei apšaukdavo talką po apylinkę. 

- Tai tie Užkelmiai arčiau kaip Užventis? 

- Arčiau gal ir nebus, tik gerokai dar Užvenčio neprieinant reikia 
pasukti į kairę, į šunkelį, ir vis tuo šunkeliu eiti eiti tiesiai tarp alksnynų 
ir giraičių, kol prieisi sodo tvorą, čia pat ir dvaras... Tame dvare ir savo 
amžinatilsį Joną pažinau, - susimąsčius nutilo senukė. 

Saulė jau leidosi. Iš pamiškio atslinko kelios karvės su veršiukais ir 
retkarčiais subaubdavo, nerasdamos vandens lovyje prie šulinio. 

- Eisiu karves pamilžti, - pakilo nuo suolo senukė, - o ponaitis šian- 
dien jau nenuveši savo ciperio į Užkelmius... Artinasi naktis, ir kelio 
nežinai, bematant kur paklysi krūmuose. 

- Gal galėčiau čia pernakvoti... daržinėje, - nedrąsiai klausiau. 

— Mano šeimyna dar vakar išvyko šienauti į Minupių pelkes, - kal- 
bėjo senė, tartum nenugirdusi klausimo, - turbūt ir šiai nakčiai negrįš... 
Daržinėje dar yra šiek tiek pernykščio šieno ir šiaudų, galėsi pamiego- 
ti... Juk ne pypkorius? Matau, kad nerūkai... 

— Gink Dieve, - užtikrinau senę. 

Čia pat prie durų iškošus pamilžtą pieną, senukė kiek atpylė į molinį 
puoduką ir, nieko nesakydama, pastatė ant stalelio. 

Po valandėlės vėl pasirodė. 

- Jau išgėrei? Na, dabar eime, nuvesiu į daržinę. 

Man pakilus ir stvėrus dviratį, vėl ėmė pulti šunes, bet senukė ėjo iš 
paskos ir veikiai juos nuginė. Jau visai sutemo. Daržinėje nei to šieno, 
nei šiaudų nebūčiau suradęs, jei šeimininkė nebūtų paėmus už rankos 
ir nuvedus į kampą, kur po kojomis sutratėjo šiaudai. 

- Naktis šalta, - švapsėjo, - ne liepa, žemelė dar neįšilo... Tuoj atnešiu 
iš tvarto gūnią užsikloti. 

Ir po gūnia palindęs ilgai drebėjau, negalėjau užmigti. Šiaudų buvo 
tik truputį pakrėsta, ir pro juos skverbėsi drėgnas šaltis nuo žemės. 

Ryto metą prikėlė šeimininkė, saulei jau gerokai pakilus. Išgėręs puo- 
duką pieno ir dar kartą pamokytas, kaip rasti kelią į Užkelmius, užsi- 
mečiau ant kupros dviratį ir, gerosios senutės palydėtas (kad neužpultų 
šunes), leidaus į paskutinį „pramoginės“ kelionės etapą. Tiesa, iš pradžių 
buvau manęs palikti dviratį daržinėje ir pasiimti jį grįžtant, bet paskui 
pergalvojau: grąžinti Kociui sužalotą „mašiną“ būtų labai nesmagu, o 
antra, tikėjaus, kad gerai dviračio dalykuose nusimanąs Mikulskis galės 

ji Užkelmiuose patvarkyti. Iš tolo pamatęs Užvenčio bažnyčią, pasukau 
į pirmą šunkelį į kairę, kaip liepė senukė. Abu kelelio šonus supo arba 
aukštos eglės, arba tankūs krūmai, ir saulė čia nebekaitino, nešti savo 
„kryžių“ buvo lengviau (prisiminė dažnai motinos kartoti žodžiai „kaž- 
dy czlowiek niesie swoj krzyž“ - kiekvienas žmogus neša savo kryžių, — 
štai ir aš nešuosi savo arba, tiksliau sakant, pasiskolintą kryžių, ir jau ne 
perkelta prasme, o tiesiogine). Miškas ir krūmai baigėsi; prasidėjo pliki 
kalnuoti skynimai. Vėl pajutau negailestingai kepinant saulę, čiurkšlė- 
mis pilant prakaitą. Pametęs dviratį, įkopiau į aukštesnį už kitus kalnelį 
pasidairyti po apylinkę. Toli priešais pamačiau lomoje į apvalią kupetą 
susimetusį lapuočių tankumyną, apjuostą vos pastebima pilkos tvoros 
linija. Spėjau, kad ten ir bus Užkelmių dvaras, juoba kad ir šunkelis ta 
kryptimi vingiavo. Kai kelionės tikslas buvo nebetoli, staiga atpuolė no- 
ras vykti į vietą: dvarininkė Tepkevičienė manęs nekvietė, pažinojau ją 
tik tiek, kiek matydavau, lankydamas pas ją gyvenusį Mikulskį. Tiesa, su 
jos dukterim, gimnaziste Marcelina (vadindavom ją Cele), susitikdavau 
vakarėliuose pas Savičienę, ojos už mane jaunesnius brolius Joną ir Alek- 
sandrą šiek tiek atsiminiau iš tų laikų, kai gyveno Pečkauskienės bute, bet 
sujais tada kaip su žemesniųjų klasių mokiniais nebendravau. Jei dviratis 
būtų sveikas, galimas daiktas, kad pasukčiau dabar atgal į Kurtuvėnus: 
tokia nereikalinga ir tuščia pasirodė kelionė pas dvarininkus, kurie iki 
šiol mane tik samdydavos kaip darbininką, bet niekas nesikvietė kaip 
svečią. „Mikulskis pataisys dviratį, ir tuoj grįšiu namo, - nutariau, - dar 
tik apie vidudienį, iki temstant suskubsiu grįžti“. Po kokios valandos 
vargingo kelio priėjau skynimų galą. Kalnuota vieta baigėsi, prasidėjo 
kiek nuolaidi lyguma su žaliuojančiais joje rugiais, kurie jau pradėjo leisti 
varpas. Tos lygumos žemiausioje vietoje ryškėjo aukšti dvaro medžiai. Iš 
akies sprendžiant, liko apie varstą kelio į pakalnę. Numečiau nuo spran- 
do dviratį, nusišluosčiau prakaitą ir paskutinį kartą išsitiesiau parugiais 
atsikvėpti. Kepure pridengęs akis, ėmiau snausti. Nepajutau, kaip mane 
pagavo gilus miegas. Pažadino lenkiškai spiegiantis moteriškas balsas: 

- Žiūrėkit, studentas guli! 

Miego dar neatsikratęs, gulėjau nejudėdamas. Atrodė, kad artinasi 
visas būrys žmonių. Veikiai pasigirdo ir kiti balsai: 

- Iš kur čia studentas? 

- Ir dviratis šalia! 

— Miega saulės kepinamas... 

- Prisikamavo vargšelis... 

Pašokau ant kojų. Tarpe puslankiu apie mane išsirikiavusių pama- 
čiau ir pažįstamus: Mikulskį, Birmantą, Celę, Joną, Aleksandrą. Buvo 

keletas ir nepažįstamų jaunuolių. Kai kurie jų laikė rankose pintinėles 
ir puodukus su raudonuojančiomis juose žemuogėmis. 

- Gerai, kad šiandien atvažiavai, - tarė Mikulskis, - rytoj jau čia mus 
nerastum: iš pat ryto išvykstam į Pavandenę pas Sakelius. Važiuosim 
kartu, gerai? i 

- Kad mano dviratis netvarkoj, - einu prie daikto, - jau porą varstų 
nešuosi (gėda buvo prisipažinti, kad dešimt kartų tiek kelio tempiu jį 
ant kupros). 

— Gal paragausit, ką tik pririnkom, — pakišo Celė pintinėlę su že- 
muogėmis. ž 

- Horrendum!! - sušuko Mikulskis, pažiūrėjęs į dviračio užpakalinį 
ratą, - rimto gydymo reikalingas šitas ligonis... Gerai dar, kad turiu 
klijų ir gumos. Bet pats, matyti, ilgai dar mynei ir su sprogusia šliauke: 
baisiai sužalota! 

Tuo tarpu visa kompanija nužygiavo dvaro link, pasilikom dviese. 
Buvau bekeliąs dviratį ant kupros, bet Mikulskis sulaikė: 

- Nešti nereikia: pirmas ratas sveikas, ir užtenka viena ranka laikyti 
vairą, 0 antra kiek pakelti užpakalinį ratą ir stumti į priekį. Duok vir- 
velę! 

— Kad neturiu... 

- Menkas iš tavęs dviratininkas, - nusišypsojo Mikulskis, — vyksti į 
tokią ilgą kelionę ir nepasiimi nei klijų, nei gumos, nei virvelės. Mat jei 
turėtum virvelę, padarytum kilpą, kuria laikytum ratą, užmetęs antrą 
kilpos galą ant peties: tada vestis dviratį būtų visai lengva... 

Baigti kelionę buvo vienas malonumas: aš laikiau vieną vairo galą, 
Mikulskis — antrą, o laisvomis rankomis kiek pakėlėm užpakalinį ratą 
ir stūmėm jį į priekį. Dviratis puikiai riedėjo. 

— Kodėl taip veikiai išvykstat iš Užkelmių? - klausiu, - žadėjot būti 
iki liepos pradžios. 

- Ir būtume, nes čia labai ramu ir malonu... Tepkevičienė nesigaili 
nei valgio, nei gėrimo, labai vaišinga. Tik vienas dalykas įgriso mums 
iki gyvo kaulo: visą savaitę mes čia esam ir nė vienos nakties negalim 
kaip reikiant išsimiegoti... Šiąnakt ir pats įsitikinsi. 

- Aš rengiuos po pietų grįžti namo, - mėginu atlaikyti savo pasi- 
ryžimą. 

- Apie tai ir negalvok, - atkirto šis, - dviratis reikalingas rimto taisy- 
mo, o rytoj rytą visi trys dumsim į Pavandenę. 


1! Baisu! (lot.) 


- Tai kas čia taip jums įgriso? - klausiu. 

- Kas, sakai? Ogi pati šeimininkė Tepkevičienė. Šiauliuose ji dar bu- 
vo nieko, bet čia bjauri. Atsipenėjo per tas pora savaičių, nieko nedirba 
ir... lipa ant sienos. Ji ir vyrą prieš laiką bus į kapus nuvariusi. Žinai, - 
patylomis ėmė kalbėti, nors niekas negalėjo mus išgirsti, - esu tikras, 
kad ji serga labai reta liga; aš apie tą ligą skaičiau vienoje tėvo knygoje, 
ji vadinasi rabies uteri! (čia papasakojo, vis patylomis kalbėdamas, tos 
ligos simptomus ir eigą). Jei ilgai gyvens, o gyvens, atrodo, ilgai, ją lau- 
kia šiurpus likimas: į senatvę pasidarys pasiutusi pamišėlė, pasius ir 
pamiš; ji bus tiek pat pavojinga žmonėms kaip pasiutęs šuo ir kandžios 
ne tik žmones, bet ir save, o to ir pasiutęs šuo nedaro. 

- Eik, eik, - negalėjau susilaikyti nenusijuokęs, - gražiai pavaizdavai 
ateitį dvarininkės, pas kurią svečiuojiesi. 

- Pagyvensim, pamatysim, - rimtai atsakė Mikulskis, - būčiau lai- 
mingas, jei apsirikčiau?. 

Prie sodo tvoros mus laukė visa kompanija. Birmantas, iš tolo pama- 
tęs, kaip tempiam dviratį, ėmė juoktis. 

- Tai bent keliauninkai: dviese stumia vežimą, kuriuo tik vienas te- 
gali važiuoti. 

- Užuot juokęsis, padėk verčiau sutvarkyti dviratį; dabar ir vienas, 
kaip sakai, juo nepavažiuosi. Teks ir tau duoti gumos gabalą; manosios, 
kaip matau, neužteks. Žiūrėk, kokia šliaukė, - kalbėjo Mikulskis, rody- 
damas padangą. - Ar daug turi gumos? 

- Atsiras, - atsakė šis, čiupinėdamas šliaukę. — Čia ne paprastas pra- 
dūrimas, bet keliose vietose praplėšta... Ilgai, matyti, važiuota be oro. 

Pro vartelius įėjom į sodą, iš ten į kiemą. Ilgas, ant aukštų akme- 
ninių pamatų, gontais dengtas medinis namas stovėjo vienoje kiemo 
pusėje, antroje, priešais namą, išsimėtė ūkiški pastatai: arklidė, tvartai, 
daržinės, jauja. Kiek atokiau riogsojo į žemę sulindęs kumetyno mūras. 
Ir gyvenamas namas, ir kiti pastatai buvo juodi nuo senatvės, stogai 


gimdos pasiutimas (Iot.). 

Deja, Mikulskis neapsiriko: 1921 m. sužinojau iš jo (buvo tada Telšių apskrities 
gydytoju), kad prieš porą metų dvarininkė Tepkevičienė pasiuto. Pasiturį vaikai 
neatidavė jos į bepročių namus, bet, patys gyvendami kitur, laikė ją dvare, pavedę 
nuomininko priežiūrai. Šis, gydytojų patariamas, surakino ją geležinėmis gran- 
dinėmis, kad nekandžiotų savo rankų, ir apgyvendino klėtyje su vienu grotuotu 
langu ir vienomis durimis į lauką. Žiemos metu klėtį šildė iš gretimos patalpos. 
Važiuodamas kartą į Užventį, Mikulskis buvo užsukęs į Užkelmį ir lange už grotų 
pamatė baisią šmėklą: viršum išsprogusių akių raitėsi žili nešukuoti plaukai, iš 
burnos varvėjo putos, net pro aklai uždarytą langą buvo girdėti laukinis urzgėjimas. 
Iš nuomininko sužinojo, kad kartą per metus penkios bobos nuplauna ją, užmetę 
ant galvos odinį maišą. 

prakiurę, durys kreivos, ne visi langai su stiklais. Aukšto namų priebu- 
čio dvi medinės kolonos vos laikėsi: viena jų buvo pakrypus į dešinę, 
antra - į kairę; mediniai laipteliai į priebutį supuvę, nuo buvusio kita- 
dos įstiklinimo liko tik sutrūniję rėmai. Matant šitą skurdą, nesinorėjo 
tikėti, kad Užkelmiai pagal Mikulskį yra kelių šimtų dešimtinių dvaras 
(iskaitant mišką, ganyklas, pelkes). 

Pastatę dviratį daržinėje, kur palei sieną rikiavosi dar keli dviračiai, 
grįžom prie priebutyje susirinkusios kompanijos. 

- Atsargiai! - sušuko Mikulskis, pamatęs, kad lipdamas laiptais į 
priebutį nežiūriu po kojų. — Čia laiptai kaip senų vargonų klaviatūra; 
bematant gali gauti su lentgaliu per pakaušį. 

Mums bekopiant į viršų, užpakaly pasigirdo skardus skambalo bal- 
sas. Atsigręžęs pamačiau merginą tampant virvę, kurios antras galas 
siekė didelį skambalą, pakabintą ant aukšto stulpo su stogeliu viršuj. 

- Pietums skambina, - paaiškino Mikulskis. 

Sėdėję priebutyje subruzdo ir po kits kito nuėjo į vidų, mes - iš pas- 
kos. Valgomajame pasisveikinau su šeimininke Tepkevičiene ir atsipra- 
šiau, kad nekviestas atvykstu. 

- Zbyteczne ceremonje!, — tarė ši ir, familiariai paėmus po ranka, 
pasisodino greta savęs. Antrame jos šone sėdėjo Birmantas. 

Nors keletą kartų buvau ją matęs Šiauliuose, bet dabar, Mikulskio 
žodžių suintriguotas, įdėmiau ėmiau stebėti jos išorę ir laikyseną. Tep- 
kevičienė buvo neaukšta storulė; apatinė kūno dalis - nuo liemens iki 
kojų — buvo neproporcingai, beveik dvigubai storesnė už viršutinę — 
nuo juosmens iki trumpo kaklo. Nors ir ši viršutinė dalis atrodė labai 
išsivysčius: apvali, į priekį išsikišus krūtinė kaip koks mėsingas kalnas 
rėmėsi į stalą. Ji visa atrodė tartum iš dviejų statinių sulipdyta: viršuj - 
siauresnė bačka, apačioj dukart platesnė. Sėdėjo ji prie stalo neramiai: 
visą laiką trynėsi kėdėje, o batukų padai zulino grindis. Elgėsi laisvai, 
savavališkai: kaimynų neatsiklausdama, dėjo į lėkštes valgių krūvas, 
sau - dvigubai tiek. Pietų metu nekalbėjo, neramiai sekdama akimis, 
kas atnešama iš virtuvės. Valgydama rodė nepaprastą rajumą; kas ne- 
žinojo, kad ji valgo penkis kartus per dieną, tas galėtų pamanyti, jog ji 
ilgai badavo ir dabar šniokšdama skuba atitaisyti padarytą organizmui 
skriaudą. Pietums pasibaigus, Tepkevičienė pasiūlė mums eiti į svečių 
kambarį: 

- Eikit, eikit, nedarykit ceremonijų; nelaukit, kol aš pabaigsiu. Ten 
jums atneš arbatos... Negaliu numalšinti troškulio, išgersiu dar porą 
puodukų grietinėlės ir tuoj ateisiu. 


* Nereikalingos ceremonijos (lenk.). 


Žemuogės su grietinėle buvo trečiam daviniui. Mačiau, kad ji ne 
žemuoges valgė su grietinėle kaip visi, bet gėrė grietinėlę iš puodu- 
ko, o žemuogių vieną kitą tesuvalgė. Ir po to ji dar ketino išgerti du 
puoduku riebios grietinėlės. Tai bent apetitas! Nepaprastas buvo tos 
dvarininkės rajumas, nepaprasta išorė, bet ir veidas jos buvo nepa- 
prastas. Numalšinus troškulį grietinėle, atėjo pas mus ir įspraudė savo 
storą užpakalį tarp Birmanto ir Mikulskio, sėdėjusių kušetėje. Aš kaip 
tik atsidūriau priešais ir turėjau progą įsižiūrėti į jos veidą; atrodė pa- 
trauklus, bet tuo pat metu ir šlykštus, pasibjaurėtinas. Juodos didelės 
akys su siaurais antakių puslankiais tol mane žavėjo, kol neįsmeig- 
davo jų į manąsias. Kai tik mūsų žvilgsniai susitikdavo, nežinojau, 
kur dingti: pasijusdavau tartum svilinamas ir paraudęs nuleisdavau 
akis. Jei jų nenuleisčiau, mane, galimas daiktas, ištiktų tas pat, kas 
ištikdavo pasakiškosios Medūzos aukas, atseit suakmenėčiau, pasida- 
ryčiau bevalis žaislas jos rankose. Gražias, ryškiai raudonas, riestinių 
skliaustų pavidalo lūpas bjaurino vos matomos balkšvos putos; jos 
be paliovos rinkosi lūpų galuose ne tik jai kalbant ar valgant, bet ir 
užčiaupta burna sėdint. Ji, be abejonės, jautė tas putas, nes visą laiką 
valė burną balta nosinaite, kurios nepaleisdavo iš rankų, o valgydama 
laikė užkištą už gorso. Pagalvojau, kas būtų, jeigu ji kaskart nenuvaly- 
tų tų vos pastebimų putų dėmelių: jų veikiai tiek susirinktų, kad imtų 
dribti žemėn kaip nusivariusiai kumelei karštyje. Viršum žemos kak- 
tos draikėsi juodi stori plaukai, panašūs į karčius. Šiaip veidas buvo 
dailus, be raukšlių, ir niekas nepamanytų, kad ji jau yra suaugusios 
dukters motina. 

Birmantas su Mikulskiu jautėsi nesmagiai trumpoje sofoje ir norėjo 
atsikelti, tik staiga šeimininkė išskėtė rankas, iš užpakalio apkabino jų- 
dviejų kaklus ir galvas prilenkė prie savos krūtinės. Jos tuo metu žiauri 
akių išraiška nesiderino su maloniu balsu: 

- Nepabėgsit, nepaleisiu... Ar jums nesmagu sėdėti čia su gražia šei- 
mininke, kuri jus globoja ir myli?.. Niekas man taip nepatinka kaip visai 
jauni, dar nepagadinti vyrai, - žvilgterėjo į mane, tartam teisindamasi 
dėl to savo laisvo elgesio. 

Nežinau, kiek ilgai šiedu liktų susimetę į kuprą ir galvas įmurdę į 
milžiniškas krūtis, jeigu neateitų laikas nusivalyti burną: tik ji paleido 
dešine laikomą Birmanto kaklą, kaip ir Mikulskis išnėrė savo galvą iš 
jos glėbio ir, pašokdamas nuo sofos, pasakė man: 

- Eime taisyti dviratį... Darbo ten bus nemaža. 

Palikę Birmantą su šeimininke (Celė ir likusi kompanija jau anksčiau 
išsiskirstė), nuėjom į daržinę. 

- Pasiutusi boba, - nusispjovė Mikulskis, - vos neuždusau. Ir išbumos 
jos dvokia... Šiauliuose ji kibo prie vyrų, bet vis dėlto ne taip akiplėšiškai. 

--Tikra Kibelė iš Pesinunto, - prisiminiau mitologinę dievišką pa- 
leistuvę. Iki 

- Žinoma, jei būtų galima vardą „Kibelė“ išvesti iš žodžio „kibti“, jai 
tas epitetas kaip tik tiktų, - juokėsi Mikulskis. 

Šliaukei lipdyti neužteko nei Mikulskio, nei Birmanto turimos atsar- 
gos. Tada Mikulskis apkraustė kitų ten stovėjusių dviračių odinikes ir 
šiaip taip sutvarkė visą padangą. 

— Mes čia ir miegam, - parodė į krūvą pernykščio šieno kertėje. - 
Patarčiau ir tau nakčiai nepasilikti kambariuose; mes ten su Birmantu 
vos dvi naktis praleidom, beveik nemiegoję. Iš vakaro apsirijusi Kibelė 
keliskart mus prižadino, skųsdamasi skausmu viduriuose ir prašyda- 
ma pagalbos. Antrą naktį lankė mus, sakydama negalinti užmigti dėl 
ją kankinančio karščio. Po to persikraustėm į daržinę, kur, kaip jai pa- 
sisakėm, yra vėsiau. Užsuka ji ir čia, bet apsimetam užmigę, pradedam 
knarkti, ir išeina. Dabar namuose miega tik mergaitės, o tie du bajoriu- 
kai - matei juos per pietus - į pavakarį dviračiais važiuoja namo; vienas 
nuo Varnių, antras iš Šlumpių. 

Vakarienės metu Tepkevičienė kreipėsi į priešais ją sėdintį Mikulskį: 

- Kur paguldysim naują svečią? Manau, kad jam bus patogu vyro 
kabinete ant sofos. 

Šita našlė laikė Mikulskį kaip ir šeimos nariu: keletą metų gyveno jos 
bute Šiauliuose, mokė jos vaikus, ir Tepkevičienė klausdavo jo patarimo 
ne tik tais atvejais, kada reikėjo išgirsti „vyrišką nuomonę“, bet ir tais, 
kada reikalas lietė grynai šeimininkės dalykus, kaip ir šiuo atveju. 

- Mes jau susitarėm, - atsakė šis, - kad miegosim drauge daržinėje. 
Rytoj iš pat ryto tvarkysim ten dviračius ir dar prieš pusryčius išvyksim 
į Pavandenę. 

- Tai kodėl, Jonai, iš anksto man nieko nepasakei? - pastatė akis 
šeimininkė. - Kas atsitiko, kad taip staiga sugalvojot palikti mane? - 
Nusivalius lūpas vėl kalbėjo: —- Atvažiavę sakėt, kad pabūsit iki liepos 
pradžios, taigi dar visą savaitę... 

- Mielai pabūtume, - įsikišo Birmantas, - jei nesužinotume iš Bona- 
ventūros, kad iki liepos pirmos reikia išsiųsti prašymą ir dokumentus į 
universitetą. Taigi officium ante omnia!. 

Nieko tokio nebuvau sakęs, ir Birmantas pats čia sugalvojo ant grei- 
tųjų tokį pretekstą: neįmanoma buvo atskleisti tikrąją priežastį, jog bėga 
nuo „kimbančios Kibelės“. 


* pareiga visų pirma (lot.). 


-Jei taip, nieko nepadarysi, - atsiduso šeimininkė, šluostydama bur- 
ną. - Bet be pusryčių jūsų neišleisiu: negirdėtas daiktas - išvykti į tokią 
tolimą kelionę be pusryčių! Ką pagalvotų apie mane ponai Sakeliai! Juk 
pas juos važiuojat? 

- Pas juos, - atsakė Birmantas, - seniai jau jų nemačiau. Nors tolimi, 
vis dėlto giminaičiai, ir šia proga reikia aplankyti. 

Jau visai sutemo, kai išėjom į daržinę - kiekvienas nešinas pagalve, 
drobule ir dygsniuota antklode. Šiaip taip paruošę patamsyje guolius 
ir privėrę daržinės duris, sugulėm, pradėjom migdytis. Staiga durys 
sugirgždėjo, išgirdom šeimininkės balsą: 

- Ar jau miegat? Atėjau pažiūrėti, gal ko trūksta... Ar nešalta? Gal 
atnešti dar antklodžių? 

Mikulskis tyliai pašnabždėjo: 

- Šššš... 

Nieko nematėm, bet iš tratančių po kojų šiaudų sumetėm, kad Ki- 
belė artinasi prie mūsų guolių. Netrukus pajutom ją čiupinėjant mūsų 
kojas, atsuktas durų link. 

- Jonai, tu čia ar kas? - klausia ji tyliai, braukdama man per blauzdą. 

Kiek pakilęs, užčiupau ploną medžiagą ir riebų kūną po jos. Instink- 
tyviai, tartum gindamasis nuo nematomo pavojaus, įgnybiau jai, visais 
penkiais pirštais sučiupęs suglebusį pilvą. 

- Ai! - sucypė ji, - kas čia gnaibosi? Tai išauklėjimas! Tartum muži- 
kai... Ai, ai! - jau balsiai ėmė rėkti naktibalda, puldama prie durų. 

Pasirodo, kad Birmantas ir Mikulskis pasekė mano pavyzdžiu ir ėmė 
ją smarkiai gnaibyti. 

- Atremk, Jonai, į duris kokį baslį, - pasiūlė Birmantas, - kad ji vėl 
čia neįlįstų. 

Pasijuokę iš nelemto Kibelės žygio, veikiai užmigom. Rytmetį, ką 
tik išaušus, patikrinom dviračius ir išdūmėm į Pavandenę. Sakelių ne- 
radom namie: dar vakar išvažiavo visi į Kražius pas gimines ir, kada 
griš, nepasakė. Tarnaitė apvedžiojo mus po rūmus, aiškindama patalpų 
paskirtį. Atidarius duris į vieną nedidelį kambarį, tarė: 

- Čia prieš porą metu gyveno Marija Pečkauskaitė, kai mokė ponų 
vaikus. 

Tarnaitė atpažino Birmantą, kuris čia buvo anksčiau lankęsis, davė 
pusryčius ir kvietė pietums. Padėkoję atsisakėm ir išsiskirstėm: Mikulskis 
nuvažiavo su Birmantu į jo dvarą, aš - į Kurtuvėnus. Prieš atsiskirdamas, 
Mikulskis davė man gabaliuką gumos ir klijų, tik jais nepasinaudojau: 
šliaukės atlaikė. Bet jeigu būtų neatlaikiusios, būtų nepadėjusios nei guma, 
nei klijai, nes neturėjau pompos. Į pavakarį jau buvau Kurtuvėnuose. 

XIX 


Vykstame kalėdoti su broliu Lionginu — Prie Šatrijos kalno - Liongino vaidybiniai gabumai - 

Istorijos apie stebuklingas bausmes bedieviams — Luokėje pas senelį Jūzapą - Jo nenusisekusios 
vedybos - Pasakojimai apie 1831 ir 1863 metų sukilimus — Fotografas iš Telšių — Luokės klebono 
šykštumas - Šiurpi Kovnackių giminės legenda - Paskutinį sykį matome senelę Šiaudinėje - Pa- 
pilės klebonas Petras Jurskis — Vikaro mirtis konfratrams bekortuojant - Liongino būdas - Lieplau- 


kėje pas gražiąją gaspadinę Agniešką 


Šią vasarą, kaip ir užpernykščią, kun. Vizbaras užleido man vieną kam- 
bariuką klebonijoje, kur jau gyveno iš seminarijos atostogų atvažiavęs 
brolis Lionginas. Grįžęs iš Užkelmių, radau jį besiruošiant į trečią iš ei- 
lės kelionę po Žemaitiją. Pirmą kartą keliavo perėjęs į antrą seminarijos 
kursą, antrą kartą - baigęs du kursus. Dabar, perėjęs į ketvirtą, pasku- 
tinį kursą, išsirengė į trečią kelionę, kiek kitokią negu dvi pirmosios: 
jei anksčiau jam tekdavo prašyti klebonų malonės, kad savais arkliais 
pristatytų į gretimą miestelį ar bažnytkaimį pas kitą kleboną, tai šį kar- 
tą sugalvojo apsieiti be tokios kunigų malonės - ryžosi vykti savomis 
susisiekimo priemonėmis. Įkalbėjęs Petruitienei, kad ji užsitarnausianti 
ypatingą Dievo malonę, jei gausianti vyro sutikimą duoti vienai savai- 
tei ratukus ir arklį būsimajam Dievo tarnui, atseit būsimajam kunigui 
Lionginui, pasiekė tikslą: sutartą dieną klebonijos kieme stovėjo pado- 
rus vežimėlis ant lingių su įkinkytu bėruku. Brolis pasiūlė ir man vykti 
kartu. Iš pradžių atsisakiau; man buvo žinomas tų kelionių tikslas. Tai 
buvo ne kokios pramoginės kelionės, bet vadinamoji „kvesta“, kalėdo- 
jimas arba, žemaitiškai sakant, paprastas ubagavimas: iš geraširdžių, 
naivių, prietaringų žmonių - dvasiškių ir pasauliečių -iškaulydavo kur 
vieną, kur du, kur penkis ar net ir dešimt rublių. Bet daugiausia pini- 
gus sumesdavo tie, kam rūpėjo juodaskvernių skaičiaus padidėjimas: 
konfratrai — kunigai ir davatkos. Į kelionės galą susirinkdavo šimtas ir 
daugiau rublių. Už tuos pinigus Lionginas atnaujindavo susidėvėjusią 
sutaną, pasisiūdindavo baltinių, nusipirkdavo knygų. Be pagrindinio 
kelionių tikslo —- ubagavimo, buvo ir antraeilių: pažinti Žemaitijos kraš- 
tą, pasigėrėti gamtos grožybėmis, užmegzti santykius su klebonais ar 
šiaip su turtingesniais žmonėmis, kurių pagalba ar užtarimas galėtų 
ateityje praversti. 

Sužinojęs, kad šį kartą brolis rengiasi užsukti ir į senelio tėviškę 
Gaižupį, už menką pinigą kitados parduotą tūlai moteriškei, kuri, kaip 
brolis girdėjęs, sutinkanti dabar mums tą ūkį grąžinti patogiomis są- 
lygomis, negalėjau atsispirti pagundai pamatyti protėvių buveinę (ją 
senolis iškilmingai vadindavo „dvaru“) ir sutikau. 


432 


Gražų liepos rytą leidomės į kelionę. Pakėlęs sutanos skverną, brolis 
įsirioglino į vežimą ir, kaire ranka laikydamas vadeles, dešine persiže- 
gnojo, tardamas lotyniškai: „In nomine Patris et Filii et Spiritus Sancti 
amen“!. Atsisėdau greta jo iš kairės. Į priebutį išėjęs mus palydėti kun. 
Armalis sušuko: guod bonum, felix, faustum fortunatumgue sit (gerų 
linkėjimų lotyniška formulė) ir, vežimui pajudėjus, išgirdau jį traukiant 
savo mėgiamą „Visų amžių uliavojo...“ 

Važiavom Šaukėnų keliu: juo galima buvo pasiekti Luokę, kur kar- 
šo senelis pas dukrą Mariją Ramanauskienę. Pasiganėm miškinguo- 
se Gumultėnuose, grafo Čapskio palivarke; čia mus vaišino motinos 
bičiulis dzieržawca (nuomininkas) Butkiewicz. Jo maldingai žmonai 
brolis dovanojo Sopulingos Dievo Motinos „abrozėlį“ (paveiksliukų 
atsivežė iš Kauno visą pundą), o ši atsisveikinant įspaudė jam į delną 
sidabrinį rublį. 

- Gera pradžia, - burbtelėjo brolis, lipdamas į vežimą, - pirmas 
sustojimas — ir rublinė kišenėje. - Toliau pats sau bambėjo: - „Abrozė- 
lio“ kaina - dvi kapeikos, grynas pelnas — devyniasdešimt aštuonios 
kapeikos. 

Neprivažiuojant Luokės, užsukom į našlės Golkevičienės Pašatrijos 
dvarelį pačioje Šatrijos kalno papėdėje. Ši našlė visoje apylinkėje garsė- 
jo kaip didelė „duchaunų asabų“ gerbėja, o klierikų ir globėja. Iš mo- 
tinos buvom girdėję apie šitokį dvarininkės silpnumą, ir dabar brolis 
pasinaudojo proga tą josios silpnumą pasukti savo naudai. Įvažiavus 
į kiemą ir šunims pradėjus draskytis aplink bėruką, priebučio duryse 
pasirodė stambi nebejauna, bet dar nepražilusi moteriškė, vienplaukė, 
su didele juoda šilkine skepeta ant pečių; storas rankas laikė sudėjus ant 
priekin išsikišusio apvalaus pilvo. Privažiavęs prie pat priebučio ir vis 
dar sėdėdamas vežime, brolis iškilmingai prabilo: 

- Pokėj i biogostawienistwo bogobojnej wlašcicielce domu tego?. 

- Gošč w dom, Bėg w dom, - atsakė šeimininkė, kurios veide išsi- 
driekė maloni šypsena, atspindinti vidujinį pasitenkinimą. 

„Kur tas šelmis išmoko žavėti moteris savo apsiėjimu, kaskart 
skirtingu, priklausomai nuo aplinkybių ir asmens? - pagalvojau. - Į 
dvarininkę kreipėsi visai kitokiais žodžiais negu ką tik į nuomininkę 
Butkevičienę; anos nesveikino taip iškilmingai, anai pakako paprasto 
„miech będzie pochwalony...“ Nejaugi seminarijoje bus išmokęs?“ Deja, 
jokioj mokykloj — nei vidurinėje, nei aukštojoje - apsiėjimo su žmonėmis 


„Vardan Dievo Tėvo ir Sūnaus ir Šventosios Dvasios amen“ (lot.). 
Ramybė ir palaiminimas maldingai šių namų savininkei (lenk.). 
3 Svečias į namus, Dievas į namus (Ienk.). 

išmokti negalima. Tatai, matyti, įgimta. Ir aš baigiau visų laipsnių mo- 
kyklas, o pasielgti su žmonėmis taip, kad juos iš karto palenkčiau savo 
pusėn, neišmokau ir nebeišmoksiu. Ne be reikalo yra sakoma: oratores 
fiunt, poetae nascuntur!. |. 

Kol lipom iš vežimo, šeimininkė pasišaukė tarną ir liepė jam aprū- 
pinti arklį, o pati pasikvietė mus į vidų. 

Brolis meistriškai tęsė pradėtą žaidimą, žavėjo savo auką. 

- Važiuodamas su broliu aplankyti gimines, tiesiog negalėjau susi- 
laikyti nuo pagundos užsukti į šią Dievo laiminamą (tegu jis amžinai 
laimina!) vietovę senosios Šatrijos papėdėje ir esu laimingas galėdamas 
išreikšti savo ir savo brolio, Peterburgo universiteto studento, vardu 
giliausią pagarbą, tikrai tamstos užtarnautą, nes kas nežino, kad kitos 
tokios Dievo tarnų užtarytojos ir su žiburiu nerasi visoj Žemaitijoj. 

- Tikrai malonu, - tirpo šeimininkė, — kad neaplenkėt mano bakū- 
žės... Tikiuosi, kad ir pernakvosit pas mane, vakaras jau nebetoli. 

- Žmonėse plačiai yra paplitęs pasakymas „svečias - šeimininko 
vergas“, - tęsė brolis, - taigi darykit su mumis, kas tik jums patinka... 
Tikėkit manim, maloningoji ponia, kad jūsų palaimintam name mielai 
praleisčiau ne vieną naktį, bet begalinį naktų skaičių, jei, žinoma, man 
tatai leistų sunkios būsimojo kunigo pareigos... Jau nebetoli tas laikas, 
kada amžinai atsisakysiu šios ašarų pakalnės malonumų, nes jau pe- 
rėjau į paskutinį seminarijos kursą, ir po metų, jei Dievas duos, būsiu 
laimingas pakviesti tamstą į savo primiciją. 

- Tai tamsta jau ketvirtame kurse? — nustebo šeimininkė. - Dieve 
mano, toks jaunutis! 

- Štai ir įrodymas, - palenkė jos pusėn galvą brolis ir pirštu palietė 
tonzūrą (skustą pakaušį). 

- Nereikia geresnio, — tyliai pratarė ši, lūpų galiukais paliesdama 
tonzūrą. 

„Būsimasis kunigas“ tuo pat metu griebė jos baltą riebią ranką ir 
pagarbiai prispaudė prie lūpų. Abu atrodė patenkinti. 

- Dieve, Dieve, - atsiduso šeimininkė, — užsiplepėjau ir visai užmir- 
šau, kad jūs iš kelionės alkani... Einu žiūrėti vakarienės... 

= Omes tuo tarpu įkopsim į Šatriją, - pakilo brolis. 

- Tik ilgai neužtrukit, atauš vakarienė, - įspėjo ši, - pasiimkit po 
lazdą iš prieškambario, gali šunes apnikti. 

— Kodėl pasakei, kad aš - Peterburgo universiteto studentas? - klau- 
siau brolio, kai lipom į kalną. 


! oratoriai pasidaro, poetai gimsta (Iot.). 

- Artau ne vis viena? Studento kepurę turi ant galvos, o ar ta kepurė 
iš Peterburgo, ar iš Maskvos, nesvarbu. Man kažkaip Peterburgas gra- 
žiau skamba negu Maskva ir gali labiau tai davatkai imponuoti. 

Oras tą dieną buvo skaidrus, negalėjau atsigėrėti reginiais nuo kal- 
no viršūnės: čia Varniai miškuose, ten Telšiai kaip ant delno, ten vėl 
Kuršėnai, į dešinę nuo jų - mano bičiulis ir vaikystės draugas, Girni- 
kų kalnas; po kojų - Luokė, į kairę nuo jos - Janapolė, kur praleidau 
kūdikystę. Užventį, Pavandenę, Upyną ir motinos protėvių gimtinę 
Kaunatavą pats susiradau, o Vaiguvą, Kolainius, Tverus ir Laukuvą 
parodė brolis, kuris jau anksčiau yra buvęs ant Šatrijos kalno ir susi- 
pažinęs su reginiais. iš jo. Tryškių ir Žarėnų negalėjom susirasti, nors 
brolis tvirtino, kad ir šitie miesteliai arba, tiksliau sakant, jų bažnyčios 
turi būti matomos. Nuo kalno nusileidom jau saulei gerokai pakrypus 
į vakarus. 

- Na, kaip pavyko? - paklausė šeimininkė, - ar Butautas nepastojo 
kelią? 

- Kas tas Butautas? 

- Et, taip sau, szlachcic chodaczkowy (šunbajoris), - paniekinamai 
atsiliepė ši. - Gyvena pačioje kalno apačioje ir drįsta tvirtinti, kad Ša- 
trija priklauso jam, sakosi net dokumentus turįs, bet niekas tų doku- 
mentų nėra matęs. Kartais, girtas būdamas, puola lankančius kalną ir 
rėkia kaip beprotis: „Arba mokėkit po 15 kapeikų nuo „asabos“, arba 
lauk iš mano žemės!“ Pernai pradėjo tverti tvorą aplink kalną, bet tik 
keliasdešimt sieksnių teaptvėrė - neužteko „macios“, — nusišypsojo 
šeimininkė. 

Vakarienės metu kalba sukosi aplink „cūdaunas“ vietas ir stebuklin- 
gus atsitikimus. Brolis tuoj sumetė, kad būtent tokiais dalykais ypa- 
tingai domisi dvarininkė, ir tenkindamas jos smalsumą pasakojo, kaip 
man rodėsi, nebūtus dalykus, laiks nuo laiko mirktelėdamas man, kad 
tylėčiau ir nekelčiau abejonių dėl „cūdų“.N 

- Gal maloningoji ponia dar negirdėjo, kokia baisi Dievo bausmė 
ištiko vieną „blužniercą“ (Dievo niekintoją) šį pavasarį, prieš man išva- 
žiuojant iš Kauno? 

— Ne. O kas? - susidomėjo Golkevičienė. 

- Aikštėje prie rotušės, visai arti seminarijos rūmų, gyveno batsiu- 
vys Vaišnoras. Jis nuskriaudė savo kaimyną, ir kai šis anam pasakė: 
„Bijok Dievo dangyuje, jis tau atmokės už mano skriaudas“, Vaišnoras 
piktai atsikirto: „Ir ką tas tavo Dievas danguje man padarys?“ Ir tik 
pamanykit, ponia! Vos Vaišnoras ištarė tuos šventvagiškus žodžius, 
kaip jį ištiko paralius: iš vienos rankos iškrito kurpalius su užmauta 

ant jo oda, iš antros - plaktukas, iš pražiotos burnos pasipylė įvaros, 
kurias batsiuviai laiko sukandę dantimis. Po įvarų trykštelėjo krau- 
jas ir išsikorė pajuodavęs liežuvis; pats jis negyvas nuvirto nuo kėdės. 
Baisus atsitikimas! Brrr... —papurtė pečiais brolis. - Ir mes, klierikai, 
nešdavom jam batus taisyti, duodavom uždirbti... Bet gal Dievas mūsų 
nebaus: nežinojom, kas jis per paukštis. 

- Viešpatie, Viešpatie, — atsiduso išbalusi šeimininkė. - Kokių dar 
esama nedorų žmonių! Kad bent Dievas dažniau baustų niekšus, daž- 
niau rodytų savo rūstybę... Gal sumažėtų tų bedievių skaičius. 

- Okitas stebuklas šią žiemą įvyko Vilniuje, - įsismagino būsimasis 
kunigas. — Vieną šaltą rytą ėjo pro Aušros Vartus miestietis; žmogelis 
padorus, eidamas kalbėjo maldelę, bet, bijodamas nušalti galvą, nenusi- 
ėmė kepurės. Staiga atšvilpė vėjas, nudraskė nuo galvos kailinę kepurę, 
pakėlė ją viršum stogo ir nusinešė nežinia kur. Žmogelis čia pat gatvė- 
je krito ant kelių, su ašaromis dėkodamas Švenčiausiajai Panelei, kad 
Dievas pasitenkino tik tokia, palyginti švelnia, bausme. Visi čia buvę 
žmonės matė stebuklą, vienas net pasišovė surasti kepurę, bet buvo su- 
draustas drovių žmonių, nes kištis į Dievo bausmę yra ne kas kita kaip 
taip pat šventvagystė. 

- Aišku, aišku, - paskubėjo pritarti našlė. - Dievas geriau žino, ką 
daro ir kuriam tikslui daro: jei kepurės ieškotų ir, galimas daiktas, su- 
rastų (juk ne į dangų ją pasiėmė Dievas!), žmogelis nebūtų nubaustas 
taip, kaip jam buvo lemta, - drąsiai brido dvarininkė į teologines klam- 
pynes, - ir veikiai užmirštų savo nusikaltimą. O dabar - visą amžių 
atsimins, kad atiduoti Motinai Švenčiausiajai prideramą pagarbą yra 
pirmaeilis dalykas, o galvos peršalimas - antraeilis. 

- Dėl to abejoti netenka, savaime suprantama, - autoritetingai pa- 
tvirtino brolis. 

Aš visą laiką tylėjau. Pamišusi ant „duchaunų asabų“ dvarininkė 
nekreipė į mane dėmesio, tik retkarčiais pristuumdavo vieną kitą bliūdą, 
ragindama nesivaržyti, valgyti. 

Ėmė temti. Tarnaitė atnešė žvakę aukštoje bažnytinio pavidalo žva- 
kidėje. Dabar turėjau progą stebėti žibančias pašnekovų akis, paraudu- 
sių veidų išraišką. Paskutiniame brolio papasakotame stebukle negalė- 
jau neįžiūrėti aliuzijos į tai, ko jis tikėjosi iš našlės. 

- Prieš keletą metų gyveno Kaune vienas turtingas šykštuoklis. Jis 
mito pusbadžiu, dėvėjo prastai ir, kas svarbiausia, gailėjo skatiko baž- 
nyčios bei josios tarnų reikalams. Tolimam šykštuolio giminaičiui, klie- 
rikui B. (jis dabar jau kunigas, mano bičiulis), prireikė pinigų sutanai. 
Prašė maldavo dėdės padėti, ir vis veltui: šis tik rodė jam špygą ir dar 

įžeidžiančiai kartojo: „Esi Dievo tarnas, tai ir prašyk Dievo, kad padė- 
tų“. Baigė šykštuolis liūdnai: apsirgo chiragra! - ir ar ne stebuklas? — 
pakėlė balsą, - ėmė džiūti kaip tik ta ranka, kuria jis, gerbiamoji ponia, 
neseniai rodė špygą klierikui! Čia aiškus Dievo pirštas: užuot ta ranka 
išėmęs iš kapšio keletą rublių Dievo tarno reikalams, jis josios pirštus 
lenkė į bjaurią špygą, - še tau ir atpildas, būk su apmirusia ranka! Ne- 
trukus pasireiškė ligos komplikacijos, kūnas nusilpo, ir šykštuoklis ne- 
garbingai baigė savo dienas... Tik visiškas mulkis nesupras, ką Visagalis 
norėjo šiuo stebuklu priminti žmonėms: Dievo tarnus reikia šelpti jiems 
paprašius, ir dar labiau - jiems drovintis prašyti; nes mažas nuopelnas 
prieš Dievą - duoti, kada prašo, o didelis - pačiam susiprasti ir duoti 
neprašant. 

Dvarininkė atrodė susižavėjus tiek pasakojimu, tiek ir pačiu pasa- 
kotoju: savo kėdę seniai jau buvo pristūmus prie pat klieriko, dešinės 
alkūnę laikė ant stalo ir, veidą atrėmus į delną, skendėjo žavėtojo aky- 
se. Tik išklausius paskutinį „cūdą“ ir, matyti, pajutus, kur brolis suka, 
nuleido akis, ėmė žiovauti, kairės letena pridengdama plačiai pravertą 
burną. Kampe stovintis laikrodis išmušo dešimt. 

— Mėj Bože, jak juž požno!? - pakildama nuo kėdės, tarė šeimininkė. 
— Mes, kaimo žmonės, gulam devintą, keliamės penktą... Ir kunigėlis po 
kelionės pavargęs. Tad prašom, nuvesiu į viršų: ten ramų, galėsit ilgiau 
pamiegoti iš ryto, - žvake nešina pajudėjo pirmyn šeimininkė. 

Kai rytojaus dieną po gerų pusryčių išvažiavom iš Pašatrijos kiemo 
ir pasukom netolimos Luokės link, paklausiau brolį: ( 

- Kiek? 

- Mažą auksinuką, - irgi lakoniškai atsakė šis. — Ūkis gražus. Ma- 
tei, kaip atrodo tvoros, trobesiai: visai kaip nauji... Gyvuliai nupenėti, 
paukštidė kaip stiklinė. Nepajustų jokio nuostolio, jei ir didelį auksinu- 
ką (dešimties rublių auksinis pinigas) įspraustų į delną... Bet tiek to. Ir 
taip gratias agamus? Visagaliui Viešpačiui, - botagu tvojo bėrukui per 
nugarą brolis. 

Iš padilbų pažiūrėjau į Lionginą. Jo veido išraiška visiškai atitiko ką 
tik pareikštos Viešpačiui padėkos žodžius: kakta su antakiais ir akys 
skersai pakeltos į dangų, lūpos rimtai sučiauptos, be jokio ironijos še- 
šėlio. Jis, aišku, nuoširdžiai padėkojo Visagaliui Dievui už tai, kad šis 
padėjo išnaudoti pamaldžios našlės kvailumą ir įsidėti penkrublinę į 
kišenę. Pagalvojau, kad gyvybės palaikymo instinktas, motinos mums 


rankų reumatas. 
Mano Dieve, jau taip vėlu! (lenk.) 
3  dėkokime (Iot.). 

įskiepytas, pas jį nemažesnis kaip mano, tik su tuo skirtumu, kad aš 
kartais tą gyvybės instinkto pasireiškimą analizuoju ir kritikuoju save 
arba iš savęs pasijuokiu, įžiūrėdamas kai kuriuose poelgiuose amoralų 
elementą, o jis, instinktyviai čiupdamas visa, kas naudinga jo gyvybės 
instinktui atgaivinti, nepagalvoja, ar tatai suderinama su žmonių pri- 
imtomis moralės normomis, ar nesuderinama. Jis ir neskaitęs Makso 
Štirnerio elgiasi visai taip, kaip šis dėsto savo „Der Einzige und sein 
Eigentum“". Dar vienas dalykas atėjo tada į galvą: šis kandidatas į Die- 
vo tarnus, šis būsimasis kunigas pasirodė man bedieviškesnis už bet 
kokį bedievį! Iš tikrųjų bedievis, išdrįsęs atvirai paneigti Dievą, kurio 
kultą savais sumetimais proteguoja caro valdžia, [...] apsprendžia savo 
santykį su Dievu, turi tam tikrus įsitikinimus, jei ne kokius kitus, tai 
bent tą vieną - atvirą Dievo paneigimo įsitikinimą. Tuo tarpu Lionginas, 
būdamas bedievis, neneigia Dievo, nes ta širma jam reikalinga. 

Įvažiavęs į Luokę, Lionginas sustabdė arklį ir pasiūlė man eiti pas 
Ramanauskius. 

- Man pirmiausia reikia pasveikinti vietos parochą (kleboną); taip 
reikalauja etiketas... Ten ir arklį pastatysiu. Parapija čia turtinga, klebo- 
nas neskursta; jo ūkis - keturi valakai, taigi pašaro bėriui atsiras. Pie- 
tums, žinoma, pasikvies klebonas, pas Ramanauskius ateisiu vakarop. 

Seniai bebuvau Luokėje, gal prieš dešimt metų. Tada čia buvo dide- 
lės iškilmės - dėdės Fortunato primicija, į kurias motina buvo kviesta ir 
atsivežė mus iš Kurtuvėnų. 

Luokės miestelį kirto kelias iš Užvenčio į Telšius ir miestelio ribose 
vadinosi „Telšių ulyčia (gatvė)“. Iš anų primicijos laikų atsiminiau, kad 
tos vienintelės ulyčios dešinėje, pačiame miestelio gale, yra didokas 
kiemas su šuliniu vidury, svirnu į kairę ir tvartais bei daržine į dešinę; 
kiemo gale, priešais vartus į ulyčią, - ilgas medinis namas su šiaudiniu 
stogu. Vis žiūrėdamas į dešinę, netrukus pamačiau viename kieme prie 
svirno sėdint senelį - vienmarškinį, basom kojom ir su juoda kepure ant 
galvos. Žinodamas jį nemėgstant šnekėti lenkiškai ir esant maldingą, 
prabilau žemaitiškai: 

- Tegul bus pagarbintas Jėzus Kristus! 

- Ant amžių amžinųjų, - žemu, girgždančiu balsu atsakė, nejudėda- 
mas iš vietos. Pažinti jis manęs negalėjo, prieš dešimt metų buvau dar 
vaikas. 

Priėjau arčiau, pabučiavau jam į ranką prisistatydamas: 

- Aš Bonaventūra, jūsų anūkas. 


* „Vienintelis ir jo nuosavybė“ (vok.) (red. pastaba). 

- Aa... Skubentas? (taip tada kaimiečiai vadino gimnazistus), - pakė- 
lėį mane galvą senelis. - Sėskis, papasakok, kaip čia atsiradai. 

- Atvažiavom su broliu tamstą aplankyti; jis dabar klebonijoje, ne- 
trukus ateis. 

- Pasėdėk čia... Aš tuoj... - vikriai pakilo nuo suolo, įėjo į svirną ir 
užsidarė jame. 

Po valandėlės išėjo šventadieniškai apsirengęs: be kepurės, ant kaklo 
baltas aukštas kalnieriukas, suveržtas margu kaklaraiščiu, juodas ge- 
lumbinis švarkas, milinės kelnės ir batukai, sukišti į naujus blizgančius 
kaliošus, dėl kurių čia pat pastebėjau: 

— Dabar saulėta ir karšta: kam tie kaliošai? 

— Gražiau atrodo, — šyptelėjo senelis, atsisėsdamas į suolą, - batai 
nevalyti, o kaliošai - matai, kaip blizga; ne bet kas čia ateis, o klierikas, 
būsimasis kunigas... Ar daug dar jam liko iki pabaigos? 

- Kitais metais šiuo laiku bus primicija. 

- Žiūrėk tu man, kaip greitai baigs mokslus! Primiciją reikia padaryti 
Luokėje: čia ir Portunatas turėjo primiciją, čia ir visi giminės. 

- Aišku, kad čia, - patvirtinau, nenujausdamas, kad nei aš, nei se- 
nelis, nei visi giminės tos primicijos nematysim kaip savo ausų: tą patį 
rudenį „būsimasis kunigas“ metė seminariją, išdūmė į Peterburgą ir ten 
apsivedė. 

Mums bešnekučiuojant, iš trobos išėjo aukšta liesa moteriškė, kurio- 
je tuoj atpažinau tetą Marijoną, nė kiek nepasikeitusią nuo to laiko, kada 
mačiau ją per Portunato primiciją. Pakštelėjau jai į nešvarią ranką, o ji 
prispaudė mano galvą prie išdžiūvusios krūtinės. 

- Vaje, vaje, tai Banturiuks išaugo!.. Ir kepurė tokia kaip Biržuvėnų 
Gružauskių ponaičio, - ėmė žemaitiškai giedoti teta. 

- Oašir nepastebėjau, - atsiliepė senelis, - tai jau į niversitetą įsira- 
šei? Nebeisi į kunigus? 

- Ir nesirengiau. Dievui garbinti užteks ir Liongino, - raminau aiš- 
kiai nepatenkintą senelį. 

- O Jūzaps (mano tėvas) rašė pernai, kad gyveni Šiaulių klebono 
namuose, tad rokavau, kad ir pats eisi klebono pėdomis. Gal ne taip 
supratau, ką rašė. 

— Niekuomet nesakiau, kad eisiu į kunigus. Gal tėvas pats prasi- 
manė. 

- Tiek to, - nuleido galvą senelis, - gerai, kad apsilankei. Nežinia, ar 
daugiau bepasimatysim... Baigiu devintą dešimtį, trijų metelių betrūks- 
ta, kad pradėčiau dešimtą... Kad bent Dievas duotų sulaukti Liongino 
primicijos. 

Po to mūsų pasikalbėjimo senelis gyveno dar penkiolika metų. Mirė 
jau po pirmojo pasaulinio karo, 1919 metais, sulaukęs 102 metų am- 
žiaus. ž 

Teta kiek parymojo prie mūsų, ranka galvą parėmusi, ir nuėjo prie 
tvarto gaudyti viščiukus pietums. 

- Vargas man į senatvę, - atsiduso senelis, - gyvenu apleistas, nie- 
kieno nežiūrimas, niekam nereikalingas... Apskalbti - ir tai nėra kam. 
Marijona viena, trejetas vaikų ant jos sprando, vos apsiliuobia; tik dar- 
bymečiu pasisamdo mergą, Ramanauskis dieną naktį girtas, ūkiu nesi- 
rūpina... Gal reikėtų man vesti, - šyptelėjo senelis, pakėlęs galvą, - būtų 
nuolatinė darbininkė namuose... Ir mane prižiūrėtų. 

„Jau seneliui mirus, tėvas pasakojo, kad jis, baigęs devintą dešimtį, 


išrokavimo: visi ūkio dokumentai Šis surašyti senelio vardu, ir nauja 
Žmona paveldėtų ūkį. Ramanauskiai subruzdo. Išsikvietė iš Kurtuvėnų 
tėvą ir prašė perkalbėti senelį, kad nevestų. Šis pabaręs tėvą, kad kišasi 
ne į savo reikalą, ir pasakė, jog jau susižiedavąs su mergina. Ramanaus- 
kai buvo visai nusiminę, tik kažkoks šunadvokatis patarė jiems įkalbėti 
merginai, kad ši pareikalautų iš senelio sveikatos liudijimą. Nenorėda- 
ma ginčytis su būsimaisiais giminėmis ir matydama senelį visai sveiką, 
mergina nesispyrė ir kartu su seneliu nuvažiavo į Telšius pas Rama- 
nauskių nurodytą gydytoją. Tačiau dar prieš tai pas tą patį gydytoją 
buvo apsilankę Ramanauskiai ir už pinigus sutvarkė reikalą taip, kaip 
jiems buvo naudinga. Gydytojas paklausė senelį, kuriam tikslui reika- 
lingas sveikatos liudijimas, pačiupinėjo pulsą ir, rimtai žiūrėdamas jam 
į akis, tarė: 

- Pirmąją po vedybų naktį mirsi: širdis 1 

- Vardan Dievo Tėvo ir Sūnaus, ir Dvasios Šventos, - plačiu mostu 
persižegnojo senelis, — noriu dar pagyventi... Bala jo, nesiženysiu. 

Vestuvės neįvyko, bet senelis po to dar dvylika metų skurdo ne- 
prižiūrimas, dažnai pravardžiavo Ramanauskius apgavikais: negalėjo 
atsikratyti įtarimo, kad jie gydytoją „falšyvą“ nurodė. 

Nors senelis dabar man skundėsi, kad vargsta, kad niekas jo nežiū- 
ri, bet atrodė visai gerai: kresno sudėjimo, nesusimetęs į kuprą, veidas 
sveikos spalvos, matė ir girdėjo kaip jaunas. Pasisakė liovęsis rūkęs 
pypkę, visą amžių miegąs nekūrenamoj klėtyj prie atdaro langelio, kurį 
uždaro tik audrai kilus arba dideliems šalčiams užstojus. Žiemą miega 
su kailiniais, kepure pridengęs nosį, kad nenušaltų; kas mėnesį eina pas 
kaimyną į pirtį, kur užsikoręs į palubį tol vanojasi, kol nuvirsta nuo suo- 

lo. Bažnyčią lanko tik per atlaidus, šiaip namie poteriauja. Visi jo vien- 
mečiai bičiuliai ir pažįstami išmirę, pasilikęs kaip žvirblis ant stogo. 

Atėjus pietų laikui, senelis liepė Marijonai atnešti iš trobos staliuką, 
pastatyti jį prie suolo, kur mudu sėdėjom, ir duoti valgyti. 

- Troboje baisybė musių, - aiškino man, kodėl valgom lauke, -očia- 
ir oras geras, ir pavėsis nuo klevo, ir... svirnas arti, - mirktelėjo man, 
eidamas į klėtį; netrukus grįžo su pusbonkiu. — Čia trejos devynerios — 
vaistai nuo visų ligų: ir esamų, ir būsimų. 

Marijona pastatė ant stalo bliūdą su sriuba, kur plūduriavo virti viš- 
čiukai. 

- Sėskis ir tu, Marijona, išgersim po čerkutę, - pakvietė senelis tetą, 
traukdamas iš kišenės skarmalą, iš kurio išvyniojo murziną stikliuką. — 
Ojūs, mažiukai, bėkit į trobą, - pavarė du mažus berniukus ir vieną 
dar mažesnę mergikę, kurie sekiojo tetą ir dabar prislinko prie stalo. Tai 
buvo mano du pusbroliai ir pusseserė. 

— Kur Ramanauskis? - klausiu tetos. 

- Šienauja pakalnėje, tik į vakarą grįš, — atsakė ši. 

Išgėręs stikliuką, senelis vėl jį pripildė ir pakišo man. Degtinės dar 
nebuvau ragavęs, o nuo vyno ir alaus pirmą kartą savo gyvenime ap- 
svaigau per abiturientų išleistuves, kada pagal tradiciją visiems reikėjo 
pasigerti, tuo paženklinant išsivadavimą iš aštuonetą metų trukusios 
scholastinės disciplinos. 

Apsvilinęs lūpas ir burną, praryti trejų devynerių gurkšnio nevalio- 
jau: užspringau ir susimetęs į kuprą ėmiau kosėti. 

- Nepratęs vargšelis, - pagiedojo užuojautą Marijona, atimdama iš 
manęs stikliuką ir susiversdama skystį į plačiai pražiotą burną. 

Pavaryti vaikai vėl prislinko ir apsupo stalą. Senelis užmiršo juos 
nuginęs, šaukštu išžvejojo iš bliūdo viščiuko koją ir atkišo jiems. 

-Šekit, vaikai, pačiulpkit. - O sau prisipylė antrą stikliuką; pakartojo 
ir teta; jos nosikė paraudonavo, akys ėmė žybčioti. 

— Kabink sriubos, Banturiuk, ji skanesnė už šnapsą, - šyptelėjo teta, 
juoda duona užkandžiaudama trejas devynerias. 

Lėkščių ir šakučių nebuvo, tik du šaukštai - man ir seneliui. Ėmiau 
srėbti tiesiai iš bliūdo. Senelis savo šaukštu išgraibė iš viralo viščiuko 
gabalą, paėmė jį pirštais ir pakišo po dideliais nusvirusiais ūsais. Ne- 
trukus iš po ūsų pasirodė tik kaulas, kurį senelis čia pat pametė po 
kojų. Dar išmetęs stikliuką (tetai nebesiūlė), senelis atsargiai užkimšo 
butelį ir nusinešė į klėtį. Po valandėlės iškišo galvą ir, žemu balsu su- 
girgždėjęs: „Pažadinkit, kai ateis kunigėlis, aš kiek migtelėsiu“, užsi- 
darė duris. 

Teta atnešė iš trobos molinį puodą, supylė į jį kiek liko sriubos, viršų 
aprišo mazgote ir kreipėsi į vaikus: 

- Nuneškit papuniui į pakalnę. Tu, Jonuk, nešk puodą, tik atsargiai, 
nepraliek; tu, Izabele, imk šaukštą ir duoną... Kai prieisit ravą (griovį), 
Jonuk, ar girdi, nešok per jį, tik šliaužk ant šiknos, puodą laikyk tarp 
kojų, kad neapvirstų. 

Kiemui ištuštėjus, nuėjau už trobos pasigėrėti reginiais nuo kalno. 
Visa Luokės dešinioji (nuo Užvenčio važiuojant) pusė išsidriekė ant kal- 
no, pakalnėje - tik kelios trobelės. Ir Ramanauskių trobesiai, ir didelis 
daržas užjų, padėti plokštikalnyje, nuo kurio matyti beveik tiek pat vie- 
tovių, kiek jų ta kryptimi matyti nuo Šatrijos: įkairę- Telšiai ir Janapolės 
apvali aukštų medžių kupeta, į dešinę - Upynos ir Kaunatavos bažny- 
tėlės, priešais - iš miškų išsikišęs aukštas Kuršėnų bažnyčios bokštas, į 
dešinę nuo jo - Girnikų kalnas. O kiek iš čia matyti vienkiemių, kaimų 
kaimelių, gojų gojelių, ežerėlių ir upokšnių, kurių vardai nežinomi, - 
kas juos suskaitys! 

Grįžęs į kiemą, ilgai sėdėjau prie svirno, kol pagaliau sugirgždėjo 
durys ir išėjo senelis. 

- Dar neatėjo kunigėlis? - paklausė ir, atsisėdęs greta, pats sau bam- 
bėjo. - Neatėjo, aišku... Ko jam skubėti? Ką jis čia ras? Nekokie pas mus 
pyragai, ne taip kaip klebonijoje... Ir apie ką su mumis kalbėti? Ten jam 
bepigu: yra kam pasakoti, yra ir ko paklausyti. Žinoma, savo stono 
žmonės savo reikalus aptaria... 

- Ar senelis atsimena pirmą lenkmetį? — paklausiau, žinodamas, kad 
jis mėgsta pasigirti dalyvavęs sukilimuose. 

- A... Powstanie (lenk. sukilimas)? Kur neatsiminsi, gerai atsimenu, 
tartum vakar vyko. Buvo man tada penkiolika metų... Bet povstanioje 
šoblės (kardo) neturėjau, buvau per jaunas, ir maskolių nekirtau. Bu- 
vau tada poslancu (lenk. pasiuntiniu), naktimis jodavau per miškus ir 
balas su gromatomis nuo vieno dovudcos (vado) pas kitą... Užtat per 
63-jų metų miatiežą (rus. sukilimas) turėjau ir šoblę ir strielbą... Kiek 
kazokų iškapojau, baisu prisiminti! Kartą, pamenu, dūmė keleliu nuo 
būrio atsilikęs kazoks, o aš stovėjau pasislėpęs už storo ąžuolo prie pat 
kelio. Šauti negalėjau, kad kiti neišgirstų ir negrįžtų. Pakėliau šoblę ir 
laukiu... O šoblė buvo gera, ilga ir sunki. Kai jau kazoks lėkė pro pat 
medį, iš visos macios smogiau, bet kazoks jau buvo prašvilpęs, ir šoblė 
čenkštelėjo per arklio užpakalį. Tik žiūriu — visas užpakalis ir paskuti- 
nės kojos voliojasi kraujuose ant žemės, o kazoks- kaip nieko - nudūmė 
ant pirmutinių... 

- Nesinori tikėti, kad taip galėtų būti, - mandagiai paabejojau. 

- O buvo. Pats kirtau, pats savo akimis mačiau. Kas nežino, kad ka- 
zokų tarpe būdavo burtininkų ir arklių užburtų, tam sunku ir patikėti. 

Nepatenkintas mano abejojimu, senelis nutilo, išsitraukė iš kišenės 
rožančių ir ėmė poteriauti. Man atėjo į galvą, kad ne žemaičių būde 
taip akiplėšiškai meluoti ir kad čia aiškiai reiškiasi lenkų - bajorų pa- 
gyrūnų - kultūros įtaka. Prisiminė ir kitas pasakojimas, kitur girdėtas, 
bet taip pat iš sukilėlių gyvenimo. Kartą pamiškės karčemoje susirinko 
keliasdešimt bajorų sukilėlių, kurių vienas ypač gyrėsi savo nuopelnais 
ir drąsa. Išsitraukęs kardą ir mosuodamas juo rėkė: 

— Kad čia dabar ateitų dešimt, ką sakau - dešimt, kad ateitų visas 
šimtas maskolių, aš bematant juos iškapočiau, šach-mach, šach-mach - 
ir nėra jų! 

Staiga prasivėrė durys iš lauko ir slenkstyje sustojo vienas rusų žan- 
daras. Pagyrūnas lenkas pribėgo prie jo, žemai nusilenkė ir, atkišdamas 
kardą, mandagiai pasakė: 

- Daruję panu szabelkę...! 


Į pavakarį iš klebonijos atėjo Lionginas, lydimas kažkokio žmogaus, 
dėže nešino. Visi namiškiai pagarbiai pabučiavo būsimajam kunigui į 
ranką, kurią šelmis laikė atkišęs ir po kiekvieno bučinio kartojo: 

- Pax tecum,ž. 

- Na, ponas Skiauteri, - kreipėsi į atsivestą žmogų, - senelis šventa- 
dieniškai apsirengęs, galima pradėti, - o paskui pasakė seneliui. - Pas 
kleboną radau poną Skiauterį, fotografą iš Telšių; jis buvo toks geras, 
kad sutiko atmušti tamstos atvaizdą. 

Fotografas pritvirtino dėžę viršum aukšto trikojo, ant dėžės užmetė 
juodą skarą ir po ta skara pakišo galvą. Jį apspito Marijonos ir kaimynų 
vaikai, dar nematę tokių dyvų. Kiek palaikęs galvą po skara, fotografas 
atmetė ją į šalį, pribėgo prie senelio ir ėmė sukti jo galvą tol, kol jam pasi- 
rodė, kad daugiau sukinėti nereikia, kad atvaizdas bus kuo puikiausias. 

- Prašau sėdėti ramiai, - įsakė fotografas vėl palįsdamas po skara. 
Baigęs darbą, kreipėsi į brolį: - Kur išsiųsti fotografiją? Kiek egzemplio- 
rių? Po savaitės bus gatava. 

Gavęs adresą ir rublinę, fotografas kilstelėjo skrybėlę ir išėjo. Lion- 
ginas atsisėdo greta senelio. 

- Kaip gyveni, seneli? Kaip sveikata? 

- Dar Visagalis laiko ant šio svieto, ir sveikata skųstis negaliu... Tik 
nėra kas prižiūri. Marijona vos valioja su savaisiais apsiliuobti, man 


* Dovanoju tamstai kardelį... (lenk.) 
* Taika su tavim (Iot.). 


nelieka laiko... Jau daugiau kaip penkiasdešimt metų, kai Pons Dievs 
pasišaukė pas save manąją - jūsų bobutę. Ot taip ir vargstu. Kad būčiau 
jaunesnis, ženyčiaus: turėčiau prietelką, aptvarkytų, apskalbtų... 

- Ar dėdė kunigas siunčia seneliui pinigų? - paklausė Lionginas. 

- Atsiuntė aną mėnesį keletą rublelių, - atsakė senelis, žiūrėdamas 
į šalį. 

- Ar tamsta, seneli, perki ką nors? - teiravosi brolis. 

-Šįtair nusiperku — arbatos pakelį, cukraus svarą... Anądien turguje 
nusipirkau kaliošus, - pakėlė koją, rodydamas blizgantį kaliošą. 

- Kaliošai - taip, nepigus daiktas, - pasakė Lionginas, - bet cukrus, 
arbata - kapeikiniai tavorai. Turėtų ir atlikti pinigų. 

— Kur neatliks, atlieka... Dedu į maišelį: kai mirsiu, laidotuvėms 
bus... ir kryžiui pastatyti, - susimąstė senelis. 

- Najau, - šyptelėjo brolis, - neatrodo, kad veikiai mirtum, seneli. 
Bet laikyti pinigus svirne nėra saugu, gali kas pavogti. 

— Kas čia vogs? — užginčijo senelis, - vagių pas mus negirdėti. O ir 
aš retai kur pasitraukiu nuo svirno, vis arba jame, arba suolelyje prie 
jo durų. 

- Kas pats saugosi, tą ir Dievas saugo, - sentencijonaliai tarė brolis. — 
Pinigus reikia laikyti ne namie, o dėti juos į kokį nors Dievui malonų 
verslą, pavyzdžiui, skolinti klierikams mokslui eiti; tada ir Dievui auga 
garbė, ir po smerčio bus užskaityta į nuopelnus. 

- Teisingai sakai, vaikeli, - pritarė senelis, - tik visa bėda, kad neži- 
nia, ar prireikus gausi atgal... O dabar - reikia kelių kapeikų, makas čia 
pat, ir kloniotis niekam nereikia. 

— Aš nesakau, kad visus pinigus reikia išskolinti, vieną kitą rublį 
reikia ir make palikti. Bet keliasdešimt rublių laikyti namie ir nesaugu, 
ir Dievui įžeidimas. 

Į tai senelis nieko neatsakė. 

Marijona pakvietė į vidų arbatos. Vakarop Lionginas grįžo į kle- 
boniją, o aš pernakvojau Ramanauskių daržinėje. Brolio išvedžiojimai 
tik tiek paveikė senelį, kad atsisveikindamas įspaudė jam į delną sida- 
brinį rublį, o apie pinigų paskolinimą neužsiminė. Ryto metą atėjęs iš 
daržinės, radau senelį jau besėdintį suole prie svirno. Po pusryčių, per 
kuriuos senelis vėl patraukė savo trejų devynerių, išvykau į kleboniją, 
kaip buvom susitarę su Lionginu. Kišenėje laikiau suspaudęs didelį si- 
dabrinį rublį, gerokai apdilusį, kuriame dar buvo išskaitomi metai ir 
išskiriamas stambus Katarinos II biustas. Tą rublį man dovanojo senelis, 
sakydamas: „Nusipirk knygų ar rašmenų“. 

Luokės klebonija, gražiausias anais laikais trobesys miestelyje, pa- 

statyta žemoje lomoje už bažnyčios. Iš dešinės nuo klebonijos, už vieš- 
kelio į Varnius, riogso aukštas ir status piliakalnis, nuo neatmenamų 
laikų paverstas kapinėmis ir labai tankiai apstatytas kryžių. Ten nuo 
1919 metų guli senelio kaulai, ten 1934 metais greta jo atsigulė ir tėvas. 

Bėruką radau kieme jau pakinkytą. Netrukus iš klebonijos stiklinių 
gonkų išėjo ir Lionginas. Iš Luokės važiavom į Papilę (per Kaunatavą, 
Tryškius ir Šiaudinę), kur klebonavo kun. Jurskis, didelis brolio bičiulis, 
kaip jis pats gyrėsi. 

- Papilėje rytoj atlaidai, - kalbėjo brolis, - taigi bus didelis suvažiavi- 
mas; ten tai tikrai galima šį tą laimėti. Būtinai reikia iki vakaro pasiekti 
Papilę. 

— Oką laimėjai pas Luokės kleboną? - klausiu. 

Brolis nieko neatsakė. Atrodė, kad mano klausimas jį suerzino. Po 
valandėlės ėmė kalbėti tartum sau: 

- Neregėtas šykštumas to klebono... Valgo kaip koks kumetis: va- 
karienei - rūgusis pienas su bulvėmis, pietums - bulvienė su užkulu ir 
juodų miltų varškėčiai. O kokia turtinga klebonija! Viena iš geriausių 
Žemaitijoje. Aš tiesiog gėdyčiaus paskutinio kurso klierikui, būsimajam 
konfratrui, kyštelti sidabrinį pusrublį ir dar teisintis: „Sunkūs metai, 
mielasai, prabočyk (atleisk), daugiau negaliu“... Mielasai... Toks aš jam 
mielasis, koks jis man brangusis, - smogė brolis botagu bėrukui, nors 
tas bėgo risčia visai žvitriai. 

Privažiavę Kaunatavą, sustojom paūksmėje po išsišakojusia liepa 
prie šventoriaus mūro, už kurio čia pat buvo matyti bajorų Kovnackių 
sklepas. Išlipęs iš vežimėlio, Lionginas nusipurtė dulkes nuo apsiaus- 
to, nusiėmė skrybėlę ir išsitraukęs iš kišenės veidroduką ėmė tvarkyti 
šukuoseną. Aš tuo tarpu pamečiau glėbį šieno bėrukui ir išėmiau jam iš 
dantų žąslus. Pavargęs kuinas ėmė kramtyti pašarą, purkšdamas ir uo- 
dega gindamasis nuo apspitusių bimbalų. Rytas buvo gražus, saulėtas. 
Danguje - nė debesėlio, žemėje - ramu; visas bažnytkaimis atrodė lyg 
išmiręs, niekur nė gyvos dvasios. Pro siaurus vartelius įėjom į šventorių, 
kur dešinėje stovėjo sulindęs į žemę mūrinis sklepas su nuožulniai tri- 
kampiu skardiniu stogu ir geležinėmis užrakintomis durimis. Durų vir- 
šuje - mažas grotuotas langelis, pro kurį aiškiai buvo matyti dviejų gre- 
ta sustatytų karstų platūs galai. Saulės spindulys, patekęs į sklepą pro 
langelį, apšvietė blizgančias metalinių karstų briaunas. Karstų galuose 
matėsi kažkokie neišskaitomi iš tolo parašai. Brolis nuėjo pas zakristijo- 
ną, kad atidarytų sklepą, bet netrukus grįžo nieko nepešęs: zakristijonas 
neseniai čia atsikraustęs, rakto neturįs, niekas jam nedavęs. Atsisėdom 
suolelyje prie šventoriaus sienos ir sėdėjom kurį laiką tylėdami. Ką tada 

galvojo Lionginas, nežinau; bet aš prisiminiau motinos pasakotą šiurpią 
istoriją iš Kovnackių netolimos praeities. 

Pirmoje XIX amžiaus pusėje Kaunatavos dvarą valdė Ksaveras Kov- 
nackis. Tvarkyti ūkį jam padėdavo žymiai jaunesnis brolis Hipolitas. 
Ksaveras bičiuliavo su kaimynu, dvarininku Dargvainiu, vienturtės gra- 
žuolės Marcelinos tėvu. Abu jie garsėjo visoje apylinkėje kaip aistringi 
medžiotojai ir neatskiriami draugai. Ksaveras kiauras dienas leido pas 
savo prietelių, tai kartu su juo vykdamas į medžioklę, tai meilindamasis 
beveik dukart už save jaunesnei Marcelinai, kurią tėvas buvo pažadėjęs 
už jo išleisti. Kartą Ksaveras išvyko į bajorų suvažiavimą Vilniuje, iš 
kur grįždamas dar kiek sugaišo Kaune savo dvaro reikalais; kelionė- 
je užtruko apie mėnesį. Grįžęs namo, buvo pritrenktas netikėta žinia: 
Marcelina susižiedavo su Hipolitu, ir bažnyčioje jau buvo paskelbti 
pirmieji užsakai, Ksaveras užsirakino savo kambary, tris dienas nesi- 
rodė. Ketvirtą dieną pasikvietė Hipolitą ir įsakė jam tuoj nešdintis iš 
dvaro. Tas apsigyveno pas Dargvainį, netrukus vedė. Po kelerių metų, 
kai Hipolitas jau susilaukė trijų dukterų - Joanos, Konstancijos (mūsų 
motinos) ir Kazimieros, prasidėjo 63-jų metų sukilimas. Į mišką išėjo dar 
nesenas Dargvainis su savo žentu Hipolitu, išėjo ir Ksaveras Kovnackis. 
Per susirėmimą pamiškėje netoli Kaunatavos Ksaveras iššovė į jojančius 
pro šalį kazokus, bet pataikė į nugarą Dargvainiui; šis krito negyvas. 
Niekam iš sukilėlių neatėjo į galvą, kad čia gali ir nebūti paprastas ne- 
laimingas atsitikimas, o Hipolitas, to paties būrio dalyvis, su savo tarnu 
atitempė lavoną namo. Tik šiam ir žmonai kilo įtarimas. Iš tolimesnio 
Ksavero pasielgimo beveik neginčijamai aiškėjo, kad Dargvainis tapo 
žiauraus keršto auka: Ksaveras grįžo namo, susidėjo su caro valdinin- 
kais ir padėjo jiems slopinti maištą. 

Netrukus Hipolitas Kovnackis žuvo nuo kazoko kulkos, o Dargvainių 
dvaras buvo valdžios konfiskuotas, išparceliuotas ir burliokų apgyven- 
dintas. Jauna našlė su trimis dukterimis prisiglaudė pas gimines, bet - 
karti įnamio duona - veikiai išėjo tarnauti: gavo namų šeimininkės, vad. 
„ochmistrzynia“, vietą pas dvarininkus Beresnevičius Kalniškiuose, kur 
paūgėjusios ilgus metus tarnavo ir jos dukterys. Neapykantą vyro gimi- 
nėms Marcelina išlaikė iki pat mirties, nenorėjo nieko apie juos girdėti. 

Kas tuose karstuose gulėjo? Ar Ksaveras su žmona, ar jų tėvai? Taip 
mes ir nesužinojom. 

- Kad būtų daugiau laiko, - pagaliau atsiliepė brolis, - gal užsuk- 
tume į dvarą, nieko, žinoma, nesakydami, kas mes tokie: įdomu būtų 
pamatyti, iš kur kilęs tas mūsų senelis Hipolitas. Bet šį vakarą turim būti 
Papilėje, nėra laiko, - pakilo brolis nuo suolo. 

Tryškius privažiavom pačiu pokaičiu. Lionginas nuėjo į kleboniją, 
kur vikaru buvo jo vyresnis draugas, pernai baigęs seminariją. Netru- 
kus grįžo ir, lipdamas į vežimą, kalbėjo: 

- Neapsigavau aplankęs draugą... Tai bent vyras! Tuoj suprato rei- 
kalą ir neprašomas įbruko tris rublius... Tai tau ne Luokės parochus!, - 
nusispjovė šykštaus klebono adresu. 

Šiaudinėje aplankėm bobutę, pas kurią paskutinį kartą buvau prieš 
dvylika metų. Ji po senovei uostė tabaką, tik dar labiau buvo juo ap- 
sibarsčius ir dar dažniau čiaudėjo, pritardama sau „zdrow, zdrow““. 
Krito į akį didelis skurdas, kurio anuomet, mažas būdamas, nemokė- 
jau pastebėti: medinę, kirminų išėstą lovelę, per vidurį įdubusią, dengė 
dvokiančių skarmalų krūva; kreivas stalelis prie lango vos laikėsi; prie 
antros sienos stovėjo du žemi ožiai, su dviem lentom ant jų ir šiaudų 
maišu: čia miegojo teta Joasia (ji šiandien buvo kažkur išėjusi). Didelis 
laikrodis, „zegar Gdanski“, jau nebešniokštė, amžinai nutilo. Iš kitados 
mane stebinusių margų popierių sienose liko tik skudurai; porceliani- 
nės figūrėlės, galutinai musių apterštos, nebeblizgėjo, o iš senų lenkiškų 
iliustruotų žurnalų liko tik vienas kitas suplyšęs lapas. Prie durų stovėjo 
prakiuręs kibiras, čia pat į kampą įremta didelė virbalinė šluota. Taip 
skurdo susenusi bedantė bobutė. Jos išdžiūvusiame, raukšlėtame lyg 
keptas obuolys veidelyje neliko nieko, kas primintų anų metų gražuo- 
lę, vienturtę bajoraitę Marceliną. Jos paraudonavusios, tabako dulkių 
išėstos akys nuolat ašarojo. Ašaros čiurkšlėmis pasipylė jai ant pilvo, kai 
Lionginas atsisveikindamas pasilenkė pabučiuoti į ranką. 

- Dieve, Dieve, — švapsėjo bobutė, - tai Kostunia susilaukė laimės: 
jos sūnus - kunigas. 

Susijaudino ir Lionginas. Tryškiuose gautą duoklę — tris rublius - 
padėjo ant stalelio prie lango ir tarė: 

- Palieku čia arbatai, cukrui ir tabakui nusipirkti... 

Tai buvo mūsų paskutinis pasimatymas su bobute; mirė prieš pat 
Didįjį 1914 metų karą. 


Nebe reikalo Lionginas gyrė Papilės kleboną kunigą Petrą Jurskį. Vidu- 
tinio amžiaus storulis, nuoširdus, visada linksmai nusiteikęs, ne tik pats 
mėgstąs gerai pavalgyti ir išgerti, bet ir visus, pas jį pakliuvusius - kas 
jie bebūtų, - verčiąs valgyti, gerti, davė progos atsirasti patarlei apylin- 
kėje: „Vaišingas kaip Jurskis“. Atlaidų išvakarėse radom pilną kleboniją 
svečių. Buvo čia ir vietos „inteligentų“ - valsčiaus raštininkas, felčeris 


*  kiebonas (lot.). 
„į sveikatą, į sveikatą“ (lenk.) (red. pastaba). 

su žmona, pašto viršininkas, viešbučio savininkas su dviem dukterim ir 
net geležinkelio žandarų viršininkas, kuriam pagerbti daugiau kalbėta 
rusiškai negu lenkiškai (žemaitiškai kalbant negirdėjau). Buvo ir kuni- 
Zų-pilvotų klebonų ir liesų-vikarų. Po sodelį ir kambarius sukinėjosi ir 
šiaip žmonių, kurių nei luomo, nei verslo neatspėtum ir kuriuos jungė 
vienas tikslas — veltui pavalgyti ir išgerti. Slankiojo ir kelios šventadie- 
niškai apsirengusios davatkos su rožančiais ant kaklo. Jos daugiausia 
padėdavo šeimininkei: nešiojo svečiams padėklus su gėrimais, vazas su 
pyragaičiais, saldainiais, riešutais. 

Visą šitą margą svečių minią gaivino ir cementavo vikrusis Jurskis: 
vienus pakalbindavo, kitus paragindavo vaišintis, kitus vėl suburda- 
vo prie staliukų su kortomis, kitam tik mirktelėdavo, kad nesnaustų ir 
veikliau dalyvautų subuvime. Lionginą su manim tuoj pasodino prie 
valgiais apkrauto stalo, įpylė po stikliuką, sutapšnojo broliui per petį ir, 
pašnabždėjęs „nežiopsokit“, nudūmė kitur. Visą dieną nieko nevalgę, 
kirtom taip, kad už ausų tratėjo. Vos baigėm, atskubėjo Jurskis (jo šilki- 
nės sutanos šlamėjimas aiškiai išsiskirdavo iš įvairiausių garsų chaoso) 
ir, kažką pašnabždėjęs broliui į ausį, nusivedė prie staliuko, kur sėdėjo 
kortuotojai: du kunigai ir aukštas, kresnas žandaras su rusva lopetos 
pavidalo barzda. 

- Ilo3akKomsTece!, - pristatė Jurskis Lionginą, — po metų jau bus 
tikras kunigas. 

- Uro x, - bosu atsakė žandaras, - 4620 xopormee?. 

- Aišku, geras dalykas, — pertraukė Jurskis, - tik visa bėda, kad jam 
trūksta lėšų mokslui baigti. 

- Dro nuuero... Ha GAaryto IĮeA5 MOxXHO H IOxXEPTBOBATE?, — išsi- 
traukė iš užančio ir atkišo Lionginui popierinę penkrublinę. 

- Ilokopneštme Gaarogapio, Baile GAaropoaMne“, — nusilenkė šis, 
čiupdamas banknotą. 

- IlycTaku, GaTiomuKa; He CTOWT GaaroAapHocTu... B npedbepaKnc 
MrpaeTe?* 

- Hukax HeT, ere He Hayvnaca“, - teisinosi sumišęs Lionginas. 

- Iopa, opa... He sepažiTe. A >r0 KTO?" —- pamatė mane už brolio 
pečių. 


Susipažinkit (rus.). 

Ką gi, dalykas geras (rus.). 

Tai niekis... Geram reikalui galima ir paaukoti (rus.). 

Nuolankiai dėkoju, jūsų prakilnybe (rus.). 

Menkniekis, kunigėli; padėkos nevertas... Preferansą lošiate? (rus.) 
Ne, dar neišmokau (rus.). 

Laikas, laikas... Nežiopsokit. O čia kas? (rus.) 


aa uk kn 

- Mot 6paT, salme Gaaropoane, cTyAeHT!. 

—- CTyaeHTOB He xaaymo... HapoA KenagexxHBIĖ, - sutraukė antakius 
žandaras. 

- On, COGCTBeHHO, ellie He CTy4eHT, Bale GAaropoaMe, — susiprato 
Lionginas blogai pataikęs, - >TOū BecHOži KoHYMA THMHa3MIO, OH TOABKO 
COGHpaeTCA IMOCTYINHTE B YHHBePCHTET.. 

— A IOWeMY OH He XO4eT B KCEHA3KI?* 

- He uyBcTBy€eT IIpH3BaKUa, Bale GAaropoAMe“. 

- Hy, BoT eme... Kakoe TyT npussaune?.. IIpH3BaHHe MOTOM IOA- 
BuTCA... BsI, GaTIONIKa, yroBOpHTe ETO B KCeHA3BIS, - nuolankesniu balsu 
patarė broliui. 

- IocTapaioc:, Bailie Gaaropoane?, - paskubėjo sutikti šis. 

- To Toš, - baigė pokalbį žandaras. 

Prie šių trijų kortuotojų prisidėjo pats Jurskis, ketvirtas, ir šypsoda- 
masis tarė broliui: 

- Na, Lionginai, kalbėk karunką Švenčiausiajai, kad pasisektų išloš- 
ti: pusė bus tavo. 

Ar brolis nesuprato, kad Jurskis juokauja, ar apsimetė nesupratęs, 
tik tuoj išsitraukė iš kišenės rožančių ir persižegnojęs ėmė šnabždėti: 
„Pater noster, gui es in coelis...“* 

- CrapašiTec5, crapaūTect, - šyptelėjo žandaras, - MO>KeT H BaM UTO 
HHOYAE IeperaAeT"“. 

Už sienos pasigirdo vaitojimas. 

- Kro Tam croHneT?!! - susidomėjo žandaras. 

- Et, niekai, - paaiškino Jurskis, dalindamas kortas, - vikaras iš 
Kruopių vakar persivalgė ir dabar kankinasi žarnų apvertimu. 

— 3aBOpoOT KHINOK - 60A€3HB OMlacHaa, HyxXHa ONepalMa, — rimtai 
pažiūrėjo į Gurskį žandaras, - MochAaAH 32 BpauoM?!? 


Mano brolis, jūsų prakilnybe, studentas (rus.). 

Studentams nesu nusiteikęs... Žmonės nepatikimi (rus.). 

Jis, tiesą pasakius, dar ne studentas, šį pavasarį baigė gimnaziją, jis tik ketina stoti 
į universitetą (rus.). 

O kodėl jis nenori į kunigus? (rus.) 

Nejaučia pašaukimo, jūsų prakilnybe (rus.). 

Na, dar ko... Koks čia pašaukimas?.. Pašaukimas paskui atsiras... Jūs, kunigėli, 
prikalbėkit jį į kunigus (rus.). 

Pasistengsiu, jūsų prakilnybe (rus.). 

* Taigi (rus.). 

„Tėve mūsų, kursai esi danguje...“ (Iot.) 

10 Stenkitės, stenkitės, gal ir jums kas nors teks (rus.). 

Kas ten dejuoja? (rus.) 

Žarnų apvertimas - liga pavojinga, reikalinga operacija. Kvietėt gydytoją? (rus.) 

- Siunčiau Žmogų į Viekšnius pas daktarą Biržišką, - atsakė Jurs- 
kis, - bet nerado namie, išvažiavęs pas ligonį į Salantus... O Šiauliai 
per toli... Mūsų felčeris tikisi pastatyti jį ant kojų: jau trečią kartą davė 
kalomelio, vis didindamas dozę. 

Tuo tarpu Lionginas, stovėdamas už Jurskio kėdės ir įsmeigęs akis į 
jo kortas, šnabždėjo jau kelintą „Ave Maria“!. 

Du partneriai kunigai, vienas labai nusipenėjęs, antras ne tiek, rimtai 
gilinosi į kortas, nieko nekalbėdami, išskyrus preferanso terminus: rac, 
BMCT, C€Mb NepBhix... Labiau nusipenėjęs (turbūt klebonas), kaskart pada- 
linęs kortas ir nedalyvaudamas lošime, prieidavo prie gretimo staliuko 
ir išgerdavo stiklinę alaus, kurio tušti buteliai didėjo, o pilni - mažėjo. 

Aš keliskart pasitraukdavau nuo kortuojančių: vaikštinėjau po kam- 
barius, buvau ir į sodelį išėjęs. Ten kažkoks vyriškis ir dvi stambios 
merginos bandė pusbalsiu dainuoti žemaitiškas daineles, bet nė vienos 
neužbaigdavo, nemokėjo žodžių; nutraukę dainavimą, kalbėjosi lenkiš- 
kai. Jau visai sutemo, ir jų veidų negalėjau įžiūrėti. Kai ėmė niūniuoti 
„Sėjau rūtą, sėjau mėtą...“, pritariau ir aš falcetu. Paskui susipažinom. 
Vyriškis pasirodė esąs vietos vargonininkas, o merginos - viešbučio sa- 
vininko dukterys. Jos man ir kitus pobūvio dalyvius išvardino, pirštais 
rodydamos į apšviestus langus, už kurių matėsi svečių figūros. Pasi- 
skundė negalinčios balsiai dainuoti, nes klebonijoje gulįs ligonis, ir pa- 
sigyrė, kad jei imtų rėkti pilnu balsu, skambėtų visa Papilė. Bandžiau 
kalbėti su jomis lietuviškai, niekas neišėjo: mokėjo šiek tiek žemaitiškai, 
oaukštaičių tarmės visai nebuvo girdėjusios; juokėsi iš manęs ir pravar- 
džiavo litvomanu. Kai pradėjau kritikuoti jų lenkišką tarimą, merginos 
užsigavo ir nusivedė neseną dar vargamistrą į kambarius. Grįžęs prie 
kortuojančių, radau brolį jau atkalbėjusį rožančių ir sėdintį užpakaly 
Jurskio. Preferansas pasiekė savo apogėjų: lošikai buvo įsikarščiavę, 
net nekalbūs kunigai partneriai nusikeikdavo rusiškai, jei vistuojantis 
padarydavo klaidą. Staiga prie Jurskio nugaros prisėlino išbalusi da- 
vatka ir pašnabždėjo kažką į ausį. Šis pašoko ir išėjo iš kambario. Po 
valandėlės grįžo. 

- Mirė vikaras, amžiną atilsį duok jam Viešpatie, - susijaudinęs pa- 
sakė Jurskis, — pilvas baisiai ištinęs, felčeris tvirtina, kad nuo kalomelio 
susproginėjusios žarnos. 

Brolis ir kunigai partneriai atsistojo, ėmė šnabždėti: „Reguiem ae- 
ternam dona ei Domine““. Žandaras bus supratęs, kas atsitiko; paglostė 
barzdą ir tarė: 


„Sveika Marija“ (lot.). 
„Amžiną atilsį duok jam Viešpatie“ (Iot.). 

- Hy, WTO x, BCe IOMpeM... Iloka xHMBeTCA — >KMTb GyAeM, CMepTb 
TIPHA6T - NOMUPATG GyAeM... A MpedbepaHC KOHYaTb HaAO, Aa TYT He- 
MHOTO H OCTaA0Ce!. 

Jurskis žvilgterėjo į kunigus-partnerius. Šie, nebejauni šventikai, 
buvo, aišku, apsipratę ir su mirtimi, ir su lavonais bei jų laidojimais. 
Ramiai atsisėdo ir suėmė kortas į rankas. Atsisėdo ir Jurskis. Lionginas 
buvo išbalęs, atrodė susijaudinęs, aš taip pat nekaip pasijutau. Imdamas 
kortas Jurskis pasakė: 

- Davatkosjau plauna lavoną... Yra ten ir kunigų, numirėlis nepaliko 
vienas. 

Po valandos pulka buvo baigta. Kiek pasiginčyta, suvedant rezul- 
tatus. Žandaras įspėjo labiau nusipenėjusį kunigą, kad skaičiuotų ati- 
džiau: per klaidą prisirašė sau vistuose visą tūkstantį taškų daugiau, 
negu reikėjo. Išlošė žandaras ir labiau nusipenėjęs kunigas, pastarasis 
tuoj susidėjo pinigus į kišenę, ištuštino paskutinį butelį ir lydimas ma- 
žiau nusipenėjusio konfratro nuėjo pas numirėlį. Žandaras iš savo išloš- 
tų atskaitė penkis rublius smulkiais ir pastūmė Jurskiui. Šis iš žandaro 
žvilgsnio ir rankos mostelėjimo suprato, kad duoklė skiriama Liongi- 
nui, sugraibė nuo stalo pinigus ir įteikė broliui. 

Vikarui mirus, klebonijoje įsiviešpatavo tyla. Čiabuviai svečiai ūmai 
išnyko, tartum kas šluota būtų juos iššlavęs. Mūsų ir antro staliuko part- 
neriai susirinko valgomajame, paskubomis užkando stovėdami aplink 
stalą ir tuoj išsiskirstė. Šeimininkė nuvedė mus su broliu į mažą kama- 
rėlę, kur stovėjo dvi paklotos lovos, palinkėjo saldžių sapnų ir užtrenkė 
duris. Deja, mums ne tik nieko saldaus neprisisapnavo, bet ir išsimie- 
goti kaip reikiant neteko: greta už sienos gulėjo pašarvotas lavonas, prie 
kurio visą naktį įvairiais balsais spiegė davatkos. 

- Rytoj anksti išvykstam, - pasakė brolis, lipdamas į lovą, - nieko 
daugiau čia nebepešim... Ir reikėjo tam vikarui kaip tyčia mirti prieš pat 
atlaidus! Tokia proga, ir tik dešimt rublių įsidėjau į kišenę... Ir tie patys 
iš rusų žandaro... Bet, kaip yra pasakęs Vespasianas, pecunia non olet. 
Ar aš pagaliau kaltas, kad savieji šykštauja, neduoda... 

Anksti rytą, saulei vos tik pakilus, išvažiavom iš Papilės tuo pačiu 
Tryškių keliu, kuriuo vakar buvom atvykę. Nors visa klebonija atrodė dar 
miego apimta (tik davatkos šnairojo prie lavono), bet budri šeimininkė 


Na, ką gi, visi mirsim... Kol gyvenasi - gyvensime, mirtis ateis - mirsime.... o prefe- 
ransą baigti reikia: čia nedaug tepaliko (rus.). 

Romos imperatorius Vespasianas (70-79) apdėjo mokesčiais išeinamas vietas. Kai 
sūnus Titas (79-81) pastebėjo, jog esą nepatogu tokiu būdu rinkti mokesčius, šis 
atsakė: pecunia non olet (lot.; pinigai nedvokia). 

pastebėjo mus lipant į vežimą ir, vienmarškinė išbėgus į kiemą, kyštelėjo 
po riekį juodos duonos, sviestu pateptos ir sūrio priplotos. 

- Kantaučių per vieną dieną, aišku, neprivažiuosim, - kalbėjo žio- 
vaudamas brolis, - reikės. Plungėje pernakvoti. Bet ir iki Plungės ne- 
maža kelio, bus apie dešimtis mylių. -Gerai, jei atvyktume iki saulei 
leidžiantis... Ten klebonauja.kanauninkas Gerulaitis: jį porą kartų esu 
matęs Kaune, kai atvažiuodavo į dvasininkų teismo posėdžius: jis yra 
judices synodales! kolegijos narys, taigi persona, dominus illustrissi- 
mus*. Kaune teko man ir kalbėti su juo. Esu tikras, kad atsimena: pa- 
dariau jam, rodos, neblogą įspūdį; prašė neaplenkti, jei kada keliausiu 
pro Plungę... 

Ilgai dar kalbėjo Lionginas - labiau sau negu man - apie Plungę (ne- 
galėjau suprasti, iš kur jis turi tiek žinių apie ją): kad ten labai turtinga 
parapija, kad nors dvarininkų, išskyrus Oginskį, nedaug, bet ūkinin- 
kai pasiturinčiai gyvena, žemė gera, apylinkės gražios; kad jis mielai 
sutiktų ten vikarauti, kai baigs seminariją; kad ten būtų proga sueiti 
į pažintį su Žemaitijos didikais, — kunigaikščiais Oginskiais, kuriems 
tik žodį tarus, veikiai gautų klebono vietą ir priglaustų skurstančius 
tėvus... Mane jau seniai stebino brolio būdas: jokios retrospekcijos, jokio 
palinkimo analizuoti tai, kas praėjo, atgyventa; jokio noro bet kuriuo 
požiūriu įvertinti savo netolimos praeities poelgius. Visas jo dėmesys 
buvo nukreiptas tik į ateitį, tik į tai, ko galima tikėtis iš ateities įvykių, 
kaip galima tą ateitį pasukti savo naudai, kaip ją tinkamiausiai išnau- 
doti savos gyvybės palaikymo instinktui plėsti. Ir dabar, pavyzdžiui, nė 
vienu žodžiu neužsiminė apie Papilę ir šiurpų įvykį tenai, neužsiminė 
nei apie Luokę, nei apie Pašatriją — visa tai jam nugrimzdo į amžinybę, 
išbraukta iš atminties, neverta nė mažiausio dėmesio. Tik pirmyn, vi- 
sada pirmyn! 

Šiaudinėje nebeužsukom pas bobutę Kovnackienę, skubėjom dar 
priešpiet pasiekti Tryškius, kur nutarėm pasiganyti ir užkąsti. Tryškiuo- 
se Lionginas nuėjo pas savo draugą vikarą, bet pietums nepasiliko, nors 
ir buvo kviestas. 

- Kaip reagavo tavo draugas į netikėtą Kruopių vikaro mirtį Papilė- 
je, - paklausiau, kai grįžo iš klebonijos. 

- Žinai, užmiršau papasakoti, — šyptelėjo brolis, - ir laiko nebuvo; 
teiravausi apie Lieplaukės kleboną. Mat visaip gali būti, galim iki vaka- 
ro ir nepasiekti Plungės; tada reikės Lieplaukėje pernakvoti... Sakėsi lie- 
plaukiškį gerai pažįstąs: dar nesenas, bet nekalbus; ir gaspadinę laikąs 


sinodo teisėjai (10t.). 
2 asmenybė, šviesiausias ponas (Iot.). 

jauną... Juokėsi, kad ne klebonas gaspadinę, bet gaspadinė jį laikanti, ir 
trumpai laikanti... Pažiūrėsim, gal ir teks užsukti į Lieplaukę. 

Sausai užkandę, pajutom troškulį. Brolis davė porą kapeikų ir liepė 
atnešti iš karčemos kvaso. Atsigaivinę nedelsdami vykom toliau, nors 
bėrukas nerodė noro skubėti ir tik botago raginamas imdavo apsimesti 
žvaliu bėgūnu. Vis dažniau ir dažniau Lionginas kėlė į viršų dešinę su 
botagu, raižė pusalkanio kuino šonus. Kai iš tolo pamatėm Telšių baž- 
nyčią ant kalno, saulė jau buvo gerokai pakrypus į vakarus, o rytuose 
ėmė niauktis, ir ratų dardėjimą laiks nuo laiko sustiprindavo duslūs 
tolimo griaustinio garsai. 

- Kad tik nepradėtų lyti, - apsidairė Lionginas ir tvojo bėriui per 
nugarą: šis jau beveik nereagavo į smūgius, risčia leidosi tik į pakalnę. 

- Gal audra praeis šonu, - raminau save ir brolį, - vėjas ne iš tos 
pusės. 

Telšiuose tik pagirdėm bėrį ir negaišdami vykom toliau. Įvažiavom 
į tankų mišką. Ties Germanto ežeru ėmė ūmai temti, aukštų eglių vir- 
šūnės sušlamėjo, prapliurpo lietus. Lionginas ištempė viršum galvos 
apsiaustą, po kurio atsirado vietos ir mano vienam šonui: tačiau kitas 
šonas bematant peršlapo. Išsukom iš vieškelio į mišką ir sustojom po 
plačiai išsišakojusia egle. Čia buvo saugu nuo lietaus, tik retkarčiais 
vienas kitas lašas prasiskverbdavo pro tankias šakas ir drėbtelėdavo ant 
nugarų. Bėrukas, patenkintas, kad nereikia bėgti ir ragauti botago, sma- 
giai purškė, pradėjo žnybčioti žolę po kojomis. Audra praėjo šonu, net 
smarkesnės perkūnijos negirdėjom. Vis dėlto kokį pusvalandį sugaišom 
po egle. Kai įsukom į vieškelį, pasisotinęs bėrukas kurį laiką smagiai bė- 
go, bet netrukus vėl ėmė žingsniuoti, risčia pasileisdamas tik į pakalnę. 
Mūsų laimei, tų pakalnių buvo daug; kelias tarp Telšių ir Plungės labai 
kalnuotas. Lieplaukę pasiekėm jau saulei leidžiantis. 

- Volens nolens' reikės prašyti nakvynės pas kleboną, - tarė brolis, - 
iki Plungės dar geros dvi mylios, o bėrukas vos paeina. 

Lionginas nesvyruodamas pasuko į didelį kiemą netoli bažnyčios. 

= Gal ne čia, - paabejojau. 

- Kaip ne čia? - įsižeidė brolis, - matai kiemo gale, koks namas; kiek- 
viename bažnytkaimy gražiausias namas, aišku, klebono. 

Jis neapsiriko. Didokas medinis namas su įstiklintu priebučiu ir bal- 
tomis langinėmis buvo klebonija: atokiau nuo jos, į dešinę, matėsi ūkio 
pastatai, prie jų - kažkoks žmogus. Sužinojęs iš jo, kad klebonas namie, 
ojis pats - klebono bernas, Lionginas pasakė: 


1! Nori nenori (lot). 


- Aprūpink arklį... Gausi magaryčių... Tik duok jam ataušti, tuoj ne- 
girdyk. 

- Bene aš nežinau... nemažas vaks, — ir dar kažką bambėjo užsigavęs 
žemaitis, bet mes jau negirdėjom, ėjom skersai kiemą prie gonkų. 

Iš klebonijos turbūt bus pamatę: stiklinės gonkų durys atsidarė, pa- 
sirodė aukšta moteriškė. Priėję arčiau, pamatėm jauną, kokių dvidešimt 
metų juodaplaukę ir juodaakę merginą. Iš jos balto gražių bruožų veido 
ir prašmatnios šukuosenos galima buvo spręsti, kad tai ir bus gaspadi- 
nė, „trumpai laikanti kleboną“. O brolis net ir vardą jos buvo sužinojęs 
iš savo draugo Tryškiuose. 

- Mam honor powitač pannę Agnieszkę:, - nusiėmė skrybėlę Lion- 
ginas. 

- Tai tiesa, aš - Agnieška, —irgi lenkiškai prabilo mergina, — bet iš kur 
tamsta žinai mano vardą? - linksmai paklausė. 

— Ne tik Tryškiuose, Papilėje, Luokėje, bet ir tolimuose Kurtuvėnuo- 
se, iš kur su broliu Bonaventūra atvykstam, — prapliupo Lionginas, - 
Kurtuvėnuose, apie kuriuos tamsta, panele Agnieška, gal ir girdėti ne- 
teko, kad yra toks miestelis, - visur po klebonijas minimas skambus 
Agnieškos vardas: kad reto grožio panelė, vardu Agnieška, veda Liep- 
laukės klebono ūkį... 

Brolio improvizaciją nutraukė už merginos pečių pasirodęs auga- 
lotas raudonskruostis vyras, Lieplaukės klebonas: žemu kaip iš bačkos 
balsu prabilo lenkiškai: 

- Sušalsi, Agnute, po lietaus drėgna... Veskis svečius į kambarį, ten 
pakalbėsit. 

Nesiimu spręsti, ar gražioji Agnieška priėmė Liongino žodžius už 
tikrą pinigą, ar palaikė juos tuščiu komplimentu. Tatai pagaliau ir ne- 
svarbu. Svarbu viena: Liongino trumpa „oracija“ ją sužavėjo, ir kas to- 
liau beatsitiktų, ji tų žodžių neužmirš, bus už juos dėkinga. Ir ne viena 
Agnieška taip elgiasi: reta kuri moteris nesusižavi meiliais vyro žodžiais 
net ir tais atvejais, kada žino, jog tie žodžiai eina ne iš širdies, o tik iš 
burnos ir kad jie yra tuščias pliurpalas. 

- Mes jau po vakarienės, - kalbėjo Agnieška, vesdama mus į tamsų 
kambarį ir nekreipdama dėmesio į kleboną, palikusį stovėti priebuty- 
je. - Tuoj užžibinsiu lempą ir paruošiu valgį. 

Ji įdegė viršum stalo kabančią žibalinę lempą su melsvu abažūru, 
paprašė sėstis ir išėjo iš kambario. Netrukus senyva tarnaitė atnešė pa- 
dėklą su valgiais ir dviem stiklinėmis arbatos, pasveikino mus tradiciniu 

„tegul bus pagarbintas“ ir sustatė valgius ant stalo. Agnieška nesirodė. 
Nesulaukdami raginimo, patys ėmėm teptis sviestu duoną, pjaustyti 
kumpį, kabinti varškę ir grietinę. Jau ir arbatą išgėrėm, o Agnieškos vis 
nebuvo. Atėjo tarnaitė indų pasiimti nuo stalo. 

- Gal parodytum, kur galėtume pramigti? - paklausė Lionginas. 

- Ateis panelė ir parodys, - turmpai atsakė ši. 

Brolis išsitraukė iš kišenės mažutę lotynišką maldaknygę ir ėmė pus- 
balsiu skaityti vakarines maldeles. Aš vos laikiausi kėdėje, labai norėjau 
miego. Viešpatavo tyla, ir jei ne brolio duslus murmėjimas, galėtum 
pamanyti, kad klebonija išmirus. Man jau migdantis, iš tolo pasigirdo 
energingi batukų kaukšėjimai, jie artėjo, darėsi smarkesni; durys girgž- 
telėjo, ir įėjo gražuolė Agnieška. Tyla nutrūko, viskas pagyvėjo. 

- Na, jau užmigdžiau savo poną, - linksmai tarė atsisėsdama greta 
Liongino, - visuomet su vištomis eina gulti... Mesk tamsta tą savo bre- 
vijorių, - ištraukė iš brolio rankų maldaknygę ir sviedė ant stalo, - pa- 
poteriausi, kai būsi vienas, o dabar prašau papasakoti... 

—-Kąįsakysi pasakoti, gražioji šių rūmų valdove, - nusišypsojo Lion- 
ginas, taikydamasis prie Agnieškos nuotaikos. 

- Bile ką... man vis viena... Tik kad išgirsčiau naują kalbą, naujus žo- 
džius, kitokius kaip tie, kuriuos čia visą laiką girdžiu... Viešpatie, kokia 
aš nelaiminga, vieniša! - jos akyse sublizgėjo ašaros. - Manojo pono vi- 
sos kalbos sukasi apie valgį ir miegą. „Ką šiandien duosi pietums, - per 
ašaras šypsodamos, žemu balsu bandė pamėgdžioti klebono bosą, - ar 
gerai išsimiegojai, kas prisisapnavo, laikas eiti gulti“, - ir taip diena iš 
dienos, savaitės, mėnesiai, jau treti metai... 

Ji padėjo savo ranką ant Liongino kairės. 

- Taigi laukiu, papasakok tamsta, iš kur atvykstat, kur tie Kurtuvė- 
nai, ką matėt kelionėje, kur važiuojat... Dieve, Dieve, - atsiduso Agnieš- 
ka, - kokia aš būčiau laiminga, jei galėčiau pakeliauti po Žemaitiją, 
aplankyti mamą... Žinai, tamsta, mano tėvelis nuomojo palivarką iš 
Oginskio, nusigyveno, su terbom išėjo; mirė, kai dar maža buvau... Ma- 
ma gyvena Gargžduose pas gimines; kaip pastojau čia, taip jos ir nema- 
čiau, - tarškėjo Agnieška, visai pamiršus, kad norėjo brolio pasakojimo 
išgirsti, - ketinau pas save ją apgyvendinti, bet mano ponas nesutinka. 
„Nenoriu, - sako, - kad be tavęs dar kokia moteriškė čia sukinėtųsi“. 
Tai vienintelis dalykas, dėl kurio jis nenusileidžia... Šiaip klauso manęs, 
negaliu skųstis. 

- Ar klebonas šykštus? — atsargiai paklausė Lionginas. 

- Kaip kam... Man tai ne: visos jo pajamos — ir iš bažnyčios, ir iš 
ūkio - mano rankose. Ką noriu, tai ir darau su pinigais... 

- Nejaugi? - gyvai susidomėjo Lionginas. 

- Taip, taip, — patvirtino ši, - aš niekados nemeluoju ir melagių ne- 
mėgstu... | Ė 

Lionginas buvo gražus wvyras ir moterims patiko. Be to, jas veikė 
brolio mokėjimas iš karto suprasti ir atjausti visa tai, kuo jos buvo gy- 
venime nepatenkintos, kuo skundėsi, ko troško. Ir dabar stebėjau, kaip 
Liongino veido išraiška keitėsi pagal Agnieškos pasakojimo eigą: kai 
jos akyse pasirodė ašaros, brolio veidas apsiniaukė, lūpų galiukai nu- 
sviro žemyn. Agnieškos šypsnys tuoj atsispindėjo ir Liongino veide, jo 
akys sublizgėjo. Kai ji pasakė nemėgstanti melagių, brolio lūpas iškrai- 
pė panieka. Agnieška pasijuto jau ne vieniša, bet „giminingos sielos“, 
kaip tada sakydavo, draugėje, ir kai Lionginas pagaliau ėmė pasakoti, 
kuriuo tikslu keliaujam (aplankyti gimines), ką įdomesnio matėm kelio- 
nėje (vikaro mirtį) ir kur iš čia važiuosim (į Kantaučius), judri gražuolė 
tartum sustingo. Tik jos akys žibėjo smalsumu, pro kiek pravertas lūpas 
matėsi baltų dantukų eilė. Lionginas buvo didelis, mandagiai sakant, 
invencijos meistras arba, storžieviškai tariant, melavimo meistras: iš jo 
pasakojimo sužinojau, kad mes ne ubago vargamistros vaikai, bet li- 
kimo nuskriausti kilnūs bajoraičiai: kad bobutė ne bakūžėje skurdusi, 
bet ramiai karšusi savo dvarelyje netoli Šiaudinės; kad už Kantaučių 
esąs įskolintas senelio dvaras, laikinai valdomas vieno kreditoriaus, su 
kuriuo tartis dabar vykstam. Man buvo įdomu, kaip Lionginui pavyks 
iškaulyti keletą rublių iš Agnieškos po to, kai pasiskelbė kilniu bajor- 
vaikiu, atseit išmaldos nereikalingu. O pavyko neblogai, nes savo pa- 
sakojimą baigė taip: 

- Gan įdomią mūsų kelionę, kurios, aišku, įdomiausias momentas 
yra kaip tik šis, kada turiu laimę regėti tamstą, panele Agnieška, - čia 
jis švelniai paglostė jos ranką, - aptemdė nelemtas įvykis, tiesiog nelai- 
mė, ištikusi mane Papilėje. - Padaręs liūdną veidą ir nuleidęs akis, po 
trumpos pauzos prašnabždėjo: - Mane apvogė... Kas ir kaip, neturiu 
supratimo. Mat prieš atlaidus daug visokio plauko žmonių sukosi kle- 
bonijoje ir koks nors nevidonas ištraukė piniginę iš užpakalinės kišenės 
sutanoje. 

- Kiek ten buvo pinigų? - tyliai paklausė Agnieška. 

- Laimei, nedaug. Bet ir be jų sunku mums bus tęsti kelionę. Buvo 
dvidešimts penki rubliai. 

- Tai niekis, - ramiai atsiduso geroji Agnieška, - dėl to neverta kvar- 
šinti sau galvos... Mielai tamstą sušelpsiu. 

- Gink Dieve! - užprotestavo „bajoraitis“. - Kalba gali būti tik apie 
paskolą, - išdidžiai pakėlė galvą Lionginas. 

- Gerai, gerai, tegu bus paskola, - linksmai pritarė gražuolė. 

- Tik kaip aš tamstai grąžinsiu? - pasikrapštė pakaušį brolis. 

- Ir tuo nesirūpinkit, mano mielas... Kai būsi klebonas, tada ir grą- 
žinsi. 

Lionginas jau buvo bekeliąs jos ranką prie lūpų, kai staiga už durų 
pasigirdo duslus bosas: 

- Agnute, dėl meilės Dievo, eik gulti... Rytoj akutės bus raudonos. 

- Ar aš nesakiau, kas jam rūpi, - tyliai pasakė, mirktelėjus broliui, 
Agnieška ir, atsukus veidą į duris riktelėjo, - tuojau einu, tik parodysiu 
svečiams, kur gulti. 

Ji pakilo nuo stalo ir pirmą kartą per visą vakarą pažiūrėjo į mane: 

- Tamsta turbūt labai nori miego? 

Nežinau, kas man šovė į galvą atsakyti jai ne lenkiškai, bet žemai- 
tiškai: 

- Nelabai... 

Agnieška pakėlė antakius, išplėtė akis. 

- Tamstos brolis litvomanas? - paklausė Liongino. 

- Joks jis litvomanas, - užginčijo šis, - tik taip sau... mėgsta keistuo- 
liauti. 

- Tai puiku! - apsidžiaugė gražuolė, - ir aš mėgstu kartais paerzinti 
manąjį poną... Vakarais, kai kaišioju jam antklodę po šonu ar po kojo- 
mis, pasakau „labanakt“, o rytais tampydama už nosies, kartoju „labryt, 
labryt“, ir smagu man matyti, kaip jis susiraukia, išgirdęs vietoje „do- 
branoc“ ar „dzien dobry“' prasčiokiškus žodžius; ir kai sprunku iš kam- 
bario, sviedžia į mane pagalvėlę rėkdamas „nie bądž litvomanka!“... Aš 
ir daugiau moku žemaitiškų žodžių, - atsisuko į mane, - „arklys, višta, 
kalakutas, merga“... aha! - gyrėsi Agnieška, - man ypač patinka „kala- 
kutas, ka-la-ku-tas“. Na, dabar eime, parodysiu kambarį, kur miegosit. 
O tamsta, mielas kunigėli, lukterėk, mes dar turim atlikti reikalą. 

Užžibinus žvakę, nusivedė mane laiptais į salką, kur stovėjo dvi pa- 
klotos lovos ir mažas staliukas tarp jų. Viršum lovų kabėjo šventųjų 
paveikslai. Agnieška pastatė ant staliuko žvakę, šelmiškai šyptelėjo ir, 
pasakius „labanakt... ka-la-ku-tas“, išbėgo iš kambario. Tuoj užmigau. 
Kada atėjo Lionginas, negirdėjau. Tik rytmetį atsibudęs, pamačiau jį 
lovoje, su galva įsivyniojusį į ploną antklodę. 


O prakeikta santvarka, kur tik ubagavimo, veidmainiavimo, prietarų 
palaikymo, apgaulės, melo, vagiliavimo ir atviro smurto dėka galima 

biednam žmogui išsikovoti pakenčiamesnį gyvenimą! Ar aš turiu teisę 
kaltinti Lionginą, kuris griebiasi melo, skindamasis kelią į lengvesnį 
gyvenimą? Jis nieko neturi - nei dvaro, nei pinigų, nei amato, nei dide- 
lio mokslo, nei aukštos kilmės; turi tik nesuvaldomą, instinktyvų norą 
gyventi, ir dargi gerai gyventi. Kovoje-su žmonėmis ir aplinkybėmis jo 
vienintelis ginklas - liežuvis, tiksliau sakant, liežuvio padarinys, t. y. 
žodis, kalba. Štai ir vartoja jis tą savo ginklą - liežuvį, visai nekreipda- 
mas dėmesio į tai, kiek jo žodžiai atitinka tikrovę, o vien rūpindamasis 
tuo, kad pliurpalo išdavoje gautųsi daugiau kapeikų. Nors ir dabar: 
jeigu būtų pasakęs gražuolei Agnieškai visą teisybę, kad mes skurdžiai, 
kad keliaujam po Žemaitiją ne kilniųjų giminaičių aplankymo tikslais, 
o tiesiog ubagaudami, geriausiu atveju laimėtų rublį ar du, tuo tarpu 
kai apvogtam bajorvaikiui ši mielai „paskolino“ dvidešimt penkis. Ir 
rožančių bei maldeles kalbėjo Lionginas ne dėl to, kad jos būtų sielai 
išganingos arba kad jų išganingumu pats būtų patikėjęs, bet malė tuo 
pačiu savo ginklu - liežuviu todėl, jog buvo tikras tokiu būdu lengviau 
galėsiąs įsigyti prietaringųjų kvailių palankumą, ir - kas po to seka — 
sužadinti jų dosnumą. Pabandyk, menkas žmogeli, išnerti sprandą iš 
prietarų jungo, - tuoj tave apšauks bedieviu, niekšu, išsigimėliu, prilip- 
dys tau inimicus generis khumani! etiketę, ir... sudie skatikai! 

Taip „dūmojau“ sėdėdamas vežimėly greta Liongino. Jis atrodė neiš- 
simiegojęs, vis linktelėdavo užsimerkęs tai į priekį, tai atgal, tai į šonus, 
netbotagas porą kartų buvo išslydęs iš rankos. Pasisiūliau pavežikauti. 
Nieko neatsakė, bet vadelių nedavė. Vis dar pyko. Mat rytmetį, kai lipo 
iš lovos, neiškentėjau nepasakęs: 

- Ir tau negėda buvo taip meluoti... Dar būsimasis kunigas! 

Jis tada nusisuko nuo manęs, nesiaiškino ir nesiteisino. Po to ilgą 
laiką nekalbėjom, iki pat Plungės. 

Panelė Kymantaitė ir jos dėdė - Neeilinė Kymantaitės asmenybė - Žygis į Kulius — Dar vienas 

filosofinis ginčas - Sustojame Žlibinų filijoje - Kantaučių klebonas ir jo liga - Per Varnius į Pa- 

biržulį - Turtingojo Platakio sodyboje - Jo žmona, meilužė Morta ir neteisėtas kūdikis Petriukas — 

Senasis ir jaunasis Platakiai - Jaunojo Dzidoriaus keistas likimas ir mirtis Paryžiuje - Liekame 
Pabiržuly ilgesniam laikui 


Įvažiavę į klebonijos kiemą, prie stiklinių gonkų pamatėm jauną mer- 
gaitę. Ji ką tik buvo nušokus nuo dviračio ir dabar šluostėsi skepetaite 

prakaitą nuo kaktos. Išlipom iš vežimėlio, dairėmės kokio žmogaus. 
Mergaitė mus pastebėjo, atrėmė dviratį į gonkų sieną ir atėjo prie ve- 
žimėlio. 

- Aš - Kymantaitė, klebono sesers duktė. O jūs kas tokie? 

Mes apstulbom. Net kalbus Lionginas užmiršo savo ginklą burnoje. 
Ne tiek mus pritrenkė mergaitės drąsumas, kiek tai, kad ji prabilo ne 
lenkiškai. Gražiai apsirengusi, ir pati graži, labai inteligentiškos išvaiz- 
dos ir... kalba žemaitiškai! Ji laukė atsakymo, mėlynų akių žvilgsniu 
apmesdama tai brolį, tai mane. Lionginas pirmas atsikvošėjo, nusiėmė 
skrybėlę, prisistatė pats ir mane pristatė: 

- Važiuodamas pro Plungę, palaikiau savo šventa pareiga pareikšti 
pagarbą gerbiamam kanauninkui, su kuriuo turėjau laimę susipažinti 
Kaune ir kuris... 

- Ką čia kalbėsim prie vežimo, - pertraukė Kymantaitė, - eikit į vidų, 
pusryčiai dar ant stalo; turbūt išalkę esat. Aš tuoj ateisiu, tik vežimėlį 
pastatysiu prie tvarto ir pašauksiu žmogų, kad arklį aprūpintų. 

Gražuolė paėmė vadeles ir nuvarė arklį į kiemo galą. 

„Tokios melu neįveiksi“, - pamaniau, žvilgterėjęs į Lionginą. Jis atro- 
dė sumišęs, gražiai pakalbėti žemaitiškai nemokėjo, tik lenkiškai graž- 
bylystė buvo artima. 

- Kas ji per viena? - paklausiau, kai ėjom per kiemą klebonijos link. 

- Į gaspadinę nepanaši, - atsakė susimąstęs, brolis, - gaila, nepasitei- 
ravau Lieplaukėje, kas čia gaspadiniauja. 

Priebutyje sutikom drūtą, vidutinio amžiaus kunigą su šiaudine 
skrybėle ant galvos ir stora lazda rankoje. Jis kaip tik ėjo į lauką. 

- Laudetur Jesus Christus!, - nusiėmė skrybėlę brolis. 

- Per omnia saecula saeculorum?, - atsakė kunigas, atidžiai pažiūrė- 
jęs į mus. Jo nedidelį apvalų veidą puošė tartum sustingusi šypsena. 

- Važiuodamas pro Plungę, laikiau savo šventa pareiga pareikšti pa- 
garbą aukštai gerbiamam kanauninkui, kurį turėjau laimę pažinti Kau- 
ne per sinodalinio teismo narių suvažiavimą, - jau lenkiškai tarškėjo 
Lionginas. 

- Labai malonu, - irgi lenkiškai atsakė kunigas. 

Lionginas pasilenkė pabučiuoti jam ranką, bet šis nedavė ir lūpomis 
palietė susikūprinusio brolio petį. Pasisakė išsirengęs pažiūrėti bičių, 
bet paskui nueisiąs, ir pakvietė mus į salioną. Pirmas daiktas, kritęs man 
į akį šiame didokame kambaryje, buvo juodas pianinas ir krūva gaidų 
antjo. Vos susilaikiau nuo pagundos tuoj išbandyti instrumento garsą. 


[ 
2 


Tegul bus pagarbintas Jėzus Kristus (Iot.). 
Per amžių amžius (Iot.). 

Kanauninkas su broliu buvo bepradedą prisiminti Kaune įvykusią pa- 
žintį ir klerą liečiančius dalykus, kai duryse pasirodė Kymantaitė. 

- Na, dėde, paskui pakalbėsit... Dabar perleisk man svečius, reikia 
juos pavalgydinti, - kategorišku tonu tarė ji, — prašau į valgomąjį. 

- Gerai, Kazyte, - irgi žemaitiškai atsakė klebonas, imdamas nuo 
stalo skrybėlę, - eisiu pas bites. 

Kazytė atidarė duris į gretimą kambarį, kurio vidury stovėjo apvalas 
stalas su geltonu virduliu viename jo krašte. Aplink nedidelį krištolinį 
indą su neseniai, matyti, įmirkytomis gėlėmis buvo padėtos kelios lėkš- 
tės su kumpio, dešros, sūrio riekelėmis: moliniame dubenėlyje raudo- 
navo žemuogės, greta - puodukas su grietinėle. 

- Prašau sėsti ir valgyti, - ne tiek prašė, kiek įsakė Kazytė, pati atsi- 
sėsdama priešais, - raginimo nelaukit, pas mus nepriimta. 

Visuomet šnekus Lionginas dabar praverdavo burną tik tam, kad 
kimštų į ją valgių kąsnius, o jo išbandytas ginklas - liežuvis malė ne 
skrajojančius žodžius, tik apčiuopiamas materialines gėrybes. 

„Ehe“, - prisiminiau rusišką patarlę, - „MOAOAe1į IIPOTHB OBEIL, a 
IPOTHB MOAOANA H CaM oBija“!. Bet ir taip negražiai pagalvojęs apie 
Lionginą, negalėjau nesistebėti jo taktu bei sugebėjimu greitai orien- 
tuotis situacijoje: pajutęs, kad tai despotiškai gražuolei prasimanytais 
dalykais neužimponuosi, griežtai pakeitė taktiką ir, kiek pamenu, sakė 
tik tiesą; mane pristatė ne kaip Peterburgo ar Maskvos studentą, tik kaip 
šį pavasarį baigusį Šiaulių gimnaziją. 

- Tai tamsta baigei gimnaziją kartu su Mikulskiu? - užkalbino mane 
mergina, pastebėjus, kad pirmą alkį jau numalšinom. 

- Jis mano bičiulis, vienas iš nedaugelio, su kuriais draugavau gim- 
nazijoje. 

-Ir manjis patinka, - rimtai pasakė Kymantaitė, - truputį vėjavaikis, 
bet nieko... Pakalbėti su juo galima. 

„Mikulskis, mūsų geriausias matematikas, astronomijos mėgėjas ir 
jos mokovas - vėjavaikis! - nustebau. - Sunku tau įtikti, išdiduole“. 

- Jis mane kvietė apsilankyti, jei pasitaikys proga... Kuliuose, rodos, 
gyvena. 

- Kuliai - netoli nuo Plungės, apie dvidešimt varstų, - paaiškino 
Kymantaitė, - tamstai kaip tik dabar gera proga nuvykti pas draugą. 

= Labai norėčiau... Bet mums nepakeliui... Ir kuinas nusivaręs. 

Į tai Kymantaitė nieko nepasakė. Dabar užkalbino Lionginą. Klausi- 
nėjo apie kun. Tumą, Maironį ir kitus lietuvybės žadintojus. Brolis ne- 


„šaunus vyras prieš avis, o prieš šaunųjį ir pats avis“ (rus.). 

daug temokėjo apie juos papasakoti, užtat aš pasigyriau gerai pažįstąs 
Povilą Višinskį ir Šatrijos Raganą. 

- Mariją Pečkauskaitę? - nustebo ji. — Taip, panele... Trejetą metų 
gyvenau jos motinos laikomam bendrabutyje Šiauliuose, taigi gerai pa- 
žįstu visą Pečkauskų šeimą. 

- Ar Pečkauskaitė gražiai skambina? - paklausė Kymantaitė. - Iš 
josios „Viktutės“ žinau, kad mėgsta muziką. 

- Spręsti nesiimu, mažai ją girdėjau skambinant, - išvengiau atsaky- 
mo, nenorėdamas sakyti teisybės. Pečkauskaitė skambino daug, bet jai, 
matyti, trūko kantrybės ilgiau pasėdėti prie vieno daikto ir žmoniškai 
ji išmokti, taigi skambino nekaip. - Iš jos sesers Zosios ir aš išmokau 
keletą dalykėlių, pav., Badaževskos „Priere d'une vierge“. 

- Tai tamsta skambini? — pertraukė mane, gyvai susidomėjus, Ky- 
mantaitė. 

- Šiek tiek, - nuleidau akis. 

- Tamsta mums paskambinsi ką nors, - kategoriškai pareiškė, - aš 
nedaug teskambinu, bet muziką labai mėgstu. Kai grįšiu į Krokuvą, 
rimčiau susirūpinsiu muzika... Tiesa, aš dar nepasakiau, kad studijuoju 
literatūrą Krokuvoje ir dabar tik atostogų atvažiavau pas mamą; ji čia 
gyvena. 

Išgirdę tokią naujieną, kiek sumišom. Lionginas pasitempė, išsitiesė 
savo kėdėje; aš pagalvojau, kad be reikalo pasigyriau mokąs skambinti. 
Iki šiol brolis, kaip ir aš, abejojo, ar ši liekna despotė neužima kartais čia 
tokios vietos kaip lieplaukiškė Agnieška pas savo kleboną. Ojei būtume 
tada numatę, kokia šauni ateitis laukia šitą vos subrendusią, bet jau 
griežtai žemaitiškai apsisprendusią, energingą merginą, būtume dar 
labiau sumišę. 

Kymantaitė paėmė iš indaujos tris lėkštutes, įbėrė po lygiai žemuo- 
gių, užpylė grietinėle ir dvi pastūmė mums. 

- Žemuogės jau baigiasi. Gaila, mano mėgiamiausios uogos, — kal- 
bėjo ji tartum sau, - bet jau ir mėlynių mačiau miške. Avietės šiemet 
kirmėlėtos, daug krūmų turim sode... 

Vos baigėm gardžiuotis žemuogėmis, kai Kymantaitė pakilo nuo 
stalo ir, pro pravertas duris eidama į saloną, įsakė man: 

- Dabar tamsta paskambink. Pianinas kiek išderintas, bet... „groti 
možna“, - pirmą kartą šyptelėjo rimta mergina. 

Paėmęs porą akordų, įsitikinau, kad instrumentas ne „kiek išderin- 
tas“, bet jau nuo metų neliestas derintojo rankos. Tuoj sumečiau, kad 
sentimentali „Priere“ tokiam barškalui netinka ir kad geriau skambės 
Špindlerio Silberbžchlein: taigi jį ir paskambinau. Pasisekė neblogai, 

tačiau mergaitės pagyrimo nesusilaukiau. O kad mano skambinimas 
padarė gerą įspūdį, supratau iš tų, irgi kategoriškai jos pasakytų žo- 
džių: į 

- Tamstai ne į universitetą, bet į konservatoriją reikia stoti. 

Paprašė dar ką nors paskambinti,-bet atsisakiau, nesivaržydamas 
pareiškęs, kad iš tokio instrumento tik žonglierius gali ką nors žmoniš- 
kesnio išgauti, o manęs dar niekas į žonglierių rangą nepakėlė. 

Mergaitė antrą kartą šyptelėjo. 

- Pernai vasarą buvo užsukęs Berešna, - sulietuvino ji derintojo Be- 
resnevičiaus pavardę, - bet kaip tik buvau išvykus į Telšius, ir dėdė jo 
nepriėmė. 

- Turbūt buvo pan Donat Berešniewicz: pan Agapit bene bus jau 
miręs. 

- Ir aš manau, kad pan Donat, - trečią ir paskutinį kartą šyptelė- 
jo mergaitė, lenkiškai pakartojus derintojo vardą. Tai buvo vieninteliai 
žodžiai, jos tada pasakyti ne žemaitiškai. - Girdėjau jį dabar derinant 
instrumentus Telšiuose: esu tikra, kad neaplenks ir Plungės. 

Susigriebus, kad tie nekalti šypsniai gali pakenkti jos rimtumui, 
mergaitė staiga sutraukė švelnučius antakius ir nusisuko į čia pat so- 
foje sėdintį brolį. 

- Otamsta irgi „muzikantas“? 

- Skambinu šiek tiek, - truputį prasilenkė su tiesa brolis (jis skambi- 
no tik vienu pirštu), - bet šiandien nėra ūpo... ir instrumentas nekoks, - 
paniekinamai iškraipė lūpas. 

- Kitą vasarą rasit jį suderintą, - aštriai pasakė mergaitė, duodama 
suprasti, kad nepadarysim jai nemalonumo, jei pakartosim apsilan- 
kymą. 

Vėl pažiūrėjo į mane. 

- Ar tamsta moki važinėti dviračiu? 

- Moku, - nustebau, nesuprasdamas, kam toji žinia jai reikalinga. 

- Štai kas man atėjo į galvą: nors nepriimta skolinti dviratį, bet aš 
tamstai jį paskolinsiu. Galėsi pasiekti Kulius ir pamatyti Mikulskį... Da- 
bar dvylika, - žvilgterėjo į sienoje kabantį laikrodį, - apie antrą būsi 
Kuliuose. Oras geras, kelias kaip stalas ir po lietaus nedulkės. Gerai? - 
nelaukdama atsakymo, pakilo nuo kėdės ir ėjo prie durų. Buvo tikra, 
kad kaip ji pasakė, taip ir bus. 

Taip ir iš tikrųjų buvo. Išėjus į kiemą, pati pakėlė neaukšto moteriško 
dviračio sėdynę, patikrino pompą, pažiūrėjo, ar odinikėje yra klijų ir 
gumos. 

- Prašau važiuoti, - įsakė perduodama dviratį. 

- Kad nežinau kelio, - bumbtelėjau, apžergdamas dviratį. 

- Tamsta pirma apsuk ratą kieme: pažiūrėsiu, ar tamstai tinka mote- 
riškas dviratis... Ir vėl privažiuok prie manęs: papasakosiu kelią. 

„Nori įsitikinti, ar moku važiuoti“ - pagalvojau, sukdamas ratą prie 
gonkų. Kai nulipau, ėmė aiškinti kelią. 

- Kulių keliu dažnai važinėju, kelias geras, tamsta būsi patenkintas. 
Išvažiavęs iš kiemo, pasuk į kairę ir važiuok iki pirmo kampo: ten vėl 
pasuk į kairę ir visą laiką mink iki miestelio galo, kur bus du keliai: vie- 
nas į kairę, antras į dešinę; važiuok dešiniuoju, kairiuoju nuvažiuotum 
į Rietavą. Taigi dukart į kairę ir vieną - į dešinę... Sudie! 

Dviratis buvo geras, beveik naujas, negirgždėjo: transmisija maža, 
minti buvo lengva. Puikiu vieškeliu važiuodamas galvojau apie Kyman- 
taitę. Tokios nepaprastos merginos dar nebuvau matęs, taigi ir įspūdį 
padarė didelį. Tiesa, ji savo teisumu kiek priminė ukrainietę Marusią, 
mano pirmąją meilę; bet Marusia buvo jaunesnė, tik vos pradėjo žengti 
į gyvenimą ir žaidė mano meile; o šiai išdidžiai gražuolei tokie dalykai, 
aišku, nerūpėjo. „Ateis laikas, - galvojau, - kada šita valinga, plačių už- 
simojimų mergina išsirinks sau vyrą (o kad ji išsirinks vyrą, ne vyras — 
ją, nė kiek neabejojau), išsirinks geriausią iš geriausių, tokią asmenybę, 
kokia pati save laiko: šiaip vyras jai nereikalingas, tik garsenybė gali ją 
sudominti... Gerai, jei jos išrinktasis bus minkšto būdo, bevalis, romus 
(pagalvojau apie save): tada ji bus patenkinta, kad valdo, o jis paten- 
kintas, kad yra valdomas... Juk ir aš dabar patyriau tikrą malonumą, 
pasiduodamas jos valiai: įsakė paskambinti - prašau, įsakė tuoj vykti 
į Kulius - minu dviratį, saulės kepinamas, ir jaučiuosi patenkintas... 
Visa bėda, kad nesu garsenybė, o toks jai nereikalingas... Bet šiurpus 
likimas laukia jos išsirinktąjį, jeigu atsitiktinai ir jis pasirodys toks pat 
valingas išdiduolis, kaip ji išdiduolė nepasiduos jos valiai... Tokį vaikiną 
nuvarys į grabą“. Paskui ėmiau lyginti šitą valingą išpuikėlę su savo irgi 
valinga motina: kaip ji pasiryžo išvaduoti dėdę Fortunatą iš bėdos, kaip 
ji, tamsi moteris, be Šiaulių nemačiusi didesnio miesto, nemokėdama 
rusiškai, tik su keliais rubliais kišenėje leidosi į tais laikais negirdėtai 
sunkią kelionę, į tolimą Odesą, kur ir pasiekė užsibrėžtą tikslą - išva- 
davo dėdę; kaip ji, nepaisydama tėvo ir giminių nenoro, ryžosi mus 
mokyti, griebėsi juodžiausio darbo, pakėlė darbdavių niekinimą ir savo 
jaunų jėgų išnaudojimą, prieš laiką paseno, prarado sveikatą, kad tik 
pasiektų tikslą; ir pasiekė jį: esam pakankamai pamokyti, kad galėtume 
išsikovoti pakenčiamesnį už tą ubagišką kaip jos gyvenimą. Lyginimas 
neišėjo gražuolės naudai: bepigu jai apsišarvuoti puikavimu, kai yra 
visko pertekus, kai turtingas dėdė išlaiko Krokuvoje, kai nereikia sukti 

galvos, iš kur užmokėti už mokslą, už ką nusipirkti knygų. Išpuikėlę 
supanti aureolė ėmė kiek blėsti... 

Įmynęs į vieną kalną, kurio viršūnėje buvo jaučiamas gaivinantis 
vėjelis, nušokau nuo dviračio, nusišluosčiau prakaitą ir apsidairiau. 
Priešais save, pakalnėje, pamačiau naują mūrinę bažnyčią ir keliolika 
namų aplink ją su daržais ir sodeliais. „Nejaugi Kuliai? - pamaniau - 
taip greit!“ Leisdamasis į pakalnę; bažnytkaimio pradžioje pastebėjau 
vaikščiojantį po daržą aukštą laibą jaunuolį su studentiška kepure ant 
galvos ir šautuvu už pečių. Tai buvo Mikulskis. Pasisveikinęs ir papa- 
sakojęs, kaip čia atsidūriau, klausiau: 

- Tau patinka Kymantaitė? 

- Šiaip nieko, tik durna... 

Apstulbau. Ėmė suktis galva (iš dalies dėl nuovargio), iš rankų iš- 
slydo dviratis ir trinktelėjo į dirvą. Atsipeikėjęs pasijutau jos „riterio“ 
rolėje. 

- Kaip turiu suprasti? - burbtelėjau, iš padilbų žiūrėdamas į draugą. 

- Bene „įsikliopinai“ į ją, kad taip jaudinies, - nusišypsojo Mikulskis, 
pastebėjęs mano sumišimą. — Tikėk manim, kad neverta: matematikos 
nemėgsta, astronomijoje ni be, ni me... Išlepinta ir labai įsivaizduoja. 

Lengviau atsidusau: prisiminiau, kad pagal vienašališką Mikulskio 
kriterijų visi, kas nemėgsta matematikos ir nenusimano astronomijo- 
je, yra durni, o protingi tie, kurie mėgsta matematiką ir nusimano as- 
tronomijoje. Jo įsitikinimu, visos disciplinos, išskyrus matematiką, net 
mokslo vardo nėra vertos, ir kas studijavo literatūrą, kaip Kymantaitė, 
atrodė jam nerimtas. 

Iš nedidelio medinio namelio daržo gale išėjo žemo ūgio kepurėtas 
senis: jo krūtinę dengė žilsva barzda. Kai atėjo pas mus, pasirodė tiek 
apžėlęs tankia ir ilga iki bambos barzda, kad vos mažos akutės tebuvo 
matyti. „Tikras Černomor“, - prisiminė, - „Ruslanas ir Liudmila“!. 

- Mano tėvas, - supažindino mus Mikulskis ir šyptelėjo, - žinomas 
Kulių Eskulapas?. 

Mikulskis netrukus nuėjo savo tėvo felčerio pėdomis, paveldėjęs iš 
jo ne tik medicinos pamėgimą, bet ir ilgiausią rudą barzdą, dėl kurios 
garsėjo Telšiuose ir visoje apylinkėje. ž 

- Prašau į vidų, - prašvapsėjo senis, — pietūs jau laukia. 

Kai trise (Mikulskio motina jau buvo mirus) susėdom aplink stalą, 
kurio garbingiausioj vietoj - jo vidury - stovėjo didelis butelis ir taurelė 
prie jo, Černomoras prabilo lotyniškai: 


? Puškino poema. 
2 Graikų mitinis gydymo dievaitis. 


- Nunc est bibendum... amico recepto'. 

Senis, matyt, buvo skaitęs Horacijų, tik laisvai jį pacitavo: tris pir- 
muosius žodžius iš vienos odės, du paskutinius - iš antros; bet šitaip 
sulipdyta visuma atitiko mūsų pobūvį. Jis ir toliau pavartodavo vieną 
kitą lotynišką žodį. Paskelbęs programą, nedelsdamas ėmė ją vykdyti: 
įsipylė į taurelę, vienu pirštu kairės kiek pakėlė į viršų ūsus, antru - 
priplojo barzdos plaukus prie apatinės lūpos ir suvertė skystį į tamsią 
angą. Paskui atėmė nuo burnos pirštus, gerai apžiūrėjo juos ir, pamatęs 
ant vieno lašą skysčio, aplaižė. 

- Agua vitae? brangi, - pažiūrėjo į mane. - Jonai, į draugo sveikatą, - 
prašvapsėjo Černomoras, pastumdamas sūnui pilną taurelę. 

Tas išgėrė ir net nesusiraukė. Niekad nemačiau draugą geriant deg- 
tinę, ir tai buvo nesmagus siurprizas?. Kai senis pradėjo pilti man, pa- 
skubėjau jį įspėti: 

- Aš negeriu. 

- Ir mes negeriam, tik ragaujam: o gerti ir ragauti — tai magna diffe- 
rentia est. Ar netiesa, Jonai? 

- Consentio", - nusišypsojo šis. 

— Matai, ir Jonas sutinka, kad gerti ir ragauti - ne tas pat, - pasibrau- 
kė barzdą Černomoras. - Na, aš kaip medikas, žinau priemonę palen- 
gvinti ragavimą nemėgstantiems ragauti. 

Tai pasakęs, ištiesė ranką prie čia pat stovinčio bufetėlio, paėmė 
grafiną ir, atpylęs pusę taurelės atgal į butelį, atmiešė vandeniu likusią 
degtinę. Paskui pamaišė skystį šakute ir tarė: 

-Dabarir mažas vaikas gali paragauti šitą mano mixtum compositum“. 
Prašom, - pastūmė man taurelę, - po vargingos kelionės bus į sveikatą. 

Mediko paruoštą mikstūrą išgėriau neužspringęs: buvo nepalygina- 
mai silpnesnė už senelio trejas devynerias. Užkandę suvalgėm kaimiš- 
kus pietus - barščius su juose išvirtu riebiu kumpiu ir grietine padažy- 
tus bulvinius blynus. Černomoras, prieš kabindamas blynus, dar išgėrė, 
siūlė ir mums išmesti po taurelę, bet atsisakėm. 

- Žinai, aš tave palydėsiu iki Plungės, - pasakė Mikulskis, kai po pie- 
tų sėdėjom sodelyje. — Šiemet dar nemačiau Kymantaitės... Įdomu, kiek 
ji pasikeitė nuo pernai, kada šiuo maždaug metu viešėjau Plungėje. 


! Dabar reikia išgerti... sulaukus draugo (Iot.). 

2 Degtinė (lot.). 

3 Galimas daiktas, kad Jonas Mikulskis ir negyveno ilgai todėl, kad per anksti ėmė 
sudaryti kompaniją tėvui. 

* didelis skirtumas (Iot.). 

3 Sutinku (Iot.). 

* sudarytą mišinį (Iot.). 


- Gerai sugalvojai, — apsidžiaugiau, - bus smagiau minti... Ir ten 
būsim dviese prieš ją vieną, ne taip lengvai įveiks. 

- Dėl to tai aš esu ramus, nenusileidžiaų ir vienas būdamas. Pernai 
mes su ja net susipykom, tiksliau sakant, ji labai susierzino įsitikinus, 
kad aš nešoku taip, kaip ji groja... 

Ji tave pavadino vėjavaikiu, - neiškentėjau nepakartojęs jos pasa- 
kymo, bet tuoj susigriebiau. - Tik nesakyk jai, padarytum man didelį 
nemalonumą. 

- Nieko baisaus. Ji man į akis tą pat sakė... O aš jai kartą pasakiau, 
kad jos puikybė ir įsivaizdavimas yra dešimt kartų didesni už josios 
vidujinę vertę. Baisiai užsigavo. Kur neužsigausi už teisybę, - kalbėjo 
Mikulskis, - dėl karčios teisybės retas kas neužsigauna. Jei kokiam ku- 
priukui pasakysi į akis: „Kokia bjauri ta tavo kupra“, pasakysi, aišku, 
teisybę, bet kaip baisiai užsigaus kuprius už tą teisybę! Skaičiau kažkur, 
kad sakyti teisybę į akis reikia arba teisę turėti, arba būti labai artimam. 
Ypač nemėgsta išgirsti nemalonią teisybę aukščiau už mus pastatyti 
žmonės... Bet ji nėra aukščiau pastatyta už mane. 

- Tai gal artima, - bumbtelėjau. 

- Niekus šneki... Vaikystės draugas, ir tiek... Man patinka ją erzinti 
ir stebėti, kaip užsigaunama. Mėlynos akys sužaibuoja, šnervikės ima 
judėti kaip įsikarščiavusio žvirblio sparneliai. 

= Ir tau negaila jos? 

Į tai nieko neatsakė. Nuėjo į sandėliuką už medžių ir atsivedė dvi- 
ratį. 

- Jei norim su šviesa nuvažiuoti, nėra ko laukti, - pasakė, delnu 
spausdamas tai vieną, tai antrą padangą. - Neseniai pripūčiau, oro už- 
teks. O tavajam nieko netrūksta? 

- Atrodo, kad nieko. 

Minti atgal į Plungę buvo sunkiau: pūtė priešingas vėjelis, o Mikuls- 
kio dviratis, turėdamas didesnę transmisiją, riedėjo smagiau už manąjį. 
Porą kartų buvom sustoję atsikvėpti; vienoje troboje prie kelio išgėrėm 
po puoduką šalto pieno, už kurį vaišinga žemaitė nieko nepaėmė, nors 
pinigingas draugas ir siūlė ditką. 

Į Plungę atmynėm jau saulei leidžiantis. Atrėmę dviračius prie gon- 
kų sienos, čia pat atsisėdom suole. Pasisveikinęs su netrukus prie mūsų 
priėjusia Kymantaite, Mikulskis paklausė: 

- Ar panakvinsi mane, Kazyte? - Ir, nelaukdamas atsakymo (buvo, 
matyti, tikras teigiamo), kalbėjo: - Seniai matėmės. Iš draugo žinau, kad 
vis dar studijuoji literatūrą. Neatsibodo visoki romanai, epai, lyrikos, 
dramos? 


- O pačiam neatsibodo algebra, geometrija, trigonometrija? - rimtai 
pažiūrėjo į jį Kymantaitė. - Dar labiau išaugai ir pasidarei panašus į 
kokį... integralą. 

- Kaip gali atsibosti tikrojo mokslo disciplinos? - užakcentavo „tik- 
rojo“ šis. 

- Tai vis dar manai, kad literatūra - ne mokslas? 

- Kvailas tas, kas laiko literatūrą mokslu (Kymantaitė sutraukė anta- 
kius). Toks ir mokslo sąvokos nežino. Tikrojo mokslo dėsniai pastovūs, 
amžini: praeis tūkstančiai, milijonai metų, ir dusyk du visuomet bus ke- 
turi. Tokia yra matematika. O romanai ir visokios dramos dygsta ir nyks- 
ta kaip grybai po lietaus. Nėra ten kuo pasikliauti, viskas nepastovu. 

- Nepastovumas ir keitimasis — irgi amžini dalykai, - įsikišau ir aš, 
prisiminęs Mečio išvedžiojimus ir pasišovęs ginti literatūrą - ne dėl pa- 
čios literatūros, kuriai buvau tuokart abejingas, bet todėl, kad ją pasirin- 
ko savo studijų objektu gražioji Kazytė. - Kas pagaliau yra pastovesnio 
už patį nepastovumą ir amžiną judėjimą bei pavidalų keitimąsi? Jonu 
nėra ko stebėtis, jis serga visų žmonių liga - ypatingu palinkimu vertinti 
visa tai, kas yra bent kiek pastovesnio už kitus daiktus, perdėm veikiai 
keičiančius savo pavidalą. Deimantą, perlus, gintarą, auksą - už ką juos 
visuomet vertino, dabar vertina ir dar ilgai vertins žmonės? O gi ne už 
kitką, kaip tik už tai, kad šitie daikčiukai ne taip veikiai keičia savo pa- 
vidalą kaip kiti daikčiukai. Šitos brangenybės pastovesnės, patvaresnės, 
jų amžius matuojamas tūkstančiais metų. Ir ne dėl jų sudėties, spalvos 
ar grožio labiausiai vertina juos žmonės... Kas gali būti gražesnio už 
rytmetinės aušros spalvas? - įsismaginau vystyti savo mintį. - Bet tų 
žavingų spalvų amžius skaičiuojamas akimirkomis, o ne šimtmečiais, 
jos veikiai pranyksta, keičia pavidalą, ir todėl nepriskiriamos prie bran- 
genybių: jų neįsidėsi į nedegamą spintą, kad galėtum panorėjęs išsiimti 
iš spintos ir „amžinai“ gėrėtis, patirti pastovų asmenišką malonumą. 
Jų nepaversi išimtinai savo nuosavybe, jomis gali gėrėtis visi žmonės, 
ir niekas nepavydi, nes tas gėrėjimasis trunka akimirkas. Trumpaamžis 
padaras žmogus ypatingai vertina visa tai, kas yra kiek ilgesnio amžiaus, 
kas yra pastovesnio pavidalo kaip jis pats. Net tarpusavio santykiuose 
žmonės susižavi tuo, kas pastovu: kas, pavyzdžiui, visuomet laikosi 
savo pažiūrų, kokios jos bebūtų, kas tų pažiūrų nekeičia, kaip keičia- 
ma susidėvėjusias pirštines naujomis, tas susilaukia ypatingos žmonių 
pagarbos, apie tokį sakoma: juo galima pasitikėti, jis nesikeičia. Įvairių 
tikybų šventikai puikiai išnaudoja šitą žmonių silpnybę, pažadėdami 
jiems amžiną pomirtinį gyvenimą: įvairiose maldose maldelėse karto- 
jamas šitas žmonių trokštamo pastovumo refrenas: juk tame pačiame 

Kristaus garbinime primygtinai kartojama, kad jis bus garbinamas „per 
amžių amžius“, one vieną akimirką. Davatkos šventai tiki tuo, ko trokš- 
ta, atseit tiki amžinu gyvenimu, amžinu Viešpaties regėjimu, amžinu 
jo garbinimu, giesmių giedojimu jo garbei per amžių amžius. Davatkų 
įsitikinimu ir mūsų kūnai po mirties tik trumpam laikui sutrūnija, bet 
„Sūdnai dienai“ atėjus visi kūnai atgaus savo pirmykštį pavidalą, atseit 
pasidarys pastovūs. O ar kitaip yra politinėse santvarkose? Kokia ne- 
tikusi bebūtų politinė santvarka, jos adeptai daro visas pastangas, kad 
toji santvarka liktų pastovi „per amžių amžius“, tiki savos santvarkos 
pastovumu, kratosi minties, kad nieko nėra pasaulyje pastovaus, kad 
omnia mutantur!. Kas gali būti malonesnio mergaitei, kaip išgirsti iš sa- 
vo mylimojo tokius maždaug žodžius: amžinai tave mylėsiu, nepasikei- 
siu iki grabo lentos. Deja, nežino mergaitė, kad tokie žodžiai yra ne kas 
kita kaip tuščias pliurpalas... Taigi ir Jonas mielai pasikliauja matema- 
tika bei jos pastoviais dėsniais ir niekina visa tai, kas tokiu pastovumu 
nepasižymi. Ir literatūra su savo nepastoviomis taisyklėmis, apie kurias 
jis ką tik pasakė „nėra kuo pasikliauti“, jam atrodo neverta studijavimo. 
Pamiršta jis, kad ir menkiausiame padare - gražioje gėlytėje ar bjauria- 
me kirmine - vienodai atsispindi amžinai „pastovus nepastovumas“, 
ne mažesnis už sustingusį pastovumą matematikoje. Net... 

- Kas jam pasidarė? - pertraukė mane Mikulskis ir šypsodamasis 
žvilgterėjo į Kymantaitę. - Toks visada nekalbus, prapliurpo dabar išti- 
Su pamokslu! Tačiau visi jo išvedžiojimai, mandagiai tariant, šlubuoja, 
nes patsjo protavimų pagrindas itin klaidingas: jis sugretino konkretaus 
daikto pastovumą su abstraktinio nepastovumo pastovumu ir gavosi, 
kaip sako tėvas, mixtum compositum?. O tavo apologija nepastovumo — 
tuščias pliurpalas, anot tavo paties išsireiškimo. Pagalvok tik, žmogau! 
Jeigu žmogus, užuot siekęs pastovumo, pasirinktų nepastovumą, be- 
matant subyrėtų ir valstybė, ir visuomenė, ir šeima. Gal tu to ir nori? 
Bet... „dudki“! Niekas tavęs neklausys: žmogus instinktyviai siekia pa- 
stovumo, nes pastovume, koks jis trumpas bebūtų, gyvybės palaikymo 
laidas. Pasirinkau matematiką - dalyką pastoviausią iš pastoviausių, 
galima pasakyti, - absoliučiai pastovų dalyką, - ir jo pastangos, - žvilg- 
terėjo į Kymantaitę, - išaukštinti literatūrą pažeminant matematiką yra, 
būsiu atviras, visiškai kvailos... Kas jo kalboje verta pagyrimo, tai jos 
tikslas: pasišovė ginti literatūrą, norėdamas, matyti, kam nors įtikti, — 


ratūros mėgėjas, kokiu aš jį iki šiol nelaikiau. 


viskas keičiasi (Iot.). 
* įvairus mišinys (Iot.) (red. pastaba). 


- Ar tu šiandien nesiliausi, Jonai, - supyko mergaitė, - eikit į vidų, 
vakarienė, turbūt jau ant stalo. 

Tai pasakius, Kymantaitė atsikėlė, sėdo ant savo dviračio ir ėmė suk- 
ti ratus kieme. „Tikrina, ar nepagadinau“, - pagalvojau. Mes nuėjom į 
vidų. Valgomajame radome kleboną ir Lionginą jau vakarieniaujančius. 
Prie stalo sėdėjo dar vienas jaunas kunigas, matyti, vikaras. Mikulskis 
pabučiavo kanauninkui į ranką, o šis paklausė: 

- Galiu pasveikinti su aukso medaliu? 

- Ir sidabro negavau. 

- Kaip tai? - nustebo klebonas, - tavo tėvas, kai per Velykas buvo 
Plungėje, sakė, jog tikiesi auksinio. 

- Tiesa, tikėjaus, bet nepavyko ištaisyti ketvertuko iš istorijos: antrą 
kartą supainiojau Galičo kunigaikščius su Rostovo. Šiaip iš visų dalykų 
turėjau penketus, - pasigyrė Mikulskis. 

- Na, sėskit ir valgykit, — pakvietė klebonas, nesupažindindamas 
mus su vikaru, kuriam, kaip ir Lionginui, Mikulskiui linkterėjo galva. 

Netrukus atėjo ir Kymantaitė. 

- Tamsta dar nepasakei, - kreipėsi į mane, - kaip pavyko kelionė 
tokią karštą dieną. Ar nesprogo šliaukė? 

- Kelionė pavyko gerai, — atsakiau, - šliaukė nesprogo. Labai dėkoju 
tamstai už dviratį. 

-— Nėra čia už ką dėkoti, - atrėžė gražuolė, - tikras vargas be perstojo 
minti dvidešimt varstų ir tiek pat atgal. 

- Keturiasdešimt varstų - tai bus, - kiek pagalvojo Mikulskis, - lygiai 
keturiasdešimt tūkstančių mynimų, skaitant vienam mynimui po pusę 
sieksnio. Nieko sau gimnastika... 

- Jau matematikas prabilo, - irzliai pasakė Kymantaitė, - jam tik 
skaičiai galvoje. 

- Kam skaičiai galvoje, o kam lyrika su drama makaulėje, - nenusi- 
leido Mikulskis. 

- Aš niekaip negaliu suprasti, - užbėgo už akių kylančiam ginčui 
Lionginas, - koks gali būti malonumas minti dviratį - vargti, prakai- 
tuoti, iškišus liežuvį alsuoti ir, pasiekus kelionės tikslą, pasijusti visiškai 
be jėgų. Kur kas smagiau ramiai sėdėti vežime, kurį traukia pora gerų 
arklių. Aš bent niekuomet nebandžiau ir esu tikras, nebandysiu išmokti 
važiuoti dviračiu. 

- Ir gerai tamsta darai nebandydamas, - šyptelėjo Mikulskis, - tuoj 
sutanos skvernai įsiveltų į transmisiją. 

- Ne dėlto nebandžiau, - aiškinosi brolis, - kad sutana gali įsivelti: 
mačiau vieną sutanuotą kunigą puikiai važiuojant moterišku dviračiu, 
bet todėl nemėginau, kad nematau toje pramogoje jokio malonumo. 

- O ar nemalonu, - atsiliepė Kymantaitė, - važiuojant dviračiu jaus- 
tis nepriklausomu nuo furmono, kuris neretai užmiega arba ir girtas 
būna, nepriklausyti nuo arklio, kuris gali imti šlubuoti... 

- Arba negražiai pasielgti prieš pat keleivio nosį, - pridėjo Mikulskis. 

Mergaitės akys žybtelėjo. 

- Jonai, tylėtum verčiau, - aštriai subarėj jį, - bene savo matematikoje 
išskaitei tokias kalbas. : 

- Ne matematikoje, - ramiai atsakė šis, - tik viename literatūros vei- 
kale, satyros žanro. 

Ji paraudonavo iš apmaudo, kad greitomis nesurado, kaip atsikirsti. 
Įtemptą nuotaiką praskaidrino vikaras, lėtai prašnekęs: 

- O man nieko nėra malonesnio, kaip keliauti per pedes apostolo- 
rum!: eini sau kur nori ir kaip nori, tai sulėtindamas žingsnį, tai jį pa- 
greitindamas, tai lygiu keliu, tai per kemsynus... Pabandyk, brolau, - 
žvilgterėjo į Mikulskį, - pasileisti su dviračiu per kemsynus, tuoj nuvirsi 
įbalą. Ir aš buvau kitados pramokęs minti dviratį, bet veikiai atsisakiau 
to varginančio malonumo... Ir kiek rūpesčių: tai šliaukė prakiuro, tai 
pompa pagedo, tai klijai išdžiūvo. o čia eini ramiai savo kojomis. 


klijuoti, nei pompuoti. 

-— Na, vaikeliai, labanakt. Eisiu poteriauti, - prašneko iki šiol tylėjęs 
klebonas, keldamasis nuo stalo. 

Netrukus visi išsiskirstėm. 

- Rytoj po pusryčių važiuojam į Kantaučius, - pasakė Lionginas, kai 
likom dviese kambaryje, kur mums buvo paklotos lovos. - Nepaklau- 
siau Lieplaukėje kelio į Kantaučius, ir padarėm didelį vingį: čia man 
klebonas sakė, kad iš Lieplaukės į Kantaučius trigubai arčiau negu per 
Plungę. Girdėjau kitados iš senelio, kad Kantaučiai netoli Plungės, ir 
vis maniau, kad be Plungės jų pasiekti negalima. Be reikalo sugaišau 
visą parą: čia - jokios vilties ką nors laimėti. Vikaras man popiet viską 
išpasakojo, kas čia vyriausias asmuo. Pasirodo, ne klebonas, ne gas- 
padinė, o toji mėlynakė gražuolė, kuri mus taip nemandagiai sutiko. 
Kai čia gyvena, o gyvena kas vasarą, klebonas mielai perleidžia jai viso 
namo valdymą, atėmęs tam laikui valdžią iš gaspadinės - savo sesers, 
o jos motinos. Tenkindamas mylimos seserėčios ypatingą pamėgimą 
viešpatauti, dėdė ir mažiausiuose dalykuose atsiklausia jos nuomonės: 
taigi ir neužsiminiau klebonui apie savo reikalą, būdamas tikras, kad 


1 pėsčiam (lot). 

apie tai tuoj sužinos mergina, o to aš kaip tik ir nenoriu - mano kaip 
būsimojo kunigo ambicija nukentėtų... Jei pats klebonas susipras, gerai, 
jeigu ne - bala jo. 

Klebonas nesusiprato, ir kitos dienos rytą, kai išvažiavom iš Plungės, 
Lionginas ėmė irzti: 

- Stebėtinas dalykas, kaip greit žmogus gali nustoti žmogiškumo, 
širdies, užuojautos savo artimui. Ir jis, aišku, kitados buvo jautrus, kai 
buvo mano amžiuje. O dabar, kas iš jo pasidarė? Nieko, be savo sese- 
rėčios, nemato; ji paglemžė visa, kas buvo jame žmoniška. Jo apsiblau- 
susios akys tada tik ir pagyvėja, kai pamato seserėčią... Tokia turtinga 
parapija, o jos parochus - biaurus šykštuolis. Ir dar kanauninkas, judex 
synodalis, illustrissimus dominus!! Pamanykit tik - pasitenkino palin- 
kėjimu laimingos kelionės ir tėvišku palaiminimu. Kas man iš to tavo 
palaiminimo? Pagaliau aš pats galiu persižegnoti, o nuo tavo peržegno- 
jimo man nei šilta, nei šalta, jo į kišenę neįsidėsi. 

Suvedęs trumpą sąskaitą su plungiškiu kanauninku, Lionginas dau- 
giaujo neminėjo - ir jis su savo seserėčia, ir jo klebonija, ir visa Plungės 
parapija čia pat tapo išbraukti iš atminties. Visas Liongino dėmesys nu- 
krypo į ateitį. 

- Iki Kantaučių ne taip jau toli, o laiko pakankamai. Pakeliui susto- 
sim Žlibinuose, Kantaučių filijoje. Įdomu, koks čia parochus. 

Po valandos kelionės pamatėm medinį bažnyčios bokštą, kyšantį 
pro medžių viršūnes. 

- Štai ir Žlibinai, - pasakė Lionginas. - XVIII-me šimtmetyje tą baž- 
nyčią pastatydino dvarininkas Šukšta, to Vladislovo Šukštos, kur dabar 
gyvena Pavyšny, ir kur anuomet mokytojavom, protėvis. Nususo Šukš- 
tai: kitados bažnyčias statė, - ir Kantaučių jų pastatydinta, - o dabar vos 
galus su galais suveda... Ten, matai, - parodė botkočiu, - šalia bažnyčios 
klebonija, kaip visur bažnytkaimiuose, geriausias pastatas. 

Įvažiavę į kiemą, pastatėm arklį netoli tvarto ir nuėjom prie gonkų. 
Niekur nė gyvos dvasios. Lionginas ėmė belstis į uždaras gonkų duris, 
pabandė atidaryti, bet veltui: jos buvo iš vidaus užsklęstos. 

-— Na, kas gi čia, - nekantravo brolis, žvalgydamasis po kiemą ir dar- 
žą už jo. Ten pamatė lysvėse šliaužiojančią moteriškę. Pakalbinta tuoj 
pakilo nuo žemės, patapšnojo sau per pilvą ir skvernus, pabučiavo bro- 
liui į ranką ir nuskubėjo prie namo užpakalinių durų. 

- Klebono nėra namie, — pasakė grįžęs, Lionginas, - išvažiavęs šįryt į 
Telšius... Čia jo šeimininkė; truputį neprigirdi, bet atrodo vaišinga boba: 
pakvietė į vidų... Ir dvasiškius gerbia: tuoj pabučiavo man į ranką. 


? sinodo teisėjas, šviesiausiasis ponas! (/ot.) (red. pastaba) 

Tuo tarpu „vaišinga boba“ kaip pasuko už namo, taip ir nesirodė 
daugiau. Aš nuėjau pas arklį, nuėmiau lanką, atpalaidavau nuo ienų ir 
pririšau prie vežimėlio, į kurį plungiškis bernas buvo įmetęs glėbį šieno. 
Kai sugrįžau prie gonkų, brolį radau tebestovint prie uždarų durų. 

- Arji užmigo, ar ką? - erzinosi Lionginas, - jau kiek laiko praėjo, o 
durų neatidaro. 

Pagaliau paslaptingo bobos pranykimo priežastis atsiskleidė: pro 
stiklines gonkų duris pamatėm nebe murziną ravėtoją su marga ske- 
petaite ant galvos, bet visai padoriai apsirengusią moteriškę: plaukai 
gražiai sušukuoti, ant pečių didelė šilkinė skara, nažutka ir sijonas išei- 
giniai, ir pati ji toli gražu nesena. 

- Prabočykit, sveteliai, - užgiedojo žemaitiškai, - kad taip užtrukau, 
mat, klebonėliui išvažiavus, paleidau Uršę į kaimą, mamunė jos sergan- 
ti: o daržai nelaukia, reikia ravėti, - kalbėjo ji, vesdama mus į kambarį. - 
Kun? - atsigręžė į mus, - pasigirdo, kad kun sakot... Nagi, žinot, kaip 
prie žemės: susipurvini necnatlyvai. Kolei nusiprausiau, apsišvarinau, 
ot ir prabėgo šmots laiko... Sėskit, sveteliai, pasėdėkit. Tuoj atnešiu troš- 
kuliui ir alkiui nutildyti. Kun? Pasigirdo, kad kun sakot... 

- Valgyti nenorim, - tarė Lionginas, kai moteriškė išėjo, - Plungėj 
sočiai papusryčiavom... Bet paragauti šio to reikia: kitaip ji gali įsižeisti, 
ir nerasim bendros kalbos. 

Netrukus, be kaimiškų užkandžių - kumpio, sūrio, rūkytos dešros, 
ant stalo atsirado ir butelis vyno. 

- Macnių trunkų klebonėlis neragauja, - pasakė gaspadinė, sėsdama 
priešais brolį ir pilstydama vyną į stiklines, - širdis būna dideliai nublo- 
gėjusi. Geria tik bažnytinį vyną. Ir aš įpratau: nemacnas ir malonus; tuoj 
pajunti, kaip po grobus čiurlena šiluma... Prašom, sveteliai, ragaukit į 
sveikatą. 

Vynas man pasirodė nors ir ne „macnas“, bet nemalonus, rūgštus, 
ir Lionginas jį gėrė nenoromis. Gėrė, matyti, tik todėl, kad norėjo rasti 
„bendrą kalbą“ su gaspadine. 

- Kada žadėjo grįžti klebonas? - paklausė. 

- Šįryt išvažiavo klebonėlis, šįryt, - nenugirdo gaspadinė. 

- Kada žadėjo grįžti? — pakėlė balsą Lionginas. 

- Sakėsi vėlai vakare grįšiąs, - atsakė ši, baigdama tuštinti savo sti- 
klinę. 

- Gaila, kad negalėsiu laukti, - rėkė Lionginas, - netrukus vyksim 
toliau... Taip, matyti, reikalo ir neatliksiu. 

- Gal man, kunigėli, pasakytum reikalą, aš jam perduosiu, - susido- 
mėjo moteriškė. 7 

- Pasakyti galiu, bet abejoju, ar kas iš to išeis... Vyskupo leidimu važi- 
nėju po Žemaitiją, rinkdamas aukas (tuos du žodžius ypač balsiai ištarė) 
bėdiniems klierikams šelpti. Buvau Plungėje, dabar vykstu į Kantau- 
čius, - įpylė vyno į gaspadinės stiklinę. 

- Vaje, vaje, - palingavo galvą bobelė, - gaila, kad nėr kunigėlio, 
šventam reikalui nepagailėtų, jis pas mane geras... 

Pamatęs, kad gaspadinė baigia tuštinti ir antrą stiklinę ir kad vyno 
veikimas atsispindi jos veide, Lionginas rėkė toliau: 

- Remti būsimuosius dievo tarnus yra šventa kunigų pareiga, jo- 
kia malonė. Bet jeigu šiaip žmogelis, ne kunigas, jeigu kokia geraširdė 
moterėlė nepašykštės pamačyti bėdiniems klierikams, tokios auka bus 
ypatingai Dievui maloni ir po smerčio bus užskaityta danguje. 

- Dievulėli mano! Tai gražią naujieną pasakei... Kaip gaila, kaip gai- 
la, - aimanavo bobelė, atrėmus į delną pasunkėjusią galvą, - kad neat- 
važiavai seredos rytą... Mat tą dieną popiet atsibaldė čia toks vengras su 
kromu, parodė skarų - ir prastų, ir šilkinių, ir šiaip visokių baneliukų... 
Sugriešijau, neišturėjau: prisipirkau niekniekių, vos penkrublinė beli- 
ko... Taigi ir siūlyti sarmata. 

- Vargšelės našlės kapeika malonesnė Dievui už bagočiaus šimtą 
rublių, - įsmeigė brolis akis į bobelę, - vyskupas savo maldose paminės, 
o Viešpats danguje užskaitys. 

Gaspadinė griebė brolio ranką bučiuoti: 

- Dėkui, dėkui, kunigėli, kad nepazgordijai... Tuoj atnešiu. 

Jai išėjus, Lionginas išsitraukė skepetaitę ir nusišluostė veidą. 

— Pchuu!.. Net prakaitas išpylė. Nepratau taip balsiai rėkti. Ir tas 
vynas tik atrodo nemacnas, o šiaip veikia... 

Grįžo gaspadinė ir, vėl bučiuodama „kunigėlio“ ranką, padėjo ant 
stalo krašto auksinę penkrublinę. Lionginas įsidėjo pinigą į kišenę, at- 
sistojo ir plačiu mostu, iškilmingai peržegnojo bobą, tardamas palaimi- 
nimo formulę: 

- Benedico te in nomine Patris!... 

Potam ištraukė iš kišenės užrašų knygutę ir pieštuką. 

- Vardas ir pavardė? - rimtai pažiūrėjo į gaspadinę. 

— Morta Pupeikaitė, - atsakė ši, sudėjus rankas ant pilvo ir perkrei- 
pus galvą į dešinę. 

— Mor-ta Pu-pei-kai-tė, — kartojo Lionginas, įrašydamas pavardę: — 
pen-ki rub-liai. - Na, geroji Morta, ilgiau negaišinsim tamstos, daržai 
nelaukia... Tiesa, kas klebonauja Kantaučiuose? 


'  Laiminu tave Tėvo vardu... (Iot.) 

-Ugi prabaščėlis Liaugaudas... Jau kelinti metai... Sešuo gaspadinau- 
ja, panelė Rozalija išdžiūvėlė: balta, balta kaip popierius... Prabaščėlis 
nesveikas, jį gyvą ėda aksima (egzema): rankų ir kojų pirštai vos laikosi, 
jeigu nebūtų apraišioti, pritvirtinti, veikiai nubyrėtų. Kai čia per atlai- 
dus nakvojo, kertėse buvo primėtyta pūliuotų skarmalų, visas pakajus 
(kambarys) smirdėjo tartum nabašninkas, o ne gyvas žmogus būtų nak- 
vojęs - papasakojo gaspadinė daugiau, negu Lionginas teiravosi. 


- Kažin ar verta lankytis pas tą ligonį, - suabejojo brolis, kai išvažia- 
vom iš Žlibinų, - galima kokia biauria liga užsikrėsti. 

- Girdėjau, kad egzema neužkrečiama, - atsiliepiau. 

- Gerai, jeigu egzema. Ir aš žinau, kad ji neužkrečiama. Bet gal tas 
klebonas serga, gink Dieve, raupsais? - žvilgterėjo į mane Lionginas. - 
Kas čia, tame užkampyje, turi supratimą apie raupsus ir tikrai gali at- 
skirti egzemą nuo raupsų? 

- Iš kur čia Žemaitijoje raupsai? Tai šiltųjų kraštų liga, - bandžiau 
išblaškyti brolio susirūpinimą, prisiminęs aštuntoje klasėje skaitytą 
prancūzišką novelę „Le lėpreux de la citė d'/Aoste“ („Raupsuotasis iš 
Aostos miesto“). Mokytojas Andersenas tada mums sakė, kad šiaurės 
kraštuose šita liga neplinta. 

Lionginas, tartum nenugirdęs, kalbėjo: 

- Neatėjo man į galvą paklausti Pupeikaitės, kaip ta panelė Roza- 
lija šneka - lenkiškai ar žemaitiškai? Jei ji lenkuojanti, o aš prabilsiu 
žemaitiškai, palaikys mane litvomanu, ir galiu daug nustoti jos akyse: 
sunkiau bus rasti bendrą kalbą. Jei ji pati litvomanka, o aš atsiliepsiu 
lenkiškai, kas tada? - susimąstė Lionginas. Paskui, tvojęs aptingusiam 
bėrukui, samprotavo toliau: - Atrodo, jog daugiau šansų už tai, kad 
Rozalija šneka lenkiškai: primo!, Morta pavadino ją panele, o ne tiesiog 
Rozalija; secundo?, „balta išdžiūvėlė“, kaip išsireiškė Morta, sužadina 
laibos lenkės vaizdą, o ne kokios storos žemaitiškos bobos kaip ta pati 
Morta; tertio?, „jau kelinti metai“ (Pupeikaitės žodžiai) gyvena ji Kan- 
taučiuose su savo broliu klebonu. Tuo tarpu litvomanija visai neseniai 
ėmė plisti po Žemaitiją, ir net plungiškis parochus, nepaisydamas savo 
seserėčios įvestos mados, mieliau kalbasi lenkiškai negu žemaitiškai; 
guarto*... Ką aš čia kvaršinu sau galvą tokiais niekais, - nusispjovė Lion- 
ginas, - kalbėsiu lenkiškai, ir tiek. 


pirma (Iot.). 
antra (Iot.). 
trečia (Iot.). 
ketvirta (Iot.). 

Nuo Žlibinų iki Kantaučių tik keli varstai. Ir neapsižiūrėjom, kaip 
privažiavom seną medinę bažnyčią, arti kurios ant kalnelio spoksojo 
naujas medinis pastatas: jis ryškiai skyrėsi nuo kitų namelių ir apipu- 
vusių bakūžių. Nė kiek neabejodamas, kad tas naujas namas yra vietos 
parocho rezidencija, Lionginas įsuko bėruką į nedidelį kiemą ir sustojo 
patvory. 

- Pasėdėk vežime, aš eisiu išžvalgyti situaciją, - perdavė man vade- 
lės ir botagą. 

Buvo pats priešpietis. Kieme tik prie namo augo išsišakojęs klevas, 
bet pavažiuoti į vienintelę paunksmę nedrįsau, laukiau įvykių. Pama- 
čiau brolį praėjus pro gonkų atdaras duris ir pranykus viduje. Po kiek 
laiko iš namo išbėgo vienplaukė basa merga ir atskubėjus pas mane 
prabilo lenkiškai: 

- Panienka prosi do pokoju!. 

„Neapsiriko Lioginas, - pagalvojau, — čia ir tarnaitės kalba lenkiš- 
kai“. Išlipęs iš vežimėlio, padaviau vadeles mergai. Kambaryje brolis 
pristatė mane kaip Peterburgo universiteto studentą nebejaunai išdžiū- 
vusiai moteriškei. Jos baltas kaip sniegas, pailgas veidas sudarė didelį 
kontrastą su tamsiais plaukais ir visiškai juodais rūbais; tame juodume 
ryškėjo po kaklu baltas kaulinis kryžiukas. Lenkiškai pana Rozalija kal- 
bėjo žemaičiuodama, labai pratęsdama balsius, beveik giedojo. 

- Buvom ir Rygoj, ir net Prūsuose, pas Karaliaučiaus profesorių, - 
tęsė ji pertrauktą kalbą, - visi daktarai, kaip susitarę, sako, kad praeis, 
kad čia tik nervai, nieko pavojingo. O tuo tarpu jau penkiolika metų 
trunka ta nelaboji egzema - buvau visai jaunutė, kai ji prasidėjo, ir ne 
tik nepagyja, bet kasmet labiau plečiasi. Kol tepu votis, rodos, nieko, 
eina geryn. Vos tik nustoju tepus, tuoj žaizdos atsiveria, ir net gretimos 
vietos ima pūliuoti, - liūdnai žiūrėdama į brolį, kalbėjo moteriškė. 

Liongino veide stebėjau didelės užuojautos išraišką. Jo įsmeigtose į 
Rozaliją akyse pamačiau net ašaras blizgant. 

- Dieve visagalis, - atsiliepė jis, glostydamas jos ant kelių gulinčią 
išdžiūvusią ranką, - tokia jauna, graži moteris, ir štai - tūpčiok visą 
gyvenimą aplink ligonį. 

Kad Rozalija būtų graži, nepasakyčiau: ištįsęs veidas atrodė bemaž 
dukart ilgesnis negu platesnis; lūpos, tiesa, gražiai nubrėžtos, bet kaž- 
kokios pilkšvos, be kraujo lašo. Po plačiu smakru raukšlėjosi ilgas ir 
plonas kaklas. Tik juodos didelės akys gyvino sustingusį, tartum iš bal- 
to marmuro išskaptuotą veidą: bet tų gražių akių išraiška buvo perdėm 


* Panelė prašo į kambarį (lenk.). 

liūdna. Taip liūdnai žiūrint galima kartais matyti karves, kai melžiamos 
pasuka galvą į praeinantį žmogų. 

- Dėkui už gerą žodį, - tyliai pasakė Rozalija, ir jos lūpas iškraipė 
kažkas panašaus į vos pastebimą šypsnį. - Tuoj bus pietūs... Eisiu pa- 
žadinti brolį, jam daktarai liepė numigti valandėlę priešpiet, nervams 
esą sveika. 

- Atrodo, kad ir čia kaip Plungėje tik be reikalo laiką gaišinam, - pa- 
sakė Lionginas, kai Rozalija užsitrenkė duris. Užuojautos išraiška jo vei- 
de užleido vietą neramiam susimąstymui, beveik susierzinimui. - Kle- 
bonas, kaip atrodo, visus pinigus sukiša daktarams ir aptiekoriams... 

Po valandėlės atėjo Rozalija ir pakvietė pietų. Valgomajame pama- 
tėm stovint prie stalo vidutinio amžiaus stambų kunigą; pasveikino 
mus galvos linktelėjimu, atsisėdo į kėdę ir dešine su apraišiotais pirš- 
tais griebė šaukštą, kairę ranką pirma laikė už nugaros, dabar pakišo po 
stalu. Lionginas pradėjo pasakoti, kaip mes čia atsidūrėm, šį kartą ne- 
sigriebdamas įprasto: „Negalėjau susilaikyti nepareiškęs pagarbos...“ 
Išgirdęs, kad vykstam į Gaižupį, klebonas tarė: 

— Padarėt nereikalingą kelionę. Ne pro Kantaučius reikia važiuo- 
ti į Gaižupį, o tiesiai iš Plungės. Jau keletą metų, kaip kurija išbraukė 
Gaižupį iš Kantaučių parapijos ir priskyrė prie Plungės... Atitaisė nesą- 
monę: iš Gaižupio žymiai arčiau į Plungę negu į Kantaučius, - irzliai, 
nežiūrėdamas į mus, bambėjo ligonis. 

- To nežinojau, - nustebo Lionginas. - Atsiprašau, gerbiamas klebo- 
ne, ar tamstai teko būti Gaižupyje? 

- Kol buvo mano parapijoje, lankiaus kalėdodamas... Ta senė, kur 
minėjai, kad pirko ūkį, jau mirus. Dabar šeimininkauja jos tolimi gimi- 
nės. 

- Kažin ar apsimoka ten važiuoti, - paabejojo brolis, - nauji šeimi- 
ninkai gali nežinoti visos pirkimo istorijos. 

- Arjie žino, ar nežino, — važiuoti nėra reikalo, - trumpai atrėžė kle- 
bonas, nė karto nepakėlęs akių nuo lėkštės. - Ūkio neatgausit... Ir pinigų 
neturit, — pridėjo pagalvojęs. 

- Skurstam, tai tiesa... Bet... 

- Skurstu ir aš, - pertraukė brolį klebonas, - pastačiau naują klebo- 
niją... O kiek pinigų suėdė daktarai ir vaistai? 

- Kąjau ir sakyti, - atsiliepė Rozalija, - dvi tokias klebonijas galima 
būtų pastatyti. 

Tarnaitė atnešė antrą davinį. Rozalija pripjaustė mėsos į lėkštę, įdėjo 
košės ir pakišo klebonui. Tas ėmė valgyti dešine ranka, kairę vis lai- 
kydamas po stalu. Pabaigęs valgyti, atsistojo, linkterėjo mums ir išėjo. 

Pamačiau, kad jo kairė buvo subandažuota į vieną gniūžį, ir pirštų visai 
nesimatė. 

- Kaip toli iš čia į Varnius? - paklausė Lionginas Rozalijos, kai po 
pietų grįžom į tą kambarį, kur buvom buvę. 

- Beveik tiek pat kiek į Plungę, — atsakė ši, - tik nuo Žarėnų kelias 
geresnis; iki Žarėnų ne koks: toks kaip iš Plungės į Kantaučius. 

- Varniuose dvi bažnyčios ir du klebonai. Ar tamsta, panele Rozalija, 
neteko kartais girdėti, kokie ten klebonai? Kokios jų gaspadinės? - pa- 
siteiravo Lionginas. 

- Varniuose gal porą kartų tesu buvusi. Šiaip su reikalais ar apsipirk- 
ti važiuojam į Telšius: ir arčiau, ir miestas didesnis... Varniškių klebonų 
nepažįstu, nepažįstu irjų gaspadinių... Ir nesu girdėjusi nieko apie jas, - 
liūdnai pagiedojo Rozalija. 

- Tamstai, panele, gali būti neaišku, kodėl klausinėju apie gaspadi- 
nes, - pasakė Lionginas, pamatęs, kad Rozalijos veide greta liūdesio 
reiškiasi ir nustebimas. - Pasakysiu visą teisybę ir esu tikras, kad tams- 
ta, tiek iškentėjusi ir paaukojusi savo gyvenimą kilniam tikslui, teisingai 
mane suprasi ir atjausi. Važiuoju per Žemaitiją ne tiek giminių aplanky- 
mo tikslais kiek kvestos reikalu: renku aukas šelpti neturtingiems klie- 
rikams, prie kurių ir save priskaitau. Yra visai logiška, kad būsimuosius 
Dievo tarnus, atseit klierikus, šelptų Dievo tarnai, atseit kunigai, ypač 
klebonai. Toliau. Ne paslaptis, kad klebonams turi daug įtakos jų gaspa- 
dinės, kokios jos bebūtų. Išeina, kad nuo gaspadinių žymia dalimi pri- 
klauso ir aukos dydis. Pasitaiko gaspadinių labai šykščių, kietaširdžių, 
irį tas klebonijas, kur tokios gaspadinauja, važiuoti neapsimoka (mano, 
žinoma, reikalu). Bet, laimei, daugumas gaspadinių yra moterys dievo- 
baimingos, gailestingos, užjaučiančios būsimuosius Dievo tarnus. 

Rozalijos veidas dar labiau ištįso. Bet brolis nenusiminė ir kalbėjo 
toliau: 

- Panele Rozalija, tik tausodamas tamstos kuklumą, nekartosiu 
visų tų pagyrimo ir pagarbos žodžių, kuriuos girdėjau Žlibinuose; 
pagal tuos žodžius tamsta pralenki visas kitas gailestingas moteris 
šiame užkampyje, ir leisk tamsta man asmeniškai išreikšti užtarnautą 
pagarbą, - griebė jos ranką, apsimesdamas norįs pabučiuoti. 

Rozalija patraukė ranką, labai sumišo, balta kakta aprasojo vos pas- 
tebimais prakaito lašeliais. Buvo aiškiai matyti, kad prie tokių žodžių 
jį nėra pratusi, o pasikėsinimas pabučiuoti ranką bene bus pirmas ir 
paskutinis jos gyvenime. 

-— Aš tuoj grįšiu, - tyliai tarė ji, eidama iš kambario, - pakalbėsiu su 
broliu. 

- Nieko gero nesitikiu iš to jos pasikalbėjimo su egzematiku, - žvilg- 
terėjo brolis į mane. - Pastebėjai, kaip šiurkščiai pasakė „skurstu ir aš“, 
tartum norėjo pasakyti „nieko negausi“. Na, tiek to... Taip Gaižupio ir 
nematysim; o pats labiausiai dėl to Gaižupio išsirengei su manim. Ta- 
čiau po to, ką čia girdėjom apie tą ūkį ir jo dabartinius šeimininkus, 
nematau prasmės vykti ten, juoba kad reikėtų grįžti atgal į Žlibinus ir 
iš ten šunkeliais trankytis po nežinomas vietas... Važiuosim į Varnius; 
iš ten netoli Pabiržulis, kur gyvena senelio giminaitis Platakis. Atsimeni 
Dzidorių? Su tuo Dzidoriu Platakiu ir Antanu Bamblausku kartu mo- 
kėmės silabizuoti lenkiškai... Įdomu pamatyti, kaip tas Dzidorius dabar 
atrodo. Senelis minėjo, kad mokosi Palangos progimnazijoje. 

Ilgai dar kalbėjo Lionginas, prisimindamas mūsų išdykavimus su 
Platakiu ir Bamblausku, kvaišinantį nuobodžiavimą silabizuojant iš 
apiplyšusio lenkiško elementoriaus ir motinos rykštes, kurių neteko 
ragauti nei Platakiui, nei Bamblauskui... 

Rozalija vis dar nesirodė. 

- Užmigo ji ten ar ką? - tarė brolis. - Pats laikas važiuoti, jei iki va- 
karo norim pasiekti Varnius. 

Galų gale į kambarį nedrąsiai įėjo Rozalija. Jos liūdnos akys buvo 
paraudonavusios, lūpų galiukai nusvirę. 

- Brolis atsisakė, - tarė ji Lionginui, - negalėjau perkalbėti. Tik liepė 
įdėti į vežimuką maišelį avižų arkliui. Bet aš nuo savęs... prašau, - sumi- 
šus kalbėjo, - neatsisakyk, mielas kunigėli, priimti mano kuklią auką, - 
išvyniojo iš skurliuko sidabrinį rublį, - daugiau neturiu. 

— Tegu Viešpats Dievas atlygina jums už gerą širdį, - padėkojo šis, 
įleisdamas pinigą į užpakalinę sutanos kišenę. - Tikėk manim, panele, 
kad atsiminimas apie tamstą bus man visuomet malonus, ir kai tapsiu 
kunigu, dešimteriopai atsilyginsiu... Dabar jau važiuosim. Prašau padė- 
koti klebonui už... avižas, - ironiškai šyptelėjo. 

Privažiavę Žarėnus ir persikėlę per siaurutę Miniją, įsukom į vieške- 
lį, einantį per Alsėdžius ir Lieplaukę iš Žemaičių Kalvarijos į Varnius. 
Kelias dabar buvo geras, bėrukas pradėjo bėgti smagiau, ir Liongino 
ūpas pasitaisė. Iki šiol visą laiką tylėjęs, ėmė pasakoti apie Senus ir Nau- 
jus Varnius, apie jų bažnyčias, kurių vieną, mūrinę, pastatydino Vytau- 
tas Didysis 1421 metais, o antrą, medinę, tas pats kunigaikštis įkūrė dar 
anksčiau, 1416 metais, taigi ir miestelio dalis su medine bažnyčia va- 
dinama Senaisiais Varniais. Nors Lionginas teiravosi pas Rozaliją apie 
Vamių klebonus, bet, pasirodo, pats puikiai žinojo, kas jie per vieni. 
Ypač daug pripasakojo apie medinės bažnyčios parochą kunigą Karolį 
Jaugelį, pavadinęs jį lenkiškai „Jawgiel“; su juo buvęs susipažinęs Kau- 

ne ir gavęs pakvietimą apsilankyti. Ir apie jo gaspadinę turėjo žinių, - 
kad esanti nebejauna, negraži, bet geros širdies moteriškė. Nenuostabu 
todėl, kad, įvažiavęs į Varnius, pasuko bėruką prie medinės bažnyčios. 
Klebonijos kiemo vartus radom uždarytus. Palikęs mane vežime, pro 
vartelius nuėjo į kiemą ir pakalbino kažkokią storą bobą, su naščiais 
ant pečių ėjusią prie šulinio netoli vartų. Boba kažką pasakė, Lionginas 
apsisuko vietoje ir grįžo. 

- Jaugelis su gaspadine išvažiavęs į Telšius, į atlaidus, gal ten ir nak- 
vosiąs, - pasakė, lipdamas į vežimą. - Teks rytoj ar poryt apsilankyti... 
Važiuokim į Naujus Varnius. 

Bet ir antroje klebonijoje neilgai teužtruko Lionginas. Čia jis susidū- 
rė su konkurentu, seminarijos draugu, tokiu pat ubagaujančiu klieriku 
kaip ir pats; pastebėjo prie tvarto ir vežimėlį, kuriuo anas atvažiavęs. 

-Irkojis čia atsibaldė? Koks nelabasis jį atnešė? - kalbėjo susierzinęs 
Lionginas, kai važiavom per miestelį, - ir dar kaip tik tuo pačiu metu, 
kada ir man prireikė. Pasisveikinau ir... sudie! Klebonas kvietė pasilikti 
vakarienei, bet pasakiau, kad dar su šviesa turiu pasiekti Pabiržulį... Į 
mano nužiūrėtą lizdą atsitūpė kitas paukštelis. Bet... bala jo, tegu pasi- 
naudoja, nepavydžiu... 

Pabiržuly dar nebuvom buvę, nei aš, nei brolis; tik iš senelio girdė- 
jom, kad Platakis gyvenąs pasiturinčiai, valdąs šešiasdešimt dešimtinių 
žemės, įskaitant pievas ir pelkes prie ežero; labai pralobstąs iš žuvininka- 
vimo. Sužinoję iš praeivių kelią, po valandos atvykom prie pat Biržulio 
ežero. Čia ant kalvos, į dešinę nuo kelio, pamatėm didoką medinį namą su 
šiaudiniu stogu ir stiklinėmis gonkomis. Namo sienos iš stambių apvalių 
rąstų pajuodavo nuo senatvės, o šiaudai ant stogo apsitraukė žalsvomis 
samanomis. Daugiau prie ežero namų nesimatė, taigi nutarėm, kad čia 
Platakio buveinė. Lionginas įsuko į kiemą, kurio vidury, arčiau prie namo, 
stovėjo aukštas medinis kryžius. Į dešinę nuo kryžiaus - žemas, gontais 
dengtas svirnas su prie jo pristatytais kažkokiais sandėliais. Pakalnėje, 
priešais namą, nauji tvartai, nauja daržinė su jauja užpakaly. Visa sodyba 
aptverta žagarine žemaitiška tvora (su skersai suguldytais žagarais). 

Atidarytose svirno duryse stovėjo smulkutė išdžiūvusi moterėlė su 
marga skepetaite ant galvos. Jos ilgas, iki kelių, milinis burnusiukas 
buvo aklai užsagstytas; iš po plataus iki žemės sijono matėsi smailūs 
juodų čeverykų galiukai. Dėl labai siaurų pečių, pridengtų nuo galvos 
nusvirusiais skepetaitės šonais, visa jos figūrėlė panašėjo į piramidę, 
įrašytą durų kvadrate. Išblyškusiame pailgame veidelyje kyšojo smaili 
nosikė su labai arti prie jos sustatytomis mėlynomis akutėmis, kurias 
supo platūs šviesiai raudoni skrituliai. „Trachoma“, - dingtelėjo man. 


479 


- Tegul bus pagarbintas... - pasveikino Lionginas; dar nelipdamas 
iš vežimo. 

- Ant amžių amžinųjų, - plonučiu balsu atsakė moterėlė, nejudė- 
dama iš vietos ir rankutes laikydama sudėjus piramidės vidury - toje 
vietoje, kur pas kitas moteris yra į priekį išsikišęs pilvas. 

- Čia Platakio troba? 

- Platakio, - pakėlė ji vieną rankutę ir skepetaitės galu nutrynė iš 
raudonos akies išriedėjusią ašarą. 

- O tamsta bene Platakienė? - išlipo iš vežimo ir ėjo prie svirno Lion- 
ginas. 

- Ta pati, - antra rankute nusišluostė antrą ašarą Platakienė; be jokio 
perstojo šluostėsi ji riedančias ašaras, laiks nuo laiko ta pačia skepetaite 
patrindama tai vieną, tai antrą akį. 

- Tai jūsų Dzidoriuks mokėsi pas mūsų motiną Janapolėje, - priminė 
Lionginas. 

Ar moterėlė neišgirdo, ar nesuprato, bet prabilo keistai: 

- Dzidoriuks su Platakiu dar ežere. Netrukus turi grįžti. 

Tai tarus, pasisuko kaip ant spyruoklių ir pranyko svirno gilumoj. 
Lionginas grįžo prie vežimo, kur ir aš stovėjau. 

— Kažkokia beprotė, - pusbalsiu tarė, nepatenkintas, kad moterėlė 
taip nemandagiai pasielgė su „duchauna asaba“. 

Į kiemą įvažiavo didžiulis vežimas su šienu, ir tuo pat metu iš trobos 
išbėgo aukšta, kūninga merga; tartum mūs nepastebėjus, pakėlė galvą 
į viršų ir sušuko: 

- Ar jau paskutinis? 

-Je, - atsakė jaunas bernas, kurio kartį apžergusios basos kojos ky- 
šojo iš šieno pačiame vežimo viršuje, ir pasuko arklius prie daržinės 
pakalnėje. 

- Ar tik nepaklydot? — niūriai pažiūrėjus, kreipėsi į mus merga. — 
Svečių nelaukiam. 

- Mes Platakio giminės, - rimtai pažiūrėjo į ją Lionginas. 

- Apie tokius negirdėjau... Ką gi? Kad sakotės giminės, eikit į trobą, 
tuoj grįš šeimininkas. 

Tai sakydama, paėmė bėruką už apynasrio ir ėmė vestis į pakalnę. 
Bėrukas supurškė, užsigeidė sukti prie ano vežimo su šienu; žemyn 
riedėdami ratai daužė jam kulnis. 

- Tprr... nelabasis! — riktelėjo merga ir savo dešine taip stipriai nu- 
stūmė pavargusį kuiną, jog ir jis, ir vežimas bematant atsidūrė per visą 
žingsnį nuo jos. - Jonai - kreipėsi į jau nuo šieno nulipusį berną, - imk 
arklį, šieną paskui iškrausi. 


Mes vis dar stovėjom vietoje. Iš pakalnės grįžo merga. 

- Prašom į vidų, - kiek švelnesniu balsu prabilo, pirma eidama į 
trobą. Iš priemenės atidarė į kairę siauras duris, pro kurias vos vos pra- 
lindo jos platūs pečiai ir dar platesnis užpakalis. Lauke jau brėško, viduj 
buvo visai tamsu. 

- Tuoj užžibinsiu žiburį, - nuėjo į gretimą kamarą, kur buvo girdėti 
klykiant kūdikį. 

Netrukus atnešė molinę lėkštutę su dugne papiltu aliejum; lėkštutėje 
plūduriavo degantis virvutės galas. 

- Kieno ten vaikas cypia? - paklausė Lionginas. 

- Mano, - tyliai atsakė moteriškė, ir nors šviesa buvo menka, galima 
buvo įžiūrėti, kaip nušvito jos veidas, skruostai paraudonavo. 

- Kokio amžiaus? - teiravosi Lionginas, staiga susidomėjęs vaiku. 

- Aštuntą mėnesį baigia, - pasididžiavo motina. 

- Jau pakrikštytas? 

-Darne. 

— Kokį vardą jam parinksi? 

- Jau pasirinkau... Petriuku vadinam. 

- Gražus vardas, - pagyrė Lionginas, - šventas Petras - katalikų baž- 
nyčios tėvas. 

Tai sakydamas, išsitraukė iš užpakalinės kišenės storą voką su pa- 
veiksliukais, pasikniso jame ir vieną lapelį parodė mergai. 

- Čia švento Petro atvaizdas. Nors vaikas dar nepakrikštytas, bet šia 
proga iš anksto dovanoju švento Petro, jo patrono, paveikslą... O tėvo 
vardas? 

- Morta. 

- Turiu čia ir šventos Mortos abrozėlį... Še, įsidėk į maldaknygę, — 
atkišo jai du paveiksliukus. 

- Kad neturiu maldaknygės, - sumišo Morta. 

- Kodėl? - pakėlė balsą Lionginas. 

- Ant knygos nemokyta... - pašnabždėjo ši susigėdinus. 

Lionginui jos sumišimas patiko: pasijuto įveikęs šitą neseniai dar 
tokią šiurkščią moterį ir, pasiryžęs, matyti, visiškai ją pribaigti, tyliai 
paklausė: 

- Kas Petriuko tėvas? 

Morta nuleido akis, dar labiau paraudonavo ir vos girdimai pa- 
šnabždėjo: 

- Šeimininkas... 

Lionginas sutraukė antakius ir kurį laiką tylėjo. Paskui giliai atsidu- 
so, pakėlė akis į viršų ir tarė: 

- Viešpatie, atleisk šitai jaunai motinai, kaip ir aš jai atleidžiu. 

Mortos veidas nušvito. Pasilenkė pabučiuoti „kunigėlio“ ranką, ku- 
rią šelmis mielai jai pakišo. Ė 

- Na, dabar, Morta, parodyk savo Petriuką, - tarė Lionginas. 

Ši nuskubėjo į gretimą kamarą, ilgokai užtruko. 

- Geras paukštis tas Platakis, - susimąstė Lionginas, žiūrėdamas į 
vos mirguliuojantį knatgalį. - Pamanykit tik: prie gyvos žmonos įsitaisė 
sau antrą... Kai išgirdau cypiant vaiką, šovė man į galvą, ar tik nebus 
čia jo darbeliai; o prisiminęs Mortos pavartotą pluralis! „svečių nelau- 
kiam“ arba „Petriuku vadinam“, įsitikinau, jog ji čia tikroji šeimininkė, 
o vaikas - Platakio... 

Pagaliau vaiku nešina atėjo Morta. 

- Sėskis, Morta, čia ant suolo prie mūsų ir rodyk savo pirmagi- 
mį, - pakvietė brolis, slinkdamas arčiau prie manęs, - juk spėjau? 
Pirmagimis? 

- Taip, - prašnabždėjo Morta, sėsdama greta Liongino. 

- O, koks dručkis, - pačiupinėjo vaiko šonus brolis, - ir koks veidelis 
gražus... Bet akys, akys!.. Ne, iš tikrųjų, tokių protingų akių pas vaiką 
man dar neteko matyti. O kas yra akys, Morta, ar žinai? Akys yra dūšios 
vartai; jei akys gražios, ir dūšia graži. Tiesa, jis dar nekrikštytas, tai ir 
dūšios neturi; bet kažkas panašaus į dūšią jau dabar matyti... Žiūrėk, 
žiūrėk, Morta, kaip jo akutės blizga liūdnai, tartum prašosi „greičiau 
mane pakrikštykit“; ir kai jį pakrikštysi, dešimteriopai pagražės. U, u, 
koks riebulis, - švelniai pagnaibė jo skruostelius Lionginas, - kai išaugsi 
didelis, gal ir kunigu būsi... Ar nori būti kunigu, Petriuk? Sugriešysi, 
Morta, jei to vaiko nemokysi, — rimtai pažiūrėjo į motiną, — su tokiom 
akim gali ir vyskupu tapti... 

Pasilenkęs pro brolio petį, stebėjau vaiką ir aš, bet nieko ypatingo jo 
riebiame veidelyje nemokėjau įžiūrėti. Taip išgirtos Petriuko akys pasi- 
rodė man bereikšmės, tiesiog idiotiškos, ir jų pagyrimą reikėtų nukreip- 
ti į Mortą; jos didelės pilksvos akys, dabar žėrinčios džiaugsmu, tikrai 
buvo gražios, įdvasino visą jos stambų, bet taisyklingų bruožų veidą. 
Gal ir Lionginas gyrė vaiko akis Mortos akių įtakoje. Staiga Petriuko 
veidelis susiraukė, jis išsižiojo ir ėmė klykti. 

- Onute, - pašaukė Morta auklę, - paimk vaiką ir paveizėk, ar nešla- 
pias. Aš eisiu žiūrėti vakarienės. 

Mortai pakilus nuo suolo, sugirgždėjo priemenės durys, ir į trobą 
po kitks kito įėjo du augaloti vyrai — abu basi, su iki kelių užraitytomis 


daugiskaita (Iot.). 


drobinėmis kelnėmis, — tokie aukšti, ypač pirmas, kad jų galvos siekė 
lubų. Prie menkos šviesos veidų palubėje negalima buvo gerai įžiūrėti. 
Pirmasis, stambesnis ir vyresnis, žvilgterėjo į Mortą: 

— Svečių turi? 

Tai nesuskubus atsakyti, nuo suolo pakilo Lionginas. 

- Mes - Jūzapo Dumbrauskio iš Luokės anūkai... O tamsta, spėju, 
Pranciškus Platakis, mūsų senelio giminaitis? 

-Je, - nepajudėjo iš vietos milžinas, - bene janapoliškiai? 

- Dabar kurtuvėniškiai, - jam į toną atsakė Lionginas. 

- Girdėjau ir aš, kad išsikraustėt iš Janapolės... Prašom sėstis, aš 
tuoj... — tarė, atsisukdamas ir stumdamas savo palydovą atgal į prieme- 
nę. - Morta, - šūktelėjo duryse, - atnešk lempą. 

Ši spruko į kamarą, kur auklė buvo nusinešus vaiką. 

- Tas antras, matyti Dzidoriuks, — pastebėjau, kai likom vieni, - tai 
išaugo!.. Niekuomet nepažinčiau. Turbūt jau seniai baigė Palangos pro- 
gimnaziją. 

- Mane kitkas domina, - pasakė Lionginas. - Kas per žmogus tas Pla- 
takis? Ar jam turi įtakos Morta? Ši, atrodo, palanki man, ir jei jos žodis 
ką nors sveria pas Platakį, ne su tuščiomis rankomis iš čia išvažiuosiu... 
Graži moteris... Ir dar jauna, gal apie trisdešimt metų teturi, ne daugiau. 
Pastebėjai jos akis? 

- Gražios, nėr ko sakyti... Bet kam taip labai išgyrei vaiko akis? Nie- 
kojose ypatingo... 

—- Modus exitu comprobatur', — nusišypsojo Lionginas, - matei, kaip 
tirpo Morta, klausydama mano pagyrimų vaikui? Ar ji taip būtų nusi- 
teikusi, jei pasakyčiau: „Kokios Petriuko akys kvailos“. 

Morta įnešė uždegtą žibalinę lempą ir pastatė stalo viduryje. 

- Tuoj, kunigėli, paruošiu užkąsti, — tarė užpūsdama knatgalį lėkš- 
tutėje. 

Jai išėjus į priemenę, duryse pasirodė Platakis, jau atraitytomis kelnė- 
misirį dideles klumpes sukištomis kojomis; jį lydėjo Dzidoriuks. Po trobą 
pasklido žuvų ir ajerų kvapas. Platakis ištiesė mums leteną - tokią didelę 
ir mėsingą, kad joje visai pranyko Liongino dešinė, paskui pranyko ir ma- 
no: abi mūsų rankos, kartu sudėtos, lengvai toje letenoje tilptų. Pasisvei- 
kino ir Dzidoriuks. Platakis patraukė nuo sienos suolą, atsisėdo priešais 
mus; suolas trakštelėjo. Stambus Platakio veidas buvo dviejų spalvų; nuo 
akių į viršų — baltutėlė kakta su nusvirusiais ant jos geltonais garbanotais 
plaukais, nuo akių į apačią — viskas tamsiai raudona: skruostai, didelė 


* prasmė: „Tikslas pateisina priemones“ (Iot.). 

nosis tarp jų, smakras ir pasmakrė. Raudonavo ir kaklas, ir krūtinė, ma- 
toma pro neužsegtus marškinius; veidas lygiai nuskustas - nei ūsų, nei 
barzdos; šviesiai mėlynos akys - ne tiek didelės kiek pailgos - derėjo ir su 
baltu veido viršum, ir su jo raudona apačia. Ramiai sėdėjo, tartum ilsėjosi 
po sunkaus darbo, ir tylėjo, įsmeigęs akis į Lionginą. Šis vis dar negalėjo 
ryžtis, kaip čia prabilti į neregėtą milžiną. Pagaliau paklausė: 

- Ar tamstai teko būti Janapolėje? 

- Ne. Platakienė ir nuvežė, ir atsivežė vaiką. 

Po pauzės Lionginas vėl prabilo: 

- Senelis sakė, kad mes giminės, bet neminėjo, kokia tarp mūsų gi- 
minystė. Gal tamsta pasakytum? 

- Mano ciocia buvo ištekėjus už Jūzapo. 

Kalba vėl nutrūko. Lionginas apsižvalgė, pamatė bestovintį už tėvo 
Dzidorių. 

- Ar Dzidoriuks seniai baigė mokslus? 

Platakis pakėlė galvą į užpakaly stovintį sūnų. 

- Dzidor, kaip ten su tavo mokslu? Sakyk! 

-Šį pavasarį turėjau baigti ketvirtą klasę, bet... - bernas paraudonavo 
ir nuleido akis, - gavau „pereegzamenovką“ iš algebros, - tyliai baigė. 

- Kas antri metai gauna tas „pragzamenaukas“, - nepatenkintu bal- 
su bambėjo Platakis, - dabar jau ketvirtą kartą... Antai varniškio Vyliaus 
Kazimiers jau greit ir į kunigus išeis, o kartu su Dzidoriu pradėjo eiti 
klases Palangoj... 

- Ar aš kaltas, kad man sunkiai duodas matematika? - pakėlęs akis, 
balsiau prabilo Dzidoriuks. 

- Ar tik matematika nesiseka? - paklausė Lionginas. - O kaip kiti 
dalykai? 

- Kiti - gerai, - nušvito berno veidas. 

- Atnešk „vedamastį“, - liepė Platakis, - aš nesusivokiu, kas ten pri- 
rašyta. 

Po valandėlės Dzidoriuks atnešė mokyklos pažymėjimą ir padavė 
tėvui; šis atkišo Lionginui. 

- Tiesa, „pereegzamenovka“ tik iš algebros, - tarė brolis, žiūrėdamas 
įpopierį, bet... kiti dalykai gražiai atžymėti: iš vokiečių kalbos - keturi, 
iš prancūzų penketukas, iš lotynų - keturi, tik iš rusų ir geometrijos po 
trejetuką; dainavimas - keturi, gimnastika - keturi... Kad ne ta algebra, 
atestacija būtų visai padori, - grąžino pažymėjimą Platakiui. 

- Ta algebra man tikras peilis, beveik nieko nesuprantu, - skundėsi 
Dzidoriuks, padrąsintas geru Liongino atsiliepimu, - o jau netrukus 
egzaminai. 


- Rytoj rytą, prieš išvažiuodami, patikrinsim, ko ten nesupranti; gal 
ką padėsim, - ramino jį brolis. Paskum kreipėsi į Platakį: - Egzaminai 
iš keturių klasių yra labai sunkūs. Aš pats dukart juos laikiau Liepoju- 
je, o mokslui, rodos, esu gabus. Mat baigęs keturias gimnazijos klases 
gauna tam tikrų teisių: toks gali stoti į kunigų seminariją arba į vaistinę 
provizoriaus padėjėju, arba, biškį pasimokęs, tapti pradžios mokyklos 
mokytoju. Todėl nėra ko stebėtis, kad Dzidoriuks iš karto tos algebros 
neišlaikė ir turės dabar egzaminą pakartoti. Rytoj pamatysim, ko jis ne- 
supranta... Būtų blogai, jei ir antrą kartą neišlaikytų, nes trečius metus 
toje pačioje, ypač ketvirtoje, klasėje pasilikti jam neleis. 

Platakis padėjo savo leteną ant sutanos rankovės, ir brolio ranka iki 
pat alkūnės pranyko iš akių. 

- Nevažiuokit dar rytoj, pabūkit, - prašė Platakis, -išimsiu medaus... 
Paviešėkit! 

Pro pravertų durų plyšį seniai stebėjau kažką judant tamsioje prie- 
kutė išdžiūvėlė iš tolo apsuko ratą aplink savo milžiną vyrą ir priėjo 
prie Liongino. 

- Paviešėkit... Ir Dzidoriuką pamokykit, - sučypė ji, pasilenkdama 
pabučiuoti „kunigėlio“ ranką. 

- Ko čia trankais naktimis! - šūktelėjo Platakis. - Eik į svirną! 

- Einu, einu, nepyk, - žvilgterėjo savo traškanotomis akimis į vyrą 
ir tuoj išsinešdino. 

-Padla... - sumurmėjo Platakis; paskui įsakė sūnui: - Dzidor! užkišk 
sklendę iš vidaus. 

- Pasirodo, kad tamsta ne tik žuvininkyste, kaip sakė senelis, bet ir 
bitininkyste verties? — paklausė Lionginas. 

- Žuvininkyste tikrai verčiuos... Bet bites laikau tik namų reikalams: 
cukraus nereikia pirktis ir Dzidoro išlaikymą Palangoj medum apmo- 
ku. Nedaug avilių teturiu... kokį puskapį. 

- Kiek, kiek? - susidomėjo Lionginas. 

- Šiemet kopsiu medų iš dvidešimt devynių avilių; kitais metais pa- 
sitaiko kopti ir iš daugiau... 

Man tie skaičiai nieko nesakė, neturėjau supratimo apie bitininkystę, 
bet Lionginas buvo matomai nustebintas. 

- Tai tamsta dešimtimis pūdų skaičiuoji medaus derlių? - teiravosi 
brolis. 

-Nebeto, - ramiai atsakė Platakis. 

Į trobą įėjo Morta su balta staltiese rankoje. Iš paskos mergaitė nešė 
didelį medinį padėklą, kur buvo sudėti valgiai: puskepalis juodos duo- 
nos, rūkytos žuvys, dubenėlis su krienais. 

- Tuoj išvirs bulbės, ir žuvies pakepsiu, - tarė ji, tiesdama staltiesę ir 
dėdama valgius ant stalo, - prašom tuo tarpu ragauti rūkytos. 

- Rūkyta žuvis gera tada, kada ją suvilginsi, - nusišypsojo Platakis. — 
Morta, supranti? au 

- Tuoj, - tarė ši, bėgdama pro duris. 

Netrukus atnešė ąsotį ir keturis puodukus. Pilstydamas skystį, Pla- 
takis lėtai kalbėjo: 

- Valgant rūkytą žuvį, labai sčeiks užgerti obuolių Vyni: Niekas čia 
nemoka taip skaniai pagaminti vyną kaip Morta. Ji ir iš žuvies padaro 
bent dešimt patiekalų... Mat žvejo duktė, gimė ir užaugo prie Lūkšto 
ežero. 

- Irjos Petriukas gražus, - prie Platakio pagyrimų Lionginas pridėjo 
savo. 

— Morta! Jau parodei? - išplėtė akis Platakis. 

- Kad kunigėlis prašė... - paraudonavo Morta. 

— Na, dabar tu prašyk, kad svečiai ilgiau pas mus pabūtų. Jie mat 
nori rytoj išvažiuoti. 

Morta griebė bučiuoti Liongino rankas. 

- Mielai pabūtume, - pasakė šis, lūpomis paliesdamas pasilenkusios 
Mortos petį, — čia mums labai patinka, ir šiokie tokie giminės esam... 
Viena bėda, kad su reikalu važiuoju, ir čia užsukom ne ilgiau svečiuotis, 
tik šiaip apsilankyti, juoba kad nedaug teko iš kelio išsukti. 

- Reikalas nepabėgs, kunigėli, o šeimininkui ir man būtų labai malo- 
nu, jei pagyventumėt ilgiau, pirmą kartą atsilankę pas gimines, - prašė 
Morta, - nežinia, kada dar beapsilankysit. 

- Reikalas nepabėgs, tai tiesa, - sutiko brolis, - bet pasivėlinti galiu, ir 
tada gali susitrukdyti mano mokslas. Nuo jūsų kaip giminių neslėpsiu 
reikalo. Mat man baigti seminarijai trūksta šimto rublių, taigi važiuoju 
per pažįstamus, prašydamas paskolinti. Jau kelintą dieną keliauju, ir vis 
dar nieko nepešiau. Tiesa, visi, į ką kreipiaus, neatsisako paskolinti, tik 
vienas dabar namie pinigų neturįs, kitas žada paskolinti po mėnesio, 
trečias tik žiemą galėsiąs... O man reikia pinigų tuojau. Iš čia ketinu 
vykti į Užventį... 

- Šimtuką aš galiu paskolinti, — tyliai pasakė Platakis, nuleidęs gal- 
vą, - pinigai namie... Ir į Užventį nereikės važiuoti. 

- Tada reikalas susitvarkė, — ramiai tarė brolis. - Aš tamstai pasira- 
šysiu vekselį... 

- Vekselio nereikia, - pertraukė Platakis. - Jei atiduosi, ir be vekselio 
atiduosi... Jei nenorėsi ar negalėsi atiduoti, ir vekselis nemačys. 

— Malonu klausyti išmintingą kalbą, - pagyrė Platakį Lionginas. - Tik 

įspėju, kad grąžinsiu ne anksčiau kaip po poros metų. Mat kitą vasarą 
bus primicija, kuriai taip pat nemaža reikės išleisti pinigų, žinoma, pasi- 
skolintų, ir tas paskolas turėsiu grąžinti pirmaisiais kunigavimo metais, 
o antraisiais metais grąžinsiu tamstos šimtuką... ir su procentais. 

- Apie procentus nekalbėk, man jų nereikia, - burbtelėjo Platakis. 

- Prašom, sveteliai, ragauti, - kvietė Morta. - Dzidor, sėskis čia... 
Einu žuvies pakepti. 

Saldžiai rūgštus obuolių vynas tikrai buvo skanus, ir bematant išgė- 
riau visą puoduką. Gėrė ir Lionginas nesiraukydamas kaip pas Pupei- 
kaitę Žlibinuose. Platakis su sūnum (matyti, išalkę) rankomis draskė 
rūkytą žuvį ir kišosi į burnas, retkarčiais užkąsdami duona; ašakas dėjo 
ant padėklo krašto, vyno negėrė. 

- Paragaukit žuvies, - ranka pastūmė Platakis vieną žuvį broliui. 

- Palauksiu keptos, - atsakė šis, žvalgydamasis po stalą peilio ar 
šakutės. 

Žuvį be šakutės valgydavau mažas būdamas; ir dabar, žinoma, bū- 
čiau pasekęs Platakiais, jeigu būčiau labai alkanas. Bet Kantaučiuose 
mus sočiai pavalgydino Rozalija, taigi tenkinaus gurkšnodamas gar- 
džią sunką ir žuvies neėmiau. Užtat Dzidoriuks smagiai kirto, vis pa- 
dilbomis žvilgterėdamas, ar daug dar žuvies palieka tėvas, užgulęs ant 
padėklo. Žiūrint į Dzidoriuką, niekam į galvą neateitų, kad šis stambus 
nepaslinkšis žvejo sūnus po keleto metų atsidurs Paryžiuje, ten apsi- 
gyvens, ves paryžietę, sukurs prancūzišką šeimą, ten mirs ir bus palai- 
dotas Monmartre kapinėse! Kai 1931-jų metų vasarą madame Suze (jo 
žmona) rodė man kapą, kur marmurinėje plytoje aukso raidėmis buvo 
išraižyta „Ci-git Isidore Platague, mari et pėre bien aimė“!, akyse stojo 
paveikslas kresno berno, rankomis draskančio žuvį ir šluostančio pirš- 
tus į kelnių užpakalį. Trumpa Dzidoriuko istorija tokia. 

Vargais negalais baigęs Palangos progimnazijos keturias klases, ku- 
rių kiekvienoje sėdėjo po porą metų (kas pavasarį gaudavo pataisą iš ma- 
tematikos), tėvo pastangų dėka arba, stačiokiškai kalbant, apčiuopiamo 
kyšio dėka Dzidoriuks buvo priimtas į Palangos vaistinę praktikantu. 
Čia visai netikėtai pasireiškė kaip gabus farmacijai, kurioje matematika 
labai kukliai figūruoja. Lotynų kalbos mokėjimas, gera atmintis ir tvar- 
kingumas buvo tie veiksniai, kurie įgalino jį tvirtai įsisavinti žodžių bei 
vaistų nomenklatūrą ir šioje srityje veikiai prilygti pačiam provizoriui. 
Grafas Tiškevičius, kuriam tada priklausė visa Palanga su progimna- 
zijos, vaistinės ir kitų įstaigų namais bei sklypais, sirguliavo chroniška 


1 „Čiailsisi Dzidorius Platakis, mylimas vyras ir tėvas“ (pranc.). 

širdies liga, ir grafienės kambarinė dažnai užbėgdavo į vaistinę su gy- 
dytojų receptais. Šita kambarinė, kaimišką Dzidoriaus nedrąsumą pa- 
laikydama ypatingu mandagumu, labai jį gyrė grafienei, ir kai grafas 
vyko į Paryžių ilgesniam laikui, ši įkalbėjo paimti su savim Dzidorių: 
turėsiąs po ranka savo vaistininką, kuriuo galėsiąs labiau pasitikėti ne- 
gu atsitiktiniais farmaceutais įvairiuose miestuose ir pačiam Paryžiuje. 
Taip Dzidoriuks pateko į Prancūzijos sostinę. Turėdamas dar iš pro- 
gimnazijos neblogus prancūzų kalbos pagrindus, veikiai įgudo laisvai 
kalbėti prancūziškai, susipažino su vienu vaistinės savininku Paryžiaus 
priemiestyje, stojo pas jį tarnauti ir netrukus įsimylėjo vienturtę šeimi- 
ninko dukterį Suzaną. Šiai patiko augalotas „paysan Isidore". Aukštos 
inteligencijos jame neieškojo, o ko tikėjosi, tai ir surado: per šešetą metų 
susilaukė penketo vaikų; gal būtų ir daugiau susilaukus, bet Dzidoriuks 
(septintais po vedybų metais) žmonos gimimo dieną apsirijo, apsirgo 
žarnų apvirtimu ir, pasivėlinęs su operacija, mirė. 


- Skaniai pagaminta, — tarė Lionginas, valgydamas keptą žuvį, Mor- 
tos atneštą kartu su šakutėmis ir lėkštėmis, - ir vynas skanus, malonus 
gerti. 

- Jei patinka, pabūk, kunigėli, ilgiau pas mus, - Platakio įsakyta pra- 
šė Morta. 

-— Vienai dienai, geroji Morta, tikrai pasiliksiu, ilgiau negaliu... Reikia 
arklį su ratukais grąžinti kaimynui, o ir šiaip turiu darbo... Po kelių die- 
nųjau ir į Kauną teks grįžti... Dzidorių pamokyti sutiks, manau, mano 
brolis; jis gali ilgesniam pasilikti. Juk taip? - pasuko veidą į mane. 

- Galėčiau sutikti, - neryžtingai atsakiau, - tik kaip pasieksiu Kur- 
tuvėnus? 

Platakis pakėlė galvą: 

- Aš pristatysiu... Po poros savaičių vešiu Dzidorių į Palangą. Va- 
žiuosim kartu. Grįždamas užsuksiu į Kuršėnus, kur turiu reikalų. Iš ten 
netoli ir Kurtuvėnai. 

Perspektyva patekti į Palangą, pamatyti jūrą - labai man patiko. Tai- 
gi nebesvyruodamas sutikau pasilikti Pabiržuly. 

Kitą dieną popiet Lionginas išvažiavo į Varnius pas kleboną Jaugelį. 
Pasisakęs nesąs tikras, ar galėsiąs dar grįžti (gal jį sulaikysiąs Jaugelis), 
atsisveikino su Platakiu, iš kurio gavo „paskolą“ - drobinį maišelį su 
šimtu sidabrinių rublių. Čia pat suskaičiavo, sustatęs ant stalo dešimt 
stulpelių, po dešimt monetų kiekviename. Mortai pasakė, kad tuoj po 


„kaimietis“ (pranc.). 


įsišventinimo atlaikysiąs giedotas mišias jos Petriuko intencijai; apsi- 
džiaugusi motina šiam reikalui davė jam avansu dešimtinę. Prieš sės- 
damas į vežimą užsuko į svirną pas Platakienę, kur ilgokai užtruko. 
Kai išėjo, iš veido galima buvo spręsti, kad žygis apsimokėjo. Mes su 
Dzidoriuku palydėjom jį iki pat Varnių, iš kur grįžom pėsti. 

Dvi savaitės pas Platakį prabėgo kaip malonus sapnas. Šeimininko įsa- 
kyta Morta labai rūpinosi, kad man nieko netrūktų, kad būčiau paten- 
kintas ir atsidėjęs mokyčiau Dzidoriuką, su kuriuo gyvenau ir dirbau 
gretimame su svirnu sandėly. Tai buvo didelė patalpa su raudonai da- 
žytomis grindimis ir dviem langais; pasieniais stovėjo medinės skry- 
nios, kur, pasak Dzidoriuko, buvo sukrautas žvejo turtas - medžiaga 
tinklams ir įrankiai. Vienas pasienis buvo laisvas; čia stovėjo medinė 
lova; ją man užleido Dzidoriuks, o pats, pasitiesęs čiužinį, miegojo ant 
grindų. Prie vieno lango stovėjo stalas ir dvi kerėbliškos taburetės; čia 
kasdien iš pat ryto dirbom uždavinius. Juo toliau, juo savarankiškiau 
pradėjo spręsti juos mano mokinys. Dažnai iš savo svirno atšliauždavo 
Platakienės piramidė ir, šluostydama riedančias ašaras, ilgai stovinėjo 
prie mūsų atdarų durų. Apsimesdavomjos nematą: baisu buvo pažiūrėti 
į kruvinus skritulius, vainikuojančius akis. Užtat Mortos apsilankymas 
visuomet buvo malonus: ši niekados neužbėgdavo tuščiomis rankomis, 
vis atnešdavo tai po puoduką ką tik pamilžto pieno, tai medaus dubenė- 
lyje ir riekę duonos. Pabaigę darbą, ėjom prie ežero; ten riogsojo pusiau 
ištrauktos iš vandens trys juodos valtys - dvi didelės su išlenktais į viršų 
galais ir viena mažesnė, be riestų galų. Mažoji visuomet buvo laisva, ir 
joje mokiaus irtis. Iki šiol dar niekuomet nebuvau laikęs irklų rankose 
ir, kaip kiekvienas prozelitas, ėmiaus darbo taip uoliai, kad bematant 
delnuose išaugo pūslės. Netrukus pats vienas, be Dzidoriuko, irdavaus 
toliau nuo kranto, pasiekdavau net ežero vidurį. Dienos buvo gražios, 
lygus ežero paviršius blizgėjo kaip stiklas. Vieną popietį nusiyrus toli 

nuo kranto, staiga nuo Varnių pakilo smarkus vėjas irėmė varyti valtį 
į priešingą krantą, ten, kur ant kalno matėsi Pavandenės bažnyčia. Juo 
arčiau kranto, juo labiau augo bangos. Siaubas apėmė mane, niekad 
nemačiusį tokių didelių bangų. Kad tokiais atvejais reikia pasukti laivą 
skersai bangavimo, nesumečiau ir atsidūriau tarp milžiniškų vilnių, 
iškildamas ant jų tiek aukštai, kad iš dešinės galėjau pastebėti Varnius, 
o iš kairės - Pavandenę, ir vėl nusmukdamas tarp jų tiek žemai, kad 
be vandens sienų nieko nebemačiau. Vieną irklą ištraukė man iš rankų 
atslūgstanti banga, kitą kaip nebereikalingą įmečiau į valtį. Prie pat 
kranto į laivelį įsiveržė viena vilnis, tuoj antra, trečia... Laivelis apvirto, 
ir atsidūriau vandeny. Vieta buvo negili, dugnas smėlėtas ir krantas čia 
pat. Viskas pasibaigė laimingai, tik su galva pasinėręs į vandenį, pa- 
mečiau kepurę ir irklus, o pats kiaurai peršlapau. Netoliese pamačiau 
trobelę ir priešais ją į krantą ištrauktą laivą. Nuėjau prašyti pagalbos. 
Kresna boba, apsipratusi, matyti, su ežeru ir jo staigmenomis, padėjo 
išvilkti valtelę į krantą. Čia pat radau bangų išmestą kepurę ir irklus. 
Kai paklausiau moteriškės, kaip galėčiau pasiekti toli matomą priešin- 
gą krantą, atsakė, kad reikia arba palaukti, kol aprims vėjas (tai ir pats 
žinojau), arba pabandyti irtis dabar tvirtai laikant valtį skersai bangų: 
didelis bangavimas esąs tik prie kranto, toliau nuo kranto nesą pa- 
vojinga. Nutariau pabandyti irtis, juoba kad prie kranto buvo negilu. 
Boba pasisiūlė nutraukti laivelį, pririšus jį prie savo valties, iki ežero 
vidurio; pasiūlymas atrodė geras, bet neturėdamas kuo atsilyginti at- 
sisakiau. Tada ji padėjo pastatyti laivelį skersai bangų ir, man į jį įlipus, 
smarkiai pastūmė nuo kranto. Laimingai peršokau per vieną vandens 
kalną, paskum per antrą ir, irklais neleisdamas laiveliui pakrypti į 
šoną, veikiai nusiyriau toliau nuo kranto. Juo toliau, juo bangos ėjo 
mažyn, irtis darėsi lengviau. Po kokio pusvalandžio atsidūriau ežero 
vidury, kur vilnys jau neturėjo gūbrių. Saulės kepinamas ir sušilęs nuo 
irklavimo, pradėjau visas garuoti ir veikiai išdžiūvau, tik bateliuose 
pliurpė vanduo. Kiek pasilsėjęs, leidaus į Varnių krantą, kur prisiyriau 
dar saulei aukštai esant. Dzidoriukui nieko nesakiau apie šį nuotykį. 
Tik kartą, kai smarkus vėjas pūtė nuo Pavandenės ir mūsų krante ri- 
tosi bangų kalnai, mane pagavo noras dar susigrumti su vandens gai- 
valu. Pasiūliau Dzidoriukui plaukti į ežero vidurį. Šis sutiko irtis tik 
didelėje valtyje, sėsti į mažąją atsisakė. Tada aš, atsukęs mažąją valtį 
skersai bangavimo, įšokau į ją ir, stvėręs irklus, sušukau jam smarkiai 
stumtelti laivą nuo kranto. Ar čia tuo metu bangos buvo didesnės negu 
anuomet Pavandenėje, ar Dzidoriuks nepagavo tinkamo momento pa- 
stumti, bet sausam prasimušti pro vandens kalną nepavyko: mane visą 

užliejo vanduo. Tiesa, į valtį nedaug vandens įsipylė, tik tekštelėjo kiek 
už mano nugaros. Nepaleidęs irklų, pro antrą vandens kalną prasiy- 
riau mažiau sušlapęs, o ant trečio užšokau visai padoriai. Nuplaukęs 
kiek toliau nuo kranto, kur bangos jau buvo be gūbrių, pasukau laivą 
atgal, ir jis, laikomas skersai bangavimo, laimingai iššoko iš vandens 
į krantą. Nustebęs Dzidoriuks pagyrė mane ir pranašavo, kad tapsiu 
geru jūreiviu. 


Platakis buvo nekalbus, gyveno kaip atsiskyrėlis. Per tas dvi savaites 
nemačiau, kad kas nors iš kaimynų būtų atsilankęs pas jį arba kad jis 
pats būtų kur (be ežero) išėjęs iš namų. Ir Morta niekur nepasitraukė 
iš kiemo. Sekmadienio rytą bernas pakinkė arklį, į ratukus įlipo Plata- 
kienė ir nuvažiavo į Varnius, į bažnyčią. Ratukuose buvo dar vietos, 
galėjom ir mes su Dzidoriuku tilpti; bernas net kvietė važiuoti kartu, bet 
atsisakėm: būtų nesmagu sėdėti su nelaimingąja trachomininke, o Dzi- 
doriuks šalinosi motinos kaip kokio maro. Platakienė, kur tik pamačius 
sūnų, nenuleisdavo nuo jo savo traškanotų akių. Grįžus iš bažnyčios, 
išvyniojo iš skarmalo porą baronkų ir atkišo Dzidoriukui: 

- Atvežiau jums, vaikeliai, gastinčiaus po beigelį. 

Sūnus net nepadėkojo. Baronkas pametė mūsų sandėly ant lango, ir 
jos ten paliko gulėti, musių teršiamos. 

- Kodėl nevalgai „gastinčiaus“? - kartą paklausiau. 

- Nesinori, - susiraukė Dzidoriuks. 

Jis, matyt, šlykštėjosi valgyti motinos čiupinėtas baronkas. 

Vieną pavakarį Jonas ištraukė iš daržinės ilgą vežimą ir, apžiūrėjęs 
ratų apkaustymą, ėmė šmiru tepti ašis. Pabaigęs krovė į vežimą šieną, 
stipriau murdydamas jį vežimo galuose, kur netrukus išdygo dvi kupe- 
tos; bernas padengė jas gūnėmis, o į vežimo vidurį įvertė didoką maišą 
avižų. Mano paklaustas, ką jis čia ruošia, trumpai atsakė: 

- Į Palangą. 

Vakarienės metu Platakis išvertė į mane savo dideles akis. 

- Ryt rytą važiuojam į Palangą. 

Tai buvo bene vieninteliai žodžiai, jo man pasakyti per tas dvi sa- 
vaites. Visi jie čia buvo nekalbūs, mokėjo tylėti kiauras dienas, tenkin- 
damiesi trumpiausiais klausimais ir tokiais pat atsakymais. Tik Plata- 
kienė dažniau atsiliepdavo, bet niekas jos neklausė ir kalbos nepalaikė. 
Kreipdamasis į Mortą, Platakis paprastai tenkindavos dešinės letenos 
ar galvos judesiais; ši puikiai suprasdavo. Mačiau ją apsirikus tik vieną 
kartą: per pietus, kuriuos valgydavom trise, o Morta, amešus valgį, sto- 
vėdavo priešais ir nenuleisdavo akių nuo Platakio, šis stačiai pažiūrėjo ir 

linktelėjo galva į duris, už kurių sėdėjo auklė su Petriuku. Morta nubėgo, 
atnešė vaiką ir pakišo jį Platakiui. Tas atstūmė ranką su vaiku ir tarė: 

- Druskos! . “ 

(Druską Morta laikė toje pačioje kamaroje kur ir vaiką.) 

Atsisveikinimas iškeliaujant taip pat apsiėjo be nereikalingų žodžių. 
Platakis paėmė iš berno vadeles, įsirioglino į vežimą ir sėdosi ant šieno 
kupetos arčiau prie arklių. Ratai sutratėjo, kupeta virto gūnia padengtu 
blynu, o Platakis atsidūrė ant lentų. Tada jis išlipo iš vežimo, patraukė 
avižų maišą į tą vietą, kur ką tik buvo šieno kalnas, o dabar - blynas, ir 
įsakė bernui atnešti daugiau šieno. Jonas atnešė didelį glėbį ir užkrovė 
ant maišo. 

- Atnešk dar, - liepė Platakis. 

Po antro glėbio vežimo priešaky išaugo tikras kalnas, kuris tačiau 
bematant pranyko: atsisėdęs Platakis vėl jį priplojo prie pat maišo. Kol 
bernas su šeimininku sukosi aplink vežimą, Dzidoriuks nedrąsiai pa- 
kilo laiptukais prie atdarų svirno durų, kur ašarojo Platakienė. Jis pa- 
silenkė pabučiuoti motinos ranką. Platakienė išsižiojo kažką pasakyti, 
norėjo apkabinti sūnų, bet ašaros iš raudonų rinkių pasipylė čiurkšlė- 
mis. Abiem rankom griebė jas šluostyti ir kai kiek apsivalė, Dzidoriuks 
jau buvo prie vežimo, kur sėdėjau ant antros kupetos, vežimo gale. Tuo 
tarpu Morta, matydama šeimininką jau tvirtai įsitaisius ant avižų mai- 
šo, griebė jo dešinę, bet šis pakėlė ranką su botagu ir pramurmėjo: 

- Veizėk, kad... būtų gerai. 

Kai sukom iš kiemo, paskutinį kartą žvilgterėjau į Platakienę: rau- 
doni skrituliai buvo nukreipti į Mortą, o akutės žėrėjo tokia beprotiška 
neapykanta, kad šiurpas mane sukrėtė. 

Kelionė arkliais iš Varnių į Palangą buvo ilga ir varginga: truko dvi 
dienas ir vieną naktį. Ne be pagrindo sakydavo žemaičiai: Palanga - 
svieto pabenga. Važiavom ilgesniu keliu - per Telšius, Lieplaukę, Plun- 
gę, Karteną ir Kretingą; per Žarėnus ir Kantaučius būtų kiek arčiau, 
bet dėl blogų kelių per tuos bažnytkaimius Platakis nevažiavo. Mylią, 
daugiausia pusantros arba dvi pravažiavęs, sustabdydavo arklius ir, 
nieko mums nesakydamas, užeidavo į trobą palei kelią, kur jam pasi- 
taikydavo ir ilgiau užtrukti. Kartą ir mes su Dzidoriuku iš paskos įėjom 
į tokią trobą. 

- Tegul bus pagarbintas... - prabilo Platakis, - sveikas, Jonai. 

- A, Pranciškus... — atsiliepė šeimininkas su pypke dantyse, - svei- 
kas... Sėskis, būk svečias... Kur jau taip keliauji? Bene į Palangą? 

-Je, - atsakė sėsdamas Platakis. 

- Ir sūnų veži į mokslą? 

- Kaip matai. 

- Turbūt į kunigus leisi? 

- Dar klausi. 

Ir Platakis, ir šeimininkas ilgai sėdėjo nuleidę galvas. Į trobą įėjo šei- 
mininkė. Nustebo. 

- Platakis?.. Kaip tu čia? 

- Į Palangą važiuoju. 

- Sūnų veži? 

Sudėjus rankas ant pilvo, šeimininkė ilgai žiūri į abu tylinčius vyrus. 
Po tam klausia: 

- Gal pieno? 

- Nėra laiko, - pakėlė galvą Platakis, atsakydamas ir už save, ir už 
mus. 

Ir vėl tyla, trikdoma tik šeimininko pypkės čepsėjimo. Po kiek laiko 
Platakis pakilo. 

- Sudie, Jonai. 

- Sudie. 

Platakis, matyti, dažnai tuo keliu buvo važinėjęs, taigi ir į pažintį 
suėjęs su žmonėmis, ties kurių trobomis sustodavo. Bevažiuojant ir ma- 
ne, ir Dzidoriuką slėgė nuobodulys: arkliai beveik visą laiką ėjo žings- 
niu; priešais save matėm tik plačiausią Platakio nugarą ir didžiabrylę 
šiaudinę skrybėlę ant galvos. Žvalgytis po geltonuojančius laukus ir 
krūmus kelio šonuose veikiai įkyrėjo; saulės kepinami, prakaituodami, 
kalbėti tingėjom ir, tiesą pasakius, neturėjom, apie ką kalbėti. Platakis 
tylėjo kaip užkerėtas, net į arklius nė karto neprabilo, kaip daro ir labai 
nekalbūs vežėjai. 

Į Telšius atvažiavom saulei leidžiantis. Platakis įsuko į priemiesčio 
karčemos kiemą, iškinkė arklius ir pririšo prie vežimo vidurio. Paskui iš 
po mūsų sėdynės ištraukė maišelį su Mortos įdėtais valgiais. Perpjovęs 
kepalą juodos duonos, iš medinio dubenėlio pakabintu sviestu patepė 
tris dideles riekes ir dvi atkišo mums. Gavom dar po du kietai išvirtus 
kiaušinius ir po gabalą rūkytos žuvies. Potam iš karčemos atnešė van- 
dens skardinukėje, iš kurios ir užgerdavom sūrią žuvį. Pagirdęs arklius 
ir pakabinęs jiems ant kaklų po maišelį su avižomis, nuėjo į karčemą, 
kur labai ilgai užtruko. Iš Telšių išvažiavom jau gilią naktį. Giedriame 
danguje švietė mėnulis, buvo ramu, tik vėsoka. Mes su Dzidoriuku nu- 
slinkom į vežimo vidurį, užsiklojom gūnia, prisiglaudėm prie kits kito, 
kad būtų šilčiau, ir, atrėmę galvas į sėdynę, netrukus užmigom. Man 
prisisapnavo sapnas su vaizdais dar iš kūdikystės laikų. Mačiau save 
prisiglaudusį prie karunką giedančios Lileikienės. Jos malonus plonytis 

balselis virpino širdį. Bet kas čia? Balsas tas pats, o gaida ir žodžiai visai 
ne tokie, kokius anuomet girdėjau: 

Du broleliai mišku jooojo, 

Bejodaaami sudūmoooooojo: *- 

Ar mums joti, ar nejoooti, 

Ar žirgeeelius nubalnooooooti. 


Jokim, jokim, broterėėėliai, 
Kai nujooosme, nubalnooo0005me. 


Atsibudau. Pačiupinėjau greta susirietusį Dzidoriuką. „Jokios Lilei- 
kienės, jokios karunkos“, - nusiraminau... Bet iš kur tas švelnus, vos 
girdimas balselis, kartais trikdomas prunkštelėjimo žingsniu einančių 
arklių? 

Dvi seselės šilkus siuuuvo, 

Besiūdaaamos sudūmoooooojo: 

Ar mums siūti, ar nesiūūūti, 

Ar nesiūūūtus dovanooooooti? 

Siūkim, siūkim, seserėčėlės, 

Kai pasiūūūsme, dovanooo0005me. 
Papurčiau galvą, vėl paliečiau kietai miegančio Dzidoriuko šoną: aišku, 
Platakis mus veža į Palangą, važiuojam iš Telšių į Plungę. Mes su Dzi- 
doriuku tylim, o iš milžino Platakio, jei prasižiotų, tektų išgirsti kokio 
boso ar baritono griaudėjimą, bet ne tokį aukštą švelnutį sopraną. Tai 
iš kur tas balsas? 

Du balandiai klane gėčėrė, 

Begerdaaami sudūmoooooojo: 


Ar mums gerti, ar negeeerti, 
Ar sparneeeelius paplasnooooooti. 


Gerkim, gerkim, balandėėėliai, 
Kai prigeeersme, paplasno00000sme. 


Gal kokią moteriškę Platakis įsisodino pakeliui arba ji eina greta vežimo 
ir gieda? Iškišau galvą iš po gūnios: abiejuose kelio šonuose juodavo 
tankus miškas. Aukštų eglių viršūnės, tartum iš plieno nulietos, blizgėjo 
mėnulio šviesoje; aplinkui viešpatavo iškilminga rimtis; jokios moteriš- 
kės nei vežime, nei greta jo... Platakis nejudėjo savo vietoje. Pasilenkiau 
prie jo nugaros: dainelės gaida dabar girdėjosi aiškiau. Dar labiau pa- 
sistūmiau į priekį, pro milžino šoną pažiūrėjau į jo veidą: buvo prisi- 
merkęs, lūpos vos matomai krutėjo, per veidą riedėjo ašara. Gal man 
tik pasirodė, kad jis verkia, bet jei ir iš tikrųjų taip būtų, nesistebėčiau: 


494 


tokia liūdna buvo dainelės gaida, ir Platakis tokiu švelnučiu balseliu ją 
niūniavo: 

Dvi bitelės meeedų nešė, 

Benešdaaamos sudūmoooooojo: 


Ar mums nešti, ar neneeešti, 
Ar neneeešus žiemavooooooti. 


Neškim, neškim, bitelaitės, 
Kai nuneeešme, žiemavoooooosme... 


Plungėje ganėmės jau išaušus. Pravažiavę Karteną ir tiltą per Miniją, 
pasikėlėm į lygumą, kuria ir važiavom iki pat Kretingos. Kelias kaip 
stalas, arkliai bėgo risčia. Dar prieš Kretingą pajutom kitokį orą, žymiai 
drėgnesnį ir savotiško kvapo: vėjelis pūtė iš dešinės, nuo jūros. Kretin- 
goje Platakis įvažiavo į kažkokio savo bičiulio kiemą ir ten, aptvarkęs 
arklius, trumpai pasakė: 

— Eime. 

Dzidoriuks paaiškino man, kad einam į grafo Tiškevičiaus šilma- 
mius, kuriuos tėvas lanko kaskart, kai važiuoja pro Kretingą. Prie įėjimo 
į šiltnamius sėdėjo ant suolelio paniuręs sargas; jį Platakis pasveikino 
ir atkišo puodą. Šis puodą paėmė ir, nieko nesakydamas, įleido mus į 
vidų. Lankyti šilinamius grafo buvo draudžiama, taigi juose tik mes 
vieni tuo metu tebuvom. Platakis jautėsi čia kaip namie: vedžiojo mus 
iš vieno skyriaus į kitą, ilgiau sustodamas ten, kur jam labiausiai pa- 
tiko. Dideliais augalais, kaip palmės, kaktusai, nesižavėjo: stebėjau jo 
nušvitusį veidą, kada tylėdamas ilgai stovėjo ties kokia gražia gėlyte, 
įsmeigęs į ją akis. 

Į Palangą atvažiavom jau temstant. Mes su Dzidoriuku tuoj nusku- 
bėjom prie jūros; priėjom prie jos iš lygios vietos, ne per kopas. Saulė 
jau buvo nusileidus, bet švietė mėnulis, užbrėždamas sidabrinį taką 
skersai ramią jūrą. Prie pat kranto stovėdamas, gavau įspūdį, kad prie- 
šais stūkso milžiniškas vandens kalnas su beribe plokštuma horizonte. 
Pirmą kartą matančiam jūrą įspūdžiai būna įvairūs; tatai priklauso nuo 
vietos, iš kur stebima jūra, nuo laiko, kada ji matoma, ir pagaliau nuo to, 
kiek asmuo yra apsipratęs su dideliais vandens plotais. Reikia manyti, 
kad žmogui, nemačiusiam bent didelio prūdo ar ežero, pirmas įspūdis 
iš jūros turi būti triuškinantis. Pavaikščiojom pajūriais ir perėjom visą 
garsųjį Palangos tiltą, kurio išlenkimas jūroje tada buvo dar visiškai 
sveikas. Kitą dieną iš pat ryto užkopėm į Birutės kalną, jo papėdėje ap- 
žiūrėjom grafo įtaisytą „Liurdą“, išsimaudėm ir vaikščiojom pajūriais 
iki pat pietų. Apie vidudienį ėmė rinktis kurortininkai. 

Palanga tais laikais buvo panaši į tikrą lenkų kurortą: poilsio atva- 
žiuodavo turtuoliai ir diduomenė iš Varšuvos, daugiausia grafo bičiu- 
liai ir pažįstami. Rusų ir žydų nedaug, o lietuvių ilgesniam laikui tik 
vienas kitas teatvykdavo, labiausia kunigai. Nors diena buvo giedri 
ir saulė gerokai kaitino, vyrai vaikščiojo pajūriais apsirengę taip, kaip 
rengiasi išeidami į gatvę - ilgais švarkais, liemenėmis, kaklaryšiais ir 
kietais kalnieriukais; visi su skrybėlėmis ant galvų, daugiausia šiau- 
dinėmis panamomis; visos moterys gorsetuotos, su ilgais, iki pat že- 
mės, sijonais, plačiabrylėmis skrybėlėmis ant plaukų ir įvairiaspalviais 
išskėstais parasonais viršum galvų. Ir vyrai, ir moterys gynėsi nuo sau- 
lės spindulių kaip nuo maro. Retas kuris vyras nusiimdavo skrybėlę 
ir kurį laiką ėjo plika galva: į tokį drąsuolį visi žiūrėjo kaip į pamišėlį, 
neišmintingai žaidžiantį su pavojum būti ištiktam saulės smūgio. Ką 
anie kurortininkai pasakytų, jei pamatytų dabartinį pliažą, kur tik retas 
kuris nesikepina saulėje, yra skrybėliuotas arba su skėčium? Kur niekas 
nevengia įdegti, bet daug kas tyčia laiko veidą atsuktą į saulę, kad pa- 
tamsėtų? Anie kurortininkai, aišku, pamanytų, kad pliaže įsiviešpatavo 
visuotinis pamišimas. 

Kas norėjo maudytis, ėjo į vieną iš daugelio prie kopų sustatytų ka- 
binų, ten nusirengdavo ir, įvilkęs ano meto maudymosi kostiumą, maža 
kuo tesiskiriantį nuo pižamos, tekinas bėgo į jūrą, kad nei saulei, nei 
žmonėms neparodytų basų kojų (nieko kito pliko ir nebuvo matyti). 
Moterys lindo į vandenį irgi įsivilkusios į panašius kostiumus, dengian- 
čius visą kūną, išskyrus rankas iki alkūnių ir kojas iki kelių. Toli nuo 
bendro pliažo vien su naktiniais marškiniais maudėsi moterys, saugo- 
mos jų pačių išstatyta sargyba iš skrybėliuotų moterų, kurios energin- 
gai mosavo skėčiais, kai vyrai drįso artintis prie to moterų pliažo. Jūroje 
ir vyrai, ir moterys šokinėjo vietoje, tai pritūpdami, tai kiek pakildami. 
Išbridę iš vandens, tekini bėgo į savas kabinas, skubėdami nusišluos- 
tyti jūros vandenį, kad neišdžiūtų ant kūno. Tačiau jūroje maudėsi tik 
vienas kitas (šiaip gydėsi šiltomis voniomis); daugumas po du, po tris, 
arba ištisomis kompanijomis palengvėle žingsniavo ten ir atgal palei 
jūrą, visokiais būdais saugodami veidus nuo saulės spindulių, vyrai net 
iki smakro nuleisdavo panamų brylius. 

Kai su Dzidoriuku norėjom prasilenkti su viena priešais ateinančia 
skrybėliuota ponia, lydima paauglio su gimnazisto kepure ant galvos, 
ši padarė žingsnį į tą šoną, kur buvom pasukę, pastojo mums kelią, ir... 
suskambėjo pažįstamas melodingas balsas: 

- Pan tu? W Potądze?! 


* Ponas čia? Palangoj? (lenk.) 

Tai buvo Olierika. 

Jos išblyškusiame veide pastebėjau naujų raukšlelių. Tačiau akys 
pabrinkusiuose vokuose ir akių išraiška liko tos pačios. Šiaip ji buvo 
„formoje“: liemuo per juosmenį taip stipriai suveržtas gorseto, kad vir- 
šutinė kūno dalis sudarė madingą trikampį su viršūne prie bambos ir 
didžiąja briauna pečių linijoje. Ji paleido balto sijono treną ir pasiliuo- 
savusia kaire paėmė skėtį iš dešinės, kurią atkišo man. Nors pirštinėtos 
rankos nebučiuojama, vis dėlto pagarbiai pakėliau ją prie lūpų. Pasisakė 
išėjus pasivaikščioti su Vladeku, bet taip esą karšta, kad visai nusilpus, 
ir dabar grįžtanti namo. Pasiūlė mums ją palydėti. „Kur tau nebus karš- 
ta, - pamaniau, - taip gorseto suveržtai, su iki pat smakro užsagstyta 
bliuskute, su uodeguotu iki pat žemės sijonu, su pirštinėmis, su dirb- 
tinėmis gėlėmis papuošta skrybėle ant plaukų“. Olierika pasipasakojo 
atvežus Vladeką, kurį pagaliau pavyko įstatyti į Palangos progimnaziją; 
jis per pavasario egzaminus į antrąją klasę gavo porą pataisų. 

- Kaip pono Šukštos sveikata? 

Ji mano klausimo nepalaikė paprastu mandagumu. 

- Dar nepasibaigė... Bet atrodo, kad neilgai bepatrauks, - reikšmin- 
gai pažiūrėjo į mane, palengvėle pakeldama sunkius akių vokus. 

Jau visai buvau užmiršęs Olienkos prieš trejetą metų duotąjį žodį 
dėtis su manim, kai tik vyras pasimirs, o aš baigsiu mokslus. 

- Ar tamsta ilgam atvykai į Palangą? - paklausė ji. 

- Neilgam. Vakar atvažiavom, rytoj rytą išvykstam. 

- Gerai susiklostė, - apsidžiaugė Olierika, - ir aš rytoj iš ryto išva- 
žiuoju... Pirma maniau laukti egzaminų rezultatų, bet... čia taip karšta. 
O dėl rezultatų - ašjų nepakeisiu: neišlaikys, pasiliks antriems metams 
toj pačioj pirmoj. 

- Kada egzaminai? 

- Vienas rytoj, antras po dviejų dienų... Jei laukčiau rezultatų, tektų 
man beveik visą savaitę užtrukti... O čia taip karšta, - kalbėjo Olierika, 
mosuodama nosinaite priešais išbalusį veidą, - grįžtam per Plungę, tiesa? 
Žinai tamsta, atėjo man mintis, kad iki Lieplaukės galėsim važiuoti kartu, 
mano vežime. Ten atsiskirsim: išsuksiu iš vieškelio į Huvalto dvarą; jis 
prižiūri vyro ūkį Žlibinuose, ir vyras pavedė man šį tą su juo aptarti. 

Olienkos pasiūlymas man nelabai patiko, bet atsisakyti nedrįsau: ši- 
ta dvarininkė vis dar imponavo man, nors ne tik nebejaučiau jai jokios 
meilės, bet ir visai buvau užmiršęs. Kaip pro rūką kilo dabar galvoj ki- 
tados artimesnių su ja santykių vaizdai, tačiau atnaujinti tuos santykius 
atrodė nemiela; apie ištikimybę ir dėjimąsi su ja ateityje ir pagalvoti 
negalėjau. 

- Tamsta, matau, jau studentas? - žvilgterėjo į mano kepurę. 

- Tuo tarpu dar ne... Gal ir visai juo nebūsiu: man pataria, ir aš pats 
norėčiau, stoti į konservatoriją. ž 

-Tai puiku, -apsidžiaugė ji, - niekados neužmiršiu tamstos švelnaus 
touchė!, kai pirmą kartą man skambinai pas Pečkauskienę... Atsimeni? 

Atėjom prie jos buto. Atsisveikindama Olienka paprašė rytoj rytą 
atvažiuoti pas ją: lauksianti, viena nevažiuosianti. 

Mūsų išvykimo dieną Dzidoriuks laikė egzaminą. Siūliau Platakiui 
palaukti, kol paaiškės pataisos rezultatai, bet šis apie tai ir girdėti ne- 
norėjo. 

- Kožną kartą čia dvi naktis tenakvoju ir dabar taip bus. - Kiek pa- 
galvojęs pridėjo: - Popiet išvažiavęs, Plungės iki vakaro nepasieksiu. 

- Ojei Dzidoriuks neišlaikys? Kur jis dings? 

- Jei pabengs klases, stos pas aptiekorių... įsiprašiau... Jei ne, tegu 
eina šunims šėką pjauti... Varniškio Vyliaus Kazimiers jau greit ir į ku- 
nigus išeis, o kartu su Dzidoriuku pradėjo eiti klases... 

Rytmetį iš Palangos išvažiavę, nesužinojom, kaip Dzidoriukui pasi- 
sekė, bet tenka manyti, kad išlaikė. Į galą tų dviejų savaičių, kur buvau 
Pabiržulyje, visai žmoniškai ėmė orientuotis algebroje, ir eibę uždavi- 
nių padarėm. 

Mes su Olienka ir tuo pačiu Baltrum važiavom pirmieji, Platakis iš 
paskos. Olienka teiravosi, ar per tą laiką, kai nesimatėm, neįsimylėjau 
kokią merginą, ir išgirdus, kad ne, pasakė nenorinti tikėti. Prislinko ar- 
čiau prie manęs ir paėmė mano ranką į savas. 

- Šalinkis tų bjaurybių kaip maro, - mokė mane, - jos tik ir tykoja, 
kad įveltų berniuką į savo pinkles ir paskui čiulptų kaip voras muselę... 
Būk man ištikimas, kaip ir aš esu tau. Ar tebeturi mano žiedą? Kodėl 
nematau ant rankos? Baigęs gimnaziją, drąsiai gali jį nešioti. 

- Žiedas ant piršto varžo skambinimą, — sugebėjau pasiteisinti, ne- 
drįsdamas pasakyti teisybės, kad tiek jos žiedas, tiek ir ji pati seniai jau 
man pasidarė abejingi. Bet Olienka, matyti, neužmiršo mūsų buvusių 
santykių ir buvo geresnės apie mane nuomonės, negu to buvau vertas. 
Ji atsigręžė įsitikinti, kad mūsų neprisiveja Platakis, apkabino mano ka- 
klą ir ėmė bučiuoti. Studentiška kepurė nusmuko ant ausies, paskui 
ir visai nukrito nuo galvos; laimė dar, kad į vežimą. Pasipiktinus, kad 
aš, užuot atsakydamas į meilės pasireiškimus, gaudau kepurę, Olieri- 
ka pasitraukė, patvarkė skrybėlę ir atsuko veidą į priešingą pusę. Ilgai 
važiavom tylėdami. Girdėjosi tik ratų tarškėjimas ir Baltraus raginimai 


V prisilietimas (pranc.) (red. pastaba). 

arkliams „naaa, nuuu“, laiks nuo laiko stiprinami botago čiauškėjimų. 
Kai Olienka pagaliau kiek atsuko galvą ir ėmė žiūrėti tiesiai priešais 
save, pastebėjau jos akyse ašaras. Pagailo jos: pakėliau ant kelių gulinčią 
kairę ir prispaudžiau prie lūpų. Ji atsiduso, paskui meiliai pažiūrėjo į 
mane ir pusbalsiu paklausė: 

-Lauksi? 

— Nė dienos, nė valandos nesam tikri, - išvengiau atsakymo. 

- Ką reiškia penketas metų? Maloniame mokslo darbe prabėgs kaip 
sapnas... Dar bent dvidešimt metų turėsim laimingo gyvenimo. Po dvi- 
dešimties metų man bus jau penkiasdešimt, — vėl atsiduso Olienka. 

- Kažin, gal ponas Šukšta dar ilgai pagyvens... 

- To man nesakyk! — turiu nujautimą, kad jei ne šiemet, tai kitais 
metais būtinai pasibaigs. To geidžiu ir tuo tikiu. 

Teisus buvo Cezaris, pasakęs: „Libenter homines guod volunt 
credunt“*. Žmonės nori kuo ilgiausiai gyventi. Tą jiems pačios gam- 
tos įdiegtą norą puikiai išnaudoja visų tikybų šventikai, žadėdami ne 
tik ilgą, bet amžiną po mirties gyvenimą su sąlyga, kad žmonės aklai 
klausytų [...]. Kai paklausiau vienos davatkos, ką ji darys, amžinai po 
mirties gyvendama, ši atsakė, kad džiaugsis Dievo regėjimu ir kartu su 
kitomis davatkomis giedos jo garbei giesmes. 

— Pagalvok, mieloji, - sakau, — ar tau neįkyrės per amžių amžius 
A tą pat. 

i atsakė gan logiškai: 

— Malonus dalykas negali įkyrėti. 

- Ir tu tuo amžinu gyvenimu tiki? 

- Ne tik šventai tikiu, bet ir nujautimą turiu. 

- Ojei nujautimas tave apgaus? 

- Negali apgauti, nes ir kunigėlis taip sako, - jau visai nelogiškai 
užbaigė davatka. 

Nujautimas Olienką apgavo: praėjus dvidešimčiai su viršum metų 
po to mūsų pasikalbėjimo, baigė savo dienas, o vyras dar porą metų po 
jos mirties pagyveno. 

Kartenoje pasiganėm, užkandžiavom. Olienka paragavo Platakio 
rūkytos žuvies, o šis - jos baltutėlio pyrago. Su Platakiu ji kalbėjo žemai- 
tiškai; tiesa, vos kelis žodžius tepasakė, ir tuos pačius su barbarizmais: 

- Pono Platakio vendzonka (rūkyta žuvis) labai smačna (skani). 

-Ir pyragas panskas skanus, - atsilygino jis komplimentu, iš manda- 
gumo pavartodamas „panskas“, kad prilygtų dvarininkės žargonui. 


„Mielai žmonės tiki tuo, ko trokšta“ (Iot.). 

Diena ėjo į vakarą. Prieš pat Lieplaukę Olieūka liepė Baltrui sustoti. 

- Čia skirsimės: aš suku į kairę, į Huvalto dvarą, tamsta pasiliksi ir 
palauksi Platakį prisivejant. 

Išlipau iš vežimo ir... negalėjau pajudėti iš vietos: nusėdėjau koją. Ji 
smarkiai susopo, susiraukiau, kaip dažnai raukiasi žmonės prieš verk- 
dami. Vargšė Olienka kitaip, matyti, suprato: jai pasirodė, jog aš vos 
susilaikau nuo ašarų iš gailesio, kad reikia skirtis. Išplėtė akis, iššoko iš 
vežimo ir, palaikydama mane, pašnabždėjo: 

- Nusiramink, ne amžiams skiriamės. 

Ji taip norėjo mane paguosti, kad, be abejo, būtų apkabinusi ir pa- 
bučiavusi, jei nesivaržytų Baltro. Patryniau nusėdėtą vietą ir, skausmui 
atslūgus, pabučiavau jai į ranką. 

- Laimingos kelionės! 

- Ir tamstai to paties linkiu, - tarė Olienka ir įlipo į vežimą. 

Tai buvo mūsų paskutinis pasimatymas. 


Platakis laimingai pristatė mane į Kurtuvėnus. 

Prasidėjo paskutinis, prieš išvykstant į Peterburgą, mano Žemaitijoje 
gyvenimo etapas, pats sunkiausias ir labai nuobodus. Apie šį laikotarpį 
nieko ypatingo pažymėti neturiu, išskyrus vieną kitą epizodą iš mano 
susirėmimų su darbdave grafiene Terese Pliater-Zyberkiene. Jos vyras 
buvo tikra persona muta! (ir namuose, ir už jų), ir kaip niekur kitur, 
taip ir į vaikų mokymą nesikišo. Per tuos metus neprabilom nė vieno 
karto į kits kitą. Viską valdė ir viskuo rūpinosi grafienė. Ji iš pat pradžių 
nubrėžė vaikų mokymo planą: dirbti su jais privalau penkias valandas 
priešpiet (su pertraukomis) ir dvi valandas vakarais. Per metus reikia 
pasiekti štai kokį tikslą: penkiolikmetį paauglį, išsigimėlį Stasį, išmo- 
kyti skaityti rašyti rusiškai ir šiek tiek aritmetikos; trylikos metų Stefcį 
paruošti pavasario egzaminams iš trijų gimnazijos klasių; jauniausią ir 
gabiausią Liudvį nuodugniai supažindinti su pirmoje klasėje dėstomais 
dalykais. Darbas buvo komplikuotas: visi trys mokiniai ėjo skirtingus 
dalykus, ir man klausinėjant vieną iš jų arba ką nors tokiam aiškinant, 
du likusieji turėjo rašyti ar spręsti uždavinius, pagal iš anksto duotus 
nurodymus. 

Lygiai devintą valandą susėsdavom prie didelio apvalaus stalo vi- 
dury kambario, kurio viename šone ant trikampio pastato buvo įtaisyta 
juoda lenta. Viršum lentos sienoje kabojo laikrodis. Gretimas kambarys 
buvo grafo miegamasis. Pro didelį plyšį durų apačioje grafas girdėjo, 
kas darosi pas mus, o mes - ką jis daro. Geriausiai girdėjosi, kaip atsi- 


* statistas (nereikšmingas asmuo) (Iot.). 

kėlęs grafas skalauja dantims šepetuką, ilgai daužydamas jį į stiklinės 
briaunas. Lygiai dešimtą valandą miegamojo durys atsidarydavo, gra- 
fas įeidavo į „klasę“ ir, pasakęs „labas rytas“, išeidavo pro kitas duris 
į grafienės kambarius. Kokiais sumetimais grafienė įtaisė „klasę“ tarp 
savo ir vyro kambarių, paaiškėjo vėliau. Grafas buvo labai punktualus: 
šepetuko dūzgenimas ir jo „labas rytas“ kasdien vyko tuo pačiu metu. 

Sunkiausias darbas buvo su Stasiu, kurį grafienė vadindavo nies- 
zczęšliwe dziecię (nelaimingas vaikutis): nesusidorodamas su rusiš- 
ko žodžio perskaitymu ar jo parašymu sąsiuvinyje, pradėdavo tyliai 
verkti, ir labai nesmagu buvo žiūrėti, kaip per pailgą šito paauglio vei- 
dą be pertrūkio rieda didelės ašaros, krisdamos ant knygos lapo arba 
murzindamos sąsiuvinį. Paprastai pradėdavo ašaroti nuo pat ryto ir 
baigdavo tik pertraukų ar pietų laikui atėjus. Ir taip diena iš dienos, 
savaitės, mėnesiai. Grafas, eidamas rytais per klasę, atsukdavo galvą, 
apsimesdavo nematąs savo nevykėlio sūnaus. Jo nesugebėjo išmoky- 
ti skaityti nei Čiurlys, nei (po jo) Višinskis. Nepavyko ir man pasiekti 
grafienės jo atžvilgiu užbrėžto tikslo, ir kokį Stasį radau, tokį po metų 
ir palikau - nemokantį skaityti rusiškai. Ar jis mokėjo skaityti lenkiškai, 
nežinau, nesiteiravau. Kalbėjo lenkiškai gražiai, mokėjo ir prancūziškai. 
Aritmetikos uždavinius spręsdavo pakenčiamai tol, kol nereikėjo jų pa- 
rašyti. Ir kad ne ta idiosinkrazija, liečianti skaitymą bei rašymą, niekas 
nepamanytų, jog turi reikalą su išsigimėliu. Visą laisvą nuo pamokų 
laiką leisdavo arklidėje, buvo persmirdęs arklių prakaitu ir pakinktais. 
Kai kartą žiemos metu apsirgo ir kelias dienas nelankė pamokų, visai 
kitoks oras buvo mūsų klasėje. Jis paveldėjo Kurtuvėnų dvarą, vedė 
dvarininko Dymšos dukterį ir Smetonos laikais garsėjo kaip ypatingai 
geras žuvų ūkio tvarkytojas bei specialistas praktikas. 

Visai kitoks buvo jo jaunesnis brolis Stefcio. Šis puikiai skaitė, ra- 
šė, niekuomet nemačiau jo verkiant. Po Spalio revoliucijos apsigyveno 
Varšuvoje, kur pasižymėjo kaip geras fotografas (anų laikų lenkiškuose 
žurnaluose mačiau jo parašą po ypatingai gerai nusisekusiomis foto- 
grafijomis). 

Trečias mokinys Liudvis, gabiausias iš visų, nebuvo reikalingas ypa- 
tingų aiškinimų, mokėsi pats, man teliko klausinėti ir tikrinti, ką ir kaip 
išmoko. Jam vienam iš šešių grafo sūnų tepavyko baigti aukštąjį moks- 
1ą. Kartu su tėvu ir Stefciu nusikraustė į Lenkiją. 

Antrą valandą baigėsi pamokos; po penkiolikos minučių, apsiva- 
lę ir nusiplovę rankas, ėjom į valgomąjį. Čia irgi kabojo laikrodis, ir 
turėjau progos stebėti, kaip tuose rūmuose viskas vyko punktualiai. 
Antrą valandą dvidešimt minučių į valgomąjį įeidavo grafas; jis, nieko 

nesakydamas, paspausdavo rankas vaikams ir mokytojams. Po penkių 
minučių ateidavo grafienė, kuriai visi, pradedant grafu su vaikais ir 
baigiant mokytojais, pabučiuodavo į ranką. Ji vieną kitą iš mūsų pa- 
kalbindavo, pasiteiraudavo apie sveikatą, pasidalindavo pastebėjimais 
apie orą; jei kuriuo būdavo nepatenkinta, tam atsukdavo nugarą. Lygiai 
pusę trijų grafas su grafiene atsistodavo prieš kits kitą vidury ilgo ke- 
turkampio stalo, nuleisdavo galvas ir susikaupę persižegnodavo; jais 
pasekdavo kiti, išskyrus mane ir vokytką Emiliją. Grafienės dešinėje 
sėdėjo prancūzų kalbos mokytoja, jauna ir graži sulenkėjusi prancūzė, 
varšuvietė mademoiselle Clotilde Marsan (ji dėstė ir lenkų kalbą); kairė- 
je - suaugusi duktė Eliza. Man buvo nurodyta vieta stalo gale; antrame 
gale priešais sėdėjo vokiečių konversacijos mokytoja, negraži ssnmergė 
Emilija. Priešais grafą ant stalo stovėjo du buteliai alaus; priešais gra- 
fienę - grafinas su vandeniu, greta - paskutinis lenkiško laikraščio nu- 
meris. Prieš įnešant valgius, liokajus įpildavo į grafo stiklinę alaus, kurį 
šis čia pat imdavo gurkšnoti. Jei į pietų galą grafas neišgerdavo viso 
butelio, akimis duodavo liokajui ženklą įpilti alaus likučius į priešais 
mane pastatytą stiklinę. Antras alaus butelis stovėjo, matyti, tik dėl tvar- 
kos: per visą laiką, kiek pietavau su grafais, tas antras butelis palikdavo 
neliestas. Jau po kelių dienų, kai liokajus rengėsi supilti alaus likučius į 
mano stiklinę, atstūmiau pro petį prakištą ranką su buteliu ir pašnabž- 
dėjau jam „nepilk, negersiu“. Po tokio mano išsišokimo, kurį pastebėjo 
grafienė ir nepatenkinta aukštai pakėlė antakius, grafas jau pats stengė- 
si išgerti visą alų, varvindamas jį iš aukštai pakelto butelio iki paskuti- 
nio lašelio. Pietų metu viešpatavo slegianti tyla, trikdoma tik valgomųjų 
padargų barškėjimo ir trumpų grafienės atpasakojimų Žinučių, kurias 
sėmėsi iš tarp valgio davinių skaitomo laikraščio. Rimtesnių straipsnių 
neskaitė, tik kroniką. Skelbė mums tas sensacingas žinutes, prie kurių 
galėjo pridėti savo pamokymus. Kartą perskaitė apie apviltos merginos 
nusižudymą. Reikšmingai išplėtus akis į gražuolę varšuvietę, pasakė: 
- Taip nelaimingai baigia savo gyvenimą tos merginos, kurios per 
laisvai elgiasi su vyrais (buvo sužinojus, kad varšuvietė vakarais susi- 
tinka su komisorium Kisieliu, žinomu apylinkėje mergininku). 
Gražuolė paraudonavo, akyse sublizgėjo ašaros, bet nė žodžio 
nepratarė. Grafaitė Eliza pasilenkė ir šypsodamos pro motinos veidą 
stebėjo mokytojos sumišimą: ėjo gandai, kad ir grafaitė nėra abejinga 
komisoriui, taigi dabar džiaugėsi varžovės pažeminimu. Kitą dieną 
užsigavusi varšuvietė pietų neatėjo, apsimetė nesveika. Kaip paskui 
sužinojau iš Emilijos, gražuolė pasiskundė komisoriui, o tas, vyras 
greitas ir „unaravas“, nuėjo pas grafienę ir stačiai jai pareiškė, kad 
netinka įtarinėti niekuo dėtą vienišą mergaitę, kurią jis yra pasiryžęs 

vesti ir kuri jau davė savo sutikimą už jo tekėti; kad nuo šios dienos 
ji nebepietausianti prie bendro stalo, valgysianti savo kambaryje; kad 
po sutuoktuvių, kurios įvyks artimiausiu laiku, gyvensianti jo bute 
ir tik ateidinėsianti į rūmus pamokoms su vaikais. Grafienė atsikirto, 
kadjos kaip namų šeimininkės yra šventa pareiga sekti net ir mažiau- 
sius dorovės pažeidimus, ir kad ji teisi, o neteisūs komisorius su sa- 
vo sužadėtine, labai nemandagiai pasielgę, nieko nepranešdami apie 
sutarimą jai, kuri taip rūpinasi savo tarnautojais kaip motina vaikais. 
Taip mes daugiau ir nematėm gražuolės pietaujant prie bendro stalo. 

Deja, grafienės dorovinga akcija ne tik nepašalindavo nedoros reak- 
cijos, bet, keistas dalykas, net ją padidindavo: nežiūrint visokių moterų 
imbuvių ir pakalikių, kurias grafienė laikė priglaudus pirmojo aukšto 
kambariuose, teikė joms maistą ir dalino dovanas už šnipinėjimą bei 
pranešinėjimą, kur, kada ir kieno buvo pažeista dorovė arba bent buvo 
kėsintasi ją pažeisti. Nežiūrint to, kad be imbuvių šnipinėjimu sėkmin- 
gai užsiiminėjo suaugusi duktė Eliza ir judrus Liudvis; nežiūrint to, 
kad dvi išvietės pirmame rūmų aukšte buvo tokios mažos ir ankštos, 
jog jose kas nors užsidaręs atlikti gamtos reikalui buvo priverstas iškiš- 
ti galvą pro duryse išpjautą apvalainę skylę; nežiūrint kitokių įvairių 
priemonių, grafienės sugalvotų tam, kad būtų užkirstas kelias dorovės 
pažeidimui, - beveik kas mėnuo ji pavarydavo vieną kurią tarnaitę, 
pastebėjus šios nenatūralų pastorėjimą. Jei ne garbingas komisoriaus 
pasielgimas, būtų atleista ir gražuolė varšuvietė, kuriai ištekėjus po 
penkių mėnesių gimė įpėdinis. Netenka stebėtis ypatingu šiuose rū- 
muose dorovės pakrikimu: laisvu nuo darbo laiku tarnai arba ėjo į 
bažnyčią, arba... paleistuvavo; apie kokias žmoniškas pramogas, apie 
knygas, laikraščius ar žurnalus niekas čia ir girdėte negirdėjo. 

Netrukus ir man teko patirti ypatingą grafienės globą ir rūpinimąsi 
savo tarnų bei tarnautojų sielos išganymu. Vieną sekmadienį, atsilankęs 
pas kleboną Vizbarą, sužinojau, jog grafienė prašiusi paveikti mane ta 
prasme, kad aš, tokių religingų tėvų sūnus, nenutraukčiau ryšių su ti- 
kyba, kad per daug nepasitikėčiau mokslu, kuris dažnai vedąs į pražūtį, 
niekuomet - į sielos išganymą. 

- Man rodos, - tarė šypsodamasis Vizbaras, - kad šį kartą grafienė iš 
musės nori padaryti dramblį. Ji atkreipė dėmesį į tai, kad sveikas nesižeg- 
noji priešpiet ir popiet.. Aš jai aiškinau, kad nesižegnojimas prieš valgant 
nėra jokia nuodėmė, kad dažnas žegnojimasis yra tik girtinas įpratimas, 
labiau tinkąs mums, kunigams, negu pasauliečiams; bet grafienė vis dėlto 
prašė pakalbėti su tamsta šiuo reikalu, motyvuodama savo užsispyrimą 
tuo, kad jai esą labai nepatogu prieš vaikus, kuriems ne kartą yra sakiu- 
si, jog nesižegnoja prieš valgant ir pavalgius tik „neščyri“ katalikai arba 

ligonys kaip Višinskis, o šiaip visi padoresni žmonės kryžiaus ženklą kuo 
dažniausiai vartoja. Ji labai norinti, kad tamsta duotum gerą pavyzdį vai- 
kams ir elgtumeis kaip padoresnieji. | 

Jam bekalbant sumečiau, kad štai gera proga atsikratyti slegiančio, 
bet neišvengiamo bendravimo su grafų kompanija pietų metu ir, užuot 
pasisakęs dėl grafienės pageidavimo, paklausiau, bene sutiktų klebonas 
mane valgydinti, kaip valgydino Višinskį. 

- O kaip sveikas paaiškinsi grafienei savo nenorą pietauti prie ben- 
dro stalo? - paklausė šis. 

- Manau pasakyti, kad, nepratęs žegnotis priešpiet ir popiet ir neno- 
rėdamas piktinti vaikų... 

- Kaip tik to jai ir nesakyk, - pertraukė Vizbaras, - o motyvuok reika- 
lątaip: pietaudamas klebonijoje, sutaupysiu keliasdešimt rublių, nes kle- 
bono pietūs pigesni... Gali dar pasakyti, kad iš Višinskio žinai jį mokėjus 
klebonui po aštuonis rublius už pietus, o iš grafienės šiam reikalui gau- 
davus penkiolika, taigi kas mėnesį sutaupydavęs po septynis rublius. 

Kai išdėsčiau grafienei šitą reikalą taip, kaip pamokė Vizbaras, ji per- 
metė mane piktu žvilgsniu ir pasakė: 

- Tamsta visur nori pasekti Višinskiu.... Išsiderėjai Višinskio kambarį 
ir jam mokėtą atlyginimą, vengi kryžiaus ženklo, kaip ir jis vengė, o da- 
bar užsigeidei pietauti klebonijoje. Bet Višinskis - ligonis, jam nuo ligos 
apsisuko galva, jis net Dievo išsižadėjo... Tegu Viešpats tamstą saugo, 
kad ir šiuo atveju nenueitum jo pėdomis... Įspėju tamstą, kad su tokiais 
kaprizais laimės gyvenime nepatirsi. Šiandien atsakymo neduosiu, tu- 
riu pasitarti su vyru... Penkiolika rublių — dideli pinigai; juos mokėjom 
Višinskiui kaip ligoniui, o tamsta sveikas, ir... nereikalingi prasimany- 
mai, - atsuko nugarą ir nuėjo į gretimą kambarį. 

Po to pasikalbėjimo praėjo jau kelios dienos, o grafienė vis dar ne- 
pasakė, kad sutinka mokėti man pietpinigius. Bandžiau priminti savo 
reikalą, pasinaudojęs tomis penkiomis minutėmis, kada ji priešpiet kal- 
bino vieną kitą iš susirinkusių valgomajame. Bet grafienė, pastebėjus 
mane rengiantis prasižioti, arba pasukdavo veidą į šalį, arba tiesiog at- 
sukdavo nugarą. Norėjau pamatyti ją po vakarinių pamokų. Atsisakė 
priimti, esanti labai užimta. Vizbaras, kuriam tą nedorą grafienės žaidi- 
mą papasakojau, paklausė: 

- Tai tamsta rimtai nutarei nebepietauti su grafais? 

- Negaliu kitaip. Toji slegianti atmosfera taip mane veikia, kad ir 
kąsnis į burną nelenda, - pasiskundžiau jam. 

- Ir sublogai, kaip matau: žandai pabalę, akys įdubusios... Lieka vie- 
na išeitis — revoliucija, - nusišypsojo Vizbaras, - rytoj ateik pietauti į 
kleboniją, ir viskas. 

Taip ir padariau. Praėjo dvi dienos. Trečią dieną, priešpietinėms pa- 
mokoms baigiantis, Liudvis pasakė man, kad mama norinti pakalbėti, 
kad prašanti tuoj po pamokų neišeiti, bet palaukti jos. 

- Okas bus, - paklausė atėjusi grafienė, - jei mes nemokėsim tams- 
tai penkiolikos rublių, kaip ponui Višinskiui kad mokėjom už pietus 
klebonijoje? 

- Tada aš mokėsiu klebonui iš savo uždarbio, o ponas grafas tuos 
pinigus sutaupys, - iš padilbų žvilgterėjau į ją. 

Grafienė kiek pastovėjo prie lango, žiūrėdama į priešais riogsančią 
bažnyčią. Potam išėjo iš kambario, nepažiūrėjus į mano pusę ir nė žo- 
džio nepratarus. Lygiai po mėnesio nuo to mūsų pasikalbėjimo per savo 
kambarinę Zosią atsiuntė voką, kuriame radau aštuonis rublius ir rašte- 
Jį su data, už kurį laiką mokami pietpinigiai. Mokėdamas Vizbarui už 
pietus, parodžiau raštelį. 

- Tai aš kaltas, kad grafienė nusuko septynis rublius, - sutraukė savo 
gražius antakius klebonas. - Jei nebūčiau paminėjęs, kiek man mokėjo 
Višinskis, ir jei nebūtum apie tai pasakęs grafienei, būtų įdėjusi į voką 
visus penkiolika rublių... Na, tiek to. Mokėsi man penkis rublius; bent 
tris sutaupysi kas mėnuo, - nusišypsojo gerasis Vizbaras. 

Nežiūrint šito ir kitų smulkių nesusipratimų su išdidžia grafie- 
nė, mokymo darbas ėjo normaliai. Savo mokiniams buvau įvedęs 
dienynus, kuriuose jie žymėdavo, kas kurią dieną buvo eita ir kas 
užduota kitam kartui. Jei ne Stasio chroniškas verkšlenimas, mokinių 
pažanga būčiau visai patenkintas. Nuo ašaravimo Stasio neatprati- 
no Višinskis, nesugebėjau atpratinti ir aš, nors griebiaus įvairiausių 
priemonių. Viena tokia priemonė, tiesa, labai nepedagogiška, buvo 
veiksmingiausia, būtent pajuoka: ambicingas vaikas, vengdamas pa- 
juokos, kuriam laikui susilaikydavo nuo ašarų. Kartą dienyno pakraš- 
tyje išbraižiau Stasio veido kontūrus taip vykusiai, kad jo broliai ir jis 
pats gardžiai juokėsi. Judrusis Liudvis piešinėlį parodė motinai, o ši 
visai užtarnautai mane pabarė. Kitą dieną nesusilaikiau nepastebėjęs 
Liudviui, kad nereikėjo to piešinio rodyti motinai. Sulig tais mano 
žodžiais durys į „klasę“ staiga atsidarė, pasirodė iš pykčio pabalusi 
grafienė ir riktelėjo: 

- Prašau negadinti mano vaikų! Maža to, kad tamsta išdrįsai pašiepti 
nieszczęšliwe dziecię (nelaimingą vaiką), dargi išmetinėji jiems atviru- 
mą ir pamokai nuslėpti tai, ką aš kaip motina privalau žinoti. 

Dabar tik supratau, kodėl „klasei“ buvo parinkta patalpa tarp grafo 
ir grafienės kambarių: rytais grafas už savo durų klausėsi, kaip vyksta 
pamokos, vėliau - grafienė už savo. O kad grafienei užtekdavo kantry- 
bės dažnai tupėti už durų, turėjau progos ne kartą įsitikinti. Kai, pvz., 

smalsuolis Liudvis paklausė, kodėl Dievas teiravosi pas Kainą, kur ran- 
dasi jo nužudytas brolis Abelis, tartum pats jis, visagalis ir viską žinąs, 
to nežinojo, ir kai aš patariau smalsuoliui nesukti sau galvos dėl tų pa- 
sakų, duryse sužaibavo grafienės akys: 

- Tylko pėtmędrek (tik pusgalvis) gali išdrįsti Šventojo Rašto tiesas 
vadinti pasakomis. 

Apie šitą mano labai įtartiną pasakymą grafienė pranešė klebonui 
ir prašė jį patikrinti, ar aš dar pataisomas, ar jau visai nuėjau Višinskio 
pėdomis. Kad ir šviesusis Vizbaras palaikė mano, o ne grafienės nuo- 
monę dėl Biblijoje surašytų „baneliukų“, supratau iš to, jog jis, pietų 
metu pasakodamas apie grafienės susirūpinimą mano siela, išvadino ją 
įkyria šventeiva ir mano religingumo netikrino. Nežinau, ar Vizbaras 
skaitė Anatolio Franso veikalus (prancūziškai jis mokėjo gerai), bet jei 
Skaitė, negalėjo neatpažinti savęs kunigo Mitono asmenyje!. 

Vieną rudens vakarą, grįžęs po pamokų į kambarį, nemaloniai nu- 
stebau: priešais savo lovą prie sienos pamačiau antrą tokią pat lovą prie 
antros sienos. Išbėgau į koridorių, kur prie durų į kiemą visuomet sto- 
vėjo Pliuščikas. 

- Iš kur pas mane atsirado antra lova? - susierzinęs klausiu. 

— Kambarinė pastatė, - abejingai atsakė šis, - ir pati grafienė čia su- 
kosi. 

- Kas joje miegos? 

- Nežinau. 

- Ar ir Zosia čia buvo, kai nešė lovą? 

- Irji padėjo nešti. 

Gretimojo kambario durys kiek prasivėrė, sena imbuvė iškišo galvą. 
Bematant prasivėrė ir antros durys, pasirodė ir antros imbuvės raukš- 
lėtas veidas. Jos smalsiai sužiuro į mane. Tos senos lenkuojančios plik- 
bajorės žinojo viską, kas dedasi ne tik šiame ilgame koridoriuje, bet ir 
visuose rūmuose. 

- Gal tamsta pasakysi, - kreipiaus į artimiausią galvą, - kam skirta 
ana lova mano kambaryje. 

- Przyjechai pan Emblik, instruktor mleczarniany, on tu będzie 
spaP?, - prašvapsėjo galva, ir durys užsitrenkė. 

Tuoj pranyko ir antros imbuvės raukšlėtas veidas. 

- Pliuščikai, būk geras, suieškok Zosią ir paprašyk ateiti čia - krei- 
* „A. France. La chemise. (Pamaldus, labdaringas, visų mylimas kunigas Mitonas 

garsėjo kaip laimingiausias žmogus. Tačiau jis pats save laikė nelaimingiausiu 
veidmainiu: netikėjo Dievą, kurį skelbė žmonėms.) 


* Atvažiavo ponas Emblikas, pieninių instruktorius, jis čia miegos (lenk.). 

piaus į sargą, iš susijaudinimo užmiršęs, kad jis negali pasitraukti nuo 
durų. 

-Ji pati tuoj ateis, atneš patalynę, - nepajudėjo iš vietos Pliuščikas. 

Nutariau palaukti čia pat. Bestovėdamas galvojau apie šitą grafienės 
išdaigą. Iš pradžių negalėjau suprasti, kam jai prireikė patalpinti pieni- 
ninką pas mane, tiek laisvų kambarių esant rūmuose. Be to, paprasčiau- 
sias mandagumas reikalavo, kad bent atsiklaustų arba praneštų man 
apie tai iš anksto. Bet netrukus dalykas ėmė aiškėti: sumečiau, kad ji 
savo sauvaliavimu atsimokėjo už mano sauvaliavimą, kai aš nutraukiau 
dalyvavimą pietuose, nelaukdamas jos sutikimo. 

Pasirodė Zosia su patalyne. Tartum manęs nematydama ir kažką 
niūniuodama, norėjo iš didelio koridoriaus įsukti į mano mažąjį kori- 
doriuką. Pastojau jai kelią. 

- Neškis patalynę iš kur atsinešus, - riktelėjau. - Nei tavęs, nei to 
Embliko į savo kambarį neįsileisiu. 

- Ne savo valia nešu, grafienė įsakė, - ironiškai šyptelėjo Zosia, ban- 
dydama prasmukti į koridoriuką. 

Tasjos šypsnys visai mane pribaigė. Įšokau į kambarį ir ėmiau stum- 
ti lovą lauk. Matydama mano įtūžimą, mergaitė metė patalynę į lovą 
ir išbėgo. Pasilikęs vienas, bandžiau lovą išstumti į koridorių; ji įstri- 
go siaurose duryse. Sušukau Pliuščikui, kad padėtų apversti lovą ant 
briaunos. Šis kažką pamurmėjo, neatėjo. Man besidarbuojant, pasigirdo 
atskubančių žmonių žingsniai, ir netrukus prie įstrigusios lovos sustojo 
grafienė, Zosia, dar viena tarnaitė ir liokajus. 

- Kas čia per komedijos? — suspiegė grafienė, — kas čia per sauvalia- 
vimas mano namuose? 

- Aš tvarkausi kambaryje, kurį išsiderėjau iš ponios grafienės sau 

- Ponas Emblikas - garbingas asmuo, - kiek ramiau atsiliepė grafie- 
nė, —jis tik vieną savaitę teviešės pas mus. 

- Tegu sau vieši pas ponus grafus, kiek nori. Bet jis ne mano svečias 
ir kartu su juo nemiegosiu. 

- Įdomu būtų žinoti kodėl? - išplėtė akis grafienė. 

- Nenoriu, ir tiek... Verčiau eisiu į kleboniją nakvoti. 

- Tai užsispyrėlis, - bandė nusišypsoti grafienė, išsigandus, kad ir 
visai galiu nusikraustyti į kleboniją. - Dieve, Dieve, — atsiduso, - netu- 
rėsi tamsta laimės gyvenime su tokiu būdu. Kad tik Dievas tamstos ne- 
nubaustų už šiuos kaprizus. - Zosia, - nusisuko į kambarinę, - paruošk 
ponui Emblikui žalią kambarį, ten ir tą lovą pastatykit. 

Poto susirėmimo, pasibaigusio mano pergale, grafienė pasijuto labai 
įžeista ir įtūžo ne juokais. Ji neatsileido per visą likusį laiką, kol aš po to 

ten gyvenau. Ėmė visiškai mane ignoruoti, neprabilo daugiau nė žodžio 
ir kur tik iš tolo pamačius tuoj atsukdavo nugarą. Neišvengiamus san- 
tykius palaikydavo per Liudvį ar per kambarinę; kartais per juos atsiųs- 
davo lakoniškus raštelius tokio, pvz., turinio: „popietinių pamokų ne- 
bus“ arba „rytoj vaikai eina išpažinties, rytinių pamokų nebus“ ir pan. 
Aš taip pat rašydavau jai raštelius, kai prireikdavo pinigų (atlyginimas 
tarnams ir tarnautojams nebuvo mokamas kas mėnuo; šiaip kam pri- 
reikus pinigų, buhalterija išmokėdavo prašomą sumą, o atsiskaitymas 
vykdavo metų gale; taip elgėsi ir grafienė, kuri pati mokėjo algas moky- 
tojams). Pavasarį, galutinai atsiskaitant su manim, grafienė atsiuntė per 
Zosią voką su keliais šimtais rublių ir paruoštą pakvitavimą, kad visą 
atlyginimą už metus gavau. Kai Zosia nusinešė pasirašytą pakvitavimą, 
dar kartą ėmiau skaičiuoti pinigus ir... nustebau. Grafienė permokėjo 
visą penkiasdešimt rublių. Ji, matyt, užmiršo pasižymėti, kad pačio- 
je tarnybos pradžioje buvau paėmęs mėnesinį atlyginimą. Pasiprašiau 
audiencijos. Liokajus grįžo ir pasakė, kad grafienė klausianti, kuriuo 
reikalu noriu su ja pasimatyti. Pasakiau, kad dėl galutinio atsiskaitymo, 
ir tada tik įsileido. Man įėjus, nepakeldama galvos nuo kažkokio rašto, 
kurį skaitė ar apsimetė skaitanti, trumpai paklausė: 

- Za malo? (Per maža?) 

- Ne, per daug... Ponia grafienė man permokėjo penkiasdešimt ru- 
blių, kuriuos čia ir grąžinu, - padėjau ant stalo krašto pinigus. 

Po kelių mėnesių nematymo vėl pamačiau jos išplėstas į mane mėly- 
nas akis, kuriose sužibėjo neslepiamas džiaugsmas. Šykštuolė užmiršo 
savo įtūžimą ir atkišo man ranką: 

- Dėkui. Labai gražu iš tamstos pusės, kad atitaisei mano klaidą. 
Penkiasdešimt rublių - dideli pinigai. 

Klebonas juokdamasis pakartojo grafienės pasakytus jam žodžius: 

— Niekad nemaniau, kad nesižegnojąs ir, aišku, atšalęs tikybai jau- 
nuolis gali būti sąžiningas. 

Į šitą „sąžiningumą“ visai kitaip reagavo tėvas, išvadinęs mane 
mulkiu: 

- Pinigų jie turi kaip purvų... Kai būsi Peterburge, už tuos penkias- 
dešimt rublių puikiai galėtum porą mėnesių pagyventi. 

Motina, atvirkščiai, pagyrė mano pasielgimą, pavadinus jį „szlache- 
tny“ (kilniu). 


Nors mano užsispyrimas dėl Embliko lovos iškraustymo kilo spon- 
taniškai, be rimtos priežasties ir aiškaus tikslo, vis dėlto šitas menkas 
incidentas ir mano pergalė turėjo tam tikrų padarinių: tarnų akyse paš- 
lijo iki šiol nepažeidžiamas autoritetas grafienės, kurios įsakymą ap- 

versti aukštyn kojomis išdrįso iš ubagyno kilęs studentas; rūmų sargas 
Pliuščikas, matydavęs kitados mane murziną bėgiojant po sąšlavynus 
ir iki šiol nekreipęs mažiausio dėmesio, dabar pradėjo sveikinti „labas 
rytas, labas vakaras“; komisorius ėmė kviestis pas save arbatėlės, o 
gražuolė varšuvietė mielai padėjo nugalėti prancūziškos konversaci- 
jos sunkumus; klebonas Vizbaras pasakė nesitikėjęs, kad man užtektų 
drąsos pasipriešinti galingai šventeivai. Senės imbuvės taip pat labiau 
susidomėjo manim, tik kitaip: skandalizuotos neregėtu akiplėšiškumų, 
pradėjo uoliau sekti, tikėdamos įsiteikti grafienei, jei pavyktų praneš- 
ti kokį nukrypimą nuo dorovės. Mano kambario durys atsidarydavo į 
koridoriuką, ir porą kartų taukštelėjau jomis į kaktą kaimynės imbuvės, 
pasilenkusios prie rakto skylutės. 

- Ko tamsta čia? 

- Norėjau pasiklausyti muzikos, - prašvapsėjo senė. 

- Kad aš neskambinu. 

- Vis tiek... Neseniai skambinai, ir vėl gali pradėti, - aiškinosi ši, 
šliauždama lauk iš koridoriuko. 

Vienintelė mano pramoga, ypač ilgais žiemos vakarais, buvo įnirtin- 
gas skambinimas. „Gradus ad Parnassum Clementi“, melodingi Cra- 
mero etiudai ir Bethoveno sonatos sudarė mėgiamiausią repertuarą. 
Kai kitą dieną po minėto incidento vėlai vakare sėdėjau prie fortepijono, 
kažkas pasibeldė į duris. Nutraukiau skambinimą; iš pradžių pama- 
niau, kad man tik pasigirdo: pas mane niekas niekados neužeidavo, 
gyvenau, kaip anachoretas!. Zosia arba Liudvis užbėgdavo su reikalais 
nesibelsdami. Beldimas pasikartojo. 

- Kas ten? - sušukau. 

Durys plačiai atsidarė, pasirodė keista žmogysta: visai žemo ūgio, 
bet kresno sudėjimo, miestietiškai apsirengus vyras su didele galva be 
kaklo, tartum prilipdyta prie plačių pečių. 

- Emblik, - prisistatė. 

Paprašiau sėstis. Jo, matyti, būta labai trumpų kojų ir ilgo liemens: 
kai atsisėdo, didelė galva be kaklo akis į akį atsidūrė priešais manąją. 
Žvakių šviesoje (skambindavau pasistatęs iš abiejų klaviatūros šonų po 
žvakę) sublizgėjo į mane įsisiurbusios, įstrižai kaip pas mongolus susta- 
tytos juodos akutės, įdubusios po plačia, bet labai žema kakta. Jos viršuje 
styrojo tankūs juodi šeriai, trumpai nukirpti ežiuko fasonu; tiesiai prie- 
šais juodavo plačios riestos nosies šnervių skylės; siaurą viršutinę lūpą 
bjaurino keli reti plaukiukai, kiek nusvirę galuose; tokie pat negausūs 
šeriai stypsojo ant smakro; išsišovusieji geltoni skruostikauliai spindėjo 


" atsiskyrėlis (Iot.). 


tartum alyva patepti. Keistas svečias atrodė kokių trisdešimt metų am- 
žiaus. Laukiau, ką pasakys. Pagaliau tyliai paklausė (kalbėjo rusiškai): 

- Kaip sugyvenat su grafais? - ir, nelaukdamas atsakymo tęsė, - per- 
nai, kai čia buvau, Višinskis skundėsi, kad jo nervai šiuose namuose 
visai suiro... Važinėju po visą Pabaltį; mano pareiga - tikrinti pienines, 
kurios stato sviestą bei sūrį į Peterburgą ar į užsienį. Taigi esu valdžios 
pareigūnas ir turiu teisę sudaryti pieninių savininkams nepalankų aktą. 
Kurtuvėnuose būnu savaitę ar kiek daugiau ir aš, valdžios pareigūnas, 
su kuriuo grafai skaitosi, šitą laiką priskiriu prie juodžiausių mano gy- 
venimo dienų. Įsivaizduoju, koks čia gyvenimas tų, su kuriais grafai 
nesiskaito! Niekur, nuo Revelio' iki Vilniaus, nemačiau nieko panašaus 
į tai kas čia, Kurtuvėnuose, dedasi. 

Tai pasakęs, vikriai pašoko nuo kėdės, atsistojo jos užpakaly ir ap- 
simetęs susikaupusiu nuleido galvą (kiek į šoną): visi jo judesiai buvo 
tikra kopija tų, kuriuos kasdien priešpiet daro grafas. 

- Panašu? - paklausė patenkintas. 

Negalėjau susilaikyti neprasijuokęs. Potam jis pamėgdžiojo gra- 
fienės judesius, grafaitės Elizos ir net vokytkos Emilijos, kuri taip pat 
apsimesdavo susikaupusi. Galų gale susikūprinęs ėmė šliaužinėti po 
kambarį: tuoj atpažinau savo kaiminką imbuvę Kunigundą. 

- Tamsta neblogas aktorius, - pagyriau jį. 

- Pasitaiko kartais dalyvauti Revelio mėgėjų ratelio vaidinimuose, - 
prisipažino jis, - aš esu estas, taigi mano nuolatinė gyvenamoji vieta 
Revelyje. 

Emblikas atsisėdo ir vėl ėmė šnekėti: 

- Tokio tamsumo, koks čia viešpatauja, jau niekur po dvarus nepa- 
matysi. Tas kelias dienas esu visai atskirtas nuo pasaulio: nei rusiško 
laikraščio, nei žurnalo, nei kokios knygos pas grafus nerasi. Juk taip? 

- Aš išrašau „Birževyje vedomosti“ ir „Nivą“ su priedais, galėsi 
tamsta paskaityti. 

- Dėkui. Pas Višinskį rasdavau „Russkoje slovo“. Bet aš kalbu apie 
grafus. Jie net apie karo eigą su Japonija nieko nežino, tik girdėjo, kad 
Tolimuose Rytuose kariaujama. O vis ta čia viešpataujanti viduramžio 
šventeivybė, kuri juos ir sunaikins!.. Ir jau netrukus... Jei nebūtų tokie 
tamsuoliai ir dvarų nustoję (o tai neišvengiama), galėtų dar būti nau- 
dingi žmonėms. Bet dabar, kas juos laukia?.. Jie visai nieko nemato, kas 
dedasi aplink, ir gyvena tartum kokio Stepono Batoro laikais, kada po- 
nus nuo tarnų skyrė neperžengiama praraja, kada šlėktų luomas buvo 


! Talinas. 

stiprus, o liaudis bejėgė. Didžiai klysta jie, manydami, jog caro valdžia 
iš vieno šono, bažnyčia su kunigais iš antro - pakankamai apsaugo jų 
privilegijuotą būklę. Ta jų įsivaizduota apsauga yra ne kas kitas kaip 
plonytis siūlas, kuriam nutrūkus bematant į šipulius subyrės jų galybė. 
Jie nieko, be savęs, nemyli, ir jų niekas nemyli; gal tik kokia invalidė 
imbuvė yra nuoširdžiai prie jų prisirišus. Jau netolimas laikas (Emblikas 
pasilenkė į mane ir ėmė šnabždėti, tartum kas nors galėtų mus išgirsti), 
kada visus juos išpjaus, jei nesuskubs galvotrūkčiais išdumti. 

Išsižiojau iš nustebimo. Dingtelėjo mintis, kad estas kliedi... Tačiau 
tai nebuvo kliedėjimas, o pranašystė, kuri veikiai išsipildė: jau kitų metų 
rudenį grafai su komisorium ir imbuvėmis išdūmė į Vilnių, dvaro kluo- 
nai ir daržinės suliepsnojo, du tarnai pakalikai padėjo savo galvas. 

Sekmadienį Emblikas pasisiūlė eiti su manim į bažnyčią. Nusive- 
džiau ant viškų prie vargonų, kur jis, užgulęs ant mūro, stebėjo minią 
žmonių apačioje. Tačiau netrukus davė man ženklą, kad nori išeiti. Pa- 
lydėjau iki palociaus. Jis piktinosi: 

- Siaubas mane apėmė, pamačius kelių šimtų „berazumių“ avinų 
ir avių kaimenę. Išsižioję rėkia keistus žodžius, žiūri į keisčiausias ko- 
medijas prie altoriaus, nieko negalvoja, tartum apsvaigę... Bet kai jie 
pradės galvoti, pamatys tai, ką dabar slepia nuo jų kunigai, mulkindami 
visokiais baneliukais; pamatys neteisybę ir skriaudas, pralies nemaža 
kraujo. Užtat paskui susilauksim gyvenimo, jei ir ne iš karto laimingo, 
tai bent aiškaus, teisingo, žmoniško. - Kiek pagalvojęs, tartum sau pa- 
sakė: — Sąvokų „laimė, laimingas“ nepripažįstu; jos yra primityvios ir 
tuščios. „Darbas ir teisybė, teisybė ir darbas“ - štai sąvokos, kurios man 
atstoja laimės sąvoką. 

Vėlai vakare, kai visi sumigo ir rūmuose įsiviešpatavo mirties tyla, 
iš koridoriuko įsėlino Emblikas. 

— Nesutrukdysiu? — paklausė ir nelaukdamas atsakymo atsisėdo 
priešais. 

Norėdamas padaryti jam malonumą, pasisiūliau paskambinti Bet- 
hoveno patetišką sonatą, kurią neseniai buvau įsisavinęs. 

- Kąjūs? - išsigando Emblikas, - visi miega. 

- Mano kambarys izoliuotas, dažnai skambinu naktimis, - raminau jį. 

- Ne, ne, nereikia, - pašnabždėjo, raukydamasis ir purtydamas į 
mane iškeltus delnus, - muzika, dainos ir kitoks triukšmas — man tie- 
siog peilis... Nesuprantu ir nemėgstu. Dar iki šiol ūžia ausyse nuo tų 
vargonų gaudesio bažnyčioje... Atėjau laikraščio. Gal dar kokią knygą 
duosit? 

- Turiu gerą knygą - Mejerio „Mirozdanije“. Norit? 

- Iš astronomijos? Ne, ne, tokios nenoriu. Man ką nors žemiško, ne 
dangiško. 

Pasirausęs knygų krūvoje ant fortepijono, išsirinko ir nusinešė porą 
Garšino tomelių. Daugiau tų knygų nebemačiau: matyti, užmiršo grą- 
žinti ir išsivežė. Ė 

„Keistas žmogus, - pagalvojau jam išsėlinus, - nemėgsta nei as- 
tronomijos, nei muzikos“. Nusišypsojau prisiminęs, kaip išsigando, kai 
ruošiausi skambinti sonatą, ir kaip atvirai prisipažino, jog „muzika, dai- 
nos ir kitoks triukšmas - jam peilis“. Tuo tarpu Čaikovskis yra pasakęs, 
kad tik negeri, įtartini žmonės nemėgsta muzikos. Nejaugi ir Emblikas 
įtartinas? Ne, su tuo negalėjau sutikti, atsiminęs, kaip jam rūpi žmonių 
gerovė, kaip nekenčia neteisybės ir skriaudikų. Dar porą kartų su juo 
mačiausi, bet jo įdomių kalbų nebeteko pasiklausyti. 

Emblikas buvo vienintelis pašalinis žmogus, kurį per tuos metus 
mačiau grafo rūmuose. Kurtuvėnų Pliateriai gyveno labai užsidarę, at- 
siskyrę nuo pasaulio. Be kuršėniškių Gruževskių ir dvarininko Dymšos 
nuo Užvenčio, niekas pas juos nesilankė, bet ir tie atvykdavo tik porai 
valandų, paprastai su vizitu švenčių proga. Nebepietaudamas su gra- 
fais, tuos svečius tik iš tolo tematydavau. Patys grafai, be bažnyčios 
ir retkarčiais Šiaulių, nieko daugiau nematė: sėdėjo vietoje, apžergę 
dvarą kaip voras voratinklį. Nestebėtina, kad jie tik iš gandų žinojo, 
kas dedasi pasaulyje, ir buvo pritrenkti, kai vieną rudens naktį devyni 
šimtai penktųjų metų teko galvotrūkčiais sprukti į Vilnių. Tais metais 
pasibaigė Kurtuvėnų feodalų idilija. Nors jie dar potam grįžo į dvarą, 
bet neilgam ir jau su kitokia nuotaika - sukrėsti, skaudžiai pamokyti ir 
pasiruošę sutikti neišvengiamą savo viešpatavimo galą. 

Pernokusi grafaitė Eliza, kuriai išdidi motina negalėjo surasti lygios 
kilmės vyro, pati pasirinko gyvenimo draugą: ištekėjo už Embliką pa- 
keitusį nebejauną pieninių instruktorių. Šio smūgio pritrenkta grafienė 
veikiai pasimirė Vilniuje. 

Gegužės mėn. pabaigoje pas motiną Šiauliuose apsilankė jos senas 
bičiulis ūkininkas Adomas Beržanskis iš Pluogų vienkiemio (prie Viekš- 
nių geležinkelio stoties). Pasisakė atvažiavęs į Šiaulius pasiimti dukterų 
Marijos ir Ados, kurių vyresnioji (Marija) gavo porą pataisų. Kai tei- 
ravosi, ar motina negalėtų jam nurodyti kokį repetitorių, kad padėtų 
dukteriai pasiruošti rudens egzaminams, ši pasiūlė mane, veikiai atitar- 
nausiantį pas grafus ir iki rudens būsiantį laisvą. Nors sandėris buvo su- 
darytas neatsiklausus manęs, ir atlyginimą už darbą Beržanskis pasiūlė 
minimalų (tik kambarį ir išlaikymą), vis dėlto mielai sutikau pagyventi 
šią vasarą ūkininko troboje: gyvenimas ponų dvaruose įkyrėjo iki gyvo 

kaulo. Be to, tikėjaus susipažinti su kaimo gyvenimu ir kaimiečiais, nuo 
kurių iki šiol buvau visai atitolęs: gyvendamas pas Šukštus, buvau per 
jaunas ir kaimu nesidomėjau; Rembovskių kumečiai buvo lenkuojan- 
tieji plikbajoriai; pas grafus Pliaterius mačiau „liaudies atstovą“ žemaitį 
Pliuščiką, kuris tik vienas visuose rūmuose nešnekėjo lenkiškai, bet, 
seniai iš kaimo pasitraukęs, nebebuvo panašus į tuos kaimiečius, kurie 
šventadieniais rinkosi prie bažnyčios. 

Pirmomis birželio dienomis traukiniu nuvykau į Viekšnių stotį, iš 
kur tik keli žingsniai iki Pluogų vienkiemio. Gražiai aptvertos sodybos 
vidury pamačiau medinį kryžių, tokį aukštą, kad beveik pusė jo buvo 
išsikišus viršum ūkio pastatų. Įėjus į švarų kiemą, krito į akį (į kairę 
nuo kryžiaus) ilgas, šiaudais dengtas medinis namas, plačių durų per- 
skirtas į dvi lygias dalis; į dešinę, toliau nuo kryžiaus ir priešais gyve- 
namąjį namą, - ant aukšto pamato medinis svirnas tokio pat ilgio kaip 
ir namas. Svirno ir namo galus jungė virbalinė tvora, už kurios matėsi 
didokas, irgi gražiai aptvertas sodas. Tvartai ir kiti ūkio pastatai buvo 
už svirno, ir iš kiemo jų tik kertės tesimatė. Prie pat namo, išilgai jo, 
marguliavo gėlynėliai, apsupti baltai padažytais akmenukais. Nuo se- 
natvės pajuodavusioje namų sienoje ryškiai išsiskyrė ir blizgėjo švarūs 
langai baltuose rėmuose; baltos langinės su kiek išsikišusiomis, taisy- 
klingai išpjaustytomis lotomis atrodė šviežiai padažytos. Žaliame kie- 
mo kilime geltonavo du siauri takai - vienas į svirną, antras (pro svirno 
kertę) į tvartus. Dviejų uždarytų svirno durų viršuje blizgėjo siauručiai 
langeliai, o sienoje tarp tų durų - du nedideli įstiklinti langai baltuose 
rėmuose. Malonu buvo dairytis po kiemą: viskas švaru, tvarkinga, jokio 
palyginimo su apleistu Užkelmių dvaru arba su apšepusia, dvokiančia 
ponų Rembovskių buveine. 

Motinai išpasakojus, kaip rasti Beržanskių sodybą (o rasti buvo labai 
lengva), iš anksto nepranešiau, kada atvažiuosiu; todėl tą rytą niekas 
manęs nepasitiko nei stotyje, nei dabar kieme. Atsisėdau ant suolelio 
tarp gėlynų, greta pasistačiau lagaminėlį ir prie jo priglaudžiau nebe- 
reikalingą lazdą (ją buvau pasiėmęs nuo šunų gintis). Visur tylu, tik 
žvirbliai čirškėjo, šokinėdami ant krūmų patvoriais, ir bitės vos girdi- 
mai ūžė gėlynuose. 

Namo durys prasivėrė, pasirodė balta skepetaite aprišta galva ir be- 
matant pranyko. Po kiek laiko pro tas pačias duris nedrąsiai viena po 
kitos išėjo dvi mergaitės ir sužiuro į mane. 

- Turbūt panelės Marytė ir Ada? - paklausiau. 

-Je, - tyliai atsakė vyresnioji, kokių penkiolikos metų mėlynakė rau- 
donskruostė Marytė. Jos didoką galvą dabino į ratą apipintos storos gel- 
tonos kasos. Atrodė sumišus. Žymiai už ją jaunesnė Ada buvo išbalusio 


513 


- 


smulkaus veido ir tamsių plaukų. Abi tylėdamos žiūrėjo į mane. Pasisa- 
kiau, kas esąs. Paklausiau, ar tėvai namie. 

- Mamunia namie, - atsakė Marytė, - papunis su Sabaliu išėjo į 
mišką. r 

- Vieną šunį teturite? 

- Vieną Sabalį, vižlą. 

- Ar labai piktas? Ę 

- Visai nepiktas, - šyptelėjo mergaitės. 

- Ar panelės taip gražiai sutvarkėt gėlynus? - klausiau, nebežinoda- 
mas, kaip palaikyti kalbą. 

- Ne, mamunia... Mes tik neseniai grįžom iš Šiaulių. 

Ilgai tylėjom. Anksti atsikėlęs ir dabar ištižęs nuo karščio, aptingau 
klausinėti, beveik ėmiau snausti. Drąsesnė ir jau kiek apsipratusi su ma- 
nim Ada peršoko per kliombą ir įbėgo į vidų, palikdama duris atdaras. 
Netrukus iškišo galvą ir šypsodamos tarė: 

- Mamunia prašo į stanciją. 

Iš priemenės Ada atidarė duris į dešinę ir įsivedė į didoką kambarį; 
sienoje priešais langą kabojo labai didelis, beveik nuo grindų iki pat 
lubų, pageltęs popierius, sulipdytas iš daugelio pribraižytų lapų. Iš pra- 
džių, pamaniau, kad čia gausiai musių suteršti šviesūs sienos apmuša- 
lai; bet kiek atidžiau įsižiūrėjęs, ėmiau išskirti mažutes raides, išbraižy- 
tas įvairiausiomis kryptimis po visą popierių. 

- Kas čia? - paklausiau Ados, rodydamas į sieną. 

- Viršuj parašyta, - šyptelėjo ši, - ginilogija... Aa, - perkreipė galvu- 
tę, - mes kunigaikščiai, — ir išbėgo iš kambario. 

Pastačiau kėdę prie sienos ir palypėjęs perskaičiau beveik visai iš- 
blukusį parašą viršuj: šviesiausių kunigaikščių Gediminų-Beržanskių- 
Klausučių genealogijos medis. „Štai tau, - pagalvojau, šokdamas nuo 
kėdės, - važiavau į kaimą, o patekau pas šviesiausiąjį kunigaikštį. Na ir 
likimas: dirbau ponams, paskui grafams, dabar patarnausiu šviesiau- 
siam kunigaikščiui!“ Motina, matyti, nieko nežinojo, kad Beržanskis — 
kunigaikštis; jei būtų žinojusi, būtų prasitarusi. Bet apsidairęs po visai 
kaimietiškai apstatytą kambarį, sumečiau, kad Beržanskis bus iš tokių 
kunigaikščių, kokius aprašo Narežnyj savo romane „Rossijskij Žilblaz“", 
ir todėl nėra ko sielotis. Tačiau veikiai sužinojau, kad Beržanskis netinka 
būti priskirtas ir prie Narežno aprašomųjų kunigaikščių, iš kurių anuo- 
met gardžiai juokėmės su Mečiu, vartydami paimtą iš gimnazijos bi- 
bliotekos pasenusį romaną. Taip pat sužinojau, kokiu būdu Beržanskio 
troboje atsirado „genealogijos medis“. Štai ką jis pats man papasakojo. 


1! „Rusijos Žilblazas“ (rus.) (red. pastaba). 

Pluogų vienkiemyje nuo neatmenamų laikų gyveno ūkininkai Ber- 
žanskiai; kiekvienos kartos vyresnysis sūnus pasilikdavo ūkininkauti, 
o kiti — broliai ir seserys — išeidavo svetur. Šios paskutinės kartos jis, 
Adomas, yra vyriausias ir pasiliko ūkininkauti, o trys jaunesni broliai 
pasitraukė iš ūkio: Antanas pasidarė kunigu, Jonas ir Liudvikas baigė 
Šiaulių gimnaziją. Liudvikas tebestudentaudamas mirė, o Jonas išėjo Pe- 
terburgo universitetą ir dabar tarnauja Rusijoje mokesčių inspektorium. 
Tas Jonas, dar tebestudentaudamas, mokė Peterburge sūnų vieno nusu- 
susio kunigaikščio ir įsimylėjo savo mokinio seserį. Ši taip pat nebuvo 
jam abejinga, bet atsisakė dėtis su studentu be titulo. „Kad bent būtum 
grafas, arba nors baronas, tada kitas reikalas, - pasakiusi jam, - mielai 
už tavęs tekėčiau. O dabar - kas tu esi? Mužiko šmots, ir daugiau nieko. 
Gi aš - kunigaikštytė!“ Jonas buvo iš kažkieno girdėjęs, jog Beržanskių 
būta ir kunigaikščių. Paprašė savo mylimosios palaukti ir netrukus jai 
įrodysiąs, kad esąs tituluotas ir jos vertas. Tiek pat ambicingas, kiek ir 
užsispyręs žemaitis kiauras dienas ir naktis, mėnesius ir metus rausė- 
si heraldikos archyvuose, kol pagaliau po keleto metų pasiekė tikslą: 
juoda ant balto įrodė, kad jis yra ainis didžiojo Lietuvos kunigaikščio 
Gedimino ir vadinasi Gediminas-Beržanskis-Klausutis! Bet čia negalas: 
daug dar laiko sugaišo ir daug pinigų sukišo, kol ypatingo caro aktu 
oficialiai buvo pripažintas jam kunigaikščio titulas. Tuo tarpu myli- 
majai, kurią visą laiką informavo apie bylos eigą, pritrūko kantrybės 
laukti, ir ji ištekėjo už kažkokio barono, nereikalingo baronystės pripa- 
žinimo. Mylimosios neištikimybė nelabai tepaveikė Joną; jo jaunatviška 
aistra bei jėgos visiškai išsieikvojo, bemedžiojant kunigaikščio titulą, ir 
archyvų dulkėse karšta meilė pavirto dulkėmis. Genealogijos medžio 
padarė keturis egzempliorius: vieną pakabino savo bute, antrą - Šėtos 
klebonijoje, kur klebonavo brolis Antanas, trečią - Pluoguose, o ketvirtą 
egzempliorių laikė Vilniaus banko seife. 

Adomas Beržanskis slėpė savo kunigaikštystę ir kratėsi ja, jei kas 
jam primindavo. Taip elgtis turėjo savo išrokavimą. Jis tarnavo vals- 
tybinio miško eiguliu, atlyginimo kas mėnuo gaudavo po keturis ru- 
blius. Kažkaip sužinojo, kad pagal caro įstatymus kunigaikštis eiguliu 
būti negali ir kad jam tektų atsisakyti nuo eiguliavimo, atseit nuo 
keturių rublių, jeigu imtų oficialiai rašytis kunigaikščiu. Bijojo ir kitų 
jam nežinomų netikėtumų, kurie gali ištikti šviesiausiąjį kunigaikštį. 

- Kunigaikštis kaimiškoje troboje - tikra durnysta, - sakė jis man, - 
ir Jonas be reikalo tiek laiko „patrotijo“ ir pinigų sukišo tuščiai garbei 
įsigyti. 

Kaip jis sakė, taip ir elgėsi: nesistatė aukščiau už kaimynus, dirbo 
paprasčiausią darbą, dėvėjo tokius pat milus bei čerkasus kaip kiti 

ir niekuo nuo kitų nesiskyrė; tik kartais juokais kreipdavosi į žmoną 
„šviesiausioji kunigaikštienė“ arba sakydavo išdykaujančiai Adai: 

- Šviesiausioji kunigaikštyte, jei nesiliausi, tuoj kailį išpersiu. 

Kaip matyti iš M. Biržiškos pasakojimo', vietos policija žinojo Ber- 
žanskius esant kunigaikščiais, ir kai diližano vežikas, kažkoks Beržans- 
kis, nusuko iš keleivio penkis rublius, policija į tą dalyką nenorėjo kištis: 
vengė turėti reikalą su kunigaikščiu, net nežinodama, ar tas vežikas 
figūruoja genealogijos lape. 

Norsir apsivyliau, patekęs pas Beržanskius - čia, kaip pernai Pabir- 
žuly, neteko pažinti tikrų kaimiečių, - vis dėlto vasarą praleidau sveikai 
ir ramiai, nevaržomas tuščių etiketų, tiek erzinusių pas Rembovskius ir 
Pliaterius. Tikrais kaimiečiais Beržanskiai kaip ir Platakiai neatrodė. Ir 
nors neturėjau pagrindo palaikyti juos kokiais išnaudotojais ar sukčiais 
(Beržanskiai net samdinių nelaikė), tačiau jiems trūko to ryškaus požy- 
mio, kuris skiria žemesnį luomą nuo aukštesnio, t. y. interesų priešta- 
ravimo. Jie savęs nepriešpastatydavo ponams ir ne tik taikstėsi su jais, 
bet tinkamai progai pasitaikius, patys mielai virstų ponais. Vargdienio 
kaimiečio gyvenimą tiek pat maža pažinojo kiek ir aš. Jie buvo tipingi 
tarpsluoksnio atstovai, aiškiai linkę prasiskverbti į aukštesnį sluoksnį. 
Nors pats Beržanskis juokėsi iš savo kunigaikštystės, tačiau žmonos ir 
dukterų nesudrausdavo, kai šios rimtais veidais spręsdavo tokį, pvz., 
klausimą: ar skepetaitė, kuri tinka kaimyno Marcei, tinka ir jų Adai 
užsimesti ant galvos. Beržanskiai buvo geri gaspadoriai. Laikė porą 
karvių ir porą arklių; nuo ankstyvo ryto iki pat nakties triūsė kieme, 
darže ir lauke. Šienauti ir javus kirsti ateidavo į talką kaimynai. Šeimi- 
ninkė, dar nesena moteriškė, visai jau buvo nusivariusi: išdžiūvusi, su 
raudonomis dėmėmis ant skruostų, įtartinai sukosėdavo. Užtat šeimi- 
ninkas, juodų akių ir bronzinio veido vyras, buvo sveikatos įkūnijimas. 
Gyrėsi nežinąs, kas tai yra liga; visą atliekamą laiką leido netolimam 
miške, kur visuomet eidavo su šautuvu ir vižlo lydimas. Supažindino 
ir mane su šautuvu, kurio iki šiol nebuvau laikęs rankose. Iš pradžių 
šaudžiau kieme į taikinį, paskui ėmiau taikyti į balandžius, kurių ištisi 
pulkai skraidė netoli stoties, ir netrukus vieną jų pašoviau. Kai pusgy- 
vį nešiaus namo, visas virpėjo ir beviltiškai bandė ištrūkti iš rankos. 
Viena jo akutė buvo primerkta, antroje, į mane nukreiptoje, pastebėjau 
ašarą; labai pagailo, mielai jį pagydyčiau. Šeimininkė, pamačius mane 
kieme su laimikiu rankoje, griebė balandį už kojyčių ir tėkštelėjo gal- 
vutę į akmenį. 


! M. Biržiška, Anuo metu Viekšniuose ir Šiauliuose, Kaunas, 1938, psl. 3. 

- Bus pietums užkąsti, - ramiai tarė, nusinešdama į virtuvę. 

Tai buvo mano pirmas ir paskutinis medžioklinis trofėjas. Nors šei- 
mininkas dažnai amešdavo po keletą nušautų balandžių pietums, o 
šeimininkė mokėjo gardžiai pakepti grietinėje, bet aš daugiau į juos ne- 
betaikiau: negalėjau pamiršti nei primerktos akutės, nei ašarojančios. 

Mano mokinė buvo stropi, darbas ėjo sklandžiai. Tarp mūsų užsimez- 
gė geri santykiai, kažkas panašaus jei ne į meilę, tai bent į abipusę sim- 
patiją: malonu buvo žiūrėti į taisyklingų bruožų mėlynakę mergaitę, o ji, 
raudonskruostė, kai mūsų žvilgsniai susitikdavo, dar labiau paraudonuo- 
davo. Nuo pasikėsinimo į artimesnius santykius, kurių galutinis tikslas 
turėtų būti nekaltas bučinys, atgrasė viena Marytės yda - nejos būdo yda, 
bet... jos kojų. Matydamas ją rytais ir vakarais prie šulinio plaunant savo 
vis dėlto skleidžia šlykštų kvapą, primenantį lavoninę. Marytė gerai žino- 
jo tą savo kūno ydą ir pamokos metu motinos didele skepeta uždengdavo 
kojas nuo kelių iki pat grindų; tačiau dvokimas veikiai pasklisdavo po 
kambarį, nepaisant to, kad langas buvo plačiai atidarytas į kiemą. Neno- 
rėjau daryti mergaitei konfuzo, nedrįsau patarti pasekti Ada ir vaikščioti 
be kojinių, į kurias ji ir karščiausiomis dienomis sukišdavo kojas, nė vie- 
nai minutei neužmiršdama, kad yra gimnazistė, o ne piemenė. 

Vasara buvo labai karšta. Audros su perkūnija trankėsi po apylinkes, 
galop užsuko ir pas mus. Vieną popietį, kai visi buvom namie, giedras 
dangus ūmai ėmė niauktis, tolimi žaibai ir griaustinis skubėjo artyn, 
pakilo smarkus vėjas ir nuo stoties atpūtė dulkių sūkurius. Šeimininkai 
puolė uždarinėti duris ir langus, o kai porą kartų trenkė visai netoli, 
subėgom į aklai uždarytą kambarį, kur ant sienos kabojo šventas pa- 
veikslas. Šeimininkė vikriai pristūmė prie paveikslo stalą, ant jo pastatė 
degančią žvakę. Tuo tarpu šeimininkas, pasistiebęs ant kojų, ištraukė iš 
po balkio nuvytusią beržo šakelę ir padėjo ant stalo greta žvakės. 

- Per devintines pašvęsta, — tyliai pasakė man, - mačija nuo per- 
kūnijos. 

Lauke pasidarė tamsu. Staiga sužaibavo ir taip smarkiai trenkė, kad 
langai suskambėjo. Beržanskiai — ir seniai, ir vaikai - puolė ant kelių 
aplink stalą. Marytė stipriai patraukė mane už skverno, priklaupiau ir 
aš užpakaly šeimininkės. Ši jau laikė rankose atskleistą maldaknygę. 


ga prie žvakės. Tai buvo „Malda perkūnijai griaunant“': 


i Žr: Garbie Diewa. Knigele jaunumenej pawesta su pridejimu rožancziu ir Kalwarios. 


Wilniuj. Kasztu ir spaustuweja Jozapo Zawadzkie. 1864, psl. 203. (Maldelės rašyba 
sumoderninta, žodžiai palikti.) 

Užtemo oras ir dangus; juodi renkas debesys, bet aš nebijaus; stoviu be 
baimės, nes žinau, jogej tu esi nepabengta mandrybė ir gerybė, kursai 
viską geriausiai parėdei. Ir čionaj pripažįstu galybę tavo, nes ką tiktai 
padarė ranka tavo, vis ant gero išein. Tarp griausmų, smarkių perkūnijos 
ir liepsnų žaibų, Tu visagalis Viešpatie esi visuomet maloniu ir loskavu. 
Rods tiesa, jogej perkūnija gal mane užmušti; bet Tu, Dieve, esi loska- 
vu, o apieka tavo apdeng tūkstančių tūkstantiemis ir man teipogi teikis 
pratęsti gyvenimą dėl padauginimo garbės Tavo. Tarp smarkių lietų ir 
trenksmų garbinu Tave, pripažįstu Tavo mandrius parėdkus ir galybę; 
dėkavoju tau, jog mane visokiais būdais trauki prie savęs. Amen. 


Audrai vis stiprėjant, Beržanskienė pradėjo skaityti Visų šventųjų lita- 
niją. Juo dažniau trankė perkūnas, juo labiau skubėjo skaityti. Vyriški 
vardai šventųjų, - Steponas, Laurynas, Kozmas ir Damijonas, Gerva- 
zas ir Protazas, Silvestras, Grigalius..., o paskui ir moteriški - Agota, 
Liucija, Agnietė, Cecilija... pasipylė kaip iš gausybės rago, ir mes vos 
suskubom pamurmėti po kiekvieno „melskis už mus“. O kai pabaigus 
„nuo žemės drebėjimo rykštės, nuo maro, bado ir vainos“ pratarė „nuo 
gaisro, žaibo ir audros“, nebeišgirdo mūsų murmėjimo „gelbėk mus, 
Viešpatie“: dangus plyšo, akinanti šviesa užliejo kambarį, ir mus visus 
pervėrė siaubingas čirkštelėjimas už lango. Šeimininkė aiktelėjo, pakišo 
galvą po stalu. Mergaitės cypdamos glaudėsi prie jos, tik mes su Ber- 
žanskiu tylėjom tartum stabo ištikti. Audra ūmai ėmė silpnėti, darėsi vis 
šviesiau, vėjas aprimo. Atsipeikėję pakilom nuo grindų. 

- Jėzus, Marija! - riktelėjo šeimininkė, pribėgus prie lango. - Ado- 
mai, žiūrėk! 

Aukšto kryžiaus tik pusė matėsi už lango; antros pusės skeveldros 
buvo išmėtytos po kiemą. 

- Viešpatie, - tarė šeimininkė, maldingai pakėlus į viršų sudėtus del- 
nus, - dėkavojam tau už išgelbėjimą... 

Beržanskis išėjo į kiemą ir ėmė rankioti šipulius. 


Beržanskiai gyveno grynai vegetacinį gyvenimą: kasdieninis darbas 
ir valgis, daugiau nieko. Šiuo atžvilgiu Pluogų „kunigaikščiai“ maža 
tesiskyrė nuo kurtuvėniškių grafų, gal tik tuo, kad kurtuvėniškiai po- 
nai ir jokio darbo nedirbo. Kaip ten, taip ir čia niekas nieko neskaitė; 
nebuvo jokių knygų, jokių laikraščių ar žurnalų, jokių žinių iš platesnio 
pasaulio, ir jei ne maldaknygės, kurias vartė šventadieniais, jie ir skai- 
tyti veikiai užmirštų. Kelios mano atsivežtos knygos buvo svetimomis 
kalbomis ir tokio turinio, kad jų pasiūlyti Beržanskiams pasiskaityti 

negalėjau. Lietuviškų laikraščių ir knygų gaudavau iš Vizbarų, savų 
neturėjau, taigi ir neatsivežiau. Vienintelė mano ir mergaičių pramo- 
ga buvo nueiti vakarais į gretimą stotį, pavaikščioti peronu, sutikti ir 
palydėti traukinį, einantį iš Šiaulių į Liepoją ir atgal. Kartą iš traukinio 
iššoko Viktoras Biržiška, pernai kartu su manim baigęs Šiaulių gim- 
naziją. Išsišnekėjom. Pasisakiau vasarojąs pas Beržanskius ir palydė- 
jau draugą porą kilometrų iki Viekšnių miestelio; ten gyveno jo tėvai, 
ten jis su broliais leido vasarą. Mielai būčiau užėjęs pas jį, pasiteiravęs 
apie Peterburgo gyvenimą, bet nepakvietė, o pats pasisiūlyti varžiaus. 
Nors aštuonetą metų buvom klasės draugais, tais pačiais metais įstoję 
į gimnaziją, tais pačiais ją baigę, tačiau kits kitą mažai tepažinojom: aš 
jo šalinaus kaip bajorvaikio, jis manęs kaip niekuo nepasižymėjusio, 
dargi ne savo luomo žmogaus. Ir šį kartą bendros kalbos neradom: 
jis jau mokėsi technologijos institute, buvo su auksiniais antpečiais, 
sėkmingai siekė šaunios inžinieriaus karjeros, o aš tik uzurpatoriškai 
nešiojau studentišką kepurę. 

Po kokios savaitės, sėdėdamas pavakare ant suolelio kieme, išgir- 
dau toli skambančią kelių balsų dainą. Žodžių išskirti negalėjau, bet 
dar negirdėta melodija buvo graži, ryžtingo tempo, kaip kokio maršo. 
Pažiūrėjęs pro vartelius, pamačiau artėjant nuo Viekšnių kelis studen- 
tus, išsirikiavusius skersai kelią ir kariškai žingsniuojančius pagal me- 
lodijos taktą. Studentų tarpe buvo Viktoras ir Vaclovas Biržiškai. Kai 
ėjo pro mūsų kiemą, Vaclovas pamojo ranka, kviesdamas dėtis prie 
kompanijos. Dainavo jie rusiškai. Eidamas kartu, ėmiau išskirti žo- 
džius, o kai dainą kartojo, ir pats įsijungiau į chorą. Ir dainos žodžiai, ir 
jos melodija visiems patiko, nes keliskart kartojom. Kai po kelių dienų 
atsisveikinau su Beržanskiais, o netrukus po to išvykau į Rusiją, iš kur 
į Lietuvą tegrįžau po šešiolikos metų, ilgai dar ausyse skambėjo anos 
dainos žodžiai: 


OrpeveMca OT CTaporo MHpa, 
OrpaxneM ero TIpax C HalIIMX HOT: 
HaMne HYJKHBI 3AaTbIe KYMMPOI, 
HenaBucTeH HaM Napckni uepTor...! 


Atsižegnosime senojo pasaulio, 

Atsižadėsime viso to, kas sena: 

Mums nereikia auksinių stabukų, 

Nepakenčiami mums caro rūmai... (rus.) (red. pastaba) 

RENGĖJO PASTABOS 


Knyga, išgulėjusi rankraščio pavidalu penkiasdešimt metų ir liudi- 
janti šimto metų senumo įvykius, iškart įgyja kultūros paminklo statu- 
są. Autoriaus vaizduojama Lietuva yra egzotiška, stebėtinai nepanaši 
į dabartinę (ir turbūt ne ką tesiskirianti nuo Dionizo Poškos, Simono 
Daukanto, Adomo Mickevičiaus laikų). Apie tą lenkuojančių šlėktų, 
provincijos klebonų ir zakristijonų, rusinamų gimnazistų pasaulį turi- 
menedaug autentiškos medžiagos. Šį tą užfiksavo Vaižgantas, Lazdynų 
Pelėda, Šatrijos Ragana ir kiti, bet autoriaus žvilgsnis, ko gero, tikslesnis 
ir ne toks literatūriškas. Antra vertus, literatūriniai jo gabumai turbūt 
neabejotini. 

Knyga priklauso gavendos žanrui, kaip Jano Chodzkos „Kvesto- 
riaus užrašai“. Lietuvių raštijoje tas žanras retas ar net neegzistuoja. 
Nors vietomis dėstoma monotoniškai ir chaotiškai, skaityti man buvo 
įdomu (prisipažinsiu, skaičiau pirmą kartą, nors rankraštį daug kartų 
esu laikęs rankose). Esama ir gana subtilių psichologinių portretų, ir 
grotesko, panašaus į Nikolajaus Gogolio, ir labai neįprastų to meto lite- 
ratūrai erotinių dalykų (jie rizikingi, bet šiandien jau nieko nenustebina, 
o pateikiami gana vykusiai). Taip pat gausu mažai žinomos medžiagos 
apie Povilą Višinskį, Joną Jablonskį, Juozą Tumą-Vaižgantą, Sofiją Ky- 
mantaitę-Čiurlionienę ir kitus. 

Pradžioje ketinau tekstą gerokai trumpinti, bet skaitydamas nu- 
sprendžiau, kad geriau jį išsaugoti beveik visą - kiekviename pusla- 
pyje rasdavau tam tikrą štrichą, perteikiantį ano meto atmosferą, tad 
būdavo gaila šalinti. Juolab, kad leidinį galima laikyti moksliniu ir jis 
skirtas specifiniam skaitytojui (skaitytojų tikrai nebus daug), o tokiuose 
leidiniuose trumpinimai nepageidautini. 

Tvarkydamas tekstą, ištaisiau rašybos (taip pat lenkiškų ir rusiš- 
kų frazių) klaidas. Žodžius „Dievas“, „Dievas Tėvas“ ir t. t. pateikiau 
didžiąja raide. Suvienodinau pavardžių, vietovardžių ir pan. rašymą. 

Skyrybą tvarkiau pagal dabartinės lietuvių kalbos taisykles. Tačiau pa- 
likau galybę nestandartinių žodžių ir formų, barbarizmų, sintaksės sa- 
votiškumų, teikiančių tekstui autentiškumo ir stilistinio išskirtinumo. 

Tekstą suskirsčiau į skyrius (po 15-20 puslapių) ir surašiau apytikrį 
jų turinį. Kiek perkomponavau XVII skyriaus pradžią. 

Kai kur ėmiausi net cenzoriaus vaidmens, šiaip jau man nebūdingo. 
Autorius buvo laisvamanis ir net ateistas (be abejo, tai autentiškas pa- 
sirinkimas, kaip Povilo Višinskio ar Jono Šliūpo, o ne taikstymasis prie 
sovietų). Tačiau jo laisvamaniškumas dažnai reiškiamas stačiokiškai, 
įžeidžiama tikintiesiems forma — pavyzdžiui, šaipomasi iš komunijos, 
pikmaudžiaujama žodžiu „prietarai“ ir pan. Tokias vietas kupiūravau, 
dėdamas laužtinius skliaustus. Veikėjų, o ne autoriaus kalbose jas pali- 
kau. Taip pat kupiūravau negausius sovietizmus: Izidoriaus Tamošaičio 
charakteristiką „fašistas“, žodį „draugas“ („draugas Žiugžda“) ir pan. 

Pataisiau ir kitokių autoriaus neapsižiūrėjimų - pavyzdžiui, vietoj 
„45 laipsnių kampu“ parašiau „90 laipsnių“, kaip turėtų logiškai būti. 

Kitų kalbų autoriaus neišverstas frazes, žodžius ar posakius išver- 
čiau pridėdamas nuorodą red. pastaba, o šalia išverstų pažymėjau, iš ku- 
rios kalbos versta. 


Tomas Venclova 


Karolio ir Merkelio tėvai Konstan- 
cija ir Juozapas Račkauskai. 


Karolio ir Merkelio mama Kons- 
tancija Kauneckaitė-Račkauskienė. 


Martyno (1770-1875) sūnus Juo- 
zapas Račkauskis (1817-1919) iš 
Gaižupio, Juozapo tėvas, Merkelio 
ir Karolio senolis, Vytauto, Marijos 
ir Elizos prosenolis, Tomo Venclo- 
vos, Andriaus Cvirkos ir Marijos 
Cvirkaitės-Pivoriūnienės propro- 
senolis. 1911 m. nuotrauka. 


Namas Šiaudinėje, kur vaikystę praleido Merkelis Račkauskas. 
Merkelio Račkausko pasas. Matyti jo gimimo data. I 
Merkelio Račkausko pasas su nuotrauka. 


Šiaulių gimnazija. Trečias iš kairės Jonas Jablonskis. Trečias iš kairės 
(stovi) Merkelis Račkauskas. 


Šiaulių gimnazijos moksleivių iškyla į gamtą. 


Merkelis Račkauskas 
Šiauliuose, 1904 m. 


Merkelis (kairėje) ir Karo- 
lis Račkauskai Kaune. 


Trys kartos: Merkelio tėvas Juozapas Račkauskas, 
Merkelis Račkauskas, senolis Juozapas Račkauskis. 


Merkelis Račkauskas 
Odesoje, 1908 (?) m. 


Merkelis Račkauskas 
Odesoje, 1910 m. 


Račkauskų šeima Cher- 
sone: Zosė (auklė), Elena, 
Merkelis, Eliza, Marija, 
Vytautas, 1914 m. 


Merkelis Račkauskas 
Berlyne. 


Račkauskų šeima: Merkelis, 
Vytautas, Elena (Latinska), Ma- 
rija, Eliza. Apie 1921 m. 


Karolis Vairas-Račkauskas, su 
lauktuvėmis parvykęs iš Ame- 
rikos, Vytautas ir Merkelis Rač- 
kauskai. 1921 arba 1922 m. 


Račkauskų šeima: Elena, Vytautas, Juozapas, Marija, Karolis, Eliza, 
Merkelis (stovi). 


Merkelis Račkauskas 
Panevėžyje, 1922 m. 


Mažeikių progimnazija. Jos direktorius Merkelis Račkauskas antroje eilėje 
ketvirtas iš kairės. Pirmoje eilėje trečia iš kairės jo duktė Marija, 1925 m. 


Mažeikių gimnazija, direktorius Merkelis Račkauskas antroje eilėje 
šeštas iš kairės, 1925 m. 


Merkelis Račkauskas. 


Merkelis Račkauskas Fredoje, 
savo darbo kambaryje, 1928 m. 

Merkelis Račkauskas 
Fredoje, savo darbo 
kambaryje. 


Merkelis Račkauskas. 
Užrašas nugarėlėje 
„Kochany Tatuš 

1927. VIII. 13“. 


Merkelis Račkauskas. 

Lietuvos prezidento Antano Smetonos pasirašytas aktas, liudijantis, kad 
prof. Merkelis Račkauskas 1930 m. vasario 16 d. apdovanotas Lietuvos 
didžiojo kunigaikščio Gedimino trečiojo laipsnio ordinu už ypatingus 
nuopelnus Lietuvai. 


Merkelis Račkauskas rūko 
dar neįstiklintoje verando- 
je Fredoje, 1929 m. 


Tobulinimosi kursai Klai- 
pėdoje. Merkelis Račkaus- 
kas antroje eilėje ketvirtas 
iš kairės (baltu kostiumu), 
1930 m. 


Vytauto Didžiojo universiteto Teologijos-filosofijos fakulteto personalas, 
1930 m. Viršutinėje eilėje: ord. prof. dr. Stasys Šalkauskis, ord. prof. dr. 
Aleksandras Grigaitis, ord. prof. dr. Maironis, fakulteto kancleris ord. 
prof. Juozapas Skvireckas, ord. prof. mg. Kazimieras Šaulys, ord. prof. 
dr. Blažiejus Čėsnys, ord. prof. Pranas Dovydaitis; antroje eilėje: e. o. 
prof. Merkelis Račkauskas, e. o. prof. dr. Juozas Eretas, e. o. prof. dr. An- 
tanas Maliauskis, dekanas e. 0. prof. dr. Pranas Kuraitis, e. o. prof. vysk. 
Mečialovas Reinys, sekretorius e. 0. prof. dr. Petras Malakauskis, e. o. 
prof. Antanas Alekna, e. o. prof. dr. Jonas Totoraitis, e. o. prof. dr. Kazys 
Pakštas; trečioje eilėje: priv. doc. dr. Antanas Juškus, doc. dr. Antanas 
Salys, doc. dr. Leonas Bistras, doc. dr. Ignas Česaitis, doc. mg. Pranas 
Penkauskas, doc. Teodoras Brazys, doc. mg. Morkus Morkelis, doc. mg. 
J. Meškauskas, doc. Juozas Balčikonis, doc. dr. Antanas Gylys; ketvir- 
tojoje eilėje: doc. e. p. dr. Pranas Venckus, fakulteto pastato nuotrauka, 
doc. e. p. dr . Jonas Grinius. 


Merkelis Račkauskas Fredoje, savo 
namo verandoje, prieš karą. 


Merkelio Račkausko autografo pusla- 
pis iš atsiminimų rankraščio santrau- 
kos, rašytos prieš karą. 

Iškyla rogėmis. Iš kairės į dešinę: Eliza 
Račkauskaitė, Bronė Mažonaitė, Marija 
Račkauskaitė, Merkelis Račkauskas. 
Freda, apie1932 m. 


Merkelis Račkauskas Palangoje, 
1938 m. 


Laisvalaikio pramogos. Pirmas iš kairės 
Merkelis Račkauskas, trečias - tėvas 
Juozas Račkauskas, mama Elena, pir- 
moje eilėje: Eliza, Vytautas ir Marija. 


Merkelis Račkauskas su duk- 
terimis Marija (kairėje) ir Eliza. 


Merkelis Račkauskas (antras iš 
kairės), toliau - Eliza Venclo- 
vienė, Antanas Venclova, Pe- 
tras Cvirka Venclovų civilinės 
24 metrikacijos dieną, 1934 m. 


Merkelis Račkauskas - vidu- 
rinių mokyklų inspektorius. 
Nuotrauka iš dokumento su 
spaudu kairiajame kampe. 


Lotynų kalbos mokytojų kur- 
sai Kaune. Pirmoje eilėje šeštas 
iš kairės Merkelis Račkauskas, 
1936 m. vasara. 


Grupinė nuotrauka. Ketvirtas iš kairės Merkelis Račkauskas, fotogra- 
fuota ant Jėzuitų gimnazijos stogo. 


Vasaros prancūzų kal- 
bos kursai Klaipėdoje, 
fotografo Jankausko 
nuotrauka. Užrašas 
nugarėlėje „Gerbia- 
mam Kursų Vedėjui 
prof. Račkauskui“ ir 
nusifotografavusiųjų 
parašai, 1937 m. 


Merkelis Račkauskas 
su anūku Tomu Ven- 
clova prieš karą. 


Merkelis Račkauskas Fredoje, 
1950 m. 


Griciaus ūkyje. Sėdi: Karolis Vairas- 
Račkauskas, Justas Paleckis, Griciaus 
žmona, Merkelis Račkauskas. Stovi: 
dainininkė Veronika Dagelytė, Au- 
gustinas Gricius ir Nina Rakauskienė 
(Karolio žmona). 


Merkelis Račkauskas (centre) su vairuotoju Butkumi (kairėje) ir gimi- 
naičiu Jonu Jakavičiumi, gyvenusiu Luokėje, ant Šatrijos kalno, 1955 m. 


Fredoje, sode, buv. Panevėžio mokytojų seminarijos mokytojų ir moki- 
nių susitikimas, apie 1960 m. Antras iš kairės prof. Juozas Balčikonis, 
ketvirtas Merkelis Račkauskas. 


Merkelis Račkauskas, portretinė 
nuotrauka. Apie 1960 m. 


Fredoje Merkelis Račkauskas, Ka- 
rolis Vairas-Račkauskas, Antanas 
Venclova. 


Merkelis Račkaus- 
kas, Tomas Venclo- 
va, Antanas Venclo- 
va prie Račkausko 
tėvų kapo Luokės 
kapinėse. Epitafija 
antkapyje: „Žyvata 
bėg, smertis gen, 
viečnastis lauk“. 


Merkelis Račkaus- 
kas su Vilniaus uni- 
versiteto studentais 
apie 1960 m. 


Merkelis Račkauskas sėdi 
ant suolelio Fredoje, 1960 m. 


Merkelis Račkauskas ir An- 
drius Cvirka Fredoje. Viena 
paskutiniųjų Merkelio Rač- 
kausko nuotraukų. 

Sadowska žr. Sadauskaitė Mania 
Sadowski žr. Sadauskas 

Sakeliai 413, 426, 431 

Salustijus 288 

Sanguškienė 287 

Sava 317-319 

Savičai 248, 263 

Savičaitė Kliara 267, 268, 273, 274, 289 
Savičaitė Vanda 265—268, 273, 274, 289 

Savičaitės 275 

Savičas Karolis 263, 268, 269 

Savičienė 263, 269, 274, 295, 417, 425 

Savonevičius Eduardas 132, 273, 287-312, 
316, 317, 319-322, 331 

Sawicz žr. Savičas Karolis 

Sawoniewicz Edward žr. Savonevičius 
Eduardas 

Schilleris Friedrichas 248 

Scottas Walteris 13 

Semionova Maša 289 

Semionovas 289 

Serva 50 

Sienkevičius (Sienkiewicz) Henrikas 131, 
137, 238, 308 

Sikstas V 210 

Sirutavičius 409 

Skiauteris 443 

Skowzgird 79 

Skudas (Skudavičius) 29, 111 

Skudowicz žr. Skudas (Skudavičius) 

Skulskis 189 

Skvireckas Juozas 322-324 

Slivinskis žr. Sliwinski Jozef 

Sliwinski Jozef 273, 285-287, 395, 396 

Slovackis 307 

Slovackis (Stowacki) Julius 238, 269, 307 

Smoljaninov 254 

Smuglevičius Pranciškus 298 

Snitko 45, 46, 50 

Sobakevičius 185 

Sofija Paleolog 296 

Sofoklis 367 

Sokolovskij Ksaverij 123, 124 

Sokratas 200, 316 

Spudulis 137 

Stadnickiai 384 

Stalinas 10 

Stanek 123 

Stanevičius Simonas 12 

Staš (Stasio) 333, 415, 417, 500, 501, 505 

Staševskis Aleksandras 33 


Staševskis Leonardas 33 

Stefcio 333, 415, 417, 500, 501 

Stirneris Maxas 254, 259 

Storoženkienė 150, 152 

Storoženko 148, 149, 151 

Storoženko Marusia 131, 148-157, 180, 184, 
241, 251, 402, 463 

Storoženko, profesorius 353 

Storoženko Volodia 148-150, 155 

Storoženkos 131, 150, 152, 155 

Strzygocki žr. Stšigockis 

Stšigockaitė 199 

Stšigockaitės 75, 117, 195, 200, 204 

Stšigockiai 22, 67, 73, 75, 78, 81, 122, 197, 
199 

Stšigockis 73, 195, 196 

Stšigockis Bonifacas 73, 74 

Sulinas Aleksandras 131, 135, 138-141, 147, 
148, 156, 204, 230 

Suskindas Patrickas 18 

Suzana 483 

Sviechovskiai 130 

Szemiotėwna žr. Šemiotaitė Janė 

Szukszšcina žr. Šukštienė Aleksandra 

Szukszta Wiadystaw žr. Šukšta Vladislovas 


Šabūnas žr. Savonevičius Eduardas 

Šareckis 289 

Šatrijos Ragana žr. Pečkauskaitė Marija 

Ščekas 303 

Šemiotaitė Janė 290-294 

Ševčenka Tarasas 318 

Šimeliūnas 20, 322 

Šklėris Kajetonas 410 

Šliapa 128, 129 

Šliogeris 146, 147 

Šlioma 52, 53, 364 

Šmemanas 215, 254, 289, 294 

Šolkovičius 76 

Šoluchas 146, 148 

Šopenas (Chopin Fryderyck Franciszek) 
191, 274, 275 


Špakovskij Konstantin 125, 130, 250-252, 
257, 258, 261 

Špindleris 286, 461 

Štirneris (Stirner) Maksas 438 

Šukšta Edvardas 135 

Šukšta Jasius 148, 202, 230 

Šukšta Jonas 135, 147, 148, 152, 157, 204, 
229, 237, 238 

Šukšta Konstantas (Kocio) 231, 232, 240— 
248, 260, 261, 275, 276, 282, 283, 285- 
287, 322, 333, 344, 358, 359, 361-365, 
419-422, 424 

Šukšta Vladas 158, 161, 172, 173, 178, 182, 
183, 185, 192, 217, 220-222, 226, 229, 
233, 236-239, 248, 398, 497 

Šukšta Vladislovas 146, 184, 187, 191, 201, 
220, 224, 226, 227, 250, 386, 471, 497 

Šukštienė Aleksandra 157-164, 171-173, 
178-191, 193-201, 203, 204, 212, 217- 
227, 229, 230, 233-240, 242, 244, 252, 
273, 288, 386, 489, 497-500 

Šukštos 131, 135, 158, 162, 217, 218, 232, 
395, 419 

Šumanas (Schumann) Robertas 191 


Tacitas 124, 283 

Tamkevičius (Tomkevičius) Gustavas 54, 
55, 78, 231, 242 

Tamošaitis Izidorius 166 

Taraszkiewicz Eligiusz 27 

Taraszkiewiczėwna Anulka 27, 29 

Taraškevičius Mykolas 33 

Tepkevičiai 424 

Tepkevičienė Elena 205, 412, 419, 425-428, 
430 

Tepkevičius Aleksandras 205, 425 

Tepkevičius Jonas 205, 425, 430, 431 

Tepkevičiūtė Marcelina 205, 425, 426, 429 

Terenia 333 

Tiškevičius Aleksandras 489, 495 

Tiškevičius Mykolas 70, 164, 487 

Tiškevičius Vincentas 119 

Tyzenhauzai 133 

Tolstojus Aleksejus 124, 238, 250 

Tonkeliai 354-356, 373 

Tonkelis 349, 354-357 

Torvaldsenas Bertelis 301 

Toulousse-Lautrec Alexandre de 119, 120 

Treimanas 261 

Trojepolskis 177, 294, 295, 297, 300, 302— 
304, 307, 309, 310 

Tukididas 283 

Tumas Juozas 23, 67, 69, 70, 81, 341, 460 

Turgenevas Ivanas 149, 150, 238, 251, 254, 
342, 364 


Ubartas 66 
Urbanowicz 22, 81 
Urbanowiczowny 81 
Uršulė 326 

Uszyniski 65 


Vabalas A. 312 
Vaineikis Liudas 350 
Vaišnoras 435 
Vaitiekūnas J. 403 
Valančius Motiejus 21 
Valantinas 277, 282 
Valeika 290 
Veintraubas 130 
Vencevičius 158 
Venclova Antanas 10, 11 
Venclova Tomas 10, 11, 17 
Vengžynek 418 
Vensan žr. Vensanas 
Vensanas 370, 377-386, 390-392, 394, 395, 
398-400, 402 
Verblovskis 322, 332-334, 342, 346 
Vergilijus 283, 288, 363 
Vespasianas 451 
Vienožinskis Justinas 410 
Viktis 27, 36, 37 
Vileišis Petras 351 
Vilimas 34 


Vylius Kazimieras 484, 498 

Vincentas 349, 358, 380, 393 

Vincentas, kerdžius 226-229, 400 

Višinskaitė 208 

Višinskaitė Marytė 351 

Višinskis Adomas 349 

Višinskis Povilas 23, 24, 44, 69, 81, 82, 93, 
193, 229, 322, 341-354, 364, 383, 403, 
406—409, 413-—419, 461, 489, 501, 504- 
506, 510 

Vytautas Didysis 478 

Vitkevičiai 144, 145 

Vitkevičius Ignotas 119 

Vizbarai 209, 324, 325, 519 

Vizbaras 209 

Vizbaras Antanas 210 

Vizbaras Feliksas (Peliksas) 20, 80, 210, 322, 
323, 358 

Vizbaras Jonas 20, 80, 201, 208-211, 214, 276, 
277,278, 283,322,323, 341-344, 347, 349, 
373, 415, 419, 432, 503-506, 509 

Vizbarienė 341 

Vladas, Vladek, Vladelis, Wtadek žr. Šukš- 
ta Vladas 

Vladimiras 302, 305, 306 

Voiciechovskis 332 

Voldemaras Augustinas 316, 403, 406 

Volteris Eduardas 406 

Vondrakas 41, 66 


Werdyn 80 

Witkiewicz Ignacy žr. Vitkevičius Ignotas 

Wiadeczek, Merkelio Račkausko vyresny- 
sis brolis 29 

Wojtkiewicz Jozef 209 


Zamojskiai 210, 384 

Zamojskienė Amelija 287 

Zarzecki Benedykt žr. Zažeckis Benedik- 
tas 

Zarzecki Wincenty žr. Zažeckis Vincentas 

Zavadzkis Juozapas 517 

Zažeckis Benediktas 88, 94-96, 98, 100, 124, 
349, 358 

Zažeckis Vincentas 95-97 

Zeeman 125, 132, 249 

Zengeris 215 

Zyberk-Pliateriai 15, 21, 23, 24 


Zigmantas Augustas žr. Žygimantas Au- | 


gustas 

Zygmuš 221 

Zola 308 

Zosė (Zosia), kambarinė 421, 505-507, 
509 

Zosia žr. Pečkauskaitė Sofija 

Zubovai 87 


Zubovas 104, 118, 119, 133, 161, 207, 244, 
352, 403, 408 
Zubovas Platonas 120 


Žalnerukynas 350 

Žan žr. Jonas, liokajus 

Žemaitė (Žymantienė) 349, 350, 353 
Žygimantas Augustas 189, 298 

Žiskaras 72, 146 

Žiugžda 406 

Žorž žr. Jurgis, virėjas 

Žotkiewicz (Žotkievič) Mamert 46, 79, 88 


Illnakosckuū K. 75, 117 


